
PREFAŢĂ IPS DANIEL 


CUVÂNTUL AUTORULUI 


Prin alcătuirea şi publicarea prezentei antologii patristice tematice, dorim 
să oferim cititorilor un instrument de lucru pentru o mai bună cunoaştere, 
înţelegere şi aprofundare a gândirii patristice, altfel spus, a celei genuin creştine. 
Lucrarea de faţă nu se vrea exhaustivă, acest lucru fiind cu neputinţă de realizat, 
căci literatura patristică însumează mii de idei, interpretări, nuanţe în tâlcuire şi 
comentarii ce nu pot fi cuprinse într-o antologie sau enciclopedie. Gândirea 
Părinților, nefiind sistematică, nu poate fi sistematizată complet. Ei nu şi-au 
propus să dezvolte manuale sau tratate de Teologie Dogmatică, Morală sau de 
Ascetică şi Mistică, ci ideile înşirate în scris sunt rezultatul unei trăiri 
duhovniceşti intense şi îndelungate, ele născându-se la cererea ucenicilor sau 
când situaţia din Biserică reclama acest lucru. 

Cu toate acestea, credem că lucrarea de faţă este cel puţin ilustrativă, căci 
facilitează studiul scrierilor Sfinților Părinţi, înlesnind accesul la miezul gândirii 
patristice. Am însoţit lucrarea de studii introductive şi note de subsol explicative, 
considerându-le necesare pentru o mai bună înţelegere a textelor patristice. 
Scopul nostru este de a-i pune să vorbească pe giganții Bisericii asupra unor 
probleme însemnate, care au făcut obiectul căutărilor şi preocupărilor omului 
dintotdeauna şi îl preocupă, fireşte, şi pe omul contemporan. 

Culegerea de față nu trebuie înţeleasă ca o substituire a textului integral 
patristic. Ea poate incita pe unii creştini şi la contactul direct cu scrierile 
patristice. 

În această lucrare nu am inserat texte din toate scrierile patristice, ci am 
folosit doar o parte din aceste scrieri, şi anume, resursele pe care le-am avut la 
dispoziţie (colecţia Părinţi şi Scriitori bisericeşti - PSB). Textele au fost aşezate 
în ordinea volumelor colecției patristice folosite. Dat fiind faptul că textele au 
fost extrase din context, poate exista riscul de se a pierde continuitatea ideilor, 
deşi am încercat să evit cât mai mult aceasta. Fiindcă au aparţinut aceleiaşi 
Tradiţii, se poate avea impresia că spusele Părinților oarecum se repetă. Din 
lectura textelor se vede că aşa-zisele repetiţii sunt complementare şi nuanţate, 
ele purtând amprenta şcolilor unde s-au format cei care urmau să fie numiţi 
Părinţi ai Bisericii. Aceştia, fiind inspirați de acelaşi Duh Sfânt, au gândit la fel, 
chiar dacă au trăit în locuri şi secole diferite şi nu au vorbit aceeaşi limbă. De la 
ei a ajuns în scris până la noi dreapta credinţă aşa cum ne-a predat-o Mântuitorul 
şi cum au predicat-o Apostolii. Spusele Părinților şi Scriitorilor bisericeşti citați 
nu sunt apoftegmatice, aşa cum sunt, de pildă, cele ale Părinților filocalici, ci 
sunt explicative, lămuritoare, fulminante. 

Volumul informaţiei fiind destul de mare, am încercat să împart antologia 
în şapte tomuri, pentru a uşura lectura ei. Astfel, volumul I este intitulat Despre 
Dumnezeu Cel veşnic Viu; volumul al II-lea — Cosmologie patristică; volumul al 
treilea — Elemente de Antropologie. Antropologie generală; volumul al IV-lea — 
Elemente de Antropologie. Căderea omului în păcate şi patimi; volumul al V — 


lea — Viaţa Bisericii; volumul al VI-lea — Frumuseţile vieţuirii creştine; volumul 
al VIl-lea — Sfinfenie şi îndumnezeire. Indexul tematic care va fi trecut la 
sfârşitul volumului al VII-lea, vine şi el în sprijinul cititorului. 

Studiul sau lectura acestei cărți necesită un anume efort intelectual şi 
atenţie sporită, dar acestea merită depuse pentru că cititorul va fi recompensat de 
o satisfacție spirituală certă. Această carte nu trebuie citită fugitiv, ci meditativ, 
nu foiletând volumul, ci contemplând textele citate şi revenind asupra lor, 
rumegându-le cu mintea şi cugetând îndelung la ele. Scrierile Sfinţilor Părinți 
ocupă un loc aparte, greu de mărturisit în câteva cuvinte. Valoarea, importanţa şi 
folosul citirii scrierilor patristice o pot înţelege doar cei ce au făcut o pasiune din 
lectura acestora. Literatura patristică este de o rară gelozie, căci odată prins în 
mrejele ei, nu te mai lasă aruncat în braţele altor lecturi, ci te fascinează, te 
cucereşte cu totul, te face să te dedici total, ajungând să-ţi fie dragă această 
deplină cucerire şi dulce sclavie. Literatura patristică este un obelisc al 
frumuseţii, căci se caracterizează şi se prezintă ca sublimă frumuseţe, pe care o 
imprimă în sufletele tuturor celor ce o îndrăgesc şi le conduce pe acestea spre 
frumuseţea inefabilă a Dumnezeirii. 

Mulţumesc Bunului Dumnezeu că mi-a dăruit puterea de muncă, răbdarea 
şi înţelepciunea necesară, împreunate cu o profundă dragoste sfântă pentru 
adevărurile vieţii şi operelor Sfinţilor Părinţi. În al doilea rând, mulţumesc 
părinților mei, căci fără sprijinul lor nu ar fi fost posibilă alcătuirea acestei 
lucrări. 

Sunt fericit că am întâlnit în persoana Înalt Prea Sfinţitului Daniel, 
Mitropolitul Moldovei şi Bucovinei, un cunoscător profund al operelor Sfinţilor 
Părinţi şi un osârduitor în urmarea vieţuirii lor, ale cărui sfaturi şi îndrumări mi- 
au fost de un real folos în redactarea acestei lucrări. Îi aduc, şi pe această cale, 
mulţumirile mele călduroase. Aduc mulţumiri şi Părintelui Profesor loan C. 
Teşu, care mi-a deschis sufletul spre scrierile patristice şi mi-a întreţinut şi sporit 
râvna pentru studiul şi lectura lor. Sunt profund recunoscător Părintelui Profesor 
Constantin Voicu, sub îndrumarea căruia îmi pregătesc teza de doctorat în 
Teologie, precum şi Domnului Profesor Constantin Marin, îndrumătorul şi 
conducătorul tezei mele de doctorat în Filosofie. Acestora din urmă le 
mulțumesc şi pentru referinţele alcătuite la acest volum. De asemenea, ţin să 
mulțumesc şi Părintelui Diacon Adrian Sorin Mihalache, cu care m-am sfătuit 
deseori pe parcursul alcătuirii acestei lucrări. Recunoştinţa mea se îndreaptă şi 
către ostenitorii Editurii Trinitas pentru că s-au străduit şi au reuşit să aducă la 
lumină în condiții grafice excelente această lucrare, o adevărată cunună cerească 
a Sfinţilor Părinți din Răsărit şi din Apus. 

În final, mărturisesc că aş dori ca strădania depusă în elaborarea acestei 
lucrări să aducă roade spirituale în sufletele celor ce o vor citi şi studia. 

STUDII INTRODUCTIVE 


1. PĂRINŢII BISERICII — ÎNVĂȚĂTORII NOŞTRI 


Cine sunt Părinţii Bisericii şi Scriitorii bisericeşti? 


Părinţii Bisericii (> gr. nornp, murepec = părinte, părinţi)! sunt persoane, 
care prin viaţa şi activitatea lor au meritat şi au primit de la Biserică titlul de 
Părinte al ei. Fi se numesc şi Sfinții Părinţi, Părinţi ai Bisericii sau Părinţi 
bisericeşti. 


Începând din primele secole creştine, denumirea de Părinţi bisericeşti, 
Sfinţii Părinţi, Părinţii Sfinţi, Părinţii Bisericii, Sfinţii Părinţi ai Bisericii sau 
Părinţii dascăli şi învăţători exprima autoritatea supremă în materie de 
ortodoxie a credinţei; ei, Părinţii, mari dascăli şi învățători, sunt consideraţi ca 
reprezentanţii normativi ai tradiției doctrinare a Bisericii, ca martori special 
autorizaţi ai credinţei; dar ei au avut şi o uriaşă experienţă duhovnicească iar 
ortodoxia credinţei şi vieţuirea sfântă au constituit chintesenţa în scrierile şi în 
întreaga lor activitate. Pe lângă viaţă sfântă, ei s-au distins şi prin propovăduirea 
învățăturilor bisericeşti primite de la Mântuitorul şi de la Sfinţii Apostoli. 


Pentru ca să poată fi numit cineva Părinte bisericesc, trebuie să avem 
încredințarea că Biserica 1-a acordat în mod expres acest titlu. Organul prin care 
vorbeşte Biserica este Sinodul Ecumenic. Prin urmare, Părinţii bisericeşti sunt 
numai acele persoane, pe care le-a decretat vreun Sinod Ecumenic de Părinţi 
bisericeşti. Prin deducţiune, se mai consideră drept Părinţi bisericeşti şi aceia de 
care întâmplător nu s-a ocupat nici un Sinod Ecumenic, dar pe care i-au numit 
Părinţi bisericeşti, ceilalţi Părinţi bisericeşti, decretaţi de Sfintele Sinoade. 


De aici urmează că Părinţi bisericeşti sau Sfinţi Părinţi nu se mai numesc 
începând cu secolul al VIII-lea, fiindcă din acest secol nu s-au mai ţinut Sinoade 
Ecumenice, care să acorde acest titlu. Nu avem deci Sfinți Părinţi sau Părinţi 
bisericeşti decât în primele opt secole. 

Prin urmare, titlul de Părinte bisericesc sau de Părinte al Bisericii, numai 
Biserica îl poate da cuiva, chiar dacă numele de părinte îl putem acorda fiecărui 
cleric, dar numai de părinte al nostru. 

În antichitate, cei vechi dădeau acest titlu omagial învăţătorilor lor, ca 
celor ce au contribuit la naşterea personalităţii lor sufleteşti, aceasta fiind o 
formă a celor vechi de a-şi manifesta gratitudinea față de cei ce le predau 
învăţătura. 


! Cf. Anatole Bailly, Dictionnaire Grec — Francais, redige avec le concours de E. Egger, 


Edition revue par L. Sechan et P. Chantraine, Hachette, Paris, 1963, p. 1498. 

Sfinţii Apostoli au admis şi ei folosirea titlului de părinte, cu toată 
interdicția Mântuitorului (Mt., 23, 9-10), dar restrângându-l numai la persoane 
care învaţă, propovăduiesc Evanghelia Domnului Hristos, trăiesc conform 
preceptelor acesteia şi învaţă şi pe alţii să le păzească. Deci învăţătura ce o 
propagă în scrierile şi cuvântările lor, trebuie să fie a lui Hristos, iar nu cea 
eretică. Numai pe acela îl recunoaşte Biserica de Părinte al ei, care 
propovăduieşte învăţătura ei curată, fără schimbări sau interpretări greşite”. 

„Cuvântul Părinte are însă o evoluţie interesantă potrivit mersului istoriei 
Vechiul şi Noul Testament, exprimând raportul dintre învățător ŞI ucenic, ca un 
raport între tată şi fiu. Ucenicii profeților se numeau fiii profeților (3 Reg., XX, 
35). Învățătorul de înţelepciune era socotit fată/ şcolarilor săi. În Noul 
Testament, legătura dintre învățătorul zată şi ucenicul-fiu, pare a fi mai adâncă şi 
mai caldă. Sfântul Pavel scrie corintenilor: Căci de ați avea zece mii de 
învățători în Hristos, totuşi nu aveţi mulți părinți, căci eu v-am născut prin 
Evanghelie în lisus Hristos (| Cor., 4, 15). Ceva mai didactic şi nu atât de afabil, 
Sfântul Irineu vorbeşte aproximativ în acelaşi sens: Cine a primit învăţătura de 
la cineva e numit <<fiu>> al celui care-l învaţă, iar acesta din urmă e numit 
<<tatăl său>> (Adversus haeres., IV, 41, 2). Clement Alexandrinul precizează, 
la rându-i: La fel numim noi <<părinţi> > pe învățătorii noştri (Stromate |, 1, 
3. 

În acest sens, calificativul de fază sau părinte era frecvent în primele 
secole, mai ales pentru episcop. Martiriul Sfântului Policarp, datând din 
perioada 155-158, pune în gura mulțimii păgânilor, care cereau moartea 
episcopului Policarp al Smirnei, următoarele cuvinte: Acesta este dascălul Asiei, 
părintele (scil. tatăl) creştinilor (XII, 2). Aceasta înseamnă că denumirea de 
părinte era obişnuită în cazul episcopilor, de vreme ce a fost pusă până şi în gura 
păgânilor. În anul 177, martirii din Lion se adresau lui Eleuterie, episcopul 
Romei, cu apelativul părinte“. La fel, printre epistolele lui Ciprian (- 258) găsim 
câteva (epist. XXX, XXXI, XXXVI), iscălite Cypriano papae. Acest obicei s-a 
răspândit repede, astfel încât în secolul al IV-lea denumirea în cauză a devenit 
ceva obişnuit”. 

Dacă la început cuvântul părinte se aplica mai ales episcopilor, cu timpul 
a dobândit o semnificaţie aparte, în special atunci când era folosit la plural. De 
acum părinţii nu mai sunt doar episcopii obişnuiţi, ci episcopii din trecut care 
erau martori ai doctrinei Bisericii şi deţineau o autoritate deosebită în materie de 


? Arhid. Prof. Dr. Constantin Voicu, Cu privire la Sfinţii Părinţi, în Telegraful Român, anul 
140, Sibiu, 1 şi 15 decembrie, nr. 45-48, 1992, p. 4. 

* Preot Prof. Dr. loan G. Coman, Patrologie, vol. I, Editura Institutului Biblic şi de Misiune al 
Bisericii Ortodoxe Române, Bucureşti, 1984, p. 34. 

1 Eusebiu, Istoria bisericească, Cartea a V -a, 4, 2, Traducere, studiu, note şi comentarii de Pr. 
Prof. T. Bodogae, în Col. Părinţi şi Scriitori bisericeşti, vol. 13, Editura Institutului Biblic şi 
de Misiune al Bisericii Ortodoxe Române, Bucureşti, 1987, p. 193. 

” Ibidem, Cartea a VII -a, 7, 4, pp. 274-275. 


17 


învăţătură a Bisericii. Câteodată se întâmplă ca printre cei numiţi părinți să fie 
persoane care n-au fost episcopi. Aşa bunăoară Vasile, arhiepiscopul Cezareii 
(330-379), se va referi la episcopii întruniți la sinodul din Niceea (325) în 
următorii termeni: Ceea ce noi învăţăm nu este rezultatul propriei noastre 
cugetări, ci aceea ce am învăţat de la Sfinţii Părinţi (Epistola CXL, 2). 

S-a dat deci acestor autori (din primele opt secole) denumirea de Părinţi. 
Aşadar, acest titlu era rezervat, la origine, conducătorilor Bisericii, episcopilor, 
depozitari ai autorităţii doctrinare cât şi disciplinare. Mai târziu, în tratatele 
teologice şi lucrările conciliilor din secolul al V-lea, acest cuvânt îi desemna 
atunci pe apărătorii credinţei împotriva ereticilor. 

Denumirea de Părinte o include pe cea de ortodoxie. Nu toţi autorii 
creştini care au scris despre subiecte religioase sunt numiţi Părinți ai Bisericii şi 
fac obiectul Patrologiei”, ci doar aceia care au respectat regula stabilită de 
Sfântului Apostol Pavel, depositum custodi (| Tim., VI, 6), vor putea să fie 
invocaţi ca o autoritate sigură de către creştinii din alte epoci. Ereticii nu merită 
acest titlu de onoare; nu sunt amintiţi în operele patristice şi în manualele de 
patrologie decât în măsura în care trebuie să-i cunoaştem pentru a înţelege 
respingerea lor de către autorii rămaşi statornici în credință. Aceştia din urmă, 
care sunt aprobaţi de Biserică, merită, prin scrierile şi operele lor, să fie pentru 
toți creştinii ghizi, profesori, Părinţi:. 

Deci, numele de Părinte Bisericesc sau Părinte al Bisericii sau Sfânt 
Părinte se cuvine totuşi, în mod strict, doar scriitorilor care îndeplinesc 
următoarele patru condiţii: viaţă sfântă, învăţătură de credinţă ortodoxă, 
aprobarea Bisericii, vechime”, ultima condiţie referindu-se la încadrarea 
autorului în limitele celor opt secole creştine, mai precis până la anul 787, dată 
la care a avut loc cel de-al şaptelea Sinod ecumenic de la Niceea. 

În general, teologii romano-catolici susțin că, într-adevăr, aceste condiţii 
sunt pertinente pentru ca un autor să poată fi considerat Părinte, însă, acordă 
acelaşi apelativ şi unor autori care nu au îndeplinit decât parțial primele trei 
condiţii. Astfel, autori precum Tertulian, Origen, Eusebiu al Cezareei etc. au fost 


“ Părintele Mitropolit Nicolae, Farmecul scrierilor patristice, Edit. Anastasia, 2002, p. 10. 

7 Patrologia este o disciplină teologică creştină ce se ocupă cu studiul vieţii, operelor şi 
învățăturilor Sfinților Părinţi şi Scriitori bisericeşti care au trăit în primele opt veacuri creştine 
—n.L.P. 

“F. Cayr6, A. A., Precis de Patrologie, Histoire et doctrine des Peres et Docteurs de l'Eglise, 
Tome Premier, Livres 1 et II, Sociste de S. Jean L'Evangeliste, Desclâe et cie, Editeurs 
Pontificaux Paris —Tournai-Rome, 1927, pp. 1-2. 

” Vezi J. Tixeront, Precis de Patrologie, neuvi&me Edition, Paris, librairie Victor Lecoffre, J. 
Gabalaa, Editeur, Rue Bonaparte 90, 1927, pp. 2-3; F. Cayr€, A. A., Precis de Patrologie, 
Histoire et doctrine des Peres et Docteurs de 1 'Eglise, Tome Premier, Livres 1 et II, Societe de 
S. Jean L'Evangeliste, Desclce et cie, Editeurs Pontificaux Paris —Tournai-Rome, 1927, Di 3: 
Arhid. Prof. Dr. Constantin Voicu, Cu privire la Sfinţii Părinţi, în Telegraful Român, anul 140, 
Sibiu, 1 şi 15 decembrie, nr. 45-48, 1992, p. 4; A. Vacant, E. Mangenot, E. Amann, 
Dictionnaire de Theologie Catholique, Paris-VI, Librairie Letouzey et An€, 87, Boulevard 
Raspail, 87, 1932, p. 1196 ş.a.m.d. 

trecuţi şi ei în lista Părinților. S-a luat în calcul contribuţia importantă pe care 
aceşti oameni au avut-o pentru Biserică şi s-a considerat că erorile care li se 
reproşează nu au contaminat într-atât operele lor încât să fie mai primejdioase 
decât folositoare şi încât binele să nu se arate în ele superior răului. Totuşi, 
susţin teologii catolici, în orice caz, lor li se cuvine eminamente titlul de scriitori 
bisericeșşti'. Biserica Romano-Catolică priveşte cu îngăduinţă şi cea de-a patra 
condiție fundamentală, vechimea, atunci când numeşte Părinţi ai Bisericii şi 
autori din veacurile LX şi X, deşi limita fixată este secolul VIII. 

Însă, după învăţătura ortodoxă, cei ce au propovăduit şi învățături 
străine Bisericii sau contrare ei, oricât de mare le-a fost efortul propovăduirii, nu 
primesc numele de Părinți bisericeşti, ci rămân simpli scriitori bisericeşti. De 
exemplu Fericitul Ieronim sau Fericitul Augustin. Acelaşi lucru se petrece şi cu 
cei care nu corespund în întregime în privinţa sfinţeniei vieţii. De obicei cei ce 
au greşeli în învăţătură, au şi în viaţă, aşa după cum ne spune Mântuitorul, că nu 
poate pomul bun să facă roade rele, nici pomul rău să facă roade bune (Mt. 7, 
16-18). Titlul de Scriitor bisericesc se acordă chiar şi ereticilor, dacă ei au 
dezvoltat o activitate teologică însemnată, de exemplu Origen sau Tertulian sau 
Teodor de Mopsuestia'!. Este important de ştiut faptul că, atât probarea 
Bisericii, cât şi vechimea sunt necesare, deoarece, au rol verificativ. Dacă prima 
este consemnată în mod expres în documentele sinoadelor, ecumenice şi locale, 
în decizii bisericeşti de maximă importanţă, sau în chip tacit, prin folosirea 
învăţăturii anumitor autori pentru apărarea credinţei, cea de-a doua implică, pe 
de o parte, autoritatea timpului apropiat de Sfinţii Apostoli şi Părinţii din primele 
două veacuri, pe de altă parte, confirmarea apartenenţei autorilor respectivi la 
epoca unităţii depline a Bisericii din primul mileniu”. 


Aşadar, titlul de Sfânt Părinte l-a acordat Biserica numai acelor scriitori 
bisericeşti, care au demonstrat că învăţătura ce o propovăduiesc o au prin 
inspirația Duhului Sfânt, pe Care l-a promis Domnul Apostolilor când le-a 
făgăduit că le va trimite pe Duhul Sfânt (In., 15, 16), Care îi va povăţui şi-i va 
învăţa tot adevărul, împărtăşindu-le învăţătura lui Hristos, a Cuvântului divin, 
Cel ce este cu ei până la sfârşitul veacurilor. De trimiterea Duhului Sfânt i-a 
asigurat Domnul nostru lisus Hristos pe Apostoli şi pe urmaşii acestora, 
episcopii şi preoţii. De aceea şi Sfinţii Părinţi au fost aleşi mai ales dintre 
episcopi, mai rar dintre preoți (Sfântul loan Damaschin) şi numai în mod 
excepţional dintre diaconi (Sfântul Efrem Sirul). Dintre laici nu sunt Sfinţi 


1 Cf. ]. Tixeront, Precis de Patrologie, neuvieme dition, Paris, librairie Victor Lecoffre, J. 
Gabalaa, Editeur, Rue Bonaparte 90, 1927, pp. 2-3; F. Cayr€, A. A., Precis de Patrologie, 
Histoire et doctrine des Peres et Docteurs de 1 'Eglise, Tome Premier, Livres 1 et II, Societe de 
S. Jean L'Evangeliste, Desclce et cie, Editeurs Pontificaux Paris —Tournai-Rome, 1927, p. 3; 
ş.a.m.d. 

1 Arhid. Prof. Dr. Constantin Voicu, art. cit., p. 4. 

2 Arhid. Prof. Univ. Dr. Constantin Voicu şi Preot Conf. Univ. Dr. Nicu Dumitraşcu, 
Patrologie - Manual pentru Seminariile teologice, Edit. Institutului Biblic şi de Misiune al 
Bisericii Ortodoxe Române, Bucureşti, 2004, p. 16. 

Părinţi. Iustin Martirul şi Filozoful, de exemplu, un însemnat scriitor bisericesc, 
poartă titlul de Sfânt, ca martir, nu ca Părinte bisericesc”. 


Ținând seama de calităţile pe care trebuie să le îndeplinească un Părinte 
bisericesc, Sfinţii Apostoli pot fi considerați ca cei dintâi Sfinţi Părinţi ai 
Bisericii, pentru că ei întrunesc cu prisosinţă aceste calităţi. Totuşi ei formează o 
categorie superioară celeia a Părinților bisericeşti, de aceea nu li se dă titlul 
acesta. Dar şi ucenicii imediaţi ai Apostolilor au un titlu de superioritate între 
Părinţii bisericeşti, anume de: Părinţi Apostolici. 

Dintre ceilalți Sfinți Părinți, Biserica îi cinsteşte cu titlul special de 
superioritate pe trei: pe Sfântul Vasile cel Mare, (ţ 379), pe Sfântul Grigorie de 
Nazianz (f 390) şi pe Sfântul loan Gură de Aur (ţ 407), numindu-i mari 
învăţători ai Bisericii'”. Titlul de Părinte nu se identifică pe deplin cu cel de 
Învăţat (Înţelept) al Bisericii. Acesta din urmă nu se aplică decât pentru un 
foarte mic număr de scriitori bisericeşti, folosit atât în antichitatea creştină (ei 
sunt Părinţi şi Învăţaţi totodată), cât şi în secolele următoare. Presupune o 
aprobare specială din partea Bisericii, şi aceasta nu este dată decât autorilor care 
adaugă la o înaltă înțelepciune, adevăruri creştine, o ortodoxie strictă şi o viaţă 
sfântă. Ei se bucură de o autoritate excepţională. Biserica Bizantină are, în mod 
special, respect pentru Sfântul Vasile cel Mare, Sfântul Grigorie de Nazianz şi 
Sfântul loan Hrisostom, pe care îi numeşte şi Învăţaţi ecumenici. Biserica nu 
numai că îi numără între sfinţii ei, ci îi numeşte şi mari dascăli, adică îi aşează 
între cei mai de seamă, cei mai destoinici tâlcuitori ai dumnezeieştilor învățături. 
Roma le asociază în plus, dintre orientali, pe Sfântul Atanasie, şi îi plasează în 
frunte pe înţelepţi latini, Sfântul Ambrozie, Ieronim, Augustin şi Grigorie cel 
Mare'. Aceștia patru sunt numiţi de teologii catolici şi Marii Părinţi ai 
Bisericii! 

Puţini dintre credincioşii ortodocşi fac distincție între Sfinții Părinţi şi 
Scriitorii bisericeşti, iar în Occident, uneori, aşa cum am precizat mai sus, 
aceasta este lipsită de importanţă. Ea există însă şi este bine să fie cunoscută”. 

Fără să aibă autoritatea teologică şi bisericească a Părinților Bisericii, unii 
dintre scriitorii bisericeşti sunt autori de lucrări importante sau numeroase. 
Printre aceşti autori putem cita în general pe apologeţii greci şi latini ai secolului 
al II-lea, pe Clement Alexandrinul, Lactanţiu, Rufin, Teodor de Mopsuestia, 
Didim cel Orb, Sinesiu de Cirene, Evagrie Ponticul, Nil Ascetul, Diadoh al 


* Arhid. Prof. Dr. Constantin Voicu, art. cit., p. 4. 

* Ibidem, p. 4. 

F. Cayre, A. A., op. cit., p. 3. 

* Johannes Quasten, Patrology, volume I, The Beginnings of Patristic Literature from the 
Apostole Creed to Irenaeus, Christian Classics, Allen, Texas, p. 10. 

7 Noi am dat titlul prezentei antologii Părinţii Bisericii — Învăţătorii noştri, cu toate că am 
folosit şi operele unor scriitori bisericeşti cuprinse în colecţia Părinți şi Scriitori Bisericeşti. 
Am stabilit aceasta gândindu-ne la faptul că numărul Sfinților Părinţi din care am citat este 
mai mare decât al Scriitorilor Bisericeşti, iar unele erori de doctrină ale acestora din urmă nu 
au fost menţionate în antologie. Ea cuprinde un conţinut pur ortodox. — n.L.P. 

Foticeii, Marcu Ascetul, Isaia Pustnicul, scriitori sirieni, armeni, georgieni etc. 
Operele acestor scriitori reprezintă un uriaș material de istoria culturii şi a 
spiritului creştin în primul mileniu, un material cu orientări şi soluţii variate 
pentru problemele vremii. Este o sinteză literar-filosofică şi spirituală a 
produselor muncii şi inteligenţei umane din trei continente în jurul Mediteranei 
în primul mileniu de după Hristos". 

Unii dintre aceşti scriitori bisericeşti au fost dascăli de seamă, din 
înţelepciunea şi scrierile lor adăpându-se mulți din cei ce au fost consideraţi 
Părinţi ai Bisericii. Părintele Profesor Dumitru Stăniloae, luând ca punct de 
plecare învăţătura Sfântului Varsanufie, supranumit şi Marele Bătrân, a încercat 
să explice rămăşiţa unora din teoriile greşite ale scriitorului bisericesc — Origen, 
la Sfântul Grigorie de Nyssa şi de Nazianz: Ei au respectat pe Origen ca pe un 
dascăl de la care au învăţat multe. Datorită celor învăţate de la el, ei au putut 
înainta în cugetarea lor şi astfel au putut îndrepta cele mai multe din acelea, 
fiind călăuziţi în aceasta mai ales de Duhul Sfânt. Dar au rămas la ei unele mici 
fărâme din mulțimea greşită a învățăturilor origeniste. Aceasta pentru că nu 
totdeauna au rugat pe Dumnezeu să le spună dacă şi acele mici fărâme sunt 
adevărate sau nu. În esenţă, Varsanufie face o distincţie între învăţăturile 
proprii ale Sfântului Grigorie de Nazianz şi de Nisa şi între unele cuvinte luate 
de la Origen, pe care le consideră însuşite de ei de la el. Căci de cele drepte 
spuse de ei declară (Sfântul Varsanufie) că sunt de la Duhul Sfânt. Dar de cele 
greşite rămase de la Origen, nu spune aceasta'?. 


Epoca patristică şi răstimpul acesteia 


Fiindcă tot s-a vorbit în rândurile de mai sus de epocă patristică, 
considerăm necesar a face unele precizări în legătură cu această epocă şi 
răstimpul ei. Această antichitate creştină are caracterul său propriu: 
creştinătatea, considerată în cele două mari fracțiuni care o compun, poporul 
latin şi poporul grec, este una, în ciuda diviziunilor parțiale care o devastează în 
diferite rânduri, pentru un timp destul de îndelungat, uneori. Scriitorii din 
această epocă au, de atunci, acest privilegiu, foarte rar pentru cei care îi 
urmează, de a se bucura încă în aproape întreaga creştinătate de o venerație 
profundă. Protestanţii de diferite nuanţe şi ortodocşii orientali, cât şi catolicii îi 


15 Preot Prof. Dr. loan G. Coman, Patrologie, vol. 1..., pp. 37-38. 

! Pr. Prof. Dr. Dumitru Stăniloae, notă explicativă nr. 813, la Sfinţii Varsanufie şi loan, 
Scrisori duhovniceşti, în Filocalia sau culegere din scrierile Sfinţilor Părinţi care arată cum 
se poate omul curăţi, lumina şi desăvârși, traducere din greceşte, introducere şi note de Pr. 
Prof. Dr. Dumitru Stăniloae, vol. XI, Edit. Episcopiei Romanului şi Huşilor, 1990, p. 564. 

invocă cu plăcere şi acest caracter îi clasează într-o poziţie aparte”. Epoca 
patristică cuprinde, după concepţiile cercetătorilor, nu numai primele opt 
veacuri, ci şi lărgirea până în Evul Mediu, sau chiar până la Reforma din secolul 
al XV-lea”!. Cu timpul însă, noţiunea de epocă patristică a fost restrânsă numai 
la aceste prime opt secole, dar cu delimitări variate, încheindu-se fie cu Sinodul 
al VI-lea ecumenic, anul 680, fie cu al VIl-lea, anul 787, fie cu Sfântul loan 
Damaschinul (- 749) sau cu Duminica Ortodoxiei (- 843); pentru Apus, 
încheierea epocii patristice s-a limitat de curând la Isidor de Sevilla (- 636)”. 

În trăsături generale, epoca patristică clasică a fost împărțită în trei 
perioade şi anume: Epoca I-a de la anul 76 până la începutul secolului al IV-lea, 
când prin Edictul de la Milan, din anul 313, al împăratului Constantin cel Mare, 
s-a acordat creştinismului calitatea de religie tolerată, alături de religiile antice, 
oficializate în Imperiul roman. Epoca a II-a pornea de la această dată până la 
anul 461, când se încheia epoca de aur, a scrisului patristic, şi în fine epoca a III- 
a, până la Isidor din Sevilla (- 636) în Apus şi Sfântul loan Damaschinul (- 749) 
în Răsărit. 

Părintele Profesor Cicerone Iordăchescu împarte Patrologia în 3 epoci, şi 
anume: epoca I-a până la anul 325; epoca a II-a de aur până la 461, şi epoca a 
IIl-a până la Isidor de Sevilla şi Sfântul loan Damaschinul, precizând că 
denumirea aceasta ca epocă de declin, sau de decadenţă, cum o numesc 
apusenii, nu este întru totul justificată, pentru că au fost în vremea aceea atâţia 
Părinţi bisericeşti, care au ţinut aprinsă flacăra credinţei şi au compus scrieri cu 
răsunet puternic până târziu de tot”. 

Părintele Profesor loan G. Coman distinge, la fel, 3 perioade şi anume: 
epoca I-a a începuturilor până la 313; epoca a II-a a înfloririi, ca Epocă de aur; 
sau clasică, până la 451 sau 461, şi în fine epoca a III-a, până la Isidor de Sevilla 
şi Sfântul loan Damaschinul, numită pe nedrept a decadenței, fiind de fapt 
bogată în oameni şi opere mari, cu răsunet şi consecinţe decisive în literatura şi 
gândirea creştină; ea este mai degrabă o epocă de sistematizare a problemelor şi 
ideilor literaturii perioadelor anterioare. Mai recomandă apoi şi o epocă post 
patristică, al cărei termen final ar fi secolul XV”. 

Cu toate acestea, a ne opri la Sfântul loan Damaschinul în Răsărit, şi la 
Isidor din Sevilla în Apus, ca încheietori ai epocii patristice, înseamnă a neglija 
sau a trece cu indiferenţă peste urmaşii lor întru scrisul teologic, pentru că istoria 
nu stă pe loc ci se desfăşoară mai departe, purtând pe valurile ei vestigiile epocii 
clasice patristice. Sfântul loan Damaschinul a încheiat o perioadă îndelungată de 
străduinţe teologice, dar prin aceasta el s-a făcut totodată şi un inaugurator al 


% F. Cayr6, A. A., op. cit., pp. l2. 

* Pr. Cicerone Iordăchescu, Istoria vechii literaturi creştine, vol. I, laşi, 1934, p. 1. 

* Pr. Prof. M. Şesan, Despre încheierea epocii patristice, în rev. Mitropolia Moldovei şi 
Sucevei, XLIII (1967), nr. 5-6, pp. 361-362. 

% Pr. Cicerone Iordăchescu, op. cit., vol. III, laşi, 1940, pp. 3-4. 

Preot Prof. Dr. loan G. Coman, Patrologie, Sfânta Mănăstire Dervent, 2000, pp. 19-20. 

unei perioade post-patristice, care, prin urmaşi, a continuat din plin prin 
însuflețirea patristică pentru cele ale teologiei, cum au fost de pildă Studiţii, de 
la mănăstirea Studion din Constantinopol. 

De fapt, întreaga străduință a Părinților bisericeşti a concurat spre 
apărarea şi definirea Ortodoxiei faţă de toate ereziile vremii, aşa că pe drept 
cuvânt se poate spune că epoca patristică se încheie tocmai prin biruința 
Ortodoxiei asupra tuturor ereziilor, exprimate prin Duminica Ortodoxiei (prima 
duminică a Postului Mare al Sfintelor Paşti), care străjuieşte dreapta credință şi-i 
avertizează prin Sinodiconul Ortodoxiei pe toţi să nu mai cadă în vreo erezie 
stricătoare. De fapt, cu Duminica Ortodoxiei se încheie logic şi istoric perioada 
istoriei bisericeşti universale a Sinoadelor Ecumenice şi a Părinților Bisericeşti”. 


Rolul inegalabil al Sfinţilor Părinţi în formularea dogmelor Bisericii 


Părinții Bisericii sunt nu numai reprezentanții tradiţiei doctrinare a 
Bisericii, ci şi martorii şi criteriile adevăratei credinţe, judecătorii Ortodoxiei” 
- atribut cu o valoare şi pondere nu numai istorică, ci atemporală şi general- 
spirituală. Autoritatea Sfinţilor Părinţi în sânul Bisericii nu se poate rezuma la 
importanţa literar-istorică a scrierilor patristice, ci se referă mai ales la învăţătura 
lor bisericească, bazată pe Sfânta Scriptură, pe Sfânta Tradiţie, izvoare ale 
credinţei”. 


Cunoscând importanţa Sfinţilor Părinţi în formarea Tradiţiei şi implicit în 
alcătuirea învăţăturii creştine, creştinii din acele vremi, cu precădere 
participanţii la sinoadele ecumenice care au formulat dogmele Bisericii, au pus 
mereu în evidenţă rolul lor inegalabil. Aşa spre pildă, sinodul al III-lea ecumenic 
de la Efes din 431 hotăra: Nimănui nu-i este îngăduit să propovăduiască altă 
credință decât aceea definită de Sfinţii Părinţi (...) %. La acelaşi sinod, după 
citirea epistolei lui Leon cel Mare către Flavian al Constantinopolului, cei 
prezenţi au exclamat: (...) Aceasta este credința Părinților, aceasta este credința 
Apostolilor. Noi toți aşa credem, aşa cred toţi ortodocşii (...)%. Dintre 
nenumărate astfel de mărturii sinodale, o mai redăm pe aceea a episcopilor 
adunaţi la sinodul de la Rimini, care au alcătuit o scrisoare şi au trimis-o 
împăratului Constanțiu, în care, printre altele, precizau: (...) rugăm stăruitor 
bunătatea ta să primeşti cu auzul ascuţit (atenţie) şi cu privirea liniştită 


% Pr. Prof. M. Şesan, art. cit., pp. 362-365. 

% Preot Prof. Dr. loan G. Coman, op. cit., p. 20. 

* Berthold Altaner, Precis de Patrologie, adaptation frangaise par H. Chirat, Paris, 1961, p. 
35. 

% Mansi, IV, 1362 Dsq şi H. Denzinger, Enchiridion symbolorum, ed. 21-22, Freiburg im 
Breisgau, 1937, nr. 125, p. 60 apud apud arhim. Benedict Ghiuş, Încercări hristologice, Bălţi, 
1940, p. 3. 

” Mansi, VI, 959, C, apud arhim. Benedict Ghiuş, op. cit. p. 3. 

(bunăvoință) pe delegaţii noştri şi să nu laşi nicidecum să se introducă ceva nou 
spre ocara celor ce au murit, ci să ne îngădui să rămânem cu cele stabilite şi 
legiferate de către strămoşii noştri, care, am putea spune că au făcut toate cu 
chibzuinţă, cu înţelepciune şi cu ajutorul Duhului Sfânt”. Tot în acest sens, 
Sfântul Chiril al Alexandriei notează că în lupta sa contra nestorianismului, el 
urmează ideile Sfinţilor Părinţi, îndeosebi acelora ale Sfântului Atanasie”. 

Sinoadele ecumenice şi locale au creat pe marii Părinţi ai acestei perioade 
şi Părinţii au dat substanţă şi prestigiu acestor sinoade. Știința şi credința 
Părinților sunt acelea care au închegat hotărârile doctrinare şi disciplinare ale 
sinoadelor. Documentaţia acestor hotărâri s-a făcut din operele Părinților, 
rânduite în dosare anume”. Dacă e adevărat că sinoadele, îndeosebi cele 
ecumenice, statorniceau doctrina Bisericii, bazându-se pe autoritatea Părinților, e 
tot aşa de adevărat că, ulterior şi între Sinoade, îndeosebi participanţii la aceste 
sinoade se bucurau de o autoritate şi de un prestigiu deosebit. Episcopii erau la 
început învăţători şi părinţi afectuoşi ai comunităților, dar cu timpul a început să 
li se atribuie valoarea de martori ai tradiției bisericeşti, apreciatori ai 
Ortodoxiei”. 

Învățătura Sfinţilor Părinţi care se află fie în operele lor teologice, fie în 
deciziile sinoadelor la care au luat parte, formează Sfânta Tradiţie, care 
împreună cu Sfânta Scriptură dă adevărata mărturie despre Izvorul Revelaţiei: 
lisus Hristos. 

Sfinţii Părinţi sunt, deci, autorităţi în materie de doctrină, iar opiniile şi 
scrierile lor constituie temei al argumentelor teologice. Vincențiu de Lerin (mort 
înainte de anul 450) este însă acela care va da definiția clasică a Părinților în 
scrierea sa Commonitorium din anul 434: Dacă apar unele întrebări în legătură 
cu teme privitoare la care nu s-a adus o hotărâre anume, va trebui să se recurgă 
la părerea Sfinţilor Părinţi, a celor care în vremea şi locul lor au rămas în 
unitatea comuniunii şi credinţei şi care s-au dovedit ca atare. Astfel tot ce au 
susținut ei în unitate de gândire şi simţire va trebui să se considere ca învăţătura 
adevărată şi universală a Bisericii, fără nici o îndoială ori suspiciune“. Aşadar, 
acordul Părinților este acela care arată adevărata învăţătură de credinţă. De 
acum înainte Sfinţii Părinţi vor ocupa un loc hotărâtor alături de Sfânta Scriptură 
şi vor fi folosiți în argumentarea teologică, căci învăţătura lor reflectă fidel 
doctrina Bisericii. Și în discuţiile ecumenice s-a afirmat că: Biserica este în 
adevăr apostolică, dar este şi patristică. Aceste două caractere nu pot fi 
separate niciodată. Numai pentru că este patristică, Biserica continuă să fie şi 


* Teodoret Episcopul Cirului, Istoria Bisericească, traducere Pr. Prof. Vasile Sibiescu, în Col. 
Părinţi şi Scriitori bisericeşti, vol. 44, Editura Institutului Biblic şi de Misiune al Bisericii 
Ortodoxe Române, Bucureşti, 1995, p. 109. 

5 Sf. Chiril al Alexandriei, Epistola 39 către loan al Antiohiei, P.G., 77, col. 180 C. 

“ Preot Prof. Dr. loan G. Coman, Patrologie, vol. 1..., p. 28. 

* Ibidem, pp. 34-35. 

* Vincențiu de Lerin, Commonitorium, cap. XXVIII, Migne, P.L., 50, col. 675 apud Părintele 
Mitropolit Nicolae, op. cit., pp. 10-11. 

apostolică (...). Părinţii sunt şi martorii adevărului credinţei, <<  testes 
veritatis>>*. 

Recursul la Părinţi în Biserica veche s-a manifestat însă şi într-altfel. Dat 
fiind apelul permanent la Părinţi, a fost necesar să se alcătuiască cataloage cu 
numele şi scrierile lor în care să fie pus în lumină rolul pe care l-au jucat în 
timpul când au trăit. Este de la sine înţeles că această preocupare n-a fost doar de 
ordin istoric, ci şi apologetic. Aceste cataloage trebuiau să dovedească atât 
vechimea credinţei creştine, căt şi continuitatea ei de-a lungul vremii. Avem aici 
un mod destul de formal în ce priveşte alcătuirea teologiei patristice şi se poate 
spune că ea decurge din chiar modul cum a fost folosită. Este însă evident că 
această manieră mai mult istorică de a aborda pe Sfinţii Părinţi urmărea 
păstrarea amintirii lor căci, dacă n-au fost uitaţi eroii, martirii şi călugării, la 
fel de natural era să nu fie uitaţi nici marii dascăli, aceia care au ilustrat opera 
de predare a învăţăturii creştine”. 

Autorii patristici nu voiau să treacă drept literați sau simpli scriitori 
teologi. Ei se simțeau reprezentanţi ai adevărului divin, purtători ai acestuia în 
folosul comunităților creştine, având misiunea să-l propovăduiască întregii lumi. 
Orgoliul retorilor şi al savanților nu îi atrage, ba chiar e respins cu hotărâre. Fi 
se consideră învăţători legitimi ai Bisericii, filosofi creştini, comentatori 
competenţi şi luminaţi ai Bibliei, care cuprinde revelația mântuitoare a lui 
Dumnezeu. În acest sens trebuie să-i înţelegem, pe ei şi seriozitatea 
întreprinderii lor. Altminteri le-am nesocoti în mod arbitrar intenţia, lăsând să 
ne scape adevăratul scop al operei şi al acțiunii lor. Acelaşi lucru se poate 
spune şi despre judecata aplicată contribuţiei lor la istoria mondială”. Părinţii 
Bisericii nu se mai simt martori direcţi ai revelaţiei lui Hristos, ca generaţiile 
epocii apostolice şi imediat postapostolice. Mai mult, ei pornesc în toate operele 
lor de la mărturia fermă şi desăvârşită a apostolilor. Nu scriu Evanghelii, 
Apocalipse şi Epistole apostolice, ci compun comentarii şi disertaţii, tratate 
polemice şi apologetice cu caracter edificator, sistematic, uneori şi istoric (...) 
Vor să îşi pună întregul talent personal şi toate însuşirile în slujba Bisericii. 

Mai mult decât atât, Părinţii sunt autorii regulei de credinţă, dezvoltată în 
simboale şi în hotărâri ale Sinoadelor ecumenice, baza trinitară şi hristologică 
a Consiliului Ecumenic al Bisericilor (...) Părinţii au creat teologia prin 
încrederea într-o coeziune internă între har şi rațiune, adică printr-o opțiune 
apărută din întâlnirea dintre credința creştină şi spiritul grec, inaugurând un 
dialog căruia toți creştinii îi rămân tributari. Părinţii ne învaţă fidelitatea față 
de Evanghelie, plenitudinea vieţii duhovniceşti, care operează o transformare 


% Georges Florovsky, Gregoire Palamas et la patristique, în Istina, |, 1961-1962, p. 116. 

* Părintele Mitropolit Nicolae, Farmecul scrierilor patristice..., pp. 10-11. 

* Hans Freiherr von Campenhausen, Părinţii greci ai Bisericii, traducere din germană de 
Maria-Magdalena Anghelescu, Edit. Humanitas, Bucureşti, 2005, p. 11. 

* Ibidem, p. 13. 

profundă a spiritului faţă de toate aspiraţiile şi cercetările de azi, schimbându- 
le în credinţă”. 

Aceşti neobosiţi luptători ai pietăţii care au ales viața liniştită şi lipsită de 
plăceri (lumeşti) ca un ajutor pentru păzirea dogmelor evanghelice“, a căror 
luptă pentru apărarea dreptei credinţe întrece toată puterea de mirare”, au 
propovăduit adevărul evanghelic după credinţa apostolică, precum înşişi 
mărturisesc. Pentru exemplificare, redăm cuvintele Sfântului Atanasie cel Mare: 
(...) (învățăturile — n.L.P) le-am scris după credința apostolică predată nouă de 
Părinţi, neadăugând nimic din afară, ci ceea ce am învăţat, am pus în scris în 
acord cu Sfânta Scriptură (...) spre întărirea adevărului din Sfintele Scripturi”. 
Sfinţii şi nemuritorii Părinţi erau convinşi că învăţăturile lor erau scrise sau 
rostite sub înrâurirea inspirației divine. Astfel, Sfântul loan Gură de Aur 
precizează: (...) nu sunt ale mele cuvintele ce le spun, nici nu rostesc de la mine 
cele ce grăiesc, ci de la Duhul, povăţuit fiind de iubirea de oameni a Stăpânului 
pentru folosul vostru şi pentru zidirea Bisericii lui Dumnezeu“. Sfântul Grigorie 
de Nyssa, referindu-se la cuvintele de învăţătură ale Sfântului Apostol Pavel, 
spune că acesta nu grăieşte cuvinte ale înțelepciunii omeneşti, ci cuvinte 
inspirate de la Duhul Sfânt: În toate câte le grăia nu mai era cel ce le grăia, ci 
Capul lui le rostea, precum a arătat corintenilor pe Hristos grăind şi vorbind în 
sine (II Cor, 13, 3). Astfel traheia era bine glăsuitoare şi bine sunătoare, 
articulând prin Sfântul Duh cuvântul adevărului. Astfel laringele se îndulcea 
totdeauna de cuvintele dumnezeieşti, hrănind prin sine tot trupul cu acele 
învățături de viaţă făcătoare”. 

Aceşti bărbaţi divini, slujitori ai voinţei dumnezeieşti, eroi ai virtuţii, cu 
minţi agere şi pătrunzătoare, cu inimile încărcate de darurile Duhului, au primit 
de la Dumnezeu cel mai mare dar şi partea cea mai bună, anume pe acela de a 
înţelege lucrurile lui Dumnezeu, ca şi când Dumnezeu le-ar vorbi, şi de a fi 
interpretul lor, de a le explica oamenilor, ca aceştia să le audă şi să le înțeleagă”. 


* Preot Prof. Dr. loan G. Coman, op. cit., p. 15. 

“ Sf. Vasile cel Mare, Omilia a II-a la o parte din psalmul XIV, II, traducere, introducere, note 
şi indici de Pr. D. Fecioru, în Col. PSB., vol. 17, Editura IBMBOR, Bucureşti, 1986, p. 216. 
“Eusebiu de Cezareea, Viața lui Constantin cel Mare, Traducere şi note de Radu 
Alexandrescu, în Col. PSB., vol. 14, Editura IBMBOR, Bucureşti, 1991, p. 139. 

“ Sf. Atanasie cel Mare, Epistola întâia către Serapion, episcopul de Thmuis, XXXIIL, 
traducere din greceşte, introducere şi note de Pr.Prof. Dumitru Stăniloae, în Col. PSB., vol. 
16, Editura IBMBOR, Bucureşti, 1988, p. 65. 

note de Pr. D. Fecioru, în Col. PSB., vol. 22, Editura IBMBOR, Bucureşti, 1989, p. 118. 

“ Sf. Grigorie de Nyssa, Tâlcuire la Cântarea Cântărilor, traducere şi note de Preot Prof. 
Dumitru Stăniloae, în Col. PSB., vol. 29, Editura IBMBOR, Bucureşti, 1982, p. 219. 

* Sf. Grigorie Taumaturgul, Discursul adresat lui Origen, cap. XV, studiu introductiv, 

IBMBOR, Bucureşti, 1984, p. 34. 

Sfinţii Părinţi — tâlcuitori autorizaţi ai Sfintei Scripturi şi misionari 
destoinici ai Bisericii 


Sfinții Părinţi nu au oferit doar lucrări de teologie dogmatică, pline de 
exprimări filosofice creştine sau opere cu un conţinut moralizator şi 
duhovnicesc, ci ne-au dăruit, tălmăcit şi transmis nealterată Sfânta Scriptură. 
Învățătura Mântuitorului Hristos nu poate fi înţeleasă corect fără ajutorul 
Părinților, care, fălmăcesc şi, până la un punct, întregesc cele cuprinse în 
Cartea Cărţilor sau în Biblie”. Din viaţa şi scrierile lor, putem conchide că 
Părinţii au cunoscut admirabil Sfânta Scriptură pe care au mânuit-o cu pricepere 
şi artă. Ei cunoşteau nu numai textul Scripturii ci şi adevăratul înţeles al 
acesteia, pe care o explică într-un mod inegalabil. Păstrau în inimă atât de 
strânsă aducerea aminte a textului Scripturii, încât nu aveau nevoie să-l mai 
citească, fiind în stare să reproducă pe dinafară paragrafe întregi din orice carte 
biblică. Astfel, operele lor, ţesute cu texte biblice, au luminat şi luminează lumea 
cu adevărurile evanghelice trăite şi explicate cum nu se poate mai bine şi mai 
corect. 

Fără Părinţu Bisericii care au stat în imediata apropiere a Sfinților Apostoli, 
a ucenicilor Domnului şi a urmaşilor lor, ar fi cu anevoie de înţeles existența 
Evangheliilor, a epistolelor Sfinţilor Apostoli, într-un cuvânt a cărților Noului 
Testament. Ei le-au preluat şi le-au transmis cu fidelitate din generație în 
generaţie. Din multele cărți puse în vechime sub numele unuia sau altuia dintre 
Apostoli, fie că era vorba de Evanghelii, Epistole sau Apocalipse, ei le-au arătat 
pe cele cu adevărat inspirate, deosebindu-se de celelalte numite apocrife, astfel 
el au păstrat credința creştină genuină, explicând-o corect celor ce au 
îmbrățişat-o”. 

Unii din Sfinţii Părinți şi scriitori bisericeşti au fost martiri, ca Sfântul 
Policarp, Sfântul Ignatie Teoforul, Sfântul Iustin Martirul şi Filosoful, Sfântul 
Ciprian, Pamfil, Origen etc., pecetluind cu moartea lor viața şi misiunea 
Bisericii, după pilda marelui martir - lisus Hristos. Moartea lor martirică 
subliniază sensul şi valoarea operelor lor scrise. Alţi autori patristici au fost şi 
ierarhi sau membri ai clerului obişnuit şi, în această calitate, s-au manifestat ca 
organizatori de biserici, de instituţii pentru asistenţa socială, de viaţă monahală, 
de mănăstiri, de educaţie şi cultură, ca Sfântul Vasile cel Mare, Sfântul loan 
Gură de Aur, Sfântul Ambrozie, Sfântul Chiril al Alexandriei, Sfântul Niceta de 
Remesiana etc. Alţii au strălucit prin învăţătura şi cultura lor bogată sau au fost 
creatori de ştiinţă teologică, ori de ramuri ale acesteia, ca Origen, Eusebiu, 
Părinţii capadocieni, leronim, Fericitul Augustin, Sfântul Maxim Mărturisitorul 
etc., dând Bisericii temelie doctrinară şi prestigiu intelectual. Alţii au îmbinat 


“ Părintele Mitropolit Nicolae, Farmecul scrierilor patristice..., p. 10. 
* Mitropolit Nicolae Corneanu, Studii Patristice — aspecte din vechea literatură creştină, 
Edit. Mitropoliei Banatului, Timişoara, 1984, pp. 10 şi 13. 

uriaşa muncă intelectuală cu cea organizatorică şi administrativă, ca unii autori 
din Şcoala alexandrină, în frunte cu Origen, Părinţii capadocieni, Sfântul Chiril, 
sau din Şcoala antiohiană ca Sfântul Efrem Sirul, Sfântul loan Gură de Aur, 
Teodoret al Cyrului, Sfântul Maxim Mărturisitorul, Sfântul loan Damaschin. 
Majoritatea scriitorilor patristici au fost misionari de înaltă clasă, convertind la 
creştinism diferite neamuri sau părți din diferite neamuri, punându-le în circuitul 
civilizației greco-romane şi creştine-universale şi lăsând amintiri neşterse în 
istoria sau folclorul acestor popoare, ca, de exemplu, Sfântul Grigorie 
Taumaturgul în istoria popoarelor din Pont, Sfântul Vasile cel Mare în istoria 
capadocienilor, armenilor şi românilor urmaşi ai geto-dacilor, barbarii de la 
Istru, Sfântul loan Gură de Aur şi Sfântul Niceta de Remesiana, în istoria 
aceloraşi daco-romani, Ulfila în istoria goților, Sfântul Ilarie în aceea a Galiei, 
Sfântul Grigorie cel Mare în aceea a Angliei, Isidor de Sevilla în aceea a Spaniei 
etc. Un număr însemnat de autori ierarhi sau de clerici de rând au participat la 
Sinoade ecumenice şi locale. Unii au câştigat respectul şi prețuirea împăraţilor, a 
împărăteselor şi a unor mari dregători, ca Origen, Eusebiu, Sfântul Grigorie de 
Nazianz, Sfântul Grigorie de Nyssa, Sfântul loan Gură de Aur etc., care au 
mijlocit cu folos pentru apărarea, ajutorarea sau promovarea credincioşilor lor 
sau chiar cruţarea unor cetăţi întregi ca Roma sau Antiohia în împrejurări grele 
sau chiar dramatice. Alţii au fost sfetnici ai împăraţilor, ca Sfântul Ambrozie, 
Sfântul Grigorie de Tours etc., cu rezultate cel mai adesea pozitive“. Toţi, fără 
excepţie, au semănat dragostea şi înţelegerea între oameni, au cultivat prietenia 
la toate nivelurile, au militat cu căldură pentru pace, mama tuturor bunurilor, 
împotriva războiului. Au luptat contra sclavagismului, pentru îmbunătăţirea 
condițiilor de muncă, pentru dreptatea socială, pentru ajutorarea socială, 
pentru progresul moral şi duhovnicesc al creştinilor şi al tuturor oamenilor. 
Mulţi s-au mistuit de dorul desăvârşirii în propriul lor mediu, în comunităţi 
monahale sau în singurătatea pustiurilor“. 

Asemenea Sfinţilor Apostoli, Părinţii sunt forţe în mers, pescari de 
oameni, călăuziți de Duhul Sfânt spre a cuceri mereu alte suflete, învățând toate 
neamurile. Prin cuvânt, cateheză, cult, Sfinte Taine, agape, corespondenţă, 
tratate variate şi mai ales prin puterea irezistibilă a dragostei, Părinţii au câştigat 
progresiv, prin stăruință, majoritatea populațiilor aşa de variate ale Imperiului 
Roman, inclusiv o bună parte din barbarii de la hotare: goți, huni, gepizi etc., pe 
care de fapt, credinţa şi viaţa creştină i-a civilizat. În interior, misiunea se 
îndreaptă asupra ereziilor şi asupra vieţii şi culturii păgâne sau iudaice. Era o 
misiune predicatorială şi scrisă de înalt nivel, care exercită şi astăzi o deosebită 
atracție”. 

Preot Prof. Dr. loan G. Coman, Patrologie, vol. 1..., pp. 12-13 


* Ibidem, p. 13.. 
* Ibidem, p. 22. 

Părinţii, uneori luptători din fire, într-o continuă emulaţie admirabilă cu ei 
înşişi, împintenind râvna celor buni spre o epectază a binelui, deveneau mari 
luptători în numele frumosului, adevărului, binelui şi dreptăţii prin misiunea lor 
care era aceea de a determina lumea la biruirea răului, la o operă de purificare şi 
de armonie prin rațiune şi inimă, realizabilă graţie voinţei lucrătoare a omului şi 
a Logosului divin. Autorii patristici dispun de o minte sfințită, de o rațiune 
dreaptă, de o libertate nesfârşită de inițiative şi de acțiuni şi de o suveranitate 
blândă cu care pot schimba faţa pământului instaurând aici împărăţia 
cerurilor”. 

Literatura patristică elogiază şi preţuieşte pe o întinsă gamă munca, 
dreptatea, demnitatea, libertatea, egalitatea şi progresul, cărora, prin Origen şi 
Părinţii Capadocieni, loan Gură de Aur, Ambrozie şi alţii le-a dedicat pagini de o 
rară adâncime şi frumuseţe, patos misionar şi actualitate; această literatură luptă 
aprig contra exploatării, a sclavagismului sau a robiei şi a înjosirii omului sub 
toate formele, ea nu cunoaşte odihnă combătând discriminările şi ticăloşiile 
practicate de bogaţi sau de dregătorii timpului, unii Sfinţi Părinţi militează 
pentru viaţa de obşte, după pilda creştinilor din Faptele Apostolilor şi Didahie; 
toţi scriitorii patristici înfierează războiul şi elogiază pacea ca pe <<mama>> 
sau <<capul tuturor bunurilor>>”. 


Sfinţii Părinţi — făuritori de cultură şi literatură 


Sfinţii Părinţi au pus începutul unor culturi naționale ca cea armeană, cea 
georgiană, cea gotă, cea coptă, cea slavă. Unii dintre ei au creat alfabete în limba 
țării lor, au tradus Biblia şi opere aparţinând unor scriitori patristici cu renume, 
compuse în diferite limbi. Uneori, ei s-au constituit în echipe de traducători care 
au transpus în limba lor mari bogății de gândire, evlavie şi literatură rituală 
elaborate de alte popoare creştine. Unii scriu istoria propriei lor ţări, cum e cazul 
cu atâţia istorici armeni, ca Faust de Bizanţ, Lazăr de Farpi, Moise din Corene 
etc., sau cu Grigorie de Tours, autorul primei istorii a francilor”. Un Origen, un 
Eusebiu, un Sfânt Vasile, un Ieronim, un Augustin sau un Sfânt loan 
Damaschinul valorează ei singuri cât o întreagă cultură”. Puţine pagini ale 
literaturii mondiale sunt pătrunse de patosul şi zelul misionar greu egalabil pe 
care-l aflăm în operele Sfântului Vasile cel Mare, Sfântului loan Gură de Aur, 
Sfântului Chiril al Ierusalimului, Sfântului Grigorie Teologul, Sfântului 
Ambrozie, Sfântului Niceta de Remesiana, Fericitului Ieronim, Fericitului 
Augustin etc. 


” dem, Valoarea literaturii patristice a primelor secole în cadrul culturii antice..., p. 7. 
” Ibidem, p. 7. 

“5 Ibidem, pp. 9-10. 

* Pr. Prof. loan G. Coman, Spiritul critic în literatura patristică..., p. 64. 

Literatura patristică a influenţat serios literatura Evului Mediu, care, în 
diferite privinţe, nu e decât o sistematizare sau un comentariu al celei patristice, 
mai ales în Răsărit. Părinţii au influenţat substanţial şi unele literaturi moderne 
ca cea franceză, germană, rusă, italiană, engleză, scandinavă”. Toate aceste 
scrieri au un farmec propriu care incită la a fi citite, aprofundate şi studiate. 
Literatura patristică se poate felicita că lucrarea ei iniţiată acum 2000 de ani, 
perfecționată fără încetare, continuă să se impună şi astăzi într-o cultură mereu 
creştină, dar şi în culturi mai puţin creştine, care derivă sau numai se inspiră 
dintr-însa*. 


Cultura antică şi cultura patristică 


Un alt merit al Sfinților Părinţi este acela că au păstrat şi transmis lumii 
moderne literatura antică şi cuceririle spirituale ale lumii vechi. E meritul 
creştinismului, cu precădere al Părinților, de a fi salvat astfel ceea ce era mai 
preţios şi mai util din bunurile ei şi de a fi evitat ca omenirea să reia de la capăt 
experienţa lungă, obositoare, a unei totale recivilizări, cu o superfluă imolaţie”. 
Astfel, cultura patristică o continuă pe cea antică, transmițând din ea idei, 
probleme, texte şi chiar opere întregi în limbile greacă şi latină. 

Trei dintre profesorii timpului depăşesc cu mult pe ceilalţi şi îi implică în 
mod fermecător pe creştini. Foarte diferiți unul de celălalt, ei reprezintă cele trei 
tendințe principale ale gustului contemporan, exercitând o influenţă 
considerabilă. Noi am înţelege cu greu caracteristicile esențiale ale elocvenţei 
creştine dacă nu am cunoaşte maniera şi spiritul învăţământului lor. Aceştia au 
fost Himerios, Themistios şi Libanius.* Nu se pot tăgădui însă meritele reale ale 
anumitor capitole ale culturii păgâne şi am fi nedrepți dacă am subestima unele 
personalităţi de frumos relief.” Dragostea pentru dialectică, pentru frumuseţea 
limbajului, aceste două caracteristici ale spiritului elen capătă o vigoare şi o 
formă nouă. La Atena, la Constantinopol, Nicomedia, Antiohia şi-n alte multe 
oraşe, profesori cu reputaţie atrăgeau în jurul lor un număr impresionant de 
studenţi.“ Secolul al IV-lea reprezintă punctul culminant al contactului dintre 
literaturile elenă şi creştină. Performanţele intelectuale ale Părinților Bisericii şi 


* Idem, Patrologie, vol. 1..., p. 25. 

* dem, Spiritul critic în literatura patristică..., p. 57. 

” T. M. Popescu, Istoria creştinismului ca istorie a culturii, Bucureşti, 1927, p. 22; cf. pp. 22, 
25, 26, 40. 

*% Aime Puech, Histoire de la litterature grecque chretienne depuis les Origenes jusqu 'ă la 
fin du IVe siecle, vol. I, Paris, 1930, p. 10. 

 Pr.Prof.Dr. loan G. Coman, Patrologie, Sfânta Mănăstire Dervent..., p. 86. 

% Pierre de Labriolle, La reaction paienne, Etude sur la polemique antichretienne du ler au 
Vie siecle, Paris, 1934, p. 424. 


30 


excepţionalul lor talent oratoric au stârnit admiraţia păgânilor.” Libanus 


bunăoară, îl considera pe Sfântul Vasile cel Mare superior sieşi”, iar pe Sfântul 
loan Gură de Aur l-ar fi lăsat urmaş dacă nu l-ar fi furat creştinii“. Netulburaţi 
însă de ambiţii profane, Părinţii Bisericii şi-au pus toată pregătirea în slujba 
credinţei şi a idealului creştin. Dacă nu ar fi fost lisus Hristos, ei ar fi fost 
închinători ai unor zei qi lăcomiei şi ai urii şi ai oricărui delict. Ar fi trăit 
pentru <<pâine şi circ>>, însă, ei au predicat contemporanilor lui luvenal din 
Decalog şi din Predica de pe Munte. Printre astfel de bestii cu chip de om, ei au 
construit căminul sacru; au creat familia creştină; au dat un înţeles nou şi sfânt 
numelor de mamă şi soție; au răspândit idei noi despre demnitatea omului ca 
om; au venit cu o atmosferă de bunăvoință şi iubire, au redat libertăţile 
interzise prin lege; au Sfinţit societatea umană prin proclamarea  frăţiei 
universale a omului răscumpărat”. 


Cunoscători desăvârşiţi ai culturii păgâne, ei citează din literatura elenă. 
Mai mult decât atât: graţie evoluţiei de câteva secole a literaturii creştine, graţie 
imitaţiei şi emulației față de cea profană, dar mai ales graţie propriului lor geniu, 
Sfinţii Părinţi ai secolului al IV-lea au creat o literatură clasică în stare să 
înfrunte mileniile şi să satisfacă spiritele cele mai alese. Din contactul celor două 
literaturi a ieşit cea mai frumoasă floare, aceea a umanismului creştin.“ 


Spre deosebire de ceea ce s-a petrecut în mediile intelectuale ale limbii 
greceşti, în Orient, în care au existat adesea apărători hotărâți ai păgânismului 
până spre sfârşitul secolului al VI-lea, îndeosebi prin neoplatonism, pe plan 
intelectual în Occident nu s-a produs în mod substanţial nici o rezistenţă la 
creştinism; în spațiul latin se produce o epuizare a forţelor intelectuale ale 
păgânismului“. Literaţii păgâni nu s-au mărginit decât să citească, să copieze şi 
să-şi corecteze copiile din autorii favoriţi. La drept vorbind, nu sunt cine ştie ce 
marele ediţii ale clasicilor care ar fi fost realizate de aristocrații păgâni ai 
veacului al IV-lea şi care ar fi fost utile pentru cultura clasică. De altminteri a 
profesa idei păgâne în epoca aceea după înfrângerea definitivă a păgânilor în 
lupta de pe fluviul Frigidus, operă a lui Theodosie (394 d.Hr.), ar fi fost extrem 


s! Pr.Prof.Dr. loan G. Coman, Probleme de filosofie şi literatură patristică, Editura Institutului 
Biblic şi de Misiune al Bisericii Ortodoxe Române, Bucureşti, 1995, p. 17. 

SP. Petit, Les etudiants de Libanios, Paris, 1956, p. 206. 

S Sozomen, Church Histories, VII, 11 in A Select Library of Nicene and Post-Nicene Fathers 
of the Christian Church, Second Series, translated into English with prolegomena and 
Explanatory Notes under the editorial supervision of Philip Schaff, D.D., L.L.D., and Henry 
Wace, D.D., Volume II, T&T Clark, Edinbourgh, 1989, p. 399. 

s A. Cleveland Coxe, Introductory notice, in Ante-Nicene Fathers, vol. |, Edited by Alexander 
Roberts & James Donaldson, revised and chronologically arranged, with brief prefaces and 
occasional notes by A. Cleveland Coxe, 1884, p. VIII. 

s Pr Prof.Dr. loan G. Coman, op. cit., p. 17. 

S Claudio Moreschini, Enrico Norelli, Istoria literaturii creştine vechi greceşti şi latine, vol. 
II, De la Conciliul de la Niceea până la începuturile Evului Mediu, tom I, trad. de Elena 
Caraboi, Doina Cernica, Emanuela Stoleriu, Dana Zămosteanu, Polirom, laşi, 2004, p. 15. 

de inoportun. După o generație de la Symachus, în Roma nu se mai aude 
vorbindu-se de păgâni. Dimpotrivă, clasicii păgâni erau citiţi în linişte de 
creştini, care dovedesc a avea despre ei o cunoaştere deloc inferioară celei a 
păgânilor. Creştinismul asimilase de acum cultura păgână garantându-i în 
interiorul său supraviețuirea”. 

Cultura patristică, apărută şi dezvoltată la izvoarele culturii antice, nu este 
o cultură restrictivă, ci este una eminamente selectivă (sunt folosiți cu dozaj 
sobru Platon, Aristotel, Porfiriu, Cicero“), ghidându-se după principiul: să iei 
de la alții cum ia albina nectarul din flori, după cuvintele memorabile ale 
Sfinților Vasile cel Mare şi Grigorie Teologul. Uneori se recomanda şi se 
practica, spre exemplu în şcoala catehetică de la Alexandria, principiul conform 
căruia, înainte de însuşirea Sfintei Scripturi şi primirea Botezului era necesară 
împroprierea culturii profane, lucru împlinit de aproape toţi Părinţii. Problemele 
culturii patristice erau numeroase şi complexe: teologie, antropologie, educaţie, 
sociologie, cult, istorie, misiune variată, oratorie sacră, filocalie, artă literară în 
proză şi versuri etc., dar operele de controversă şi de dialog sunt printre cele mai 
interesante şi atrăgătoare”. 

În ce priveşte valorificarea culturii şi a ştiinţei vremii ca instrument de 
formulare şi exprimare a gândirii teologice, Sfântul Vasile cel Mare îndeamnă pe 
cei ce se ocupă cu teologhisirea să culeagă nectarul tuturor florilor. El însuşi, ca 
şi cei doi colegi ai săi de triadă teologică, au folosit toate filosofiile vremii lor în 
care au găsit elemente ce se pretează teologhisirii. 

Prin aceasta ei ne învaţă că trebuie să fim deschişi faţă de toate filosofule, 
valorificând selectiv din fondul lor tot ceea ce poate folosi tălmăcirii Adevărului 
creştin în context viu cu epoca noastră. Este adevărat că Adevărul creştin este 
mai presus de concepte şi — ca atare — el nu poate fi formulat şi exprimat întru 
totul adevărat. Dar faptul acesta nu ne dispensează de efortul de a-l exprima 
cât mai corespunzător cu spiritul vremii noastre”. 

În mod inevitabil s-a ajuns la comparații între valorile păgânismului şi 
cele ale creştinismului. Realizate la început numai la nivel verbal, aceste 
comparații au fost dezvoltate şi aşezate în lucrări scrise, ajungându-se la un 
adevărat gen literar apologetic, care prin numărul şi varietatea reprezentanţilor 
săi, prin diversitatea chestiunilor pe care le ridică, prin metodele folosite, prin 
nivelul la care erau duse discuţiile au pus bazele teologiei ca ştiinţă”. 

Deşi s-au arătat adversari neînduraţi al păgânismului, Părinţii au încercat 
totuşi unele apropieri între doctrina creştină şi cea elenică — întâi pentru că 
analogiile erau uneori izbitoare, în al doilea rând pentru motive de tactică 


S Ibidem, p. 16. 

s Preot Prof. Dr. loan G. Coman, Patrologie, vol. I..., p. 32. 

s% Idem, Valoarea literaturii patristice a primelor secole în cadrul culturii antice..., p. 9. 

% Pr. Dr. Corneliu Sîrbu, Sfinții Vasile, Grigorie şi loan, îndrumători ai teologiei actuale, în 
rev. Mitropolia Ardealului, XVIII (1973), nr. 1-2, p. 43. 

71]. Geffcken, Das Christentum im Kampf und Ausglach mit der griechisch — romischen 
Welt, 3-e Aufl., Leipzig-Berlin, 1920, pp. 26-28. 

misionară. Din contactul celor două culturi, reieşea limpede viitorul 
creştinismului. Dacă, totuşi, cultura creştină a triumfat, faptul se datorează mai 
ales originii ei divine. 

Sfinţii Părinţi dau imaginea clară a culturii convertite. Ei sunt un model 
de legătură firească, recuperatorie, între bibliotecă şi biserică. Fără a deforma şi 
fără a ignora efortul cultural, mărturisitorii patristici fac din acesta un adevărat 
efort de cunoaştere deoarece pun la capătul drumului cunoaşterea lui 
Dumnezeu”. 

Părinţii Sfinți au luptat pentru certitudine, forță morală şi frumuseţe 
spirituală şi n-au repudiat propriu-zis idealul grecesc precreştin al 
kalokagathiei”, ci numai au corectat-o în perspectiva cea nouă, înlocuind-o 
treptat cu ceea ce s-a numit filocalia, în înţelesul de iubire de frumuseţe 
netrecătoare, neveştejită şi veşnică, deci făcând trecerea de la kalokagathia, în 
etapa următoare, de fiu al lui Dumnezeu, iar de aici în stadiul îndumnezeirii 
(heosis), aceasta din urmă constituind încununarea unui sinergism divino-uman 
sau continua colaborare dintre har şi voinţa omului. Se ştie că Sfântul Grigorie 
de Nazianz a alcătuit împreună cu Sfântul Vasile cel Mare prima filocalie din 
texte culese din operele lui Origen. Literatura patristică apreciază însă şi 
frumosul estetic, ori de câte ori acesta contribuie la intensificarea şi amplificarea 
frumosului moral sau la mărirea lui Dumnezeu. Părinţii descriu adesea în 
pagini clare de proză sau în versuri luminoase frumuseţile naturii, armonia şi 
farmecul înfăţişării trupului omenesc, splendorile construcţiilor şi ale 
grădinilor, ordinea legilor şi fenomenelor naturii. Distincția  ţinutei 
conducătorilor, starea de mizerie cumplită a săracilor şi bolnavilor vremii, 
bucuriile afecțiunii văzute pe chipul prietenilor, al copiilor şi al părinţilor, 
desfătările unei întâlniri neaşteptate, deliciile raiului înainte de cădere etc. 
Frumuseţea literară deşi uneori criticată ca venind de la idololatri e în general 
apreciată şi cultivată de scriitori ca Sfântul Ciprian, Lactanţiu, Fericiţii leronim 
şi Augustin, Scrisoarea către Diognet, Sfinţii Vasile cel Mare, Grigorie Teologul, 
Ioan Gură de Aur etc”. 

Lăsând la o parte aspectele strict negative ale filosofiei, aceasta venea şi 
cu lucruri pozitive: afirmarea existenţei unui singur Dumnezeu, apariţia lumii şi 
a omului sub egida unui Demiurg, dorinţa de cunoaştere a adevărului, binelui şi 
frumosului etc. Apologeţii au subliniat faptul că ceea ce a obţinut filosofia nu 
sunt adevăruri absolute, ci deschideri şi perspective pentru cunoaşterea lui. lată 
de ce filosofia are nevoie de superioritatea creştinismului. Ca urmare, apologeţii 


? Radu Preda, Mărturia patristică, în rev. Studii Teologice, Seria Il-a, XLV (1993), nr. 5-6, p. 
88. 

% Omul era considerat stăpânul lumii, regele ei, iar idealul era o îmbinare perfectă între 
frumosul fizic şi binele moral (xaioxayOia) — B. Pouderon, J. Dore ed., Les apologistes 
Chretienes et la culture grecque, Beauchesne, Paris, 1998, p. 92 —n.L.P, 

1 Pr. Prof. loan G. Coman, Valoarea literaturii patristice a primelor secole în cadrul culturii 
antice..., p. 10. 

au încercat să realizeze o împletire a adevărurilor raţionale cu revelaţia”. Şi 
Sfântul loan Gură de Aur subliniază uneori laudativ rezultatele filosofiei 
naturale: evitarea celor de prisos, mulțumirea cu cele necesare, stăpânirea de 
sine, răbdarea, liniştea sufletească, rezolvarea tuturor situațiilor pe calea 
rațiunii; dar el critică pe filosofii naturali sau păgâni, pentru patima slavei 
deşarte şi pentru lipsa generală de acord între teoriile şi viaţa lor. Filosoful 
creştin care îmbină în el înțelepciunea naturii, cu aceea a credinţei şi a harului, 
urmăreşte atingerea stării de puritate îngerească, de redobândire integrală a 
chipului lui Dumnezeu”. 

Îmbogăţiţi şi împodobiţi cu tot ce a avut cultura antică mai preţios şi mai 
frumos, cu dragostea de ştiinţă, de filosofie, de artă literară, de spirit critic, ei au 
încercat s-o trăiască pe cât posibil la nivelul Revelaţiei, adică al apostolilor, al 
martirilor, al celor ce aspiră la desăvârşire. Dacă unele din elementele de fond 
proveneau din izvoare păgâne ori iudaice, regruparea şi reorganizarea acestor 
elemente se făceau pe bază nouă şi cu orientare nouă. Noutatea principală în 
fondul apologiilor era credinţa, învăţătura şi viaţa nouă a creştinilor”. Preluând 
tot ceea ce era îmbibat de bine şi frumos din lumea antică, căci este bine 
cunoscut faptul că acest cult al frumosului era prea înrădăcinat în acea lume, au 
augmentat acestea în mod fericit şi aşa le-au pus la îndemâna tuturor, neomiţând 
însă a îndrepta, a face unele corecturi şi precizări atunci când situaţia reclama 
acest lucru. Gândirea acestor /uceferi ai ştiinţei, instrumentată variat şi cuvântul 
lor ca mijloc de comunicare urmăresc progresul, epectaza, în cunoaşterea 
deplină a puterii divine şi a primirii harului”. 

Răsărită mai ales din Evanghelie, literatura patristică vrea să modeleze 
creştinul după chipul şi măsura lui Hristos. Ea cultivă un frumos şi larg 
umanism, bazat pe iubirea de oameni a Logosului dar reținând şi elemente 
substanţiale ale umanismului greco-latin, ca: prețuirea raţiunii, armonia fiinţei 
umane, valoarea virtuţii. Umanismul patristic urmăreşte dăltuirea creştinului ca 
chip al lui Hristos”. 

În felul acesta, ei au valorificat pozitiv cultura şi ştiinţa vremii lor în 
folosul teologiei, au izbutit să facă o <<sinteză vie>> între credința creştină şi 
cultura vremii lor. Efortul lor de elaborare ne edifică în sensul că fondul 
teologiei autentice şi vii este Revelația divină transpusă în miezul vieţii creştine, 
tălmăcită şi formulată în haina culturii şi ştiinţei din vremea respectivă“. 


* Prof. Dr. Teodor M. Popescu, Primii didascăli creştini, în rev. Studii Teologice, anul II, 
(1932), nr. 2, pp. 154-155. 

7 Louis Meyer, Saint Jean Chrysostome, Maitre de perfection chretienne, G. Beauchesne, 
Paris, 1933, p. 185. 

7 B. Critterio, La polemica antichristiana nei primi sei secoli delle Chiessa, în „LA SCUOLA 
CATTOLICA”, LXIV, (1936), pp. 53-55. 

% Pr.Prof. loan G. Coman, Autobiografia în literatura patristică, în rev. Studii Teologice, 
Seria a II-a, XXVI (1974), nr. 9-10, p. 666. 

” Idem, Valoarea literaturii patristice a primelor secole în cadrul culturii antice..., p. 7. 

% Pr. Dr. Corneliu Sîrbu, art. cit., p. 41. 

Părinţii Bisericii — apologeţi ai credinţei creştine şi fervenţi combativi 
ai imoralităţilor şi învățăturilor greşite 


Citind operele patristice, îndeosebi cele ale apologeţilor, se poate lesne 
observa atitudinea critică a Părinților faţă de o parte a culturii profane, din care 
combat şi înfierează unele idei, principii şi manifestări care nu erau în 
concordanţă cu textul evanghelic, ba chiar se opuneau acestuia. Acest spirit 
critic patristice era, în parte, preluat din însăşi cultura greco-latină, dar el era mai 
ales expresia atitudinii severe a Bisericii față de păcatele lumii antice şi 
libertinajele acesteia, din perioada finală a culturii greco-romane profane. În 
acest sens, Părintele Profesor loan G. Coman precizează: Critica patristică 
combătea cu deosebire politeismul şi imoralitatea umană, apoi păcatul sub 
orice formă, inegalităţile şi nedreptăţile sociale cu tot cortegiul de rele ale 
sclavagismului, în fine contradicţiile sistemelor filozofice şi morale etc. dar 
această critică releva, nu o dată, şi ce era pozitiv în cultura greco-latină”. 

Critica îndreptată spre păgânism era extrem de dură şi de mari proporții, 
deşi nu totdeauna inflexibilă. Ea opera în toate domeniile vieţii, începând cu 
materia şi istoria şi sfârşind cu ideile şi cu artele. Prezentă în apologii, în tratate 
antielenice şi antieretice, în replici la opere anticreştine, în comentarii, în 
cursuri de şcoală şi în tot felul de publicaţii, de cuvântări şi conferinţe, această 
critică nu avea numai o valoare formală, pur logică, ci şi una ontologică, de 
perspectivă, de orizonturi noi care puneau în evidență sau care îngăduiau 
apariția de noi realităţi spirituale şi culturale (...) Lucrul s-a petrecut la fel cu 
critica aplicată ereziilor”. 

Autorii patristici au criticat pe larg şi iudaismul, pentru că acesta a osândit 
şi răstignit pe lisus Hristos, pentru că a respins creştinismul şi a interpretat 
strâmt Legea. Mintea iudeilor era slabă precum ochii Liei“ şi răpusă de poftele 
trupului“, aşa încât deşi aveau Legea, ei au atins culmea stupidităţii renegându-L 
pe Dumnezeu cel adevărat şi judecând a fi cu mult mai avantajos să slujească 
idolilor”. Aşadar, Israel va trebui să facă toată noaptea istoriei experienţa că 
acest Om nu poate fi biruit, deci nu e numai om. Numai la sfârşitul nopţii 
istoriei, după ce va vedea că nu poate birui pe Omul — Hristos, şi după ce va 
înţelege că umanitatea poate fi ridicată la înălţimea de-a fi mediu al lui 
Dumnezeu Cel mai presus de toate, îl va accepta pe Hristos şi-l va cere 


5! Pr. Prof. loan G. Coman, op. cit., p. ll. 

* Pr. Prof. loan G. Coman, Spiritul critic în literatura patristică..., p. 59. 

% Sf. Chiril al Alexandriei, Glafire, traducere, introducere şi note de Pr. Prof. Dr. Dumitru 
Staniloae, col. PSB, vol. 39, Scrieri, partea a II-a, Edit. IBMBOR, Bucureşti, 1992, p. 138. 

* Ibidem, p. 32. 

%5 Cyrille d'Alexandrie, Lettres Festales, tom I, 5, introduction generale par Pierre Evieux; 
introduction critique, texte grec par W.H. Burns; traduction et annotation par Louis Arragon, 
Marie-Odile Boulnois, Pierre Evieux, Marguerite Forrat, Bernard Meunier, col. Sources 
Chretiennes, n0.372, Les Editions du Cerf, Paris, 1991, p. 175. 

binecuvântarea. Până atunci, va fi tare cu Dumnezeu, nelăsându-se biruit de 
Hristos.% 

Cenzori ai moravurilor veacului lor şi ai slăbiciunilor omeneşti de 
totdeauna, Sfinţii Părinţi au arătat drumul care duce spre dobândirea perfecțiunii. 
Prin cuvânt, dar mai ales cu exemplul îmbunătățitei lor vieţi, ei au devenit 
îndrumătorii şi dascălii întregii creştinătăţi. Sfinţii Părinţi nu sunt oamenii unui 
timp şi ai unui loc. Nu sunt ceva dus cu trecutul din urma noastră, îngropați cu 
strămoşii. N-au generaţie; sunt actuali şi universali, chipul lor este prezent şi 
viu, real şi valabil azi ca şi ieri şi mâine şi cât va fi lumea. Sfinţii Părinţi ai 
Bisericii s-au ridicat peste locul şi peste timpul în care au trăit, au depăşit 
contingenţele care ne constrâng pe noi a fi ceva doar azi şi aici, s-au eliberat de 
creativitatea momentului vieţii pământeşti, supraviețuiesc aevea, ca mari 
realizatori de viaţă superioară, care nu stă sub semnul unui timp şi nu este 
roabă condiţiilor lui (...) Aşa fiind, ei ne cheamă azi şi totdeauna la menirea 
noastră dintru început, la ascultarea care fericeşte, la cetăţenia paradisului 
pierdut, la ceea ce am fost făcuţi să fim şi să voim, la gândul firii noastre celei 
dintâi, stricate de noi şi refăcute de lisus Hristos, la faptele vieţii celei noi 
<<din apă şi din duh>>, la cugetul curat al celui renăscut şi mântuit, la 
destinul nostru dumnezeiesc, la asemănarea cu Dumnezeu”. 

Atunci când au fost chemaţi să conducă Biserica, au părăsit pustiul şi au 
venit în lume, mânaţi de insistentele rugăminţi ale credincioşilor şi de dragostea 
acestora. Sufletele lor înțelepte, curate ca fecioarele, pricepând că lumea se 
găsea în neştiinţă, vin în mijlocul ei şi aprind lumina, deşteaptă minţile multora, 
luminează întunericul, alungă neştiinţa şi arată adevărul:*. 

O altă problemă capitală abordată de Părinţi în operele lor a fost 
combaterea ereziilor. Apologeţii erau nu numai apărători calificați ai 
creştinismului față de păgânism, ci şi ocrotitorii cei mai fireşti ai ortodoxiei în 
faţa atacurilor ereziilor”. Spre exemplu, pericolul ereziilor gnostice a fost sesizat 
de Părinţii Apostolici, iar apologeţii, realizând şi ei marele pericol al acestor 
erezii, au scris tratate întregi împotriva acestora, luaţi în grup sau priviţi 
individual”. 

Unii dintre eretici sau dintre potrivnicii credinţei, înşelători cu față de 
şarpe şi falsificatori ai adevărului, care simulau virtutea şi-şi ascundeau răutatea, 
hotărând a le fi duşmani Părinților Bisericii, acestor fii ai Adevărului şi copii ai 


5 Pr. Prof. Dr. Dumitru Stăniloae, notă explicativă nr. 300, la Sf. Chiril al Alexandriei, G/afire 
..., p. 180. 

* Prof. Teodor M. Popescu, La şcoala sfinților. Ce este şi ce ne învaţă un sfânt, în rev. 
Fântâna darurilor, Bucureşti, an. IX, nr. 3, martie 1937, pp. 106-107. 

5 Clement Alexandrinul, Stromatele, stromata a V-a, cap. III, 17.3., traducere, cuvânt înainte, 
note şi indici de Pr. D. Fecioru, în Col. PSB., vol. 5, Editura IBMBOR, Bucureşti, 1982, p. 
321. 

% Aime Puech, Les Apologistes grecs du 2-e siecle de notre ere, Paris, 1912, p. 15. 

% G. Bareille, Apologistes (Les Peres), în „Dictionnaire de Theologie Catholique”, tome I, 2, 
Paris, 1923, col. 1580-1602. 

Luminii”, nu s-au căpătat cu nimic acei eretici, decât cu întunecarea propriilor 
suflete, alergând de fapt împotriva mântuirii lor. Nici chiar puterile diavoleşti nu 
lăudau ereziile sau sacrilegiul lor, căci acestea se feresc să spună cuvântul de 
blasfemie contra Fiului lui Dumnezeu”. Părinţii au anatematizat opiniile eretice 
şi au respins învăţăturile nelegiuite, însă faţă de oameni au arătat înţelegere şi s- 
au rugat pentru mântuirea lor”. 

Sfinții Părinţi au manifestat un dor nestăvilit pentru cunoaşterea 
adevărului, zbucium neobosit pentru dobândirea lui; dispoziţie nestrămutată 
pentru propovăduirea lui”. Instruiţi în tot adevărul”, ei au iubit mai mult ca 
orice unitatea Bisericii şi ortodoxia învățăturilor de credinţă. Pentru ei, acestea 
erau bunurile cele mai de preţ şi tot ceea ce punea în pericol aceste bunuri 
trebuia combătut vehement. În acest sens, evreii, păgânii, dar mai ales ereticii 
sunt trataţi într-un mod destul de caustic. Ei constituiau într-adevăr un pericol. 
Intelectualii păgâni încercau adesea să pună Biserica într-o lumină nefavorabilă, 
iudeii erau duşmani declarați ai Mântuitorului lisus Hristos, iar ereticii şi 
schismaticii puteau ruina creştinătatea din interiorul ei. Dragostea față de 
Biserică nu le îngăduia să tacă. Lupta era acerbă şi trebuia dusă pe toate 
planurile. Părinţii scriu febril tratate voluminoase pentru apărarea Bisericii şi 
pentru edificarea credincioşilor, ca să nu se găsească în ei nici un fel de iarbă a 
diavolului”, pentru ca aceştia să dobândească moştenirea cu care au fost 
miluiţi”. Ei au meritul de a fi sesizat şi de a fi combătut orice rătăcire. 

Când unii dintre ei au suferit exiluri, prigoniri sau orice fel de cazne din 
partea împotrivitorilor credinţei creştine, au arătat că nu se înconvoaie sub 
greutatea durerii, ci sunt mai presus de mâhniri, răbdători în suferinţe, veseli în 
nădejdi*. Au ieşit puternici din slăbiciune (Evr., 11, 34); nu aşteptau momelile 
plăcerilor cei pe care-i îngrăşa foamea. Nu-i ardea fierbinţeala verii, fiindcă-i 
răcorea nădejdea harului veşnic. Nu-i dobora frigul şi gerul pe cei ce iernau 
încălziți duhovniceşte de credința lor. Nu se temeau de cătuşele oamenilor, 
fiindcă-i descătuşa lisus. Nu doreau să fie răscumpăraţi de la moarte, fiindcă 
ştiau că vor fi înviaţi de Hristos”. Desfătarea acestei vieţi le era în pacea 


” Sf. Chiril al Alexandriei, Comentariu la Evanghelia Sfântului loan, cap. 8, traducere, 
introducere şi note de Preotul Profesor Dumitru Stăniloae, în Col. PSB., vol. 41, Editura 
IBMBOR, Bucureşti, 2000, p. 264. 

” Teodoret Episcopul Cirului, op. cit., p. 31. 

% Sf. loan Gură de Aur, Omilie asupra anatemei, 4, P.G., XVIII, col. 952. 

” Pr.Prof.Dr. Olimp Căciulă, Introducere, la Sf. Iustin Martirul şi Filosoful, Apologiile, în 
Apologeţi de limbă greacă..., p.9. 

% Sf. lustin, Dialogul cu iudeul Trifon, cap. XL, în Apologeţi de limbă greacă..., p. 177. 

% Sf. Ignatie Teoforul, Epistole, Către efeseni, cap. X, 3, în Scrierile Părinților apostolici..., 
p. 193 

” Sf. Ignatie Teoforul, Epistole, Către filadelfieni, cap. V, 1, în Scrierile Părinților 
apostolici..., p. 215. 

% Sf. Vasile cel Mare, Epistole, epistola 206, în Col. PSB., vol. 12..., p. 423. 

” Sf. Ambrozie, Scrisori, scrisoarea a LXIII-a, traducere şi note de Prof. David Popescu, în 
Col. PSB., vol. 53, Editura IBMBOR, Bucureşti, 1994, p. 261. 

sufletească, răbdarea morţii se însoțea în cugetul lor cu nădejdea nemuririi, 
ideea învierii cu harul lui Hristos, adevărul cu simplitatea, credința cu 
încrederea, înfrânarea cu sfințenia, hărnicia cu cumpătarea, felul de trai cu 
viața măsurată, învăţătura fără înfumurare, temeinicia în ştiinţă, credinţa fără 


ameţeala ereziei'“. Nu se gândeau la ostenelile virtuţii, ci la răsplăţile ei'"', nu se 


sfiau să-şi bată joc de cele pământeşti, fiindcă nădăjduiau premii cereșşti!?. 
Părinţii Sfinţi nu au dorit decât liniştea Bisericii, pe care au apărat-o cu o 
însufleţire aprinsă, arătându-se mai presus de orice oboseală, încinşi fiind cu 
brâul dăruirii de sine. Hotărârile lor au fost acceptate de întreaga creştinătate. Ei 
s-au impus ca mari autorităţi ecleziastice, învăţăturile lor fiind considerate 
normative de către Biserică, căci au unit împlinirea virtuţilor cu înţelegerea 
dogmelor dumnezeieşti, susţinută de bogăţia cunoaşterii şi de puterea 
dovedirii'” şi aşa i-au hrănit pe toţi cu cuvântul adevărului şi cu înţelegerea 
tainelor!". Astfel, învăţăturii lor şi dacă îi adaugi ceva e imprudent, şi dacă îi 


înlături ceva e primejdios". 


Conţinutul scrierilor patristice şi valoarea artistică a acestora 


În scrierile lor, în care expun învățături de credinţă, formulează canoane, 
norme de conduită, reguli tipiconale etc., Sfinţii Părinţi, aceşti oameni divini, cu 
minţi agere şi pătrunzătoare, au tratat şi probleme morale dintre cele mai variate, 
despre care vorbesc şi Sfintele Evanghelii şi care fac referire la viaţa creştină în 
general şi îndeosebi la: prietenie, relațiile dintre creştini şi necreştini, relaţiile 
dintre Biserică şi Stat, muncă şi bunuri materiale, război şi pace, inegalitate 
socială şi economică, sclavie, căsătorie, familie, atitudinea în faţa vieţii, a morţii, 
a naturii, a educaţiei, a dragostei, a ştiinţei etc. 


Aproape în fiecare pagină, Părinţii elogiază binele moral sau virtutea, 
recomandându-le nu pe un ton hegemonic, ci rațional, prietenesc şi frăţesc, 
folosindu-se de forţa argumentelor corecte şi de iubire. Aceste valori se impun 
parcă de la sine, nu numai datorită autorităţii Părinților, ci a acelei autorități 
divine care conferă acestor valori tărie şi perpetuitate. Întrupate în creştinii 


1% Ibidem, scrisoarea a LXIII-a, p. 270. 

1! Sf. loan Gură de Aur, Omilii la Facere (II), omilia XXXVI, VI..., p. 38. 

1% Sf. Ambrozie, op. cit., scrisoarea a LXIII-a, p. 261. 

1% Sf. Maxim Mărturisitorul, Către prea cuviosul presbiter Marin, traducere din greceşte, 
introducere şi note de Pr.Prof. Dumitru Stăniloae, în Col. PSB., vol. 81, Editura IBMBOR, 
Bucureşti, 1990, p. 177. 

104 Sf. Vasile cel Mare, Omilii şi cuvântări, omilia a XII-a, în Col. PSB., vol. 17...,p.471. 

1% Casiodor, Istoria bisericească tripartită, cap. XXI, traducere de Liana şi Anca Manolache, 
introducere şi note de Pr.Prof.Dr. Ştefan Alexe, în Col. PSB., vol. 75, Editura IBMBOR, 
Bucureşti, 1998, p. 185. 

dedicați asemănării cu Hristos, aceste valori morale perene ca: dreptatea, 
adevărul, modestia, jertfirea pentru aproapele, prietenia, curajul, cumpătarea, 
cinstea, dragostea etc., pe care ni le îmbie orice scriere patristică, nu sunt 
prezentate ca nişte simple noţiuni abstracte, ci ca forțe vii ce îşi au izvorul în 
Logosul divin şi care împodobesc pe creştini cu frumuseţe netrecătoare. În acest 
fel, creştinii dobândesc prin strălucirea faptelor lor slava neveştejită la 
Dumnezeu, iar în viaţa aceasta, frumuseţea lor iradiază prin toată înfăţişarea 
virtuților, umplându-i de lumină. 

În epoca primară a creştinismului, cartea fost întotdeauna auxiliarul sau 
suplinitorul cuvântului. Părinţii Sfinţi au scris când au fost împiedicaţi să 
vorbească sau când predicile lor orale nu puteau să atingă mediile pe care zelul 
lor voia să le convertească. De asemenea, Părinţii nu cultivă genurile literare în 
esenţă; nu au epopee, nici tragedie; însă, ei au auzit chemarea poeziei, sufletul 
lor fiind atins de forţa creatoare a divinității; chiar şi istoria apare la ei doar sub 
forma unui argument apologetic. În schimb, scriu scrisori, multiplică discursuri, 
predici sau omilii, redactează apologii împotriva păgânilor, evreilor, ereticilor; 
compun expuneri de credinţă sau de morală; explică, mai mult sau mai puţin pe 
larg, cărțile sfinte pe care se fundamentează convingerile lor. Astfel se formează, 
încetul cu încetul, o literatură practică în principal'%. Toate cărţile sunt acte şi 
servesc la edificare. 

Fără îndoială, pe măsură ce Biserica se dezvoltă şi cuceririle sale se extind 
la clasele înalte ale societăţii, ea învaţă să vorbească şi să scrie cu mai multă 
eleganţă. Încă din secolul al III-lea, cel puţin unii dintre credincioşii săi 
înţeleseseră forţa pe care o dă uneori unui argument o redactare armonioasă. În 
secolul al IV-lea, mulți dintre cei mai mari episcopi ai săi sunt discipolii 
oratorilor şi aduc cu ei preocupările pe care le-au învăţat la şcoală. Încă de 
atunci, creştinismul are literaţii săi, preocupaţi de un vocabular cizelat şi de o 
sintaxă ireproşabilă. Dar aceştia nu sacrifică niciodată fondul pentru formă. 
Nepreocupaţi de măiestria expunerii, nu scriu decât atunci când au ceva de 
învățat; nu au timp de pierdut pentru simpla plăcere a urechilor sau a ochilor. 
De asemenea, ei realizează perfecțiunea artei literare: un veșmânt minunat, O 
limbă aleasă, imbelşugată, îmbogăţită prin experiența secolelor anterioare şi 
devenită capabilă să exprime fără efort cele mai dificile idei ale metafizicii 
creştine, îi ajută să exprime exhaustiv sentimentele ce le umplu sufletele. Unii ca 
Sfântul Vasile cel Mare, Sfântul Grigorie de Nazianz, Sfântul loan Hrisostom, 
nu sunt doar demni de menţionat printre cei mai admirabili creştini pe care i-a 
cunoscut istoria, ci sunt demni de a figura în fruntea unei liste a marilor 
scriitori din care omenirea îşi face o onoare". 

Fiecare dintre marile provincii creştine păstrează totuşi fizionomia sa 
proprie: scriitorii din Roma se disting între toţi prin spiritul lor practic, prin 


1% G. Bardy, Litterature Grecqgue Chretienne, Bibliothegue Catholique des sciences 


religieuses, pp. 11-12. 
1% Ibidem, pp. 13. 

simţul responsabilităţilor, prin fermitatea preocupărilor morale. Egiptenii, mai 
idealişti, încearcă sinteze vaste; vor să explice lumea, sau cel puţin să dea 
imagini de ansamblu asupra învățământului creştin. Asiaticii ţin, înainte de toate, 
să transmită tradiția pe care au primit-o de la Sfinții Apostoli şi luptă cu îndârjire 
contra ereziilor. În sfârşit, sirienii şi palestinienii se fac de bunăvoie cronicari 
sau istorici, numai că nu redactează coduri liturgice sau morale'%. Când se 
vorbeşte despre literatură, este bine să se ţină cont şi de geografie. Africanul 
Ciprian nu reacționează ca Ilariu de Poitiers; grecii au o sensibilitate aparte, o 
deosebită vigoare filosofică, care le permite să-i întreacă pe majoritatea latinilor. 
Să nu mai vorbim de emoția şi lirismul sirienilor, cum ar fi, de exemplu, Sfântul 
Efrem!%, 

Stilul apologiilor diferă şi el după ethosul şi cultura fiecărui autor. Dacă 
simplitatea şi originalitatea stilului Părinților apostolici se explicau prin cercul 
aproape ermetic în care se elaborau operele lor, apologeţii au fost, aproape toţi, 
instruiți în şcolile păgâne ale secolului lor, pe care, mai târziu, după convertire, 
au pus-o în slujba noii lor credinţe". 

Efortul teologic al Părinților Bisericii este dominat de grija de a teologhisi 
în conformitate cu nevoile şi aspiraţiile vremii lor, de a elabora o teologie cât 
mai actuală, adică cât mai necesară şi mai folositoare epocii lor. În ce priveşte 
forma, ei s-au străduit să-şi îmbrace - pe cât posibil - gândirea în categoriile 
filosofice şi ştiinţifice ale epocii lor. Cu alte cuvinte, ei au fost feologi ai epocii 
lor, atât în ce priveşte fondul problemelor abordate, cât şi în ce priveşte sistemul 
conceptual şi verbal pe care l-au folosit. 

Prin ceea ce scriu, Părinţii trimit nu la rodul gândirii proprii, ci la ceea ce 
li se descoperă. Aceasta nu înseamnă că personalitatea lor e subordonată, 
anulată, ci ea primeşte valența de purtătoare a unui adevăr care o depăşeşte. 
Neincadrându-se în categoria auctorială, a operei, ci în cea a mărturiei, textul 
patristic e cel mai puţin susceptibil de falsitate; el nu vine să alimenteze orgolii 
sau dorinţe ascunse, ci se face oglindă a unor experienţe creştine care, în cele 
din urmă, sunt compatibile cu traiectoria oricărui creştin!!. Părinţii se străduiau 
mai puţin să placă şi mai mult să fie folositori. Ei nu urmăreau fala numelui, nici 
adulaţiile levantine ale celor ce parcurgeau textele lor. Popularitatea şi laudele 
oamenilor, le erau total străine. Urmăreau în toate doar un singur scop: 
mântuirea. În operele lor, nimic nu se conformează vanităţii stilului, căutării 
limbajului elevat, armoniei frazelor cizelate. N-au de gând să prezinte material 
de poliloghie. Nu caută să placă; vor să instruiască şi să educe, şi reuşesc asta. 
Sfârşesc chiar prin a plăcea din momentul în care vrem să acordăm atenţie 
operelor lor. În loc de elocvenţa artificială şi savantă a şcolilor, ei deţin darul 


'% Ibidem, p. 26. 

1% Adalbert Hamman, Părinţii Bisericii, traducător Preot Ştefan Lupu, Edit. Sapienţia, laşi, 
2005, p.7. 

1 W.H. Carslaw, The Early Christian Apologists, London, 1911, pp. 106-107. 

'!! Radu Preda, art. cit., p. 87. 

vorbirii din inimă, cel care vine din credinţă, zel şi entuziasm. Nici unul din ei 
nu ar pierde timpul să redacteze, precum Fronton, elogiul fumului, folosind 
cuvinte alese şi cizelate cu artă!?. Însă, Părinții scriau frumos cu tot protestul 
lor împotriva frumuseţilor literare". Prin urmare, literatura patristică are şi o 
valoare artistică de netăgăduit. 


Părinţii Bisericii — modele de vieţuire creştină 


Teologia patristică nu cuprinde numai cunoştinţe, ci şi credință caldă, 
trăire evanghelică şi dorul Împărăției lui Dumnezeu!!*. Starea spre care aspiră 
Părinţii nu este departe de viaţa îngerilor. Şi această asemănare dă un sens 
particular ascezei din ajunuri, din posturi, în castitate; în viaţa îngerească nu 
dormi, nici nu mănânci, eşti neîntinat. Spre această veşnică şi sublimă 
contemplare tinde rugăciunea lor. Însă un asemenea ţel întâlneşte multe ispite: 
chiar în natura alterată de păcat şi dezechilibrată de greutatea tiranică a trupului, 
Sfinţii Părinţi şi-au menţinut sufletele în această slujire în care Hristos i-a ales. 
Viaţa lor, ca oşteni ai lui Hristos, este deci o luptă pe care nu au putut-o câştiga 
fără stricteţea şi armele ascezei!!. Această viaţă jertfelnică şi de renunțare totală 
la tot ce e lumesc este o moarte mai degrabă, acceptată prin devotamentul faţă 
de stricteţea credinţei creştine şi având, ca şi cea a martirilor, valoare de 
mărturie. Fără îndoială, este cuprinsă de seninătate şi bucurie: în apropierea de 
Dumnezeu, cugetarea este mai obişnuită şi se iluminează de trăiri sublime; dar 
această tactică strictă cere o putere excepţională, dobândită prin trezvie şi 
înțelepciune'!S. Această moarte înalță sufletul către ceruri şi duce la dobândirea 
adevăratei vieţi veşnice. Părinţii Sfinţi nu se temeau de moartea trupească, 
pentru că ei nădăjduiau în Bunul Mântuitor cu trupul, cu sufletul, cu duhul, cu 
credinţa, cu dragostea şi cu unirea”, Acesta fiind nădejdea lor comună. Nutreau 
nădejdea că mila Lui îi va acoperi la judecata ce va să fie''î. Nu au avut în 
vedere plăcerea de moment, ci desfătarea viitoare. Împodobiţi cu o vieţuire 
virtuoasă şi sfântă, însuflețiți de o nețărmuită dragoste, aveau întipărite pe 
lespedea inimii lor poruncile şi îndreptările Domnului. În ochii lor, nimic nu 


2 G. Bardy, op. cit., pp. 11-12. 

15 Preot Prof. Dr. loan G. Coman, Patrologie, vol. I..., p. 30. 

"* Ibidem, p. 21. 

'5M. Viller, F. Cavallera, J. De Guibert, Dictionnaire de Spiritualite, (Ascetique et Mistique, 
Doctrine et Histoire), Beauchesne, Paris, 1960, pp. 955-956. 

'* Ibidem, pp. 955-956. 

7 Sf. Ignatie Teoforul, Epistole, Către filadelfieni, cap. X, traducere, note şi indici de Preot 
Dumitru Fecioru, în Scrierile Părinților apostolici, Editura IBMBOR, Bucureşti, 1995, p. 
218. 

15 Sf. Clement Romanul, Epistola către corinteni (1), cap. XXVIII, 1, în Scrierile Părinților 
apostolici..., p. 68. 

preţuia aşa de mult ca ascultarea de Hristos, spre Care şi-au îndreptat necontenit 
privirile minţii şi pe Care L-au iubit fără măsură. 

În relaţia cu aproapele, se bucurau cu negrăită bucurie de chipurile 
creştinilor luminate de raza Dumnezeirii, iar în momentele în care aceştia 
aşteptau unele sfaturi în materie de doctrină sau purtare, Părinţii, care şi-au 
întărit puterea sfatului prin autoritatea vieţii lor proprii, pentru ca vorbele să nu 
roşească de lipsa faptelor''5, ei realizând astfel o simfonie între vorbele şi faptele 
lor, se rugau la Dumnezeu ca să le dea putere de a grăi, pentru ca, acei ce le 
ascultă sfaturile, să ajungă mai buni şi să primească de la Dumnezeu puterea de 
a asculta şi de a le întrupa în faptă aşa încât să nu mâhnească pe cei care le 
grăiesc!%. Ei ştiau că binele lor se află în binele aproapelui!”! şi că, dacă lipseşte 
lucrarea faptelor, nu ne poate fi de nici un folos numele de creştin'”. Nu cereau 
nimic în schimb, decât numai un bob de rugăciune de care se bucurau nespus. ŞI 
aşa, se veseleau de fericita şi slăvita vieţuire duhovnicească a creştinilor, atenţi 
ca nici cu un gând necurat să nu primejduiască cineva împărtăşirea din viaţa de 
veci'%. Simpli în nevinovăție şi nevinovaţi în simplitate'”, cu chipuri senine ce 
radiază de bucurie creştină, respirând pe Dumnezeu şi trăind împreună cu 
Dumnezeu”, îi sprijineau pe cei ce se clătinau în credinţă şi purtare şi-i ridicau 
pe cei neputincioşi, schimbând totul în ceea ce Îi place Domnului, prin darul 
Duhului care petrecea în ei. Considerau o datorie a iubirii de frate să-i facă pe 
toți inaccesibili răului. Pentru aceasta erau hotărâți a nu cruța nici o oboseală. 
Singurul lucru pe care l-au dorit era ca dragostea să conducă totul'%. Ei au 
curățit mai întâi lumea-ntreagă de ura faţă de Dumnezeu, dovedindu-şi iubirea 
faţă de bine şi faţă de Dumnezeu!'”. O singură putere a Duhului trecea prin 
toate mădularele, un singur suflet pentru toți, una şi aceeaşi credință arzândă, 


un Singur imn de preamărire a lui Dumnezeu'*. 


' "Tertulian, Despre răbdare, cap. I, traducere de Prof. Nicolae Chiţescu, Eliodor 
Constantinescu, Paul Papadopol şi Prof. David Popescu, introducere, note şi indici de prof. 
Nicolae Chiţescu, în Col. Părinți şi scriitori bisericeşti, vol. 3, Editura IBMBOR, Bucureşti, 
1981, p. 182. 

% Epistola către Diognet, L, 2, în Scrierile Părinților apostolici..., p. 409. 

21 Sf. Ioan Gură de Aur, Omilia 16, 11] la Matei, P.G., LVII, col. 253. 

 Idem, Despre pocăință, omilia 9, 1, P.G., XLIX, col. 343. 

% Atenagora Atenianul, Solie în favoarea creştinilor, cap. XXXII, traducere, introducere, note 
şi indici de Pr.Prof.Dr. T. Bodogae, Pr.Prof.Dr. Olimp Căciulă, Pr.Prof.Dr. D. Fecioru, în 
Apologeţi de limbă greacă, Editura IBMBOR, Bucureşti, 1997, p. 501. 

14 Sf. Ciprian, Despre unitatea Bisericii ecumenice, cap. 1, în PSB., vol. 3, p. 434. 

15 Clement Alexandrinul, Care bogat se va mântui?, 26.6, traducere, introducere, note şi 
indici de Pr. D. Fecioru, în Col. PSB., vol. 4, Editura IBMBOR, Bucureşti, 1982, p. 52. 

12 Sf. Vasile cel Mare, Epistole, epistola 203..., p. 415. 

17 Eusebiu de Cezareea, Istoria bisericească, cartea a zecea, traducere, studiu, note şi 
comentarii de Pr.Prof. T. Bodogae, în Col. PSB., vol. 13, Editura IBMBOR, Bucureşti, 1987, 
p. 360. 

'% Ibidem, p. 363. 

Mari îndrăgostiţi de Hristos, pe care-L simt necontenit prezent în cugete, 
în inimi şi în toată fiinţa lor, morți faţă de plăcerile lumii, bogaţi atât în cuvinte 
cât şi în fapte, şi-au înfrânat simţurile şi propria voinţă pentru a ajunge pe 
culmile desăvârşirii, bineînţeles, nu fără ajutorul Lui, ajutor pe care nu au 
pregetat a-l cere necontenit. 

Mari la suflet, fierbinţi cu duhul, plini de Dumnezeu, desăvârşiţi în 
evlavie, îndrăgostiți de sfinţenie, studioşi, cu ochii minţii luminaţi, cu chipuri 
senine ce radiază de neprihănită bucurie, hrăniţi cu dumnezeieştile cuvinte şi 
convinşi de adevărul creştin, versaţi în studiul Sfintei Scripturi, împodobiţi cu 
dogmele apostolice, luminători a toată lumea, stâlpi ai Bisericii, păstori 
adevăraţi ai turmei lui Hristos, pedagogi iluştri, povăţuitori ai pocăinţei, mari 
filantropi, apărători ai celor necăjiţi, ageri, cu înaltă cugetare şi dexteritate de 
exprimare, tălmăcitori ai adevărului şi ai Tainelor dumnezeieşti, mari 
cunoscători ai sufletului omenesc, cu o inegalabilă experienţă a vieţii ascetice, 
liturgice, pastorale şi duhovniceşti, puternici în a-şi spune ştiinţa, neînduplecaţi 
şi vestiți prin apărarea ortodoxiei, uniţi în sentimente, înţelepţi în deosebirea 
duhurilor, curaţi în fapte, bogaţi în bunătate, împodobiţi în purtări, modeşti în 
înfăţişare, sinceri şi hotărâți, cu pricepere în ale obştii, mulți dintre ei cu o 
origine strălucită, cu o smerenie dumnezeiască, cu inima voioasă, înveşmântaţi 
cu veşmântul de aur al virtuţilor, bărbaţi minunaţi în toate privinţele, întru tot 
strădalnicii noştri Părinţi se prezintă ca personalități de prim rang şi de o energie 
inepuizabilă în toată activitatea şi ţinuta lor lineară, fie în sinoade, fie în exiluri, 
fie în lucrările scrise. Având Scriptura la bază şi întipărind cuvintele ei în 
tainiţele inimii lor, rămân un model de conştiinţă mereu trează şi de luptă pentru 
convingerile de care erau purtaţi. Despre ei putem spune şi noi împreună cu 
Sfântul Ignatie Teoforul, următoarele: Cine dintre cei care au trecut pe la voi n- 
au lăudat virtutea şi credinţa voastră tare? Cine n-a admirat evlavia voastră în 
Hristos, înțeleaptă şi plină de bunătate? Cine n-a propovăduit chipul de mare 
cuviință al iubirii voastre de străini? Cine n-a fericit cunoştinţa voastră 
desăvârşită şi sigură?! 

Vieţuiau în locul în care le-a fost rânduit, împlinindu-şi acolo posturile, 
rugăciunile şi celelalte bune deprinderi cu care erau obişnuiţi. Unii au ales 
pentru un timp ascunzişurile munţilor, câmpurile, deşertul pustiurilor, unde au 
făcut roditor pământul cel nisipos şi neroditor, oferind lui Dumnezeu rod foarte 
plăcut şi foarte frumos, virtutea, pe care şi-au impus-o ca lege!“”. 

Oriunde se aflau, Părinţii socoteau locul plăcut, fiindcă nu le lipsea nimic 
celor ce le prisosea credința". Ţelul nădejdii lor era dragostea Lui'”. Nu-şi 
tezaurizau fericirea în altă parte decât în Dumnezeu, căci El este veşnicul 


1 Sf. Clement Romanul, Epistola către corinteni (1), cap. |, 2, în Scrierile Părinților 
apostolici..., p. 50. 

13 Teodoret Episcopul Cirului, op. cit., p. 179. 

151 Sf. Ambrozie, op. cit., scrisoarea a LXIII-a, p. 261. 

'5 Ibidem, scrisoarea a LXXVI-a, p. 302. 

dătător de bunătăţi'”, fântâna sfântă a bucuriei!*. Astfel, s-au făcut cunoscuţi 


oriunde şi prin toate că sunt ucenicii lui Hristos: prin împodobirea cu aleasa 
cunună a iubirii față de Dumnezeu Căruia 1 se dăruiau, şi prin sârguinţa de a 
oglindi iubirea de oameni a lui Dumnezeu în lume. Adevăraţii Sfinţi nu vor 
nimic altceva decât cea mai mare cinste a iubirii lui Dumnezeu, doar aceasta le 
şi îndrumă faptele. Ar însemna să-i contrazicem pe faţă dacă am vedea în 
aceasta o căutare a propriei lor faime. Sunt adânciți şi ascunși în dumnezeire. 
Viaţa lor nu se învârte în jurul propriului eu, ci doar în jurul lui Dumnezeu, a 
Cărui bunăvoință de neînchipuit, neaşteptată, este de a-şi lăsa creatura cât mai 
mult liberă faţă de EI (...) Sfinţii sunt oameni care au încercat să trăiască doar 
în funcţie de dragostea lui Hristos". 

Parafrazându-l pe Sfântul loan Gură de Aur, putem spune că, de am vrea 
să le vedem răbdarea, vom vedea că se urcă pe cea mai înaltă culme a ei; de-am 
vrea să le vedem smerenia, vom vedea iarăşi că şi aici nu rămân în urma 
nimănui, ci pe toţi îi depăşesc; de-am vrea să le vedem credinţa, vom vedea că şi 
aici au strălucit mai mult decât toţi. Sufletele lor sunt ca nişte icoane însuflețite, 
care arată pe chipurile lor feluritele culori ale virtuţii'*. Înflăcărați de cuvântul 
chemării Lui'”, Părinţii primeau cu râvnă în inimile lor cuvintele lui Hristos iar 
patimile Lui erau înaintea ochilor lor. Împletind studiul cu rugăciunea şi cu 
meditaţia, socoteau fiecare zi cea din urmă a vieţii pământeşti şi fiecare clipă 
cea mai scumpă pentru viaţa de veci'"*. Cât de mare trebuie să fi fost ardoarea 
iubirii lor, ne putem convinge din înseşi cuvintele Sfântului Grigorie 
Taumaturgul: (...) nu este nici o părticică de plăcere care să nu fie înfrânată de 
noi, dar mai ales alungăm orice vedere ruşinoasă de la ochii noştri şi de la 
urechile noastre orice cuvânt al ispitirilor, pentru ca inima noastră să rămână 
curată'”. Şi se purtau aşa, răspândind prin toate mişcările sufleteşti şi trupeşti 
strălucirea razelor dumnezeieşti. Au fost răniți de frumuseţea divină şi au purtat 
în ei dorinţa vieţii veşnice'“. Şi ca să spunem simplu, s-au făcut încăpători ai lui 
Dumnezeu întreg, şi cu totul întregi dumnezei după har aşa de mult, încât au fost 
socotiți că sunt prin toate alt EI“. Trăind aşa, pace adâncă şi minunată li se 
dădea tuturora şi dor nesăturat pentru facerea de bine iar revărsarea Duhului 


* Clement Alexandrinul, Cuvânt de îndemn către eleni, 105.3. în Col. PSB., vol. 4..., p. 150. 
* Idem, Pedagogul, cartea a doua, 32.2., în Col. PSB., vol. 4..., p. 248. 

* Hans-Urs von Balthasar, L'amour seul est digne de foi, traduit de Vallemand par Robert 
Givord, Parole et Silence, 1999, pp. 95-96. 

% Sf. loan Gură de Aur, Omilii la Facere, omilia XLII, I, p. 92. 

* Sf. Iustin, Dialogul cu iudeul Trifon, cap. CXVI, în Apologeţi de limbă greacă..., p. 302. 

* Prof. Nicolae Chiţescu, Introducere, la Tertulian, Despre pocăință, în Col. PSB., vol. 3, p. 
202. 

Actele martirice, 26, studiu introductiv, traducere şi note de Preot Prof. Dr. loan 
Rămureanu, Editura IBMBOR, Bucureşti, 1997, p. 99. 

“ Sf. Grigorie de Nazianz, Poeme dogmatice, 8, P.G., XXXVII, col. 452 AB. 

“ Sf. Maxim Mărturisitorul, Epistole, 1, în Col. PSB., vol. 81...,p. 15. 


44 


Sfânt era deplină peste ei toţi'”; totul pentru ei era credinţa şi dragostea, căci 


mai ales dragostea îi arată pe oamenii sfinţi!” şi nimic nu-i mai mare decât 
ea'*. Viaţa nemuririi cereşti a fost picurată în sufletul lor'” şi astfel au purtat 
prin toată vieţuirea lor, în sinea proprie, viu şi lucrător pe Învățătorul!“ 

Dar cine ar putea după vrednicie a-i lăuda după merit? Cine ar putea 
măcar cu gândul să cuprindă mulțimea virtuţilor ce le-a împodobit şi le-a 
luminat sufletul? Cine ar putea număra mulțimea tuturor darurilor cu care 1-a 
copleşit Dumnezeu? Dacă ar trebui să preţuim cu bani pe cei care se disting în 
viaţa virtuoasă, atunci, potrivit înţeleptului Solomon (Pilde, 17, 6), chiar dacă 
am aduna la un loc toate comorile lumii, ele nu preţuiesc atât cât strădania 
virtuţilor lor'”. Nu e cu putinţă, aşadar, să se descopere prin puterea cuvântului 
ceea ce e negrăit!'*. De aceea, amintirea lor s-a imortalizat în mod firesc în 
minţile şi inimile credincioşilor Bisericii de pretutindeni. 


1 Sf. Clement Romanul, op. cit., cap. IL, 2, p. 51. 

14% Sf. loan Gură de Aur, Omilia 62, 3 la loan, P.G., XLIX, col. 394. 

1 Sf. Ignatie Teoforul, Epistole, Către smirneni, cap. VL, 1, în Scrierile Părinților 
apostolici..., p. 221. 

1% Sf. Macarie Egipteanul, Cele 50 de omilii duhovniceşti, omilia a V-a, 6, traducere 
Pr.Prof.Dr. Constantin Corniţescu, în Col. PSB., vol. 34, Editura IBMBOR, Bucureşti, 1992, 
p. 112. 

1% Sf. Maxim Mărturisitorul, op. cit., 11, p. 63. 

17 Sf. Grigorie de Nyssa, Despre facerea omului, traducere şi note de Pr.Prof.Dr. Teodor 
Bodogae, în Col. PSB., vol. 29, Editura IBMBOR, Bucureşti, 1998, p. 15. 

1% Sf. Grigorie de Nyssa, Tâlcuire la Cântarea Cântărilor... p. 291. 


45 


II. ACTUALITATEA ÎNVĂŢA TURILOR SFINȚILOR PĂRINŢI ŞI 
FOLOSUL CE REZULTĂ DIN STUDIUL ȘI LECTURA LOR 


Deşi din precedentul studiu se poate uşor conchide actualitatea învăţăturii 
patristice, precum şi folosul studierii şi împroprierii acesteia, propunem, totuşi, 
cititorului, unele adăugiri în acest sens. 

Prin scrierile lor, Părinții Bisericii au răspuns nevoilor din timpul în care 
au trăit, dar ele servesc şi ca sursă de inspiraţie pentru cuvintele şi faptele 
creştinilor de astăzi, dornici să găsească în ele o influenţă binefăcătoare. Părinţii 
Bisericii au ştiut să pună unele din problemele fundamentale ale teologiei în 
termeni care durează şi astăzi'”. Printr-o citire atentă şi smerită a operelor 
Sfinților Părinţi, omul contemporan poate afla soluții la problemele şi 
nedumeririle proprii, căci sfinții sunt modele de trăire creştină, înţelepciune şi 
simplitate, iar cunoştinţele lor teologice şi adevărurile propovăduite de ei au fost 
unanim acceptate şi admirate de întreaga Biserică. Aşadar, Sfinţii Părinţi sunt 
extrem de contemporani prin faptul că se adresează direct creştinilor din zilele 
noastre şi oferă răspunsuri la întrebările esenţiale ale omenirii. 

Astăzi încercăm să culegem învăţăminte şi să tragem foloase din scrierile 
de odinioară ale Sfinţilor Părinți, păstrând întreg respectul pentru prezentul cu 
care ne identificăm. La drept vorbind viaţa şi opera Părinților Bisericii nu face 
altceva decât să ne ofere imbolduri şi sugestii pentru lucrarea noastră creştină 
actuală. La rândul lor, cei vechi au fost în perfectă armonie cu contemporanii lor, 
în folosul cărora au acţionat. Tocmai însă pentru că au fost atât de ancoraţi în 
veac, exercită şi azi o profundă şi durabilă influență'“. Aceşti strălucitori 
luceferi ai ştiinţei şi învăţăturii, vrednici de o neştearsă amintire, deşi s-au 
săvârşit din viaţă, trăiesc şi acum prin autoritatea şi credinţa lor, şi chiar dacă nu 
mai sunt trupeşte în biserică, glasul şi învăţătura lor sunt la fel de puternice ca 
înainte'”!. Adevărurile propovăduite de aceşti corifei ai teologiei creştine. şi 
cuvintele lor inspirate nu au fost îngropate de uitare şi nu s-au diminuat în 
secolele de când au fost rostite. Literatura patristică este atemporală şi nu devine 
desuetă sau vetustă. Ea este mereu actuală, căci, ca orice capodoperă, ea scapă 


"9 M. Pellegrino, I] cristianesimo del II secolo di fronte alla cultura classica, Torino, 1954, p. 
86. 

15 Gustave Bardy, Lectures spirituelles dans les €crits des Peres, în rev. La vie spirituelle, 
Juvisy, t. XLVII, nr. 200, 1 mai 1936, pp. 199-200. 

151 Sf. Ioan Casian, Despre Întruparea Domnului, cartea a VI-a, XXVIII, traducere de Prof. 
David Popescu, în Col. Părinți şi scriitori bisericeşti, vol. 57, Editura Institutului Biblic şi de 
Misiune al Bisericii Ortodoxe Române, Bucureşti, 1990, p. 879. 

de sub acţiunea Timpului. E un corp bine închegat. E un moment cristalizat, 
deşi trecător. E scoasă din flux”. 

Învățăturile patristice constituie adevărate focare de lumină ce răspândesc 
puternice raze călăuzitoare pentru stadiul actual şi de perspectivă al teologiei. 
Ele nu trebuie înţelese şi primite ca aparținând unor vremuri trecute, căci nu 
trebuie să ne întoarcem la trecut şi să trăim cufundaţi în el; nu ne gândim să ne 
întoarcem la epoca patristică şi să o luăm de model, ci înseamnă, însă, a lua din 
literatura patristică duhul de totdeauna al Ortodoxiei şi a-l păstra cu sfinţenie, 
ca îndreptar al credinţei şi al vieţii ei, ca remediu al suferințelor ei, ca împlinire 
a lipsurilor ei, ca garanţie a existenţei ei'*, căci ținta noastră este înainte, nu 
înapoi. Și dacă totuşi stejarul îşi adânceşte rădăcinile în pământ, nu o face 
fiindcă voieşte să crească de-a-ndoaselea în sânul pământului, ci pentru că din 
pământ el trage puteri spre a se ridica către cer şi pentru a întrece toate 
ierburile şi toate buruienile care numai de la suprafaţă îşi sorb puterile pentru 
viața lor'**. Aşadar, avem misiunea nu numai de a studia şi de a pune în lumină 
lucrările Părinților, ci trebuie să le şi interpretăm în lumina experienţei noastre 
de astăzi, ba mai mult, să interpretăm experienţa noastră contemporană în 
lumina învăţăturii Părinţilor'”. Din punct de vedere teologic creştin, a trăi în 
actualitate înseamnă a cunoaşte problemele religioase ale vremii noastre, a da 
răspuns năzuinţei după mântuire a oamenilor credincioşi, în lumina Evangheliei 
Mântuitorului şi a scrierilor Sfinţilor Părinţi. 

Studiind operele patristice, descoperim cu bucurie conglăsuirea minunată 
a Părinților şi armonia scrierilor acestora. Cu toţii mărturisesc o învăţătură 
dumnezeiască şi unanim acceptată de Biserică. Universalitatea literaturii 
patristice o garantează universalitatea Sfintei Scripturi, căci această literatură 
este parte componentă a Sfintei Tradiţii. Mărturia patristică este conformă cu 
Scriptura şi Scriptura confirmă ortodoxia acestei mărturii care se inspiră şi îşi 
trage seva din Scriptură şi o tălmăceşte pe aceasta într-un mod greu de egalat. 
Deci dacă Sfânta Scriptură şi Sfânta Tradiţie au caracter universal, valabilitate 
universală pentru Biserică, implicit şi învăţăturile patristice care sunt parte 
componentă a Sfintei Tradiţii au caracter universal'*. Prin urmare, învăţăturile 
Părinților oferă garanția unei teologii corecte şi constituie piatra de temelie 
pentru zidirea duhovnicească a creştinilor de pretutindeni şi din orice secol. 
Biserica Ortodoxă are în Părinţii Sfinţi o mare armată sfântă, cu care nu se va 


simţi niciodată nici slabă, nici umilită!”. 


“2 Nicolae Steinhardt în Monahul de la Rohia, răspunde la 365 de întrebări incomode 
adresate de Zaharia Sângeorzan, Edit. Revistei Literatorul, Bucureşti, 1992, p. 54. 

* Profesor Dr. Teodor M. Popescu, Biserica şi cultura, Edit. IBMBOR, Bucureşti, 1996, pp. 
211-212. 

* Tadeu Zielinski, Lumea antică şi noi, trad. Anghel Marinescu, Bucureşti, 1923, pp. 99-100. 
* Părintele Mitropolit Nicolae, Farmecul scrierilor patristice, Edit. Anastasia, 2002, p. 18. 

* Pr. Nicolae Chifăr, Teologie şi spiritualitate patristică, Edit. Trinitas, laşi, 2002, p. 8. 

” Profesor Dr. Teodor M. Popescu, op. cit., p. 206. 

Exemplele de viaţă ale Sfinţilor Părinți sunt un model demn de urmat 
pentru creştinii din toate timpurile, iar operele lor au fost şi rămân surse de 
inspiraţie pentru majoritatea teologilor din zilele noastre, de aceea ei sunt citați 
cu multă generozitate. Gândirea patristică a avut o influenţă deosebită asupra 
teologiei şi este promulgată de o seamă de teologi contemporani, urmaşi fideli ai 
învăţăturii Părinților. Teologia ortodoxă actuală trebuie să se situeze în deplin 
acord cu principiile teologice patristice, care trebuie să constituie şi pe viitor un 
îndreptar pentru teologii noştri. Informaţiile patristice sunt, astăzi, de o bogăție, 
varietate şi utilitate deosebite în domeniul circulaţiei textului biblic, al istoriei 
creştine şi universale, al doctrinei dogmatice şi morale, al filosofiei, al unui 
număr de ştiinţe, al formării spiritualităţii europene, al literaturii, al artei, al 
mentalităţii păgâne în perioada de declin a imperiului roman'*. Teologia 
actuală nu trebuie să se abată de pe temeliile statornicite de Părinţi şi să nu 
rătăcească pe cărări străine, altele decât cele trasate de ei, ci să se alimenteze 
necontenit de la nesecatul izvor al învățăturilor lor, căci ele rămân valabile peste 
veacuri, îşi păstrează de-a pururi universalitatea, utilitatea şi actualitatea, 
deoarece au gir divin, fiind inspirate de Însuşi Dumnezeu Cel Atotprezent şi 
veşnic Viu. 

Astfel, prin lectura susţinută a operelor Sfinților Părinţi, prin rugăciunile 
adresate lor şi împroprierea modului lor de vieţuire creştină, se păstrează 
comuniunea cu sfinţii lui Hristos, Care, prin Duhul Sfânt, învaţă pe fiecare să 
trăiască potrivit lui şi împrejurărilor vieţii lui pe care le are de la EI'*. Prin 
studierea literaturii patristice, dobândim modul de a gândi al sfinţilor care ne 
ajută în orice timp şi împrejurare să ne manifestăm credinţa şi să răspundem 
problemelor actuale aşa cum ar fi făcut-o ei înşişi dacă ar fi trăit în timpul 
nostru. Pentru aceasta ei ne întăresc şi cu rugăciunile lor. 

Lecturând scrierile patristice, putem conchide că, în teologie, ponderea 
principală, centrul de gravitate cade pe latura practică şi mai puţin pe cea 
teoretică. Altfel spus, Părinţii ne învaţă că teologia este chemată să slujească 
vieţii creştine, căci ea izvorăşte din viaţa creştină şi slujeşte acesteia; teologia îşi 
atinge scopul în măsura în care stimulează şi îndeamnă la acţiune, la faptă 
mântuitoare. Adevărata teologie nu este cea care se înalță pe culmi abstracte şi 
se detaşează de realitatea vieții creştine actuale, ci este cea ancorată în viaţa 
creştinilor de zi cu zi, predicând şi promovând cuvântul Mântuitorului: cel ce va 
face şi va învăţa: acesta mare se va numi întru Împărăţia cerurilor (Matei 5, 
19). Sfinţii, numai înțelegând şi aplicând în chip exemplar acest cuvânt, au 
realizat că în centrul teologiei tronează persoana vie a lui lisus Hristos, iar din 
relația permanentă cu Hristos, a rezultat atât ceea ce trebuia ştiut cât şi ceea ce 
trebuia făptuit în scopul dobândirii mântuirii. Ca atare, Sfinţii ne îndrumă şi ne 


15 Preot Prof. Dr. loan G. Coman, Patrologie, vol. I, Editura IBMBOR, Bucureşti, 1984, p. 5. 
15 Pr. Prof. Dr. Dumitru Stăniloae, notă explicativă nr. 1724, la Sf. Chiril al Alexandriei, 
Comentariu la Evanghelia Sfântului loan, în Col. Părinţi şi scriitori bisericeşti, vol. 41, 
Editura IBMBOR, Bucureşti, 2000, p. 906. 

îndeamnă spre o teologie care nu pune accentul unilateral pe teorie, ci 
<<ancorează adânc în viaţa creştină> >, pe care o stimulează şi călăuzeşte spre 
fapte în corespondență vie cu nevoile şi aspiraţiile vremii respective. (...). 
Valoarea esenţială şi constitutivă a teologiei este <<slujirea vieţii>> prin faptul 
că-l stimulează şi călăuzeşte pe credincios să urmeze exemplul viu al 
Mântuitorului în conformitate cu nevoile şi aspiraţiile epocii respective!“ 

Textele patristice ne ajută să înţelegem paradoxurile fundamentale: al 
Marcii şi Fecioarei, al staturii de om dar şi de Dumnezeu a lui Hristos, al morţii 
ca înviere, şi ne solicită să înţelegem şi paradoxul: a scrie despre ceea ce nu 
poate fi descris'*'. Textul patristic invită la modul de judecată duhovnicesc, la 
acel fel de a gândi despre lucruri în determinarea lor curată, dată de Creator, 
iar nu în cea dată de creatură — o întoarcere la gândirea primară, scutită de 
deformările aduse de ceea ce numea Sfântul Maxim Mărturisitorul: 
<</Funinginea păcatelor>>"*. 

Scăldaţi în lumina dumnezeiască, Sfinţii Părinţi, aceşti poeţi ai Cuvântului 
dumnezeiesc şi bărbați vestiți, care s-au făcut vistieri ai tainelor Mântuitorului 
nostru'%, constituie călăuze sigure în cunoaşterea şi trăirea Evangheliei lui lisus. 
Nu există călăuze mai bune pentru a înţelege bogăţia de sensuri a cuvintelor 
Scripturii, pentru că ei cunoşteau în amănunt orice carte a Sfintei Scripturi şi 
bogăţia harului Sfântului Duh sălăşluia în ei. Învățătura Părinților nu e mai puţin 
importantă decât cuvintele Scripturii de care această învăţătură nu se desparte 
niciodată!*. Scrierile patristice ne sunt sfetnic şi arvună pentru adevăr!*, căci 
ele sunt scrise sub înrâurirea inspiraţiei divine. Sfinţii Părinţi sunt cei mai 
iScusiți păstrători şi tălmăcitori ai acestui adevăr, pe care Domnul Hristos l-a 
transmis, Apostolii l-au propovăduit, Sfinţii l-au păstrat, iar mucenicii l-au întărit 
prin sângele lor. Sfinţii Părinţi întruchipează persoana lui Hristos, deopotrivă 
delicată şi puternică, încât sfaturile primite de la ei devin adevărate porunci 
pentru noi!“ 

Cunoaşterea temeinică a operei patristice este indispensabilă pentru preoți 
şi pentru credincioşii activi ai Bisericii, deoarece ea cuprinde Tradiţia 


% Pr. Dr. Corneliu Sârbu, Sfinții Vasile, Grigorie şi loan, îndrumători ai teologiei actuale, în 
rev. Mitropolia Ardealului, XVIII (1973), nr. 1-2, p. 41. 

“1 Radu Preda, Mărturia patristică, în rev. Studii Teologice, Seria II-a, XLV (1993), nr. 5-6, 
p. 85. 

“ Ibidem, pp. 85-86. 

s Sf. Chiril al Alexandriei, Despre Sfânta Treime, cuv. II, traducere, introducere şi note de 
Pr.Prof.Dr. Dumitru Stăniloae, Membru al Academiei Române, în Col. Părinţi şi scriitori 
bisericeşti, vol. 40, Editura IBMBOR, Bucureşti, 1994, p. 64. 

1% Pr. Prof. Ştefan Alexe, Sfinţii Părinţi în preocupările Prea Fericitului Patriarh Iustin, în 
rev. Biserica Ortodoxă Română, CIIL (1985), nr. 3-4, p. 266. 

1% Teofil al Antiohiei, Zrei cărți către Autolic, cartea a treia, cap. XXX, traducere, introducere 
şi note de Pr.Prof.Dr. Dumitru Fecioru, în Col. Părinţi şi scriitori bisericeşti, vol. 2, Editura 
IBMBOR, Bucureşti, 1997, p. 465. 

1% Preot Prof. Dr. Dumitru Stăniloae, Rugăciunea lui lisus şi experiența Duhului Sfânt, 
Cuvânt înainte de Arhim. Gheorghios Grigoriatul, Edit. Deisis, Sibiu, 1995, pp. 47-48. 

bisericească, de origine divină ca şi Sfânta Scriptură. Teologii şi Conciliile 
ecumenice recurg la scrierile patristice pentru a dovedi adevărurile de credinţă, 
ca la unul dintre cele mai apodictice argumente, căci aceste scrieri stau la 
temelia Teologiei creştine, elaborată pe baza aprofundării Sfintei Scripturi şi 
constituie succesiunea sau moştenirea apostolică, adică tezaurul Sfintei Tradiţii, 
de nepreţuită valoare pentru viaţa Bisericii şi a fiecărui creştin'”. Învățăturile ce 
au primit consimțământul unanim al Părinților Bisericii sau a celei mai mari 
părţi dintre ei, sunt de o autoritate de neînvins, reprezentând, de fapt, doctrina 
Bisericii celei una. Scriitorii din epoca patristică au, de atunci, acest privilegiu, 
foarte rar pentru cei care îi urmează, de a se bucura încă în aproape întreaga 
creştinătate de o venerație profundă. Protestanţii de diferite nuanţe şi ortodocşii 
orientali, cât şi catolicii îi invocă cu plăcere şi acest caracter îi clasează într-o 
poziţie aparte's. 

Pentru tinerii teologi, opera patristică oferă idealul sacerdotal cunoscut 
prin studierea Sfinţilor Părinţi care au fost prin excelenţă doctori, apologeţi, 
sfinţi, într-un cuvânt, adevăraţi preoţi'“. În formarea viitorilor preoţi, 
profesorilor de religie, studenţilor în teologie, precum şi a bunilor creştini, 
studiul izvoarelor autentice şi vivificatoare ale creştinismului este indispensabil, 
fiindcă acestea fundamentează şi îmbogăţesc cultura teologică, constituind 
adevărate faruri călăuzitoare pentru toţi. Prin urmare, scrierile patristice prezintă 
un mare interes pentru orice om cult; pentru slujitorii Bisericii, pentru preot, 
merită să fie lectura zilnică pe lângă Sfânta Scriptură, iar pentru teolog trebuie 
neapărat să fie aceasta. Căci ceea ce sunt pentru filolog clasicii antici, acelaşi 
lucru Sunt pentru teolog Părinţii, clasicii Bisericii. De aceea nu poate pretinde 
numele de teolog acela care nu este familiarizat oarecum cu ei prin studiu 
aprofundat ...'% 

Purtând spre mântuirea cea veşnică pe cei ce o urmează, învăţătura 
Sfinților Părinţi a fost transmisă prin succesiune neîntreruptă de la Hristos şi 
apostolii Săi, până în ziua de astăzi, şi nu a existat niciodată o perioadă de la 
întemeierea Bisericii Domnului Hristos pe pământ, în care gândirea patristică să 
nu călăuzească Biserica. 

Lectura şi aprofundarea operelor patristice se impune prin continui 
identificări şi creaţii spirituale actuale ca: 7. Adoptarea erei actuale (creştine), 
respectată de toată planeta, eră elaborată de daco-romanul Dionisie cel Mic. 2. 
O nouă viziune în istoria lumii, întruchipată în speranță, muncă, rugăciune, 
creație şi progres (epectasis). 3. Sfinţii Părinţi preţuiesc popoarele zise barbare, 
cărora le creează cultură prin invenţii de alfabete şi literaturi naţionale (Ulfila, 


157 Preot Prof.Dr. loan G. Coman, op. cit., p. 14. 

6 F. Cayrg, A. A. Precis de Patrologie, Histoire et doctrine des Peres et Docteurs de l'Eglise, 
Tome premier, Livres 1 et II, Paris-Tournai-Rome, 1927, p. 1. 

'% Ibidem, p. XVI. 

17 Josef Nirschl, Lehrbuch der Patrologie und Patristik, vol. 1, Mainz, 1881, p. 23 apud Pr. 
M. Pislaru, Valoarea scrierilor patristice şi folosul ce rezultă din studiul şi lectura lor, 
Râmnicu-Vâlcea, 1933, p. 50. 


50 


Mezrob, Pahomie etc.). 4. Literatura patristică cultivă un ecumenism real, 
promovând apropierea Bisericilor prin Sinoade Ecumenice, schimburi de vizite, 
circulaţie de opere şi idei, smerenie, onestitate în raporturile interbisericeşti. 3. 
Sfinţii Părinţi au cultul păcii, pe care o consideră drept <<mama tuturor 
bunurilor>>. Ei sunt împotriva violenţei de orice fel şi socotesc războiul drept o 
<<ucidere organizată şi multiplicată> >. 6. Patristica a creat genul literar al 
filocaliei sau al râvnei după însuşirea frumuseţilor duhovniceşti, care duc la 
desăvârşire. 7. Sfinţii Părinţi preţuiesc omul ca pe chipul lui Dumnezeu, dar îl şi 
ceartă pentru păcatele sale. Umanismul patristic cultivă, printre altele, două 
valori-forţe: logosul-raţiunea şi dragostea. Oamenii patristici îşi trăiesc aievea 
credinţa sau concepția!”. 

Prin scrierile lor, Sfinţii ne cheamă spre lumina cea adevărată a 
Ortodoxiei, atrăgându-ne spre izvoarele limpezi ale spiritualității răsăritene, 
plină de prezenţa vie a Sfintei Treimi. Operele lor s-au transmis, alături de 
Sfânta Scriptură, pentru a ne lumina şi a ne limpezi calea cea dreaptă către 
Dumnezeu, a ne înălța sufletul către ceruri şi a ne feri de mlaştina confuză a 
gândirii moderne, ce s-a ivit chiar din părăsirea învăţăturii patristice. Părinţii au 
stabilit şi ne-au transmis dogmele pioase şi ne-au învăţat vieţuirea virtuoasă. 
Scopul urmărit de Sfinţii Părinţi este despătimirea, iluminarea şi îndumnezeirea 
noastră, căci nimic nu este mai frumos în viaţă decât sufletul care îşi află liniştea 
şi odihna în Dumnezeu. Sfinţii Părinţi au transpus ei înşişi mai întâi în viaţă 
sfaturile lor şi aşa au vorbit şi au scris despre necontenitul război duhovnicesc, 
ca unii care au trecut prin el, câştigându-l. S-au îmbogăţit în virtute, s-au 
iluminat şi au atins desăvârşirea şi aşa ne învaţă cum să ne curăţim, iluminăm şi 
desăvârşim. A vedea că trebuie să ne curățim de vicii — spune Sf. Grigorie de 
Nyssa - este deja o premisă şi o pregătire a victoriei contra dușmanului, căci 
noi avem să ducem în viaţa noastră o luptă continuă împotriva duhurilor răului 
care se află în spațiu'””. Fiecare om are nevoie de un călăuzitor pe drumul vieţii 
duhovniceşti, pentru că altfel nu poate ajunge la capătul acestuia, 
îndumnezeirea. Frumuseţea gândirii şi trăirii Sfinţilor Părinţi seduce sufletul 
oricărui cititor însetat de creştere spirituală în iubire, de formare intelectuală în 
adevăr şi de rodire practică în fapte bune. Raţionalitatea duhovnicească, 
puternica argumentaţie însoțită de forța iubirii smerite şi jertfelnice a Sfinților 
Părinţi, şi realismul lor invită la o profundă meditaţie chiar şi pe cei ce îşi ignoră 
propria mântuire. Aşadar, putem susține cu deosebită convingere că valoarea 
Sfinţilor Părinţi este cu adevărat incontestabilă. 

În ceea ce-i priveşte, sfinţii au murit plăcerilor, înfrânându-şi poftele 
prin cumpătare şi căutând să trăiască după poruncile dumnezeieşti. Au evitat 
orice spectacol ruşinos şi orice vorbă urâtă, ca inima să le rămână curată. Având 
o asemenea concepţie, nu le-a fost teamă să moară pentru Dumnezeu, convinşi 
că, ceea ce sunt, prin Dumnezeu sunt, de aceea, au răbdat toate pentru a nu muri 


17! Preot Prof. Dr. loan G. Coman, op. cit., pp. 5-6. 
12 Sf. Grigorie de Nyssa, La fitlurile Psalmilor, cap. XIII, P.G., XLIV, col. 561 A. 


| 


rău'. Nu s-au temut de moarte, fiindcă numai cei nesăbuiți se tem de moarte ca 
şi cum ar fi suma tuturor relelor, dar cei înţelepţi o doresc ca pe o odihnă după 
trudă şi ca pe un sfârșit relelor'”*. Nimic n-a fost mai de cinste pentru ei decât 
viața veşnică, care e nemurirea sufletului ce a trăit frumos în această viaţă 
pământească'”. Inima Părinților ardea de dorul ca adevărul revelat şi numai 
acest adevăr să stăpânească inimile tuturor. Dorinţa fierbinte a acestor adevăraţi 
doctori ai ştiinţei creştine era de a-i vedea pe creştini că întrupează în faptă 
cuvintele şi îndrumările lor, rodind practic în ogorul sufletului şi împodobindu-l 
pe acesta cu virtuţi alese. Având pavăza dreptei credinţe şi atingând prin virtuţi 
şi rugăciune culmile unirii dumnezeieşti, rămânând nebiruiţi de viciu nici în 
timpul odihnei trupeşti, Sfinții Părinți au plămădit sufletul creştinilor cu florile 
cele alese ale virtuţilor. Erau oameni de care te foloseai numai dacă le vedeai 
mişcările, chiar dacă nu aşteptai nici un răspuns. Aşadar, instructiv şi binefăcător 
pentru noi toți este să ne inspirăm şi să sorbim învăţătura ortodoxă de la 
izvoarele literaturii patristice, căci Sfinții Părinți au trăit în condiţii 
asemănătoare cu ale noastre şi, totuşi, s-au străduit să păstreze neschimbată 
învăţătura dreptei credinţe, care va dăinui până la sfârşitul lumii. 

Literatura patristică este un obelisc al frumuseţii, căci se caracterizează şi 
se prezintă ca sublimă frumuseţe, pe care o imprimă în sufletele tuturor celor ce 
o îndrăgesc şi le conduce pe acestea spre frumuseţea inefabilă a Dumnezeirii. 
Această frumuseţe atrage ca o vrajă, inundă şi fericeşte inima omului. A 
oricărui om care, iubind cu adevărat, se poate lăsa cuprins de zâmbetul 
frumuseţii. O frumuseţe permanentă care nu se ofileşte şi nu îmbătrâneşte. 
Omul capabil să ofere şi să primească o asemenea iubire şi frumuseţe este 
chipul lui Dumnezeu, care a turnat în inima lui această putere uriaşă'”. 

Interesul Bisericii vechi pentru Sfinții Părinţi s-a manifestat dintr-un 
dublu punct de vedere. Înainte de toate sunt citați cu un scop doctrinar: ei sunt 
martorii adevăratei învățături a Bisericii. În acelaşi timp însă, pe măsură ce se 
apela la ei sub raport dogmatic, a prezentat un interes tot mai mare şi aspectul 
istoric, în sensul că atrăgea atenţia la fel de mult viaţa şi opera lor!” Ierarhii şi 
călugării cărturari de la noi, iubitori de frumuseţe netrecătoare şi atraşi de 
parfumul hristic al scrierilor patristice, au arătat, de-a lungul secolelor, un interes 
continuu pentru această literatură şi au depus o neostoită strădanie în traducerea 
operelor Sfinților Părinţi, pentru a pune la îndemâna păstoriților comorile de 
gândire şi trăire ale acestora, bine ştiind că (...) de nevoie este câştigarea 
cărților creştineşti la cei ce pot să le dobândească. Că şi singură vederea 
cărților mai pregetători către păcat ne face pe noi şi către dreptate ne îndeamnă 


* R. Knopf, G. Kriiger, Ausgewăhlte Martyreakten, no. 3, 26-27, 3-e Aufl., Tibingen, 1929, 
p. 33. 

+ Sf. Ambrozie, De bono mors, 47, PL., XXXII-XX XIII, col. 306. 

* R. Knopf, G. Kriiger, op. cit, p. 35. 

7 Pr.Prof. loan G. Coman, Frumusețile iubirii de oameni în spiritualitatea patristică, Editura 
Mitropoliei Banatului, Timişoara, 1988, p. 5. 

7! Părintele Mitropolit Nicolae, op. cit., p. 13. 

să ne ridicăm'*. Sfântul Paisie de la Neamţ, cel mai mare propagator al 


filosofiei patristice din secolul al XVIII-lea şi cel care a tradus Filocalia din 
limba greacă în limba slavonă (Dobrotoliubie), în anul 1793, declanşând astfel o 
amplă mişcare de renaştere duhovnicească întemeiată pe întoarcerea la Părinţii 
filocalici şi la rugăciunea lui lisus, referindu-se la folosul citirii operelor 
patristice, răspunde următoarele stareţului Atanasie, care-l învinuia de oarecare 
lucruri: Să nu zici, părinte Atanasie, că ajunge una sau două cărţi pentru 
mântuirea sufletului. Doar nici albina nu adună miere dintr-o floare, ci din 
multe. Aşa este şi cel ce citeşte cărţile Sfinţilor Părinţi. Una îl învaţă dreapta 
credinţă, alta îi vorbeşte de tăcere şi rugăciune, alta îi spune de ascultare, de 
smerenie şi răbdare, iar alta îl îndeamnă către iubirea de Dumnezeu şi de 
aproapele. Aşadar, din multe cărţi patristice învaţă omul să trăiască după 
Evanghelie'”. 

Astfel, scrierile patristice nu au circulat doar în mediul clerical, ci şi 
simplii credincioşi, însetaţi de frumuseţea vieţii creştine autentice, s-au apropiat 
cu dor nestăvilit de cunoaşterea tezaurului patristic şi de însuşirea lui, adăpându- 
se direct de la izvoarele nesecate de frumuseţe şi înţelepciune ale gândirii 
Părinților. Spiritualitatea patristică ne-a fost, nouă românilor, familiară, 
modelându-ne stilul de viaţă creştină şi familiarizându-ne cu Dumnezeu. De 
aceea, bunii creştini au zăbovit îndelung asupra scrierilor Sfinților Părinți, 
citindu-le, meditând asupra lor şi trecându-le prin retorta sufletului lor. 
Dintotdeauna, lucrările Sfinţilor Părinţi au constituit o hrană duhovnicească 
foarte dorită de sufletele cucernice ale creştinilor de pretutindeni. Învățătura şi 
râvna lor ne umplu de admiraţie, iar sfințenia vieţuirii lor înalte oferă 
credibilitate operelor lor. Paginile ard de dorul de a îndrepta pe fraţii dinăuntrul 
şi din afara Bisericii, redându-le frumuseţea chipului lui Dumnezeu!. Însă, 
pentru a înţelegea profunzimea gândirii sfinţilor trebuie ca Dumnezeu Cuvântul, 
Cel care i-a inspirat, să ne călăuzească spre tâlcuirea acestor lucruri, pe care şi 
numai a le auzi este o adevărată fericire'*. 

Cu toate acestea, unii creştini din vremea noastră preferă tradiţiile unor 
călugări cu viaţă îmbunătățită, adevăratei Tradiţii a Bisericii care este veche de 
secole; mulți se hrănesc cu discursuri izvorăte dintr-un mediu marginal ori fals 
bisericesc!*. Nu putem depăşi o atare situaţie decât restabilind legătura vie între 
învăţătura Părinților şi practica bisericească, căci practica noastră bisericească 
nu se întemeiază totdeauna pe învăţătura Părinților şi aici găsim rădăcina 


Sf. Epifanie, Episcopul Ciprului, în Patericul, ediţie îngrijită de Pr. Petru Pleşa, tipărit de 
Arhiepiscopia Ortodoxă Română a Alba Iuliei, Alba Iulia, 1999, p. 69. 

? Sfântul Paisie de la Neamţ — Viaţa, învățăturile şi minunile, ediţie îngrijită de Arhim. 
loanichie Bălan, Edit. Episcopiei Romanului, 2002, p. 21. 

% Preot Prof. Dr. loan G. Coman, Patrologie... p. 29. 

*! Sf. Grigorie de Nyssa, Opt omilii la Fericiri, traducere şi schiţă biografică de Pr. Sandu Gh. 
Stoian, în Col. Comorile pustiei, vol. 31, Edit. Anastasia, Bucureşti, 1999, p. 5. 

* Părintele Mitropolit Nicolae, op. cit., p. 21. 

multor probleme ale vieţii Bisericii actuale'*. Cunoaşterea învăţăturii autentice 


a Părinților ajută pe creştini să se cunoască pe ei înşişi, să se raporteze corect la 
Dumnezeu şi să ducă o viaţă creştină pilduitoare. Nimic nu este aşa de temut 
diavolului şi gândurilor puse de el în om — spune Sfântul loan Gură de Aur - ca 
mintea ce meditează la cele dumnezeieşti şi sufletul care se adapă totdeauna din 
acest izvor'*. Sfaturile sfinţilor sunt, deci, cu putere multă, pentru că ele au fost 
experimentate în primul rând de ei şi apoi de bunii creştini de-a lungul secolelor. 
Spre deosebire de reţetele propuse de unii sau alţii, sfaturile Părinților sunt 
sănătoase din punct de vedere spiritual, ele provin dintr-o concepţie sănătoasă 
privind lupta cu păcatul şi dobândirea virtuţii'*, căci ei au trăit credinţa în cult 
şi rugăciune. Poveţele Părinților sunt mai valabile decât cele vehiculate în 
vremea noastră de pretinşi cunoscători ai omului". Hristos, Cel care dă cuvânt 
celor ce vestesc cu putere multă (Ps. 67, 9), l-a dăruit şi lor din belşug şi astfel se 
naşte în cititori credinţa întemeiată pe Cuvântul şi pe puterea lui Dumnezeu. 
Restabilirea contactului viu cu scrierile Părinților Bisericii, ne ajută să 
dobândim logica credinţei, să agonisim curățirea inimii şi să ne umplem vistieria 
minţii cu învăţătură dumnezeiască. Dumnezeieştile cuvinte îndepărtează 
descurajarea, păstrează buna dispoziţie, pe sărac îl face mai bogat decât 
bogaţii, bogaţilor le dă apărare, pe păcătos îl face drept, pe cel drept îl întăreşte 
CU pază sigură, smulge din rădăcină pe cele rele, plantează pe cele care încă nu 
sunt bune, îndepărtează răutatea, îndrumă spre virtute; nu numai că îndrumă, 
dar înrădăcinează şi face să rămână pentru totdeauna virtuțile, deoarece este 
un leac duhovnicesc şi tainic, distrugător de patimi'*. Sfinţii ne învaţă cum să 
ne eliberăm de puterile răului, să ne întărim crezul care devine tot mai viu, 
devine viaţă, nu poate fi înăbuşit să rămână doar la nivel mental, ne fortifică 
nădejdea, ne stimulează voinţa şi astfel ardem de dorinţa de a-i imita. După cum 
trupul are nevoie de hrană perceptibilă prin simţuri, tot astfel sufletul are nevoie 
de un îndemn zilnic şi de hrană duhovnicească!“ şi după cum foamea este o 
dovadă a sănătăţii trupului, tot astfel dragostea de cuvintele duhovniceşti este o 
dovadă a sănătăţii sufleteşti'*”. Din fiecare scriere patristică descoperim cât de 
mult ne iubeşte Dumnezeu (de fapt aproape în fiecare pagină a literaturii 
patristice se observă o adevărată emulaţie între Sfinţii Părinți în a releva 
dragostea lui Dumnezeu pentru noi) şi descoperim astfel noi şi noi motive de a 
iubi pe Dumnezeu şi pe semeni, de a nu pune nimic mai presus de Hristos, 
fiindcă nici EI n-a pus ceva mai presus de noi, de a rămâne fermi în credinţă şi 
de a ne ancora nădejdea numai în El. Inepuizabil tezaur de gândire, scrierile 
patristice exercită mintea, deşteaptă priceperea, hrănesc sufletul, încălzesc inima 


% Ibidem, p. 21. 

s Sf. loan Gură de Aur, Omilia 3,1] la loan, P.G., LIX, col. 38. 

% Părintele Mitropolit Nicolae, op. ciț., pp. 20-21. 

* Ibidem, pp. 20-21. 

57 Sf. loan Gură de Aur, Comentariu la Psalmul 48, 1, PG., LV, col. 513. 
s Idem, Omilia 9, 8 la Facere, P.G., LIII, col. 90. 

5 dem, Omilia 2, 1 la Isaia, P.G., LVI, col. 107. 

şi întăresc voinţa. Dacă în rugăciune vorbim noi cu Dumnezeu, prin scrierile 
sfinte, vorbeşte Dumnezeu cu noi şi ne descoperă voia Sa. Cine îşi îndreaptă 
ochiul înţelegerii în mod limpede, sau mai bine zis fără patimă, potrivit raţiunii, 
spre mult luminosul şi sfințitul sfeşnic al învăţăturii Predaniei Părinţilor'“, 
învaţă să se dedice asemănării cu Hristos. Fiecare credincios trebuie să devină 
un Hristos în stare să lucreze, să iubească şi să se jertfească pentru toți, inclusiv 
pentru duşmanii săi. Osteneala, dragostea şi jertfirea vieții pentru alții 
constituie pilonii umanismului patristic. Pe aceşti piloni se construieşte 
progresiv îndumnezeirea fiinţei!” 

Dacă vom voi să avem în mână în fiecare zi cărțile sfinte şi să ne 
îndreptăm ochiul înţelegerii spre minunatele scrieri ale sfinților, ne vom hrăni 
mintea cu învățături adânci, cu profunde cugetări care înalță şi înflăcărează, căci 
în capetele sfinţilor s-au tezaurizat cele mai presus de cuvânt”. Ni se vor 
întipări astfel pe latul minţii noastre spusele lor şi ne vor pătrunde adânc în 
inimă. Dumnezeieştile învățături ale Părinților stârnesc fierbinţeala dragostei de 
Dumnezeu, curăţă gândurile, împrospătează vigoarea sufletului, adună veselie în 
inimă, ne învaţă să dărâmăm erezia şi să zidim în Biserică învăţătura cea 
sănătoasă, să devenim cu atât de mult Dumnezeu, pe cât s-a făcut Acela om'*, să 
luptăm pentru a dobândi virtuţi mai mari şi a nu rămâne indiferenți pentru cele 
mai mici, ne sfătuiesc să adăugăm alte fapte bune la cele săvârşite până acum şi 
să învăţăm să nu punem niciodată capăt acestei prea frumoase lucrări. În 
scrierile lor, sfinţii ne îndeamnă să deschidem ochii inimii, să urmărim neîncetat 
cunoaşterea lui Dumnezeu, să lăsăm la o parte dorințele greşelilor, 
ascunzişurile ruşinii, să ne reinnoim în harul legămintelor, să stăpânim mânia, 
să nu ocupe vrăjmaşul inima noastră pentru a întrona în ea acel duh care a 
pătruns în inima lui luda şi i-a sfărâmat porţile sufletului”. Primind cu minte 
încordată şi cu zel clocotitor'” aceste duhovniceşti merinde spre mântuire, 
păstrăm neschimbată frumuseţea chipului sădit în noi, devenim mai tari în lupta 
cu ispitele, învăţăm să ne dovedim împlinitori ai cuvintelor dumnezeieşti şi nu 
numai auditori sau grăitori ai lor, pentru ca viața noastră să fie pe măsura 


învățăturilor iar învăţăturile să predice viaţa'*; învăţăm că Dumnezeu ne-a dat 


1% Sf. Maxim Mărturisitorul, Epistole, 18, traducere din grecește, introducere şi note de 
Pr.Prof. Dumitru Stăniloae, în Col. Părinţi şi scriitori bisericeşti, vol. 81, Editura IBMBOR, 
Bucureşti, 1990, p. 295. 

” Pr. Prof. loan G. Coman, Valoarea literaturii patristice a primelor secole în cadrul culturii 
antice, în Studii Teologice, XXIV (1972), nr. 1-2,p.7. 

* Sf. Chiril al Alexandriei, Despre Sfânta Treime ..., cuv. V, p. 228. 

% Sf. Grigorie de Nazianz, Cuvântarea a III-a teologică, 19, P.G., XXXVI, col. 100A. 

” Sf. Ambrozie, Scrisori, scrisoarea a LXXVI-a, traducere şi note de Prof. David Popescu, în 
Col. PSB., vol. 53, Editura IBMBOR, Bucureşti, 1994, p. 304. 

% Sf. loan Gură de Aur, Omilii la Facere, omil. a XXIX-a, II, traducere, introducere, indici şi 
note de Pr. D. Fecioru, în Col. PSB., vol. 21, Editura IBMBOR, Bucureşti, 1987, p. 365. 

% Ibidem, omil. a Il-a, V, p. 44. 


55 


multe căi de mântuire şi să nu le nesocotim'”, căci cel ce voieşte să se 


mântuiască nici o piedică nu are, fără numai negrija şi lenea'*; învăţăm să ne 
ferim cu toată puterea de duplicitate, căci Părinţii ne îndeamnă ca ceea ce spune 
gura să mărturisească cugetul, iar ceea ce spune cuvântul să o simtă inima'”, 
căci precum Hristos este neîmpărțit, aşa să fim şi noi şi să ne arătăm având un 
singur mod de purtare şi de vieţuire adevărată”. Dacă vom împlini acestea, 
toate culorile virtuţii vor înflori pe feţele noastre”, ne vom face cunoscuţi şi 
prieteni ai lui Hristos, pictorul cel Bun, Care zugrăveşte numaidecât, în cei ce 
cred şi privesc mereu către El, un om ceresc după chipul Său*?. Aşadar, n-ar fi 
nici evlavios, nici înţelept să trecem peste conţinutul scrierilor patristice pe care 
Dumnezeu ni le-a oferit ca pe un mare dar, fără să ne minunăm, căci, lecturându- 
le, nu ne mai putem sătura admirându-le. Referindu-se la aceasta, Sfântul loan 
Scărarul scrie: Precum săracii, văzând vistierii împărăteşti, îşi cunosc şi mai 
mult sărăcia lor, tot aşa şi sufletul, citind despre marile virtuţi ale părinților, îşi 
face cugetul său şi mai smerit”. Prin urmare, prima noastră abordare a scrierilor 
Sfinților Părinţi trebuie să fie una plină de smerenie şi de admiraţie. Pentru a 
dobândi cât mai mult folos din lectura şi studiul cuvintelor dumnezeieşti, trebuie 
ca mai întâi să lucrăm la propria despătimire, căci nu putem să dobândim un 
câşti mare din lectura Sfintei Scripturi, dacă nu ne-am curăţit mai întâi 
sufletul”, fiindcă după cum stomacul, dacă este bolnav, nu poate primi 
alimente tari şi greu de mistuit, tot astfel nu poate primi cuvântul duhovnicesc 
sufletul plin de mândrie, trufaş, fără vigoare şi slăbit”. Scrierile Părinților 
trebuie studiate mai ales din dorinţa de a transpune în practică învăţăturile lor, 
potrivit cu nivelul duhovnicesc al fiecăruia. 


17 Sf. loan Gură de Aur, Omilii la Faptele Apostolilor, XXI, 4, P.G., LX, col. 169. 

1% Sf. Antonie cel Mare, Învățătură despre viața morală, cap. 45, traducere, introducere şi 
note de Pr.Prof.Dr. Dumitru Stăniloae, Membru de onoare al Academiei Române, în Filocalia 
sau culegere din scrierile Sfinţilor Părinţi care arată cum se poate omul curăţi, lumina şi 
desăvârși, vol. XI, Edit. Humanitas, Bucureşti, 1999, p. 21. 

1% Sf. Ambrozie, Despre Sfintele Taine, cap. LX, 54, traducere şi note de Prof. David Popescu, 
în Col. PSB., vol. 53, Editura IBMBOR, Bucureşti, 1994, p. 23. 

20 Sf. Chiril al Alexandriei, Cartea Glafirelor la a doua Lege, traducere din greceşte, 
introducere şi note de Pr.Prof.Dr. Dumitru Stăniloae, în Col. PSB., vol. 39, Editura IBMBOR, 
Bucureşti, 1992, p. 455. 

%! Sf. loan Gură de Aur, Omilii la Facere, omil. a XXXVI-a, VI, traducere, introducere, indici 
şi note de Pr. D. Fecioru, în Col. PSB., vol. 22, Editura IBMBOR, Bucureşti, 1989, p. 39. 

2 Sf. Macarie Egipteanul, Cele 50 de omilii duhovniceşti, omilia a XXX-a, 4, traducere 
Pr.Prof.Dr. Constantin Corniţescu, în Col. PSB., vol. 34, Editura IBMBOR, Bucureşti, 1992, 
p. 230. 

3 Sf. loan Scărarul, Scara dumnezeiescului urcuş, cuv. XXVI, partea a III-a, cap. 16, 
traducere, introducere şi note de Pr.Prof.Dr. Dumitru Stăniloae, în Filocalia sau culegere din 
scrierile Sfinţilor Părinţi care arată cum se poate omul curăţi, lumina şi desăvârşi, vol. XI, 
Editura IBMBOR, Bucureşti, 1980, p. 372. 

24 Sf. loan Gură de Aur, Omilia 1, 3 la loan, P.G., LIX, col. 27-28. 

5 Idem, Omilia 55, 3 la Faptele Apostolilor, P.G., LX, col. 384. 

Parcurgând aceste scrieri ce constituie adevărate festinuri duhovniceşti, 
lăudăm pe Domnul slăvit în tot felul prin ei şi în ei”. Cât de mult preţuiau 
cărțile Sfinţilor Părinţi monahii din vechime, se poate uşor deduce din 
următoarea relatare: Am venit la avva Cosma în lavra Earan (precizează unul 
dintre părinţii contemplativi - loan Moshu - n.L.P) căci am trăit în ea zece ani. 
Pe când îmi vorbea despre mântuirea sufletului, a citat şi un cuvânt al sfântului 
Atanasie, arhiepiscopul Alexandriei. Și mi-a spus bătrânul: <<Când vei găsi 
vreun cuvânt de-al sfântului Atanasie şi n-ai avea hărțile ca să-l copii, scrie-ţi-l 
pe haină!>> Atât de mare dragoste avea bătrânul pentru sfinţii noştri părinţi şi 
dascăli“. Lectura operelor Sfântului Atanasie şi, în general, a tuturor scrierilor 
patristice, ne convinge de acest adevăr. Aşadar, pe bună dreptate s-a spus că 
dumnezeieştile cuvinte ale Părinților celor bătrâni sunt cuvinte auzite din 
ecourile Raiului. Scurte şi limpezi, adevărate picături de rouă ale Dimineţii 
veşnice (...) Au ţâşnit şi au fost rostite la cererea ucenicilor, dintr-o nevoie sau 
osteneală a dragostei duhovniceşti care se vedea tare dorită, dintr-o biruire de 
sine a smereniei lor, la nevoia fiilor de a li se spune cele ce de-a dreptul nu se 
pot spune. 

Sunt frânturi din pâinea inimii, gesturi şi fapte în duh, gânduri de viaţă, 
mărturisite pentru o anume clipă şi împrejurare şi parcă sortite să fie acoperite 
de uitare. Dar adeseori, după multă trecere de timp s-au întors, fără voie, 
aduse, ridicate în aducerea aminte a celor ce le-au moştenit şi aşa s-au păstrat, 
puse în slovă“*. Citind scrierile documentate şi ziditoare de suflet ale Părinților, 
le păstrăm învăţăturile şi le îmbrăţişăm credinţa şi meritele. 

Parafrazându-l pe Sfântul loan Gură de Aur, putem spune că, după cum 
substanța aromatelor, cu cât este mai mult frecată între degetele noastre, cu atât 
răspândeşte mai mult parfum, tot astfel vedem că se întâmplă atât cu Scriptura, 
cât şi cu scrierile Sfinţilor Părinţi: cu cât se străduieşte cineva să le cerceteze mai 
mult, cu atât poate să vadă comoara ascunsă în ele şi să cunoască de acolo o 
bogăţie de negrăit””, căci mare câştig dobândim din citirea Sfintei Scripturi şi a 
scrierilor patristice: mai întâi, ni se îmbogățește limba (nemaigrăind cuvinte 
urâte- n.L.P): apoi sufletul se întraripează şi se înalță; se luminează cu lumina 
Soarelui Dreptăţii; scapă totodată de vătămarea gândurilor rele şi se bucură 
tihnă şi linişte multă (...) Citirea este hrană duhovnicească; întăreşte cugetul, 
face puternic sufletul, îl face mai tare şi mai înţelept, şi nu-l lasă să alunece spre 
patimi ruşinoase; îi dă aripi uşoare, şi, ca să spun aşa, îl mută în cer”. 
Cuvintele dumnezeieştilor Părinţi sunt o comoară de diferite leacuri: dacă 
cineva are nevoie să stingă deznădejdea, să adoarmă o poftă, să calce în 


6 Sf. Maxim Mărturisitorul, Ambigua, traducere, introducere şi note de Pr.Prof. Dumitru 
Stăniloae, în Col. PSB., vol. 80, Editura IBMBOR, Bucureşti, 1983, p. 65. 

%7 loan Moshu, Limonariu sau Livada duhovnicească, traducere şi comentarii de P.Prof.Dr. T. 
Bodogae şi D. Fecioru, Alba Iulia, 1991, p. 54. 

%% Daniil Sandu-Tudor, Dumnezeu-Dragoste, Edit. Christiana, Bucureşti, 2000, pp. 160-161. 
9 Sf. loan Gură de Aur, Omilia 13, 1 la Facere, P.G., LIII, col. 106. 

0 dem, Omilia 29, 2 la Facere, P.G., 53, col. 262. 

picioare dragostea de bani, să disprețuiască durerea, să-i revină veselia, să-şi 
întărească răbdarea, va găsi mare sprijin în ele”. 

Bunul creştin, meditând la sensul existenţei şi al creaţiei, nu se întreabă 
numai pe sine, ci întreabă şi pe alţii. Jar răspunsurile cele mai bune le primeşte 
de la Dumnezeu prin gura sfinţilor. Însă Dumnezeu îi dă prin sfinţi răspunsuri 
după nivelul ajuns de omul care întreabă. Prin aceasta se arată că şi cel ce 
întreabă ajută să i se dea răspunsul, sau face să i se dea răspunsul potrivit cu 
nivelul atins prin eforturile lui. Căci răspunsul echivalează cu înţelegerea ce se 
iveşte în om. Dar sfântul îi prilejuieşte şi îi confirmă această înţelegere. Aceasta 
arată din nou intima unire, sau interioritatea reciprocă dintre cel progresat 
duhovniceşte şi cel ce-l întreabă. Dar aceasta depinde şi de cel ce întreabă ...7* 
Aşadar, vechile pilde de credinţă, care mărturisesc harul lui Dumnezeu şi 
lucrează la zidirea sufletească a omului, au fost păstrate în scris, ca prin citirea 
lor, ca printr-o reprezentare a faptelor, şi Dumnezeu să fie cinstit, şi omul 
întărit”. 

Cuvântul lui Dumnezeu, rostit prin fericitele glasuri ale sfinților, nu este 
de ajuns să-l străbați cu ochii şi cu buzele, ci trebuie să te <<altoieşti>> 
acestuia, să încerci să-l trăieşti, să te îmbibi cu el, aşa cum făceau Părinţii cei 
vechi, nu numai din încercare, dintr-un fel de gând de ispitire, ci şi din evlavie 
trebuie să te străduieşti să-l pătrunzi, să te aşezi în el, să-l locuieşti, apoi să-l 
mănânci, să-l mistui, să ţi-l faci al tău, să te culci şi să te trezeşti cu el, trebuie 
să te pătrunzi, să te biruieşti şi să te biruieşti în chip practic”. 

Însă, nu trebuie să ne mulţumim doar cu lectura şi cu citarea textelor 
Sfinților Părinţi, ci este de trebuinţă să le pătrundem şi să le devenim ucenici, să 
ne însuşim duhul lor, să dobândim mintea sfinţilor, inteligenţa patristică şi logica 
credinţei, tocmai pentru a putea face literatura patristică accesibilă omului 
secolului al XXI-lea şi pentru a putea da şi noi răspuns problemelor ce frământă 
omenirea de astăzi, aşa cum au răspuns şi Sfinţii Părinţi în vremea lor şi cum ar 
fi răspuns dacă ar fi trăit în epoca noastră. Să împrumutăm de la Părinți 
ortodoxia credinţei, dragostea de Dumnezeu şi de semeni, adevărul şi lumina 
harului cu care ei s-au înveşmântat, ca să facem viu şi luminos mesajul 
Evangheliei în vremea noastră. Sunt demne de admirat şi totodată de urmat 
înţelepciunea şi curajul cu care au apărat dreapta credinţă şi unitatea Bisericii. 
Sfinţii Părinţi ne sunt adevărate modele şi în felul în care au ştiut ei să îmbine 
ortodoxia, adică învăţătura cea dreaptă, cu ortopraxia, adică trăirea cea 


1 Idem, Omilia 37, 1 la loan, PG., LIX, col. 207. 

212 Pr. Prof. Dr. Dumitru Stăniloae, notă explicativă nr. 928, la Sfinţii Varsanufie şi loan, 
Scrisori duhovniceşti, în Filocalia sau culegere din scrierile Sfinţilor Părinţi care arată cum 
se poate omul curăți, lumina şi desăvârși, vol. XI, Edit. Episcopiei Romanului şi Huşilor, 
1990, p. 677. 

*15 Passio Sanctarum Perpetuae et Felicitas, 1, ed. H. Musurillo, p. 106 apud Pr.Prof.Dr. loan 
Rămureanu, Introducere generală la Actele martirice, studiu introductiv, traducere şi note de 
Preot Prof. Dr. loan Rămureanu, Editura IBMBOR, Bucureşti, 1997, pp. 15-16. 

214 Daniil Sandu-Tudor, op. cit., p. 159. 

adevărată şi dinamică a credinţei. Îi putem avea drept călăuze şi în spiritul 
apostolatului social, slujind lui Dumnezeu şi semenilor. 

În concluzie, marele folos al citirii şi aprofundării scrierilor patristice îl 
vor întrezări şi-l vor dobândi cititorii, care, la rândul lor, păşind pe urmele 
atleților lui Hristos, vor putea dezvălui alte roade duhovniceşti ce nu au fost 
amintite aici, fiindcă anevoie este a le număra şi a le prezenta în cadrul strâns al 
acestei expuneri. 

III. CU PRIVIRE LA COLECȚIA PĂRINŢI ŞI SCRIITORI 
BISERICEȘTI (PS.B.) 


Colecţia Părinți şi Scriitori Bisericeşti (PSB) este cea mai mare colecţie 
de traduceri din operele Sfinţilor Părinţi apărută până în prezent în România. Ea 
a fost inițiată de vrednicul de pomenire - Patriarhul Iustin - cu scopul de a 
traduce cele mai de seamă opere ale celor mai mari Sfinţi Părinţi şi scriitori 
bisericeşti. 

În anul 1960, Mitropolitul Moldovei şi Sucevei de atunci - Iustin 
Moisescu, care avea să devină mai târziu Patriarh al României (1977-1986), 
primind primele volume din colecția de scrieri patristice Părinţi şi Scriitori 
bisericeşti greci, apărută la Atena, cu binecuvântarea Sfântului Sinod al Bisericii 
Greciei, din iniţiativa şi cu purtarea de grijă a asociaţiei bisericeşti Slujirea 
apostolică a Bisericii Greciei, a făcut o scurtă prezentare acestei colecţii, 
menţionând caracterele generale ale acestei ediții greceşti, adresată în primul 
rând clerului şi studenţilor teologi. În scurta prezentare pe care o făcea acestei 
colecții patristice greceşti, răzbătea printre rânduri o dorință ascunsă, dorință 
veche şi fierbinte, aceea ca şi Biserica Ortodoxă Română să aibă o colecție de 
texte patristice în româneşte. Această dorință a prins chip atunci când 
Mitropolitul Iustin de atunci a ajuns Întâistătătorul Bisericii Ortodoxe Române. 
Aşadar, în anul 1979 apărea la Editura Institutului Biblic şi de Misiune al 
Bisericii Ortodoxe Române, primul volum din colecţia Părinţi şi scriitori 
bisericeşti. Pe pagina 4 este următoarea precizare: Colecţia <<Părinţi şi 
scriitori bisericeşti>> apare din iniţiativa şi sub îndrumarea Prea Fericitului 
Părinte Iustin, Patriarhul Bisericii Ortodoxe Române. Patriarhul Iustin a 
participat efectiv la editarea Sfinţilor Părinţi în româneşte”. 

Colecţia Părinţi şi scriitori bisericeşti (PSB), prima de acest fel în 
româneşte, cuprinde literatura patristică de limbă greacă şi de limbă latină de la 
Părinții Apostolici şi până la Sfântul loan Damaschin. Iniţial ea a fost selectată 
în 90 de volume. Textele traduse sunt însoțite de introduceri, bibliografie la zi, 
note şi indici, deci o ediție românească a Părinților şi Scriitorilor bisericeşti, 
lucrată după cele mai înalte principii ştiinţifice. Colecţia a fost tipărită în format 
24/17, în condiţii tipografice excelente. 

Deşi Patriarhul lustin nu prefaţează această colecție, cum ar fi fost de 
altfel firesc, s-a bucurat nespus pentru că i se împlinise un gând de tinereţe. 
Aceasta o aflăm, indirect, din cele câteva rânduri ale ilustrului profesor Dr. 


215 Pr. Prof. Ştefan Alexe, Sfinţii Părinţi în preocupările Prea Fericitului Patriarh Iustin, în 
rev. Biserica Ortodoxă Română, CIIL (1985), nr. 3-4, p. 284. 

Dumitru Fecioru, traducătorul volumului 4, intitulat Clement Alexandrinul, 
Scrieri, partea întâi, de la pagina 4, unde este menţionat: Prea Fericitului 
Părinte Patriarh Dr. Iustin Moisescu, omagiu de preţuire pentru a fi adus la 
îndeplinire, când bunul Dumnezeu l-a ajutat să fie Întâistătătorul Bisericii 
Ortodoxe Române, gândul nostru, al colegilor de studii de la Atena, care 
osteneau împreună la învăţarea limbii greceşti, cu scopul deseori mărturisit de 
a traduce şi tipări în limba noastră scrierile Sfinţilor Părinţi şi Scriitori 
bisericeşti din vechime. 

Publicarea colecţiei <<Părinţi şi scriitori bisericeşti> > de către Editura 
Institutului Biblic şi de Misiune al Patriarhiei Române, din inițiativa şi sub 
directa îndrumare a Prea Fericitului Patriarh Iustin, este de însemnătate 
excepțională pentru teologia română actuală”, scria pe atunci eruditul profesor 
Dr. lon Bria, căci editarea şi traducerea textelor Părinților Bisericii permit să 
cunoaştem toate dimensiunile tradiţiei patristice, să recunoaştem <<metoda> > 
Părinților de a exprima credința comună a Bisericii, să identificăm ce este 
actual în opera acestora”. 

Fiind un proiect de lungă durată, un an şi jumătate s-a lucrat numai la 
selecționarea autorilor patristici, a scriitorilor bisericeşti şi a scrierilor acestora, 
la întocmirea planului general, la stabilirea criteriilor de traducere, comentare şi 
editare, la găsirea şi angajarea celor mai buni traducători, precum şi la studierea 
şi asigurarea condiţiilor grafice”!:. 

Iniţierea editării — de către regretatul Patriarh lustin Moisescu şi alte 
personalităţi bisericeşti de mare prestanță — a colecției Părinţi şi scriitori 
bisericeşti, începând din anul 1979, a produs cititorilor o deplină satisfacţie şi o 
adevărată bucurie sufletească, căci importanța acestei opere se vădeşte de la 
sine. Ediţia aceasta are, astfel, o foarte mare importanţă din punct de vedere 
religios şi bisericesc. În lucrările Părinților şi Scriitorilor bisericeşti s-a depus 
ca o comoară Sfânta Tradiţie a Bisericii, care constituie cel de-al doilea izvor al 
credinţei ortodoxe. Cei mai mulţi din aceşti scriitori s-au arătat persoane 
importante şi de frunte în Sinoadele locale şi ecumenice, al căror duh şi 
hotărâri le fac să răsune şi le tălmăcesc în scrierile lor”. 

Această colecție patristică este o Jucrare magnifică, de-a dreptul 
dumnezeiască, care a făcut un imens serviciu preoților, călugărilor, profesorilor, 
teologilor, studenţilor şi elevilor seminarişti, aceştia neputând, până atunci, să 


le citească decât fie în limbile clasice, de origine, fie într-o limbă modernă””. 


"1 Jon Bria, La Theologie orthodoxe aujourd'hui en Roumanie, în vol. La Theologie dans 
l'Eglise et dans le monde, Editions du Centre orthodoxe, Chambesy, 1984, pp. 171-175. 

17 Pr. Prof. lon Bria, Interpretarea Teologiei Patristice, în rev. Studii Teologice, Seria a II-a, 
Anul XXXVII (1985), Nr. 5-6, Mai-lunie, p. 354. 

215 Arhim. Bartolomeu Anania la Protos. loanichie Bălan, Convorbiri duhovniceşti, ediţia a 
doua, editată de Episcopia Romanului şi Huşilor, 1990, pp. 562-563. 

*19 Pr. Prof. Ştefan Alexe, art.cit., p. 284. 

2 + EPIFANIE, Episcopul Buzăului şi Vrancei, Întâmpinare, în rev. Teologie şi Viaţă număr 
omagial — Un stâlp puternic în vremuri de furtună. Doctor Iustin Moisescu, Mitropolitul 

Este o lucrare unică între scrierile noastre bisericeşti”, o comoară inestimabilă 
a doctrinei şi spiritualităţii ortodoxe”. 

Eruditul şi vrednicul de pomenire Antonie, Mitropolit al Ardealului, 
chemat la Domnul în anul 2005, a oferit şi el câteva amănunte privitoare la 
această colecție şi la apariţia ei: Pentru studenți, (Patriarhul Iustin — n.L.P) a 
fost sensibil la propunerea de a se iniția o colecţie de traduceri din Sfinţii 
Părinţi, pe care generaţii întregi până acum trebuiau să-i citească numai în 
limbi străine, atât cât puteau să-i citească! Pentru marea majoritate rămâneau 
inaccesibili. Învăţau despre Sfinţii Părinţi, dar nu intrau niciodată în operele lor 
propriu-zise. Și s-a văzut că teologie n-au putut face decăt aceia care s-au putut 
adăpa din acest izvor autentic şi autorizat al Ortodoxiei”*. Patriarhul Iustin era 
un bun cunoscător al învăţăturii patristice şi un fervent apărător al ei. Aceasta se 
poate deduce şi din pastoralele lui care erau adevărate pagini din Sfinţii Părinţi, 
profunde, clare, inspirând duh evanghelic, cu povăţuiri la aleasă trăire 
creştinească, conform învățăturii hristice””. 

După trecerea la Domnul a regretatului Patriarh Iustin, operele Sfinţilor 
Părinţi şi ale scriitorilor bisericeşti s-au tradus cu binecuvântarea Prea Fericitului 
Patriarh Teoctist, care s-a îngrijit îndeaproape de continuarea acestei colecţii. De 
traducerea operelor Sfinților Părinţi s-au ocupat în special profesori ai 
Facultăţilor de Teologie Ortodoxă din ţară, care erau totodată şi buni cunoscători 
ai limbilor clasice: greaca şi latina. Întreaga colecţie a fost tipărită la Editura 
Institutului Biblic şi de Misiune al Bisericii Ortodoxe Române. S-au tradus în 
total 36 de volume care la prima vedere atrag atenția prin vastitatea lor şi 
excepționalele condiţii grafice de tipărire, dar mai ales folosul lor este revelat 
prin cercetarea cuprinsului lor variat, atât teologic, cât şi moral şi spiritual, 
aceste scrieri relevând importanţa pe care o are studiul operelor Sfinților Părinţi 
atât în lectura şi preocupările marilor teologi, filologi, filosofi, literați, cât şi în 
lectura binecredinciosului nostru popor român. 

Prezenta antologie intitulată Părinţii Bisericii — Învăţătorii noştri se 
doreşte a fi şi un omagiu adus Patriarhului lustin, la împlinirea a 20 ani de la 
trecerea sa la viaţa veşnică (1986). În anul 2007 se împlinesc 30 de ani de la 
alegerea sa ca Patriarh al României (anul 1977). Cu ajutorul Bunului Dumnezeu, 
următoarele volume (în total şapte la număr) vor vedea lumina tiparului în 
decursul anului 2007 şi vor constitui un omagiu adus memoriei vrednicului de 
pomenire Patriarh Iustin. 


Moldovei şi Sucevei, Edit. Trinitas, 2006, p. 34. 

*! + GHERASIM, Episcopul Râmnicului, Recunoştință, în rev. Teologie şi Viaţă..., p. 26. 

2 + EFTIMIE, Episcopul Romanului, Patriarhul Iustin Moisescu, restaurator şi înnoitor de 
monumente istorice şi sfinte locașuri mănăstirești, în rev. Teologie şi Viaţă..., p. 27. 

%3 + ANTONIE, Portret din culori de cuvinte alese, în Telegraful Român, Anul 133 (1985), 
Nr. 9-10, p.2. 

24 + ADRIAN, Frânturi de inimă la comemorarea a douăzeci de ani de la trecerea la cele 
veşnice a Patriarhului Iustin Moisescu, în rev. Teologie şi Viaţă..., p. 22. 

Patriarhul Iustin a iniţiat această colecție, P.F. Patriarh Teoctist a 
continuat-o, iar acum, cu binecuvântarea Înalt Prea Sfinţitului Daniel, 
Mitropolitul Moldovei şi Bucovinei, această colecție apare organizată tematic, 
însoţită de introduceri şi adnotări, pentru a veni în ajutorul cititorilor iubitori de 
înţelepciune patristică, spre a le facilita şi dirija lectura. 

Clerul şi credincioşii Bisericii Ortodoxe Române nu vor putea răsplăti mai 
bine dragostea părintească a regretatului Patriarh Iustin, urzitorul acestei 
colecţii, cât şi a erudiţilor profesori care au tradus operele Părinților şi 
scriitorilor bisericeşti şi le-au însoțit de comentarii lămuritoare şi note 
clarificatoare, decât lecturând aceste minunate comori de gândire şi trăire 
autentic creştină, pentru a-şi curăţi şi îmbodobi sufletele, a deveni credincioşi 
desăvârşiţi, iubitori de Dumnezeu, cunoscători ai Tainelor dumnezeieşti, având 
dragoste pentru Biserică şi deplină înţelegere pentru toţi oamenii, Jertfitori 
pentru aproapele, pentru binele şi pacea întregii lumi. 

IV DUMNEZEU - INTRODUCERE 


Credincioşii se întreabă adeseori: Ce este Dumnezeu? Sau Cine este 
Dumnezeu? Domnul i se descoperă lui Moise, şi prin el şi nouă, spunând: Eu 
sunt Cel ce sunt (leş., 3, 14), cu alte cuvinte Fiinţa, Viaţa, Existenţa. Este Fiinţa 
a tot ceea ce este, Viaţa a tot ceea ce ființează, prin natura Sa e principiul care 
generează întreaga creaţie, Lumina şi lubirea absolute şi veşnice. 

Cuviincios lucru este a recunoaşte că este foarte greu a gândi şi a scrie 
despre Dumnezeu-Treime deoarece nu este deloc lesnicios a exprima în termeni 
omeneşti ceea ce depăşeşte total finitul omenesc, mintea fiindu-ne prea slabă 
pentru a-L contempla pe Dumnezeu în întreaga Sa măreție. Însă minţile subțiri şi 
duhovniceşti ale sfinților pătrund în Taina Dumnezeirii, urcând neîncetat în 
cunoaşterea Lui şi vorbind despre Dumnezeu din ceea ce EI le-a descoperit. 
lisus Hristos este ascuns atât în cuvintele Scripturii cât şi în cuvintele Sfinţilor 
Părinţi, căci ei nu au vorbit cele ale lor, ci ceea ce le-a dat Cuvântul să grăiască 
şi nu s-au predicat pe ei înşişi, ci pe EI, în Care /ocuiește, trupeşte, toată 
plinătatea Dumnezeirii (Col., 2, 9). 

Întrucât în această antologie am inserat deja o sumedenie de texte 
patristice referitoare la tema Dumnezeu, am considerat potrivit a alcătui doar 
două studii introductive, referitoare la cele două definiții date Dumnezeirii de 
Sfântul loan Evanghelistul: Dumnezeu este lumină (| In., 1, 5) şi Dumnezeu este 
iubire ( In., 4, 8, 16), căci Dumnezeu este Lumina şi lubirea absolută şi veşnică. 

V DUMNEZEU ESTE LUMINĂ (1 IOAN, 1, 5) 


A sintetiza învăţătura Sfinţilor Părinţi despre lumina dumnezeiască şi 
vederea acesteia nu este deloc uşor. Ar trebui reprodusă întreaga lor operă 
pentru a putea scrie despre Dumnezeu Lumină în spiritualitatea şi teologia 
patristică. 

Despre lumina dumnezeiască şi despre vederea ei au lăsat mărturii scrise 
mulţi Sfinţi Părinţi şi unii Scriitori bisericeşti, între care amintim pe Sfântul 
Vasile cel Mare, Sfântul Grigorie Teologul, Dionisie Areopagitul, Sfântul Andrei 
Criteanu, Sfântul loan Damaschin, Sfântul Serafim de Sarov, dar mai ales pe 
Sfântul Simeon Noul Teolog şi Sfântul Grigorie Palama. 

Lumina slavei cereşti sau lumina dumnezeiască necreată nu este un 
fenomen meteorologic, nici manifestarea unei explozii de astre din universurile 
materiale şi nu poate face parte din sfera realităților create, din universul care 
aşteaptă şi el, împreună cu omul, palingeneza eshatologică. Fa nu este nici 
lumina fizică, nici cea spirituală, adică lumina raţiunii sau a minţii omeneşti, 
chiar dacă Dumnezeu este creatorul amândurora. Lumina aceasta e mai presus 
de orice ştiinţă, căci nimic nu e mai sus ca locuirea lui Dumnezeu în noi. Din 
scrierile patristice putem conchide că vederea acestei lumini dumnezeieşti nu 
este o simplă metaforă, nici o figură de stil, ci înseamnă întâlnirea iubitoare şi 
comuniunea personală dintre Dumnezeu şi om. Vederea luminii divine este o 
realitate a vieţii creştine, accesibilă celor purificaţi de patimi şi săvârşitori ai 
virtuţilor. Chiar dacă Dumnezeu este cu totul inaccesibil şi incomunicabil în 
esenţa Sa, EI se revelează, se dăruie şi devine sesizabil prin energiile Sale faţă de 
omul care, dominând patimile şi primind în sine harul îndumnezeitor, devine vas 
ales al lui Hristos. O persoană care intră în unire din ce în ce mai strânsă cu 
Dumnezeu nu poate rămâne în afara luminii, căci Dumnezeu este lumină (| In., 
1, 5), prezenţa Lui iradiază lumină, iar lumina divină este manifestarea prezenţei 
lui Dumnezeu în om şi în raţiunea sa. Cei ce nu au văzut această lumină divină, 
nu au văzut pe Dumnezeu, căci El este lumină. 

În paginile ce urmează vom trata despre experienţele de culme ale vieţii 
duhovniceşti: lumina şi vederea lui Dumnezeu, având ca punct de plecare şi un 
real sprijin relatările Sfintei Scripturi şi ale Sfinţilor Părinţi care ne-au lăsat 
pagini importante despre aceste experienţe mistice. 


Mărturii scripturistice despre lumina dumnezeiască 

În Sfânta Scriptură se pot afla nenumărate expresii referitoare la lumina 
lui Dumnezeu, la slava Lui, în multe locuri ale Scripturii Dumnezeu fiind numit 
lumină. 

Dumnezeu s-a arătat în lumină nu doar sfinților Noului Testament, ci şi 
celor din Vechiul Testament care s-au învrednicit de aceasta. Drepţii şi proorocii 
l-au cunoscut pe Fiul lui Dumnezeu şi au vorbit despre EI ca despre Izbăvitorul 
din păcat şi robie. Dintre aceştia, Moise a ajuns la o relație de comuniune cu 
Hristos care avea să se întrupeze peste mii de ani. Teofaniile, însoțite de 
strălucirea şi de lumina negrăită, constituie momentele fundamentale în istoria 
poporului ales. Aşa de pildă, teofania rugului pe Muntele Horeb (leş., 3, 2-4), 
prin care se face chemarea lui Moise, cea de pe Muntele Sinai (leş., 19, 18) când 
se dă Legea, sau conducerea prin pustie a poporului evreu, pe care Dumnezeu o 
realiza prin forma luminoasă a coloanei de foc. Atunci când s-a coborât Moise 
de pe muntele unde a primit de la Dumnezeu cele zece porunci, faţa sa radia de 
lumină, iar poporul Israel nu putea să-l privească. În tradiţia ebraică, Moise este 
chiar figura celui care contemplă lumina, de aceea, el împreună cu Ilie, ca mari 
vizionari, sunt cei care stau lângă Hristos cel transfigurat. Norul luminos 
conduce exodul, acoperă chivotul, umple templul, este locaşul Slavei lui 
Dumnezeu, semn strălucitor al prezenţei divine”. 

În Vechiul Testament mai putem găsi alte locuri unde se vorbeşte despre 
această lumină: Is., 58, 8; Mal., 3, 2 etc. În lumina Tu vom vedea lumina, 
grăieşte psalmistul (Ps., 35). Dumnezeu este lumina persoanelor create şi prin 
aceasta şi mântuirea lor, ca Cel care le dă din plinătatea vieții Sale. Domnul este 
luminarea mea şi Mântuitorul meu, de cine mă voi teme? (Ps., 26, 1). De aceea 
credinciosul se roagă: Trimite lumina Ta şi adevărul Tău (Ps., 42, 3). Propriu-zis 
în lumina persoanei e persoana însăşi. Dumnezeu cel personal însuşi e lumina 
supremă. Domnul va fi lumina mea (Mih., 7, 3y*. 

Totuşi, în perioada vetero-testamentară lumina rămâne un fenomen 
exterior, atribut al unui Dumnezeu, care locuieşte într-o zonă absolut 
inaccesibilă omului”. 

În Noul Testament, Sfântul Evanghelist Ioan scrie că Dumnezeu este 
lumină. Dumnezeu este lumină şi Părintele Luminu (1 In., 1, 5; lac., 1, 16-17). 
Cele mai numeroase referiri la lumină, sub toate aspectele ei, le găsim la Sfântul 
Evanghelist loan (In., 1, 4, 6, 7, 9; 5, 35; 8, 12; 9, 9), care, la rândul său, le-a 
auzit de la Mântuitorul Însuşi: Și aceasta este solia pe care am auzit-o de la EI 
şi v-o vestim: că Dumnezeu este lumină şi nici un întuneric nu este întru EI (| 
Il) 


5 Paul Evdokimov, Cunoaşterea lui Dumnezeu, Traducerea, prefața şi notele Pr.Lect.univ.Dr. 
Vasile Răducă, Asociaţia filantropică medicală creştină Christiana, Bucureşti, 1995, pp. 143- 
144. 

% Pr.Prof. D. Stăniloae, Semnificaţia luminii dumnezeieşti în spiritualitatea şi cultul Bisericii 
Ortodoxe, în Ortodoxia, Anul XXVIII (1976), Nr. 3-4, p. 444. 

1 Doctorand loan Buga, Semnificaţii ale noțiunii de lumină în Noul Testament, în rev. Studii 
Teologice, XXVII (1975), nr. 9-10, p. 736. 

Lumina luminează în întuneric şi întunericul nu a cuprins-o (In., 1, 5). În 
limba greacă acest verb (karoiaufăvo) are un dublu sens şi poate însemna a 
primi, a asimila, dar şi a prinde, a cuceri”*. Vulgata a ales primul sens — 
întunericul nu a primit-o. Este constatarea unui teribil obstacol pe care lumina îl 
întâlneşte în câmpul extensiunii sale, ceea ce colorează situația unui oarecare 
pesimism. Lumina luminează, dar nu împrăştie obscuritatea. Concepţia orientală 
se articulează pe al doilea sens al verbului — întunericul nu a învins-o — 
accentuând ideea invincibilității Luminii. Odată apărută, ea rămâne inaccesibilă 
oricărui atac al întunericului. Lumina luminează lumea fără a cunoaşte eclipse. 
Forma prezentă /umina luminează precizează starea permanentă, durata 
determinată prin coexistența Luminii şi a întunericului. Versetul 5 din primul 
capitol al Evangheliei după loan spune mai mult decât invincibilitatea luminii. 
Acelaşi Apostol a spus mai târziu: Întunericul se risipește şi Lumina cea 
adevărată începe să răsară (1 In., 2, 8). Aceste cuvinte exprimă mesajul că 
Împărăţia lui Dumnezeu este deja o dimensiune a acestei lumi, timpul se 
deschide deja dinăuntru către măsura eternității. Cel care este în lumină nu vine 
la judecată, ci a trecut deja de la moarte la viaţa veşnică. Sfântul Pavel zice, în 
acest sens: Voi, fraţilor, nu sunteți în întuneric, ca să vă apuce ziua aceea ca un 
fur (| Tes., 5, 4). A fi în întuneric echivalează cu singurătatea infernală, 
despărțire, absenţa comuniunii: Cel ce urăște pe fratele său este în întuneric şi 
umblă în întuneric şi nu ştie încotro se duce (| In., 2, ll)”. 

La versetul 9 din Prologul Evangheliei după loan, se precizează că £I era 
lumina cea adevărată, Hristos fiind izvorul oricărei lumini. Cuvântul sau Fiul 
lui Dumnezeu Cel Întrupat, a primit această lumină din sânul Tatălui de unde s- 
a născut din veci; prin EI, Tatăl se face cunoscut lumii ca autor al luminii celei 
adevărate”. Exclamaţia de bucurie a psalmistului care spune Întru lumina Ta 
vom vedea lumină (Ps., 35, 10) ne face să mărturisim asemenea Sfântului 
Simeon Noul Teolog că noi nu vorbim despre lucruri pe care nu le ştim, ci dăm 
mărturie despre ceea ce ne este cunoscut. Căci lumina străluceşte deja în 
întuneric, în noapte şi zi, în inimile şi în minţile noastre”. 

Sfântul Apostol Iacov vorbind despre Dumnezeu ca izvor a tot binele şi ca 
Cel ce este Adevărul absolut şi neschimbat, Îl numeşte părinte al luminilor (Lac., 
1, 10-17). Sfântul loan Botezătorul este trimis de la Dumnezeu pentru a 
mărturisi la Iordan despre lumină (In., 1, 6-8). Despre lumina aceasta, Sfântul 
Apostol Petru precizează, în a doua sa epistolă (1, 19), că străluceşte în inimile 
credincioşilor şi este cu mult mai luminoasă nu numaidecât cunoştinţa lucrurilor 
create, ci şi decât cunoştinţa Sfintei Scripturi. Sfinţii Apostoli au fost neîntrecuţi 


*% Paul Evdokimov, Rugul aprins, trad. de diacon prof. Teodor V. Damşa, Timişoara, 1994, p. 
28. 

* Ibidem, p. 36. 

* Doctorand loan Buga, art. cit., p. 733. 

%1 Sf. Simeon Noul Teolog apud Vladimir Lossky, Teologia mistică a Bisericii de Răsărit, 
traducere de Pr. Vasile Răducă, Edit. Anastasia, p. 238. 


67 


soli ai luminii pe care au văzut-o şi au privit-o şi despre care au mărturisit şi au 
vestit până la marginile lumii (1 In., 1, 1, 5). 

În lisus Hristos, totul e lumină. De aceasta ne încredințează El Însuşi, 
când spune: Cât timp sunt în lume, Eu sunt Lumina lumii (n., 9, 5). La Naşterea 
Lui în peşteră, la Schimbarea Sa la faţă, pe muntele Tabor şi de Înviere, la 
mormânt, cei din apropierea Lui s-au învrednicit a vedea o mare lumină şi au 
căzut cu faţa la pământ. Însuşi Mântuitorul se numeşte pe Sine Lumina lumii 
(In., 8, 12). Dar, în acelaşi timp, Dumnezeu locuieşte în lumina cea neapropiată 
(| Tim., 6, 16), pentru că fiinţa Sa, ca izvor al luminii, rămâne mai presus de 
orice comunicare. El este numit lumină şi în rugăciunile şi cântările bisericeşti. 
În Simbolul credinţei îl mărturisim pe Domnul ca fiind Lumină din Lumină. 
Însă, în lumina deplină vom ajunge în viaţa viitoare, când Hristos ni se va arăta 
deplin în lumina Sa. O astfel de lumină 1 s-a arătat Sfântului Apostol Pavel încă 
pe pământ şi se arată uneori şi sfinților. Și, mergând, a fost când s-a apropiat de 
Damasc, fără de veste, a strălucit peste el o lumină din cer (Fp., 9, 3; 26, 13; 22, 
6). Din lumina arătată lui Pavel se aude o voce. EI îşi dă seama că în lumină i se 
arată o Persoană. De aceea întreabă: Cine eşti, Doamne? Deci, întâlnirea cu 
Dumnezeu în lumină este o întâlnire iubitoare între om şi Dumnezeu, ca între 
persoană şi Persoană, păstrându-se caracterul personal al celor care se întâlnesc, 
persoanele rămânând astfel întregi şi neconfundându-se. 

Cele mai desăvârşite mărturii despre lumină în Noul Testament le aflăm 
atunci când ni se relatează despre cele două mari teofanii — cea de la Botez şi cea 
de la Schimbarea la Faţă, când cele trei Persoane ale Sfintei Treimi se revelează 
ca fiind egale în strălucire şi dumnezeire (Mt., 3, 13, 16; Mc,, 1, 10 etc.). 

Pe muntele Tabor, Domnul a descoperit la trei din ucenici lumina Sa 
dumnezeiască. Arătarea Sfintei Treimi la Tabor: glasul din cer (Tatăl); cel care se 
boteza (Fiul); chipul de porumbel (Duhul Sfânt) (Mt., 3). Slava lui lisus s-a 
arătat pe Tabor, iar lumina suprafirească inunda cu neasemuită strălucire. Cei trei 
Apostoli (Petru, Iacov şi loan) sunt înspăimântați. Unul dintre ei — Petru - a zis: 
Învăţătorule, bine este ca noi să fim aici şi să facem trei colibe: una Ție, una lui 
Moise şi una lui Ilie (Lc., 9, 33). Evanghelistul loan adaugă: (...) neştiind ce 
spune. Lumina de pe Tabor este lumina slavei dumnezeieşti. Nu este lumină 
fizică, nici lumina inteligenţei, ci ea depăşeşte creaturalul. Această lumină de 
care străluceau hainele şi fața Sa era lumina dată de firea Sa dumnezeiască. 
Această lumină nu este însăşi fiinţa lui Dumnezeu, deoarece această fiinţă nici 
una dintre creaturi nu o poate vedea vreodată (In., 1, 18). La Schimbarea la Faţă, 
slava era nearătată în trupul văzut pentru cei ce nu puteau primi cele ce sunt 
nevăzute şi îngerilor. Drept aceea, se schimbă la faţă nu primind ceea ce nu 
avea, nici preschimbându-se în ceea ce nu era, ci descoperindu-Se ucenicilor 
Săi ca ceea ce era, deschizând ochii lor şi făcându-i din orbi, văzători. Căci 
rămânând Acelaşi S-a făcut văzut acum ucenicilor, arătându-se altfel de cum 

Se arătase înainte. Căci El este lumina cea adevărată (loan 1, 9), frumuseţea 
slavei «şi a strălucit ca Soarele»””. 

Cei mai mulți Sfinţi Părinţi care au vorbit de Transfigurare afirmă natura 
necreată şi divină a luminii văzute de apostoli pe Muntele Tabor”*. Lumina pe 
care au văzut-o apostolii pe Muntele Tabor este proprie lui Dumnezeu prin 
natura ei: veşnică, nesfârşită, existând în afara timpului şi a spațiului, ea 
apărea în teofaniile Vechiului Testament ca slavă a lui Dumnezeu. În momentul 
Întrupării, lumina divină s-a concentrat, să zicem aşa, în Hristos, Dumnezeu şi 
Om, în care a locuit trupeşte toată plinătatea Dumnezeirii (Col., 2, 9)*. Aceasta 
înseamnă că Hristos, în timpul vieţii Sale pământeşti, a strălucit totdeauna de 
lumina dumnezeiască, rămasă invizibilă pentru cea mai mare parte a oamenilor. 
Schimbarea la Faţă nu a fost un fenomen circumscris în timp şi spaţiu; pentru 
Hristos nu s-a petrecut nici o schimbare în acest moment, nici chiar în natura Lui 
umană, dar s-a petrecut o schimbare în conştiinţa apostolilor, care au primit preţ 
de o clipă putinţa de a vedea pe Învățătorul lor aşa cum era, strălucind de lumina 
veşnică a Dumnezeirii sale”. De asemenea, în Omilia la Transfigurare, Sfântul 
Grigorie Palama spune: Lumina Transfigurării Domnului nu a început şi nu s-a 
Sfârşit, ci a rămas necircumscrisă (în spațiu) şi imperceptibilă de ochii trupeşti 
(...) Dar printr-o transmutare a simţurilor lor, ucenicii Domnului au trecut de la 
trup la Duh”. 


* Sf. Grigorie Palama, omul aghioritic, traducere din greceşte, introduceri şi note de 
Dumitru Stăniloae, Membru de onoare al Academiei Române, în col. Filocalia sau culegere 
din scrierile Sfinţilor Părinţi care arată cum se poate omul curăţi, lumina şi desăvârşi, vol. 
VII, Editura Humanitas, Bucureşti, 1999, p. 415. 

* Sf. Grigorie de Nazianz, Omilie la sărbătoare Epifaniei, P.G., XXXVI, col. 365A; Sfântul 
Chiril al Alexandriei, Comentariu la Evanghelia după sfântul Luca, P.G., LXXII, col. 752D- 
756A; Sfântul Maxim Mărturisitorul, Capita, theol. et oeconom. centuria II-a, 13 PG., XC, 
1129D-1132A; Sfântul Andrei Criteanul, Predică la Transfigurare, P.G., XCVI, col. 932-957 
ş.a.; Acrostih la Transfigurare, ibidem, col. 848 C; Eftimie Zigabenul, In Mathaeum, c. 17, 
P.G., CXXIX, col. 477B. Multe alte pasaje ale Părinților greci despre natura divină a luminii 
Transfigurării ar putea fi citate. Se pot găsi câteva urme ale aceleiaşi tradiţii în Occident. 
Astfel, sfântul Leon cel Mare (Sermo LI, PL, LIV, col. 310B) vorbeşte despre slava 
Împărăției lui Dumnezeu, pe care Hristos a făcut-o vizibilă apostolilor în trupul transfigurat. 
Ce e drept, el distinge această vedere a slavei divine comunicate lui Hristos de aceea vedere 
inefabilă şi inaccesibilă a Divinităţii înseşi în viaţa veşnică; apud Vladimir Lossky, După 
Chipul şi asemănarea lui Dumnezeu, traducere din franceză de Anca Manolache, Edit. 
Humanitas, Bucureşti, 1998, p. 52. 

% Vladimir Lossky, După chipul şi asemănarea lui Dumnezeu, traducere din franceză de 
Anca Manolache, Edit. Humanitas, Bucureşti, 1998, p. 53. 

%5 Sf. Grigorie Palama, Tomul Aghioritic, P. G., CL, col. 1232C. 

%% [bidem, P.G., CLI, col. 433B. 

Invăţătura ortodoxă despre fiinţa lui Dumnezeu şi energiile Sale 
necreate 


Este binecunoscut faptul că Părintele Stăniloae a adus o contribuţie 
considerabilă Teologiei în general, şi tot el a evidențiat, plecând de la doctrina 
palamită, faptul că distincția reală între funţa divină absolut incognoscibilă şi 
neîmpărtăşibilă şi puterile sau energiile dumnezeieşti necreate stă la baza unei 
teologii veritabile şi corecte. În acest sens, Sfântul Grigorie Palama a afirmat că 
antinomia cognoscibil-incognoscibil, comprehensibil-incomprehensibil îşi are 
temeiul în Dumnezeu. Sinoadele din timpul disputei isihaste vor preciza cu 
claritate de definiție existența în Dumnezeu a esenței, incognoscibilă şi 
inaccesibilă, şi a energiilor cognoscibile şi accesibile vederii. 

În felul acesta s-au pus temeiurile dogmatice ale cunoaşterii lui Dumnezeu 
prin rugăciune, prin experienţă, şi s-a rezolvat antinomia, în sensul că Dumnezeu 
e şi cognoscibil şi incognoscibil, fără ca aceste două însuşiri ale Sale să se 
excludă una pe alta şi să silească la extremisme de natura acelora de care n-au 
scăpat protestanții şi romano-catolicii”*!. Fără această distincţie (între fiinţa 
divină şi energiile divine necreate) nu poate fi înţeles raportul omului cu 
Dumnezeu fără a cădea în panteism sau fără a-L despărți pe om de Dumnezeu 
printr-o prăpastie de netrecut, omul şi Dumnezeu rămânând două existenţe 
paralele şi independente care nu se întâlnesc niciodată. Dacă am putea la un 
moment dat să participăm într-o oarecare măsură la esenţa dumnezeirii, care 
pentru noi este cu neputinţă de înţeles, nu am fi ceea ce suntem, ci dumnezei 
prin natură. Dar noi suntem fiinţe create, chemate de Dumnezeu să devenim prin 
har ceea ce este EI prin natură. Dacă am participa la esenţă, Dumnezeu nu ar 
mai fi Trinitate, ci o multitudine de persoane”*?. 

Există în Dumnezeu o întreită distincţie, dar nu separație, între Persoană, 
fiinţă şi energie sau lucrări, însă pe primul plan este Persoana ca deţinătoare a 
fiinţei şi energiilor. Nu se poate vorbi de fiinţă sau de energii fără a vorbi şi de 
persoana care le deţine, iar vorbind de persoană vorbim totdeauna şi de fiinţă şi 
de energii”. În Dumnezeu există deci trei lucruri: fiinţa, lucrarea şi ipostasurile 
dumnezeieşti. Această distincţie nu introduce în Dumnezeu o divizare cum 
socoteau adversarii Sfântului Grigorie Palama care-l acuzau de diteism ori de 
politeism. Distincția esenţă-energii nu este o inovaţie a Sfântului Grigorie 
Palama, căci ea are o tradiție mai veche printre Capadocieni, Dionisie 
Areopagitul şi Maxim Mărturisitorul. Adversarii Sfântului Grigorie apărau 
simplitatea dumnezeiască făcând din Dumnezeu o esenţă simplă în care chiar 
ipostasurile primesc caracterul de relaţii ale esenței. În general, ideea de 


37 + Antonie Plămădeală, Tradiţie şi libertate în spiritualitatea ortodoxă, Sibiu, 1983, p. 253. 
*% Vladimir Lossky, op. cit., p. 48. 

* Pr.Lect.Dr. Iosif Ferenţ, Contribuţia Pr.Prof.Dr. Dumitru Stăniloae la doctrina energiilor 
divine necreate, în rev. Orizonturi teologice, Anul II (2001), nr. 1, p. 19. 


70 


simplitate dumnezeiască, ține mai mult de filosofia omenească decât de 
Revelația dumnezeiască”. Distincția esenţă-energii nu va distruge simplitatea 
divină, ci va fi un mod de a ţine în echilibru transcendenţa şi imanenţa lui 
Dumnezeu, excluzând panteismul şi susținând în acelaşi timp realitatea directă a 
comuniunii personale cu Dumnezeu”. 

Definiţia lucrării ca mişcare a ființei o dă Sfântul Grigorie Palama 
citându-l pe Sfântul loan Damaschin: Dacă orice lucrare e definită ca mişcare 
ființială a vreunei naturi, unde a văzut cineva natură nemişcată, sau cu totul 
nelucrătoare, sau unde a aflat lucrarea care să nu fie mişcare a unei puteri 
naturale?*”. Lucrarea e manifestarea puterii intrinsece, mişcarea puterii fiinţiale. 
Lucrările nu se adaugă accidental lui Dumnezeu, le are în natura Sa. Accident e 
ceea ce acum este, acum nu mai este. Lucrarea lui Dumnezeu, deşi nu e 
permanent aceeaşi (de exemplu lucrarea creatoare), nu e totuşi accident pentru 
că Dumnezeu ar putea să o manifeste oricând ar voi, având o bază în fiinţa 
Lui'”. Numai manifestarea lucrării începe şi se sfârşeşte, potenţial ea e 
veşnică”. 

Părintele Dumitru Stăniloae vorbind despre doctrina răsăriteană a 
Sfântului Grigorie Palama spune că este o concepție teologică abisală. 
Dumnezeu în fiinţă e un adânc nepătruns, necomunicabil, neschimbabil, iar din 
acest adânc emană puteri şi lucrări în care nu se scurge însăşi fiinţa, aceste 
lucrări sunt nenumărate precum şi abisul fiinţei este fără sfârşit, ele fiind 
altceva decât ființa””. Dumnezeu iese din Sine şi Se dăruieşte omului, înălțându- 
| pe acesta spre Sine, făcându-l părtaş la comuniunea de iubire şi de viaţă a 
Sfintei Treimi. Pe de o parte Dumnezeu rămâne în transcendenţa Sa, 
incognoscibil după fiinţă, iar pe de altă parte iese din Sine spre a se dărui omului 
prin energie sau lucrare cu scopul de a-l înălța pe om la Sine. Natura 
dumnezeiască, precizează Sfântul Grigorie, trebuie să fie numită în acelaşi timp 
neparticipabilă şi într-un anume înţeles participabilă; ajungem la împărtăşirea 
de natura lui Dumnezeu şi, totuşi, ea rămâne cu totul inaccesibilă. Trebuie să 
afirmăm pe amândouă deodată şi să păstrăm antinomia lor ca pe un criteriu al 
slavei”. Nu lucrarea se cunoaşte din fiinţă, ci fiinţa se cunoaşte din lucrare. Dar 
se cunoaşte că este, nu însă şi ce este. De aceea şi Dumnezeu se cunoaşte, după 


0 Sf. Maxim Mărturisitorul, Răspunsuri către Talasie, cap. 61, în Filocalia ..., vol. II, Edit. 
Harisma, Bucureşti, 1994, p. 347. 

41 C. Jones, S. Wainwright, E. Yaruold, Study of Spirituality, University Press, Cambridge, 
1986, p. 251. 

2 Sf. loan Damaschin, P.G., 94, col. 1057 apud Pr.Prof.Dr. Dumitru Stăniloae, Apologie mai 
extinsă, în Viaţa şi învățătura Sfântului Grigorie Palama, ediţia a doua, Editura Scripta, 
Bucureşti, 1993, p. 227. 

5 Pr.Prof.Dr. Dumitru Stăniloae, notă explicativă nr. 122, în Filocalia..., vol. VII, p. 502. 

24 Pr.Lect.Dr. Ştefan Buchiu, Învățătura despre fiinţa lui Dumnezeu şi energiile necreate la 
Sfântul Grigorie Palama, în rev. Mitropolia Olteniei, VI (1999), nr. 3-4,p.9. 

%5 Pr.Prof.Dr. Dumitru Stăniloae, Viața şi învățătura Sfântului Grigorie Palama ..., p. 6. 

Sf. Grigorie Palama, Theophanes, P.G., CL, col. 932D. 

teologi că este, nu din ființă, ci din pronia Sa. Deci lucrarea se deosebeşte de 
ființă şi prin aceasta, anume că lucrarea este ceea ce face cunoscut, iar fiinţa, 
ceea ce se cunoaște prin lucrare că este””. Sfântul Grigorie Palama rezumă astfel 
învăţătura Sfinţilor Părinţi din secolele anterioare, mai precis întreaga tradiție 
răsăriteană. Sfântul Vasile cel Mare afirmase: Lucrările lui Dumnezeu coboară 
la noi, dar ființa Lui rămâne neapropiată”“. Noi cunoaştem pe Dumnezeu din 
lucrările Lui, dar de ființă nu pretindem că ne putem apropia. Căci lucrările 
(energiile) lui Dumnezeu coboară până la noi, dar fiinţa Lui rămâne absolut 
inaccesibilă”. Cei care susțin că pot cunoaşte ființa lui Dumnezeu nu au 
dreptate”, căci natura lui Dumnezeu este inaccesibilă oamenilor, de aceea fiinţa 
divină o cunosc doar Persoanele Sfintei Treimi”. Referindu-se la aceasta, 
Sfântul Grigorie Teologul remarcă: Ce este Dumnezeu, după natura şi fiinţa Lui, 
nici n-a descoperit vreodată vreun om, şi, desigur, nu este cu putinţă să 
descopere”. Firea divină se comunică nu în sine, ci prin energiile sale, căci 
fiinţa este neîmpărtăşită, dar puterile şi lucrările care izvorăsc din ea se lasă 
împărtăşite de creaturi. Nu putem vedea inima soarelui, dar putem vedea lumina 
ce izvorăşte din el. Dumnezeu rămâne nevăzut în ceea ce este El în Sine. 
Inaccesibil în fiinţa Sa, este prezent în energiile Sale. Incomunicabil în fiinţa Sa, 
Dumnezeu se comunică prin energiile Sale necreate, nedespărţite de natura Sa. 
Sfântul Chiril din Alexandria arătând deosebirea între fiinţa şi lucrarea lui 
Dumnezeu spune: a naşte e propriu firii dumnezeieşti, iar a face, lucrării 
dumnezeieşti. Firea şi lucrarea nu sunt unul şi acelaşi lucru”. Dumnezeu se 
manifestă în lume prin lucrările Sale. Fiinţa rămâne dincolo de orice relaţie, de 
orice împărtăşire, ascunsă în transcendenţa absolută, fiind aşezată peste toate. În 
acest sens, Sfântul Grigorie Palama menţionează că Dumnezeu este şi se zice 
firea tuturor celor existente, întrucât toate se împărtăşesc de EI şi subzistă prin 
împărtăşirea de EI, aceasta neînsemnând însă că prin împărtăşirea de firea Lui, ci 
prin împărtăşirea de lucrarea Lui. În acest înţeles este El şi existenţa celor ce 
sunt şi forma în forme, ca obârşia formelor şi înţelepciunea celor înţelepţi şi, 
simplu, toate ale tuturor. Totodată EI nu este fire, ca fiind mai presus de toată 
firea şi nu este, ca fiind mai presus de toate cele ce sunt; şi nu este şi nici nu are 
formă, ca unul ce e mai presus de formă”*. Toate numirile ce le dăm lui 


+7 Sf. Grigorie Palama, 150 de capete..., cap. 141, în Filocalia ..., vol. VII, p. 5Il. 

*% Sf. Vasile cel Mare, Epistola 234, P.G. XXXII, col. 868. 

2 Ibidem. 

* Ibidem, 2, P.G., XXXII, col. 869C. 

%! dem, Epistola 235, P.G., XXXII, col. 873B. 

2 Sf. Grigorie Teologul, Cuvântarea II, 38, P.G., XXV, col. 445. 

*5 Emmanuel Cazabonne, Acces to Inaccessible Light: Bernard 5 Use of 1 Timothy 6: 16, în 
Cistercian Studies OQuarterly 38.3, 2003, p. 282. 

25% Sf. Chiril al Alexandriei, Tezaure, P.G., LXXXV, col. 3120 cf; Pr.Lect.Dr. Ştefan Buchiu, 
art. cit., p.9. 

%5 Sf. Grigorie Palama, 150 de capete despre cunoştinţa naturală, despre cunoaşterea lui 
Dumnezeu, despre viaţa morală şi despre făptuire..., cap. 78, Filocalia ..., vol. VII, pp. 472- 

Dumnezeu nu se referă la fiinţa Lui care e mult mai presus de înţelesul oricărui 
nume, ci la lucrările Lui care vin în lume. E fără nume această ființă 
supraființială, zice Palama, ca una ce e mai presus de orice nume. Chiar şi 
numirile ce şi le-a dat Domnul însuşi: Eu sunt cel ce sunt, Dumnezeu, lumina, 
adevărul şi viaţa, numiri pe care teologii le atribuie prin excelenţă dumnezeirii 
celei mai presus dumnezeire, şi acestea sunt nume de lucrări”. De cele mai 
multe ori, Sfântul Grigorie Palama evită termenul de esenţă (ovoiu), găsindu-l 
nepotrivit, insuficient pentru a indica ceea ce Dumnezeu este prin natura sa. 
Esenţa, fiinţa lui Dumnezeu întrece orice esenţă şi orice ființă. El preferă 
conceptul de supraesență (Vrepovo161nG), împrumutat de la Dionisie, pentru a 
desemna ceea ce nu poate fi numit. A fost nevoie să se distingă în Dumnezeu 
esenţa şi ceea ce nu este esență tocmai pentru că Dumnezeu nu e limitat de 
esenţa sa, El fiind mai mult decât esenţă”. Nu avem cuvânt ca să putem 
cuprinde fiinţa lui Dumnezeu aşa cum este, ea rămânând astfel veşnica taină. 
Nici îngerii nu văd fiinţa lui Dumnezeu. Unul singur a văzut fiinţa lui Dumnezeu 
aşa cum este, dar acesta nu-i un om: e Dumnezeu-Fiul, cel ce locuieşte în 
sânurile Tatălui şi care S-a făcut om; e Mântuitorul nostru lisus Hristos. Prin EL 
cunoaştem tot ce ştim noi mai adânc despre ființa cea ascunsă a lui 
Dumnezeu”. Dar dacă fiinţa lui Dumnezeu este cu neputinţă de înţeles, de ce 
să mai vorbim de ea? Oare pentru că nu pot să beau tot fluviul să nu iau cu 
măsură nici ceea ce-mi foloseşte? Oare pentru că nu pot cuprinde tot soarele cu 
privirea, Să nu văd nici cât este de ajuns pentru trebuința mea? Sau, pentru că 
nu pot să mănânc toate fructele mare grădină (...) vrei să ies cu totul flămând? 
Laud şi să slăvesc pe Făcătorul nostru: poruncă dumnezeiască Sunt aceste 
cuvinte: <<Toată suflarea să laude pe Domnul> > (Ps., 40,5) (...) Știu că nu voi 
putea să-L slăvesc după vrednicie, totuşi socotesc lucru evlavios să încerc cel 
puțin. Slăbiciunea mea o mângâie Domnul prin cuvintele: <<Pe Dumnezeu 
nimeni nu L-a văzut, nici odinioară> > (In., 1, 18)”. Deci, fiinţa dumnezeiască 
este cu totul neîmpărțită dar lucrările sunt multiple, necreate şi împărțite 
nedivizat în fiecare din noi. Urmând tradiția răsăriteană, Sfântul Grigorie Palama 
zice: Într-adevăr, ceea ce nu poate fi văzut de nimeni, fie acela Moise sau Pavel, 
cel ce s-a înălțat până la al treilea cer, sau chiar mai presus de Pavel şi 
învrednicit de starea şi demnitatea îngerească sau arhanghelească — ce poate fi 
altceva decât fiinţa lui Dumnezeu, care nu iese din sine, nu se manifestă şi nu se 
poate vedea nicidecum de nimeni?*“. Dionisie Pseudo-Areopagitul a numit 


473, 

* Sf. Grigorie Palama, Apologie ..., în Viaţa ..., p. 223. 

*7 Vladimir Lossky, op. cit., p. 47. 

*8 Arhim. Benedict Ghiuş, Dumnezeu, ce este, în rev. Mitropolia Olteniei, Anul VIII (1956), 
Ne. 10-12, p. 654. 

29 Sf. Chiril al lerusalimului, Cateheze, cateheza VI, 5, traducere din limba greacă şi note de 
Preotul profesor Dumitru Fecioru, EIBMBOR, Bucureşti, 2003, p. 83. 

2% Sf. Grigorie Palama, Antireticul al cincilea contra celor scrise de Achindin împotriva 
luminii harului şi a harismelor duhovniceşti. Capitolele celui de-al doilea cuvânt antireic 

lucrările ieșirile binefăcătoare ale izvorului dumnezeiesc”. Energiile necreate 
care iradiază din Dumnezeu nu sunt mărginite, vin la toţi, dar vin în special în 
Sfintele Taine. Sunt prezente în Sfintele Taine cu intensitate deosebită, aducând 
însăşi Persoana lui Hristos; prin Biserică, prin preot în special, prin toate 
binecuvântările lui, trec în grade diferite asupra tuturor, sunt deci şi ale 
îngerilor, sunt şi în natură. Căci natura, făcută din nimic, n-ar putea să stea în 
ea însăşi fără energiile necreate care o fundamentează”. Energiile care 
izvorăsc veşnic din natura divină, ne sunt comunicate de Duhul Sfânt, pentru a 
ne îndumnezei, a ne face să participăm la viaţa Sfintei Treimi. Energiile divine 
nu sunt un intermediar între Dumnezeu şi om, sau emanaţii ale Lui, ci sunt 
Dumnezeul cel viu în acţiune, de care isihaştii se bucură prin vederea faţă către 
faţă, lumina necreată fiind însăşi manifestarea, revelarea acestei dumnezeiri. Ele 
sunt manifestări libere şi voluntare ale Divinităţii comune celor trei Persoane 
dumnezeieşti, prin care Dumnezeu intră în contact cu omul şi cu întreaga creaţie. 
Dar energiile necreate nu vor fi efecte străine esenței divine, şi nici acte 
exterioare lui Dumnezeu datorate voinţei Lui asemenea actelor providenţiale 
(prin care EI a creat de exemplu lumea). Dumnezeu are şi un alt mod de a fi 
decât cel dat de natura Sa incognoscibilă, de aceea EI este prezent în lumea pe 
care a creat-o. Dar dacă n-ar fi creat-o, EI ar fi existat oricum în afara naturii 
Sale, de aceea putem spune că energiile necreate sunt ieşiri naturale ale lui 
Dumnezeu Însuşi, un mod de existenţă care-I este propriu?%. 

Pentru Sfântul Grigorie Palama, energiile fac cunoscută arătarea în afară 
(ad extra) a Treimii, exprimând raportul cu altceva, adică cu ceva ce nu este EI 
Însuşi. Şi, prin fiecare, voirea cea bună şi dumnezeiască cu privire la noi a 
Tatălui, a Fiului şi a Sfântului Duh e lucrare şi putere de viaţă şi de înțelepciune 
făcătoare. Acestora le-a mai Zis şi împărtăşiri neîncadrate şi nemicşorate, 
ridicându-le peste toate cele create, şi în acelaşi timp învățând că sălăşluiesc 
în chip firesc în Cel ce le dăruieşte”. De aceea, ca împărtăşiri de sine nu sunt 
nicidecum create. Şi tot de aceea, după dumnezeiescul Maxim (Capete despre 
dragoste, |, 48), niciodată n-au început să existe; şi sunt contemplate ca 
aflându-se fiinţial în jurul lui Dumnezeu; şi nu a fost cândva când nu erau”*. 
Deci Tatăl, Fiul şi Sfântul Duh sunt ca Persoane în fiecare lucrare, ilustrând 
raporturile Sfintei Treimi cu creația; acesta este domeniul iconomiei, al lucrării 


sau al dăruirii dumnezeieşti”“. Aşadar, zice Sfântul Grigorie, ieșirile şi lucrările 


lui Dumnezeu sunt necreate, dar nici una dintre ele nu este fiinţă, nici ipostas”. 


contra lui Achindin, în Viaţa ..., p. 246. 

%1 Dionisie Pseudo-Areopagitul, Despre numirile dumnezeieşti, 2, P.G. III, col. 641D-644D. 
%2 Pr. Stăniloae în 7 dimineţi cu Părintele Stăniloae — convorbiri realizate de Sorin 
Dumitrescu, Editura Anastasia, p. 28. 

*5 Vladimir Lossky, op. cit., p. 46. 

2% Sf. Grigorie Palama, 150 de capete..., cap. 91, în Filocalia ..., vol. VII, p. 482. 

*5 Ibidem, cap. 88, p. 480. 

% Pr.Lect.Dr. Ştefan Buchiu, art. cit., p. 7. 

%7 Sf. Grigorie Palama, op. cit., p. 480. 


74 


Vorbind despre lumina dumnezeiască, Sfântul Grigorie Palama a subînţeles-o 
totdeauna ca manifestare a lui Dumnezeu cel personal sau tripersonal. Dacă e! 
face o distincţie între această lumină şi esența dumnezeiască, înțelege numai că 
Dumnezeu cel personal sau tripersonal nu-şi epuizează în fiecare manifestare a 
Sa ca lucrare sau ca har necreat sau ca lumină, întregul fond infinit de esenţă 
care există concret şi e ținut în mişcare, sau în nesfârşite lucrări, prin ipostas, 
respectiv prin Ireimea ipostasurilor. Dar vorbind despre lucrarea, sau harul, 
sau lumina dumnezeiască, Palama subinţelege totdeauna Persoana sau 
Persoanele dumnezeieşti, ca Subiect, sau ca Subiecte ale lucrării, sau harului, 
sau luminii”. 

Deci, Dumnezeu S-a coborât la noi, S-a făcut om ca noi din prea multa 
iubire faţă de noi, ca şi noi să ne îndumnezeim. Venirea şi aşezarea Lui în noi, 
zice Sfântul Grigorie, e urcarea noastră prin Revelaţie la El. Dar ce se 
revelează şi se arată? Fiinţa lui Dumnezeu? Nici pomeneală. Atunci harul şi 
lucrarea Duhului este aceea prin care se arată şi se aşază în cei vrednici 
Dumnezeu”. Harul divin e necreat şi nedespărţit de fiinţa divină. EL este 
lucrarea îndumnezeitoare, care, zice Palama, se numeşte şi dumnezeire şi 
principiu al dumnezeirii şi îndumnezeire, după care se varsă, se dă şi se trimite 
cel ce e pretutindeni şi statornicit durabil într-o identitate nemişcată””. Unirea 
omului cu Dumnezeu este una lipsită de confuzie, fără amestecarea sau 
absorbirea identității umană în cea divină, ci se păstrează caracterul personal al 
celor care se întâlnesc. Este o comuniune personală cu Dumnezeu Cel personal. 
Energiile divine necreate pot fi numite har (n X&p1g) divin în legătură cu fiinţele 
umane, doctrina palamită a energiilor necreate poate fi considerată ca teologie a 
harului pentru Răsăritul ortodox, iar lumina isihaştilor trebuie interpretată ca 
manifestare a acestor energii divine”. Harul se împărtăşeşte şi poate fi văzut în 
chip suprasensibil de cei vrednici, de sfinţi, care experiază strălucirea naturii 
dumnezeieşti. 

Bernard de Clairvaux (*ca 1090 - ț 1153) precizează că Dumnezeu 
sălăşluieşte în lumina inaccesibilă, El S-a întrupat şi a sălăşluit printre noi, El 
sălăşluieşte în inimile noastre prin credinţă. Reflectând împreună cu Bernard la 
această triplă sălăşluire, suntem îndemnați să-L primim pe Dumnezeu în 
sufletele noastre şi să-L preaslăvim pe Dumnezeu pentru că ne-a îngăduit 


accesul la lumina Sa?”. 


*% Pr.Prof.Dr. Dumitru Stăniloae, Semnificaţia luminii dumnezeieşti ..., p. 438. 
2 Sf. Grigorie Palama, Apologie mai extinsă, în Viaţa ..., p. 240. 

* Ibidem, p. 230. 

21 C. Jones, S. Wainwright, E. Yaruold, op. cit., p. 251. 

** Emmanuel Cazabonne, op. cit., p. 284 

Vederea luminii dumnezeieşti 


Având ca temei harul primit la botez, cunoaşterea lui Dumnezeu există în 
mod virtual pentru toţi creştinii şi totuşi nu toţi se învrednicesc de ea. Aceasta 
depinde de voinţa şi participarea noastră, căci numai ele pot să fructifice harul, 
pregătind astfel firea pentru arătarea Domnului Hristos. Pe măsură ce ne 
apropiem prin trăire de Dumnezeu, în acelaşi timp devenim receptivi pentru 
primirea luminii Sale, purificând simţurile şi conştiinţa. Omul se poate împărtăşi 
de ea datorită noii relații de iubire între Dumnezeu şi om făcută posibilă prin 
Întruparea Domnului Hristos. Spiritualizarea omului presupune 0 existenţă 
continuă în prezența harului, iar această spiritualizare înseamnă şi 
sensibilizarea puterilor sufleteşti pentru lucrările harului”. Lumina cea 
dumnezeiască se poate sălăşlui în cei drepţi. Aceştia simt şi văd lumina Lui. Ea 
este un dar al lui Dumnezeu prin care El locuieşte în cei credincioşi, prin 
mijlocirea rugăciunii, a nevoinţelor şi a Sfintelor Taine. 

O serie întreagă de apostoli şi părinţi mărturisesc că lumina arătată de 
Dumnezeu sfinţilor este altceva decât cunoştinţa din lucrurile create, e slava 
naturii dumnezeieşti. E singura lumină adevărată, eternă, neschimbată, prin care 
devenim şi noi lumină, ca nişte fii ai luminii. Această lumină au văzut-o 
Apostolii, apoi Maria Magdalena şi ceilalți sfinţi. Această lumină au văzut-o, 
deci, ucenicii pe Tabor, prefăcându-se, schimbându-se ei înşişi în lumină. În 
sensul acesta trebuie înţeles cuvântul lui Ava Iosif către Ava Lot că nu poți să te 
faci călugăr, de nu te vei face ca focul, arzând tot. EL însuşi făcându-şi odată 
rugăciunea şi-a întins mâinile la cer şi i s-au făcut degetele ca zece făclii de 
foc”. Tot aşa au fost văzuţi strălucind ca fulgerul şi Ava Pamvo şi Silvan şi 
Sisoe”*. Într-una din omiliile sale, Sfântul Grigorie de Nazianz vorbeşte despre 
comuniunea cu fiinţa divină, făcând referire la cele trei lumini dintre care prima 
este Dumnezeu - Lumina cea mai înaltă, inefabilă, a doua îngerii, o anumită 
revărsare sau comuniune cu prima Lumină, iar o a treia lumină, omul, numit şi 
lumină deoarece spiritul său este iluminat de Lumina primordială care este 
Dumnezeu”. Prin aceste mărturii certe se poate spune că Lumina lui Hristos 
este o realitate concretă ce scaldă întreg pământul de la o margine a lui până la 
cealaltă, însă ea nu are nici început, nici sfârşit, nefiind circumscerisă în timp şi 
spaţiu. Această lumină poate fi văzută numai de omul interior (asemenea Mariei 
Magdalena)”, pentru că numai în inimile curate tronează Hristos. Dumnezeu se 
descoperă în lumină numai persoanei umane curate la inimă. Curăţenia e 


*% Magistrand lon I. Bria Simţirea tainică a prezenţei harului după Sf. Simeon Noul Teolog, în 
rev. Studii Teologice, Anul VIII (1956), nr. 7-8, p. 479. 

1 Pateric, la Ava Iosif, Ed. Râmnicu Vâlcea, 1930, p. 113. 

*5 Ibidem, p. 193. 

"7 Sf. Grigorie de Nazianz, Despre Botez, V, P.G. XXXVI, col. 364 BC. 

27 Vladimir Lossky, Vederea lui Dumnezeu, în româneşte de Maria Cornelia Oros, Studiu 
introductiv diac. loan I. Ică jr. „ Edit. Deisis, Sibiu, 1995, p. 144. 

propriu-zis starea de lumină, de deschidere, de capacitate de primire în sine a 
luminii celuilalt, de capacitate de a se umple de lumina celuilalt, de a se face 
transparent pentru acela. Aşa putem înţelege cuvântul Mântuitorului: Fericiţi cei 
curați cu inima că aceia vor vedea pe Dumnezeu (Mt. 5, 8)'%, precum şi 
cuvintele Sfântului Grigorie de Nazianz: Cu cât teologul progresează în virtute, 
cu atât îşi dă el seama mai mult de maiestatea, splendoarea şi înălțimea lui 
Dumnezeu (...), Care este lumina cea mai curată, dar pentru cei mai mulți 
inaccesibilă; Care este în Univers, dar şi dincolo de univers; Care este întru 
totul frumuseţe, dar şi mai presus de frumuseţe (...); Care se retrage cu atât mai 
mult cu cât este pătruns **. Duhul Sfânt există şi lucrează înlăuntrul omului 
când acesta a făcut eforturi de a se curăța de patimi şi s-a pregătit pentru arătarea 
Domnului Hristos, pentru a vedea lumina dumnezeiască unindu-se cu Dumnezeu 
în iubire. Sfântul Grigorie Palama afirmă aceasta bazându-se pe învăţătura lui 
Dionisie Areopagitul: Vezi ce numeşte acesta cunoştinţa adevărată a celor ce 
sunt (a celor create)? Lucrarea poruncilor. Și care este sfârşitul acestora? 
Unirea şi asemănarea cu Dumnezeu. Dar de ce a numit această asemănare, 
iubire? Pentru că iubirea este plinătatea virtuţilor. Aceasta (iubirea) pătrunzând 
chipul, înfăptuieşte asemănarea cu Dumnezeu. În sfârşit, prin <<desăvârşirea 
unitară>> şi prin <<împărtăşirea îndumnezeită de Unul>> şi prin <<vederea 
care hrăneşte şi îndumnezeieşte în chip înţelegător> >", (Dionisie) a arătat 
venirea şi sălăşluirea făgăduită a lui Dumnezeu (In., 14, 24), care desăvârşeşte, 
prin unire, şi hrăneşte prin vedere, ochiul duhovnicesc*!. 

Însă, acest har nu vine la fiecare la fel. Viaţa în har este un progres 
neîncetat al conştiinţei, o trăire crescândă a luminii dumnezeieşti. La cei mai 
mulţi, din păcate, nu li se arată măcar o adiere a sa, pentru că Lumina nu suportă 
indiferența omului mândru. Dobândirea vederii luminii dumnezeieşti depinde de 
progresul duhovnicesc al fiecăruia, de capacitatea fiecăruia de a o primi cu 
iubire. La început harul apare în diferite feluri în timpul rugăciunii, şi omul 
participă în duh în multe feluri diferite (...) Avem exemplul profetului Ilie. EI a 
simțit o <=<vijelie năprasnică ce va despica munţii>>. Apoi a simţit un 
cutremur, un foc, iar în cele din urmă o adiere de vânt lin, şi acolo era 
Domnul-“. La cei începători, harul Duhului Sfânt vine ca un duh de frică ce 
distruge patimile şi zdrobeşte inimile împietrite, dându-le pocăință şi lacrimi. 
Urmează cei din starea de mijloc, la care harul vine ca un cutremur sau tresărire 
a inimii. La cei desăvârşiţi, însă, el vine ca o adiere de vânt lin, ca o lumină 
paşnică, aceştia primindu-l în întregime”. Sfântul Nil de Sorska depune şi el o 
mărturisire despre lumina dumnezeiască ce inundă sufletul omenesc şi zice: 


*% Pr.Prof. D. Stăniloae, Semnificația luminii dumnezeieşti ..., p. 442. 

*% Sf. Grigorie de Nazianz, Apologia, 76, P.G., XXXV, col. 484B. 

* Jerarhia bisericească, |, 3, P.G. III, col. 376A. 

%1 Sf. Grigorie Palama, Trat. II] al celor din urmă despre isihaşti. Despre Sfânta Lumină, Cap. 
76, în ed. P. Hristou, Salonic, 1962, p. 607 apud Pr.Prof. D. Stăniloae, op. cit., p. 434. 

2 Hieroteos de Nafpaktos, O noapte în pustia Sfântului Munte, Editura Icos, 1999, p. 84. 

*%3 Sf. Grigorie Sinaitul apud Hieroteos de Nafpaktos, op. cit., p. 84. 

Când se va ridica sufletul la cele dumnezeieşti şi, cu neajunsă unire, se va face 
cu lucrarea asemenea dumnezeirii, când va fi luminat în mişcările sale cu raza 
luminii celei mari şi când mintea se va învrednici să simtă fericirea cea viitoare, 
atunci se uită şi pe sine şi pe toate cele de aici şi nici o mişcare nu mai are”. 

În ceea ce priveşte posibilitatea vederii lui Dumnezeu, expresiile unora 
din Sfinţi Părinţi sunt categoric afirmative: Cel ce şi-a făcut inima curată, nu va 
cunoaşte numai raţiunea lucrurilor inferioare şi care sunt după Dumnezeu, ci 
vede şi pe însuşi Dumnezeu, zice Sfântul Maxim Mărturisitorul”. Sfântul 
Grigorie de Nyssa spune, la rândul său: Este adevărat, deopotrivă, şi că inima 
curată vede pe Dumnezeu şi că nimeni nu L-a văzut vreodată pe Dumnezeu. Şi, 
cu adevărat, Cel nevăzut prin fire se face văzut prin energiile Sale, apărând în 
cele dimprejurul firii Sale”. 

Vederea Dumnezeirii devenite perceptibilă în lumina necreată, în harul ei 
îndumnezeitor, este faina celei de a opta zile, ea aparţine veacului viitor. Totuşi, 
cei vrednici ajung să vadă Împărăția lui Dumnezeu venit în puterea lui încă din 
această viaţă, aşa cum cei trei apostoli au văzut-o pe Muntele Tabor”. 
Întunericul devine invizibil la lumină — zice Dionisie — şi mai ales la lumină 
multă. Cunoştinţele alungă ignoranţa — şi mai ales cunoştinţele bogate. Dacă 
gândeşti aceasta nu într-un sens privativ, ci într-un sens superior, vei putea 
afirma acest lucru, care este mai adevărat decât orice adevăr: pentru cei care 
posedă lumina pozitivă şi cunoaşterea fiinţelor, ienoranța după Dumnezeu 
rămâne ascunsă. Cu adevărat, întunericul transcendent al lui Dumnezeu se lasă 
ascuns de tot ceea ce este lumină, dar în aceeaşi măsură el eclipsează tot ceea 
ce este cunoaştere (...) Dacă se întâmplă ca văzând pe Dumnezeu, să înţelegi 
ceea ce vezi, înseamnă că nu ai văzut pe Dumnezeu în El însuşi, ci ceva care 
poate fi cunoscut şi care-l este propriu. Căci El depăşeşte în sine orice 
inteligenţă şi orice esenţă; El există, în mod supraesenţial, şi este cunoscut 
dincolo de orice înţelegere numai pentru că e cu totul dincolo de orice 
înțelegere numai pentru că e cu totul necunoscut şi pentru că El nu există deloc. 
lar această desăvârşită necunoaştere, luată în cel mai bun sens al cuvântului, 


este cunoaşterea Celui care depăşeşte tot ceea ce poate fi cunoscut”*. 


Experierea luminii dumnezeieşti la Sfântul Simeon Noul Teolog 


2% Sf. Nil de la Sorska, Lucrarea minţii, Editura Credinţa strămoşească, 1999, p. 38. 

% PG. 90, 1161, citat de Sf. Grigorie Palama în A7 treilea tratat..., în Viaţa şi învățătura 
Sfântului Grigorie Palama..., p. 206. 

*% Sf. Grigorie de Nyssa apud Paul Evdokimov, op. cit., p. 142. 

%7 Vladimir Lossky, După chipul şi asemănarea lui Dumnezeu ..., p. 62. 

* Dionisie Areopagitul apud Vladimir Lossky, op. cit., p. 31. 

Comparat cu autorul Evangheliei a IV-a, Sfântul Simeon Noul Teolog 
reprezintă un nume de referință în istoria post-patristică a spiritualităţii 
bizantine. 

Sfântul Simeon dă o mărturie ortodoxă despre lumină, situându-se pe 
aceeaşi linie cu mărturia ioaneică, a ucenicului preaiubit al Luminii întrupate, a 
lui loan, primul teolog şi model al teologilor mistici în Orient, ca şi în Occident, 
ca de altfel şi a lui Grigorie de Nazianz sau a lui loan al Crucii”. Fr. Heiler, un 
cunoscător al fenomenului mistic, spune că Simeon Noul Teolog este unul dintre 
cei mai mari mistici ai Creştinătăţii şi omenirii. Karl Hohll, protestant, critic 
obiectiv, spune că este cel mai mare mistic al orientului. De la Clement 
Alexandrinul şi Origen până la isihaşti, el este punctul culminant. Nichita 
Stethatos este ucenicul său care-i scrie viaţa, tradusă în franceză de un anume 
Irineu””. Opera Sfântului Simeon Noul Teolog a pregătit temeiurile doctrinare 
ale palamismului de mai târziu. Chiar dacă scrierile sale au generat şi multe 
suspiciuni în rândul unor călugări din vremea sa, axați mai mult pe praxis decât 
pe fheoria, aşa explicându-se de ce scrierile Sfântului Simeon fiind uitate timp 
de trei secole, Pronia divină a rânduit ca ele să fie redescoperite, preţuite şi 
valorificate de monahii athoniţi din secolul al XIV-lea şi de cei din timpul 
renaşterii filocalice de la finele secolului al XVIII-lea şi începutul secolului al 
XIX-lea. Ca teolog, Sfântul Simeon se articulează în mod organic în tradiţia 
Sfinților Părinţi pe care reuşeşte, în unele capitole, s-o dezvolte şi s-o 
împodobească pe baza experienţelor sale. Spiritualitatea ortodoxă are în el unul 
din doctrinarii săi clasici şi marii săi mistici. El trebuie cunoscut şi readus în 
centrul trăirii creştine, căci învăţătura şi practica sa duhovnicească nu încetează 
vreodată să fie plină de folos duhovnicesc. Sfântul Simeon a accentuat faptul că 
experiența spirituală nu e o simplă relaţie cu Dumnezeu, ci o prezenţă vie şi 
conştientă, în faţa Ziditorului, în care activitatea spiritului nostru se desfăşoară 
pe un plan suprasensibil şi paradoxal”. 

Între experienţele trăite şi relatate de Sfântul Simeon, vederea luminii 
dumnezeieşti ocupă primul loc în experienţa sa mistică””. Zeci de pagini din 
scrierile lui sunt dedicate descrierii viziunilor lui despre lumina dumnezeiască. 
Nici nu este nevoie să mai menţionăm faptul că toate aceste descrieri sunt 
originale şi independente de oricare alt izvor literar””. La el ataşamentul sau 
afecțiunea faţă de lumină nu este o delectare păgână. Iluminarea, darul luminii, 


*% Henri Bergeron, Le sens de la lumiere chez Symeon le Nouveau Theologien. Ses aspects 
ascetigues et pedagogiques, în rev. Contacts, XXXVIII e ANNEE, N 133, Paris, 1986, p. 16. 

*% Nicolae Mladin, Prelegeri de mistică ortodoxă, notate de studentul în Teologie Nicolae 
Streza în anul universitar 1947-1948, Editura Veritas, Târgu-Mureş, 1996, p. 66. 

%!1 Magistrand Ion I. Bria, op. cit., p. 476. 

*2 Arhiepisopul Basile Krivocheine, În lumina lui Hristos. Sfântul Simeon Noul Teolog (949- 
1022). Viaţa-Spiritualitatea- Învățătura, Traducere din limba franceză de Preot Conf.Dr. Vasile 
Leb şi Ierom. Gheorghe Iordan, EIBMBOR, Bucureşti, 1997, p. 229. 

3 Hilarion Alfeyev, The Patristic Background of St. Simeon The New Theologian 5 of the 
Divine Light, in Studia Patristica, vol. XXXII, Peters, Leuven, 1997, p. 229. 

adică darul lui Dumnezeu care se face comunicabil spre creatură, sub forma unei 
străluciri a luminii-energie, nu este nici o halucinație, nici o abstracţie vagă, ci 
un răspuns la o chemare a omului care caută lumina”. Aşadar, e limpede pentru 
Sfântul Simeon că lumina dumnezeiască nu este vreun înger sau vreo fiinţă 
creată, nici vreun fenomen. 

Sfântul Simeon numeşte pe Dumnezeu flacără, foc duhovnicesc şi soare 
nematerial: Dar Acela e (Foc) duhovnicesc, cu neputinţă de împărţit, e cu 
desăvârşire inseparabil şi indivizibil; căci atunci când e comunicat nu se divide 
în mai multe, ci rămâne indivizibil şi există în mine; răsare în mine înăuntrul 
ticăloasei mele inimi ca un soare sau ca discul unui soare, arătându-se sferic, 
luminos, ca o flacără”. Sfântul Simeon se foloseşte de mulţi termeni pozitivi 
pentru a nega şi a face înţeleasă natura dumnezeiască a Sfântului Duh. Sfântul 
Duh este numit rând pe rând foc, lumină, soare, viață, apă, vin, comoară, cheie, 
coroană, dragoste, mângâiere etc. Prin această bogăţie de numiri şi imagini 
Sfântul Simeon vrea să arate că cunoaşterea manifestărilor Sfântului Duh 
constituie un proces dinamic şi infinit, întrucât taina dumnezeirii Sfântului Duh 
sporeşte mereu neputând niciodată să fie cuprinsă până la capăt”*. 

Deşi prezenţa luminii este exprimată de Sfântul Simeon printr-o serie de 
imagini sau reprezentări cum ar fi soarele, luna, steaua, stâlpul de foc, funia 
luminoasă, conţinutul acestei lumini este Hristos care se face prezent prin 
mijlocirea harului Duhului Sfânt. 

Sfântul Simeon numeşte pe Dumnezeu Cel Unul în ființă şi întreit în 
Persoane, Izvorul acestei lumini dumnezeieşti necreate”. Dumnezeu este 
lumină supraființială: Lumină este Tatăl, lumină este Fiul, lumină Duhul Sfânt, o 
lumină atemporală, netăiată, necontopită, necreată, nemărginită, nelipsită de 
nimic, nevăzută, ca una ce este şi se înţelege în afară de toate şi mai presus de 
toate, pe care nimeni dintre oameni n-a putut vreodată să o vadă înainte de a se 
fi curăţit, nici nu a primit-o înainte de a o fi văzut“. Lumina dumnezeiască este 
o lumină tri-ipostatică: lumină întreită în Una şi Una în Trei; căci amândouă (şi 
Unimea şi Treimea) sunt o unică Lumină: Tată, Fiu şi Duh, netăiată în Trei 
Persoane, unite fără contopire, prin firea dumnezeiască, ca şi prin obârşie, 


* Henri Bergeron, art. cit, p. 17. 

5 Sf. Simeon Noul Teolog, Erosurile imnelor dumnezeieşti. 1. Despre strălucirea 
dumnezeiască şi luminarea Duhului Sfânt; că Dumnezeu e un loc în care după moarte toţi 
sfinții îşi au odihnă, şi că acela care cade din Dumnezeu nu va avea odihnă într-alt loc în 
viața viitoare, în vol. Imne, Epistole şi Capitole. Scrieri III, Introducere şi traducere: diac. 
Ioan I.Ică jr., Edit. Deisis, Sibiu, 2001, p. 53. 

 Pr.Drd. Ilie Moldovan, Teologia Sfântului Duh, după Catehezele Sfântului Simeon Noul 
Teolog, în rev. Studii Teologice, Anul XVIII (1967), nr. 7-8, p. 420. 

%1 Pr.Prof.Dr. loan C. Teşu, Experierea luminii dumnezeieşti la Sfântul Simeon Noul Teolog, 
în Analele ştiinţifice ale Universităţii <<ALI. Cuza>>, laşi, - Teologie, tom IX, 2004, p. 150. 
% Sf. Simeon Noul Teolog, Discursul 10 despre Ziua Domnului şi înţelesul mistic al 
Judecăţii lui Dumnezeu, în vol. Discursuri teologice şi etice. Scrieri I, Ediţia a II-a revăzută, 
studiu introductiv şi traducere: diac. loan I. Ică Jr. şi un studiu de ieromonah Alexander 
Golitzin, Editura Deisis, Sibiu, 2001, p. 323. 

slavă, putere şi voință”. Dumnezeu şi cele din jurul Lui şi cele care vin de la El 


şi cele care sunt în El sunt toate lumină, venerată în fiecare din Ipostaze şi 
văzută în toate însuşirile şi darurile Sale*%. 

Poet şi mistic în acelaşi timp, Sfântul Simeon exprimă în imagini 
trăite, esențialul experienţei creştine: comuniunea cu Incomunicabilul şi 
cunoaşterea Incognoscibilului, devenite posibile prin întruparea Cuvântului, 
care se descoperă ca lumină în Duhul Sfânt*0!. Între diferitele viziuni şi 
manifestări dumnezeieşti, vederea luminii este aceea care, cu siguranţă ocupă 
primul loc în experiența mistică a lui Simeon. El vorbeşte în mod constant 
despre aceasta în scrierile sale, fie ca despre un fenomen mistic interior sau 
Chiar exterior, fie pentru a arăta pe Dumnezeu apărând ca lumină, fiind însă la 
urma urmelor aproape aceeaşi experienţă. Totuşi Simeon, încă de la primele 
apariții luminoase, nu ştie bine cine este această lumină care îi apare, care îi 
este natura şi originea, nici ceea ce reprezintă ea. Evident, el simte că este o 
apariție divină, însă rămâne în incertitudine până în momentul în care lumina 
însăşi îi descoperă cine este ea. Se poate vedea bine aceasta din descrierea 
vederilor de lumină pe care el le-a avut în tinereţea sa şi despre care ne-a lăsat 
scrieri autobiografice de o mare vivacitate“?. Nu vederea luminii în sine 
constituie momentul central al vieții mistice, ci întâlnirea personală cu Hristos, 
Care Se descoperă în lumină, cunoaşterea mistică a lui Hristos şi unirea cu EI. 
Şi numai în clipa în care Hristos începe să vorbească cu noi, în inima noastră, 
prin Sfântul Duh, dobândim cunoştinţa personală. O simplă vedere a luminii nu 
o dăruieşte, ci provoacă o insatisfacție mistică'*. Ca şi autorii precedenţi, 
Simeon se referă la vederea feței lui Hristos în lumină. Oricum, aceasta e o 
experiență a unei luminozități pure, mai degrabă decât apariţia feței într-o 
anumită formă”. 

Sfântul Simeon Noul Teolog a experiat această lumină din fragedă 
adolescenţă, mai întâi ca dar al lui Dumnezeu, iar apoi ca rod al intenselor sale 
osteneli ascetice. Sub îndrumarea şi ascultarea părintelui său duhovnicesc — 
Sfântul Simeon Evlaviosul — el s-a învrednicit de vederea luminii dumnezeieşti. 
Pe acest părinte spiritual al său, îl considera un adevărat sfânt, închinându-i 


*% Idem, Erosurile imnelor dumnezeieşti. 12. Theologhisire despre unitatea în toate privinţele 


a Dumnezeirii tri-ipostatice; iar prin cele pe care le spune cu smerenie despre sine însuşi 
ruşinează părerea de sine a celor cărora li se pare că sunt ceva, în Imne, Epistole şi 
Capitole..., p. 79. 

*% Idem, Cartea discursurilor teologice. Discursul 3 teologic, în vol. Simeon Noul Teolog. 
Discursuri teologice şi etice..., pp. 97-98. 

%! John Meyendorf, Sfântul Grigorie Palama şi mistica ortodoxă, Traducere de Angela Pagu, 
Editura Enciclopedică, Bucureşti, 1995, p. 36. 

32 Arhiepiscop B. Krivocheine, În lumina lui Hristos..., p. 229. 

3% Idem, Introducere în volumul Symeon Le nouveau Theologien, Catecheses 1-5, Traduction 
par Joseph Paramelle, introduction, texte critique et notes par Mgr. Basile Krivocheine, tome 
I, în col. Sources chretiennes, n“. 96, Cerf, paris, 1963, p. 26. 

*%4 Hilarion Alfeyev, art. cit., p. 236. 

diferite imnuri şi o zi de sărbătorire pe an. Fiinţă harismatică, bătrânul angelic 1- 
a apărut lui Simeon chiar de la prima viziune pe care a avut-o: Și stând în 
apropierea acelei lumini i s-a arătat în chip uimitor bătrânul acela sfânt şi 
deopotrivă cu îngerii, care îi dăduse porunca şi cartea“. În timpul acestui 
moment capital, în sfinţenia sa ascunsă, dar văzută de Dumnezeu şi de îngeri, 
bătrânul îndrumător servea de icoană (imagine) a lui Hristos, mai bine zis, era 
chipul viu al lui Hristos, şi ca urmare, îl introduce în lumina Duhului Sfânt, 
dincolo de forme. Îl introduce numai, pentru că singurul Mijlocitor este Fiul, aşa 
cum precizează şi Sfântul Vasile cel Mare: (...) astfel sfinții, în iconomia 
harului, sunt reflectori-introducători mai degrabă decât mijlocitori, putând 
totuşi să pară, din cauza exceselor devoțiunii sensibile, ca interceptori”*. 

Prima experienţă a vederii luminii este descrisă de Sfântul Simeon în 
Cateheza 22, unde apare sub numele tânărului Gheorghe, povestirea făcându-se 
la persoana a III-a: Aşadar, stând el în picioare într-o zi şi spunând mai mult cu 
mintea decât cu gura: «Dumnezeule, milostiveşte-mă pe mine păcătosul!» (Luca 
18, 13), dintr-o dată o strălucire dumnezeiască l-a încununat de Sus şi a umplut 
tot locul. lar atunci când s-a petrecut aceasta, tânărul nu mai ştia şi a uitat 
dacă era în casă sau sub un acoperiş. Fiindcă de pretutindeni vedea numai 
lumină şi nu ştia dacă mai umbla pe pământ. Nu mai era în el nici teamă de a 
nu cădea, nici grijă de lume, nimic din cele ce-i năpădesc pe oamenii ce poartă 
trup nu-i ataca gândul, ci fiind cu totul împreună cu lumina nematerială şi 
părându-i-se că s-a făcut el însuşi lumină, şi uitând toată lumea, a ajuns plin de 
lacrimi şi de bucurie şi de veselie negrăită. Apoi mintea lui s-a înălțat la cer şi a 
văzut altă lumină mai limpede decât cea care era aproape de el”. În Imnul 15, 
Sfântul Simeon îşi arată gratitudinea afaţă de părintele său duhovnicesc pentru 
că l-a îndrumat să descopere negrăite bucurii duhovniceşti, şi vorbeşte despre el 
ca despre un sfânt: Cine m-a călăuzit trăgându-mă spre aceste frumuseți? Cine 
m-a ridicat din adâncul amăgirii lumii? Cine m-a despărţit de tată, de fraţi 
(Marcu 10, 29) şi prieteni, de rude şi de plăcerile şi bucuriile lumii? Cine mi-a 
arătat calea pocăinţei şi a plânsului, de la care plecând am găsit ziua care n-are 
sfârşit? Un înger era, nu om, şi totuşi un om care şi-a bătut joc de lume şi a 
călcat în picioare pe balaur (Ps., 90, 13) iar demonii tremură în prezența 
lui*%. De la Sfântul Simeon Noul Teolog aflăm că principala calitate a unui 
părinte duhovnicesc este aceea de mijlocitor: în chip inconştient — menţionează 
Sfântul Simeon - în inima mea nenorocită a rămas iubirea şi credinţa faţă de 
sfântul bătrân, din pricina căruia după trecerea atâtor ani Dumnezeu Cel 
iubitor de oameni milostivindu-Se de mine prin rugăciunile aceluia m-a izbăvit 


3% Sf. Simeon Noul Teolog, Cateheze. Scrieri II, studiu introductiv şi traducere: diac. loan |. 
Ică jr., Editura Deisis, Sibiu, 1999, p. 242. 

3% Sf. Vasile cel Mare apud Henri Bergeron, op. cit., p. 29. 

5% Sf. Simeon Noul Teolog, op. cit, p. 24. 

*% Idem, Imne, Epistole şi Capitole, Imnul 18, Traducere de loan I.Ică Jr., Editura Deisis, 
Sibiu, 2001, p. 114. 

iarăşi din multa rătăcire şi m-a scos din adâncul răutăţilor“*. Însă, ajutorul 
oferit de părintele duhovnicesc nu face de prisos treptele ascetice pe care trebuie 
să le parcurgă novicele pentru a ajunge la desăvârşire, ci acesta este conştientizat 
de părintele său că trebuie să înceapă procesul despătimirii şi al asprelor 
nevoinţe pentru a se învrednici de vederea dumnezeieştii lumini: prin multă 
osteneală şi cu multe lacrimi şi cu înstrăinare exactă şi cu ascultare desăvârşită 
şi cu o totală tăirere a voii proprii şi cu multe alte întreprinderi şi făptuiri foarte 
aspre, mergând eu pe o cale de neoprit şi de neintârziat, m-am învrednicit iarăşi 
să văd în chip nedesluşit o mică rază a acelei preadulci şi dumnezeieşti 
lumini”. Experierea luminii se face în sufletul curăţit de patimi: luminile 
sufletului, prin care vedem duhovniceşte, sunt simţurile sufleteşti izbăvite de 
pofte şi gânduri pătimaşe. Numai un suflet luminat, o fire eliberată de patimi, 
poate sesiza lucrarea harului. În general, noi nu cunoaştem lucrurile 
dumnezeieşti, pentru că n-avem mădulare capabile de aceasta”. Lumina este 
primită în stare de rugăciune: Pe lângă aceasta am uitat cu totul de însuşi trupul 
meu şi Îți spun şi acum din adâncul inimii mele: «Miluieşte-mă, Stăpâne, 
miluieşte-mă» (Ps. 56, 2)". Mintea omului este comparată cu o candelă care 
aşteaptă scânteia dumnezeiască pentru a primi lumina. Odată primită, mintea 
este aprinsă de lumina harului dumnezeiesc care o învăluie. Omul se uneşte 
duhovniceşte şi trupeşte cu Dumnezeu şi astfel se face prin har un dumnezeu 
prin înfiere*!î. Lumina este semnul curăţiei, pocăinţei şi al lacrimilor, căci acolo 
unde este abundență de lacrimi însoţită de adevărata cunoaştere, acolo este şi 
strălucirea luminii divine: O, lacrimi, care țâşniţi din luminarea dumnezeiască, 
care deschideţi însuşi cerul şi-mi aduceți mângâiere duhovnicească! Fiindcă din 
plăcerea şi dorul meu iarăşi şi de multe ori voi grăi acestea. Unde e mulţime de 
lacrimi, fraţilor, dimpreună cu o cunoştinţă adevărată, acolo e şi dăruirea 
tuturor bunătăţilor şi pecetea Duhului Sfânt sădită în inimă, de unde vin şi toate 
roadele vieţii; de aici se aduce ca roadă lui Dumnezeu blândeţea, pacea, 
milostenia, compătimirea, bunătatea, îndurarea, credinţa, înfrânarea (Gal., 3, 
22-23), de aici iubirea de vrăjmaşi şi rugăciunea pentru ei (Mt., 5, 44), bucuria 
în ispite, lauda în necazuri (Rom., 5, 3), faptul de a socoti ale noastre proprii 
căderile celorlalți şi de a plânge pentru ele, şi faptul de a ne da cu râvnă 
sufletul spre moarte pentru fraţi (1 In., 3, 16). Bunul creştin practică toate 
lucrările ascetice ca să poată participa la lumina divină, ca o lampă, pentru a 
putea aduce sufletul lui ca o singură lumânare luminii inaccesibile“!?. 

Lumina divină şi vederea ei înseamnă a-L cunoaşte pe Dumnezeu în 
lumina Sa cea mai neapropiată şi această împărtăşire de lumină este pe măsura 


*% Idem, Cateheze..., p. 248. 

*10 Ibidem, p. 249. 

* Magistrand Ion Bria, art. cit., p. 418. 

32 Sf. Simeon Noul Teolog, Imne, Epistole şi Capitole..., p. 160. 
"5 Idem, Cateheze..., p. 186. 

"4 Ibidem, pp. 34-35. 

"15 Hilarion Alfeyev, art. cit., p. 238. 

credinţei noastre şi a curăţirii de păcat. Astfel, lumina rămâne necunoscută celor 
împătimiţi şi lumești. 

În Imnul 22, Dumnezeu-Lumina îi prezintă Sfântului Simeon calităţile 
suprafireşti ale luminii: Crede deci că Eu sunt o lumină fără formă, în întregime 
simplă, necompusă, indivizibilă prin fire, cu neputinţă de iscodit, apropiată în 
Chip neapropiat (accesibilă în mod inaccesibil); căci Mă las privit cu adevărat, 
Mă arăt cu iubire de oameni schimbându-Mi forma după puterile fiecărui om; 
nu sufăr Eu aceasta (schimbare), ci cei ce se învrednicesc să Mă vadă aşa, căci 
altfel n-ar putea, nici n-ar ajunge la mai mult; de aceea aceiaşi Mă văd uneori 
soare - atunci când au mintea curată -, iar uneori stea - atunci când se vor găsi 
sub întunericul şi noaptea acestui trup. Căldura inimii Mă face foc şi strălucire, 
căci atunci când se aprinde în tine cărbunele prieteniei, văzând râvna iubirii 
tale, Mă găsesc şi Eu unit cu aceasta şi dau lumină şi Mă arăt ca foc, Eu Cel ce 
am creat focul cu cuvântul!€. 

Sfântul Simeon vorbeşte despre trei moduri de simţire a luminii 
dumnezeieşti, în funcţie de treapta duhovnicească a creștinului: 

1. ascunderea luminii; 

2. arătarea şi vederea ei duhovnicească, în depărtare şi 

3. prezenţa ei în suflet. 

Pentru cei pângăriți de păcate, această lumină este inexistentă şi 
invizibilă, pentru cei ce luptă cu patimile şi urcă pe cărarea despătimirii, 
dobândirea ei este o promisiune, speranţă şi dorinţă, iar celor duhovniceşti ea le 
vorbeşte în suflet, în inima lor curată”. La început ea se poate arăta ca o stea ce 
răsare departe, iar pe măsura purificării sufletului ea devine un soare mare, 
lumină şi foc dumnezeiesc, ce cuprinde întreg trupul şi sufletul, aprinzând toate 
cele dinăuntru şi transformându-le în lumină". Adeseori experiența simţirii 
prezenţei luminii se realizează în stare de extaz sau răpire, deasupra lumii 
acesteia materiale şi imperfecte. Sfântul Simeon distinge două forme de extaz: 
un extaz al începătorilor exprimat uneori şi prin fenomene psiho-fizice 
(experienţa răpirii, a ieşirii din lumea prezentă şi din grosimea trupului, 
suspendarea pentru un timp a facultăţilor umane) şi un extaz al sfinților, la 


aceştia extazul luând forma unei uimiri duhovniceşti”, a unei contemplări 


conştiente, senine şi neîncetate a lui Dumnezeu”. 

Lumina îi apare uneori Sfântului ca o rază sub forma unei funii care-l 
ridică mai presus de ceruri la vederea plinătăţii luminii dumnezeieşti: Stând așa 
eu, Sfăşiind întreg întunericul nopţii, raza coboară la mine ca o funie din 
înălțimea cerului. Pun repede mâna pe ea, o strâng ca să o ţin tare, ca şi cum 
ar putea fi prinsă, şi ea rămâne cu neputinţă de prins; şi totuşi o ţin fără să o 


316 


Idem, Imne, Epistole şi Capitole..., pp. 142-143. 
37 Pr.Prof.Dr. loan C. Teşu, art. cit., p. 162. 
*% Jbidem, p. 162. 
"9 Ibidem, p. 164. 
* Arhiepiscopul Basile Krivocheine, op. cit. p. 381. 

pot prinde şi urc. Şi, urcând eu aşa, razele urcă şi ele împreună cu mine, trec 
dincolo de ceruri şi de cerurile cerurilor, şi mai presus de ele văd iarăşi 
soarele”!. Alteori, Sfântul Simeon primeşte lumina sub forma unui stâlp care-l 
uneşte cu cerul: dintr-o dată Te-ai arătat de sus mult mai mare decăt soarele 
strălucind din ceruri şi până în inima mea. Toate celelalte le-am văzut ca într- 
un întuneric adânc, iar în mijloc un stâlp luminos (leş., 13, 21) care tăia tot 
văzduhul ajungând din ceruri până la mine, ticălosul*?. În Cateheza 35, Sfântul 
Simeon vorbeşte despre lumina dumnezeiască ce se manifestă ca o căldură 
divină, altădată ca o rază, ce se transformă în fulger dumnezeiesc. Această 
lumină nu este nici inteligibilă, nici sensibilă, dar îl pătrunde pe om în întregime 
şi-i luminează toate facultățile sale. Prezenţa luminii nu este permanentă, de 
aceea Sfântul luptă pentru a fi în prezenţa luminii. La un moment dat el spune 
despre lumină: Fuge? Nu ştiu. Stă? Nu ştiu. Urc, alerg, dar mai pot înainta. 
Trecând dincolo de înălțimea celor înalte şi ajungând, cum mi se pare, mai 
presus de orice înălțime, razele împreună cu soarele dispar din mâinile mele şi 
îndată cad până la iad, eu, nenorocitul'”. La cea mai mică umbră a păcatului 
lumina se retrage şi-l lasă pe creştin cu o durere insuportabilă în simţire şi 
cunoştinţă, un dor nestins şi o chemare neîncetată a ei, până când răbdarea şi 
căinţa o cheamă din nou înapoi. Probabil unul din elementele noi pe care le-a 
adus Sfântul Simeon este acela că dinamica experienţei mistice include perioade 
de părăsire din partea lui Dumnezeu, ca un element necesar, deşi dureros. 
Aceste referințe la ascunderii luminii însoțesc multe din descrierile viziunii 
luminii. Tema abandonului (părăsirii) a fost mult discutată în literatura ascetică 
înainte de Simeon dar nu într-o asemenea manieră mistică personală cum a 
tratat-o Simeon”. 

Vorbind despre modul de manifestare şi lucrare al luminii, Sfântul Simeon 
spune că lumina transformă şi preface în lumină tot ceea ce atinge. Lumina 
mistuie semnele şi petele păcatului, arde în chip nears patimile inimii, prin ea 
sunt alungate şi izgonite toate puterile întunericului. Orice suflet care nu vede 
lumina vieţii care străluceşte zi şi noapte e pedepsit, rănit, îmblânzit, dus, legat 
şi străpuns în fiecare zi cu săgețile plăcerilor. Chiar dacă i se pare că se 
împotriveşte, chiar dacă i se pare că nu cade, el are pururi război neîmpăcat, 
Chin şi multă osteneală. Dar orice suflet care vede Lumina dumnezeiască, 
luminat fiind de însăşi Lumina cea neapropiată, calcă în picioare pe stăpânul 
întunericului ca pe nişte frunze care au căzut la pământ dintr-un pom înalt%. În 
Imnul 16, Sfântul Simeon mărturiseşte despre faţa sa şi despre toate mădularele 
sale devenite purtătoare de lumină: El însuşi Se găseşte întru mine, fulgerând 
înăuntrul inimii mele ticăloase, învăluindu-mă de jur-imprejur cu strălucirea 


%! Sf. Simeon Noul Teolog, Imne, Epistole şi Capitole..., p. 149. 
* Ibidem, p. 160. 

* Ibidem, 149. 

*4 Hilarion Alfeyev, art. cit., p. 237. 

*% Ibidem, p. 200. 

Lui nemuritoare, făcând să scânteieze toate mădularele mele cu razele Sale, 
împletindu-Se întreg cu mine, mă sărută întreg, Se dă întreg mie, nevrednicului, 
şi mă satur de iubirea şi frumuseţea Lui, mă umplu de plăcerea şi îndulcirea 
dumnezeiască, mă împărtăşesc de lumină, mă împărtăşesc şi de slavă, iar faţa 
mea străluceşte ca şi a Celui dorit de mine şi toate mădularele mele devin 
purtătoare de lumină“. Lumina dumnezeiască se manifestă ca iubire, împlinire, 
bucurie, fericire, frumuseţe, pace şi dulceaţă. Lumina este şi o comunicare a 
dragostei în mod reciproc, căci harul dumnezeiesc se revelează ca lumină şi se 
simte ca iubire revărsată în suflet. Ea aduce sufletului o bucurie nemăsurată şi o 
voioşie de negrăit, sufletul umplându-se de ea până la saturație. Fiind imaterială 
ea are efect, mai întâi, asupra intelectului (vovg), strălucind în el, iluminându-l, 
purificându-l, prinzându-l în extaz după Dumnezeu. Toate mădularele trupului 
devin luminoase, şi omul întreg este transfigurat. În manifestările ei de la 
început, lumina duce la pierderea cunoştinței, nu mai ştii unde te afli nici dacă 
mai eşti în trup sau nu. Simeon vrea să o simtă în căuşul palmelor sale, 
strângându-le, însă ea îi scapă. Necunoscută la primele sale apariţii, lumina se 
manifestă apoi ca Dumnezeu însuşi, Hristos şi Sfântul Său Duh. Dar este mai 
ales lumina lui Hristos*%. Potrivit Sfântului Simeon lumina divină este 
Dumnezeu Însuşi în descoperirea Sa faţă de persoana umană. Ca şi în mistica 
siriacă, lumina este uneori identificată de Sfântul Simeon cu Sfânta Treime. 
Alteori, o identifică cu Duhul Sfânt. Tot Simeon vorbeşte cu regularitate şi de 
vederea lui Hristos ca lumină. După cum am mai spus, Simeon vorbeşte de 
Hristos ca apărând într-o formă vizibilă, dar numai ca lumină sau uneori ca 
voce". 

Cu Sfântul Simeon, mistica întunericului face loc misticii luminii. Norul 
văzut de Simeon nu este norul lui Moise, ci lumina Taborului. El vede un fel de 
nor foarte luminos, fără formă sau culoare, şi plin de slava negrăită a lui 
Dumnezeu". Sfântul Simeon descrie astfel lumina îndumnezeitoare: Dumnezeu 
este lumină şi contemplarea Sa este asemenea unei lumini (...) Întrebând: eşti 
Tu, Dumnezeul meu? Primeşte răspunsul: Da, Eu sunt Dumnezeul făcut Om 
pentru tine, şi, iată, că Eu te-am făcut şi te voi face, după cum vezi, dumnezeu 
(...). Cum această lumină se făcea deasupra sa, asemenea soarelui în 
splendoarea lui de la prânz, şi-a dat seama că era el însuşi în centrul luminii, 
plin de bucurie şi de lacrimi (...) A văzut lumina unindu-se, ea însăşi, într-un 
mod de necrezut cu trupul său şi pătrunzând încet-încet în mădularele sale (...) 


şi făcându-l şi pe el pe de-a-ntregul foc şi lumină”. 


* Ibidem, pp. 98-99. 

37 Arhiepiscop B. Krivocheine, În lumina lui Hristos..., p. 257. 

*% Ibidem, p. 257. 

*% Hilarion Alfeyev, art. cit., p. 236. 

30 Nicolae Mladin, op. cit., p. 67. 

551 Sf. Simeon Noul Teolog apud Nicolae Mladin, op. cit., pp. 67-68. 

În Discursul 4 despre nepătimire, Sfântul Simeon descrie bucuria 
negrăită a împărtăşirii de lumină: Mai întâi ei sunt umpluţi de o bucurie 
negrăită pentru că au dobândit în ei înşişi nu lumea, nici cele din lume (1 In., 
2, 15), ci pe Făcătorul şi Domnul şi Stăpânul a toate. Apoi se îmbracă (Gal, 3, 
17) cu tot trupul şi în întregime în Lumina Care este Însuşi Hristos Dumnezeu, 
şi se văd pe ei înşişi împodobiţi cu o slavă negrăită şi cu un veșmânt 
dumnezeiesc strălucitor, şi-şi închid ochii nesuportând să vadă strălucirea 
neînţeleasă şi neacoperită a veşmântului lor, încât îşi caută un loc ascuns, 
unde să se scape de multa povară a slavei (2 Cor, 4, 17). Apoi Stăpânul Însuşi 
li se face hrană şi băutură veşnică şi nemuritoare; şi se vede de către unii ca 
un Sân luminos vârăât în gura minţii lor şi care alăptează pe câți sunt prunci 
după Hristos (1 Cor, 3, 1-3) şi nu sunt încă în stare să guste hrană tare, cărora 
li se face deodată hrană şi băutură şi le produce o asemenea dulceaţă, încât nu 
mai vor sau, mai degrabă, nici nu mai pot să se smulgă de El; iar faţă de cei 
înțărcaţi se poartă ca un părinte iubitor de copii călăuzindu-i şi educându- azi 
Într-un paragraf din viaţa lui Simeon, scrisă de biograful său — Nicetas 
Stethatos — putem citi următoarea mărturisire: Atunci, în timpul rugăciunii, a 
fost umplut de o mare bucurie şi inundat de lacrimi fierbinţi (...) Şi întrucât nu 
fusese inițiat în astfel de revelații, în spaima sa, strisa cu mare glas: 
<<Doamne_ miluieşte-mă>> (kyrie eleison)! În această lumină, a primit 
puterea de a vedea şi (...) iată că din înălțimea cerurilor i-a apărut un fel de 
nor foarte luminos, fără margini şi plin de inefabila slavă divină (...). În sfârşit, 
mult după aceea, după ce lumina S-a retras, s-a regăsit în trupul său şi în 
interiorul chiliei sale, cu inima plină de o bucurie negrăită, în timp ce gura sa, 
cum am Zis, striga: <<Doamne RR eIe (...) şi întreaga sa ființă era 
inundată de lacrimi mai dulci decât mierea“. În această mărturisire regăsim 
bucuria inimii Sfântului la vederea luminii a iritiiosti. 

Sfântul Simeon Noul Teolog s-a transfigurat. Întreaga sa ființă a fost 
pătrunsă de lumina divină. Aceasta l-a cuprins încetul cu încetul, pătrunzându-i 
toate mădularele trupului şi el se vedea în lumina divină, şi un glas iată că-i 
zicea: aşa vor fi trupurile după judecată. Numai aşa a putut zice: sunt om prin 
natură şi Dumnezeu prin har. 

Retragerea luminii şi revenirea în sine a sufletului se face treptat, pentru 
ca acesta să nu sufere. Atunci când este părăsit şi trăieşte chinul despărțirii, cel 
lipsit de dulceaţa luminii se trânteşte la pământ şi zace ca un mort, plânge, 
cheamă şi imploră, cere iertare şi speră în redescoperire*”. 

Experienţelor sale mistice Sfântul Simeon le dă o dimensiune 


*2 Idem, Cartea discursurilor etice. Discursul 4 despre nepătimire şi darurile ei, în vol. 
Simeon Noul Teolog. Discursuri teologice şi etice. Scrieri I ..., p. 215. 

* Pr. Juvenalie lonaşcu, Experiența rugăciunii lui lisus în spiritualitatea românească, 
Editura Anastasia, 2001, p. 76. 

3% Sf. Simeon Noul Teolog apud Nicolae Mladin, op. cit., p. 67. 

*5 Pr.Prof.Dr. loan C. Teşu, op. cit., p. 169. 

sacramentală. Această întâlnire a omului cu Dumnezeu se realizează în Biserică 
prin Sfintele Taine. Sfântul Simeon vorbeşte în special despre trei Sfinte Taine: 
Botezul, Pocăinţa şi Euharistia. Descoperirea luminii divine este de fapt 
actualizarea deplină a darurilor pe care sufletul le-a primit prin Botez şi 
Mirungere. Vederea lui Dumnezeu înseamnă o descoperire a energiei divine 
primită de noi la Botez. Prin harul Sfântului Duh revărsat în suflet ca lumină la 
botez, creştinul devine frate al lui Hristos şi fiu al lui Dumnezeu. Prin botez 
omul devine asemenea chipului Fiului lui Dumnezeu care-l preface în mod 
tainic în fiu al lui Dumnezeu, făcându-l iarăşi nou şi nemuritor, pe omul care 
până la Botez era vechi şi muritor. Apa şi Duhul ne fac să renaştem, ne creează 
din nou şi ne dau harul Duhului. Fiecare om are de la botez harul Duhului Sfânt 
în sufletul său, dar puţini sunt cei care ajung la vederea luminii harice. Sfântul 
Simeon spune că abia unul dintr-o mie, sau din zece mii a cunoscut această 
vedere tainică. Zoţi ceilalți sunt copii născuţi morți”. Sfântul Simeon simte 
profund tristeţea duhovnicească a umanităţii, mergând încet şi ezitant spre 
Lumină. Dar, în acelaşi timp, el înţelege chemarea spre această lumină chiar 
într-însul, invitându-l să se alăture la lucrarea de renaştere şi îndumnezeire, 
operă proprie Duhului Sfânt ca introducător, ghid şi sfințitor. Trebuie să intri 
aşadar în acest proces al luminii, al trăirii, al participării la darul lui Dumnezeu, 
Izvorul Luminii. Atât timp cât oamenii nu au intrat efectiv, încă de aici, în acest 
proces, ei nu sunt în ochii Sfântului Simeon Noul Teolog decât în aceeaşi 
măsură cu copiii pe care trebuie să îi îndrumi permanent”. 

De asemenea, prin pocăință şi paza poruncilor, sufletul trece de la moarte 
la viaţă şi de la întuneric la lumină. Alături de Botez şi Pocăinţă, Sfântul Simeon 
vorbeşte şi despre Sfânta Euharistie, prezentând-o ca Taină a Luminii, în care 
creştinul primeşte pe Hristos. 

Cel ce este Viaţa este văzut ca lumină şi ni se dă în Sfânta Euharistie ca 
lumină: Hristos lisus, Mântuitorul şi împăratul a toate e lumină; pâinea 
trupului Său cel preacurat e lumină, paharul scumpului Său sânge e lumină, 
învierea lui e lumină, fața Lui e lumină; mâna Lui, degetul Lui, gura Lui sunt 
lumină, ochii Lui sunt lumină; Domnul e lumină şi glasul Lui e ca o lumină din 
lumină”. Împărtăşirea cu trupul Domnului este văzută aici ca împărtăşire de 
lumină şi intrare în lumină. Sfântul Botez este începutul luminării, iar Sfintele 
Taine ale Pocăinţei şi Euharistiei sunt o reactualizare a luminii în sufletul şi în 
viaţa omului. Prin primirea Sfântei Euharistii se produce o inhabitare reciprocă: 
a luminii în om şi a omului în lumină. 

Alcătuind un scurt rezumat, putem specifica câteva dintre cele mai 
importante caracteristici ale luminii la Simeon: 


3 Pr Prof.Dr. Dumitru Stăniloae, Sfântul Simeon Noul Teolog. Imnele iubirii dumnezeieşti, 
Editura Mitropoliei Olteniei, Craiova, 1991, p. 649. 

*%7 Henri Bergeron, art. cit., pp. 28 şi 30. 

5% Sf. Simeon Noul Teolog, Cartea discursurilor teologice, Discursul 3 teologic..., p. 98. 

- această lumină nu este lumina naturală a intelectului, ci lumina necreată, 
dumnezeiască, a Sfintei Treimi; 

- ea este imaterială şi este perceptibilă mai ales prin ochii duhovniceşti ai 
intelectului (vovG); 

- ea este formă, fiind cu totul dincolo de categoria umană de formă; 

- ea transfigurează persoana umană, incluzând intelectul, sufletul şi trupul; 

- fața lui Dumnezeu este văzută în lumină, dar într-un mod spiritual, mai 
degrabă decât într-o formă vizibilă”. 

Experierea luminii dumnezeieşti în această viaţă este o pârgă, o arvună şi 

o pregustare a bunătăților pregătite nouă de Bunul Mântuitor: Și aceia care cred 
că Te au pe Tine, Cununa întregii lumi şi zic că nu te văd, că nu petrec în 
lumină, că nu sunt luminaţi, că nu Te văd neincetat pe Tine, Mântuitorule, să 
înveţe că n-ai strălucit în gândul lor, nici nu Te-ai sălăşluit în inima lor murdară 
şi că în zadar se veselesc în nădejdi deşarte socotind că vor vedea lumina Ta 
după sfârşit (moarte). Pentru că încă de aici arvuna, pecetea ei se dăruieşte 
negreşit”“. În această lumină dumnezeiască Hristos va străluci la cea de-a doua 
venire a Sa pe Pământ întru slavă, într-o /umină spirituală, imaterială, deosebită 
şi incomparabil mai intensă decât lumina soarelui şi a astrelor. În ziua de pe 
urmă Hristos va străluci în această lumină, care va face să dispară lumina 
soarelui, dar pe care nu o vor vedea decât cei drepți*!. În Împărăţia lui 
Dumnezeu, Hristos va lumina toate şi se va arăta tuturor drepţilor împărțindu-le 
răsplățile fericirii. Atunci nu va mai fi nici o distanţă între EI şi sfinții Săi, şi ei 
nu vor vedea decât pe Împăratul pretutindeni. EL va fi în faţa fiecăruia şi fiecare 
în fața Lui şi va lumina în fiecare, şi fiecare va lumina în EP”. 


Vederea luminii dumnezeieşti la Sfântul Grigorie Palama 


Din paginile de mai sus am putut conchide că, în secolul al XI-lea, 
Sfântul Simeon Noul Teolog a dezvoltat învăţătura Părinților isihaşti anteriori 
lui despre relaţia personală de comuniune şi iubire a omului cu Dumnezeu în 
lumina divină. În secolul al XIV-lea, Sfântul Grigorie Palama a apărat această 
învăţătură de atacurile scolasticilor teologi apuseni şi a dogmatizat-o sub forma 
învăţăturii despre energiile divine necreate de care se împărtăşesc credincioşii, 
fără a se înţelege prin aceasta că ei se împărtăşesc de fiinţa divină care rămâne 
incognoscibilă şi inaccesibilă oricărei creaturi. Dumnezeu este numit lumină nu 


*% Hilarion Alfeyev, art. cit., p. 238. 

%% Sf. Simeon Noul Teolog, Erosurile imnelor dumnezeieşti..., 1, p. 53. 

%1 Arhiepiscop B. Krivocheine, op. cit., p. 257. 

2 Sf. Simeon Noul Teolog, Cuvântări morale, cuv. |, cap. 5, traducere din greceşte, 
introduceri şi note de Dumitru Stăniloae, Membru de onoare al Academiei Române, în col. 
Filocalia..., vol. VI, Edit. Humanitas, Bucureşti, 1997, p. 129. 

după esenţa sa, ci după energia sa, spune Sfântul Grigorie Palama””. 

Esenţialul disputei isihaste s-a purtat în jurul naturii luminii pe care o văd 
sfinţii în rugăciunea neîncetată şi asupra modului perceperii ei, şi, în acelaşi 
timp, asupra accesibilităţii lui Dumnezeu. În teologia ortodoxă, deşi lucrurile nu 
poartă încă girul unui sinod ecumenic, ci numai al unor sinoade locale şi al unui 
consensus Ecclesiae, modul cum a soluţionat isihasmul aceste probleme este de 
mult familiar, ceea ce ne scuteşte aici de analize amănunțite. Adversarii 
palamismului au ridicat obiecţiunea de diteism şi politeism faţă de cei ce 
susțineau că, pe de o parte Dumnezeu este participabil, cognoscibil, şi pe de alta, 
ascuns şi neajuns. Însă prin precizarea că esenţa şi energiile sunt invizibile, şi că, 
cuvântul Dumnezeu e comun şi fiinţei şi lucrărilor, va fi respinsă acuzaţia de 
diteism sau politeism, şi se va salva totodată posibilitatea comuniunii şi 
cunoaşterii lui Dumnezeu în experienţa vieţii duhovniceşti. Din perspectiva 
logico-raţională nu s-a depăşit antinomia, dar ea nu e deloc mai greu de înţeles şi 
de altă calitate decât antinomiile sub forma cărora sinoadele ecumenice 
rezolvaseră problema fiinţei şi ipostasurilor în Treime, a firilor, a voinţelor şi a 
lucrărilor în unica persoană a Mântuitorului Hristos. În Dumnezeu antinomia nu 
e antinomie, pentru că EI este coincidentia oppositorum, în EI cele contradictorii 
neluptându-se întreolaltă**. Pentru a răspunde acuzaţiei de mesalianism, lansată 
de călugărul şi filozoful calabrez Varlaam, care reproşa monahilor că văd esența 
dumnezeiască cu ochii trupeşti, sinoadele bizantine din secolul al XIV-lea 
ratifică distincţia palamită dintre esenţa divină şi energii. 

Ca şi Sfântul Simeon Noul Teolog, Sfântul Grigorie Palama, a subînţeles 
lumina divină ca manifestare a lui Dumnezeu cel personal sau tripersonal. Dacă 
face o distincţie între această lumină şi esența dumnezeiască, înţelege numai că 
Dumnezeu cel personal sau tripersonal nu-şi epuizează în fiecare manifestare a 
Sa ca lucrare sau ca har necreat sau ca lumină, întregul fond infinit de esenţă 
care există concret şi e ţinut în mişcare, sau în nesfârşite lucrări, prin ipostas, 
respectiv prin Treimea ipostasurilor. Dar vorbind despre lucrarea, sau harul, sau 
lumina dumnezeiască, Sfântul Grigorie subînţelege totdeauna Persoana sau 
Persoanele dumnezeieşti, ca Subiect, sau ca Subiecte ale lucrării, sau harului, 
sau luminii“. Totuşi există o mică deosebire între Sfântul Simeon Noul Teolog 
şi călugării isihaşti. Aceştia spuneau că vedeau în continuu pe Hristos în lumină, 
în ei, fiind mereu într-o depăşire de ei şi totuşi ştiind că sunt păcătoşi. Dar era o 
stare continuă. La Sfântul Simeon însă, vedem şi o schimbare a relaţiei: când 
este plin de Hristos, când parcă nu-L mai simte, şi atunci se întristează. Poate că 
aici e deosebirea între el şi călugării isihaşti şi, deci, între el şi Sfântul Grigorie 
Palama. 

Lumina divină nu este una materială şi nici spirituală sau sensibilă, dar 


*% Sf. Grigorie Palama, Contra lui Achindin, P.G., CL, col. 823. 

54 + Antonie Plămădeală, op. cit., pp. 251, 252, 254. 

*%5 Pr.Prof.Dr. Dumitru Stăniloae, Semnificaţia luminii dumnezeieşti ..., p. 438. 
*% Pr. Stăniloae în 7 dimineţi cu părintele Stăniloae..., p. 147. 

nici nu este o lumină inteligibilă sau de ordin intelectual. Această lumină este 
divină şi necreată. Vederea luminii dumnezeieşti, nu este o analogie simbolică 
cu lumina fizică sau o simplă teorie, ci semnul prezenţei vii şi personale a lui 
Hristos. Sfântul Grigorie Palama în Zomul Aghioritic vorbeşte despre trei lumini: 
1. lumina sensibilă, 2. lumina inteligenţei şi 3. lumina necreată care le depăşeşte 
pe primele. Lumina inteligenţei este diferită de lumina percepută de simţurile 
noastre. Lumina sensibilă ne descoperă obiectele proprii simţurilor noastre, iar 
cea intelectuală serveşte la manifestarea adevărului care se află în gândire. Deci, 
vederea şi inteligenţa nu percep una şi aceeaşi lumină, ci este propriu fiecăreia 
din cele două facultăţi să acţioneze după natura lor şi limitele lor. Totuşi, atunci 
când cei care sunt vrednici primesc harul şi puterea spirituală supranaturală, ei 
percep atât prin simţuri, cât şi prin inteligenţă ceea ce este mai presus de orice 
simţ şi de orice intelect. Cum? Acest lucru este cunoscut numai de Dumnezeu şi 
de cei care au avut experienţa harului său”. Această lumină divină se descoperă 
oamenilor curaţi duhovniceşte şi care ajung pe culmile cele mai înalte ale virtuţii 
şi duc o viaţă de sfinţenie. În lumina divină omul îl vede pe Hristos, Îl cunoaşte 
şi comunică cu El. 

Vederea luminii este înţeleasă ca unire prin care omul se împărtăşeşte de 
lumină şi devine lumină, lumină în Lumină: vederea luminii acesteia este o 
unire, deşi nu e o unire de durată pentru cei nedesăvârşiţi. Căci unirea cu 
lumina ce este altceva decât o vedere? Iar cel ce vede dacă nu lucrează în nici 
un chip altfel, fiind ieşit din toate celelalte, devine şi el întreg lumină, şi se face 
şi el asemenea cu ceea ce se vede; mai bine zis se şi uneşte în chip neamestecat, 
lumină fiind şi lumină văzând prin lumină. De se priveşte pe sine, vede lumină; 
de priveşte spre ceea ce vede, şi aceea este lumină; de priveşte spre aceea prin 
care vede, şi aceea este lumină. Aceasta este unirea: a fi toate acestea una, ca 
să nu mai poată distinge cel ce priveşte, ci numai atâta că ştie, că e o lumină şi 
priveşte o lumină deosebită de a tuturor făpturilor'*. 

Cunoaşterea misticului este o cunoaştere experimentală şi nu una strict 
bazată pe rațiune. Aici este şi deosebirea dintre călugărul şi filozoful calabrez 
Varlaam, latinizant fără a fi tomist, umanist elenizant, nominalist şi lipsit de 
simţ mistic“, şi Sfântul Grigorie Palama: Pe când Varlaam închidea mintea în 
vederea ei proprie, Palama vedea în minte strălucirea lui Dumnezeu care a luat 
Chip în ea; se vedea şi pe ea sau ea însăşi se vedea şi pe sine, dar tot prin 
Duhul, nu prin Simpla putere naturală a ei; vedea în ea şi strălucirea lui 
Dumnezeu întregind-o, şi desăvârşind unirea ei cu Dumnezeu. Se vedea în ea 
cea mai fericită comuniune. S-ar putea spune că mintea, care a ajuns la putinţa 
de a se vedea deplin pe ea însăşi şi de a fi fericită în această vedere, nu se vede 
despărțită de Dumnezeu, Cel mai întregitor partener de comuniune. De fapt 
aşa cum omul se cunoaşte cu mult mai bine când se vede în comuniune cu altul, 


%1 Sf. Grigorie Palama, Tomul Aghioritic, P.G., CL, col. 1833D. 


*% dem, Cuvânt pentru cei ce se liniştesc cu evlavie, în Filocalia..., vol. VII, pp. 311-312. 
* Paul Evdokimov, Cunoaşterea lui Dumnezeu... p. 77. 

la fel, dar nesfârşit mai fericit şi mai deplin se vede pe sine în comuniune cu 
Dumnezeu". 

Varlaam de Calabria nega experienţa directă şi unirea nemijlocită cu 
Dumnezeu, susținând o cunoaştere indirectă a Lui în această viaţă prin Scriptură, 
Tradiția Bisericii sau prin intermediari creaţi (printre care include şi harul sau 
orice putere sau dar divin). Varlaam afirma că vederea lui Dumnezeu va fi 
posibilă doar în veacul viitor, pe când Sfântul Grigorie consideră că această 
vedere începe încă din viaţa aceasta, fiind arvuna, garanţia şi pregustarea vieţii 
viitoare, căci dacă trupul trebuie să ia parte împreună cu sufletul la bunătățile de 
negrăit (ale veacului viitor), este sigur că el trebuie să participe la aceasta, în 
măsura posibilului, chiar de pe acum, căci şi trupul are experienţa lucrurilor 
dumnezeieşti, când puterile pasionale ale sufletului se află nu omorâte, ci 
transformate şi sfinţite“*!. 

Sfântul Grigorie este în acelaşi gând cu Varlaam doar în ceea ce priveşte 
faptul că Dumnezeu este incognoscibil în natura sau ființa Sa, de aceea el 
preferă termenul lui Dionisie de supraesenţă, pentru a desemna ceea ce nu poate 
fi cunoscut. Dacă Dumnezeu rămâne necunoscut în fiinţa Sa, El se face cunoscut 
prin energiile Sale la care poate participa omul. Energiile dumnezeirii sunt 
distincte de fiinţa dumnezeiască dar nu sunt despărțite de fiinţă. De aceea, când 
credincioşii primesc pe Sfântul Duh, şi prin Duhul, întreaga Sfântă Treime, căci 
Persoanele Sfintei Treimi se conţin şi se dăruiesc reciproc, primesc darurile, 
adică lucrările Treimii. În acest sens, Sfântul Grigorie Palama spune că: 
Trimiterea e o lucrare comună, adică o arătare a Duhului. Însă nu după 
ființa Sa se arată, căci nimeni n-a văzut şi n-a descris vreodată firea lui 
Dumnezeu ci după har şi după lucrare, care e comună Tatălui şi Fiului şi 
Sfântului Duh”. A. Halleux observă: Fiind totodată călugăr şi preot, teolog şi 
mistic, Palama a putut situa doctrina fiinţei şi a energiilor în interiorul unei 
sinteze biblice şi personaliste, hristologice şi sacramentale, evitând astfel să-şi 
închidă teologia în categoriile unei sistematizări filosofice, lucru care îi 
conferea acesteia o raționalitate mai înaltă”. 

Pentru Sfântul Grigorie, fiinţa şi energiile divine nu sunt două părți ale lui 
Dumnezeu, ci două moduri diferite ale existenţei lui Dumnezeu, în natura Sa şi 
în afara naturii Sale. Acelaşi Dumnezeu rămâne total inaccesibil în esenţa Sa şi 
se comunică cu totul prin har. La fel ca în cazul dogmei trinitare, această dogmă 
a energiilor divine nu reduce în nici un fel simplitatea lui Dumnezeu, atât timp 
cât Simplitatea nu devine o acțiune filosofică care pretinde să determine 
nedeterminatul'*. Oponenții Sfântului Grigorie Palama au văzut energiile 
necreate ca fiind efecte externe create ale naturii lui Dumnezeu. Energiile divine 


*% Pr. Prof.Dr. Dumitru Stăniloae, notă explicativă, nr. 98, în Filocalia ..., vol. VII, p. 278. 
55! Sf. Grigorie Palama, Tomul Aghioritic, P.G., CL, col. 1233C. 

3% Sf. Grigorie Palama, Mărturisirea credinţei ortodoxe, P.G., CLI, col. 766. 

355 Andre de Halleux, Pa/amisme et tradition, în rev. Irenikon, LIX (1975), nr. 4, p. 481. 
5 VL. Lossky, Vederea lui Dumnezeu... p. 134. 

necreate nu sunt efecte străine esenței divine şi nici acte exterioare lui 
Dumnezeu datorate voinţei Lui asemenea actelor providenţiale (prin care El a 
creat de exemplu lumea). Dumnezeu are şi un alt mod de a fi decât cel dat de 
natura Sa incognoscibilă, de aceea EI este prezent în lumea pe care a creat-o. 
Putem spune că energiile necreate sunt ieşiri naturale ale lui Dumnezeu însuşi, 
un mod de existenţă care-i este propriu"”. Distincția dintre ființă sau esenţă şi 
energii sau lucrări, aşa cum este afirmată de sinoadele din secolul al XIV-lea 
este expresia dogmatică a tradiției privind atributele cognoscibile ale lui 
Dumnezeu pe care le aflăm la Capadocieni şi mai târziu în opera lui Dionisie 
Areopagitul şi a Sfântului Maxim Mărturisitorul. Această distincţie dă naştere 
celor două căi teologice privind esenţa afirmativă şi negativă - una fiind 
Dumnezeu care se revelează, cealaltă care duce la unirea cu Dumnezeu în 
necunoaştere. Pentru o mai bună înţelegere a raportului energii - natură divină, 
Vladimir Lossky ne sfătuieşte să eliminăm orice idee referitoare la cauzalitate, 
iar dacă Sfântul Grigorie Palama foloseşte uneori expresii având legatură cu 
cauzalitatea atunci când vorbeşte despre esenţă şi energii, nu trebuie să uităm că 
ne aflăm într-o teologie de tradiţie dionisiană, în care cauzalitatea înseamnă 
manifestare”. Chiar dacă Palama numeşte energiile divinitate inferioară iar 
esenţa divinitate superioară, aceasta nu înseamnă nicidecum că Dumnezeu ar fi 
micşorat prin ieșirile sale naturale în afara esenței“. Dumnezeu nu este limitat 
de esenţa Sa, ci este mai mult decât aceasta, EI fiind cu adevărat Dumnezeul cel 
viu. Astfel, unirea cu Dumnezeu va fi una fără confuzie, fără amestecarea sau 
absorbirea identităţii umane în cea divină, ci păstrându-se caracterul personal al 
celor care se întâlnesc. 

Varlaam Calabritul, oponentul Sfântului Grigorie, considera teologia prin 
negaţie cea mai desăvârşită vedere, similară cu întunericul dumnezeiesc de care 
vorbeşte Dionisie: Dacă intră deci cineva în acest întuneric, zice filozoful, o 
face prin negarea tuturor celor ce sunt (...) deci şi lumina aceea de care grăiți 
voi, orice ar fi ea, trebuie să o părăsiţi, ca să vă suiţi la teologia şi vederea prin 
negaţie"*. Deci Varlaam nu cunoaşte ceva mai înalt decât teologia negativă, 
care lasă mintea în faţa unui gol care nu o uneşte cu Dumnezeu. E o teologie 
prin care rațiunea pune între ea şi Dumnezeu o prăpastie pe care nici ea, nici 
Dumnezeu nu o poate umple. Din această mentalitate se explică doctrina 
catolică despre caracterul creat al graţiei. Omul rămâne chiar în starea de har 
închis în limitele creaturităţii sale. De aceea nu se vorbeşte în teologia 
catolică de îndumnezeirea creaturii“. După Sfântul Grigorie Palama, care redă 
tradiția Părinților răsăriteni, sunt trei etape ale urcuşului în cunoaşterea lui 


*5 Idem, După chipul şi asemănarea lui Dumnezeu, Humanitas, Bucureşti, 1998, p. 46. 


%5 Jbidem, p. 46. 

57 Ibidem, p. 47. 

5% Sf. Grigorie Palama, Cuvânt pentru cei ce se liniştesc cu evlavie; al treilea din cele din 
urmă. Despre Sfânta Lumină, în Filocalia..., vol. VII, cap. 50, p. 327. 

Dumnezeu: cunoașterea rațiunilor dumnezeieşti ale făpturilor, cunoaşterea lui 
Dumnezeu prin negarea lor şi vederea lui Dumnezeu în întunericul mai presus 
de lumină. A doua, teologia prin negaţie, e numai locul lui Dumnezeu. Prezenţa 
însăşi a lui Dumnezeu e mai presus decât aceasta. Prima şi a doua treaptă de 
cunoaştere au o oarecare lumină în ele căci nu sunt cu totul neinţelese. A treia e 
un întuneric mai presus de aceste lumini dar un întuneric supraluminos, 
deoarece, pe de o parte, această lumină e mai neințeleasă decât primele două 
trepte ale cunoaşterii, pe de alta, în ea e o cunoaştere mai bogată, mai adâncă, 
mai nemijlocită a prezenţei lui Dumnezeu“. Însă, Sfântul Grigorie menţionează 
că vederea lui Dumnezeu e superioară teologiei raționale afirmative şi negative, 
şi arată pe larg care este diferenţa dintre vedere sau unire şi teologia negativă în 
cunoaşterea lui Dumnezeu prin exemplificarea cazului lui Moise şi face în acest 
sens următoarele precizări: 

1. nu din înlăturarea tuturor într-un mod logic, intelectual, ci din unire 
se poate vedea că toate sunt înlăturate“. Deci aici este vorba de un apofatism 
trăit, pătimit şi nu de unul teoretic în cunoaşterea lui Dumnezeu. Vederea luminii 
necreate e pătimirea realității dumnezeieşti, nu inventarea sau bănuirea ei cu 
ajutorul cugetării, cu închipuirea sau cu nălucirea. Apofaticul acesta e un plus 
nesfârşit, nu un minus față de cele cunoscute prin simţuri şi prin rațiune. 
Nevăzutul nu e pur şi simplu nevăzut. Nevăzutul e văzut; neînţelesul şi 
necunoscutul sunt experiate mai intens decât cele văzute şi cunoscute în planul 
celor create**?. 

2. teologia negativă o putem înţelege şi experia, unirea este negrăită şi 
neînţeleasă chiar de cei ce o pătimesc; 

3. numai cei îndumnezeiţi au acces la ea”. Lumina se primește în 
mintea curăţită de păcat şi aflată în relaţie de comuniune cu Dumnezeu, se 
primeşte în mintea sfinţilor: (...) este o lumină ce se arată sfinţilor, alta 
decât cunoştinţa din toate cele create; cu atât mai sfântă, cu cât este slava firii 
lui Dumnezeu şi e văzută numai de cei ajunşi în chipul lui Dumnezeu, şi că este 
departe de a [i o strălucire sau ceva apropiat luminilor sensibile, sau o 
plăsmuire simbolică după chipul lor; că este departe, întrucât este ipostas şi 
frumusețea veacului viitor, şi singura lumină adevărată, veşnică, 
neschimbăcioasă, neînserată, netrecătoare, lumină prin care ne facem şi noi 
lumină, şi fii ai luminii desăvârşite**. Lumina divină e văzută, dar nu e 
sensibilă. Contradicţia se împacă prin faptul că e vizibilă celor ajunşi în chipul 
lui Hristos. Căci Hristos ca Dumnezeu întrupat vede cele mai presus de simţire, 


360 


Idem, notă explicativă, nr. 149, în Filocalia..., vol. VII, pp. 333-334. 
%% Sf. Grigorie Palama, op. cit., cap. 32, p. 305. 
*% Idem, Cuvânt pentru cei ce se liniştesc cu evlavie..., p. 289. 
*% Ibidem, cap. 35, p. 308. 
*% Jbidem, p. 314. 

experiindu-le în Sine. Vederea acestei lumini înseamnă deci experienţa ei 
duhovnicească'*. 

4. întunericul în care a intrat Moise era lumina cea mai presus de toată 
înţelegerea şi nu întunericul teologiei negative raţionale: Căci precum este scris, 
Moise ajuns singur în acel întuneric nu se mai vedea. lar ceea ce e şi mai mult, 
e că, ridicându-l pe el mai presus de sine şi desfăcându-l în chip tainic de sine şi 
aşezându-l mai presus de toată lucrarea simţurilor şi a minţii, l-a ascuns pe el 
de sine însuşi - o minune?- ca şi pe dumnezeiescul Pavel. Astfel văzând, ei nu 
ştiau cine vede, ci întrebau cine e cel ce vede?“ Această vedere e mai presus de 
cunoaştere: (...) vederea aceasta nu e cunoştinţă. Ba nu numai că nu trebuie să o 
socotim şi s-o numim pe aceasta cunoştinţă, dar nici măcar cunoscută, decăt 
doar prin abuz, având numai numele comun. Sau trebuie să o numim mai mult 
decât pe cealaltă cunoştinţă în sens propriu, dar prin depăşire. Aşadar, nu 
numai că nu trebuie socotită aceasta cunoştinţă, dar trebuie socotită cu mult 
mai presus de orice cunoştinţă şi de orice vedere prin cunoştinţă. Aceasta 
pentru că nimic nu e mai presus de sălăşluirea şi de arătarea lui Dumnezeu în 
noi, nici egal, nici apropiat de ea, iar pe de altă parte, noi ştim că împlinirea 
poruncilor lui Dumnezeu procură şi cunoştinţă, şi încă adevărata cunoştinţă. 
Căci doar prin ea singură vine sănătatea sufletului. Dar cum ar fi sănătos un 
suflet raţional a cărui putere de cunoaştere ar fi bolnavă? Deci poruncile lui 
Dumnezeu procură şi cunoştinţă. Dar nu numai cunoştinţă, ci şi îndumnezeire. 
Iar aceasta o dobândim primind şi văzând în noi slava lui Dumnezeu, în Duh, 
când va binevoi Dumnezeu să ne introducă în tainele Sale". 

În viziunea Sfântului Grigorie, dobândirea virtuţilor şi progresul 
duhovnicesc duc la vederea luminii. Curăţirea minţii este condiţia sine qua non 
pentru primirea luminii, căci mintea trebuie eliberată de orice fel de reprezentări 
şi raționamente: când mintea s-a ridicat peste toată lucrarea mintală şi se află 
fără ochi în sens de depăşire, se umple de o strălucire mai presus de toată 
frumuseţea, ajunsă în harul lui Dumnezeu, şi prin unirea mai presus de minte, 
având tainic şi văzând însăşi lumina care prin sine se vede pe sine“. Omul 
participă la vederea luminii, dar Dumnezeu este Cel care lucrează această vedere 
în om. În acest sens, Părintele Stăniloae menţionează că Moise şi Pavel îşi erau 
lor înşişi atât de ascunși în mister, atât de neînţeleşi în vederea ce-o aveau, că nu 
ştiau cine şi ce este cel ce vede şi ce se vede prin ei. Îşi dădeau seama că nu ei 
sunt cei ce văd, căci ceea ce vedeau şi puterea de a vedea aceea depăşesc 
puterea lor de vedere. Dar paradoxul e că vederea se săvăârşea prin ei, dar din 
acest punct de vedere se bucurau ei înşişi de beneficiul vederii. Un subiect 
străin, care-l depăşea pe al lor în chip nesfârşit, lucra în subiectul lor sau îi 
dădea acestuia puterea să vadă. Subiectul lor era încadrat într-un subiect 


*% Ibidem, p. 29%. 
*% Jbidem, pp. 337-339. 
*% Ibidem, pp. 287-288. 
*% Jbidem, p. 337. 

străin, nesfârşit superior, dar care nu anula existenţa subiectului propriu. Căci 
beneficiau de vederea aceea ca de vederea lor şi se puteau minuna de o vedere 
care, nefiind a lor, se făcea a lor'*. 

Întreaga dezbatere cu Varlaam, Achindin şi Gregoras s-a desfăşurat în 
jurul acestei întrebări şi nedumeriri, anume dacă lumina taborică era sau nu 
creată. Sfântul Grigorie a trebuit să facă unele precizări şi în chestiuni legate de 
posibilitatea şi realitatea experienţei mistice, natura harului, natura vederii lui 
Dumnezeu şi sensul real al îndumnezeirii. Posibilitatea de a-l vedea pe 
Dumnezeu cu ochii trupeşti i-a scandalizat pe adversarii Sfântului Grigorie. La 
acuzaţiile lui Varlaam că lumina pe care o văd isihaştii este o fantezie, un 
artificiu simbolic, o lumină a minţii sau una sensibilă, şi că isihaştii o socotesc 
ca fiind însăşi esenţa divină, Sfântul Grigorie răspunde că cei care pot avea 
experiența duhovnicească a luminii sunt sfinții, ei fiind singurii care pot să 
vorbească despre această experienţă cu autoritatea celor care au trăit-o. Sfinţii 
numesc lumina negrăită, necreată, veşnică, netemporală,  neapropiată, 
nemăsurată, nesfărşită, nehotărnicită, nevăzută de îngeri şi de oameni, 
frumusețea arhetipică şi neschimbată, slava lui Dumnezeu, Slava lui Hristos, 
slava Duhului, raza dumnezeirii şi cele asemenea. Căci se slăveşte, zice, trupul 
deodată cu primirea lui, şi slava dumnezeirii se face slava trupului”. Lumina 
divină, deşi nu are formă materială, nu e ceva difuz, dezorganizat, ci se simte în 
ea 0 armonie superioară, o plenitudine de bunătăţi şi, ca atare, e frumoasă, e 
chiar frumusețea de model a oricărei frumuseți văzute“. Această vedere a 
luminii, Sfântul Grigorie o va numi antinomic simțire intelectuală sau 
duhovnicească, cu toate că cel care vede nu-şi dă seama atunci, nici nu poate 
cerceta natura acelui instrument cu care vede, Duhul fiind cu neputinţă de 
cercetat: zic printr-un Simț din pricina clarităţii, limpezimii adevărului şi 
caracterului nefantastic al percepției, şi adăugăm şi intelectual deoarece sunt 
mai presus de simţirea naturală şi mintea le primeşte întâi deşi e supra- 
intelectuală”. 

În nenumărate rânduri, Sfântul Grigorie Palama va preciza că această 
lumină necreată, veşnică şi îndumnezeitoare este harul, care departe de a fi o 
acţiune sau un efect produs de Dumnezeu în suflet, este însuşi Dumnezeu care 
intră în unire cu omul:** Dar numai harul înfăptuieşte în chip tainic acesta 
unire negrăită. Căci prin el Dumnezeu însuşi pătrunde întreg, în cei vrednici 
întregi şi sfinţii pătrund întregi în Dumnezeu întreg, luând în ei înşişi pe 
Dumnezeu întreg şi dobândind numai pe Dumnezeu". Această reciprocă 
sălăşluire sau inhabitare (a sfântului în lumină şi a luminii lui Hristos care intră 


3% Pr.Prof.Dr. Dumitru Stăniloae, notă explicativă, nr. 114, în Filocalia ..., vol. VII, p. 338. 
3% Sf. Grigorie Palama, Tomul aghioritic, în Filocalia..., vol. VII, p. 415. 

*! Pr.Prof.Dr. Dumitru Stăniloae, notă explicativă, nr. 10, în Filocalia..., vol. VII, p. 415. 
3? D. Stăniloae, Viaţa şi învăţătura Sfântului Grigorie Palama..., pp. 198-199. 

3% V. Lossky, op. cit., p. 51. 

* Grigorie Palama, Tomul Aghioritic..., p. 416. 

în unire cu acesta) este descrisă de Sfântul Grigorie astfel: Uneori te ridică din 
trup sau te ia fără trup, ca să te înalțe la culmi negrăite; alteori preface şi 
trupul adaptându- ei şi-i comunică şi lui din propria ei strălucire, cum a fost 
văzut odată Marele Arsenie în timpul liniştirii sau Ștefan când era bătut cu 
pietre (Fapte 6, 15), sau Moise când a coborât de pe munte (Ieşire 34, 29). 
Îndumnezeind deci trupul, e văzută, o, minune! Şi de ochii trupeşti. Uneori 
iarăşi vorbeşte limpede celui ce o vede prin cuvinte aşa zicând negrăite, cum a 
vorbit dumnezeiescul Pavel (II Corinteni 12, 4). «Căci Cel ce este după fiinţa 
Sa din veac şi până în veac, tuturor nevăzut şi de toţi necuprins, se coboară din 
înălțimea Sa ca să poată încăpea întrucâtva în firea noastră». Atunci cel ce se 
învredniceşte de acea lumină, adunându-se în sine, întoarce mereu în minte 
aceeaşi numire pe care au dat-o iudeii pâinii coborâte de sus, zicându-i mană 
(leşire 16, 14). Ce e aceasta? E numele pe care-l dau ei luminii aceleia*”. 
Această împreună sălăşluire e mai presus de rațiune şi înseamnă o relaţie vie cu 
Dumnezeu, nu una teoretică. În lumină Îl cunoaştem pe Dumnezeu şi ne 
cunoaştem pe noi înşine. Problema vederii lui Dumnezeu este aşezată de 
opozanţii isihasmului pe un plan intelectual, ea fiind pentru ei gnoză, 
cunoaştere, în timp ce pentru Sfântul Grigorie Palama şi pentru tradiţia teologiei 
mistice pe care el o reprezintă, ea este inseparabilă deşi constituie un singur 
aspect al îndumnezeirii. 

Alţi oponenți ai Sfântului Grigorie Palama au fost Achindin şi Nichifor 
Gregoras, care deşi nu s-au declarat continuatori ai ideilor lui Varlaam, ei de fapt 
au adoptat poziţii asemănătoare şi chiar identice. Făcând o evaluare a poziției 
celor doi, se poate spune: obiecțiile lui Gregoras faţă de gruparea palamită la 
fel ca şi cele ale lui Achindin, nu aveau, în cea mai mare parte, vreun merit şi 
erau superficiale din punct de vedere teologic; şi mai important este faptul că 
ele nu au reprezentat un atac împotriva întregii poziţii hesychaste. În schimb 
obiecțiile lui Varlaam au reprezentat un asemenea atac (...) şi se refereau la 
dispute fundamentale asupra metodei teologice, experienţei spirituale şi a înseşi 
preceptelor doctrinale pe care se întemeia hesychasmul“€. Pentru adversarii 
Sfântului Grigorie Palama, ceea ce nu este Fiinţă nu e Dumnezeu, ci numai un 
efect creat. Noţiunea raţională de cauzalitate confundă izvorul şi cauza. 
Problema este gravă în planul îndumnezeirii şi al comuniunii cu Dumnezeu. 
Comuniunea cu Fiinţa este imposibilă şi, pe de altă parte, comuniunea cu o 
realitate creată (harul creat) nu este câtuşi de puţin comuniune cu Dumnezeu 
Însuşi. Palamismul scoate în evidenţă <<comuniunea energetică>>; Dumnezeu 
este în întregime prezent în energiile Sale fără să-şi părăsească fiinţa 
inaccesibilă”. Afirmațiile sinoadelor din secolul al XIV-lea nu sunt pur şi 
simplu antilatine, ci ele alcătuiesc o sinteză corectă a Tradiţiei şi pe linia 


3% Sf. Grigorie Palama, Cuvânt pentru cei ce se liniştesc cu evlavie..., pp. 276-277. 

* Chrysostomos, Relaţiile dintre Ortodocși şi Romano-catolici de la Cruciada a IV-a până la 
Controversa isihastă, Editura Vremea, Bucureşti, 2001, pp. 207-208. 

*7 Paul Evdokimov, op. cit., p. 77. 

patristicii răsăritene  (Capadocienii, Macarie, Dionisie, Maxim, loan 
Damaschinul). Spiritualitatea isihastă este confirmată în perfecta sa ortodoxie. 
Sfântul Grigorie Palama nu intră deloc în tehnica isihastă, ci pune accentul pe 
vederea luminii divine, oferită întregii ființe umane. Vederea, cu termeni de 
lumină şi foc, urcă până în Tabor, la slava lui Hristos schimbat la faţă. 
Antropologia şi experienţa mistică sunt centrate pe inimă, în sensul biblic şi 
macarian. Reluând ceea ce se află în germene la Diadoh al Foticeii, Sfântul 
Grigorie subliniază că vederea mistică implică şi participarea trupului şi a 
sufletului. Sfinţii apostoli au văzut lumina necreată cu ochii lor transfiguraţi“”*. 

Teologia mistică a Sfântului Grigorie Palama, a provocat în Occident 
diverse polemici care, se pare, nu au încetat. Sfântul Grigorie Palama înţelegea 
lucrarea, harul şi lumina dumnezeiască, ca neidentice cu esenţa dumnezeiască, 
pe când teologia catolică nu a înţeles lucrarea, harul şi lumina dumnezeiască, ca 
manifestări libere şi variate ale lui Dumnezeu, neidentice cu fiinţa lui 
Dumnezeu. Cele mai multe neînţelegeri ale teologiei occidentale față de 
deosebirea ce o face spiritualitatea ortodoxă răsăriteană între esenţă şi energiile 
necreate ale ei (lucrări, har, lumină) au provenit din faptul că în Apus nu s-a 
dezvoltat conceptul de ipostas introdus în definiția de la Calcedon pentru a pune 
în relief toată semnificaţia lui ca persoană. În teologia catolică s-a dezvoltat în 
ultima jumătate de veac tema persoanei, dar mai mult la aplicarea ei la om, iar în 
cea protestantă, dimpotrivă, s-a dezvoltat tema persoanei chiar cu privire la 
Dumnezeu, dar s-a părăsit tema fiinţei lui Dumnezeu, ceea ce a avut iarăşi 
nefaste consecinţe. 

Învățătura Sfântului Grigorie Palama, aprobată de  sinoadele 
constantinopolitane din iunie şi august 1341, a fost solemn confirmată de 
Sinodul de la Vlacherne din iulie 1351, care l-a condamnat pe ultimul adversar 
al Sfântului Grigorie Palama, filosoful Nichifor Gregoras. Tomul sinodal, 
publicat de acest sinod, constituie manifestul oficial prin care Biserica Ortodoxă 
a aprobat doctrina Sfântului Grigorie Palama. Hotărârile sinodului au fost 
întărite, în decursul secolului al XIV-lea, de alte sinoade locale. Conţinutul lor a 
fost reprodus în Synodicon-ul Ortodoxiei, culegerea dogmatică proclamată 
liturgic în duminica Zriumfului Ortodoxiei şi reluat de cărţile liturgice”. 

Cea de-a doua Duminică a Postului Mare prăznuieşte amintirea acestui 
sfânt şi a învăţăturii sale. 


Experierea luminii dumnezeieşti în viaţa viitoare 

Experierea luminii dumnezeieşti în viaţa aceasta este o pregustare a 
bunătăților cereşti din Împărăţia luminii şi a iubirii lui Dumnezeu. Sfinţii, ca 
unii ce s-au făcut asemănători cu Dumnezeu, gustă încă din această viață 


*% Ibidem, pp. 75-16. 
3% John Meyendorf, Sfântul Grigorie Palamas şi mistica ortodoxă..., p. 82. 

anticipat nesfârşitele bucurii ale vieţii veşnice. Harul Duhului Sfânt este prezent 
în sfinţi nu numai în timpul vieţii, ci şi după moarte: când sufletul - cu aureola 
lui nemuritoare - se va despărţi de trup, atunci harul Sfântului Duh îşi va arăta 
puterea sfinţitoare şi în trupul unui asemenea suflet. De aceea oasele goale şi 
moaştele întregi ale sfinţilor izvorăsc tămăduiri şi vindecă tot felul de boli. 
Sufletul sfânt, despărțindu-se de trup odată cu moartea lui, rămâne cu harul 
fără trup şi se îndumnezeieşte singur potrivit cu harul. lar trupul celui plăcut 
lui Dumnezeu rămâne fără suflet, numai cu dumnezeirea, şi harul arată pentru 
oameni puterea dumnezeiască în minuni, nu prin Suflet, ci nemijlocit prin 
sfântul lui trup". Aceste cuvinte ne amintesc şi de mărturia Sfântului Chiril al 
Ierusalimului care spune: (...) Elisei a înviat doi oameni, pe unul pe când trăia 
(IV Regi IV; 20-35), iar pe altul după moartea lui (IV Regi XIII, 21). Pe când 
era viu a săvârşit învierea prin sufletul său. Dar ca să se arate că trebuie să fie 
cinstite sufletele drepţilor şi ca să se creadă că există o putere în trupurile 
acestora, mortul, aruncat în mormântul lui Elisei, a înviat când s-a atins de 
trupul mort al profetului. Trupul mort al profetului a săvârşit ceea ce săvăârşise 
şi sufletul lui. Trupul cel mort, care zăcea în mormânt, a dat viaţă mortului şi, 
deşi a dat viaţă, a rămas totuşi mort. Pentru ce? Pentru ca nu cumva să i se 
atribuie sufletului minunea, dacă ar fi înviat Elisei. Acest fapt dovedeşte că în 
trupul sfinţilor, chiar dacă în el nu mai este sufletul, se află o putere datorită 
faptului că sufletul lor drept a locuit atâţia ani în trup şi trupul a fost vreme 
îndelungată slujitor al sufletului“. 

Fiecare credincios renăscut la o viață nouă are posibilitatea, prin 
colaborare cu harul să ajungă încă din viaţa aceasta, prin rugăciune, despătimire 
şi lucrarea virtuţilor, la vederea luminii dumnezeieşti. Sfinţii Părinţi susţin că 
îndumnezeirea prin har poate fi atinsă încă din viaţa aceasta, dar vederea luminii 
dumnezeieşti va fi desăvârşită în viaţa viitoare. În veacul viitor înaintăm la 
nesfârşit în taină şi vom înţelege treptat ceea ce încă nu înţelegem, căci acum 
cunoaştem foarte puţine lucruri. Lumina dumnezeiască este infinită, iar fiinţele 
umane nu o pot vedea în întregime. Dumnezeu se revelează în energiile divine, 
dar nu este exhaustiv în acestea, în care omul poate înainta veşnic. Cred că vom 
înainta la nesfârşit în această îndumnezeire, şi am luat ca model pe isus 
Hristos de pe Tabor, şi pe Moise, şi pe Ilie, plini de lumină, dar nu ştiu dacă în 
lumină te poţi opri vreodată, dacă în cunoaştere te poţi opri vreodată, dacă în 
iubire te poţi opri vreodată. Însă pe de altă parte cred că nici Universul nu va fi 
anulat, într-un fel vom vedea şi prin Univers pe Dumnezeu. De aceea, în pictura 
Bisericească sunt date amănunte concrete despre iad, dar foarte puţine despre 
rai”?. La vederea deplină a Domnului Hristos în lumină, vor ajunge cei ce cred 

Sf. Simeon Noul Teolog, Țelul vieții creştine..., p. 45-46. 
51 Sf. Chiril al Ierusalimului, Cateheza XVIII, 16, P.G., XXXIII, 1036B-1037A. 

în El, în viaţa eternă. Acolo drepții ca luminătorii vor străluci“. În aceasta va 
consta fericirea lor nesfârşită. Atunci nu indivizi izolaţi, ci neamurile vor umbla 
în lumină (Apoc., 21, 24). Lumina va fi cu atât mai mare, cu cât va izvori din 
toţi, descoperindu-se în această lumină comorile potenţiale aflătoare în toţi. Căci 
totul se face arătat la lumină (Efes., 5, 13). Lumina care îi va lumina pe toţi şi 
în care toţi se vor lumina ca persoane, va fi Hristos. Va fi o lumină care va 
copleşi toate luminile fizice. Ei nu vor avea trebuinţă nici de lampă, nici de 
lumina soarelui, că Domnul Dumnezeu îi luminează pe ei. Și noapte nu va mai fi 
acolo (Apoc., 22, 5). Cei ce vor fi în faţa luminoasă a lui Hristos, vor străluci şi 
ei mai vârtos decât razele soarelui“. În acest sens şi binecredinciosul voievod 
muntean - Neagoe Basarab - spune: Și aceasta să ştiţi, o iubitori de Hristos 
creştini, că eu (...) n-am putut afla raiu mai bun şi mai dulce decăt în faţa 
Domnului nostru lisus Hristos. Că Acela, fraţilor şi feţii mei, este raiul şi acela 
este Domn, este veselia şi bucuria tuturor bucuriilor (...) Deci unde va căuta 
omul altă milă sau îşi va îndulci cugetul cu alt raiu şi va afla altă bucurie, fără 
numai în luminata faţă a lui Dumnezeu? Că nu este omului altă milă mai mare 
decât să moştenească faţa lui Dumnezeu. De aceea fraţii mei şi feţii mei, păziţi- 
vă să nu cumva Să vă lipsiţi de această faţă bună şi dulce a Acestuia, că de vă 
veți despărţi de ea şi veți rămânea săraci de faţa cea bună a Dumnezeului celui 
viu, de câtă jale şi muncă şi foc cumplit veţi avea parte?“ Lumina împărăției pe 
care o văd sfinţii este o lumină personală. Moştenirea şi Împărăţia noastră este 
Hristos. Lumina subzistentă pe care o văd sfinţii în chip duhovnicesc e 
subzistentă în ipostas, cum ei înşişi mărturisesc, ca una ce există şi nu e numai 
ceva simbolic, cum sunt fantomele plăsmuite potrivit împrejurărilor ce se 
nimeresc. Ei ştiu din experienţă că este o luminare şi un har nematerial şi 
dumnezeiesc, o lumină văzută în chip nevăzut şi înţeleasă în chip necunoscut. 
Întreaga abordarea a Sfântului Grigorie Palama despre lumină va rămâne una 
eshatologică, pentru că el nu o va vedea doar ca pe lumina de pe Tabor, deşi 
taina Schimbării la faţă a Domnului va ocupa un loc central în gândirea lui, ci ca 
pe o taină a celei de-a opta zi, a Parusiei, fiind pregustarea vieţii veşnice încă din 
viaţa pământească. Concepţia sa este centrată pe conceptul de participare reală 
la Dumnezeu care implică o realizare prezentă a eshatonului. 

Lumina dumnezeiască luminează oştirile îngereşti. Ele o privesc (0 
contemplă) cu nesfârşită bucurie. Acea lumină văzută pe muntele Taborului este 
lumina de care sfinţii vor avea parte în împărăţia cerurilor. Acum o privim prin 
simţuri şi prin simboluri împărțite; atunci însă, ajungând mai presus de acestea, 


*% Din slujba înmormântării. 

* Pr.Prof.Dr. Dumitru Stăniloae, Semnificaţia luminii dumnezeieşti ..., p. 444. 

3% Învățăturile lui Neagoe Basarab către fiul său Teodosie, text ales şi stabilit de Florica 
Moisii şi Dan Zamfirescu, Bucureşti, 1970, pp. 246-247. 

% Sf. Grigorie Palama, Cuvânt pentru cei ce se liniştesc cu evlavie..., p. 216. 

%7 Jean-Frangois Colosimo, Gregoire Palamas, art. în Dictionnaire critique de Theologie, 
PUF, Paris, 1998, pp. 508-510. 


100 


vom privi lumina veşnică în chip nemijlocit, nefiind la mijloc nici o perdea“*. 
Această lumină nefiind nici materială, nici spirituală, ci divină şi necreată, se 
comunică omului întreg, făcându-l viu în comuniune cu Sfânta Treime. 
Această comuniune cu Dumnezeu, în care cei drepţi vor fi în cele din urmă 
transfiguraţi de lumină şi vor deveni ei înşişi strălucitori ca soarele, este cea 
care constituie fericirea veacului ce va să vină - starea de îndumnezeire a 
făpturilor, când Dumnezeu va fi totul în toate, nu în fiinţa Sa, ci prin energia Sa, 
adică prin har sau lumină necreată“”. Tocmai această comuniune cu Sfânta 
Treime, în care drepţii vor fi transfiguraţi şi vor străluci ca soarele, este cea care 
constituie frumuseţea veacului viitor. Starea  îndumnezeită va vedea pe 
Dumnezeu care va fi totul în toate prin lucrările/energiile Sale. Vederea feţei 
luminoase a lui Dumnezeu va fi vederea lui Hristos transfigurat, a firii Sale 
umane îndumnezeite care, ca <<un candelabru de cristal>>, va face <<să 
strălucească splendoarea negrăită a firii una în trei Ipostasuri>>"*. 

Mulţi sfinți au văzut lumina dumnezeiască încă din viaţa aceasta, 
învrednicindu-se de ea ca de o arvună a fericirii veşnice. Unora, Domnul Hristos 
le-a dăruit ca în timpul rugăciunii sau al chinurilor pentru EI, trupul lor să 
răspândească lumină, încât străluceau, fiind învăluiţi în lumină. Sfinţii ne 
îndeamnă pe toţi să dorim a fi luminaţi de această lumină dumnezeiască şi să ne 
silim a încălzi în noi dragostea şi dorirea slavei şi frumuseţii dumnezeieşti. 
Numai în felul acesta putem înfrunta întunericul, când Dumnezeu-Lumina este 
Cu noi şi în noi. 

Cei plecaţi din lumea aceasta, în nădejdea învierii şi a vieţii veşnice, văd 
lumina dumnezeiască. Pe pământ o pot vedea, când voința lui Dumnezeu 
îngăduie, cei cu inima curată, aşa cum a spus Însuşi Mântuitorul (Mt., 5, 8). 


%% Sf. Grigorie Palama, op. cit., p. 295. 
5 VI. Lossky, Vederea lui Dumnezeu... pp. 140-141. 
*% Paul Evdokimov, op. cit, p. 77. 

VI. DUMNEZEU ESTE IUBIRE (I IOAN, 4, 8, 16) 


A vorbi despre iubire înseamnă a vorbi despre Dumnezeu, iar acest lucru 
nu are limite, Dumnezeu fund nemărginit. Majoritatea religiilor valorizează 
dragostea, compasiunea şi empatia. Religia creştină este numită şi religia iubirii 
de oameni, căci, într-adevăr, multe sunt cele care caracterizează creştinismul, 
dar mai mult decât toate şi mai puternică decât toate este dragostea reciprocă şi 
pacea“”. Creştinismul consideră iubirea ca avându-și rădăcinile în natura lui 
Dumnezeu'”. Sfântul Evanghelist loan, teologul dragostei dumnezeieşti, 
exprimă plenitudinea fiinţei şi prezenţei lui Dumnezeu prin cuvântul iubire: 
Dumnezeu este iubire şi cine rămâne în iubire, rămâne în Dumnezeu şi 
Dumnezeu rămâne în el (l In., 4, 16). Dumnezeu este iubire în Sine nu numai în 
raport cu omul şi cu întreaga lume; este iubire prin revărsarea Lui spre lume, dar 
era iubire şi înainte de a fi lumea. Iubirea presupune două sau mai multe 
persoane care se iubesc. Dumnezeu e Treime de Persoane, care se iubesc, se 
comunică reciproc şi se împărtăşesc deopotrivă. Prin Hristos am aflat că 
Dumnezeu este iubire, că Dumnezeu ne este Tată iubitor, iar noi suntem fii ai 
Lui. Dumnezeu este iubire, iubirea e viața însăşi a naturii divine“”*, iubirea ține 
ființial de Dumnezeu“, iar potrivit teologului P. Florensky este chiar ființa lui 
Dumnezeu, este actul Lui substanţial'”. Dacă dragostea include orice faptă a lui 
Dumnezeu, orice relație cu Fiul şi creaturile Sale, este pentru că ea face parte din 
natura lui Dumnezeu, această proprietate (dragostea) nefiind distinctă de natura 
Sa. Dumnezeu, în Însăşi Fiinţa Sa, este dragoste, nu ca şi cum ar avea o calitate 
abstractă, ci fiind vitalitate, putere, bunătate răspândită — se transmite în 
întregime Fiului”. În alte cuvinte, agape-ul stabileşte o asociere de natură şi 
viaţă între Cel Născut şi Tatăl Său Ceresc. Prin experienţa agape-ului — dragoste, 
credinciosul îşi dă seama ce este Dumnezeu”, iar a-L cunoaşte pe Dumnezeu 


1 Sf. loan Gură de Aur, Omilia 31, 1, la Evrei, P.G., LXIII, col. 213. 


*% William R. Clough, 10 be loved and to love, in Journal of Psychology and Theology, 2006, 
Vol. 34, No. 1, p. 29. 


3 Sf. Grigorie de Nyssa, Despre suflet şi înviere, P.G., XLVI, col. 196 C. 


%4 Pr.Prof.Dr. Dumitru Stăniloae, Teologia Dogmatică Ortodoxă, vol. L, Bucureşti, 1978, p. 
297. 


*% Pavel Florensky apud Pr.Prof. D. Stăniloae, Sfânta Treime, structura supremei iubiri, în 
Studii Teologice, Anul XXII (1970), Nr. 5-6, p. 337. 


*% C. Spieq, O.P., Agape dans le Nouveau Testament — analyse des textes, UI, J. Gabalda & C 
ie, Editeurs, Rue Bonaparte, 90, Paris, 1959, pp. 276-277. 


57 Ibidem, p. 278. 

din legătura cu lisus Hristos, înseamnă să realizezi că El este dragoste"*. Şi în 


rugăciunile şi slujbele Bisericii Ortodoxe, unul dintre cele mai semnificative 
nume divine sub care este adorat Dumnezeu este /ubitorul de oameni. Ritualul 
Liturghiei şi al Tainelor, al Laudelor şi lerurgiilor, întreg cultul ortodox cuprinde 
o mulțime de texte prin care se invocă iubirea de oameni a lui Dumnezeu, 
lubitorul de oameni. Dumnezeu rămâne într-o transcendenţă inaccesibilă 
omului, după ființă, căci nimeni n-a văzut vreodată pe Dumnezeu (loan 1, 18; 4, 
12). Totuşi, EI se revelează, se manifestă în raport cu lumea pe care a zidit-o şi o 
susţine în fiinţă, prin energiile Sale“. Harul iubirii de oameni lucrează în toată 
istoria căderii şi cea a mântuirii, căci ce n-a făcut oare Dumnezeu ca să fie iubit 
de noi? Ce mijloc n-a întrebuințat? Ce a trecut cu vederea? L-am batjocorit fără 
ca El să ne nedreptăţească cu ceva, ci din contra bine făcându-ne şi 
încărcându-ne cu mii de bunătăți. (...) Să ne gândim de câte ori Îl batiocorim 
chiar după miile de bunătăţi, şi cum EI încă ne mângâie, de câte ori fugim de 
Dânsul, şi totuşi El nu ne trece cu vederea, ci apucă înaintea noastră şi ne 
atrage spre Dânsul. Dacă toate acestea le gândim, vom putea desigur să 
aprindem în noi acea poftă şi acea dragoste către El'%. De aceea, în alt loc, 
acelaşi Sfânt Părinte ne îndeamnă în felul următor: Dumnezeu ne-a dat multe căi 
de mântuire; să nu le nesocotim“”. Lubirea lui Dumnezeu faţă de om constituie 
raţiunea şi condiţia procesului soteriologic. În virtutea acestei iubiri, Dumnezeu 
nu s-a întors cu totul de la zidirea Sa, nici n-a uitat lucrurile mâinilor Sale când 
omul s-a desprins, prin păcat, din comuniunea originară“?. Fiul lui Dumnezeu 
îmbracă prin chenoză chipul de rob (Filip., 2, 6-11), spre o apropiere deplină față 
de noi, făcând din păcatele noastre, păcatele Sale, pentru a face din dreptatea 
Sa dreptatea noastră“. 

În operele lor, Părinţii Bisericii au făcut dese referiri la coborârea lui 
Hristos cea negrăită pentru noi, spre a ne face părtaşi dumnezeirii Sale. În 
literatura patristică s-a pus un deosebit accent pe întruparea Fiului lui 
Dumnezeu, văzându-se în aceasta modalitatea prin care natura omenească poate 
să participe la slava dumnezeiască. 

Dintru început, trebuie precizat că scopul Sfinților Părinţi nu este de a 
alcătui şi sistematiza întreaga învăţătură dogmatică despre Întrupare, Taina cea 


5% Ibidem, p. 321. 


* Diac. Asistent I. Bria, Iisus Hristos — Iubitorul de oameni, în rev. Ortodoxia, Anul XVIII 
(1966), Nr. 1, p. 55. 


*% Sf. loan Gură de Aur, Comentariile sau explicarea Epistolei către Romani, traducere din 
limba elină, ediţia de Oxonia, 1849 de Arhim. Theodosie Athanasiu, Bucureşti, 1906, pp. 70, 
12; 

%1 Idem, Omilii la Faptele Apostolilor, XXI, 4, P.G., LX, col. 169. 


%2 Diac. Asistent I. Bria, art. cit., p. 39. 


*% Fer. Augustin, Ennarrationes in Psalmos. Ennarratio II in Psalmum XXI, P.L., XXXVI, 
col. 171. 

mare a creştinătăţii (| Tim., 3, 16), această taină cu totul misterioasă a venirii 
lui Dumnezeu la oameni“, ci ei vorbesc la cererea ucenicilor, dorind să-i înveţe 
şi să-i îndemne pe aceştia, pe calea căutării lui Dumnezeu şi a trăirii în EL, 
fiindcă EI ni s-a revelat nouă atât cât suntem în stare să-L primim, căci dacă 
Dumnezeu ar fi cu totul ascuns şi de nepătruns, noi nu puteam şti nimic despre 
El. Cu toate acestea, bogăţia de mister a Tainei Întrupării nu poate fi înţeleasă 
deplin şi nici exprimată în mod corespunzător, căci cele ce ţin de întruparea 
Fiului lui Dumnezeu covârşesc cu prisosinţă şi mintea şi cuvântul şi tot auzul şi 
înțelegerea“. 

Întruparea Cuvântului, adică coborârea Sa în mijlocul făpturii pe care a 
zidit-o şi asumarea integrală a condiţiei umane constituie momentul central al 
istoriei. Întruparea Fiului înseamnă Revelația iubirii treimice: Dragostea lui 
Dumnezeu s-a arătat prin faptul că Dumnezeu a trimis în lume pe singurul său 
Fiu, ca noi să trăim prin EI (| In., 4, 9). Prin Întrupare, Hristos ne dezvăluie 
nouă la maximum valoarea omului în faţa Creatorului, pe de o parte, iar pe de 
altă parte, cât de grav a fost păcatul de a trebuit ca Fiul lui Dumnezeu să Se 
întrupeze, căci putea trimite un prooroc sau un înger, dar nu ar fi fost îndeajuns. 
Întruparea deci ne arată în mod concret că Dumnezeu este iubire (| In., 4, 16), ne 
revelează în primul rând iubirea lui Dumnezeu. £/ a luat trup ca noi numai din 
iubire: în afară de aceasta, altă cauză a Întrupării nu există“. 

Întreagă Sfânta Treime participă la Întruparea Domnului Hristos: în întreg 
Fiul, care împlinea taina mântuirii noastre prin Întrupare se afla întreg Tatăl 
după fiinţă, nu întrupându-Se, ci binevoind să se întrupeze Fiul; şi în întreg 
Fiul, se afla întreg Duhul Sfânt după fiinţă, nu întrupându-Se, ci conlucrând cu 
Fiul la întruparea cea negrăită pentru noi“, Sfântul Maxim confirmând şi 
întărind astfel cuvântul Sfântului Pavel, care spune că Dumnezeu era în Hristos, 
împăcând lumea cu Sine Însuşi. (Ul Cor., 5, 19). 

Este interesant de remarcat că, Întruparea Fiului, rânduită din veşnicie, ar 
fi avut loc independent de căderea lui Adam. Astfel, Taina Întrupării e privită în 
scrierile patristice şi mai ales la Sfântul Maxim Mărturisitorul ca una care 
dinainte de veacuri a fost cugetată şi rânduită, anume a fost rânduită unirea 
hotarului (definitului) şi a nehotărniciei (indefinitului), a măsurii şi a lipsei de 


măsură, a marginii şi a nemărginirii, a Creatorului şi a creaturii, a stabilităţii şi a 


%1 Sf. Maxim Mărturisitorul, Questiones ad Thalasium, 66, P.G., XC, col. 621. 


%5 Calist Catafygiotul, Despre unirea dumnezeiască şi viaţa contemplativă, cap. 71, în 
Filocalia sau culegere din scrierile Sfinţilor Părinţi care arată cum se poate omul curăţi, 
lumina şi desăvârşi, vol. VIII, traducere din greceşte, introduceri şi note de Dumitru 
Stăniloae, Membru de onoare al Academiei Române, Edit. Humanitas, Bucureşti, 2002, pp. 
449-450. 


%% Sf Ioan Gură de Aur, Omilia V la Evrei, |, P.G., LXIII, col. 47. 


%7 Sf. Maxim Mărturisitorul, Răspunsuri către Talasie, răsp. 60, în Filocalia..., vol. III, Edit. 
Humanitas, Bucureşti, 1999, p. 307. 

mişcării, această taină arătându-se în Hristos care S-a arătat, aducând prin ea 
împlinirea hotărârii de mai înainte a lui Dumnezeu“*. Părintele Profesor 
Dumitru Stăniloae, pornind de la cuvintele Sfântului Maxim, afirmă că nu abia 
păcatul lui Adam, ci însăşi constituţia lumii, aşa cum a ieşit din gândul şi actul 
creator al lui Dumnezeu, o îndrumă spre Hristos"”, căderea numai a imprimat 
Întrupării caracterul de chenoză căci, aşa cum spuneam şi mai sus citându-l pe 
Sfântul Maxim, aspiraţia eternă a creaturii ar fi unirea cu necreatul şi acesta ar fi 
temeiul Întrupării. Aceasta este de fapt şi caracteristica iubirii: ea se uită pe sine 
cu totul, jertfindu-se pentru celălalt, ea este o chenoză voluntară a unei persoane 
pentru a face să crească cealaltă persoană. Părinţii vorbesc despre Întruparea 
Domnului, ca despre cel mai minunat act care s-a întâmplat şi nu păcatul sau 
diavolul a determinat acest act, care a fost atât unul de restaurare cât şi unul de 
dragoste. Ceea ce uimeşte cel mai mult este nemărginita dragoste a lui 
Dumnezeu față de om, căci Dumnezeu L-a dat pe Unul Născut Fiu al Său, 
pentru mântuirea neamului omenesc. Deci, nu păcatul omului a determinat pe 
Fiul lui Dumnezeu să Se întrupeze, ci iubirea Lui nemărginită pentru om, căci 
dacă Întruparea ar fi fost determinată de cădere, ar fi însemnat că Satana a 
determinat acest act, care este cel mai minunat pentru creaţie. Întrupându-Se, 
Fiul lui Dumnezeu ne dezvăluie valoarea omului şi a lumii întregi pentru 
Dumnezeu, arătând care trebuie să fie scopul de căpătâi al omului şi al lumii în 
faţa lui Dumnezeu. Prin Întruparea Sa, Domnul a vrut ca omul să cunoască şi să 
înţeleagă cât de mult îl iubeşte pe el Dumnezeu, căci Fiul lui Dumnezeu din 
iubire S-a întrupat, ca să fie cât mai aproape de om. Astfel, El poartă în Sine 
firea omenească, pentru că este om adevărat, adică Dumnezeu-Omul. Și prin EI 
gura omenească a devenit gura lui Dumnezeu Cuvântul, ochii omeneşti au 
devenit ochi ai lui Dumnezeu Cuvântul“. Această apropiere deplină a lui 
Hristos faţă de noi, şi îmbrăcarea prin chenoză a chipului de rob (Filip., 2, 6-11), 
căci toate s-au făcut prin El şi pentru EI, implică şi răspundere din partea 
noastră; iubirea Lui pentru noi trebuie să nască iubirea noastră faţă de EI. 
Hristos rămâne de-a pururi Veşnicul îndrăgostit: 

mai iubitor decât orice prieten, 

mai drept decăt orice stăpân, 

mai mângâietor decăt orice tată, 

mai întru noi decât orice mădular al nostru, 


*% Ibidem, răsp. 60, pp. 304-305. 


*% Pr. Prof. Dr. Dumitru Stăniloae, notă explicativă nr. |, în Filocalia ..., vol. III, Edit. 
Humanitas, Bucureşti, 1999, p. 305. 


+10 Pr. Stăniloae în 7 dimineți cu părintele Stăniloae — interviuri realizate de Sorin Dumitrescu, 
Editura Anastasia, Bucureşti, p. 9. 

mai de trebuință nouă decât chiar inima noastră“. Datoria noastră 


constă în a-l răspunde şi Lui cu iubirea noastră şi a răspunde tuturor oamenilor 
cu puterea iubirii ce ne-o dă El. În acest sens, Sfântul Simeon Noul Teolog 
spune: Dumnezeu pururea voieşte să-și descopere şi să ne arate iubirea Sa faţă 
de noi, ca şi noi, înțelegând şi respectând marea Sa bunătate, să voim să-L 
iubim pe El'?. De nu ne-ar fi atins cu iubirea Lui până în adâncurile inimii, noi 
nu L-am fi căutat. Ceea ce ne cere Hristos este să înțelegem cât de mult ne 
iubeşte EI, căci această înţelegere este începutul iubirii de EI şi al sălăşluirii Lui 
în noi: Ai început să-L iubeşti pe Dumnezeu? Dumnezeu a început să locuiască 
în tine. lubeşte pe Cel care a început să locuiască în tine pentru ca Desăvârşitul 
tău Locuitor să te desăvârşească şi pe tine“. Aşadar, noi Îl iubim pentru că am 
fost iubiţi de El mai întâi, şi astfel, uniţi cu EI prin iubire, primim iubire din 
iubirea Lui faţă de noi care este infinită. Noi, cei care ne-am simțit iubiţi, sub 
îndrumarea Sfântului Duh, devenim mai iubitori. Noi, cei care ne-am Simţit 
iertaţi, sub îndrumarea Sfântului Duh, devenim mai iertători. Noi, cei care ne- 
am simţit cercetaţi, sub îndrumarea Sfântului Duh, am devenit mai cinstiți. Noi, 
cei care ne-am simţit vindecaţi, sub îndrumarea Sfântului Duh, devenim mai 
vindecători ai altora“. Aşa cum Fiul lui Dumnezeu S-a făcut om pentru noi, 
arătând că Dumnezeu nu e departe de om, căci dă atâta valoare omului, încât se 
face şi el om“, aşa şi noi să ne îndumnezeim pentru El, să răspundem cu iubire 
la iubirea Lui, şi să ne dăruim pe noi întregi, ca să-l primim pe EI întreg, Hristos 
dorind să-Şi continue Întruparea în fiecare din noi. Referindu-se la răspunsul 
prompt şi pozitiv pe care omul e dator să-l dea Dumnezeului-lubire, un scriitor 
creştin din primele secole scrie: 

Tu ai dăruit inima Ta, Doamne, credincioşilor Tăi. 

Tu ne-ai dăruit nouă prietenia Ta, 

nu pentru că aveai nevoie de noi, 

ci că noi pururea avem nevoie de Tine ... (oda 4) 

A devenit ca mine ca să pot să-l primesc pe El. 

Întru asemănarea mea S-a făcut ca să pot să mă îmbrac cu EL 

Și nu m-am înfricoşat de EI când L-am văzut, căci a fost îndurător cu 

mine. 

Ca firea mea a devenit, ca să-L pot înţelege. 

Și fața mea a luat, ca să nu-mi mai întorc faţa de la EL. (oda 7)"*. 


“1! Sf. Nicolae Cabasila, cf. Kallistos Ware, Ortodoxia, calea dreptei credinţe, trad. de E. 
Chiosa, G. Jacotă şi Pr. D. Ailincăi, Edit. Trinitas, laşi, 1993, pp. 12-13. 


2 Sf. Simeon Noul Teolog, Cuvântări morale, cuv. 10, în Filocalia..., vol. VI, Edit. 
Humanitas, Bucureşti, 1997, p. 142. 


“1 Fer. Augustin, Comentar la 1 loan, P.L., XXXV, col. 2043. 
++ William R. Clough, art. cit., p. 30. 


+15 Pr. Stăniloae în 7 dimineţi cu părintele Stăniloae ..., p. 251. 

Întruparea Fiului e un act profund: El ia firea noastră, se face Frate al nostru în 
Duhul Sfânt, să devenim şi noi frați ai Lui, şi fii Unicului Părinte Ceresc, în 
acelaşi Duh cu EI, dar în acelaşi timp aduce cu Sine Treimea şi viaţa — de viaţă 
făcătoarei Treimi (...) ne descoperă şi ne împărtăşeşte din Sine viaţa plină de 
lumină şi de iubire a Prea Sfintei Treimi“. Conform învăţăturii Sfinţilor Părinţi, 
numai prin coborârea Fiului lui Dumnezeu la noi şi prin asumarea de către El a 
condiției umane, natura omenească putea fi regenerată: Logosul a coborât la noi 
pentru că noi nu eram capabili să ne ridicăm la înălțimea Sa“. Hristos prin 
întruparea Sa a îndumnezeit trupul pe care l-a luat, făcându-ne vii pe toţi, nu prin 
trupul stricăcios, ci prin cel îndumnezeit. Dumnezeu a mântuit ceea ce şi-a 
asumat în actul Întrupării. Cât S-a împărtăşit Fiul lui Dumnezeu prin întrupare 
din neputința noastră, atât vom primi din puterea Lui. Semnificativă este 
relatarea scriitorului filocalic Talasie Libianul, care ne arată că Hristos ni S-a 
arătat prin suflet, trup şi dumnezeire, ca să izbăvească din moarte şi sufletul şi 
trupul ca un Dumnezeu“ şi El făcându-Se trup, nici ceea ce era n-a prefăcut, 
nici ceea ce a devenit n-a preschimbat“, având toate câte le are Tatăl, afară de 
nenaştere, având şi toate câte le are Adam cel dintâi, afară de păcat. Hristos s-a 
dat morții pentru noi, pentru ca prin moartea Lui să ne readucă pe noi la 
viață”!. Numai prin primirea Vieţii Înseşi, omenirea putea fi readusă la viaţă. 
Fericitul Ieronim (420), care a petrecut 30 de ani în faţa peşterii Betleemului, 
dimineaţa înainte de a-şi începe lucrul, contemplă şi grăieşte Domnului: 
<<Pruncule, pruncuşor iubit, cum suferi Tu pe paie şi ogrinji (...) Aş vrea să-ţi 
dăruiesc ceva ...>> Şi oferea tot ce avea el. lar Pruncul lisus îi spune: 
<</leronime, toate ale tale, ale lumii, le am>>. <<Atunci, ce să-ţi dau, 
Doamne?>> lisus Hristos îi răspunde: <<leronime dă-Mi păcatele tale! Eu 
pentru aceasta am venit: să ridic păcatele lumii şi să-i dăruiesc viaţa, 
nevinovăția, sfințenia Mea ....>>*”. 

Umanitatea Cuvântului, ipostaziată în EI, penetrată de energia Lui, este 
fundamentul învăţăturii despre îndumnezeirea noastră, aşa de scumpă Sfinţilor 


Părinţi'”. Hristos S-a întrupat ca să sfinţească natura umană şi să-i confere 


416 *** Odele lui Solomon — rugăciuni creştine din secolele I-II, traducere şi introducere loan- 
Valentin Istrati, Edit. Anastasia, Bucureşti, 2003, p. 169. 

17 Pr.Prof. C. Galeriu, la lerom. Ioanichie Bălan, în Convorbiri duhovniceşti, Editura 
Episcopiei Romanului şi Huşilor, 1984, pp. 209-210. 

"15 Sf. Grigorie de Nyssa, Comentar la Fericiri, omilia |, P.G., XLIV, col. 1201C. 


“9 Talasie Libianul, Despre dragoste, suta a patra, cap. 59, în Filocalia..., vol. IV, Edit. 
Humanitas, p. 37. 
420 


Ibidem, suta a doua, cap. 94, p. 26. 
*1 Sf. Grigorie de Nyssa, Marele cuvânt catehetic, 31, P.G., XLV, col. 80B. 


“2 Preot Constantin Galeriu, Tâ/curi la mari praznice de peste an, 22 de modele emiletice, 
Editura Anastasia, Bucureşti, 2001, pp. 25-26. 


%3 ]. Meyendorft, Le Christ, dans la Theologie byzantine, Paris, Les Editions du Cerf, 1969, 
p. 106. 

posibilitatea îndumnezeirii. Sfântul Atanasie a rezumat astfel această dogmă: 
Dumnezeu s-a făcut om pentru ca omul să devină Dumnezeu“, dogmă ce 
constituie, de altfel, sinteza Ortodoxiei. Ideea aceasta o întâlnim în toată 
literatura patristică. EI S-a făcut Fiu al omului, ca să-i facă pe oameni fii ai lui 
Dumnezeu“?. Deci, Hristos S-a împărtăşit de ale noastre, ca să ne facă pe noi 
părtaşi de ale Sale. Aceasta-i marea iubire a lui Hristos, că ne iubeşte şi nu vrea 
nimic în schimb pentru aceasta. Cât de minunată este taina iubirii! Ea-l face pe 
Dumnezeu om şi pe om dumnezeu. Domnul Hristos S-a făcut pârga rezidirii şi 
nemuririi noastre întru nestricăciune“ şi prin firea omenească asumată ne-a 
comunicat puterea dumnezeirii Sale. Omul devine atât dumnezeu pe cât 


*4 Sf. Atanasie cel Mare, De incarnatione Verbi, 54, P.G., XXV, col. 192. 

%5 Din pricina prea marei sale dragoste, S-a făcut ceea ce suntem noi, pentru ca să ne aducă 
şi pe noi în starea de a fi ceea ce este El. (St. Irineu al Lyonului, Contra eresurilor, V, P.G., 
VII, col. 1120); Căci aceasta a fost misiunea Fiului lui Dumnezeu ca devenind om, propria 
formă pe care a asumat-o să o ducă din nou la chipul frumuseţii exemplare ca să fie din nou 
ceea ce a fost la început. (Sf. Grigorie de Nyssa, Despre Fericiri, Cuvântul I, P.G., XLIV, col. 
1197 BC); Cuvântul lui Dumnezeu S-a făcut om, ca şi tu să afli de la om, că omul poate 
ajunge Dumnezeu. (Clement Alexandrinul, Cuvânt de îndemn către eleni, cartea I, 8, 4, col. 
PSB., vol. 4, p. 75); Întruparea Mântuitorului s-a făcut cu scopul mântuirii lumii, eliberării 
neamului omenesc şi purtării noastre de grijă. (Asterie al Amasiei, Cuvânt de laudă la 
Sfântul Ștefan cel dintâi mucenic, P.G., XL, col. 340B); Cuvântul (...) S-a pogorât, S-a 
întrupat, S-a făcut om, a pătimit toate acestea şi multe altele pentru el (om), pentru ca să-l 
izbăvească de moarte şi de stricăciune şi să-l facă fiu al lui Dumnezeu şi dumnezeu, 
asemenea Lui. (Sf. Simeon Noul Teolog, Tratate teologice şi etice, cuv. VIII), Care e scopul 
iconomiei întrupării lui Dumnezeu — Cuvântul, vestit în toată dumnezeiasca Scriptură şi citit 
de noi, dar nepătruns? Nu e decât acela ca, împărtăşindu-se de ale noastre, să ne facă pe noi 
părtaşi de ale Sale. Căci Fiul lui Dumnezeu de aceea s-a făcut Fiu al omului, ca să ne facă pe 
noi, oamenii, fii ai lui Dumnezeu, ridicând după har neamul nostru la ceea ce este El după 
fire, născându-se de sus în Duhul Sfânt şi introducându-ne îndată în Împărăţia cerurilor; mai 
bine zis, dăruindu-se, să o avem pe aceasta înlăuntrul nostru (Luca 17, 21), ca să nu avem 
numai nădejdea de a intra în ea, ci având-o încă de acum ... (Sf. Simeon Noul Teolog, Cele 
225 de capete teologice şi practice, cap. 88, în Filocalia..., vol. VI, p. 84); El a luat pedepsele 
trimise asupra omului pentru păcatul neascultării de către hotărârea dumnezeiască: moartea, 
osteneala, foamea şi cele asemenea acestora, făcându-se ceea ce suntem noi, ca noi să ne 
facem ceea ce este El; <<Cuvântul trup s-a făcut>> (I In., 1, 14), ca trupul să se facă 
Cuvânt. (Marcu Ascetul, Epistola către Nicolae Monahul, în Filocalia..., vol. 1, Edit. 
Humanitas, p. 323); Prin iubirea Sa mai presus de minte şi nesfârşită pentru om, Dumnezeu a 
devenit cu adevărat şi prin natură tocmai ceea ce iubea (adică om - n.L.P.). (Sf. Maxim 
Mărturisitorul, Ambigua, 5, P.G., XCI, col. 1048 C); Drept aceea să ne dăm pe noi înşine 
Domnului în întregime ca să-L primim pe El întreg. Să ne facem dumnezei pentru El. Căci 
pentru aceasta s-a făcut om, fiind Dumnezeu şi stăpân prin fire. (Sf. Maxim Mărturisitorul, 
Cuvânt ascetic, cap. 43, în Filocalia..., vol. IL, p. 50); S-a făcut Fiul lui Dumnezeu om pentru 
tine, fă-te şi tu dumnezeu pentru El. (Sf. Varsanufie şi loan, Scrisori duhovniceşti, răsp. 199, 
în Filocalia..., vol. XI, pp. 231-232); Dumnezeu S-a făcut om pentru ca omul să poată deveni 
Dumnezeu. (Sf. Grigorie de Nazianz, Poeme dogmatice, X, 5-9, P.G., XXXVII, col. 465 şi Sf. 
Grigorie de Nyssa, Marele Cuvânt Catehetic, XXV, P.G., XLV, col. 65D). 


%6 Sf. Simeon Noul Teolog, Cuvântări morale..., cuv. 3, în Filocalia..., vol. VI, Edit. 
Humanitas, p. 19 

Dumnezeu s-a făcut om. Prin Întrupare, Fiul lui Dumnezeu a devenit fratele 
nostru, iar Tatăl Său a devenit Tatăl nostru. Făcând referire la aceasta, Sfântul 
Simeon Noul Teolog menţionează că, prin Întrupare, unirea pe care o are Hristos 
prin fire cu Tatăl, făgăduieşte să o aibă prin har şi cu noi, dacă vrem şi dacă vom 
lucra poruncile Lui şi precum EI este în Tatăl şi Tatăl este întru EI, aşa Fiul lui 
Dumnezeu este întru noi şi noi, dacă voim, vom fi întru Tatăl prin har“. 

Fără coborârea Cuvântului în mijlocul lumii create, nici transfigurarea 
cosmosului nu putea fi realizată. Omul, după cădere, despărțit de Dumnezeu, 
zdruncinat în fiinţa sa, nu a mai fost capabil de a se vindeca singur, iar prin 
căderea sa, el a pus în primejdie şi existența cosmosului, desfigurându-se astfel 
opera lui Dumnezeu, dar întrupându-Se Hristos, va restabili ordinea cosmică şi 
va restaura umanitatea noastră luând-o cu totul întru Sine. 

Atunci când se referă la modul necuprins al zămislirii Domnului, Părinții 
precizează că Hristos S-a făcut semănătorul propriului Său trup, şi S-a născut 
după trup din firea noastră cea desfrânată în chip nepăcătos, din Duhul Sfânt 
luându-și sufletul ca din sămânță bărbătească, iar trupul formându-l din sângele 
feciorelnic, neruşinându-Se de noi Domnul Hristos, ci umilindu-Se pe Sine şi 
luând asupra Sa pe omul căzut sub patimile de ocară şi sub osânda 
dumnezeiască, S-a făcut întru toate asemenea nouă afară de păcat. Chiar dacă şi 
îngerii au ştiut despre taina cea din veac ascunsă, căci proorociile despre 
Hristos s-au făcut prin îngeri, zămislirea Domnului e binevestită de Gavriil şi 
păstorii sunt învăţaţi prin îngeri, totuşi, le-a rămas ascuns modul necuprins al 
zămislirii Domnului, cum fiind întreg în Tatăl şi întreg în toate, şi toate 
umplându-le, era întreg în pântecele Fecioarei“. La aceasta se referă Biserica 
când cântă taina cea din veac ascunsă şi de îngeri neştiută, sau taina la care şi 
îngerii doresc să stea să privească (| Pt., 1, 19). 

Întruparea a devenit adevăr şi certitudine chiar pentru omul simplu, care a 
intuit că este singurul adevăr mântuitor, singura şansă a omului“*. O istorie din 
cartea Limonariu a lui loan Moshu, pe la sfârşitul secolului VI d.Hr., este 
grăitoare în acest sens. Ea relatează că, fiind osândit odată un ucigaş la 
decapitare, venea în urma lui un monah, care voia să vadă cum îi taie capul. Pe 
când mergea pe cale, văzând pe călugăr că vine după el, îi zise: <<N-ai, oare, 
avva, chilie sau n-ai ce face?>>. <<Negreşit, zise acela, am şi chilie şi treabă! 
>>, <<Atunci, îi spuse ucigașul, pentru ce nu stai în chilie să-ţi plângi păcatele 
tale?>>. <<Aşa-i frate, zise monahul, nu mă prea îngrijesc de mântuirea 
sufletului meu. De asta vin, să văd cum ai să mori, ca măcar aşa să vin la 
pocăinţă> >. <<Mergi, avva, i-a spus ucigașul. Șezi în chilia ta şi mulţumeşte 


*7 Ibidem, cuv. 6, p. 84. 


%3 Sf. Maxim Mărturisitorul, Întrebări şi răspunsuri, răsp. 42, în Filocalia..., vol. II, Edit. 
Humanitas, p. 225. 


“9 Pr.Prof.Dr. George Remete, Suferința omului şi iubirea lui Dumnezeu, EIBMBOR, 
Bucureşti, 2005, pp. 29-30. 

lui Dumnezeu care ne-a mântuit. Odată ce S-a întrupat şi a murit Domnul 
pentru noi, omul nu mai moare de moarte veşnică>>*. 

Totuşi, această mare Taină a Întrupării rămâne inaccesibilă pentru 
gândirea omului simplu, ea putând fi descifrată fragmentar şi temporar doar de 
cei cu o bogată experiență duhovnicească. Taina Întrupării Cuvântului, 
cuprinde în sine înţelesul tuturor alegerilor şi tipurilor din Scriptură şi ştiinţa 
tuturor făpturilor văzute şi cugetate (...) Cel ce a cunoscut înțelesul tainic al 
învierii, a cunoscut scopul spre care Dumnezeu a întemeiat toate de mai 
înainte“. De o mare profunzime teologică sunt şi cuvintele Părintelui Stăniloae, 
care, fiind şi un bun cunoscător al firii umane, ne îndeamnă ca, primind puterea 
de la Hristos, să o folosim pentru a deveni şi noi puternici, Hristos oferindu-ne o 
mare cinste, noi să nu o refuzăm, ca să nu-l facem coborârea, osteneala şi jertfa 
zadarnice, râzând de ele“?. Noi trebuie să facem să rodească această maximă 
apropiere a lui Hristos faţă de noi, care e privită de Părinţi filocalici ca una ce 
covârşeşte şi mintea şi cuvântul şi înţelegerea, căci minune străină se întâmplă 
în cer şi pe pământ, că Dumnezeu este pe pământ şi omul în ceruri“*. 

Dumnezeu coboară printre oameni, se face ca unul din ei, suferă şi Se 
jertfeşte în locul lor. Dacă în celelalte religii omul este cel care se jertfeşte, iar 
Dumnezeu Cel ce primeşte, în creştinism jertfitorul este mai ales Dumnezeu, 
omul fiind mai ales primitorul. Prin chenoza Sa, Fiul lui Dumnezeu a deschis 
pentru toţi oamenii calea de acces la prezenţa şi slava Sa dumnezeiască. Hristos 
recapitulează în Sine prin firea umană asumată în ipostasul său dumnezeiesc, 
întreaga umanitate, şi-i face pe toţi oamenii părtaşi ai Tainei Sale. 

Fiul lui Dumnezeu, plin de compătimire şi de iubire pentru om, îşi relevă 
bogăţia infinită a iubirii Sale prin întrupare, dar El nu participă, numai într-un 
oarecare grad la suferința umană, prin condiţia umană asumată, ci merge până la 
capăt, asumându-și toată suferinţa fiinţei umane, sacrificându-se pentru aceasta, 
suportând pentru ea moartea şi restaurând-o prin omorârea morţii, sfărâmarea 
iadului şi învierea din morţi“. Mântuitorul a biruit puterea iadului, a omorât 
moartea şi l-a învins pe diavol cu propriile sale arme“. Învierea lui Iisus 
Hristos este iubirea lui Dumnezeu care asigură biruinţa fiinţei umane, este pârga 
învierii noastre. Aceasta este adevărata iubire, aşa cum a înţeles-o şi Gabriel 
Marcel: A spune cuiva că-l iubeşti înseamnă a-i spune: <<Tu nu vei muri 
niciodată!>>** Referindu-se la noianul de bunătăţi arătate de Hristos prin 
întruparea, jertfa şi învierea Sa, Petru Damaschinul spune: Ce vom da în schimb 


“0 loan Moshu, Limonariu, cap. 71, Editura Episcopiei Alba Iulia, 1991, p. 77. 
%1 Sf. Maxim Mărturisitorul, Centuriile gnostice, P.G., LXIII, col. 519. 


2 Pr. Prof. Dumitru Stăniloae, notă explicativă nr. 292, la răsp. 199, în Filocalia... vol. XI, 
Edit. Episcopiei Romanului şi Huşilor, p. 232. 


%  Talasie Libianul, op. cit., suta întâi, cap. 9, p. 19. 

Pr.Prof.Dr. George Remete, op. cit., pp. 26, 27. 


%5  Asterie al Amasiei, Cuvânt la începutul postului, P.G., XL, col. 388D. 

Domnului pentru toate câte ne-a dat nouă? Pentru noi Dumnezeu a venit între 
oameni; pentru firea cea stricată Cuvântul trup s-a făcut şi s-a sălăşluit între 
noi. La cei nemulțumitori a venit Făcătorul de bine; la cei robiţi, Slobozitorul, 
la cei ce şedeau în întuneric Soarele dreptăţii; pe cruce, Cel fără patimă; în iad, 
Lumina; în moarte, Viaţa; Învierea pentru cei căzuţi. Către EI vom striga: Slavă 
Ție Dumnezeul nostru!“ Prin întruparea, moartea şi învierea trupului Său din 
morţi, Logosul a acordat trupului nostru dimensiunea cea nouă a celei de-a doua 
creaţii şi 1-a asigurat nemurirea prin dragostea şi jertfa Sa. Astfel, omul a 
redevenit chipul lui Dumnezeu şi a fost repus în situaţia de a cunoaşte pe 
Dumnezeu şi a rămâne pentru totdeauna în comuniune cu El“. În centrul operei 
de răscumpărare a neamului omenesc stau patimile de bună voie şi moartea pe 
cruce. lubirea lui Dumnezeu pentru om se revelează mai ales în jertfă, prin 
aceasta ea făcându-se mai evidentă: Noi am cunoscut dragostea Lui prin aceea 
că El şi-a dat viaţa pentru noi (| In., 3, 16). În suferinţele Sale, Iisus n-a vrut de 
la om altceva decât un singur lucru: să accepte a răspunde cu iubire la iubirea ce 
i se arată. Prin iubirea Sa, Hristos a vrut salvarea omului. Crucea este cheia 
tainei iubirii lui Hristos. Fără Cruce am fi ştiut ceva despre iubire în general 
dar n-am fi ştiut nimic despre iubirea lui Dumnezeu faţă de noi. Abia prin 
moartea lui Hristos pe cruce, Dumnezeu îşi învederează negrâita Lui bunătate 
(dragoste) faţă de lume (Rom., 5, 8)“. În al doilea rând, crucea ne arată că 
agape este o iubire care, pentru salvarea celuilalt, nu se dă în lături de la nici o 
suferință. Dumnezeu nu ne putea da o altă dovadă mai mare de iubire, decât 
moartea lui lisus Hristos pentru răscumpărarea noastră. Dumnezeu şi Domnul L- 
a dat pentru dragostea Sa pe Însuşi Fiul Său la moarte prin cruce. Că aşa de mult 
a iubit Dumnezeu lumea, încât şi pe Unul-Născut Fiul Său L-a dat la moarte 
pentru ea (loan 3, 16). Nu pentru că n-a putut să ne izbăvească pe noi în alt 
chip, ci a voit să ne înveţe prin aceasta pe noi dragostea cea folositoare. Și ne-a 
apropiat pe noi de Sine în moartea Unuia-Născut Fiului Său. Și dacă ar fi avut 
ceva mai de preț decât pe Fiul Său, şi aceasta ne-ar fi dat-o, ca să se afle în EI 
neamul nostru. Și pentru dragostea Lui cea mare n-a voit să silească libertatea 
noastră, deşi putea să o facă, ci să ne apropie de Sine, prin dragostea cugetului 
nostru“. Potrivit Sfântului Nicolae  Cabasila, două particularități îl 
caracterizează pe cel ce iubeşte şi îi asigură biruinţa: faptul de a face bine, prin 
toate mijloacele, obiectului iubirii sale şi, la nevoie, de a suferi pentru el dureri 
% Gabriel Marcel apud Pr.Prof.Dr. George Remete, op. cit., p. 27. 


%7 Petru Damaschinul, Învățături duhovniceşti, în Filocalia... vol. V, p. 86. 


* J. Roldanus, Le Christ et 1'homme dans la theologie d'Atanase d'Alexandrie. Emde de la 
conjunction de sa conception de l'homme avec sa christologie, Leiden, E.J., Brill, 1968, p. 
350. 


“9 Dumitru Belu, Despre iubire, Editura Omniscop, Craiova, 1997, p. 86. 


+0 Sf. Isaac Sirul, Cuvinte despre sfintele nevoinţe, cuv. 81, în Filocalia... vol. X, pp. 395- 
396. 

şi chinuri teribile. Această a doua mărturie de iubire este mult superioară celei 
dintâi, ori, Dumnezeu era neputincios să o dea fiind nepătimitor (...) Atunci E 
născoceşte această umilinţă, caută să se pună în starea de a putea îndura dureri 
şi chinuri pentru a convinge de iubirea Sa pe cei pentru care va suferi atât“. 
Prin jertfa Sa, Mântuitorul a transformat moartea din pedeapsă pentru păcat în 
mijloc de înălțare a umanului la Dumnezeu şi de întărire a lui. Moartea devine 
jertfa prin care omul reîntărit spiritual se reuneşte cu Dumnezeu şi cu semenii 
săi prin iubire. Moartea suportată de Hristos creează în noi, dacă ne unim cu EI, 
o stare de încetare a alipirii egoiste şi pătimaşe de cele lumeşti şi de dăruire 
Tatălui şi voinţei Lui de a ne iubi unii pe alţii. Aceasta ne dă tăria de a birui 
moartea (Filip., 3, 10)'*?. Când vorbeşte despre pătimirile lui Hristos pe cruce, 
Sfântul loan Gură de Aur exclamă: Dacă mă întreabă cineva: ce lucru mare a 
făcut Hristos? Eu voi lăsa cerul, pământul, marea, învierea multor morţi şi alte 
minuni şi voi arăta doar crucea, care este mai slăvită decât toate. Crucea este 
vrerea Tatălui, Slava (Fiului) Unuia Născut, desfătarea Sfântului Duh, podoaba 
îngerilor. siguranța Bisericii, mândria lui Pavel". În alt loc, acelaşi Sfânt 
Părinte zice: Pentru aceasta Îl numesc pe Hristos Împărat, pentru că Îl văd 
răstignit. A se jertfi pentru cei conduşi este fapta unui împărat”. Atunci când 
face referire la negrăita dragoste a lui Dumnezeu pentru oameni, autorul patristic 
menţionat precizează: Cum? Nu numai că a dat pe Fiul Său Cel iubit, ci în aşa 
fel, încât să fie crucificat. Admiră bogăția iubirii sale faţă de om; pe Fiul Său 
iubit l-a dat pentru cei vrednici de ură“. Mântuitorul Hristos numeşte moartea 
Sa jertfă şi spune că pentru aceasta a venit, pentru a se jertfi (Mt., 20, 28). El nu 
ar fi refuzat să se Jertfească chiar şi numai pentru unul dintre noi, căci ne iubeşte 
pe fiecare CEL MAI MULT. Hristos iubeşte pe fiecare om cu aceeaşi dragoste 
cu care iubeşte întreaga lume“, pentru că fiecare om este unic în faţa lui 
Dumnezeu şi mai valoros decât toate galaxiile la un loc, deoarece numai pe om 
l-a făcut Dumnezeu după chipul Său, cu posibilitatea de a ajunge la asemănarea 
cu El şi a poseda prin har ceea ce El posedă prin fire; omul este şi veriga de 
legătură dintre lume şi Dumnezeu, căci în firea omenească s-a amestecat o 
anumită înrudire cu Divinitatea“. Referindu-se la valoarea negrăită cu care 


4! Sf. Nicolae Cabasila, Viaţa în Hristos, IV, A, 1; cf. Olivier Clement, Întrebări asupra 
omului, traducere din limba franceză de Ierom. Iosif Pop şi Pr. Ciprian Şpan, Alba Iulia, 1997, 
p. 49. 


2 A. Lemmonger, L. Cerfaux, Theologie du Nouveau Testament, Paris, 1963, p. 34. 


+5 Sf. loan Hrisostom, Despre Cruce, 2, P.G., XLIX, col. 396-397. 
+4 dem, Cuvântări la Praznice Împărăteşti, col. Izvoarele ortodoxiei, nr. 5, trad. de Pr. D. 
Fecioru, Bucureşti, 1942, p. 187. 

“5 Idem, Comentar la Efeseni, omilia |, 2, P.G., LXII, col. 14. 

+ Idem, Omilia II, 8 la Epistola către Galateni, P.G., LXI, col. 647. 


+7 Sf. Grigorie de Nyssa, Marele Cuvânt Catehetic, VI, P.G., XLV, col. 25D. 

Dumnezeu ne-a investit pe noi, Părintele Stăniloae remarcă: Jertfa lui Hristos n- 
ar fi fost desăvârşită dacă ar fi iubit numai EI, dacă n-ar fi arătat nevoia de 
iubirea noastră. Tocmai în aceasta stă lepădarea de Sine a lui Dumnezeu, în 
faptul de a fi acceptat să aibă nevoie de noi. În aceasta se manifestă valoarea 
negrăită şi veşnică pe care a pus-o în noi'*. 

Aşadar, Domnul nostru lisus Hristos s-a răstignit pentru mântuirea 
noastră, răscumpărarea neamului omenesc din robia păcatului, pentru împăcarea 
şi comuniunea lui iarăşi în iubire cu Dumnezeu, prin aducerea Sa ca jertfă 
Tatălui (| Cor., 15, 3). Prin jertfa Sa, Hristos va întemeia şi Noul Legământ, prin 
sângele jertfei Sale (Mt., 26, 28). Acolo unde este jertfa, spune Sfântul loan 
Gură de Aur, acolo este nimicirea păcatelor, acolo este împăcarea cu Stăpânul, 
acolo este sărbătoare şi bucurie“. Scopul suprem al operei de răscumpărare 
este fericirea umană, finalizată şi împlinită prin învierea Sa din morți. Sfântul 
loan Gură de Aur pune în paralelă acțiunile adversative ale celor doi 
reprezentanţi ai omenirii (Adam şi Hristos): Luând chiar semnele aceluia, cu ele 
a atacat (...) Eva încă era fecioară, căci încă nu cunoscuse bărbat, lemn era 
pomul şi moartea era pedeapsa lui Adam. Dar iată, iarăşi Fecioara şi lemnul şi 
moartea; însăşi simbolurile înfrângerii au ajuns simbolurile biruinţei. Căci în 
locul Evei, Maria; în locul lemnului cunoştinţei binelui şi răului, lemnul crucii; 
în locul morții lui Adam, moartea lui Hristos (...) Un lemn l-a trimis în iad, dar 
un lemn i-a rechemat de acolo pe cei plecaţi“. Sfântul Grigorie Teologul, în 
acelaşi sens, spune: Pentru aceasta lemnul Crucii pentru lemnul pomului din 
paradis (Fac., 2, 17). Pentru aceasta mâinile lui EHlristos pentru mâna lui Adam; 
mâinile cele întinse cu vitejie pe Cruce pentru mâna cea întinsă cu lăcomie spre 
pom; mâinile cele ţinute cu piroane pentru mâna cea slobodă; mâinile cele ce 
apropie marginile pentru mâna care a fost pricina izgonirii lui Adam (Fac., 3, 
24). Pentru aceasta înălțarea pe Cruce a lui Hristos pentru căderea lui Adam; 
adăparea cu fiere pentru gustarea lui Adam; cununa de spini pentru cununa 
stăpânirii celei rele; moartea lui Hristos pentru moartea lui Adam; întunericul 
din vremea răstignirii pentru lumina din paradis; îngroparea lui Hristos, pentru 
întoarcerea în pământ a lui Adam; învierea lui Hristos pentru învierea lui Adam 
şi a noastră. 

Toate acestea au fost învăţătură dată nouă de Dumnezeu şi vindecare a 
slăbiciunii noastre. Vindecarea aceasta a întors pe Adam cel vechi în raiul din 
care căzuse şi l-a apropiat de pomul vieţii, de care ne înstrăinase gustarea cea 
rea şi nechibzuită din pomul cunoștinței”. Hristos a biruit răul pentru totdeauna 
şi a făcut să troneze binele, a răscumpărat, a mântuit, a desăvârşit, schimbând 


“5 Părintele Stăniloae la Marc - Antoine Costa de Beaurgard, Mica dogmatică vorbită - 
dialoguri la Cernica, traducere de Maria Cornelia Ică Jr., Ediţia a II-a, Sibiu, 2000, p. 95. 


+9 Sf. loan Gură de Aur, Cuvântări la Praznice Împărăteşti..., p. 142. 


*0 Idem, Omilia la Crucea Domnului, în „Cuvântări la praznice împărăteşti”, col. Izvoarele 


ortodoxiei, nr. 5, trad. De Pr. D. Fecioru, Bucureşti, 1942, pp. 56-57. 

uneltele şi simbolurile înfrângerii cu cele ale biruinţei finale şi definitive. Astfel, 
aflăm cum în grădina Edenului a întins Adam mâna în mod egoist spre a gusta 
din acel pom, iar pe Golgota a întins Hristos mâinile în mod altruist, 
îmbrățişându-ne pe toţi; pentru că a vrut Adam să devină dumnezeu, fără 
ajutorul lui Dumnezeu, Fiul lui Dumnezeu a luat trup de om ca să repare 
greşeala celui dintâi; în Eden a scrâşnit acel pom din care rupt Eva fructul, pe 
Golgota s-au auzit bătăile de piroane în mâinile şi picioarele Domnului; prin 
femeie (Eva) a intrat păcatul în lume, tot prin femeie (Maica Domnului) ne-am 
mântuit de păcat; acolo (în Eden) vedem mândrie, pe Golgota însă numai 
smerenie, scuipări, bătăi, piroane etc.; prin păcatul lui Adam a trecut moartea la 
toţi urmaşii, dar prin Învierea Sa, Hristos s-a făcut începătura învierii noastre, 
garanţia învierii oferindu-o tuturor. Cine nu şi-ar ieşi din sine, adaugă Sfântul 
loan Hrisostom, referindu-se la jertfa lui Hristos pe cruce şi învierea Lui, cine n- 
ar fremăta înaintea nespusei Sale purtări de grijă gândindu-se cum pentru noi, 
slugile Lui nerecunoscătoare, L-a dat pe Fiul Său Unul-Născut la moarte, şi la o 
moarte blestemată, ocărâtă, moartea unor condamnaţi ? 

A fost spânzurat de un stâlp înalt, a fost scuipat, pălmuit, lovit peste 
cap, luat în râs, îngropat de milă, iar pe mormântul lui s-au pus peceți, şi toate 
acestea le-a suportat pentru tine şi de grija ta, ca să desființeze tirania 
păcatului, ca să surpe cetățuia diavolului, ca să taie legăturile morţii, ca să mi 
se deschidă porțile cerului, ca să piară blestemul, ca să se desființeze întâia 
osândă, ca să înveţi răbdarea, ca să fi învăţat tăria, ca nimic din viaţa de faţă 
să nu te întristeze, nici moartea, nici insulta, nici ocările, nici batjocurile, nici 
bicele, nici uneltirile vrăjmaşilor, nici calomniile, nici atacurile, nici 
defăimările, nici bănuielile rele, nici orice altceva din unele ca acestea. 

Pentru că EI Însuşi a trecut prin toate acestea, s-a împărtăşit de toate 
acestea împreună cu tine şi a răbdat cu tărie covăârşitoare toate învăţându-te şi 
deprinzându-te ca nimic din unele ca acestea să nu te sperie. Dar nu S-a 
mulțumit numai cu acestea, ci înălțându-se la ceruri a dăruit harul negrăit al 
Duhului Sfânt, şi pe cei ce aveau să slujească pentru aceasta i-a trimis apostoli. 
Și văzându-i pe aceşti vestitori ai vieții pătimind mii de rele, biciuiţi, ocărâți, 
aruncaţi în mare, chinuiţi de foame şi de sete, cuprinşi în fiecare zi de spaimă, 
trăind zilnic în primejdii de moarte, a suferit acest lucru pentru tine şi de grija 
ta. Pentru tine, omule, a pregătit şi Împărăţia, pentru tine a pregătit bunătăţile 
negrăite, acel sfârşit în ceruri, sălaşurile cele diferite şi felurite, fericirea pe 


care nici un cuvânt n-o poate tâlcui“”. 


*! Sf. Grigorie de Nazianz, Cuvânt de apărare pentru fuga în Pont sau Despre preoție, XXV, 
în vol. „Sfântul loan Gură de Aur, Sfântul Grigorie de Nazianz, Sfântul Efrem Sirul, DESPRE 
PREOŢIE”, traducere, introducere şi note de Pr. Dumitru Fecioru, EIBMBOR, Bucureşti, 
1998, pp. 187-188. 


* Sf. loan Gură de Aur, Scrisori din exil, Către cei ce se scandalizează de fărădelegile şi 
persecuțiile comise şi despre Pronia lui Dumnezeu, VIII, 6-9, trad. de Ioan I Ică jr., Edit. 
Deisis, Sibiu, 2003, pp. 287-288. 

Prin Învierea Sa din morţi ni s-a dat posibilitatea de a ne împărtăşi de 
viaţa veşnică prin mila lui Dumnezeu. Sfinţii Părinţi nu vorbesc de moartea lui 
Hristos, fără să o pună în legătură imediată cu Învierea Domnului. Sfântul loan 
Damaschin subliniază faptul că, deşi momente distincte şi distanţate, moartea şi 
învierea Mântuitorului constituie totuşi o unitate. Cu toate că este mort cu trupul, 
este în acelaşi timp dătător de viaţă şi izvor de nestricăciune, ca unul care 
biruieşte legile firii stricăcioase“”. Prin învierea Sa, Mântuitorul a înnoit şi 
îndumnezeit firea umană întărită şi restaurată prin jertfa pe cruce. Moartea pe 
cruce i strâns legată de Înviere ca şi de Întrupare şi se desăvârşesc în 
înviere” 


Hristos Şi-a arătat iubirea Sa pentru noi nu numai prin pătimirile şi 
moartea pe cruce, dar şi prin Înviere, Înălţarea la cer, trimiterea Duhului Sfânt şi 
prin pronia Sa care este evidentă din priveliştea tuturor celor pe care le vedem. 
După Înălţarea Sa la ceruri, Hristos nu ne lasă singuri, ci se dăruieşte întreg 
pentru fiecare în parte, la fiecare Sfântă Liturghie. La rândul nostru, aducem la 
sfântul altar ceea ce avem mai preţios - însăşi viaţa noastră, simbolizată în 
darurile de pâine şi vin. Hristos vrea să ne ajute din interiorul nostru. EI intră în 
componenţa omului prin cea mai intimă şi mai deplină unire, pentru o inhabitare 
reciprocă, a lui Hristos în el şi a omului în Hristos. Mântuitorul doreşte să fie 
interior nouă, să fie în noi. În acest sens, în Sfânta Scriptură citim că, după 
Învierea Sa din morţi, pe drum spre Emaus, EI se arată celor 2 ucenici — Luca şi 
Cleopa (Lc., 24, 13-32). Ei nu l-au cunoscut, cu toate că Hristos le tâlcuia 
locurile din Scripturi care vorbeau despre El. Când s-a făcut că pleacă mai 
departe, cei doi L-au rugat stăruitor să rămână la ei. Stând la masă, a 
binecuvântat pâinea, a frânt-o (ceea ce la evrei numai stăpânul casei săvârşea 
acest lucru) şi le-a dat lor. Atunci ei L-au cunoscut, dar în acel moment EI s-a 
făcut nevăzut de la ochii lor, ascunzându-se cum numai El ştie în pâinea 
binecuvântată cu care ei au rămas. N-a mai dorit să fie un vizavi, exterior lor, ci 
interior, devenind astfel Viaţa vieţii lor. 

Referindu-se la taina iubirii nesfârşite a lui Dumnezeu, Părintele Stăniloae 
menționa: Iubirea lui Dumnezeu țâşneşte de pretutindeni, din toate lucrurile şi 
împrejurările, arătându-se în toate felurile“. Dumnezeul nostru, care este prin 
excelenţă iubire, caută prin toate numai folosul omului, îl iubeşte pe acesta mai 
mult decât se iubeşte el însuşi pe sine şi depăşeşte în daruri gândurile omului. 4i 
un Stăpân mai afectuos decât un părinte - spune Sfântul loan Gură de Aur - şi 
mai grijuliu decât o mamă, mai îndrăgostit decât un mire şi o mireasă, care 
socoteşte că odihna Lui e mântuirea ta şi se bucură mai mult decăt tine de 
izbăvirea de primejdii şi de moarte (...) şi care arată orice fel de iubire: cea 


153 Sf. loan Damaschin, Canonul Învierii, oda VII, |, P.G., XCVI, col. 841C. 


+54 Drd. Sava Gheorghe, Moartea şi Învierea lui Hristos, temeiuri ale dreptei credinţe, în 
Ortodoxia, Anul XV (1988), Nr. 2, p. 110. 


%  Pr.Prof.Dr. Dumitru Stăniloae, notă explicativă, nr. 597, în Filocalia..., vol. VIIL, p. 276. 

care o are un părinte pentru copii, o mamă pentru rodul pântecului ei, 
agricultorul pentru via sa, constructorul pentru meşteşugul său, mirele pentru 
mireasă, tânărul pentru o tânără, o iubire care vrea să îndepărteze de la tine 
cele rele tot atât pe cât e de departe răsăritul de apus, pe cât e mai înalt cerul 
faţă de pământ — căci am arătat şi aceasta —, sau mai bine zis nu numai atât, cu 
mult mai mult, cum am arătat punând în mişcare cuvântul despre acestea şi 
îndemnându-te să nu te opreşti la imagini, ci să le depăşeşti prin raționamente. 
Căci pronia lui Dumnezeu e de netâlcuit, purtarea Lui de grijă e necuprinsă, 
bunătatea Lui e negrăită, iar iubirea Lui de oameni cu neputinţă de 
adulmecat“*. Hristos, prietenul păcătoşilor (Mt., LL, 19) iubeşte, iartă pe acel 
pe care l-a ales şi l-a rânduit coroană a creaţiei şi rege al ei, făcând sărbătoare 
cerească din întoarcerea celui ce se căieşte“”. Mulțimea păcatelor şi 
fărădelegilor omului nu întrece dragostea lui Dumnezeu pentru acesta, ci EI are 
îndelungă răbdare şi aşteaptă mult pocăinţa fiecăruia dintre oameni, însă această 
certitudine nu trebuie să-l îndemne pe credincios la augmentarea păcătoşeniei, ci 
să-i stimuleze curajul pocăinţei. Chiar după ce noi, oamenii cădem în 
nenumărate greşeli şi fărădelegi, ofensându-L şi jignindu-L, Dumnezeu ne 
cheamă, ne aşteaptă îndemnându-ne să venim spre EI, ne cheamă aşa de mult şi 
cu o aşa stăruință, de parcă nu noi i-am fi greşit, ci de parcă EI ne-ar fi greşit 
nouă. În acest sens, Sfântul Grigorie Dialogul spune: Dar Dumnezeu vorbeşte şi 
înapoia spatelui, căci îl cheamă să se întoarcă la EI şi după săvârşirea 
păcatului. El recheamă pe acela care s-a îndepărtat de El. Nu ţine seama de 
păcatele săvârşite. Aceluia care se reintoarce, îi deschide inima Sa plină de 
milostivire (...) Dacă nu ne temem de dreptatea Lui, ar trebui, cel puţin, să ne 
ruşinăm că nu am răspuns chemării milostivirii“*. Oricât de mult bine ar săvârşi 
şi oricâte virtuţi ar împlini omul în viaţa aceasta, ele nu se ridică la înălțimea 
cinstirilor şi a iubirii lui Dumnezeu revărsate din belşug spre el: Chiar de am 
muri de nenumărate ori pentru Dumnezeu, chiar dacă am săvârşi toată virtutea, 
totuşi, aceste fapte ale noastre nu sunt nici pe departe la înălțimea cinstirilor cu 
care ne-a cinstit pe noi Dumnezeu. Gândeşte-te la cele ce-ţi spun: Dumnezeu n- 
are nevoie de nimic de la noi ci Îşi este de-ajuns; ne-a adus din neființă la fiinţă, 
ne-a dat suflet, cum nu are nimeni pe pământ, a sădit raiul, a întins cerul (...) şi 
dac-ai încerca să vorbeşti despre toate bunurile şi frumuseţile date de 
Dumnezeu omului, ar trebui să povesteşti nespus de mult, fără însă a ajunge 
vreodată să le spui pe toate.“ În duh filocalic, Sfinţii Varsanufie şi Ioan 


% Sf. loan Gură de Aur, op. cit., pp. 288-289. 


457 Sf. Simeon Metafrastul, Parafiază în 150 de capete, cap. 71, în Filocalia..., vol. V, p. 


312. 


%8 Sf. Grigorie cel Mare, Cartea regulei pastorale, Traducere, prefaţă şi note de Preot 
profesor Alexandru Moisiu, EIBMBOR, Bucureşti, 1996, p. 119. 


%9 Sf. loan Gură de Aur, Despre căință, în vol. Despre mărginita putere a diavolului, 
traducere Pr.Prof.Dr. Dumitru Fecioru, EIBMBOR, Bucureşti, 2002, pp. 102, 103, 104. 

observă: Dacă ai cunoaşte cum trebuie darul lui Dumnezeu chiar dacă toți perii 
capului tău ţi-ar fi tot atâtea guri, n-ai putea să-L preamăreşti pe EI, sau să-l 
mulțumeşti după vrednicie. Dar cred că tu îți dai seama de aceasta“. 
Parcurgând literatura patristică putem conchide că viaţa spirituală nu este 
o viaţă de legi, porunci şi dispoziţii, ci o viaţă de împărtăşire de iubire, de 
Dumnezeu. Fiecărui creştin ce răspunde prompt iubirii Lui, Hristos îi modelează 
chipul după chipul Său, căci aceasta este lucrarea iubirii, de a preface pe cel ce 
iubeşte în chipul celui iubit. Astfel, dacă iubeşti pe Dumnezeu, dumnezeu vei fi; 
dacă-l iubeşti pe diavolul, diavol vei fi; iar de iubeşti trupul, trup vei fi. 
Înseamnă deci că lucrul cel dintâi al dumnezeieştii iubiri este a uni pe cel ce 
iubeşte cu cel iubit“!. Lubirea produce în inima celui ce o îmbrățișează un 
adevărat reviriment şi festin spiritual. Referindu-se la iubire ca putere de a 
schimba inimi şi de a converti cugete la Dumnezeu-lubire, Sfântul loan Gură de 
Aur remarcă: Iubirea este un mare învățător şi poate să-i întoarcă pe oameni de 
la rătăcire, să le schimbe felul de viaţă, să-i îndrume spre filozofie. Ea poate să 


facă din pietre oameni“. Aceeaşi idee o găsim şi Fericitul Augustin care afirmă: 


Nimic nu-i atât de dur şi de inflexibil care să nu fie biruit de focul iubirii'*. 
Când inima i se deschide Dumnezeului-lubire, şi-L primeşte pe Acesta să 
troneze în ea, nimic nu o mai bucură şi o împlineşte pe deplin, bucuria aceasta a 
prezenţei lui Dumnezeu întrecând orice altă bucurie sau plăcere omenească, 
căci, aşa cum spunea Fericitul Augustin, iubirea lui Dumnezeu e un hoţ, care, 
spre norocul tău, te jefuieşte şi te fură de toate, ca să nu mai ai altceva sau pe 
altcineva decât pe Dumnezeu“. Cel ce iubeşte cu adevărat pe Dumnezeu, nu va 
mai iubi, nu se va mai îngriji de bani, de avuţii, nici de părinţi, nici de slava 
vieţii, nici de prieteni, nici de fraţi şi, peste tot, de nimic pământesc“”, în sensul 
că, în viaţa lui, acestea nu primează iubirii. 

Pe Dumnezeu Îl iubim pentru că este iubire, ni S-a revelat ca iubire 
absolută, pe om îl iubim pentru că Dumnezeu l-a iubit şi l-a prețuit mai întâi şi 
suntem datori să iubim creaţia lui Dumnezeu pentru că este opera Lui, frumoasă, 
armonioasă şi vrednică de a fi iubită. Iubind toţi pe Dumnezeu, toţi pot să devină 
una, căci iubirea este cea care călăuzeşte lucrurile şi le uneşte. În duh filocalic, 
Ava Dorotei menţionează că lumea este ca un cerc şi în mijlocul acestuia se află 
Dumnezeu, iar liniile care pornesc de la margine către centru sunt drumurile, 
adică cetăţile oamenilor (...) iată deci care este natura iubirii (...) cu cât ne 


* Sf. Varsanufie şi loan, Scrisori duhovniceşti, răsp. 113, în Filocalia..., vol. XI, p. 150. 


“1 Fer. Augustin apud Nicolae Moldoveanu, Dicţionar de înţelepciune patristică. Comori 
dezgropate, Edit. Casa Şcoalelor, Bucureşti, 1997, p. 183 


42 Sf. loan Gură de Aur, Omilia 33, 6 la I Corinteni, P.G., LXI, col. 284. 

“5 Fer. Augustin, De moribus Ecclesiae, |, XXII, 41, P.L., XXXII, col. 1329. 
* Fer. Augustin apud Nicolae Moldoveanu, op. cit., p. 164. 

%5 Sf Ioan Scărarul, Scara, P.G., LXXXVIII, col. 652. 

apropiem de Dumnezeu în iubire faţă de EI, cu atât ne unim întreolaltă prin 
iubirea lui Dumnezeu'%. 

Iubirea, din punct de vedere creştin, are ceva din imago Dei inscripționată 
în viaţa noastră şi în elementele constitutive ale universului. Omul, prin însăşi 
firea lui, simte nevoia de a intra în legătură directă cu Dumnezeu Cel personal, 
prin continua transcendere spre Absolut, căci i s-a sădit în suflet puterea de a 
iubi. Persoana umană este mânată lăuntric spre deschiderea prin iubire, pentru 
că ea are ca fundament care a creat-o şi o susține cu această tendinţă, 
comuniunea treimică de Persoane, ca veşnică şi supremă deschidere reciprocă în 
lumina iubirii. Dumnezeu vrea să 1 se răspundă îndată chemării la iubirea 
oceanică din care El doreşte să dea valuri întregi, însă face aceasta doar în 
funcție de dorinţa şi setea fiecăruia. EI e îndrăgostit de oricare dintre noi, ne dă 
orice, cu o singură condiție: să ne îndreptăm spre EI ca să putem primi. Omul 
este invitat să răspundă lui Dumnezeu cu iubirea lui şi să răspundă tuturor 
oamenilor cu puterea iubirii smerite şi jertfelnice ce o dobândeşte din 
comuniunea strânsă cu El. Toate zâmbetele de lumină şi iubire ce şi le dăruiesc 
oamenii şi prin care îşi exprimă viaţa de bucurie şi de sărbătoare se hrănesc din 
zâmbetul luminos mai presus de înţelegere şi invizibil, dar simţit, de care se 
bucură în supremă fericire Persoanele treimice“”. Niciodată Dumnezeu nu lasă 
despărțit de EI şi lipsit de EI nimic din cele create, afară de cazul când unele 
fiinţe omeneşti nu vor să-l facă loc în ele. Creatorul nu dă porunci despotice, ci 
lansează apeluri iubitoare. Iubeşte şi fă ce vrei *%, spune Fericitul Augustin, căci 
dacă cineva iubeşte pe Dumnezeu şi pe semeni nu mai poate greşi. Dumnezeu 
nu pune interdicții, nu ne sileşte să alegem binele, ci ne recomandă norme 
dătătoare de viaţă. Nu ne sileşte Dumnezeu, Cel prisositor de bun (la bine), ca 
nu cumva siliți fiind şi neasculțând, mai mare osândă să avem'”. EL nu 
violentează libertatea persoanelor care pot alege între a trăi în afara lui 
Dumnezeu sau în comuniune cu EI". Tot în acest sens, Părintele Stăniloae ne 
învaţă că e o chenoză a lui Dumnezeu şi în faptul că se reține de a forța o 
pătrundere cu iubirea şi cu cunoaşterea în cei ce se închid Lui, mai bine-zis că 
i-a creat aşa, ca să nu le poată smulge cu sila iubirea lor referitoare la Sine”. 
Astfel, iubirea Lui rămâne tot timpul în stare de jertfă. Dar omul nu-şi poate 
odihni sufletul până nu simte iubirea lui Hristos în el şi până nu răspunde cu 
iubire iubirii Lui, căci sufletul uman are o nesfârşită sete de iubire, iar această 


%6 Ava Dorotei, Învățătura 6, 9, P.G., LXXXVIII, col. 1698 B. 


“7 Pr.Prof.Dr. Dumitru Stăniloae, Semnificaţia luminii dumnezeieşti în spiritualitatea şi cultul 
Bisericii Ortodoxe, în rev. Ortodoxia, Anul XXVIII (1976), nr. 3-4, p. 441. 

sete nu şi-o poate potoli decât prin înălțarea către Hristos, Care o satură, 
umplându-o şi mai mult de dorul după iubirea Lui. De aceea a fost trimis Duhul 
Sfânt în lume, pentru a ne dărui apa înnoirii duhovniceşti, pentru ca noi, 
adăpându-ne prin Duhul, (să primim şi să) iubim pe Hristos”, iar prin Hristos, 
pe Tatăl. Parafrazându-l pe Sfântul Nicolae Cabasila, putem spune că, dacă 
ochiul a fost creat pentru a căuta lumina şi a se sătura de ea, iar urechea pentru 
sunete şi toate celelalte după rostul lor, atunci dorinţa sufletului se împlineşte 
numai când găseşte pe Dumnezeu, căci aşa este sortit sufletului să nu-şi afle 
liniştea decât în Hristos, deoarece EI singur este şi Binele şi Adevărul şi tot ceea 
ce-l poate bucura pe om“. Când se referă la dorul după Dumnezeu și viaţa 
veşnică, sădite în sufletul omului, Sfântul Grigorie Teologul afirmă: În calitate 
de pământ, sunt legat de viața pământească; însă eu fiind şi o părticică 
dumnezeiască, port în mine dorința vieţii veşnice“. Bunii creştini nu-L iubesc 
pe Dumnezeu pentru frumuseţea Raiului, nici pentru frica Iadului, ci ÎL iubesc 
pentru bunătatea Lui, pentru dragostea Lui nemărginită arătată lor şi întregii 
creaţii, iar El nu-i va lipsi pe ei de moştenirea veşnică, căci pe EI îl vor moşteni. 

Evanghelia descoperită prin lisus Hristos ne aşază într-o comuniune cu 
Dumnezeu ca fiinţă şi prezenţă personală plină de iubire. Forţa Noului Legământ 
este iubirea lui Dumnezeu pe care credinciosul trebuie să-L adore din 
profunzimea duhului său, cu întreaga sa personalitate: Să iubeşti pe Domnul 
Dumnezeul tău din toată inima ta, cu tot sufletul tău, cu tot cugetul tău şi cu 
toată puterea ta (Mc., 12, 30) *%. Iubind pe Dumnezeu din toată fiinţa lui, omul 
dobândeşte folos şi arată că se iubeşte şi se preţuieşte pe sine: Iubirea faţă de 
tine se vede prin aceea că iubeşti pe Dumnezeu din toată fiinţa ta (...) Crezi că 
foloseşte Dumnezeu din faptul că-L iubeşti? (...) Când Îl iubeşti, tu eşti cel ce 
dobândeşti folos (...) Dar vei zice: când nu m-am iubit pe mine însumi? Nu te-ai 
iubit când n-ai iubit pe Dumnezeu Cel care te-a zidit (...) Numai acela se 
iubeşte pe sine, acela care iubeşte pe Dumnezeu. Cu cât mai mult ne iubim pe 
noi înşine, cu atât Îl iubim mai mult pe Dumnezeu“. 

În spiritul Evangheliei lui Hristos, iubirea nu este o doctrină, nici un 
articol al legii morale şi nici chiar o funcţie etică, ci este calea vieţii creştine şi 
condiția vieţii pnevmatice. Iubirea evanghelică are nu numai această adâncire 
spirituală, ci şi o extensiune socială: Să iubeşti pe aproapele tău ca pe tine însuţi 
(Mc., 12, 31). Ea este puterea divină care reînnoieşte unitatea originară în toate 


aspectele şi dimensiunile ei: personală, socială, verticală, orizontală“, căci 


+7 Sf. Atanasie cel Mare, Epistola 1 către Serapion, P.G., XXVI, col. 576. 


+3 Sf. Nicolae Cabasila, Despre viața în Hristos, Studiu introductiv şi traducere din limba 
greacă de Pr.Prof.Dr. Teodor Bodogae, EIBMBOR, Bucureşti, 1997, p. 87. 

17 Sf. Grigorie de Nazianz, Poeme dogmatice, VIII, P.G. XXXVII, col. 452AB. 

Diac. Asistent I. Bria, op. cit., p. 55. 
+7 Fer. Augustin, De morib. Eccl. Cath., lib. 1, cap. 2648, PL. XXXII, col. 1331. 

temelia vieţii sociale şi rădăcina tuturor bunurilor este iubirea de oameni? 
Textele biblice ne amintesc astazi că, în calitate de creaturi ale lui Dumnezeu, 
avem menirea de face fapte bune. Cel care este darnic în milă, care nu se 
comportă pe cât de strict şi de aspru am merita (dacă ar fi să ne ghidăm după 
criteriile dreptăţii) ne cere în schimb doar dragostea noastră şi fapta noastră bună 
faţă de cel aflat în nevoie, căci ce se poate asemăna cu dragostea? Nimic. Ea 
este rădăcina, izvorul şi mama bunătăţilor, virtute care nu aduce suferinţă, 
virtute (...) care aduce multă bucurie celor care o practică cu sinceritate”. 
lisus Hristos a arătat că distincția spirituală a creştinului este iubirea aproapelui 
în numele lui Dumnezeu. Concluzia pe care o trage Sfântul loan Gură de Aur cu 
privire la acest fapt este următoarea: Dragostea este începutul, rădăcina, izvorul 
şi maica tuturor bunurilor (...) Acesta este chipul ucenicilor Domnului, calitatea 
deosebită a robilor lui Dumnezeu, semnul de recunoaştere al Apostolilor: 
<< Întru aceasta vor cunoaşte toţi că sunteţi ucenicii Mei>> (loan 13, 35). În 
care, spune-mi? Nu în puterea de a învia morţii, de a curăța leproşii sau de a 
alunga demonii (...), ci <<dacă veţi avea dragoste unii faţă de alții>> (Ioan 
13, 35)". În alt loc, acelaşi autor patristic menţionează: Știi cât de mare este 
puterea dragostei? Hristos, lăsând la o parte toate minunile pe care urmau să le 
facă apostolii, a spus: << Întru aceasta vor cunoaşte oamenii că sunteţi ucenicii 
Mei, dacă veţi avea dragoste unii faţă de alții>> (loan 13, 35), iar Pavel a spus 
că dragostea este împlinirea Legii (Rom. 13, 10) şi că, dacă lipseşte dragostea 
(I Corinteni 13, 1-2), harismele nu sunt de nici un folos (I Corinteni 12, 8-10)“. 
În scrierile lor, Sfinţii Părinţi lasă să se întrevadă că dragostea ne face asemenea 
lui Dumnezeu. Alte fapte bune se văd numai la oameni, de pildă lupta cu poftele, 
războiul împotriva desfrâului, a mâniei şi a diverselor patimi, însă dragostea o 
avem de comun cu Dumnezeu. Un teolog român - Părintele Profesor loan Bria - 
este de părere că Sfântul Apostol loan descrie iubirea creştină ca o acțiune 
bipolară care cuprinde deopotrivă pe Dumnezeu şi aproapele, iubirea 
aproapelui fiind un reflex firesc al iubirii lui Dumnezeu“”. A fi al lui Hristos, a-l 
aparține, a trăi în El şi prin EI, înseamnă să-L iubeşti pe Dumnezeu şi pe 
aproapele, căci viaţa Fiului lui Dumnezeu Întrupat este dragoste curată de Tatăl 
şi de oameni. Agape-ul este dragostea lui Hristos în noi, fiecare creştin o 
primeşte şi o trăieşte ca un membru activ al influxului vital al Capului. Fiind 
putere deplină şi mădulare ce contribuie la creşterea trupului, creştinii iubitori 


+77 Diac. Asistent I. Bria, art. cit, p. 55. 


+5 Sf. loan Gură de Aur, Omilie în cinstea lui Lazăr, 6, P.G., XLVIII, col. 990. 
+ Idem, Scrisoarea 222, P.G. LII, col. 733-734. 

*%0 Idem, Contra anomeilor despre neputința de a înțelege pe Dumnezeu, omilia |, 1, PG., 
XLVIII, col. 701-702. 

%1 Idem, Despre preoție, 2, 6, P.G. XLVIII, col. 637. 


*%2 Diac. Asistent I. Bria, art. cit, p. 62. 

construiesc trupul lui Hristos îmbogăţindu-i trăirea prin punerea în fapt a 
dragostei lor“. Cum dragostea nu cere altă recompensă decât un răspuns de 
dragoste, aşa Dumnezeu nu cere pentru dragostea Sa decât pe a noastră, să nu 
iubim doar cu vorba, ci mai ales să transpunem iubirea în faptă. Făcând referire 
la iubirea omului faţă de Dumnezeu ca răspuns al dragostei Lui arătată acestuia, 
Sfântul Apostol Pavel spune: Viaţa mea de acum, în trup, o trăiesc în credinţa în 
Fiul lui Dumnezeu, Care m-a iubit şi S-a dat pe Sine Însuşi pentru mine (Gal., 2, 
20). Credinţa înseamnă aici în mod esenţial, răspunsul la dragostea care ni s-a 
dat. Răspuns care vine târziu, căci lucrarea lui Dumnezeu în Hristos, lucrare de a 
ne curăți păcatele, s-a înfăptuit întâi, adică înaintea oricărui răspuns posibil, 
înaintea oricărei previziuni de răspuns, într-o dăruire deplină, ceea ce dovedeşte 
dragostea pură şi nelimitată. Iubirea Lui de oameni nu are justificare în vrednicia 
acestora, nici nu vine ca răspuns la iubirea oamenilor faţă de Dumnezeu, căci 
Dumnezeu şi-a arătat dragostea Lui faţă de noi oamenii prin aceea că, pentru 
noi, Hristos a murit când noi eram încă păcătoşi (...) Fiind vrăjmaşi, ne-am 
împăcat cu Dumnezeu prin moartea Fiului Său (Rom., 5, 8-10). Însă, cum poate 
fi un vrăjmaş împăcat cât timp este încă vrăjmaş? În Domnul este posibil şi 
Sfântul Apostol Pavel concluzionează din această taină nepătrunsă că după 
această dovadă prin moartea lui Hristos care ne face împăcaţi şi prieteni, vom 
avea în mod sigur, cu atât mai mult, pacea cu Dumnezeu prin viaţa lui EHristos 
(Rom., 5, 9-10)**. 

Întâlnind dragostea lui Dumnezeu în Hristos, omul nu se confruntă doar 
cu ceea ce este dragostea adevărată; se confruntă cu faptul că el, păcătosul şi 
egoistul, nu ştie să iubească cu adevărat. Se confruntă cu două lucruri în unul 
singur: dragostea limitată în creatură, şi împietrirea vinovată. Cu siguranță 
deţine un fel de pre-ințelegere a ceea ce este dragostea, căci dacă n-ar avea-o 
deloc, n-ar putea să interpreteze semnul lui lisus Hristos“*. Acest semn ar fi în 
plus indescifrabil şi contradictoriu, pentru că în el este dragostea lui 
Dumnezeu, Care S-a făcut om, adică sub forma dragostei umane, dar această 
<<pre-inţelegere> > nu duce, fără o convertire totală, la recunoaşterea acestui 
semn: convertire a inimii care trebuie în prezența dragostei acesteia să 
mărturisească faptul că încă nu a iubit niciodată; dar şi o convertire a cugetului 
care trebuie, în această situaţie, să învețe din nou ce este simplu dragostea“. 

În Noul Testament, cuvântul ăy&nn [agape] este uneori considerat ca un 
sinonim apropiat cuvântului a/truism. Dar agape, care a fost odată tradus şi prin 
caritate, are o conotaţie mai largă decât aceea simplă de act altruist sau chiar pe 


%3 C. Spicq, O.P., Agape dans le Nouveau Testament — analyse des textes, IL, ]. Gabalda & C 
ie, Editeurs, Rue Bonaparte, 90, Paris, 1959, p. 277. 


* Hans-Urs von Balthasar, L'amour seul est digne de foi, Editions Parole et Silence, 1999, 
pp. 80-81. 


“5 Ibidem, p. 47. 
* Ibidem, p. 47. 

aceea de iubire, el desemnând o formă de iubire socială, reciprocă, dăruitoare, 
care este lipsită de egoism, nu pentru că se centrează pe binele celui care o 
primeşte, ci pentru că vine de la Dumnezeu prin intermediul celui care dăruieşte 
şi este direcţionată către toţi: către cel care dă, către cel care primeşte, şi în mod 
egal şi către societate, pentru a genera sănătate şi integralitate personală, socială 
şi de natură morală. Iubirea nu este diminuată atunci când beneficiază de ca şi 
cel care dă şi cel care primeşte, însă beneficiul personal este acela care face ca 
altruismul să pară suspect. Mulţumirea este o expresie de iubire unanim 
acceptată, dar îi dă altruismului o nuanţă de stânjeneală. Cineva poate să simtă şi 
să arate mulțumire ca parte a unei relaţii construite reciproc. Însă altruismul ca 
răspuns la iubire nu mai apare ca fiind egoist şi probabil nu mai poate fi in- 
conştient de sine. Din punctul de vedere al Evanghelistului loan, iubirea este 
salvată de la subiectivism deoarece este expresie a Logosului. Logosul este cel 
care face posibilă înţelegerea lumii atât în mod obiectiv (logică şi observaţie), 
cât şi subiectiv (iubire şi valorizare)“”. lubirea nu ar putea să rămână ascunsă în 
străfundul inimii, autenticitatea ei descoperindu-se din manifestările sale, din 
puterea sa de expresie şi dăruire şi mai întâi într-o renunțare totală sau mai bine- 
zis o dăruire deplină de sine pentru aproapele. Acesta este agape-le de care 
vorbeşte Sfântul Apostol Pavel şi pe care-l vedem ca adevărat prin devotamentul 
(statornicia) în încercări şi care, prin urmare, reflectă dragostea lui Hristos 
răstignit. lubirea şi milostenia (mila) creştină este o milostenie religioasă. Esenţa 
sa este să redea şi să o continue pe cea a Mântuitorului față de toţi oamenii, în 
special față de credincioşi. Fiu al lui Dumnezeu, credinciosul nu poate fi decât 
un milostiv, arătându-l Tatălui său adorarea şi bunătatea sa. În Hristos, are 
sentimentele Mântuitorului şi întruchipează modelul dragostei pe care o 
constituie viaţa lui Hristos Întrupat, Răstignit, Înălţat. Pătruns de Sfântul Duh, 
creştinul ia parte din plin şi imediat la mila divină; aceasta-i conduce mintea şi 
purtarea. Pentru că iubeşte, face voia lui Dumnezeu şi agape-le înnăscut şi 
imanent este singurul principiu al moralei sale, determinându-i îndatoririle, ceea 
ce trebuie să facă în timpul de acum“. Împlinind voia lui Dumnezeu, creştinul 
nu e singur, căci Dumnezeu lucrează în şi prin el pentru a genera iubire şi 
iertare. Viaţa lui lisus Hristos foloseşte drept model. Deşi a fost ispitit în toate 
modurile în care şi noi suntem ispitiți, EI a iubit şi a iertat. Dumnezeu simplifică 
lucrurile. El ne cere să iertăm cât mai repede, cu inima curată, altruistic, aşa 
precum şi Dumnezeu îi iartă pe oameni, căci dacă EI, Stăpânul milostiv, atunci 
când revenim la EI ar arăta vreo supărare şi necaz, nici un suflet de sfânt nu s- 
ar fi mântuit, căci toţi au trecut prin astfel de încercări“. lertarea astfel 
generată are ca motivaţie cele mai înalte idealuri creştine: iubirea altruistă ca 


%7 William R. Clough, art. cit., pp. 25, 26, 29. 
%8  C. Spicg, O.P., op. cit., pp. 304-305. 


%9 Sf. Simeon Noul Teolog, Țelul vieţii creştine, traducere de Arhimandrit Paulin Lecca după 
Episcopul Veniamin Mîlov, în col. Comorile Pustiei, vol. 13, Editura Anastasia, 1996, p. 165. 

motivaţie“. Credincioşii raportează deasemenea că Dumnezeu Cel iubitor poate 


fi caracterizat prin experienţele care constituie tipul generic de cea mai bună 
relație de iubire umană astfel: pasiune, entuziasm, încredere, intimitate şi 
compasiune empatică. Rezumând, se pare că, credincioşii înţeleg relaţia lor de 
iubire cu Dumnezeu ca trecând prin experienţa relațiilor de iubire față de 
oameni”!. Pe de altă parte, nici un om nu va putea cuprinde în cuvinte după 
vrednicie iubirea de oameni a lui Dumnezeu. Nici chiar dacă s-ar aduna toate 
limbile oamenilor la un loc, nu vor putea să exprime măcar o parte din iubirea 
Sa de oameni“”. 

Prin iubire, credinciosul înaintează la nesfârşit în lisus Hristos, Acesta 
ajutându-l să ajungă prin har unde a ajuns omenitatea Lui prin unirea ipostatică. 
Omul poate înainta la infinit în trăirea comuniunii de dragoste a Treimii, 
făcându-şi proprie tot mai mult această dragoste“”, şi mulţumind neîncetat 


Iubirii pentru dragostea Ei. 


0 Everett L. Worthington, Jr., Constance B. Sharp, and Andrea J. Lerner, Interpersonal 
Forgiveness as an example of loving one's enemies, in Journal of Psychology and Theology, 
2006, Vol. 34, No. 1, p. 39 


*1 Richard Beck, Communion and compliant, attachement, object-relations, and triangular 
love perspectives on relationship with God, in Journal of Psychology and Theology, 2006, 
Vol. 34, No. 1,p.43. 


2 Sf. Chiril al Alexandriei, Cateheze, cateheza a II-a, traducere din limba greacă şi note de 
Preotul profesor Dumitru Fecioru, EIBMBOR, Bucureşti, 2003, p. 30. 


%  Pr.Prof.Dr. Dumitru Stăniloae, notă explicativă, nr. 34, în Filocalia... vol. VL, p. 263. 

TEXTELE PĂRINŢILOR 


Despre Dumnezeu 


„— Dar ce numeşti tu Dumnezeu? mi-a zis el. 

— Dumnezeu este ceea ce este întotdeauna acelaşi şi care este în acelaşi 
fel; EI este cauza ființei tuturor celorlalte.” (Sf. Iustin Martirul şi Filozoful, 
Dialogul cu iudeul Tryfon, partea întâi, III, în PSB, vol. 2, pp. 122-123) 


„În slavă, este fără de hotar; în măreție, de neînțeles; în înălţime, mai 
presus de pricepere; în putere, neegalat; în înţelepciune, fără de asemănare; în 
bunătate, de neajuns; în facerea de bine, mai presus de cuvânt.” (Teofil al 
Antiohiei, 7rei cărți către Autolic, cartea întâi, III, în PSB, vol. 2, p. 375) 


„Tu, însă (spune Sibila — fostă profeteasă la greci — n.L.P.), pleacă-te 

Aceluia, Care e viaţă şi lumină în veci nepieritoare, 

Care-i pentru oameni bucurie mai dulce decât dulceaţa mierii! 

Numai înaintea Lui se cade să-ţi pleci capul, 

Apucă pe cărarea unei evlavii veşnice!” (Teofil al Antiohiei, Trei cărți 
către Autolic, cartea a doua, XXXVI, în PSB, vol. 2, p. 430) 


„Este invizibil, deşi se vede, nu se poate pipăi, deşi e prezent prin 
bunătatea Sa, este de neînțeles, deşi se poate concepe prin simţurile omeneşti, de 
aceea este atât de adevărat şi atât de mare.” (Tertulian, Apologeticul, XVII, în 
PSB, vol. 3, p. 64) 


„EL e Cel care dă tuturor naşterea, iar Sieşi veşnicia, Cel ce a existat 
înaintea lumii, ţinând EL însuşi locul ei, Cel care face cu vorba şi conduce cu 
raţiunea toate cele ce există şi le desăvârşeşte cu puterea Sa. Nu poate fi văzut, e 
prea strălucitor, orbeşte vederea. Nu poate fi atins, e prea curat pentru aceasta. 
Nu poate fi judecat, e prea mare, pentru ca mintea omenească să-L cuprindă. 
Nesfârşit, nemăsurat, El singur cunoscându-şi adevărata Sa mărire. 

Pentru înţelegerea Lui nu e prea puţină mintea, Îl preţuim îndeajuns 
numai atunci când Îl numim nepreţuit. (...) căci cine încearcă să cuprindă cu 
gândul măreţia Lui, Îl micşorează; cine nu vrea să-L micşoreze, acela nici nu 
încearcă să-L pătrundă. ” (Minucius Felix, Dialogul Octavius, XVIII, 8-11, în 
PSB, vol. 3, pp. 369-370) 

„Dacă asculți, este lumină; dacă nu asculţi, este foc.” (Clement 
Alexandrinul, Cuvânt de îndemn către eleni (Protrepticul), cap. I, 8.3., în PSB, 
vol. 4, p. 75) 


„Dumnezeu, cum Spune un vechi cuvânt, cuprinde începutul şi sfârşitul 
şi mijlocul tuturor lucrurilor, se îndreaptă direct spre scop, mergând potrivit 
naturii Sale; este totdeauna însoţit de dreptate şi pedepseşte pe cei care se 
depărtează de legea dumnezeiască“”” (Clement Alexandrinul, Cuvânt de 


îndemn către eleni (Protrepticul), cap. VI, 69.4., în PSB, vol. 4, p. 127) 


„lar Sofocle, fiul lui Sofil spune: 

Unul este între adevăruri, unul este numai Dumnezeu. 

Cel ce a făcut cerul şi marele pământ, 

Valurile azurii ale mării şi furia valurilor. 

Dar noi muritorii, rătăciţi cu inima, 

Am făcut, pentru mângâierea necazurilor noastre, 

Zeilor statui din piatră, din aramă 

Din aur şi din fildeş. 

Le oferim lor jertfe şi deşarte prăznuiri 

Și socotim că astfel îi cinstim”. 

Astfel poetul, cu îndrăzneală chiar, a prezentat spectatorilor pe scenă 
adevărul.” (Clement Alexandrinul, Cuvânt de îndemn către eleni (Protrepticul), 
cap. VII, 74.2., în PSB, vol. 4, p. 127) 


„Cleante Pedaseul“*, filozof stoic, n-a făcut teogonie poetică, ci teologie 
adevărată. Nu s-a ferit să spună despre Dumnezeu ceea ce gândea: 

Mă întrebi ce fel este binele? Ascultă! 

Este ordonat, drept, cuvios, evlavios, 

Conducându-se pe sine, este de folos, frumos, cum se cuvine, 

Auster, simplu, de ajutor pururea, 

Fără teamă, fără tristeţe, util, fără durere, 

Ajutător, plăcut, statornic, prieten, 

Plin de cinste, recunoscut de toți... 

Slăvit, lipsit de mândrie, atent, blând, puternic, 

Veşnic, neprihănit, pururea dăinuitor“”. 
4 Platon, Legile, IV, p. 715 E-— 7164. 
*% Pseudo-Sofocle, Fragm. 1025. 
*% Tâlcuirea Pr. D. Fecioru: Cleante Pedaseul, filozof stoic (c. 331-251 î.d.H.). A fost mai întâi 
atlet, apoi a venit la Atena; a fost discipolul filozofului Zenon. Ca să poată studia, muncea 
noaptea, scoțând apă sau învârtind la o moară. I-a urmat lui Zenon la conducerea şcolii. Din 
numeroasele sale lucrări n-au rămas decât rare fragmente, între altele un fragment dintr-un 
imn adresat lui Zeus, remarcabil prin înălţimea de gândire, din care citează şi Clement. (n.s. 
636, p. 128) 
*7 Cleante, Fragm. 75, Pearson. 

Nu-i liber omul care umblă după slavă, 

Că doar-doar va dobândi de la ea vreun bine“*. 

După părerea mea, în acest text Cleante arată cum este Dumnezeu; arată 
apoi că slava şi obişnuinţa fac sclavi pe cei care umblă după ele, dar nu caută pe 
Dumnezeu.” (Clement  Alexandrinul, Cuvânt de îndemn către eleni 
(Protrepticul), cap. VI, 72.1.-72.3., în PSB, vol. 4, pp. 128-129) 


„Nu trebuie trecuţi sub tăcere nici pitagorienii, care spun: Unul este 
Dumnezeu; El nu este, după cum socot unii, în afară de întocmirea universului, 
ci în univers, totul în tot ciclul, supraveghetor al tuturor celor ce se nasc, 
amestecul tuturora, existând de-a pururea, creatorul puterilor Lui şi al 
lucrurilor, luminătorul tuturor celor din cer, tatăl tuturora, minte şi însufleţire în 
tot ciclul, mişcarea tuturor lucrurilor“”. 

Cuvintele acestea, scrise de aceşti filozofi sub inspiraţia lui Dumnezeu şi 
alese de mine, sunt îndestulătoare pentru cel care poate să cerceteze puţin 
adevărul.” (Clement Alexandrinul, Cuvânt de îndemn către eleni (Protrepticul), 
cap. VI, 72.4.-72.5., în PSB, vol. 4, p. 129) 


„lar tracul, în acelaşi timp şi mare preot şi poet, fiul lui Oiagros, după 
slujirile de mare preot ale ceremoniilor religioase cu mistere şi după teologia 
idolilor, introduce pe altă melodie cântecul adevărului. Târziu, e drept, dar cântă 
totuşi Cuvântul ce sfânt: 

Voi grăi celor cărora le este îngăduit să audă! Păcătoşilor închideţi 
uşile 

Cu toţii! Ascultă, însă, tu, Museos, odrasla Menei', 

Purtătoarea de lumină! 

Îţi voi spune adevărul, ca nimic din cele ce ţi s-au arătat în inimă 

Să te lipsească de veacul fericit. 

Privind la Cuvântul cel dumnezeiesc, rămâi lângă El. 

Conducând vasul spiritual al inimii. 

Calcă bine pe cărare şi priveşte numai la Stăpânul lumii, 

La stăpânul cel nemuritor. 

Apoi mai Jos, adaugă în termeni precişi: 

Este unul, născut din EI Însuşi; din unul, toate vlăstarele s-au născut; 

EI se mişcă în toate; nici un muritor 


Nu-l vede; El, însă, îi vede pe toți”. 


*% Cleante, Fragm. 101, Pearson. 

*% Pitagora, Sent. 35, Mullach, FPG, |, p. 50. 

5% Tâlcuirea Pr. D. Fecioru: Mene, zeiţa Luna, era mama lui Museos, discipolul lui Orfeu. 
(n.s. 645, p. 130) 

“01 Orfeu, Fragm. 246, Kern. 


126 


Și astfel Orfeu a înţeles cu timpul, că a fost rătăcit.” (Clement 
Alexandrinul, Cuvânt de îndemn către eleni (Protrepticul), cap. VII, 74.3.-74.5,, 
în PSB, vol. 4, p. 130) 


„Acelaşi este şi drept şi bun, Cel Care este cu adevărat Dumnezeu, El 
care este totul şi totul este EI, pentru că este Dumnezeu, singurul Dumnezeu.” 
(Clement Alexandrinul, Pedagogul, cartea I, cap. IX, 88.1., în PSB, vol. 4,p. 
217) 


„Dumnezeu este fără de început. Începutul desăvârşit al universului, 
Creatorul începutului. Întrucât este existenţă, este început lumii naturale; 
întrucât este bun, este început lumii morale; şi iarăşi, întrucât este minte, este 
început lumii raționale şi cugetătoare. Din pricina asta numai Cuvântul este 
Învățătorul, Fiu al minţii Tatălui, Cel ce educă pe om.” (Clement Alexandrinul, 
Stromatele, stromata a IV-a, cap. XXV, 162.5., în PSB, vol. 5, p. 306) 


„Că Tales, fiind întrebat ce este Dumnezeirea, a răspuns: Ceea ce nu are 
nici început, nici sfărşit”?. Un altul l-a întrebat dacă Dumnezeirii Îi este ascuns 
ceva din cele ce face omul; Tales 1-a răspuns: Cum e cu putință, când nu-l sunt 
ascunse nici gândurile omului?" .” (Clement Alexandrinul, Stromatele, stromata 
a V-a, cap. XIV, 96.4., în PSB, vol. 5, p. 365) 


„(...) Ca şi cum ar parafraza cuvintele Scripturii: Cerul Îmi este scaun şi 
pământul reazem picioarelor Mele (1s., 66, 1), Orfeu adaugă: 

Dumnezeu, pe întinsul cer a întărit 

Scaunul Său de aur, iar sub picioare a aşezat pământul. 

Și-a întins mâna Sa dreaptă până la marginea 

Oceanului; temelia munţilor se cutremură înăuntrul ei la mânia Lui, 

Că nu poate îndura marea Lui putere. El este ceresc 

În întregime, iar pe pământ pe toate le duce la sfârşit. 

Al Lui este începutul, mijlocul şi sfârşitul. 

Altfel nu-i îngăduit să spui. Mi se cutremură mădularele 

Când mă gândesc la El. Dintru cea mai mare înălțime El conduce 
lumea.” (Clement Alexandrinul, Stromatele, stromata a V-a, cap. XIV, 124.1., 
în PSB, vol. 5, p. 380) 


„lar poetul liric Pindar, ca şi cum ar fi fost cuprins de furie bahică, 
spune: 
Ce este Dumnezeu? Este ceea ce e totul!*:. 


*% Sternbach, Gnomologion Vaticanum, 321. 

5% Sternbach, Gnomologion Vaticanum, 316. 

5% Orfeu, Fragm. 246 (= 247, 30-36. 39-40), Kern. 
*% Pindar, Fragm. 140, Schroeder. 

Și iarăşi: 

Dumnezeu este Cel Ce face toate pentru muritori”*” (Clement 
Alexandrinul, Stromatele, stromata a V-a, cap. XIV, 129.1.-129.2., în PSB, vol. 
5, p. 382) 


„Dar nu-i aşa cum îşi închipuie unii că odihna lui Dumnezeu (Fac., 2, 2) 
înseamnă că Dumnezeu a încetat de a mai lucra. Dumnezeu este bun; dacă 
încetează vreodată de a face bine, încetează de a fi Dumnezeu; dar asta nu ni-i 
îngăduit s-o spunem. lată ce înseamnă odihna lui Dumnezeu! Înseamnă că 
Dumnezeu a poruncit să se păstreze fără schimbare, în toată vremea, ordinea pe 
care a pus-o în cele pe care le-a făcut şi fiecare din făpturi să se odihnească, să 
pună capăt adică vechii lor neorânduieli.” (Clement Alexandrinul, Stromatele, 
stromata a VI-a, cap. XVI, 141.7., 142.1., în PSB, vol. 5, p. 462) 


„ȘI despre Dumnezeu se zice că e zelos, pentru că EI nu îndură ca un 
suflet care i s-a dat Lui să se mai însufleţească de amestecul cu demonii.” 
(Origen, Omilii la Cartea Ieşirii, omilia VIII, V, în PSB, vol. 6, p. 89) 


„(...) pe Dumnezeu, Care e principiul sau începutul a tot ce există, nu 
trebuie să ni-L închipuim ca şi cum ar fi şi El ceva compus, căci, dacă am crede 
aşa ceva, elementele din care s-ar compune tot ceea ce numim compus ar fi mai 
vechi decât principiul sau începutul însuşi.” (Origen, Despre principii, cartea 
întâia, VI, 1, în PSB, vol. 8, p. 50) 


„(...) prin tot ce e numit la Dumnezeu trupeşte, degete, mâini, braţe, 
Ochi, gură, picioare, prin toate aceste numiri ale mădularelor trupeşti sunt 
indicate nu mădulare omeneşti, aşa cum sunt ale noastre, ci unele puteri ale lui 
Dumnezeu designate cu aceste numiri omeneşti.” (Origen, Despre principii, 


cartea a II-a, V, 8, în PSB, vol. 8,p. 159) 


„Citatul lui Platon este aşa: Dumnezeu Cel peste toate, îndrumător la 
cele prezente şi viitoare, Părinte şi Domn al Celui ce este principiul şi cauza pe 
care, dacă ne-am deda unei filosofii adevărate, L-am cunoaşte cu toţii limpede, 
atât cât pot să-L cunoască oamenii fericiţi“ ” (Origen, Contra lui Celsus, cartea 


a VI-a, cap. VIII, în PSB, vol. 9, p. 377) 


„Dar dumnezeiasca Tradiţie ne învaţă că (Binele) Cel mai presus de tot 
binele şi Cauza tuturor este totodată şi mai presus de toată puterea de înţelegere, 
ceea ce-L face să fie de negrăit, de nedescris şi cu neputinţă de numit, mai 


*% Pindar, Fragm. 141, Schroeder. 

507 Tâlcuirea Pr. T. Bodogae: Anume vorbeşte uneori aşa ca să combată pe antropomorfiţi 
(Com. loan, XIII, 22, 131 etc.). (n.s. 727, p. 159) 

5% Platon, Epist. VI, 323 (citat după M. Borret, op. cit., III, 198) (n.s. 41, p. 377) 

presus de concepte şi de puterea noastră de judecată, cu neputinţă de categorisit, 
neexistând nici în trup, nici în cer, nici în văzduh, sau în vreo altă parte a 
universului, ci ascunzându-Se desăvârşit în afara tuturor în negrăitul adânc al 
cunoaşterii. Da, numai pe Acesta ne învață Dumnezeieştile Scripturi să-L 
mărturisim a fi pe drept cuvânt Dumnezeu: (0 ființă) deosebită de orice mod de 
existenţă trupească şi opusă oricărui raport de dependenţă. Asta şi face ca toate 
să se poată trage din EI, iar nu numai să capete existenţă prin El — ni se spune. 
lar EI, sălăşluind ca un împărat undeva înăuntru, în ascunsul, în taina 
nepătrunsei lumini, pune lege şi ordonează totul numai prin puterea voii Sale. 
Fiindcă numai datorită voii Sale există toate cele ce sunt; ce nu voiește EL, nici 
nu poate fi. Toate cele vrute de EI sunt bune, fiind EI Însuşi bun prin însăşi fiinţa 
Sa.” (Eusebiu de Cezareea, Viaţa lui Constantin cel Mare, Cuvântare, Despre 
Sfântul Mormânt, 12.1.-12.2., în PSB, vol. 14, pp. 222-223) 


„Despre Dumnezeu însă trebuie să cugetăm că nu are nevoie de nimic 
altceva, ci îşi este suficient Sieşi şi deplin în EI însuşi şi toate subzistă în EI şi 
mai degrabă El însuşi dă tuturor toate**.” (Sf. Atanasie cel Mare, Cuvânt 
împotriva elinilor, XXVIII, în PSB, vol. 15, pp. 60-61) 


„Dumnezeu, fericita fire, îmbelşugata bunătate, Cel dorit de toţi cei 
înzestrați cu cuvânt şi rațiune, frumuseţea cea mult dorită, începutul existenţelor, 
izvorul vieţii, lumina cea spirituală, înţelepciunea cea neapropiată.” (Sf. Vasile 
cel Mare, Omilii la Hexaemeron, omilia I, II, în PSB, vol. 17,p. 73) 


„„Și a spus Domnul Dumnezeu socotindu-Se (Fac., 8, 20-21). Cuvintele 
acestea sunt spuse iarăşi în chip omenesc, pe măsura de înţelegere a firii 
noastre.” (Sf. loan Gură de Aur, Omilii la Facere, omilia XXVII, IV, în PSB, 
vol. 21, p. 338) 


„Tu însă eşti cu adevărat frumos. Şi nu numai frumos, ci eşti aşa, fiind 
însăşi fiinţa frumosului, fiind pururi ceea ce eşti. Nu înfloreşti cu vremea, nici 


nu-ți lepezi iarăşi floarea cu vremea, ci îți prelungeşti frumuseţea împreună cu 


veşnicia vieţii*!". lar numele ei este iubirea de oameni”. Căci Hristos, răsărindu- 


5% 'Tâlcuirea Pr. Stăniloae: Nu poate fi Dumnezeu cel ce are nevoie de altceva, deci cel cu 
lipsuri în sine şi dependent de altceva în existenţă. (n.s. 69, p. 61) 

*19 Tâlcuirea Pr. Stăniloae: Frumosul e identificat cu cel ce există cu adevărat, sau prin sine. 
Ceea ce nu există prin sine se destramă cu vremea, şi această descompunere e una cu 
pierderea chipului. Numai Cel ce există prin sine şi deci veşnic şi cel în comunicare cu El nu 
se destramă, nu intră în descompunere, nu are frumuseţe trecătoare, deci mai mult, aparentă. 
(n.s. 81,p.161) 

*! Tâlcuirea Pr. Stăniloae: Existenţa prin sine şi veşnică, fiind una cu frumuseţea netrecătoare, 
e temelia iubirii de oameni. Dimpotrivă, cel ce urăşte este urât. El urăşte pentru că se teme, 
pentru că e stăpânit de incertitudinea existenţei sale, pentru că nu are forma sa interioară 
asigurată (formosus). De aceea, în iubirea de alţii se arată totodată frumuseţea cuiva. În limba 

ne nouă din luda, iar poporul iudeu fiind frate celui ce vine la EI din neamuri, 
bine S-a numit, pentru arătarea dumnezeirii în trup, Frăţior al celei ce-L 
iubeşte.” (Sf. Grigorie de Nyssa, Tâlcuire amănunţită la Cântarea Cântărilor, 
omilia IV, în PSB, vol. 29, p. 161) 


„Deci fericit cu adevărat este Dumnezeu. Căci orice am presupune că 
este EI, fericită este viaţa nepătată, binele negrăit şi neînțeles, frumuseţea 
nespusă, mulţumirea prin sine“"?, înțelepciunea şi puterea; lumina adevărată, 
izvorul a toată bunătatea; stăpânirea aşezată peste toate”; singurul bun vrednic 
de iubit, Cel ce e mereu la fel“*; bucuria neîncetată; veselia veşnică; Cel despre 
care spunând cineva toate câte le poate, nu spune nimic din cele vrednice de 
spus.” (Sf. Grigorie de Nyssa, Despre fericiri, cuvântul I, în PSB, vol. 29, p. 


335) 


„lar însuşirea de căpetenie a Dumnezeirii e să dea mântuire celor ce au 
nevoie de ea.” (Sf. Grigorie de Nyssa, Marele cuvânt catehetic sau despre 
învățământul religios, cap. 36, în PSB, vol. 30, p. 337) 


„(...) dorinţa şi voia lui Dumnezeu devin realitate şi se fac faptă, intenția 
devenind imediat realitate fiindcă orice voieşte să facă voința dumnezeiască în 
înţelepciunea şi măiestria Ei, aceea se împlineşte. Căci dacă există la Dumnezeu 
voinţă, ea este totodată şi împlinire.” (Sf. Grigorie de Nyssa, Dialogul despre 
suflet şi înviere, Preliminarii, în PSB, vol. 30, p. 393) 


„(...) cauză necreată şi veşnic egală cu sine însăşi, în chip neîntrerupt şi 
în acelaşi mod, care-i mai presus de orice putere de cugetare, nefiind supusă 
creşterii sau scăderii şi care trebuie văzută şi înţeleasă ca fiind dincolo de orice 
margini, din mâna căreia au ieşit şi timpul şi locul, precum şi tot ce se poate 
cuprinde cu mintea, fie că spunem despre ea că abia ne-o putem închipui, în 
judecata noastră, fie că ne mulţumim să-i zicem că-i mai presus de lume.” (Sf. 
Grigorie de Nyssa, Despre pruncii morți prematur, către Hierios, Preliminarii, în 
PSB, vol. 30, p. 415) 


„Căci unul fiind după fire Unul Născut şi ca Dumnezeu fiind simplu 
după fiinţă, e socotit a fi multiplu prin feluritele lucrări dar nimic nu e străin şi 


română cuvântul urât are şi înţeles moral şi înţeles estetic. (n.s. 82, p. 161) 

* Tâlcuirea Pr. Stăniloae: Harul prin sine. Harul e tot ce împlineşte, face superioară şi 
mulţumeşte viaţa noastră. Noi avem aceasta din altă parte, în ultimă instanţă de la Dumnezeu. 
Dar Dumnezeu are totul prin Sine. Nimic nu-l lipseşte pentru a fi desăvârşit, mulțumit şi 
fericit. (n.s. 6, p. 335) 

"5 Tâlcuirea Pr. Stăniloae: Dumnezeu nu e stăpânit de nimic. Nu are deasupra Lui nici o 
stăpânire. El are stăpânirea peste toate. (n.s. 7, p.335) 

** Tâlcuirea Pr. Stăniloae: Nu trebuie să Se schimbe, pentru că are mereu totul; nu trebuie să 
treacă la o stare pe care nu o are încă. (n.s. 8, p. 335) 

adaus din afară la el, cu toate că datorită atributelor dumnezeieşti nu e cugetat a 
fi simplu.** Căci e cugetat lumină şi viaţă şi putere şi nestricăciune. Voind să 
arate că nimic din afară nu e adaus în el, a adăugat, socotesc, cuvântul: 
Globurile şi ramurile să fie din el. Întreg va fi turnat din aur curat. (leş., 25, 
36). Adică e întreg şi cu totul Dumnezeu, nu e sfințit ca cele create; nici nu e ca 
îngerii, care pe de o parte sunt cugetaţi în firea lor proprie, iar pe de alta sunt 
înfrumusețaţi de harul şi de slava Aceluia şi sunt unşi ca de un aur curat prin 
dăruirea Duhului. Ci în însăşi realitatea Lui prin fire e Dumnezeu, sau firea 
atotcurată şi supremă.” (Sf. Chiril al Alexandriei, Închinare în Duh şi Adevăr, 
cartea a noua, în PSB, vol. 38, p. 297) 


„(...) nimic nu e fără frumuseţe la Dumnezeu.” (Sf. Chiril al Alexandriei, 
Inchinare în Duh şi Adevăr, cartea a noua, în PSB, vol. 38, p. 300) 


„Dar precum, deşi nu se întristează prin fire, se spune totuşi că se 
întristează; căci zice undeva către maica ludeilor, (adică către Sinagogă): M-ai 
întristat în toate acestea (lez., 16, 43); iar dumnezeiescul Pavel scrie şi el 
undeva: Nu întristați pe Duhul Sfânt al lui Dumnezeu întru care aţi fost 
pecetluiți (Efes., 4, 30). Dar, deşi se spune că oboseşte, nu se spune aceasta 
pentru că simte oboseala în El Însuşi, ci pentru că dacă voieşte, pătimeşte, 
săvârşind lucrurile mai mult decât mari şi excepţionale, acelea în care se cere să 
se pună osteneli mari şi amare, dacă se fac de unul din cei ca noi"'%.” (Sf. Chiril 
al Alexandriei, Glafire la Facere, cartea a patra a Glafirelor la Facere, 7, în PSB, 
vol. 39, p. 136) 


"15 Tâlcuirea Pr. Stăniloae: Sf. Chiril vorbeşte aici ca şi alţi Părinţi (d. ex. Sf. Vasile cel Mare), 
de energiile dumnezeieşti, care sunt necreate, ca şi fiinţa fusului sfeşnicului din care pornesc. 
Dumnezeu nu încetează a fi simplu după ființă, cu toate că din EI pornesc diferite energii. Dar 
prin lucrările care corespund atributelor Lui, e multiplu. (n.s. 320, p. 297) 

"1 Țâlcuirea Pr. Stăniloae: Din citatele contrare ale proorocilor Isaia şi lezechiel şi din cel al 
lui Pavel, se vede că Dumnezeu n-are în Sine lipsuri şi motive de întristare, dar se poate 
întrista din iubire pentru lipsurile şi faptele neiubitoare ale făpturilor Sale. Iubirea Lui merge 
până acolo că nu rămâne nesimţitor la ceea ce se întâmplă cu creaţia Sa din voia făpturilor 
conştiente. Temeiul pentru aceasta e pus chiar în iubirea dintre Persoanele treimice. EI are în 
aceasta viaţa fericită în Sine, dar şi putinţa de-a înţelege durerea celor nefericiţi din lipsa lor 
de iubire. 

Dar Sf. Chiril aplică aceste osteneli şi întristări la Hristos. EI spune că Dumnezeu dacă ar avea 
putinţa să le suporte acestea pentru lucrurile mari pe care le face, nu s-ar feri să le suporte. lar 
aceasta o poate face, devenind ca unul din noi. Şi aceasta a făcut-o Hristos. În continuare, Sf. 
Chiril vorbeşte chiar de o îmbătare a lui Dumnezeu de grija pentru noi, însuşindu-şi această 
stare prin asumarea firii omeneşti. Astfel ajungem să vorbim de o îmbătare a lui Dumnezeu 
pentru noi, pornind de la cele suferite de El în firea omenească. Aceasta înseamnă că 
Dumnezeu având putinţa să Se facă om, are putinţa să suporte în ipostasul Său dumnezeiesc 
devenit ipostas al umanităţii, întristarea şi durerea omenească, are în EI această virtute. În 
firea Lui dumnezeiască nu pătimeşte, dar are în El ca Dumnezeu virtualitatea de-a participa la 
suferința omenească. (n.s. 227, p. 136) 

„De aceea sunt focul, ca să-ţi aduc lumină, ca să-ţi ard spinii păcatelor 
şi să-ţi arăt dragostea Mea.” (Sf. Ambrozie al Milanului, Scrisori, scrisoarea 


a LXIII-a, 42, în PSB, vol. 53, p. 255) 


„Tu ţii în stăpânire cerul, 

Şi eşti cu totul în Cuvânt, 

În toate stăpâneşti prin Fiul, 

Izvor eşti pentru Duhul Sfânt.” (Sf. Ambrozie al Milanului, Imnuri — 
Imn de dimineaţă, XLII, în PSB, vol. 53, p. 383) 


„(...) susţin (unii — n.L.P.) că nu este greşit a ne mânia pe fraţii care cad 
în vreo greşeală, de vreme ce se spune că chiar Dumnezeu se înfurie şi se mânie, 
fie împotriva celor ce nu vor să-L ştie, fie contra celor care, cunoscându-L, ÎL 
dispreţuiesc, cum este acel pasaj: Și S-a aprins de mânie Domnul împotriva 
poporului Său (Ps., 105, 40), sau când se roagă profetul, zicând: Doamne, nu cu 
mânia ta Să mă mustri pe mine, nici cu urgia Ta să mă cerţi (Ps., 6, 1). Ei nu 
înțeleg că, vrând să li se îngăduie oamenilor o aşa boală ucigătoare, aduc 
nemărginirii divine şi fântânii întregii curăţii jignirea unei patimi trupeşti. 

Dacă într-adevăr, cele ce se spun despre Dumnezeu trebuiesc luate în 
însemnarea lor trupească şi strâmtă, adică după literă, deci şi doarme, când se 
spune: Deşteaptă- Te, pentru ce dormi, Doamne? (Ps., 43, 25). Tot asemenea se 
zice despre EI: Iată, nu va dormita şi nici nu va adormi Cel ce păzeşte pe Israel 
(Ps., 120, 4), şi stă în picioare şi se aşează, când zice: Cerul este scaunul Meu şi 
pământul aşternutul picioarelor Mele (Is., 66, 1), care măsoară cerul cu palma 
şi pământul îl cuprinde în pumnul Lui (s., 40, 12), şi se îmbată cu vin, când se 
zice: Și S-a deşteptat Domnul, ca cel ce doarme, ca un viteaz ameţit de vin (PSs., 
77,71). Cel ce singur are nemurirea şi locuieşte întru lumina cea neapropiată (| 
Tim., 6, 16). Trec peste necunoaşterea şi uitarea, pe care le întâlnim deseori 
presărate în Sfintele Scripturi, când se face menţiune despre EI, ca de pildă 
înfăţişarea membrelor, care sunt prezentate ca cele ale unei fiinţe cu chip şi 
alcătuire omenească, deci cu păr, cap, nări, ochi şi faţă, mâini şi braţe, degete, 
pântece şi picioare. Dacă am vrea să le admitem pe acestea luate în sensul 
mărginit al literei, va trebui să se considere că Dumnezeu este alcătuit din 
membre cu înfăţişare trupească, afirmaţie nelegiuită, de care trebuie să ne ţinem 
departe. 

Prin urmare, aşa cum nu pot fi interpretate asemenea expresii după literă, 
fără a săvârşi un grozav sacrilegiu față de Cel pe care autoritatea Sfintelor 
Scripturi ni-L înfăţişează ca nevăzut, de negrăit, necuprins, mai presus de minte, 
nepătruns, simplu şi fără alcătuire, tot aşa şi tulburarea furiei sau a mâniei nu 1 se 
poate alătura acelei naturi veşnice, fără a comite o mare blasfemie. Printr-o 
imagine de acest fel, a membrelor, trebuie să înțelegem însuşirile mai presus de 


517 Sfântul Ambrozie pune în gura lui Dumnezeu aceste cuvinte — n.L.P. 

fire ale lui Dumnezeu şi nemărginitele Lui lucrări, care nu se pot face înţelese 
decât prin aceste numiri obişnuite ale membrelor. 

De pildă, în imaginea gurii, trebuie să recunoaştem cuvântul Lui, care se 
adresează de obicei cu blândeţe simţurilor tainice ale sufletului nostru, sau cel 
care a vorbit la fel părinţilor noştri şi profeților. În cea a ochilor, vom putea 
recunoaşte nemărginirea privirii Sale, care vede şi cercetează toate, fără a-i 
scăpa nimic din cele ce săvârşim, şi ce va trebui să săvârşim sau gândim. În 
menţionarea mâinilor, vom recunoaşte înţelepciunea şi lucrarea prin care EI 
Însuşi este şi Creatorul şi Ziditorul a toată făptura. Şi braţul este semnul puterii 
şi cârmuirii, prin care pe toate le sprijină, le stăpâneşte şi le diriguie şi, ca să trec 
sub tăcere celelalte, părul alb ce altceva poate arăta decât adânca existenţă şi 
nemărginire în timp a divinității, care, fără de început şi mai înainte de vreme, 
este mai presus de toată zidirea. 

Tot aşa, când citim despre mânia sau furia lui Dumnezeu, nu trebuie să 
înţelegem avrponadoc, adică după josnica patimă omenească, ci într-un chip 
demn de Dumnezeu, care-i străin de orice patimă; în felul acesta, Îl putem 
considera drept judecătorul şi osânditorul tuturor faptelor rele din această lume 
şi, luându-ne după înţelesul acestor cuvinte, să ne temem de înfricoşătorul 
platnic al faptelor noastre, şi să nu îndrăznim a admite ceva împotriva vrerii Lui. 

Într-adevăr, omul întotdeauna s-a temut de cei despre care ştie că se 
mânie, şi de aceea se fereşte să-i supere. Aşa, în faţa unor foarte drepți 
judecători, de obicei se tem de mânia lor pedepsitoare cei a căror conştiinţă este 
apăsată de vreo vinovăţie, şi asta, nu pentru că s-ar afla vreo pornire de 
răzbunare în sufletele celor care au să dea o sentinţă dreaptă, ci pentru că acesta 
este sentimentul ce-l încearcă cei ce se tem chiar în faţa celui ce aplică legile, 
după o examinare şi cumpănire dreaptă. Oricât de mari ar fi blândeţea şi 
bunătatea cu care este făcută judecata, ea este socotită ca izvorând dintr-o grea şi 
foarte pornită mânie de către cei ce au trebuit să fie supuşi din vina lor osândei.” 
(Sf. loan Casian, Așezămintele mănăstirești, cartea a VIII-a, cap. 2-4, în PSB, 
vol. 57, pp. 212-214) 


„Din bunătatea Sa împarte cu prisosinţă toată mulţimea bunurilor Sale 
celor vrednici şi nevrednici. El nu poate să fie înfrânt de injurii, nici să fie urnit 
din statornicia Sa de nedreptăţile oamenilor, rămânându-l întotdeauna întreagă 
bunătatea şi firea Sa neschimbătoare.” (Sf. loan Casian, Convorbiri 
duhovniceşti, partea a II-a, Prima convorbire cu părintele Cheremon, cap. VI, 3, 
în PSB, vol. 57, p. 504) 


„S-a căit — zice Sfânta Scriptură — că a făcut pe om din pământ. 
Aceasta nu însemnează că Dumnezeu ar fi rob afectivității, sau supus vreunei 
pasiuni; dimpotrivă, pentru ne facilita mai deplin înţelegerea adevărată a 
scripturilor ni se vorbeşte ca despre nişte stări sufleteşti umane, arătându-se 
puterea lui Dumnezeu sub numele de căinţă şi mânie; iar mânia divinității este 

pedepsirea păcătosului.” (Salvianus, Despre guvernarea lui Dumnezeu, cartea |, 
VII, 32, în PSB, vol. 72, p. 198) 


„Evagrie, în cartea despre monahi, interzice să se vorbească despre 
Dumnezeu fără de ruşine şi respect. Şi nu îngăduie să fie definită dumnezeirea în 
nici un fel. Căci el spune că definițiile sunt proprii lucrurilor create. El spune 
aşa: Orice propoziţie are fie un gen despre care se vorbeşte, sau o specie, sau o 
diferenţă, sau ceva propriu, sau ceva întâmplător, sau o vorbire compusă din 
acestea. Dar nimic din cele spuse mai sus nu poate fi cuprins în Sfânta Treime. 
Prin urmare ceea ce este de negrăit să fie adorat trecându-se sub tăcere. Aşa 
spune Evagrie. (...). (Socrate, III, 5). (Casiodor, Istoria Bisericească tripartită, 
cartea a VI-a, cap. XXI, în PSB, vol. 75, p. 238) 


„(...) Dumnezeu e în chip simplu şi nehotărnicit peste toate cele ce sunt, 
care cuprind şi sunt cuprinse, şi peste firea celor fără de care nu pot exista 
acestea, adică a timpului, a veacului şi a spaţiului.” (Sf. Maxim Mărturisitorul, 
Ambigua, partea a doua, 40, în PSB, vol. 80, p. 152) 


„(...) dumnezeirea e mai presus de toată împărțirea şi compoziţia şi 
partea şi întregul, fiindcă e necantitativă şi străină de tot ce există într-o anumită 
poziţie şi de orice înţeles care i-ar determina modul existenţei, fiindcă e 
necantitativă şi liberă şi dezlegată de orice legătură şi afecţiune faţă de orice 
altceva; căci e fără relaţie, neavând ceva înainte de ea, sau cu ea, sau după ea, 
fiind dincolo de toate şi necompusă cu nici un lucru, după nici o rațiune sau 
mod. 

Aceasta cugetând-o poate marele şi dumnezeiescul Dionisie zice: De 
aceea deşi e lăudată ca unime şi treime, dumnezeirea e mai presus de toate; ea 
nu e nici unime, nici treime, cunoscută fie de noi, fie de altcineva; ci ca să 
lăudăm cu adevărat şi supraunimea şi fecunditatea dumnezeiască a ei, am 
numit pe cea mai presus de nume, cu denumirea dumnezeiască, treimică şi 
unitară, şi prin cele ce sunt, pe cea mai presus de ființă (De div. nom., cap. 13).” 
(Sf. Maxim Mărturisitorul, Ambigua, partea a doua, 62, în PSB, vol. 80, p. 177) 


„(...) numai El (Dumnezeu — n.L.P.) are în Sine stabilitatea neînţeleasă, 
fără de început, nesfârşită şi necuprinsă, din care, prin revărsarea nesfârşit de 
darnică a bunătăţii, a creat lucrurile din nimic şi le-a făcut să subziste, vrând să 
Se împărtăşească pe Sine tuturor, pe măsura lor, şi fiecăruia în parte, fără să Se 
întineze, dăruind fiecăruia puterea de a fi şi de a persista. Aceasta o indică 
sfântul, dumnezeiescul şi marele Dionisie Areopagitul zicând că Dumnezeu 
trebuie propovăduit ca Unul, ca Cel ridicat mai presus de toate, ca Cel ce din 
bunătate a adus la existenţă toată ordinea celor inteligibile şi frumuseţea celor 
văzute, că Se află pe măsura lor în fiecare dintre făpturi potrivit unei raţiuni 
negrăite a înţelepciunii, fără să fie închis câtuşi de puţin de nici o rațiune şi mod. 

În unele Se află anume printr-o revărsare prisositoare a bunătăţii darnice, în 
altele, în chip moderat, iar în altele întrucât pot doar să-L oglindească întrucâtva 
(De div. Nom., cap. 2, par. Il).” (Sf. Maxim Mărturisitorul, Ambigua, partea a 
doua, 100, în PSB, vol. 80, p. 249) 


„(...) să nu mai îndrăzniţi să comparaţi pe Dumnezeu cu creatura. Fiindcă 
Dumnezeu propriu-zis nu e nici corp, nici necorporal, nici substanţă (fiinţă), nici 
ceva din cele înţelese sau exprimabile, ca să nu mai înşir toate cele ce urmează. 
Ci EI rămâne chiar înţeles, necuprins, şi chiar exprimat, negrăit.” (Sf. Maxim 
Mărturisitorul, Epistole, Partea Întâi, Ep. 6, în PSB, vol. 81,p. 52) 


Numele „Dumnezeu”*!5 


„Se numeşte Dumnezeu, pentru că le-a aşezat pe toate pe tăria Lui şi 
pentru că cuvântul Dumnezeu vine de la cuvântul €&ew; iar cuvântul Ecew 
înseamnă: a alerga, a mişca, a lucra, a hrăni, a purta de grijă, a conduce, a da 
viaţă tuturor.” (Teofil al Antiohiei, Zrei cărți către Autolic, cartea întâi, IV, în 
PSB, vol. 2, pp. 375-376) 


„Dumnezeu, Cel ce priveşte şi supraveghează toate, are numele grecesc 
Theos, de la a privi toate.” (Sf. Grigorie de Nyssa, 7ălcuire amănunțită la 
Cântarea Cântărilor, omilia V, în PSB, vol. 29, p. 175) 


*15 Expresia Dumnezeu nu este Numele Fiinţei sau existenţei Sale şi nici nu este cu putinţă de 
a găsi un nume propriu al Acelei Fiinţe. - cf. Sf. loan Gură de Aur, Comentarii la Epistola 
către Evrei, omil. II. Acest text este foarte aproape de ceea ce scrie Dionisie Pseudo- 
Areopagitul într-una din operele sale şi anume că Dumnezeu nu poate fi nici definit, nici 
limitat de imaginile create, şi însăşi noţiunea de Dumnezeu este relativă, deoarece ea se referă 
la legătura Lui cu creaţia, nu la misterul ființei Sale transcendente, adică la esența 
supraesențială. (Despre ierarhia cerească, 15, 2). — n.L.P. 

Numele lui Dumnezeu" 


„Nu căutaţi numiri felurite lui Dumnezeu! Dumnezeu este singurul Lui 
nume. E nevoie de nume atunci când, având mai mulţi, trebuie să dăm fiecăruia 
numirea sa după semnele proprii. Pentru Dumnezeu unicul, numele acesta 
ajunge. Dacă I-aş da numele de tată, L-ai crede cu trup omenesc, dacă-L voi 
numi rege, Îl vei bănui de origine pământeană; dacă-l voi spune stăpân, ÎL vei 
socoti sigur muritor. Dă la o parte numele ce I se adaugă şi-l vei vedea 
strălucirea. În privinţa aceasta toţi sunt de acord. Aud poporul ridicând mâinile 
la cer şi spunând mereu aceleaşi vorbe: Doamne, mare-i Dumnezeu, Dumnezeu 
este adevărat, sau Dac-o vrea Dumnezeu.” (Minucius Felix, Dialogul Octavius, 
XIX, în PSB, vol. 3, pp. 371-372) 


„(...) spune Scriptura: Iacov L-a întrebat şi I-a zis Lui: Spune-mi numele 
Tău! Şi a zis: Pentru ce Mă întrebi de numele Meu? (Fac., 32, 29). Dumnezeu 
nu i-a spus numele, pentru că păstra numele Său cel nou pentru poporul cel nou, 
pentru prunc. Da, Domnul Dumnezeu era încă fără nume, că nu se făcuse om. 
Cu toate acestea, Iacov a chemat numele locului aceluia: Vederea lui 
Dumnezeu; că am văzut, a spus el, pe Dumnezeu faţă către faţă şi s-a mântuit 
sufleul meu (Fac., 32, 30). Faţă a lui Dumnezeu este Cuvântul; prin EI 
Dumnezeu este pus în lumină şi cunoscut. Că Iacov atunci a primit numele de 
Israel, când a văzut pe Domnul Dumnezeu (Fac., 32, 28). Acesta este 
Dumnezeu, Cuvântul, Pedagogul, Cel Care i-a spus iarăşi mai târziu lui lacov: 
Să nu te temi a te cobori în Egipt (Fac., 46, 3). (Clement Alexandrinul, 
Pedagogul, cartea întâia, cap. VII, 57.1.-57.3., în PSB, vol. 4, p. 199) 


„Se zice că numele lui Dumnezeu este sfânt; negreşit nu pentru că ar 
avea în silabele numelui o putere sfinţitoare, ci pentru că orice însuşire a lui 
Dumnezeu şi orice idee, care este gândită în chip deosebit despre EI, este sfântă 
şi curată.” (Sf. Vasile cel Mare, Omilii la Psalmi, omiha la Psalmul XXXII, X, 
în PSB, vol. 17, p. 260) 


*19 Nimic nu este egal cu numele lui Dumnezeu; acesta pretutindeni este minunat. Numele Tău 
este ca o mireasmă vărsată (Cânt. Cânt. 1, 2). Aşa că cel ce pronunţă numele Lui se umple 
imediat de mireasmă bine mirositoare. (Sf. loan Gură de Aur, Comentariile Epistolei către 
coloseni, omil. XIX). Oamenii L-au numit pe Dumnezeu prin mijlocirea unor numeroase 
atribute. Dar Dumnezeu, când S-a numit odată pe Sine, a zis: <<Eu sunt Cel ce sunt>>. Şi a 
adăugat: Vei răspunde fiilor lui Israel: Cel ce Se numeşte pe Sine: <<Eu sunt>>, m-a trimis 
la voi (leşire 3, 14). Rezultă deci că, dincolo de atributele date de oameni lui Dumnezeu, se 
cuvine ca noi să dăm lui Dumnezeu cu prioritate numele pe care şi L-a dat EI Însuşi: Eu sunt 
Cel ce sunt, acesta fiind deci numele prin excelenţă al lui Dumnezeu. Deci atributul esențial al 
Lui este: Cel ce este, căci EI este Prezentul, fiind prezent pretutindeni, nespațial, atemporal şi 
necuprins. —n.L.P. 

„Scriptura inspirată de Dumnezeu foloseşte după trebuinţă mai multe 
nume şi cuvinte ca să prezinte o parte a slavei dumnezeieşti; şi aceasta în mod 
obscur.” (Sf. Vasile cel Mare, Cuvânt despre credinţă, cap. III, în PSB, vol. 18, 


p. 91) 


„(...) dumnezeiescul Iacob a fost binecuvântat, dar s-a şi rugat, zicând: 
Arată-mi numele Tău. Şi a zis: Pentru ce Mă întrebi de numele Meu? (Fac., 32, 
29). Nu-şi spune Dumnezeu numele, arătând prin aceasta ce este după fire. Un 
nume particular dat lui Dumnezeu, ca omului, nu ar fi al lui Dumnezeu. Dar El 
se numeşte multiplu din cele ce sunt. Căci se numeşte /umină, viață, putere, 
adevăr, Unul-Născut, strălucire, pecetea Celui ce L-a născut, milă şi 
înțelepciune, dreptate şi răscumpărare“. 

Înţelegând deci iarăşi fericitul Iacob că Dumnezeu este Cel căruia nu I se 
potriveşte nici un nume particular, a chemat numele locului acela Vederea lui 
Dumnezeu. Căci am văzut, zice, pe Dumnezeu faţă către faţă şi s-a mântuit 
sufletul meu (Fac., 32, 30).” (Sf. Chiril al Alexandriei, G/afire la Facere, cartea a 
cincea a Glafirelor la Facere, 4, în PSB, vol. 39, p. 184) 


Numirile atribuite de noi lui Dumnezeu“? 


„Părintele universului, fiind nenăscut, nu are nici un nume pozitiv; căci 
acela căruia 1 se dă un nume oarecare, trebuie să aibă pe cineva mai în vârstă ca 
el, care să-i dea acest nume. Cuvintele de: Părinte, Dumnezeu, Ziditor, Domn şi 
Stăpân nu sunt propriu-zis nume, ci numai moduri de adresare, care provin de pe 


5 Tâlcuirea Pr. Stăniloae: Toate fiind de la Dumnezeu, numele tuturor 1 se cuvin Lui, ca 
avându-şi temelia în El. Dacă 1 S-ar da un nume particular deosebit de al altora, s-ar mărgini 
înţelesului Lui. Dar aceasta nu înseamnă că El se confundă cu toate. Şi că propriu-zis toate 
numele lor sunt ale Lui. Ele le au numai ca reflexe particulare ale totalităţii care este EI. (n.s. 
310bis, p. 184) 

“21 Toate numirile ce 1 le dăm lui Dumnezeu nu se referă la fiinţa Lui care e mai presus de 
înţelesul oricărui nume, ci la lucrările Lui care vin în lume: numirile /umină, viaţă, 
înțelepciune, Dumnezeu, nu exprimă ascunsul fiinţei, ci puterile şi lucrările de viață 
născătoare, îndumnezeitoare, care coboară la noi. Numele nediferenţiate — spune Pseudo- 
Dionisie Areopagitul în Despre numele divine — se referă la întreaga Dumnezeire ca: supra- 
bun, supra-dumnezeiesc, supra-esenţial, supra-vital, supra-înţelept, ş.a.m.d. De asemenea, 
numirile de 7ată, Fiu şi Duh nu pot fi schimbate (unul în locul altuia), nici luate în comun. — 
P.G., III, col. 640C. Conform Sfântului Grigorie Palama această ființă supraființială e fără 
nume, ca una ce e mai presus de orice nume. Chiar şi numirile ce şi le-a dat Domnul însuşi: 
<<Eu sunt cel ce sunt>>, <<Dumnezeu> >, <<lumina> >, <<adevărul>> şi <<viaţa>>, 
numiri pe care teologii le atribuie prin excelenţă dumnezeirii celei mai presus dumnezeire, şi 
acestea sunt nume de lucrări (Apologie mai extinsă, în Viaţa şi învăţătura Sfântului Grigorie 
Palama, trad. Pr.Prof.Dr. Dumitru Stăniloae, Edit. Scripta, 1993, p. 223). Numele ce se dau 
lui Dumnezeu exprimă doar atributele Lui şi nu pe EI, cauza a toate şi mai presus de toate. — 
n.L.P. 

urma binefacerilor şi lucrărilor Lui. lar Fiul Său, Care singur este numit în chip 
propriu Fiu, Cuvântul, Care a fost împreună cu El şi S-a născut mai înainte de 
toate celelalte făpturi şi prin Care, la început, a zidit şi a împodobit toate, se 
numeşte Hristos pentru faptul că este uns şi că Dumnezeu a împodobit toate prin 
EI. Cuvântul acesta îşi are şi el un sens deopotrivă de necunoscut, după cum şi 
cuvântul Dumnezeu nu este un nume, ci o idee înnăscută în firea oamenilor, 
despre ceva cu totul greu de explicat. Numai cuvântul Iisus este un nume şi de 
om şi de mântuitor.” (Sf. Iustin Martirul şi Filozoful, Apologia A Doua în 
favoarea creştinilor, VI, în PSB, vol. 2, p. 107) 


„(...) se mai numeşte de către Duhul Sfânt şi Slavă a Domnului (leş., 16, 
7), alteori Fiu (Ps., 2, 7), alteori Înţelepciune (Pilde, cap. 8 şi urm.), alteori înger, 
alteori Dumnezeu, alteori Domn şi Cuvânt (Ps., 32, 6; 106, 20) şi alteori Se 
numeşte pe Sine Conducător principal de oaste (los., 5, 13-14) atunci când S-a 
arătat în chip de om lui Iosua Navi. Căci întotdeauna EI îşi are numirea după 
felul cum slujeşte voinţei părinteşti şi din aceea că este născut din Tatăl, prin 
voinţă.” (Sf. lustin Martirul şi Filozoful, Dialogul cu iudeul Tryfon, partea întâi, 
LXI, în PSB, vol. 2, p. 213) 


„De-aş spune că e lumină, vorbesc de o făptură a Lui; de-aş spune că e 
Cuvânt, vorbesc de începutul creaţiei Lui; de-aş spune că e minte, vorbesc de 
gândirea Lui; de-aş spune că e duh, vorbesc de suflarea Sa; de-aş spune că e 
înţelepciune, vorbesc de o odraslă a Sa; de-aş spune că e tărie, vorbesc de 
stăpânirea Sa; de-aş spune că e putere, vorbesc de lucrarea Lui; de-aş spune că e 
purtare de grijă, vorbesc de bunătatea Lui; de-aş spune că e împărăție, vorbesc 
de slava Lui; de-aş spune că e domn, vorbesc de EI ca judecător; de-aş spune că 
e judecător, vorbesc de dreptatea Lui; de-aş spune că e Tată, vorbesc de toate 
câte le are; de-aş spune că e foc, vorbesc de mânia Lui.” (Teofil al Antiohiei, 
Trei cărți către Autolic, cartea întâi, III, în PSB, vol. 2, p. 375) 


„Este domn, pentru că domneşte peste toate; este Tată, pentru că EI este 
înainte de toate; este creator şi făcător, pentru că este ziditorul şi făcătorul 
universului; este foarte înalt, pentru că este mai presus de toate; este atotțiitor, 
pentru că ţine şi cuprinde totul.” (Teofil al Antiohiei, 7rei cărți către Autolic, 
cartea întâi, IV, în PSB, vol. 2, pp. 375-376) 


„Dacă-l dăm lui Dumnezeu un nume, apoi numele acesta nu-l este 
propriu, fie de-L numim Unul, sau Bun, sau Minte, sau Însăşi Existenţa, sau 
Dumnezeu, sau Creator, sau Domn; nu rostim numele acesta ca fiind numele lui 
Dumnezeu; ci, din pricina încurcăturii în care ne găsim, folosim pentru 
Dumnezeu nume frumoase, pentru ca mintea noastră să se sprijine pe ele şi să nu 
rătăcească la alte numiri. Fiecare din aceste nume, luat separat, nu arată fiinţa lui 
Dumnezeu, ci toate la un loc arată puterea Celui Atotputernic; că numele pe care 
I le dăm lui Dumnezeu sunt sau cuvinte care ne arată însuşirile Lui, sau cuvinte 

care arată relaţiile dintre ele; dar nici unul din ele nu ne spune ce este 
Dumnezeu.” (Clement Alexandrinul, Stromatele, stromata a V-a, cap. XII, 82.1.- 
82.2., în PSB, vol. 5, pp. 357-358) 


„Mai trebuie făcută şi altă distincţie, de astă dată în legătură cu altă 
afirmație a lui Celsus, şi anume că lui Dumnezeu nu / se poate da nici un 
nume”. Dacă prin această afirmaţie el înțelege că nici unul dintre cuvintele sau 
expresiile omeneşti nu pot să prezinte însuşirile particulare ale lui Dumnezeu, 
atunci sune adevărul, întrucât această afirmație s-ar putea aplica şi la alte multe 
calități care nu pot fi numite! Cine poate să distingă prin numiri precise 
deosebirea de calitate între dulceaţa unei smochine şi cea a unei curmale? Şi 
cine poate să prezinte prin diferite numiri calitatea proprie fiecărui lucru? 
Aşadar, nu este de mirare că în înţelesul acesta Dumnezeu nu poate fi numit. Dar 
dacă luăm în considerare faptul că Dumnezeu totuşi poate fi numit, înțelegând 
prin aceasta că este cu putinţă să arătăm prin nume ceva din calitățile Sale, cu 
scopul de a povăţui pe ascultător şi a-l face să înţeleagă însuşirile lui Dumnezeu, 
pe cât poate să cuprindă din ele firea omenească, atunci nu este fără rost să spun 
că Dumnezeu poate fi numit. La fel distingem două înţelesuri în cuvintele: 
Dumnezeu nu suferă nici o micşorare, pe care noi am putea-o numi. Şi este 
adevărat că Dumnezeu este în afară de orice patimă.” (Origen, Contra lui 
Celsus, cartea a VI-a, cap. LXV, în PSB, vol. 9, p. 427) 


„Fiind întrebat (Sfântul Attalus — n.L.P.) ce nume are Dumnezeu, el a 
răspuns: Dumnezeu nu are nume, ca omul.” (Actele martirice, Martiru de la 
Lyon, I, 52, în PSB, vol. 11,p. 76) 


„Spune-mi, Cel pe care L-a iubit sufletul meu. Căci aşa te numesc, 
fiindcă numele Tău, e mai presus de tot numele şi-i negrăit şi necuprins de către 
toată firea cuvântătoare. Deci numele care face cunoscută bunătatea Ta e iubirea 
sufletului meu faţă de Tine”*.” (Sf. Grigorie de Nyssa, Tâlcuire amănunțită la 


Cântarea Cântărilor, omilia II, în PSB, vol. 29, p. 137) 


„L-am chemat pe nume, pe cât îmi era cu putinţă să găsesc un nume 
pentru Cel nenumit. Dar nu există vreunul care să atingă cu înţelesul lui pe Cel 


* Tâlcuirea Pr. T. Bodogae: Cuvintele de : Părinte, Dumnezeu, Ziditor, Domn şi Stăpân, nu 
sunt propriu-zis nume, ci numai moduri de adresare, care provin de pe urma binefacerilor şi 
lucrărilor lui Dumnezeu, lustin, Apol. II, 6, PSB, 2, p. 81. (n.s. 277, p. 427) 

*%  Tâlcuirea Pr. Stăniloae: Nu e nume mai potrivit pentru Dumnezeu Cel necuprins decât: 
Cel pe care-L iubeşte sufletul meu. EL este Cel vrednic de iubire prin excelenţă. În iubirea faţă 
de Dumnezeu nu numai că am numele cel mai propriu pentru EI, ci ÎL şi simt, sau simt efectul 
prezenţei Lui în mine. (n.s. 54, p. 140) 

căutat.” (Sf. Grigorie de Nyssa, Tâlcuire amănunțită la Cântarea Cântărilor, 


omilia VI, în PSB, vol. 29, p. 196) 


„lar Cel ce Se află pururi în afară de orice cugetare prin care poate fi 
cunoscut, cum ar fi cuprins prin înţelesul vreunui nume? De aceea sufletul 
născoceşte tot felul de înţelesuri ale numelor, pentru înfăţişarea binelui negrăit, 
dar toată puterea de tălmăcire a cuvântului e înfrânată şi se dovedeşte mai slabă 
ca adevărul. Pentru aceea zice: eu L-am chemat pe cât am putut, născocind 
cuvinte care să înfăţişeze fericirea negrăită. Dar EI era mai mare decât arătau 
aceste înțelesuri. E ceea ce face şi marele David, numindu-L pe Dumnezeu 
adeseori cu nesfârşite nume şi mărturisind că e înfrânt de adevăr. 7u, zice, eşti 
Dumnezeu îndurat şi milostiv, îndelung răbdător şi mult milostiv, adevărat, tărie 
şi întărire, loc de scăpare, putere, ajutor şi sprijinitor, cornul mântuirii şi cele 
asemenea. Dar iarăşi mărturiseşte că numele Lui nu se cunoaşte în tot pământul 
dar e minunat. Cât este de minunat, zice, numele Tău în tot pământul (Ps., 8, 1). 
Aşa a zis şi către Manoe, cel ce a proorocit despre fiul lui, când a fost întrebat 
despre nume: Minunat este acesta şi prea mare ca să poată fi cuprins de auzul 
omenesc (Jud., 13, 18).” (Sf. Grigorie de Nyssa, 7âlcuire amănunțită la 
Cântarea Cântărilor, omilia XII, în PSB, vol. 29, p. 278) 


„(...) zicând (Sf. Apostol Pavel — n.L.P.) că Hristos este puterea lui 
Dumnezeu şi înțelepciunea lui Dumnezeu. Tot el însă L-a numit şi pace, lumină 
neapropiată în care locuieşte Dumnezeu, sfințenie şi răscumpărare, arhiereu 
mare şi Paşti, jertfă de ispăşire a sufletelor, oglindă a slavei şi icoană a 
ipostazei, făcător al veacurilor, mâncare şi băutură duhovnicească, piatră, apă, 
temelie a credinţei, piatră din capul unghiului, chip al lui Dumnezeu celui 
nevăzut, Dumnezeu mare, cap al trupului Bisericii, întâiul născut al lumii celei 
noi, începătură a celor adormiţi, întâi născut din morţi, întâi născut între mulți 
frați, mijlocitor între Dumnezeu şi oameni, Fiu-Unul-născut, încoronat cu slavă 
şi cu cinste, Dumnezeu al slavei, început al tuturor celor ce sunt, iar pe lângă 
acestea, împărat al dreptății şi împărat al tuturor, având stăpânirea împărăției 
ce nu se poate zugrăvi în cuvinte. Şi multe altele de felul acesta a căror mulțime 
nu este nicidecum uşor de arătat.” (Sf. Grigorie de Nyssa, Despre desăvârşire, 
către monahul Olimpiu, în PSB, vol. 30, p. 456) 


„(...) căutând (Sf. Apostol Pavel — n.L.P.) cum va putea numi aceea ce 
nu se poate pricepe cu gândul omenesc, fiindcă nu a găsit un nume mai potrivit 
pentru tâlcuirea celor neînţelese, a numit slavă şi ipostas pe Cel ce se găseşte 


*4 Tâlcuirea Pr. Stăniloae: Trăind comuniunea cu Hristos pe întuneric, sufletul simte iubirea 
Lui, dar nu-L poate prinde în formele cugetării. L-a strigat pe nume, dar neavând un nume 
potrivit pentru El, Acela n-a răspuns la nici un nume, adică omul nu a simţit că Acela se lasă 
cuprins în vreun nume. Orice nume rămâne gol de EI, mai prejos de El; numai prin simţirea 
pusă în nume poţi atinge pe Dumnezeu, depăşind prin ea marginile cuvântului. (ns 129, p.196) 

mai presus de tot binele, adică, pe Cel ce nici nu se poate înţelege şi nici nu se 
poate tâlcui îndeajuns. De aceea el a lăsat nenumită pe Fiinţa cea mai presus de 
fiinţe.” (Sf. Grigorie de Nyssa, Despre desăvârşire, către monahul Olimpiu, în 
PSB, vol. 30, pp. 463-464) 


„(...) Domnul, unul fiind după esenţă, a primit multe nume, în chip 
figurat, după lucrările săvârşite pentru mântuirea oamenilor; astfel, în unele 
locuri este numit piatră şi uşă, în altele secure şi cale, vie şi pâine; piatră, pentru 
puterea lui cea nemăsurată; uşă pentru că este uşa vieţii veşnice; secure pentru 
că taie rădăcinile răutăţii; cale, pentru că, conduce pe cei vrednici la cunoaşterea 
adevărului; vie pentru că rodeşte vinul care veseleşte inima omului; pâine pentru 
că hrăneşte inima ființei raționale.” (Viața Sfântului Macarie Egipteanul, 
Epistola Sfântului Macarie Egipteanul, în PSB, vol. 34, p. 73) 


„Eu sunt Dumnezeul Tău, Cel ce te-am întărit pe tine şi ţi-am ajutat ţie 
şi te-am asigurat pe tine cu dreapta Mea cea întru dreptate (1s., 41, 10%%. Deci e 
obiceiul de Dumnezeu insuflatei Scripturi să numească pe Fiul mână.” (Sf. 
Chiril al Alexandriei, G/afire la Ieşire, Cartea a Doua a Glafirelor la Ieşire, 3, în 
PSB, vol. 39, pp. 325-326) 


„(...) nu renunţăm să spunem că Fiul este lumina, viaţa şi înţelepciunea, 
puterea şi celelalte pe lângă acestea. Căci aşa a fost numit de către Scriptura de 
Dumnezeu insuflată. Dar nu închidem în nici una din aceste numiri firea Lui 
negrăită, ci spunem că EI este simplu din conţinuturi diferite şi e ţesut într-unul 
din toate. Căci este simplu şi de o fire unică, dar o mulțime de calităţi care-i 
aparțin fiinţial ne conduc ca nişte raze slabe spre contemplarea Lui şi a unei 
cuprinderi pe măsura noastră. Dacă deci 1 se spune pecetea ipostasului Tatălui, 
cugetă-L totodată existând în mod nedespărțit şi unit prin fire şi ca un chip al 
Celui ce L-a născut. lar când e numit şi iradiere a luminii care se difuzează şi 
străluceşte, să ai în minte şi răspândirea oarecum în afară, totală, 
nedesprinzându-se de ipostasul din care este, dar nici rămânând la o concentraţie 
în acea lumină, ci arătându-Se oarecum spre a subzista de Sine şi într-o existenţă 
proprie. Fiul rămâne intim în firea Tatălui, având-o pe aceasta ca rădăcină şi 
nesuportând nici o tăiere de ea, dar subzistă (are ipostasul Său) în mod deosebit 
şi este Fiu cu adevărat, nu e o pecete neipostaziată, nici o prelungire fără 
subzistență, sau un accident, ca o formă a trupului. Căci fund viaţa prin fire, cum 


*%5 'Tâlcuirea Pr. Stăniloae: Fiul nu e numai revelarea înţelepciunii Tatălui, ci şi a puterii Lui 
lucrătoare, pe când Duhul e revelarea bunătăţii şi sfinţeniei Lui. Dar Fiul ca Înţelepciunea şi 
Puterea Tatălui nu e pasiv, ci este EI însuşi Persoană activă. Aceasta se vede şi din expresia lui 
Isaia, că Dreapta lui Dumnezeu e dreaptă, adică nu lucrează decât prin dreapta judecată. Mai 
mult împlinea cineva printr-o persoană care ţine la mine, decât printr-un organ al trupului 
meu. Mai bine lucrează Tatăl prin Fiul, ca Persoană, decât printr-o putere impersonală a Lui. 
(n.s. 581, p. 326) 

s-ar înţelege fără să subziste?*% Sau nu L-ai auzit zicând: Eu sunt Cel ce sunt, 
acesta este numele Meu, şi pomenirea veşnică din neam în neam (leş., 3, 14, 
15)?” >” (Sf. Chiril al Alexandriei, Despre Sfânta Treime, cuvântul V, în PSB, 
vol. 40, p. 199) 


„(...) Dumnezeul nostru este foc mistuitor (Deut., 4, 24). Dar n-am spune 
că preaînţeleptul, explicând firea lui Dumnezeu, L-a asemănat cu focul, ci L-a 
numit astfel pe Dumnezeu pentru marea Lui ură împotriva răului”%.” (Sf. Chiril 
al Alexandriei, Comentariu la Evanghelia Sfântului loan, cartea a noua, 
Introducere, în PSB, vol. 41, p. 852) 


Existenţa lui Dumnezeu 


„(...) voi nu credeţi, căutând argumente raţionale. Noi însă nu căutăm 
dovezi în cuvinte convingătoare ale înţelepciunii elineşti (| Cor., 2, 4), cum a zis 
Învățătorul nostru, ci suntem convinşi prin credința care o ia înaintea 
argumentării raţionale*”. Iată sunt de faţă aci unii care sufereau din partea 
dracilor; sunt unii chinuiţi acum de dracii care au venit la ei. Punându-i pe ei în 
mijloc, Antonie a zis: Sau curățiți-i pe aceştia prin silogismele voastre, ori 
chemând prin orice meşteşug sau vrăjitorie (magie) pe idolii voştri, sau, dacă 
nu puteți, lăsaţi-vă de lupta voastră împotriva noastră şi veți vedea puterea 
crucii lui Hristos”. Şi zicând acestea, a chemat pe Hristos, a pecetluit pe cei ce 


* Tâlcuirea Pr. Stăniloae: Termenii greceşti hyparxis (existenţă) şi hyphestanai (a subzista) 
indică ipostasul deosebit, dar nu firea deosebită. (n.s. 286, p. 199) 

*7 Tâlcuirea Pr. Stăniloae: Numele cel mai propriu al lui Dumnezeu: Cel ce este. EI este prin 
Sine şi toate neamurile ÎL vor şti ca atare. (n.s. 287, p. 199) 

*% Tâlcuirea Pr. Stăniloae: Dumnezeu nu urăşte răul în sensul că Se tulbură văzându-l, ci în 
sensul că nu Se bucură când făptura se închide prin lipsa de iubire, sau Se întristează văzând 
nenorocirea care-i vine ei din aceasta. (n.s. 1622, p. 852) 

*9 Tâlcuirea Pr. Stăniloae: Credinţa e o intuiţie anterioară deducţiei raţionale. Aceasta poate 
aduce şi ea pe urmă sprijinul ei. Dar în credinţă e un fel de întâlnire directă cu puterea 
dumnezeiască, sau cu prezenţa lui Dumnezeu. (n.s. 60, p. 237) 

550 Tâlcuirea Pr. Stăniloae: Credinţa creştină nu e numai o teorie, ci o legătură cu Dumnezeu 
cel real şi viu şi mai presus de legile naturii, deci putând da omului o putere care-l scapă de 
neajunsurile în care-l ţine natura mărginită cu legile ei, care duc pe om, printr-un proces 
inevitabil, la boli şi la moarte. Dumnezeul credinţei creştine e un Dumnezeu transcendent 
naturii şi în acelaşi timp venit din iubire la noi prin întruparea pe veci a Fiului Său ca om, în 
comuniune cu oamenii. Zeii păgâni sunt forţe oarbe ale naturii, care nu ne pot scăpa de legile 
ei, pentru că n-au nici o putere superioară lor şi nici o conştiinţă capabilă de iubire. 

În crucea lui Hristos s-a arătat iubirea lui Dumnezeu faţă de noi, dar şi puterea Lui, care a 
învins până şi moartea, cea mai mare neputinţă a naturii. Creştinismul protestant a scos 
minunile din credința creştină, lăsând-o o pură teorie, ca alte sisteme filosofice. Aceasta 
pentru că a eliminat asceza, sau crucea, din viaţa creştină. Dar trebuie întărit duhul şi făcut 
stăpân al trupului prin înfrânare şi răbdare pentru a se manifesta în om puterea lui Hristos. 

pătimeau, prin semnul crucii de două şi de trei ori. Şi îndată s-au ridicat oamenii 
cu toţii şi mulțumeau Domnului. Şi aşa-zişii filosofi se mirară şi s-au umplut cu 
adevărat de uimire pentru credinţa lui Antonie şi pentru semnul făcut. lar 
Antonie a zis: Pentru ce vă miraţi de aceasta? Nu noi suntem cei care am făcut- 
0, ci Hristos este cel ce face acestea, prin cei ce cred în El. Credeţi deci şi voi şi 
veți vedea că nu avem vreun meşteşug de cuvinte, ci credinţa cea în Hristos, 
lucrătoare prin iubire (Gal., 5, 6). Pe aceasta de veţi avea-o şi voi, nu veţi mai 
căuta dovedire prin raționamente, ci veţi socoti îndestulătoare credinţa în 
Hristos. Acestea au fost cuvintele lui Antonie. lar aceia minunându-se de ele, 
plecară îmbrățişându-l şi recunoscând că au avut folos de la el.” (Sf. Atanasie cel 
Mare, Viaţa Cuviosului Părintelui nostru Antonie, LXXIX, în PSB, vol. 16, pp. 
237-238) 


„(...) toate cele ce au existenţa după Dumnezeu nu o au în mod simplu, ci 
cumva. Şi de aceea nu sunt fără de început. Căci tot ce primeşte rațiunea unui 
cum, deşi este, nu spun cum a fost când nu era. De aceea spunând că Dumnezeu 
este, nu spun cum este. Şi de aceea şi este şi era le spunem la EI în chip simplu, 
nedeterminat şi absolut. Căci dumnezeirea e mai presus de orice cuvânt şi de 
orice înţeles. De aceea nici spunând că este, nu o facem supunându-L categoriei 
existenţei. Căci este izvorul existenţei, dar nu existenţa însăşi. Fiindcă e mai 
presus şi de însăşi existenţa spusă şi gândită în oarecare mod. lar dacă cele ce 
sunt au existenţa în oarecare mod, dar nu simplu, precum trebuie să fie sub unde 
pentru poziția şi marginea raţiunilor naturale din ele, vor trebui cu siguranţă să 
fie şi sub când pentru începutul lor*!.” (Sf. Maxim Mărturisitorul, Ambigua, 
partea a doua, 60, în PSB, vol. 80, p. 173) 


Existenţa lui Dumnezeu - argumentul istoric 


„Deci toate cele ce există pe lumea aceasta au, în chip înnăscut, fără să 
înveţe de la cineva*?, ideea de Tatăl şi Creatorul universului“; şi au legătură cu 
toate: cele neînsuflețite au raporturi de simpatie cu cele însuflețite; iar dintre cele 


(n.s. 61, p. 237) 

551 Tâlcuirea Pr. Stăniloae: Faţă de filosofia care supunea totul categoriei existenţei, deci chiar 
divinitatea, sfântul Maxim aşază pe Dumnezeu mai presus şi de categoria existenţei. Aceasta 
este cea mai radicală aplicare a teologiei negative, afirmată dar nu demonstrată de scrierile 
areopagitice. Tot ce cade sub categoria existenţei cade sub un cum al existenţei şi deci e 
mărginit, pentru că orice fel de cum exclude alte moduri ale lui. De acest cum al oricărei 
existenţe ţin şi când şi unde, sau timpul şi spaţiul, care de asemenea o mărginesc. Ceea ce 
există cândva are un început şi un sfârşit. Ceea ce există undeva nu e infinit. Dumnezeu, 
necăzând sub categoria existenţei determinate, e mai presus de timp şi de spaţiu. EI limitează 
existenţa în timp şi în spaţiu. (n.s. 222, p.173) 

* Platon, Erixias, 398 C. 

555 Idem, Timeu, 28 C. 

însuflețite cele nemuritoare lucrează în fiecare zi; dintre cele muritoare, unele de 
frică, chiar când sunt purtate în pântece de mama lor, altele datorită gândirii lor 
libere şi dintre oameni, toţi; şi elenii şi barbarii. Nici un neam de oameni, nici 
dintre cei care lucrează pământul, nici dintre nomazi, dar nici dintre oameni din 
oraşe, nu poate trăi fără să aibă mai dinainte în suflet credinţa într-o fiinţă 
superioară. De aceea, orice popor, care locuieşte până la ţinuturile mării spre 
răsărit şi spre apus, orice popor, care locuieşte ţinuturile de la miazănoapte şi de 
la miazăzi, deci toate aceste popoare au una şi aceeaşi idee despre Cel Care a 
rânduit conducerea lumii, întrucât întreaga Sa lucrare se întinde în chip egal 
peste tot.” (Clement Alexandrinul, Sfromatele, stromata a V-a, cap. XIV, 133.7.- 
133.9., în PSB, vol. 5, pp. 384-385) 


„Nepărtinirea lui Dumnezeu (...) nu este mărginită în timp, ci este din 
veac; nici binefacerea lui Dumnezeu n-a început cândva şi nici nu se mărgineşte 
la anumite locuri sau la anumiţi oameni; la fel nici facerea Lui de bine nu este 
parțială. Deschideţi-mi mie porţile dreptăţii! Intrând prin ele voi lăuda pe 
Domnul. Aceasta este poarta Domnului, drepţii vor intra prin ea (Ps., 117, 19). 
Barnaba”, tălmăcind cuvântul profetului, adaugă: Dintre multe porţi deschise, 
numai poarta care duce la dreptate, este poarta lui Hristos; fericiţi sunt toți cei 
care intră prin ea. Acelaşi înţeles îl are şi acel cuvânt profetic: Domnul peste 
ape multe (Ps., 28, 3); nu numai peste felurite testamente, ci şi peste feluri şi 
feluri de învățături care duc la dreptate, atât ale elinilor cât şi ale barbarilor. Şi 
David dă lămurit mărturie de adevărul acesta, când zice: Să se întoarcă 
păcătoşii în iad, toate neamurile care uită pe Dumnezeu (Ps., 9, 18). Negreşit L- 
au uitat pe Acela de Care îşi aminteau mai înainte; pe Acela pe Care-L cunoşteau 
înainte de a-L uita, pe Acela L-au părăsit. Era deci şi la neamuri o cunoaştere 
obscură despre Dumnezeu.” (Clement Alexandrinul, Srromatele, stromata a VI- 
a, cap. VIII, 64.1.-64.6., în PSB, vol. 5, pp. 424-425) 


„Dacă naşterea Domnului n-ar fi fost cu totul cerească şi fericită, dacă ea 
n-ar avea nimic dumnezeiesc şi mai presus de firea omenească, atunci nicidecum 
n-ar fi ajuns să se răspândească învăţătura Sa peste întreg pământul.” (Origen, 
Din omiliile Evangheliei de la Luca, omila a VII-a, VI, în PSB, vol. 7, pp. 89- 
90) 


Existenţa lui Dumnezeu — argumentul cosmologic 


„Insăşi frumuseţea noastră arată pe Dumnezeu, făcătorul nostru: statura 
dreaptă, faţa ridicată, ochii aşezaţi în partea de sus a corpului ca nişte 


5 Tâlcuirea Pr. D. Fecioru : Clement Romanul, Epistola I către Corinteni, XLVIII, 4, op. cit., 
p.7l. 

observatori şi toate celelalte simţuri ca străjile unei cetăţi.” (Minucius Felix, 
Dialogul Octavius, XVII, 11, în PSB, vol. 3, p. 368) 


„Cine sunt, după noi, oameni lipsiţi de orizont dacă nu tocmai acei 
oameni care nu pot să-şi înalțe privirea şi să înţeleagă, pornind de la măreția 
lumii şi de la frumuseţea făpturilor din ea, că ei trebuie să contemple, să admire 
şi să cinstească numai pe Acela care le-a creat.” (Origen, Contra lui Celsus, 
cartea a III-a, cap. LXXVII, în PSB, vol. 9, p. 225) 


„(...) ascultându-şi raţiunea şi trecând de la piatră la lemn, chiar de la aur 
la argint, ca cel mai preţios material, ba chiar şi de la frumuseţea lumii, pot să se 
ridice la Creatorul tuturor, Căruia să 1 se încredinţeze ca unuia ce singur susţine 
întreaga existență, poate înţelege gândurile tuturor şi poate auzi rugăciunea 
tuturor.” (Origen, Contra lui Celsus, cartea a IV-a, cap. XXVI, în PSB, vol. 9, p. 
250) 


„(...) acest spectacol trebuie să fie opera unei puteri divine şi că trebuie 
să existe o forță superioară care menţine universul şi pe care noi am putea pe 
drept s-o numim Dumnezeu. Şi gândind la temeinicia pământului, la diversitatea 
animalelor şi la multipla varietate a plantelor, am început să laud pe Creator. Dar 
spiritul meu nu s-a oprit aici, ci am început să mă întreb cine este acesta? Oare, 
cineva a coexistat totdeauna cu Dumnezeu sau numai Dumnezeu a existat 
totdeauna, nemaifiind în afara Lui nimeni altul? Întâi mi-am zis că nu este corect 
a zice că un lucru poate veni din neant, deşi această concluzie nu este întru totul 
imposibilă pentru cei mai mulţi, ci că tot ceea ce există vine de la Dumnezeu. 
Apoi, am zis că nu este corect a zice că alături de Dumnezeu a mai existat şi un 
alt principiu, că din contră, se cuvine să susţinem că fiinţele îşi trag originea 
(doar) de la El. De acest lucru mă convinsese ordinea şi frumuseţea naturii.” 
(Metodiu de Olimp, Despre liberul arbitru, II, PSB, vol. 10, p. 214) 


„Fiindcă, oare, nu este adevărat că întreaga stihie a pământului pe EI Îl 
recunoaşte drept stăpân atunci când, prin roadele şi prin vieţuitoarele pe care le 
poartă şi le aduce la lumină, îşi mărturiseşte ascultarea în faţa voii Celui 
Atotputernic? Şi bogat curgătoarele ape ale râurilor, ca şi susurul nesfârşit, venit 
din adâncuri, al izvoarelor, Îl vădesc pe Cel ce este cauza unei asemenea 
minunăţii. Tot pe EI Îl arată şi adâncul ţinut în chingile din străfunduri ale mării, 
ca şi zbuciumul valurilor, atunci când se înalță spre cer, umplând pământul de 
groază, ca apoi — apropiindu-se de țărm — potolite de ordinea dumnezeieştii 
legi, să se chincească! Tot pe EI şi stăpânita şiroire a ploii de iarnă, bubuitul 
tunetului şi scânteierile fulgerelor, joaca mereu înnoită a vântului, goana norilor 
în înaltul văzduhului; tot pe EI ÎL mărturisesc, pentru toţi cei ce nu sunt în stare 
să-L vadă cu înşişi ochii lor. 

Soarele, atotstrălucitorul, care străbate prin vremi, numai pe EI Îl ştie de 
stăpân, şi, plecat în faţa voii Lui, nu se încumetă să se abată din cale. Luna — cu 
lumina ei mai palidă decât a soarelui — supusă rânduielilor lui Dumnezeu, în 
unele răspasuri se împuţinează, ca apoi să crească iar la loc. Cerul în frumuseţea 
sa, scânteind din noianul său de stele (care-i străbat în pâlcuri”” şi în bună 
rânduială, pe acelaşi neabătut drum), dă şi el de ştire despre Dăruitorul a toată 
lumina. Aşadar, toți luminătorii cereşti, la semnul şi la cuvântul Lui se supun 
împreună aceleiaşi armonii, gonind de-a lungul imenselor lor cruguri pe pista 
din înaltul văzduhului. Alternanţa zilei cu noaptea, scurgerea timpului şi 
schimbările anotimpurilor, ritmurile şi rânduiala întregului univers aduc laudă 
nemărginit-feluritei înţelepciuni a nemăsuratei Lui puteri.” (Eusebiu de 
Cezareea, Viaţa lui Constantin cel Mare, 4-5, în PSB, vol. 14, pp. 191-192) 


„(...) se poate câştiga cunoştinţa despre Dumnezeu şi de la cele ce se văd, dat 
fund că zidirea arată şi proclamă pe Stăpânul şi Făcătorul ei prin rânduiala şi 
armonia ei, ca prin nişte litere.” (Sf. Atanasie cel Mare, Cuvânt împotriva 
elinilor, XXXIV, în PSB, vol. 15, p. 69) 


„De fapt, pentru că Dumnezeu este bun şi de-oameni-iubitor şi cu grijă 
pentru sufletele făcute de EI, dar e nevăzut şi de necuprins prin fire şi dincolo de 
toată fiinţa creată şi de aceea neamul omenesc nu poate ajunge uşor la cunoştinţa 
despre EI, pentru că toate sunt create, iar EI este necreat, a întocmit creațiunea 
prin Cuvântul Său (prin Rațiunea Sa) astfel, ca, deoarece EI este prin fire 
nevăzut, să poată fi cunoscut de oameni prin operele Lui. Căci meşterul se 
cunoaşte de multe ori din opere, chiar dacă rămâne nevăzut. Astfel se spune 
despre sculptorul Fidias că operele lui se cunoşteau de privitori ca ale lui chiar 
când nu era de față Fidias, din simetria şi proporţia părţilor întreolaltă. Aşa se 
poate cunoaşte din rânduiala lumii Dumnezeu, Făcătorul şi Orânduitorul ei, 
chiar dacă nu se vede cu ochii trupului. Căci Dumnezeu nu a abuzat de firea Sa 
nevăzută — să nu spună cineva aceasta — ca să Se lase pe Sine cu desăvârşire 
necunoscut oamenilor“. Ci precum am zis înainte, a rânduit astfel creaţiunea, 
ca, chiar dacă nu e văzut prin fire, totuşi să fie cunoscut prin opera Sa.” (Sf. 
Atanasie cel Mare, Cuvânt împotriva elinilor, XXXV, în PSB, vol. 15, pp. 69- 
70) 


„Căci cine, văzând mersul în cerc al cerului şi drumul soarelui şi al luni 
şi poziţiile şi mişcările celorlalte stele, care sunt opuse şi diferite, dar păstrează 
în deosebirea dintre ele o ordine, nu se gândeşte că ele pe ele se ţin în această 
rânduială, ci altul este Făcătorul şi Orânduitorul lor? Şi cine, văzând soarele 
răsărind ziua şi luna arătându-se noaptea şi scăzând şi împlinindu-se în acelaşi 


55 Tâlcuirea Radu Alexandrescu: Textual: în ordine (n. tr.). (n.s. 289, p. 192) 


55 Tâlcuirea Pr. Stăniloae: Nu S-a folosit de firea Sa omenească nevăzută, ca să-i lase pe 
oameni în necunoştinţa ei. (n.s. 84, p. 70) 

număr egal de zile, şi unele din stele alergând şi schimbându-şi drumurile în 
mod diferit, iar altele mişcându-se în mod neabătut, n-ar ajunge la gândul că 
există un Creator care le cârmuieşte? (Sf. Atanasie cel Mare, Cuvânt împotriva 
elinilor, XXXV, în PSB, vol. 15, p. 70) 


„Cine, văzând cele contrare prin fire, unite şi trăind într-o legătură 
armonioasă, văzând de pildă focul amestecat cu răcoarea şi uscatul cu apa şi 
acestea neluptându-se între ele, ci alcătuind o unitate, ca un singur trup, nu se va 
gândi că Cel ce le uneşte este în afară de ele? Cine, văzând iarna retrăgându-se 
în faţa primăverii şi primăvara în faţa verii şi vara în faţa toamnei şi că acestea, 
deşi protivnice prin fire (căci una răcoreşte, alta arde, alta hrăneşte şi iarăşi alta 
veştejeşte), totuşi slujesc toate în mod egal şi nevătămat oamenilor, nu ar 
înţelege că e Cineva mai mare ca ele, care le ţine în unitate şi le cârmuieşte pe 
toate, chiar dacă nu-L vede? Cine, văzând norii purtaţi de aer şi în nori legată 
greutatea apelor, nu se va gândi la Cel ce le-a legat şi le-a rânduit pe acestea? 
Sau cine, văzând pământul însuşi, atât de greu prin fire, rezemat pe ape şi 
rămânând nemișcat pe ceea ce se mişcă prin fire, nu va cugeta că e Cineva care 
le-a rânduit şi le-a făcut pe acestea, adică Dumnezeu? Cine, văzând rodirea la 
vreme a pământului şi ploile din cer şi curgerea râurilor şi firea izvoarelor şi 
înmulţirea animalelor prin unirea celor neidentice, şi acestea nesăvârşindu-se 
pururi, ci la timpuri rânduite; şi, în general, cine, văzând rânduiala statornică şi 
neschimbată, alcătuită din cele neidentice şi contrare, nu se va gândi că există o 
unică putere care a înfăptuit această rânduială şi o cârmuieşte cum e bine, ca să 
rămână la fel? Căci ele n-ar putea coexista şi rămâne aşa prin ele însele, dată 
fiind opoziţia din fire între ele”. Fiindcă apa este prin fire grea şi curgătoare în 
Jos, iar norii sunt uşori şi tind în sus; şi totuşi apa mai grea e purtată de nori. Şi 
iarăşi pământul este foarte greu, iar apa, mai uşoară ca el, şi totuşi ceea ce e mai 
greu e purtat de ceea ce e mai uşor şi pământul nu cade în jos, ci rămâne 
nemișcat. Şi bărbătescul nu e la fel cu femeiescul şi totuşi se unesc împreună şi 
se înfăptuieşte din amândoi naşterea unor animale la fel cu ele. Şi, vorbind pe 
scurt, răcoarea e contrară căldurii şi apa se luptă cu uscatul şi totuşi unindu-se nu 
se opun una alteia, ci prin combinarea lor alcătuiesc un corp şi dau naştere 


5% Tâlcuirea Pr. Stăniloae: Ordinea lumii arată un creator al ei. E un argument tradiţional 


dezvoltat de stoici şi folosit de apologeţi. (n.s. 85, p. 71) 

tuturor“**. (Sf. Atanasie cel Mare, Cuvânt împotriva elinilor, XXXVI, în PSB, 
vol. 15, pp. 70-71) 


„Nu s-ar combina cele ce luptă între ele şi îşi sunt protivnice dacă Cel ce 
le-a unit n-ar fi mai mare şi stăpân al lor, dacă elementele nu 1 s-ar supune, ca 
nişte roabe, Stăpânului. Numai în acest fel elementele nu mai ascultă de firea lor 
ca să lupte împotriva altuia, ci, recunoscând pe Domnul care le-a legat, 
realizează o armonie între ele, fiindu-şi prin fire contrare, dar conducându-se în 
mod armonic prin voinţa Celui ce le cârmuieşte. Căci dacă nu s-ar înfăptui prin 
voinţa Unuia mai puternic combinarea unitară a acestora, cum s-ar combina şi 
uni ceea ce e greu cu ceea ce e uşor: uscatul cu lichidul, linia dreaptă cu cea 
circulară; focul cu răceala; marea cu pământul; soarele cu luna; stelele cu cerul; 
aerul cu norii, firea fiecăruia fiind contrară firii celuilalt? Căci s-ar produce o 
mare luptă între ele, una arzând, alta răcind, ceea ce e greu trăgând în jos, ceea 
ce e uşor trăgând, dimpotrivă, în sus, soarele luminând, aerul întunecând. Ba şi 
stelele s-ar lupta între ele, pentru că una se află într-o poziţie inferioară, alta, 
într-una superioară. Și noaptea n-ar face loc zilei, ci ar rămâne mereu opusă ei şi 
luptând cu ea. lar petrecându-se lucrurile astfel, nu s-ar mai vedea o unitate 
frumoasă (un cosmos), ci un haos (0 acosmie), nu o rânduială, ci o neorânduială 
şi nu o sinteză, ci o anarhie, şi nu măsuri, ci lipsă de măsuri. lar prin opoziţia şi 
lupta între ele, toate s-ar desfiinţa sau ar rămâne numai ce e mai tare. Şi aceasta 
ar arăta iarăşi o neorânduială (acosmie). Căci rămânând numai ce e mai tare şi 
lipsindu-se de folosul celorlalte, ar face totul disproporționat, aşa cum dacă ar 
rămâne numai piciorul, sau numai mâna, nu s-ar mai vedea trupul întreg. Căci ce 
lume ar mai fi aceea în care s-ar arăta numai soarele, sau s-ar învârti numai luna, 
sau ar exista numai noaptea, sau numai ziua? Ce fel de armonie s-ar mai păstra, 
dacă ar fi numai cerul fără stele, sau numai stelele fără cer? Şi ce folos s-ar mai 
arăta dacă ar fi numai marea, sau dacă pământul s-ar afla fără ape şi fără 
celelalte părți ale zidirii? Cum ar fi apărut şi omul, sau în general vreo vietate pe 
pământ, dacă elementele s-ar fi aflat în luptă între ele şi n-ar fi rămas decât 
numai cel mai puternic dintre ele, care n-ar fi fost suficient pentru alcătuirea 
corpurilor? Căci nu s-ar fi constituit nimic dintre toate numai din căldură sau 
numai din răcoare, sau numai din apă, sau numai din uscat, ci ar fi fost toate în 


neorânduială şi necompuse. Ba nici chiar ceea ce pare a fi mai tare n-ar fi putut 
*%  Tâlcuirea Pr. Stăniloae: Chimia explică astăzi această intercondiţionare şi întregire a 
elementelor, dar numai până la un loc. Mai bine-zis descrie empiric manifestarea acestei 
intercondiţionări şi întregiri, fără să o explice de fapt. În fond este între ele ceva unitar şi 
contrar, care prin echilibrul între ele produc toate formele de individuaţiuni. Dar nu putem 
evita întrebarea: cine a orânduit universul astfel ca din forţele şi mişcările contrare să se 
producă aceste individuaţiuni în care e un sens şi totuşi în repetiţia naşterii şi morţii lor 
lipseşte un sens final? Nimic în natură nu are o putere care să domine totul, ci totul se 
compune din puteri neputincioase, dominatoare şi dominate. Această fire a lor cere pe cineva 
care le domină pe toate şi nu e dominat de nimic, care e izvorul a toată puterea şi rațiunea. 
(n.s. 86,p.71) 

exista fără ajutorul celorlalte. Numai aşa poate exista şi el. Fiindcă deci nu e o 
neorânduială, ci o rânduială în toate, şi nu e o lipsă de măsură, ci o simetrie, şi 
nu € un haos, ci un cosmos şi o sinteză armonioasă a cosmosului, e necesar să 
cugetăm şi să primim ideea unui stăpân care le adună şi le ţine strânse pe toate şi 
înfăptuieşte o armonie între ele. Şi deşi nu Se arată ochilor sub rânduiala şi 
armonia celor contrare, e de cugetat Cârmuitorul şi Orânduitorul şi Împăratul“. 
(Sf. Atanasie cel Mare, Cuvânt împotriva elinilor, XXXVII-XXXĂVIII, în PSB, 
vol. 15, pp. 71-72) 


„Să luăm ca pildă o cetate constituită din oameni mulţi şi feluriţi, mici şi 
mari, bogaţi şi săraci, bătrâni şi tineri, bărbaţi şi femei. Dacă o vedem cârmuită 
după o bună rânduială şi pe cei din ea, deşi feluriţi, trăind în armonie între ei, iar 
nu pe bogaţi opuşi celor săraci, sau pe cei mari protivnici celor mici, sau pe cei 
tineri contrazicând pe cei bătrâni, ci pe toţi vieţuind în pacea respectului 
reciproc, văzând-o astfel, înţelegem numaidecât că buna armonie este susținută 
de prezența unui cârmuitor, chiar dacă nu-l vedem pe el însuşi. Căci 
neorânduiala este semnul lipsei unei conduceri (anarhia). lar rânduiala arată un 
cârmuitor. La fel, văzând armonia mădularelor trupului întreolaltă, sau că ochiul 
nu se luptă cu urechea, nici mâna nu se răscoală împotriva piciorului, ci pe 
fiecare împlinind o trebuinţă proprie fără răzvrătire împotriva celorlalte, 
înţelegem din aceasta în chip sigur că este în trup un suflet care le conduce pe 
acestea, chiar dacă nu-l vedem pe el însuşi. 

Aşa, e necesar să vedem în rânduiala şi armonia tuturor pe Dumnezeu, 
Cârmuitorul tuturor, şi, pe Acesta, ca fiind unul şi nu mulţi. Căci această 
rânduială bine întocmită şi armonia concordiei tuturor nu ne indică mulţi 
cârmuitori şi conducători ai ei, ci pe Cuvântul Cel Unul. Pentru că dacă ar fi 
mulţi conducătorii creaţiei, nu s-ar păstra această rânduială a tuturor, ci ar fi 
toate în neorânduială, din cauza celor mulți. Căci fiecare ar trage toate spre voia 


5 Tâlcuirea Pr. Stăniloae: Dumnezeu nu Se arată în mod descoperit, căci prin aceasta ne-ar 
copleşi şi n-am fi în stare să ne folosim în mod liber de lume. Dar nu ne-am putea folosi de ea 
nici dacă ar fi un haos. Dumnezeu Îşi arată iubirea Sa faţă de noi în mod discret, coborâtor la 
puterea noastră, lăsându-ne să fim stăpâni asupra lumii dăruite nouă de El. N-am putea să o 
folosim în libertate, nici dacă EI ar fi prezent în mod descoperit, nici dacă ea ar fi un haos, în 
care El să nu Se străvadă nicidecum. Când Dumnezeu a spus: Creşteţi şi stăpâniți pământul, 
ne-a dat putinţa de a o stăpâni prin libertate şi, prin aceasta, de a creşte liberi în dragostea faţă 
de El. Un tată care ar da fiului spre moştenire nişte lucruri haotice, sau l-ar copleşi prin 
prezenţa lui prea puternică, prea impunătoare, n-ar lăsa fiului putinţa de a creşte în libertate şi 
de a se simţi în largul său în prezenţa lui. Dragostea adevărată este discretă. Ea dă tot ce 
trebuie celui iubit, dar îi lasă şi impresia că lucrarea lui e necesară, sau foarte importantă. Fiul 
trebuie mai mult să ghicească, din daruri, valoarea şi iubirea tatălui. Acesta nu trebuie să-l 
strâmtoreze, să-l priveze de libertate. Dar Dumnezeu e mai mult ca un tată pământesc. El nu 
numai că ne-a dat toate, lăsându-ne ca să le folosim în mod liber, ci le şi ţine în armonie ca să 
le putem folosi şi ne ajută ca să putem scoate folosul cel mai bun din ele, dar şi aceasta o face 
în mod discret, delicat. În natură e şi luptă, dar şi armonie. Sunt de folos şi cele tari şi cele mai 
slabe. (n.s. 87, pp. 72-73) 

sa şi s-ar lupta cu ceilalți. Căci precum am spus că credinţa în mulţi zei e una cu 
necredinţa, aşa este în mod necesar conducerea de către mulţi una cu anarhia. 
Pentru că acolo unde fiecare se împotriveşte conducerii altuia, nu mai este nici 
un conducător, ci peste toate e stăpână anarhia. lar unde nu e un conducător, e o 
neorânduială. Şi invers, acolo unde cele multe şi felurite sunt cuprinse într-o 
singură rânduială şi armonie, se arată ca existând un singur stăpânitor. Să 
folosim iarăşi o pildă: dacă aude cineva de departe sunetul unei lire, scos din 
multe coarde, admiră armonia şi simfonia lor, simțind că nu numai cea joasă 
scoate sunetul, nici numai cea ascuţită, nici numai cea de mijloc, ci că toate sună 
împreună, ţinându-se în echilibru. lar din aceasta înţelege că lira nu se mişcă de 
la sine, dar nici nu e lovită de mai mulţi, ci că e un singur cântăreţ care combină 
prin priceperea lui sunetul fiecărei coarde cu al celorlalte într-o simfonie 
armonioasă, deşi nu-l vede pe acesta. Tot aşa între rânduiala lumii întregi este o 
armonie universală, în care nu se răzvrătesc nici cele de sus faţă de cele de jos, 
nici cele de jos faţă de cele de sus, ci din toate se înfăptuieşte o unică armonie, 
iar de aci urmează că unul este Cârmuitorul şi Împăratul întregii creaţiuni, 
luminând şi mişcând toate cu lumina Sa.” (Sf. Atanasie cel Mare, Cuvânt 
împotriva elinilor, XXXVIII, în PSB, vol. 15, pp. 73-74) 


„Căci cum ar fi cunoscut clădirea, sau corabia, sau lira, dacă n-ar fi 
lucrat un meşter de corăbii, dacă n-ar fi clădit un arhitect şi dacă n-ar fi 
armonizat (lira) un muzician?” (Sf. Atanasie cel Mare, Cuvânt împotriva elinilor, 
XLWVII, în PSB, vol. 15, p. 86) 


„Căci de voieşte cineva să privească la cer, vede orânduirea Lui; de nu poate 
privi la cer, ci se apleacă numai la oameni, vede prin fapte puterea Lui neasemănată 
față de oameni şi cunoaşte în oameni pe Dumnezeu Cuvântul. De s-a abătut cineva 
spre draci şi s-a îngrozit de ei, îl vede pe El alungându-i pe aceia şi înţelege că El 
este Stăpânul lor. De s-a scufundat în firea apelor şi socoteşte că ele sunt 
dumnezeu, cum se închină egiptenii apei, o vede pe aceasta prefăcută de EI şi 
cunoaşte că Domnul este Ziditorul lor*. Iar de se coboară cineva la iad şi acolo se 
înspăimântă de eroii coborâţi acolo, socotiți zei, vede învierea înfăptuită de EI, sau 
biruința asupra morţii, şi înţelege că şi acolo numai Hristos este Domnul şi 
Dumnezeul cel adevărat. Căci toate părțile zidirii le-a atins Domnul şi pe toate le-a 
eliberat de toată înşelăciunea şi le-a arătat aşa cum sunt, cum zice Pavel: 
Dezbrăcând începătoriile şi stăpâniile le-a biruit pe Cruce (Col., 2, 15), ca să nu 


*% Tâlcuirea Pr. Stăniloae: Cuvântul lui Dumnezeu, ca Rațiunea supremă, este prezent în 
raționalitatea întregii zidiri, dar creştinii îl cunosc nu ca identic cu ele, ci ca Stăpânul lor. Căci 
toate 1 se supun Lui. Acest lucru a devenit cu totul clar de când Hristos - Cuvântul întrupat - 
poruncea forțelor naturii, ca o Persoană care era cunoscută ca fiind deosebită de ele, dar 
Stăpân asupra lor. Aşa a scăpat lumea de idoli ca expresii ale panteismului. Odată întrupat ca 
om, din toate poate lua omul cunoştinţa lui Dumnezeu ca Stăpân al tuturor. (n.s. 105, p. 
142) 

mai poată fi înşelat cineva, ci pretutindeni să afle pe Cuvântul lui Dumnezeu”. 
Astfel, omul înconjurat de pretutindeni şi privind oriunde, adică văzând în cer, 
în iad, în om, pe pământ dumnezeirea Cuvântului, nu mai e amăgit în privinţa 
lui Dumnezeu, ci numai Lui 1 se închină şi prin El cunoaşte şi pe Tatăl.” (Sf. 
Atanasie cel Mare, Tratat despre Întruparea Cuvântului şi despre arătarea Lui 
nouă, prin trup, cap. VI, XLV, în PSB, vol. 15, pp. 142-143) 


„Dacă te uiţi la cer, spune psalmistul, şi la ordinea din el, cerul îţi este 
conducător credinţei; arată în el însuşi pe Meşterul Care l-a făcut. Dacă te uiţi la 
frumuseţile de pe pământ, iarăşi şi prin ele ţi se măreşte credinţa în Dumnezeu. 
Că n-am crezut în Dumnezeu văzându-L cu ochi trupeşti, ci prin puterea minţii 
Îl vedem pe Cel nevăzut din cele văzute. (...) dacă te uiţi bine la piatră, vei vedea 
că şi ea îţi face dovada Celui Care a făcut-o. Chiar furnica, chiar ţânţarul, chiar 
albina. Adeseori, chiar în lucrurile cele mici se arată înţelepciunea Creatorului.” 
(Sf. Vasile cel Mare, Omilii la Psalmi, omilia la Psalmul XXXII, III, în PSB, 
vol. 17, pp. 249-250) 


„(...) chiar existenţa lui Dumnezeu, tot numai din mărturiile operei Sale 
o deducem. După cum, deci, aruncând ochii asupra universului întreg şi fiind 
atenţi la ordinea minunată din el precum şi la binefacerile care s-au revărsat din 
partea lui Dumnezeu asupra vieţii noastre, înțelegem că există deasupra acestui 
univers o putere creatoare care a făcut tot ce există şi care ne poartă de grijă la 
toţi...” (Sf. Grigorie de Nyssa, Marele cuvânt catehetic sau despre învăţământul 
religios, cap. 12, în PSB, vol. 30, pp. 307-308) 


„Când vede cineva o haină, îndată se şi gândeşte la ţesător, iar la vederea 
unei corăbii îi vine în minte meşterul care a alcătuit-o. Tot astfel vederea unei 
case îndreaptă mintea privitorului spre mâna unui zidar, care a zidit-o. Dar ei, 
epicureii, privesc doar spre lumea văzută, de aceea rămân orbi şi nu văd pe Cel 
ce se descoperă prin ea.” (Sf. Grigorie de Nyssa, Dialogul despre suflet şi 
înviere, Preliminarii, în PSB, vol. 30, p. 352) 


„Căci din frumuseţea ei (a lumii) sau a făpturilor ei se poate vedea printr- 
o asemănare Meşterul şi se poate recunoaşte Acela ca adevărat Dumnezeu, prin 


51 'Tâlcuirea Pr. Stăniloae: În sensul acesta toate s-au umplut de cunoştinţa lui Dumnezeu, 
adică toate fac cunoscut pe Dumnezeu, pentru că Hristos S-a arătat ca Dumnezeu Stăpân al 
tuturor, mai presus de toate şi neidentificat cu ele. Până nu Se întrupase Cuvântul ca om, 
puteau fi identificate toate cu dumnezeu, adică din toate se răspândea amăgirea, întunericul, 
pentru că toate lucrau ca nişte forţe oarbe, care nu vorbeau clar omului. Ele nu mai erau 
transparente pentru Dumnezeu, întrucât Dumnezeu nu-i mai vorbea omului clar prin ele, ca 
deosebit de ele, şi nu mai lucra asupra lor ca un Stăpân al lor. Ştiind prin Hristos că El este 
Cuvântul sau Rațiunea dumnezeiască a cărui putere şi ale cărui raţiuni iradiază în toate, dar 
El e mai presus de toate, prin El cunoaştem şi pe Tatăl Lui ca Dumnezeu personal. (n.s. 
106, p. 142s) 

Care toate s-au făcut şi, făcute fiind, se mântuiesc**.” (Sf. Chiril al Alexandriei, 
Comentariu la Evanghelia Sfântului loan, cartea întâi, cap. 5, în PSB, vol. 41, p. 
56) 


„(...) Din mărimea frumuseţii făpturilor se contemplă Dumnezeu, 
Făcătorul lor.” (Sf. Chiril al Alexandriei, Comentariu la Evanghelia Sfântului 
Ioan, cartea a treia, cap. IV, în PSB, vol. 41,p. 315) 


„Deci sfinții — înțelegând astfel creațiunea şi buna ei întocmire şi 
proporția şi folosul pe care fiecare parte îl oferă întregului univers şi că 
desăvârşite sunt toate cele create cu înţelepciune şi purtare de grijă, după 
rațiunea după care au fost create, şi cele ce s-au făcut, că nu e cu putinţă să fie în 
alt chip bune, decât aşa cum sunt, neavând trebuinţă de adaos sau de micşorare 
spre a fi în alt chip bune — au cunoscut pe Făcător din făpturile Lui. Apoi 
privind persistenţa, ordinea şi poziţia lucrurilor create, rânduiala după care stau 
toate în specia lor neamestecate şi libere de orice confuzie, mişcarea stelelor 
săvârşită în acelaşi mod neabătându-se nicidecum, niciodată şi ciclul anului care 
se săvârşeşte regulat prin revenirea lor de la acelaşi la acelaşi loc, egalitatea 
nopţilor şi zilelor în cursul anului crescând şi micşorându-se într-o măsură mai 
mare sau mai mică, au învăţat că Cel pe care L-au cunoscut ca Dumnezeu şi 
Făcător al tuturor este şi Proniatorul lucrurilor”*.” (Sf. Maxim Mărturisitorul, 
Ambigua, partea a doua, 57, în PSB, vol. 80, p. 170) 


„Căci cine, privind frumuseţea şi măreţia făpturilor lui Dumnezeu, nu-L 
va cunoaşte îndată pe EI ca pricinuitor al facerii, ca început şi cauză a lucrurilor 


** Tâlcuirea Pr. Stăniloae: Privind minunăţia lumii şi a existenţei ei şi fragilitatea ei, luată în 
ea însăşi, nu se poate să nu înţelegem că ea e opera unui Dumnezeu atotputernic, deosebit de 
ea. Faptul de a nu vedea în ea ultima realitate nici n-o explică, nici nu-i dă un sens, şi aceasta 
face din ea un argument pentru existenţa unui Dumnezeu deosebit de ea şi infinit mai presus 
de ea şi atotputernic, ca şi Creator al ei. O dată ce există lumea, aşa cum este: imperfectă, dar 
şi minunată, ea nu poate fi decât de la un Dumnezeu atotputernic. Şi aceasta ne face să vedem 
şi faptul că numai El o poate mântui de mizeriile ei şi, în ultimă instanţă, de moarte. (n.s. 89, 
p. 56) 

*%5 Tâlcuirea Pr. Stăniloae: Contemplaţia naturală este cunoaşterea lui Dumnezeu din 
creațiune. Prin una din aceste contemplări se cunoaşte Dumnezeu ca făcător, prin alta ca 
proniator. (n.s. 219, p. 170) 

şi ca făcător?**” (Sf. Maxim Mărturisitorul, Ambigua, partea a doua, 58, în PSB, 
vol. 80, pp. 170-171) 


Existenţa lui Dumnezeu - argumentul ontologic 


„(...) Dumnezeu a picurat în toţi oamenii, dar mai ales în cei care se 
îndeletnicesc cu studiul, o emanaţie divină. Aceasta e pricina că oamenii, chiar 
fără voia lor, mărturisesc că este un Dumnezeu, nepieritor şi necreat, Care este 
în chip real totdeauna sus, împrejurul bolţii cerului, în postul Său propriu şi 
personal de observaţie. 

Euripide întreabă: 

Spune-mi ce trebuie să gândesc de Dumnezeu? 

Și tot el răspunde: 

Este Cel care vede totul, dar nu poate fi văzut'*.” (Clement 
Alexandrinul, Cuvânt de îndemn către eleni (Protrepticul), cap. VI, 68.2.-68.3., 
în PSB, vol. 4, p. 126) 


„Lăsând la o parte Scripturile, oamenii nu ştiu, din cugetarea lor firească, 
că există Dumnezeu? Ei nu vor putea să spună în ziua aceea (a judecății): N-am 
ştiut că există Dumnezeu. Pentru că tunetele şi fulgerele venite din cer (le spun): 
Să ştiţi că există Dumnezeu, care conduce lumea. Dar ce strigau demonii? Tu 
eşti Fiul lui Dumnezeu. De ce ai venit să ne chinuieşti înainte de vreme? (Mt. 8, 
29). Şi în mărturisirile (lor demonii) zic: Tu mă arzi, tu mă arzi.” (Sf. Macarie 
Egipteanul, Cele cincizeci de omilii duhovniceşti, omilia XII, 9, în PSB, vol. 34, 
p. 145) 


Existenţa lui Dumnezeu — argumentul teleologic 


* Sfinţii Părinţi, pornind de la frumuseţea şi armonia creaţiei, au vorbit despre Dumnezeu ca 
despre sublima şi veşnica Frumuseţe. Toate aceste frumuseți ce vă plac şi care desfătează 
privirea noastră, sunt create de Dumnezeu. Dacă atât de mare este frumuseţea operelor 
create de EI, cu atât mai mult va fi EI Însuşi, cf. Fer. Augustin, Comentar la Psalmul 84, 9, 
PL., XXXVII, col. 1075. Sfântul Ilarie de Pictavium, constată acelaşi lucru: E de trebuinţă 
să-L concepi pe Dumnezeu ca fiind cel mai frumos din întreaga frumuseţe, plecând de la 
însăşi frumuseţea lumii (Despre Treime, |, 7, 7, P.G., X, col. 30C.), căci lumea este un poem, 
cântecul unui artist care ne duce la contemplarea veşnicei Frumuseţi. (Fer. Augustin, 
Scrisoarea 138, 3, PL., XXXIII, col. 527). —n.L.P. 

** Euripide, Fragm. 1129. 

„Intră într-o casă şi dacă ai vedea toate curate, ordonate şi împodobite, 
vei crede, de bună seamă, că această casă are un stăpân cu mult mai bun decât 
ele; tot aşa, în această încăpere a lumii, când vezi domnind în cer şi pe pământ 
grija, ordinea şi legea, trebuie să crezi că universul acesta are un stăpân şi un 
părinte mult mai frumos chiar decât stelele şi decât fiecare parte a lumii întregi.” 
(Minucius Felix, Dialogul Octavius, XVIII, 4, în PSB, vol. 3, p. 369) 


Existenţa lui Dumnezeu — argumentul moral 


„Dacă nu este cineva care să conducă lumea, dacă nu este cineva care să 
răsplătească după merit cele săvârşite în viaţă, cine-i mai poate împiedica să 
asuprească pe sărac, să ucidă pe orfani, să omoare pe văduvă şi pe străin, să facă 
orice faptă nelegiuită şi să se murdărească cu patimi necurate şi ticăloase şi cu 
toate poftele dobitoceşti?” (Sf. Vasile cel Mare, Omilii şi cuvântări, omilia a LX- 
a, I, în PSB, vol. 17, p.435) 


Revelația divină 


„(...) Dumnezeu Se descoperă doar celor ce sunt vrednici de EI şi gata 
să-L primească...” (Origen, Contra lui Celsus, cartea a VI-a, cap. IV, în PSB, 
vol. 9, p. 373) 


„(...) în marea Lui dragoste faţă de oameni, Dumnezeu a descoperit 
adevărul precum şi tot ce poate fi cunoscut despre EI nu numai celor care s-au 
dedicat cu totul cunoaşterii lui, ci şi celor străini de credinţa şi de evlavia cea 
dreaptă. Din nefericire unii din cei sortiți de Providența lui Dumnezeu să 
cunoască adevăruri atât de înalte s-au dovedit nevrednici de o astfel de 
cunoaştere, încât săvârşesc nelegiuiri ținând adevărul lui Dumnezeu în robia 
nedreptăţii, aşa că, cu toată cunoaşterea acestor înalte realităţi, ei sunt fără 
cuvânt de apărare (Rom., 1, 18-20).” (Origen, Contra lui Celsus, cartea a VII-a, 
cap. XLVI, în PSB, vol. 9, p. 484) 


„Cunoştinţa despre credinţa în Dumnezeu şi despre toate adevărurile nu 


are atâta nevoie de învăţătura de la oameni, căci are însuşirea de a se face 
cunoscută prin ea însăşi. Ea numai că nu strigă în fiecare zi prin lucruri şi că nu 

se arată, făcându-se mai strălucitoare ca soarele, prin învăţătura lui Hristos**.” 
(Sf. Atanasie cel Mare, Cuvânt împotriva elinilor, |, în PSB, vol. 15, p. 29) 


„(...) prin amândouă S-a şi descoperit pentru noi ca printr-un văl, spre a 
nu îndrăzni să ne atingem de cele necuprinse cu nevrednicie, prin graiul 
Scripturii ca Cuvânt, iar prin creaţiune ca Ziditor şi Meşter*. De aceea cel ce 
vrea să călătorească drept şi fără greşeală spre Dumnezeu are nevoie în chip 
necesar de amândouă, de cunoştinţa Scripturii în duh şi de contemplaţia naturală 
a lucrurilor după duh, ca cel ce doreşte să devină iubitor desăvârşit al 
desăvârşitei înţelepciuni să poată dovedi că amândouă legile, cea naturală şi cea 
scrisă, sunt de cinste egală şi învaţă aceleaşi lucruri şi nici una nu are mai mult 


*% Tâlcuirea Pr. Stăniloae: Ea răsărea în noi din privirea lucrurilor, dar se face cunoscută mai 
luminoasă ca soarele prin Hristos. Avem aci afirmată legătura dintre revelația naturală 
nefalsificată şi cea supranaturală. Amândouă ne fac cunoscut pe Dumnezeu în mod nemijlocit; 
sau Dumnezeu se impune minţii noastre în mod direct nu prin învăţătura sau comunicarea 
altora. Aceasta înseamnă însă că însuşi sufletul nostru are capacitatea de a-L sesiza prin 
creațiune şi în Hristos. Totuşi Hristos ne face cunoscut pe Dumnezeu, sau pe Sine însuşi, şi 
prin luminozitatea învățăturii Sale, sau a evidenţei conformităţii Cuvântului Său cu aspiraţia 
spre desăvârşire a firii noastre. (n.s. 1, p. 29) 

*7 Tâlcuirea Pr. Stăniloae: Atât cuvintele Scripturii, cât şi formele creaţiunii, pe de o parte 
acoperă, pe de alta, descoperă Rațiunea lor supremă sau creatoare. O acoperă pentru cei ce 
caută să se apropie cu nevrednicie de cele dumnezeieşti şi o descoperă celor curăţiţi de 
patimile care îngustează şi strâmbă aspectele lucrurilor. Acestora cuvintele Scripturii Îl 
descoperă pe Dumnezeu sau raţiunea supremă a lor ca cuvânt, sau ca ultimul izvor de cuvinte; 
iar creațiunea, ca Creator şi Meşter suprem, dar şi ca Cuvânt ce grăieşte creând şi lucrând. 
Cuvintele Scripturii şi creaţiunii sunt adaptate Raţiunii divine nu numai întrucât prin ele se 
poate descoperi, ci şi întrucât se poate acoperi; dar întrucât se poate acoperi nu total, ci 
paradoxal, întrucât acoperindu-se prin ele se descoperă şi descoperindu-se se acoperă. E aşa 
cum veşmântul făcut pentru corpul omenesc îl şi acoperă, dar îl şi descoperă acoperindu-l. În 
aceasta stă catafatismul şi apofatismul simultan al cunoaşterii lui Dumnezeu. 

În cuvintele Scripturii, Rațiunea divină se descoperă acoperit, sau se acoperă descoperindu-se 
ca Raţiune exprimată direct sau ca Cuvânt. Cuvintele Scripturii nu mai cuprind nişte rațiuni pe 
care are să le descopere şi să le formuleze ca cuvinte omul, cum cuprind lucrurile prin 
existenţa lor, ci rațiuni formulate şi grăite uman, deci descoperă o Raţiune asemenea celei 
umane dar mai presus de ea, care cugetă şi grăieşte. Descoperă pe Dumnezeu ca Stăpânitorul 
Şi, în acest sens, ca Cuvântul deci şi ca Purtătorul Raţiunii care se potriveşte înţelesurilor 
cuvintelor ce le pot exprima. Lucrurile existente nu arată pe Dumnezeu ca Cel ce a grăit 
direct, ci ca Cel ce a grăit şi grăieşte lucrând. Lumea văzută e creată de Dumnezeu, nu e dintr- 
o materie de sine existentă, ca la Platon. Şi prin lucruri S-a descoperit Dumnezeu, căci ele 
sunt potrivite să descopere omului sensurile şi intenţiile divine ca punți între Dumnezeu şi 
om. Dar în acelaşi timp Dumnezeu S-a şi acoperit prin ele, căci operele cuiva nu sunt una cu 
persoana lui, deşi sunt corespunzătoare raţiunii şi puterii lui. În faptul că cuvintele şi lucrurile 
create şi folosite de Dumnezeu sunt potrivite omului şi sunt înţelese de om stă primejdia de a 
fi luate de om ca produse de o natură comună cu a lui, nu de Dumnezeu. (n.s. 132, pp. 126- 
127) 

sau mai puţin decât cealaltă**.” (Sf. Maxim Mărturisitorul, Ambigua, partea a 


doua, 26, în PSB, vol. 80, pp. 126-127) 


„Socotesc că cea dintâi (legea naturală — n.L.P.), conformându-se 
mereu, la fel şi cât se poate de mult, rațiunii, prin aspectele naturale ale ei 
înfăţişează țesătura armonioasă a universului ca pe o carte ce are, drept litere şi 
silabe, corpurile deosebite şi îngroşate prin întâlnirea multor calităţi, care sunt 
cele dintâi şi mai apropiate în raport cu noi; iar ca cuvinte, calitățile generale 
care sunt mai departe şi mai subțiri. Din acestea, prin citirea lor, se desprinde în 
chip înţelept Cuvântul (Rațiunea) care le conturează şi e conturat în ele în chip 
negrăit. Acestea ne dau cunoştinţa numai că este, nu şi ce este, şi prin 
combinarea bine-credincioasă a diferitelor chipuri ne ridică la o idee unică a 


*% Tâlcuirea Pr. Stăniloae: Este de remarcat puterea revelatoare egală ce o recunoaşte sfântul 
Maxim cuvintelor Scripturii şi creaţiunii pentru cei ce le înţeleg în Duh, precum şi putinţa lor 
egală de a se acoperi în obscuritate pentru cei ce nu le înţeleg în Duh. Aceasta nu înseamnă 
însă că nu sunt deosebite între ele. Sfântul Maxim pune pe picior de egalitate revelaţia lui 
Dumnezeu prin cuvânt şi cea prin natură. Nu e vorba aci de revelația naturală, complet 
separată de orice lucrare a lui Dumnezeu, ci de cunoaşterea lui Dumnezeu din natură tot cu 
ajutorul Duhului Sfânt, de către omul renăscut în Hristos, de către omul care o înţelege în 
lumina revelaţiei supranaturale. Aceasta e contemplația naturală în Duh. E neîndoielnic că 
această cunoaştere a lui Dumnezeu din creaţie e o întregire a celei prin cuvânt explicit. Cea 
din urmă îndeamnă, de altfel, ea însăşi pe om la vederea creaţiunii ca revelație. Cele mai 
multe din cuvintele Scripturii despre Dumnezeu nu s-ar putea înţelege fără existenţa revelaţiei 
Lui în creaţie. Dumnezeu grăind Se indică pe Sine ca cel ce a făcut şi rânduit toate şi 
îndeamnă pe om la contemplarea lumii ca să vadă cât de mare e puterea şi de minunată 
înţelepciunea Lui. Revelația prin cuvânt presupune lumea ca operă a lui Dumnezeu şi se cere 
întregită prin luminile ce le oferă ea şi presupune capacitatea omului, creat şi el pentru 
cunoaşterea lui Dumnezeu. Puterea creatoare a lui Dumnezeu nu se manifestă întreagă în 
revelaţia prin cuvânt, precum nici cea proniatoare toată, ci deosebit de cuvânt. Dumnezeu nu 
numai că n-ar putea fi cunoscut în întregime numai prin revelaţia prin cuvânt explicit, dar nici 
n-ar putea fi cunoscut, fără premisa actului Său creator şi a actelor Sale proniatoare prin care 
l-a creat şi îl susţine pe om împreună cu lumea, pe omul care aude cuvântul şi răspunde, deci 
fără actele care nu sunt cuvinte spuse de-a gata, ci încorporează o complexitate de cuvinte 
potenţiale lăsate omului spre descifrare, dar, în acelaşi timp, acte de înţelegere şi de putere ale 
omului şi manifestări de putere ale lui Dumnezeu, pentru a se folosi omul de lucrurile create şi 
susținute de puterea lui Dumnezeu şi a primi cuvintele Lui. (n.s. 133, pp. 127-128) 

adevărului ce ni se oferă spre a fi cugetat, pe potriva lor*%, prin cele văzute, ca 
Creator. 

A doua, cunoscută prin învăţătură, sau prin cele grăite (poruncite) în ea, 
înţelepţeşte înfăţişându-se ca o altă lume constătătoare din cer şi pământ şi din 
cele din mijloc, adică din filosofia morală, naturală şi teologică, vestind puterea 
negrăită a Celui care a grăit*”. 

Și arată alternativ că fiecare e una în esenţă cu cealaltă: cea scrisă cu cea 
naturală ca potenţă““!, cea naturală iarăşi cu cea scrisă ca deprindere actualizată 
în virtute. Şi fiecare descoperă şi acoperă aceeaşi Raţiune: o acoperă prin literă 
şi prin ceea ce se vede, o descoperă prin sensul a ceea ce este nevăzut. Căci 
precum atunci când numim veşminte cuvintele Sfintei Scripturi, iar înțelesurile 
lor le cugetăm ca trupuri ale Rațiunii, prin cele dintâi o acoperim, prin cele de al 
doilea o descoperim, tot aşa când numim chipurile şi figurile văzute ale 
lucrurilor veşminte, iar raţiunile după care acestea au fost făcute le cugetăm ca 
trupuri, prin cele dintâi o acoperim, prin cele din urmă o descoperim. Căci 
Rațiunea creatoare şi legiferatoare a universului, arătându-Se, Se ascunde, fiind 
după fire nevăzută, şi, fiind ascunsă, Se arată, încredinţând pe cei înţelepţi că nu 


* Tâlcuirea Pr. Stăniloae: Universul e comparat cu o carte ce are ca litere şi silabe corpurile 
constituite prin combinarea multor calități, ce ne sunt cele mai apropiate, întrucât ne sunt 
direct accesibile, ca cuvinte, calitățile generale sau comune, mai subțiri şi mai depărtate de 
noi, întrucât avem nevoie de cugetare pentru a le sesiza. Toate acestea sunt expresia unui unic 
Cuvânt prezent în toate. Dar ele ne fac cunoscut acest Cuvânt numai în faptul că este, nu şi ce 
este în esenţa Lui. Prin combinarea tuturor chipurilor lumii ne ridicăm la ideea unitară a 
Adevărului, care ni Se prezintă ca Creator al celor văzute. E de menţionat însă din nou că 
ASyos în limba greacă înseamnă nu numai cuvânt, ci şi rațiune; formele creaţiei înseamnă nu 
numai cuvinte, ci şi sensuri, iar Cuvântul cel unic ce se exprimă prin ele este şi Rațiunea cea 
unică ce străbate prin toate. (n.s. 134, p. 128) 

550 Tâlcuirea Pr. Stăniloae: Dar aşa cum universul creat ne face transparent prin el pe 
Dumnezeu ca Creatorul şi ca Rațiunea cea unică ce se manifestă prin toate raţiunile 
reprezentate de lucrurile din el, la fel, Sfânta Scriptură, ca un alt univers, ne face străveziu pe 
Acelaşi Dumnezeu, dar ca Cel ce a grăit şi grăieşte, deşi El însuşi rămâne negrăit. Universul 
este o cuvântare încorporată, Sfânta Scriptură este un univers grăit, tălmăcind în cuvinte 
universul şi pe Creatorul lui. Lumea grăită a Sfintei Scripturi constă şi ea, ca şi lumea 
cuvintelor încorporate, din pământ, din cer şi din cele dintre ele, sau din filosofia naturală 
(care vede sensurile creaţiunii), cea morală (care duce de la pământ la Dumnezeu) şi teologia 
(care vorbeşte despre Dumnezeu). (n.s. 135, p. 128) 

* Tâlcuirea Pr. Stăniloae: Sfânta Scriptură şi lumea consistentă pot fi considerate şi ca două 
legi de viaţă dreaptă ce duce spre Dumnezeu sau ca izvoare ale acestor legi ca atare. Dar 
fiecare din ele se cuprinde în cealaltă sau e una cu ea: legea scrisă e implicată ca potenţă în 
cea naturală, cea naturală e actualizată ca virtute în cea scrisă. (n.s. 136, p. 128) 

e prin fire nesesizabilă*”.” Sf. Maxim Mărturisitorul, Ambigua, partea a doua, 
27, în PSB, vol. 80, pp. 127-129) 


„De fapt tera, iubită singură în ea însăşi, obişnuieşte să omoare 
Rațiunea din ea pentru cei ce o iubesc, precum şi frumuseţea făpturilor, dacă nu 
e privită spre slava Făcătorului, obişnuieşte să lipsească pe cei ce o privesc de 
binecredincioşia cea conformă raţiunii**.” Sf. Maxim Mărturisitorul, Ambigua, 
partea a doua, 27, în PSB, vol. 80, p. 129) 


„(...) socotesc că e necesar ca cei ce sunt raționali şi prin rațiune tind spre 
Raţiune să se îngrijească de trup, care e cu mult mai bun decât veşmintele, adică 
de înțelesurile dumnezeieşti şi înalte ale Sfintei Scripturi şi ale celor ce se văd 
din creaţiune, ceea ce zice însăşi Rațiunea: 4u nu e sufletul mai mult decât 
hrana şi trupul decât haina? (Mt., 6, 25). Dacă nu facem aceasta vom fi dovediţi 
odată ca neavând nimic, ca unii ce ne-am prins de veşminte şi nu am îmbrăţişat 
Rațiunea care subzistă şi tuturor le dă subzistență, asemenea egiptencei care, 
prinzându-se numai de veşmintele lui Iosif, n-a izbutit să se unească cu Iosif cel 


5 Tâlcuirea Pr. Stăniloae: Atât Scriptura cât şi lumea acoperă şi descoperă pe Dumnezeu ca 
aceeaşi Raţiune a lor. Scriptura Îl acoperă prin literă, lumea, prin ceea ce e văzut. Pe de altă 
parte, Scriptura Îl descoperă prin sensurile cuvintelor şi lumea, prin cele nevăzute ale ei. Dar 
descoperirea este şi ea incompletă. Căci dacă literele Scripturii şi cele văzute ale lumii sunt 
veşmintele Raţiunii divine, înțelesurile Scripturii şi cele nevăzute ale lumii nu sunt nici ele 
decât trupurile raţiunii, nu Rațiunea însăşi. (n.s. 137, p. 129) 

555 Tâlcuirea Pr. Stăniloae: Dar mai bine este să nu rămânem nici la înțelesurile Scripturii şi la 
cele ascunse ale lumii, pentru a cunoaşte prin ele Rațiunea creatoare, ci să le depăşim prin 
negaţie, pentru a cunoaşte pe aceea ca una ce e dincolo de orice înţeles al cuvântului şi de 
orice lege a creaţiunii. Căci altfel, riscăm să rămânem la litera Scripturii, ca iudeii, şi la 
raţiunea imanentă a creaţiunii, ca elinii, îndumnezeind creațiunea ca ultimii şi litera, ca primii, 
sau omorând ca elinii pe Dumnezeu ca suprema şi adevărata Raţiune a Scripturii şi a 
creaţiunii, sau ca iudeii pe Dumnezeu venit în trup. Căci dacă nu mai cunoaştem Rațiunea mai 
presus de Scriptură şi de lume, nu mai admitem nici o întrupare a ei, adică nu mai considerăm 
litera şi înțelesurile Scripturii şi formele văzute şi legile raționale ale creațiunii ca veşminte şi 
trupuri ale Raţiunii supreme, ci ca realități ultime. Prin aceasta omorâm Rațiunea propriu-zisă 
din ele şi nu mai avem o credință conformă raţiunii adevărate care caută Rațiunea ultimă a 
conţinutului Scripturii şi a lumii. Prin cuvintele Scripturii trebuie să se simtă cuvintele sau 
Cuvântul suprem, iar prin formele şi legile lumii, Creatorul, considerând primele ca exprimări 
ale voii Lui, iar ultimele ca manifestări ale slavei Lui. Scriptura şi lumea au un sens pozitiv, 
dar numai când prima nu e considerată ca produs omenesc, iar lumea, ca realitate ultimă. (n.s. 
138, p. 129) 

iubit*.” Sf. Maxim Mărturisitorul, Ambigua, partea a doua, 27, în PSB, vol. 80, 
pp. 130-131) 


„(...) vom cunoaşte şi raţiunile, se înţelege, pe cele din urmă şi accesibile 
nouă, în vederea cărora ne-a fost dată zidirea ca învăţătoare; de asemenea cele 
cinci moduri ale contemplaţiei adaptate acelora. Prin acestea distingând 
creaţiunea, sfinţii au adunat cu evlavie raţiunile tainice din ea, deosebind-o în: 
substanţă, mişcare, diferenţă (distincţie), unire şi stabilitate. Dintre acestea, trei 
au spus că sunt modurile contemplaţiei rânduite în chip principal ca povăţuitoare 
spre cunoştinţa lui Dumnezeu: cel referitor la substanţă, cel referitor la mişcare 
şi cel referitor la diferenţă””. Prin acestea Dumnezeu Se face cunoscut 
oamenilor care adună din lucruri indiciile despre El ca: Creator, Proniator şi 
Judecător.” Sf. Maxim Mărturisitorul, Ambigua, partea a doua, 28, în PSB, vol. 
80, pp. 131-132) 


„Dar poate şi însuşi Domnul, dacă nu pare unora cuvântul greu de purtat, 
e numit aci de purtătorul-de-Dumnezeu-învăţător, înainte-mergător al Său 
Însuşi, ca Cel ce Se descoperă pe Sine, proporţional cu cei ce-L primesc, prin 
Vechiul şi Noul Testament, mergând însuşi înaintea Sa prin ghicituri, cuvinte şi 
tipuri şi, prin acestea, călăuzind spre adevărul din afară de acestea. Aceasta o 
mărturiseşte însuşi Domnul prin cuvintele Sale, prin care a spus: încă multe am 
a vă spune, dar nu le puteţi purta acum (n., 16, 12). Prin aceasta a indicat 
învăţătura mai înaltă decât cea anterioară, dar inferioară faţă de cea de după ea, 
care li se va da despre EI prin Duhul dumnezeiesc. De aceea cu dreptate a 
adăugat: Dar când va veni Acela, Duhul adevărului, vă va călăuzi pe voi întru 
tot adevărul (n., 16, 13). lar în altă parte zice: Iată Eu cu voi sunt în toate zilele 
până la sfârşitul veacului (Mt., 28, 26). Aceasta nu pentru că după aceea nu va 
mai fi deloc cu ei, ci pentru că va fi mai mult decât Cel mai de jos pe care L-am 
cunoscut, având să Se facă cunoscut după puterea lor. Căci fiind pururea la fel 


5 Tâlcuirea Pr. Stăniloae: Dacă nu depăşim veşmintele, adică literele Scripturii şi aspectele 
văzute ale creaţiunii, ridicându-ne spre trupurile lor, sau spre înțelesurile Scripturii şi spre 
raţiunile creațiunii, nu vom izbuti să sesizăm prin ele Rațiunea divină, sau Cuvântul 
atotrevendicator. În cazul acesta nu vom rămâne cu nimic, căci literele Scripturii şi cele 
văzute ale creațiunii nu au subzistență şi consistenţă în ele înseşi. Numai Rațiunea divină, ca 
ultim sens şi cuvânt de supremă revendicare le dă tuturor subzistență prin comuniunea cu ele. 
După sfântul Maxim numai în Dumnezeu toate cele create îşi capătă sens şi subzistență prin 
comuniunea cu El. E o cugetare totală deosebită de cea origenistă, care, despărțind lumea de 
viaţa în pliroma spiritelor, o golea de o valoare pozitivă. (n.s. 141, p. 131) 

* Tâlcuirea Pr. Stăniloae: Dogmele sunt principiile sau raţiunile generale referitoare la 
Dumnezeu şi la lucrarea Lui asupra lumii şi a omului. Lor le corespund nişte principii sau 
nişte raţiuni generale ale creaţiunii. Între ele şi dogme există o legătură. Dacă dogmele se 
referă în mod direct la Dumnezeu, rațiunile generale ale creaţiunii se referă în mod indirect, 
căci ele reflectă ceva din Dumnezeu. Acestea sunt: fiinţa (substanţa), mişcarea, diferenţa, 
unirea (combinarea, amestecarea, sinteza), poziţia (stabilitatea). Lor le corespund cinci 
moduri de cunoaştere superioară perceperii prin simţuri. (n.s. 143, p. 132) 

pentru Sine şi neprimind nici o prefacere prin schimbare, nici vreo creştere sau 
micşorare, i Se va face tuturor toate, pentru covârşirea bunătăţii : smerit, celor 
smeriţi, înalt, celor înalţi şi Dumnezeu prin fire, celor îndumnezeiţi pentru EI. 
Astfel, toate chipurile şi tainele proniei referitoare la om din veacul de faţă fie 
ele cât de mari, sunt o anticipare şi o preînchipuire a celor viitoare”. Deci şi 
cuvântul Domnului, pe care îl putem cuprinde acum, comparat cu cel mai tainic 
ce li se va da ucenicilor (sau prima Lui venire, comparată cu cea de-a doua), ne 
apare ca un înainte-mergător al Său. Căci el arată de fapt în sine, dar în chip 
întunecos, după puterea primitorilor, dar nu descoperă acum toate tainele ce le 
are în chip tăcut ascunse în sine, pentru faptul că sunt cu totul neînţelese făpturii. 
Căci tot ce cade, cum s-a zis, sub litere şi cuvinte, chiar dacă e inteligibil prin 
sine şi chiar dacă e duhovnicesc, faţă de ceea ce nu cade deloc sub litere şi 
rostire, are rolul de glas faţă de cuvântul pur; şi de aceea toate cele grăite de 
Hristos Dumnezeu ucenicilor, faţă de sensul sau înţelesul negrăit, au fost 
declarate loan sau glas al adevărului de acest dumnezeiesc dascăl. EI a indicat 
astfel frumos îşi înţelept harul înainte-mergător prin numele celui ce a fost 
capabil să-l cuprindă şi să-l comunice””.” (Sf. Maxim Mărturisitorul, Ambigua, 
partea a doua, 83d, în PSB, vol. 80, pp. 224-225) 


„(...) ascunzându-Se pe Sine pentru noi în chip negrăit în raţiunile 
lucrurilor, Se face cunoscut în chip proporțional prin fiecare din cele văzute ca 
prin nişte semne scrise, întreg, deodată, în toate atotdeplin şi întreg în fiecare şi 
nemicşorat; Cel nedivers şi pururea la fel, în cele diverse; Cel simplu şi 
necompus, în cele compuse; Cel fără de început, în cele supuse începutului; Cel 
nevăzut, în cele văzute şi Cel nepipăit, în cele pipăite.” (Sf. Maxim 
Mărturisitorul, Ambigua, partea a doua, 98, în PSB, vol. 80, p. 247) 


*5 Tâlcuirea Pr. Stăniloae: Nu numai autorii Vechiului Testament şi propovăduitorii Noului 
Testament sunt înainte-mergătorii Domnului care Se va arăta în toată slava Lui în veacul 
viitor, ci şi însuşi Hristos cel din Evanghelie, cunoscut de noi acum, este înainte-mergătorul 
Său însuşi, sau al arătării Sale întru slava desăvârşită, înainte-mergător şi călăuzitor spre Sine. 
În aceasta constă chemarea Sa de prooroc. Toate chipurile şi tainele prin care S-a arătat în cele 
două Testamente şi prin care lucrează acum, oricât de mari ar fi ele, sunt numai o anticipare şi 
o preînchipuire a arătării Sale viitoare. Căci Domnul Se coboară şi Se înalță de fiecare dată la 
nivelul celor pe care-i călăuzeşte spre arătarea Sa întru slavă. Numai treptat şi după o 
pregătire treptată poate fi înţeles şi primit de cei ce primesc să intre pe acest drum. (n.s. 292, 
p. 225) 

57 Tâlcuirea Pr. Stăniloae: Distincția pe care o face sfântul Maxim între glas şi adevăr, 
considerând glasul ca înainte-mergător al adevărului, ne îndreptăţeşte să constatăm că ra- 
țiunile implică în concepţia lui şi sensul de cuvinte comunicate de glasul care totdeauna 
e al unei persoane. Chiar când conţinutul rațiunilor sau al cuvintelor spuse nu e deplin 
clar, sesizăm realitatea persoanei care le comunică. Astfel în revelația înainte-mergătoare a 
Vechiului şi Noului Testament, deşi nu avem decât în mod neclar înţelesul bunătăţilor viitoare, 
sau pe Hristos ce Se va arăta deplin la a doua venire, sesizăm în mod clar glasul sau actul Lui 
personal de comunicare, unit cu cel ce comunică ca glas al Lui. (n.s. 293, pp. 225-226) 

Contemplarea lui Dumnezeu 


„Platon zice (...) că în felul acesta este puterea de a vedea a minţii şi că 
ea ne-a fost dată pentru a putea privi, prin curăţia ei, însăşi fiinţa aceea care este 
cauza tuturor celor intelectuale, care nu are culoare, nici formă, nici mărime, nici 
altceva care se poate vedea cu ochiul, fiinţa aceea, zice tot el, care este mai 
presus de orice ființă, care nu se poate spune, nici povesti şi care este numai 
frumuseţe şi bunătate, găsindu-se deodată în sufletele cele bune de la natură, 
printr-o înrudire oarecare şi prin iubirea lor de a o vedea.” (Sf. lustin Martirul şi 
Filozoful, Dialogul cu iudeul Tryfon, partea întâi, IV, în PSB, vol. 2, p. 124) 


„(...) Cuvântul lui Dumnezeu izgoneşte vorbăria deşartă şi hotărăşte să 
ne însuşim contemplația, care întăreşte credința.” (Clement Alexandrinul, 
Stromatele, stromata I, cap. XI, 51.4., în PSB, vol. 5, p. 40) 


„(...) dumnezeiescul apostol scrie despre noi: Că vedem acum ca prin 
oglindă (1 Cor., 13, 12); că ne cunoaştem pe noi înşine aşa cum ne cunoaştem 
chipul când este reflectat de oglindă; tot aşa contemplăm, atât cât ne este cu 
putință, cauza creatoare din ceea ce este dumnezeiesc în noi.” (Clement 
Alexandrinul, Stromatele, stromata I, cap. XIX, 94.4., în PSB, vol. 5, p. 67) 


„ȘI, după învăţătura lui lisus, nădăjduim să încapă în noi râuri de 
contemplaţie şi să fim împreună cu ceea ce Scriptura numeşte apele cele mai 
presus de ceruri, care laudă numele Domnului Un., 7, 31; Ps., 148, 4-6)” 
(Origen, Contra lui Celsus, cartea a VI-a, cap. XX, în PSB, vol. 9, p. 387) 


„(...) ajutați de o putere iluminatoare, contemplăm frumuseţea lui 
Dumnezeu Celui nevăzut şi de la Acesta ne ridicăm (cu ochii minţii) la 
spectacolul răpitor al arhetipului, Duhul cunoaşterii este undeva de faţă. Duhul 
Sfânt dă celor ce iubesc adevărul puterea de a contempla chipul, nu le arată din 
afară chipul, ci îi conduce să-l cunoască prin (intermediul vieţii) în EI”. (Sf. 
Vasile cel Mare, Despre Sfântul Duh, cap.18, în PSB, vol. 12, pp. 61-62) 


„(...) cum trebuie să-L socotim şi cum să-L cinstim după cuviinţă pe Cel 
pe Care lumea nu-L încape şi numai sfinţii Il contemplă, datorită curăţiei inimii 
lor?” (Sf. Vasile cel Mare, Despre Sfântul Duh, cap. 22, în PSB, vol. 12, p. 69) 


„Când înalţi, deci, privirea şi priveşti frumuseţea, măreţia şi folosul 
cerului, urcă-te atunci de la cer la Creator — aşa precum spunea un înţelept: Din 
măreția şi frumusețea făpturilor se cunoaşte în chip asemănător Făcătorul (Înţ. 
Sol., 13, 5) — şi vezi şi din crearea acestor stihii cât e de mare puterea Stăpânului 
tău! Un om cu suflet ales, dacă ar vrea să cerceteze pe fiecare din cele văzute — 
dar pentru ce spun eu pe fiecare din cele văzute? — dacă ar vrea să cerceteze bine 

trupul lui, va vedea chiar în cele mai mici organe ale trupului lui puterea nespusă 
şi nepovestită a lui Dumnezeu. Dacă aceste lucruri văzute sunt îndestulătoare să 
ne arate măreţia puterii Creatorului, ei bine, dacă te-ai urca la puterile cele 
nevăzute, dacă ai înălța gândul nostru la oştile îngerilor, ale arhanghelilor, ale 
puterilor celor de sus, ale tronurilor, ale domniilor, ale începătorilor, ale 
stăpânilor, ale heruvimilor, ale serafimilor, care minte, care cuvânt ar fi în stare 
să ne spună măreţia Lui nepovestită?”. (Sf. loan Gură de Aur, Omilii la Facere, 
omilia IV, V, în PSB, vol. 21, p. 62) 


„Ai văzut că Scriptura spune că Dumnezeu, la fiecare creaţie, a lăudat 
ceea ce a creat? Aceasta, pentru că mai târziu omenirea, instruită de aceste 
cuvinte, să se urce cu mintea de la creaturi la Creator. Dacă făpturile lui 
Dumnezeu sunt de aşa fel încât depăşesc firea omenească şi nimeni nu le poate 
lăuda după vrednicie, ce mai poţi spune de Creatorul lor?”. (Sf. loan Gură de 
Aur, Omilii la Facere, omila V, V, în PSB, vol. 21, pp. 73-74) 


„Privind cerul, te minunezi de frumuseţea lui, de felurimea stelelor, de 
covârşitoarea lui strălucire! Dar nu te opri aici, ci du-te cu mintea la Creatorul 
lor! 'Te uimeşte iarăşi lumina soarelui, te minunezi când vezi cât ţi-i de folos şi-i 
admiri frumuseţea lui când vezi că razele lui îţi luminează faţa? Dar nu te opri 
aici ci gândeşte-te că, dacă făptura aceasta este atât de frumoasă şi de minunată, 
încât depăşeşte orice minte omenească, apoi cât de frumos şi de minunat trebuie 
să fie Cel ce a adus-o la ființă numai prin poruncă şi cuvânt! La fel gândeşte şi 
despre pământ. Când îl vezi împodobit cu flori, ca şi cum ar fi împodobit cu o 
haină înflorată, când vezi că se aşterne pe toată faţa lui covorul de verdeață, nu 
te gândi că prin puterea pământul s-au născut din el acestea, nici la ajutorul 
soarelui sau a lunii, ci gândeşte cu cap şi judecată că, chiar înainte de crearea 
acestora, a spus Dumnezeu atât: Să răsară pământul iarbă verde (Fac., 1, 11.) şi 
îndată s-a împodobit faţa pământului. 

Dacă vom frământa în mintea noastră în fiecare zi aceste gânduri, vom fi 
nişte oameni înţelepţi şi vom înălța Stăpânului cuvenita doxologie, dar mai bine 
spus, doxologia cea după putere”. (Sf. loan Gură de Aur, Omilii la Facere, 
omilia VI, VI, în PSB, vol. 21, pp. 85-86) 


„Căci nici vederea (contemplaţia) nu desăvârşeşte sufletul prin sine, de 
nu vor fi de faţă şi faptele, prin care se agoniseşte viaţa morală ...” (Sf. Grigorie 
de Nyssa, Tâlcuire amănunțită la Cântarea Cântărilor, omiha a XIII-a, în PSB, 
vol. 29, p. 296) 


„Marta, pe când slujea cu multă pietate, grijă şi osteneală, văzând că 
singură nu poate face faţă unei sarcini aşa de mari, a cerut de la Domnul ajutor 
sorei sale zicând: Nu vezi că sora mea m-a lăsat să slujesc singură!? Spune-i să 
mă ajute! Fa îşi chema sora la un lucru lăudabil, nu fără însemnătate: şi totuşi, 

iată ce răspuns i-a dat Domnul: Marto, Marto, de prea multe lucruri te îngrijeşti 
şi te ocupi; dar este nevoie de puţine, sau chiar numai de unul. Maria şi-a ales 
partea bună, care nu se va lua de la ea. Vedeţi dar, Domnul a socotit ca temei al 
bunului principal teoria, ceea ce însemnează contemplaţia divină. De aci rezultă 
că, oricât ni s-ar părea de necesare şi de utile celelalte virtuţi, trebuie să le 
socotim totuşi secundare, pentru că toate sunt subordonate acesteia din urmă. 
Când zice Domnul: De prea multe lucruri te îngrijeşti şi te ocupi, dar este 
nevoie de puţine, sau chiar numai de unul, înseamnă că EI a considerat ca bun 
suprem nu partea practică, oricât ar fi de lăudabilă şi de plină de roade, ci 
contemplaţia divină, care într-adevăr este simplă şi unică, adică acea teorie, care 
este păstrată mai întâi în atenția câtorva oameni sfinți. De la contemplarea 
acestora coborându-se, cel ce vrea să înainteze va ajunge şi la ceea ce este unic, 
adică la contemplarea lui Dumnezeu, cu ajutorul acestuia putând să se înalțe mai 
presus de faptele şi slujbele sfinților, împărtăşindu-se numai din frumuseţea şi 
cunoaşterea lui Dumnezeu Cel unic. Maria şi-a ales partea bună, care nu se va 
lua de la ea. Şi această observaţie trebuie s-o privim cu atenţie. Când zice: 
Maria partea bună şi-a ales, deşi despre Marta tace şi nu pare a o dojeni, 
lăudând-o totuşi pe cea dintâi, reiese că o consideră inferioară pe aceasta din 
urmă. De asemenea, când spune: care nu se va lua de la ea, arată că partea 
acesteia (a Martei — n.L.P.) îi va putea fi luată (căci ajutorul trupesc nu poate 
rămâne permanent cu omul) dar ne învaţă că slujba celei dintâi nu se poate sfârşi 
niciodată.” (Sf. loan Casian, Convorbiri duhovniceşti, partea I, Întâia convorbire 
cu părintele Moise, cap. VIII, 2-4, în PSB, vol. 57, pp. 312-313) 


„Ghermanus: Dar cine, câtă vreme trăieşte în trup, va putea fi 
întotdeauna dedicat acestei contemplări divine, încât să nu se gândească la 
întâlnirea cu un frate, la vizitarea unui infirm, la lucrul mâinilor, la omenia pe 
care trebuie s-o arate faţă de călători, sau faţă de cei ce vin să-l vadă? Cine este 
scutit de grijile impuse de propriul său corp? Dorim să fim învăţaţi în ce chip şi 
pe ce cale poate mintea să fie împreună cu Dumnezeu Cel nevăzut şi necuprins. 

Moise: Nu este cu putinţă omului, câtă vreme el trăieşte în trup, să fie în 
permanentă contemplare a lui Dumnezeu, aşa cum spuneţi voi. Dar suntem 
datori să ştim încotro trebuie să ne fie încordate gândurile, în ce direcţie trebuie 
să ne îndreptăm privirea sufletului nostru. Să se bucure mintea când poate 
dobândi acest lucru şi să simtă durere atunci când rătăceşte în altă parte, să 
suspine ori de câte ori se surprinde că i-a alunecat privirea în altă parte, să 
considere uşurătate şi decădere despărțirea de contemplaţia faţă de Hristos. Ori 
de câte ori a deviat cât de cât privirea noastră, întorcându-ne iarăşi ochii minţii 
către EI să aşezăm din nou pe linia cea dreaptă cugetul nostru.” (Sf. loan Casian, 
Convorbiri duhovniceşti, partea I, Întâia convorbire cu părintele Moise, cap. XII, 
cap. XIII, 1-2, în PSB, vol. 57, p. 315) 

„Sunt însă nenumărate feluri de a contempla pe Dumnezeu, pe care 
simţurile noastre le realizează în raport cu calitatea vieţii şi cu curăția inimii 
noastre. Dar Dumnezeu este perceput numai de cei cu simţuri fără prihană şi nu 
de cel în care trăieşte vreunul din simţurile trupului. Fiindcă nu poți, zice 
Domnul, să vezi fața Mea; nu Mă va vedea omul care va trăi robit adică acestei 
lumi şi patimilor pământeşti.” (Sf. loan Casian, Convorbiri duhovniceşti, partea 
I, Întâia convorbire cu părintele Moise, cap. XV, 3, în PSB, vol. 57, pp. 319-320) 


„(...) contemplarea lui Dumnezeu, merit care este mai presus de toate 
drepturile faptelor bune, de toate ostenelile virtuţilor (...), după cum de exemplu, 
metalul numit staniu, care era socotit de oarecare folosinţă şi frumuseţe, devine 
fără cine ştie ce preţ dacă-l priveşti alături de argint, la fel şi meritul argintului se 
spulberă în comparaţie cu aurul. Şi aurul însuşi nu mai înseamnă mare lucru în 
raport cu pietrele prețioase, iar acestea, oricât de multe şi de scumpe, sunt 
învinse de strălucirea mărgăritarului. Astfel că toate acele merite ale sfinţenie, 
chiar dacă sunt bune şi folositoare nu numai pentru prezent, ci îşi dobândesc 
chiar darul veşniciei, totuşi, dacă se compară cu meritele contemplaţiei divine, 
vor fi socotite ieftine şi, ca să zic aşa, bune de vânzare.” (Sf. loan Casian, 
Convorbiri duhovniceşti, partea a III-a, A treia convorbire cu părintele Theonas, 
cap. III, 1-2, în PSB, vol. 57, p. 705) 


„(...) meritele tuturor virtuţilor (...), chiar dacă prin sine sunt bune şi 
prețioase, totuşi puse în lumina contemplaţiei ele se întunecă. Pe sfinţii ocupați 
cu cercetări pământeşti, oricât ar fi ele de bune lucrări, îi trag înapoi şi-i întârzie 
de la contemplarea binelui ceresc. 

Cine liberând pe cel nenorocit din mâna celor puternici ai lui şi pe cel 
sărac şi lipsit de cei ce-l jefuiesc, cine zdrobind fălcile celor nedrepți şi 
scoțându-le prada dintre dinţi poate privi cu minte liniştită, în timpul lucrărilor 
lui, slava măreției dumnezeieşti? Cine, împărțind pomană săracilor, sau 
găzduind cu bunăvoință mulțimile celor sosiți, priveşte nesfârşitul fericirii 
cereşti tocmai în timpul în care este preocupat de trebuinţele fraţilor şi se 
gândeşte la viaţa viitoare cu inima ferită de atingerile celor pământeşti când este 
hărțuit de grijile şi neliniştile vieţii prezente? De aceea, fericitul David doreşte 
să fie necontenit alături de Dumnezeu, socotind că singur acest lucru este bun 
pentru om şi zicând: Jar mie a mă lipi de Dumnezeu bine este, a pune în 
Dumnezeu nădejdea mea. lar Ecclesiastul, spunând că acest lucru nu se poate 
săvârşi de nimeni dintre sfinţi fără greşeală, zice: Nu este un om drept pe 
pământ, care să facă binele fără să greşească. Cine vreodată, oricât de deosebit 
printre toţi cei drepţi şi sfinţi, este de crezut că atâta vreme cât trăieşte în acest 
trup, a putut în aşa măsură stăpâni binele cel mai înalt încât, nedespărţindu-se 
niciodată de contemplarea dumnezeiască, se socoteşte că nici pentru o clipă nu |- 
au sustras gândurile pământeşti de la Cel ce singur este bun? Cine este acela care 
n-a avut niciodată grijă de mâncare, de îmbrăcăminte şi de alte lucruri trupeşti, 

care nu s-a îngrijit niciodată de primirea fraţilor, de schimbarea locului, de 
clădirea chiliei, care n-a dorit niciodată un lucru de ajutor omenesc şi, chinuit de 
lipsa celor trebuincioase, n-a căzut în această dojană a Domnului: Nu vă îngrijiţi 
pentru viața voastră ce veţi mânca, nici pentru trupul vostru cu ce vă veţi 
îmbrăca? Constatăm că nici Apostolul Pavel, care întrecuse pe toți sfinţii prin 
numărul muncilor şi pătimirilor, n-a putut îndeplini într-adevăr aceasta, fiindcă 
el însuşi, în Faptele Apostolilor, spune ucenicilor: Voi înşivă ştiţi că mâinile 
acestea au lucrat pentru trebuinţele Mele şi ale celor care erau cu Mine. Şi, 
scriind către tesaloniceni, spune: Am lucrat zi şi noapte în osteneli şi trudă! 
Chiar dacă-şi dobândea mari merite prin aceste lucrări, totuşi, mintea lui, oricât 
de sfântă şi de înaltă, nu se putea să nu fie uneori despărțită de contemplarea 
cerească, din cauza lucrării celei pământeşti. În sfârşit, pe când vedea că se 
îmbogăţeşte de atâtea roade prezente şi cântărea de partea cealaltă în inimă 
binele contemplației, punând într-o parte a cumpenei roadele atâtor osteneli, iar 
în cealaltă bucuriile contemplaţiei divine, se dojenea în adâncul inimii că de aici 
îl desfată marile câştiguri ale muncii, iar de dincolo îl invită la despărţirea de 
trup dorul unităţii şi al tovărăşiei de nedespărțit cu Hristos. Până la urmă, 
neliniştit el grăieşte: Nu ştiu ce voi alege. Sunt strâns din două părţi: doresc să 
mă despart de trup şi să fiu împreună cu Hristos, şi aceasta este cu mult mai 
bine. De altă parte, însă, este mai de trebuinţă pentru voi să rămân în trup. 
Aşadar, deşi în multe chipuri punea mai presus de toate roadele predicii sub 
înălțimea binelui ceresc, totuşi se supunea îndatoririlor de dragoste faţă de 
oameni, fără de care nimeni nu-l merită pe Domnul. Pentru cei în al căror folos 
mulgea încă din ugerul evanghelic laptele cel hrănitor n-a refuzat despărțirea de 
Hristos, primejdioasă pentru el, dar trebuincioasă celorlalți. A fost împins la 
alegerea acestei căi mai ales de marea lui virtute a dragostei de oameni pentru 
mântuirea cărora, dacă era cu putință, dorea să ajungă la răul din urmă al 
anatemei. Aş fi dorit, zice el, să fiu eu însumi anatema de la Hristos pentru fraţii 
mei, cei de un neam cu mine, după trup, care sunt israeliți. Aceasta însemnează: 
aş vrea să mă supun nu numai pedepselor vremelnice, ci chiar veşnice, numai 
pentru ca toţi oamenii să se bucure, dacă s-ar putea, de tovărăşia lui Hristos; căci 
sunt sigur că pentru Hristos şi pentru mine este mai folositoare mântuirea tuturor 
decât a mea. Aşadar, Apostolul, ca să poată dobândi bunul cel mai înalt în mod 
desăvârşit, adică să se bucure de contemplaţia lui Dumnezeu şi de unirea pentru 
totdeauna cu Hristos, doreşte să se despartă de acest corp care, trecător şi 
împiedicat de multele legături ale slăbiciunii sale, nu poate să nu fie smuls din 
tovărăşia lui Hristos. Căci este peste putinţă ca mintea, care este hărțuită de griji 
atât de dese, împiedicată de nelinişti atât de felurite şi de împovărătoare, să se 
bucure întotdeauna de privirea lui Dumnezeu.” (Sf. loan Casian, Convorbiri 
duhovniceşti, partea a III-a, A treia convorbire cu părintele Theonas, cap. IV, 4, 
cap. V, 1-7, în PSB, vol. 57, pp. 707-708) 

„Iar propriu contemplaţiei este să hotărască alegerea cuminte a celor bine 
cugetate şi buna judecată ce arată, prin cunoştinţa adevărată, adevărul însuşi, ca 
pe o lumină atotstrălucitoare.” (Sf. Maxim Mărturisitorul, Ambigua, partea a 
doua, 10, în PSB, vol. 80, p. 106) 


„(...) (contemplaţia — n.L.P.) ca una ce răpeşte de la materie şi formă, ca 
pe Ilie căruţa de foc, şi conduce la Dumnezeu şi uneşte cu EI prin cunoştinţă pe 
cei neîmpovăraţi nicidecum de trup, datorită înlăturării legii lui, sau pe cei ce nu 
sunt deloc arşi de mândrie pentru faptele lor, având roua sărăciei cu duhul unită 
cu virtuțile adevărate**.” (Sf. Maxim Mărturisitorul, Ambigua, partea a doua, 


46, în PSB, vol. 80, p. 160) 


„Deci sfinții — înțelegând astfel creaţiunea şi buna ei întocmire şi 
proporția şi folosul pe care fiecare parte îl oferă întregului univers şi că 
desăvârşite sunt toate cele create cu înţelepciune şi purtare de grijă, după 
raţiunea după care au fost create, şi cele ce s-au făcut, că nu e cu putinţă să fie în 
alt chip bune, decât aşa cum sunt, neavând trebuinţă de adaos sau de micşorare 
spre a fi în alt chip bune — au cunoscut pe Făcător din făpturile Lui. Apoi 
privind persistenţa, ordinea şi poziţia lucrurilor create, rânduiala după care stau 
toate în special lor neamestecate şi libere de orice confuzie, mişcarea stelelor 
săvârşită în acelaşi mod neabătându-se nicidecum niciodată şi ciclul anului care 
se săvârşeşte regulat prin revenirea lor de la acelaşi la acelaşi loc, egalitatea 
nopţilor şi zilelor în cursul anului crescând şi micşorându-se într-o măsură mai 
mare sau mai mică, au învăţat că Cel pe care L-au cunoscut ca Dumnezeu şi 
Făcător al tuturor este şi Proniatorul lucrurilor”*.” (Sf. Maxim Mărturisitorul, 
Ambigua, partea a doua, 57, în PSB, vol. 80, p. 170) 


Cunoaşterea lui Dumnezeu 


555  Tâlcuirea Pr. Stăniloae: Cuvântul lui Dumnezeu Se află de asemenea în vecinătatea 


făptuirii şi a contemplaţiei. Prin făptuire virtuoasă se taie afecțiunea faţă de lume, cum a 
despărțit Moise pe Israel de Egipt. Contemplarea ridică sufletul peste materie şi formă, adică 
peste conţinutul material şi chipurile lucrurilor, sau peste opoziţia trupului faţă de suflet, cum 
l-a ridicat pe Ilie căruţa de foc, unindu-l cu Dumnezeu printr-o cunoştinţă superioară. Ei sunt 
înălţați pentru că trupul nu-i mai trage în jos, iar căruţa de foc sau contemplarea nu-i arde, 
pentru că nu e în ei nici o mândrie pentru faptele lor, ci sunt răcoriţi de roua smereniei. Numai 
unde este smerenia sunt virtuțile adevărate, care subțiază pe om şi-l fac străveziu pentru 
Dumnezeu, sau îl înalță. Virtuţile sunt aripi de nears de focul mândriei, dar totuşi aripi care 
înalță sufletul, nelăsându-l ars de mândrie sau îngreuiat de afecțiunea faţă de cele pământeşti. 
(n.s. 199, p. 160) 

5 Tâlcuirea Pr. Stăniloae: Contemplaţia naturală este cunoaşterea lui Dumnezeu din 
creațiune. Prin una din aceste contemplări se cunoaşte Dumnezeu ca făcător, prin alta ca 
proniator. (n.s. 219, p. 170) 

„Cine dintre oameni a ştiut că este Dumnezeu, înainte de venirea Lui? 
Sau poţi primi cuvintele deşarte şi prosteşti ale acelor filosofi, pe cuvântul 


cărora se pune atâta preţ? Unii din ei au spus că Dumnezeu este foc*“ — au 


numit focul Dumnezeu, că în foc au să meargă! —, alţii au spus că este apa”, 
iar alţii, alta din stihiile create de Dumnezeu. Dacă ar fi primite aceste învățături, 
s-ar putea spune la fel că fiecare din celelalte creaturi este Dumnezeu.” (Epistola 


către Diognet, cap. VIII, în PSB, vol. 1,p. 415) 


„(...) toţi cred că este un împărat pământesc, deşi nu-i văzut de toți; dar 
toţi îl cunosc prin legile şi hotărârile lui, prin dregătorii şi puternicii lui slujbaşi, 
prin statuile lui. Pe Dumnezeu nu vrei tu să-L cunoşti oare prin lucrurile şi 
puterile Lui?” (Teofil al Antiohiei, Zrei cărți către Autolic, cartea întâi, V, în 
PSB, vol. 2, p. 377) 


„De Acest Dumnezeu vorbeşti, omule! Duhul Acestuia îl respiri, şi pe 
Acesta nu-L cunoşti! lar aceasta ţi s-a întâmplat din pricina orbirii sufletului tău 
şi din pricina împietririi inimii tale (Efes., 4, 18). Dar, dacă vrei, poţi să te 
vindeci. Dă-te pe mâna doctorului şi-ţi va opera ochii sufletului şi ai inimii. 

— Cine-i doctorul? 

— Dumnezeu, Cel ce vindecă şi dă viaţă prin Cuvântul şi Înţelepciunea 
Sa. (...) Dacă înţelegi acestea, omule, şi dacă trăieşti curat, cuvios şi drept, poţi 
vedea pe Dumnezeu. Dar, înainte de toate, să premeargă în inima ta credinţa şi 
frica de Dumnezeu. Atunci vei înţelege acestea, când vei lepăda ceea ce este 
muritor şi vei îmbrăca nestricăciunea (1 Cor., 15, 53-54; II Cor., 5, 4), atunci vei 
vedea după vrednicie pe Dumnezeu. Că Dumnezeu înviază nemuritor trupul tău 
împreună cu sufletul. Atunci, ajungând nemuritor, vei vedea pe Cel nemuritor, 
dacă acum vei crede în EI.” (Teofil al Antiohiei, Zrei cărți către Autolic, cartea 
întâi, VII, în PSB, vol. 2, pp. 378-379) 


„Pe Dumnezeu orice meşteşugar de rând dintre creştini L-a descoperit, îl 
arată şi altora şi, prin felul său de viaţă, mărturiseşte tot ceea ce filozofii caută cu 
privire la Dumnezeu, deşi Platon declară că nu poate fi cunoscut uşor creatorul 
universului, şi chiar dacă ar putea fi cunoscut, este greu a-l explica la toată 
lumea.” (Tertulian, Apologeticul, XLVI, în PSB, vol. 3, p. 101) 


„Învățătura noastră vine din înţelepciunea lui Solomon, care ne-a învăţat 
că Domnul trebuie căutat numai întru curăţia inimii noastre (Fap., 5, 12; Inţ. 
Sol., I, 1 sq.).” (Tertulian, Despre prescripția contra ereticilor, VII, în PSB, vol. 
3,p. 143) 


5% Tâlcuirea Pr. D. Fecioru: Heraclid, filosof grec din şcoala ioniană (540-480 înainte de 
Hristos). (n.s. 30, p. 415) 

“1 Tâlcuirea Pr. D. Fecioru: Tales din Milet, matematician şi filosof grec din şcoala ioniană 
(sfârşitul secolului VII — începutul secolului VI, înainte de Hristos). (n.s. 31, p. 415) 

„Cine cunoaşte pe Dumnezeu fără Hristos? Cine-l caută pe Hristos fără 
Duhul Sfânt?” (Tertulian, Despre suflet, |, în PSB, vol. 3, p. 262) 


„ÎL preţuim îndeajuns numai atunci când Îl numim nepreţuit. (...) Căci 
cine încearcă să cuprindă cu gândul măreţia Lui, Il micşorează.” (Minucius 
Felix, Dialogul Octavius, XVIII, 9, în PSB, vol. 3, p. 370) 


„Cu cât iubeşte cineva mai mult pe Dumnezeu, cu atât mai mult pătrunde 
înlăuntrul lui Dumnezeu.” (Clement Alexandrinul, Care bogat se va mântui?, 
27.5., în PSB, vol. 4, p. 53) 


„(...) Hristos, singurul prin Care poate fi văzut Dumnezeu.” (Clement 
Alexandrinul, Cuvânt de îndemn către eleni (Protrepticul), cap. 1, 10.3., în PSB, 
vol. 4, p. 77) 


„— O, Platone, unde trebuie să-L descoperim pe Dumnezeu? 

— Este mare lucru, răspunde Platon, să găsești pe Tatăl şi pe Făcătorul 
acestui univers; iar dacă-L găseşti este cu neputinţă să-L explici tuturora 
(Platon, Zimeos, p. 28 C.).” (Clement Alexandrinul, Cuvânt de îndemn către 
eleni (Protrepticul), cap. VI, 68.1., în PSB, vol. 4, p. 126) 


„Îţi spuneam: Lucrează pământul, dacă eşti plugar, dar cunoaşte pe 
Dumnezeu, când lucrezi pământul! Mergi cu corabia pe mare, dacă ţi-e drag 
călătoritul pe mare, dar roagă-L pe Cel ce cârmuieşte cerul! Cunoştinţa*” te-a 
găsit slujind în armată? Ascultă de Generalul, care dă comenzile cele drepte!” 
(Clement Alexandrinul, Cuvânt de îndemn către eleni (Protrepticul), cap. X, 
100.4., în PSB, vol. 4, p. 147) 


„Plata căutării este viaţa lângă Dumnezeu.” (Clement Alexandrinul, 
Cuvânt de îndemn către eleni (Protrepticul), cap. X, 106.5., în PSB, vol. 4, p. 
151) 


„Cea mai mare din toate învăţăturile era, după cât se pare, aceea de a te 
cunoaşte pe tine însuţi. Dacă cineva se cunoaşte pe el însuşi, cunoaşte şi pe 
Dumnezeu; şi cunoscând pe Dumnezeu va fi asemenea cu Dumnezeu (In., 3, 
2.).” (Clement Alexandrinul, Pedagogul, cartea III, cap. I, 1.1., în PSB, vol. 4,p. 
306) 


„(...) este cu neputinţă să aibă cunoaşterea lui Dumnezeu cei care sunt 
conduşi încă de patimi.” (Clement Alexandrinul, Sfromatele, stromata a III-a, 
cap. V, 43.1., în PSB, vol. 5, p. 205) 


* Tâlcuirea Pr. D. Fecioru: Adică: credinţa în Dumnezeu, credinţa creştină. (n.s. 786, p. 147) 

„Pomul se cunoaşte după roade (Lc., 6, 44; Mt., 7, 16; 12, 33.), nu după 
flori şi frunze. Cunoaşterea lui Dumnezeu se cunoaşte după rod şi după vieţuire, 
nu după cuvânt şi după floare. Nu spunem că simplul cuvânt este cunoaştere a 
lui Dumnezeu, ci ştiinţa aceea dumnezeiască şi lumina aceea care vine în suflet 
în urma ascultării de porunci; lumina aceea care face pe toate clare de la naşterea 
lor, care îl pregăteşte pe om să se cunoască pe el însuşi, care îl învaţă cum să 
ajungă la Dumnezeu. Da, ceea ce este ochiul pentru trup, aceea este cunoaşterea 
pentru minte.” (Clement Alexandrinul, Sfromatele, stromata a III-a, cap. V, 
44.1.-44.3., în PSB, vol. 5, p. 206) 


„Domnul vrea ca cei care doresc să ajungă la cunoaşterea lui Dumnezeu 
să fie curaţi în ce priveşte poftele lor trupeşti şi sfinţi în gândurile lor, pentru ca 
puterea conducătoare a sufletului lor să nu fie împiedicată în acţiunea ei de ceva 
fals. Aşadar când cel care participă în chip gnostic la sfânta însuşire a 
dumnezeirii se îndeletniceşte cu contemplaţia şi vorbeşte într-un mod curat cu 
Dumnezeu, atunci ajunge mai aproape de dumnezeire, este într-o stare de 
identitate lipsită de patimi, aşa că nu mai are ştiinţa, nici nu mai posedă gnoza, ci 
este însăşi ştiinţa şi gnoza.” (Clement Alexandrinul, Stromatele, stromata a IV-a, 
cap. VI, 39.4., 40.1., în PSB, vol. 5, p. 254) 


„Când vorbim de Tatăl, ştim că Tatăl este Tatăl Fiului, iar Fiul este 
adevăratul Învățător, Care ne vorbeşte despre Tatăl. Iar ca să crezi în Fiul, 
trebuie să cunoşti pe Tatăl, cu Care este în legătură şi Fiul. Şi iarăşi, ca să 
cunoaştem pe Tatăl, trebuie să credem în Fiul, pentru că Fiul ne învaţă despre 
Tatăl (In., 1, 18). Din credinţă, la cunoaştere; iar prin Fiul ni se face cunoscut 
Tatăl.” (Clement Alexandrinul, Stromatele, stromata a V-a, cap. I, 1.3.-1.4., în 
PSB, vol. 5,p. 311) 


„Dacă cineva s-ar aştepta să înţeleagă pe toate prin simţuri, ar fi cu totul 
departe de adevăr. În chip duhovnicesc, apostolul scrie despre cunoaşterea lui 
Dumnezeu: Vedem acum ca prin oglindă, dar atunci faţă către faţă (| Cor., 13, 
12.). La puţini li s-a dat vederea adevărului.” (Clement Alexandrinul, 
Stromatele, stromata a V-a, cap. 1, 7.5.-7.6., în PSB, vol. 5, pp. 314-315) 


„Nimeni nu va vedea faţa Mea şi va trăi (eş., 33, 20.); se arată aici 
lămurit că nimeni nu poate, în timpul vieţii, înţelege clar pe Dumnezeu. Cei 
curaţi cu inima vor vedea pe Dumnezeu (Mt., 5, 8.) când vor ajunge la sfârşitul 
desăvârşirii.” (Clement Alexandrinul, Stromatele, stromata a V-a, cap. I, 7.7., în 
PSB, vol. 5, p. 315) 


„ȘI Dumnezeu este dragoste (1 In., 4, 16.); şi EI poate fi cunoscut de cei 
care-L iubesc. Şi Dumnezeu este credincios (| Cor., 1, 9); şi EL se dă spre 

cunoaştere credincioşilor prin învăţătură. Şi trebuie să ne împrietenim cu EI prin 
dragostea cea dumnezeiască, ca să contemplăm prin cel asemenea pe cel 
asemenea, ascultând de Cuvântul adevărului (Ul Tim., 2, 15) fără vicleşug şi 
curat, ca şi copiii, care ne ascultă. Aceasta era ceea ce a vrut să spună acela — 
oricare ar fi fost el — care a scris la intrarea templului din Epidaur: 

Curat trebuie să fie acela care intră în templul cu miros de tămâie; 

Și eşti curat, dacă ai gânduri sfinte**.” (Clement Alexandrinul, 
Stromatele, stromata a V-a, cap. I, 13.1.-13.3., în PSB, vol. 5, p. 318) 


„A-ţi recunoaşte neştiinţa este cea dintâi învăţătură pentru cel care merge 
potrivit învăţăturii Cuvântului. Cel care recunoaşte că nu ştie, caută; şi căutând, 
găseşte pe Învățător; găsindu-L, crede în EI; crezând în EI, ÎL iubeşte; şi iubindu- 
L, se aseamănă cu Cel pe Care-L iubeşte şi se grăbeşte să fie ceea ce a ajuns să 
iubească.” (Clement Alexandrinul, Srromatele, stromata a V-a, cap. III, 17.1., în 
PSB, vol. 5, p. 320) 


„Vistieriile lui Dumnezeu sunt bogăţie nesfârşită şi înţelepciune greu de 
dobândit.**” (Clement Alexandrinul, Stromatele, stromata a V-a, cap. IV, 23.2., 
în PSB, vol. 5, p. 324) 


„Necunoaşterea Tatălui este moarte, iar cunoaşterea Lui, viaţa veşnică 
(|n., 17, 3), datorită participării la puterea cea nestricăcioasă.” (Clement 
Alexandrinul, Stromatele, stromata a V-a, cap. X, 63.8., în PSB, vol. 5, p. 347) 


„(...) şi Moisi spune: Arată-mi-Te pe Tine! (leş., 33, 13), arătând indirect, 
într-un chip foarte lămurit, că omul nu poate vorbi despre Dumnezeu, nici nu 
poate da învățături despre EI, ci atât doar că Dumnezeu poate fi cunoscut numai 
prin puterea Lui. Dumnezeu este fără formă şi nevăzut. Harul cunoaşterii Lui ni 
l-a dat Fiul (Mt., 11, 27; Lc., 10, 22). Foarte lămurit ne va da mărturie Solomon, 
grăind aşa: Înţelepciunea omului nu este în mine, dar Dumnezeu îmi dă 
înțelepciune, cunosc cele sfinte (Prov., 30, 2-3)”. (Clement Alexandrinul, 
Stromatele, stromata a V-a, cap. XI, 71.5.-72.1., în PSB, vol. 5, p. 352) 


„Cel mai mare bun, deci, este cunoaşterea lui Dumnezeu.” (Clement 
Alexandrinul, Stromatele, stromata a VII-a, cap. VII, 47.3., în PSB, vol. 5,p. 
505) 


„Dar şi înţelepţii noştri, Moise cel dintâi şi proorocii după el, ştiau că 
Binele Suprem este cu totul inexprimabil (...); Dumnezeu descoperă doar celor 


5% Anthol. Palat., Append. 99. 

* Numai cel ce însetează după Dumnezeu, ajunge să-L cunoască. 4-1 găsi pe Dumnezeu 
înseamnă a-L căuta neîncetat (...) Îl vezi pe Dumnezeu atunci când eşti nesfârşit dornic de 
EL. (Sf. Grigorie de Nyssa, Macrinia, P.G., XLVI, 97 A). —n.L.P. 

ce sunt vrednici de EI şi gata să-L primească.” (Origen, Filocalia, XV, 6, în PSB, 
vol. 7, p. 362) 


„Dumnezeu este lumină şi nici un întuneric nu este întru El. Căci tocmai 
această lumină este aceea care luminează toată Înțelegerea celor care pot 
cuprinde adevărul despre care ni se vorbeşte în psalmul 30: întru lumina Ta vom 
vedea lumină. Dar ce altceva trebuie să subînţelegem prin această lumină a lui 
Dumnezeu, dacă nu lumina lui Dumnezeu care dă putere de vedere celui pe care 
ea îl luminează cu adevărul asupra tuturor lucrurilor, sau care ne dă puterea de a 
cunoaşte, chiar pe Dumnezeu însuşi, Care e numit Adevărul însuşi?” (Origen, 
Despre principii, cartea întâia, |, 1, în PSB, vol. 8, p. 45) 


„(...) vom spune cu tot adevărul că, în sinea Lui, Dumnezeu nu poate fi 
înţeles şi nici pătruns de mintea noastră omenească. Orice idee ne-am putea face 
despre EI sau oricum ni L-am putea reprezenta, El este cu mult mai presus decât 
tot ce putem cugeta despre El. E ca şi cum am vrea să convingem despre 
strălucirea puternică a soarelui pe cineva care abia e în stare să suporte pâlpâitul 
unei scântei sau licărirea unui opaiţ, în ochii lui nemaifiind atâta agerime ca să 
suporte vreo lumină. N-ar trebui oare să-i spunem acestui om că strălucirea 
soarelui nu se poate nici compara în tărie şi mărire cu ceea ce vede el? Aşa se 
prezintă lucrurile şi cu puterea noastră de înţelegere: câtă vreme se află închisă 
în temniţa trupului şi a sângelui, ea se năuceşte şi se trândăveşte în urma 
contactului cu această lume materială şi, cu toate că în comparaţie cu lumea 
pământească ea e cu mult superioară, totuşi, atunci când vrea să lumineze 
realitățile netrupeşti străduindu-se să le înţeleagă, ea abia are putere cât o 
scânteie sau cât un opaiţ. Într-adevăr, cine altcineva ar putea fi atât de desăvârşit 
între fiinţele cugetătoare şi netrupeşti, încât să întreacă în chip nespus şi de 
nepătruns orice alte realităţi, dacă nu Însuşi Dumnezeu? Dar adâncul fiinţei 
dumnezeieşti nu-l poate cerceta nici într-un caz mintea omenească, oricât ar fi ea 
de ageră, de limpede ori de curată. 

Dar pentru a face lucrurile şi mai uşor de înţeles n-ar fi fără rost să 
folosim şi altă comparaţie. Uneori ochii noştri nu sunt în stare să sesizeze nici 
lumina însăşi, adică nu pot vedea nici globul soarelui însuşi, în schimb văzându- 
1 strălucirea şi razele răsfrânte prin ferestre sau te miri în ce vase care au puterea 
să le reflecte, putem deduce cât de mare e puterea de încălzire a acestui focar din 
care ţâşneşte atâta lumină. Tot aşa şi lucrările proniei dumnezeieşti şi măiestria 
întocmirii firii sunt şi ele ca nişte raze ale fiinţei dumnezeieşti, în comparaţie cu 
firea şi substanţa ei însăşi. Mintea noastră îşi dă seama aşadar că prin puterile ei 
ea nu este în stare să vadă ce este Dumnezeu în Sine însuşi, aşa cum este EI în 
fiinţa Sa; în schimb, din frumuseţea lucrării Sale şi din măreţia făpturilor, ea 
deduce pe Părintele lumii întregi. 

Drept aceea, nu trebuie să ni-l închipuim pe Dumnezeu ca şi cum ar fi o 
ființă trupească ori ca şi cum ar locui într-un corp oarecare, ci ca pe o ființă 

cugetătoare simplă, căreia nu i se mai poate adăuga absolut nimic şi aceasta 
pentru că nu putem crede că ar exista în El ceva mai mult sau ceva mai puțin, Ci 
fiind în Sine ca un fel de monadă“** absolută sau, ca să zicem aşa, o unitate în 
sine, o rațiune absolută, care e izvorul oricărei fiinţe cugetătoare, însăşi rațiunea 
de a fi a lumii întregi. De aceea această fire, care e simplă şi numai rațiune, 
pentru ca să se mişte şi să acționeze nu poate tolera nici o întârziere şi nici o 
ezitare; pentru că, dacă ar fi altfel, atunci ceea ce s-ar adăuga ar mărgini şi ar 
stânjeni cumva însăşi simplitatea firii divine: ceea ce e principiul tuturor 
lucrurilor ar fi atunci ceva compus şi diferit, multiplu şi unitar.” (Origen, Despre 
principii, cartea întâia, V-VI, 1, în PSB, vol. 8, pp. 48-50) 


„Descoperirea Lui se face prin aceea că Însuşi Se face cunoscut.” 
(Origen, Despre principii, cartea întâia, VI, 2, în PSB, vol. 8,p.61) 


„Toată cunoştinţa pe care o avem despre Tatăl prin descoperirea Fiului 
se face cunoscută în Duh Sfânt. (...) Precum s-a zis despre Fiul că nimeni nu 
cunoaşte pe Tatăl decât numai Fiul şi cei cărora va voi Fiul să-i descopere (Mt., 
11, 27), tot aşa vorbeşte Apostolul şi despre Duhul Sfânt: nouă ni le-a dezvăluit 
Dumnezeu prin Duhul Său, fiindcă Duhul toate le cercetează, chiar şi 
adâncurile lui Dumnezeu (| Cor., 2, 10). Şi tot aşa şi în Evanghelie, atunci când 
Mântuitorul le aminteşte apostolilor învăţăturile dumnezeieşti cele mai adânci, 
pe care ei nu le puteau pricepe (In., 16, 12-13): încă multe am a vă spune, dar 
acum nu puteți să le purtaţi. lar când va veni Acela, Duhul Adevărului, vă va 
călăuzi la tot adevărul, că din al Meu va lua şi vă va vesti. Aşadar, trebuie să ne 
gândim că, după cum Fiul, Care singur cunoaşte pe Tatăl, Îl descoperă cui 
voieşte, tot aşa şi Duhul Sfânt, Care e singurul în stare să cerceteze şi adâncurile 
lui Dumnezeu, şi EI ÎL descoperă pe Dumnezeu cui va voi. Căci Vântul (Duhul) 
suflă unde voieşte**.” (Origen, Despre principii, cartea întâia, IV, 3, în PSB, vol. 
8, p. 73) 


„(...) despre EI vedem că e scris (| Cor., 11, 3): Nimeni nu cunoaşte pe 
Tatăl decât numai Fiul şi nimeni nu cunoaşte pe Fiul decât numai Tatăl. Căci 
cine poate cunoaşte ce este Înţelepciuneas“ decât Cel care a născut-0? Sau cine 
poate şti limpede ce-i Adevărul decât Tatăl Adevărului? Cine poate adânci toată 
firea propriului Său Cuvânt, Care este EI însuşi Dumnezeu, fire care vine din 
Dumnezeu, la Care era Cuvântul? Aşa trebuie, dar, să recunoaştem cu toată 
convingerea că pe acest Cuvânt, Căruia 1 se mai spune Logos, Înţelepciune sau 


555  Tâlcuirea Pr. Bodogae: Monada e o noţiune pitagoreică. A se vedea în această privinţă E. 


Zeller: Die Philosophie der Griechen, | (Leipzig 1919), p. 464-481 (n.s. 92, p. 49) 

55 Tâlcuirea Pr. T. Bodogae: In., 3, 8 (Traducerea Bibliei Sinodale din 1914). (n.s. 233, p. 
73) 
57 Tâlcuirea Pr. T. Bodogae: Una din ideile de bază ale cugetării lui Origen: Tatăl cugetă pe 


Fiul şi e cunoscut de Fiul (Fragm. Ioan, XIII, GCS IV 495). (n.s. 610, p. 141) 

Adevăr, nu-L cunoaşte nimeni decât Tatăl, despre Care este scris că lumea 
aceasta n-ar cuprinde cărţile ce s-ar fi scris**, de bună seamă, despre 
strălucirea şi mărirea Fiului lui Dumnezeu. Căci e cu neputinţă să cuprinzi în 
scris tot ce ţine de mărirea Mântuitorului.” (Origen, Despre principii, cartea a II- 
a, |, 6, în PSB, vol. 8,p. 141) 


„ȘI după cum ochiul umblă în chip firesc după lumină şi după vedere, 
după cum, la rândul lui, corpul nostru îşi doreşte în chip firesc mâncare şi 
băutură, tot aşa şi cugetul nostru poartă în el o dorinţă firească şi specifică de a 
cunoaşte adevărul dumnezeiesc şi cauzele lucrurilor. Pe de altă parte, această 
dorință nu ni s-a dat de la Dumnezeu ca să nu ni se împlinească niciodată sau să 
nu ni se poată împlini niciodată, altfel s-ar putea afirma că în zadar ar fi sădit în 
noi Dumnezeu Creatorul acest dor după cunoaştere dacă omul niciodată n-ar 
putea să ajungă să dobândească ceea ce doreşte. Acesta e motivul pentru care cei 
care s-au silit, cu mari greutăţi, să cerceteze încă din această viaţă credinţa şi 
religia, nu înţeleg desigur decât puţine lucruri din comorile numeroase şi uriaşe 
ale cunoștinței dumnezeieşti, dar totuşi, prin faptul că în continuu caută să 
cunoască, să înţeleagă şi să progreseze în această dorinţă, ei dobândesc încă de 
aici de pe pământ mult folos sufletesc ca unii care s-au întors cu totul spre gustul 
şi dragostea de a căuta adevărul şi s-au făcut mai primitori pentru învăţătura 
viitoare. Lucrurile se petrec ca şi atunci când ai vrea să pictezi un portret: înainte 
de a începe să pictezi statura persoanei respective se face o schiță uşoară a 
trăsăturilor şi a formelor corporale care urmează să se picteze, în chipul acesta 
fiind clar că pe urmele picturii schiţate se poate mai uşor executa portretul cerut; 
tot aşa se întâmplă şi la cunoaşterea adevărului dacă schiţa sau planul au fost 
desenate pe tablele inimii noastre (IL Cor., 3, 3) cu condeiul Domnului nostru 
lisus Hristos. Poate de aceea s-a şi zis: Celui ce are i se va mai da şi-i va prisosi 
(Mt., 25, 29). E limpede, dar, că cei care au încă din această viaţă o schiţă 
oarecare a adevărului căutat şi a cunoaşterii, acelora li se va adăuga în viitor 
frumuseţea chipului desăvârşit.” (Origen, Despre principii, cartea a I-a, IV, 11, 
în PSB, vol. 8, p. 182) 


„(...) din cauza aceea cele dumnezeieşti sunt ascunse de cei înţelepţi şi 
pricepuţi (Lc., 10, 21) pentru ca, după cum spune Apostolul, nici un trup să nu 
se laude înaintea lui Dumnezeu. Şi ele s-au descoperit pruncilor”*, adică celor 
care, după vremea prunciei, au ajuns la locuri înalte, când şi-aduc aminte că nu 
atât prin strădaniile proprii au atins un grad superior de fericire, ci în primul rând 
acest lucru se datoreşte bunătăţii negrăite a lui Dumnezeu.” (Origen, Despre 
principii, cartea a III-a, XII, 1, în PSB, vol. &, p. 200) 


5%  Tâlcuirea Pr. T. Bodogae: In, 21, 25. Desigur, nu e vorba de mulţimea cărţilor ce s-ar fi 


scris, ci de bogăţia nesfârşită a cuvintelor şi faptelor. (n.s. 611, pp. 141-142) 
5% Tâlcuirea Pr. T. Bodogae: 1 Cor., 1, 29. Desigur, potrivit concepţiei lui, Origen nu uită de 
pruncii duhovniceşti, aşa cum am văzut între altele şi mai sus: 2, 10, 7. (n.s. 963, p. 200) 

„(...) trebuie să avem îndrăzneală şi să spunem că nici oştirile sfinților 
îngeri, nici sfintele Tronuri, Domniile, Începătoriile şi nici Puterile nu sunt în 
stare să cunoască începutul tuturor lucrurilor şi nici sfârşitul lumii”. Şi trebuie 
să înţelegem că aceste sfinte duhuri şi puteri acum amintite sunt apropiate de 
acele începuturi şi reuşesc să zărească mai multe decât pot alţii. Dar oricât ar 
înţelege aceste puteri din descoperirea Fiului sau a Duhului Sfânt, la oricâtă 
cunoaştere vor fi ajuns — desigur mult mai bogată la puterile superioare decât la 
cele inferioare — totuşi nici lor nu le este cu putinţă să înţeleagă totul, pentru că 
este scris: Cele mai multe lucruri ale lui Dumnezeu sunt ascunse (Înţ. Sir., 16, 
22).” (Ongen, Despre principii, cartea a IV-a, XIV, 3, în PSB, vol. 8, pp. 295- 
296) 


„Prin puterea Sa Dumnezeu cuprinde toate lucrurile, în schimb EI nu 
este cuprins de mintea nici unei făpturi create. Natura Lui n-o cunoaşte decât EI 
însuşi. Într-adevăr, numai Tatăl cunoaşte pe Fiul şi numai Fiul cunoaşte pe Tatăl 
şi numai Duhul Sfânt pătrunde până în adâncurile lui Dumnezeu.” (Origen, 
Despre principii, cartea a IV-a, VIII, 4, în PSB, vol. 8, p. 307) 


„Doar Dumnezeu nu urmăreşte nici o glorie deşartă când doreşte ca noi 
să înţelegem şi să cuprindem cu mintea măreţia Lui, ci vrea să ne facă numai să 
simţim fericirea ce creşte în suflete din cunoaşterea Lui, de aceea lucrează prin 
Hristos şi prin neîncetata petrecere la noi a Cuvântului ne ridică la comuniunea 
cu EI.” (Origen, Contra lui Celsus, cartea a IV-a, cap. VI, în PSB, vol. 9, p. 234) 


„Sunt oarecum diferite aspectele în care Cuvântul Se face cunoscut 
fiecăruia dintre cei care înaintează în cunoaştere, după starea celui care abia îşi 
începe ucenicia, după cum a înaintat, dacă este mai aproape de virtute sau chiar 
şi-a însuşit virtutea.” (Origen, Contra lui Celsus, cartea a IV-a, cap. XVI, în 
PSB, vol. 9, p. 241) 


571% 


„ȘI necunoaşterea lui Dumnezeu face parte din rău...” ” (Origen, Contra 


lui Celsus, cartea a IV-a, cap. LXV, în PSB, vol. 9, p. 286) 


„Printr-o figură de stil ebraică se zice despre Dumnezeu în Psalmul 17: 
Și Şi-a pus Dumnezeu întunericul acoperământ (Ps., 17, 13). Psalmistul vrea să 
arate că cele gândite de Dumnezeu, în calitatea Sa dumnezeiască, sunt nearătate 


5% Tâlcuirea Pr. T. Bodogae: Chiar şi cetele îngereşti, oricât de apropiate ar fi de Dumnezeu, 


sunt totuşi neştiutoare când e vorba de tainele Providenţei: C. Cels., VI, 62; Exort. Mart. 13 
etc. (n.s. 1527, p. 295) 

*7! Sfântul Antonie cel Mare, în acelaşi sens, spune: Cea mai mare boală a sufletului, ruina şi 
pierzarea lui, este să nu cunoască pe Dumnezeu, care a făcut toate pentru om şi i-a dăruit lui 
mintea şi cuvântul. (Învăţătură despre viaţa morală, cap. 97, Filocalia, vol. I). Necunoştinţa 
de Dumnezeu este o nesimţire şi o nebunie a sufletului. (bidem, cap. 119). — n.L.P. 

şi necunoscute, căci El S-a ascuns, ca să zicem aşa, în întuneric de cei ce nu 
suportă strălucirea cunoaşterii Lui şi nici nu pot să-L vadă fie din pricina minţii 
lor întunecate, care le este îmbrăcată într-un trup al smereniei (Filip., 3, 21) 
omeneşti, fie din cauza miopiei omului în înţelegerea lui Dumnezeu. lar ca să 
reiasă şi mai limpede că cunoaşterea lui Dumnezeu a ajuns foarte rar la toți 
oamenii, ea arătându-se doar la câţiva dintre ei, este scris că: a stat tot poporul 
departe, iar Moise a intrat în întunericul în care era Dumnezeu (leş., 20, 21). Şi 
tot despre Moise zice Scriptura: Numai Moise singur să se apropie de 
Dumnezeu, ceilalți să nu se apropie (leş., 24, 2). Şi iarăşi, ca să înfăţişeze 
adâncimea dogmelor despre Dumnezeu, care erau de neînțeles pentru cei ce nu 
au Duhul care cercetează toate, chiar şi adâncurile lui Dumnezeu (| Cor., 2, 10), 
a zis proorocul: adâncul ca o haină este îmbrăcămintea Lui (Ps., 103, 10). 

Dar Mântuitorul nostru şi Domnul, Cuvântul lui Dumnezeu, arătând cât 
de mare importanţă are cunoaşterea lui Dumnezeu-Tatăl — fiindcă Tatăl nu este 
cuprins şi cunoscut cum s-ar cădea decât numai de Însuşi Domnul şi, în al doilea 
rând, de cei luminaţi la minte de către Domnul — zice: Nimeni nu cunoaşte pe 
Fiul, decât numai Tatăl, nici pe Tatăl nu-L cunoaşte nimeni, decât numai Fiul şi 
cel căruia va voi Fiul să-i descopere (Mt., 11, 27; Lc., 10, 22). Căci nimeni nu 
poate cunoaşte pe Cel nenăscut, cel mai întâi născut decăt toată făptura (Col., 2, 
15), precum Îl cunoaşte Tatăl, Care L-a născut, nici pe Tatăl nu-L cunoaşte 
nimeni cum Îl cunoaşte Cuvântul cel viu, Înţelepciunea şi Adevărul Său. Prin 
împărtăşirea de Sine, Cuvântul înlătură din jurul Tatălui aşa-zisul întuneric, pe 
care şi l-a pus acoperământ, şi adâncul care este numit haina Sa, şi ÎL descoperă, 
aşa că oricine este în stare să cunoască pe Fiul Îl cunoaşte şi pe Tatăl.” (Origen, 
Contra lui Celsus, cartea a VI-a, cap. XVII, în PSB, vol. 9, pp. 384-385) 


„(...) nu ochiul trupesc cunoaşte pe Dumnezeu, ci cel al sufletului,...” 
(Origen, Contra lui Celsus, cartea a VII-a, cap. XXXIII, în PSB, vol. 9, p. 470) 


„Părerea noastră e că firea omenească nu este în stare să caute pe 
Dumnezeu şi să-L descopere în toată curăţenia Lui, dacă nu este ajutată de Cel 
pe care-L caută. EI se lasă însă aflat de cei care mărturisesc că după ce-au făcut 
tot ce le-a stat în putere, doresc după EI, îngăduind a fi cunoscut de cei pe care-i 
socoteşte vrednici, atât cât poate un om să cunoască pe Dumnezeu şi în măsura 
în care e în stare un suflet să cunoască pe Dumnezeu, atâta vreme cât e legat 
încă de trup*?.” (Origen, Contra lui Celsus, cartea a VII-a, cap. XLII, în PSB, 
vol. 9, p. 479) 


** Tâlcuirea Pr. T. Bodogae: Deci ceea ce este cu neputinţă la oameni, este cu putinţă la 
Dumnezeu (Luca 18, 27). El a venit şi în ajutorul cunoaşterii, trimițând nu numai pe prooroci, 
ci şi pe Insuşi Fiul Său. (n.s. 192, p. 479) 

„(...) este cu neputinţă firii omeneşti să descopere pe Dumnezeu aşa cum 
o merită EI...” (Origen, Contra lui Celsus, cartea a VII-a, cap. XLII, în PSB, 
vol. 9, p. 479) 


„(...) afirmă el (Sf. Teotim, episcop de Tomis — n.L.P.), nu este fericire 
mai mare pentru un creştin, decât cunoaşterea lui Dumnezeu.” (Actele martirice, 
Sfântul Teotim, episcop de Tomis, în PSB, vol. 11, p. 343) 


„Drumul cunoaşterii lui Dumnezeu porneşte de la Duhul cel unul, (trece) 
prin Fiul cel unul (şi ajunge) la Tatăl cel unul”. (Sf. Vasile cel Mare, Despre 
Sfântul Duh, cap. 18, în PSB, vol. 12, p. 62) 


„Cel care se laudă că ar cunoaşte toate să ne explice mai întâi firea furnicii 
şi abia după aceea să discute despre natura puterii dumnezeieşti, care depăşeşte 
orice înţelegere. Dar dacă tu n-ai înţeles nici măcar alcătuirea unei biete furnici, 
cum te poţi lăuda că poţi cuprinde în mintea ta puterea cea neînţeleasă a lui 
Dumnezeu?”. (Sf. Vasile cel Mare, Fpistole, epistola 16, în PSB, vol. 12, p. 
150). 


„(...) din lucrări îl cunoaştem pe Dumnezeu, pe când de ființa Lui nu 
suntem în stare să ne apropiem, pentru că lucrările Lui sunt cele care coboară 
spre noi, pe când fiinţa Lui rămâne inaccesibilă”. (Sf. Vasile cel Mare, Epistole, 
epistola 234, I, în PSB, vol. 12, p. 483) 


„(...) cunoaşterea fiinţei dumnezeieşti constă tocmai în simțământul că 
fiinţa lui Dumnezeu n-o putem cunoaşte”. (Sf. Vasile cel Mare, Epistole, epistola 
234, II, în PSB, vol. 12, p. 483) 


„Aşadar cunoaşterea izvorăşte din lucrări, iar din cunoaştere s-a născut 
închinarea. Crezi că eu pot face aceasta? (Mt., 9, 28.) Cred, Doamne, şi s-a 
închinat Lui (In., 9, 38.). În chipul acesta închinarea urmează credinţei, iar cre- 
dinţa se întăreşte prin putere. Şi dacă susţii că oricine crede aceea şi cunoaşte, şi 
anume cunoaşte din ceea ce crede cu adevărat, tot aşa poţi spune şi invers: prin 
ce cunoşti, prin aceea să crezi. Or noi cunoaştem pe Dumnezeu după puterea 
Lui, iar dacă credem în Cel pe Care-L cunoaştem, atunci şi închinarea o aducem 
tot Celui în Care credem”. (Sf. Vasile cel Mare, Epistole, epistola 234, III, în 
PSB, vol. 12, p. 484) 


„Ceea ce, însă, mărturisim e faptul că de fapt cunoaştem despre Dum- 
nezeu atâta cât se poate cunoaşte, dar că e cu neputinţă să ştim ceea ce trece 
dincolo de puterea noastră de judecată. Aşa încât dacă mă întrebi ce-i nisipul şi 
cu voi răspunde că ştiu, atunci desigur că vei râde de mine dacă ai cere să-ţi 
spun îndată şi câte fire de nisip sunt, pentru că prima ta întrebare s-a referit la 

aspectul sub care se prezintă nisipul, pe câta vreme cealaltă întrebare era în 
legătură cu numărul firicelelor de nisip. Această sofismă seamănă cu ceea ce 
întreba cineva în felul acesta: Cunoşti pe Timotei? Fi bine, dacă-l cunoşti, atunci 
îi cunoşti şi firea, căci doar ai recunoscut că-l cunoşti. În realitate eu pot spune şi 
că-l cunosc şi că nu-l cunosc pe Timotei, dar în amândouă aceste feluri cunoaş- 
terea mea e diferită. Căci felul în care-l cunosc nu-i acelaşi cu felul în care nu-l 
cunosc, ci unul e aspectul sub care pot spune că-l cunosc şi cu totul altul e cel 
sub care nu-l cunosc. Cu alte cuvinte, pe Timotei îl cunosc numai după înfăţişare 
şi după alte note similare, fiinţa lui lăuntrică însă n-o cunosc. Căci, până la urma 
urmei, tot în acelaşi fel spun că şi pe mine într-un fel mă cunosc, dar în alt fel 
nu”. (Sf. Vasile cel Mare, Epistole, epistola 235, II, în PSB, vol. 12, p. 485) 


„Despre neamul, vrednicia, fiinţa şi natura lui Hristos nimeni n-ar putea 
fi în stare să dea lămuririle cele mai potrivite, după cum ne-o spune însuşi Duhul 
Sfânt prin glasul proorocului: neamul Lui cine-l va spune?. Şi aceasta pentru că 
Nimeni nu cunoaşte pe Tatăl decât numai Fiul, nici pe Fiul nu-l cunoaşte nimeni 
după vrednicia Lui decât Tatăl, Cel ce L-a născut pe El.” (Eusebiu de Cezareea, 
Istoria bisericească, cartea întâia, II, 2, în PSB, vol. 13, p. 31) 


„La întrebarea guvernatorului, cine este Dumnezeul creştinilor, el 
(fericitul episcop Potin — n.L.P.) a răspuns: Dacă vei fi vrednic, îl vei 
cunoaşte!*"*.” (Eusebiu de Cezareea, Istoria bisericească, cartea a cincea, |, 31, 
în PSB, vol. 13,p. 185) 


„(...) mă gândesc, deci, la Cel aflat mai presus de toate, la Împăratul 
suprem, la Cel nemăsurat, şezând pe scaunul de domnie al bolților cereşti, Care 
a făcut pământul scăunel la picioarele Sale. Nimeni nu-L poate închipui într-un 
fel vrednic de EI. De jur-împrejurul Său lumina străluceşte ca fulgerul, făcându- 
L — prin puterea” străluminărilor ei — de nevăzut privirilor noastre, ale 
tuturor.” (Eusebiu de Cezareea, Viața lui Constantin cel Mare, Cuvântare, 
Prolog, 1.1., în PSB, vol. 14,p. 190) 


„Voiesc să-ţi înfăţişăm, o, fericite, câteva lucruri din învăţătura despre 
Hristos. Tu poţi s-o afli pe aceasta şi din cuvintele dumnezeieşti, dar o poţi auzi, 
cu iubirea ta de bine”, şi de la alţii. Ajung sfintele şi de Dumnezeu insuflatele 
Scripturi spre vestirea adevărului. Dar sunt şi multe scrieri alcătuite despre 


*% Tâlcuirea Pr. T. Bodogae: Întâlnim şi la martirii din Palestina refuzul de a-şi da numele, 
locul de origine ori de a declara ce cunosc ei despre Dumnezeu. Acest refuz nu poate avea 
decât o singură motivare: neputința omului de a cunoaşte pe Dumnezeu altfel decât întru 
putere,  Cor., 2, 5). (n.s. 31, p. 185) 

5 Tâlcuirea D-lui Radu Alexandrescu: Textual: prin ascuțimea (n. tr.). (n.s. 288, p. 190) 

*% Tâlcuirea Pr. Stăniloae: (Piok6iq). Deci deşi se poate cunoaşte Dumnezeu şi Hristos şi 
direct, totuşi cunoştinţa aceasta se confirmă şi se înmulţeşte când e auzită şi de la alţii.( n.s. 2, 
p. 29) 

acestea de fericiţii noştri dascăli şi cel ce le citeşte pe acestea va cunoaşte 
tâlcuirea Scripturilor şi va putea dobândi cunoştinţa pe care o doreşte.” (Sf. 
Atanasie cel Mare, Cuvânt împotriva elinilor, |, în PSB, vol. 15, p. 29) 


„Cunoştinţa şi credința despre El este mai de preţ decât toate.” (Sf. 
Atanasie cel Mare, Cuvânt împotriva elinilor, |, în PSB, vol. 15,p. 31) 


„lar dacă (creaţiunea — n.L.P.) a fost făcută prin Fiul şi toate subzistă în 
EI, urmează numaidecât că cel ce priveşte în chip drept creațiunea vede şi pe 
Cuvântul care a făcut-o şi prin EI începe să cunoască şi pe Tatăl. 

Dar şi Mântuitorul a zis: Nimeni nu cunoaşte pe Tatăl decât Fiul şi cel 
căruia Fiul i-L descoperă (Mt., 11, 27). lar lui Filip care i-a cerut: Arată-ne 
nouă pe Tatăl, nu i-a spus: Priveşte creațiunea, ci Cel ce M-a văzut pe Mine a 
văzut pe Tatăl (n., 14,9). 

De aceea pe drept cuvânt Pavel — mustrând pe elini că, deşi privesc 
armonia şi buna întocmire a creaţiunii, nu cunosc pe Cuvântul făcător din ea, 
(căci făpturile vestesc pe Făcătorul lor), ca prin El” să cugete şi pe Tatăl şi să 
oprească de la închinarea la făpturi — a spus veşnica Lui putere şi dumnezeire, 
ca să arate pe Fiul. lar sfinții spunând: Cel! ce este înainte de veci şi prin Care a 
făcut veacurile, vestesc nu mai puţin veşnicia Lui, prin care arată şi pe Tatăl.” 
(Sf. Atanasie cel Mare, Trei cuvinte împotriva arienilor. Cuvântul Întâi 
împotriva arienilor, XII, în PSB, vol. 15, p. 168) 


„Insăşi zidirea e îndestulătoare spre cunoaşterea existenţei lui Dumnezeu 

şi a proniei Lui. Căci din mărimea şi frumuseţea făpturilor, se vede ca printr-o 
- : a ii 577 An ă4ă 

asemănare (analogic) Făcătorul lor (nţ. Sol., 13, 5)''. Nu învăţăm aceasta 

cerând cuvinte de la ele, ci credem auzind Scripturile. Căci privind rânduiala şi 

armonia tuturor, cunoaştem că EI este Făcătorul, Stăpânul şi Dumnezeul tuturor 

şi înţelegem pronia minunată şi călăuzirea minunată a tuturor de către El.” (Sf. 


*% 'Tâlcuirea Pr. Stăniloae: În textul din PG e prin ele (8 ” obrâv), dar cred că e prin EI (5? 


avTov). Căci sfântul Atanasie a negat mai sus şi va nega mai jos că din creaţiune poate fi 
cunoscut în mod direct Însuşi Tatăl. Tatăl poate fi cunoscut din Subiectul raţionalităţii creaţiei. 
(n.s. 19, p. 168) 

577 'Tâlcuirea Pr. Stăniloae: Cunoaşterea analogică nu exclude apofaticul lui Dumnezeu. De 
aceea, sfântul Atanasie nu contrazice aci ceea ce spusese mai înainte că Dumnezeu nu poate fi 
cunoscut prin analogie. E ceva analogic în Dumnezeu cu raționalitatea creaţiei. Dar în acelaşi 
timp în schema largă a analogiei se află adâncul de taină mai presus de analogie. (n.s. 88, p. 
267) 

*% Tâlcuirea Pr. Stăniloae: Cunoaşterea lui Dumnezeu din natură e insuficientă chiar pentru o 
cunoaştere analogică a lui Dumnezeu. Ea trebuie completată cu cea prin cuvintele Scripturii. 
Căci natura nu grăieşte. Dar nici cuvintele Scripturii n-ar ajunge fără exemplificarea lui 
Dumnezeu ca realitate personală rațională şi înţeleaptă şi de incomparabilă putere, cu ajutorul 
naturii. Prin amândouă Îl cunoaştem pe Dumnezeu, nu numai ca existent, ci şi ca Făcător şi 
Proniator. (n.s. 89, p. 267) 

Atanasie cel Mare, Trei cuvinte împotriva arienilor, Cuvântul al Doilea 
împotriva arienilor, XXXII, în PSB, vol. 15, p. 267) 


„(...) nu este Dumnezeu ca omul, ca să îndrăznească cineva să întrebe 
omeneşte despre EI.” (Sf. Atanasie cel Mare, Epistola întâia către Serapion, 
Episcopul de Thmuis, împotriva celor care hulesc şi spun că Duhul Sfânt este 
creatură, XV, în PSB, vol. 16,p.41) 


„(...) cele predate prin credință, se cuvine să fie judecate nu cu 
înţelepciunea omenească, ci primite prin auzirea credinţei. Căci ce Cuvânt va 
putea tâlcui după cuviinţă cele ce sunt mai presus de firea creată? Sau ce auz va 
putea pricepe tot ceea ce nu e îngăduit oamenilor nici a auzi, nici a grăi? Aşa a 
spus Pavel despre cele ce le-a auzit, adică despre Dumnezeu: Cât de neurmate 
sunt căile Lui! Căci cine a cunoscut mintea Domnului? Sau cine s-a făcut 
sfetnicul Lui? (Rom., ll, 33). lar Avraam nici n-a iscodit, nici n-a judecat pe Cel 
ce grăia, ci a crezut şi s-a socotit lui spre dreptate (Rom., 4, 3). De aceea a fost 
chemat Moise s/ujitor credincios (Evr., 3, 5).” (Sf. Atanasie cel Mare, Epistola 
întâia către Serapion, Episcopul de Thmuis, împotriva celor care hulesc şi spun 
că Duhul Sfânt este creatură, XVII, în PSB, vol. 16, p. 43) 


„Să îndrăznească, de pot, să răspundă cei ce grăiesc cu uşurinţă despre 
toate, cum s-a întemeiat cerul şi din ce substanţă şi din ce amestec? Sau cum s-a 
constituit soarele şi fiecare dintre stele? Şi ce e de mirare dacă îşi văd 
neînţelegerea lor privitoare la cele de sus, când nici firea pomilor de jos şi 
alcătuirea apelor şi formarea şi alcătuirea animalelor nu se cunoaşte. Oare nu vor 
spune ca şi Solomon, părtaş de înţelepciune mai mult decât toţi, văzând 
neputința oamenilor de a le afla acestea: Și tot veacul l-a dat în inima lor, ca să 
nu afle omul făptura pe care a făcut-o Dumnezeu de la început până la sfârşit 
(Ecel., 3, 11)*%. Oare pentru că nu le pot afla vor declara că nici nu sunt? Da, vor 
spune aceasta având mintea stricată. Deci cu dreptate le-ar putea spune cineva: 
O, lipsiților de minte şi prea îndrăzneţilor, pentru ce nu încetaţi cu atât mai mult 
să iscodiți cele Despre Sfânta Treime, ca să credeţi numai că este, având despre 
aceasta învăţătura Apostolului, care zice: «Trebuie să creadă întâi lui 
Dumnezeu că este şi celor ce Îl caută le este dătător de plată (Exvr., 11, 6)5*%. 


*” Tâlcuirea Pr. Stăniloae: Toate timpurile le au oamenii la dispoziţie ca să vadă că, şi cu tot 
progresul lor în cunoaştere, nu ajung să cunoască totul. (n.s. 43a, p. 44) 

*%0  Tâlcuirea Pr. Stăniloae: E de observat că sfântul Atanasie nu spune numai de Dumnezeu 
în general, că nu ştim altceva decât că este, ci de Sfânta Treime şi de faptul că în ea este un 
Tată, un Fiu şi un Duh Sfânt. Deci nu ne lasă într-un întuneric total. E mare lucru a şti că în 
Dumnezeu e un Tată iubitor al unui Fiu iubitor şi un Duh Sfânt al comuniunii între Ei, căruia 
fiecare îi comunică dragostea Sa față de celălalt şi Care ni se comunică şi nouă, aducându-ne 
dragostea Tatălui şi a Fiului şi întărind dragostea între noi. E mare lucru să ştiu că eu ca 
persoană mă deosebesc de un obiect şi că am relaţii cu alte persoane fără să mă confund cu 
ele. Sunt nişte mistere într-un fel cunoscute şi folositoare mie. E mare lucru să ştiu că sunt şi 

Căci n-a spus cum este, ci numai că este. De nu se vor lăsa convinşi nici de 
aceasta, să spună cum este Tatăl, ca să afle astfel cum este şi Cuvântul Lui. Dar e 
lucru nebunesc, vor zice, a întreba astfel despre Tatăl. Să audă atunci că e lucru 
nebunesc şi a întreba astfel despre Cuvântul. 

Fiind de prisos deci şi nebunească această încercare, să nu mai întrebe 
cineva despre acestea, sau să primească numai cele din Scripturi. Căci sunt de 
ajuns pildele aflătoare în Scripturi despre acestea.” (Sf. Atanasie cel Mare, 
Epistola întâia către Serapion, Episcopul de Thmuis, împotriva celor care 
hulesc şi spun că Duhul Sfânt este creatură, XVIII-XIX, în PSB, vol. 16, p. 44) 


„Totuşi această nepricepere o poate cineva vindeca mai întâi prin 


credinţă, apoi şi prin cele spuse înainte, adică prin chipul şi strălucirea şi izvorul 


şi ipostasul (substanţa) şi pilda“!.” (Sf. Atanasie cel Mare, Epistola întâia către 


Serapion, Episcopul de Thmuis, împotriva celor care hulesc şi spun că Duhul 
Sfânt este creatură, XX, în PSB, vol. 16, p. 47) 


„Poţi admira pe arhitect după opera sa, precum şi pe făurar sau pe 
ţesător.” (Sf. Vasile cel Mare, Omilii la Hexaemeron, omilia I, VII, în PSB, vol. 
17, p. 78) 


„Din frumuseţea celor văzute să înţelegem pe Cel Care-i mai presus de 
frumuseţe, iar din măreţia celor care cad sub simţurile noastre şi din corpurile 
acestea mărginite din lume să ne ducem cu mintea la Cel nemărginit, la Cel mai 
presus de măreție, Care depăşeşte toată mintea cu mulţimea puterii Sale.” (Sf. 
Vasile cel Mare, Omilii la Hexaemeron, omila |, XI, în PSB, vol. 17, p. 83) 


„ŞI de pe pământ şi din văzduh şi din cer şi din apă şi din noapte şi din zi 
şi din toate cele văzute să luăm evidente dovezi despre Binefăcătorul nostru. 
Nici păcatelor să nu le dăm timp, nici duşmanului să nu-i lăsăm loc în inimile 


că sunt deosebit de alții şi în acelaşi timp în legătură conştientă cu ei, chiar dacă nu pot 
pătrunde tot misterul acestui fapt. Misterul e unit cu experienţa folosului ce-l am din el. Chiar 
în spusa lui Socrate: Știu că nu ştiu nimic e implicată o anumită cunoştinţă. El ştie că nu ştie. 
Deci nu e drept a spune că nu ştiu chiar nimic. Cunoaşterea şi necunoaşterea, sau cunoaşterea 
a ceea ce e mister sunt mereu împreunate. Şi mereu se înaintează în cunoaşterea misterului, 
fără să fie epuizat vreodată. Chiar Apostolul o spune aceasta prin cuvintele: Întâi să creadă ca 
apoi Să-L caute. Sfântul Atanasie cere aci numai să nu se iasă, prin voinţa de cunoaştere, din 
misterul de care se ştie că este. (n.s. 44, pp. 44-45) 

*51 Tâlcuirea Pr. Stăniloae: Pe de o parte, cele dumnezeieşti, şi cu deosebire Sfânta Treime şi 
mântuirea prin cruce, sunt mai presus de înţelegere, pe de alta sunt accesibile unei înţelegeri a 
inimii capabile de credinţă şi prin folosirea unor imagini din lume, în care ele şi-au imprimat 
urmele. Credinţa sau inima trăitoare a legăturii cu Dumnezeu îşi dă seama mai mult decât 
speculaţia care schematizează, care se depărtează de viaţă, că Dumnezeu, originea vieţii, nu 
poate fi decât iubitor, iar ca atare un Tată, un Fiu şi un Duh prin care Se odihneşte Tatăl în 
Fiul; şi că fără suferință nu poți depăşi egoismul propriu, deci nu te poţi mântui intrând în 
viaţă şi nu poţi ajuta nici la mântuirea altora. (n.s. 51, p. 47) 

noastre, ca Dumnezeu să locuiască în noi, prin o necontenită aducere-aminte de 
EI.” (Sf. Vasile cel Mare, Omilii la Hexaemeron, omiha a III-a, X, în PSB, vol. 
17, p. 109) 


„Că de la nici una din creaturi nu putem dobândi o idee vrednică de 
măreţia Dumnezeului universului; ne dau doar mici şi slabe imagini, aşa precum 
ne dă şi fiecare din cele mai mici vietăţi şi plante.” (Sf. Vasile cel Mare, Omilii 
la Hexaemeron, omilia a VI-a, XI, în PSB, vol. 17, p. 146) 


„Oamenii fac cele spuse în chip omenesc despre Dumnezeu, 
închipuindu-şi pe Dumnezeu după felul în care trăieşte fiecare din ei.” (Sf. 
Vasile cel Mare, Omilii la Psalmi, omilia la Psalmul XXIX, II, în PSB, vol. 17, 
p. 237) 


„(...) frumuseţea cea adevărată, cea mai plăcută, adică firea cea 
dumnezeiască şi fericită, se poate privi, se poate contempla numai de cel ce are 
curățită mintea.” (Sf. Vasile cel Mare, Omilii la Psalmi, omiha la Psalmul 
XXIX, V, în PSB, vol. 17,p. 242) 


„Gustaţi şi vedeţi că bun este Domnul (Ps., 33, 8). 

(...) psalmistul a spus: Gustaţi; n-a spus: Îmbuibaţi-vă; pentru că acum 
cunoaştem în parte şi vedem adevărul ca prin oglindă şi ghicitură (| Cor., 13, 
12), dar va veni vremea când arvuna de acum şi gustarea aceasta a harului ne va 
duce la desfătarea cea desăvârşită. După cum pe cei care sufăr de stomac, care n- 
au poftă de mâncare şi resping mâncărurile, doctorii îi vindecă de boala lor 
deşteptându-le pofta prin vreun condiment pus în mâncăruri, încât simţul 
gustului este excitat de acest condiment şi face să le sporească pofta de mâncare 
tot mai mult, tot aşa şi cu Cuvântul adevărului. Însăși experiența Cuvântului 
adevărului, spune psalmistul, vă îndeamnă ca pofta să vă fie mereu fără saţiu. 
De aceea gustaţi, ca să fiţi fericiţi, flămânzind şi însetând pururi de dreptate.” 
(Sf. Vasile cel Mare, Omilii la Psalmi, omilia la Psalmul XXXVI, VI, în PSB, 
vol. 17, p. 270) 


„Nu oricine poate ajunge la desăvârşirea dragostei, nici nu poate 
cunoaşte pe Cel cu adevărat iubit, ci numai cel ce s-a dezbrăcat de omul cel 
vechi, cel stricat de poftele înşelăciunii şi s-a îmbrăcat în omul cel nou, cel 
reînnoit întru cunoştinţă, după chipul Ziditorului (Efes., 4, 22-24). Cel care 
iubeşte banii şi rămâne uimit în faţa frumuseţii stricăcioase a trupurilor, cel care 
iubeşte nespus de mult slava aceasta mică a lumii, cel care-şi cheltuieşte puterea 
dragostei în lucrurile care nu se cuvin, acela a rămas orb pentru privirea Celui 
Care este în realitate Ce/ iubit.” (Sf. Vasile cel Mare, Omilii la Psalmi, omilia la 
Psalmul XLIV, II, în PSB, vol. 17, p. 285) 

„După cum ochii trupului, când stau departe, înţeleg puţin din cele 
văzute; dar dacă se apropie de obiectele la care se uită înţeleg clar pe cele ce le 
văd, tot aşa şi cu privirea cu ochii minţii; cel care nu-i apropiat, prin fapte, de 
Dumnezeu nu poate vedea lucrurile lui Dumnezeu cu ochii curaţi ai minţii.” (Sf. 
Vasile cel Mare, Omilii la Psalmi, omilia la Psalmul XLV, VII, în PSB, vol. 17, 
p. 306) 


„Atâta vreme cât ne îndeletnicim cu lucrurile din afara lui Dumnezeu, nu 
putem cuprinde cunoaşterea lui Dumnezeu. Care om, îngrijindu-se de cele ale 
lumii şi afundându-se în ispitele trupului, poate să fie cu luare aminte la 
cuvintele despre Dumnezeu şi să fie îndestulător de pregătit pentru contemplarea 
unor lucruri atât de mari? Nu vezi că este înăbuşit de spini cuvântul care a căzut 
între spini? (Mt., 13, 7) Spini sunt plăcerile trupului, bogăţia, slava şi grijile 
lumeşti! Cel ce simte nevoia cunoaşterii lui Dumnezeu va trebui să fie în afară 
de toate acestea, să se scape de patimi şi aşa să primească cunoaşterea lui 
Dumnezeu. Cum poate intra ideea de Dumnezeu într-un suflet care-i strâmtorat 
de gândurile care-l stăpâneau mai dinainte?” (Sf. Vasile cel Mare, Omilii la 
Psalmi, omilia la Psalmul XLV, VIII, în PSB, vol. 17, pp. 306-307) 


„Luarea aminte şi studierea atentă a propriei tale persoane te va conduce 
şi la cunoaşterea lui Dumnezeu. Dacă iei aminte la tine însuţi nu mai ai nevoie 
să descoperi pe Creator în celelalte creaturi; vei contempla în tine însuţi, ca într- 
un mMicrocosmos, marea înțelepciune a Creatorului tău. Din sufletul tău 
necorporal vei cunoaşte că şi Dumnezeu este necorporal; că nu e circumscris în 
spaţiu, pentru că nici mintea ta nu avea mai înainte şedere în spaţiu, ci ajunge în 
spaţiu prin unirea sa cu trupul. Vei crede că Dumnezeu este nevăzut, gândindu-te 
la sufletul tău; că şi el nu poate fi văzut cu ochii trupului. Da, sufletul n-are nici 
culoare, nici formă, nici nu poate fi definit prin vreo caracterizare materială, ci 
se cunoaşte numai din funcțiunile sale. Tot aşa şi Dumnezeu; nu căuta să-L 
înţelegi cu ajutorul ochilor, ci, îngăduindu-i minţii credinţa, caută să ai o 
înţelegere spirituală despre EI!” (Sf. Vasile cel Mare, Omilii şi cuvântări, omilia 
a III-a la cuvintele: Ja aminte de tine însuţi, VII, în PSB, vol. 17, pp. 373-374) 


„Oile Mele, spune Domnul, ascultă glasul Meu (In., 10, 27). lată cum se 
cunoaşte Dumnezeu! Din ascultarea poruncilor Lui; din săvârşirea poruncilor, pe 
care le-am auzit. Cunoaşterea lui Dumnezeu e aceasta: păzirea poruncilor lui 
Dumnezeu!” (Sf. Vasile cel Mare, Omilii şi cuvântări, omiha a XXIII-a, IV, în 
PSB, vol. 17, p. 587) 


„Ţi-i de ajuns să ştii că Hristos este păstor bun (In., 10, 11), că şi-a pus 
sufletul Său pentru oi (In., 10, 15). Aceste margini are cunoaşterea lui 
Dumnezeu. A căuta să cunoşti cât este de mare Dumnezeu, care este măsura Lui, 
în ce fel este fiinţa Lui şi altele asemenea este primejdios pentru cel ce întreabă 

şi cu neputinţă de răspuns pentru cel întrebat. Tăcerea este leacul unor astfel de 
întrebări.” (Sf. Vasile cel Mare, Omilii şi cuvântări, omilia a XXIII-a, IV, în 
PSB, vol. 17, p. 587) 


„Și după zile, Cain a adus Domnului jertfă din rodurile pământului (Fac., 
4,3.). 

Vezi cum Creatorul firii a pus în conştiinţa omului cunoştinţa de 
Dumnezeu! Spune-mi, cine l-a dus pe Cain la această idee? Nimeni altul decât 
cunoştinţa de Dumnezeu din conştiinţa lui. A adus Domnului jertfă din rodurile 
pământului. Ştia şi cunoştea că se cuvenea să-l aducă, ca unui Stăpân, ceva din 
cele ce avea. Nu pentru că Dumnezeu avea nevoie de ele, ci ca să-şi arate 
recunoştinţa sa pentru nişte binefaceri ca acelea de care se bucurase. Da, 
Dumnezeu n-are nevoie de nimic şi nu-l trebuie nici unul din lucrurile noastre; 
dar pentru nespusa Lui iubire de oameni, coborându-Se până la noi, primeşte 
pentru mântuirea noastră să-l aducem jertfe, pentru ca să ne fie cunoaşterea lui 
Dumnezeu o şcoală de virtute”. (Sf. loan Gură de Aur, Omilii la Facere, omilia 
XVIII, III, în PSB, vol. 21, pp. 214-215) 


„lar numele de noapte înseamnă contemplarea celor nevăzute, după 
asemănarea lui Moise, care a ajuns în tenebrele în care era Dumnezeu, Care a 
pus, cum zice Proorocul, întunericul, ascunzătoare a Lui, în jurul Lui (Ps., 17, 
13). 

lar ajungând în întunericul acesta, află că e aşa de departe de a se fi urcat 
la desăvârşire, cum sunt cei ce n-au atins nici măcar începutul. Căci după ce m- 
am învrednicit, zice, de cele desăvârşite, odihnindu-mă în înţelegerea celor 
cunoscute ca pe un pat, am ajuns în lăuntrul celor nevăzute, părăsind simţurile. 
Dar, înconjurată de noaptea dumnezeiască, căutând pe Cel ascuns în negură, am 
simțit iubirea faţă de Cel dorit, totuşi Cel iubit a scăpat cuprinderii cugetărilor 
mele. Căci L-am căutat pe patul meu, nopţile, ca să cunosc care e fiinţa Lui, de 
unde începe şi unde sfârşeşte şi în ce îşi are esenţa. Dar nu L-am aflat.” (Sf. 
Grigorie de Nyssa, Tâlcuire amănunţită la Cântarea Cântărilor, omilia a VI-a, 
în PSB, vol. 29, pp. 195-196) 


„(...) înconjură (sufletul - n.L.P.) cu mintea firea inteligibilă şi mai 
presus de lume, pe care o numeşte cetate, în care sunt Începătoriile, Domniile, 
Tronurile aşezate pe seama Stăpâniilor şi adunarea celor cereşti, pe care o 
numeşte târg, şi mulțimea necuprinsă de număr, pe care o indică cu numele de 
piaţă. Că doar va afla în ele pe Cel dorit. Deci a înconjurat cercetând tot soborul 
îngeresc şi fiindcă nu a văzut pe Cel căutat în bunurile aflate, a socotit întru sine: 
oare nu cumva poate fi cuprins de ei Cel iubit de mine? Şi zice către ei: Nu L-aţi 
văzut oare pe Cel pe care L-a iubit sufletul meu?%? Aceia tăceau la această 


*  Tâlcuirea Pr. Stăniloae: A străbătut toate cetele îngereşti şi nu L-a văzut pe Dumnezeu 


între ele. Şi atunci, sufletul s-a întrebat: deşi nu-L văd pe Dumnezeu între ele poate că ele Îl 

întrebare, prin tăcere arătând că şi pentru ei Cel căutat e necuprins ...” (Sf. 
Grigorie de Nyssa, Tâlcuire amănunţită la Cântarea Cântărilor, omilia a VI-a, 
în PSB, vol. 29, p. 196) 


„(...) părăsind toată calea înţelegerii, am aflat, prin credinţă pe Cel dorit. 
Și nu voi mai lăsa din legătura credinţei pe Cel aflat, până nu va fi în lăuntru 
cămării mele. lar cămara este, desigur, inima, care se va face primitoare a 
sălăşluirii dumnezeieşti, atunci când va reveni la starea aceea, în care a fost la 
început, când a fost plăsmuită de cea care a zămislit-o. Şi desigur de va înţelege 
cineva prin maică, prima cauză a alcătuirii ei, nu va greşi*:.” (Sf. Grigorie de 
Nyssa, Tâlcuire amănunţită la Cântarea Cântărilor, omiha a VI-a, în PSB, vol. 
29, pp. 196-197) 


„ȘI mişcând toate gândurile şi toată puterea de cercetare a înţelesurilor şi 
străduindu-se să cuprindă ceea ce caută, îşi face hotar al cuprinderii lui 
Dumnezeu lucrarea ce coboară până la noi, pe care o simţim prin viață“. Şi 
precum sufletul ce apare de jos, ca apa din pământ, nu rămâne acolo, şi precum 
apa nu rămâne în fundul lacului, ci, făcându-se bulboană, se ridică în sus spre 
ceea ce îi este înrudit şi de-abia când a străbătut suprafaţa cea mai de sus a apei 
ŞI s-a amestecat cu aerul, se opreşte din mişcarea în sus, la fel se întâmplă şi cu 
sufletul care caută cele dumnezeieşti. Căci, după ce s-a înălțat de la cele de jos 
spre cunoştinţa celor de deasupra, cuprinzând minunile săvârşite în zidire prin 
lucrarea lui Dumnezeu, nu mai poate înainta mai departe prin străduinţa 
iscoditoare, ci se minunează de El şi 1 se închină Celui cunoscut numai în aceea 
că este, prin cele ce le lucrează cu adevărat prin frumuseţea cerului, prin 
strălucirile luminătorilor, prin repedea mişcare în cerc a osiei, prin învârtirea 
regulată şi bine orânduită a stelelor, prin fiecare întoarcere la fel în cerc a celor 
patru anotimpuri, prin pământul orânduit potrivit cu atmosfera care îl cuprinde şi 
care îşi schimbă lucrările sale după felurimea mişcărilor celor de deasupra, prin 
firile felurite ale vieţuitoarelor, ale celor ce petrec în ape, ale celor ce au primit 


văd totuşi, fără ca eu să-mi dau seama de aceasta. De aceea le întreabă: Nu L-ai văzut oare pe 
Dumnezeu, pe Care sufletul meu Îl simte odată ce Îl iubesc? (ns. 131, p. 196) 

*5 Tâlcuirea Pr. Stăniloae: Cămara maicii mele e inima aşa cum a fost plăsmuită la început de 
Maică sau de cauza ei, adică de Dumnezeu. Deci sufletul poate prinde şi introduce pe 
Dumnezeu în inima sa, în simţirea sa, revenită la starea curată de la început, numai când va 
înţelege că EI e mai presus de orice înţelegere. Aşadar, această neînțelegere nu e ceva cu totul 
negativ, ci e însoțită de o experiență a lui Dumnezeu prin primirea Lui în inimă sau în 
simţirea curată. Dumnezeu e mai presus de înţelegerea conceptuală, dar nu în afară de orice 
trăire a Lui. EI e înţeles de inimă, care Îl experiază, dar nu-L defineşte. Pentru că inima însăşi 
se lărgeşte mereu pe măsura nesfârşirii dumnezeieşti şi se încălzeşte la atingerea ei de căldura 
dragostei dumnezeieşti. (n.s. 133, p. 197) 

54 Tâlcuirea Pr. Stăniloae: Hotarul până unde ajunge cunoaşterea noastră de Dumnezeu prin 
cele văzute e pus de lucrarea lui Dumnezeu prin ele. Dincolo de această cunoaştere începe 
cunoaşterea Lui în întuneric sau cunoaşterea simțită directă a nevăzutului şi necuprinsului Lui. 
(n.s. 233, p. 267) 

mişcarea în aer şi ale celor cu viaţa pe pământ, prin pomii de tot felul, prin 
ierburile ce se deosebesc între ele după calitate, putere şi formă, prin însuşirile 
fructelor şi sucurilor şi prin toate celelalte, prin care se arată lucrarea lui 
Dumnezeu. Pe toate acestea văzându-le, din minunea celor văzute, sufletul trage 
prin cugetare învăţătura, despre Cel înţeles din faptele Lui că este.” (Sf. Grigorie 
de Nyssa, Tălcuire amănunţită la Cântarea Cântărilor, omilia a XI-a, în PSB, 
vol. 29, p. 267) 


(...) sufletul cheamă pe Cuvântul cum poate, dar nu poate cum voieşte. 
Căci voieşte mai mult decât poate. Şi totuşi nu voieşte atât cât este Acela, ci cât 
poate voia lui liberă să voiască*. Fiindcă, deci, Cel chemat nu poate fi ajuns de 
străduinţa celui ce-L cheamă, de aceea zice: L-am chemat şi nu m-a auzit.” (Sf. 
Grigorie de Nyssa, Tâ/cuire amănunțită la Cântarea Cântărilor, omilia a XII-a, 
în PSB, vol. 29, p. 280) 


„(...) cam ceea ce se poate întâmpla celui care atinge cu vârful piciorului 

colțul ieşit al stâncii aplecate spre valuri, dar nu ajunge pe ce să-şi poată aşeza 
piciorul şi nici de ce să se prindă cu mâinile, acelaşi lucru poate păţi sufletul 
celui care, căutând să străbată prin spaţiile de timp dintre veacuri, vrea să ajungă 
la Fiinţa de dincolo de veacuri, cale care nu poate fi măsurată prin intervale de 
timp şi care nu se poate sesiza nici în spațiu, nici în timp, nici prin măsură, nici 
prin altceva de acest fel, ceea ce însemnează că Fiinţa de dincolo de spaţiu şi de 
*%  Tâlcuirea Pr. Stăniloae: Omul voieşte mai mult decât poate, voiește să cunoască pe 
Dumnezeu mai mult decât poate. Dar şi voia lui e limitată în privința cunoaşterii de 
Dumnezeu. Dar şi în faptul că voieşte mai mult decât poate, se arată că e făcut pentru 
infinitate. Omul voieşte să cunoască pe Dumnezeu atâta cât îşi închipuie că Dumnezeu este 
infinit, chiar dacă felul infinităţii lui Dumnezeu închipuită de el e mai prejos de infinitatea 
reală a lui Dumnezeu. De aceea, omul voieşte, pe fiecare treaptă mai înaltă a creşterii sale 
spirituale, mai mult în cunoaşterea sa de Dumnezeu, pentru că închipuirea lui despre 
infinitatea lui Dumnezeu a crescut şi ea. (n.s. 252, p. 280) 
*5  Tâlcuirea Pr. Stăniloae: Din aceste rânduri se vede că voința omului de a chema pe 
Dumnezeu nu constă numai în voinţa de a-l da un nume cât mai potrivit, ci şi de a-L chema pe 
numele adevărat. Propriu-zis, de aceea dă omul credincios lui Dumnezeu diferite denumiri: ca 
să-L cheme prin ele într-ajutor, întrucât crede că El are puterile exprimate prin numiri. El 
voieşte să cunoască deci, pe Dumnezeu, ca să-l poată chema în ajutor pe numele Lui adevărat. 
lar Dumnezeu nu numai că nu-i răspunde într-un mod înţeles de el, pentru că orice răspuns al 
Lui întrece toate înțelesurile omeneşti, ci uneori nu-i răspunde deloc, pentru că omul nu-L 
cheamă pe numele Lui adevărat. Dacă Îl chemăm cu un nume care nu e la înălțimea Lui, El nu 
Se simte chemat, pentru că ne adresăm unui idol care nu e numai infinit mai puţin decât EI, ci 
şi arată că nu vrem să-L cinstim pe Dumnezeu însuşi. De aceea, Dumnezeu trebuie chemat cu 
un sentiment de extremă smerenie, cu conştiinţa că nu e din planul lumii, că nu e în esenţă 
egal cu noi cei lipsiţi de putere, cu conştiinţa că dacă nu-l dăm numele adevărat nu e pentru că 
nu voim, ci că nu ştim, sau nu putem să-L chemăm pe numele corespunzător Lui, pentru că 
nu-l cunoaştem cum se cuvine, deşi voim aceasta şi ne silim să ne ridicăm mereu mai sus în 
cunoaşterea Lui. De aceea e bine să-l cerem mai mult mila, cu simţirea că avem într-adevăr 
nevoie de mila Lui, întru neputinţele noastre. (n.s. 253, p. 280) 

timp nu poate fi cuprinsă de cugetarea noastă care nereuşind să sesizeze nici o 
cale de cunoaştere, ameţeşte, se încurcă şi se tulbură, negăsind în acest scop alt 
mijloc decât să se întoarcă la ceea ce este apropiat firii ei, socotindu-se 
mulțumită doar cu constatarea că Cel ce este mai presus decât firea noastră e cu 
totul altceva decât lucrurile care pot fi cunoscute.” (Sf. Grigorie de Nyssa, 
Omilii la Ecclesiast, omilia VII, în PSB, vol. 30, p. 266) 


„O! Ce minune! Cât de mult s-a temut cugetul să se apropie să vadă 
mărirea firii dumnezeieşti, încât n-a putut pricepe nici măcar minunea celor 
contemplate în afara fiinţei Lui! Căci n-a zis că El nu există dincolo de fiinţa lui 
Dumnezeu întrucât a socotit că aşa ceva ar fi o îndrăzneală prea mare sau să fi 
spus că fiinţa Lui s-ar putea cuprinde într-o definiţie oarecare, ci s-a mulțumit să 
admire doar slava şi mărirea de care s-a putut convinge. Şi tot astfel nici despre 
mărirea Lui n-a putut spune în ce constă, ci a rămas fără de glas minunându-se 
de mărirea sfinţeniei Lui. lată, aşadar, cât de departe a fost el de acea căutare 
curioasă şi ambițioasă prin care să declare ce este în fond Fiinţa cea nesfârşită, 
pe care nici cea din urmă dintre făpturi nu s-a săturat să o admire! Propriu-zis el 
n-a preamărit nici sfinţenia şi nici mărirea sfinţeniei Lui (Dumnezeu - n.L.P.), ci 
întrucât îşi propusese doar să preamărească mărirea Lui, şi-a dat seama că pentru 
aceasta puterile sale sunt prea slabe, neputând pricepe cu mintea lui cât de 
nesfârşite sunt graniţele şi dimensiunile a ceea ce preamăreşte, după cum spune 
psalmistul: Măririi slavei şi sfințeniei Lui nu este margine.” (Sf. Grigorie de 
Nyssa, Omilii la Ecclesiast, onulia VII, în PSB, vol. 30, p. 267) 


„Vorbind despre fiinţa cea mai presus din fire, Sfântul Apostol Pavel ne- 
a spus că cele ce se pot privi în jurul acesteia sunt: pacea, puterea, viaţa, 
dreptatea, lumina, adevărul şi altele de felul acesta. Totuşi, el a declarat că ceea 
ce formează adâncul fiinţei celei mai presus de fire este mai presus de orice 
înţelegere, zicând că Dumnezeu nici nu a fost văzut, dar nici nu va fi văzut 
vreodată. Căci spune: Pe care nimeni nu L-a văzut şi pe care nici nu poate să-L 
vadă (| Tim., 6, 16)” (Sf. Grigorie de Nyssa, Despre desăvârşire, către monahul 
Olimpiu, în PSB, vol. 30, p. 463) 


„După cum este cu neputinţă ca peştele să trăiască fără apă, sau să 
meargă cineva fără picioare, să vadă lumina fără ochi, să vorbească fără limbă, 
sau să audă fără urechi, tot aşa este cu neputinţă să cunoască cineva tainele şi 
înţelepciunea lui Dumnezeu, să fie bogat (în har) şi creştin, fără Domnul lisus şi 
fără lucrarea puterii divine. Pentru că aceia sunt cu adevărat înţelepţi, luptători, 
curajoşi şi filosofi ai lui Dumnezeu, care sunt conduşi şi păstoriţi după omul 
(lor) lăuntric de puterea divină. Filosofii păgânilor predau retorica, însă alţii, 
care sunt mai puţin meşteri la cuvânt, bărbaţi cucernici, se bucură şi tresaltă de 
bucurie din cauza harului lui Dumnezeu.” (Sf. Macarie Egipteanul, Cele 
cincizeci de omilii duhovniceşti, omilia XVII, 10, în PSB, vol. 34, p. 181) 

„Creştinismul, (Evanghelia), este hrană şi băutură. Cu cât se înfruptă 
cineva din el, cu atât mai mult i se înflăcărează mintea de dulceaţa lui. 
Înfruptându-se (din el, mintea) nu i se mai satură şi îl caută cu nesaţ. 

Atunci când cineva, însetat fiind, i se oferă o băutură dulce, îndată ce 
gustă din ea, mai tare este ars (de sete) şi mai vârtos doreşte să bea. La fel stau 
lucrurile (întru cele duhovniceşti); setea de Duhul este neîncetată. Acestea nu 
sunt vorbe goale. (Setea aceasta este urmarea faptului că) Duhul lucrează în 
suflet, în chip tainic.” (Sf. Macarie Egipteanul, Cele cincizeci de omilii 
duhovniceşti, omilia XVII, 13, în PSB, vol. 34, p. 182) 


„Domnul este infinit şi nu poate fi cuprins cu mintea. De aceea, creştinii 
(adevăraţi), nu îndrăznesc să spună că L-au cuprins deplin, ci sunt smeriţi, ziua 
şi noaptea. Ştiinţa, în domeniul celor văzute, este infinită, de aceea o cuprinde 
doar cel ce s-a instruit şi a buchisit destul. Tot aşa (stau lucrurile) şi aici. De 
nimeni nu poate fi cuprins şi estimat Dumnezeu afară de cei ce L-au gustat, L-au 
primit şi îşi cunosc slăbiciunea lor.” (Sf. Macarie Egipteanul, Cele cincizeci de 
omilii duhovniceşti, omiha XXVI, 17, în PSB, vol. 34, p. 210) 


„După cum ochiul cel trupesc fiind sănătos, priveşte direct către razele 
soarelui; tot aşa şi aceştia, având mintea curată, privesc fără oprelişti splendorile 
cele mai presus de cuvânt ale Duhului.” (Sf. Macarie Egipteanul, 4/te şapte 
omilii, Despre înălţarea minţii, 13, în PSB, vol. 34, p. 320) 


„După cum este lucru imposibil să vedem fără ochi, să vorbim fără gură, 
să auzim fără urechi şi să umblăm fără picioare, tot aşa este imposibil să ne 
împărtăşim de Sfintele Taine, să cunoaştem înţelepciunea lui Dumnezeu şi să ne 
îmbogăţim în Duhul, fără Dumnezeu şi fără puterea dată de EI.” (Sf. Macarie 
Egipteanul, Alte şapte omilii, Despre înălţarea minţii, 15, în PSB, vol. 34, p. 
321) 


„(...) cunoştinţa despre Dumnezeu e înaltă şi mai presus de toate şi nu 
poate fi ajunsă decât în parte de cei ce se străduiesc să zboare în înălțimi. Puii 
vulturului zboară la înălțime, cum s-a scris (lov, 5, 7).” (Sf. Chiril al 
Alexandriei, Închinare în Duh şi Adevăr, cartea a şaptea, în PSB, vol. 38, p. 225) 


„(...) S-a coborât Domnul pe muntele Sinai, pe vârful muntelui. Şi a 
chemat Domnul pe Moise pe vârful muntelui. Şi s-a suit Moise. Şi a zis 
Dumnezeu către Moise: Coborându-te, mărturiseşte poporului, să nu se apropie 
de Dumnezeu ca să-L vadă şi să cadă mulțime dintre ei. Și preoții care se 
apropie de Dumnezeu să se sfințească, ca nu cumva să se depărteze de la ei 
Domnul (leş., 19, 20-22). Se coboară pe munte Dumnezeu Cel mai presus de 
toate, apoi chemat, urcă Moise. Căci nu se întâmplă să se poată ridica cineva la 

înălțimea adevăratei vederi a lui Dumnezeu, dacă nu s-a coborât mai întâi 
Dumnezeu Însuşi şi nu S-a făcut în aşa fel ca să fie accesibil minţilor noastre. Şi 
numai chemându-ne EI, urcăm spre vârful suprafiresc şi ridicat peste toate, adică 
spre cunoştinţa adevărată. lar aceasta o va face Hristos, descoperindu-ne nouă pe 
Tatăl şi Dumnezeu“. 

Dar de munte nu se vor apropia cei din mulţime. Căci harul cunoştinţei 
celei preaînalte rămâne inaccesibil celor mulţi. EI e accesibil numai celor ce pot 
străbate la ea, mai bine zis celor ce au fost chemaţi la aceasta de Dumnezeu, 
cum a fost Moise, dacă deci este cineva slujitor credincios şi devotat în casa lui 
Dumnezeu, va fi şi el ales ca acela şi în stare să fie aproape de Dumnezeu, prin 
petrecerea lui în sfinţenie şi cunoştinţă. Vom fi astfel împreună cu EI, care zice: 
Iar tu stai aici cu Mine (Deut., 5, 31).” (Sf. Chiril al Alexandriei, Închinare în 
Duh şi Adevăr, cartea a şaptea, în PSB, vol. 38, p. 227) 


„(...) legea cunoştinţei de Dumnezeu e sădită în noi.” (Sf. Chiril al 
Alexandriei, Glafire la Facere, cartea întâia, 2, în PSB, vol. 39, p. 21) 


„ȘI cunoştinţa despre EI e pe măsura înţelegerii fiecăruia. E mică în cei 
MICI ŞI mare în cei mari. 

De fapt proorocii spun că mare şi înfricoşător este peste cei dimprejurul 
Lui (Ps., 88, 8), adică pentru cei ajunşi aproape de El pentru marea lor 
pătrundere“*t, Îi naşte şi Pavel pe unii până ce ia Hristos chip în ei (Gal., 4, 19), 
adică până ce marile şi dumnezeieştile trăsături ale dumnezeirii Lui se întipăresc 
pe încetul în mintea lor***.” (Sf. Chiril al Alexandriei, Glafire la Facere, cartea a 
treia a Glafirelor la Facere, 2, în PSB, vol. 39, p. 92) 


*7 Tâlcuirea Pr. Stăniloae: La orice înălțime ni s-ar descoperi Dumnezeu, înălţimea aceasta 
reprezintă o treaptă coborâtă a Sa la putinţa omului de a-L cunoaşte. În Sine Însuşi e mai 
presus de orice înălțime la care s-ar fi ridicat cunoştinţa noastră. Dumnezeu este mai presus de 
orice munte pe care se poate ridica omul. De altfel şi lucrurile în starea în care le cunoaştem. 
Nu le cunoaştem în ele înseşi (Ding un sich). E o stare în care punem ceva din noi. (n.s. 241, 
p. 227) 

*%  Tâlcuirea Pr. Stăniloae: Cine e departe de un om cu spirit mare, spiritul acestuia nu se 
vede. Şi cu cât îl înţelege cineva mai mult, apropiindu-se de el spiritual, cu atât 1 se descoperă 
mai mult din mărimea lui. De altfel orice om îi apare cu atât mai indefinit, cu cât te apropii 
mai mult de el cu înţelegere. Cu atât mai mult se întâmplă aceasta cu Hristos. (n.s. 152, p. 92) 
*  Tâlcuirea Pr. Stăniloae: Unii sunt abia copii faţă de Hristos, născuţi de curând de cineva 
care-L cunoaşte mai mult. Creşterea în cunoaşterea lui Hristos echivalează cu creşterea 
chipului Lui în ei sau cu conformarea persoanei lor cu chipul Lui. E o cunoaştere pentru care 
Hristos nu rămâne exterior, ci se întipăreşte tot mai mult în cel ce-L cunoaşte. E o cunoaştere 
egală cu pătrunderea tot mai accentuată a lui Hristos în cel ce-L cunoaşte, pe măsură ce 
cunoaştem mai mult pe Hristos, creştem spiritual; şi pe măsură ce creştem spiritual, Îl 
cunoaştem mai mult. Căci prin amândouă ne facem tot mai mult asemenea Lui, umpluţi de EI, 
reflectându-L pe EI. (n.s. 153, p. 92) 


188 


„Căci a zis (...) dumnezeiescul Pavel: Mulţumire lui Dumnezeu Celui ce 
ne face pururea biruitori în Hristos şi arată prin noi mireasma cunoştinţei Lui 
în tot locul (IL Cor., 2, 14)*” (Sf. Chiril al Alexandriei, Glafire la Facere, 
cartea a treia a Glafirelor la Facere, 5, în PSB, vol. 39, p. 113) 


„Căci a cunoaşte pe Hristos, cine este şi de unde a venit şi S-a făcut ca 


noi, sau care e modul iconomiei Lui cu timpul, înseamnă a primi în minte 


lumina adevărată a cunoaşterii dumnezeieşti”!. lar că, cunoştinţa despre 


Dumnezeu e mai mare, mai de folos şi neasemănat mai bună decât vieţuirea 
după lege, ne va încredința EI Însuşi, zicând printr-unul dintre prooroci: Milă 
voiesc şi nu jertfă; şi cunoştinţa de Dumnezeu în locul arderilor de tot (Osea, 6, 
6). lar Pavel care a fost după dreptatea din lege strălucitor şi fără pată, socoteşte 
acestea pagubă faţă de înălțimea cunoaşterii lui Hristos (Filp., 2, 6-8).” (Sf. 
Chiril al Alexandriei, Glafire la Facere, cartea a cincea a Glafirelor la Facere, 4, 
în PSB, vol. 39, p. 183) 


„(...) cei ce urcă spre cuprinderea lui Hristos trebuie să fie fierbinţi cu 
duhul””?. Şi Pavel le porunceşte să fie fierbinţi cu duhul (Rom., 12, 11).” (Sf. 
Chiril al Alexandriei, Glafire la Ieşire, cartea a doua a Glafirelor la Ieşire, 2, în 
PSB, vol. 39, p. 290) 


* Tâlcuirea Pr. Stăniloae: Cunoştinţa lui Dumnezeu se răspândeşte ca o bună mireasmă. Căci 
ea nu e o cunoştinţă teoretică, ci e trăirea bunătăţii lui Dumnezeu de către noi şi răspândită din 
noi, iar în noi din lisus Hristos. Bunătatea se cunoaşte prin trăirea şi curăţia ei, care are un 
miros bun la fel. (n.s. 192, p. 113) 

* Tâlcuirea Pr. Stăniloae: A vedea că Hristos e Fiul lui Dumnezeu făcut om, că nu e deci 
dintre noi, şi că prin aceasta ne-a putut scăpa de moarte definitiv, înseamnă a da minţii lumina 
unui sens al existenţei. Altfel totul e fără sens, rămânând închişi în legile unei existenţe în care 
oamenii se nasc ca să moară definitiv. În acest caz nu vedem o urmare a faptului existenţei lui 
Dumnezeu, sau nu avem o dovadă reală a existenţei Lui. (n.s. 307, p. 183) 

2 Tâlcuirea Pr. Stăniloae: Cunoaşterea persoanei nu e despărțită de căldura comuniunii cu 
ea. O cunoaştere rece desparte persoana celuilalt de mine, mi-o face obiect. Dar aceasta mă 
goleşte şi pe mine de ceea ce e propriu persoanei: de căldura comuniunii. Cu atât mai mult nu 
cunosc pe Hristos fără căldura iubirii. Nu poţi să-L cunoşti fără să te minunezi de EI, sau fără 
să-L iubeşti pentru bunătatea Lui. Dacă nu le ai pe acestea, nu L-ai cunoscut cu adevărat. De 
aceea turnându-se în potir înainte de împărtăşire apa fierbinte, preotul spune: Că/dura 
credinţei pline de Duhul Sfânt. Dacă voim ca împărtăşirea noastră de Hristos să fie o 
adevărată cunoaştere a Lui, trebuie să ne împărtăşim de El cu căldura credinţei plină de 
Duhul Sfânt, cu căldura duhovnicească, sfântă şi curată, nu cu căldura pătimaşă a plăcerii 
trupeşti. (n.s. 503, p. 290) 

„(...) e propriu celor foarte aleşi să fie aproape de cinstea şi slava lui 
Dumnezeu care se află în depăşirile cele mai înalte”*.” (Sf. Chiril al Alexandriei, 
Glafire la Ieşire, cartea a treia a Glafirelor la Ieşire, 1, în PSB, vol. 39, p. 345) 


„De fapt dumnezeirea e cu totul mai presus de gen şi de deosebirile de 
specie. Dar dacă ar trebui să refuzăm cele prin care cineva e călăuzit desăvârşit 
la o cunoştinţă a fiinţei mai presus de toate, vom fi necredincioşi şi neştiutori, 
neputând învăţa prin nimic ce este prin fire şi cu adevărat Dumnezeu, rămânând 
bătuți şi purtaţi încoace şi încolo de orice vânt, după cum s-a scris (Efes., 4, 14). 
Înspăimântaţi, negând orice vedere şi cunoştinţă, fie măcar ca în oglindă şi 
ghicitură şi din parte (| Cor., 13, 19), toţi am fi egali cu nişte pietre surde şi 
nesimţitoare povară deşartă a pământului, cum zice un poet elin**.” (Sf. Chiril 
al Alexandriei, Despre Sfânta Treime, cuvântul |, în PSB, vol. 40, p. 17) 


„De fapt, nu ne putem apropia de Dumnezeu Tatăl decât prin Hristos.” 
(Sf. Chiril al Alexandriei, Despre Sfânta Treime,_cuvântul |, în PSB, vol. 40, p. 
28) 


„Obişnuim, socotesc, să indicăm în mod îndoit însuşirile fiinţiale 
superioare ce aparțin firii dumnezeieşti. Căci ele sunt cunoscute de noi fie din 


5%  Tâlcuirea Pr. Stăniloae: Dumnezeu depăşeşte toate. Dar aceasta nu înseamnă că se află în 


afară de orice putinţă de acces prin înţelegere şi trăire a omului. Omul se bucură de putinţa 
unei apropieri de Dumnezeu care depăşeşte toate. Dar pentru aceasta trebuie să depăşească şi 
EI toate cele ale naturii create neînţelegătoare şi chiar alipirea exclusiv de semenii Săi. Aşa se 
întâlneşte cu Dumnezeu pe vârful muntelui. Şi omul e capabil de această depăşire. Prin 
aceasta se întreţine conştiinţa că Dumnezeu nu face parte din componentele lumii acesteia, ci 
e transcendent ei. Ceea ce s-a petrecut pe muntele Sinai, a fost un ajutor dat poporului Israel 
de-a depăşi religiile şi filosofiile panteiste. Faptul că sunt aleşi cei ce ajung la această întâlnire 
a lui Dumnezeu dincolo de toate, trebuie să facă nişte eforturi de viaţă curată şi faptul că sunt 
aleşi de Dumnezeu însuşi ca să se întâlnească cu EI, accentuează şi el că Dumnezeu e 
transcendent naturii, sau lumii acesteia. (...). (n.s. 616, p. 345) 

* Tâlcuirea Pr. Stăniloae: Fără să cunoaştem exact pe Dumnezeu, ceva tot cunoaștem despre 
EI: că e mai presus de toate cele ale noastre şi ale lumii. Dacă refuzăm şi acest fel de socotință 
a Lui, rămânem ca nişte pietre, fără nici o judecată şi simţire. Deci aceasta o putem şti, aceasta 
e rațional să o ştim: că există un Dumnezeu de o fire deosebită de a lumii şi de a noastră, sau 
mai presus de ea. Adică e rațional să nu confundăm pe Dumnezeu cu firea lumii şi cu a 
noastră, ci ca fiind de o fire care e mai presus de aceasta şi o stăpâneşte atât de mult, că 1-a 
putut da şi existenţă din nimic. 

E logic să socotim că lumea aceasta cu mizeriile ei nu poate fi unica realitate; şi e tot aşa de 
logic că complexitatea ei atât de bogată şi într-un fel constituită din componente atât de 
armonizate, nu poate fi prin ea. Deci e logic să admitem un Creator al ei. Dar puterea Lui şi 
bogăţia Lui sunt o taină. E raţional deci să cugetăm existenţa unei taine supreme. Rațiunea 
postulează o taină supremă. Între rațiune şi credinţa într-o supremă ţintă, nu e o contradicție. 
Rațiunea fără admiterea credinţei într-o taină supremă este iraţională. La taina supremă ne 
ridicăm prin rațiune. Taina supremă însăşi se cere admisă prin rațiune. (n.s. 5, p. 17) 

cele ce este, fie din cele ce nu este**. Astfel spunând că e viaţă şi numind-o 
lumină, vorbim în chip adevărat despre ea, pornind de la cele ce este. Iar 
spunând că nu este stricăcioasă, nici văzută, vorbim despre cele ce nu este, căci 
nu e adevărat că sensul cuvintelor nu arată că este mai presus de stricăciune 
(corupție) şi de putinţa de-a fi văzută de cineva?” (Sf. Chiril al Alexandriei, 
Despre Sfânta Treime, cuvântul |, în PSB, vol. 40, p. 44) 


„Căci firea supremă este o realitate indivizibilă şi necunoscută de nici o 
existenţă (creată), ceea ce este cu adevărat prin ea însăşi. Că subzistă şi că este 
Dumnezeu, credem. Dar ce este prin fire, este absurd a cerceta, fiindcă nu se 
poate, fiind de necuprins. Căci firea lui Dumnezeu este dincolo de orice minte 
(înţelegere).” (Sf. Chiril al Alexandriei, Despre Sfânta Treime, cuvântul IV, în 
PSB, vol. 40, p. 146) 


„Lumea ne face deci să cunoaştem pe Cuvântul ca Creator şi să simţim 
clar puterea şi dumnezeirea Lui. Căci văzând o creatură, nu admirăm ca creatură 
pe Cuvântul, Creatorul ei, ci cinstindu-L prin înţelesuri mult superioare acesteia, 
ÎL venerăm în mod cuvenit pe EI, crezând că e Dumnezeu prin fire şi că S-a 
arătat din Dumnezeu ca Unul Născut”*.” (Sf. Chiril al Alexandriei, Despre 
Sfânta Treime, cuvântul IV, în PSB, vol. 40, p. 165) 


„Mintea care nu e luminată de înţelepciunea de sus, adică de cea care se 
revarsă din Părintele luminilor (Iacov, 1, 17), este groasă şi neagră şi 
neputincioasă să străbată prin ceața neştiinţei. Şi mie mi se pare că această boală 
atât de neplăcută îl ținea în somnolenţă pe dumnezeiescul David, făcându-l să 
grăiască astfel către Dumnezeu: Luminează ochii mei, ca nu cumva să adorm 
spre moarte (Ps., 12, 4)”. (Sf. Chiril al Alexandriei, Despre Sfânta Treime, 
cuvântul IV, în PSB, vol. 40, p. 172) 


5  Tâlcuirea Pr. Stăniloae: Însuşirile firii dumnezeieşti le cunoaştem fie în mod catafatic, sau 


prin afirmare, fie în mod apofatic, sau prin negare. Catafatic îl numim spunând că e 
atotputernic; apofatic, spunând că e nestricăcios. Însuşirile pozitive (catafatice) 1 le atribuim 
pornind de la unele însuşiri pozitive din lume, cele negative, pornind de la unele aspecte 
negative din lume. Îi zicem viaţă, pornind de la viaţa din lume, Îi zicem nestricăcios, pornind 
de la stricăciunea din lume. Dar şi prin atributele negative, Îi atribuim ceva pozitiv. 
Nestricăcios arată puterea Lui de-a nu se corupe. (n.s. 50, p. 44) 

5% Tâlcuirea Pr. Stăniloae: Vedem că lucrurile şi persoanele lumii sunt dependente şi supuse 
unor legi pe care nu şi le-au dat ele. Aceasta ne face să ne gândim la un Creator care le-a 
impus aceste legi şi le-a dat existenţa supusă lor. Mai mult, văd pe Creatorul ei că a făcut-o 
dintr-o iubire pe care o are în EI, deci că nu e o unică Persoană, ci Fiul unui Tată pe care Îl 
iubeşte şi care ÎL iubeşte. Căci ne cere şi nouă iubirea. (n.s. 236, p. 165) 

5 Tâlcuirea Pr. Stăniloae: Lipsa cunoștinței lui Dumnezeu ţine pe om într-un somn care nu-l 
lasă să cunoască sensul vieţii şi care e ca o moarte spirituală anticipată, ce-l va duce la 
moartea totală, sau la întunericul total din iad, care-l va ţine într-o deplină neînțelegere a 
sensului existenţei sale. Aceasta este şi o plictiseală chinuitoare, îngrozitoare. (n.s. 245, p. 
172) 

„(...) nu e mai bine a cugeta că firea Fiului, oricare ar fi, este cu totul 
inaccesibilă vederii minţii noastre şi mai presus de puterea cuvântului nostru de- 
a o exprima? Căci slava Domnului ascunde cuvântul, după cum s-a scris (Prov., 
25, 2). Or, suind de la o mulţime de contemplaţii, nu fără sudoare şi greutate, 
adunăm o cunoştinţă ca într-o oglindă, şi din urmele unor reprezentări delicate 
câştigăm în minte vederea ca în ghicituri, dobândind neclintirea în credinţă. Dar 
deoarece în creaturi şi în toate cele supuse facerii şi corupției nimic nu e 
structurat exact şi unic spre asemănarea cu firea şi slava supremă, înţelegem de 
abia cele din jurul ei, atrăgând spre aceasta cu folos tot ce ne arată fiecare 
existenţă. E ca şi cum am măsura cerul cu palma. Mintea noastră e prea scurtă 
pentru a se deschide față de cele mai presus de orice minte.” (Sf. Chiril al 
Alexandriei, Despre Sfânta Treime, cuvântul V, în PSB, vol. 40, p. 199) 


„Era obiceiul Mântuitorului Hristos să lucreze cu Sfinţii Săi ucenici 
astfel: de întrebau ceva care părea că merită să cunoască, dar care nu cerea o 
cercetare prea dezvoltată, le dăruia o explicare exactă, dar cât mai scurtă. Dar 
dacă voiau să cunoască în grad mai mare ceea ce întrecea capacitatea lor, îi 
aducea la linişte şi-i convingea să se hotărască să se ocupe cu lucruri mai 
convenabile şi să facă cele ce îi vor ajuta să fie mai înţelegători şi să câştige o 
mai mare strălucire de la Dumnezeu prin săvârşirea celor bune. Deci când îi 
vedea porniţi, nu ştiu de ce, să pună întrebări pentru a afla ceea ce întrecea 
capacitatea lor, îi convingea să se liniştească, potolindu-i prin raționamente 
constrângătoare: spunându-le că Tatăl nu le-a descoperit nici îngerilor, şi că nu 
le-a făcut cunoscute nici un răspuns; că pe Duhul nu erau în stare să-L cunoască 
deplin decât prin Fiul Însuşi, pentru că EI nu era numai un om simplu şi ca ei de 
pe pământ, ci că era prin fire Dumnezeu (Mc., 13, 32). lar pe cei stăpâniţi de 
dorinţa stăruitoare de-a cunoaşte (ziua sfârşitului), îi învaţă zicând: Nu este al 
vostru să cunoaşteţi anii sau vremile pe care Tatăl le-a pus în stăpânire Lui, ci 
veți lua putere, venind Duhul Sfânt peste voi, şi veţi fi Mie martori în Ierusalim 
şi în toată Iudeea şi Samaria şi până la marginea pământului (Fap., |, 7-8). Vei 
cum le porunceşte să nu se ocupe cu cele mai presus de ei, ci îi strămută, aşa 
zicând, spre cele ce le sunt sub puterea minţii şi potrivite trebuinţei lor? Acesta 
era modul obişnuit de comportare al Lui. De aceea dumnezeieştii ucenici l-au 
adus pe orbul din naştere când a ieşit din pridvoarele templului şi urmând 
părerilor iudaice, au făcut din bolnav un prilej de-a învăţa ceva şi L-au întrebat: 
Învăţătorule, cine a păcătuit: acesta sau părinţii lui, ca să se nască orb? (n., 9, 
2). Şi fiindcă erau copleşiți de judecăţile lui Dumnezeu şi le era cu neputinţă ca 
oameni să cunoască ceea ce depăşea înţelegerea lor, venind la EI, L-au rugat să 
le explice ceea ce întrecea puterea lor. lar EI i-a făcut încă o dată să cugete la 
ceea ce le era mai familiar, atrăgându-i de la voinţa unei cunoaşterii care e 
deasupra omului şi lăsând curiozitatea să se intereseze mai departe de facerea 
celor bune. Astfel a zis: Nici acesta n-a păcătuit, nici părinţii lui, ci ca să se 

arate lucrările Iui Dumnezeu în el. Noi trebuie să facem lucrările Celui ce ne-a 
trimis pe noi până este ziuă. Căci vine noaptea, când nimenea nu poate lucra 
(n., 9, 3-4). Auzi cum înlăturând părerea lor ca greşită şi potrivită cu neştiinţa 
iudeilor, le porunceşte să facă mai degrabă binele care întrece înţelegerea 
oamenilor.” (Sf. Chiril al Alexandriei, Despre Sfânta Treime, cuvântul VI, în 
PSB, vol. 40, pp. 273-274) 


„(...) am cunoscut pe Tatăl şi Dumnezeul tuturor prin Fiul în Duhul**.” 
(Sf. Chiril al Alexandriei, Despre Sfânta Treime, cuvântul VII, în PSB, vol. 40, 
p. 292) 


„(...) slava Domnului e mai presus de cuvinte. Căci e mică toată tăria 
cuvintelor în exprimarea întocmai a slavei negrăite a lui Dumnezeu. De aceea, 
nu trebuie să ne smintim de smerenia cuvintelor, ci trebuie să credem mai 
degrabă că prin firea negrăită se biruieşte tot înţelesul cuvântului şi orice 
ascuţime a minţii. lar prin aceasta suntem ridicaţi la o nu mai mică evlavie.” (Sf. 
Chiril al Alexandriei, Comentariu la Evanghelia Sfântului loan, cartea întâi, cap. 
5, în PSB, vol. 41, pp. 61-62) 


„Căci Fiul luminează, dar creaţia acoperă harul. 1 s-a dăruit puterea să 
vadă, ca să înţeleagă pe Dumnezeu cel după fire, dar şi-a cheltuit nebuneşte ceea 
ce i s-a dat. Oprind măsura vederii făpturilor, a acoperit drumul către ele, a 
scufundat lumina în nepăsare, a neglijat darul. Ca să nu pătimească aceasta, 
Pavel cere trezvie ucenicului său. (...) Căci, precum lumina soarelui se dăruieşte 
tuturor, dar orbul n-are nici un folos din ea — însă pentru aceasta nu 
învinovăţim strălucirea soarelui, ci învinovăţim mai degrabă boala văzului (căci 
una luminează, iar cealaltă nu primeşte luminarea) —, aşa socotim că trebuie să 
cugetăm şi despre Unul-Născut că este Lumina adevărată, dar zeul lumii 
acesteia, cum zice Pavel, a orbit gândurile celor necredincioşi ca să nu se mai 
prindă în ele luminarea cunoştinţei lui Dumnezeu.” (Sf. Chiril al Alexandriei, 
Comentariu la Evanghelia Sfântului loan, cartea întâi, cap. 9, în PSB, vol. 41, p. 
104) 


„Căci precum din frumuseţea făpturilor se contemplă în mod 
proporțional şi comparativ puterea Creatorului, şi cerurile povestesc fără glas 
slava lui Dumnezeu, iar tăria vesteşte facerea mâinilor Lui (Ps., 18, 1), la fel Se 
va arăta mai mare în slavă şi mai strălucitor Unul-Născut, înţelegerea Lui ca 


*%  Tâlcuirea Pr. Stăniloae: Am cunoscut pe Dumnezeu ca Tată prin Fiul în Duhul Sfânt. 


Suntem în Duhul, care a venit în noi de la Tatăl prin Fiul. Până nu vine la noi Duhul, Se află 
Fiul în Duhul, Care Îi vine de la Tatăl. Mai departe de Duhul nu se merge în Treime. Din Fiul 
priveşte Fiul spre Tatăl, şi noi, în care vine, ne aflăm în EI, privim prin Fiul spre Tatăl, după ce 
ne-a venit de la Tatăl prin Fiul, nu ca născuţi împreună cu Fiul din fiinţa Tatălui, ci din harul 
Sfântului Duh. (n.s. 415, p. 292) 

Dumnezeu urcând, cât e potrivit cu puterea ochiului, iar din cele prin care 
biruieşte creaţia Se înţelege şi Se slăveşte ca fiind mai presus**.” (Sf. Chiril al 
Alexandriei, Comentariu la Evanghelia Sfântului loan, cartea întâi, cap. 10, în 
PSB, vol. 41, p. 124) 


„(...) nu pot veni vreunii la Dumnezeu fără să fie învățați şi fără 


cunoştinţă, ci trebuie să fie călăuziți la cunoaşterea celor ce le caută, prin 


învăţătură“”. Căci prin Moise trebuie înțeleasă Legea, potrivit cu ceea ce s-a 


spus: Au pe Moise şi pe prooroci (Lc., 16, 29). Iar faptul de-a sta sub munte, 
după ce S-a pogorât Dumnezeu în mod real în el, arată hotărârea şi râvna spre 
slujire a celor chemaţi, care nu refuză în vreun fel oarecare să se apropie de cele 
mai presus de putere şi mai înalte, aflându-Se lângă ei şi Dumnezeu. Aşa sunt 
cei ce se împărtăşesc de Hristos.” (Sf. Chiril al Alexandriei, Comentariu la 
Evanghelia Sfântului loan, cartea a treia, cap. II, în PSB, vol. 41, p. 296) 


„lar spunându-se despre Dumnezeu că S-a pogorât, aceasta nu înseamnă 
că El vine în vreun loc de jos, ci Se arată iarăşi sus în munte“!, ca să-L înţelegi 
în tine astfel că, deşi coboară firea dumnezeiască la înțelegerile noastre, 
ridicându-ne la înţelegerea ei, este în acelaşi timp în raţiunile şi înțelesurile cele 
mai presus de noi. Înălţimea şi superioritatea dogmelor despre ea sunt indicate 
prin munte, de care spune că e şi acoperit de fum. Căci rațiunile referitoare la 
Dumnezeire, fiind în oarecare măsură întunecate şi nu foarte luminoase pentru 


*% Tâlcuirea Pr. Stăniloae: Precum din bogata, uriaşa şi minunat organizata creaţie se cunoaşte 
Creatorul ei ca fiind cu mult mai presus de ea, aşa din Persoana lui lisus Hristos se cunoaşte 
Fiul lui Dumnezeu, Care a îmbrăcat trup şi a venit între noi. Ba se poate spune că din Hristos 
se poate cunoaşte şi mai clar că El e Dumnezeu mai presus de creaţie, căci El săvârşeşte 
lucruri care depăşesc cele ce se fac prin legile şi puterile lumii. Admiri pe Dumnezeu care a 
făcut marea, din mărimea şi rostul ei. Dar Îl vezi mai direct ca superior ei, din Cel ce umbla 
cu picioarele pe ea, fără să se scufunde. În ambele cazuri, Dumnezeu nu se cunoaşte aşa cum 
este în Sine, ci numai prin cele create, din lumea aşa cum este, sau străbătând cu lumina şi 
puterea Lui la niveluri tot mai înalte, prin marginile ei transfigurate, arătându-ni-se sau din 
trupul lui Hristos, sau din viaţa Lui apropiată de a noastră, sau din lumina care-L copleşeşte ca 
pe Tabor, dar nu-L face cu totul invizibil. Dar aceasta nu înseamnă că în aceste feluri are loc o 
înţelegere a lui Dumnezeu. Nu se poate despărţi înţelegerea aceasta de trup şi de imaginile 
lumii şi nici acestea, de o înţelegere spirituală a minţii. În aceasta stă marea taină a unirii 
spiritului omenesc cu trupul, care e o anumită spiritualizare sau transfigurare a materiei, 
începând de la treptele cele mai de jos şi înfăptuindu-se la nesfârşit. (n.s. 212, p. 124-125) 

5% 'Tâlcuirea Pr. Stăniloae: Nimeni nu ajunge la cunoştinţa despre Dumnezeu şi la experierea 
Lui, dacă nu e învăţat sau informat de un alt om. De aceea S-a făcut Fiul lui Dumnezeu om. 
De aceea sunt rânduiţi în orice religie învăţători. De aceea au fost rânduiţi în Biserica creştină 
preoţi. Chiar dacă aceştia pot pune pe cei învăţaţi de ei prin cuvântul lor în relație nemijlocită 
cu Dumnezeu, calea spre Dumnezeu pentru un om este un alt om. lar Calea prin excelenţă 
este Fiul lui Dumnezeu făcut om. (n.s. 534, p. 296) 

S! Tâlcuirea Pr. Stăniloae: Dumnezeu ne vine aproape, dar rămâne totuşi mereu deasupra 
noastră. Chiar sălăşluind în noi, Hristos ne e sursă de putere. EI, Cel mai presus de toate, este 
în acelaşi timp mai aproape de noi, prin iubire, decât orice semen al nostru. (n.s. 536, p. 296) 

noi, acoperă ca un fum duhul înţelegerii noastre*?. De aceea, preaînţeleptul 
Pavel a mărturisit că noi vedem ca în oglindă şi ghicitură (| Cor., 13, 12). lar 
Psalmistul zice că Dumnezeu a pus întunericul acoperământ al Său (Ps., 17, 13), 
indicând prin întuneric neînţelegerea Lui, care s-ar putea numi fumul din jurul 
focului din munte“. lar în acea vreme, în mod potrivit şi necesar firii ei în 
chipul focului pogora Dumnezeirea“*.” (Sf. Chiril al Alexandriei, Comentariu la 


Evanghelia Sfântului loan, cartea a treia, cap. II, în PSB, vol. 41, pp. 296-297) 


„(...) cele ce sunt mult mai presus de noi sunt necunoscute înţelegerii 
noastre şi aş sfătui pe cei înţelepţi, şi înainte de toate m-aş îndemna pe mine 
însumi, să renunțăm la cercetarea acestora. Căci trebuie să cugetăm mai degrabă 
la cele ce ni s-au poruncit, şi să nu cercetăm cele mai adânci, nici să nu iscodim 
cele mai grele, nici să încercăm a descoperi în chip periculos cele ascunse în 
sfatul dumnezeiesc şi negrăit, ci să lăsăm cu evlavie să cunoască numai 
Dumnezeu cele cuvenite Lui şi mai presus de noi, admițând şi crezând cu 
adevărat că, fiind El izvorul a toată dreptatea, nu face şi nu voieşte altceva din 
cele ce ne privesc pe noi şi toată creația, decât ceea ce socoteşte cuvenit şi nu Se 
abate de la raţiunile dreptăţii adevărate.” (Sf. Chiril al Alexandriei, Comentariu 
la Evanghelia Sfântului loan, cartea a şasea, capitol unic, în PSB, vol. 41, pp. 
661-662) 


„Căci ce vom spune că e lucrul cel mai bun, dacă nu cunoaşterea lui 
Dumnezeu?” (Sf. Chiril al Alexandriei, Comentariu la Evanghelia Sfântului 
Ioan, cartea a şasea, capitol unic, în PSB, vol. 41, p. 713) 


„Căci cuvintele ce se rostesc de către noi când grăiesc despre Dumnezeu 
resping, o pătrundere exactă şi nu trebuie înţelese după cum ne este obiceiul, ci 


“2 Tâlcuirea Pr. Stăniloae: E necesar să Îl înțelegem pe Dumnezeu, căci numai prin El 
înţelegem toate. Raţiunile tuturor le avem în EI, dar El însuşi e mai presus de toate aceste 
raţiuni, în care se află EI. Este raţional, şi infinit supraraţional. În aceste interpretări ale unor 
fapte şi porunci din Legea lui Moise se arată că lumea e creată, pe de o parte, ca mijloc de 
întreținere a noastră ca fiinţe trupeşti, dar, pe de altă parte, toate ale lumii sunt şi chipuri ale 
însuşirilor şi puterilor dumnezeieşti. Dumnezeu le-a făcut pe toate cu un rost pentru om, dar şi 
în legătură cu Sine, ca să-L cunoaştem şi să urcăm prin ele spre El. Dumnezeu e mai presus de 
tot ce e mai înalt în lumea noastră, reprezentat prin munte. lar Dumnezeu, coborât la tot ce e 
mai înalt în lumea noastră, acoperă şi această înălțime cu fumul neînţelegerii Lui, dar face să 
se simtă prezent chiar în această neînțelegere a Lui. (n.s. 537, p. 297) 

s%  'Tâlcuirea Pr. Stăniloae: Întunericul este şi el o formă a neînţelegerii, sau trezeşte în noi 
dorinţa de-a pătrunde dincolo de el. El indică o existenţă de care ştim, dar pe care n-o putem 
sesiza. (n.s. 538, p. 297) 

54  Tâlcuirea Pr. Stăniloae: Unde cobora Dumnezeu, se simţea o căldură fierbinte, chiar dacă 
nu se vedea El însuşi ca existenţă spirituală. În mod necesar Dumnezeirea e simțită că 
înfierbântă ca un foc. Faptul acesta e potrivit ei. Ea trezeşte flacăra iubirii. Dar focul mai şi 
luminează pe cei ce fac bine şi pedepseşte, arzând, pe cei ce fac rău. Şi acestea le face în 
gradul suprem Dumnezeu. (n.s. 539, p. 297) 

cum se potrivesc firii dumnezeieşti supreme. Şi ce-i dacă limba omului nu are 
cuvinte de ajuns pentru explicarea slavei dumnezeieşti? Deci este absurd ca, din 
pricina slăbiciunii limbii omeneşti şi a sărăciei de cuvinte, să nedreptăţim 
superioritatea slavei supreme ce depăşeşte toate“. Adu-ţi aminte de Solomon, 
care zice: Slava lui Dumnezeu ascunde înțelesurile (Pilde, 25, 2). Căci, căutând 
cu curiozitate“ slava lui Dumnezeu, suntem asemenea celor ce voiesc să 
măsoare cerul cu palma. Deci când se zice ceva din cele omeneşti despre 
Dumnezeu, să se înţeleagă într-un mod potrivit lui Dumnezeu. Căci ce vei face 
când auzi pe David cântând: Cel ce şezi pe heruvimi, arată-Te (...) deşteaptă 
puterea Ta şi vino să ne mântuieşti pe noi (Ps., 79, 2-3; 1s., 7, 2)%. Dar cum stă 
Cel netrupesc? Şi unde este Dumnezeul tuturor, pe Care Îl cheamă să vină la noi, 
o dată ce zice cândva prin Prooroci: Oare nu umplu Eu cerul şi pământul?, zice 
Domnul (ler., 23, 24) ? Deci unde va veni la noi Cel ce umple toate? Dar iarăşi 
s-a scris că unii au pregătit un turn până la cer. Şi a zis Domnul: Haidem, dar, şi 
pogorându-Ne, să amestecăm limbile lor (Fac., Il, 7). Unde S-a pogorât 
Domnul? Sau în ce mod Sfânta Treime Se îndeamnă pe Sine spre pogorâre? Şi 
spune-mi, cum Tatăl însuşi a făgăduit că ne va trimite nouă din cer pe 
Mângâietorul? Căci unde şi de unde se trimite Cel ce umple toate? Căci Duhul 
Domnului a umplut lumea, precum s-a scris (Înţ. Sol., 1,7). 

Deci cuvintele potrivite nouă indică cele mai presus de noi, când se spun 
despre Dumnezeu. Dacă voieşti să înţelegi ceva din aceste greutăţi, nu observi 
că mintea e neputincioasă să le cuprindă? Şi nu simţi cum ţi se întâmplă aceasta? 
Să nu-ţi fie greu, omule, să mărturiseşti slăbiciunea firii tale. Adu-ţi aminte de 
Cel ce zice: Nu cerceta cele mai tari ca tine (Eccl., 3, 21). Când îţi îndrepţi ochii 
trupului spre cercul soarelui, îndată îi întorci, copleşit de puterea luminii. 
Trebuie ştiut deci că firea dumnezeiască locuieşte în lumina neapropiată. E 
neapropiată minţilor curioase. Deci şi când se vorbeşte despre cele dumnezeieşti 
prin cuvinte omeneşti, nu trebuie să cugetăm nimic smerit, ci, în sărăcia 
cuvintelor noastre, să oglindim bogăţia slavei dumnezeieşti.” (Sf. Chiril al 
Alexandriei, Comentariu la Evanghelia Sfântului loan, Fragmente din Cărțile 7 
şi 8, în PSB, vol. 41, pp. 733-734) 


s5 Tâlcuirea Pr. Stăniloae: Deşi cuvintele omenești nu pot reda exact infinitatea 


dumnezeiască, totuşi ele o sugerează în oarecare fel. Deci, în caracterul lor de imagini, 
cuvintele redau într-un anumit fel realitatea originalului, aşa cum însuşi omul ca chip, sau 
ca imagine a lui Dumnezeu, îl sugerează în oarecare fel, prin legătura lui cu Dumnezeu cel 
infinit, prin setea de infinit trăită de el. Infinitul omenesc nu e închis în sine, ci e deschis 
infinitului şi e însetat de el şi într-o continuă înaintare în el. lar în exprimarea trăirii lui 
Dumnezeu se resimte prezenţa Lui. (n.s. 1372, p. 733) 

s Tâlcuirea Pr. Stăniloae: Chiar în curiozitatea omului de-a cunoaşte pe Dumnezeu se arată 
setea de EI, deci o legătură cu EI. (n.s. 1373, p. 734) 

s7 “Tâlcuirea Pr. Stăniloae: Omul gândeşte şi spune lui Dumnezeu-Cuvântul: Fă activă în altă 
formă puterea Ta; fă-o activă într-o relație cu mult mai interesantă, mai iubitoare, mai 
intimă cu noi, creaturile Tale, create spre a fi parteneri ai dialogului cu Tine, însuşindu-Ți 


modurile pilduitoare ale unei omenităţi înălțate spre Tine. (n.s. 1374, p. 734) 

„Căci firea dumnezeiască este în Sine cu totul necuprinsă de nici o 
înţelegere. Şi a îndrăzni să cercetăm ce este după fiunță Făcătorul tuturor e o 
dovadă a lipsei de judecată. Dar putem dobândi oarecare cunoştinţă, ca în umbre 
şi ghicituri, privind cu mintea ca într-o oglindă înşiruirea prerogativelor pe care 
le are Fiul prin fire. lar din cunoaşterea a ceea ce este EI în Sine, deci şi înainte 
de înomenire, şi a celor pe care le-a lucrat odată făcut om, poate urca cineva spre 
însăşi înţelegerea Celui ce L-a născut“%.” (Sf. Chiril al Alexandriei, Comentariu 
la Evanghelia Sfântului loan, cartea a noua, Introducere, în PSB, vol. 41, p. 842) 


„Căci cunoaşterea înseamnă contemplarea prin înţelesuri, pe care o poate 
câştiga cineva despre Firea negrăită, Cea peste toate, prin toate şi în toate. lar a 
vedea Adevărul înseamnă a-L afla prin fapte minunate. N-am cunoscut numai că 
Tatăl este Viaţa prin fire, nici n-am aflat ştirea despre EI prin simple înţelesuri, 
ci, prin Fiul, Care învie morţii şi aduce iarăşi la existență pe cei corupți, nu 
numai că am cunoscut că Dumnezeu-Tatăl are toată zidirea sub picioare şi 
stăpâneşte împărăteşte peste cele făcute de EI, ci şi că toate lucrurile se mişcă şi 
tremură din pricina Lui, precum s-a scris. L-am cunoscut fiind astfel şi în Fiul, 
când, certând marea şi vântul, a spus cu multă putere: Taci, linişteşte-te!.” (Sf. 
Chiril al Alexandriei, Comentariu la Evanghelia Sfântului loan, cartea a noua, 
Introducere, în PSB, vol. 41, p. 845) 


„Iar cei ce şi-au luminat mintea prin toată virtutea“” şi au ajuns în stare 
să afle tainele dumnezeieşti şi ascunse, primind lumina Duhului şi pe Domnul 
însuşi sălăşluit în ei, Îl vor privi cu ochii înţelegerii. Deci cunoaşterea Sfinţilor 
nu e comună cu a altora, ci este excepţională şi deosebită, distingându-se mult 
de a acelora.” (Sf. Chiril al Alexandriei, Comentariu la Evanghelia Sfântului 
Ioan, cartea a zecea, Introducere, în PSB, vol. 41, p. 898) 


„Deşi vedem acum ca prin oglindă şi în ghicitură şi cunoaştem în parte, 
după cuvântul lui Pavel (1 Cor., 13, 12), dacă nu rătăcim în afara scumpătăţii 


s% 'Tâlcuirea Pr. Stăniloae: Fiul lui Dumnezeu, venit prin umanitatea asumată aproape de noi, 
Îşi face prin aceasta cunoscute unele însuşiri superioare creaturii, deci proprii firii Sale 
dumnezeieşti. Dar întrucât le face cunoscute numai prin manifestări omeneşti, ele ni se fac 
transparente numai ca printr-o oglindă. Formele omeneşti prin care se arată sunt un fel de 
imagini ale lor, dar imagini pline de realitatea acelora. Din cele dumnezeieşti împlinite prin 
umanitate, cunoaştem ca prin oglindă cele făcute înainte de întrupare. Din ele cunoaştem deci 
şi unitatea Lui de fiinţă cu Tatăl. (n.s. 1603, p. 842) 

9 Tâlcuirea Pr. Stăniloae: Virtutea luminează mintea, pentru că o scapă de pasiunile care o 
îngustează şi o alipesc exclusiv de cele trupeşti şi de cele ale lumii acesteia. În general, 
cunoaşterea lui Dumnezeu este rodul iubirii dovedite prin faptele împlinirii poruncilor Lui, 
care sunt fapte ale binelui. Din iubirea practică vine cunoaşterea lui Dumnezeu, căci ea îi 
aduce omului iubirea lui Dumnezeu şi prin aceasta simţirea, sau trăirea Lui. (n.s. 1708, p. 
898) 

dogmelor, ci urmărim ţinta Sfintei şi de Dumnezeu insuflatei Scripturi, vom 
avea o cunoştinţă care nu este nedesăvârşită, pe care nu o poate dobândi cineva 
decât dacă îl luminează Sfântul Duh“'%.” (Sf. Chiril al Alexandriei, Comentariu 
la Evanghelia Sfântului loan, cartea a unsprezecea, cap. 2, în PSB, vol. 41, p. 
998) 


„Dar socotesc că trebuie să cercetăm cu iubire de învăţătură în ce mod 
ne-a spus Hristos că împlineşte în noi desăvârşita cunoaştere a singurului şi 
adevăratului Dumnezeu. Observă cum cunoaşterea nu se împlineşte fără privirea 
la EI (Fiul) şi, deci, fără Sfântul Duh“; monada (unitatea) dumnezeiască se 
cunoaşte şi se crede în Treime, potrivit Scripturilor. ludeii, călăuziţi de poruncile 
lui Moise spre despărțirea de mulți zei mincinoşi, au fost îndemnați să se 
apropie şi să slujească singurului şi adevăratului Dumnezeu: Să te temi de 
Domnul Dumnezeul tău, zice Legea, şi numai Lui să-l slujeşti (Deut., 6, 13). Dar 
cei ce se închinau şi erau alipiţi singurului Dumnezeu, ca unii ce încă nu aveau 
cunoaşterea Celui închinat, sunt chemaţi acum prin cuvintele Mântuitorului 
nostru la EI, ca să înveţe că El nu e numai Unul şi adevăratul Creator al tuturor, 
ci că e şi Tată, şi să afle pe Cine a născut, mai bine-zis să-L şi vadă pe EI 
întocmai în chipul Lui neschimbat, adică în Fiul. Căci prin chip trece cineva 
foarte uşor la vederea întocmai a arhetipului.” (Sf. Chiril al Alexandriei, 
Comentariu la Evanghelia Sfântului loan, cartea a unsprezecea, cap. 5, în PSB, 
vol. 41, p. 1016) 


„Căci cea mai deplină cunoaştere a lui Dumnezeu şi a stăpânirii Lui 
peste toate nu constă numai în a şti că Dumnezeu există, ci că e şi Tată şi al cui 
Tată este, ştiindu-se şi de împreună-existenţa Sfântului Duh. Căci numai a şti că 
este Dumnezeu nu ne este potrivit nouă, ci celor de sub Lege. Aceasta nu întrece 
măsura înţelegerii iudaice“. Şi precum Legea n-a desăvârşit nimic, dându-ne o 


S10 Tâlcuirea Pr. Stăniloae: În învăţătura Despre Sfânta Treime, chiar dacă nu o putem 
pătrunde în toată bogăţia ei nesfârşită, este adevărul fundamental. Numai primind-o pe aceasta 
rămânem în cadrul Adevărului. Din ea se explică toate cele bune, se explică toate aşa cum 
trebuie. Când admitem Sfânta Treime, admitem şi pe Duhul, care nu poate să nu lucreze în 
noi. Faptul că ne simţim ridicaţi în cunoaştere şi simţire peste cele ale naturii este o dovadă a 
unei legături cu un plan personal mai presus de lume, la care nu ne poate ridica decât 
Persoana Duhului, prin care se susţine comuniunea între alte două Persoane mai presus de 
lume. (n.s. 1878, p. 998) 

SI! Tâlcuirea Pr. Stăniloae: Cunoaştem pe Dumnezeu privind spiritual la lisus Hristos, la 
cuvintele, la faptele, la viaţa Lui pilduitoare, care nu are loc fără lucrarea Lui în noi. Numai 
trăindu-L ca Persoană desăvârşită, arătată ca atare şi în umanitatea Lui, cunoaştem pe 
Dumnezeu în mod concret şi prin experienţă vie. Cunoaşterea unei relaţii impersonale ne lasă 
într-o cugetare teoretică, în câteva formulări abstracte. (n.s. 1916, p. 1016) 

S12 Tâlcuirea Pr. Stăniloae: A cunoaște doar în general că există un Dumnezeu e potrivit celor 
ce cugetă un dumnezeu care ne lasă supuşi unei legi nepăsătoare. Un astfel de dumnezeu n-a 
putut face lumea decât dintr-o necesitate, ordinea ei reflectând o anumită ordine căreia îi este 
supus şi el. (n.s. 1928, p. 1024) 

învăţătură pregătitoare şi neputând să ne ducă la evlavia virtuţii, aşa a dat şi o 
cunoştinţă nedeplină despre Dumnezeu, despărțind numai de iubirea faţă de zeii 
cu nume necunoscute şi îndemnând la închinarea adusă Dumnezeului Cel Unul 
şi adevărat: Să nu ai, zice, alți dumnezei afară de Mine! Să te temi de Domnul 
Dumnezeul tău şi numai Lui să-l slujeşti (leş., 20, 3; Deut., 6, 13).” (Sf. Chiril al 
Alexandriei, Comentariu la Evanghelia Sfântului loan, cartea a unsprezecea, 
cap. 7, în PSB, vol. 41, p. 1024) 


„Căci n-a terminat Unul-Născut să ne descopere înţelesul tainei Sale, 
descoperindu-L la început celor ce L-au urmat întâi“!5, ci săvârşeşte aceasta 
pururea, semănând în fiecare luminarea prin Duhul şi călăuzind spre cunoaşterea 
celor mai presus de minte şi cuvânt pe cei ce-L iubesc pe E1“'?.” (Sf. Chiril al 
Alexandriei, Comentariu la Evanghelia Sfântului loan, cartea a unsprezecea, 


cap. 12, în PSB, vol. 41, pp. 1070-1071) 


„Dumnezeu nu este cunoscut numai prin acea admiraţie a substanţei Sale 
de necuprins, (...) ci El se manifestă şi prin măreţia creaţiei Sale, prin judecata 
Sa dreaptă şi prin ajutorul şi asistenţa acordate zilnic. Constatăm acestea când 
cercetăm cu mintea foarte limpede ce face El pentru sfinţii Săi de-a lungul 
veacurilor, cum guvernează, orânduieşte şi conduce cu puterea Sa tot universul, 
când admirăm cu cutremurul inimii nemărginirea ştiinţei Sale, şi pătrunderea 
privirii Lui, căreia nu-i poate scăpa nici un secret al inimilor.” (Sf. loan Casian, 
Convorbiri duhovniceşti, partea I, Întâia convorbire cu părintele Moise, cap. XV, 
1, în PSB, vol. 57, p. 319) 


„(...) prin dragoste şi stăruinţă era (Pafnutie — n.L.P.) mai presus de toți 
şi în cunoașterea ştiinţei dumnezeieşti.” (Sf. loan Casian, Convorbiri 
duhovniceşti, Partea I, Convorbirea cu părintele Pafnutie, cap. I, 3, în PSB, vol. 
57, p. 345) 


s13 Tâlcuirea Pr. Stăniloae: Hristos va continua în veci să ne descopere taina Sa, ca Cel născut 
din Tatăl. Teologia, sau învăţătura despre Dumnezeu, poate progresa astfel în veci. Ea va 
putea aduce veşnic ceva nou, dar rămânând aceeaşi, întrucât taina naşterii Fiului din Tatăl, 
taina iubirii Tatălui faţă de Fiul şi a Fiului faţă de Tatăl, deci şi a cunoaşterii de către noi a 
Tatălui şi a Fiului, nu se epuizează niciodată. Aşa-zisa modernizare a credinţei creştine nu 
constă în părăsirea învăţăturii despre deoființimea Tatălui şi a Fiului, ci în adâncirea ei. O 
părăsire a acestei învățături, cum fac sectele neoprotestante, nu e o înaintare continuă în 
înţelegerea ei, ci o părăsire a misterului care face posibilă o înaintare veşnică în cunoaştere. 
(n.s. 2022, p. 1070) 

S14 Tâlcuirea Pr. Stăniloae: Numai cei ce iubesc pe Fiul şi pe Tatăl, ca pe Cei ce-i iubesc pe ei, 
Îi pot cunoaşte în calitatea Lor adevărată, ca Tată şi Fiu: pe Tatăl, iubind pe Fiul şi, în EL, pe 
oameni, şi pe Fiul, ca Cel ce Îl iubeşte pe Tatăl, fiind şi EL iubit de Tatăl, pentru ca să se 
întâmple aceasta prin EI şi cu oamenii. (n.s. 2023, p. 1071) 

„(...) nu-L cunoaşte pe Dumnezeu cine-L tăgăduieşte născut în trup.” (Sf. 
Ioan Casian, Convorbiri duhovniceşti, Despre Intruparea Domnului, cartea a III- 
a, cap. X, 6, în PSB, vol. 57, p. 798) 


„(...) Dumnezeu n-ar fi putut fi cunoscut de om, dacă nu i-ar fi atribuit El 
însuşi cunoaşterea.” (Sf. loan Casian, Convorbiri duhovniceşti, Despre 
Intruparea Domnului, cartea a IV-a, cap. II, 3, în PSB, vol. 57, p. 807) 


„Să Te caut, Doamne, invocându-Te şi să Te invoc, crezând în Tine. Căci 
ne-ai fost predicat nouă. Te invocă, Doamne, credința mea, pe care mi-ai dat-o, 
mi-ai inspirat-o, prin umanitatea Fiului Tău, prin servirea predicatorului Tău (Ps. 
138, 8).” (Fericitul Augustin, Confessiones - Mărturisiri, cartea |, |, (1), în PSB, 
vol. 64, p. 63) 


„Ai lovit inima mea cu cuvântul Tău şi Te-am iubit. Dar cerul şi 
pământul şi toate câte sunt în ele, iată din toate părţile îmi spun să Te iubesc şi 
nu încetează de a grăi tuturor, ca să nu aibă cuvânt de apărare (Rom., 1, 20.).” 
(Fericitul Augustin, Confessiones - Mărturisiri, cartea a X-a, VI, (8), în PSB, 
vol. 64, p. 208) 


„ŞI ce este acest Dumnezeu? 

Am întrebat pământul, şi mi-a răspuns: Nu sunt eu şi cele ce sunt pe 
pământ mi-au răspuns acelaşi lucru. Am întrebat marea şi străfundurile şi 
târâtoarele sufletelor vii şi mi-au răspuns: Nu suntem Dumnezeul tău, caută 
deasupra noastră. Am întrebat adierile care suflă şi a zis tot aerul cu locuitorii 
săl: Se înşeală Anaximenes, eu nu sunt Dumnezeu. Am întrebat cerul, soarele, 
luna şi stelele şi îmi răspund: Nici noi nu suntem Dumnezeul pe care-L cauţi. Şi 
am zis tuturor acestora care înconjoară uşile trupului meu: spuneți-mi despre 
Dumnezeul meu, ceea ce nu sunteţi voi, spuneţi-mi ceva despre El. Şi au 
exclamat cu voce mare: E/ ne-a făcut pe noi. Întrebarea mea era cercetarea mea 
şi răspunsul lor era frumuseţea lor.” (Fericitul Augustin, Confessiones  - 
Mărturisiri, cartea a X-a, VI, (9), în PSB, vol. 64, p. 209) 


„Târziu Te-am iubit, Frumuseţe atât de veche şi atât de nouă, târziu Te- 
am iubit. Şi iată Tu erai înlăuntrul meu şi cu eram în afară şi acolo Te căutam şi 
dădeam năvală, eu cel urât, în aceste lucruri frumoase pe care Tu le-ai făcut. Tu 
erai cu mine şi eu nu eram cu Tine. Mă ţineau departe de Tine acele lucruri care, 
dacă nu ar fi în Tine, nu ar exista. M-ai chemat şi m-ai strigat şi ai rupt surzenia 
mea, ai strălucit şi ai alungat orbirea mea, Tu ai răspândit mireasmă şi am 
respirat şi suspin după Tine, Te-am gustat şi mi-e foame şi sete, m-ai atins şi ard 
de dorință după pacea Ta.” (Fericitul Augustin, Confessiones - Mărturisiri, 
cartea a X-a, XXVII, (38), în PSB, vol. 64, pp. 224-225) 

„(...) unul dintre filosofi s-a apropiat de dreptul Antonie, zicând: Cum 
faci faţă, părinte, lipsit cum eşti de mângâierea tăbliţelor? La care Antonie spuse: 
O, filosofule, tăbliţa mea este natura creaturilor şi este prezentă când vreau şi 
îmi reciteşte cuvintele lui Dumnezeu.” (Casiodor, Istoria Bisericească tripartită, 
cartea a VIII-a, cap. I, în PSB, vol. 75, p. 316) 


„lar Vasile din Capadocia, această culme a dreptăţii, spune: meditaţia 
repetată şi exerciţiul fac ştiinţa umană mai bună, aceea care este acordată prin 
harul lui Dumnezeu, adică dreptatea, răbdarea şi mila. Ştiinţa omenească vor 
putea să o primească şi cei pătimaşi, dar de cea divină sunt capabili numai cei 
nepătimaşi.” (Casiodor, Istoria Bisericească tripartită, cartea a VIII-a, cap. ], în 
PSB, vol. 75, p. 318) 


„(...) dacă înaintăm drept, conform raţiunii şi firii, spre ceea ce 
reprezentăm prin ființă şi rațiune, vom cunoaşte şi noi printr-o atingere simplă 
(ami mpospoim) fără nici o iscodire, care singură prilejuieşte greşeala şi 
rătăcirea, toate în mod divin, atât cât ne e cu putinţă, nemaipersistând din pricina 
neştiinţei în mişcarea în jurul lor, ca unii ce ne-am unit mintea şi rațiunea noastră 
cu Mintea cea mare, cu Rațiunea (Logosul) şi Duhul, mai bine zis pe noi întregi 
cu Dumnezeu întreg, ca un chip cu modelul lui“?. 

Aceasta o dezvoltă şi în cuvântarea despre grindină, zicând: Și atunci, pe 
aceia îi va primi lumina negrăită şi contemplarea Sfintei şi Împărăteştii Treimi, 
Care îi va lumina mai limpede şi mai curat şi se va uni întreagă cu mintea 
întreagă. Pe această singură o şi numesc eu Împărăţia Cerurilor (Sf. Grigorie 
Teologul, PG 35, 945 C).” (Sf. Maxim Mărturisitorul, Ambigua, partea a doua, 
Th-i, în PSB, vol. 80, p. 89) 


„(...) urmând lui Dumnezeu care-l chema şi ridicându-se peste toate cele 
de aici, (Moise — n.L.P.) a intrat în întunericul unde era Dumnezeu, adică în 
vieţuirea cea fără formă, nevăzută şi netrupească, cu mintea eliberată de orice 
legătură cu altceva afară de Dumnezeu“. Şi aflându-se în aceasta, pe cât era cu 


S15 Tâlcuirea Pr. Stăniloae: Atât raţiunea cât şi firea noastră sunt chipuri ale lui Dumnezeu, 


căci Dumnezeu este şi esenţă şi gândire. Prin amândouă trebuie să înaintăm spre Dumnezeu, 
adică nu numai printr-o cugetare dreaptă, ci şi prin întreaga conformare a fiinţei noastre cu 
modelul divin. Făcând astfel, ajungem în atingerea directă şi simplă a lui Dumnezeu, nu-L 
mai deducem prin complicate operaţii raționale în mod indirect din creaturi. Vom pătrunde cu 
mintea, cu raţiunea şi cu duhul nostru în Mintea cea mare, în Rațiunea şi Duhul, ca o icoană în 
model. În viitoarea odihnă fericită în Dumnezeu vom rămâne veşnic necăzuţi. Prin aceasta, 
sfântul Maxim respinge mitul origenist despre căderile şi suişurile alternative din şi în acea 
odihnă. (n.s. 59, p. 89) 

6 Tâlcuirea Pr. Stăniloae: Încă Aristotel a susținut că orice lucru cunoscut dă o formă minţii. 
Dacă mintea se înalță la contemplarea lui Dumnezeu cel nemărginit, părăsind legătura cu 
orice lucru definit, ea nu se mai modelează după nici un chip definit, ci trăieşte simplu 
sentimentul prezenţei infinite a lui Dumnezeu. Astfel, după sfântul Maxim, întunericul divin 
are un caracter pozitiv, nu unul negativ, deşi e o vieţuire în nevăzut şi netulburată de simţirile 

putință firii omeneşti să se învrednicească de ea, primeşte, ca pe o cunună 
vrednică de acea fericită urcare, cunoştinţa care depăşeşte (circumscrie) 
începutul (devenirea) timpului şi al firii, făcându-şi chip şi pildă a virtuţilor pe 
Dumnezeu însuşi. Şi modelându-se frumos după Acela, ca o scrisoare care 
păstrează imitaţia arhetipului, coboară de pe munte arătând, însemnat pe faţa sa, 
şi celorlalți semeni harul slavei de care s-a împărtăşit, oferindu-se şi înfăţişându- 
se cu îmbelşugare ca unul ce s-a întipărit de chipul dumnezeiesc“!.” (Sf. Maxim 
Mărturisitorul, Ambigua, partea a doua, 15, în PSB, vol. 80,p. 117) 


„(...) er (sfinţi — n.L.P.) nu au privit ca noi nici creaţiunea, nici Sfânta 
Scriptură, în chip material şi coborât. Ei nu s-au folosit numai de simţire, de 
suprafeţe şi de figuri spre dobândirea cunoştinţei fericite a lui Dumnezeu, de 
litere şi de silabe, din care vine greşeala şi înşelăciunea în aprecierea adevărului, 
ci numai de mintea singură, atotcurăţită şi izbăvită de toată ceața materială. Dacă 
deci voim să judecăm cu bună credincioşie, cercetând mintal raţiunile celor 
sensibile, să privim la ei cum înaintează corect pe cărarea dreaptă, spre 
cunoştinţa fără greşeală a lui Dumnezeu şi a celor dumnezeieşti.” (Sf. Maxim 
Mărturisitorul, Ambigua, partea a doua, 44, în PSB, vol. 80, pp. 157-158) 


„Căci socotesc că cele petrecute la Schimbarea la Faţă, pe munte, arată 
în chip tainic cele două moduri generale ale teologiei: şi anume cel dintâi şi 
simplu şi necauzat care prin tăcere afirmă cu adevărat dumnezeirea prin singura 
şi totala negaţie şi lauda cuvenită a transcendenţei ei, şi cel următor acestuia şi 
compus, care o descrie în chip măreț prin afirmare din cele cauzate. Prin acestea, 
pe cât e cu putinţă oamenilor să primească cunoştinţa înălţată despre Dumnezeu 
şi cele dumnezeieşti, ne duce, prin simbolurile potrivite nouă, spre amândouă 
modurile, dezvăluindu-ne, prin înţelegerea binecredincioasă a lucrurilor, 
rațiunile amândurora şi învăţându-ne că simbol al celui dintâi e tot ce e mai 
presus de simţire, iar al celui de al doilea este ansamblul măreţelor opere supuse 
simţurilor. Căci din simbolurile mai presus de simţuri credem numai că adevărul 


trupului. O pildă de depăşire a formelor avem în comuniunea cu orice persoană. (n.s. 108, p. 
117) 

S17 Tâlcuirea Pr. Stăniloae: Caracterul pozitiv al întunericului divin în care intră Moise (şi 
orice sfânt) îl arată sfântul Maxim şi prin afirmarea că în acel întuneric, sau în acea stare fără 
formă a minţii, el primeşte cunoştinţa care depăşeşte timpul şi devenirea, sau uită de începutul 
firii şi nu mai are conştiinţa sfârşitului ei. Tot o notă pozitivă a acestei stări este că în ea 
sufletul se întipăreşte, prin virtuţi, de Dumnezeu însuşi, aflându-se în intimă comuniune cu El. 
Aceasta o putem înţelege dacă ţinem seama de faptul că virtuțile sunt deprinderi contrare 
strângerii egoiste în noi înşine; ele sunt îmbrățişări generoase ale tuturor. Cine este mai 
prezent în toate şi mai susţinător al tuturor decât Dumnezeu? În măsura în care nu ne mai 
strângem în noi înşine, ci ne lărgim în Dumnezeu prin comuniunea cu EI, adică în măsura în 
care nu ne mai îngustăm în forme definite, le îmbrăţişăm pe toate, după pilda lui Dumnezeu şi 
împreună cu EI, adică dobândim virtuțile. Se conciliază aci structurile iubirii cu infinitatea 
neîngustată de egoism în forme (Sf. Grigorie Palama, Cuv. JI] triada post., Filoc. rom., VII, p. 
340). (n.s. 109, p. 117-118) 

mai presus de rațiune şi minte există, neîndrăznind nicidecum să cercetăm, sau 
neputând să înţelegem ce şi cum şi care este şi unde şi când, evitând impietatea 
iscodirii. lar din cele supuse simţurilor, pe cât ne e cu putinţă, primind numai 
prin cugetare raţiunile descărnate, ca trepte ale cunoştinţei despre Dumnezeu, 


spunem că El e toate câte L-am cunoscut din făpturile Lui în calitate de 


cauză“!*.” (Sf. Maxim Mărturisitorul, Ambigua, partea a doua, 46b, în PSB, vol. 


80, pp. 162-163) 


„(...) fericita şi sfânta dumnezeire este după ființă supranegrăită şi 
supranecunoscută şi infinit mai presus de toată infinitatea, nelăsând celor de 
după ea nici urma cea mai subțire de cuprindere şi nedând vreuneia din existenţe 
nici o idee de cum sau în ce măsură este tot ea şi unime şi treime. Căci nu poate 
fi necreatul cuprins de creatură, nici infinitul înţeles de cele mărginite.” (Sf. 
Maxim Mărturisitorul, Ambigua, partea a doua, 48, în PSB, vol. 80, p. 164) 


„EI este cunoscut numai prin credinţă, şi aceasta din făpturile Lui; este 
cunoscut numai că este, nu ce este; şi că este Făcător şi Ziditor a tot veacul 
(eonul) şi a tuturor celor din veac (din eon) şi din timp.” (Sf. Maxim 
Mărturisitorul, Ambigua, partea a doua, 62, în PSB, vol. 80, p. 177) 


S15 Tâlcuirea Pr. Stăniloae: Schimbarea la față mai reprezintă şi cele două moduri ale 
cunoaşterii de Dumnezeu: cea afirmativă şi cea negativă. Teologia afirmativă cunoaşte pe 
Dumnezeu din zidirile Lui, atribuindu-l într-un grad mare, în calitate de cauză, toate însuşirile 
făpturilor. Făpturile sunt astfel simboluri de care se foloseşte modul afirmativ de cunoaştere a 
lui Dumnezeu. Întrucât acest mod de cunoaştere vrea să cunoască ceea ce este Dumnezeu, el 
se bazează mai mult pe rațiunile descărnate ale cugetări. 

Teologia negativă sau modul negativ al cunoaşterii lui Dumnezeu renunţă la toate atributele 
împrumutate din făpturi. Se precizează aici însă că renunţarea aceasta se referă numai la 
atributele deduse din cele supuse simţurilor. Deci poate folosi ca simboluri cele mai presus de 
simţuri. Dar întrucât şi ideile despre Dumnezeu ne vin din lucrurile sensibile, renunţarea la tot 
ce e sensibil înseamnă de fapt renunţarea la aceste idei. Dacă totuşi ceva superior simţurilor 
poate servi ca simbol al lui Dumnezeu, aceasta e ceva superior ideilor despre EI, e o realitate 
neconstruită şi nededusă de minte, ci apărând spiritului în mod apofatic din trăirea lui 
Dumnezeu însuşi. Deci modul acesta al teologiei nu e un mod intelectual, ci experimental 
duhovnicesc, nici nu foloseşte alte făpturi superioare celor sensibile, ca mijloace ale 
cunoaşterii lui Dumnezeu, ci cunoaşte pe Dumnezeu din Dumnezeu însuşi, din experierea 
negrăită a prezenţei Lui. Dar întrucât această prezenţă e pe măsura receptivității omului, ea e 
numită de sfântul Maxim tot simbol. 

Aceasta e lumina dumnezeiască. De fapt, atât din ceea ce a spus sfântul Maxim mai înainte, 
cât şi din faptul că pe Tabor s-au arătat pe de o parte chipurile sensibile ale lui Moise şi Ilie, 
pe de alta, o lumină mai presus de simţuri, se poate spune că Dumnezeu S-a făcut cunoscut 
sau Se poate face cunoscut atât din formele sensibile ale luminii, cât şi din lumina mai presus 
de simţuri. Ambele sunt simboluri ale lui Dumnezeu, pentru că El nu Se arată cu totul 
descoperit. Lumina aceea, fiind fără forme, ne face cunoscut pe Dumnezeu în mod simplu, 
sau ca simplă prezenţă supremă, neprecizat prin atribute, care nu pot reda nici ele exact pe 
Dumnezeu cel mai presus de toate atributele. Un Dumnezeu ascuns în apofaticul Său mai 
presus de raţiuni e un Dumnezeu infinit şi indefinit, cum nu e Dumnezeul lui Origen. (n.s. 
208, p. 163) 

„Dumnezeu este infinit, ceea ce înseamnă că nu are margine“. Căci 
marginea e proprie celui ce se diferenţiază prin patru margini: prin centru, linie, 
suprafaţă şi soliditate, ba încă şi prin trei dimensiuni: lungime, lăţime şi 
adâncime, care şi ele se diferențiază prin şase margini, fiecare adică fiind 
circumscrisă de două, de pildă lungimea prin cea de sus şi cea de jos, lăţimea 
prin cea de-a dreapta şi cea de-a stânga, adâncimea prin marginea dinainte şi 
dindărăt. Și iarăşi, aceleaşi noţiuni comune prezintă pe Dumnezeu indefinit, 
adică neprimitor de o dezvoltare ce trece prin stări proprii noi entitatea şi 
neavând nici poziţia în spaţiu, nici început sau sfârşit în timp“. Apoi îl socotesc 
fără figură, ca unul ce nu e un chip exterior, nu e nici în patru unghiuri, nu stă 
nici drept, nu e nici povârnit în jos. În sfârşit, e nepipăit şi nevăzut, ca unul ce nu 
cade sub simţuri (căci acestea sunt proprii trupurilor). 

Aşa fiind, în urma celor arătate e absurd să se considere că Dumnezeu e 
trup şi e silit să Se împartă în părţi, din care Se compune iarăşi ca trup. Căci 
Dumnezeu e cu totul fără părţi, pentru că e cu desăvârşire fără cantitate; şi e cu 
desăvârşire fără cantitate, pentru că e cu desăvârşire fără calitate; şi e cu 
desăvârşire fără calitate, pentru că e cu totul simplu; şi e cu totul simplu, pentru 
că e cu totul nesupus distanțelor; şi e cu totul nesupus distanțelor, pentru că e cu 
totul infinit; şi e cu totul infinit, pentru că e cu totul nemișcat (căci nu se mişcă 
niciodată Cel ce nu are unde să Se mişte); şi e cu totul nemişcat, pentru că e cu 
desăvârşire fără de început (căci nu are ceva înainte de EI şi mai mare, nici ceva 
împreună cu EI şi egal, nici ceva după EI şi care ar putea să fie pe măsura Lui şi 
să-L încapă); şi e cu totul fără de început, pentru că e cu totul nefăcut; şi e cu 
totul nefăcut, pentru că e cu desăvârşire unul şi atotsingur; şi e cu totul unul şi 
atotsingur, pentru că e cu desăvârşire în afară de relaţie şi de aceea e cu totul 
negrăit şi necunoscut şi marginea atotsingură a toată cunoştinţa celor ce se mişcă 
spre El bine şi în chip demn de Dumnezeu, fiind posibilă o unică cunoaştere 


S19 Tâlcuirea Pr. Stăniloae: Deşi sfântul Maxim, urmând sfântului Grigorie, afirmă că, în mod 
natural, nu cunoaştem decât faptul că Dumnezeu există, nu şi ce este EI, totuşi, urmând  ace- 
luiaşi sfânt, adaugă că în cunoştinţa că Dumnezeu există, este implicată şi cunoştinţa că 
Dumnezeu este infinit. Căci când se spune Dumnezeu, sau Dumnezeu există, se spune că 
există o ființă infinită. Totuşi sfântul Grigorie şi sfântul Maxim rămân şi prin aceasta 
consecvenţi cu ei înşişi. Căci a şti de infinitatea lui Dumnezeu încă nu înseamnă a cunoaşte pe 
Dumnezeu în fiinţa Lui, infinitatea fiind ceva din cele ce sunt în jurul fiinţei lui Dumnezeu, nu 
însăşi fiinţa lui Dumnezeu. Dar chiar infinitatea ÎL arată pe Dumnezeu ca neputând fi cuprins 
cu mintea, ca fiind mister mai presus de cuprinderea noastră. E o cunoştinţă în necunoaştere. 
(n.s. 257, pp. 205-206) 

s% Tâlcuirea Pr. Stăniloae: Sfântul Maxim, urmând iarăşi sfântului Grigorie, face o distincţie 
între infinitatea lui Dumnezeu şi caracterul Lui indefinit. Dacă infinitatea înseamnă lipsa de 
margini, indefinitul constă în lipsa de dezvoltare, de stări succesive definite, de poziţia în 
spaţiu şi de începutul şi sfârşitul în timp. Indefinitul este deci una cu neschimbabilitatea, 
nespaţialitatea şi eternitatea. Afirmând infinitatea apofatică a lui Dumnezeu, sfântul Maxim, 
ca şi sfântul Grigorie, se opunea nu numai lui Eunomie, ci şi lui Origen, care defineau pe 
Dumnezeu raţionalizîndu-L. (n.s. 258, p. 206) 

adevărată cu privire la EL: faptul de a nu fi cunoscut?!” (Sf. Maxim 
Mărturisitorul, Ambigua, partea a doua, 79b, în PSB, vol. 80, pp. 205-206) 


„Bine a spus deci dascălul (Sf. Grigorie Teologul — n.L.P.) că, pe de o 
parte, sensurile cuvântului despre dumnezeire sunt multe, dar din ele învăţăm 
numai că este Dumnezeu, pe de alta, că înțelegerile lor sunt dificile şi din ele 
învăţăm ce nu este Dumnezeu. Aceasta pentru a potoli curiozitatea nefolositoare 
şi păgubitoare a celor ce socotesc că Dumnezeu poate fi cuprins în plăsmuirile 
goale ale cugetării lor, care nu poate cuprinde cu adevărat nici măcar unul dintre 
lucruri, după rațiunea după care este şi există.” (Sf. Maxim Mărturisitorul, 
Ambigua, partea a doua, 84, în PSB, vol. 80, p. 227) 


„Dumnezeu nu este cunoscut niciodată ce este din cele ce sunt fiinţa Lui, 
adică din fiinţa însăşi. Căci o noţiune care să exprime ce este e imposibilă şi la 
fel de inaccesibilă întregii zidiri văzute şi nevăzute. Dumnezeu Se face cunoscut 
celor ce văd din cele din jurul fiinţei, însă numai că este, şi aceasta, când sunt 
bine şi binecredincios contemplate. Căci toate cele din jurul fiinţei arată nu ce 
este, ci ce nu este, ca, de exemplu, însuşirea de a fi nefăcut, de a nu avea o 
origine, infinitatea, necorporalitatea şi toate cele asemenea câte sunt în jurul 
fiinţei şi înfăţişează ce nu este ea, nu ce este ea. Dar raţiunile proniei şi ale 
judecății, după care toate cu înţelepciune se chivernisesc, ca şi înfăţişarea 
armonioasă a firii în legătură cu Dumnezeu, care e împreunată cu acelea, arată 
pe Creatorul în mod proporțional, însă numai că este. 

Deci negaţiunile opuse afirmaţiunilor se conciliază cu acestea şi se 
substituie între ele. Astfel, negațiunile, indicând nu ce este Dumnezeu, ci ce nu 
este, se unesc cu afirmaţiile în jurul faptului că e ceva Acel ce nu este aceasta 
sau aceea; iar afirmaţiunile, indicând numai că este, dar nu şi ce este Acela, se 


1 Tâlcuirea Pr. Stăniloae: Dumnezeu este cunoscut nu numai că este şi că este infinit, 
indefinit şi etern, ci şi că e în afară de relaţie, fiind unul şi atotsingur, neatârnător de ceva, 
neimplicând altceva. Dar chiar prin aceasta e totodată necunoscut, fiind în afară de orice 
legătură cu altele prin care ar putea fi cunoscut. Oricine este în relaţie nu e singur, nici numai 
unul ci se află fără voia lui în legătură cu toate cele ce există şi nu e unul în sens absolut. Dar 
dacă e în afara oricărei relaţii, nu poate fi cunoscut, căci cunoaşterea celui în relație implică 
cunoaşterea lui împreună cu cele în relaţie. Totuşi se cunoaşte cu privire la EI acest fapt: că nu 
poate fi cunoscut. O spusese aceasta sfântul Grigorie de Nyssa în Viaţa lui Moise: cu cât urcă 
mintea în cunoaştere, urcă în a cunoaşte că nu cunoaşte. Cunoaşterea că Dumnezeu nu poate fi 
cunoscut e şi ea o cunoaştere. Ea implică o maturizare a spiritului uman. Dar ea implică 
cunoaşterea că Dumnezeu există şi că e dincolo de orice relaţie. Într-un fel tainic spiritul îşi dă 
seama că Dumnezeu există şi că e mai presus de orice relaţie şi de orice cuprindere. Dacă ar fi 
în relaţie, ar avea ceva deasupra Lui, în afara relaţiei, căci trebuie să fie ceva care e mai presus 
de toate, care nu depinde de nimic, ci de care depind toate. Toate cele cunoscute trimit la 
existența Lui ascunsă. Însăşi aspiraţia celui ce cunoaşte, care nu încetează după ce le-a 
cunoscut pe toate, îi dă convingerea existenţei Lui ca a Celui ce e mai presus de puterea 
noastră. Sfântul Maxim dezvoltă ideea apofatismului lui Dumnezeu pentru a combate pe 
eunomieni. (n.s. 259, pp. 206-207) 

unesc cu negaţiunile în jurul faptului că nu e ceva cunoscut Acel ce este ceva. 
Ele indică prin ele contradicţia ca opoziţie, dar aplicate la Dumnezeu indică 


= 


unirea extremelor prin coincidenţă“?.” (Sf. Maxim Mărturisitorul, Ambigua, 
partea a doua, 99, în PSB, vol. 80, pp. 248-249) 


„Căci ca să dobândeşti virtutea, cauţi să cunoşti prin rațiune natura 
lucrurilor, iar ca să ajungi la unirea nerătăcitoare circumscrii cu mintea mişcarea 
a tot veacul şi timpul“. lar odată cu acestea se iveşte în tine dorinţa tot mai 
fierbinte după Dumnezeu, care te îndeamnă să te întinzi spre Cel dorit pe măsura 
infinităţii lui şi ţi se face necuprinsă pe măsura necuprinsului Celui dorit. Căci 
sfârşitul ei este Dumnezeu, care este împlinirea dorinței celor vrednici, ca 
bucuria de sine existentă de toate bunătăţile*.” (Sf. Maxim Mărturisitorul, 
Epistole, Partea a Doua, Către Prea Cuviosul presbiter Marin, în PSB, vol. 81, p. 
176) 


Cunoaşterea lui Dumnezeu în viaţa viitoare“ 


2 'Tâlcuirea Pr. Stăniloae: Fără întruparea Cuvântului, întipăririle Lui în creaţiune ne-ar da 
numai o cunoştinţă a celor din jurul Lui, iar despre fiinţa Lui, numai cunoştinţa faptului că 
este, nu şi ce este. Astfel, din creațiune adunăm numai negaţiuni şi afirmaţiuni referitoare la 
cele din jurul fiinţei şi la faptul că ea este. Combinându-le în ele însele, afirmaţiunile şi 
negaţiunile par să se contrazică; dar dacă le referim la Dumnezeu, ele se armonizează, întrucât 
coincid spunându-ne că Dumnezeu este, dar nu ce este, în fiinţa Lui. Fiinţa Lui e mai presus şi 
de unele şi de altele, dar le uneşte şi pe unele şi pe altele. (n.s. 319, p. 249) 

Tâlcuirea Pr. Stăniloae: Cunoştinţa deplină e cea care circumscrie mişcarea tuturor, cea care 
le vede pe toate în diversitatea lor unitară. Prin cunoştinţă şi virtute se întreţine dorul nesfârşit 
de Dumnezeu. Vreau să fiu tot mai bun. Voiesc să cunosc tot mai mult. (n.s. 349, p. 176) 
““Tâlcuirea Pr. Stăniloae: Dumnezeu este bucuria de sine, autoipostatică a bunătăţii, întrucât 
pe de o parte nu le are pe acelea de nicăieri de altundeva, iar pe de alta, le trăieşte în mod 
personal, sau El este însăşi personificarea lor. Căci numai o persoană poate avea bucuria de 
ele. Avem un dor infinit, sau un dor de infinitate. Dar în acelaşi timp acest dor infinit ne e 
satisfăcut de Dumnezeu. El e dorul nostru satisfăcut. Bucuria Lui de bunătăţi devine bucuria 
noastră. În El ne săturăm setea de infinitate. Sfântul Maxim consideră pe Dumnezeu ca 
Persoană, ca ipostas de infinitate ori mai presus de infinitate. Infinitatea nu există decât în 
Persoana lui Dumnezeu (Capete gnostice II, 49). Ajunşi în EI, am ajuns la capătul dorului. 
Dar în acest capăt aflăm totodată infinitul. Persoana lui Dumnezeu este izvorul infinitului 
veşnic viu. Nu infinitatea este izvorul Persoanei, ci invers. Căci infinitatea în afara Persoanei e 
monotonă, e o repetiție inconştientă, supusă aceloraşi legi definite şi în număr finit, repetate la 
infinit. (n.s. 350, p. 176). 


s5 Referindu-se la cunoaşterea lui Dumnezeu atât în viaţa aceasta cât şi în viaţa viitoare, 
Sfântul loan Gură de Aur spune: Drepții, aici — jos sau acolo — sus, sunt necontenit cu 
Împăratul, dar acolo sus într-un mod superior şi mult mai intim, nu prin simbol (imagine) şi 
credinţă, ci faţă către faţă. - Sf. loan Gură de Aur, Omilii la Epistola către Filipeni, UI, 3, 
P.G., LXII, col. 202-203. — n.L.P. 


206 


„În veacul viitor, când va fi trecut tot ce se vede, după cuvântul 
Domnului, care zice; Cerul şi pământul vor trece, dar cuvintele Mele nu vor 
trece (Mt., 24, 35), şi când vom trece la viaţa aceea care e mai presus de ochi şi 
de auz şi de cugetare, nu vom mai cunoaşte din parte, prin opere, firea Celui 
bun, ca acum, nici nu se va mai înţelege din lucrarea în cele ce se văd Cel ce e 
peste toate, ci fără îndoială se va cuprinde altfel chipul fericirii negrăite şi va fi 
un alt mod al participării, care nu se poate sui acum la inima omului.” (Sf. 
Grigorie de Nyssa, Tâlcuire amănunţită la Cântarea Cântărilor, omilia a XI-a, 
în PSB, vol. 29, pp. 267-268) 


„Ba, cum a spus Mântuitorul: Fericiţi vor fi cei prigoniți pentru dreptate, 
fiindcă vor avea ca răsplată în ceruri pe Dumnezeul şi Mântuitorul tuturor, care 
le este şi acum ajutor; şi vor vedea atunci şi taina lui Hristos.” (Sf. Chiril al 
Alexandriei, Glafire la Facere, cartea a patra a Glafirelor la Facere, 1, în PSB, 
vol. 39, p. 119) 


„Atunci Îl vom cunoaşte nu din cele ce este ca om, ci din cele ce este 
Dumnezeu adevărat, fund terminată iconomia pentru care S-a făcut şi om. Căci 
vor înceta, precum se cuvine raţiunile întrupării şi se va introduce o cunoştinţă 
mai înaltă şi va străluci în noi o înţelegere dumnezeiască a mântuirii prin El într- 
o slavă dumnezeiască”.” (Sf. Chiril al Alexandriei, G/afire la Ieşire, cartea a 
doua a Glafirelor la Ieşire, 2, în PSB, vol. 39, p. 290) 


„(...) la apariţia cunoştinţei mai strălucitoare de atunci, va dispărea într- 
un fel oarecare vederea (contemplarea) Lui prin ghicitură (...)%. ” (Sf. Chiril al 
Alexandriei, Glafire la Ieşire, cartea a doua a Glafirelor la Ieşire, 2, în PSB, vol. 
39, p. 293) 


s% 'Tâlcuirea Pr. Stăniloae: De-abia în viaţa viitoare vom pătrunde în tot conţinutul tainei lui 
Hristos: ce a adus EI prin întrupare oamenilor, ce înseamnă pentru umanitatea Lui întruparea 
Lui, ce minune a transparenţei pentru divin are în sine omenescul. (n.s. 205b, p. 119) 

S7 Tâlcuirea Pr. Stăniloae: Aceasta nu înseamnă o lepădare a trupului, căci EI, Cel ce a înviat 
cu trupul, va şedea de-a dreapta Tatălui şi Împărăţia Lui nu va avea sfârşit. Dar trupul nu-L va 
mai acoperi ca un strat opac, nici nu va fi supus raţiunilor de acum ale materiei, deci nici ale 
trupului. Căci nu va avea nevoie de hrană şi nu va fi supus coruperii. Trupul va rămânea şi de 
aceea vom rămânea şi noi cu trupul. Căci vom învia cu el ca şi Hristos, dar va fi un mediu 
străveziu al Duhului. Iconomia sau lucrarea mântuirii asupra oamenilor va înceta, căci ea 
înseamnă o lucrare de ridicare a lor la starea în care Duhul plin de Dumnezeu copleşeşte legile 
materiei. Cei ce au voit să primească mântuirea, au ajuns la acel vârf, iar asupra celorlalţi 
iarăşi nu se mai lucrează. (n.s. 502, p. 290) 

S% 'Tâlcuirea Pr. Stăniloae: Cunoştinţa de aici despre Dumnezeu Cel în Treime şi despre 
Hristos, Persoana unică în două firi, nu vor fi contrazise de cunoştinţa din viaţa viitoare, dar 
ea va fi atât de adâncită şi de luminată, încât va fi copleşită de cea de atunci. E ceea ce se 
întâmplă cu persoanele scumpe nouă după ce am trăit o viaţă întreagă cu ele. Ele sunt pentru 
noi identice şi totuşi parcă abia acum le cunoaştem cu adevărat. (n.s. 514, p. 293) 

Epectaza“” 


„„.. dorinţa ta e îndreptată spre ceea ce este înainte şi spre care nu te 
saturi niciodată să alergi, căci nu cunoşti vreo săturare de bine, ci dorinţa 
priveşte mereu spre mai mult. Locul de lângă Mine este atât de larg că cel ce a 
pătruns în el nu ajunge niciodată la capătul lui.” (Sf. Grigorie de Nyssa, Despre 
viața lui Moise sau despre desăvârşirea prin virtute, în PSB, vol. 29, p. 95) 


„Nu mai gustă hrana pământească cel ce se desfată cu ceea ce curge de 
sus, ci ajungând sus, pe însăşi creasta muntelui, ca un sculptor priceput care şi-a 


modelat toată statuia vieţii sale, la capătul lucrării sale nu pune sfârşit 


lucrului.” (Sf. Grigorie de Nyssa, Despre viața lui Moise sau despre 


desăvârşirea prin virtute, în PSB, vol. 29, p. 108) 


s9 Epectaza (gr. EN€KTOOIG, E0g — întindere, urcuș). Este învăţătura dezvoltată de Sfântul 
Grigorie de Nyssa, aceasta constituind de fapt unul dintre aspectele cele mai originale ale 
gândirii marelui capadocian. Epectaza este un progres neîncetat în virtute şi cunoaşterea lui 
Dumnezeu, căci viaţa creştină presupune un urcuş continuu spre desăvârşirea a cărei hotar 
este nehotărnicirea. Potrivit acestei învățături, sufletul, atras fiind de Dumnezeu, este într-un 
continuu urcuş către treptele superioare ale plenitudinii harului. Îndumnezeirea omului, aici pe 
pământ, ca şi în veşnicie, implică un progres permanent şi o întindere fără sfârşit. Este şi o 
formă de stabilitate, căci sufletul este fericit, participând la Dumnezeu, dar şi o continuă 
mişcare ascendentă, fără limite, către înălțimi, căci orice treaptă pe care o urcă dă totdeauna, 
înaintând, spre una superioară şi astfel sufletul se aprinde mereu de dorinţa de a urca mai sus. 
Este o dorire continuă, în afara oricărei saturări, a celui cufundat în vederea lui Dumnezeu, 
Dumnezeu dându-i o vedere mereu nouă. Această mişcare este născută de distanța mereu 
infinită dintre ceea ce posedă el din Dumnezeu şi ceea ce Dumnezeu este (...) (Jean Danielou, 
Platonisme et theologie mystique, Paris, 1944, pp. 305-307). După câteva secole de la trecerea 
în veşnicie a Sfântului Grigorie de Nyssa, Sfântul Simeon Noul Teolog, făcând referire la 
această învăţătură, într-unul din imnele sale spune: Când beau, atunci însetez. Băutura e 
foarte dulce; şi o gustare potoleşte toată setea miloanelor de oameni, totuşi însetez pururea 
să beau, trecând mereu peste orice sete. Poftesc să am totul şi să beau, de e cu putinţă, toate 
abisurile deodată. Dar cum aceasta e cu neputinţă îţi spun că totdeauna însetez, deşi este apă 
în gura mea, curgând, ţâşnind, revărsându-se totdeauna peste margini. Dar văzând 
adâncurile (abisurile), socotesc că nu beau nimic, dorind să am totul; şi având cu 
îmbelşugare totul în mâinile mele, sunt mereu sărac, deşi am unit cu puţinul, în mod 
neîndoielnic, totul (|mnul XXIII). — n.L.P. 

s Tâlcuirea Pr. Stăniloae: În două înţelesuri, Moise nu pune sfârşit lucrului său: a) legea lui 
are o permanenţă netrecătoare, după înţelesul ei duhovnicesc; b) el rămâne viu la Dumnezeu, 
urcând veşnic în contemplarea şi în unirea cu El. Prin aceasta, oricât şi-a modelat chipul vieţii 
sale după Dumnezeu, acest chip se modelează mai departe, în veci. Căci desăvârşirea nu are 
hotar, fiind infinită. Cine ar socoti că a isprăvit de modelat chipul său, îl închide în finit, şi 
întrucât modelarea se face după Dumnezeu, L-ar socoti şi pe Dumnezeu finit. Moise ajunge la 
sfârşitul vieţii lui pe cel mai înalt munte, adică la cea mai înaltă împlinire. Şi totuşi, continuă 
înaintarea în desăvârşirea în planul vieţii viitoare. (n.s. 81, p. 108). 

„... ceilalți care aveau în adâncul lor dorul dumnezeiesc, nu se săturau 
niciodată în poftirea lor, ci din tot ce le venea de la Dumnezeu spre a se bucura 
de Cel dorit făceau materie ce hrănea o şi mai puternică poftire.” (Sf. Grigorie 
de Nyssa, Tâlcuire amănunţită la Cântarea Cântărilor, omiha |, în PSB, vol. 29, 
p. 126) 


„Aşa şi acum, sufletul ce se uneşte cu Dumnezeu nu se mai satură de 


ceea ce gustă“!. Cu cât se umple mai mult de gustare, cu atât se aprinde mai 


mult de dorință.” (Sf. Grigorie de Nyssa, Tălcuire amănunțită la Cântarea 
Cântărilor, omilia |, în PSB, vol. 29, p. 126) 


„Căci sufletul se face necontenit mai mare ca sine, prin împărtăşire de 


Cel mai presus de sine, şi nu încetează de a creşte *7.” (Sf. Grigorie de Nyssa, 


Tălcuire amănunţită la Cântarea Cântărilor, omilia V, în PSB, vol. 29, p. 185) 


„(...) după ce s-a împărtăşit de bunătăţi“” cât a putut e atrasă iarăşi 


printr-un nou început, ca şi când nu s-ar fi împărtăşit încă de bunătăţi, spre 
împărtăşirea de frumuseţea aflătoare mai sus, aşa încât, pe măsura înaintării spre 
ceea ce îi apare înainte, îi creşte şi dorinţa, şi din pricina mărimii covârşitoare a 


S Tâlcuirea Pr. Stăniloae: Aici sfântul Grigorie de Nyssa se dovedeşte cugetând contrar lui 
Origen, care socotea că sufletele vor ajunge în viaţa viitoare la o săturare de gustarea dulceţii 
lui Dumnezeu şi de aceea vor tinde spre alte coborâri în trup, urmate de noi dorinţe de a se 
despărți de el, pentru a se întoarce din nou în Dumnezeu. Aici se resping toate teoriile 
reîncarnărilor. Dumnezeu e infinit în dulceaţa Lui, şi sufletul are dorinţa de a înainta la 
nesfârşit în gustarea acestei dulceți nemonotone a iubirii Lui, pentru că el însuşi este capabil 
de o iubire sporită la nesfârşit. Numai un suflet mărginit în capacitatea lui de cunoaştere şi de 
iubire ajunge la o săturare de aceasta şi doreşte să coboare la reluarea unui nou urcuş spre 
Dumnezeu, după ce i s-a făcut din nou dor de EI. Numai un dumnezeu care devine monoton, 
deci mărginit în ceea ce ne poate oferi ca dragoste de om, poate plictisi pe cineva de relaţia 
iubitoare cu el. Putinţa sufletului de a se împărtăşi de Dumnezeu, dar de a şi înainta în această 
împărtăşire are la bază şi învăţătura despre deosebirea între fiinţa şi energiile lui Dumnezeu. 
În energiile trăite ale lui Dumnezeu e dată şi simţirea infinităţii fiinţei din care ele pornesc, dar 
şi putinţa înaintării neîncetate şi nesfârşite în împărtăşirea cu ele. (n.s. 27, p.126) 

s% Tâlcuirea Pr. Stăniloae: Sufletul n-ar putea spori prin împărtăşirea de Binele dumnezeiesc, 
dacă Acesta nu s-ar arăta tot mai înalt şi la nesfârşit pe măsură ce sufletul sporeşte în 
împărtăşirea de El. Binele coboară la sufletul de pe treptele coborâte ca acesta să poată 
participa la El. Căci şi această coborâre din iubire ţine de firea binelui. Dar apoi urcă, pe 
măsura urcării sufletului, în împărtăşirea de EI, ca să râvnească a se împărtăşi de stările tot 
mai înalte ale Lui. El coboară şi urcă pentru suflet, dar în sine rămâne mereu infinit. Şi cum 
această râvnă de împărtăşire a sufletului este nesfârşită, nesfârşit este şi binele dumnezeiesc. 
Se vede şi de aici cât e opus este sfântul Grigorie de Nyssa origenismului, care, urmând lui 
Platon, socotea că sufletul se va sătura odată de atâta dulceaţă, mărginită totuşi, a lui 
Dumnezeu şi se va cobori ca să înceapă un nou urcuş. (n.s. 114, p.185) 

S53 Este vorba despre relaţia sufletului omului cu Hristos, pe care Sfântul Grigorie o aseamănă 
cu iubirea dintre mire şi mireasă, mirele fiind Hristos, iar mireasa, sufletul. În limba greacă, 
sufletul e de genul feminin. - n.L.P. 

bunătăţilor, ce se află totdeauna deasupra, pare să înceapă pentru prima oară 
urcuşul. Căci nici cel ce s-a ridicat nu va fi scutit de trebuinţa de a se ridica 
mereu, nici celui ce aleargă spre Domnul nu i se va împuţina mărimea distanţei 
de străbătut, spre Dumnezeu“. Căci pururi trebuie să se ridice oamenii şi 
niciodată nu trebuie să înceteze de a se apropia prin alergare.” (Sf. Grigorie de 
Nyssa, Tălcuire amănunţită la Cântarea Cântărilor, omiha V, în PSB, vol. 29, p. 
185) 


„Căci totdeauna binele prezent, oricât ar părea că e de mare şi de 
desăvârşit, e început al unuia mai presus de el şi mai mare.” (Sf. Grigorie de 
Nyssa, Tălcuire amănunțită la Cântarea Cântărilor, omilia VI, în PSB, vol. 29, 
pp. 191-192) 


„ ..„ se cuvine să fericim sufletul pentru acestea, ca pe unul ce a ajuns în 
urcuşul spre înălțime la treapta cea mai de sus între cele dorite. Căci ce fericire 
mai mare s-ar putea cugeta, decât a vedea pe Dumnezeu? Dar şi aceasta fiind un 
sfârşit al celor străbătute înainte, se face început al nădejdii celor aflate mai sus.” 
(Sf. Grigorie de Nyssa, Tăl/cuire amănunțită la Cântarea Cântărilor, omilia a 
VI-a, în PSB, vol. 29, p. 194) 


„(...) măreţia firii dumnezeieşti nu e hotărnicită de nici o margine şi nu e 
vreun hotar în cunoaşterea celor cercetate, la care ar trebui să se oprească din 
mersul înainte cel ce urmăreşte cele înalte; ci că cel ce aleargă, printr-o 
înţelegere mai înaltă, spre mintea (înţelesul) de sus, trebuie să se poarte astfel ca 
toată desăvârşirea cunoaşterii, la care poate ajunge firea omenească, să i se facă 
început al pofiirii celor mai înalte“”.” (Sf. Grigorie de Nyssa, Tâlcuire 
amănunţită la Cântarea Cântărilor, omila VI, în PSB, vol. 29, pp. 194-195) 


„(...) mult e totdeauna ceea ce se află în firea fericită a bunătăţilor, dar e 
nesfârşit mai mult ceea ce-i mai presus de ceea ce se apucă mereu; şi aceasta se 
întâmplă pururi celui ce se împărtăşeşte, pricinuindu-li-se celor ce se 
împărtăşesc, în toată nesfârşirea veacurilor, o creştere prin cele necontenit mai 
mari. Căci cel curat cu inima, după cuvântul nemincinos al Stăpânului, vede pe 


s4 Tâlcuirea Pr. Stăniloae: Orice treaptă e punct de plecare pentru un nou suiş, căci ea 
deschide vederea şi calea spre o treaptă mai înaltă. Şi aşa niciodată nu se va împuţina distanţa 
pe care sufletul trebuie să o parcurgă spre Dumnezeu, oricât de sus ar fi ajuns, adică chiar 
dacă calea parcursă şi lăsată în urmă se măreşte mereu. Sfântul Grigorie respinge stăruitor 
teoria origenistă despre plictiseala la care ajunge sufletul în Dumnezeu, fapt care implică o 
mărginire a fericirii pe care Dumnezeu o poate da. (n.s. 115, p.185) 

S55 Tâlcuirea Pr. Stăniloae: E o învăţătură proprie sfântului Grigorie de Nyssa aceea că orice 
țintă la care ajunge sufletul în cunoaştere şi bunătate se face începutul unei porniri spre altă 
țintă, pe care ţinta atinsă o face să se arate. Aceasta e doctrina epectazelor. Această înălţare de 
la o ţintă la alta ţine veşnic. Ea implică nesfârşirea oceanului dumnezeiesc, la a cărui margine 
nu ajungem niciodată, pentru că nu are margine. (n.s. 127, p.195) 

Dumnezeu necontenit, după măsura puterii lui, primind atâta înţelegere cât poate 
cuprinde. lar lhpsa de hotar şi necuprinsul dumnezeirii rămâne dincolo de 
cuprindere. Căci Cel a cărui măreție şi slavă nu are margini e totdeauna la fel, 
privirea contemplându-L la aceeaşi înălțime. Aceasta a strigat-o şi marele David, 
care a săvârşit urcuşurile cele bune în inimă şi a mers din putere în putere, 
zicând: Tu eşti Prea Înalt în veci, Doamne (Ps., 144, 5). Prin aceasta a indicat, 
socotesc, că în toată eternitatea veacului nesfârşit, cel ce aleargă spre Tine se 
face pururi mai mare şi mai înalt ca sine însuşi, crescând necontenit, în mod 
proporţional, prin urcuşul în cele bune. Dar Tu, acelaşi eşti, Prea Înalt, neputând 
să apari niciodată mai coborât celor ce urcă, prin aceea că eşti totdeauna în mod 
egal mai presus şi mai înalt de puterea celor ce se înalță. Aceasta am socotit, 
aşadar, că le statorniceşte Apostolul despre firea bunătăților negrăite, când zice 
că binele acela nu l-a văzut vreun ochi, chiar dacă priveşte pururea. Căci nu vede 
cât este, ci cât este cu putinţă ochiului să privească. Şi urechea nu a auzit cât este 
Cel de care se vorbeşte, chiar dacă primeşte pururea cuvântul în auz. Şi la inima 
omului nu s-a suit, chiar dacă cel curat cu inima vede cât poate. Căci ceea ce se 
cuprinde mereu e totdeauna mai mult decât cele ce s-au cuprins înainte, dar nu 
hotărniceşte în sine ceea ce se caută, ci marginea a ceea ce s-a aflat se face, celor 
ce urcă, început spre aflarea celor mai înalte. Şi nici cel ce urcă nu se opreşte 
vreodată, primind începutul din început, nici începutul celor pururea mai mari 
nu se desăvârşeşte în sine. Căci niciodată dorinţa celui ce urcă nu se opreşte la 
cele cunoscute, ci sufletul urcând printr-o altă dorire mai mare spre alta de mai 
sus, într-o urcare necontenită, înaintează pururea, prin cele mai înalte, spre Cel 
nehotărnicit*.” (Sf. Grigorie de Nyssa, Tâlcuire amănunţită la Cântarea 
Cântărilor, omiha VIII, în PSB, vol. 29, pp. 222-223) 


„Pururea Izvorul bunătăţilor atrage spre Sine pe cei ce însetează, precum 
zice Izvorul în Evanghelie: De însetează cineva, să vină la Mine să bea (In., 7, 
37). Căci în aceasta nu a dat un hotar nici setei, nici pornirii spre EI, nici plăcerii 
de a bea, ci cu întinderea poruncii în veci, uneşte şi îndemnul de a înseta, şi de a 
bea şi de a avea pornirea spre EI“. Iar celor ce au apucat să guste şi au aflat că 
bun e Domnul, gustarea li se face ca un îndemn spre împărtăşire de şi mai mult. 


s5 Tâlcuirea Pr. Stăniloae: Sfântul Grigorie expune vestita sa învăţătură despre epectaze. 
Orice ţintă atinsă în urcuşul spre Dumnezeu se face început al unui nou urcuş. Orice sfârşit e 
un început. Nici un început nu se desăvârşeşte în sine, căci după acest început, va ajunge la alt 
început. Orice început deschide drumul spre alt început. Fiecare treaptă ajunsă face cu putinţă 
urcuşul la o altă treaptă. Fiecare e un alt început, căci nici o treaptă nu mulţumeşte sau nu e 
ultima. Aceasta e /'eternel commencement la lui Charles Peguy. Acest proces se petrece cu 
sufletul cunoscător, pentru că Cel în Care înaintează nu e hotărnicit. Acest suflet creşte mereu 
în Cel nehotărnicit. (n.s. 164, p. 223) 

S5 Tâlcuirea Pr. Stăniloae: Porunca şi îndemnul Domnului: să vină la Mine şi să bea e dată 
pentru veşnicie. Deci nici setea nu se va potoli vreodată. Ci în cel ce bea, sau în cel ce gustă, 
se trezeşte dorinţa de a bea şi de a gusta mai mult. Şi izvorul e nesecat şi mereu dă ceva nou 
din el. (n.s. 165, p. 224) 

De aceea, niciodată nu lipseşte celui ce urcă îndemnul ce i se face, care îl atrage 
necontenit spre ceea ce e mai mare.” (Sf. Grigorie de Nyssa, 7ălcuire 
amănunțită la Cântarea Cântărilor, omilia VIII, în PSB, vol. 29, pp. 223-224) 


„Vezi cum drumul celor ce urcă spre Dumnezeu e fără hotar? Cum ceea 
ce cunoaşte se face necontenit început spre ceea ce e, potrivit celor spuse, 
deasupra?“ Când nădăjduim o oprire din urcuşul spre cele înalte? Ce-ar mai 
căuta cineva după ce i se recunoaşte desăvârşirea? O vedem aflându-se încă 
înăuntru şi neieşită încă în afara uşilor ei, nici desfătându-se de arătarea feţei 
Lui, ci bucurându-se încă prin auz de împărtăşirea de bunătate. Deci această 
învăţătură am aflat-o prin cele spuse, că întotdeauna li se potriveşte celor ce 


s% Tâlcuirea Pr. Stăniloae: Urcuşul spre Dumnezeu nu se isprăveşte niciodată; el nu ajunge la 
un hotar, pentru că Dumnezeu însuşi nu are hotar în fiinţa Lui, în iubirea Lui. De altfel, chiar 
înaintarea în unirea cu o persoană omenească nu are hotar. Iubirea creşte din ea însăşi în 
măsura în care se afirmă, întrucât este o relație de la persoană la persoană, apropierea unei 
persoane de alta. Iubirea creşte la nesfârşit pentru că persoana care se apropie de o altă 
persoană este indefinită în setea ei de a iui, şi persoana pe care o iubeşte este indefinită în 
vrednicia ei de a fi iubită şi în capacitatea ei de a răspunde la iubire, stimulând iubirea 
celeilalte persoane. Iubirea este nesfârşită pentru că este actualizarea indefinitului a două 
persoane în relaţia dintre ele. În iubire se activează indefinitul persoanelor ce sunt prin ființa 
lor legate şi orientate una spre alta. Dar în activarea iubirii între ele, persoanele se împărtăşesc 
de Dumnezeu, de Persoana infinită prin Sine din veci, de interesul Ei pentru persoanele 
omeneşti la nesfârşit. De aceea orice treaptă nouă în unirea cu Dumnezeu e un punct de 
plecare pentru pornirea mai departe spre o nouă treaptă de unire cu EI, pentru că EI însuşi ne 
atrage cu iubirea Lui mereu mai aproape de Sine şi ne umple de o tot mai mare iubire faţă de 
EI, care se revarsă nu numai spre noi, ci şi spre semenii noştri. În iubirea lui Dumnezeu față 
de mine simt şi iubirea Lui față de alţii şi deci iubirea Lui umplându-mă pe mine, ea se 
îndreaptă şi spre semenii mei. E o învăţătură pe care a pus-o cel mai larg în lumină sfântul 
Grigorie de Nyssa, urmând sfântului apostol Pavel (Filip., 3, 13: Cele dinapoi uitându-le, la 
țintă alerg). E învăţătura epectazelor, a întinderilor nesfârşite mai sus, care nu sunt numai 
întinderi intelectuale, ci ale întregii mele fiinţe, care cuprinde în sine nu numai setea mea de 
cunoaştere, ci setea de a fi întreg tot mai aproape de Dumnezeu. Aceasta nu înseamnă că 
sufletul nu are pe Dumnezeu, sau nu e unit cu EI şi pe treptele de mai jos. Căci şi cu o 
persoană omenească eşti mereu unit în iubire, deşi cu cât eşti mai unit cu ea, cu atât doreşti 
mereu să te uneşti şi mai mult. Urcuşul e făcut necesar nu numai de nesfârşirea lui Dumnezeu, 
ci şi de firea noastră făcută pentru infinitate, neîmpăcată cu viaţa în îngustime, în repetiţie, în 
monotonie, în nelibertate. De aceea, nu ne putem opri la nimic din cele multe, care se 
îngustează unele pe altele. Tot ce atingem pe pământ fiind finit, iar firea noastră fiind făcută 
pentru infinitate, nu se poate mulțumi cu nimic finit. Aceasta face necesar progresul şi 
schimbarea, dar schimbarea spre aceeaşi infinitate. Dar în viaţa viitoare, ajunşi în infinitatea 
lui Dumnezeu, ne vom odihni în ea, vom ajunge la o stabilitate în ea. Dar nici stabilitatea 
aceea nu va fi o încremenire, ci o lărgire. Pe când în timp şi în viaţa pământească trecem de la 
una la alta. În eternitate va fi o lărgire în aceeaşi. De altfel, în parte, experiem această lărgire 
în infinitatea lui Dumnezeu încă de aici. Apoi însuşi faptul că trebuie să ne mişcăm mereu, 
pentru a cuprinde altceva şi altceva, trecând uneori de la un conţinut la altul, cu totul contrar 
(teză-antiteză), ne arată că timpul e făcut pentru eternitate, că în timp tindem să ajungem la 
cuprinderea totului infinit, fără să ajungem vreodată să-l cuprindem în întregime. (n.s. 221, 
pp. 258-259) 

înaintează spre cele mai mari, cuvântul Apostolului, care zice: Dacă i se pare 
cuiva că a cunoscut, încă n-a cunoscut cum trebuie să cunoască (| Cor., 8, 2). 
Căci L-a cunoscut pe EI sufletul în cele dinainte, atât cât a cuprins. Dar fiindcă 
ceea ce a rămas necuprins e de nesfârşite ori mai mult decât ceea ce s-a cuprins, 
de aceea Mirele i S-a arătat de multe ori sufletului, şi ca şi când nu i-a stat încă 
înaintea ochilor, făgăduieşte prin glas că i Se va arăta miresei. 

Ca să ni se facă lucrul acesta mai lămurit, voi adăuga cuvântului o 
icoană, spre pilduire. Dacă s-ar apropia cineva de izvorul acela, de care a spus 
Scriptura că a ieşit la început din pământ şi care avea atâta mulţime de apă, că 
uda toată faţa pământului, apropiindu-se de izvor s-ar minuna de nesfârşitul 
acela de ape care ţâşneşte şi se revarsă necontenit din pământ, dar n-ar spune că 
vede toată apa. Căci cum ar vedea ceea ce e ascuns în sânul pământului? Deci 
chiar dacă ar rămâne mult timp lângă apa ce ţâşneşte, ar fi pururi la începutul 
vederii apei.“ Căci nu încetează apa de a curge pururi şi de a începe să 
țâşnească. La fel, cel ce priveşte frumuseţea cea dumnezeiască şi fără hotar, 
fiindcă ceea ce află mereu se arată mai nou şi mai minunat, decât ceea ce a 
cuprins înainte, se minunează de ceea ce apare necontenit, dar niciodată nu se 
opreşte din dorinţa de a vedea, pentru faptul că ceea ce aşteaptă e mai măreț şi 
mai dumnezeiesc, decât tot ce se vede. (...) minunându-se şi uimindu-se 
necontenit de ceea ce cunoaşte, niciodată nu-şi opreşte în cele văzute dorul de 
cel văzut.” (Sf. Grigorie de Nyssa, Tâlcuire amănunţită la Cântarea Cântărilor, 
omilia XI, în PSB, vol. 29, pp. 258-260) 


S Tâlcuirea Pr. Stăniloae: Cunoscând pe Dumnezeu, sau având simţirea bunătăţilor Lui, 
suntem pururi la începutul acestei cunoaşterii sau simțiri, cum cunoscând o persoană 
omenească, sau gustând prin iubire farmecul comuniunii cu ea, suntem pururi la începutul 
acestei cunoaşteri, sau comuniuni. Fiecare nouă cunoaştere, prin trăirea în această comuniune, 
ne stârneşte, dată fiind fericirea gustată în ea, la o altă cunoaştere şi comuniune mai bogată, 
mai substanţială. Toate cunoaşterile, toate comunicările dinainte le-am uitat, sau dacă nu le- 
am uitat, ele îşi capătă de fiecare dată noi înţelesuri, noi adâncimi, noi puteri de a ne ferici, 
mai ales dacă suntem în contact viu cu persoana respectivă şi ea ne descoperă mereu din 
farmecul ei unic şi nesfârşit. Urcuşul în intimitatea cu ea nu se sfârşeşte niciodată, dar e un 
urcuş în intimitatea aceleaşi persoane, pe care am cunoscut-o până acum, care ne este 
familiară şi ne întreţine bucuria prin această familiaritate. E un progressus în idem. E o 
înaintare, care e totodată o stabilitate, o rămânere în aceeaşi casă. E un motus stabilis, un 
status mobilis. E o adâncire în acelaşi indefinit familiar, sau infinit inepuizabil, în aceeaşi 
bucurie pe care ne-o întreține. E o îmbogăţire a noastră, dar nu o înstrăinare, ci dimpotrivă, nu 
e o risipire în noutăţile fără adâncime, de suprafaţă, în care nu ne regăsim niciodată pe noi 
înşine, în care rămânem mereu străini de identitatea noastră. (n.s. 222, pp. 259-260). 

„Nu încetează să intre (sufletul — n.L.P.) prin înaintare la cele mai înalte 
şi să iasă necontenit din cele ajunse“”.” (Sf. Grigorie de Nyssa, Tălcuire 
amănunţită la Cântarea Cântărilor, omilia a XI-a, în PSB, vol. 29, p. 277) 


„Căci cine nu ştie treptele acelea pe care a urcat Moise, care mereu se 
făcea mai mare şi niciodată nu se oprea de a creşte mai mare? A crescut la 
început, când a pus mai presus de împărăția egiptenilor ocara pentru Hristos, 
alegând mai bine să fie necăjit cu poporul lui Dumnezeu, decât să se bucure de 
gustarea vremelnică a păcatului. A crescut iarăşi când egipteanul, asuprind pe 
evreu, a omorât pe cel de alt neam, luptând pentru israelit. Şi vei înţelege, fără 
îndoială, felul creşterii, de vei lua istoria ca chip al unui înţeles mai înalt. Şi 
iarăşi s-a făcut mai mare ca sine, păzindu-şi viaţa netulburată de zgomote, prin 
îndelungata înţeleaptă petrecere în pustie. Apoi se luminează de focul din rug. Pe 
lângă acestea îşi goleşte tălpile de învelişul mort. Pierde şerpii egipteni cu 
toiagul. Scoate de sub tirania lui faraon neamul său şi îl conduce prin nor. 
Desparte marea. Acoperă sub mare tirania. Îndulceşte Mera. Înmoaie piatra. Se 
hrăneşte cu mâncarea îngerilor. Aude trâmbiţele, îndrăzneşte să se urce pe munte 
ce arde. Atinge vârful. Ajunge sub nor. Intră în întunericul în care era 
Dumnezeu. Primeşte legământul. Se face soare neapropiat celor ce se apropie, 
fulgerându-i faţa de lumină. Dar cine ar putea înfățişa prin cuvânt toate faptele 
lui şi feluritele arătări ale lui Dumnezeu? Şi totuşi cel ce s-a făcut atât de mare şi 
a ajuns la aşa de mari trepte şi s-a înălţat aşa de mult spre Dumnezeu, încă nu şi- 
a săturat dorinţa de mai mult şi se roagă să vadă pe Dumnezeu la faţă, cu toate 
că Scriptura a mărturisit încă dinainte că s-a învrednicit de convorbirea cu 
Dumnezeu, faţă în faţă. Dar nici faptul de a fi vorbit lui Dumnezeu ca unui 
prieten, nici convorbirea ce a avut-o cu Dumnezeu, gură către gură, nu-i 
potoleşte dorinţa după cele mai înalte, ci De am aflat, zice, har înaintea Ta, 
arată-mi-1e, ca să Te cunosc. Şi Cel ce făgăduieşte să-i dea harul cerut, Cel ce a 
ZIS: Te-am cunoscut pe tine mai mult decât pe toți (leş., 33, 17), trece de el în 
locul sfânt, pe piatră, acoperit fiind de mâna dumnezeiască, când sta, încât de 
abia îi vede spatele Lui, după ce a trecut.” (Sf. Grigorie de Nyssa, Tâlcuire 
amănunțită la Cântarea Cântărilor, omilia a XII-a, în PSB, vol. 29, pp. 277- 
278) 


%% Tâcuirea Pr. Stăniloae: Tot urcuşul spre Dumnezeu este o ieşire şi o intrare continuă. E o 
ieşire din starea în care ne aflăm şi o intrare în alta mai înaltă. Nu e simplă înaintarea în 
aceeaşi stare, deşi faptul că stările se continuă spre acelaşi bine tot mai înalt dă celui ce intră şi 
iese şi o statornicie. Într-un fel suntem nemulţumiţi cu starea în care ne aflăm de câtva timp, 
pentru că, cunoscându-i marginile, nu ne mai este satisfăcută setea noastră de nemărginire. 
Voim ceva nou, voim să ieşim din mărginire. Dar noul în care intrăm e din alt punct de vedere 
înrudit cu starea în care am fost. Binele, iubirea, e mereu nou şi mereu acelaşi. E un nou 
paradox: schimbarea şi stăruința. Omul e mereu nou şi mereu acelaşi în înaintarea vieţii lui, 
mai ales când înaintează în cele bune. Numai cel rău e monoton, sau în el monotonia 
copleşeşte noutatea. (n.s. 248, p. 277) 

„Sufletul care vede pe Dumnezeu şi primeşte în sine dorul cel bun după 
frumuseţea nestricăcioasă are necontenit o poftă nouă spre ceea ce e deasupra, 
neslăbindu-şi niciodată dorul prin săturare“!. De aceea nu încetează de a se 
întinde spre cele dinainte şi de a ieşi din aceea în ce este şi de a pătrunde mai 
înăuntru, unde încă nu a fost. Şi ceea ce i se arată lui mereu mai minunat şi mai 
mare, socoteşte mai prejos de ceea ce urmează, pentru faptul că ceea ce se află 
în chip necontenit este neîndoielnic mai frumos decât ceea ce a atins înainte. E 
ceea ce se întâmplă şi lui Pavel, care murea în fiecare zi (| Cor., 15, 11), fundcă 
mereu trecea la o viaţă nouă, făcându-se necontenit mort faţă de ceea ce a trecut 
şi dând uitării cele străbătute înainte*”.” (Sf. Grigorie de Nyssa, Tâlcuire 
amănunțită la Cântarea Cântărilor, omiha XII, în PSB, vol. 29, p. 284) 


„Sufletul, ieşind după cuvântul Lui şi căutând pe Cel neaflat, apoi 
chemând pe Cel neajuns de înţelesul numirilor, află de la păzitori că iubeşte pe 
Cel neajuns şi doreşte pe Cel necuprins. Prin aceasta e bătut şi rănit într-un fel 
oarecare de deznădejdea de a nu ajunge pe Cel dorit, socotind dorinţa sa fără 
împlinire şi sortită să nu se poată bucura de Cuvântul. Dar i se smulge vălul 
tristeţii, prin aceea că află că adevărata bucurie de Cel dorit e să înainteze 
pururea în căutarea Lui şi să nu înceteze niciodată din urcuş, dorinţa împlinită 
născând totdeauna altă dorire a Celui ce se află deasupra“. Deci după ce i s-a 
luat vălul deznădejdii şi a văzut frumuseţea nesperată şi necircumscrisă a Celui 


“TŢâlcuirea Pr. Stăniloae: De înaintarea în bine nu se satură sufletul niciodată. Numai de 
săvârşirea răului se satură. Ba chiar îi pare rău de săvârşirea lui, pe când de săvârşirea binelui 
nu-i pare rău niciodată. Aici e vizată teoria platonic-origenistă despre săturarea sufletelor de 
bine în preajma lui Dumnezeu şi despre coborârea de acolo pentru a ieşi din plictiseala acelei 
săturări, ceea ce le pricinuieşte o nouă încorporare. Binele este nesfârşit. E nesfârşit pentru că 
el constă în comuniunea iubitoare dintre persoane şi în primul rând între persoana noastră şi 
Persoana dumnezeiască de nesfârşită bunătate şi nesfârşit nouă în formele de manifestare ale 
bunătăţii Ei dăruitoare. (n.s. 257, p. 284) 

s% Tâlcuirea Pr. Stăniloae: Un nou sens al morţii. Nu trebuie omorât numai omul vechi odată 
pentru totdeauna, ci cel ce urcă în Hristos moare mereu faţă de starea la care a ajuns, uitând de 
ea, pentru a trece mereu la o stare nouă. (n.s. 258, p. 284) 

s% Tâcuirea Pr. Stăniloae: Un alt înţeles al bătăilor şi rănilor primite de mireasă de la îngeri şi 
al smulgerii vălurilor ei este că află de la ei că nu poate să ajungă să cuprindă pe Cuvântul cel 
necuprins. Căci nici ei nu pot să-L cuprindă. Aceasta pune un văl de tristeţe pe suflet. Dar 
vălul acesta e smuls de îngeri, prin cunoştinţa ce i-o dau că însăşi căutarea neîncetată a Lui şi 
urcuşul neoprit spre El este o cunoaştere a Lui şi deci un motiv de bucurie. Căci nu ar căuta 
sufletul neîncetat pe Dumnezeu, dacă nu ar şti de EI, dacă, într-un fel oarecare, El nu S-ar face 
simţit. În acest urcuş, sufletul simte deci că trăieşte şi cunoaşte necuprinsul lui Dumnezeu. 
Într-un fel, Îl cunoaşte în mod continuu nou, ca într-o descoperire continuu nouă. Dar dacă L- 
ar cunoaşte cineva deplin, n-ar mai avea bucuria să-L simtă ca pe Cel continuu nou, deci ca pe 


gi A ai 


nemărginirea lui Dumnezeu. (n.s. 261, p. 286) 

dorit“, ce e aflată în toată eternitatea veacurilor mereu mai mare“, se întinde cu 
un dor şi mai înfocat şi vesteşte Celui iubit (...) simţirea inimii sale, că adică 
primind săgeata aleasă a lui Dumnezeu în sine, a fost rănită, prin vârful 
credinţei, în inimă, primind în rană săgeata iubirii. lar iubirea, după cuvântul lui 
loan, este Dumnezeu.” (Sf. Grigorie de Nyssa, Tâlcuire amănunțită la Cântarea 
Cântărilor, omiha a XII-a, în PSB, vol. 29, pp. 285-286) 


„Cei ce urcă pe o scară oarecare, spre cele mai înalte, când păşesc pe 
prima treaptă, prin ea sunt ridicaţi spre cea aşezată deasupra şi iarăşi, a doua 
duce pe cel ce urcă la a treia şi aceasta, la cea următoare şi aceasta, la cea de 
după ea“. Şi astfel, cel ce urcă de la treapta în care este, înălțându-se mereu 
spre ceea ce e deasupra, ajunge la cel mai înalt vârf al urcuşului.” (Sf. Grigorie 
de Nyssa, Despre fericiri, cuvântul II, în PSB, vol. 29, p. 342) 


„(...) nu e cu putinţă să se înalțe cineva spre Dumnezeu astfel, decât 
privind mereu la cele de sus şi având dorinţa nesfârşită a celor înalte, încât să nu 
iubească şi să rămână la cele dobândite, ci să socotească drept pagubă 
neridicarea la ceea ce e mai presus.” (Sf. Grigorie de Nyssa, Despre fericiri, 
cuvântul V, în PSB, vol. 29, p. 368) 


„... graniţa binelui nici măcar n-o putem întrezări, aşa că iubirea nu se 
sfârşeşte decât o dată cu binele. La urma urmei marginea binelui este numai 
contrariul (răul). Cel a cărui fire nu acceptă răul, va înainta mereu spre binele 
nelimitat şi nesfârşit.” (Sf. Grigorie de Nyssa, Dialogul despre suflet şi înviere, 
în PSB, vol. 30, p. 382) 


„Căci participarea la bunătatea dumnezeiască îl face pe participant mai 
mare şi mai primitor de bunătăţi, fiindcă îi dă spor în forță şi mărime, aşa încât 
cel ce este hrănit cu bunătatea dumnezeiască crește mereu şi niciodată nu 
încetează de-a creşte. 


s% Tâcuirea Pr. Stăniloae: Avem aici o altă expresie paradoxală: A văzut frumusețea nesperată 
şi necircumscrisă a Celui dorit. A văzut, cu alte cuvinte, o frumuseţe pe care nu speră să o mai 
vadă, şi a văzut necircumscrierea Lui, sau a cuprins faptul că e necuprins. Simţirea frumuseţii 
pe care nu speră să o privească e mai mare decât toate frumuseţile. Într-un fel îţi dai seama de 
ea, dar în altul nu speri să o poţi sesiza. Orice frumuseţe are, dealtfel, ceva din acest caracter 
paradoxal: o vezi şi nu o poţi defini, sau vedea în întregime; o vezi şi nu o poţi circumscrie 
nici cu simţirea directă, nici în conceptele care traduc această sesizare directă, dar 
insuficientă. (n.s. 262, p. 286) 

s%5 Tâcuirea Pr. Stăniloae: Nu numai în viaţa pământească, ci în eternitatea veacurilor 
frumuseţea dumnezeiască şi necircumscrierea ei se arată mereu mai mare, dar şi lipsa 
speranţei de a o vedea întreagă sporeşte. (n.s. 263, p. 286) 

S% Tâlcuirea Pr. Stăniloae: Se pare că aici avem ideea de Scară a virtuţilor, care a devenit apoi 
atât de folosită în spiritualitatea răsăriteană. În scară, sfântul Grigorie concretizează şi mai 
mult ideea epectazelor, a urcării necontenite a sufletului de la o treaptă atinsă la alta, a cărei 
vedere o deschide treapta atinsă. (n.s. 24, p. 342) 

Deoarece izvorul de bunătăţi curge fără încetare, firea primitorului 
devine mai capabilă să-l primească şi să-l cuprindă, fiindcă nimic din ce 
primeşte nu este aici de prisos, nici fără folos, tot ceea ce curge în sufletul 
primitor apărându-i propria-i mărime. Căci amândouă cresc împreună: puterea 
hrănitoare sporeşte şi mai mult belşugul de bunătăţi, iar izvorul de hrană curge şi 
mai îmbelşugat prin lărgirea sufletului, care se face din ce în ce mai mare. 
Aşadar sufletul trebuie să se ridice la atâta sporire, încât nimeni să nu-i mai 
poată stăvili creşterea.” (Sf. Grigorie de Nyssa, Dialogul despre suflet şi înviere, 
în PSB, vol. 30, p. 385) 


„Cu cât au în ele (sufletele — n.L.P.) sentimentul duhovniceştii sporiri, 
cu atât mai mult sunt înfometate şi însetate după împărtăşirea şi creşterea (lor) în 
har. Şi cu cât se îmbogăţesc duhovniceşte, cu atât se socotesc mai sărace şi 
tânjesc de darul cel duhovnicesc, după Mirele cel ceresc. Că spune Scriptura: 
Cei ce mă mănâncă vor flămânzi încă (mai mult), iar cei ce mă beau, vor înseta 
încă (mai mult) (nţ. Sir., 24, 23).” (Sf. Macarie Egipteanul, Cele cincizeci de 
omilii duhovniceşti, omilia X, 1, în PSB, vol. 34, p. 133) 


„Desfătarea cu Dumnezeu este fără saţ şi cu cât mai mult gustă cineva şi 
mănâncă (din E), cu atât este mai flămând. Astfel de oameni au o dorinţă şi o 
iubire nepotolită față de Dumnezeu şi cu cât se silesc ca să crească şi să 
sporească (în această stare) cu atât mai mult se socotesc săraci şi lipsiţi, ca unii 
care nu posedă nimic.” (Sf. Macarie Egipteanul, Cele cincizeci de omilii 
duhovniceşti, omilia XV, 37, în PSB, vol. 34, p. 165) 


„După cum cel lacom după bogăţie, oricât de multe averi ar strânge, 
niciodată nu se satură, ci din contră, pofta (după ele) îi creşte şi mai mult; şi 
după cum cineva, sfâşiat de sete, bând băutură dulce, tot mai însetat devine; tot 
aşa, gustând cineva (din bunurile oferite de Dumnezeu) nu se satură de ele 
niciodată şi având din belşug bunurile sale, se consideră pe sine sărac.” (Sf. 
Macarie Egipteanul, Alte şapte omilii, Cuvânt despre iubire, 2-3, în PSB, vol. 
34, p. 324) 


Energiile divine 


„Însă va trebui să precizăm şi aici mai întâi ce este în fond lucrarea 
puterii lui Dumnezeu. Fa este, aşa zicând, energia sau puterea prin care 
acţionează Dumnezeu atunci când creează, când poartă de grijă de toate, când 
judecă ori când rânduieşte şi îndrumă toate la vremea lor.” (Origen, Despre 
principii, cartea întâia, XII, 2, în PSB, vol. 8, p. 68) 


Zap 


Lumina dumnezeiască“ 


„Căci harul luminii se îndreaptă spre amândouă simţurile (lui Moise — 
n.L.P.): el lumina vederea cu strălucirea razelor, iar auzul i-l lumina cu învățături 
nemuritoare.” (Sf. Grigorie de Nyssa, Despre viața lui Moise sau despre 
desăvârşirea prin virtute, în PSB, vol. 29, p. 26) 


„Acest foc alungă pe demoni, înlătură păcatul, este putere a învierii, 
lucrarea a nemuririi, iluminare a sufletelor sfinte şi sprijin al puterilor 
intelectuale. Să ne rugăm ca acest foc să vină şi la noi, pentru ca totdeauna 
umblând întru lumină, să nu lovim, vreodată, câtuşi de puţin, picioarele noastre 
de piatră, ci să fim ca nişte sfeşnice în lume, păzind cuvântul vieţii veşnice.” (Sf. 
Macarie Egipteanul, Cele cincizeci de omilii duhovniceşti, omilia XXV, 10, în 
PSB, vol. 34, p. 204) 


„Slava care a strălucit pe faţa lui Moise era o prefigurare a slavei celei 
adevărate. Atunci, iudeii nu puteau privi la faţa lui Moise (Exod, 34, 35), acum 
însă, creştinii primesc în sufletele lor această slavă luminoasă, iar întunericul, 
neputând suporta strălucirea luminii, fuge orbit.” (Sf. Macarie Egipteanul, Cele 
cincizeci de omilii duhovniceşti, omilia XLVII, 1, în PSB, vol. 34, p. 270) 


„Căci dacă şi nouă celor din lume ne sădeşte lumina Dumnezeu, El 
trebuie să se bucure ca înainte de toate celelalte, având-o în firea proprie. Sau 
dacă socotesc unii că nu-i aşa, li se va putea spune celor ce s-au hotărât să 
cugete astfel: /Înfelegeți neînțelepților din norod şi înţelepțiți-vă odată, 
nebunilor. Cel ce a sădit ureche nu aude? Sau cel ce a plăsmuit ochiul, nu vede? 
(Ps., 93, 8-9). Căci viu este cuvântul lui Dumnezeu şi lucrător şi mai ascuţit 
decât o sabie cu două ascuţişuri, pătrunzând până la despărțitura sufletului şi a 
duhului, a încheieturilor şi la măduvă şi deosebind gândurile şi sfaturile inimii, 
şi nu este zidire nearătată înaintea Lui. Şi toate sunt goale şi descoperite 
înaintea ochilor Lui (Evr., 4, 12-13).” (Sf. Chiril al Alexandriei, Închinare în 
Duh şi Adevăr, cartea a noua, în PSB, vol. 38, p. 298) 


Vederea lui Dumnezeu 


„Pe Dumnezeu nici unul din oameni nu L-a văzut, nici nu L-a cunoscut, 
cI EI s-a arătat pe Sine Însuşi (In., 1, 18; Le., 10,22). 

S-a arătat prin credinţă, singura prin care se poate vedea Dumnezeu.” 
(Epistola către Diognet, cap. VIII, 5-6, în PSB, vol. 1,p. 415) 


S47 Vezi şi studiul introductiv Dumnezeu este lumină. — n.L.P. 

„(...) cineva nu vede pe Dumnezeu din cauza înrudirii şi nici pentru că 
este spirit, ci pentru că este virtuos şi drept.” (Sf. Iustin Martirul şi Filozoful, 
Dialogul cu iudeul Tryfon, partea întâi, IV, în PSB, vol. 2, p. 125) 


„lar dacă îmi spui: Arată-mi pe Dumnezeul tău!, atunci îţi voi spune şi 
cu: Arată-mi omul din tine şi-ţi voi arăta şi eu pe Dumnezeul meu! Arată-mi că 
ochii sufletului văd şi că urechile inimii tale aud! După cum cei care privesc cu 
ochii trupului înţeleg cele ce se petrec în viaţă şi pe pământ şi fac totodată 
deosebire între lumină şi întuneric, între alb şi negru, între urât şi frumos, între 
armonios şi nearmonios, între măsurat şi nemăsurat, între excesiv şi ciuntit şi la 
fel deosebesc sunetele de sunt ascuţite sau groase sau plăcute, tot aşa se poate 
spune şi de urechile inimii şi de ochii sufletului, că le este cu putinţă să vadă pe 
Dumnezeu. Da, Dumnezeu este văzut de cei ce pot să-L vadă dacă au deschişi 
ochii sufletului. Toţi oamenii au ochi; dar unii au ochii acoperiţi cu o pieliță şi 
nu văd lumina soarelui. Pentru că orbii nu văd, nu înseamnă că lumina soarelui 
nu străluceşte, ci orbii să dea vina pe ei şi pe ochii lor. Tot aşa şi tu, o, omule, 
din pricina păcatelor şi a faptelor tale rele, ochii sufletului tău îți sunt acoperiţi 
cu o pieliță. Că omul trebuie să aibă aşa de curat sufletul ca o oglindă 
strălucitoare. După cum atunci când oglinda prinde rugină, nu se poate vedea 
chipul omului în ea, tot aşa şi un om nu poate vedea pe Dumnezeu când se află 
în el păcatul.” (Teofil al Antiohiei, 7rei cărți către Autolic, cartea întâi, II, în 
PSB, vol. 2, pp. 373-374) 


„Toate aceste păcate te întunecă. Sunt ca un gunoi, care-ţi intră în ochi, 
de nu mai poţi vedea lumina soarelui. Tot aşa şi cu tine, o, omule! Păcatele tale 
te întunecă, de nu mai poţi vedea pe Dumnezeu.” (Teofil al Antiohiei, 7rei cărți 
către Autolic, cartea întâi, II, în PSB, vol. 2, p. 374) 


„Despre chipul lui Dumnezeu nu se poate vorbi; chipul Lui nu se poate 
explica. Cu ochii trupeşti nu poate fi văzut chipul lui Dumnezeu.” (Teofil al 
Antiohiei, 7rei cărți către Autolic, cartea întâi, III, în PSB, vol. 2, p. 375) 


„După cum în om nu se vede sufletul, că este nevăzut pentru oameni, 
dar prin mişcarea trupului se înţelege că este în om suflet, tot aşa şi Dumnezeu 
nu se poate vedea cu ochii omeneşti, dar se vede şi se înţelege din purtarea Lui 
de grijă şi din lucrurile Lui. După cum când vezi pe mare o corabie bine echipată 
că aleargă şi se întoarce în port, gândeşti negreşit că este în ea un căpitan care o 
conduce, tot aşa trebuie să gândeşti că este un Dumnezeu Care conduce totul, 
chiar dacă nu-i văzut cu ochii trupului, pentru că-i necuprins. Dacă omul nu 
poate să se uite la soare, o stihie foarte mică, din pricina covârşitoarei lui călduri 
şi puteri, oare nu cu mult mai mult om muritor nu poate privi slava lui 
Dumnezeu, care-i mai presus de cuvânt?” (Teofil al Antiohiei, 7rei cărți către 
Autolic, cartea întâi, V, în PSB, vol. 2, p. 376) 

„Xenofon, elevul lui Socrate, spunea că forma adevăratului Dumnezeu 
nu se poate vedea şi că prin urmare nu trebuie s-o căutăm. Stoicul Ariston spune 
şi el că trupul lui Dumnezeu nu poate fi atins. Amândoi aceşti cugetători au 
simţit măreţia Lui, de aceea n-au mai încercat s-o caute.” (Minucius Felix, 
Dialogul Octavius, |, în PSB, vol. 3, p. 353) 


„Dumnezeul pe care-L adorăm noi nu-L arătăm, căci nu-L vedem, şi de 
aceea-L credem, pentru că suntem liberi să-L simţim şi fără să-L putem vedea. 
Nu-L vedem noi în faptele Lui? În toate mișcările lumii nu-i vedem noi puterea 
veşnic trează? Când tună, când trăzneşte, când fulgeră, când se înseninează 
cerul. 

Nu trebuie să te miri dacă nu vezi pe Dumnezeu. Vezi tu? Toate sunt 
mişcate şi purtate de vânt şi de curenţi şi, cu toate acestea, vântul şi curenţii nu-i 
putem vedea. Nu putem privi soarele care ne dă lumina. Vederea ni-i oprită şi 
slăbită de tăria razelor lui şi, dacă am încerca să-l privim mai mult, am orbi. 

Ce să spun? Dacă soarele nu-l poţi privi, cum ai putea suporta pe însuşi 
făcătorul acestui izvor de lumină? Cum L-ai putea privi pe Dumnezeu, când tu 
fugi la auzul trăsnetelor Lui? Când te ascunzi la vederea fulgerelor Lui? Cu 
ochii tăi omeneşti vrei să vezi pe Dumnezeu, când sufletul tău chiar, care-i dă 
viaţa şi graiul, nu-l poţi vedea, nici stăpâni?” (Minucius Felix, Dialogul 
Octavius, XXXII, 4-6, în PSB, vol. 3, pp. 386-387) 


„Dumnezeu Însuşi este dragoste (1 In., 4, 8, 16) şi datorită dragostei Lui 
am ajuns să-L privim.” (Clement Alexandrinul, Care bogat se va mântui?, 37.1., 
în PSB, vol. 4, p. 56) 


„(...) Hristos, singurul prin Care poate fi văzut Dumnezeu.” (Clement 
Alexandrinul, Cuvânt de îndemn către eleni (Protrepticul), cap. 1, 10.3., în PSB, 
vol. 4, p. 77) 


„Xenofon Atenianul“* ar fi scris şi el în termeni precişi despre adevăr, 
dând şi el mărturie ca Socrate, dacă nu s-ar fi temut de paharul cu otravă al lui 
Socrate; totuşi spune acelaşi lucru în cuvinte acoperite: Ce/ Care clatină pe 
toate şi le linişteşte, vădit este că e mare şi puternic. Ce fel este chipul Lui? Este 
nevăzut! Chiar soarele, care pare văzut de toţi, nici el nu îngăduie să te uiţi la 
el; iar dacă îndrăzneşti să te uiţi la el, el iţi ia vederile**.” (Clement 
Alexandrinul, Cuvânt de îndemn către eleni (Protrepticul), cap. VI, 71.3., în 
PSB, vol. 4, p. 128) 


s% 'Tâlcuirea Pr. D. Fecioru: Xenofon, istoric şi general atenian, discipol al lui Socrate (430- 
355 î.d.H.). a fost un poligraf. A scris lucrări despre Socrate (cele amintite mai sus), lucrări de 
istorie (Anabasis, Viaţa şi faptele lui Cirus, Hellenica), lucrări de filozofie, lucrări de 
economie. (n.s. 631, p. 128) 

s% Tâlcuirea Pr. D. Fecioru: Xenofon, Memor., IV, 3, 13-14. (n.s. 632, p. 128) 

„Acei dintre eleni, care au filozofat bine şi exact, L-au văzut pe 
Dumnezeu potrivit unei reflectări şi a unei întrezăriri a Dumnezeirii; că datorită 
slăbiciunii noastre imaginile adevărului ne apar aşa cum se văd imaginile în apă, 
aşa cum vedem unele lucruri prin corpurile transparente.” (Clement 
Alexandrinul, Stromatele, stromata I, cap. XIX, 94.7., în PSB, vol. 5, p. 68) 


„(...) evanghelistul Ioan, atunci când spune în Evanghelia sa: pe 
Dumnezeu nimeni nu L-a văzut vreodată (In., 1, 18), ne dă să înţelegem clar 
tuturor celor ce judecăm lucrurile, că nu există nici o fiinţă care să-L poată vedea 
pe Dumnezeu. Aşadar, acest lucru nu trebuie să-l înțelegem în sensul că după 
fire fuinţa lui Dumnezeu ar fi vizibilă, dar ar scăpa privirii făpturii prea ticăloase, 
ci în sensul că tocmai prin firea ei dumnezeirea nu poate fi văzută.” (Origen, 
Despre principii, cartea întâia, VIII, 1, în PSB, vol. 8, p. 53) 


„(...) nu printr-o lucrare a ochilor trupeşti, ci a inimii curate care are 
putere înţelegătoare, prin ea poate fi văzut Dumnezeu de cei vrednici de El. 
Găsim din belşug în toate Scripturile vechi şi noi cuvântul inimă în sensul de 
înţelegere, adică de putere de cunoaştere“!.” (Origen, Despre principii, cartea 
întâia, IX, 1, în PSB, vol. 8,p. 54) 


„(...) să putem contempla pe Dumnezeu cu inimă curată, singura în stare 
să-L vadă.” (Origen, Contra lui Celsus, cartea a VII-a, cap. XLV, în PSB, vol. 9, 
p. 482) 


„Cel care M-a văzut pe mine a văzut pe Tatăl (In., 14, 19), desigur (n-a 
văzut) figura, nici forma (Tatălui), pentru că natura divină este mai presus de 
orice compoziţie; a văzut, însă, bunătatea Lui, care ţine de esenţa Lui, esenţă 
care este asemenea şi egală cu a Acestuia (a Fiului), mai mult chiar, este 
considerată identică în Tatăl şi în Fiul”. (Sf. Vasile cel Mare, Despre Sfântul 
Duh, cap. VIII, în PSB, vol. 12, p. 37) 


„Vederea lui Dumnezeu duce la nemurire, iar nemurirea te apropie de 


Dumnezeu“?.” (Eusebiu de Cezareea, Istoria bisericească, cartea a cincea, VIII, 


8, în PSB, vol. 13, p. 198) 


5% Tâlcuirea Pr. T. Bodogae: Nici măcar de puterile îngereșşti, zice Origen în alt loc (Fragm. 
Ioan, ed. Preuschen, GCS, IV, 495) (n.s. 102, p. 53) 

S51 Tâlcuirea Pr. T. Bodogae: Inima ca organ de cunoaştere, 10 MyeuoviXOv sau principale 
mentis a fost pentru Origen, ca şi pentru moraliştii de genul lui Pascal, mai mult decât 
raţiunea, puterea de cunoaştere a omului. De aceea s-a spus că la el intuiţia primează față de 
rațiune. A se vedea Filoc., XVII, 1; XVII, 5, în traducerea noastră (volumul 7 al colecţiei). 
(n.s. 111, p. 54) 

2 Jrineu, Contra ereziilor, IV, XXXVIII, 3 = Înţ. Sol., 6, 20. 

„(...) omul nu poate să vadă faţa lui Dumnezeu şi să trăiască (leş., 33 
20), dar îngerii celor mici din Biserică văd faţa Tatălui nostru cel din ceruri 
(Mt., 18, 10). Acum, pentru că suntem înconjurați de slăbiciunea trupului, nu 
este cu neputinţă să cuprindem priveliştea arătării celei slăvite; dar îngerii, 
pentru că n-au acoperământ asemănător cu trupul nostru, nu sunt de nimic 
împiedicaţi să privească necontenit faţa slavei lui Dumnezeu. Deci şi noi, când 
vom fi fii ai învierii, atunci vom fi învredniciţi de cunoaşterea lui Dumnezeu 
faţă către faţă. Atunci, drepţii vor fi învredniciţi de bucuria privirii chipului lui 
Dumnezeu.” (Sf. Vasile cel Mare, Omilii la Psalmi, omilia la Psalmul XXXVI, 
XI, în PSB, vol. 17,p.277) 


„Și s-a arătat Domnul Dumnezeu lui Avram. 

Acum întâlnim pentru întâia oară în Scriptură cuvântul s-a arătat. 
Dumnezeiasca Scriptură n-a folosit acest cuvânt nici cu Adam, nici cu Abel, nici 
cu Noe, nici cu altcineva. Ce înseamnă, dar, aceste cuvinte: şi s-a arătat? Pentru 
ce atunci Scriptura spune în altă parte: Nimeni nu va vedea pe Dumnezeu şi va 
trăi? (leş., 33, 20). Ce putem gândi, dar, de aceste cuvinte ale Scripturii, care 
spun că Dumnezeu S-a arătat? Cum s-a arătat dreptului Avram? Oare a văzut 
Avram fiinţa lui Dumnezeu? Nu! Doamne fereşte! 

- Dar ce? 

- Dumnezeu S-a arătat aşa cum numai El singur ştie şi atât cât putea 
Avram să vadă. Iscusit este înțeleptul şi bunul nostru Stăpân! Se pogoară spre 
firea omenească şi se înfăţişează celor care se pregătesc în chip vrednic. Şi asta 
o arată prin profetul Osie, când spune: Eu am înmulțit vedeniile şi în mâinile 
proorocilor m-am asemănat (Osea, 12, 10). Isaia l-a văzut şezând pe scaun (Is., 
6, 1); dar cuvintele acestea sunt nevrednice de Dumnezeu, că Dumnezeu nu 
şade. Cum ar putea şedea pe scaun firea cea netrupească şi nepieritoare? Daniil 
iarăşi L-a văzut ca vechi de zile (Dan., 7, 22). Zaharia apoi L-a văzut într-un fel, 
iar lezechiil în alt fel. De asta Dumnezeu a spus: Eu am înmulțit vedeniile, în loc 
de: M-am arătat aşa, după vrednicia fiecăruia.” (Sf. loan Gură de Aur, Omilii la 
Facere, omilia XXXII, II, în PSB, vol. 21, p. 410) 


„Dar dacă vrem, vom vedea şi noi pe Hristos. Nu aşa cum L-au văzut 
aceia atunci în munte, ci cu mult mai strălucitor. În ziua cea din urmă, nu va veni 
aşa; atunci pe Tabor, pentru a-i cruța pe ucenici, a dat drumul numai la atâta 
strălucire cât puteau ei suferi; în ziua cea din urmă însă va veni cu însăşi slava 
Tatălui; şi nu numai cu Moise şi Ilie, ci cu oştire nenumărată de îngeri, cu 
arhangheli, cu heruvimi, cu popoarele acelea nenumărate de puteri cereşti; nu va 
avea un nor deasupra capului Lui, ci cu cerul înfăşurat. După cum atunci când se 
face judecată înaintea poporului se dau la o parte perdelele, iar judecătorii sunt 
văzuţi de toţi cei de faţă, tot aşa şi atunci, în ziua cea mare a judecății lumii, toţi 
îl vor vedea pe Hristos stând pe scaunul de judecată; toți oamenii vor sta înaintea 

Lui; şi EI, cu gura Lui, va grăi oamenilor”. (Sf. loan Gură de Aur, Omilii la 
Matei, omilia LVI, IV, în PSB, vol. 23, p. 653) 


„Ascuns de ochii oamenilor, Hristos este văzut cu adevărat doar de ochii 
sufletului, până în ziua învierii, când şi trupul se va acoperi şi se va preaslăvi cu 
lumina Duhului, (lumină) care încă de acum se află în sufletul omului — pentru 
ca şi trupul să domnească cu sufletul, (cu sufletul) care de acum a intrat în 
împărăţia lui Hristos, se odihneşte şi este luminat cu lumina cea veşnică.” (Sf. 
Macarie Egipteanul, Cele cincizeci de omilii duhovniceşti, omila II, 5, în PSB, 
vol. 34, pp. 95-96) 


„Fiecăruia dintre Părinţii Sfinţi S-a arătat după cum a voit şi după cum le 
era de folos: altfel S-a arătat lui Avraam, altfel lui Isaac, altfel lui lacob, altfel lui 
Noe, altfel lui Daniil, altfel lui David, altfel lui Solomon, altfel lui Isaia, altfel 
fiecăruia dintre Sfinţii Profeţi, altfel lui Ilie şi altfel lui Moise. (Mai mult decât 
atât), eu socotesc că Moise, pe când se afla în munte, în vremea postului celor 40 
de zile, a mers tot timpul de s-a desfătat din masa cea duhovnicească. Fiecăruia 
dintre sfinți s-a arătat după cum a voit, pentru a le da odihnă, a-i mântui şi a-i 
duce la cunoaşterea lui Dumnezeu. Pentru că toate câte voieşte poate să le facă 
şi — după cum vrea — Se micşorează, Se întrupează, Se transformă, este văzut 
întru slava Sa cea neapropiată de cei care-L iubesc, Se arată, - din multa şi 
negrăita Lui iubire — celor vrednici, după a Lui putere.” (Sf. Macarie Egipteanul, 
Cele cincizeci de omilii duhovniceşti, omilia IV, 13, în PSB, vol. 34, p. 103) 


„Pentru că fiecare trebuie să ştie că sunt şi ochi lăuntrici (pe lângă) ochii 
cei din afară, şi urechi lăuntrice, pe lângă cele din afară. Şi după cum ochii 
aceştia (trupeşti), privesc şi observă, în chip sensibil, faţa prietenului sau a celui 
iubit, tot aşa şi ochii sufletului vrednic şi credincios, luminaţi de lumina divină, 
văd şi recunosc în chip spiritual, pe prietenul cel adevărat, pe Domnul, Mirele 
cel prea dulce şi mult dorit. Fiind luminat de Duhul, cel vrednic de cinstire, 
sufletul vede în chip spiritual frumuseţea cea mult dorită şi de negrăit, este rănit 
de dragostea divină, este condus către toate virtuțile şi dobândeşte o iubire 
nemărginită şi neistovită față de Domnul.” (Sf. Macarie Egipteanul, Ce/e 
cincizeci de omilii duhovniceşti, omilia XXVIII, 5, în PSB, vol. 34, p. 225) 


„Având să coboare Atoateţiitorul Dumnezeu în chip de foc pe muntele 
Sinai, 1 s-a poruncit lui Moise să pregătească pe lIsrail spre vederea lui 
Dumnezeu. lar modul pregătirii l-a stabilit însuşi Stăpânul tuturor. Căci a zis lui 
Moise: Pogorându-te, spune poporului şi curăţă-i pe ei astăzi şi mâine. Şi să-şi 
spele hainele lor şi să stea pregătiți în ziua a treia. Că în ziua a treia, se va 
pogori Domnul pe muntele Sinai, înaintea întregului popor (leş., 19, 10-11). 

Aşadar, cei ce doresc familiaritatea cu Dumnezeu şi au ca scop să se 
înfăţişeze şi să-i slujească Lui prin râvna spre tot binele, trebuie să se curețe mai 


223 


întâi. Unul ca acesta va fi în stare să-L vadă şi pe Dumnezeu Însuşi, după 


cuvântul Mântuitorului: Fericiţi cei curaţi cu inima, că aceia vor vedea pe 
Dumnezeu (Mt., 5, 8). La această strălucire poţi vedea, dacă vrei, că a ajuns şi 
dumnezeiescul Avraam însuşi.” (Sf. Chiril al Alexandriei, Închinare în Duh şi 
Adevăr, cartea a patrusprezecea, în PSB, vol. 38, p. 501) 


„lar după ce-am dezbrăcat pe omul cel vechi care se strică după poftele 
amăgirii şi ne-am tăiat plăcerile trupului prin ascuţişul şi lucrarea duhului, ne 
arătăm pe noi înşine vrednici de-a ne împărtăşi şi de vederea dumnezeiască şi 


de-a ne face loc de odihnă al Sfintei şi celei deofiinţă Treimi“. Căci a zis 


Mântuitorul: Cel ce nu se va ruşina de Mine şi de cuvintele Mele întru acest 
neam, vom veni Eu şi Tatăl şi ne vom face locuinţă la el şi întru el vom petrece 
(In., 14, 23-24).” (Sf. Chiril al Alexandriei, Închinare în Duh şi Adevăr, cartea a 
patrusprezecea, în PSB, vol. 38, p. 502) 


„Firea dumnezeiască nu o poate privi cineva cum este. Căci e cu 
desăvârşire de nevăzut şi dincolo de toată mintea; şi întrece puterea rațiunii. Nu 
se cunoaşte decât ea singură prin Sine. Aceasta ne-o spune Hristos, zicând: 
Nimenea nu cunoaşte pe Fiul decât numai Tatăl; nici pe Tatăl nu-L cunoaşte 
cineva, cine este, fără numai Fiul şi cel căruia voieşte Fiul să-L descopere (Mt., 
15, 27). Deci frumuseţea excepţională a lui Dumnezeu şi Tatăl ne-a arătat-o 
Unul Născut, înfăţişându-Se pe Sine Însuşi ca un chip strălucitor. De aceea zice: 
Cel ce M-a văzut pe Mine, a văzut pe Tatăl (In., 14, 9). Iar pe Fiul îl vedem 


S53 Tâlcuirea Pr. Stăniloae: Cel ce voieşte să se apropie de Dumnezeu trebuie să se curețe de 
egoismul păcatelor. Căci apropierea de Dumnezeu are ca urmare slujirea binelui, care e una cu 
slujirea altora. Binele pe care vrea să şi-l facă cineva sieşi nu e bine adevărat. (n.s. 555, p. 
501) 

654 Tâlcuirea Pr. Stăniloae: Pe Dumnezeu Îl văd cei curaţi cu inima, adică cei curăţiţi de 
egoismul păcatelor. Cei păcătoşi nu se pot vedea decât pe ei înşişi şi lucrurile materiale. 
Propriu-zis ei nu văd nici sinea lor adevărată, pe cea care se poate îmbogăţi spiritual şi poate 
dăinui în veci. (n.s. 556, p. 501) 

s%5 Tâlcuirea Pr. Stăniloae: Vederea lui Dumnezeu umple pe om nu numai de viaţă, ci şi de 
bucuria care se răspândeşte pe toată ființa lui ca lumina. Căci vederea e comunicare cu 
Dumnezeu şi primirea iubirii Lui şi a sensului existenţei. Dumnezeu e văzut ca foc al iubirii 
calde şi al luminii, sau al sensului existenţei. (n.s. 557, p. 501) 

s Tâlcuirea Pr. Stăniloae: Se taie împrejur ceea ce nu ţine în mod necesar de firea omului, 
ceea ce s-a adăugat ca păcat, ceea ce închide, ceea ce reprezintă viaţa lui cea adevărată; omul 
păcatului care se învecheşte, care înaintează spre moarte, care nu se înnoieşte continuu prin 
comunicarea cu viaţa. Deschizându-se prin aceasta vieţii dumnezeieşti, poate vedea pe Sfânta 
Treime la stejarul Mamvri. Sfânta Treime e primită în firea noastră deschisă prin iubirea ei şi 
se odihneşte în iubirea noastră ospitalieră. (n.s. 558, p. 502) 

s57 Tâlcuirea Pr. Stăniloae: Vorbind de cunoaşterea exclusiv prin Sine a firii dumnezeieşti Sf. 
Chiril precizează că această cunoaştere de Sine o are firea dumnezeiască de Sine întrucât e 
ipostasiată în Persoane. Căci firea nu există decât în Persoane. lar Persoanele dumnezeieşti nu 
le cunoaşte nimeni altul, decât Ele înseşi între Ele. Pentru cunoaşterea Persoanelor 
dumnezeieşti de către creatura raţională, trebuie să intervină voinţa uneia dintre acele 

atât cu ochii inimii, cât şi cu ai trupului când primind starea de golire (chenoză), 
S-a pogorât în cele ale noastre, deşi este în chipul şi în egalitatea lui Dumnezeu 
şi Tatăl şi S-a născut din EI după fire. Căci a spus Baruch, arătând, precum 
socotesc, pe Cuvântul: Acesta e Dumnezeul nostru şi nu se va adăuga altul la 
EI. Aflat-a toată calea ştiinţei şi a dat-o pe a lui lacob, slugii Sale şi lui Israel 
cel iubit al Său. După aceasta S-a arătat pe pământ şi împreună cu oamenii a 
umblat (Baruch 3, 36-38)*%. Dar şi dumnezeiescul David ne-a spus mai înainte 
în chip lămurit: Dumnezeul dumnezeilor, Domnul a grăit şi a chemat pământul 
de la răsăritul soarelui până la apus. Din Sion este strălucirea frumuseţii Lui. 
Dumnezeu va veni în chip arătat, Dumnezeul nostru, şi nu va tăcea (Ps., 49, l- 
3). 


Căci s-a pogorât în chip de foc pe muntele Sinai. Dar că acelea erau chip 


(tip) şi altceva nimic, ne încredinţează Hristos Însuşi“. Mulțimea ludeilor 


socotea că vede cu adevărat firea negrăită, prin mijlocirea lui Moise şi prin 
conducerea lor în Horeb şi prin strângerea lor în adunare (în biserică) sub 
muntele Sinai. Şi fundcă cutremura pe ascultători şi sunetul pătrunzător al 
trâmbiţelor ce se auzea sus, socoteau că s-au făcut auzitori ai glasului 
dumnezeiesc. Dar că acestea le cugetau copilăreşte, îi încredinţează lămurit 


Persoane. Creatura rațională nu cunoaşte deci prin ea însăşi Persoanele dumnezeieşti, ci 
printr-un act de descoperire a uneia dintre Acelea de către Alta. Tatăl Îl face descoperit pe 
Fiul, întrucât Îl pune într-o relaţie cu creaţia la aducerea ei la existenţă şi prin trimiterea Lui în 
trup. Iar Fiul ÎL descoperă prin aceasta pe Tatăl cui voieşte EI şi întrucât aceasta se deschide 
atotdescoperirii voluntare a Fiului şi prin aceasta descoperirii în Sine a Tatălui. Căci Fiul se 
descoperă ca Fiu. Deci cine-L cunoaşte ca atare, sesizează referirea iubitoare a Fiului către 
Tatăl. Fiul e cunoscut ca chipul Tatălui. Dar creatura raţională fiind creată de Tatăl prin Fiul, 
ea e după chipul Tatălui, adică într-o anumită conformitate cu Fiul. În măsura în care creatura 
îşi recunoaşte dependenţa ei de un Creator, se recunoaşte ca fiu, dar nu ca fiu după fire, ci 
creat, trăind nu numai o dependenţă de izvorul ultim al existenţei, ci şi o asemănare cu o 
Persoană dumnezeiască ca Fiu suprem într-un model de dependenţă necreată. Acestea le 
spune Sf. Chiril ca să arate că evreii care n-au primit pe Hristos ca Dumnezeu, n-au cunoscut 
pe Dumnezeu. (n.s. 569, p. 320) 

S5% 'Tâlcuirea Pr. Stăniloae: Fiul S-a putut face om şi S-a putut face înţeles de oameni, pentru 
că EI a pus pecetea Sa de chip al Tatălui în oameni, fiind creaţi prin EI şi deci şi susținuți în 
dezvoltarea lor prin EI şi pentru că fiind Persoana necreatei şi veşnicei dependențe de Tatăl, ca 
Unul-Născut, a putut trăi şi ca om această dependenţă, putând realiza prin aceasta şi cu 
oamenii o comunitate de simţire față de Tatăl, supremul izvor al existenţei. Aceasta a fost o 
coborâre la creatura Sa conştientă şi o înălţare a ei la Sine, dar nu după firea Sa veşnică, ci 
după harul bunei voințe. Şi Tatălui Însuşi I-a plăcut să se aducă noi fii iubitori şi iubiţi. 
Făcându-Şi trupul propriu, Fiul lui Dumnezeu a ridicat chiar trupul creat prin El într-un fel 
părtaş la chipul Tatălui ce-l avea în Sine, la calitatea de mediu străveziu al Dumnezeirii Sale. 
De aceea Cuvântul lui Dumnezeu a putut fi cunoscut şi cu ochii trupului. (n.s. 570, p. 320) 

s% Tâlcuirea Pr. Stăniloae: Am spus într-o notă dinainte că toată creaţia e un chip complex al 
Cuvântului şi fiecare latură a ei este un chip în care e prezent EI cu vreo putere şi idee a Lui. 
Dar în unele din aceste chipuri îşi face simțită în mod deosebit de intens prezenţa Sa. Aşa şi-a 
făcut-o în focul de pe Sinai. Şi prin toate conducea profetic pe oameni spre arătarea Lui în 
trup, într-o unitate maximă cu umanitatea şi cu creaţia, care se va face descoperită în viaţa 
viitoare. (n.s. 571, p. 321) 

Dumnezeu, zicând: Glasul Lui l-aţi auzit şi chipul Lui nu l-aţi văzut (Deut., 4, 
12). Şi cuvântul Lui nu-l aveţi rămânând în voi, pentru că nu credeţi Celui ce vi 
L-a trimis pe Acela““. Deci cei ce am crezut, am văzut în Fiul pe Tatăl; pentru că 
am primit şi pe Cuvântul Lui“”.” (Sf. Chiril al Alexandriei, Glafire la Ieşire, 
cartea a doua a Glafirelor la Ieşire, 1, în PSB, vol. 39, pp. 319-321) 

„Iar că Fiul este ca un fel de faţă a lui Dumnezeu Tatăl“”, ne-a ajutat să 
învăţăm uşor Psalmistul, zicând: Unde voi pleca de la Duhul Tău şi de la faţa Ta 
unde voi fugi? (Ps., 138, 7), iar altă dată ca în numele celor ce au crezut în EI: 
Însemnatu-s-a peste noi lumina feței Tale, Doamne (Ps., 4, 6). Căci am fost 
pecetluiţi de Duhul Sfânt spre asemănarea feţei Tatălui, adică a Fiului“*.” (Sf. 
Chiril al Alexandriei, Despre Sfânta Treime, cuvântul V, în PSB, vol. 40, pp. 
194-195) 


„Căci în cei curaţi sunt temeiurile curate pentru vederea lui Dumnezeu, 
şi Hristos va străluci în ei, călăuzindu-i în chip luminat prin Duhul Său spre 
toate cele cuvenite, descoperindu-se şi arătându-Se minţii lor prin raze negrăite.” 
(Sf. Chiril al Alexandriei, Comentariu la Evanghelia Sfântului loan, cartea a 
zecea, Introducere, în PSB, vol. 41, p. 895) 


„Nu L-au văzut iudeii, fiindcă n-au crezut în El. Noi Îl vedem prin 
supunere, Îl cunoaştem prin credinţă.” (Sf. Ambrozie al Milanului, Scrisori, 
scrisoarea a LXIII-a, 4, în PSB, vol. 53, p. 248) 


s%  Ţâlcuirea Pr. Stăniloae: Aci cuvântul poate fi înţeles şi ca cuvânt rostit şi ca Persoana 


Cuvântului Dumnezeiesc. Credem ferm cuvântului ce ni se spune, când credem Celui ce-l 
rosteşte. Cuvântul ce ni-l adresează Dumnezeu nu poate să nu fie al unei Persoane. Numai aşa 
e crezut cu adevărat. (n.s. 572, p. 321) 

sl! Ţâlcuirea Pr. Stăniloae: Când credem ferm Cuvântului dumnezeiesc, credem. într-o 
Persoană dumnezeiască ce ni-L adresează. Dar această Persoană este prin ea însăşi 
cuvântătoare. Dar e cuvântătoare, pentru că e Cuvântul Tatălui. Cuvântul ne vorbeşte pentru 
că ascultă în aceasta de Tatăl Lui. Cel ce se adresează nouă, nu o face dintr-o necesitate, ci 
dintr-o relaţie de iubire şi de ascultare ce-o are faţă de Cel al cărui Cuvânt este. Astfel când 
credem Cuvântului dumnezeiesc, credem în cuvântul ascultător al Tatălui. (n.s. 573, p. 321) 

s% Tâlcuirea Pr. Stăniloae: Deşi omenescul lui Hristos nu se confundă cu dumnezeirea Lui, 
totuşi aşa cum în faţa văzută omenească se reflectă faţa (persoana) nevăzută a Lui, căci 
Persoana Lui este una care se manifestă prin amândouă firile, s-a putut spune aici că faţa 
nevăzută a lui Hristos reflectă în ea chiar faţa Tatălui. De aceea a putut spune Iisus lui Toma: 
Cel ce M-a văzut pe Mine, a văzut pe Tatăl. (n.s. 281, p. 194) 

s3 'Tâlcuirea Pr. Stăniloae: Faţa omenească a celor credincioşi în Hristos, devine asemenea 
feţei Lui, făcută ca om Frate al lor. Aceasta e o dovadă că faţa nevăzută a Fiului, ca chip al 
Tatălui, se reflectă şi în faţa Lui omenească. (n.s. 282, p. 195) 

Aducerea aminte de Dumnezeu“6* 


„A-ţi aminti de Dumnezeu înseamnă a-ţi aminti de viaţă, iar a-L uita 


înseamnă a muri”. (Actele martirice, Sfântul Teotim, episcop de Tomis, în 


PSB, vol. 11,p. 342) 


Atributele lui Dumnezeu“S* 


„Cine poate tălmăci legătura dragostei lui Dumnezeu? Cine poate spune 
îndeajuns măreţia frumuseţii Lui?” (Sf. Clement Romanul, Epistola către 
corinteni (1), cap. XLIX, în PSB, vol. 1,p. 81) 


„Cei mai mulți din oameni, îmbrăcaţi în trupul cel muritor, ca melcii în 
casa lor, şi înfăşuraţi de jur împrejur de desfătările lor, ca aricii de ţepi, au despre 


s Minunate şi antologice sunt şi următoarele cuvinte ale Sfântului Isaac Sirul referitoare la 
aducerea aminte de Dumnezeu: Adu-ţi aminte de Dumnezeu în toată vremea şi îşi va aduce şi 
EI aminte când vei cădea în cele rele (...) Pomeneşte pe Dumnezeu ca şi El să te pomenească 
totdeauna. Și pomenindu-te şi izbăvindu-te, vei lua de la EI toată fericirea. Nu uita de El, 
împrăştiindu-te în cele deşarte, ca să nu uite nici EI de tine în vremea războaielor tale. În 
vremea cind îţi merge bine, fii ascultător Lui, ca să ai în necazuri îndrăzneală faţă de EI prin 
rugăciunea neîncetată către EI, făcută din inimă. (Sf. Isaac Sirul, Cuvinte despre sfintele 
nevoinţe, cuv. V, Filocalia X). - n.L.P. 

S%5 Tâlcuirea Pr. |. Rămureanu: Sf. loan Damaschin, Sacra Parallela, Lit. D, Tit. XXI, Despre 
lauda lui Dumnezeu, P.G., XCVI, col. 520 B. (n.s. 15, p. 342) 

55 Aceste atribute ce I le dăm lui Dumnezeu sunt împrumutate de la lucrarea lui Dumnezeu în 
Univers, de la Providența generală şi particulară şi de la arătările dumnezeieşti făcute în 
templele sfinte şi prin profeţi şi Apostoli. <<Eu sunt Cel ce sunt>> (leş., 3, 14), viaţă, 
lumină, Dumnezeu, adevăr. Când Dumnezeu e preamărit drept cauză a tuturor lucrurilor este 
numit bun, înţelept, iubitor, Dumnezeul Dumnezeilor, Domnul Domnilor, Sfântul Sfinţilor, Cel 
veşnic, Cel ce există, pricinuitorul veacurilor, cunoscător, Cel ce are din belşug toate 
comorile cunoştinței, putere, cârmuitor, împărat al celor ce împărăţesc, Cel vechi de zile, Cel 
ce nu îmbătrâneşte şi nu se schimbă, mântuirea, dreptatea, sfinţenia, răscumpărarea, Cel ce 
pe toate le întrece în măreție. Unii spun că El există şi în sufletele noastre şi în trupuri, în cer 
şi pe pământ. Alţii îl numesc soare, astru, foc, apă, duh, rouă, nor, piatră, stâncă. (Pseudo- 
Dionisie Areopagitul, Despre numele divine, P.G., III, col. 5S96ABC). - apud Pr. Magistrand 
Mircea Nişcoveanu, Teologia lui Pseudo-Dionisie Areopagitul în opera <<Despre numele 
divine>>, în Ortodoxia, XVI (1964), nr. 2, pp. 255-256. Atributul existență acordat lui 
Dumnezeu se referă la tot ce există şi este mai presus de tot ce există. Atributul viață se referă 
la toate cele ce trăiesc şi este peste cele ce au viaţă. Atributul înțelepciune se raportă la fiinţele 
inteligibile, raționale şi sensibile şi stă mai presus de acestea. Dumnezeu e cunoaşterea a toate. 
E stăpânirea şi puterea şi se revarsă în tot ce există. Ceea ce este cauza tuturor nu e unul 
dintr-o mulțime de unul, ci este înainte de orice unul şi de orice mulțime şi determină orice 
unul şi orice mulțime. - Ibidem, cap. 13, 2, P.G., III, col. 977 - apud Pr. Magistrand Mircea 
Nişcoveanu, Teologia lui Pseudo-Dionisie Areopagitul..., pp. 255-256. —n.L.P. 

fericitul şi nestricăciosul Dumnezeu aceleaşi păreri ca şi despre ei înşişi. Deşi 
aceştia se găsesc alăturea de noi, nu vor să ştie că Dumnezeu ne-a dăruit atâtea şi 
atâtea daruri de care EI n-are nevoie; ne-a dăruit naşterea, EI fiind nenăscut; ne-a 
dăruit hrana, de care El n-are trebuinţă; ne-a dăruit creşterea, El, Care-i 
totdeauna egal; ne-a dăruit o bătrâneţe şi o moarte fericită, EI, Care-i nemuritor 
şi fără bătrâneţe. De aceea să nu gândească cineva că Dumnezeu are pasiuni, 
dacă se vorbeşte la evrei de mâinile, picioarele, gura şi ochii lui Dumnezeu, de 
ieşirile ş intrările Lui, de mâniile şi amenințările Lui! Să nu gândească absolut 
deloc aşa ceva, ci trebuie să gândească într-un chip mai sfânt despre Dumnezeu, 
anume că unele din aceste cuvinte au însemnare alegorică.” (Clement 
Alexandrinul, Stromatele, stromata a V-a, cap. XI, 68.1.-68.3., în PSB, vol. 5,p. 
350) 


„Desigur, însuşirile lui Dumnezeu sunt infinit superioare faţă de tot ceea 
ce cunoaşte nu numai firea omenească, ci şi fiinţele cele peste fire.” (Origen, 
Contra lui Celsus, cartea a VI-a, cap. LXII, în PSB, vol. 9, p. 424) 


„(...) Cel Atotputernic (Care este nenăscut, mai presus şi dincolo de 
toate, negrăit, insesizabil, neajuns, sălăşluind în inima neapropiatei lumini — 
cum grăiesc dumnezeieştile Scripturi).” (Eusebiu de Cezareea, Viaţa lui 
Constantin cel Mare, Cuvântare, Despre Sfântul Mormânt, 12, în PSB, vol. 14, 
p. 220) 


„Preaînaltule, Preabunule, Preamilostive, Preadreptule, Preaascunsule, 
Preaprezentule, Preafrumosule şi Preaputernice, statornic şi de necuprins, 
neschimbabil, dar schimbând toate, niciodată nou, niciodată vechi, 
preaînnoindu-le pe toate, căci duci pe cei mândri la smerenie şi ei nu ştiu cine 
creează, hrăneşte şi înfăptuieşte, deşi nimic nu-Ţi lipseşte. lubeşti şi nu Te 
aprinzi, eşti gelos şi eşti în siguranţă, Îţi pare rău şi nu suferi, Te mânii şi eşti 
liniştit, Îţi schimbi lucrurile, dar nu-Ţi schimbi planul; primeşti ceea ce 
descoperi şi nu ai pierdut niciodată, niciodată lipsit şi Te bucuri de câştiguri, 
niciodată avar, şi ceri dobânzi. Ți se dă pe deasupra, ca să fii datornic, şi cine are 
ceva să nu fie al Tău? Dai înapoi datorii, fără să fu dator cuiva, dai datoriile 
înapoi, nepierzând nimic. Şi ce am zis, Dumnezeul meu, viaţa mea, sfânta mea 
dulceaţă, sau ce zice cineva când vorbeşte despre Tine? Şi vai celor care tac 
privitor la Tine, căci locvaci fiind, ei sunt muţi.” (Fericitul Augustin, 
Confessiones - Mărturisiri, cartea |, IV, (4), în PSB, vol. 64, pp. 64-65) 


„Aşadar Tu, Doamne, le-ai creat, Tu Care eşti frumos, căci ele sunt 
frumoase, Care eşti bun, căci ele sunt bune, care exişti, căci ele există. Dar nu 
sunt atât de frumoase, nici atât de bune, nici nu sunt aşa cum eşti Tu, Făcătorul 
lor, cu care comparate nu sunt nici frumoase, nici bune, nici nu există. Ştim 
acestea şi mulțumim ie, ştim că cunoştinţa noastră comparată cu cunoaşterea 

Ta este nepricepere.” (Fericitul Augustin, Confessiones - Mărturisiri, cartea a 
XI-a, IV, (6), în PSB, vol. 64, p. 245) 


„(...) însuşirile lui Dumnezeu sunt unite şi nedespărţite.” (Boethius, 
Articole teologice, |, l, cap. IV, în PSB, vol. 72, p.21) 


„În Dumnezeu nu trebuie să căutăm nici aşezarea şi pasivitatea, căci nu 
sunt.” (Boethius, Articole teologice, |, 1, cap. IV, în PSB, vol. 72, p. 22) 


„Vrei Să-L vezi conducător? lată, îndreaptă pe cele prezente şi le 
orânduieşte pe cele viitoare. Vrei să-L vezi judecător sever? lată, pedepseşte pe 
cei vinovaţi. Vrei Să-l vezi drept şi milos? Iată, cruță pe cei nevinovaţi. Vrei să-L 
vezi în toate judecător? Iată, pretutindeni există judecata Lui. Căci ca judecător 
cercetează, ca judecător conduce; judecător dă hotărârea, judecător nimiceşte pe 
cei vinovaţi, judecător răsplăteşte pe cei nevinovaţi.” (Salvianus, Despre 
guvernarea lui Dumnezeu, cartea I, XII, 60, în PSB, vol. 72, p. 207) 


„(...) toate cele ce le spunem cu privire la noi ca avându-le, la Dumnezeu 
se cuvine să le înţelegem ca indicând o privaţiune în sensul supraabundenţei Lui 
în ele.” (Sf. Maxim Mărturisitorul, Ambigua, partea a doua, 179, în PSB, vol. 80, 
p. 347) 


„(...) mintea prea înţeleaptă, trecându-şi prin cele ce se săvârşesc potrivit 
ordinei universului puterile sale la puritatea nematerială a înţelesurilor, 
deosebeşte de cele mişcate pe Cel ce mişcă ca pe Unul şi singur şi simplu 
existând însuşi de Sine şi înţelegându-L ca fiind la fel şi cauza făcătoare şi unică 
în identitate, Îl cunoaşte ca inaccesibil după fire celorlalţi, neschimbat pentru că 
e nemișcat (căci nu are spre ce să se mişte Cel ce face şi împlineşte cele ce sunt 
şi le cuprinde ca Creator“” şi cunoaşte toate înainte de facerea lor prin infinitatea 
puterii).” (Sf. Maxim Mărturisitorul, Epistole, Partea Întâi, ep. 6, în PSB, vol. 
81, p. 50) 


„(...) atotsfinţenia, atotputernicia, atotdesăvârşirea, supradesăvârşirea, 
desăvârşirea de sine, stăpânirea prin sine, înţelepciunea de sine, şi orice altceva 


s57 Tâlcuirea Pr. Stăniloae: Dumnezeu e nemișcat, dar le face şi le umple pe toate. Aristotel 
spusese şi el că e nemişcat, dar le mişcă pe toate. El nu spusese însă clar că Dumnezeu e 
Creator. Aceasta punea sub îndoială putinţa ca Dumnezeu să le mişte singur pe toate, sau ca 
mişcarea tuturor să depindă de Dumnezeu. lar ca Cel ce nu le mişcă în mod absolut, nu e nici 
nemişcat în mod absolut de altă putere. O nemişcare absolută şi calitatea de a le mişca pe 
toate implică pe de o parte libertatea personală a lui Dumnezeu, pe de alta, capacitatea de 
Creator. Şi iarăşi pe de altă parte Sf. Maxim vede calitatea de nemişcat a lui Dumnezeu în 
faptul de a nu avea unde se mişca, dată fiind infinitatea şi desăvârşirea Lui, pe când Aristotel 
nu dăduse aceste motive. (n.s. 90, p. 50) 

natural şi dumnezeiesc, se mai spune că este o calitate naturală“. 1 se cuvine 
numai lui Dumnezeu ca Celui mai presus de ființă**.” (Sf. Maxim 
Mărturisitorul, Epistole, Partea a Doua, Scrieri, 20, în PSB, vol. 81, p. 309) 


Atribute divine - aseitatea 


„Dar eu socotesc că ei nu trebuie să ajungă până la atâta nebunie, încât să 
îndrăznească să cugete că Dumnezeu nici nu este Cel ce este. Căci El este cu 
adevărat Cel ce este. Numele acesta nu 1 se cuvine decât Lui singur în mod 
propriu şi special, chiar dacă prin abuz acest nume se dă şi altora“”*.” (Sf. Chiril 
al Alexandriei, Despre Sfânta Treime, cuvântul I, în PSB, vol. 40, p. 18) 


s% Tâlcuirea Pr. Stăniloae: Însuşirile lui Dumnezeu nu sunt deosebite de firea sau de natura 
dumnezeiască, ci sunt una cu ea. (n.s. 650, p. 309) 

s9 Tâlcuirea Pr. Stăniloae: Toate au caracterul suprafiinţial, ca şi fiinţa divină. Şi ca atare nu se 
disting de fiinţa divină cum se disting însuşirile existenţelor create, fiind determinate în parte 
de relaţia fiecăreia din ele cu altele. Kant a făcut distincţia între judecățile analitice, care spun 
doar ceva despre lucrul în care acel ceva se găseşte (omul — ființă cuvântătoare), şi 
judecăţile sintetice, care adaugă ceva nou unei existenţe (omul — ființă care se îmbracă). În 
realitate despre nici o fiinţă creată nu se poate face o judecată pur analitică, pentru că fiecare e 
ceea ce e şi printr-o relaţie cu altele: omul e ființă cuvântătoare pentru că are cui vorbi; omul 
are nevoie de atâtea lucruri deosebite de sine pentru a trăi. Dumnezeu însă nu depinde de nici 
o relaţie. EI e în Sine desăvârşit etc. Şi trebuie să existe un vârf al existenţei care are în sine 
totul. Fiecare însuşire ce I-o atribuim ţine de firea Lui. El e mai presus de orice fel de judecată 
sintetică (şi chiar analitică, în sensul celor aplicate nouă). Acest fel de a fi al Lui rămâne 
pentru noi o închipuire vagă. Totuşi intrând de bună voie în relație cu noi, ca fiinţe mărginite, 
firea Lui se arată activă potrivit trebuinţei noastre de a ne dezvolta ca ființe mărginite. Faptul 
că toate din lume sunt dependente unele de altele arată nu numai pe fiecare insuficientă sieşi 
şi neavând existenţa prin ea, ci şi pe toate. Aceasta se arată şi în faptul că nici una şi nici toate 
la un loc nu au o deplină mulţumire în relația aceasta universală şi că toate nu numai se susţin, 
ci se şi rod între ele, când nu stăruie în unirea cu Dumnezeu. Numai relația cu un Factor 
absolut suficient Luişi le poate da şi lor existenţa fermă, netrecătoare şi deplin mulţumitoare. 
(n.s. 651, p. 309) 

S7 Tâlcuirea Pr. Stăniloae: Numai lui Dumnezeu 1 se poate spune în sens propriu Cel ce este. 
Căci numai El este prin Sine. Toate celelalte pot primi acest nume numai prin abuz, căci ele 
primesc pe este de la altcineva şi până la urmă de la Dumnezeu Însuşi, care nu primeşte 
existenţa de la nimeni. (n.s. 7, p. 18) 


230 


„Dumnezeirea este o existenţă bună, în mod nefăcut şi ființial“!.” (Sf. 
Chiril al Alexandriei, Despre Sfânta Treime, cuvântul |, în PSB, vol. 40, p. 20) 


Atribute divine - atotprezenţa 


„Dumnezeu nu este cuprins, ci El este locul tuturor.” (Teofil al Antiohiei, 
Trei cărți către Autolic, cartea a doua, III, în PSB, vol. 2, p. 390) 


„Pretutindeni este Dumnezeu cu bunătatea Lui.” (Tertulian, Despre 
mărturia sufletului, VI, în PSB, vol. 3, p. 125) 


„(...) Moisi, fiind convins că nu va putea cunoaşte pe Dumnezeu cu 
înţelepciunea omenească, a zis: Arată-te pe Tine Însuţi mie (leş., 33, 13); şi s-a 
silit să intre în negură (leş., 20, 21), unde era glasul lui Dumnezeu, adică în 
gândurile cele nepătrunse şi insesizabile ale existenţei lui Dumnezeu; că 
Dumnezeu nu este în negură sau într-un loc, ci mai presus şi de spaţiu şi de timp 
şi de toate însuşirile celor create. De aceea nici nu se găseşte în vreo parte, nici 
nu conţine, nici nu este conţinut, ca să fie limitat sau tăiat. Că spune Domnul: 
Ce casă îmi veţi zidi Mie? (s., 66, 1); şi nici nu şi-a zidit Luişi casă, pentru că 
este infinit. Se spune, e drept, că cerul este scaunul Lui (Is., 66, 1), dar asta nu 
înseamnă că este mărginit, ci că se odihneşte pe el, bucurându-se de creaţia Lui.” 
(Clement Alexandrinul, Stromatele, stromata a II-a, cap. II, 6.1.-6.3., în PSB, 
vol. 5, pp. 116-117) 


„(...) nimeni nu va cugeta că acest Fiu al lui Dumnezeu, în calitatea Lui 
de Dumnezeu-Cuvântul care era la început la Dumnezeu (In., 1, 2), ar putea fi 
mărginit într-un spațiu oarecare chiar dacă-L cugetăm sub aspectul de 
Înţelepciune, sau sub cel de Adevăr, de Viaţă, de Dreptate, de Sfințire, de 
Răscumpărare, căci toate aceste numiri date Fiului nu au nevoie de spaţiu pentru 
ca să săvârşească ori să împlinească o acţiune oarecare, ci fiecare din acestea 
trebuie înţelese după măsura în care participă la puterea ori la lucrarea Lui. 


ST! Tâlcuirea Pr. Stăniloae: Existenţa prin sine ca existenţă plenară prin sine, este prin sine una 
cu bunătatea. Numai răul împuţinează şi sărăceşte existenţa. lar noi fiind creaţi după chipul 
Lui, avem şi noi putinţa să ne imprimăm tot mai mult de bunătatea Lui. Dar prin aceasta nu 
vom ajunge egali în mod ființial cu Dumnezeu, cum afirmau cei ce socoteau că Hristos şi 
oamenii, deşi sunt creaţi, pot ajunge până la o egalitate cu Dumnezeu, adică la o fiinţă 
asemănătoare în mod neschimbat cu fiinţa lui. Se afirma prin aceasta un fel de identitate 
posibilă între Dumnezeu şi creaturile care nu sunt din fiinţa Lui, ci sunt de o fiinţă 
asemănătoare. Se afirma aici un panteism virtual. Toate înaintează în mod sigur spre 
identitatea în ființă cu Dumnezeu. Acest panteism al acelora e afirmat chiar în rândurile 
următoare ale Sf. Chiril. (n.s. 12, p. 20) 

Dacă ar zice cineva că, prin cei ce se împărtăşesc din Cuvântul lui 
Dumnezeu, din Înţelepciunea Lui, din Adevărul ori din Viaţa Lui, la un moment 
dat însuşi Cuvântul sau Înţelepciunea Sa se manifestă într-un anumit loc, va 
trebui să le răspundem că, fără îndoială în calitatea Lui de Cuvânt, de 
Înţelepciune sau în orice altă calitate, El Se afla şi în Pavel, pentru că iată ce 
zicea acesta: voi căutați dovadă că Hristos grâieşte întru mine? (II Cor., 13, 3). 
Precum şi în alt loc: nu eu mai trăiesc, ci Hristos trăieşte întru mine (Gal., 2, 
20). Dar atunci, dacă Hristos Se afla în Pavel, s-ar putea îndoi cineva că tot aşa 
de sigur Se afla şi în Petru, în loan sau în oricare dintre sfinți, ba nu numai în cei 
de pe pământ, ci şi în cei din ceruri? Într-adevăr, ar fi absurd să spui că Hristos 
sălăşluia în Petru şi în Pavel, dar nu şi în arhanghelii Mihail şi Gavriil. De aici 
reiese limpede, aşadar, că dumnezeirea Fiului nu era închisă numai într-un 
anumit spaţiu, căci atunci ar fi sălăşluit numai într-unul, iar nu şi în altul; ci, 
potrivit slavei de care se bucură firile netrupeşti, trebuie să înţelegem că EI nu 
lipsea din nici unul“?.” (Origen, Despre principii, cartea a IV-a, I-II, 4, în PSB, 
vol. 8, pp. 299-300) 


„Chiar dacă Dumnezeul Cel este toate coboară prin puterea Sa cu lisus în 
viaţa oamenilor şi chiar dacă Cuvântul era la început la Dumnezeu (In., |, 1), ca 
unul Care era EI însuşi Dumnezeu şi vine spre noi, (totuşi) El nu rămâne în afara 
tronului Său, pe care nici nu-l părăseşte, ca şi cum ar exista un anumit spaţiu gol, 
iar apoi altul e plin de el, spaţiu pe care anterior nu-l cuprinsese. Dimpotrivă 
puterea şi sfinţenia lui Dumnezeu îşi găseşte locaş prin cine voieşte şi în cine îşi 
află loc, fără să-şi schimbe locul sau să şi-l părăsească şi să ocupe un altul gol. 
Când spunem că El părăseşte un loc şi umple un altul, nu afirmăm asemenea 
lucruri cu privire la spaţiu, ci vom spune că sufletul celui rău şi copleşit de 
răutate este părăsit de Dumnezeu, iar că sufletul celui ce doreşte să trăiască în 
virtute, sau al celui care progresează în ea sau deja trăieşte în virtute, spunem că 
este plin de Duh dumnezeiesc sau că se împărtăşeşte din EI. Nu trebuie să 
înţelegem că atunci când Hristos a coborât sau când Dumnezeu S-a întors spre 
oameni a lăsat un tron mai înalt şi l-a schimbat cu starea de aici, de pe pământ.” 
(Origen, Contra lui Celsus, cartea a IV-a, cap. V, în PSB, vol. 9, pp. 233-234) 


„Căci unde m-aş putea duce, Doamne, ca să pot trăi departe de Tine, să nu 
trăiesc cu Tine şi să nu-ţi slujesc ie”? (Sf. Vasile cel Mare, Epistole, epistola 
150, II, în PSB, vol. 12, p. 336) 


„(...) cuvântul lui Dumnezeu, Împăratul suprem, Care pe toate le 
străbate, în toate sălăşluieşte şi este prezent pretutindeni, atât în cer şi pe pământ, 
Se face călăuza tuturor celor nevăzute precum şi a celor văzute, mânând cu 
negrăitele-l puteri soarele, cerul şi întregul univers. Cu puterea Sa dătătoare de 


s Tâlcuirea Pr. T. Bodogae: Atât Logosul, cât şi Duhul Sfânt sunt pretutindeni de faţă şi pe 
toate fiinţele le pot atrage spre EI. (n.s. 1554, p. 300) 

putere, El Se face prezent în toate, pretutindeni purtându-Se rourând până şi 
peste soare, peste lună şi stele, lumină izvorâtă din veşnicu-l izvor de lumină...” 
(Eusebiu de Cezareea, Viaţa lui Constantin cel Mare, 15, Cuvântare, Despre 
Sfântul Momânt, în PSB., vol. 14, p. 227) 


„Căci nu a fost închis în trup; nici fiind în trup, lipsea din altă parte. Nici 
nu mişca trupul spre ceva, lăsând toate celelalte goale de lucrarea şi de purtarea 
Lui de grijă. Ci, minune covârşitoare fiind, Cuvântul nu era cuprins de ceva în 
chip deosebit; ci mai degrabă le cuprindea EI însuşi pe toate. Şi precum, deşi 
este în toată zidirea, este în afară de toate după ființă, dar este în toate prin 
puterile Lui, orânduindu-le pe toate, întinzând în toate purtarea Lui de grijă şi 
dăruind viaţă fiecăreia şi tuturor deodată, tot aşa, cuprinzând toate, este 
necuprins, fiind întreg numai în Tatăl în toate privinţele. 

Astfel fiind şi în trupul omenesc şi făcându-l viu EI însuşi, le făcea de 
asemenea vii pe toate şi era în toate şi în acelaşi timp în afară de toate. Şi 
făcându-Se cunoscut din trup prin fapte, nu era mai puţin văzut prin lucrarea Sa 
în toate. E propriu sufletului să vadă prin cugetări şi cele din afară de trupul său, 
dar nu să şi lucreze în afară de trupul său, sau să mişte cele departe de acesta 
prin prezenţa sa. Căci niciodată cugetând omul la cele de departe, nu le şi mişcă 
şi nu le mută. Nu mişcă soarele şi nu face cerul să se învârtească, şezând în casa 
sa. Ci le vede pe acestea mişcându-se şi săvârşindu-se, dar nu are şi puterea să 
facă el acestea. 

Nu aşa era însă Cuvântul lui Dumnezeu în trup. Căci nu era legat de trup, 
ci mai degrabă EI îl stăpânea pe acesta. Încât era şi în el şi în toate, ba şi în afară 
de cele ce sunt. Şi totuşi nu Se odihnea decât în Tatăl. Şi lucrul cel mai minunat 
era că vieţuia şi ca om, dar dădea în calitate de Cuvântul viaţă tuturor şi era în 
calitate de Fiul împreună cu Tatăl. 

Astfel când Fecioara Îl năştea, El nu pătimea“”, nici nu Se întina de trup, 
ci mai degrabă sfinţea şi trupul. Şi fiind în toate, nu Se împărtăşeşte de toate, ci 
mai degrabă tuturor le dă viaţă şi le hrăneşte. Căci dacă soarele făcut de EI şi 
văzut de noi se învârteşte pe cer fără să se întunece de corpurile de pe pământ pe 
care le atinge, nici nu e întunecat de întuneric, ci mai degrabă el le luminează şi 
le curăţeşte pe acestea, cu mult mai vârtos Prea Sfântul Cuvânt al lui Dumnezeu, 
Care e şi Făcătorul şi Domnul soarelui, făcându-Se cunoscut în trup, nu Se 
întina, ci mai degrabă nestricăcios fiind şi trupul Lui muritor aflându-se îl făcea 
viu şi-l curăța şi pe acesta.” (Sf. Atanasie cel Mare, Tratat despre Întruparea 
Cuvântului şi despre arătarea Lui nouă, prin trup, cap. IV, XVII, în PSB, vol. 
15, pp. 110-111) 


„(...) prin puterile Lui (Cuvântul lui Dumnezeu — n.L.P.) Se află întreg în 
fiecare şi în toate şi pe toate le orânduieşte după ştiinţă...” (Sf. Atanasie cel 


S73 Tâlcuirea Pr. Stăniloae: Nu suporta pasiv naşterea, ci EI însuşi Şi-o lucra. (n.s. 59b, p. 111) 

Mare, Tratat despre Întruparea Cuvântului şi despre arătarea Lui nouă, prin 
trup, cap. VI, XLII, în PSB, vol. 15,p. 137) 


„Și au auzit glasul Domnului Dumnezeu, Care umbla în rai după 
amiază, şi s-au ascuns. Ce spui? Oare Dumnezeu umblă? Să-l atribuim, oare, lui 
Dumnezeu picioare? Să nu înţelegem, oare, din aceste cuvinte nimic înalt? 
Dumnezeu nu umblă! Doamne fereşte! Cum ar umbla EI, Care este pretutindeni 
şi umple totul? Este cuprins, oare, într-o grădină, EI, al Cărui tron e cerul şi al 
Cărui aşternut al picioarelor e pământul? (Is., 66, 1).” (Sf. loan Gură de Aur, 
Omilii la Facere, omilia XVII, |, în PSB, vol. 21, p. 189) 


„(...) învăţăm că Dumnezeu este după firea Sa nehotărnicită, neînchis de 
vreo margine. Căci dacă ar socoti cineva pe Dumnezeu ca având vreo margine, 
ar fi numaidecât de trebuinţă să cugete împreună cu marginea şi ceea ce e 
dincolo de ea“.” (Sf. Grigorie de Nyssa, Despre viața lui Moise sau despre 
desăvârşirea prin virtute, în PSB, vol. 29, p. 93) 


„Dumnezeirea e doar una şi aceeaşi peste tot şi cuprinde toată făptura 
fără să mai rămână vreun petic de loc unde să nu fie EI, îmbrățişând deopotrivă 
toate vietățile, susținând şi stăpânind cu puterea lui atotcuprinzătoare tot ce 
există, cum ne învaţă şi proorocul când zice că şi de m-aş duce în cer cu gândul 
ori aş pătrunde şi aş scruta cu mintea toate adâncurile pământului sau de-aş 
întinde puterea de înţelegere a judecății până la marginea ultimă a lucrurilor, pe 
toate le văd ţinute cu dreapta Lui. Cuvânt cu cuvânt, Scriptura spune aşa: De mă 
voi sui la cer, Tu acolo eşti; de mă voi cobori la iad, Tu de faţă eşti; de ... mă voi 
sălăşlui la marginile mării, şi de acolo mâna Ta mă va povăţui şi mă va ţine 
dreapta Ta (Ps., 138, 7-9.).” (Sf. Grigorie de Nyssa, Despre înțelesul numelui de 
creştin, în PSB, vol. 30, p. 441) 


„Dumnezeu, care este în toate, chiar şi în puii din pântecele animalelor.” 
(Sf. Macarie Egipteanul, Cele cincizeci de omilii duhovniceşti, omilia XII, 10, în 
PSB, vol. 34, p. 145) 


„Dacă ÎI cauţi pe Domnul în adâncuri, acolo ÎI afli pe El făcând semne 
minunate. Dacă Îl cauţi în groapă, acolo II afli pe EI în mijlocul celor doi lei, 
păzind pe dreptul Daniel. Dacă Îl cauţi pe EI în foc, acolo [II afli, ajutând pe robii 


S74 Tâlcuirea Pr. Stăniloae: Ideea că odată cu marginea unui lucru trebuie să cugetăm 
numaidecât şi că dincolo de marginea lui este un alt lucru, a dezvoltat-o Simon Frank în 
Connaissance et €tre, urmând lui Nicolaus Cusanus. Dar nu a tras concluzia pe care a tras-o 
sfântul Grigore de Nyssa, că, cugetându-L fără o margine pe Dumnezeu, ne dăm seama că 
dincolo de El nu mai e nimic. Desigur, deosebit de Dumnezeu mai sunt şi alte lucruri. Dar 
dacă Dumnezeu nu are margini, rezultă că aceste alte lucruri sunt cuprinse în oarecare fel de 
EI. Dar ca ele să nu reprezinte nişte realităţi care Îl mărginesc şi totuşi să existe în EI fără să 
fie identice cu EI, trebuie să fie create şi susţinute de EI, dar nu şi invers. (n.s. 70, p. 93) 

Săi. Dacă Îl cauţi pe EI în munte, acolo ÎI afli împreună cu Moise şi Ilie. Deci, 
pretutindeni este; sub pământ, deasupra cerurilor şi în noi.” (Sf. Macarie 
Egipteanul, Cele cincizeci de omilii duhovniceşti, omilia XII, 12, în PSB, vol. 
34, p. 146) 


„Dumnezeu este nemărginit şi necuprins (cu mintea) şi pretutindeni se 
arată: în munţi, pe mare şi sub pământ. (Pretutindeni) există, nu prin schimbarea 
locului, în felul în care se coboară îngerii pe pământ, ci EI este (în acelaşi timp) 
şi aici (pe pământ). Dacă mă întrebi: Cum poate să fie Dumnezeu în iad, în 
întuneric, în satan şi în locuri rău mirositoare?; eu îţi răspund: (Da, este), pentru 
că EI este nepătimitor, (nu este de nimic influenţabil), este nemărginit şi pe toate 
le cuprinde; pe când satan, fiind creatura Lui, este înlănţuit (şi mărginit). 
Bunătatea nu se întinează, nici nu se umbreşte (de ceva). Dacă nu accepţi că 
(Dumnezeu) pe toate le cuprinde, (inclusiv) iadul şi pe satan, Îl limitezi până la 
locul în care se află cel viclean. (În acest caz se cuvine) să căutăm pe altul, 
superior Lui. 

Prin urmare, în mod necesar, Dumnezeu (trebuie) să fie pretutindeni şi să 
fie superior (tuturor), însă în virtutea unei taine divine şi (dată fiind) subtilitatea 
(fuinţei Sale), întunericul străbătut de EI nu-L cuprinde; (de altfel acesta) nici nu 
poate să se împărtăşească de curăţia Lui. Deci, la Dumnezeu nici un rău n-are 
existenţă în sine şi pe El nimic nu-L poate vătăma (şi limita).” (Sf. Macarie 
Egipteanul, Cele cincizeci de omilii duhovniceşti, omilia XVI, 5, în PSB, vol. 
34, pp. 173-174) 


„ȘI, după cum vântul suflă peste toată creaţia, iar soarele străluceşte în tot 
universul, tot aşa şi Dumnezeu este pretutindeni şi pretutindeni ÎL afli. Dacă Îl 
cauţi în ceruri Îl vei afla în cugetele îngerilor, iar dacă Îl cauţi pe pământ ÎL vei 
afla în inimile oamenilor.” (Sf. Macarie Egipteanul, Cele cincizeci de omilii 
duhovniceşti, omilia XXXII, 11, în PSB, vol. 34, p. 240) 


„(...) divinitatea, cuprinde toate creaturile pe cele ce sunt în ceruri şi pe 
cele ce sunt în adâncurile abisului. Ea este pretutindeni în creaţie, dar este şi în 
afara creaturilor, pentru că este nemăsurată şi fără margini.” (Sf. Macarie 
Egipteanul, Cele cincizeci de omilii duhovniceşti, omilia XL, 3, în PSB, vol. 34, 
pp. 252-253) 


„Dumnezeu umple toate şi se odihneşte în cer, dar ajunge şi pe pământ. 
Căci Dumnezeirea nu stă în cantitate, ci precum este cu totul depărtat de 
înfăţişarea trupească, aşa şi de loc şi de părerea că e cantitate.” (Sf. Chiril al 
Alexandriei, Închinare în Duh şi Adevăr, cartea a şasea, în PSB, vol. 38, p. 218) 


„(...) cântă şi dumnezeiescul David lui Dumnezeu: Unde voi merge de la 
Duhul Tău şi de la fața Ta unde voi pleca? De mă voi sui la cer, Tu eşti acolo. 

De voi cobori la iad, Tu de faţă eşti (Ps., 138, 7-8). Deci dacă nu e loc unde 
este Duhul şi umplându-le toate Duhul, Dumnezeu este Cel ce le umple. De 
aceea bine s-a zis că Duhul Domnului a umplut lumea şi El care susţine toate 
ştie orice şoaptă (Înţ. Sol., 1, 7.” (Sf. Chiril al Alexandriei, Despre Sfânta 
Treime, cuvântul VII, în PSB, vol. 40, p. 294) 


„Căci Tatăl este prin Fiul în Duhul totul în toate.” (Sf. Chiril al 
Alexandriei, Comentariu la Evanghelia Sfântului loan, cartea întâi, cap. 7, în 
PSB, vol. 41, p. 73) 


„(...) Unul-Născut, Care toate le umple cu puterea negrăită a Dumnezeirii 
şi este împreună de față cu îngerii în cer şi e împreună cu cei de pe pământ, 
nelăsând gol de Dumnezeirea Lui nici iadul şi, fiind pretutindeni prezent tuturor, 
nu Se desparte de nici una. De aceea, în mod cu totul cuvenit spune Psalmistul, 
minunându-se: Unde voi pleca de la Duhul Tău şi unde voi fugi de la fața Ta? 
De mă voi sui la cer, Tu acolo eşti. De mă voi cobori la iad, de faţă eşti. De voi 
lua aripile mele de dimineaţă şi mă voi aşeza la marginile mării, şi acolo mâna 
Ta mă va călăuzi şi mă va ţine dreapta Ta (Ps., 138, 7-10). Căci mâna 
dumnezeiască cuprinde tot locul şi toată zidirea, susţinând în existenţă toate 
făpturile, ținând în viaţă pe cele ce au nevoie de viaţă şi semănând lumina 
spirituală celor capabile de înţelegere. Dar nu este în spaţiu, precum am spus 
înainte, nici nu rabdă mişcarea de mutare — căci aceasta este proprie corpurilor 
—, ci, mai degrabă, pe toate le umple ca Dumnezeu.” (Sf. Chiril al Alexandriei, 
Comentariu la Evanghelia Sfântului loan, cartea întâi, cap. 9, în PSB, vol. 41, p. 
92) 


„(...) Dumnezeu, Care nu e circumscris în locuri, nu e măsurabil prin 
distanţe, nu e supus cantităţii, nu e cuprins în general de ceva, nu trebuie să se 
mute din loc în loc, ci e prezent în toate şi nu lipseşte din nimic.” (Sf. Chiril al 
Alexandriei, Comentariu la Evanghelia Sfântului loan, cartea întâi, cap. 9, în 
PSB, vol. 41, p. 92) 


„Dumnezeu le cuprinde pe toate şi nu se poate cugeta circumscris de 
vreun loc, căci în firea Lui este cu desăvârşire neîncăput de cele create“'%.” (Sf. 
Chiril al Alexandriei, Comentariu la Evanghelia Sfântului loan, cartea a patra, 
cap. 5, în PSB, vol. 41, p. 463) 


*5 'Tâlcuirea Pr. Stăniloae: Dumnezeu este toate în toate, nu în sensul că este identic cu ele, ci 
că El este puterea prin care există toate. În sensul acesta este şi în iad. El este temelia 
nesupusă legilor, a celor supuse legilor. Şi cei mai total supuşi legilor sunt cei din iad. Căci 
numai iubirea scapă de sub legi. Ama et fac quod vis, a spus Fer. Augustin. (n.s. 419, p. 294) 
S7 'Tâlcuirea Pr. Stăniloae: Dumnezeu e mai presus de existenţă. Cele ce sunt, sunt în atârnare 
de EI. De aceea pot să fie. Dar EI nu depinde de altceva. EI este prin El însuşi. E altfel de cum 
trăim noi existenţa. (n.s. 866, p. 463) 

„(...) Unde Mă duc Eu, voi nu puteți veni. Fiind Dumnezeu adevărat, nu 
Mă pot depărta de nimeni, ci, umplând toate şi fiind cu toţi, locuiesc totuşi mai 
ales în cer, convieţuind cu deosebită plăcere cu sfintele duhuri.” (Sf. Chiril al 
Alexandriei, Comentariu la Evanghelia Sfântului loan, cartea a cincea, cap. 3, în 
PSB, vol. 41, p. 566) 


„Căci precum, fiind încă împreună cu oamenii şi fiind pe pământ cu 
trupul, umplea cerurile şi era împreună cu îngerii, nelipsind din cele de sus, aşa 
şi acum, fiind cu sfântul trup în ceruri, umple pământul şi este împreună cu 
cunoscuţii Săi.” (Sf. Chiril al Alexandriei, Comentariu la Evanghelia Sfântului 
Ioan, cartea a noua, Introducere, în PSB, vol. 41, p. 818) 


„Căci e o lucrare şi putere dumnezeiască de a fi pretutindeni, de a umple 
în mod negrăit cerul şi pământul şi de a încăpea în toate, dar a nu fi încăput de 
nimic. Dumnezeu nu e cuprins de vreun loc, sau mărginit în spaţii, nici nu e 
circumscris de ceva, pentru că firea lipsită de cantitate, de mărime şi netrupească 
nu suportă să pătimească ceva de felul acesta. Deci, deoarece Hristos era 
deodată şi Dumnezeu şi om, ucenicii trebuia să ştie că, deşi va avea să lipsească 
trupeşte, nu va fi deloc absent, ci va fi împreună cu ei după rațiunea negrăită a 
puterii Lui dumnezeieşti.” (Sf. Chiril al Alexandriei, Comentariu la Evanghelia 
Sfântului loan, cartea a unsprezecea, cap. 9, în PSB, vol. 41, p. 1035) 


„Deşi Dumnezeu nu e vizibil în spaţiu, nu lipseşte nici uneia dintre 
făpturi, fundcă umple toate şi vine prin toate, fiind în afară de toate şi în toate.” 
(Sf. Chiril al Alexandriei, Comentariu la Evanghelia Sfântului loan, cartea a 
unsprezecea, cap. 9, în PSB, vol. 41, p. 1038) 


„(...) oricât de mari şi de negrăite sunt cele care s-au făcut, totuşi nici 
unele nu sunt atât de întinse şi de nemăsurate, încât să poată cuprinde pe 
Făcătorul lor.” (Sf. Ioan Casian, Convorbiri duhovniceşti, Despre Întruparea 
Domnului, cartea a V-a, cap. IV, 6, în PSB, vol. 57,p. 821) 


„(...) Preaînaltule şi Preaapropiatule, Preaascunsule şi Preaprezentule, 
(...) peste tot eşti întreg şi Care nu eşti în nici un loc.” (Fericitul Augustin, 
Confessiones - Mărturisiri, cartea a VI-a, III, (4), în PSB, vol. 64, p. 134) 


„Se spune că este pretutindeni nu pentru că EI există în orice loc (fiindcă 
nu poate să fie într-un loc), ci pentru că poate cuprinde orice loc, chiar dacă El 
Însuşi nu e cuprins într-un loc, şi de aceea se spune că nu este într-un loc, pentru 
că este pretutindeni şi nu într-un loc.” (Boethius, Articole teologice, ], 1, cap. IV, 
în PSB, vol. 72,p.21) 

„Dacă deci fiecare lucrare dumnezeiască, după raţiunea ei adevărată, 
indică prin ea în fiecare lucru, după raţiunea prin care există în mod propriu acel 
lucru, pe Dumnezeu în chip neîmpărţit întreg, cine ar putea înţelege şi spune 
exact cum e Dumnezeu întreg, în toate în chip comun şi în fiecare dintre cele ce 
există în parte, în chip neîmpărțit şi nedivizat, fără să Se multiplice în chip variat 
cu deosebirile nesfârşite ale lucrurilor în care este ca Cel cu adevărat existent, şi 
fără să Se contragă cu existenţa particulară a unuia, precum şi fără să contragă 
într-o întregime unică toate lucrurile deosebite, ci e totul în toate, cu adevărat, 
Cel ce niciodată nu iese din simplitatea proprie neîmpărţită?””” (Sf. Maxim 
Mărturisitorul, Ambigua, partea a doua, 84, în PSB, vol. 80, p. 227) 


„(...) mişcându-Se (Hristos — n.L.P.) cu adevărat spre noi, în jos, prin 
arătarea în chipul nostru, S-a făcut om desăvârşit, nemişcându-Se totuşi 
nicidecum din Sine şi neprimind câtuşi de puţin experienţa circumscrierii în 
spaţiu.” (Sf. Maxim Mărturisitorul, Ambigua, partea a doua, 95, în PSB, vol. 80, 
p. 242) 


Atribute divine - atotputernicia 


„Dumnezeu Tatăl e atotputernic întrucât stăpâneşte tot, cerul şi pământul, 
soarele, luna şi stelele, precum şi peste tot ce se află pe ele. Stăpânirea ŞI-o 
exercită însă prin Cuvântul Său, întrucât întru numele lui lisus tot genunchiul se 
pleacă, al celor cereşti, al celor pământeşti şi al celor de dedesubt. Or, dacă tot 
genunchiul se pleacă în faţa lui lisus, fără nici o îndoială că lui isus Îi este supus 
totul, EI este cel care Îşi exercită stăpânirea peste tot, şi prin EL toate sunt supuse 
Tatălui: toate se supun prin mijlocirea Înţelepciunii, adică prin Cuvânt şi prin 
judecată, iar nu prin silă şi constrângere. De aceea, şi slava Lui constă în faptul 
că în mâna Lui ţine toate.” (Origen, Despre principii, cartea întâia, X, 2, în PSB, 
vol. 8, pp. 66-67) 


S77 'Tâlcuirea Pr. Stăniloae: Dar deosebirea raţiunilor şi energiilor sau lucrărilor dumnezeiești 
nu împarte pe Dumnezeu cel ce Se face cunoscut şi lucrează prin ele ca unul şi acelaşi subiect. 
EI este şi lucrează întreg în fiecare şi în toate; nu Se multiplică cu cele multe, dar nici nu Se 
contrage pe măsura fiecăruia. Nu Se reduce în Sine la singura lucrare şi rațiune ce o manifestă 
în unul şi lucrând unitar în tot universul creat; lucrările Lui şi raţiunile Lui nu se confundă 
într-una singură. El nu e existent ca cele create, ci mai presus de existenţă, fiind existenţa 
proprie a tuturor. El nu Se împarte cu ele şi de aceea nici ele nu se despart între ele în mod 
deplin, dar nici nu-Şi concentrează energiile într-una singură, ci acestea îşi arată mulţimea lor 
în varietatea multiplă a celor create. (n.s. 297, p. 227) 


238 


Atribute divine - preştiinţa 


„(...) Dumnezeu se preface că nu ştie ce va veni peste tine ca să-ţi 
păstreze liberul arbitru, prin părerea că El nici n-a bănuit, nici n-a prevăzut dacă 
te vei pocăi sau nu. De aceea, zice proorocul: Vorbeşte-le, poate se vor pocăi.” 
(Origen, Omilii la Cartea Proorocului Ieremia, omilia XVIII, cap. VI, în PSB, 
vol. 6, p. 446) 


„După cum atunci când cineva vede o altă persoană că merge 
împleticindu-se pe drum alunecos şi dacă, fără să ştie, se întâmplă ca persoana 
aceea să alunece şi să cadă, cel ce a văzut-o alunecând nu este vinovat de 
alunecarea aceea, tot aşa trebuie să înțelegem că şi Dumnezeu care ştie dinainte 
pe fiecare cum se va comporta, vede şi cunoaşte şi cauzele pentru care va fi într- 
un fel sau altul, ştiind dinainte că va comite un păcat sau că va săvârşi cutare 
faptă bună. Dar trebuie să spunem că nu preştiința lui Dumnezeu este pricina 
celor viitoare. Căci Dumnezeu nu are nici un amestec cu păcatul, când păcatul 
va fi săvârşit. Este paradoxal, într-adevăr, să spunem că viitorul ar fi cauza 
felului în care Dumnezeu îl prevede. Căci un fapt se întâmplă nu fiindcă 
Dumnezeu îl ştie, ci tocmai fiindcă urma să se întâmple îl ştie Dumnezeu că aşa 
va fi.” (Origen, Filocalia, XXII, 8, în PSB, vol. 7, p. 456) 


„Cât despre faptul că preştiinţa lui Dumnezeu nu determină 
evenimentele în legătură cu care e pusă, pe lângă cele zise mai înainte, vom mai 
adăuga câteva. În multe locuri din Scriptură Dumnezeu porunceşte proorocilor 
să predice pocăinţa, fără să dea să se înţeleagă dinainte că ascultătorii se vor 
întoarce de la păcatele lor sau vor rămâne în ele. Astfel, la Ieremia se spune: 
Poate vor asculta şi se vor pocăi (ler., 26, 3). Dumnezeu nu zice acest lucru 
fiindcă nu ştie dacă evreii se vor pocăi sau nu, ci exprimă prin aceste cuvinte 
egalitatea ambelor posibilităţi, pentru ca nu cumva, anunţându-şi preştiinţa, să 
facă pe ascultători să se descurajeze, prezentându-le slova Sa ca pe ceva care 
vine în chip forțat. Ca şi cum întoarcerea de la păcate nu ar fi depins de ei, ci ca 
şi cum tocmai preştiinţa divină ar fi pricina păcatelor. 

Și iarăşi, dacă unii, fără să cunoască binele pe care Dumnezeu îl ştia 
dinainte, ar fi fost în stare să se împotrivească şi să se lupte cu răutatea pentru a 
trăi în virtute, acestora preştiința lui Dumnezeu le-ar fi devenit pricină de 
izbăvire. Ei nu s-ar mai fi împotrivit cu tărie păcatelor, dacă, oricum, ce s-a 
prezis tot s-ar fi întâmplat. Şi astfel, binele prevăzut de Dumnezeu le-ar fi fost o 
piedică în calea binelui. Aşadar Dumnezeu, ca un bun purtător de grijă al tuturor 
celor din lume, pe bună dreptate ne-a privat de darul de a putea cunoaşte 
viitorul. Căci cunoaşterea celor viitoare presupune formarea unor păreri proprii 
care ne obligă să luptăm împotriva răutății, fără să cedăm păcatului, căci altfel 
am deveni foarte curând robii lui. Dar oricâtă trudă s-ar cere cuiva la săvârşirea 

unor fapte bune şi frumoase, preştiinţa totuşi i-ar vesti că, oricum, binele acela 
se va împlini. Dar spre realizarea binelui avem nevoie de putere şi de deosebită 
încordare. Însă faptul că ştim dinainte că binele există, acceptăm orice nevoinţă 
în vederea lui. Căci altfel, nu vom avea interes să facem nici bine, nici rău.” 
(Origen, Filocalia, [Din tomurile I şi III ale cărții Contra lui Celsus], XXIII, 10, 
în PSB, vol. 7, pp. 457-458) 


„(...) dacă EI şi-a dat seama că unul din apostoli se va lepăda de EI, 
însemnează că tocmai fiindcă a cunoscut slăbiciunea din care izvora lepădarea 
sa a prezis lisus pe cel care se va lepăda de EI, iar această slăbiciune nu urma să 
fie cu nimic influenţată de preştiinţa Lui.” (Origen, Contra lui Celsus, cartea a 
II-a, cap. XVIII, în PSB, vol. 9,p. 116) 


„(...) spunem că nu cel care prezice e cauza faptului care să se întâmple, 
din motivul că a fost prezis, ci evenimentul viitor (care s-ar fi întâmplat şi fără să 
fi fost prezis) este cel care oferă văzătorului pricina de a-l prezice“*."(Origen, 
Contra lui Celsus, cartea a II-a, cap. XX, în PSB, vol. 9, pp. 117-118) 


„(...) nu spune (Mântuitorul — n.L.P.) limpede cine Îl va vinde. Ci, 
punând această povară a necredinţei în mod simplu şi neprecis pe seama unuia, 
cheamă pe toţi la luptă şi la o veghere mai atentă, făcând pe fiecare să se teamă 
de păgubirea sufletului său. lar o dată cu aceasta a făcut şi alt lucru folositor 
credinţei lor. Căci, arătând celor ce au mărturisit constant şi credeau că El este 
Fiul lui Dumnezeu, că ştie de mai înainte cele viitoare, le întăreşte şi prin aceasta 
mărturisirea în E1*?. Căci îşi dau seama că nici una dintre făpturi nu cunoaște 
cele viitoare, ci numai Unul şi singur Dumnezeu prin fire, despre Care s-a scris: 
Cel ce ştie toate înainte de facerea lor (Dan., 13, 42).” (Sf. Chiril al Alexandriei, 
Comentariu la Evanghelia Sfântului loan, cartea a patra, cap. 4, în PSB, vol. 41, 
p. 447) 


„(...) să nu socotească cineva, conform neînţelepciunii unora, că faptele 
prezise prin Sfinţii prooroci au fost duse la capăt ca să se împlinească 
Scripturile. Căci, dacă este adevărat acest lucru, nu va împiedica nimic pe cei ce 
s-au supus celor scrise să nu fie vinovaţi de păcat, sau, mai bine-zis, să se 
considere că nici n-ar fi păcătuit. Căci dacă trebuia să se împlinească cele ce s- 
au împlinit prin aceştia, cei prin care s-au împlinit sunt liberi de toată 
răspunderea. Pe lângă aceea, dumnezeiasca Scriptură ar apărea slujitoare a 


S75 'Tâlcuirea Pr. T. Bodogae: Preştiinţa nu predestinează, iată o temă favorită pentru Origen şi 
pe care el a tratat-o pe larg în Filocalia XXIV-XXV (trad. rom. Origen, Scrieri alese, II, p. 
469 ş. u.). (n.s. 86,p. 118) 

* Tâlcuirea Pr. Stăniloae: Hristos spune ucenicilor cu mult înainte că unul dintre ei ÎL va 
vinde, dar nu-i dă numele, pe de o parte ca, văzând ei că ştie viitorul, să le întărească credinţa 
în dumnezeirea Lui, pe de alta, ca fiecare să se teamă ca nu cumva să fie ispitit să facă 
aceasta, deci să lupte cu o asemenea ispită. (n.s. 827, p. 447) 

păcatului, ducând cu sila pe unii la cele ce s-au grăit prin ea, ca să ajungă la 
împlinire ceea ce s-a spus odinioară. Dar socotesc că acesta este un cuvânt de 
mare defăimare. Şi cine ar fi atât de lipsit de cugetarea cuvenită, încât să 
socotească pricină a păcatului unora cuvântul Sfântului Duh? Deci nu din 
această cauză credem că s-au săvârşit de unii anumite lucruri, ca să se 
împlinească Scripturile. Dar cunoaştem în mod sigur că cele ce se vor întâmpla 
le-a spus Duhul, preştiindu-le, ca, atunci când se vor întâmpla, să avem un temei 
al credinței în prezicerea că se vor întâmpla acestea“” (Sf. Chiril al 


s% Tâlcuirea Pr. Stăniloae: Nu pentru că s-au prezis unele fapte rele de către Dumnezeu, prin 
preştiința Lui, se săvârşesc acestea, ci, invers: Dumnezeu le-a preştiut pentru că ele se vor 
săvârşi din libertatea făpturilor. Totuşi, rămâne un mare mister de ce Dumnezeu, deşi preştie 
că unele făpturi vor face răul, le creează totuşi. Se ascunde aici marea taină a libertăţii 
făpturilor. Dumnezeu o respectă atât de mult, încât, chiar preştiind că va fi rău folosită de 
unele, totuşi le creează. Oare nu se ascunde în acest mister marea valoare a libertăţii acordate 
de Dumnezeu făpturilor Sale, de vreme ce, chiar preştiind că o vor folosi rău, totuşi le creează 
ca făpturi libere? Nu e aici un semn uluitor al marii preţuiri pe care o dă Dumnezeu făpturilor 
Sale? Şi nu e totuşi, chiar în faptul că le creează, deşi preştie că vor fi contrare Lui, o mare 
dovadă a preţuirii importanţei existenţei lor, pe care le-o acordă Dumnezeu, chiar când ea e 
păstrată pur şi simplu, fără a fi folosită spre fericirea lor prin supunerea față de EI? 
Dumnezeu socoteşte că e mai bine să existe şi aceste făpturi, decât să nu fie. El preţuieşte 
existenţa ca pe un bun mai presus de calitățile pe care ea tinde să şi le câştige. E şi acesta un 
fel de dialog cu care le cinsteşte. Răspunsul poate fi însă şi mai aprofundat. Dacă Dumnezeu, 
preştiind că unele făpturi vor face răul, nu le-ar crea, aceasta ar însemna că nu vrea să le 
creeze cu adevărat libere. Sau, dacă le-ar impune, din momentul creării, să nu facă răul, le-ar 
predestina spre bine. Dar binele predestinat nu mai este un bine adevărat. La fel ar fi şi dacă 
Dumnezeu ar crea numai fiinţe care vor face binele. Din aceasta s-ar deduce că ele sunt 
predestinate să facă un bine care nu mai este un bine adevărat. lar necreând decât fiinţe 
predestinate să facă binele, ar însemna că nici Dumnezeu nu mai este deplin liber în actul Său 
creator, ci e silit El însuşi să facă numai fiinţe care fac binele. Atunci, n-ar fi mărginit în 
puterea Sa creatoare? 

Mai trebuie luat în considerare faptul că răul nu e ceva care are un izvor propriu. El e 
atitudinea liberă, contrară lui Dumnezeu, a unor făpturi ale Sale. Făpturile au această putință 
pentru că au o existenţă care e de la Dumnezeu. Dacă ar avea-o din altă parte, de ce ar fi 
socotit un rău faptul că 1 se opun? Deci, chiar opunându-se Lui, ele îşi menţin tot prin voia lui 
Dumnezeu existenţa, care în sine nu e un rău. Ele depind mai departe de Dumnezeu. Răul e 
numai un martor al existenţei lui Dumnezeu, Care a dat acelor făpturi existenţa: EI nu există 
prin sine, ci e numai voinţa de a nu-L recunoaşte, când de fapt EI există. Dumnezeu le permite 
şi aceasta din marele respect faţă de libertatea pe care le-a dat-o. Aceasta arată o mai mare 
putere a Lui, prin faptul că nu Se teme de aceste făpturi, chiar de vor fi contrare Lui. Făpturile 
sunt ele dovezi ale puterii Lui, atât prin existenţa ce o au de la El — şi nu din altă parte — cât 
şi prin nefericirea care le vine din nerecunoaşterea Lui. S-ar putea spune că, preştiind 
nefericirea lor de a nu-L recunoaşte, ar fi fost mai conform cu bunătatea lui Dumnezeu să nu 
le fi făcut. 

Fericirea şi binele real al făpturilor depind de recunoaşterea lui Dumnezeu de către ele şi de 
iubirea față de alte făpturi, pentru că făpturile nu au în ele infinitatea după care aspiră, ci 
trebuie să se întregească cu Dumnezeu, în Care e viaţa infinită, şi cu alte făpturi. Fiind 
mărginite, au nevoie de comuniune. Dar comuniunea cu alte făpturi, sau cu toate făpturile, nu 

Alexandriei, Comentariu la Evanghelia Sfântului loan, cartea a noua, 
Introducere, în PSB, vol. 41, pp. 801-802) 


„(...) socotesc că (Dumnezeu — n.L.P.,) nici nu vrea să treacă cu vederea 
cele ce se vor face, spunând mai dinainte când se va face aceasta sau aceea; căci 
toate cele pe care va voi cineva să le facă, EI trebuie să le ştie, precum a spus 
preaînţeleptul ucenic: Dacă Domnul le va vrea, le vom trăi.” (Sf. Chiril al 
Alexandriei, Comentariu la Evanghelia Sfântului loan, cartea a noua, 
Introducere, în PSB, vol. 41, p. 830) 


„Deci, preştiind toate şi privind la cele viitoare ca şi cum ar fi prezente, 
pe lângă toate celelalte pe care le-a spus despre Hristos, cuvântul dumnezeiesc a 
prevestit de mai înainte şi că se va pierde cel pus între ucenici. În orice caz, 
preştiinţa nu a fost o voinţă şi o poruncă a lui Dumnezeu; nici prezicerea n-a 
avut în ea necesitatea lucrării răului, care fusese prevăzută, şi a uneltirii 
împotriva Mântuitorului, ci a fost mai degrabă un îndemn de abţinere de la ea. 
Pentru cel ce o ştia, dacă voia, era mai degrabă un îndemn ca să se păzească de a 
o pătimi, având putinţa pornirii spre ceea ce voia“. Dar poate vei zice: Cum îi 
mai păzeşte Hristos, dacă, urmând pornirile şi mişcările libere ale propriilor 
voiri, unii se află în afara plasei diavoleşti, iar dintre toţi a rătăcit singur 
netrebnicul Iuda? Ce folos a avut el din aşa-zisa pază? Dar, o, viteazule, îţi vom 
spune iarăşi că sunt bune şi foarte folositoare trezvia, tăria minţii, voinţa 
neclintită, facerea de bine şi dobândirea virtuţii. În felul acesta lucrăm mântuirea 
noastră. Dar nu ajunge numai aceasta sufletului omului, deoarece are nevoie şi 
de conlucrarea cu harul de sus, care uşurează sufletului cele greu de împlinit şi 
face lesne de străbătut calea obositoare şi aspră a dreptăţii. lar că cele numai de 
la noi nu sunt nimic, dacă nu se adaugă cele ale harului dumnezeiesc, ascultă-l 
spunând pe Psalmist: De n-ar zidi Domnul casa, în zadar s-ar osteni cei ce o 
zidesc; de n-ar păzi Domnul cetatea, în zadar ar priveghea cel ce o păzeşte (Ps., 


o pot avea decât dacă ele se întâlnesc în Dumnezeu. Numai în El pot fi toate una. Există 
făpturi care se pot amăgi uneori cu ideea că sunt în sine virtual infinite şi că pot ajunge la ţinta 
trăirii lor actuale doar prin faptul că trăiesc aspiraţia spre infinit şi sunt făcute în aşa fel. 
Amăgirea constă în faptul că nu văd că numai dăruindu-se altor persoane, şi cu deosebire lui 
Dumnezeu, o făptură se înfăptuieşte real pe sine, întrucât prin aceasta le face şi pe acelea să i 
se dăruiască. (n.s. 1518, pp. 802-803) 

S51 Tâlcuirea Pr. Stăniloae: Nu vom face cele ale noastre pentru că le vrea Dumnezeu, ci 
Dumnezeu le vrea pentru că noi le vom face. Dumnezeu ar putea să le oprească dacă nu ar 
vrea să se întâmple, dar nu vrea să intervină în libertatea omului cu o predeterminare. (n.s. 
1571, p. 830) 

s% Tâlcuirea Pr. Stăniloae: lisus, mustrând pe iudei, le-a spus că, dacă ar fi ascultat cuvintele 
Lui, nu ar mai veni asupra lor toate nenorocirile pe care El le prevedea. Dumnezeu, 
prevăzând, nu sileşte să se facă cele prevăzute de EI, ci lasă libertăţii umane putinţa de a evita 
relele prevăzute. Amenințarea prevederii e mai mult un avertisment. E o mare taină în a 
împăca prevederea lui Dumnezeu cu putinţa lăsată oamenilor de a evita răul prevăzut. (n.s. 
1952, p. 1037) 

126, 1). Deci trebuie să aducem de la noi înfrânarea, deprinzându-ne în iubirea 
de Dumnezeu, ca să ne arătăm tari în dorinţa noastră de mântuire, şi aşa să 
cerem cele de la Dumnezeu şi ajutorul de sus, dorind să se întărească bărbăția 
prin înarmarea neînfrânată în toate. O dată ce ne-a dăruit harul Său şi ne-a întărit 
spre aceasta Dumnezeu, putem combate puterea ce luptă împotriva noastră şi 
putem birui mâna diavolului, dacă nu voim să ascultăm de cel ce ne cheamă spre 
plăceri, sau la vreun alt mod de păcate. Dacă îi predăm voinţa şi ne lăsăm prinşi 
în cursa lui spre răutate, cum vom învinovăţi pe altul pentru aceasta şi nu vom 
atribui mai degrabă lipsei noastre de voinţă pătimirea acestora? Oare, nu aceasta 
este ceea ce a spus Solomon: Nebunia omului dărâmă calea lui şi inima lui se 
mânie împotriva lui Dumnezeu (Pilde, 19, 3)? Acest fapt e neîndoielnic. Dacă 
vânzătorul nu s-ar fi bucurat de ajutorul lui Dumnezeu în mod egal cu ceilalți 
ucenici, să ni se arate, şi ne vom socoti biruiţi. lar dacă, având acelaşi ajutor al 
harului dumnezeiesc, s-a rostogolit din pricina propriilor gânduri în prăpastia 
pierzaniei, cum se poate spune că nu l-a păzit Hristos, având cele ale bunătăţii 
Sale, încât orice om s-ar fi putut salva, dacă acesta n-ar fi ales să păţească ceea 
ce 1 s-a întâmplat din propria voință? Alţii s-au supus harului, încât acesta a 
salvat voia lor, făcându-i conlucrători. Căci în acest fel se realizează mântuirea 
fiecăruia dintre noi.” (Sf. Chiril al Alexandriei, Comentariu la Evanghelia 
Sfântului loan, cartea a unsprezecea, cap. 9, în PSB, vol. 41, pp. 1037-1038) 


Atribute divine - atotştiinţa 


„Nimic nu-i ascuns Domnului, ci chiar cele ascunse ale noastre sunt 
aproape de EI.” (Sf. Ignatie Teoforul, Epistole (Sf. Ignatie, către efeseni), cap. 
XV, 2, în PSB, vol. 1,p. 194) 


„(...) cunoaşte deplin inima şi cercetează mişcările minţii şi nu ignoră 
nici una din voile sufletelor.” (Sf. Chiril al Alexandriei, Comentariu la 
Evanghelia Sfântului loan, cartea a Patra, cap. 1, în PSB, vol. 41, p. 388) 


„(....) EI ştie şi cunoaşte numărul valurilor şi al părticelelor din care e 
compus nisipul mărilor, când contemplăm înmărmuriți cum are în socoteala 
minţii Sale picăturile ploilor şi zilele şi ceasurile timpului şi toate cele trecute şi 
viitoare.” (Sf. loan Casian, Convorbiri duhovniceşti, partea I, întâia convorbire 
cu părintele Moise, cap. XV, 1-2, în PSB, vol. 57, p. 319) 


Atribute divine - atotştiinţa şi atotprezenţa 

„Spui că Dumnezeu nu poate şti faptele oamenilor, pentru că, stând în 
cer, nu poate veni la toți şi nu poate cunoaşte pe fiecare? Dar, omule, cât 
greşeşti! Cât te înşeli! De ce crezi tu că Dumnezeu e departe, când toate din cer, 
de pe pământ şi dinafară de pământ sunt pline de Duhul Lui? Nu numai că, 
pretutindeni fiind, e veşnic lângă noi, dar e chiar răspândit în noi. 

Priveşte din nou la soare: e aşezat într-un loc pe cer, dar împrăştie lumină 
peste tot pământul. E acelaşi peste tot, luând parte la toate şi amestecându-se în 
toate; nicăieri strălucirea lui nu se întunecă. 

Cu atât mai mult Dumnezeu, atotfăcătorul şi văzătorul a toate, faţă de 
care nu poate fi nimic ascuns în sufletul nostru. EI stă în gândurile noastre, se 
află în întunericul neînțeles de noi, ca un al doilea neînțeles. Făptuim sub povaţa 
Lui şi, mai mult încă, trăim cu EI.” (Minucius Felix, Dialogul Octavius, XXXII, 
7-9, în PSB, vol. 3, p. 387) 


Atribute divine - bunătatea 


„(...) nimic nu-i mai bun decât Dumnezeu.” (Clement Alexandrinul, 
Pedagogul, cartea I, cap. VIII, 63.2., în PSB, vol. 4, p. 203) 


„(...) este bun (Dumnezeu — n.L.P.) aşa cum este în firea focului să 
încălzească.” (Clement Alexandrinul, Stromatele, stromata a VII-a, cap. VII, 
42.4., în PSB, vol. 5, p. 502) 


„Concepţia comună a sufletelor omeneşti admite că Dumnezeu, 
începutul tuturor lucrurilor, este bun; într-adevăr, de îndată ce nu se poate cugeta 
nimic mai bun decât Dumnezeu, cine s-ar îndoi că nu e bun Cel decât care nu 
există nimic mai bun? Astfel, rațiunea demonstrează că Dumnezeu este bun, 
convingându-ne prin aceasta că şi binele suprem e tot în el. Dacă n-ar fi aşa, n-ar 
putea fi principiul tuturor lucrurilor; ar exista în adevăr ceva mai presus de el, 
care să posede binele perfect şi care să pară anterior şi mai vechi decât el; căci 
toate cele desăvârşite s-a văzut limpede că există înaintea celor mai puţin 
desăvârşite. De aceea, ca să nu ducem argumentarea la infinit, trebuie să 
mărturisim că Dumnezeul suprem are în sine singur şi binele suprem şi 
perfect...” (Boethius, Mângăierile filozofiei, cartea III, II, proza X, în PSB, vol. 
72, p. 117) 


Atribute divine - bunătatea şi dreptatea 

„(...) Dumnezeu este bun în EI Însuși, dar este drept din pricina noastră; 
iar aceasta, pentru că este bun.” (Clement Alexandrinul, Pedagogul, cartea |, 
cap. LX, 88.2., în PSB, vol. 4,p.217) 


„(...) bună este dreptatea lui Dumnezeu şi dreaptă este bunătatea Lui.” 
(Clement Alexandrinul, Stromatele, stromata a VI-a, cap. XIV, 109.5., în PSB, 
vol. 5, p. 446) 


„EI nu-i bun fără să fie şi drept, după cum nu-i nici iute fără să fie bun. 
Căci dacă ar fi să fie numai bun fără să fie drept, n-am face decât să-L 
dispreţuim pentru bunătatea Lui, iar dacă ar fi numai drept fără să fie bun, 
desigur că ne-am deznădăjdui pentru păcatele noastre. Dar în realitate, în 
calitatea lui de Dumnezeu (căci prin convertire noi alegem bunătatea Lui, iar 
când stăruim în păcat asprimea Lui e categorică), EI e în acelaşi timp şi bun şi 
aspru.” (Origen, Omilii la Cartea Proorocului Ieremia, omilia IV, cap. IV, în 
PSB, vol. 6,p. 371) 


„(...) Dumnezeu care săvârşeşte binele cu dreptate, dar pedepseşte cu 
bunătate, pentru că nici bunătatea fără dreptate şi nici dreptatea fără bunătate nu 
pot indica vrednicia firii dumnezeieşti.” (Origen, Despre principii, cartea a II-a, 
III, 5, în PSB, vol. 8,p. 138) 


Atribute divine - dreptatea 


„Noi, însă, vom spune că după cum nu poate să devină amar ceea ce este 
prin natura sa dulce, împotriva propriei sale cauze, esenţa fiindu-i dulcele, după 
cum nu poate să producă întuneric ceea ce prin firea sa este destinat să lumineze, 
esența fiindu-i lumina, tot aşa nici Dumnezeu nu poate săvârşi nedreptatea: 
puterea aceasta de a nu face ceea ce e nedrept este contrară divinității Lui şi 
întregii Lui puteri în ea însăşi.” (Origen, Contra lui Celsus, cartea a III-a, cap. 
LXX, în PSB, vol. 9, p. 220) 


Atribute divine - iubirea 


%3 'Tâlcuirea Pr. T. Bodogae: Împotriva marcioniţilor, care vedeau în Dumnezeul Vechiului 
Testament pe Dumnezeu dreptăţii, iar în Dumnezeul Noului Testament pe Dumnezeul cel bun, 
Origen subliniază că nu din răutate a pedepsit Dumnezeu pe evrei, după cum nici din bunătate 
nu va cruța pe creştini. (n.s. 170, p. 371) 

„Căci Dumnezeu, fiind iubire“*, după cuvântul lui loan (| In., 4, 8) — şi 
nu doar bun —, sau mai degrabă Binele însuşi.” (Sf. Chiril al Alexandriei, 
Comentariu la Evanghelia Sfântului loan, cartea a şasea, capitol unic, în PSB, 
vol. 41,p. 721) 


„Căci deoarece, după spusa lui loan, Dumnezeu este Iubire (| In., 4, 16), 
S-a arătat şi EI ca Iubire, fiind Fiul Iubirii, adică al lui Dumnezeu cel prin fire şi 
singur şi adevărat. Este Iubire, nu pentru că e deprins să Se numească aşa prin 
cuvinte pompoase, ci pentru că are această însuşire strălucitoare prin fapte şi 
lucruri, arătându-Se pe Sine ca fiind rodul fiinţei Celui ce L-a născut. Căci nu 
vom socoti nicidecum că fiinţa supremă nu e capabilă de toate bunătăţile“, nici 
nu vom spune că a dobândit de undeva forma acestor bunătăţi, ca noi, nici nu e 
înţeleasă iubirea Lui ca fiind ceva în altceva, cum ar spune cineva despre om că 
are în sine ştiinţa. Căci omul nu e prin sine ştiinţa, ci, mai degrabă, e primitor de 
ştiinţă.” (Sf. Chiril al Alexandriei, Comentariu la Evanghelia Sfântului loan, 
cartea a noua, Introducere, în PSB, vol. 41, p. 824) 


Atribute divine - înţelepciunea 


„Căci, precum focul nu încetează lucrarea lui arzătoare, aşa socotesc că 
este cu totul cu neputinţă ca Înţelepciunea tuturor să nu împlinească ceea ce e 
potrivit Înţelepciunii““.” (Sf. Chiril al Alexandriei, Comentariu la Evanghelia 
Sfântului loan, cartea a doua, cap. IV, în PSB, vol. 41, p. 206) 


S% Tâlcuirea Pr. Stăniloae: Nu există o iubire impersonală, cum nu există bunătate şi cugetare 
impersonale, ci există persoane iubitoare, bune sau cugetătoare, sau cuvântătoare. Toate sunt 
ipostatice. De aceea, Însăşi Persoana supremă este Iubire, sau Bunătate, sau Cugetare, sau 
Cuvânt. Şi e toate acestea în relație cu altă Persoană. De aceea sunt şi oamenii creaţi de 
Dumnezeu, ca chipuri ale Lui, în oarecare măsură iubitori, cuvântători... (n.s. 1338, p. 721) 

s Tâlcuirea Pr. Stăniloae: Firea dumnezeiască nu e numai capabilă să ajungă sau să 
primească toate bunătăţile, ci este ea însăşi acestea. (n.s. 1555, p. 824) 

s  Tâlcuirea Pr. Stăniloae: Deci există o deosebire între Dumnezeu şi om. Dumnezeu este 
prin Sine ştiinţa şi iubirea, dar nu în sensul că e o ştiinţă şi o iubire impersonale, ci în sensul 
că nu primeşte de la altcineva superior ştiinţa şi iubirea, ci El însuşi este izvorul suprem al 
acestora. Omul nu le are de la sine, dar le poate primi de la Dumnezeu. Deci e făcut pentru o 
legătură cu Dumnezeu, e făcut pentru a le primi de la Dumnezeu. (n.s. 1556, p. 824) 

%7 'Tâlcuirea Pr. Stăniloae: Înţelepciunea dumnezeiască nu săvârşeşte decât fapte înțelepte. 
Dar le face cugetându-le ca bune, nu silită de nişte legi lipsite de conştiinţă. De aceea nu poate 
fi decât Persoana cea care alege să facă cele bune şi cu urmări bune. De aceea ştie dinainte pe 
cele bune pe care le vor face EI şi oamenii. Dar ştie dinainte şi pe cele contrare lor, care vor fi 
făcute de cei ce nu vor să se supună voii lui Dumnezeu, ca să deducă binele sau răul lor veşnic 
din cele bune sau din cele rele făcute de ei. (n.s. 358, p. 206) 

Atribute divine - mila 


„(...) milostivirea lui Dumnezeu este remediu împotriva greşelilor şi a 
morţii, ajutor al omenirii şi hrană pentru lumina inimii.” (Metodiu de Olimp, 
Banchetul sau despre castitate, discursul X (al Domninei), II, în PSB, vol. 10, p. 
109) 


„Una este speranţa, una este încrederea, una este făgăduinţa, anume mila 
Ta.” (Fericitul Augustin, Confessiones - Mărturisiri, cartea a X-a, XXXII, (48), 
în PSB, vol. 64, p. 229) 


Atribute divine - neschimbabilitatea 


„(...) cu iubire de oameni, spune în Evanghelie: Am flămânzit şi Mi-aţi 
dat să mănânc; am însetat şi Mi-aţi dat să beau (Mt., 25, 35); ceea ce aţi făcut 
unuia din aceştia foarte mici, Mie Mi-aţi făcut (Mt., 25, 40). După cum Domnul 
este hrănit fără să fie hrănit, pentru că a fost hrănit acela pe care îl vrea EI hrănit, 
tot aşa s-a bucurat, fără ca EI să sufere vreo schimbare.” (Clement Alexandrinul, 
Stromatele, stromata a II-a, cap. XVI, 73.1.-73.2., în PSB, vol. 5, p. 150) 


„Dumnezeirea nu are nevoie de nimic şi este impasibilă; de aceea nici nu 
se poate vorbi în mod propriu de înfrânare cu privire la Dumnezeire, că 
niciodată nu este supusă pasiunii, ca să-şi înfrâneze pasiunea; firea noastră, însă, 
fiind pătimaşă, are nevoie de înfrânare.” (Clement Alexandrinul, Stromatele, 
stromata a II-a, cap. XVIII, 81.1., în PSB, vol. 5,p. 154) 


„Dumnezeu este lipsit de pasiune, lipsit de teamă, lipsit de poftă. 
Dumnezeu nu-i lipsit de teamă în sensul că nu se fereşte de primejdii, nici 
cumpătat, în sensul că-şi stăpâneşte poftele; firea lui Dumnezeu nu poate cădea 
în nici o primejdie; Dumnezeu nu fuge de laşitate, după cum nici nu va dori să-şi 
stăpânească poftele.” (Clement Alexandrinul, Stromatele, stromata a IV-a, cap. 
XXIII, 151.2., în PSB, vol. 5, p. 301) 


„Toţi aceşti termeni în care Dumnezeu plânge sau se bucură, urgiseşte 
sau veseleşte un suflet, se pot lua în modul figurat prin care Scriptura se 
acomodează uzului omenesc de vorbire. Căci firea dumnezeiască nesocoteşte 
orice pasiune şi orice schimbare, care ar afecta-o. În ea trunchiul fericirii rămâne 
totdeauna nemişcat şi neclătinat.” (Origen, Omilii la Cartea Numerii, omilia 
XXIII, cap. II, în PSB, vol. 6, p. 198) 

„Ni se cere să explicăm puţin căința lui Dumnezeu. Căci a se căi este 
nepotrivit şi nedemn nu numai pentru Dumnezeu, ci şi pentru orice om înţelept. 
Nu înţeleg să se căiască nici înțeleptul, deoarece a te căi însemnează că-ţi pare 
rău de o hotărâre luată fără rost. Or, Dumnezeu nu poate să ia decât hotărâri 
bune, căci El cunoaşte dinainte cele ce vor fi, şi nu se căieşte. Deci, de ce zice 
Scriptura că se căieşte? Nu vă voi spune încă de ce. În cartea Regilor este scris: 
Îmi pare rău că am uns rege pe Saul (1 Regi, 15, 1-2). Şi în general se zice 
despre Dumnezeu: Și căindu-Se de răutățile... (loil, 2, 13). 

Dar, oare, ce aflăm noi din Scriptură, despre Dumnezeu în general? 
Dumnezeu nu este ca omul, ca să-L minţi, nici ca Fiul Omului, ca să-l pară rău 
(Num., 23, 19). Din această frază înţelegem că Dumnezeu nu-i ca omul. Dar din 
alt loc aflăm că Dumnezeu este totuşi şi ca omul, căci zice: Că Domnul 
Dumnezeul tău te-a pedepsit, precum orice om îşi pedepseşte fiul (Deut., 8, 5). 
Și mai zice: S-a purtat cu voi cum se poartă un om cu fiul său (Deut., 1, 31). 
Aşadar, când Scriptura vorbeşte despre Dumnezeu în sine, în înţeles teologic, 
fără a se referi la Pronia Sa în legătură cu oamenii, zice că Dumnezeu nu este ca 
un om, căci măreţia Lui nu are sfârşit (Ps., 144, 3). Şi e înfricoşător şi mai 
presus de toţi dumnezeii (Ps., 95, 4) şi iarăşi Lăudaţi-l pe EI toţi Îngerii lui 
Dumnezeu, lăudaţi-L pe EI toate stelele şi lumina (Ps., 148, 3-5). Şi s-ar mai 
putea găsi multe alte locuri în Sfintele Scripturi, din care să reiasă că Dumnezeu 
nu este ca omul (Num., 23, 19). Dar, când Pronia dumnezeiască se împletește cu 
lucrurile omeneşti, atunci foloseşte şi înţelegere şi purtări şi graiuri ca de om. 
Căci, după cum noi când vorbim cu un copil de doi ani stâlcim vorbele pentru 
copil, căci dacă ne păstrăm seriozitatea vârstei noastre mature şi nu facem 
pogorământ la limbajul copilăresc, copiii mici nu ne înţeleg, tot aşa ceva să 
înţelegem, şi despre raporturile lui Dumnezeu cu oamenii, adică, atunci când EI 
lucrează prin Pronie, ceva pentru neamul omenesc. Aceasta mai cu seamă când 
oamenii sunt încă prunci (| Cor., 3, 1). 

Mai mult, să observăm şi cum schimbăm noi, cei maturi, numele 
lucrurilor pentru cei micuţi. Numim pâinea într-un fel propriu limbajului lor, iar 
când bem ne exprimăm iarăşi altfel, printr-un cuvânt copilăresc pe care nu-l mai 
întrebuințăm când vorbim cu un adult. Şi obiectele de îmbrăcăminte, când le 
numim pentru copilaşi, le dăm alte numiri şi anume numiri copilăreşti. Oare în 
clipele acelea noi nu mai suntem maturi? Şi dacă cineva ne-ar auzi stând de 
vorbă cu copiii, ar zice că bătrânul acela a dat în mintea copiilor sau ar zice că 
acest bărbat a uitat că este om în toată firea? Or, n-ar pune faptul că nu folosim 
un limbaj de bătrân sau de adult, pe seama împrejurări că vorbim cu un copil 
mic? 

Și totuşi Dumnezeu ne vorbeşte ca unor copii! Zice Mântuitorul: Iată eu 
şi pruncii pe care mi i-a dat Dumnezeu (Is., 8, 18). Îţi vine să spui de un bătrân 
care vorbeşte copilăreşte cu un copil sau, ca să exagerez puţin, cu un sugaci, că 
s-a potrivit fiului sau nepotului său, şi-a însuşit modul de comportare şi toată 
situația copilului mic. Aşa să-mi înţelegi şi Scriptura, când zice: S-a potrivit ţie 

Domnul Dumnezeul tău, după cum tot omul se potriveşte după fiul său (Deut., |, 
31). Mi se pare că cei ce au tradus din evreieşte, neaflând alt termen în limba 
greacă, au creat cuvântul tropofored, adică a luat modul de comportare al cuiva, 
a se potrivi cuiva şi au zis că Dumnezeu s-a potrivit omului. 

Aşadar, fiindcă noi suntem cei care ne căim, Dumnezeu, când vorbeşte 
cu noi, cărora ne pare rău, zice: Mă câiesc. Şi când ne ameninţă, se face că nu 
cunoaşte viitorul, ci ne ameninţă vorbind cu noi ca şi cu sugacii, şi se face că Nu 
cunoaşte toate înainte de a fi ele. Ci, ca şi cum ar încerca să înşele pe un prunc, 
se preface şi EI că nu cunoaşte viitorul. Dumnezeu ameninţă, deci, un popor, 
pentru păcatele lui şi zice: dacă poporul se va căi, Mă voi căi şi Eu. 

O Dumnezeule mare! Când ameninţai oare nu ştiai dacă poporul se va 
pocăi sau nu se va pocăi? Şi când făgăduiai bunătăţile Tale nu ştiai dacă omul 
sau poporul acela va rămâne vrednic de făgăduinţe sau nu va rămâne? Desigur 
că ştiai, dar Tu te prefaci că nu ştii. 

Ai găsit multe astfel de locuri în Scriptură, care-L arată pe Dumnezeu 
vorbind ca un om, de pildă: vorbește fiilor lui Israel, poate vor auzi şi se vor căi 
(ler., 33, 2, 3). Dumnezeu nu zice: Poate vor asculta îndoindu-se parcă de viitor, 
căci Dumnezeu nu se îndoiește niciodată şi niciodată nu poate zice precum 
zicem noi oamenii: poate vor asculta şi se vor pocăi, Ci zice aşa ca să apară mai 
limpede libertatea voinţei tale, hberul tău arbitru. Ca tu să nu poţi zice niciodată: 
dacă El a prevăzut că voi fi pierdut, trebuie să fiu pierdut; dacă a prevăzut 
Dumnezeu că voi fi mântuit, trebuie, oricum, Să fiu mântuit.” (Origen, Omilii la 
Cartea Proorocului Ieremia, omiha XVIII, cap. VI, în PSB, vol. 6, pp. 444-446) 


„Când auzi despre urgia şi mânia lui Dumnezeu să nu care cumva să 
crezi că urgia şi mânia sunt patimi ale lui Dumnezeu. Scriptura întrebuinţează 
aceste expresii din economie, ca să întoarcă şi să desăvârşească un prunc, după 
cum facem şi noi o mustrare înspăimântătoare în faţa unui copil nu doar că vrem 
cu tot dinadinsul să-l speriem, ci numai ca să-l învăţăm minte. Dacă arătăm pe 
trăsăturile feţei noastre mila şi duioşia din sufletul nostru, dând la iveală 
dragostea noastră pentru copil şi nu ne prefacem, nici nu ne schimbăm, oarecum, 
pentru a-l întoarce de la rele, noi îl dăm pierzării şi-l înrăim. Tot aşa zice 
Scriptura şi despre Dumnezeu că: E] se mânie şi urgiseşte ca tu să te întorci spre 
bine (Deut., 29, 13). Dumnezeu de fapt nici nu se mânie, nici nu urgiseşte, dar tu 
vei avea de suferit urmările mâniei şi ale urgiei Sale, când vei cădea în dureri şi 
suferinţe, din cauza răutăţii tale, fiind pedepsit de aşa-zisa mânie a lui 
Dumnezeu.” (Origen, Omilii la Cartea Proorocului leremia, omilia XVIII, cap. 
VI, în PSB, vol. 6, p. 446) 


„(...) printre noi nimeni nu susține că ar exista vreo schimbare la 
Dumnezeu, nici în lucrarea şi nici în gândirea Lui. Pentru că David zice : Tu 
acelaşi eşti, iar Maleahi : Și nu M-am schimbat (Mal., 3, 6). Căci pentru că 
rămâne acelaşi, Dumnezeu iconomiseşte cele ce din fire sunt schimbătoare, în 

felul în care însăşi raţiunea cere să fie iconomisite.” (Origen, Contra lui 
Celsus, Cartea a VI-a, cap. LXII, în PSB, vol. 9, p. 424) 


„(...) tot păcatul se produce din abatere de la ceea ce e bun la ceea ce nu 
e astfel şi se naşte în cei ce se pot transforma şi sunt capabili să se schimbe în 
cele ce nu se cuvin“*. Cum deci s-ar cugeta că poate păcătui Cel ce nu ştie de 
transformare, nici nu e capabil de schimbare în cele ce nu se cuvin, ci mai 
degrabă stă neclintit în bunătăţile proprii firii şi nu le are de la altul, ci de la Sine 
însuşi?” (Sf. Chiril al Alexandriei, Comentariu la Evanghelia Sfântului loan, 
cartea a şasea, Introducere, în PSB, vol. 41, p. 630) 


„(...) este neschimbător şi bun numai Dumnezeu, care, având bunătatea 
nu prin darul ostenelii, ci din fire, nu poate fi altfel decât bun.” (Sf. loan Casian, 
Convorbiri duhovniceşti, Partea 1, Convorbire cu părintele Teodor, cap. XVI, 3, 
în PSB, vol. 57,p.411) 


Atribute divine - unitatea 


„(...) Dumnezeu Cel Unul şi prin fire şi adevărat.” (Sf. Chiril al 
Alexandriei, Glafire la Facere, cartea a şasea a Glafirelor la Facere, 2, în PSB, 
vol. 39, p. 209) 


s5 'Tâlcuirea Pr. Stăniloae: Dumnezeu nu Se poate schimba nici în mai bun, nici în rău, căci 
EI este existenţa nemărginită, ca atare atotbună. El nu poate deveni mai puţin bun, pentru că 
mai puţin bun înseamnă mai puţin existent. lar El este existenţa prin Sine, deci toată existenţa 
posibilă. Şi nu se poate să nu fie o astfel de existenţă. Îngerul şi omul îndumnezeit nu mai pot 
nici ei păcătui, pentru că sunt cu totul fixaţi în Cel ce nu Se poate schimba, prin comuniunea 
atotcuceritoare cu Cel atotbun. (n.s. 1194, p. 630) 

s% Tâlcuirea Pr. Stăniloae: Dumnezeul Cel adevărat prin fire, adică mai presus şi deosebit de 
toate prin fire, nu poate fi decât Unul. Dacă sunt mai mulţi, se mărginesc unul pe altul. (n.s. 
362, p. 209) 

„(...) Dumnezeului celui după fire, adevărat şi singur*”.” (Sf. Chiril al 
Alexandriei, G/afire la a doua Lege, 2, în PSB, vol. 39, p. 445-446) 


„Deci nu s-a proclamat foarte clar şi eficient glasul Sfinţilor (autori ai 
Scripturii), că Unul Născut este Dumnezeul cel unic şi adevărat?*!” (Sf. Chiril 
al Alexandriei, Despre Sfânta Treime, cuvântul III, în PSB, vol. 40, p. 98) 


Atribute divine - veşnicia 


„(Dumnezeu) este fără de început, pentru că este nefăcut”%; este 
neschimbat, pentru că este nemuritor.” (Teofil al Antiohiei, Trei cărți către 
Autolic, cartea întâi, IV, în PSB, vol. 2, pp. 375-376) 


„Doamne, Tu, cel ce împărățeşti în veac şi în veacul veacului şi dincolo 
de veacuri şi încă... (leş., 15, 18). 

Ori de câte ori spune: în veacul veacului, prin care se indică un lung 
interval de timp, dar şi un sfârşit, în acelaşi timp, adăugându-se un al veac, se 
prelungeşte perioada de timp, dar fără a îndepărta timpul. Şi chiar dacă se 
vorbeşte de vecii vecilor, se indică un alt termen, care poate este necunoscut de 
noi, este hotărât ca termen, de Dumnezeu. Însă prin (expresia) şi dincolo de 


s% Tâlcuirea Pr. Stăniloae: Dumnezeu Cel adevărat nu poate fi decât Cel ce e Dumnezeu prin 
fire, adică liber prin Sine de toate şi Stăpân peste toate. Căci un Dumnezeu care e înălţat la 
acest nivel de libertate şi de stăpânire peste toate de cugetarea şi de vorbele omului, fără să fie 
cu adevărat, nu e Dumnezeu. lar acest Dumnezeu adevărat, adică liber de toate şi Stăpân peste 
toate prin EI însuşi, nu poate fi decât Unul singur. Pentru că altfel, fiind mărginit de alții aşa 
zişi dumnezei şi dependent de ei, n-ar mai fi Dumnezeu adevărat. Acestea sunt deci cele trei 
însuşiri ale Dumnezeului adevărat: a) că e prin fire, sau prin Sine, nedependent în existența Sa 
de nimic; b) că prin aceasta e Unul singur; c) că numai aşa e Dumnezeu adevărat. Fiind astfel 
Dumnezeu, nu poate fi decât Spirit, pentru că tot ce e material este dependent. Materia e 
compusă şi ca atare părţile ei se află într-o dependenţă reciprocă. lar un întreg al cărui 
componente sunt dependente una de alta, nu poate fi nici independent. În general nici lumea, 
nici omul nu sunt nici de la ele — dată fiind dependenţa lor — nici din fiinţa lui Dumnezeu, 
căci aceasta ar arăta-o şi pe ea dependentă. Dependenţa lor de Dumnezeu nu poate indica 
decât că sunt create. Numai aşa pot exista şi ele ca dependente, şi El ca absolut independent 
sau prin Sine. Aceasta arată că poate şi trebuie să existe din veci Dumnezeu ca Spirit, neavând 
nevoie de o lume în parte spirituală, în parte materială. Acestea nu pot veni la existenţă decât 
prin actul Lui absolut liber, deci creator. (n.s. 772, p. 446) 

1 Tâlcuirea Pr. Stăniloae: Spunându-l-se lui Hristos Dumnezeul Unic, S-a arătat că nu e 
despărţit în dumnezeire de Tatăl. Că sunt împreună un unic Dumnezeu. Hristos Îl are în Sine 
pe Tatăl în mod nedespărţit. Nu vorbea fără să simtă grăind în Sine pe Tatăl şi nu săvârşea nici 
o faptă, fără să fie împreună săvârşitor al ei Tatăl. (n.s. 129, p. 98) 

s% Sfântul Ilarie, vorbind despre veşnicia lui Dumnezeu, ne învaţă: Dumnezeu este înainte de 
timp, pentru că timpul este de la EL. Însuşirea Lui veşnică e că EI este veşnic. (Despre Sfânta 
Treime, 2, 6). —n.L.P. 

veacuri, care întregeşte fraza, nu se fixează termenul, nici sfârşitul. Cu toate că 
ai putea crede că ea implică ideea sfârşitului, cuvântul profetic îşi spune 
totdeauna: şi încă, ca şi când s-ar îndrepta spre tine pentru a-ţi spune: 7u crezi că 
Dumnezeu va domni în vecii vecilor? EL va stăpâni şi mai mult. În vecii vecilor? 
Și încă. ŞI orice vei zice despre trăinicia acestei domnii, profetul îţi va spune şi 
încă.” (Origen, Omilii la Cartea Ieşirii, omiha VI, XII, în PSB, vol. 6, p. 106) 


„Știm că este etern şi cunoaştem şi credem că nu este mărginit în timp, 
nici temporal ca noi“*.” (Sf. Chiril al Alexandriei, Comentariu la Evanghelia 


Sfântului loan, cartea a şasea, Introducere, în PSB, vol. 41, p. 646) 


„(...) întotdeauna există în EI prezentul, fiind prezent în cele ale noastre 
şi în cele divine, fiindcă face timpul nostru ca şi cum ar curge veşnic, iar pe cel 
divin, ţinându-l în permanentă nemişcare, îl face eternitate. Acestui nume, dacă-i 
adaugi cuvântul totdeauna, vei obține ceea ce este al Său, adică timpul în 
neîntreruptă şi nesfârşită curgere, care este veşnicia.” (Boethius, Articole 
teologice, |, 1, cap. IV, în PSB, vol. 72,p.21) 


s% Tâlcuirea Pr. Stăniloae: Noi suntem temporali, pentru că noi creştem în timp, dar nu suntem 
mărginiţi în suflet de timp. Dumnezeu nu are nici temporalitatea, nici creşterea eternă. (n.s. 
1227, p. 646) 


py) 


Despre har şi harisme“* 


„(...) apa Duhului Sfânt, despre care se zice: nu vor seca apele reci şi 
curgătoare. Nu seacă, nu se scurge apa Duhului Sfânt, ci fiecare dintre noi 
păcătoşii ne scurgem, fără să bem din Duhul Sfânt.” (Origen, Omilii la Cartea 
Proorocului leremia, onulia XVIII, LX, în PSB, vol. 6, p. 450) 


„Când Dumnezeu împarte darurile iar Domnul slujirile, Duhul este de 
faţă, hotărând distribuirea harismelor, aşa cum crede de cuviinţă, după vrednicia 
fiecăruia. Pentru că zice : Există diferite harisme, dar acelaşi Duh (în toate). Şi 
slujiri diferite, dar acelaşi Domn (care le împarte), şi diferite lucrări, dar 
acelaşi Dumnezeu care lucrează totul în toți (| Cor., 12, 4-6). Pe toate acestea le 
operează unul şi acelaşi Duh, împărțind fiecăruia, după cum voieşte (| Cor., 12, 
11). Desigur, pentru că Apostolul a amintit aici mai întâi de Duhul, în rândul al 
doilea de Fiul şi în rândul al treilea de Dumnezeu şi Tatăl, nu trebuie să-şi 
închipuie cineva că ordinea s-a inversat. Pentru că, pentru acest fel de a vorbi, 
Apostolul s-a inspirat din relaţiile dintre noi. Atunci când primim daruri, 
întâlnim mai întâi pe cel ce le distribuie, apoi ne ducem cu gândul la cel ce ne-a 
trimis (darul) şi în cele din urmă ne ridicăm cu gândul la sursa şi cauza 
bunurilor”. (Sf. Vasile cel Mare, Despre Sfântul Duh, cap. 16, în PSB, vol. 12, p. 
52) 


s% Harismele nu sunt tot una cu harul şi nu trebuie confundate cu el. Deşi atât harul cât şi 
harismele au ca izvor pe Duhul Sfânt (| Cor., 12, 4-6, 11), acestea din urmă nu au aceleaşi 
însuşiri şi nici aceleaşi efecte ca harul. Harismele sunt dependente de har şi sunt nişte efecte 
ale acestuia. Sfântul Apostol Pavel numeşte diferitele lucrări ale aceluiaşi unic Duh Sfânt 
harisme (1 Cor. 12, 4). În fiecare harismă se află lucrând Duhul Sfânt. Harismele uşurează 
drumul spre mântuire, dar nu sunt absolut necesare mântuirii. Spre deosebire de har, harismele 
n-au caracter de permanenţă, ci ele sunt vremelnice (1 Cor., 13, 8) fiind date pentru un anumit 
timp şi cu un anumit scop. Duhul Sfânt dă o varietate de daruri. Harismele au favorizat mult 
răspândirea creştinismului între păgâni şi au contribuit la întărirea şi dezvoltarea comunităţilor 
creştine din primele veacuri. Sfântul Apostol Pavel prezintă harismele în prima sa epistolă 
către corinteni (cap. 12, 8-28). Amintim doar câteva: credinţa, cuvântul de înţelepciune şi 
cuvântul cunoştinţei, darul vindecărilor, facerea de minuni, darul proorociei, deosebirea 
duhurilor, darul ajutorărilor, darul cârmuirilor, darul diferitelor limbi etc. Sfinţii Varsanufie şi 
loan scriu că toate darurile (harismele) se dau prin venirea Sfântului Duh de multe ori şi în 
multe feluri. Odată a dat Dumnezeu Apostolilor Duhul să scoată draci; altădată să săvârşească 
vindecări; altădată să prevadă; şi altădată să învie morţi. Dar Duhul desăvârşit stă în a ierta 
păcatele şi în a elibera sufletele de întuneric şi în a le aduce la lumină. (Scrisori duhovniceşti, 
rp. 120, în Filocalia, vol. XI). Sfântul Apostol Pavel numeşte multe din succesele noastre 
haruri, vrând să arate prin aceasta că în tot ceea ce facem avem nevoie de ajutorul lui 
Dumnezeu -— cf. Sf. loan Gură de Aur, Comentariile Epistolei I către Corinteni, omilia a 
XXXII-a, pp. 529-431. Unele din vocaţiile particulare ale creştinilor sunt de asemenea fondate 
pe harisme: unul simte chemarea spre celibat, altul primeşte alt dar (| Cor., 17, 7). Sfântul 
Maxim Mărturisitorul ne învaţă că orice deprindere (aptitudine), prin care se împlineşte o 
poruncă, este o harismă a Duhului (Răspunsuri către Talasie, sc. 2, în Filocalia, vol. Il). — 
n.L.P. 

„Într-adevăr. unii scot demoni cu adevărat în aşa fel încât adeseori 
tocmai cei care au fost curăţiţi de duhuri rele cred şi rămân în Biserică. Alţii au 
darul de a cunoaşte viitorul, de a tâlcui arătările şi cu cuvintele proorocilor; 
alții vindecă pe bolnavi, însănătoşindu-i doar prin punerea mâinilor, chiar şi 
azi — după cum am amintit — unii morţi au fost înviaţi şi au petrecut cu noi un 
număr apreciabil de ani. 

Pe scurt, nu-i cu putință Să spunem numărul harismelor, pe care Biserica 
din toată lumea le primeşte de la Dumnezeu întru numele lui lisus Hristos, Care 
a fost răstignit pe vremea lui Ponţiu Pilat şi cu ajutorul cărora săvârşeşte fapte 
bune chiar şi în folosul păgânilor fără să înşele pe nimeni şi fără să ceară bani 
pentru aceasta, ci aşa, fără plată, cum le-a primit de la Dumnezeu (Mt., 10, 8), 
tot aşa le împarte şi ea (rineu, Contra ereziilor, IL, XXXII, 4).” (Eusebiu de 
Cezareea, Istoria bisericească, cartea a cincea, VII, 4-5, în PSB, vol. 13, p. 197) 


„ŞI harul dat este unul, fiindu-ne dat de la Tatăl în Fiul“*, precum scrie 
Pavel în fiecare epistolă: Har vouă şi pace de la Dumnezeu, Tatăl nostru, şi de 
la Domnul lisus Hristos (Rom., 1, 7; Cor., |, 3; Efes., 1, 2). Căci lumina trebuie 
să fie împreună cu strălucirea şi strălucirea să se vadă împreună cu lumina.” (Sf. 
Atanasie cel Mare, Trei cuvinte împotriva arienilor, Cuvântul al Doilea 
împotriva arienilor, XLII, în PSB, vol. 15, pp. 278-279) 


„(...) când cade cineva din Duhul pentru vreo răutate, harul rămâne 
neretras de la cei ce voiesc dacă după ce au căzut se pocăiesc**.” (Sf. Atanasie 
cel Mare, Trei cuvinte împotriva arienilor, Cuvântul al Treilea împotriva 
arienilor, XXV, în PSB, vol. 15, p. 352) 


„Primind Împărăţia neclătinată, avem harul prin care slujim bineplăcut 
lui Dumnezeu.” (Sf. Atanasie cel Mare, Epistola întâia către Serapion, 
Episcopul de Thmuis, împotriva celor care hulesc şi spun că Duhul Sfânt este 
creatură, X, în PSB, vol. 16, p. 34) 


„(...) unde e lumina, acolo e şi strălucirea; şi unde e strălucirea, acolo e 
şi lucrarea şi harul luminător. Și aceasta învăţând-o Pavel, a scris iarăşi 
corintenilor în a doua Epistolă, zicând: Harul Domnului nostru lisus Hristos şi 
dragostea lui Dumnezeu Tatăl şi împărtăşirea Sfântului Duh cu voi toți (Ul Cor., 
13, 13). Căci harul şi darul dat de Treime se dau de la Tatăl prin Fiul, în Duhul 


s%5 Tâlcuirea Pr. Stăniloae: Harul este unul, dar în el se simte iubirea dintre Tatăl şi Fiul în 
Duhul Sfânt, ca iubire de Tată şi Fiu. De aceea produce în noi iubirea față de Tatăl ca Tată şi 
faţă de Fiul ca Frate în Duhul Sfânt, dar şi faţă de semenii noştri ca fraţi. Dacă ar fi harul unei 
singure Persoane, nu l-am simţi ca harul iubirii. (n.s. 113, pp. 278-279) 

s%  Tâlcuirea Pr. Stăniloae: Numai stăruința în rău alungă harul. Dacă imediat după cădere 
omul se căieşte, harul nu se retrage. Chiar harul ce persistă îl face pe om să se căiască. Cel ce 
se căieşte imediat arată că nu a căzut de tot, că nu zace în cădere. (n.s. 61, p. 352) 

Sfânt. Fiindcă precum harul dat este din Tatăl prin Fiul, aşa nu poate fi părtăşie 
la dar în noi decât în Duhul Sfânt”. Căci împărtăşindu-ne de Duhul, avem 
dragostea Tatălui şi harul Fiului şi împărtăşirea Duhului însuşi.” (Sf. Atanasie 
cel Mare, Epistola întâia către Serapion, Episcopul de Thmuis, împotriva celor 
care hulesc şi spun că Duhul Sfânt este creatură, XXX, în PSB, vol. 16, p. 62) 


„Deci şi din acestea s-a arătat că lucrarea Treimii este una. Căci 
Apostolul nu arată pe cele date, ca dându-se deosebite şi împărțite de către 
fiecare“, ci că se dau de Treime şi că toate sunt din Dumnezeul cel unic.” (Sf. 
Atanasie cel Mare, Epistola întâia către Serapion, Episcopul de Thmuis, 
împotriva celor care hulesc şi spun că Duhul Sfânt este creatură, XXX-XXXI, 
în PSB, vol. 16, pp. 62-63) 


„Căci Duhul nu e în afară de Cuvântul, ci fiind în Cuvântul, este prin El 
în Dumnezeu. Deci darurile (harismele) se dau în Treime. Căci în împărţirea lor 
este, cum scrie Pavel corintenilor, acelaşi Duh şi acelaşi Domn şi acelaşi 
Dumnezeu care lucrează toate în toţi (1 Cor., 12, 4-6). Căci Însuşi Tatăl lucrează 
şi dă toate prin Cuvântul în Duhul.” (Sf. Atanasie cel Mare, Despre Sfântul Duh, 
Epistola aceluiaşi către acelaşi episcop Serapion, V, în PSB, vol. 16, p. 84) 


„De aceea, dorindu-le cele bune corintenilor, Pavel li le doreşte în 
Treime: Harul Domnului lisus Hristos şi dragostea lui Dumnezeu Tatăl şi 
împărtăşirea Sfântului Duh să fie cu voi, cu toți Ul Cor., 13, 13). Căci 
împărtăşindu-ne de Duhul, avem harul Cuvântului şi în El dragostea Tatălui. 
Precum unul este harul Treimii, aşa nedespărțită este Treimea“”.” (Sf. Atanasie 


7 Tâlcuirea Pr. Stăniloae: Noi nu putem să ne împărtăşim de darul dat de Tatăl prin Fiul 
decât în Duhul Sfânt. Duhul Sfânt vine în noi ca darul iubirii părinteşti, cum vine în Fiul. EI 
vine în noi, făcându-ne să ne simţim ca fii ai Tatălui şi să ne deschidem Tatălui prin Fiul. 
Duhul trezeşte sensibilitatea noastră de fii faţă de Tatăl, încât ne e greu să distingem în actul 
nostru de primire a Duhului între noi şi Duhul. EI actualizează comunicabilitatea noastră cu 
Dumnezeu ca între fii şi Tatăl şi ca a unor fraţi ai Fiului, dar şi sentimentul frăţiei între noi. El 
nu lasă persoanele una în faţa alteia, ci actualizează comunicarea între ele, mişcarea între ele. 
(n.s. 110, p. 62) 

s% Tâlcuirea Pr. Stăniloae: Deci nu putem socoti ca VI. Lossky că Fiul ne face una în fiinţă, 
iar Duhul Sfânt ne dezvoltă pe fiecare persoană (Essai sur la theologie mystique de l'Eglise 
d'Orient). Totul porneşte de la Tatăl, ajungând la noi prin Fiul în Duhul Sfânt. În fiecare dar 
avem lucrarea unică a Sfintei Treimi. Trăim în fiecare dar prezenţa întregii Treimi şi în fiecare 
Persoană, pe toate trei în mod nedespărţit şi neconfundat, sau unitatea dragostei dintre ele 
comunicată nouă pentru a crea o unitate de dragoste şi între noi. (n.s. 111, p. 63) 

s% Tâlcuirea Pr. Stăniloae: Harul ne-a venit prin Hristos cel întrupat, răstignit şi înviat, plin de 
toată puterea acestor stări prin care Şi-a desăvârşit umanitatea Sa. Dar harul plin de aceste 
stări şi puteri ne devine propriu prin împărtăşirea de Duhul Sfânt şi ele s-au imprimat în 
umanitatea lui Hristos, ca dragoste a lui Hristos pentru noi şi ca dragoste a Tatălui şi către 
Tatăl. Deci însăşi dragostea Tatălui ni se dă în sau prin harul Domnului Hristos, de care ne 
împărtăşim în Duhul Sfânt şi în care EI Îşi arată dinamismul Lui desăvârşitor. (n.s. 159, p. 84) 

cel Mare, Despre Sfântul Duh, Epistola aceluiaşi către acelaşi episcop Serapion, 
V-VI, în PSB, vol. 16, p. 84) 


„ȘI trebuie să ne rugăm nu ca să cunoaştem de mai înainte, nici ca să 
cerem plată pentru această nevoinţă; ci ca Domnul să ne fie împreună-lucrător în 
biruinţa asupra diavolului. lar dacă vrem vreodată şi să cunoaştem ceva de mai 
înainte, să ne curăţim înţelegerea. Căci eu cred că sufletul care e curăţit în toate 
privinţele şi care stă în cele ale firii, făcându-se străvăzător, poate vedea mai 
multe şi mai departe decât demonii, având în sine pe Domnul care i le 
descoperă”. Aşa a fost sufletul lui Elisei, care vedea cele privitoare la Ghiezi 
(|V Regi, 4, 26) şi privea puterile (oştirile) ce stăteau în Jurul lui (IV Regi, 6, 
17).” (Sf. Atanasie cel Mare, Viața Cuviosului Părintelui nostru Antonie, XXXI- 
XXXIV, în PSB, vol. 16, pp. 212-214) 


„lar doi fraţi oarecare mergând spre el, li s-a isprăvit apa pe drum. Și 
unul a murit, iar celălalt era pe cale să moară. Nemaiputând umbla, s-a aşezat şi 
el jos aşteptând să moară. Antonie, şezând în munte, chemă doi monahi (căci se 
întâmpla ca aceştia să fie acolo) şi zorindu-i le-a zis: Luaţi un ulcior cu apă şi 
alergați pe drumul spre Egipt. Căci venind încoace doi oameni, unul a murit 
adineaori, iar altul are să moară de nu vă grăbiţi. Aceasta mi s-a arătat acum 
pe când mă rugam. Plecând l-au aflat pe unul zăcând mort şi l-au îngropat, iar 
pe celălalt l-au întremat dându-i să bea apă şi l-au adus la bătrân. Şi era cale de o 
zi. Şi dacă ar întreba cineva, pentru ce n-a făcut aceasta înainte de a muri 
celălalt, nu ar pune cu dreptate această întrebare. Căci hotărârea morţii aceluia n- 
a fost a lui Antonie, ci a lui Dumnezeu, Care a hotărât aşa despre acela şi a 
descoperit aceasta. Singurul lucru minunat făcut prin Antonie a fost că el şezând 
în munte şi având inima în stare de veghe, Domnul i-a arătat lui cele de 
departe”"!.” (Sf. Atanasie cel Mare, Viaţa Cuviosului Părintelui nostru Antonie, 
LVIII, în PSB, vol. 16, p. 226) 


7% Tâlcuirea Pr. Stăniloae: Sufletul împătimit e închis între zidurile patimilor sau păcatelor 
sale, sau al egoismului său. Nu vede în mod real cum sunt ceilalți, în valoarea lor reală, cum 
sunt lucrurile în micimea valorii lor, nu iese din cămara întunecoasă a simţurilor şi a 
înţelegerii superficializate prin patimi. Sufletul curăţit, ieşit din această cămară, vede departe 
cale să facă Dumnezeu prin ei. Vede mai real, mai obiectiv şi mai departe decât dracii 
îngustaţi de patimi. (n.s. 27, p. 214) 

7! Tâlcuirea Pr. Stăniloae: O inimă în stare de veghe prin rugăciunea care o uneşte cu 
Dumnezeu are o sensibilitate deosebită pentru a primi de la Dumnezeu cunoştinţa unor lucruri 
ce se petrec departe şi care lui Dumnezeu, Cel ce toate le vede, îi sunt cunoscute. Cel ce e 
total adâncit în Dumnezeu poată să simtă şi unele lucruri ce se întâmplă oamenilor, chiar dacă 
el se interesează de ele ca de unele ce stau în ele însele despărțite de Dumnezeu. Cel ce caută 
pe Dumnezeu poate cunoaşte în El şi lucruri ce se petrec în creaţiunea pe care o susţine 
Dumnezeu, sau de care Dumnezeu nu rămâne străin. (n.s. 42, p. 226) 

„Harul cel dumnezeiesc a strălucit mai ales atunci când a lucrat în prunci 
şi în nepricepuţi.” (Sf. Vasile cel Mare, Omilii la Psalmi, omilia la Psalmul 
XXXII, IX, în PSB, vol. 17, p. 258) 


„Săraci erau Petru şi loan, că nu aveau nici argint, nici aur (Fap., 3, 6), 
dar dăruiau sănătate, mai de preţ decât mult aur; ologul primise aur de la mulți, 
dar continua să cerşească; de la Petru a primit harul şi a încetat cu cerşitul, a 
sărit ca o căprioară, lăudând pe Dumnezeu (Fap., 3, 1-8).” (Sf. Vasile cel Mare, 
Omilii şi cuvântări, omilia a XV-a, III, în PSB, vol. 17, p. 513) 


„Pentru aceea ne cere să alergăm şi să stăruim cu tărie în nevoinţe pentru 
că darul harului se măsoară cu ostenelile celui ce-l primeşte. Căci viaţa veşnică 
şi veselia negrăită din ceruri o dăruieşte harul Duhului, dar vrednicia de a primi 
darurile şi de a se bucura de har o dă dragostea de osteneli a credinţei. '? Unindu- 
se într-una fapta dreptăţii şi harul Duhului, în sufletul în care se unesc, îl umplu 
pe acesta împreună de viaţa fericită. lar despărțite una de alta, nu aduc sufletului 
nici un câştig. Căci harul lui Dumnezeu nu poate petrece în sufletele ce fug de 
mântuire, iar puterea virtuţii omeneşti nu e îndestulătoare prin sine însăşi ca să 
înalțe sufletele lipsite de har spre chipul vieţii.” (Sf. Grigorie de Nyssa, Despre 
rânduiala cea după Dumnezeu (a vieţii) şi despre nevoința cea adevărată, în 
PSB, vol. 29, pp. 459-460) 


„Să nu-ţi închipui că având harul bogat şi îmbelşugat al Duhului, nu mai 
ai nevoie de nimic pentru desăvârşirea ce-ţi poate veni prin darurile Aceluia. Şi 
când vine la tine bogăţia darului, fă-te sărac cu cugetul, neîncrezându-te 
niciodată în tine şi aşteptând dragostea în suflet, ca pe o temelie a vistieriei 
harului, şi luptând cu orice patimă, până vei ajunge la vârful vieţuirii 
binecredincioase, la care a ajuns Apostolul şi la care urcă pe ucenici prin 
rugăciune şi învăţătură.” (Sf. Grigorie de Nyssa, Despre rânduiala cea după 
Dumnezeu (a vieţii) şi despre nevoinţa cea adevărată, în PSB, vol. 29, p. 467) 


„Întrebare: De vreme ce (autorul) păcatului se transformă în înger al 
luminii, Şi (lucrarea lui) este asemenea (celei) a harului, cum poate distinge omul 
cursele diavolului; cum va primit el şi va deosebi (înrâuririle) harului)? 

Răspuns: (Urmările) harului sunt bucuria, pacea, iubirea şi adevărul. 
Adevărul însuşi sileşte pe om să caute adevărul. Pe când manifestările păcatului 
sunt tulburătoare şi nu aduc iubire şi bucurie față de Dumnezeu. Lăptuca 
sălbatecă este asemenea celei domestice, însă una este amară, alta este dulce. În 
harul însuşi există (elemente) asemănătoare (cu cele) ale adevărului, dar (harul) 


7% Tâlcuirea Pr. Stăniloae: Harul şi ostenelile se deosebesc nu numai pentru că unul e darul lui 
Dumnezeu şi celelalte sunt produsul omului, ci şi pentru că harul dă experienţa veseliei 
procurate de el, iar ostenelile te fac în stare să ai această veselie. Amândouă se experiază. Dar 
osteneala e exportată ca proprie, iar veselia, ca darul lui Dumnezeu. (n.s.18, p.460). 

este esenţa însăşi a adevărului.” (Sf. Macarie Egipteanul, Cele cincizeci de 
omilii duhovniceşti, omiha VII, 3, în PSB, vol. 34, p. 125) 


„Harul se află neîncetat în om. Prinde rădăcini din tinereţe, se amestecă cu 
el ca un aluat şi devine o parte firească a acestuia, devine o singură fiinţă cu el. 
Se manifestă în om în multe chipuri, precum voieşte, spre folosul acestuia. 

(Stă în firea lucrurilor) ca focul, uneori să se învolbureze şi să crească, 
alteori să se slăbească şi să se potolească; lumina, deasemeni, uneori să 
strălucească mai cu putere, alteori să se micşoreze şi să pălească; la fel se 
întâmplă şi cu această făclie (a harului): odată aprinsă, luminează totdeauna, însă 
când este înviorată de iubirea lui Dumnezeu, atunci devine mai strălucitoare, 
apoi, după rânduiala divină, lumina însăşi se împuţinează, deşi ea continuă să 
existe.” (Sf. Macarie Egipteanul, Cele cincizeci de omilii duhovniceşti, omila 
VIII, 2, în PSB, vol. 34, p. 127) 


„Şi după cum bogaţii pământului, deşi au multe roade strânse în 
hambarele lor, muncesc în fiecare zi tot mai mult, pentru a avea provizii 
îndeajuns şi a nu duce lipsă — pentru că dacă se încrede în bogăţia depozitată în 
hambare şi nu mai adună alta, consumând-o pe aceasta, ajung numaidecât la 
sărăcie şi mizerie; de aceea se ostenesc să strângă provizii ca să nu ajungă în 
lipsă - ; la fel este şi în creştinism, când cineva gustă din harul lui Dumnezeu. 
Pentru că s-a spus: Gustaţi şi vedeţi că bun este Domnul (Ps., 33, 9). Gustarea 
aceasta înseamnă (împărtăşirea cu) puterea Duhului, care lucrează în inimă.” 
(Sf. Macarie Egipteanul, Cele cincizeci de omilii duhovniceşti, omilia XV, 20, în 
PSB, vol. 34, p. 159) 


„Pentru că, după cum cu cel sărac, care primeşte comoara împăratului, şi 
îşi pune nădejdea în comoara străină, ca într-o comoară proprie, şi inima i se 
umple de trufie, (atunci când) împăratul îşi ia de la el comoara, el, cel căruia i se 
încredințase comoara spre păstrare, rămâne sărac ca mai înainte; la fel (se 
întâmplă cu) cei ce au (primit) harul: dacă se mândresc şi se semeţesc cu inimile 
lor, Domnul ia de la ei harul Său, iar aceştia rămân aşa precum erau înainte de a- 
| fi primit de la Domnul.” (Sf. Macarie Egipteanul, Cele cincizeci de omilii 
duhovniceşti, omilia XV, 27, în PSB, vol. 34, p. 162) 


„Cu un anumit rost, se împuţinează harul, ca noi cu şi mai mult zel să-l 
căutăm, că tezaurul se arată pe măsura căutării (lui).” (Sf. Macarie Egipteanul, 
Cele cincizeci de omilii duhovniceşti, omilha XXVII, 12, în PSB, vol. 34, p. 
219). 


„Inţelepciunea lui Dumnezeu fiind nemărginită şi necuprinsă, harul 


(divin) se împarte neamului omenesc, într-un mod mai presus de minte şi de 
cuvânt, pentru ca să pună la încercare libertatea voinţei şi ca să se arate cei care 

ÎL iubesc din toată inima şi suportă pentru Dumnezeu orice trudă şi pericol. Pe 
unii îi întâmpină bunurile harului şi darurile Duhului Sfânt, îndată ce se apropie 
(de El), prin credinţă şi rugăciune. Ei trăiesc în lume fără osteneli, sudoare şi 
greutăţi. Dar Dumnezeu nu le dă harul Său, fără rost şi la întâmplare, ci potrivit 
înţelepciunii Sale celei necuprinse şi de negrăit, (anume) pentru a pune la 
încercare voia şi libertatea celor care au dobândit atât de iute harul divin, (să 
vadă) dacă ei sunt sensibili la binefaceri, la bunătatea şi dulceaţa pe care 
Dumnezeu a arătat-o faţă de ei, în raport cu harul divin (primit) fără eforturi 
proprii. Pentru că, aceia care s-au învrednicit de aceasta, se cuvine ca să arate 
zel, să alerge, să se lupte, să arate fructul iubirii, (ce porneşte) din voia şi 
libertatea lor; în schimbul harismelor (primite), ei trebuie să arate iubire faţă de 
Domnul, să îndeplinească numai voinţa Lui, şi să renunţe cu desăvârşire la orice 
poftă trupească. 

Altora, însă, care s-au retras din lume, care au renunţat la acest veac — 
potrivit (spuselor) Evangheliei — care stăruie în rugăciune, post, zel şi celelalte 
virtuţi, Dumnezeu nu le dă numaidecât harul, odihna şi bucuria Duhului, ci îi 
lasă să rabde şi amână darul Său. Acest lucru nu-l face fără rost şi la întâmplare, 
ci în baza unei nespuse înţelepciunii, pentru a apune la încercare libertatea 
voinţei şi pentru ca să vadă dacă cred în fidelitatea lui Dumnezeu, Care a promis 
că va da celor ce cer şi va deschide poarta vieţii celor ce bat în ea (Mt., 7, 7). (EI 
vrea) să vadă dacă cred cu adevărat în cuvântul Său, dacă stăruie până la sfârşit, 
cu credinţă şi zel, în a cere şi a-L căuta, sau dacă, descurajaţi, dau înapoi, dacă 
pierzându-și credinţa şi speranţa devin nepăsători, nu stăruie până la sfârşit din 
cauza lungimii timpului în care se încearcă voia şi libertatea lor. 

Cel care nu primeşte îndată (harul), - din cauza amânării şi a răbdării 
impusă lui de Dumnezeu -— se înflăcărează şi pofteşte şi mai mult bunurile 
cereşti, sporeşte din zi în zi dorinţa şi zelul, alergarea şi lupta, practicarea 
virtuţii, foamea şi setea după bine. EI nu se lasă moleşit de cugetele răutăţii, care 
sunt în sufletul său, nici nu se lasă antrenat către neglijență, nerăbdare şi 
disperare. El nu se lasă antrenat spre nepăsare sub pretextul că (Dumnezeu) 
aşteaptă îndelung, nici nu se lasă ispitit de răutate, gândind că şi el cândva va 
primi harul.” (St. Macarie Egipteanul, Cele cincizeci de omilii duhovniceşti, 
omilia XXIX, 1-3, în PSB, vol. 34, pp. 226-227) 


„ (...) nimeni să nu se considere superior fraților săi, să nu fie cuprins de 
mândrie, să nu fie sedus de cel rău şi să nu zică: Jafă, eu am primit un dar 
spiritual! Pentru că nu se cuvine ca să gândească aşa ceva creştinii. Că nu ştii 
ce-i va aduce ziua de mâine şi nu ştii sfârşitul lui şi pe al tău. Ci fiecare să ia 
aminte la sine însuşi, să-şi cerceteze totdeauna conştiinţa, să examineze lucrarea 
inimii sale, şi să audă ce zel şi ce luptă a dat cugetul său pentru Dumnezeu. 
Privind către ţinta finală, care este libertatea, nepărtinirea, odihna duhului, să 
alerge într-acolo neîncetat, fără să se lase pe seama vreunei harisme sau a 

vreunei lucrări care ar aduce îndreptarea.” (Sf. Macarie Egipteanul, Cele 
cincizeci de omilii duhovniceşti, omilia XXIX, 7, în PSB, vol. 34, p. 229) 


„După cum atunci când este foc sub o căldare, dacă se pun lemne în el, 
vasul se încălzeşte şi mai tare se roşeşte şi conţinutul lui fierbe şi clocoteşte; — 
iar dacă din neglijenţă, nu se adaugă lemne, focul scade şi parcă se stinge — tot 
aşa se întâmplă cu harul, focul cel ceresc. El este înlăuntrul tău (şi în afara ta). 
Dacă te rogi să-ţi îndrepţi gândurile şi iubirea spre Hristos, este ca şi cum ai 
pune lemne (pe foc); gândurile tale se fac de foc şi se afundă în dorirea lui 
Dumnezeu. Chiar dacă Duhul se retrage (uneori), ca şi când ţi-ar deveni ceva 
exterior, deşi se vede în afara ta, EL este şi înlăuntrul tău. Atunci, însă, când 
cineva este neglijent şi se lasă furat, fie şi puţin, de treburile lumeşti şi de visări, 
numaidecât vine răutatea, pătrunde în suflet şi începe să strâmtoreze pe om în 
întregime. În mod firesc, sufletul îşi aduce aminte de tihna de mai înainte, începe 
să se întristeze şi să sufere continuu. 

lar dacă mintea se îndreaptă iarăşi către Dumnezeu, (iarăşi) începe să-şi 
recapete tihna de mai înainte. (Văzând aceasta), ea caută cu şi mai mult zel pe 
Dumnezeu şi începe a spune: Ze implor Doamne, (nu mă părăsi). Atunci focul 
care aprinde şi dă odihnă sufletului, creşte în el, puţin câte puţin, (îl atrage către 
el), aşa cum puţin câte puţin undiţa scoate peştele din adânc. Pentru că dacă n-ar 
fi aşa, dacă omul n-ar fi gustat şi din amărăciune şi din moarte, cum ar fi putut 
să distingă ceea ce este amar de ceea ce este dulce, moartea de viaţă, şi cum ar fi 
putut să mulţumească Tatălui celui ce dă viaţă şi Fiului şi Sfântului Duh.” (Sf. 
Macarie Egipteanul, Cele cincizeci de omilii duhovniceşti, omilia XL, 7-8, în 
PSB, vol. 34, p. 254) 


„Dacă un oraş mare a devenit pustiu, dacă zidurile i-au fost distruse şi el 
a căzut în mâinile duşmanilor, măreţia lui nu mai serveşte la nimic. De aceea 
trebuie să se caute ca pe lângă extindere, (oraşul) să aibă şi ziduri puternice, ca 
duşmanii să nu intre în el. Tot aşa şi sufletele împodobite cu cunoştinţă, 
inteligenţă şi minte pătrunzătoare, sunt asemenea unor oraşe mari. Trebuie însă, 
să se caute să fie fortificate cu puterea Duhului, ca nu cumva duşmanii, intrând 
în ele, să le pustiiască.” (Sf. Macarie Egipteanul, Cele cincizeci de omilii 
duhovniceşti, omilia XLII, 1, în PSB, vol. 34, p. 256) 


„Toţi oamenii simpli, care participă la har, sunt ca nişte oraşe mici, 
fortificate de puterea crucii. Ei, însă, cad din har şi se pierd pentru două motive: 
fie că nu suportă cu răbdare necazurile care vin peste ei, fie că, seduşi de 
plăcerile păcatului se complac în ele.” (Sf. Macarie Egipteanul, Cele cincizeci 
de omilii duhovniceşti, omilia XLII, 2, în PSB, vol. 34, p. 256) 


„Cel fără experienţă, îndată ce este mângâiat de har, socotește că harul i- 
a cuprins toate mădularele şi că păcatul a fost dezrădăcinat; el nu ştie că cea mai 

mare parte (a sufletului) este stăpânită de păcat, şi că numai o parte este sub har. 
Se întâmplă, deseori, ca harul să lucreze neîncetat, precum face ochiul în trup. 
Dar păcatul este de faţă şi fură încetul cu încetul mintea. Cel nepriceput 
socoteşte că deja a dobândit ceva, se mândreşte şi se înfumurează, ca şi când a 
fost eliberat (de păcat). Dar lucrurile nu stau aşa; pentru că, după cum am spus, 
Satan aşează curse, uneori nu se arată, ca să-l facă pe om să creadă (şi să zică): 
Sunt curat şi desăvârşit. Nu cumva cel ce sădeşte vie, culege îndată struguri şi 
face vin? lar cel ce seamănă sămânţa în brazdă oare seceră (numaidecât) şi 
culege roadele? Poate, oare, copilul (abia) născut să ajungă dintr-odată bărbat 
desăvârşit? Sau ostaşul abia sosit la oaste, poate să ajungă îndată comandant? 
(Nu), ci se cuvine ca acesta mai întâi să se ostenească, intrând în război, să 
obțină victorii şi (abia după aceea) să se încununeze.” (Sf. Macarie Egipteanul, 
Alte şapte omilii, Cuvânt despre paza inimii, 11, în PSB, vol. 34, p. 287) 


„Dacă sufletul se abate câtuşi de puţin de la calea voită de Dumnezeu şi 
întristează pe Duhul cel dumnezeiesc, mintea i se afuriseşte şi se îndepărtează de 
la el bucuria cea duhovnicească; harul divin, iubirea şi toată lucrarea cea bună a 
Duhului se împuţinează, iar omul este lăsat în seama duhurilor celor necurate şi 
a ispitelor, până ce sufletul său revine la calea bineplăcută Duhului. Arătând 
pocăință, din nou este cercetat de har şi din nou dobândeşte darurile cereşti, 
chiar mai mult decât înainte. Dar dacă cineva, cu nimic nu întristează pe Duhul, 
ci are viaţă bineplăcută (Lui), dacă cugetelor celor rele se împotriveşte şi este 
totdeauna alipit de Domnul, (acela) progresează duhovniceşte, se învredniceşte 
de darurile cele de negrăit, merge din slavă în slavă şi de la o odihnă la alta mai 
desăvârşită. În cele din urmă, ajungând la măsura creştinului desăvârşit, se 
numără între lucrătorii şi slujitorii neprihăniţi ai lui Hristos, în împărăția Lui cea 
veşnică.” (Sf. Macarie Egipteanul, A/te șapte omilii, Cuvânt despre iubire, 28, în 
PSB, vol. 34, pp. 334-335) 


„(...) tot harul şi modul a toată binecuvântarea şi ajutorul date nouă, nu 
se săvârşesc altfel decât de la Tatăl prin Fiul. De fapt dumnezeiescul Pavel zice: 
Har vouă şi pace de la Dumnezeu şi Tatăl nostru şi de la Domnul lisus Hristos 
(Efes., 1, 2).” (Sf. Chiril al Alexandriei, Glafire la Facere, cartea a şasea a 
Glafirelor la Facere, 3, în PSB, vol. 39,p. 221) 


„(...) arătând Unul-Născut că Duhul nu e străin de firea Lui şi spunând 
că Mângâietorul e trimis Sfinţilor de către Tatăl, făgăduieşte că EI însuşi va veni 
şi va împlini în ei rolul de Tată”, ca să nu rămână ca nişte orfani lipsiţi de 


7% Tâlcuirea Pr. Stăniloae: Se explică cuvântul Mântuitorului nu vă voi lăsa orfani; voi veni la 
voi. Venind Duhul, prin El vine Hristos însuşi ca un Frate, Care nu-i lasă pe credincioşi 
singuri. El se afundă iarăşi în interioritatea reciprocă dintre Fiul şi Duhul. Unde vine Duhul, 
vine şi Fiul, şi invers. Fiul vine cu iubirea Tatălui faţa de EI şi a Lui faţă de Tatăl, deci şi cu 
iubirea Duhului şi a Lui ca Frate faţă de noi, insuflându-ne şi nouă această iubire, ca răspuns. 

ajutorul Celui ce-i ocroteşte, şi, din această cauză, să fie uşor de prins în cursele 
diavolului şi de cucerit de smintelile din lume, care sunt multe şi se ivesc din 
cauza furiei nestăpânite a celor care le aduc. Deci Tatăl a dat ca o armă şi ca o 
asigurare de nebiruit a sufletelor noastre pe Duhul lui Hristos, Care ne umple de 
harul, de prezenţa şi de puterea Lui. Căci e cu neputinţă sufletului omenesc să 
săvârşească vreun bine, să-şi stăpânească patimile sau să scape de mărimea şi 
ascuţimea curselor diavolului, care sunt multe şi care arată duşmănia nestăpânită 
a celor care le aduc, dacă nu e apărat ca de un zid de harul Sfântului Duh şi nu 
are în sine, de aceea, pe Hristos însuşi”*. De fapt, dumnezeiescul Psalmist, 
exprimând mulțumirea pentru acestea prin înţelepciunea lui, grăia către 
Dumnezeu: Doamne, cu arma bunăvoirii ne-ai încununat pe noi, spunând că 
arma bunăvoirii nu e nimic altceva decât Sfântul Duh, Care ne apără pe noi şi ne 
susține cu o tărie mai presus de noi spre ceea ce place lui Dumnezeu. Deci 
făgăduieşte că va fi de faţă şi va ajuta prin Duhul celor ce cred în EI, chiar dacă 
Se va urca la ceruri după învierea din morţi şi Se va arăta feţei lui Dumnezeu 
pentru noi, după cuvântul lui Pavel (Evr., 9, 24).” (Sf. Chiril al Alexandriei, 
Comentariu la Evanghelia Sfântului loan, cartea a noua, capitol unic, în PSB, 
vol. 41, p. 883) 


„Harul este egal pentru toţi, dar virtutea este deosebită la fiecare.” (Sf. 
Ambrozie al Milanului, Scrisori, scrisoarea a VII-a, 10, în PSB, vol. 53, p. 50) 


„Oricât se va strădui firea omenească slabă, ea nu va putea fi pe măsura 
darurilor viitoare şi nu va micşora prin ostenelile sale în aşa măsură harul 
dumnezeiesc, încât acesta să nu fie întotdeauna gratuit. De aceea dascălul 
neamurilor mai înainte numit, deşi mărturiseşte că a primit vrednicia 
apostolatului din harul lui Dumnezeu, zicând: Din harul lui Dumnezeu sunt ceea 
ce sunt, totuşi, el afirmă că a şi răspuns harului dumnezeiesc, când zice: Și harul 
Lui în mine n-a fost zadarnic, ci m-am ostenit mai mult decât ei toţi. Dar nu eu, 
ci harul lui Dumnezeu, care este cu mine. Când zice M-am ostenit, el arată 
contribuția propriei lui libertăţi. Când zice Dar nu eu, ci harul lui Dumnezeu, 
subliniază puterea ocrotirii dumnezeieşti. lar când zice: cu mine, recunoaşte că 
harul a lucrat în tovărăşie nu cu un trândav fără grijă, ci cu unul care transpiră 
muncind. 

Aceasta o vedem şi în foarte încercatul său atlet lov: când diavolul l-a 
chemat la luptă de unul singur, a fost alături de el, precum citim, dreptatea 
dumnezeiască. Dacă s-ar fi luptat cu duşmanul nu prin puterea sa, ci numai 


(n.s. 1676, p. 883) 

7% Tâlcuirea Pr. Stăniloae: Având pe Duhul lui Hristos în noi ca Izvor al simţirii iubirii curate 
a lui Hristos față de Tatăl, al adevărului şi al preţuirii adânci a oamenilor şi a lumii, biruim 
amăgirile şi trecătoarele plăceri trupeşti din lumea văzută numai în reprezentarea ei materială, 
plăceri spre care ne ispiteşte diavolul, care ne înşală cu gândirea superficială că lumea 
materială e totul. (n.s. 1677, p. 883) 

ocrotit de harul lui Dumnezeu şi fără vreo putere a răbdării sale, sprijinit numai 
pe ajutorul dumnezeiesc ar fi suportat acele multe ispite cu urmările lor, căutate 
cu atâta cruzime de diavol, cum nu 1-ar fi repetat acest duşman cu dreptate acele 
cuvinte defăimătoare, pe care le rostise mai înainte împotriva lui: Oare pe 
degeaba slujeşte lov lui Dumnezeu? Oare n-ai făcut Tu gard în jurul lui şi în 
jurul casei lui, în toate părţile? Dar ia mâna Ta, adică lasă-l să lupte cu mine 
prin puterile lui, şi atunci nu 7e va mai binecuvânta în fața Ta. Dar fundcă 
duşmanul defăimător nu îndrăzneşte să repete după luptă nici o plângere de acest 
fel, el recunoaşte că a fost învins nu de puterile lui Dumnezeu, ci de ale lui lov 
însuşi. Totuşi, nu trebuie crezut că 1-a lipsit lui lov harul lui Dumnezeu, care dă 
ispititorului atâta putere de a ispiti câtă ştie că are lov de a rezista, nu ocrotindu-l 
de atacurile duşmanului în aşa fel încât să nu lase nici un loc puterii omeneşti, ci 
îngrijindu-se numai ca prea înrăitul duşman să nu-i smintească sufletul şi să-l 
expună unei lupte neegale şi nedrepte.” (Sf. loan Casian, Convorbiri 
duhovniceşti, partea a II-a, A treia convorbire cu părintele Cheremon, cap. XIII, 
4-5, cap. XIV, 1-2, în PSB, vol. 57, pp. 543-544) 


„Dreptatea dumnezeiască, precum ştim, a făcut (...) probă de credinţă şi 
cu cel mai mare dintre patriarhi când a zis: Și s-a făcut după aceste vorbe că a 
pus Dumnezeu la încercare pe Avraam. Nu acea credinţă pe care i-o insufla 
Domnul a voit dreptatea dumnezeiască s-o pună la încercare, ci pe aceea pe care 
putea s-o arate prin voinţa sa liberă de îndată ce a fost chemat şi luminat de 
Domnul. Astfel, pe merit i se arată statornicia credinţei, venindu-i în ajutor şi 
harul lui Dumnezeu, care-l părăsise puţin pentru a-l pune la încercare. Se spune: 
Nu duce mâna ta împotriva copilului şi nu-i face ceva rău. Căci acum ştiu că te 
temi de Domnul şi nu ţi-ai cruțat fiul tău iubit pentru Mine.” (Sf. loan Casian, 
Convorbiri duhovniceşti, partea a l-a, A treia convorbire cu părintele 
Cheremon, cap. XIV, 4, în PSB, vol. 57, p. 545) 


„Ispitele dovedesc libertatea voinţei, iar lupta contra lor dincolo de 
puterea noastră dovedeşte, de asemenea, intervenţia harului divin, care 
cumpăneşte asaltul ispititor. În toate acestea se arată, aşadar, că întotdeauna 
harul dumnezeiesc aţâţă voinţa liberă a omului, dar nu o ocroteşte şi nu o apără 
în aşa fel, încât s-o facă să nu lupte cu propriile puteri împotriva duhurilor rele. 
Învingătoare, să recunoască puterea lui Dumnezeu, iar învinsă, să-şi înţeleagă 
slăbiciunea şi să înveţe astfel să nu spere în vitejia sa, ci în ajutorul divin, pe 
care să-l ceară veşnic ca ocrotitor. ŞI ca să întăresc acestea nu prin presupunerile 
mele, ci prin mărturiile foarte limpezi ale Scripturii dumnezeieşti, voi reproduce 
ceea ce este scris în Isus Navi: Aceste popoare le-a lăsat Domnul şi n-a voit să 
le piardă, ca să încerce prin ele pe Israel, dacă păzeşte poruncile Domnului 
Dumnezeului său şi ca să-i formeze deprinderea de a se lupta cu duşmanii. Şi ca 
să asemănăm ceva muritor cu neasemuita bunătate a Ziditorului nostru, pentru a 
arăta nu egalitatea dragostei, ci o oarecare asemănare a îngăduinţei, la fel o 

mamă iubitoare şi cu grijă poartă mult timp la sân pe un copil, până când îl 
învaţă să meargă: mai întâi îl lasă să se târască, apoi ridicat în picioare îl ţine cu 
mâna, ca să-l silească să facă paşi, îl lasă puţin câte puţin şi dacă-l vede că se 
clatină pe dată îl sprijină, iar dacă a căzut îl ridică şi fie îl fereşte de a mai cădea, 
fie îl lasă să cadă încet şi-l ridică iarăşi. Când însă în creşterea lui, din copil a 
ajuns la adolescenţă şi tinereţe nu-l împiedică de la unele încercări şi osteneli, ci 
îl lasă să se deprindă cu greutățile şi chiar să se ia la trântă cu cei de seama lui. 
Cu atât mai mult Acel Tată ceresc al tuturor cunoaşte pe cel pe care-l poartă la 
sânul harului Său. Pe acesta îl deprinde cu virtutea lăsându-i libertatea voinţei, 
dar supraveghindu-l îl ajută când este în nevoi, îl aude când îl cheamă şi nu-l 
lasă pe cel ce-L caută, ci-l smulge de la primejdie, uneori chiar fără ca acesta să 
ştie.” (Sf. loan Casian, Convorbiri duhovniceşti, partea a II-a, A treia convorbire 
cu părintele Cheremon, cap. XIV, 8-9, în PSB, vol. 57, p. 546) 


„Dar Duhul, locuind în Sfinţi, împlineşte ceea ce lipseşte în ei şi 
dăruieşte binele Său firii omului, adică să ştie cele viitoare şi cunoştinţa tainelor 
ascunse.” (Sf. Chiril al Alexandriei, Comentariu la Evanghelia Sfântului loan, 
cartea a doua, Introducere, în PSB, vol. 41, p. 135) 


Dobândirea harului Duhului Sfânt” 


„Părintele cel întru toate milostiv şi binefăcător iubeşte pe cei ce se tem 
de EI şi dă cu blândeţe şi bunăvoință harurile Lui celor ce se apropie de EI cu 
cuget curat. De aceea să nu ne îndoim, dar nici să se îngâmfe sufletul nostru din 
pricina covârşitoarelor şi slăvitelor Lui daruri.” (Sf. Clement Romanul, Epistola 
către corinteni (1), cap. XXIII, în PSB, vol. 1, pp. 65-66) 


„Căci nu există mod sau măsură în ceea ce priveşte darurile lui 
Dumnezeu, după cum este obiceiul în darurile pământeşti. Dimpotrivă, Duhul 
Sfânt curge din belşug într-o albie fără maluri şi nu este strâns, ca-ntr-o 
închisoare, înăuntrul unor hotare precise şi măsurate. Izvorul Său este nesecat şi 
într-o neîntreruptă revărsare, numai să înseteze şi să se deschidă înaintea Lui 
inima noastră. Câtă credință avem, atât ne împărtăşim din harul divin.” (Sf. 
Ciprian, Către Donatus, V, în PSB, vol. 3, p. 417) 


„(...) harul lui Dumnezeu nu se obţine prin eforturi deosebite, căci el este 
gratuit şi se primeşte uşor. După cum de la sine soarele îşi împrăştie razele, ziua 


7% A primi harul şi a trăi în har înseamnă primi pe Sfântul Duh şi prin EI întreaga Sfântă 
Treime. — n.L.P. 

luminează, izvorul curge, ploaia udă, tot aşa se revarsă Duhul cel ceresc.” (Sf. 
Ciprian, Către Donatus, XIV, în PSB, vol. 3, pp. 423-424) 


„(...) cu toate că orice ochi se împărtăşeşte de lumină, totuşi câte un ochi 
vede mai ager, altul mai neclar, aşa încât nu toţi ochii au parte în mod egal de 
lumină”. La fel, orice ureche percepe un glas sau un sunet, dar depinde de 
gradul de puritate şi de starea în care se află urechea spre a se putea spune că 
auzi mai bine sau mai slab.” (Origen, Despre principii, cartea a IV-a, LX, 4, în 
PSB, vol. 8, p. 309) 


„lustin a spus: (...) Ştiu că (...) celor ce au vieţuit drept, li se dăruieşte 
harul dumnezeiesc până la sfârşitul acestei lumi.” (Actele martirice, Martiriul 
Sfinților Mucenici Iustin şi cei dimpreună cu el, V, 2, în PSB, vol. 11, p. 54) 


„(...) să nu se creadă cumva, fie din cauza slăbiciunii, fie pentru credinţa 
lipsită de nădejde, că harul lui Dumnezeu s-a dăruit numai celor din vechime, fie 
prin vrednicia martirilor, fie prin a descoperirilor, fundcă Dumnezeu împlineşte 
totdeauna ceea ce a făgăduit, spre a fi mărturie necredincioşilor şi spre folos 
credincioşilor.” (Actele martirice, Martiriul Sfintelor Perpetua şi Felicitas, I, în 
PSB, vol. 11,p. 115) 


„Este cu neputinţă să primim în noi harul cel dumnezeiesc, dacă n-am 
izgonit patimile răutăţii, care stăpâneau mai înainte sufletele noastre. Am 
cunoscut doctori care nu dădeau doctoriile mântuitoare înainte ca bolnavii să-şi 
golească stomacurile de materia care a dat naştere bolii, pe care nesăţioşii au 
primit-o datorită unei hrăniri rele. Dar şi un vas, care a avut în el mai înainte un 
lichid rău mirositor, nu poate primi în el parfumul dacă nu este bine spălat. 
Aşadar trebuie să vărsăm din noi cele ce erau mai înainte, ca să putem primi pe 
cele pe care vrem să le punem.” (Sf. Vasile cel Mare, Omilii la Psalmi, omilia la 
Psalmul LXI, IV, în PSB, vol. 17, p. 335) 


„Aşa e Stăpânul nostru! Când vede că un suflet se apropie cu mare dor şi 
cu înflăcărată râvnă de cele duhovniceşti, îi dă cu îmbelşugare harul şi-i 
dăruieşte şi bogatele lui daruri.” (Sf. loan Gură de Aur, Omilii la Facere, omilia 
IV, I, în PSB, vol. 21, p. 56) 


„Harul lui Dumnezeu e gata şi caută pe cei ce vor să-l primească din 
belşug. Aşa e Stăpânul nostru: când vede că sufletul ni-i treaz şi dorul clocotitor, 
ne dă cu îmbelşugare bogăția Lui, depăşind prin dărnicia Lui cererea ce I-o 


7% Tâlcuirea Pr. T. Bodogae: Cantitatea de lumină folosită de ochi în actul vederii şi 
reprezentării imaginii este direct proporțională cu puritatea organului vederii. (n.s. 1604, p. 
309) 

facem.” (Sf. loan Gură de Aur, Omilii la Facere, omilia IX, |, în PSB, vol. 21, p. 
108) 


„Harul este gata să caute pe cei ce-l primesc cu inima deschisă”. (Sf. 
loan Gură de Aur, Omilii la Facere, omilia XVI, I, în PSB, vol. 21, p. 176) 


„Acolo unde este curățenie trupească şi sufletească, unde este 
cuminţenie, unde sunt şi celelelalte virtuţi, acolo se pogoară cu îmbelşugare şi 
harul Duhului.” (Sf. loan Gură de Aur, Omilii la Facere, omilia XLIV, VI, în 
PSB, vol. 22, p. 126) 


„Harul lui Dumnezeu se odihneşte şi în cei păcătoşi, dacă se pocăiesc. 
Pentru că lucrul ce se dă în dar nu se măsoară şi nu este proporţional cu 
slăbiciunea (firii omeneşti); astfel, harul n-ar mai fi har (Rom., II, 6).” (Sf. 
Macarie Egipteanul, Cele cincizeci de omilii duhovniceşti, omilia XXXVII, 7, în 
PSB, vol. 34, p. 247) 


„Harul însuşi îşi află locul său în suflet, îşi înfige rădăcinile în părțile şi 
gândurile cele mai adânci ale lui — dacă sufletul, vreme îndelungată se 
păstrează şi este de acord cu harul — până când harul cuprinde în întregime 
sufletul şi stăpâneşte peste acest vas.” (Sf. Macarie Egipteanul, Cele cincizeci de 
omilii duhovniceşti, omilia XLI, 2, în PSB, vol. 34, p. 255) 


„Atunci când puterea harului divin adumbreşte sufletul, după măsura 
credinţei fiecăruia, şi când (sufletul) primeşte ajutorul cel de sus, (trebuie să 
ştim) că harul doar în parte l-a adumbrit. Deci, să nu socotească cineva că tot 
sufletul a fost luminat. Înlăuntrul său rămân încă multe spaţii ocupate de răutate 
şi este nevoie de multă trudă şi osteneală din partea omului, ca să fie de acord cu 
harul ce i s-a dat. De aceea, harul divin, (numai) în parte începe să cerceteze 
sufletul — deşi, într-o clipă ar putea să-l curăţească şi desăvârşească — pentru a 
încerca libertatea omului, pentru a vedea dacă păstrează intactă iubirea faţă de 
Dumnezeu, pentru a vedea dacă nu se uneşte în nici un chip cu răutatea şi dacă 
se dedă cu totul harului. Și dacă sufletul, încercat fiind, vreme îndelungată, cu 
nimic nu întristează, nici insultă, harul îl primeşte progresiv.” (Sf. Macarie 
Egipteanul, Cele cincizeci de omilii duhovniceşti, omilia XLI, 2, în PSB, vol. 34, 
p. 255) 


„În lumea văzută, atunci când izbucneşte război, nu merg la luptă cei 
înţelepţi şi marile personalităţi; temându-se de moarte, ei rămân (acasă). Sunt 
trimişi la luptă recruţii cei săraci şi oamenii de rând. Însă dacă se întâmplă să 
obțină victoria împotriva duşmanilor şi să-i alunge din frontierele (ţării), ei 
primesc recompense şi coroane din partea împăratului, grade şi demnități, iar cei 
mari se află în urma lor; tot aşa este şi în domeniul cel duhovnicesc. Cei simpli, 

ascultând de la început Cuvântul şi împlinindu-l cu inimă iubitoare de adevăr, 
primesc de la Dumnezeu harul Duhului. Pe când cei înţelepţi, care încep a-L 
examina cu de-amănuntul, fug de luptă, nu progresează şi se află în urma celor 
ce luptă şi înving.” (Sf. Macarie Egipteanul, Cele cincizeci de omilii 
duhovniceşti, omilia XLIII, 8, în PSB, vol. 34, p. 260) 


„... dacă vom stărui în lume şi în plăcerile preaurâte ei, nu vom avea 
parte de nici un har de la Dumnezeu.” (Sf. Chiril al Alexandriei, /nchinare în 
Duh şi Adevăr, cartea întâi, în PSB, vol. 38, p. 35) 


„Cât priveşte dăruirea harului atotbogat şi îmbelşugat al celui ce-l dă, 
nimeni din cei de pe pământ n-a rămas nepărtaş. Căci voi vărsa, zice, din Duhul 
Meu peste tot trupul (oil, 2, 18). Dar fiecare se face şi cauzator al dobândirii 
binelui dat de Dumnezeu, sau al neprimirii lui. Unii, necurăţindu-şi cu toată 
silința mintea proprie, ci petrecând în relele din lume, rămân nepărtaşi de harul 
dumnezeiesc şi nu vor vedea pe Hristos, având inima pustie de Duhul. Aceştia, 
punându-se în starea orfanilor, sunt răpiți, aşa zicând, de tot ce-i poate stăpâni, 
fie patimă, fie demon, sau altă poftă lumească, sau orice lucru ce-i poate atrage 
din orice parte spre păcat.” (Sf. Chiril al Alexandriei, Comentariu la Evanghelia 
Sfântului loan, cartea a noua, capitol unic, în PSB, vol. 41, p. 884) 


„Darurile sunt împărțite şi harul Duhului Sfânt nu este dăruit tuturora la 
fel, ci în măsura în care fiecare s-a arătat vrednic şi pregătit prin râvna şi 
sârguinţa lui. (...) Deşi se păstrează credinţa că la toţi Sfinţii Apostoli virtutea 
castității a fost desăvârşită, totuşi darul ştiinţei lui Pavel s-a revărsat mai 
îmbelşugat, fiindcă s-a pregătit pentru asta cu o iscusită râvnă şi sârguință.” (Sf. 
loan Casian, Aşezămintele mănăstireşti, cartea a VI-a, cap. 18, în PSB, vol. 57, 
p. 195) 


„Să cinstim (...) prin vieţuire, făcută strălucitoare prin porunci, chemarea 


harului, nelăsându-ne tulburaţi de nici o plăcere sau de nici un fel de durere.” 
(Sf. Maxim Mărturisitorul, Epistole, Partea Intâi, ep. 16, în PSB, vol. 81, p. 146) 

Lucrarea harului dumnezeiesc în sufletul omului”” 


„(...) harul răspândit se înmulțeşte în sfinţi, le dă pricepere, le descoperă 
tainele, vesteşte timpurile, se bucură de cei credincioşi, se dăruieşte celor care-L 
caută, celor care nu sfărâmă hotărârile credinţei, nici nu depăşesc hotarele 
părinţilor (Pilde, 22, 28). În sfârşit, frica de lege este lăudată, harul profeților 
este cunoscut, credința Evangheliilor întărită, tradiţia Apostolilor păzită, iar 
harul Bisericii saltă de bucurie. 

Dacă nu întristezi harul, vei cunoaşte acelea pe care le grăieşte 
Cuvântul, prin cine voieşte şi când voieşte.” (Epistola către Diognet, cap. XI, 5, 
7, în PSB, vol. 1, p. 419) 


„(...) prin împărtăşirea Lui, harul Duhului Sfânt este cel ce se 
8 9 


sălăşluieşte şi sfinţeşte pe cei care nu sunt sfinţi prin firea lor'%.” (Origen, 
Despre principii, cartea întâia, VII, 3, în PSB, vol. 8, p. 78) 


„Dacă trebuie să spunem că se schimbă ceva prin prezenţa puterii lui 
Dumnezeu şi prin sălăşluirea Cuvântului în om, nu ne vom sfii să spunem că 
prin prezenţa puterii lui Dumnezeu şi prin petrecerea Cuvântului Său în oameni 
are loc în ei o schimbare dintr-un om ticălos într-unul bun, dintr-unul neînfrânat 
într-altul cu cugetul cumpătat şi dintr-un superstiţios, într-unul pios; ca astfel să- 
şi poată deschide sufletul pentru petrecerea lui Dumnezeu în el.” (Origen, 
Contra lui Celsus, cartea a IV-a, cap. V, în PSB, vol. 9, p. 234) 


„(...) pentru harul Duhului dat nouă noi suntem în EI şi El în noi. Şi 
deoarece Duhul este al lui Dumnezeu, prin EI, Care Se sălăşluieşte în noi, 
socotim pe drept cuvânt că având pe Duhul, suntem şi noi în Dumnezeu. Şi aşa 


” Harul Duhului rămâne totdeauna prezent, dar nu totdeauna lucrător. Totdeauna prezent în 
cei vrednici, Duhul lucrează în chip minunat. Harul se află în noi în chip ascuns de la 
Botez, căci harul Duhului ni s-a dăruit spre a ne ajuta să împlinim poruncile şi să creştem 
duhovniceşte. Dar ni se face văzut numai atunci după ce am împlinit poruncile şi am înaintat 
în nevoinţe. În măsura în care lucrăm poruncile, lucrează şi Duhul Sfânt în noi roadele Sale. 
În acest sens, Marcu Ascetul menţionează: să cunoaştem că odată ce ni s-a dăruit harul 
desăvârşit al Duhului spre împlinirea tuturor poruncilor, el ne dă ajutorul spre creşterea 
cea după Hristos şi el ne întăreşte până la moarte pe noi, lucrătorii Săi, până când toţi 
vom fi ajuns la unirea credinței şi a cunoştinței Fiului lui Dumnezeu, la starea 
bărbatului desăvârşit, la măsura vârstei plinirii lui Hristos. (Răspuns acelora care se 
îndoiesc de dumnezeiescul Botez, în Filocalia I, Edit. Humanitas, 1999, p. 296). Harul divin 
creşte în persoana umană şi devine ceva propriu şi inseparabil naturii (Sf. Macarie 
Egipteanul, Omilii spirituale, P.G., XXXIV, col. 528-529A). Harul realizează comuniunea 
în Hristos şi cu Hristos prin Sfântul Duh. Unirea la care credincioşii au fost chemaţi nu este 
nici ipostatică, nici fiinţială, ci este o unire cu Dumnezeu după har. — n.L.P, 

7% "Tâlcuirea Pr. T. Bodogae: Com. loan, XIII, 36; 231. Origen subliniază acest adevăr pentru 
a preîntâmpina răspunsul gnosticilor, care credeau că din natura lor unii oameni sunt sfinți, 
alţii pierduţi. (n.s. 266, p. 78) 

este şi Dumnezeu în noi.” (Sf. Atanasie cel Mare, 7rei cuvinte împotriva 
arienilor, Cuvântul al Treilea împotriva arienilor, XXIV, în PSB, vol. 15, p. 350) 


„lar primind harul Duhului şi lipindu-se de EI şi făcându-se un Duh cu 
EI, sufletul nu împlineşte numai faptele virtuţii sale cu uşurinţă, nemaiavând să 
lupte cu vrăjmaşul, prin faptul că e mai mare ca uneltirea lui, ci, ceea ce e mai 
mare ca toate, primeşte în sine patimile Mântuitorului şi se desfată de aceasta 
mai mult decât iubitorii vieţii acesteia de cinstirile şi slăvirile primite de la 
oameni'*. Căci pentru creştinul care a înaintat prin bună-vieţuire şi prin darul 
Duhului la măsura vârstei duhovniceşti a harului dat lui, e o slavă şi o desfătare 
şi o bucurie mai mare decât orice plăcere să fie urât pentru Hristos, să fie 
prigonit pentru EI, să rabde orice ocară şi ruşine pentru credinţa în Dumnezeu. 
Căci toată ocara şi bătăile şi prigonirile şi celelalte pătimiri, până la cruce, toate 
sunt desfătare şi odihnă şi arvună a comorilor cereşti, odată ce ele dau unuia ca 
acesta toată nădejdea în învierea şi în bunătăţile viitoare (...) 

Căci însuşi harul Sfântului Duh, stăpânind peste tot sufletul şi umplând 
locaşul lui de veselie şi de putere, face sufletului dulci pătimirile prin nădejdea 
celor viitoare şi omoară (copleşeşte) simţirea durerii prezente.” (Sf. Grigorie de 
Nyssa, Despre rânduiala cea după Dumnezeu (a vieţii) şi despre nevoinţa cea 
adevărată, în PSB, vol. 29, pp. 481-482) 


„... lumina şi vântul cel divin al Duhului suflă şi răcoreşte sufletele care 
trăiesc în lumina cea divină, străbate toată fiinţa sufletului, cugetele, toată 
existenţa, însuflețind şi odihnind toate mădularele trupului cu odihna cea divină 
şi de negrăit.” (Sf. Macarie Egipteanul, Cele cincizeci de omilii duhovniceşti, 
omilia II, 4, în PSB, vol. 34, p. 95) 


„Asemenea este aurora soarelui şi discul însuşi, însă altfel luceşte aurora 
şi altfel lumina din disc. Într-o casă arde o făclie; altfel apare lumina ei care se 
răspândeşte pretutindeni şi altfel apare lumina care se află în făclia însăşi care 
este mai luminoasă şi mai strălucitoare. Le fel sunt şi unele (lucruri) ale harului; 
când omul le vede de departe, îi par ca nişte vedenii şi se bucură de ele, dar când 
intră în el puterea lui Dumnezeu şi-i cuprinde mădularele şi inima şi-i robeşte 
mintea cu iubirea lui Dumnezeu, omul devine un altul.” (Sf. Macarie Egipteanul, 
Cele cincizeci de omilii duhovniceşti, omilia VII, 3, în PSB, vol. 34, p. 125) 


'% Tâcuirea Pr. Stăniloae: Acest text e un loc direct în care, ca în general, se exprimă gândirea 
părinților răsăriteni, despre primirea de către omul înaintat duhovniceşte a pătimirilor lui 
Hristos şi despre desfătarea de ele. Pe când în slăvirile de la oameni e şi satisfacție, dar şi 
nesatisfacție, în purtarea pătimirilor lui Hristos e numai bucurie. Căci puterea şi veselia 
Duhului copleşeşte durerea pătimirilor (...) Şi, în rândurile ce urmează, sfântul Grigorie arată 
că nu vorbeşte numai de pătimirile lui Hristos trăite în necazurile şi nevoinţele credinciosului, 
ci de prigonirile până la moarte suferite uneori de creştini pentru mărturisirea lui Hristos. E 
modul în care şi-au însuşit martirii pătimirile lui Hristos. (n.s. 54, p. 481) 

„Lucrarea duhovnicească a harului lui Dumnezeu, care are loc în suflet, 
se face cu multă răbdare, cu înţelepciune şi sub oblăduirea tainică a minţii. După 
ce omul s-a luptat vreme îndelungată, după ce voia lui liberă supusă la multă 
încercare s-a arătat bineplăcută Duhului (Sfânt), după ce a arătat răbdare în 
încercare, lucrarea harului se arată desăvârşită întru el.” (Sf. Macarie Egipteanul, 
Cele cincizeci de omilii duhovniceşti, omilia IX, 1, în PSB, vol. 34, p. 129) 


„Să ne închipuim un râu curgând şi locurile din preajma lui mustind de 
apă. Venind căldura, atât el cât şi locurile din jur, se usucă; aşa (se întâmplă) cu 
robii lui Dumnezeu: prisosind harul, se usucă pofta (iscată de) cel viclean, ca şi 
cea naturală, pentru că oamenii de acum ai lui Dumnezeu sunt superiori primului 
Adam.” (Sf. Macarie Egipteanul, Cele cincizeci de omilii duhovniceşti, omilia 
XVI, 4, în PSB, vol. 34, p. 170) 


„După cum albina lucrează fagurele în stup în ascuns, la fel şi harul, în 
ascuns, în inimi, introducând iubirea sa, preface amărăciunea în dulceaţă şi 
asprimea în lucru neted.” (Sf. Macarie Egipteanul, Cele cincizeci de omilii 
duhovniceşti, omilia XVI, 7, în PSB, vol. 34, p. 174) 


„După cum un tânăr, purtând un prunc, îl duce unde vrea, tot aşa şi harul 
acţionând în adâncul sufletului, poartă mintea şi o înalţă până la cer, până la 
lumea cea desăvârşită şi la odihna cea veşnică.” (Sf. Macarie Egipteanul, Cele 
cincizeci de omilii duhovniceşti, omilia XVI, 12, în PSB, vol. 34, p. 176) 


„Hristos a trimis ucenicilor Săi bunul cel mai mare, harul Duhului, — 
din care izvorăşte acea putere divină care se sălăşluieşte în suflete şi mântuieşte 
pe cei ce cred.” (Sf. Macarie Egipteanul, 4/te şapte omilii, Cuvânt despre 
bertatea minţii, 12, în PSB, vol. 34, pp. 340-341) 


„lar apa vie (n., 4, 10) numeşte darul de viaţă făcător al Duhului, 
singurul prin care umanul, deşi asemănător buturugilor din păduri, ca unul ce 
este uscat şi neroditor de virtute, predat relelor uneltiri ale diavolului, revine la 
frumuseţea de la început a firii şi, adăpându-se din harul de viaţă făcător, se 
împodobeşte cu florile variate ale bunătăţilor şi face să crească vlăstarele 
deprinderilor iubitoare de virtute şi se înalță în ramurile bine hrănite ale iubirii 


270 


de Dumnezeu”.” (Sf. Chiril al Alexandriei, Comentariu la Evanghelia Sfântului 
Ioan, cartea a doua, cap. IV, în PSB, vol. 41, pp. 210-211) 


„Cine ar putea, întreb, să suporte fără nici o laudă a oamenilor, sprijinit 
numai de puterile sale, asprimea singurătăţii şi hrana zilnică cu pâine uscată, 
mulțumindu-se doar cu atâta? Cine, fără mângâierea Domnului, ar putea să 
rabde neîntrerupta sete de apă, să răpească ochilor omeneşti acel dulce şi 
desfătător somn de dimineaţă şi să îngrădească prin regulă permanentă, 
mărginind la patru ore, toată odihna sa de noapte? Cine, fără harul lui 
Dumnezeu, ar fi în stare să se achite de obligaţia cititului neîncetat, a muncii 
neîntrerupte, neavând nici un interes pentru foloasele prezente? Acestea toate nu 
pot fi nici dorite de noi mereu fără insuflarea dumnezeiască, şi nici înfăptuite 
fără ajutorul ei.” (Sf. loan Casian, Convorbiri duhovniceşti, partea a II-a, A treia 
convorbire cu părintele Cheremon, cap. VI, 2-3, în PSB, vol. 57, pp. 533-534) 


„Chiar atunci când nici o infirmitate nu ne împiedică, orice încercare de 
a face ce vrem ne este mărginită de puterile noastre! Liniştea singurătăţii, 
asprimea posturilor, lecturile când avem timp de ele, toate acestea nu le 
îndeplinim după voinţa noastră, fiindcă, din anumite cauze care intervin, suntem 
reţinuţi foarte des de la îndeletnicirile noastre mântuitoare, trebuind a cere de la 
Domnul şi locul şi timpul în care să le putem îndeplini. Nu este de ajuns să 
putem, dacă nu ni se dă de către Domnul ocazia de a face cele ce ne stau în 
putinţă. (Despre acestea Apostolul spune: Fiindcă am voit să venim la voi de 
mai multe ori şi ne-a împiedicat Satana). Uneori ne simţim îndepărtați chiar cu 
folos de la preocupările duhovniceşti. Când întrerupem mersul ostenelilor şi ne 
acordăm un răgaz din cauza slăbiciunii trupeşti, chiar fără voia noastră ne 
păstrăm pentru viitor stăruința mântuitoare. Despre ajutorul lui Dumnezeu spune 
ceva asemănător Apostolul: De aceea de trei ori am rugat pe Domnul să-l 
depărteze de mine. Şi mi-a spus: Îți ajunge harul Meu; căci puterea se 
desăvăârşeşte în slăbiciune, şi de asemenea: Nu ştim să ne rugăm cum trebuie.” 
(Sf. loan Casian, Convorbiri duhovniceşti, partea a II-a, A treia convorbire cu 
părintele Cheremon, cap. VI, 4-5, în PSB, vol. 57, p. 534) 


710 Tâlcuirea Pr. Stăniloae: Aceasta e apa Duhului, pe care ar fi dorit Hristos să I-o ceară 
femeia samarineancă. Spunând că i-ar fi putut da această apă, Se dă de înţeles ca fiind 
Dumnezeu, dar apa aceasta nu se dă fără dorirea ei de către om, nu i se dă cu sila, fără ca 
omul să simtă trebuinţa ei, fără să nu simtă uscăciunea greu de suportat a setei de o viaţă 
rodnică în cele bune, care sunt una cu virtuțile. Adăpându-se cu apa Duhului, omul se 
înfrumuseţează, creşte în tăria duhovnicească, în roade plăcute şi se înalță spre Dumnezeu. 
Numai prin Dumnezeu omul se actualizează în ceea ce poate ajunge el cum un pom se 
actualizează în ceea ce e chemat să fie prin apa cu care se adapă. Omul nu e natura realizată 
fără Dumnezeu, cum se afirmă în teologia catolică, pentru care ceea ce 1 se dă omului de către 
Dumnezeu îl ridică în supranatural. Natura umană e făcută să crească la nesfârşit, e dinamică, 
şi de aceea nu se poate opri între marginile create, mai ales că creşterea nu e decât în bine, 
adică în comunicare cu alte persoane, şi binele îşi are izvorul în Dumnezeu. (n.s. 366, p. 211) 

„Omul poate uneori prin propriile sale porniri să tindă către virtuţi, dar 
întotdeauna are nevoie de ajutorul lui Dumnezeu. Nu se bucură cineva de 
sănătate când vrea şi nu se eliberează de boala tristeții după dorinţa propriei sale 
alegeri. Ce foloseşte că doreşte harul sănătăţii, dacă Dumnezeu, care dă viaţa 
însăşi, n-o înzestrează şi cu puterea şi vigoarea necesară? Ca să se vadă şi mai 
limpede că din darul naturii, venind din mărinimia Creatorului, aduce uneori 
începuturile bunelor noastre intenţii, care totuşi nu pot ajunge la îndeplinirea 
virtuţilor, dacă nu sunt conduse de Dumnezeu, apostolul este mărturie spunând: 
Căci a voi se află în mine, dar a face binele nu aflu.” (Sf. loan Casian, 
Convorbiri duhovniceşti, partea a l-a, A treia convorbire cu părintele 
Cheremon, cap. LX, 4-5, în PSB, vol. 57, pp. 537-538) 


„(...) acestea două - harul lui Dumnezeu şi libertatea voinţei noastre par 
potrivnice între ele, dar şi una şi cealaltă lucrează unite, şi noi înţelegem că şi pe 
una şi pe cealaltă, din datoria evlaviei trebuie să le socotim deopotrivă. Când 
Dumnezeu vede că ne îndreptăm spre bine, ne întâmpină, ne conduce şi ne 
întăreşte: La vocea glasului tău, îndată ce te va auzi, îți va răspunde Şi: 
Cheamă-mă în ziua necazului şi te voi izbăvi şi Mă vei preaslăvi. Şi dimpotrivă, 
dacă ne vede că ne împotrivim, sau că suntem călduţi, aduce în inimile noastre 
îndemnuri mântuitoare, prin care să reapară şi să se întărească în noi 
bunăvoința.” (Sf. loan Casian, Convorbiri duhovniceşti, partea a II-a, A treia 
convorbire cu părintele Cheremon, cap. XI, 4-5, în PSB, vol. 57, p. 540) 


„Căci pe când (Solomon — n.L.P.) se ruga, după terminarea clădirii 
templului, a zis: Și a voit David, tatăl meu, să clădească o casă în numele 
Domnului şi Dumnezeului lui Israel. Și a zis Dumnezeu către David, tatăl meu: 
că ai cugetat în inima ta să clădeşti o casă numelui Meu, bine ai făcut 
gândindu-te la aceasta. Totuşi, nu tu vei clădi casă numelui Meu. Oare trebuie 
să spunem că această cugetare şi aceste gânduri ale regelui David au fost bune şi 
de la Dumnezeu, sau au fost rele şi de la om? Dacă a fost bună şi de la 
Dumnezeu acea cugetare, de ce-i refuză înfăptuirea Cel de către care a fost 
insuflată? lar dacă a fost rea şi de la om, de ce este lăudată de Domnul? Rămâne 
aşadar să se creadă că a fost şi bună şi de la om. În acest mod putem judeca 
zilnic şi cugetările noastre. Nu s-a îngăduit numai lui David să cugete binele de 
la el însuşi, şi nici nouă nu ne este oprit prin fire să gândim şi să simţim binele. 
Deci putem fi siguri că oricărui suflet îi sunt sădite din bunăvoința Creatorului 
seminţele virtuţilor. Dar dacă acestea nu sunt sprijinite de ajutorul lui 
Dumnezeu, nu pot ajunge la o dezvoltare desăvârşită, fiindcă, potrivit cuvintelor 
apostolului: Nici cel ce plantează nu este ceva, nici cel ce udă, ci Dumnezeu, 
Care face să crească, e totul. Şi cartea care se numeşte a Păstorului”" ne învaţă 
foarte limpede că omul e liber să încline fie într-o parte, fie în cealaltă. În 


71! Este vorba de Păstorul lui Herma — n.L.P. 

această carte se spune că doi îngeri stau alături de fiecare din noi, unul rău şi 
altul bun, dar că este în puterea omului de a alege pe cine să urmeze. În om este 
întotdeauna libertatea de alegere, care poate să nesocotească sau să respecte 
harul lui Dumnezeu. Apostolul nu ne-ar fi învăţat spunând: Cu frică şi cu 
cutremur lucraţi la mântuirea voastră, dacă n-ar fi ştiut că harul poate fi cultivat 
sau neglijat de noi. Dar, ca să nu creadă cineva că pentru lucrarea mântuirii nu 
este nevoie de ajutorul dumnezeiesc, adaugă: Căci Dumnezeu Cel Care lucrează 
în voi şi ca să voiţi şi ca să săvârşiți, după a Lui bunăvoință.” (St. loan Casian, 
Convorbiri duhovniceşti, partea a ll-a, A treia convorbire cu părintele 
Cheremon, cap. XII, 5-8, în PSB, vol. 57, pp. 541-542) 


„Întotdeauna harul lui Dumnezeu lucrează în bună parte în tovărăşie cu 
libertatea voinţei noastre, pe care o ajută în toate, o ocroteşte şi o apără, uneori 
cerând şi aşteptând şi de la ea unele încercări de bunăvoință, ca să nu pară că 
oferă darurile Sale unui trândav care doarme în adâncă nepăsare. Căutând într- 
un fel ocazii prin care dărnicia şi milostivirea Sa să nu pară fără noimă din cauza 
amorțelii şi a leneviei oamenilor, El împarte darurile Sale sub motivul vreunor 
dorinţe sau osteneli. Harul lui Dumnezeu rămâne totuşi gratuit, de vreme ce cu o 
mărinimie nemăsurată pentru nişte încercări mici şi neînsemnate împarte atâtea 
daruri ale fericirii veşnice şi atâta slavă a nemuririi. Nu trebuie să afirmăm că, de 
vreme ce credința acelui tâlhar de pe cruce îi venise mai înainte, nu-i fusese 
făgăduită gratuit fericirea raiului, sau să credem că pocăinţa aceea a regelui 
David prin cuvintele: Am păcătuit înaintea Domnului i-a spălat cele două păcate 
atât de grave, şi nu bunăvoința lui Dumnezeu. De aceea el a meritat să audă cele 
spuse prin profetul Natan: Și Domnul a îndepărtat de la tine nedreptatea: nu vei 
muri. Aşadar, că a adăugat adulterului o omucidere a fost lucrarea voinţei lui, 
dar că a fost mustrat prin profet a fost harul bunăvoinţei dumnezeieşti. 
Dimpotrivă, este meritul lui că a recunoscut cu umilință păcatul, dar este darul 
milostivului Dumnezeu că într-un timp aşa de scurt a căpătat iertare pentru nişte 
crime aşa de mari.” (Sf. loan Casian, Convorbiri duhovniceşti, partea a Il-a, A 
treia convorbire cu părintele Cheremon, cap. XIII, 1-3, în PSB, vol. 57, p. 543) 


„(...) toți părinţii drepteredincioşi, care au învăţat desăvârşirea inimii nu 
din cearta deşartă a cuvintelor, ci din fapte şi din experienţă, spun că lucrarea 
darului dumnezeiesc constă în primul rând în aceea că fiecare este înflăcărat de 
dorinţa a tot ceea ce este bine, dar că depinde de libertatea noastră de alegere să 
înclinăm într-o parte sau în cealaltă. În al doilea rând, este harul dumnezeiesc cel 
prin care pot fi traduse în fapte virtuțile, dar aşa încât să nu se nimicească 
puterea liberei voințe, iar în al treilea rând depinde de darurile lui Dumnezeu să 
se stăruie în virtuțile dobândite, dar aşa încât libertatea să nu se simtă robită. 
Astfel trebuie să credem că Dumnezeu săvârşeşte toate în toţi îndrumându-ne, 
ocrotindu-ne şi apărându-ne, fără să înlăture libertatea voinţei, pe care EI însuşi 
ne-a dăruit-o. Dacă se pare că se împotriveşte acestui înţeles ceva cules cu 

dibăcie prin judecată şi dovedire omenească, trebuie mai degrabă să ne ferim 
decât să distrugem credinţa (căci nu merităm credinţa din înţelegere, ci 
înţelegerea din credinţă, precum este scris: Dacă nu veți crede, nu veţi înţelege), 
fiindcă nu se poate înţelege pe deplin nici de simțirea, nici de judecata 
omenească în ce chip pe de o parte Dumnezeu lucrează toate în noi, iar pe de 
altă parte se atribuie totul liberei voințe.” (Sf. loan Casian, Convorbiri 
duhovniceşti, partea a Il-a, A treia convorbire cu părintele Cheremon, cap. 
XVIII, 4-5, în PSB, vol. 57, pp. 550-551) 


„(...) Harul lui Dumnezeu, care luptă împreună cu noi şi ne face biruitori 
asupra a toată puterea potrivnică şi ne izbăveşte de toată rătăcirea şi neştiinţa.” 
(Sf. Maxim Mărturisitorul, Epistole, Partea Întâi, ep. 14, în PSB, vol. 81,p. 117) 


Ajutorul dat de Bunul Dumnezeu oamenilor 


„Nu-i cu putinţă să fie cineva drept fără Hristos, nu-i Sfânt fără EI, nici 
tărie nu are, dacă nu are pe Hristos, căci Hristos este tăria Jui Israel.” (Origen, 
Omilii la Cartea Proorocului Ieremia, omiha XVII, cap. IV, în PSB, vol. 6,p. 
433) 


„Că şi plugarul nu se bucură atât de munca de pe ogorul său, cât de 
ajutorul lui Dumnezeu, Care a făcut să crească cele lucrate de el”. (Sf. Vasile cel 
Mare, Omilii la Psalmi, omila la Psalmul XXXII, LX, în PSB, vol. 17, p. 258) 


„În necazurile noastre, alergăm la orice om decât la Dumnezeu. Ți se 
îmbolnăveşte copilul? Te duci la descântătoare sau la cel care pune în jurul 
gâtului nevinovaţilor copii semne curioase sau, în cele din urmă alergi la doctori 
şi la doctorii şi neglijezi pe Cel Ce poate să-l vindece. Dacă te tulbură vreun vis, 
alergi la cel ce tălmăceşte visele; dacă te temi de duşman, te gândeşti să-ţi iei în 
ajutor vreun om. ŞI, ca să spun pe scurt, la fiecare nevoie arăţi că numai cu 
cuvântul numeşti scăpare pe Dumnezeu, dar cu fapta cauţi ajutorul în cele 
nefolositoare şi deşarte. Pentru cel drept, însă, Dumnezeu este ajutor adevărat”. 
(Sf. Vasile cel Mare, Omilii la Psalmi, omiha la Psalmul XLV, II, în PSB, vol. 
17, p. 301) 


„Dacă un câine sare la noi sau vreo altă fiară sălbatică, nu privim la 
Dumnezeu, ajutorul nostru întru necazuri, ci, spăimântaţi, ne gândim numai la 
noi înşine”. (Sf. Vasile cel Mare, Omilii la Psalmi, omilia la Psalmul XLV, III, în 
PSB, vol. 17, p. 302) 

„Pentru că cel care vrea să fie ajutat de Dumnezeu nu-şi părăseşte 
datoria; şi cel care nu-şi părăseşte datoria nu este părăsit niciodată de ajutorul 
dumnezeiesc.'!2” (Sf. Vasile cel Mare, Constituţiile ascetice, cap. 1, IV, în PSB, 
vol. 18, p. 475) 


„Și a dat pământul iarbă verde, care să semene sămânță, după fel şi 
după asemănare şi pom roditor cu sămânță, după fel, pe pământ. (Fac., 1, 12) 

Gândeşte-mi-te aici, iubite, cum s-au făcut toate pe pământ la cuvântul 
Stăpânului. Nu era om care să-l lucreze, nu era plug, nu erau boi de ajutor, nu 
avea pământul nici o altă îngrijire, ci a auzit numai porunca şi îndată a dat 
rodurile lui. Din aceasta să învăţăm că şi acum nu munca plugarilor, nici 
osteneala lor, nici vreo altă oboseală care se face la lucrarea pământului ne aduce 
nouă belşugul de roade, ci, înaintea tuturor acestora, cuvântul lui Dumnezeu, 
care i-a fost grăit pământului dintru început”. (Sf. loan Gură de Aur, Omilii la 
Facere, omilia V, IV, în PSB, vol. 21, pp. 72-73) 


„Când avem pe Dumnezeu binevoitor, chiar de suntem în pustie, vom fi 
mai în siguranță decât cei care trăiesc în oraşe. Ajutorul lui Dumnezeu este cea 
mai mare siguranţă, este zid nebiruit. Şi ca să vezi că un om ajutat de Dumnezeu 
este în mijlocul pustiei mai puternic şi mai în siguranță decât cel care locuieşte 
în mijlocul oraşelor şi se bucură de mult ajutor omenesc, uitaţi-vă la David şi 
Saul! David, deşi pribegea din loc în loc şi trăia ca un hoinar, era întărit de mâna 
Cea de sus, Saul, deşi trăia în mijlocul oraşelor, deşi avea în jurul lui atâta oştire, 
sutaşi şi străji, în fiecare zi se temea şi tremura de frica atacului duşmanilor. 
Unul era singur, n-avea pe nimeni alăturea de el, dar nu avea nevoie de ajutorul 
omenesc, celălalt avea pe cap coroană, era îmbrăcat în purpură, dar avea nevoie 
de ajutorul lui David. Împăratul avea nevoie de păstor, cel cu coroană pe cap 
avea nevoie de un om de rând.” (Sf. loan Gură de Aur, Omilii la Facere, omilia 
XLVI, II, în PSB, vol. 22, p. 142) 


„(...) nu este om mai puternic decât cel întărit cu ajutorul Cel de sus şi 
nu este om mai slab decât cel lipsit de ajutor, chiar de ar avea în jurul lui mii şi 
mii de oşti”. (Sf. loan Gură de Aur, Omilii la Facere, omilia XLVI, III, în PSB, 
vol. 22, p. 142) 


72 Omul este chemat să coopereze cu harul lui Dumnezeu, să răspundă chemării lui 
Dumnezeu. Nici un folos nu vine din lucrarea omului fără înrâurirea de sus şi aceasta nu vine 
peste cel ce nu o doreşte şi nu o primeşte în chip liber. Dacă va vedea că noi ne preocupăm şi 
ne străduim, Dumnezeu ne va ajuta. Dar dacă ne va vedea fără nici un rost, nu va întinde 
mâna. Căci Dumnezeu nu ne dă ajutor dacă dorim, ci dacă ne dăm şi noi osteneala. (Sf. loan 
Gură de Aur, Omilia 21, 4 la Efeseni, P.G., LXII, col. 155). Dacă omul face cele ce stau în 
puterea lui, fără îndoială vor urma şi cele ce ţin de Dumnezeu. — n.L.P. 

„Nimeni nu-i mai puternic decât cel ajutat de Dumnezeu, după cum 
nimeni nu-i mai slab decât cel lipsit de ajutorul Lui”. (Sf. loan Gură de Aur, 
Omilii la Facere, onulia LII, I, în PSB, vol. 22, p. 186) 


„Când Dumnezeu e binevoitor cu noi, vom fi mai străluciți ca toţi, chiar 
de-am fi printre străini, chiar de-am fi lipsiţi de toate, chiar de-am fi 
necunoscuţi. Nu-i om mai fericit ca omul ajutat de mâna de sus”. (Sf. loan Gură 
de Aur, Omilii la Facere, omilia LVI, VI, în PSB, vol. 22, p. 229) 


„Când Dumnezeu vrea să dea ajutorul Său, face pe cei slabi mai 
puternici decât cei puternici, pe cei puţini mai tari decât cei mulţi. Ne este o 
fericire mai mare ca aceea de a fi ajutat de Dumnezeu.” (Sf. loan Gură de Aur, 
Omilii la Facere, omiha LIX, IV, în PSB, vol. 22, p. 262) 


„Când ne bucurăm de bunăvoința cea de sus, chiar de-am fi printre 
barbari, chiar de-am fi în ţări străine, ne simţim mai bine decât cei ce stau în 
casele lor şi au de toate; dar dacă suntem lipsiţi de ajutorul Celui de sus, chiar 
de-am fi la casa noastră, chiar de-am părea că nu ne lipseşte nimic, suntem cei 
mai de plâns oameni.” (Sf. loan Gură de Aur, Omilii la Facere, omilia LXI, IV, 
în PSB, vol. 22, p. 277) 


„Căci într-adevăr, celor care au înaintat în lupta pentru virtute, le stă 
alături ajutorul lui Dumnezeu dat firii noastre de la început, chiar de la facerea 
ei, măcar că acest ajutor se vede şi se cunoaşte abia când ne-am familiarizat 
îndeajuns cu viaţa mai înaltă prin luare aminte şi grijă şi când trebuie să intrăm 
în lupte şi mai grele.” (Sf. Grigorie de Nyssa, Despre viaţa lui Moise sau despre 
desăvârşirea prin virtute, în PSB, vol. 29, p. 47) 


„Niciodată oamenii sfinți n-au fost siguri că vor găsi prin propria lor 
iscusință drumul drept, care să-i ducă la virtute şi la înfăptuirea ei, ci l-au cerut 
mai degrabă prin rugăciuni către Domnul, zicând: Îndrumează-mă în adevărul 
Tău şi Condu în fața ta drumul meu. Un altul însă afirmă că nu numai în 
credință, ci şi prin experienţă şi într-un fel prin însăşi natura lucrurilor a 
descoperit adevărul: Am cunoscut, Doamne, că nu este om în calea lui, că nu 
este în puterea omului să meargă şi să-şi conducă paşii săi. Şi Domnul însuşi 
spune către Israil: Și Eu îl voi conduce ca pe un brad verde; de la Mine au ieşit 
roadele tale. 

Chiar ştiinţa legii ei doresc s-o dobândească nu cu ajutorul cititului, ci 
prin conducerea şi lumina zilnică a lui Dumnezeu, rugându-se: Arată mie căile 
tale, Doamne şi: Învaţă-mă cărările tale, Doamne şi: Deschide ochii mei şi voi 
vedea minunile legii Tale şi Învaţă-mă să fac voia Ta, că Tu eşti Dumnezeul meu 
şi asemenea: 7u, care înveţi pe om ştiinţa.” (Sf. loan Casian, Convorbiri 


276 


duhovniceşti, Partea 1, Convorbirea cu părintele Pafnutie, cap. XIII-XIV, în PSB, 
vol. 57, pp. 356-357) 


„Dumnezeu poate câte vrea, dar nu vrea câte poate” 


„După părerea noastră Dumnezeu toate le poate. Prin cele ce poate 
Dumnezeu nu se îndepărtează de la a fi Dumnezeu, de la a fi bun, de la a fi 
înţelept.” (Origen, Contra lui Celsus, cartea a III-a, cap. LXX, în PSB, vol. 9, p. 
220) 


„(...) nu credem că Dumnezeu poate săvârşi ceva împotriva raţiunii sau 
împotriva Lui însuşi.” (Origen, Contra lui Celsus, cartea a V-a, cap. XXIV, în 
PSB, vol. 9, p. 334) 


„Nu există ceva pe care să nu-l poată face Dumnezeu: el creează, 
diversifică şi face să crească totul din belşug.” (Metodiu de Olimp, Aglaofon sau 
Despre Inviere, Discursul lui Memianus, LX, în PSB, vol. 10, p. 177) 


Lucrarea Lui în întreaga lume 


„Priveşte, o, omule, lucrurile Lui: schimbarea timpului după anotimpuri; 
schimbările aerului; drumul regulat al aştrilor; mersul regulat al zilelor, al 
nopţilor, al lunilor şi al anilor; felurita frumuseţe a seminţelor, a plantelor şi a 
fructelor, speciile atât de deosebite ale animalelor cu patru picioare, ale 
păsărilor, ale reptilelor, ale peştilor, de apă dulce şi apă sărată; instinctul pus în 
aceste vietăți pentru a se naşte şi a creşte, nu pentru folosul lor, ci pentru 
trebuinţa omului; purtarea de grijă, pe care o are Dumnezeu pentru a pregăti 
hrană la tot trupul, sau supunerea, pe care a rânduit-o Dumnezeu, ca toate să se 
supună neamului omenesc; curgerea necontenită a izvoarelor cu apă dulce şi a 
râurilor; căderea la vreme a rouăi, a furtunilor şi ploilor; mişcarea foarte felurită 
a corpurilor cereşti; luceafărul, care răsare şi vesteşte dinainte sosirea astrului 
celui desăvârşit; conjuncţia Pleiadei şi Orionului; steaua strălucitoare Arcturo 
(lov, 9, 9) şi dansul celorlalte stele în cercul cerului, cărora înţelepciunea cea de 
multe feluri a lui Dumnezeu (Efes., 3, 10) le-a dat nume speciale tuturora (Ps., 
146, 4). Numai acest Dumnezeu a făcut din întuneric lumină; El a făcut 
rezervoarele vântului de miazăzi, vistieriile zăpezilor şi ale grindinei; El a 
adunat apele în vistieriile adâncului de ape şi întunericul în vistieruile lui; El 
scoate lumina cea dulce, dorită şi plăcută din vistieriile ei, ridică norii de la 
marginile pământului, înmulţeşte fulgerele spre ploaie (Ps., 134, 12; ler., 10, 13), 
trimite tunetul spre înfricoşare şi vesteşte mai dinainte prin fulger lovitura 

tunetului, ca nu cumva sufletul înspăimântat pe neaşteptate să moară, dar tot EI 
măsoară tăria fulgerului, care coboară din ceruri, ca să nu aprindă pământul; că 
dacă fulgerul şi-ar slobozi toată puterea lui, ar arde pământul, iar dacă tunetul ar 
da drumul întregii lui tării, ar distruge cele de pe pământ. 

Acesta este Dumnezeul meu, Stăpânul universului, Cel ce singur a întins 
cerul (lov, 9, 8) şi a rânduit lățimea pământului sub cer (lov, 38, 18); Cel ce 
tulbură adâncul mării şi face să răsune valurile ei (Ps., 64, 7); Cel ce stăpâneşte 
puterea mării şi potoleşte frământarea valurilor ei (Ps., 88, 10); Cel ce a 
întemeiat pământul pe ape (Ps., 23, 2) şi i-a dat duh ca să-l hrănească, a Cărui 
suflare dă viaţă universului; că dacă-şi va opri Duhul Său, universul va pieri 
(lov, 34, 14-15).” (Teofil al Antiohiei, Zrei cărți către Autolic, cartea întâi, VI- 
VII, în PSB, vol. 2, pp. 377-378) 


E propriu lui Dumnezeu a face bine 


„(...) binele este rodul binecredincioşiei şi al iubirii de virtute. Dar în 
fiinţa dumnezeiască şi mai presus de toate nu e aşa. Căci, fiind liberă de orice 
schimbare şi prefacere şi acestea neavând nici un loc în ea, binele este rodul 
inevitabil al fiinţei, precum ţine şi căldura de foc şi răceala de zăpadă. Căci focul 
nu se arată avându-și lucrarea lui în voinţă, ci aceasta e mai degrabă naturală şi 
ființială, neputând fi altfel, dacă nu e silit de voia celui ce-l face. Dar nu ca noi, 
deci nici silit de o voie deosebită zice Fiul că e mânat să facă ceea ce-l place lui 
Dumnezeu-Tatăl, ci urmând legilor proprii ale firii şi neştiind să cugete şi să facă 
altceva decât cele ce sunt în voia Celui ce L-a născut.” (Sf. Chiril al Alexandriei, 
Comentariu la Evanghelia Sfântului loan, cartea a cincea, cap. 5, în PSB, vol. 
41,p. 597) 


„(...) omul care se face bun prin sârguinţa voită, se arată bucurându-se 
pururea de cele ce le face Dumnezeu. Căci omul nu are altă normă de cunoaştere 
a ceea ce e bun decât plăcuta consimţire cu ceea ce face Dumnezeu. Fiindcă e 
propriu lui Dumnezeu să facă cele bune, iar omului să consimtă cu ele.” (Sf. 
Maxim Mărturisitorul, Epistole, Partea Întâi, ep. 14, în PSB, vol. 81,p. 115) 


Binefacerile Lui revărsate asupra noastră 


„Dacă judeci cu sinceritate fiecare lucru în parte, vei cunoaşte măreția 
darurilor date de Dumnezeu.” (Sf. Clement Romanul, Epistola către corinteni 
(ID), cap. XXXII, |, în PSB, vol. 1,p. 70) 


„Cât de fericite şi minunate sunt darurile lui Dumnezeu, iubiţilor! 

Viaţă în nemurire, strălucire în dreptate, adevăr în îndrăznire, credinţă în 
încredere, înfrânare în sfinţenie. Şi acestea cad sub înţelegerea noastră.” (Sf. 
Clement Romanul, Epistola către corinteni (1), cap. XXXV, 1-2, în PSB, vol. 1, 
p. 72) 


„Să ne gândim, dar, fraților, din ce materie am fost făcuţi, cum eram şi ce 
eram când am venit pe lume; din ce mormânt şi întuneric ne-a adus în lumea Lui 
Cel ce ne-a plăsmuit şi ne-a creat, gătindu-ne nouă binefacerile Lui, înainte de a 
ne naşte. 

Având dar, toate acestea de la EI, se cuvine să-l mulţumim Lui pentru 
toate.” (Sf. Clement Romanul, Epistola către corinteni (1), cap. XXXVIII, 3-4, 
în PSB, vol. 1, p. 75) 


„Ce răsplată Îi vom da Lui sau ce rod vrednic de ceea ce ne-a dat El 
nouă? Pentru câte lucruri sfinte nu-l suntem noi Lui datori? Ne-a dăruit lumina; 
ca un tată, ne-a numit fii, ne-a mântuit pe noi, care eram pierduţi. Ce laudă, dar, 
Îi vom aduce sau ce răsplată, spre a-L răsplăti pentru cele ce-am primit? Eram 
orbi cu mintea, închinându-ne la pietre, la lemne, la aur, la argint şi la aramă, 
lucruri ale oamenilor; întreaga noastră viaţă nu era nimic altceva decât moarte. 
Eram înconjurați de întuneric, vederea ne era întunecată, dar am recăpătat 
vederea, îndepărtând, prin voinţa Lui, norul acela, care ne înconjura. Îndurându- 
se de noi ne-a miluit şi ne-a mântuit când a văzut cât de mare rătăcire şi pierzare 
era în noi, când nu mai aveam nici o nădejde de mântuire, decât numai în El. 
Ne-a chemat când nu eram şi a voit să venim de la neființă la ființă.” (Sf. 
Clement Romanul, Omilie, numită a doua Epistolă către Corinteni, cap. LI, în 
PSB, vol. 1,p. 111) 


„Suntem datori, dar, să mulţumim mult Domnului, că ne-a făcut 
cunoscute cele trecute, că ne-a înţelepțit în cele prezente şi că nu suntem 
nepricepuţi la cele viitoare.” (Barnaba, Epistola, cap. V, 3, în PSB, vol. 1,p. 
140) 


„Dumnezeu rabdă să se nască în pântecele Maicii sale, născut acceptă să 
crească şi crescut nu ţine să fie recunoscut, ci dispreţuindu-se pe Sine este 
botezat de robul Său şi respinge doar cu vorbele atacurile ispititorului. Când din 
Dumnezeu s-a făcut propovăduitor, învățând pe om să scape de moarte, 
acordându-i în scopul mântuirii iertare pentru răbdarea rănită, nu s-a certat, n-a 
strigat şi n-a auzit nimeni vocea lui în pieţe. N-a frânt trestie zdrobită, n-a stins 
in fumegând (Is., 42, 3; Mt., 12, 20). Căci nu fusese profet mincinos, ci 
mărturisire a lui Dumnezeu Însuşi, Care a aşezat cu toată răbdarea Duhul Său în 
Fiul. N-a primit pe nimeni să-L urmeze fără voie, nu s-a uitat de sus la casa şi la 
masa nimănui (ba s-a umilit spălând picioarele ucenicilor), n-a disprețuit pe 
păcătoşi şi pe vameşi, nu s-a supărat pe acea cetate care nu voise să-L 

primească, deşi discipolii înşişi voiseră să vină focurile cereşti asupra oraşului 
atât de vinovat; a îngrijit pe cei nerecunoscători, a iertat pe cei ce-i întindeau 
curse. Nu e puţin aceasta, dacă ne gândim că a avut cu Sine chiar pe vânzătorul 
Său şi l-a semnalat mereu. lar când a fost vândut, când a fost dus ca o oaie la 
jertfire — căci în această situaţie n-a deschis gura mai mult decât un miel sub 
puterea tunzătorului său (s., 53, 7) — EL, căruia legiunile de îngeri de la un 
singur cuvânt i-ar fi venit în ajutor din cer dacă le-ar fi chemat, n-a aprobat nici 
măcar sabia răzbunătoare a unui discipol.” (Tertulian, Despre răbdare, II, în 
PSB, vol. 3, pp. 183-184) 


„Arate”! gândeşte că puterea lui Dumnezeu trece prin toate: 

Pentru că toate cresc continuu 

De aceea Îl adoră pe Cel care-i pururea primul şi ultimul. 

Bucură-te, Părinte, mare minune, mare binefăcător al oamenilor (Arate, 
Fenomene, 13-15).” (Clement Alexandrinul, Cuvânt de îndemn către eleni 
(Protrepticul), cap. VII, 73.2., în PSB, vol. 4, p. 129) 


„lar acest Tată al nostru iubitor, cu adevărat Tată, nu încetează de a ne 
îndemna, de a ne sfătui, de a ne povăţui, de a ne iubi. Nu încetează de a ne 
mântui şi ne dă cele mai frumoase sfaturi, zicând: Fiţi drepți, zice Domnul! (Is., 
54, 17). Cei însetați mergeţi la apă şi câţi nu aveți argint mergeţi şi cumpăraţi şi 
beți fără de argint! (Is., 55, 1).” (Clement Alexandrinul, Cuvânt de îndemn către 
eleni (Protrepticul), cap. X, 94.1. în PSB, vol. 4, p. 143) 


„Dumnezeu este bun şi de aceea vrea ca omul, stăpânul întregii creații 
(Fac. 1, 28-30), să se mântuie; şi Dumnezeu a îndreptat totul spre acest scop. 
Cea dintâi binefacere dată omului este existenţa, pe care 1-a dat-o dintru început; 
că trebuie mărturisit că e mai bună existenţa decât neexistenţa. Apoi Dumnezeu 
a îngăduit ca fiecare om să-şi aibă firea sa; şi a avut-o; şi a îngăduit să-şi 
îmbunătăţească firea spre mai binele lui.” (Clement Alexandrinul, Stromatele, 
stromata a VI-a, cap. XVII, 152.3., în PSB, vol. 5, p. 468) 


„(...) Dumnezeu împarte bunătăţile Lui de bună voie, chiar înainte de a 
ajunge la EI cererile — şi nici cel care are să se mântuiască nu se va mântui fără 
voia lui, că nu este obiect neînsufleţit, ci, mai mult decât orice, este înzestrat cu 
voinţa liberă şi din propria lui voinţă se grăbeşte spre mântuire.” (Clement 
Alexandrinul, Stromatele, stromata a VII-a, cap. VII, 42.4., în PSB, vol. 5,p. 
502) 


715 Tâlcuirea Pr. D. Fecioru: Arate, poet şi astronom grec (sec. III î.d.H.), născut în Tarsul 
Ciliciei. A trăit mai întâi în Alexandria pe lângă Ptolomeu Filadelful, apoi a fost chemat în 
Macedonia de Antigon Gonatas, regele Macedoniei. Poemul său, intitulat Fenomene, prezintă 
tabloul noţiunilor pe care le avea timpul său despre pământ şi corpurile cereşti; cuprindea şi 
pronosticurile sau semnele precursoare ale schimbării timpului. Cicerone a tradus în versuri 
latine acest poem. (n.s. 640, p. 129) 

„Atâtea şi atâtea binefaceri a făcut Dumnezeu omului pe care l-a creat! 
Mai întâi l-a adus de la neființă la fiinţă; apoi l-a învrednicit de 1-a făcut trup din 
țărână; apoi, ceea ce e mai însemnat, prin suflare i-a dăruit suflet; apoi a poruncit 
să se facă raiul şi a rânduit ca omul să locuiască acolo; după aceasta iarăşi, ca un 
Tată iubitor îi dă omului, ca să nu alunece, ca unui copil tânăr care se bucură de 
toate libertățile şi înlesnirile, şi o mică şi neînsemnată grijă; îi porunceşte 
Stăpânul Dumnezeu lui Adam să lucreze şi să păzească raiul, ca împreună cu 
desfătarea mare pe care o avea, împreună cu multă libertate şi tihnă, să aibă şi 
aceste două mici griji care să-l împiedice să meargă mai departe. Acestea sunt 
deocamdată binefacerile date de Dumnezeu omului ce fusese creat; cele date 
mai pe urmă, ne arată iarăşi covârşitoarea Lui iubire de oameni şi pogorământul 
arătat omului, datorită tot bunătăţii lui Dumnezeu.” (Sf. loan Gură de Aur, 
Omilii la Facere, omilia XIV, III, în PSB, vol. 21, p. 159) 


„Să nu uităm niciodată binefacerile făcute nouă de Dumnezeu, ci să le 
avem necontenit în minte, ca mânaţi de amintirea lor să-l mulţumim pururi, 
chiar dacă sunt atât de multe încât mintea noastră nici nu poate socoti darurile 
făcute de Dumnezeu nouă. Da, cine ar putea socoti binefacerile făcute nouă până 
acum, pe cele pe care ni le-a făgăduit şi pe cele pe care le primim în fiecare zi?” 
(Sf. loan Gură de Aur, Omilii la Facere, omilia XXVII, |, în PSB, vol. 21, p. 
332) 


„(...) după cum nu putem număra valurile mării, oricât ne-am sili, tot 
aşa nu putem număra nici feluritele binefaceri ale lui Dumnezeu, pe care le-a 
făcut neamului omenesc.” (Sf. loan Gură de Aur, Omilii la Facere, omila 
XXVII, |, în PSB, vol. 21, p. 333) 


„Nici mintea nu-i îndestulătoare, nici cuvântul nu poate enumera celelalte 
binefaceri ale lui Dumnezeu. Oricâte aş spune, mai rămân atât de multe, încât 
covârşirea lor biruie pe cele ce le-aş spune”. (Sf. loan Gură de Aur, Omilii la 
Facere, omilia XXVII, I, în PSB, vol. 21, p. 334) 


„Da, amintirea binefacerilor lui Dumnezeu este în stare să ne îndemne la 
ostenelile cele pentru virtute, este în stare să ne facă să dispreţuim pe toate cele 
din lumea aceasta şi să dorim cu înfocare pe Cel Care ne-a făcut atâtea 
binefaceri, ca să-L iubim în fiecare zi din ce în ce mai mult”. (Sf. loan Gură de 
Aur, Omilii la Facere, omilia XXVII, II, în PSB, vol. 21, p. 334) 


„(...) oricât ne vom gândi, nu vom putea spune nici cea mai mică parte 
din binefacerile date nouă de Dumnezeu, fie cele date până acum, fie cele ce ni 
le dă în fiecare zi, fie cele gătite nouă. Numai să voim să împlinim poruncile 
Lui!” (Sf. loan Gură de Aur, Omilii la Facere, omilia XXVII, VIII, în PSB, vol. 

21, p. 349) 


„(...) Dumnezeu e darnic când dăruieşte şi (...) depăşeşte în daruri 
gândurile noastre...”. (Sf. loan Gură de Aur, Omilii la Facere, omilia LIV, V, în 
PSB, vol. 22, p. 211) 


„(...) vorbind mai întâi de binefacerile făcute nouă de Dumnezeu. 

- Care sunt aceste binefaceri? 

- Ne-a creat din nimic; a făcut pentru noi toate cele pe care le vedem: 
cerul, marea, pământul, aerul, pe toate cele din ele: animalele, plantele, 
seminţele. Trebuie să vorbesc pe scurt, din pricina noianului nemărginit de opere 
făcute de Dumnezeu. Dintre toate fiinţele de pe pământ numai nouă oamenilor 
ne-a dat un astfel de suflet. Pentru om a sădit raiul, i-a dat un ajutor, l-a pus 
stăpân peste toate fiinţele necuvântătoare, cu slavă şi cu cinste I-a încununat. 
După acestea, cu toate că a fost nerecunoscător faţă de Binefăcătorul său, a fost 
totuşi învrednicit de daruri şi mai mari. 

Nu te uita numai la aceea că l-a scos afară din rai, ci uită-te şi la câştigul 
pe care l-a avut din izgonirea din rai. După ce l-a izgonit din rai, după ce i-a dat 
acele nenumărate bunătăţi şi după ce i-a făcut felurite binefaceri, a trimis şi pe 
Fiul Său la cei cărora le-a făcut bine şi totuşi îl urăsc: ne-a deschis cerul, ne-a 
deschis largi porțile raiului şi ne-a făcut fii pe noi cei nerecunoscători, pe noi 
duşmanii Lui. De aceea bun prilej este şi acum să zicem: O, adâncul bogăției şi 
al înțelepciunii şi al ştiinţei lui Dumnezeu! (Rom., 11, 33.)/ Ne-a dat şi botezul 
iertării păcatelor, izbăvirea de pedeapsă, moştenirea împărăției cerurilor; a 
făgăduit mii de bunătăţi celor care fac binele; ne-a întins mâna, a revărsat Duhul 
Sfânt în inimile noastre. 

Dar ce s-a întâmplat? Cum ar fi trebuit să ne purtăm după ce ne-a dat atât 
de multe şi de mari bunătăţi? Oare, dacă am fi murit în fiecare zi pentru Cel ce 
ne iubeşte atâta, am fi putut plăti noi după vrednicie aceste binefaceri, sau mai 
bine spus am fi putut plăti noi cea mai mică parte din datorie? Nicidecum! Că şi 
plata aceasta s-ar fi întors tot spre folosul nostru. 

Cum ne purtăm, dar, noi care suntem datori să murim în fiecare zi pentru 
EI? Cum? Îi călcăm în fiecare zi legile Lui!”. (Sf. loan Gură de Aur, Omilii la 
Matei, omilia LXI, |, în PSB, vol. 23, p. 706) 


„Dumnezeu ţi-a plăsmuit trupul, a pus în tine suflet, te-a cinstit cu 
rațiune şi cu grai numai pe tine din toate vieţuitoarele de pe pământ; ţi-a dat să te 
foloseşti de toate cele ce vezi; ţi-a dăruit cunoaşterea Lui; a dat pe Fiul Lui 
pentru tine, ţi-a dăruit botezul, plin de atâtea bunătăți;, ţi-a dat sfânta 
împărtăşanie; ţi-a făgăduit împărăţia cerurilor şi bunătăţile cele negrăite”. (Sf. 
loan Gură de Aur, Omilii la Matei, omilia LXVI, V, în PSB, vol. 23, p. 768) 

„Ne-a dat din înrudirea Sa şi firea judecății, ca să-L căutăm pe Cel 
dumnezeiesc, Care este aproape de fiecare dintre noi, în Care trăim, suntem şi ne 
mişcăm. Astfel, i-a făcut omului cele mai mari daruri: 1-a pus la îndemână, ca 
fiinţei celei mai dragi şi mai apropiate, toate cele ce sunt în această lume (Fac. 1, 
28), ca să nu-i lipsească nimic din cele de trebuinţă pentru viaţă, şi încă pentru o 
viaţă bună. Dintre acestea, unele stau în belşugul avuţiilor pământului, pentru 
îndeplinirea plăcerilor, iar altele în cunoaşterea tainelor cereşti, care înflăcărează 
mintea omului cu dragoste, şi dorul învățăturilor, prin care să putem ajunge la 
acea înălțime a tainelor dumnezeieşti. Aşadar, ambele daruri sunt deopotrivă de 
strălucite, şi, pentru ca să aibă toate bogăţiile lumii supuse lui, toate 
zburătoarele, toate vieţuitoarele pământului şi ale apelor, folosința mării 
făcându-l ca pe un rege al stihiilor, ca fără trudă, fără hpsă, să fie îmbelşugat cu 
toate, pentru asemănarea cu Făcătorul cel vrednic de cinstire, să-şi ducă viaţa în 
cel mai mare prisos, să-şi deschidă căile şi să-şi clădească trepte pe care să se 
urce până la palatul cel ceresc.” (Sf. Ambrozie al Milanului, Scrisori, scrisoarea 
a XLIII-a, 10-11, în PSB, vol. 53, p. 207) 


„(...) nemăsurate sunt binefacerile Domnului şi arătarea lor n-are 
măsură.” (Sf. loan Casian, Convorbiri duhovniceşti, Despre Intruparea 
Domnului, cartea a II-a, cap. IV, 1, în PSB, vol. 57, p. 782) 


„Dar care sunt darurile şi mângâierile de la Dumnezeu? Care, de bună 
seamă, dacă nu pacea noastră şi liniştea noastră şi bunăstarea potrivit dorințelor 
şi vrerilor noastre?” (Salvianus, Despre guvernarea lui Dumnezeu, cartea a VI-a, 
XVII, 93, în PSB, vol. 72, p. 295) 


Darurile primite de noi de la Dumnezeu” 


„Ce este de la Dumnezeu nu se stinge, ci numai se întunecă. Se poate 
întuneca, fiindcă nu este Dumnezeu, dar nu se poate stinge, fiindcă este de la 
Dumnezeu.” (Tertulian, Despre suflet, XLI, în PSB, vol. 3, p. 315) 


"+ Numai de vom fi uniţi cu Dumnezeu, vom primi darurile cele dumnezeieşti, spune Dionisie 
Areopagitul (Despre numele divine, 7, 1, P.G., III, col. 868 A). Dumnezeu, în bunătatea Sa, 
vrea să ne facă părtaşi la cât mai multe daruri ale Sale, însă numai cei ce se învrednicesc de 
primirea lor se bucură de cât mai multe daruri. Omul trebuie să fie recunoscător pentru 
primirea acestor daruri, să le lucreze, pentru ca ele să fie de folos atât lui cât şi celorlalți. În 
acest sens, Marcu Ascetul spune: Tor binele vine de la Domnul, după o anumită orânduire şi 
pleacă pe ascuns de la cei nemulțumitori, nerecunoscători şi leneşi (Despre legea 
duhovnicească, suta întâi, cap. 47, Filocalia, vol. 1). — n.L.P. 

„(...) talentul nu-l putem obţine nici prin averi, nici prin studiu, ci e 
înnăscut în noi, odată cu crearea spiritului.” (Minucius Felix, Dialogul Octavius, 
XVI, 5, în PSB, vol. 3, p. 367) 


„Că darurile lui Dumnezeu sunt date spre a se folosi toți de ele.” 
(Clement Alexandrinul, Stromatele, stromata a II-a, cap. XIX, 97.2., în PSB, vol. 
5,p. 161) 


„(...) profeţii sunt desăvârşiţi în profeție, drepţii în dreptate, mucenicii în 
mărturisirea credinţei, alţii în propovăduire; nu înseamnă, însă, că nu participă la 
celelalte virtuţi; dar excelează în cele în care au fost rânduiţi. Într-adevăr, care 
om cu mintea sănătoasă ar putea spune că profetul nu e drept? Ce? Nu şi drepţii 
au profețit, de pildă Avraam? 

Unuia i-a dat Dumnezeu lucrările de război, 

Altuia dansul, altuia chitara şi cântecul 

spune Homer (Homer, Jliada, XIII, 730 ş.u.). Dar fiecare are darul său 
de la Dumnezeu, unul aşa, iar altul într-altfel (| Cor., 7, 7). Apostolii, însă, erau 
plini de toate darurile. Dacă vrei, vei găsi în faptele lor şi în scrierile lor 
cunoaşterea, viaţa, predica, dreptatea, curăţia, profeția.” (Clement Alexandrinul, 
Stromatele, stromata a IV-a, cap. XXI, 133.1.-133.2., 134.1., în PSB, vol. 5,p. 
294) 


„Lui Samson i s-a dat ca toată puterea lui să-i stea în păr (Jud., 16, 18), 
ca să înţeleagă că nimic nu se dă fără puterea lui Dumnezeu, chiar cele mai de 
disprețuit meserii din viaţă.” (Clement Alexandrinul, Stromatele, stromata a VI- 
a, cap. XVII, 153.3., în PSB, vol. 5, p. 468) 


„Acest om (Origen —n.L.P.) a primit de la Dumnezeu cel mai mare dar şi 
partea cea mai bună, din partea cerului, anume pe acela de a înţelege lucrurile lui 
Dumnezeu, ca şi când Dumnezeu i-ar vorbi, şi de a fi interpretul lor, de a le 
explica oamenilor, ca aceştia să le audă şi să le înţeleagă.” (Sf. Grigorie 
Taumaturgul, Discursul adresat lui Origen, XV, în PSB, vol. 10, p. 34) 


„(...) sănătatea sau boala, bogăţia sau sărăcia, cinstea sau ruşinea nu fac 
buni pe cei la care se află ele şi nu fac parte din lucrurile care sunt bune de la 
natură, ci cele dintâi, întrucât ele ne aduc în viaţă o oarecare plăcere, sunt de 
preferat contrarelor lor şi prezintă o oarecare valoare. Desigur, aceste stări sunt 
lăsate unora ca preţ al dreptăţii, cum a fost cazul cu Avraam sau lov şi alţii de 
felul lor. Pentru cei răi, însă, ele au fost lăsate ca îndemn spre îmbunătăţirea 
vieţii lor, aşa încât cel care şi după o astfel de dovadă de bunătate a lui 
Dumnezeu tot mai persistă încă în răutate, îşi va atrage în mod neîndoios 
osânda”. (Sf. Vasile cel Mare, Epistole, epistola 236, II, în PSB, vol. 12, p. 492) 

„(...) toate darurile, toate trăsăturile noastre de caracter care plac 
oamenilor cu-scaun-la-cap, de la Dumnezeu sunt.” (Constantin cel Mare, 
Cuvântarea lui Constantin cel Mare către adunarea Sfinţilor apud Eusebiu de 
Cezareea, Viaţa lui Constantin cel Mare, 11.2., în PSB, vol. 14, p. 265) 


„Dacă Domnul dă înţelepciune, şi de la EI vine cunoaşterea şi 
înțelegerea (Pilde, 2, 6) şi dacă Duhul dă unuia cuvântul înţelepciunii, iar 
altuia cuvântul cunoaşterii (I Cor. 12, 8), cum mustră Domnul pe ucenici, 
zicând: chiar şi voi sunteți nepricepuţi? (Mt., 16, 16), şi cum Apostolul acuză pe 
unii ca neînţelepți? (Rom., 1, 31). 

Răspuns: 

Dacă cineva ştie bunătatea lui Dumnezeu, Cel care vrea ca toţi oamenii 
să se mântuiască şi să vină la cunoştinţa adevărului, şi dacă a învăţat purtarea de 
grijă a Duhului Sfânt, în împărțirea şi lucrarea darurilor lui Dumnezeu, acesta 
cunoaşte că întârzierea înţelegerii nu se datorează lipsei de grijă a 
binefăcătorului, ci necredinţei celor ce primesc binefacerile. Şi pe bună dreptate 
se dojeneşte cel neînţelegător, ca acela care îşi închide ochii când răsare soarele, 
ca să trăiască în întuneric, şi nu priveşte în sus, ca să nu se lumineze.” (Sf. Vasile 
cel Mare, Regulile mici, î. 248, în PSB, vol. 18, p. 423) 


„(...) fiecare, darul cu care a fost înzestrat să-l aibă de la Dumnezeu, pe 
acesta să-l înmulțească spre facerea de bine, aducând folos mai multora. Căci 
nimeni nu este neîmpărtăşit de bunătatea lui Dumnezeu.” (Sf. Vasile cel Mare, 
Regulile mici, î. 253, în PSB, vol. 18, p. 425) 


„Dumnezeu aşteaptă de la noi să-l dăm prilejul ca să-şi reverse bunătatea 
Sa. Să nu ne lipsim, dar, de darurile Sale din pricina trândăviei noastre!” (Sf. 
loan Gură de Aur, Omilii la Facere, omilia XXV, VII, în PSB, vol. 21, p. 315) 


„Cel care a primit de la Dumnezeu darul cuvântului şi al învăţăturii spre 
a fi de folos semenilor săi, dar nu se foloseşte de el, pierde darul, şi, dimpotrivă, 
cel ce se sârguieşte să fie de folos semenilor cu darul acesta, capătă şi mai mult 
dar, după cum celălalt pierde şi ce a primit”. (Sf. loan Gură de Aur, Omilii la 
Matei, omilia LXXVIII, III, în PSB, vol. 23, p. 891) 


„Se cade aşadar, să întoarcem sporită comoara, pe care am primit-o când 
am venit pe lume. Şi pentru că toți avem aceeaşi fire — chiar dacă nu avem la fel 
măsura darurilor ce ni s-au încredinţat — toţi trebuie să aducem Domnului, unul 
mai mult, altul mai puţin, pe potriva darurilor, sporul nostru. Nimeni să nu se 
descurajeze că trebuie să adauge şi el ceva la comorile cereşti, pe cât se poate, 
cât de puţin la ceea ce a primit. Căci aşa se va împlini făgăduinţa celui ce a zis 
că pentru puţin, mult se va da, răsplătind cu cele cereşti în locul celor 

pământeşti, cu cele veşnice în locul celor vremelnice ...” (Sf. Grigorie de Nyssa, 
Despre înţelesul numelui de creştin, în PSB, vol. 30, pp. 442-443) 


„Darurile harului divin se păstrează şi se înmulţesc prin smerenie şi 
osârdie şi se pierd prin mândrie şi trândăvie.” (Sf. Macarie Egipteanul, Cele 
cincizeci de omilii duhovniceşti, omilia X, în PSB, vol. 34, p. 133) 


Mana cerească 


„Tălmăcind mana aşa cum ar fi scos-o dintr-o tradiţie iudaică oarecare, 
Filon zicea despre calitatea ei că era în aşa fel încât îşi schimba gustul după 
cugetul celui ce o consuma şi că în sine ea era un fel de mei îndulcit cu miere, 
dar că gustul ei era când de pâine, când de carne, şi încă de carne de pasăre ori 
de vietate sălbatică, dar uneori avea gust de legume, ba de o anumită legumă, 
după dorinţa fiecăruia, pe când altădată avea gust de peşte, în aşa fel încât 
fiecare din aceste calităţi se păstra neschimbată după gustul celui ce o mânca”. 
(Sf. Vasile cel Mare, Epistole, epistola 190, III, în PSB, vol. 12, pp. 391-392) 


„Căci se porni să plouă hrană ca o rouă din cer şi nu de pe pământ, cum 
se întâmplă după legea firii. Roua aceasta cădea peste ei dimineaţa, dar apoi ea 
se făcea hrană pentru cei de o primeau. Fiindcă ceea ce se revărsa nu se prefăcea 
în picături de apă, cum se întâmplă de obicei cu roua, ci în loc de picături de apă 
se revărsa un fel de boabe de cristale, care în agricultură se cheamă coliandru, 
sau grăunţe de formă rotundă, al căror gust se aseamănă cu cel al mierii. Acestei 
minuni i se adaugă şi o alta: ieşind toţi la culesul ei, măcar că erau de felurite 
vârste şi puteri, nici unul nu aduna mai puţin decât celălalt, potrivit deosebirii de 
putere, ci pe măsura trebuinţei fiecăruia, încât nici cel mai puternic să nu aibă 
mai mult şi nici celui slab să nu i se micşoreze partea de o minune: că adunând 
fiecare pentru o zi, nu punea deoparte nimic pentru ziua următoare. lar celui ce 
din zgârcenie îşi punea la o parte ceva din hrana adunată, ceea ce punea de o 
parte i se făcea fără folos pentru hrană, prefăcându-se în viermi. Se mai adaogă 
şi altceva minunat în istoria despre această hrană: dintre zilele săptămânii, una, 
dintr-o rațiune tainică, era cinstită cu nelucrarea. De aceea în ziua premergătoare 
acesteia, deşi căderea din cer avea loc ca şi în celelalte zile, iar sârguinţa 
adunătorilor era egală, ceea ce se aduna se afla în cantitate îndoită faţă de 
măsura obişnuită. Aceasta, ca să nu aibă nici un motiv de a dezlega legea 
nelucrării din trebuința hranei. În aceasta se arăta şi mai mult puterea 
dumnezeiască, întrucât în celelalte zile prisosul se strica, şi numai în ajunul 
Sâmbetei (căci acesta era numele zilei nelucrătoare) ceea ce era pus de o parte 
rămânea nestricat, în aşa fel că nu se vedea să fie cu ceva mai veche decât hrana 

proaspătă (leş., 16).” (Sf. Grigorie de Nyssa, Despre viața lui Moise sau despre 
desăvârşirea prin virtute, în PSB, vol. 29, p. 30) 


„... nemairămânându-le acestora nici o hrană străină, pe care o 
adunaseră în Egipt, le curge o hrană de sus, care e în acelaşi timp de multe feluri 
şi de un singur fel. Căci la vedere e de un singur fel, dar însuşirea ei este de 
multe feluri, făcându-i-se fiecăruia potrivită cu dorinţa lui.” (Sf. Grigorie de 
Nyssa, Despre viața lui Moise sau despre desăvârşirea prin virtute, în PSB, vol. 
29, pp. 65-66) 


„(...) nu cugeta cineva înţelept socotind că este pâine din cer şi de sus 
aceea pe care, mâncând-o strămoşii, au fost învinşi de moarte şi n-au scăpat de 
vătămarea stricăciunii. Și nu e de mirare. Căci aceea nu era o pâine care dă 
nemurirea. Deci, nici n-ar fi drept ca cineva să o înţeleagă şi să o declare pâine 
din cer'!5.” (Sf. Chiril al Alexandriei, Comentariu la Evanghelia Sfântului loan, 


cartea a patra, cap. 3, în PSB, vol. 41,p.421) 


Iubirea lui Dumnezeu pentru noi 


„Vedeţi, iubiţilor, să nu ne fie nouă tuturor spre pedeapsă binefacerile 
cele multe ale lui Dumnezeu, dacă nu vieţuim în chip vrednic de EI şi dacă nu 
facem, în unire unii cu alţii, cele bune şi plăcute înaintea Lui.” (Sf. Clement 
Romanul, Epistola către corinteni (1), cap. XXI, în PSB, vol. 1, p. 64) 


„Să nu fim (...) nesimţitori faţă de bunătatea Sa! Că dacă ne-ar face nouă 
după faptele noastre, n-am mai fi.” (Sf. Ignatie Teoforul, Epistole (Sf. Ignatie, 
către magnezieni), cap. X, 1, în PSB, vol. 1,p.201) 


„Ce covârşitoare este iubirea de oameni şi dragostea lui Dumnezeu! Nu 
ne-a urât, nici nu ne-a îndepărtat şi nici n-a ţinut minte răul, ci ne-a răbdat 
îndelung, ne-a suportat. Miluindu-ne, a luat asupra Sa păcatele noastre (Is., 53, 
4,11). EI şi-a dat pe Fiul Său răscumpărare pentru noi (Mt., 20, 28; Mc., 10, 45; 
In., 3, 16; Rom., 8, 32; | Tim., 2, 6), pe Cel Sfânt pentru cei nelegiuiți, pe Cel 
fără de răutate pentru cei răi, pe Cel drept pentru cei nedrepţi (1 Pt., 3, 18), pe 
Cel nestricăcios pentru cei stricăcioşi, pe Cel nemuritor pentru cei muritori.” 
(Epistola către Diognet, cap. IX, 2, în PSB, vol. 1, pp. 416-417) 


715 Tâlcuirea Pr. Stăniloae: Mana nu era din cer. Căci nimic material nu e din cer. Şi dovadă că 
nu era o materie care venea din cer e că se strica. Din cer, sau de la Dumnezeu, a venit numai 
Persoana lui Dumnezeu-Cuvântul. În general, numai persoana conştientă e destinată veşniciei. 
Dar aceasta pentru că e în relaţie cu Dumnezeu-Cuvântul cel personal, Care e prin Sine 
nemuritor, ca izvor al tuturor valorilor spirituale. Numai fiind prezenţi în trupul Lui, cu care 
ne hrăneşte, devenim şi noi nemuritori. (n.s. 772, p. 421) 

„Dumnezeu a iubit pe oameni (In., 3, 16); pentru ei a creat lumea, lor le- 
a supus toate cele de pe pământ (Fac., 1, 26-30), lor le-a dat grai, lor le-a dat 
minte, numai lor le-a îngăduit să privească sus spre cer; pe ei i-a plăsmuit după 
chipul Său (Fac., 1, 26), la ei a trimis pe Fiul Lui Cel Unul-Născut (In., 3, 16), 
lor le-a făgăduit împărăţia cerurilor şi o va da celor ce-L vor iubi pe EL.” 
(Epistola către Diognet, cap. X, în PSB, vol. 1, p. 417) 


„În toate timpurile neamul omenesc a fost nerecunoscător faţă de 
Dumnezeu. Mai întâi că nu şi-a împlinit îndatoririle față de EI, pe care, 
înţelegându-L în parte, nu numai că nu L-a căutat, ca să se teamă de EI, ci mai 
degrabă a ţinut să-şi închipuiască şi alți zei, să li se închine lor; iar de aici, 
fiindcă n-a căutat pe stăpânul nevinovăţiei, judecătorul şi pedepsitorul 
vinovăţiei, el a căzut în toate viciile şi în toate păcatele. 

Dacă-L căuta, urma să-L afle pe Cel căutat şi aflându-L să-L fi urmat, iar 
urmându-L ar fi resimţit mai mult îndurarea decât mânia Lui.” (Lertulian, 
Apologeticul, XL, 10-11, în PSB, vol. 3, p. 96) 


„(...) ascultă ce-ţi spune şi Mântuitorul: Eu te-am născut din nou (| Pt., 
1, 3) pe tine, care au fost născut rău de lume spre moarte; te-am eliberat, te-am 
vindecat, te-am răscumpărat. Eu îţi voi da viaţă fără de sfârşit, viaţă veşnică (In., 
10, 28), mai presus de lume. Eu îți voi arăta chipul lui Dumnezeu, Tatăl cel bun 
(In., 14, 8-11). Să nu-ți numeşti tată pe pământ (Mt., 23, 9). Morţii să-şi 
îngroape morţii lor, iar tu urmează Mie (Mt., 8, 22; Lc., 9, 60). Te voi ridica la 
odihnă şi la desfătarea bunătăţilor celor nespuse (2 Cor., 12, 4) şi negrăite, pe 
care nici ochiul nu le-a văzut, nici urechea nu le-a auzit şi nici la inima 
oamenilor nu s-au suit (| Cor., 2, 9.), spre care doresc îngerii să privească (| 
Pt., 1, 12) şi să vadă acele bunătăţi pe care Dumnezeu le-a pregătit sfinților şi 
fiilor, care Îl iubesc pe EI (1 Cor., 2, 9). Eu, Cel Care te hrănesc, M-am dat pe 
Mine însumi pâine, din care gustând cineva să nu mai moară (In., 6, 50-51); 
zilnic M-am dat băutură a nemuririi. Eu sunt dascălul unor învățături mai presus 
de ceruri. Pentru tine am dus lupta împotriva morţii. Eu am plătit moartea ta, cu 
care erai dator pentru păcatele tale de mai înainte şi pentru necredinţa ta în 
Dumnezeu.” (Clement Alexandrinul, Care bogat se va mântui?, 23.1.-23.4., în 
PSB, vol. 4, p. 50) 


„Ceea ce este negrăit în Dumnezeu este Tată, iar ceea ce este milă în 
Dumnezeu a ajuns inimă de mamă; iar din pricina dragostei Sale, Tatăl a ajuns 
să aibă simțămintele femeii, şi marea dovadă este Cel născut din EI. Iar fructul 
născut din dragoste este dragoste. Pentru aceea s-a pogorât şi El, pentru aceea a 
luat trup omenesc, pentru aceea a suferit de bunăvoie toate cele omeneşti, pentru 
ca măsurând cu slăbiciunea noastră pe cei ce i-a iubit, să ne măsoare în schimb 

pe noi cu puterea Lui.” (Clement Alexandrinul, Care bogat se va mântui?, 37.2.- 
37.3, în PSB, vol. 4, p. 59) 


„Ce covârşitoare iubire de oameni a lui Dumnezeu! Nu vorbeşte ca un 
dascăl elevilor săi, nici ca un stăpân slugilor lui, nici ca Dumnezeu oamenilor, ci 
sfătuieşte pe fii ca un părinte blând.” (Clement Alexandrinul, Cuvânt de îndemn 
către eleni (Protrepticul), cap. IX, 82.2., în PSB, vol. 4, p. 136) 


„Sunt unii acum, însă, cu atât mai fără de Dumnezeu cu cât Dumnezeu 
este mai iubitor de oameni. Dumnezeu vrea ca noi din robi să ajungem fii, iar ei 
nici nu vor să ajungă fii. O, cât este de mare nebunia! Vă e ruşine cu Domnul. 
Vă vesteşte libertate, iar voi fugiţi la robie. Vă hărăzeşte mântuire, iar voi vă 
pogorâţi spre moarte. Vă dăruieşte viaţă veşnică, iar voi aşteptaţi pedeapsă şi vă 
îngrijiţi să aveţi ceea ce Domnul a pregătit diavolului şi îngerilor lui (Mt., 25, 
41).” (Clement Alexandrinul, Cuvânt de îndemn către eleni (Protrepticul), cap. 
IX, 83.1.-83.2, în PSB, vol. 4, p. 137) 


„(...) Dumnezeu, datorită marii Sale iubiri de oameni, aleargă la om, aşa 
precum pasărea-mamă zboară la puiul ei căzut din cuib; şi dacă o fiară răpitoare 
înghite puiul, mama zboară de jur împrejur, îndurerată de fiii ei iubiţi (Homer, 
Iliada, |, 315). 

Și Dumnezeu, Care este Tatăl, caută făptura Sa, o vindecă de cade, 
urmăreşte fiara, ridică iarăşi puiul şi-l împinge să zboare la cuib.” (Clement 
Alexandrinul, Cuvânt de îndemn către eleni (Protrepticul), cap. X, 91.3, în PSB, 
vol. 4,p. 141) 


„La baie”, la mântuire, la luminare ne cheamă, aproape strigând şi 
grăind: Îți dau, copilul meu, pământul, marea, câmpia şi cerul! Îi dăruiesc şi 
toate vieţuitoarele care sunt în ele! Cu o condiţie, copilul meu! Însetează de 
Tatăl! Şi Dumnezeu ţi le va da în dar! Nu se face neguţătorie cu adevărul. Îţi dă 
şi pasările şi peştii şi animalele cele de pe pământ (Fac., 1, 28). Tatăl le-a creat 
pe acestea, ca să te desfătezi de ele cu mulţumire.” (Clement Alexandrinul, 
Cuvânt de îndemn către eleni (Protrepticul), cap. X, 94.2-94.3., în PSB, vol. 4, 
p. 143) 


„Dar dragostea lui Dumnezeu de om este nespusă, iar ura sa faţă de rău 
cu totul mare. Mânia Sa hrăneşte pedeapsa pe temeiul păcatului, iar iubirea Sa 
de oameni face bine pe temeiul căinţei.” (Clement Alexandrinul, Cuvânt de 
îndemn către eleni (Protrepticul), cap. X, 104.3., în PSB, vol. 4, p. 149) 


„Iţi dă în locul unei puţine credinţe atâta pământ, ca să-l lucrezi, îți dă 
apă, ca să bei şi altă apă, ca să mergi cu corăbiile; îți dă aer, ca să respiri, îţi dă 


71 Tâlcuirea Pr. D. Fecioru: Adică: botez. (n.s. 753, p. 143) 

foc, ca să-ţi faci cele de trebuinţă, îţi dă lumea, ca s-o locuieşti; şi de aici de pe 
pământ îți îngăduie să te muţi cu locuinţa în ceruri. Ţi-a pus la dispoziţie, în 
schimbul unei puţine credinţe, aceste mari bunătăţi, precum şi atâtea creaturi şi 
daruri.” (Clement Alexandrinul, Cuvânt de îndemn către eleni (Protrepticul), 
cap. XI, 115.1., în PSB, vol. 4,p. 156) 


„E de la sine înţeles ca omul să fie iubit de Dumnezeu, pentru că este 
făptura Lui.” (Clement Alexandrinul, Pedagogul, cartea I, cap. III, 7.1., în PSB, 
vol. 4, p. 170) 


„Cum să nu fie omul iubit de Dumnezeu, când pentru om este trimis din 
sânurile Tatălui (In., 1, 18), Cuvântul cel Unul-Născut al credinţei noastre?” 
(Clement Alexandrinul, Pedagogul, cartea I, cap. III, 8.2., în PSB, vol. 4,p. 171) 


„(...) dacă Cuvântul nu urăşte nimic din cele ce a făcut, urmează că le 
iubeşte. 

Dar, mai mult decât pe celelalte existenţe, Cuvântul va iubi, negreşit, pe 
om, ființa cea mai frumoasă dintre toate creaturile, ființa iubitoare de 
Dumnezeu.” (Clement Alexandrinul, Pedagogul, cartea I, cap. VIII, 62.4.-63.1., 
în PSB, vol. 4, p. 202) 


„(...) Dumnezeu se coboară până la patimi de dragul omului, pentru care 
Cuvântul lui Dumnezeu s-a şi făcut om.” (Clement Alexandrinul, Pedagogul, 
cartea întâia, cap. VIII, 74.4., în PSB, vol. 4, p. 209) 


„De ce să nu bagi în seamă că Dumnezeu pentru tine a luat asupra Lui 
ceea ce se potriveşte cel mai puţin naturii Sale?” (Origen, Omilii la Cartea 
Facerii, omilia IX, cap. II, în PSB, vol. 6, p. 45) 


„ȘI, într-adevăr, e o nouă formă a bunătăţii Sale, să primească cu căldură 
sufletul care se reîntoarce, după desfrâu, căindu-se din toată inima, precum 
spune şi Profetul: Când o femeie se desparte de bărbatul ei şi ajunge femeia 
altuia, se va mai putea întoarce înapoi la bărbatul ei? Această femeie nu este 
oare cu totul întinată? lar tu, care te-ai iubit cu mulţi ibovnici şi vrei să te 
întorci la minel. Şi apoi iarăşi zice: După ce te-ai săturat de făcut toate acestea, 
eu Zic: întoarce-te la mine! Dar tu nu te-ai întors, zice Domnul (Ier., 3, 7).” 
(Origen, Omilii la Cartea Ieşirii, omilha VIII, cap. V, în PSB, vol. 6, pp. 89-90) 


„(...) veşnicia bunătăţii dumnezeieşti să reiasă şi din faptul că sunt 


veşnice şi cele care se împărtăşesc din bunătăţile ei.” (Origen, Despre principii, 
cartea a IV-a, 4, IX, în PSB, vol. 8, p. 310) 

„Dar Dumnezeul tuturor este bun şi suprabun prin fire. De aceea este şi 
de oameni iubitor. Căci în Cel bun nu s-ar putea naște pizma faţă de nimeni”. El 
nu pizmuieşte existenţa nimănui, ci voieşte ca toţi să existe, pentru ca să poată 
să-ŞI pună în aplicare iubirea Sa de oameni.” (Sf. Atanasie cel Mare, Cuvânt 
împotriva elinilor, XLI, în PSB, vol. 15, p. 78) 


„Căci în două feluri ne-a dovedit Mântuitorul iubirea Sa de oameni: pe de o 
parte, a nimicit moartea şi ne-a reînnoit; pe de alta, fiind nearătat şi nevăzut, S-a 
arătat şi S-a făcut cunoscut prin fapte, ca fiind Cuvântul Tatălui, Cârmuitorul şi 
împăratul tuturor.” (Sf. Atanasie cel Mare, ratat despre Întruparea Cuvântului 
şi despre arătarea Lui nouă, prin trup, cap. LII, XVI, în PSB, vol. 15, p. 110) 


„Dacă din natură avem, deci, atâta bunăvoință şi iubire faţă de 
binefăcători şi ne dăm toată osteneală, ca să le răsplătim binefacerile ce ne-au 
făcut, ce cuvânt poate să înfăţişeze în mod demn darurile lui Dumnezeu? Pentru 
că acestea sunt atât de multe, încât nu se pot număra; şi ele sunt atât de mari şi în 
aşa fel, încât şi unul singur este de ajuns ca să ne facă să datorăm toată 
recunoştinţa Celui care l-a dat.” (Sf. Vasile cel Mare, Regulile mari, cap. IL, Î. 2, 
II, în PSB, vol. 18, p. 222) 


„Nu vom vorbi, deci, despre răsăritul soarelui şi despre cursul lunii, 
despre temperatura aerului, despre schimbarea anotimpurilor anului, despre apa 
care cade din nori şi cea care izvorăşte din pământ, chiar despre mare şi întreg 
pământul, despre cele ce cresc din pământ, despre vietăţile ce trăiesc în ape, 
despre păsările şi insectele din aer, despre nenumăratele feluri de vietăţi, toate 
câte au fost întocmite pentru slujirea vieţii noastre. Vom vorbi, totuşi, despre 
ceea ce nu putem trece cu vederea şi nici nu-i cu putință să tăinuiască cineva 
care are minte sănătoasă şi judecată dreaptă, despre care este încă mult mai cu 
neputinţă de a vorbi în mod demn: că Dumnezeu I-a creat pe om după chipul şi 
asemănarea Sa, l-a învrednicit de cunoaşterea Sa, l-a înzestrat, mai presus de 
toate vietăţile, cu rațiune, i-a îngăduit să se desfăteze de nespusele frumuseți ale 
paradisului şi l-a pus stăpân peste toate câte se află pe pământ; şi apoi, când, 
fiind înşelat de şarpe, a căzut în păcat şi prin păcat în moarte şi toate urmările 
legate de ea, Dumnezeu nu l-a lăsat fără să-i poarte de grijă; ci i-a dat, la 
început, o lege ca să-l ajute, a rânduit (apoi) îngeri ca să-l păzească şi să-l 
îngrijească, a trimis profeţi ca să mustre răutatea şi să înveţe virtutea, a pus 
stăvilă pornirilor spre răutate prin ameninţări; prin promisiuni i-a trezit dorința 
spre cele bune; a arătat mai înainte, de multe ori, sfârşitul răutăţii şi al virtuţii cu 
exemplele diferitelor persoane, ca să se înveţe alţii; şi în ciuda tuturor acestora şi 
a celor asemănătoare nu Şi-a întors faţa de la noi când am stăruit în neascultare. 


17 Tâlcuirea Pr. Stăniloae: Plato, Timaeus, 29: Era bun, iar cel bun nu naşte pizma niciodată, 


faţă de nimeni. Dumnezeu e bun şi ca Raţiune. Căci înţelege ca o Persoană valoarea altei 
Persoane divine şi a tuturor celor pe care le creează. (n.s. 95, p. 78) 

Căci bunătatea Domnului nu ne-a părăsit şi iubirea Lui faţă de noi n-am putut s- 
o împiedicăm; dimpotrivă, cu toate că am ofensat pe Binefăcător cu indiferența 
noastră faţă de darurile Lui, am fost rechemaţi din moarte şi am obținut iarăşi 
viaţa prin Însuşi Domnul nostru lisus Hristos. Prin aceasta şi felul binefacerii 
devine mult mai minunat: Căci în chipul lui Dumnezeu fiind, nu răpire a socotit 
a fi întocmai cu Dumnezeu, ci S-a golit pe Sine, chip de rob luând (Filip., 2, 6- 
7). 

Chiar slăbiciunile noastre le-a luat asupra Sa (Hristos) şi bolile noastre 
le-a purtat şi a fost rănit pentru noi, ca prin rănile Lui să ne vindecăm noi (s., 
53, 15); EI ne-a răscumpărat din blestem (Gal., 3, 13), făcându-Se pentru noi 
blestem; şi a suferit cea mai necinstită moarte pentru noi, spre a ne readuce la o 
viaţă glorioasă. ŞI nu s-a mulţumit cu faptul că, fiind morţi ne-a făcut vii, ci ne-a 
dat şi demnitatea dumnezeirii şi ne-a pregătit locurile de odihnă veşnică, care 
întrec în mărimea bucuriei toată cugetarea omenească. Așadar cu ce vom 
răsplăti Domnului pentru toate câte ne-a dat nouă? (Ps., 115, 3). El este însă 
atât de bun încât nu cere nici o răsplătire, ci se îndestulează numai dacă este 
iubit pentru cele ce a dat. Când cuget toate acestea (ca să-mi exprim 
simţămintele mele libere), cad într-o oarecare frică şi extaz înfricoşător, ca nu 
cumva neluând în seamă rațiunea, sau prin îndeletnicirea cu lucruri deşarte, să 
cad din iubirea lui Dumnezeu şi să devin spre ruşine lui lisus Hristos. Căci cel 
care acum ne înşeală şi se sileşte cu toată iscusinţa vicleniei sale ca prin amăgiri 
lumeşti să pricinuiască în noi uitarea de Binefăcătorul nostru, prigonindu-ne spre 
pierirea sufletelor noastre şi dând asalturi asupră-ne, (acela) va aduce atunci 
disprețul nostru înaintea Domnului ca o ruşine şi se va mândri cu neascultarea şi 
căderea noastră; el care nici nu ne-a creat, nici n-a murit pentru noi, ne-a făcut, 
totuşi, să-l urmăm întru neascultare şi în călcarea poruncilor lui Dumnezeu. 
Această ofensă împotriva Domnului şi această trufie a vrăjmaşului îmi pare mai 
grea decât pedepsele cele din gheenă; căci (prin acestea) dăm duşmanului 
materie pentru mândrie şi ocazie să se ridice împotriva Aceluia Care a murit 
pentru noi şi a înviat şi Căruia tocmai pentru aceasta Îi datorăm mai mult, 
precum este scris (Rom., 8, 12). Numai atât despre iubirea lui Dumnezeu. 
Fiindcă scopul, cum am amintit mai înainte, n-a fost să spun toate, căci este cu 
neputinţă.” (Sf. Vasile cel Mare, Regulile mari, cap. II, Î. 2, III-IV, în PSB, vol. 
18, pp. 223-224) 


„Se cuvine, dar, să cunoşti covârşitoarea iubire de oameni a Stăpânului 
tuturor, pe care a arătat-o neamului nostru! A întins cerul, a aşternut pământul, a 
creat tăria, ca un zid despărțitor între ape; a poruncit apoi să se adune apele; 
apele le-a numit mări, iar uscatul, pământ; a împodobit pământul cu seminţe şi 
cu celelalte ierburi; a trecut apoi la crearea celor doi mari luminători şi a 
feluritelor stele, ca să împodobească cu ele cerul; a adus apoi la ființă din ape 
vieţuitoare însuflețite şi păsările zburătoare pe pământ sub tăria cerului. A 
împlinit astfel numărul celor cinci zile. Şi pentru că trebuia să fie create din 

pământ animale, a poruncit Dumnezeu să fie aduse şi acestea la ființă; unele 
pentru hrana noastră, altele bune să ne slujească; au mai fost create şi fiarele şi 
târâtoarele. Deci, după ce a împodobit totul, după ce a pus în toate cele văzute 
cuvenita rânduială şi frumuseţe, după ce a pregătit masă scumpă plină cu fel de 
fel de mâncăruri, îmbelşugată şi bogată, după ce a înfrumusețat în fel şi chip cele 
de sus şi cele de jos, şi a făcut, ca să spun aşa, palat împărătesc, strălucitor peste 
tot, ei bine atunci a creat pe cel ce avea să se bucure de toate aceste frumuseți. I- 
a dat stăpânire peste toate cele văzute şi arată cu cât este mai de preţ decât toate 
cele ce fuseseră create cel ce avea să fie plăsmuit, de vreme ce porunceşte ca 
toate cele făcute să fie sub stăpânirea şi conducerea lui”. (Sf. loan Gură de Aur, 
Omilii la Facere, onulia VII, VI, în PSB, vol. 21, pp. 94-95) 


„Vă rog, dar, să nu trândăvim, ci fiecare din voi să se gândească în fiece 
clipă, de e cu putinţă, nu numai la binefacerea ce a făcut-o Dumnezeu cu tot 
neamul omenesc, ci şi la binefacerile făcute cu fiecare din noi; nu numai la cele 
mărturisite şi ştiute de toţi, ci şi la cele personale şi tăinuite celorlalți oameni. 
Aşa vei putea mulţumi necontenit Stăpânului. Aceasta-i cea mai mare jertfă, cea 
mai desăvârşită ofrandă; aceasta ne este pricină de îndrăznire înaintea lui 
Dumnezeu. Şi cum? Am să vă spun eu! Cel care frământă necontenit în mintea 
lui aceste gânduri, cel care-şi cunoaşte bine nimicnicia sa, cel care se gândeşte la 
nespusa şi covârşitoarea iubire de oameni a lui Dumnezeu, Care rânduieşte viaţa 
noastră nu după cum merită păcatele noastre, ci după bunătatea Lui, ei bine, un 
om ca acesta îşi pleacă gândirea, îşi zdrobeşte cugetul, îşi micşorează toată 
mândria şi îngâmfarea, învaţă să fie smerit, să dispreţuiască slava acestei vieţi, 
să-şi râdă de toate cele văzute, să se gândească la bunătăţile cele viitoare, la 
viața cea veşnică şi fără sfârşit. Un om cu un astfel de suflet aduce lui 
Dumnezeu jertfă adevărată şi bine plăcută, după cum spune profetul: Jertfa lui 
Dumnezeu duh umilit; inimă înfrântă şi smerită, Dumnezeu nu va urgisi. (Ps. 
50, 18) Pe slugile cele cu judecată sănătoasă nu-i îndreaptă atât pedepsele şi 
osândele, cât binefacerile şi conştiinţa că nu sunt pedepsiți după cât merită 
pentru păcatele lor”. (Sf. loan Gură de Aur, Omilii la Facere, omilia IX, V, în 
PSB, vol. 21, pp. 112-113) 


„Dacă ai vrea să priveşti cu judecată şi cu cap pe toate care se săvârşesc 
după felul lor în fiecare zi de Creatorul universului spre binele nostru, vei găsi 
adânc de iubire de oameni. Care gând sau care minte va putea să atingă 
bunătatea lui nespusă, pe care o arată neamului omenesc, răsărind soarele peste 
răi şi buni, plouând peste drepți şi nedrepţi şi dăruind şi cealaltă îndestulare?” 
(Sf. loan Gură de Aur, Omilii la Facere, omiha X, VII, în PSB, vol. 21, p. 125) 


„Când mă gândesc la felul de viaţă pe care Dumnezeu l-a dăruit omului, 


făcându-i atât de bogate binefaceri; când mă gândesc mai întâi că, înainte de 
facerea lui, Dumnezeu a adus la fiinţă pentru el toată podoaba zidirii, că l-a făcut 

mai târziu să se bucure de toate cele văzute; când mă gândesc apoi că Dumnezeu 
a poruncit să se facă raiul, pentru că a voit ca omul să locuiască în el, că l-a 
despărțit de animalele necuvântătoare, că i-a dat putere asupra tuturor şi i-a 
poruncit să le pună nume tuturor, aşa cum pune nume un stăpân robilor şi 
supuşilor, când mă gândesc, apoi, că Adam singur avea nevoie de un ajutor de 
aceeaşi fiinţă cu el, ca să-i ţie tovărăşie, şi că Dumnezeu nici asta n-a lăsat-o la o 
parte, ci a făcut-o pe femeie în chipul în care a voit şi i-a încredinţat-o lui şi că 
odată cu toate acestea i-a dăruit şi vrednicia profeţiei;, când mă gândesc, apoi, că 
după aceste nespuse binefaceri 1-a dăruit şi binele cel mai mare din toate, anume 
că l-a scăpat de toate grijile trupului, că l-a făcut să nu aibă nevoie nici de haine, 
nici de vreo altă trebuinţă, ci că a voit, după cum spuneam mai înainte, ca omul 
să trăiască pe pământ ca înger pământean; deci, când mă gândesc la toate 
acestea, mă minunez de iubirea de oameni a Stăpânului faţă de neamul nostru, 
de trândăvia omului şi de invidia diavolului, că nu suferea vicleanul demon să 
vadă pe om că duce viaţă îngerească în trup omenesc”. (Sf. loan Gură de Aur, 
Omilii la Facere, onulia XV, IV, în PSB, vol. 21,p. 173) 


„Mare şi nespusă este iubirea de oameni a Stăpânului universului faţă de 
neamul omenesc! De mult pogorământ s-a folosit pentru mântuirea noastră, de 
multă cinste a învrednicit această ființă, adică pe om, arătând şi cu fapta şi cu 
cuvântul că de om poartă de grijă mai mult decât de toate cele ce se văd.” (Sf. 
loan Gură de Aur, Omilii la Facere, omilia XIII, |, în PSB, vol. 21, p. 148) 


„(...) fiecare din faptele săvârşite de Stăpânul nostru obştesc este temei 
de iubire de oameni şi că fiecare fel de pedeapsă este plin de multă bunătate”. 
(Sf. loan Gură de Aur, Omilii la Facere, omilia XVIII, III, în PSB, vol. 21, p. 
212) 


„Pavel spune: Trăiesc prin credinţa Fiului lui Dumnezeu, Care m-a iubit 
pe mine şi S-a dat pe Sine pentru mine. Uită-te cât e de covârşitoare recunoştinţa 
lui! 

- Ce spui, fericite Pavel? Puțin mai înainte spuneai: Care n-a cruțat pe 
Fiul Lui, ci L-a dat pentru noi toți (Rom., 8, 32), iar acum spui: Care m-a iubit 
pe mine. Faci din binefacerea, care cuprinde toată lumea, o binefacere personală! 

- Da, răspunse Pavel. Chiar dacă jertfa a fost adusă de EI pentru tot 
neamul omenesc, totuşi din pricina dragostei ce-l port, socot că jertfa a făcut-o 
special pentru mine. Aşa obişnuiesc să facă şi profeții şi să spună: Dumnezeu, 
Dumnezeul meu (Ps., 21, 1; 143, 1), deşi este Dumnezeul lumii. Dragostea are 
însuşirea de a personaliza cele comune: Prin credința în Fiul lui Dumnezeu, 
Care m-a iubit. 

- Ce spui? Numai pe tine te-a iubit? 

- Nu! răspunse Pavel. Dumnezeu iubeşte pe toţi oamenii; dar eu Îi sunt 
dator cu atâta recunoştinţă, ca şi cum numai eu aş fi iubit de EI. Și S-a dat pe 
Sine pentru mine. 

- Ce? Numai pentru tine S-a răstignit? N-a spus EI: Când mă voi înălța, 
voi trage pe toți la Mine (In., 12, 32)? Apoi, n-ai spus tu însuţi: S-a dat pe Sine 
pentru noi toţi? 

- Da, răspunse Pavel. Nu mă contrazic, când spun acestea, ci-mi 
mângâi dorul.” (Sf. loan Gură de Aur, Omilii la Facere, omilia XXXIV, VI, în 
PSB, vol. 22, pp. 13-14) 


„Ce dragoste vrednică vom putea, deci, arăta noi Celui Ce ne-a iubit 
atâta de mult? Chiar dacă ne-am da sufletul pentru legile Lui şi pentru păzirea 
poruncilor date de EI, nici aşa nu vom putea ajunge la măsura dragostei pe care 
ne-a arătat-o EI nouă! EI, Dumnezeu fiind, a primit să moară pentru oameni; EI, 
Stăpân fiind, a primit să moară pentru robi; şi nu pentru nişte simpli robi, ci 
pentru nişte robi nerecunoscători, care-l purtau neîmpăcată vrăjmăşie; El 
luându-o înainte, ne-a făcut atâtea binefaceri nouă, unor oameni nevrednici, unor 
oameni căzuţi în mii şi mii de păcate; iar noi, chiar dacă am face tot ce putem, 
nu facem mare lucru când ne străduim să-l răsplătim pentru binefaceri aşa de 
mari. Toate faptele noastre bune, dacă le facem, sunt o răsplată şi o datorie; iar 
tot ce face EI pentru noi este har, binefacere, dar măreț”. (Sf. loan Gură de Aur, 
Omilii la Facere, omilia XXXIV, VI, în PSB, vol. 22, p. 14) 


„La Dumnezeul universului, cu totul dimpotrivă. El ne face bine 
totdeauna chiar când noi suntem nerecunoscători. Dumnezeu Îşi întinde ajutorul 
Său, fără să ţină seama de nerecunoştinţa noastră. În toate Dumnezeu merge pe 
urmele iubirii Sale de oameni...”. (Sf. loan Gură de Aur, Omilii la Facere, 
omilia LVI, VI, în PSB, vol. 22, p. 230) 


„(...) vezi că Dumnezeu pentru tine a întins cerul, a aprins soarele, a 
revărsat mările, a răspândit aerul, a rânduit lunii drumuri, a pus legi 
nemişcătoare anotimpurilor anului şi la semnul Lui toate celelalte îşi urmează 
neabătut drumul rânduit lor. Că şi oamenii şi animalele, care se târăsc, care 
merg, care zboară şi care înoată, animalele din lacuri, din izvoare, din râuri, din 
munţi, din câmpii, din case, din aer, din şesuri, plantele, seminţele şi arborii, 
sălbatici şi domestici, roditori şi neroditori, într-un cuvânt, toată făptura care se 
mişcă de mâna cea neobosită a lui Dumnezeu, totul serveşte la întreţinerea vieţii 
noastre şi Dumnezeu ne dă nu numai cele de trebuinţă, ci mai mult decât ne 
trebuie”. (Sf. loan Gură de Aur, Omilii la Matei, omilia XIII, V, în PSB, vol. 23, 
p. 164) 


„(...) Hristos, Care a grăit nenumărate cuvinte despre dragoste, dă aceste 
legi tocmai ca să cunoşti din aceste două feluri de legi marea Lui purtare de 

grijă, ca să cunoşti că El caută prin toate numai folosul tău”. (Sf. loan Gură de 
Aur, Omilii la Matei, omilia XVII, III, în PSB, vol. 23, p. 223) 


„(...) Pe voi, cărora Dumnezeu v-a dat suflet, cărora v-a plăsmuit trup, 
pentru care a făcut toate cele văzute, pentru care a trimis profeţi, a dat legea şi a 
făcut nenumărate faceri de bine, pentru care a dat pe Fiul Său cel Unul-Născut”. 
(Sf. loan Gură de Aur, Omilii la Matei, omilha XXII, |, în PSB, vol. 23, p. 280) 


„Dar-ar Dumnezeu să ne aprindem şi noi tot atât de mult de dragoste de 
Dumnezeu cât de mult e aprinsă inima lui Dumnezeu de dragoste de noi! Focul 
dragostei lui Dumnezeu caută numai prilejul; dacă-i dai prilej să scânteieze 
puţin, aprinzi întreaga flacără a binefăcătoarei Sale dragoste”. (Sf. loan Gură de 
Aur, Omilii la Matei, omilia XXII, VI, în PSB, vol. 23, p. 290) 


„Dumnezeu, care are o iubire suprafirească”. (Sf. loan Gură de Aur, 
Omilii la Matei, omilia XXII, VI, în PSB, vol. 23, p. 290) 


„(...) Dumnezeu, Care ne iubeşte atât demult încât dragostea Lui 
biruieşte dragostea părinţilor noştri; şi atât demult o biruie, pe cât de mult biruie 
binele pe rău. 

Dacă voi, răi fiind, ştiţi să daţi daruri bune fiilor voştri, cu cât mai 
vârtos Tatăl vostru Cel ceresc (Mt., 7, 11). 

Domnul n-a spus aceste cuvinte pentru a huli firea omenească, nici 
pentru a osândi neamul omenesc, ci în comparaţie cu bunătatea Lui numeşte 
răutate dragostea părintească. Atât de mare este iubirea Sa de oameni”. (Sf. loan 
Gură de Aur, Omilii la Matei, omilia XXIII, 1V, în PSB, vol. 23, p. 299) 


„(...) pe Mine m-ai disprețuit (zice Domnul Dumnezeu - n.L.P.), Care 
te-am adus de La neființă la fiinţă, Care ţi-am dat suflet, Care te-am pus stăpân 
peste toate cele de pe pământ, Care am făcut pentru tine pământul, cerul, 
marea, văzduhul şi toate câte sunt! Pe Mine M-ai disprețuit şi M-ai socotit mai 
prejos de diavol! Şi totuşi nici aşa, nu M-am depărtat de tine, ci, după acestea, 
ţi-am făcut şi alte nenumărate binefaceri; M-am făcut de bunăvoie rob, am fost 
pălmuit, am fost scuipat, am fost junghiat, am murit de moartea cea mai 
ruşinoasă; pentru tine M-am înălțat la cer, ţi-am dăruit Duhul cel Sfânt, te-am 
făcut vrednic de împărăţia cerurilor; ţi-am făcut mari şi alese făgăduinţe; am 
vrut Să fiu capul tău, Să-ţi fiu mire, haină, casă, rădăcină, hrană, băutură, 
păstor. împărat, frate; te-am luat moştenitor şi împreună-moştenitor; te-am 
ridicat din întuneric în împărăţia luminii!”. (St. loan Gură de Aur, Omilii la 
Matei, omilia XXIII, VIII, în PSB, vol. 23, p. 306) 


„Ce poate fi egal cu întruparea Fiului lui Dumnezeu? Dumnezeu ne-a dat 
nouă, duşmanilor Săi, ceea ce avea EI mai de preţ din toate, pe Unul-Născut Fiul 

Său. Şi nu numai că L-a dat, dar, după ce ni L-a dat, ni L-a oferit spre mâncare. 
A făcut totul pentru no!”. (Sf. loan Gură de Aur, Omilii la Matei, _omilia XXV, 
IV, în PSB, vol. 23, p. 325) 


„Diavolul ne vatămă pe noi; dar originea acestei vătămări nu se datoreşte 
urii pe care diavolul ne-o poartă nouă, ci urii pe care o poartă lui Dumnezeu. De 
aici se vede, dar, că Dumnezeu ne iubeşte pe noi mai mult decât ne iubim noi pe 
noi înşine”. (Sf. loan Gură de Aur, Omilii la Matei, omilia XLVI, I, în PSB, vol. 
23, p. 538) 


„Oare nu pe dreptate Îşi întoarce Dumnezeu față de la noi şi ne 
pedepseşte, când El ni Se dă nouă cu totul, iar noi Îl îmbrâncim? Negreşit! 
Dumnezeu îți spune: De vrei să te împodobeşti, impodobeşte-te cu podoaba 
Mea! De vrei să te înarmezi, înarmează-te cu armele Mele! De vrei să te 
imbraci, îmbracă-te cu haina Mea! De vrei să te hrăneşti, hrăneşte-te la masa 
Mea! De vrei să vrei să călătoreşti, călătoreşte pe calea Mea! De vrei să 
moşteneşti, moşteneşte moştenirea Mea! De vrei să te duci în patrie, intră în 
cetatea al cărei meşter şi ziditor Eu sunt! (Evr, II, 10) De vrei să-ţi zideşti 
Casă, zideşte-ţi casă în corturile Mele! Eu nu-ţi cer plată pentru cele ce-ţi dau, 
ci-ți mai datorez şi răsplată de vrei să te foloseşti de toate cele ale Mele! Ce 
dărnicie o poate egala pe aceasta? Eu îţi sunt tată, îți spune Hristos, Eu îţi sunt 
frate, Eu îţi sunt Mire, Eu iţi sunt casă, Eu îţi sunt hrană, Eu îţi sunt haină, Eu 
îți Sunt rădăcină, Eu iți sunt temelie, sunt tot ce vrei! Ca să n-ai nevoie de nimic, 
Eu îți voi şi sluji! Că am venit să slujesc, nu să Mi se slujească! (Mt., 20, 28) Eu 
îți sunt prieten şi mădular şi cap şi frate şi soră şi mamă! Eu sunt totul! Un 
singur lucru îţi cer numai: să-mi fii apropiat Mie! Eu sunt sărac pentru tine, 
cerşetor pentru tine, pe cruce pentru tine, în mormânt pentru tine. Sus, pentru 
tine mijlocesc; Jos, pentru tine solitor am venit de la Tatăl. Tu eşti totul pentru 
mine; şi frate şi împreună moştenitor şi prieten şi mădular! Ce vrei mai mult? 
Pentru ce întorci spatele Celui Ce te iubeşte? Pentru ce te osteneşti pentru 
lume? Pentru ce torni apă într-un vas găurit? Că aceasta faci când te osteneşti 
pentru viața aceasta pământească. Pentru ce-ţi bagi mâna în foc? Pentru ce dai 
cu pumnii în aer? Pentru ce alergi în zadar? Nu are, oare, orice meserie un 
scop? Negreşit! Arată-mi şi tu scopul strădaniei tale lumeşti! Dar nu poţi! Că 
<<Deşertăciunea deşertăciunilor, toate sunt deşertăciuni!>> (Ecl., 1, 2). (Sf. 
loan Gură de Aur, Omilii la Matei, omilia LXXVI, V, în PSB, vol. 23, pp. 868- 
869) 


„(...) Hristos le arată cât de veche e dragostea Lui pentru ei: Veniţi, le 
spune El, binecuvântaţii Părintelui meu, de moşteniţi împărăția cea pregătită 
vouă de la întemeierea lumii (Mt., 25). Câte bunătăţi nu preţuieşte acest nume de 
a fi binecuvântat; şi mai ales de a fi binecuvântat de Tatăl!”. (Sf. loan Gură de 
Aur, Omilii la Matei, omilia LXXIX, II, în PSB, vol. 23, p. 898) 

„Gândiţi-vă ce preţ mare a dat Hristos pentru noi! Şi-a vărsat sângele 
Lui! S-a dat pe Sine Însuşi!” (Sf. loan Gură de Aur, Omilii la Matei, omilia XC, 
III, în PSB, vol. 23, p. 1003) 


„Să luăm aminte, apoi, la toate (câte a făcut pentru noi) şi câtă cinste ni 
s-a dat! Câte orânduieli ale Domnului au avut loc încă de pe vremea Părinților şi 
a Profeţilor! Câte făgăduinţe nu s-au făcut! Câte îndemnuri! Câtă milă a arătat 
Domnul faţă de noi de la început! În cele din urmă şi-a manifestat nespusa Sa 
milostivire faţă de noi, prin venirea şi prin răstignirea Sa, prin care ne-a mutat, 
pe noi cei care ne-am întors (de la purtarea ce păcătoasă), la viaţă.” (Sf. Macarie 
Egipteanul, Cele cincizeci de omilii duhovniceşti, omilia IV, 18, în PSB, vol. 34, 
p. 105) 


„Care nici pe Fiul Său nu L-a cruțat, ci L-a dat pentru noi toți (Rom., 8, 
32). Dar în ce ar consta propriu-zis minunea iubirii lui Dumnezeu şi Tatăl faţă de 
noi, dacă nu ar fi socotit că dând pe Fiul Său pentru noi, suportă ceva din cele ce 
nu le vrea. Aceasta ne convinge Pavel să o înţelegem când spune: Nu L-a cruțat. 
Căci aceasta nu se spune niciodată pentru lucruri întâmplătoare, ci despre fapte 
care îndrăznesc vreun lucru mare''%.” (Sf. Chiril al Alexandriei, Glafire la 
Facere, cartea a treia a Glafirelor la Facere, 2, în PSB, vol. 39,p. 91) 


„(...) zice dumnezeiescul David: Ce voi răsplăti Domnului pentru toate 
câte mi-a dat mie? (Ps., 115, 5). lar acest cuvânt ni se potriveşte şi nouă. Ce 
putem da noi de valoare egală lui Dumnezeu şi Tatăl? Căci EI a dat pentru noi pe 
propriul Său Fiu ca tor cel ce crede în EI, să nu piară, ci să aibă viaţa de veci 
(In., 3, 16), neţinând seama de dragostea cuvenită Lui. lar Acesta S-a dat pe Sine 
pentru păcatele noastre, după Scripturi (Gal., 2, 20). Şi noi ne-am mântuit, iar El 
S-a făcut slab pentru păcatele noastre”? şi pentru noi suferă dureri (Is., 53, 5), 
suportând însăşi moartea trupului, nu ca să se vadă împreună cu noi între morți, 
ci ca reîntorşi împreună cu EI şi pentru EI la viaţă şi reveniţi la nestricăciune să 
spunem bucurându-ne: Unde este biruinţa ta, moarte? Unde este boldul tău, 


71% Tâlcuirea Pr. Stăniloae: Pătimirea Fiului Său cu trupul nu e ceva din cele ce le voieşte prin 
fire. Dar totuşi acceptă cu voia şi ceea ce nu voieşte. Dumnezeu poate voi şi ceea ce nu 
voieşte prin fire. Deosebirea e că voind ceea ce nu voieşte prin fire, voieşte ceva neplăcut. Dar 
aceasta o face şi Tatăl, acceptând cu voia pătimirea Fiului Său. Dar în aceasta se vede şi mai 
mult iubirea lui Dumnezeu faţă de noi. Dumnezeu voieşte din cele nevoite prin fire numai pe 
cele de folos oamenilor. Pe de altă parte în aceasta se vede şi mai mult libertatea Lui. Iar 
voind ceva neplăcut, dar spre un folos bun, totuşi voieşte ceva conform Lui (...) (n.s. 151, p. 
91) 

719 Tâlcuirea Pr. Stăniloae: Dacă nu ar fi acceptat slăbiciunea noastră, n-ar fi simţit foamea, 
setea, oboseala, frica de moarte. Dar le-a suportat cu slăbiciune, ca să le învingă. Slăbiciunea 
Lui a fost victorioasă. Nu l-a răpus. A răbdat-o cu tărie. Un adânc paradox: tărie în slăbiciune, 
menţinându-Se cu tărie în toată slăbiciunea. (n.s. 746, p. 428) 

iadule? (Osea, 13, 14; 1 Cor., 15, 53; Evr., 2, 14).” (Sf. Chiril al Alexandriei, 
Glafire la Numeri, cartea Glafirelor la Numeri, 1, în PSB, vol. 39, p. 428) 


„(...) aşa de mult, zice, a iubit Dumnezeu lumea, că şi pe Fiul Său Cel 
Unul-Născut L-a dat (n., 3, 16). Să vadă iarăşi ereticul care luptă împotriva lui 
Hristos şi să spună: în ce constă mărimea dragostei lui Dumnezeu-Tatăl, sau 
cum ne-am putea altfel minuna de ea după cuviinţă? Va trebui să răspundă, fără 
îndoială, că mărimea minunată a dragostei Lui se vede în aceea că dă pentru noi 
pe Fiul Său, Care este Unul-Născut. Deci ca să rămână şi să se păstreze marea 
iubire a lui Dumnezeu-Tatăl, trebuie să se înțeleagă că EI e Fiu, şi nu făptură %.” 
(Sf. Chiril al Alexandriei, Comentariu la Evanghelia Sfântului loan, cartea a 


doua, cap. ], în PSB, vol. 41,p. 177) 


„(...) mare şi mai presus de fire este iubirea Tatălui, Care a dat pe Fiul 
Său propriu pentru viaţa lumii.” (Sf. Chiril al Alexandriei, Comentariu la 
Evanghelia Sfântului loan, cartea a doua, cap. |, în PSB, vol. 41, p. 178) 


„Jar lisus le-a zis lor: Eu am de mâncat o mâncare 

pe care voi nu o ştiţi (|n., 4, 32) 

Mântuitorul ţese cu subțirime răspunsul din cele prezente. Numai că nu 
spune, în mod umbrit, că, dacă ar şti ei de convertirea apropiată a samarinenilor, 
s-ar convinge că are ca mâncare mai degrabă pe aceea, decât pe cea care 
hrăneşte trupul. lar din aceasta se poate afla câtă iubire faţă de oameni are firea 


dumnezeiască. Căci socoteşte alergarea spre mântuire ca pe o mâncare dulce a 


celor ce se mântuiesc'7!.” (Sf. Chiril al Alexandriei, Comentariu la Evanghelia 


Sfântului loan, cartea a doua, cap. V, în PSB, vol. 41, p. 228) 


„(...) I-a iubit până la sfârşit şi nu S-a ferit să pătimească aceasta, deşi 
ştia de mai înainte că va pătimi, căci nu era neprevăzută de Mântuitorul patima 
Lui'%. Având deci, zice, posibilitatea să scape de duşmănia nebunească a 


2 Tâlcuirea Pr. Stăniloae: Dacă Hristos n-ar fi Fiul Unul-Născut al Tatălui, faptul de a-L da 
morţii pentru noi nu ne-ar arăta cine ştie ce mărime a dragostei lui Dumnezeu pentru noi. Cu 
cât e mai mare Cel ce vine şi Se jertfeşte pentru noi, cu atât e mai mare iubirea Lui şi a Celui 
ce-L trimite spre aceasta pentru noi. Mulţi se întreabă: Cum ar trimite Dumnezeu pe Însuşi 
Fiul Său să Se facă om şi să Se jertfească pentru noi? Dar tocmai în aceasta se arată mărimea 
lui Dumnezeu. Altfel n-ar exista un Dumnezeu cu adevărat mare, de supremă înălțime. (n.s. 
305, p. 177) 

?! Tâlcuirea Pr. Stăniloae: Cuvântul de învăţătură şi de îndemn al altuia spre mântuire nu este 
hrană numai pentru cel ce se mântuieşte, ci chiar şi pentru cel ce dă acest cuvânt. Dacă Însuşi 
Fiul lui Dumnezeu Se socoteşte hrănit prin învăţătura mântuitoare, pe care o dă altora, cu cât 
mai mult nu trebuie omul să socotească hrană contribuţia pe care o are la mântuirea altora, sau 
mântuirea acelora? Sfântul Varsanufie spune că Dumnezeu ne va întreba când ne vom înfățişa 
la Judecata Lui: Pentru ce vii singur la Mine şi nu aduci şi pe altul? (n.s. 397, p. 228) 

7 Tâlcuirea Pr. Stăniloae: Iubirea lui Hristos faţă de om a mers până la capăt, El primind şi 
moartea din acest motiv. El arată mai ales că ştia că va muri pentru ei, din iubire față de ei. 

iudeilor şi de necredinţa celor ce-L vor răstigni, a arătat cea mai desăvârşită 
iubire faţă de cei ai Săi aflaţi în lume. Căci nu S-a ferit nicidecum să-Şi pună 
viaţa pentru toţi. Că în aceasta se poate vedea măsura cea mai desăvârşită a 
iubirii, voi da ca martor pe Însuşi Domnul nostru lisus Hristos, Care sune 
Sfinților Săi ucenici: Aceasta este porunca Mea: să vă iubiți unul pe altul, 
precum v-am iubit Eu. Mai mare dragoste decât aceasta nimeni nu are, ca 
sufletul lui să şi-l pună pentru prietenii săi Un., 15, 12-13).” (Sf. Chiril al 
Alexandriei, Comentariu la Evanghelia Sfântului loan, cartea a noua, 
Introducere, în PSB, vol. 41,p. 791) 


„Precum M-a iubit pe Mine Tatăl, aşa v-am iubit şi Eu pe voi; 

rămâneți întru iubirea Mea. Dacă păziţi poruncile Mele, 

veți rămâne întru iubirea Mea, după cum şi Eu am păzit poruncile 

Tatălui Meu şi rămân întru iubirea Lui (n., 15, 9-10) 

Tainele acestor cuvinte trebuie pătrunse cu un ochi al minţii, mai ascuţit, 
căci înţelesul lor este adânc, înfățişându-ne tot rostul mântuitor al întrupării. 
Spune că a fost iubit de Dumnezeu-Tatăl şi la rândul Său ne-a iubit şi EI pe noi, 
adică în acelaşi mod în care se înţelege că a fost şi EI iubit de Cel ce L-a 
născut”. 

Apoi, ce-a adăugat la acestea? Că se cuvine să rămânem la iubirea Lui. 
Dar dă ca motiv foarte necesar al iubirii de către Tatăl, cu foarte multă dreptate, 
faptul că păzeşte poruncile Lui şi de aceea ne porunceşte să rămânem şi noi 
astfel în iubirea Lui.” (Sf. Chiril al Alexandriei, Comentariu la Evanghelia 
Sfântului loan, cartea a zecea, cap. al doilea, în PSB, vol. 41, p. 946) 


„Căci Cel ce a primit în unire cu Sine pe Cel ca noi, Care e om, adică pe 
Hristos, şi L-a învrednicit de o aşa de mare iubire (şi ne este cuvântul despre EI 
ca om), şi ne-a dat putinţa să ne împărtăşim de EI, cum nu ne-ar învrednici de o 
iubire de măsură egală'**? Dar să nu se tulbure de aceasta nimeni dintre cei 
cuminţi, fiindcă este un lucru neîndoielnic că sluga nu poate în nici un fel să se 
ia la întrecere cu stăpânul ei, şi Dumnezeu- Tatăl nu va iubi făpturile în măsura în 
care iubeşte pe Fiul. Dar trebuie ca noi să considerăm că ne referim la Cel iubit 


Căci dacă l-ar fi venit moartea fără să ştie dinainte şi fără să vrea, nu s-ar fi dovedit că iubirea 
Lui a fost desăvârşită. A şti că vei muri din iubire față de cineva şi a nu evita această moarte, 
când ai putea-o evita, aceasta dovedeşte iubirea desăvârşită. (n.s. 1507, p. 791) 

3 Tâlcuirea Pr. Stăniloae: Este uimitoare această declaraţie. Fiul lui Dumnezeu ne iubeşte pe 
noi tot atât de mult cât Îl iubeşte Tatăl pe EI. Ne ridică la valoarea Lui prin iubirea Sa. Dar 
prin aceasta răspunde într-un fel nou iubirii Tatălui cu iubirea Sa. Şi de aici se vede că şi Tatăl 
ne iubeşte pe noi cu iubirea cu care iubeşte pe Fiul Său Unul-Născut şi de aceea vrea ca Fiul 
să Se facă om, şi să iubească pe oameni, cum Îl iubeşte pe EI în calitatea de Unul-Născut. 
Tatăl însuşi, prin Fiul, i-a făcut pe oameni atât de valoroşi pentru El, atât de vrednici de 
iubirea Lui şi în stare să răspundă şi ei cu iubirea lor. (n.s. 1788, p. 946) 

”+ Tâlcuirea Pr. Stăniloae: Dacă Tatăl iubeşte atât de mult pe Fiul Său ca om, cum nu ne-ar 
iubi şi pe noi la fel prin har? (n.s. 2007, p. 1064) 

din veci”, ca şi cum ar fi început să fie iubit când S-a făcut om. Deci, ceea ce a 
primit, nu a primit pentru Sine, ci pentru noi.” (Sf. Chiril al Alexandriei, 
Comentariu la Evanghelia Sfântului loan, cartea a unsprezecea, cap. 12, în PSB, 
vol. 41, p. 1064) 


„Minunându-ne de bunătatea firii dumnezeieşti pentru noi, vedem cu 
drept cuvânt în aceasta dăruirea şi comunicarea celor ale ei, creaturilor, se înţelege 
a celor ce se cuvin numai €i'%.” (Sf. Chiril al Alexandriei, Comentariu la 
Evanghelia Sfântului loan, cartea a unsprezecea, cap. 12, în PSB, vol. 41, p. 
1064) 


„Pentru ei jertfeşte sângele Său, lor le insuflă Duhul Său, lor le dăruieşte 
împărăţia Sa. Ce mai poate da Cel ce S-a dat pe Sine Însuşi? Sau ce a rămas 
nedat de către Tatăl, Care pe singurul Său Fiu L-a dat morţii pentru noi (Rom., 8, 
32)?” (Sf. Ambrozie al Milanului, Scrisori, scrisoarea a II-a, 26, în PSB, vol. 53, 
p. 34) 


„Când ne gândim la nemăsurata Lui bunătate, cum rabdă cu nesfârşită 
mărinimie nenumăratele noastre păcate, pe care le săvârşim în fiecare clipă sub 
ochii Lui, cum ne acordă mila Sa fără să avem mai înainte vreun merit, dându-ne 
atâtea ocazii de mântuire şi primindu-ne în dragostea Sa.” (Sf. loan Casian, 
Convorbiri duhovniceşti, partea I, întâia convorbire cu părintele Moise, cap. XV, 
1-2, în PSB, vol. 57,p. 319) 


„Dragostea minunată a lui Dumnezeu față de neamul omenesc, 
neînfrântă de nici o injurie care s-o depărteze de grija pentru mântuirea noastră 
şi biruită oarecum de nedreptăţile noastre care s-o facă să renunţe la scopul 
propus, n-a putut fi exprimată mai propriu prin altă comparaţie, decât prin 
bărbatul care-şi iubeşte cu o dragoste arzătoare soţia. Acesta, cu cât a simţit mai 
mult că este neglijat şi disprețuit de ea, cu atât mai mult este ars în inima lui de 
focul patimii. Aşadar, ocrotirea dumnezeiască stă întotdeauna nedespărțită de noi 
şi atât de mare este dragostea Creatorului față de creatura Sa, încât nu numai că 
o însoţeşte, dar chiar îi merge înainte cu providenţa Sa, pe care profetul, 
cunoscând-o foarte bine, o mărturiseşte zicând: Dumnezeu mă va întâmpina cu 


5 'Tâlcuirea Pr. Stăniloae: Faptul că omul e iubit de Dumnezeu ca şi Fiul Său, făcut om, să 
nu-l facă pe om să se ia la întrecere cu Fiul, sau să se socotească egal cu El. Omul trebuie să 
rămână în smerenia lui. Numai pentru că iubeşte pe Fiul Său din veci Tatăl vrea să aibă şi alți fu 
pe care să-i iubească la fel, prin har. De aceea a voit ca Fiul Său să Se facă om. (n.s. 2006, p. 
1064) 

” Tâlcuirea Pr. Stăniloae: Toate ale firii dumnezeieşti le aduce în noi Fiul lui Dumnezeu făcut 
om, dacă vrem să le primim. Ne aduce învierea şi slava ei, dar aceasta pentru că ne aduce 
bunătatea ei, prin faptul că ne aduce iubirea Lui faţă de Tatăl şi, prin aceasta, iubirea Tatălui faţă 
de noi. lubirea e semnul şi puterea unităţii fără confundare între cei ce se iubesc. (n.s. 2009, p. 
1064) 

milostivirea Lui. Când a zărit răsărind în noi oarecare bunăvoință, o luminează 
îndată, o întăreşte şi o cheamă la mântuire, dându-i creşterea pe care 1-a sădit-o, 
sau a văzut că i se arată datorită ostenelilor noastre.” (Sf. loan Casian, 
Convorbiri duhovniceşti, partea a l-a, A treia convorbire cu părintele 
Cheremon, cap. VIII, 3-4, în PSB, vol. 57, p. 536) 


„EI ne dă cele bune ca noi să fim buni, noi, dimpotrivă, de câte ori 
primim cele bune, ne înmulțim răutăţile noastre. El ne cheamă cu binefacerile 
Lui la viaţă cinstită, noi ne prăbuşim în necinste. El ne provoacă prin binefaceri 
la căință, noi ne prăbuşim în desfrâu. El ne cheamă la cucernicie, noi ne 
prăbuşim în necurăție. Strălucit mai răspundem la darurile sfinte, strălucită 
recunoştinţă mai arătăm faţă de binefacerile Lui, dacă pentru câtă binefacere 
primim de la El, atâtea injurii Îi aducem în schimb.” (Salvianus, Despre 
guvernarea lui Dumnezeu, cartea a VI-a, XVIII, 95, în PSB, vol. 72, pp. 295- 
296) 


Jurământul lui Dumnezeu”? 


„— Dar ce? Dumnezeu s-a jurat? mă poate întreba cineva. Dar pe ce s-a 
putut jura Dumnezeu? 

— Ia seama, însă, că tot ce spune Dumnezeu aici e pogorământ. 
Dumnezeu numeşte jurământ întărirea făgăduinţei Sale: Îmi voi ține jurământul 
cu care M-am jurat lui Avraam, tatăl tău. 

Apoi îi spune ce a făgăduit şi pentru ce s-a jurat: 


71 În Vechiul Testament, Însuşi Dumnezeu face jurământ lui Avraam, ca răsplătire pentru 
credincioşia sa, arătată prin hotărârea de a jertfi pe fiul său Isaac. Dumnezeu rosteşte, prin 
îngerul Său, aceste cuvinte: Juratu-M-am pe Mine Însumi, zice Domnul, că de vreme ce ai 
făcut aceasta şi n-ai cruțat nici pe singurul tău fiu, pentru Mine, de aceea te voi binecuvânta 
cu binecuvântarea Mea şi voi înmulți foarte neamul tău, ca să fie ca stelele cerului şi ca 
nisipul de la ţărmul mării şi va stăpâni neamul tău cetăţile duşmanilor săi. Și se vor 
binecuvânta prin neamul tău toate popoarele pământului, pentru că ai ascultat glasul Meu - 
(Fac., 22, 16-18). Din acest text reiese că nu Dumnezeu are nevoie de jurământ, ci omul. 
Avraam avea trebuinţă de siguranţa promisiunii divine şi de aceea ea a fost întărită prin 
jurământ. Nu atât lui Avraam vrea să-i întărească Dumnezeu făgăduinţa, ci prin Avraam 
tuturor urmaşilor săi, care urmau să poarte misiunea aleasă de popor agonisit de Dumnezeu 
prin veac. Neavând pe altcineva mai mare să se jure, Dumnezeu S-a jurat pe Sine. Deci, 
pentru slăbiciunea firii omeneşti şi pentru puţinătatea credinţei, Dumnezeu S-a pogorât pe 
Sine şi foloseşte jurământul, ca formă de dovedire a împlinirii făgăduinţei Sale. Deci, 
jurământul l-a folosit şi Dumnezeu, Mântuitorul Hristos, Proorocii, Patriarhii, Împărații, 
Sfinţii Apostoli, Sfinţii Îngeri; ct. Prof. Mihai Mocanu, Despre jurământ, în Mitropolia 
Moldovei şi Sucevei, LV (1979), nr. 3-6, p. 348. Nu este de condamnat jurământul în sine, ci 
modul practicării acestuia. Jurământul nu este un rău în sine, ci rea poate fi doar întrebuinţarea 
lui. — n.L.P. 

Și voi înmulţi seminţia ta ca stelele cerului (Fac., 26, 4). Asta i-o spune şi 
patriarhului: 

Atât de mare va fi seminţia ta încât va fi egală cu stelele şi cu nisipul 
(Fac., 13, 17)”. (Sf. loan Gură de Aur, Omilii la Facere, omilia LI, II, în PSB, 
vol. 22, p. 180) 

„Căci a fost primit prin jurământul Tatălui Fiul, sau taina Lui'%. Căci e 
obiceiul Tatălui să se jure pe puterea proprie a Fiului şi aceasta înseamnă a se 
jura pe Sine Însuşi”. Fiindcă Fiul nu e altul decât El, după raţiunea fiinţei şi 
după identitatea dumnezeirii. 

Și de fapt, dumnezeiescul Moise când ne-a arătat pe Dumnezeu jurându- 
Se, L-a înfăţişat zicând foarte lămurit: Voi ridica mâna Mea la cer şi Mă voi 
jura pe dreapta Mea (Deut., 32, 40). lar dreapta lui Dumnezeu şi Tatăl este Fiul, 
prin care ţine toate, poruncește tuturor şi lucrează dumnezeieşte, chemând cele 
ce nu sunt să se facă şi celor făcute dăruindu-le buna existență.” (Sf. Chiril al 
Alexandriei, Glafire la Facere, cartea a treia a Glafirelor la Facere, 7, în PSB, 
vol. 39, pp. 82-83) 


Certarea Domnului 


„Că aşa zice cuvântul cel sfânt: Certând m-a certat Domnul, dar morţii 
nu m-a dat (Ps., 117, 18). Că pe care îl iubeşte Domnul îl ceartă şi bate pe tot 
fiul pe care îl primeşte (Pilde, 3, 12; Evr., 12, 6). Certa-mă-va dreptul cu milă, 
spune psalmistul, şi mă va mustra, iar untdelemnul păcătoşilor să nu ungă 
capul meu (Ps., 140, 6). Şi iarăşi spune: Fericit este omul, pe care l-a certat 
Domnul; şi dojenirea Celui Atotputernic n-o dispreţui; că EI te face să suferi, 
dar iarăşi te face bine; a bătut, dar mâinile Lui au tămăduit. De şase ori din 
nevoi te scoate, iar în a şaptea, nu se va atinge de tine răul. În timp de foamete, 
te va izbăvi de moarte, iar în timp de război te va scoate din mâna sabiei. De 
biciul limbii te va ascunde şi nu te vei teme de relele ce vor veni. De cei nedrepți 
şi de cei nelegiuiţi vei râde, iar de fiarele sălbatice nu te vei teme, că fiarele 
sălbatice vor trăi în pace cu tine. După aceea vei cunoaşte că va fi pace în casa 


7% Tâlcuirea Pr. Stăniloae: Jurământul lui Dumnezeu de a-i da lui Avraam pe Isaac ca fiu, era 
un chip al jurământului Său de a-i da ca urmaş după umanitate pe Hristos. Istoria e un întreg 
condus de Dumnezeu spre adevărul ca vârf de sus prin chipuri, prin trepte ce urcă spre El. 
(n.s. 130, p. 82) 

7” Tâlcuirea Pr. Stăniloae: Astfel în jurământul Tatălui e implicat şi jurământul Fiului. Tatăl 
nu se poate jura pe cineva mai mare ca EI, dar se jură totuşi pe ceea ce e mai drag Lui, pe Fiul. 
Dar Fiul îşi însuşeşte prin aceasta jurământul Tatălui şi face şi din partea Lui totul ca să-l 
împlinească. Pe de altă parte bunul cel mai scump pe care-l poate da Dumnezeu oamenilor, e 
Fiul Său, ca Frate al lor. Dar jurământul că o va face aceasta nu-l poate face fără voia Fiului. 
(n.s. 131, p. 83) 

ta, iar belşugul din cortul tău nu va lipsi. Vei cunoaşte că multă este sămânţa ta, 
iar copiii tăi, ca iarba țarinei. Vei merge la groapă ca grâul cel copt, secerat la 
timp sau ca un stog la arie la vreme adunat (lov, 5, 17-26). Vedeţi, iubiţilor, cât 
de mare sprijin au cei certaţi de Stăpân? Că, fiind tată bun, ne ceartă, ca să ne 
miluiască cu certarea Lui cea sfântă.” (Sf. Clement Romanul, Epistola către 
Corinteni (1), cap. LVI, în PSB, vol. 1, pp. 85-86) 


„Noi, însă, care am primit învăţătura de la EI, îi iubim blândeţea şi ne 
temem de asprimea Lui; pe când voi (este vorba despre păgâni — n.L..P.) 
dispreţuiţi şi una şi alta. De aici urmează că toate nenorocirile veacului, atâtea 
câte sunt, ne vin de la Dumnezeu: nouă spre înştiinţare, iar vouă spre pedepsire. 
Dealtfel, noi n-avem de ce ne plânge, mai întâi pentru că în lumea aceasta n- 
avem altă dorinţă decât de a putea pleca din ea cât mai repede, apoi dacă se va 
putea să ne lovească vreo nenorocire, aceasta numai datorită faptelor voastre. 
Dar chiar dacă unele ne ating şi pe noi, ca unii care trăim laolaltă cu voi, mai 
mult ne bucurăm de împlinirea prezicerilor sfinte, care ne întăresc, fără îndoială, 
credinţa şi speranţele noastre.” (Tertulian, Apologeticul, XLI, în PSB, vol. 3, p. 
97) 


„(...) David spune: Certând m-a certat Domnul, dar morţii nu m-a dat 
(Ps., 117, 18), pentru că certarea Domnului înseamnă scăpare de moarte.” 
(Clement Alexandrinul, Pedagogul, cartea întâia, cap. VII, 61.2., în PSB, vol. 4, 
p. 201) 


„Blamarea celor care păcătuiesc are scopul de a-i mântui, căci Cuvântul 
îşi schimbă felul său de purtare după felul de vieţuire al fiecăruia; este când 
aspru, când blând.” (Clement Alexandrinul, Pedagogul, cartea întâia, cap. VIII, 
66.5., în PSB, vol. 4, p. 204) 


„Mila şi certarea au ca scop mântuirea celor pe care îi ceartă.” (Clement 
Alexandrinul, Pedagogul, cartea întâia, cap. VIII, 72.1., în PSB, vol. 4, p. 207) 


„Că şi certarea este o doctorie a iubirii dumnezeieşti de oameni; din 
certare înfloreşte roşeaţa pudorii şi aduce în suflet ruşinea păcatului.” (Clement 
Alexandrinul, Pedagogul, cartea întâia, cap. VIII, 74.2., în PSB, vol. 4, p. 209) 


„Pedagogul omenirii, Cuvântul nostru cel dumnezeiesc, folosindu-se de 
toată măiestria înţelepciunii, doreşte cu toată puterea să mântuie pe prunci; îi 
sfătuieşte, îi blamează, îi dojeneşte, îi ceartă, îi ameninţă, îi vindecă, le 
făgăduieşte, le dăruieşte; şi ca şi cu multe hățuri (Platon, Legile, VII, 808 D.) 
înfrânează pornirile necugetate ale omenirii. Şi ca să spun pe scurt, Domnul se 
poartă cu noi aşa cum ne purtăm noi cu copiii noştri.” (Clement Alexandrinul, 
Pedagogul, cartea întâia, cap. IX, 75.1.-75.2., în PSB, vol. 4, p. 209) 

„Certarea şi dojana, după cum le arată şi numele sunt lovituri date 
sufletului; pun capăt păcatelor şi înlătură moartea, cuminţeşte pe cei porniţi spre 
desfrâu. La fel şi Platon cunoaşte că certarea are o foarte mare putere de 
îndreptare şi este un mijloc însemnat de curățire; de acord în această privinţă cu 
Cuvântul, Platon spune că omul care a săvârşit cele mai mari fapte urâte a ajuns 
de neîndreptat şi un neruşinat, pentru că n-a fost mustrat şi că cel care vrea să fie 
cu adevărat fericit trebuie să fie foarte curat şi foarte bun (Platon, Sophista, 230 
DE.).” (Clement Alexandrinul, Pedagogul, cartea întâia, cap. LX, 82.2.-82.3., în 
PSB, vol. 4, pp. 213-214) 


„(...) pe unii, care erau porniţi spre rău, i-a oprit într-un chip foarte 
potrivit; pe alții, care îndrăzneau să facă la fel, 1-a împiedicat; pe alţii 1-a întărit, 
ca să aibă răbdare; pe alţii i-a oprit de la rău; iar pe alţii, care au privit aceste 
exemple, i-a vindecat, pentru că s-au îndreptat spre o viaţă mai bună.” (Clement 
Alexandrinul, Pedagogul, cartea a treia, cap. VIII, 43.3., în PSB, vol. 4,p. 331) 


„Certarea este o disciplină folositoare sufletului, care, cu trudă de multe 
ori, curăţeşte sufletul de petele păcatului. Certarea nu pare la început pricină de 
bucurie, ci de întristare: dar mai pe urmă aduce celor încercaţi de ea roadă 
paşnică spre mântuire (Evr., 12, 11). A cunoaşte deci această certare înseamnă să 
ai o minte deosebită: pentru că mulți, descurajaţi de asprimea certării, din pricina 
neştiinţei, nu aşteaptă folosul de pe urma certării, ci, nemulţumiţi de asprimea ei, 
continuă să sufere mai departe ponoasele neştiinţei. De aceea sunt vrednice de 
laudă glasurile drepţilor, care spun: Doamne, nu cu mânia Ta să mă mustri pe 
mine, nici cu urgia Ta să mă cerţi (Ps., 6, 1). Profetul nu se roagă să îndepărteze 
Domnul certarea, ci urgia. Asemănătoare acestui text sunt şi următoarele: 
Ceartă-ne, Doamne, dar nu cu judecată şi nici cu mânie (er., 10, 24). Şi după 
cum copii cei mici, care nu-şi fac lecţiile, ajung mai atenţi şi-şi învaţă lecţiile, 
după ce dascălii sau pedagogii lor îi bat cu nuielele; şi după cum aceleaşi lecţii, 
înainte de bătaie, treceau pe lângă urechile lor, dar, după suferinţele pricinuite de 
lovituri, le intră în urechi şi se păstrează în memorie, ca şi cum atunci li s-ar fi 
deschis urechile, tot aşa se petrec lucrurile şi cu cei care nu ascultă învăţătura 
dumnezeiască şi dispreţuiesc poruncile Domnului. Dar când s-a abătut asupra lor 
certarea Domnului, atunci sunt primite poruncile lui Dumnezeu, întotdeauna 
propăvăduite, dar totdeauna călcate în picioare, ca şi cum ar fi izbit pentru prima 
oară auzul lor. Pentru aceea spune Scriptura: Certarea Domnului îmi deschide 
urechile.” (Sf. Vasile cel Mare, Omilii şi cuvântări, omilia a XII-a, V, în PSB, 
vol. 17, pp. 472-473) 

Ameninţările din partea lui Dumnezeu 


„(...) când Cuvântul ameninţă, este evident că nu vrea să facă rău, că nici 
nu duce la îndeplinire ameninţarea; punând în oameni teama, le opreşte pornirea 
spre păcat şi-şi arată iubirea Sa de oameni.” (Clement Alexandrinul, Pedagogul, 
cartea I, cap. VIII, 68.1., în PSB, vol. 4, p. 205) 


„Aşa e Stăpânul nostru! Adeseori ameninţă, nu ca să prefacă ameninţarea 
în faptă, ci ca, îndreptându-i pe cei ameninţaţi, să nu-i mai pedepsească. Dacă ar 
vrea să-i pedepsească, ce rost ar mai avea să le-o spună mai dinainte? Dar nu 
vrea! De aceea tot amână, zăboveşte, spune mai dinainte, tocmai pentru a le da 
prilej păcătoşilor să fugă de păcat, să îmbrățişeze virtutea şi să scape astfel de 
pedeapsă”. (Sf. loan Gură de Aur, Omilii la Facere, omilia XXII, IV, în PSB, 
vol. 21, p. 264) 


„(...) aşa fac şi părinţii care-şi iubesc copiii; când îi văd pe copii că 
pleacă de lângă ei şi se duc să se joace cu alți copii, pun slugile s-o facă pe 
sperietorii, pentru ca, fiind cuprinşi de frică, să alerge copiii la sânul mamei lor. 
Tot aşa şi Dumnezeu; trimite de multe ori asupra noastră ameninţări, nu ca să 
aducă ameninţarea, ci ca să ne atragă la EI. lar când ne întoarcem la EI, 
Dumnezeu stinge îndată ameninţarea. Că de ne-am purta la fel şi în încercări şi 
în zile de linişte n-am mai avea nevoie de încercări. Dar pentru ce vorbesc 
despre noi? Chiar sfinţii s-au înţelepțit mult din aceasta”. (Sf. loan Gură de Aur, 
Omilii la Matei, omilia X, VII, în PSB, vol. 23, p. 129) 


„Mânia” lui Dumnezeu 


„Vorbim despre mânia lui Dumnezeu nu ca de o pasiune a Lui, ci ca de 
un mijloc sever de îndreptare a oamenilor care au săvârşit păcate grele şi 
numeroase. Că e în stare să îndrepteze ceea ce numim mânia şi urgia lui 
Dumnezeu şi că aceasta a fost şi intenţia Logosului dumnezeiesc, reiese limpede 
din psalmul al şaselea: Doamne, nu cu mânia Ta să mă mustri, nici cu urgia Ta 
să mă cerţi (Ps., 6, 1); precum şi din cartea lui Ieremia: Ceartă-ne pe noi, 
Doamne, însă cu judecată, nu cu mânie, ca să nu ne împuţinezi pe noi'*. Dacă 
vei citi în cartea a doua a Regilor despre mânia Domnului (II Regi, 24, 1), care a 
îndemnat pe David să poruncească numărătoarea poporului, iar în cartea întâi a 
Cronicilor vei citi că diavolul a îndemnat pe David (| Paral., 21, 1) şi dacă vei 
face o comparaţie a celor scrise acolo, vei vedea asupra cui se abate mânia. Fii 
ai acestei mânii s-au făcut toţi oamenii, spune (apostolul) Pavel, din fire eram 


750 Tâlcuirea Pr. T. Bodogae: Ier., 10, 24 (trad. sin. 1914). (n.s. 258, p. 291) 

fiii mâniei ca şi ceilalți (Efes., 2, 3). Aici nu se vorbeşte de mânia lui Dumnezeu 
ca de o patimă a Lui, ci de una pe care oricine şi-o pregăteşte prin păcatele ce le 
săvârşeşte. Acest lucru îl învederează apostolul Pavel când vorbeşte de bogăția 
bunătăţii lui Dumnezeu şi a îngăduinţei şi a îndelungii Lui răbdări pentru cel 
care nu ştie că bunătatea lui Dumnezeu îndeamnă la pocăință. După 
învârtoşarea ta şi după inima ta nepocăită îți aduni mânie în ziua urgiei şi a 
arătării dreptei judecăţi a lui Dumnezeu (Rom. 2, 4-5). Cum îşi poate cineva 
aduna o comoară de mânie în ziua urgiei dacă mâma este înţeleasă ca o 
pasiune? Cum ar putea îndrepta pe cineva patima mâniei? şi cuvântul, care ne 
învaţă să nu ne mâniem câtuşi de puţin, spune în psalmul al treizeci şi şaselea: 
Părăseşte mânia şi lasă iuţimea (Ps., 36, 8), precum şi (apostolul) Pavel: Lăsaţi 
toate acestea: mânia, iuțimea, răutatea, hula, cuvântul de ruşine din gura 
voastră (Col., 3, 8). S-ar putea oare atribui lui Dumnezeu o patimă de care EI 
voieşte să ne liberăm cu totul? Este clar, aşadar, că cele afirmate cu privire la 
mânia lui Dumnezeu se interpretează în mod alegoric, aşa cum se scrie şi despre 
somnul Lui, din care părea că-L deşteaptă proorocul: Deşteaptă-Te, pentru ce 
dormi, Doamne? (Ps., 43, 25; 78, 5). Şi iarăşi: Și S-a deşteptat Domnul ca cel ce 
doarme, ca un viteaz ameţit de vin. Dacă, deci, Domnul ar semnifica altceva, nu 
ceea ce arată şi scrisul obişnuit al cuvântului, de ce nu ar putea fi înţeleasă în 
sens asemănător şi mânia lui Dumnezeu? Ameninţările cu mânia lui Dumnezeu 
sunt şi ele avertismente cu privire la ceea ce li se va întâmpla oamenilor răi, ca 
nişte recomandări ale medicului făcute bolnavilor: am să te operez şi am să te 
cauterizez dacă nu ai să urmezi prescripţiile mele şi dacă nu ai să ţii regimul 
alimentar şi celelalte recomandări. Noi nu atribuim lui Dumnezeu patimi 
omeneşti, nici nu avem păreri lipsite de cuviinţă faţă de EI şi nici nu ne 
reprezentăm în mod greşit explicaţiile luate chiar din Scriptură şi comparate 
între ele. Dascălii învăţăturii noastre au şi ei această sarcină: să înlăture 
interpretările simpliste şi, pe cât le stă în putinţă, să facă pe ascultătorii lor mai 
deschişi la minte.” (Origen, Contra lui Celsus, cartea a IV-a, cap. LXXII, în 
PSB, vol. 9, pp. 291-292) 


Judecăţile lui Dumnezeu — neînţelegerea lor de către noi 


„(...) slaba gândire omenească este foarte departe de a putea pătrunde 
lucrurile divine.” (Minucius Felix, Dialogul Octavius, V, în PSB, vol. 3, p. 356) 


„(...) dacă cineva e mai nerăbdător şi doreşte explicaţii mai amănunțite, 
acela să vină cu noi şi să asculte el pe sfântul Pavel, care, căutând să pătrundă 
adâncurile înţelepciunii şi cunoaşterii dumnezeieşti (| Cor., 2, 10), invocând 
ajutorul Duhului Sfânt, Care pătrunde până în adâncurile lui Dumnezeu, dar, 
nefiind în stare să ajungă până la capăt şi să se împărtăşească — aşa zicând — 

de o cunoaştere deplină, îşi pierde parcă nădejdea de a ajunge la capăt şi strigă 
plin de mirare: O, adâncul bogățiilor de înţelepciune şi de cunoaştere a lui 
Dumnezeu! (Rom., 11,33). Şi copleşit de deznădejdea de a ajunge până la 
cunoaşterea din urmă, în această exclamare îşi dă seama de adevărul acestor 
cuvinte zicând: cât sunt de necercetate judecăţile Lui şi cât de nepătrunse, căile 
Luil. Într-adevăr, el nu zice că e greu să poţi înţelege judecăţile lui Dumnezeu, ci 
că aici nu poţi face absolut nimic şi nu zice că e greu să pătrunzi căile Lui, ci că 
nu le poţi pătrunde deloc. Sigur că ai putea merge şi mai departe în cercetarea 
aceasta, înaintând tot mai adânc în cunoaştere, dacă se face apel la ajutorul 
harului lui Dumnezeu care luminează mintea”!.” (Origen, Despre principii, 
cartea a IV-a, 3, XIV, în PSB, vol. 8, pp. 294-295) 


„Adu-ţi aminte că judecăţile lui Dumnezeu sunt adânci; şi pentru că sunt 
închise în vistieriile cele dumnezeieşti, nu pot fi înţelese de oricine.” (Sf. Vasile 
cel Mare, Omilii la Psalmi, omilia la Psalmul XXXII, V, în PSB, vol. 17, p. 253) 


„(...) Pavel, omul acesta atât de mare şi atât de valoros, a spus că 
judecăţile Lui, adică rânduielile şi conducerea Lui, sunt cu neputinţă de cercetat, 
ŞI n-a spus neînţelese, ci cu neputinţă de cercetat, că nu primeşte nici cercetare 
să fie, iar urma căilor Lui spune el că este de negăsit — că numeşte căi hotărârile 
şi poruncile Lui...” (Sf. loan Gură de Aur, Omilii la Facere, omila IV, V, în 
PSB, vol. 21, p. 63) 


„Când lucrează Dumnezeu ceva, nu încerca, iubite, să cercetezi cu 
mintea ta omenească cele făcute de EI! Faptele Lui depăşesc înţelegerea noastră, 
iar mintea omenească nicicând nu va putea să le cuprindă sau să înţeleagă 
pricina celor create de EI”. (Sf. loan Gură de Aur, Omilii la Facere, omilia XXV, 
IV, în PSB, vol. 21, p. 310) 


„Ai putut să-ţi cunoşti sufletul, de când te-ai născut şi până acum? (Dacă 
da), atunci spune-mi ce gânduri ţi-au încolţit în minte, de dimineaţa până seara! 
Spune-mi gândurile tale din cursul a trei zile. Desigur, nu poţi acest lucru. lar 
dacă gândurile sufletului tău nu le poţi cuprinde, cum vei putea cuprinde 
cugetele şi gândirea lui Dumnezeu?” (Sf. Macarie Egipteanul, Cele cincizeci de 
omilii duhovniceşti, omiha XII, 11, în PSB, vol. 34, pp. 145-146) 


„Căci, precum nimeni nu va şti ce este Dumnezeu după fire, dar e 
îndreptățit să creadă că este şi răsplăteşte celor ce-L caută, aşa va ignora modul 
celor săvârşite de EI, lăsând primirea lor pe seama credinţei şi recunoscând că 
Dumnezeu, Cel mai presus de toţi, poate toate, primind pentru o astfel de bună 


7! Tâlcuirea Pr. T. Bodogae: Că e nevoie de ajutorul lui Dumnezeu pentru explicarea tainelor 


o afirmă Origen adeseori: Omilia 1os., XX, 4 (PSB, 6, 286-287). Dar la fel se spune şi în 
Despre începuturi: |, 6, 1. (n.s. 1521, p. 295) 

judecată o răsplată de nedispreţuit. Voind Stăpânul tuturor să ne purtăm astfel, 
zice prin proorocul Isaia: Nu sunt sfaturile Mele ca sfaturile voastre, nici căile 
Mele ca ale voastre, zice Domnul, ci pe cât de departe e cerul de pământ, pe 
atât sunt de departe căile Mele de căile voastre şi cugetările Mele de cugetarea 
voastră (1s., 55, 8-9). lar Cel ce e atât de mult mai presus de noi, cum nu va şi 
lucra în chip minunat şi nu va întrece înţelegerea noastră? 

Dar aş voi să exprim şi un gând mai uşor de înţeles, precum socotesc, 
despre acestea. Cei preocupaţi în viaţa aceasta de ştiinţa numită mecanică 
declară de multe ori că izbăvesc lucruri mari, dar metoda actelor lor scapă minţii 
ascultătorilor înainte de-a le vedea, dar, gândind la meşteşugul lor, le admit prin 
credință înainte de-a le experia, evitând să-i contrazică. Cum, deci, va zice 
cineva, n-ar fi împovăraţi de vini grele cei ce îndrăznesc să necinstească prin 
necredință pe Dumnezeu, ce mai bun Meşter în toate?” (Sf. Chiril al 
Alexandriei, Comentariu la Evanghelia Sfântului loan, cartea a patra, cap. 2, în 
PSB, vol. 41, pp. 405-406) 


„Didim, (cel Orb [țeca 398] — n.L.P), cel mai mare învăţat al 
contemplaţiei, zice: (...) explicaţia providenţei însă, o vei găsi în felurile în care 
eşti ridicat de la răutate şi ignoranță, la virtuţi şi la culmea ştiinţei.” (Casiodor, 
Istoria Bisericească tripartită, cartea a VIII-a, cap. I, în PSB, vol. 75,p. 318) 


Vorbirea despre Dumnezeu 


„Vorbele lui Platon despre Dumnezeu ar fi încă şi mai clare ca gândire şi 
stil, dacă nu le-ar întuneca uneori amestecându-le cu convingerile lui politice. În 
scrierea sa Timaios el dă chiar numele de Dumnezeu părintelui lumii, făuritorul 
sufletului, făcătorul celor cereşti şi pământeşti, şi te previne că-i greu să-l 
găseşti, din cauza puterii Sale necrezut de mari, şi, iarăşi, că e cu neputinţă să 
vorbeşti despre EI în public, chiar când L-ai cunoscut. Cam la fel sunt şi părerile 
noastre, ale creştinilor, care recunoaştem un Dumnezeu, Îl numim tatăl tuturor şi 
nu vorbim niciodată despre El în public neîntrebaţi'?.” (Minucius Felix, 
Dialogul Octavius, XIX, în PSB, vol. 3, p. 372) 


„Graiul împodobit să-şi găsească teren de desfăşurare în tribunale şi în 
cuvântările politice; când este vorba despre Domnul şi Dumnezeul nostru, 
sinceritatea deplină a cuvântului în susținerea credinţei este ajutată nu de 
farmecul elocinţei, ci de puterea faptelor. Ascultă aşadar cuvinte nu frumoase, ci 
adevărate, exprimate nu într-o formă care să atragă auditori, ci într-un chip 
simplu şi sincer, potrivit vorbirii despre bunăvoința divină, primeşte ceea ce se 


7% Tâlcuirea Prof. N. Chiţescu: Filozofii se unesc în recunoaşterea unui singur Dumnezeu, 
făcătorul a toată existenţa. (n.s. 35, p. 372) 

simte înainte de a se învăţa, ceea ce nu se culege printr-o lungă străduinţă şi 
trecere de timp, ci se însuşeşte pe o cale scurtă şi plină de repede răsplată.” (Sf. 
Ciprian, Către Donatus, II, în PSB, vol. 3, p. 416) 


„Se poate spune că toţi cei care au vorbit despre Dumnezeire, barbari şi 
eleni, au ţinut ascunse principiile lucrurilor şi au transmis adevărul în enigme, în 
simboluri, în alegorii, în metafore şi în alte chipuri asemănătoare acestora; de 
pildă la greci oracolele; de aici şi numele de Oblicul dat lui Apolon Pitianul 9.” 
(Clement Alexandrinul, Stromatele, stromata a V-a, cap. IV, 20.4., în PSB, vol. 
5, p. 323) 


„Pe bună dreptate (...) Platon, vorbind despre Dumnezeu în Epistolele 
sale, zice: Trebuie să-ți vorbesc în enigme, pentru ca, dacă epistola mea va 
ajunge în vreun colț de pământ sau mare, cel care o va citi să nu o înţeleagă 
(Platon, Epistola II, 312 D). 

Că Dumnezeul universului, Cel Care-i mai presus de orice cuvânt, mai 
presus de orice gând, mai presus de orice idee, nicicând nu poate fi cuprins în 
scris, pentru că-i negrăit prin puterea Lui. Lucru pe care I-a arătat şi Platon când 
zice: Pe lângă acestea, caută şi ai grijă, să nu-ţi pară rău mai târziu că ai Scris 
acum lucruri ce nu trebuia să le scrii; cel mai bun lucru e să nu scrii deloc, ci 
să ştii totul pe de rost; că nu este cu putinţă, nu-i cu putinţă, ca cele scrise să nu 
ajungă publice (Platon, Epistola II, 314 BC). La fel cu aceste cuvinte sunt şi 
cuvintele sfântului apostol Pavel, care păstrează semnificaţia ascunsă profetică şi 
cu adevărat veche, din care s-au revărsat la eleni învăţăturile cele bune. 
Înţelepciunea o grăim celor desăvârşiţi, dar nu înţelepciunea veacului acestuia, 
nici a stăpânitorilor veacului acestuia, care sunt pieritori, ci grăim 
înțelepciunea lui Dumnezeu întru taină, cea ascunsă (| Cor., 2, 6-7). Apoi, mai 
departe, Pavel vorbeşte de marea grijă ce trebuie să o ai când e vorba de 
răspândirea învățăturilor printre cei mulţi: Și eu, fraților, n-am putut să vă 
grăiesc vouă ca unor oameni duhovniceşti, ci ca unora trupeşti, ca unor prunci 
în Hristos. Cu lapte v-am hrănit, că încă nu puteaţi; dar nici acuma nu puteţi; 
că sunteţi încă trupeşti (| Cor., 3, 1-3). Deci, dacă apostolul a numit laptele 
hrană pentru prunci, iar mâncarea tare hrană pentru cei desăvârşiţi (Evr., 5, 13- 
14), atunci se va înţelege că laptele este cateheza, cea dintâi hrană a sufletului, 
iar hrana tare, contemplaţia în cel mai înalt grad de inițiere.” (Clement 
Alexandrinul, Stromatele, stromata a V-a, cap. X, 65.1.-65.5,, 66.1.-66.2., în 
PSB, vol. 5, pp. 348-349) 


„Pe bună dreptate scrie Platon în epistola sa cea mare: Dumnezeirea nu 
se poate exprima cu cuvântul, cum se exprimă în celelalte ştiinţe obiectul lor; 
ci, dacă de mult timp te ocupi cu Dumnezeirea şi trăieşti împreună cu Ea, atunci 


5 Tâlcuirea Pr. D. Fecioru: Apolon a fost numit şi Oblicul din pricina sensului echivoc al 
oracolelor sale. (n.s. 106, p. 323) 

dintr-o dată vine în sufletul tău o lumină, ca şi cum ar izbucni dintr-un foc; şi 
lumina aceea îţi hrăneşte sufletul (Platon, Epistola VII, 341 CD).” (Clement 
Alexandrinul, Stromatele, stromata a V-a, cap. XI, 77.1., în PSB, vol. 5, p. 354) 


„(...) unii L-au numit pe Dumnezeu adânc, pentru că este inaccesibil şi 
nemărginit, pentru că înconjură totul şi cuprinde în EI totul. Da, când este vorba 
de Dumnezeu, partea aceasta este cea mai grea de tratat. Dacă este greu de 
descoperit principiul oricărui lucru, apoi este greu de arătat primul şi cel mai 
vechi principiu, care este cauza naşterii şi a continuării existenței tuturor 
lucrurilor. Cum s-ar putea vorbi de Cel Ce nu este nici gen, nici diferenţă, nici 
specie, nici individ, nici număr, dar nici accident, nici ceva supus accidentului? 
Nu-L poţi numi în chip drept nici totul, pentru totul se rânduieşte în ordinul 
mărimii, iar Dumnezeu este Tatăl tuturora. Nu trebuie să se vorbească de părți 
ale lui Dumnezeu, pentru că unul este indivizibil; de aceea este şi infinit, nu în 
sensul că nu se poate parcurge, ci în sensul că este fără dimensiune şi nu are 
sfârşit; şi, deci, este fără formă şi fără nume.” (Clement Alexandrinul, 
Stromatele, stromata a V-a, cap. XII, 81.3.-81.6., în PSB, vol. 5, p. 357) 


„Că omul, fiind om, nu-i în stare să spună adevărul despre Dumnezeu; 
cel slab şi trecător să spună adevărul despre Cel nenăscut şi nestricăcios; lucrul 
să spună adevărul despre Cel ce l-a făcut. Dacă omul nu poate spune adevărul 
nici despre el însuşi, oare nu cu mult mai puţin trebuie crezut când vorbeşte 
despre Dumnezeu? Pe cât omul stă în urma puterii lui Dumnezeu, pe atât şi 
cuvântul lui este slab, nu ca să-L numească pe Dumnezeu, ci ca să vorbească 
despre Dumnezeu şi despre învăţătura dumnezeiască. Cuvântul omenesc este 
prin fire slab şi neputincios să vorbească despre Dumnezeu; nu vorbesc de 
numele Lui — că este un lucru obişnuit, nu numai filozofilor, ci şi poeţilor să 
vorbească de numele Lui — nici de fiinţa Lui — lucru cu neputinţă —, ci de 
puterea lui Dumnezeu şi de lucrurile lui Dumnezeu. Abia de ajung la o idee 
slabă despre Dumnezeu cei care şi L-au luat pe Dumnezeu ca dascăl, cu toate că 
harul lui Dumnezeu le ajută spre oarecare cunoaştere şi ei s-au obişnuit să 
contemple voinţa lui Dumnezeu cu ajutorul voinţei Lui, şi pe Duhul Sfânt cu 
ajutorul Sfântului Duh, că Duhul cercetează adâncurile lui Dumnezeu (1 Cor., 2, 
10), iar omul sufletesc nu primeşte cele ale Duhului (| Cor., 2, 14).” (Clement 
Alexandrinul, Stromatele, stromata a VI-a, cap. XVIII, 165.5., 166.1.-166.3., în 
PSB, vol. 5, pp. 474-475) 


„Voi vorbi, dar, despre Dumnezeu nu atât cât este şi ce este Dumnezeu, ci 
7:99 


cât ne este nouă cu putinţă.” (Sf. Vasile cel Mare, Omilii şi cuvântări, omilia a 
XV-a, 1, în PSB, vol. 17, p. 509) 


„După cum unui picior strâmb nu i se potriveşte o încălțăminte dreaptă, 
tot aşa nici lauda lui Dumnezeu nu se potriveşte inimilor stricate. După părerea 

mea, de aceea Domnul le-a luat demonilor puterea de a-L face cunoscut, pentru 
că nu este potrivit ca demonii să vorbească de Mântuitorul. Pavel ceartă duhul 
cel pitonicesc (Fap., 16, 18), ca să nu fie recomandat el, sfântul, de un duh 
necurat. Acelaşi înţeles îl au şi cuvintele: Dumnezeu a zis păcătosului: Pentru 
ce povesteşti tu dreptăţile Mele? (Ps., 49, 17) Să căutăm, dar, să fugim de orice 
lucru strâmb şi sucit şi să ne îndreptăm mintea noastră şi puterea de judecată a 
sufletului după canonul cel drept ca, ajungând drepţi, să ni se îngăduie să 
lăudăm pe Domnul.” (Sf. Vasile cel Mare, Omilii la Psalmi, omilia la Psalmul 
XXXII, |, în PSB, vol. 17, p.247) 


„Îndrăzneţ lucru este a vorbi de cele despre Dumnezeu, pentru că mintea 
nu se poate urca până la măsura vredniciei Lui, iar cuvântul, la rândul său, 
exprimă slab cele pe care mintea le concepe.” (Sf. Vasile cel Mare, Omilii şi 
cuvântări, omilia a XV-a, ], în PSB, vol. 17, p. 509) 


„Dacă, deci, mintea noastră este mai prejos de înţelegerea măreției lui 
Dumnezeu, iar cuvântul este mai prejos şi decât mintea, nu este, oare, neapărat 
trebuință de tăcere, ca nu cumva prin slăbiciunea cuvintelor să punem în 
primejdie minunea vorbirii despre Dumnezeu? 

Dorinţa de a slăvi pe Dumnezeu este însămânţată în chip firesc în toţi cei 
înzestrați cu darul vorbirii; dar toți sunt la fel de neputincioşi a vorbi după 
vrednicie despre Dumnezeu. În râvna pentru evlavie ne deosebim unul de altul; 
dar nimeni nu-i aşa de orbit ca să se înşele pe el însuşi atât de mult, încât să 
considere că s-a urcat pe cel mai înalt pisc al înţelegerii lui Dumnezeu, ci, cu 
cât va vedea că propăşeşte în cunoaşterea lui Dumnezeu, cu atât mai mult va 
simţi neputinţa lui. Aceasta a simţit-o Avraam; aceasta a simţit-o Moisi. Când 
au putut să vadă pe Dumnezeu, atât cât e cu putinţă unui om să-L vadă, mai 
ales, atunci s-au socotit pe ei înşişi o nimica. Avraam s-a numit pământ şi 
cenuşă (Fac., 18, 27), iar Moisi a spus că este slab la glas şi zăbavnic la limbă 
(leş., 4, 10), că vedea slăbiciunea limbii lui, care nu putea sluji măreției celor 
gândite de mintea sa. 

Totuşi, pentru că urechile voastre s-au deschis acum pentru auzirea 
vorbirii despre Dumnezeu, iar Biserica nu-i sătulă niciodată de astfel de auziri, 
adeverind cuvântul Eclesiastului, că nu se satură urechea de a auzi (Ecl., l, 8), 
este de neapărată trebuinţă să grăiască după putere.” (Sf. Vasile cel Mare, Omilii 
şi cuvântări, omilia a XV-a, I, în PSB, vol. 17, p. 509) 


„Atât de mare rău este să descoperi orişicui şi la întâmplare tainele cele 
dumnezeieşti. Să audă asta cei care vorbesc tuturor oamenilor fără deosebire. Că 
Hristos nu ne vorbeşte acolo de porci (Mt., 7, 6), ci de oamenii care seamănă cu 
porcii, care, asemenea acestor animale, se tăvălesc în mocirla păcatului, pentru a 
ne învăţa să ştim să facem deosebire între persoane şi să căutăm oameni cu viaţă 
curată, când trebuie să descoperim ceva din cuvintele dumnezeieşti, ca să nu-i 

vătămăm şi pe aceia şi pe noi. Unii ca aceştia nu numai că nu câştigă nimic din 
cele spuse, dar târăsc adeseori odată cu ei în prăpastia pierzării şi pe cei care le- 
au pus înainte, fără cercetare, aceste bune mărgăritare”. (Sf. loan Gură de Aur, 
Omilii la Facere, onulia XVI, II, în PSB, vol. 21, p. 179) 


„Dacă nu este de folos, să nu vorbească, ci să mediteze pururea la 
cuvântul Domnului, pe care, însă, să-l grăiască atât cu gura, cât şi cu inima.” (Sf. 
Macarie Egipteanul, A/te şapte omilii, Cuvânt despre paza inimii, 13, în PSB, 
vol. 34, p. 291) 


„Este cu totul greu de-a se apropia de cele dumnezeieşti chiar celor 
foarte deprinşi şi în stare să contemple tainele şi să privească cele mai presus de 
minte în oglindă şi ghicitură, după preaînţeleptul Pavel (1 Cor., 13, 12). Rațiunea 
omenească este foarte îngroşată şi inaptă să pătrundă în subțirimea înţelesurilor 
lor. De aceea e foarte de temut a vorbi despre Dumnezeu şi e un lucru înţelept a 
alege tăcerea despre acestea.” (Sf. Chiril al Alexandriei, Despre Sfânta Treime, 
Cuvânt Înainte, în PSB, vol. 40,p.9) 


„Pentru ce coboară deci şi încearcă să supună raționamentele omeneşti 
cele mai presus de minte şi de rațiune, cele ce socotesc că trebuie cinstite de 
singura credință neiscoditoare? Este cu totul lipsit de evlavie şi o necredinţă 
dusă la extrem, a întreba cu curiozitate: cum şi ce este Treimea, cum este în Sine 
firea dumnezeirii? E evlavios mai degrabă a voi să înţelegi drept în ce mod în 
Sfânta Treime este închinată o unică fire. Consimte deci, Ernia, că aşa trebuie să 
socotim şi să cugetăm drept şi că potrivnicii fac un lucru contrar credinţei 
iscodind cu neînțelegere şi cu neîncredere în născocirea unor idei nebune, cele 
mai presus de toată mintea.” (Sf. Chiril al Alexandriei, Despre Sfânta Treime, 
cuvântul III, în PSB, vol. 40, p. 99) 


„(...) mintea e mai cuprinzătoare decât orice cuvânt şi mişcarea 
înţelegerii e mai ascuţită decât a limbii. Deci, prin subțirimea minţii şi prin 
ascuțimea mişcării ei, vedem frumuseţea bogată a firii dumnezeieşti. Dar vorbim 
despre ea mai omeneşte şi în modul nostru, limba neavând posibilitatea de a 
cuprinde măsura adevărului. De aceea şi Pavel, vistiernicul tainelor 
Mântuitorului, cerea de la Dumnezeu cuvânt spre deschiderea gurii lui (Col., 4, 
3). Deci, sărăcia cuvintelor noastre nu va aduce nici o păgubire însuşirilor 
naturale ale Unuia-Născutului. Cele spuse despre El se vor înţelege în chipul 
cuvenit lui Dumnezeu, însă se vor grăi cele de trebuinţă într-un mod mai 
omenesc, folosindu-ne de vorbirea Lui către noi şi de a Sfinţilor despre EI, după 
măsura firii noastre.” (Sf. Chiril al Alexandriei, Comentariu la Evanghelia 
Sfântului loan, cartea întâi, cap. 9, în PSB, vol. 41, p. 93) 

„Deci cele despre Dumnezeu se grăiesc omeneşte. Dar se înţeleg aşa 
cum 1 se potriveşte lui Dumnezeu.” (Sf. Chiril al Alexandriei, Comentariu la 
Evanghelia Sfântului loan, cartea a doua, cap. V, în PSB, vol. 41, p. 230) 


„(...) cu cât mintea va înainta către puritate mai înaltă, cu atât va primi pe 
Dumnezeu mai măreț şi va descoperi o mai mare obârşie de admiraţie în sine 
decât în arta vorbirii, sau în meşteşugul exprimării. După cum cel ce n-a încercat 
sentimentul bucuriei nu-l poate înţelege cu mintea, la fel cel ce l-a încercat nu-l 
va putea reda în cuvinte. Dacă, de pildă, ar vrea cineva să explice dulceaţa mierii 
unuia care n-a mâncat niciodată ceva dulce, cu siguranţă că nici cel ce n-a 
primit-o în gură nu-i va simţi gustul cu urechile, dar nici cel ce i-a cunoscut 
dulceaţa prin plăcerea oferită de gustul ei nu va putea să-i explice prin cuvinte 
gustul, ci doar îi va aprecia în tăcere savoarea.” (Sf. loan Casian, Convorbiri 
duhovniceşti, Partea a II-a, A doua convorbire cu părintele Chaeremon, cap. 
XIII, 1, în PSB, vol. 57, pp. 526-527) 


„Cum voi vorbi de puterile Domnului eu, care sunt gângav şi cu mintea 
pironită de cele stricăcioase? Cum voi face auzite chiar şi numai cele mai mici 
laude ale Lui, eu, care sunt mut şi a cărui putere auzitoare a sufletului e cu totul 
întoarsă de la glasul fericit al Cuvântului, din pricina iubirii faţă de patimi? Cum 
mi Se va arăta mie, celui biruit de lume, Cuvântul, spre a birui lumea, odată ce 
nu obişnuieşte să Se arate lumii, dacă rămâne după fire necunoscut de simţirea 
iubitoare de materie? Cum nu e cutezător lucru să se atingă de cele sfinte cel 
spurcat, şi de cele curate, cel necurat? 

De aceea aş fi refuzat bucuros să împlinesc cele poruncite, temându-mă 
să nu fiu socotit îndrăzneţ. Dar mi-a fost mai frică de primejdia neascultării. 
Deci aflându-mă între acestea două, aleg mai bucuros vina îndrăznelii, ca mai 
uşoară de purtat, fugind de pericolul neascultării, care nu se mai iartă. Şi 
nădăjduind că prin mijlocirea sfinților şi cu ajutorul rugăciunilor tale (părintele 
duhovnicesc şi învățătorul meu, Toma — n.L.P.), Hristos, Marele Dumnezeu şi 
Mântuitor al nostru, îmi va dărui puterea să înţeleg lucrurile în chip cucernic şi 
să le spun în mod cuviincios, voi alcătui, pe cât se poate, un răspuns scurt la 
fiecare cap.” (Sf. Maxim Mărturisitorul, Ambigua, partea întâi, Cuvânt înainte, 
în PSB, vol. 80, pp. 45-46) 


„(...) va fi fără formă şi fără frumuseţe şi nevrednic de a fi ascultat 
cuvântul despre Dumnezeu, rostit oricum şi de oricine şi în timpul în care nu se 
cuvine. Căci socotesc că cei ce au minte trebuie să caute atât de mult timpul 
potrivit de a vorbi despre El, pe cât între toate cele indicate de învăţător ca 
nepotrivite, mai nepotrivită este geometria cu plânsul.” (Sf. Maxim 
Mărturisitorul, Ambigua, partea a doua, 76, în PSB, vol. 80, p. 194) 

„(...) să înceteze tot sufletul, obişnuit să atace cu îndrăzneală orice idee 
despre Dumnezeu, de a mai gândi în deşert şi fără dreaptă credinţă; şi 
cunoscându-şi neputinţa sa în cele mici, să cinstească numai cu tăcerea faptul 
existenţei negrăite şi mai presus şi dincolo de toată înţelegerea şi cunoştinţa 
Fiinţei dumnezeieşti.” (Sf. Maxim Mărturisitorul, Ambigua, partea a doua, 79a, 
în PSB, vol. 80, p. 203) 


„(...) am cugetat să am tăcerea ca împreună locuitoare, păzindu-mă cu 
totul pe cât pot de atingerea de cuvintele dumnezeieşti, ca nu cumva să fiu 
judecat mai mult şi mai cu dreptate, ca unul ce am cuvintele dumnezeieşti 
omorâte de mine prin neîmplinirea faptelor bune şi de aceea sunt neputincioase 
să dăruiască ascultătorilor viaţa cea întru har, întrucât nu pot să primească din 
vieţuirea mea, a celui ce rostesc, chipurile virtuţilor; şi astfel să mă fac supus 
viitoarei răsplătiri, ca unul ce nu numai în mine am disprețuit prin purtările mele 
rele de viaţă făcătoarele cuvinte ale lui Dumnezeu, ci înfăţişez şi ascultătorilor 
toată vieţuirea mea cea rea ca un chip viu şi vădit al dispreţuirii lor. Deci eu, 
cum am spus, ştiindu-le acestea şi temându-mă de ele, am scuturat de la mine 
pornirea de a grăi şi de a scrie cuvintele dumnezeieşti a căror lucrare nu o am, 
judecând că e cea mai mare nedreptate şi pagubă de a-mi atrage laude deşarte de 
la cei ce le ascultă.” (Sf. Maxim Mărturisitorul, Epistole, Partea Întâi, ep. 20, în 
PSB, vol. 81, pp. 156-157) 


„Nici să nu arătăm cunoştinţa dumnezeiască numai prin rostirea 
cuvintelor ca înşirare spre podoabă, nici să nu socotim buna înţelegere mergând 
numai până la simplă grăire, fără a face, ci ca dispoziţie a sufletului pătrunsă de 
virtuţi prin fapte şi de aceea ca cunoştinţa ce-şi răspândeşte lumina prin fapte, iar 
prin cunoştinţă luminând puterea conştiinţei. Aceasta pentru că frica de 
Dumnezeu întâlnindu-se prin fapte cu dorința de Dumnezeu arătată în buna 
înțelegere, să producă în noi desăvârşita înţelepciune, care începe cu înfrânarea 
de la rele prin frica de Dumnezeu şi se desăvârşeşte în împlinirea poruncilor 
prin buna înţelegere. Căci cel ce defineşte înţelegerea ca ştiind numai în simpla 
rostire a cuvintelor dumnezeieşti se aseamănă cu papagalul care imită cuvintele 
omeneşti. Căci acest mic animal dintre cele înaripate care redă prin deprindere 
cuvintele omeneşti nu are nimic omenesc după fire, precum şi cel ce imită 
cuvintele cu adevărat înţelegător numai prin simpla rostire spre uimirea celor ce- 
| aud, dar nu are deprinderea cunoştinţei unită cu făptuirea virtuţilor e şi se 
numeşte cu adevărat un alt fariseu, sau un preot mincinos, fățărind înţelegerea 
numai prin rostirea cuvintelor, dar fiind lipsit cu totul de înţelepciunea adevărată 
care-şi are existenţa în fapte, şi de aceea se umflă potrivnic cuvântului 
adevărului din pricina trufiei care-i hrăneşte peste măsură mintea.” (Sf. Maxim 
Mărturisitorul, Epistole, Partea Întâi, ep. 20, în PSB, vol. 81,p. 158) 

Tainele dumnezeieşti 


„(...) noi ţinem ascunse” şi trecem sub tăcere tainele noastre cele mai 
adânci, mai ales când vedem oameni simpli şi care au încă nevoie de învăţătură, 
cum zicem noi, cei hrăniţi cu lapte.” (Origen, Contra lui Celsus, cartea a III-a, 
cap. LII, în PSB, vol. 9, p. 207) 


„(...) cel care se cercetează cu pricepere pe sine însuşi poate cunoaşte 
pe Dumnezeu, nu atât din alcătuirea cerului şi a pământului, cât şi din 
alcătuirea propriei noastre firi, aşa precum spune şi profetul: Minunată s-a 
făcut ştiinţa Ta de către mine (Ps., 138, 5), cu alte cuvine, cunoscându-mă pe 
mine, am cunoscut covârşitoarea Ta înţelepciune.” (Sf. Vasile cel Mare, Omilii 
la Hexaemeron, omilia a IX-a, VI, în PSB, vol. 17, p. 178) 


„(...) chiar dacă toată minţile s-ar uni ca să cerceteze tainele 
dumnezeieşti, şi toate limbile s-ar pune de acord să le facă cunoscute, niciodată 
nu va putea cineva să şi le apropie (însuşească) după importanţa lor.” (Sf. Vasile 
cel Mare, Cuvânt despre credinţă, cap. II, în PSB, vol. 18, p. 91) 


„(...) te-aş sfătui, frate dragă, să nu priveşti spre altceva, ci spre harul 
care sălăşluieşte în tine şi spre Duhul descoperirii prin rugăciuni, singurul care 
îi va lămuri adâncimile tainelor celor dumnezeieşti.” (Sf. Grigorie de Nyssa, 
Cuvânt apologetic la Hexaimeron, în PSB, vol. 30, p. 95) 


„(...) atunci când (omul) consacră lui Dumnezeu pe cele ascunse, adică 
mintea şi cugetele, când nu se preocupă, nici nu se gândeşte la altceva, ci (doar 
către Dumnezeu) se sileşte, atunci Domnul îl învredniceşte de (descoperirea) 
tainelor, întru sfinţenie şi curăţie mare şi îi dă lui hrană cerească şi băutură 
duhovnicească.” (Sf. Macarie Egipteanul, Cele cincizeci de omilii duhovniceşti, 
omilia XIV, 3, în PSB, vol. 34, p. 150) 


„Să mă înveţe tainele cereşti Dumnezeu, Care le-a făcut, nu omul, care 
nu se cunoaşte pe sine însuşi. Cui să-i vorbesc mai mult despre Dumnezeu decât 
lui Dumnezeu?” (Sf. Ambrozie al Milanului, Scrisori, scrisoarea a XVIII-a, 7, în 
PSB, vol. 53, p. 94) 


„Om sunt, nu înţeleg tainele lui Dumnezeu, nu îndrăznesc să le cercetez 
şi de aceca mă tem chiar să încerc acest lucru, fiindcă este o îndrăzneală 
nepermisă să ştii mai mult decât ţi se îngăduie.” (Salvianus, Despre guvernarea 
lui Dumnezeu, cartea a III-a, |, 3, în PSB, vol. 72, p.217) 


7% Tâlcuirea Pr. T. Bodogae: Desigur, aici e vorba de disciplina arcană. (n.s. 130, p. 207) 

Sălăşluirea lui Dumnezeu în noi 


„(...) Dumnezeu nu locuieşte unde este dezbinare şi mânie.” (Sf. Ignatie 
Teoforul, Epistole (Sf. Ignatie, către filadelfieni), cap. VIII, 1, în PSB, vol. 1, p. 
217) 


„Dumnezeu locuieşte în oamenii care iubesc pacea; că Lui Îi este scumpă 
pacea şi stă departe de cei care se ceartă şi sunt pierduţi de răutatea lor.” (Herma, 
Păstorul, pilda IX, în PSB, vol. 1, p. 380) 


„Într-un suflet ca acesta, datorită ascultării de porunci, Îşi face 
Dumnezeu biserică şi în el se sălăşluieşte Cel ce stăpâneşte şi peste cei vii şi 
peste cei morţi, în el sălăşluieşte Împăratul şi Creatorul tuturor celor bune din 
lumea aceasta, fiind într-adevăr şi lege şi poruncă şi Cuvânt veşnic, fiind unicul 
Mântuitor, pentru fiecare îndeosebi şi pentru toţi în general.” (Clement 
Alexandrinul, Stromatele, stromata a VII-a, cap. III, 16.5., în PSB, vol. 5, p. 
485) 


„(...) noi trebuie să ne înnoim prin curăţenia inimii, prin sinceritatea 
sufletului, prin sănătatea trupului şi a duhului, pentru ca Domnul să găsească un 
loc în sufletul nostru, ca să-şi zidească acolo lăcaş şi să sălășşluiască în el.” 
(Origen, Omilii la Cartea Iosua, omiha XXVI, cap. I, în PSB, vol. 6, p. 302) 


„Dumnezeu vrea să găsească în voi o cale pentru a putea intra în 
sufletele voastre şi a rămâne acolo; pregătiți-l o cărare, precum este scris: 
Drepte faceți cărările Lui. Glasul celui ce strigă în pustie. Un glas strigă: Gătiţi 
calea. Glasul începe şi ajunge la urechi, apoi, după glas sau mai bine-zis deodată 
cu el, cuvântul intră în auz. În acest înţeles a propovăduit loan pe Hristos. Să 
vedem, acum, ce anunţă glasul despre Cuvânt: Pregătiţi, zice glasul, calea 
Domnului. Ce fel de cale trebuie să pregătim noi Domnului? Este vorba despre o 
cale trupească? Cuvântul Domnului poate, oare, străbate o atare cale? Sau 
trebuie pregătită Domnului o cale lăuntrică şi rânduită, în inima noastră, ca pe 
nişte piste drepte legate între ele? Aceasta este calea pe care a intrat Cuvântul lui 
Dumnezeu, Care se aşează în inima omenească, în stare să o cucerească.” 
(Origen, Din omiliile Evangheliei de la Luca, omilha a XXI-a, V, în PSB, vol. 7, 
pp. 109-110) 


„Gătiţi Domnului drum prin purtare cinstită şi prin fapte bune, drepte 
faceţi-l cărările, pentru ca Cuvântul Domnului să umble prin voi nestingherit şi 
să vă dea cunoştinţa tainelor Lui şi a venirii Lui.” (Origen, Din omiliile 
Evangheliei de la Luca, omila a XXI-a, VII, în PSB, vol. 7,p. 111) 

„Dacă voim (...) ca Dumnezeu să stăpânească între noi, atunci 
nicidecum să nu stăpânească păcatul în trupul nostru muritor (Rom., 6, 12) şi 
nici să nu ascultăm de poruncile lui, care îndeamnă sufletul nostru spre faptele 
cărnii şi spre lucrări potrivnice lui Dumnezeu, ci să omorâm mădularele noastre, 
ale omului pământesc (Col., 3, 5), culegând roadele duhului, pentru ca Domnul 
să umble în noi ca într-un rai duhovnicesc şi să domnească singur peste noi, cu 
Hristos al Său, Care va sălăşlui în noi, de-a dreapta Acelei puteri duhovniceşti, 
de Care voim să ne împărtăşim şi Care va locui în noi până ce toți vrăjmaşii din 
noi vor ajunge aşternut picioarelor Lui, iar orice domnie, stăpânire şi putere va fi 
îndepărtată de la noi.” (Origen, Despre rugăciune, XXV, 3, în PSB, vol. 7, p. 
253) 


„Dacă într-adevăr vrem să ni-L închipuim pe Dumnezeu că mistuie şi 
nimiceşte ceva, atunci să spunem că El mistuie gândurile rele ale cugetului, 
faptele de ruşine, poftele păcătoase atunci când intră în inima credincioşilor şi 
când împreună cu Fiul Îşi face sălaş în sufletele care s-au învrednicit să 
primească Cuvântul Lui şi Înţelepciunea Lui, după cum stă scris: Eu şi Tatăl 
vom veni la el şi vom face locaş la el, urmând ca după ce va fi mistuit acolo 
toate poftele şi toate patimile să-Şi ridice acolo un templu curat şi vrednic de 
EI.” (Onigen, Despre principii, cartea întâia, II, 1, în PSB, vol. 8, pp. 45-46) 


„(...) căci după cum atunci când prinzi una din marginile unui stejar, 
automat tragi şi pe cealaltă, tot aşa când tragi Duh (...) prin EI tragi în acelaşi 
timp şi pe Fiul, şi pe Tatăl. Dacă înţelegi cu adevărat pe Fiul, ÎL vei vedea din 
amândouă părțile, EI va aduce, pe de-o parte, pe Tatăl şi din cealaltă pe Duhul 
Său propriu. Într-adevăr, Cel Care e mereu în Tatăl, Acela nu va putea fi rupt de 
Tatăl şi nu va fi niciodată despărțit de Duhul Său, Care lucrează totul în toţi. Şi 
tot aşa, dacă primeşti pe Tatăl, prin puterea Lui primeşti în acelaşi timp şi pe Fiul 
şi pe Duhul, pentru că nu-i cu putinţă în nici un fel să-ţi închipui o întrerupere 
sau o împărţire în aşa fel încât Fiul să fie cugetat fără Tatăl sau ca Duhul să fie 
despărțit de Fiul, ci concepi în acelaşi timp în Ei o comunitate şi o deosebire 
negrăită şi cumva neînțeleasă, fără ca deosebirea ipostaselor să rupă 
continuitatea ființei, fără ca această comunitate de substanță să elimine 
particularitatea semnelor distinctive”. (Sf. Vasile cel Mare, Fpistole, epistola 38, 
IV, în PSB, vol. 12, pp. 181-182) 


„(...) curăţia sufletului e în stare să odihnească în sine pe Dumnezeu...” 
Sf. Atanasie cel Mare, Cuvânt împotriva elinilor, Il, în PSB, vol. 15, p. 32 
p pP 


„Nici păcatelor să nu le dăm timp, nici dușmanului să nu-i lăsăm loc în 
inimile noastre, ca Dumnezeu să locuiască în noi, prin o necontenită aducere- 
aminte de EL.” (Sf. Vasile cel Mare, Omilii la Hexaemeron, omilia a III-a, X, în 
PSB, vol. 17, p. 109) 

„(...) să ne împodobim frumuseţea sufletului cu tot ce putem, ca, 
făcându-i strălucitoare şi luminoasă frumuseţea lui, să atragem lângă noi pe 
Stăpânul cerurilor, ca să ne socotească vrednici a-şi face sălaş în noi. Că se 
coboară îndată acolo unde vede frumuseţe sufletească. EI doar a spus: Spre cine 
voi căuta, oare, dacă nu spre cel blând, spre cel liniştit, spre cel smerit, spre cel 
care tremură de cuvintele Mele? (Is., 66, 2). Ai văzut că ne-a vorbit de toate 
culorile duhovniceşti, care pot face strălucitoare frumuseţea sufletului?” (Sf. 
loan Gură de Aur, Omilii la Facere, omilia LV, V, în PSB, vol. 22, p. 220) 


„Când un om are cugetul curat, când n-are în el murdărie, atunci va putea 
locui în el Stăpânul universului”. (Sf. loan Gură de Aur, Omilii la Facere, omilia 
LX, III, în PSB, vol. 22, p. 269) 


„Fericiţi cei curaţi cu inima, spune Hristos, că aceia vor vedea pe 
Dumnezeu (Mt., 5, 8). lar când ai ajuns învrednicit să locuiască Dumnezeu în 
tine, aşa te simţi ca şi cum trupul ţi-ar fi în zadar şi de prisos şi dispreţuieşti cu 
totul pe cele omenești. Toate cele ce se văd ţi se par umbră şi vis; ca şi cum ai 
locui în cer, aşa nu pofteşti nimic din cele de aici. Un om ca acesta era Pavel, 
dascălul lumii. De aceea şi striga zicând: Sau căutaţi probă a lui Hristos, Care 
locuieşte în mine? Ul Cor., 13, 3). Şi iarăşi: Trăiesc, dar nu mai trăiesc eu, ci 
Hristos trăieşte în mine (Gal., 2, 20). Şi iarăşi: lar de trăiesc acum în trup, prin 
credinţă trăiesc (Gal., 2, 20). Ai văzut un om îmbrăcat cu trup, că grăieşte aşa ca 
şi cum ar fi fără de trup?” (Sf. loan Gură de Aur, Omilii la Facere, omilia LX, 
III, în PSB, vol. 22, p. 269) 


„Căci în multe feluri este Dumnezeu în cei vrednici de EI, venind în 
fiecare precum are fiecare puterea şi vrednicia. Unul se face loc al lui 
Dumnezeu; altul, casă; altul, scaun, şi altul, aşternutul picioarelor. Ba se poate 
face cineva şi car de luptă, sau cal uşor de strunit, primind asupra sa pe Călărețul 
cel bun şi făcându-şi alergarea cum îi place Celui ce-l conduce. 

Dar, precum aflăm acum, se poate face cineva, după înţelepciunea lui 
Dumnezeu, şi pat al Lui, clădit nu numai din lemnele Libanului, ci şi din aur, 
argint, profiră, pietre, potrivit cu fiecare în parte. (...) Că cel ce poartă pe 
Dumnezeu în sine este patul Celui ce locuieşte şi şade în el, a fost vădit şi 
înainte din cuvintele noastre. Căci cel ce, după sfântul Pavel, nu mai vieţuieşte 
Sieşi, ci are în sine vieţuind pe Hristos şi dă dovadă despre Hristos care grăieşte 
în el, acela se numeşte şi este în înţeles propriu pat al Celui ce e dus şi purtat de 
el.” (Sf. Grigorie de Nyssa, 7âlcuire amănunţită la Cântarea Cântărilor, omilia 
VII, în PSB, vol. 29, p. 206) 

„Trupul este aproape de suflet, dar Domnul este şi mai aproape.” (Sf. 
Macarie Egipteanul, Cele cincizeci de omilii duhovniceşti, omilha XI, 15, în 
PSB, vol. 34, p. 141) 


„Dacă în viaţa cea de toate zilele, (trebuind) ca un dregător să meargă şi 
să stea într-o casă şi întâmplându-se ca acea casă să nu fie curată, (numaidecât) 
se repară, se împodobeşte şi se varsă aromate în ea; cu atât mai mult casa 
sufletului în care Domnul Se odihneşte, trebuie să fie frumos împodobită pentru 
ca să poată să intre şi să se odihnească acolo cel neîntinat şi fără de prihană! 
Pentru că în astfel de inimă Se odihneşte Dumnezeu şi toată Biserica cea 
cerească.” (Sf. Macarie Egipteanul, Cele cincizeci de omilii duhovniceşti, omilia 
XV, 45, în PSB, vol. 34, p. 168) 


„(...) venind Domnul şi locuind într-însul şi el în Domnul, EI, (Domnul), 
împlineşte întru acesta propriile Sale porunci, fără trudă, umplându-l pe acesta 
de roada Duhului.” (Sf. Macarie Egipteanul, Cele cincizeci de omilii 
duhovniceşti, omilia XIX, 6, în PSB, vol. 34, p. 189) 


„După cum o casă, fiind locuită de stăpânul ei este împodobită, plină de 
ordine şi frumuseţe, tot aşa şi sufletul, având pe stăpânul său, locuind în el, este 
plin de toată frumuseţea şi bunăcuviinţa, pentru că are pe Domnul cu comorile 
Sale duhovniceşti ca locuitor şi conducător. Dar vai de casa al cărei stăpân este 
plecat şi al cărei proprietar nu este de faţă! Ea este părăsită şi pustiită, plină de 
toată necurăţia şi dezordinea! Acolo, zice profetul, locuiesc sirenele şi demonii 
(1s., 34, 14). În casa părăsită sunt pisici, câini şi toată necurăţia. Vai de sufletul 
care nu se ridică din căderea sa, cea grea, care are înlăuntrul său pe aceia care-l 
conving şi constrâng să arate duşmănie față de mirele său, pe cei care vor să 
strice (şi să abată) cugetele sale de la Hristos.” (Sf. Macarie Egipteanul, Cele 
cincizeci de omilii duhovniceşti, omilia XXXIII, 3, în PSB, vol. 34,p. 241) 


„Domnul are în om locaşul Său cel bun. 

Că după cum Dumnezeu a creat cerul şi pământul pentru ca omul să-l 
locuiască, tot aşa EI a creat trupul şi sufletul omului ca să fie locuinţa Sa, ca să 
locuiască şi să Se odihnească în trup, ca în propria-l casă, având ca mireasă 
frumoasă şi preaiubită sufletul, cel făcut după chipul Său. (...) 

Și, după cum un bărbat adună cu mult zel în casa lui toate bunurile, la fel 
şi Domnul, în trupul şi sufletul nostru, (care sunt) casa Lui, depune şi 
înmagazinează bogăţia cea cerească a Duhului.” (Sf. Macarie Egipteanul, Cele 
cincizeci de omilii duhovniceşti, omilia XLIX, 4, în PSB, vol. 34, pp. 279-280) 


„Dacă ne silim să păstrăm neîntinat templul lui Dumnezeu, vine (şi 


locuieşte) Cel ce a promis să locuiască şi să umble întru noi. Atunci sufletul, 
învrednicindu-se să devină templul lui Dumnezeu, îşi primeşte moştenirea sa.” 

(Sf. Macarie Egipteanul, Alte șapte omilii, Cuvânt despre răbdare şi 
discernământ, 19, în PSB, vol. 34,p. 311) 


„Sfânta Treime locuieşte în sufletul curat (şi o dată cu aceasta) în (om) se 
aşterne bunătatea divină. Locuieşte nu precum este ea, pentru că pe ea n-o poate 
cuprinde nici măcar întreaga zidire, ci după cât îi este omului de folos.” (Sf. 
Macarie Egipteanul, Alte şapte omilii, Cuvânt despre iubire, 28, în PSB, vol. 34, 
p. 334) 


„Pentru aceia, asupra cărora a venit harul Duhului celui dumnezeiesc şi 
în ale căror minţi s-a sălăşluit, Domnul este ca şi suflet.” (Sf. Macarie 
Egipteanul, A/re şapte omilii, Cuvânt despre libertatea minţii, 12, în PSB, vol. 
34, p. 341) 


„(...) s-a scris: Și a scos Moise poporul din tabără, întru întâmpinarea 
lui Dumnezeu. Şi au stat sub muntele Sinai. lar muntele Sinai fumega întreg, 
pentru că Domnul se coborâse pe el în foc. Și se suia fumul ca fumul dintr-un 
Cuptor. Și s-a spăimântat tot poporul foarte. lar sunetele trâmbiţelor, pe măsură 
ce înaintau, se făceau mai tari. Şi Moise grăia. lar Dumnezeu îi răspundea lui 
cu glas (leş., 19, 17-19). Coborârea lui Dumnezeu în munte, e semnul limpede 
că EI nu vine la minţile ce se târăsc pe Jos şi nu voieşte să Se sălăşluiască în cei 
ce au cugetul pământesc şi josnic, ci în cel a cărui minte urcă în sus şi ajungând 
pe vârful cel mai de sus, dispreţuieşte cele pământeşti şi priveşte numai la cele 
de la Dumnezeu.” (Sf. Chiril al Alexandriei, Închinare în Duh şi Adevăr, cartea a 
şaptea, în PSB, vol. 38, p. 225) 


„Şi dacă şi la noi se vede voinţa de-a fi cât mai mult cu cei de aceleaşi 
moravuri, cum nu vom cugeta că este această voinţă şi în Dumnezeu? Căci, fiind 
bun prin fire şi începutul a toată virtutea, Se sălăşluieşte nu în iubitorii răutăţii, 
ci în lucrătorii virtuţii, şi respinge pe cel necurat cu foarte multă dreptate. 
Fiindcă, dacă noi ne străduim să ne curăţim casele de murdărie şi mizerie, de 
este ceva din acestea în ele, ferindu-ne să locuim în ele, oare, Dumnezeul cel 
curat şi Preasfânt nu Se va feri cu atât mai mult de sufletul nostru murdar şi Se 
va depărta de inima acoperită de întinăciunea păcatului? Neîndoielnic că aşa va 
face.” (Sf. Chiril al Alexandriei, Comentariu la Evanghelia Sfântului loan, 
cartea a zecea, Introducere, în PSB, vol. 41, p. 901) 


„Dacă cel ce socoteşte că ceea ce e bun şi excepţional se împărtăşeşte şi 
de firea dumnezeiască (II Pt., 1, 4) şi vrea să aibă locuind în comorile inimii pe 
Tatăl şi Dumnezeul tuturor prin Fiul în Duhul, trebuie să-şi curăţească sufletul şi 
să şteargă întinăciunea răutăţii în toate felurile în care poate, mai bine-zis prin 
toată facerea de bine. Căci atunci se va chema cu adevărat templu al lui 
Dumnezeu, fiindcă EI va locui şi Se va odihni în el, precum s-a scris (| Cor., 3, 

16). Nu va fi asemenea acelui cărturar numit în Evanghelie, care, aşteptând harul 
de la Mântuitorul, se face singur chemat spre urmarea Lui şi, răpindu-şi o atât de 
mare cinste, zice: Învăţătorule, voi urma Ție, oriunde vei merse (Mt., 8, 19). 
Aceluia Domnul 1-a răspuns: Vulpile au vizuini şi păsările cerului cuiburi, Fiul 
Omului însă nu are unde să-și plece capul (Mt., 8, 20). A numit vulpi şi păsări 
ale cerului pe dracii vicleni şi necuraţi şi aceste duhuri din lume şi din văzduh 
care locuiesc în inimile iubitoare de plăceri şi caută împlinirea voilor proprii, 
strâmtorând astfel bietele suflete ale celor ce le primesc, în care Dumnezeu nu 
găseşte nici un loc de odihnă. Căci aceasta înseamnă să-Şi plece capul”*. Să 
curăţim deci de toată murdăria inimile noastre, căci în acest caz Se va sălăşlui 
Dumnezeu în noi şi ne va arăta mai presus de orice ispită diavolească şi ne va 
face fericiți, râvnitori şi părtaşi ai firii Lui dumnezeieşti şi negrăite.” (Sf. Chiril 
al Alexandriei, Comentariu la Evanghelia Sfântului loan, cartea a zecea, 
Introducere, în PSB, vol. 41, p. 902) 


„Dumnezeu nu şade deasupra unui lucru, ci în inima omului. De aceea 
zice Domnul: Să venim şi să poposim în EI (n., 14, 23). Cerul face parte din 
lume, dar omul este deasupra lumii; cel dintâi este parte a lumii, iar cel de-al 
doilea locuitor al cerului, stăpânire a lui Hristos. Cerul este socotit nestricăcios, 
dar trece; omul este socotit stricăcios, dar se îmbracă în nestricăciune. Chipul 
celui dintâi piere, al acestuia din urmă înviază ca un nemuritor.” (Sf. Ambrozie 
al Milanului, Scrisori, scrisoarea a XLIII-a, 8, în PSB, vol. 53, p. 206) 


„(...) Doamne Dumnezeul meu, este ceva în mine care să Te poată 
cuprinde? Oare, în adevăr, cerul şi pământul, pe care le-ai făcut şi în care m-ai 
făcut, Te cuprind? Sau prin faptul că fără de Tine nu ar exista ceea ce există 
urmează că ceea ce există Te cuprinde? Aşadar, fiindcă şi eu exist, de aceea cer 
să fii cu mine, care nu aş exista, dacă Tu nu ai fi în mine. Căci eu nu sunt încă în 
iad, şi Tu eşti acolo. Căci, chiar dacă voi fi coborât în iad, Tu eşti de faţă. 

Nu aş exista, Dumnezeul meu, nu aş exista de loc, dacă Tu nu ai fi în 
mine. Sau, mai degrabă, nu aş exista dacă nu aş fi în Tine, din Care sunt toate, 
prin Care sunt toate, în Care sunt toate (Rom., Il, 13).” (Fericitul Augustin, 
Confessiones - Mărturisiri, cartea 1, II, (2), în PSB, vol. 64, pp. 63-64) 


„ȘI când Te reverşi peste noi, (...) ne ridici, şi nu Te împrăştii, ci ne 
aduni.” (Fericitul Augustin, Confessiones - Mărturisiri, cartea 1, III, (3), în PSB, 
vol. 64, p. 64) 


“5 Tâlcuirea Pr. Stăniloae: Sufletele stăpânite de demoni sunt strâmtorate şi agitate de patimi, 
mişcându-se în închisoarea lipsită de orizont a lor şi neputând oferi un loc de odihnă lui 
Dumnezeu cel infinit, Care le-ar da şi lor odihnă de acele patimi. Hristos, luând loc în ele, Îşi 
pleacă capul, smerindu-Se, dar Se şi poate odihni în starea lor neagitată. (n.s. 1717, p. 902) 

„(...) şi-l place (lui Dumnezeu — n.L.P.) să Se odihnească în acele 
lucruri pe care le iubeşte.” (Fericitul Augustin, Confessiones - Mărturisiri, cartea 
a IV-a, X, (15), în PSB, vol. 64, p. 108) 


„(...) ai binevoit să locuieşti în memoria mea, din care am învăţat să te 
cunosc. Şi de ce caut în ce loc al ei locuieşti Tu, ca şi când acolo ar exista locuri? 
Desigur, Tu locuieşti în ea pentru că îmi amintesc de Tine de când am învăţat să 
te cunosc şi în ea Te găsesc când îmi amintesc de Tine.” (Fericitul Augustin, 
Confessiones - Mărturisiri, cartea a X-a, XXV, (36), în PSB, vol. 64, p. 224) 


„(...) EI toate le umple după măsura harului (Efes., 1, 23) şi toţi se umplu 
de EI, ca nişte mădulare, pe măsura credinţei fiecăruia din cei uniţi cu EL.” (Sf. 
Maxim Mărturisitorul, Epistole, Partea a Doua, Către Prea Cuviosul presbiter 
Marin, 10, în PSB, vol. 81,p. 187). 

DUMNEZEU. VIAŢA SFINTEI TREIMI 


Taina Sfintei Treimi, în general 


„(...) Treimi celei cu adevărat fără de început, deofiinţă, sfântă şi 
împreună-stăpânitoare.” (Origen, Filocalia, Prefaţă, în PSB, vol. 7, p. 301) 


„(...) există o Treime Sfântă şi desăvârşită, teologhisită în Tatăl şi Fiul şi 


Sfântul Duh, neavând nimic amestecat şi nimic străin, din afară”, şi neconstând 


din Creator şi creat, ci fiind toată creatoare şi făcătoare. Persoanele Ei sunt 
asemenea şi nedespărțite prin fire şi una este lucrarea Fi. Căci Tatăl face toate 
prin Fiul în Duhul Sfânt”. Şi aşa se păstrează unitatea Sfintei Treimi'*. Şi aşa 
se propovăduieşte în Biserică un Dumnezeu Ce/ peste toate şi prin toate şi în 
toate (Efes., 4, 6)'%; peste toate ca Tată, ca origine şi izvor; prin toate, prin 


7% 'Tâlcuirea Pr. Stăniloae: E minunat lucru cum a ştiut Biserica de la început să facă să se 
cunoască şi să se păstreze de către popor esenţa învăţăturii lui Hristos, obişnuindu-l să-şi facă 
la nenumărate ocazii semnul sfintei cruci, mărturisind prin aceasta credinţa în Sfânta Treime 
şi în crucea mântuitoare a lui Hristos. (n.s. 93, p. 58) 

751 'Tâlcuirea Pr. Stăniloae: Creaţia nu e pusă cu totul în afara Treimii. Ci ea e pusă de la 
început şi rămâne în Duhul, fără să fie una cu EI, deci cu Treimea. E ceva paradoxal în modul 
de existenţă al creaţiei. Pe de o parte nu face parte din Treime, sau e în afara Ei, pe de alta nu 
e cu totul în afara Ei. Dar creaţia e în mod special în Duhul, căci EI îi comunică ei viaţa din 
puterea lui Dumnezeu. Tatăl e originea ultimă a ei, Fiul e Cel prin care, iar Duhul Cel în care, 
primeşte ea existenţa şi se menţine în ea. De aceea suflarea de viaţă e legată în mod special de 
Duhul. Lucrarea Treimii e una, dar în Tatăl are originea, prin Fiul înfăptuirea, şi în Duhul 
împlinirea. Însă în faza de înfăptuire prin Fiul nu e alta decât cea care porneşte din Tatăl şi se 
desăvârşeşte în Duhul. (n.s. 94, p. 58) 

7% 'Tâlcuirea Pr. Stăniloae: Unitatea Treimii nu se desface nici în relaţia ei cu creaţia. Lumea 
nu e creată şi menţinută de o Persoană dumnezeiască despărțită de celelalte două. La temelia 
creației stă Treimea, în existenţa ei continuată e lucrătoare Treimea; Treimea e imprimată 
creaţiei. În ea se experiază caracterul ei originat (de Tatăl), raționalitatea ei constitutivă (prin 
Fiul) şi viaţa ei (în Duhul). Nici persoana singură nu se poate realiza, nici natura fără persoană 
nu e un vârf al existenţei. lar prin persoană natura e dusă şi ea la o desăvârşire, dar în acelaşi 
timp persoana e cea care poate fi desăvârşită la nesfârşit, ducând şi natura cu sine spre o 
desăvârşire. Dar persoana e în comuniune cu alte persoane. Aceasta arată că la originea lumii 
şi la temelia ei şi în aspiraţia ei stă o comuniune de Persoane. (n.s. 95, pp. 58-59) 

"% 'Tâlcuirea Pr. Stăniloae: Pe Tatăl Îl simte creaţiunea, ca pe Cel peste ea, ca origine, care ca 
atare e dincolo de ea; pe Fiul ca pe Cel prezent în ea şi imprimat în ea prin raționalitatea ei 
constitutivă şi susținătoare; pe Duhul ca pe Cel în ea, ca Cel în care ea se mişcă spre 
desăvârşire. Dar nu poate simţi pe unul fără ceilalți doi. E ceea ce se spune în text în 
continuare. A fi în Duhul e una cu a fi Duhul în mod dinamic în ea. A fi prin Fiul e una cu a fi 
Fiul lucrător prin Duhul în ea. Ea tinde spre desăvârşire prin Duhul în cadrul structurii ei 
susținută de Fiul. (n.s. 96, p. 59) 

Cuvântul, în toate în Duhul Sfânt. E Treime nu numai după nume şi după vorbă 
închipuită, ci întru adevăr şi subzistență '”. Căci precum Tatăl e Cel ce este, așa 
şi Cuvântul Lui e Cel ce este şi Dumnezeu peste toate”. Şi Duhul Sfânt nu e 
nesubzistenţă, ci există şi subzistă cu adevărat'*?.” (Sf. Atanasie cel Mare, 
Epistola întâia către Serapion, Episcopul de Thmuis, împotriva celor care 
hulesc şi spun că Duhul Sfânt este creatură, XXVIII, în PSB, vol. 16, pp. 58-59) 


„(...) Biserica universală nu-L cugetă (pe Duhul Sfânt — n.L.P.) mai mic 
decât pe Aceştia, ca să nu cadă în rândul iudeilor celor asemenea lui Caiafa şi să 
se facă asemenea lui Sabelie; nici nu-şi închipuie mai mulți decât Aceştia, ca să 
nu se rostogolească în mulţimea de zei a elinilor'*. Şi că aceasta este credinţa 
Bisericii, poţi afla din aceea că Domnul, trimițând pe apostoli, a pus-o pe ea 
Treimea, ca temelie Bisericii, zicând: Mergând, învăţaţi toate neamurile, 
botezându-le în numele Tatălui şi al Fiului şi al Sfântului Duh (Mt., 28, 19). lar 
apostolii, mergând, aşa au învăţat. Şi aceasta este propovăduirea întregii Biserici 
de sub cer.” (Sf. Atanasie cel Mare, Epistola întâia către Serapion, Episcopul de 
Thmuis, împotriva celor care hulesc şi spun că Duhul Sfânt este creatură, 
XXVIII, în PSB, vol. 16, p. 59) 


„(...) ştiind sigur că dreptarul vieţii binecredincioase din voi e rezemat 
în dreapta dogmă a credinţei, având dumnezeirea fericitei şi veşnicei Treimi 
neschimbată nicidecum în nimic, ci cugetată şi închinată într-o singură ființă, 
într-o singură slavă, în aceeaşi voinţă, în trei ipostasuri ...” (Sf. Grigorie de 


0 Tâlcuirea Pr. Stăniloae: E Treime întrucât fiinţa cea una subzistă în mod real în cele trei 
Persoane. (n.s. 97, p. 59) 

1 Tâlcuirea Pr. Stăniloae: Nu numai Tatăl e peste toate, sau Stăpân peste toate, deci deasupra 
tuturor, transcendent tuturor, nu în aşa fel că cele create nu pot fi despărțite de EI; ci aşa este şi 
Fiul şi Duhul. Dar Tatăl mai e peste toate şi în sensul de origine a lucrării creatoare, 
susținătoare şi desăvârşitoare. Însă lucrarea aceasta nu e alta decât a Fiului, ci ea se arată 
eficient prin Fiul. Deci şi Fiul este peste toate, ca Cel prin care se săvârşeşte orice lucrare 
pornită din Tatăl, nefiind produs al acestei lucrări. (n.s. 98, p. 59) 

* Tâlcuirea Pr. Stăniloae: Biserica cunoaşte pe Duhul ca subzistent, deci ca ipostas, sau ca 
persoană, nu ca putere nesubzistentă, sau neipostatică. (n.s. 98a, p. 59) 

”% Tâlcuirea Pr. Stăniloae: Dacă ar fi Dumnezeu mai mult de trei Persoane, n-ar fi un singur 
Dumnezeu, ci mulți zei. Tatăl n-ar fi concentrat cu toată iubirea Lui spre un Fiu unic şi nici n- 
ar fi unit cu EI exclusiv în Duhul Sfânt. O iubire îndreptată spre mulți fii nu mai prezintă un 
Tată concentrat într-o iubire absolută spre un unic Fiu şi nici unul din fu cei mulţi, sau din 
nepoți, n-ar avea iubirea absolută a unicului Fiu. Aceasta ar însemna că fiecare din ei e la 
rândul său tată al altui fiu. Iubirea indirectă a tatălui spre fiul fiului nu mai are caracterul 
absolut. Unitatea lui Dumnezeu se menţine, odată cu unitatea vie şi iubitoare, numai dacă 
Dumnezeu e un singur Tată al unui singur Fiu, iar bucuria Tatălui de Fiul şi a Fiului de Tatăl e 
participată de o singură Persoană, căreia i-o împărtăşeşte fiecare din Cei doi. Chiar în 
realitatea supremă socotită dumnezeu totul s-ar relativiza şi el n-ar mai putea fi socotit ca 
origine, susţinere şi dinamică supremă a existenţei şi iubirii, care are în Sine viaţa şi iubirea. 
(n.s. 99, p. 59) 

Nyssa, Despre rânduiala cea după Dumnezeu (a vieţii) şi despre nevoința cea 
adevărată, în PSB, vol. 29, p. 456) 


„(...) mintea omului poate ajunge, e drept, într-o mică măsură, să-şi facă 
o idee tainică despre învăţătura cunoaşterii lui Dumnezeu, dar desigur fără a 
putea tălmăci în cuvinte şi adâncimea inexprimabilă a tainei acesteia şi fără să 
poată explica în ce chip un lucru se poate şi număra şi în acelaşi timp se sustrage 
numărătoarei, apare ca separat şi totuşi e conceput în unitate, e divizat cu privire 
la persoane, dar nu se poate diviza în fiinţă.” (Sf. Grigorie de Nyssa, Marele 
cuvânt catehetic sau despre învăţământul religios, cap. 2, în PSB, vol. 30, p. 
291) 


„Cine poate înţelege Treimea cea atotputernică? Şi totuşi cine nu 
vorbeşte despre ea, dacă vorbeşte despre ea? Rar este sufletul care atunci când 
vorbeşte despre Treime ştie ce vorbeşte. Şi se ceartă, se luptă, şi nimeni fără o 
pace lăuntrică nu vede acea viziune. 

Aş vrea ca oamenii să cugete aceste trei lucruri în ele însele. Cu totul 
altceva sunt aceste trei lucruri decât acea Treime, dar le spun ca ei să se exercite 
şi să dovedească şi să simtă cât de departe sunt. 

Susţin, încă, că aceste trei lucruri sunt: a fi, a cunoaşte, a vol. Căci cu 
sunt şi ştiu şi voiesc, eu sunt ştiind şi voind şi ştiu că eu sunt şi că vreau să ştiu şi 
să fiu. 

Aşadar, să vadă, cine poate, în aceste trei lucruri cât de nedespărțită este 
viaţa şi o singură viaţă şi o singură minte şi o singură fiinţă, cât, în sfârşit, este 
de nedespărțită deosebirea şi totuşi este o deosebire. Fiecare este desigur de faţă 
cu sine însuşi; să-şi încordeze atenţia spre sine însuşi şi să vadă şi să-mi spună 
(Ter; 142): 

Dar când va fi găsit ceva în acestea şi-mi va spune, să nu creadă că a şi 
găsit ceea ce este neschimbător asupra acestor trei, şi să ştie fără schimbare şi să 
voiască fără de mutare. Dar cine ar putea cugeta uşor dacă din cauza acestor trei 
şi în ele este Treimea, sau dacă în fiecare sunt aceste trei, sau dacă cele trei sunt 
ale fiecăruia, sau dacă este şi una şi alta în moduri minunate, simplu şi multiplu, 
fiindu-şi sie un scop infinit, în care este şi care este sieşi cunoscut, şi-i este de 
ajuns sieşi, fără de schimbare şi chiar acest lucru însuşi, prin îmbelşugata 
măreție a unității? Cine ar putea-o spune în vreun mod? Cine ar putea-o rosti cu 
îndrăzneală în orice mod?” (Fericitul Augustin, Confessiones - Mărturisiri, 
cartea a XIII-a, XI, (12), în PSB, vol. 64, p. 293) 


Expunere de credinţă în Sfânta Treime 


„(...) (există) o Treime desăvârşită, Care nu se desparte, nici nu se 

deosebeşte prin slavă, veşnicie şi putere. 

pentru că în Treime nu este nimic creat, nici inferior, nici nu 

este adăugat ceva care mai înainte n-a existat şi s-a introdus ulterior. 

Fiul n-a fost lipsit vreodată de Tatăl, 

nici Duhul Sfânt de Fiul, ci totdeauna 

Treimea a fost aceeaşi şi neschimbată'”.” (Sf. Grigorie Taumaturgul, 
Discursul adresat lui Origen — Expunere de credinţă, în PSB, vol. 10, p. 38) 


„Credeţi în Tatăl, în Fiul şi în Duhul Sfânt. Nu trădaţi această comoară! În 
Tatăl, Care e începutul a toate; în Fiul, Cel Unul-Născut; născut din Tatăl, 
Dumnezeu adevărat, desăvârşit din Cel desăvârşit; Icoana cea vie, Care reflectă 
în EI pe Tatăl întreg; în Duhul Sfânt, Care-şi are existenţa din Tatăl, fiind izvorul 
sfințeniei, Putere dătătoare de viaţă, Har care desăvârşeşte, prin Care omul e 
înfiat şi ceea ce era muritor devine nemuritor, unit cu Tatăl şi cu Fiul în toate, în 
mărire şi în veşnicie, în putere şi în împărăție, în stăpânire şi în dumnezeire, cum 
mărturiseşte şi tradiția Sfântului Botez”. (Sf. Vasile cel Mare, Epistole, epistola 
105, în PSB, vol. 12, p. 286) 


Treimea cea de o Fiinţă şi în trei Ipostasuri 


„Fericitul martir Dasius a răspuns: 

— Eu mărturisesc că sunt creştin, precum am mărturisit adeseori, şi nu 
mă supun nimănui altuia, decât Unuia, curatului şi veşnicului Dumnezeu, Tatăl, 
Fiul şi Sfântul Duh, Cel în trei nume şi fețe, dar de o singură ființă””. Iată, 
pentru a treia oară mărturisesc cu glasul credinţa în Sfânta Treime, pentru că, 
întărit fiind printr-Însa, biruiesc şi nimicesc îndată nebunia diavolului.” (Actele 
martirice, Martiriul Sfântului Dasius, VIII, 2, în PSB, vol. 11, p. 249) 


7 Tâlcuirea Pr. Constantin Corniţescu: Această expunere de credinţă este unul dintre cele mai 
vechi simboale. Însăşi scurtimea pledează pentru vechimea lui. Se referă doar la persoanele 
Sfintei Treimi, la relațiile dintre ele şi este perfect ortodox. Antichitatea creştină cunoaşte 
multe astfel de simboale. Ele au stat la baza simbolului niceo-constantinopolitan. În legătură 
cu istoria şi importanţa lor, a se vedea studiile: CP Caspari, Alte und neue Quellen zur 
Geschichte des Taufsymbols und der Glaubensregel, în rev. Christiana 1879, p. 25-64; L. 
Froidevaux, Les symboles, în rev. Recherches de Science Religieuse 19, 1929, p. 193-247. 
(n.s. 16, p. 37) 

7% Vorbind despre Dumnezeu Cel Unul în fiinţă şi în trei Ipostasuri, Sfântul Grigorie Palama, 
acest mare bărbat al Bisericii noastre şi neîntrecut apărător al Ortodoxiei, exclamă: Unul este 
Dumnezeu înainte de toate, şi peste toate, şi întru toţi şi mai presus de Tot, adorat de noi în 
Tatăl, în Fiul şi în Sfântul Duh, şi în care noi credem: Monadă în Triadă, şi Triadă unită în 
Monadă în chip neamestecat şi împărțită fără separare: Monada însăşi şi Triada 
Atotputernică sunt egale (Mărturisirea credinţei ortodoxe, P.G., CLI, col. 763). — n.L.P, 

„(...) cel care afirmă că Tatăl, Fiul şi Duhul Sfânt sunt o singură fiinţă în 
mai multe persoane, dar care nu admite pentru cele trei persoane decât un singur 
ipostas, ce altceva face decât să nege existenţa din veci a Fiului Cel Unul- 
Născut? El mai neagă totodată şi venirea Lui ca Mântuitor între oameni, la fel şi 
coborârea Lui la iad, precum şi învierea şi judecata pe care o va face la sfârşit. 
Sabelios mai neagă totodată şi orice lucrări personale ale Duhului Sfânt”. (Sf. 
Vasile cel Mare, Epistole, epistola 210, III, în PSB, vol. 12, p. 431) 


„Şi sunt una (Tatăl şi Fiul - n.L.P.) nu în sensul că ceea ce e una se 
împarte în două dar rămânând totuşi una”. Nici pentru că una are două nume, 
încât acelaşi să fie odată Tatăl şi altădată Fiul. Aceasta cugetând-o Sabelie, a fost 
judecat ca eretic. Ci sunt două, pentru că Tatăl este Tatăl şi nu este tot EI Fiu; şi 
Fiul e Fiu. Şi nu e tot EI Tată. Dar firea e una. Căci Născutul nu e neasemenea 
Născătorului. Ci e Chipul Lui şi toate ale Tatălui sunt ale Fiului. De aceea nici 
nu e Fiul alt Dumnezeu. Căci nu s-a inventat din afară; pentru că în acest caz ar 
fi mulți dumnezei, cugetându-se o dumnezeire străină de a Tatălui. Căci deşi 
Fiul este ca născut altul, ca Dumnezeu este acelaşi. Şi una sunt EI şi Tatăl prin 
însuşirile şi proprietățile comune ale ființei şi prin identitatea unei unice 
dumnezeiri, precum s-a zis înainte. Căci şi strălucirea este lumină, nu a doua faţă 
de soare, nici altă lumină, nici prin împărtăşirea de ea. Ci toată e născuta ei 
proprie. lar această strălucire născută este în mod necesar o unică lumină cu 
soarele şi n-ar putea spune cineva că ele sunt două lumini, ci sunt două ca soare 
şi ca strălucire, dar una este lumina din soare ce luminează prin strălucire cele de 
pretutindeni. Astfel dumnezeirea Fiului este totodată a Tatălui. De aceea e şi 
neîmpărțită. Şi aşa este un singur Dumnezeu şi nu este altul afară de EI. Astfel 
Ei fiind doi, dar dumnezeirea fiind una şi aceeaşi, aceleaşi se spun despre Fiul, 
câte se spun şi despre Tatăl, fără să 1 se spună Fiului Tată.” (Sf. Atanasie cel 
Mare, Trei cuvinte împotriva arienilor, Cuvântul al Treilea împotriva arienilor, 
IV, în PSB, vol. 15, pp. 328-329) 


„(...) Treimea e nedespărțită şi dumnezeirea Ei este una şi Unul este 
Dumnezeu peste toate şi prin toate şi în toate. 

Aceasta e credinţa Bisericii universale.” (Sf. Atanasie cel Mare, Despre 
Sfântul Duh, Epistola aceluiaşi către acelaşi episcop Serapion, VI, în PSB, vol. 
16, p. 85) 


„„Și Cuvântul era la Dumnezeu. Minunează-te de preciziunea fiecărui 
cuvânt! N-a spus: În Dumnezeu era Cuvântul, ci: la Dumnezeu, ca să arate 
deosebirea ipostazei. N-a spus: în Dumnezeu, ca să nu ne dea prilej să se 
confunde ipostaza. Rea este şi hula acelora care caută să amestece pe toate, 


"* Tâlcuirea Pr. Stăniloae: Nu e una care să se împartă în două părți uniforme ce pot să se 
adune iarăşi într-una. (n.s. 2, p. 328) 

care spun că Tatăl şi Fiul şi Sfântul Duh sunt o singură persoană şi că ar fi 
numai nume diferite date uneia şi aceleiași fiinţe'”. Rea şi nu mai puţin de 
evitat este şi necredinţa acelora care hulesc, spunând că Fiul lui Dumnezeu nu 
este asemenea, după ființă, lui Dumnezeu şi Tatălui'*%.” (Sf. Vasile cel Mare, 
Omilii şi cuvântări, omilia a XVI-a, IV, în PSB, vol. 17, p. 518) 


„Dacă Fiul n-ar avea fire asemănătoare cu a Tatălui, atunci cum mai 
poate fi vorba de unitatea chipului când se aplică la persoane diferite? Căci Cel 
care a spus: să facem om după chipul Nostru şi a dat să se înţeleagă prin aceste 
cuvinte că însăşi Sfânta Treime este cea care s-a exprimat, în formă plurală, 
atunci desigur n-ar fi folosit oare o exprimare la forma singulară dacă 
prototipurile n-ar fi întru totul asemănătoare întreolaltă? Dacă persoanele 
treimice n-ar fi întru totul asemănătoare, atunci ar fi fost cu neputinţă ca în om 
să se facă o singură reproducere a acelora trei, mai mult, dacă ar fi fost vorba de 
o deosebire de natură între cele trei persoane, atunci de bună seamă că s-ar fi 
creat şi chipuri diferite şi anume cu însuşirile deosebitoare ale fiecărei persoane. 
Or, fiindcă e vorba numai de un singur chip, pe când modelul dimpotrivă nu-i 
unul singur, atunci cine ar fi atât de nesocotit încât să nu recunoască cum că cele 
care se aseamănă cu una, fără îndoială că trebuie să se asemene şi întreolaltă? 
Poate că tocmai pentru a nu se ivi vreun cuvânt de ocară s-a spus încă de la 
facerea omului: să facem om după chipul Nostru şi după asemănarea Noastră. 
(Fac., 1, 26).” (Sf. Grigorie de Nyssa, Despre facerea omului, cap. VI, în PSB, 
vol. 30, p. 25) 


„(...) deci identitatea de acţiune în Tatăl, în Fiul şi în Duhul Sfânt arată 
limpede absoluta asemănare de natură.” (Sf. Grigorie de Nyssa, Epistola despre 
Sfânta Treime către mai marele doctorilor, Eustahe, cap. I, în PSB, vol. 30, pp. 
434-435) 


„Dar nici nu contragem firea Dumnezeirii în chip iudaic numai la 
Dumnezeu şi Tatăl Cel Unul, ci o lărgim în Treimea Sfântă şi de o fiinţă. Totuşi 
deosebind-o în calitatea persoanelor şi însuşirea ipostaselor, contragem iarăşi pe 
Dumnezeu într-unul, pentru identitatea fiinţei; şi Lui îi vom sluji, Lui ne vom 
închina, chemând pe Tatăl şi pe Fiul şi pe Sfântul Duh. Căci zice: Să nu-ţi fie ţie 
alți dumnezei afară de Mine. Şi iarăşi: Domnului Dumnezeului tău te vei închina 
şi Lui singur îi vei sluji (Deut., 10, 20; Mt., 4, 10). lar de vreme ce unul este 
Dumnezeu Tatăl; unul Domnul, Fiul; unul Duhul Sfânt Cel purces, nici pe 
Dumnezeul Cel unul nu-L vom scoate din domnie, nici pe Cel cu adevărat şi 
prin fire Domn, nu-L vom lipsi de a fi Dumnezeu. Căci ţine numaidecât de 
Dumnezeirea cea prin fire domnia şi iarăşi de domnia cea adevărată, slava 


"7 Tâlcuirea Pr. D. Fecioru: Ca ereticii sabelieni (n.s. 14, p. 518) 
* Tâlcuirea Pr. D. Fecioru: Ca ereticii arieni, ramura anomeilor (n.s. 15, p. 518) 


329 


Dumnezeirii'*.” (Sf. Chiril al Alexandriei, Închinare în Duh şi Adevăr, cartea a 
şasea, în PSB, vol. 38, p. 179) 


„(...) trebuie să credem că din funţa lui Dumnezeu Tatăl a ieşit prin 
naştere adevărată Fiul, ca Dumnezeu adevărat din Dumnezeu adevărat, sau S-a 
născut nu pentru a fi de o fire străină şi de alt neam, ci spre a fi ființial ceea ce se 
înţelege că este şi Tatăl, afară numai de-a fi Tată. Fiind împreună numărat şi unit 
cu ei, Sfântul Duh, avem o unică dumnezeire adevărată şi prin fire, închinată în 
Treimea cea deofiinţă. 

(...) ne-am botezat în Tatăl şi Fiul şi Sfântul Duh şi nu spunem că 
credinţa ne este în trei dumnezei, ci într-o unică dumnezeire, închinată în 
Treime.” (Sf. Chiril al Alexandriei, Despre Sfânta Treime, cuvântul III, în PSB, 
vol. 40, pp. 98-99) 


„Readu-ţi în amintire cele ce le-am spus adineauri despre Sfânta şi cea 
deofiinţă Treime. Căci am spus că sunt trei ipostasuri distincte şi în unire între 
ele, ca într-o unică fire a dumnezeirii şi a fiecărui 1postas în particular. Căci se 
mişcă întreaga fiinţă şi în mod special prin fiecare.” (Sf. Chiril al Alexandriei, 
Despre Sfânta Treime, cuvântul VI, în PSB, vol. 40, pp. 264-265) 


„(...) firea cea mai presus de toate este simplă şi necompusă, dar 
lărgindu-se în proprietăţile ipostasurilor şi în deosebirile Persoanelor şi numelor, 
se dilată în Sfânta Treime, dar unitatea după fire şi identitatea neschimbată o 
adună Dumnezeu cel Unul, ca nume şi ca realitate, în aşa fel, că în fiecare 
ipostas se cugetă firea întreagă la care se adaugă ceea ce-l este propriu, 
înțelegând ceea ce se referă la ipostas. Căci rămâne fiecare ceea ce este într-o 
unitate de fire cu celelalte şi acelea o îmbogăţesc în propria fire”*.” (Sf. Chiril al 
Alexandriei, Despre Sfânta Treime, cuvântul VII, în PSB, vol. 40, p. 285) 


” Tâlcuirea Pr. Stăniloae: Tatălui îi zicem Dumnezeu, Fiului Domn. Duhului Sfânt, Sfânt 
Purcezător. Dar prin aceasta nu lipsim pe Tatăl de domnie, nici pe Fiul şi pe Duhul Sfânt de 
Dumnezeire. Sunt trei Persoane, dar un singur Dumnezeu şi de aceea i se cuvine o singură 
închinare. Nu ne închinăm Tatălui despărțindu-L de Fiul, nici Fiului despărțindu-L de Tatăl. Şi 
pe nici unul de Duhul Sfânt, cum nici pe Duhul Sfânt de ei. De aceea au şi o singură slavă. 
Nu-L contragem pe Dumnezeu necunoscându-L în cele trei Persoane. Deci este o viaţă largă 
în EI, sau o viaţă a iubirii. Dar nici nu împărțim unitatea fiinţei şi vieţii Lui. E lărgimea iubirii 
între Persoane în unitate şi unitatea desăvârşită în lărgimea iubirii între Persoane. (n.s. 188, p. 
179) 

75 Tâlcuirea Pr. Stăniloae: Firea dumnezeiască cea una şi simplă se lărgește interior în cele 
trei ipostasuri, dar rămâne şi una în fiecare ipostas şi în toate trei. Simplitatea şi bogăţia 
nesfârşită în adâncime, unitatea în ființă şi deosebirea în ipostasuri se împacă arătând marea 
taină a supremei şi infinitei existenţe. Cu cât e mai mare iubirea, cu atât e mai reală deosebirea 
ipostasurilor, dar şi unitatea de fiinţă. Tatăl Îşi trăieşte lărgirea în Fiul, dar ÎL trăieşte şi 
desăvârşit în unitate cu El. Existenţa supremă nu e nici izolată, nici o mulțime despărțită. (n.s. 
405, p. 285) 

„(...) dacă Tatăl fund unicul Dumnezeu, Dumnezeu este şi Fiul şi dacă 
Fiul fiind unicul Domn, Domn este şi Tatăl”. Aflându-Se ca Unul în Amândoi 
Sfântul Duh, mintea credincioşilor va merge drept la adevăr şi se va împărtăşi de 
înţelegerea dreaptă, socotindu-L şi pe El ca Dumnezeu. Căci pentru identitatea 
în fiinţă Domn şi Dumnezeu este şi Duhul.” (Sf. Chiril al Alexandriei, Despre 
Sfânta Treime, cuvântul VII, în PSB, vol. 40, p. 293) 


„Fiul este de-o-fiinţă cu Tatăl, şi Tatăl, cu Fiul. De aceea au o asemănare 
desăvârşită, în aşa fel că Tatăl se vede în Fiul şi Fiul, în Tatăl şi Unul străluceşte 
în Celălalt, cum spune Însuşi Fiul: Cel ce Mă vede pe Mine vede pe Tatăl Meu şi: 
Eu Sunt întru Tatăl şi Tatăl întru Mine (In., 14, 9; 10)'*. Dar, deşi Fiul este în 
Tatăl, are iarăşi în Sine pe Tatăl. Căci EI, precum am spus înainte, poartă 
întocmai chipul Celui ce L-a născut; dar numaidecât, iarăşi, Cel din Care este EI 
zugrăveşte în Sine pe Cel ce L-a născut. Dar prin faptul că există (ca 1postas) în 
mod propriu, Fiul nu Se va păgubi şi nici Tatăl nu va pierde subzistenţa de Sine. 
Căci nici marea asemănare nu va pricinui vreo confundare a ipostasurilor, încât 
să se înţeleagă unul ca număr Tatăl, Care a născut, şi Fiul, Cel născut din EI. În 
Amândoi se va mărturisi identitatea firii, dar fiind proprie Fiecăruia, ca şi Tatăl să 
se înţeleagă cu adevărat Tată, şi Fiul, Fiu. lar numărându-Se şi mărturisindu-Se 
împreună Sfântul Duh, Sfânta şi închinata Treime va avea plinătatea Ei.” (Sf. 
Chiril al Alexandriei, Comentariu la Evanghelia Sfântului loan, cartea întâi, cap. 
2, în PSB, vol. 41, p.25) 


7! Tâlcuirea Pr. Stăniloae: Dacă Tatăl este unicul Dumnezeu, Fiul Lui trebuie să fie şi El 
Dumnezeu. Şi dacă Fiul este Unicul Domn, Domn trebuie să fie şi Tatăl Lui. Deci nu pot fi 
doi Dumnezei şi doi Domni. Tatăl fiind Unicul Dumnezeu, Fiul Lui nu poate fi alt Dumnezeu. 
şi Fiul fiind Unicul Domn, Tatăl Lui nu poate fi alt Domn. Sunt desăvârşit uniţi în dumnezeire 
şi domnie. (n.s. 418, p. 293) 

'5 'Tâlcuirea Pr. Stăniloae: Din Unul străluceşte Celălalt, sau Unul Îl face pe Celălalt să 
strălucească din Sine. Chiar între oameni are loc aceasta, mai ales între cei ce se iubesc. Unul 
nu se poate gândi la sine, fără să-l vadă în sine pe celălalt, sau fără să se vadă în el întipărirea 
celuilalt. Nici o persoană nu poate fi despărțită total de altele. Nici una nu e întreagă într-o 
izolare totală. Într-un fel, una este în alta, totuşi fiecare reflectă altă persoana în modul ei 
propriu. Aşa şi Tatăl e reflectat sau străluceşte în Fiul, în calitatea Lui de Fiu, şi Tatăl reflectă 
sau face să strălucească pe Fiul în Sine, în calitatea Lui de Tată. La Ei, Unul este deplin în 
Celălalt. Fiecare Persoană e unică, dar şi unită cu Celelalte. Şi chiar în această unire se arata 
unicitatea Fiecăreia. Deci nu numai Fiul este întru Tatăl, ci şi Tatăl întru Fiul. Fiul îl arată în 
Sine pe Tatăl ca Tată, şi Tatăl, pe Fiul ca Fiu. Unitatea între persoane nu e o unitate care le 
uniformizează. Această unire şi distincţie între persoane o susţine şi cuvântul uneia față de 
cealaltă, căci prin cuvânt se arată persoana în legătură cu alta. De aceea Sfântul Chiril, 
descriind această legătură între Tatăl şi Fiul, subînţelege pe Fiul drept Cuvânt, chiar dacă Îi 
spune mai mult Fiu. Fiind Unul-Născut din Tatăl, e Cel mai intim Cuvânt al Tatălui. Prin 
aceasta Fiul Se arată cel mai desăvârşit unit cu Tatăl fără confundare. (n.s. 27, p. 25) 

„Nu sunt unul şi acelaşi Tatăl şi Fiul, ci Fiecare are un ipostas propriu şi 
Se văd Unul în Altul, după identitatea fiinţei, deşi e Unul din Altul, adică Fiul din 
Tatăl. 

Altul. Eu şi Tatăl una suntem (n., 10, 30) a spus Mântuitorul, ca Cel ce Se ştia 
şi pe Sine şi pe Tatăl subzistând (ca ipostasuri) în mod deosebit. lar dacă adevărul nu 
e acesta, de ce, nedând unităţii ceea ce i se cuvine, a spus: Fu şi Tatăl una 
suntem?" Punând la plural ceea ce spune, e vădit că respinge părerea ereticilor. 
Căci nu se spune cu dreptate suntem despre Unul singur. 

Altul. Despre crearea omului se dă cuvântul lui Dumnezeu: Să facem pe om, 
care continuă: după chipul şi asemănarea Noastră (Fac., l, 26). Dacă Sfânta 
Treime s-ar reduce, ca să zic aşa, la numărul unu, şi eretici lipsesc pe Tatăl şi pe 
Fiul de subzistenţa proprie, cine este Cel ce zice către Altul: Să facem pe om după 
chipul şi asemănarea Noastră? Dacă ar fi aşa, ar fi trebuit să zică, precum zic aceia 
aiurind: Să facem pe om după chipul şi asemănarea Mea. Dar, nespunând aşa, ci 
înfățişând facerea la numărul plural, şi adăugând la să facem, după chipul Nostru, 
scriitorul Bibliei arată cu voce mare în Sfânta Treime un număr care depăşeşte 
unitatea. 

Altul. Dacă Fiul este strălucirea Tatălui, ca Lumină din Lumină, cum nu € 
altul decât Tatăl, ca ipostas propriu? Căci Cel ce luminează prin strălucire e altul decât 
cel din Care are strălucirea şi nu are strălucirea de la Sine Însuşi. 

Altul. Fiul, arătându-Se pe Sine ca fiind din fiinţa lui Dumnezeu- Tatăl, zice 
iarăşi: Eu am ieşit şi vin de la Tatăl. Și iarăşi Mă întorc la Tatăl (n., 16, 28). Cum 
deci nu ne va convinge toată raţiunea să înțelegem că e altul, prin ipostas şi număr, 
cel ce a provenit din cineva, decât acela din care a provenit? Deci nu e adevărat 
ceea ce spun potrivnicil. 

Altul. Suntem îndreptăţiți să credem în Dumnezeu-Tatăl şi în Fiul Unul- 
Născut şi în Sfântul Duh. De aceea şi Mântuitorul însuşi porunceşte ucenicilor 
Săi, zicând: Mergând, învăţaţi toate neamurile, botezându-i pe ei în numele Tatălui 
şi al Fiului şi al Sfântului Duh (Mt., 28, 19). Dacă deosebirea numelor nu ne aduce 
nimic spre înţelegere, iar spunând cineva Tatăl, înţelege pe Fiul, şi, numindu-L pe 
Fiul, pomeneşte pe Tatăl, de ce nu a poruncit ca cei ce cred să fie botezați mai 
degrabă în unitate, decât în Treime? De vreme ce numărul firii divine se ridică la 
trei, e vădit tuturor că Fiecare dintre cei numărați este în ipostasul propriu. Dar 
fiindcă nu Se disting deloc după fire, au la bază o unică Dumnezeire şi Li se 
cuvine aceeaşi închinare. 

Altul. Din mânia lui Dumnezeu au fost arse cetăţile sodomiţilor, cum zice 
dumnezeiasca Scriptură. lar explicând cum a venit peste ei mânia dumnezeiască şi 
descriind limpede modul pierzaniei, zice: A plouat Domnul peste Sodoma foc şi 
pucioasă din cer de la Domnul (Fac., 19, 24), fiindcă şi aceasta e o parte a paharului 
foarte cuvenită celor ce obişnuiesc să păcătuiască. Deci care Domn aduce focul şi 
arde cetăţile Sodomei? E vădit că Tatăl, lucrând toate prin Fiul, Care e puterea şi 


753 Tâlcuirea Pr. Stăniloae: De ce, afirmând unitatea, a mai vorbit de El şi de Tatăl ca 
deosebiți? (n.s. 29, p. 26) 

braţul Lui; Acesta e Cel ce a trimis focul peste sodomiţi. Când deci Domnul trimite 
focul de la Domnul, cum nu e altul, subzistând în mod propriu, Tatăl decât Fiul şi, 
iarăşi, Fiul, decât Tatăl? Căci ce se indică prin Unul din Unul? 

Altul. Mişcat de duhul proorocesc şi preştiind prin el cele viitoare, fericitul 
Psalmist a cugetat că neamul omenesc nu se poate mântui altfel decât prin 
arătarea Fiului lui Dumnezeu, Care poate să preschimbe toate uşor în ceea ce 
voleşte. De aceea, se ruga să fie trimis la noi Fiul, ca Cel ce singur poate să 
mântuiască pe oameni, ajunşi sub mâna şi tirania diavolească. De aceea a şi spus 
către Tatăl: Zrimite lumina Ta şi adevărul Tău (Ps., 42, 3)'*. lar care este lumina şi 
care e adevărul, ascultă pe Însuşi Fiul, Care zice: Eu sunt Lumina şi Eu sunt 
Adevărul (In. 8, 12; 14, 6). lar dacă se trimite la noi Lumina şi Adevărul Tatălui, 
adică Fiul, nu e Acesta decât Tatăl, ca Cel ce subzistă în mod propriu, deşi e una cu 
EI prin identitatea fiinţei? Căci dacă nu e aşa, ci, cum socotesc unii, sunt Unul şi 
Acelaşi Tatăl şi Fiul, de ce nu şi-ar fi făcut purtătorul de duh Psalmistul altul modul 
rugăciunii? De ce n-a zis: Vino la noi, lumină şi adevăr?. Dar fiindcă zice: Trimite 
la noi, e vădit că ştia pe Unul ca trimiţător şi pe Altul ca trimis. lar modul trimiterii 
trebuie înţeles în chip potrivit cu Dumnezeu. 

Altul. Dumnezeieştile Scripturi spun că prin Fiul s-au făcut toate, cele 
văzute şi cele nevăzute, cele din cer şi cele de pe pământ. Şi, crezând astfel, am 
intrat în gândurile drepte şi în dogmele adevăratei credinţe noi, închinătorii 
adevărului. Deci să cercetăm expresia prin Fiul şi să aflăm ce înţeles ne aduce ea. 
Este vădit că ea ne convinge să înțelegem ca pe Altul pe Cel ce face şi lucrează şi ca 
pe Altul pe Cel prin Care lucrează toate. Căci expresia prin Fiul ne înfăţişează două 
Persoane. Astfel, să spună în ce mod se afirmă că e Unul după număr şi în calitatea 
Lui când se vorbeşte de facere, iar cuvintele prin Fiul nu arată cu adevărat pe un 
Altul împreună-cugetat şi împreună-lucrător? Cei ce cugetă contrariul nu pot să 
răspundă nicidecum. Deoarece înseşi dumnezeieştile Scripturi vestesc că Tatăl a 
lucrat toate prin Fiul, şi noi socotim că şi Acela a lucrat. Deci, cum nu e necesar să 
înțelegem pe Tatăl ca subzistând ca atare în mod deosebit, iar pe Fiul de asemenea, 
fără ca prin aceasta să se nege că Sfânta Treime se vede în identitatea fiinţei?” 
(Sf. Chiril al Alexandriei, Comentariu la Evanghelia Sfântului loan, cartea întâi, 
cap. 2, în PSB, vol. 41, pp. 26-28) 


„Nu numai că Cuvântul era la Dumnezeu, ci şi că era Dumnezeu. Pentru 
că, prin faptul că era la Dumnezeu, să se vadă că e Altul decât Tatăl şi să se 
creadă că Fiul există într-un ipostas propriu şi de Sine, iar prin faptul că e 


75 Tâlcuirea Pr. Stăniloae: Numai o Persoană dumnezeiască poate scăpa pe oameni de sub 
stăpânirea diavolului, susținătorul puternic al răului. Numai o Persoană atotputernică poate 
scăpa persoanele omeneşti de forţa răului, al cărui ultim rezultat e moartea. Nu o lege, nu o 
esenţă poate face aceasta. Căci ea se repetă la fel. Dar numai un Dumnezeu Care e Fiu, poate 
să ne inspire dragostea de fii faţă de o altă Persoană supremă şi atotbună, Care e Tatăl. Toţi cei 
ce negau pe Hristos ca Fiu al lui Dumnezeu cădeau în credinţa într-un Dumnezeu 
monopersonal, Care nu ne poate întări cu dragostea Lui față de Dumnezeu, venind lângă noi şi 
făcându-Se ca noi. (n.s. 30, p. 27) 

Dumnezeu, să se înţeleagă că e de o fiinţă cu EI şi din EI; din fiinţa Lui după 
fire, fiindcă e şi El Dumnezeu şi a provenit din Dumnezeu. Căci e cu neputinţă 
să fie o unică Dumnezeire, mărturisită de toţi, dacă Sfânta Treime nu urcă la 
identitatea firii, arătându-ne astfel raţiunea cea una a Dumnezeirii '”.” (Sf. Chiril 
al Alexandriei, Comentariu la Evanghelia Sfântului loan, cartea întâi, cap. 3, în 
PSB, vol. 41, p. 29) 


„(...) pe Tatăl, iarăşi, (ÎL vedem subzistând — n.L.P.) în Fiul, ca în Cel 
născut din EI şi de o fiinţă cu EI, de o fire comună, fiind şi cugetându-Se distinct 
numai prin ceea ce este EI altfel. Căci Tatăl rămâne ceea ce este, chiar dacă 
există prin fiinţa comună în Fiul, precum spunem că soarele există în strălucirea 
lui'*. Şi iarăşi, Fiul nu se va înţelege ca altceva decât ca ceea ce este, chiar dacă 
există ca Cel de o fiinţă (comună) cu Tatăl, fiind strălucirea Lui ca strălucirea ce 
este în soare. Şi astfel Tatăl, fiind cugetat şi existând cu adevărat ca Tată, iar Fiul 
iarăşi fiind şi cugetându-se ca Fiu, împreună existând şi Sfântul Duh, numărul 
Sfintei Treimi susține o unică şi aceeaşi Dumnezeire. 

Cum s-ar cugeta că Dumnezeu este Unul dacă fiecare din cele 
menţionate ar indica o identitate proprie deplină şi s-ar numi în întregime 
Dumnezeu, nefiind Una fiinţa comună şi neavând o relație ființială? Deci, după 
rațiunea existenţei, să cugetăm pe Tatăl şi pe Fiul şi pe Sfântul Duh ca 
subzistând în mod deosebit”, neamestecându-se ceea ce este fiecare în 
deosebirea persoanelor sau a numelor.” (Sf. Chiril al Alexandriei, Comentariu la 
Evanghelia Sfântului loan, cartea întâi, cap. 5, în PSB, vol. 41, pp. 58-59) 


7 Tâlcuirea Pr. Stăniloae: Cele trei Persoane ale Sfinte Treimi sunt o Dumnezeire de o 
singură ființă. În aceasta stă raţiunea unităţii Ei. Fiinţa cea una e raţiunea cea una a unităţii 
Dumnezeirii. Poate e o legătură între aceasta şi faptul că în Dumnezeu există un unic Cuvânt, 
sau o unică Raţiune. În acest Cuvânt, sau în această Raţiune, se întâlnesc Tatăl şi Sfântul Duh, 
Tatăl născându-L, iar Duhul Sfânt, purces din Tatăl, luminând din EI. Tatăl cugetă Rațiunea ca 
pe un chip al Său, şi Duhul sau viaţa Lui se odihneşte în acest chip şi-L face deplin luminos 
Tatălui. (n.s. 34, p. 29) 

15 'Tâlcuirea Pr. Stăniloae: Îi cunoaştem pe Tatăl şi pe Fiul nu numai ca fiind de o ființă, pe 
Unul ca arhetip şi pe Altul ca şi chip, cum se poate vedea în floare şi în mirosul ei, sau cum e 
soarele în strălucirea lui, ci şi ipostasuri deosebite în fiinţa cea unică, sau ale acestei fiinţe. 
Dar cine poate înţelege taina ipostasurilor deosebite în aceeaşi ființă, deosebirea personală 
trăită în unitatea fiinţei? (n.s. 95, p. 58) 

7 Tâlcuirea Pr. Stăniloae: lpostasul e modul existenţei concrete a fiinţei. Fiinţa nu există 
decât in ipostasuri. Ea nu există de sine. E taina cea mai mare: cum aceeaşi ființă există 
concret în ipostasuri diferite. Fiinţa e una, şi ipostasurile sau persoanele în care ea există 
concret sunt diferite. Diferenţa ipostasurilor nu desfiinţează unitatea firii. Toate persoanele 
sunt conştiente de ele, dar fiecare e conştientă şi de ceea ce are ea deosebit în relația ei cu 
celelalte. Fiul e conştient, dar are conştiinţa de Fiu, deosebit de Tatăl, dar în relație cu Tatăl şi 
în unire cu El. Dacă n-ar fi unitatea de fiinţă, n-ar fi relaţia lor, în care fiecare ocupă altă 
poziţie. (n.s. 96, p. 59) 

„(...) cugetăm Sfânta Treime în ipostasuri deosebite. Căci Tatăl este 
Tată, şi nu Fiu. lar Fiul iarăşi Fiu, şi nu Tată. Şi Duhul e în mod deosebit Duhul 
Sfânt, deşi ipostasurile nu sunt despărțite, pentru comuniunea şi unitatea dintre 
ele. Fiind deci una Dumnezeirea în Tatăl şi în Fiul şi în Sfântul Duh.” (Sf. Chiril 
al Alexandriei, Comentariu la Evanghelia Sfântului loan, Fragmente din Cărțile 
7 şi 8, în PSB, vol. 41,p.737) 


„Dar trebuie să prezentăm credinţa deosebind cum se cuvine, nespunând 
simplu: Credem în Dumnezeu, ci lărgind mărturisirea şi atribuind fiecărei 
Persoane aceeaşi rațiune a slavei. Dar în noi nu e nici o deosebire a credinţei în 
Ei. Fiindcă nu e mai mare în noi credinţa în Tatăl şi mai mică în Fiul sau în 


Sfântul Duh. Ci una şi aceeaşi este raţiunea şi modul credinţei, trecând prin trei 


nume de aceeași măsură'**, ca Sfânta Treime să apară în Aceştia Trei şi slava Ei 


să strălucească nemicşorat şi să se vadă şi în sufletele noastre credinţa în Tatăl şi 
în Fiul, Care S-a făcut om, şi în Duhul Sfânt'*. Şi n-ar despărţi cineva, dacă ar 
cugeta sănătos, de Dumnezeu-Cuvântul nici templul luat din Fecioară, înţeleg în 
ce priveşte calitatea filiaţiei'%. Căci Unul este Domnul lisus Hristos (| Cor., 8, 
6), după spusa lui Pavel. lar cel ce taie într-o doime de fii pe Cel Unul şi singur, 
să ştie că neagă credința'””!.” (Sf. Chiril al Alexandriei, Comentariu la 


7% Tâlcuirea Pr. Stăniloae: Când spun: Cred în Tatăl, implic în credinţa în El credinţa în Fiul, 
căci în Tatăl e implicat sau cuprins Fiul, fără să Se confunde, iar în mărturisirea Lor e 
implicată mărturisirea Duhului Sfânt. Căci Ei nu sunt fără Duhul, nici Duhul fără Ei. În 
fiecare dintre Ei sunt cuprinşi şi ceilalți doi, pentru că fiinţa cea una nu se arată decât în toate 
cele trei Persoane, şi în fiecare Persoană e cuprinsă toată ființa, deci şi celelalte două 
Persoane. De aceea, numind o Persoană, trec în mod necesar la numirea celorlalte două, fără 
nici o coborâre sau înălţare în slava şi fiinţa Lor. O analogie: când vorbesc despre un om care 
are un fiu, nu pot să nu gândesc şi la fiul lui, şi invers. Nu se pot despărți Persoanele 
dumnezeieşti în fiinţă şi în slavă, dar nici nu Se confundă, şi nici tatăl şi fiul omenesc. Căci 
rămân una în fiinţa şi în măsura lor, dar una naşte, iar alta se naşte. (n.s. 1573, p. 832) 

7% Tâlcuirea Pr. Stăniloae: Aşa cum în realitatea dumnezeiască nu se pot despărţi Tatăl, Fiul şi 
Duhul Sfânt şi nici fiinţa şi slava Lor, aşa nu-l putem nici noi despărţi în credinţa noastră. 
Când credem în Tatăl, trebuie să credem că are un Fiu şi un Duh Sfânt nedespărțiți de EI. 
Numai aşa are Fiecare o slavă adevărată. În Dumnezeu este o iubire desăvârşită, trăită de 
Fiecare. (n.s. 1574, p. 833) 

'% Tâlcuirea Pr. Stăniloae: Firea omenească e numai templu al unicei Persoane a Fiului. Deci 
EI rămâne Fiu al Tatălui chiar fiind îmbrăcat în trup, sau în firea omenească. Desigur, e şi în 
trup o simţire şi o lucrare, dar nu e a lui ca a unui Subiect deosebit, ci e a Fiului lui 
Dumnezeu. De aceea, rămâne, cu toate cele omeneşti, Fiul unic al Tatălui. Deci şi Tatăl însuşi 
este Tatăl unui Fiu care lucrează şi cele omeneşti. Şi Duhul e activ şi EI în lucrarea Fiului, 
Care lucrează şi cele omeneşti. De aceea, cel ce crede în Dumnezeu cel în Treime, crede şi în 
Fiul cel întrupat, sau în Hristos. Şi cine nu crede în EI ca în Fiul lui Dumnezeu nu crede în 
Sfânta Treime. Şi cine nu crede în Sfânta Treime nu crede în Dumnezeul iubirii, nu crede în 
Dumnezeu. (n.s. 1575, p. 833) 

791 Tâlcuirea Pr. Stăniloae: Această împărţire în doi fii o făcea nestorianismul. (n.s. 1576, p. 
833) 


335 


Evanghelia Sfântului loan, cartea a noua, Introducere, în PSB, vol. 41, pp. 832- 
833) 


„(...) Fiul se deosebeşte, dar nu de fiinţa, ci de Persoana Tatălui, nefiind 
străin după fire de EI, cum li se pare adversarilor lui Dumnezeu, ci fund şi 
cugetându-se ca Persoană în modul existenţei ipostatice. Căci este Fiu, şi nu 
Tată. Nu spunem nici noi că se deosebeşte după fiinţă, dacă cugetăm drept, dar 
nu-L confundăm. Căci nici pe fraţi nu-i confundăm, întrucât fiecare este în mod 
distinct. Fiindcă Petru este Petru, şi nu Pavel, şi Pavel nu e Petru. Dar rămân 
nedeosebiţi după fire. Căci una este rațiunea ființei în amândoi şi posedă la fel 
cele ce-i leagă în mod neschimbat în unitatea de natură.” (Sf. Chiril al 
Alexandriei, Comentariu la Evanghelia Sfântului loan, cartea a noua, capitol 
unic, în PSB, vol. 41, p. 868) 


„Substanţa conţine unitatea, iar relația multiplică trinitatea şi de aceea 
sunt arătate separat şi deosebit cele ce sunt în relaţie. Tatăl şi Fiul nu sunt aceiaşi 
şi nici Sfântul Duh nu este fiecare dintre cei doi; totuşi este acelaşi Dumnezeu 
Tatăl, Fiul şi Sfântul Duh.” (Boethius, Articole teologice, I, |, cap. VI, în PSB, 
vol. 72, p. 23) 


„Relaţia în Trinitate este de asemănare, Tatăl cu Fiul şi amândoi cu 
Duhul Sfânt. Fiecare este Acelaşi (Dumnezeu - n.L.P.) şi toți la un loc sunt Unul 
şi Acelaşi.” (Boethius, Articole teologice, ], 1, cap. VI, în PSB, vol. 72, p. 24) 


„Aşadar, la întrebarea dacă Tatăl este substanţă, răspunsul este afirmativ. 
Acelaşi este răspunsul şi la întrebarea dacă Fiul este substanță şi nimeni nu se 
îndoieşte că şi Sfântul Duh este substanţă'*. Numai că Tatăl, Fiul şi Sfântul Duh 
nu sunt mai multe substanţe, ci una singură şi de aceea substanţa celor trei nu 
poate fi în nici un chip separată sau deosebită, fiindcă nu este compusă din părți 
deosebite, ci este una singură. Aşadar, toate câte se afirmă despre substanţa 
divină sunt comune celor trei. Acesta este faptul caracteristic, când se determină 
substanța divinității, că tot ce se spune despre fiecare în parte se potriveşte 
pentru toate la un loc; de aceea, trebuie să afirmăm despre fiecare acelaşi lucru, 
că Tatăl este Dumnezeu, Fiul este Dumnezeu, Sfântul Duh este Dumnezeu, că 
deci Tatăl, Fiul şi Sfântul Duh sunt Dumnezeu. Prin urmare dacă una singură 
este dumnezeirea lor, una singură este substanţa, se poate atribui substanţial 
divinității numele lui Dumnezeu. Astfel, Tatăl este adevărul, Fiul este adevărul, 
Duhul Sfânt este adevărul, Tatăl, Fiul şi Sfântul Duh fiind nu trei adevăruri, ci 
un singur adevăr.” (Boethius, Articole teologice, |, 2, cap. VI, în PSB, vol. 72, p. 
24) 


'% Tâlcuirea Prof. David Popescu: Termenul de substanţă trebuie luat în înţelesul de existenţă, 
esenţă, sau de fiinţă din Simbolul credinţei: Cel de o fiinţă cu Tatăl. (n.s. 1, p. 24) 

„Într-adevăr, Tatăl nu este Treime, cum este Tatăl, Fiul şi Sfântul Duh. 
Nici Fiul nu e Treime, nici Duhul Sfânt nu e Treime, pentru acelaşi motiv că 
Treimea constă în pluralitatea persoanelor, iar unitatea, în simplicitatea 
substanţei.” (Boethius, Articole teologice, I, 2, cap. VI, în PSB, vol. 72, p. 25) 


„Și Treimea este cu adevărat Treime, neîntregindu-se dintr-un număr 
desfăcut (căci nu e adunare de unităţi, ca să sufere împărțire), cu subzistență 
ființală a Unimii întreit ipostatice. Căci Treimea e cu adevărat Unime, fiindcă 
aşa este, şi Unimea e cu adevărat Treime, fiindcă aşa subzistă. Deoarece e o 
singură dumnezeire, ce ființează (0v”oo) unitar şi subzistă (v'prorausvn) 
treimic'%.” (Sf. Maxim Mărturisitorul, Ambigua, partea întâi, 1, în PSB, vol. 80, 
p. 47) 


„(...) în Cuvântul despre Botez, (Sf. Grigorie de Nazianz — n.L.P.) 
vorbind despre una şi aceeaşi sfântă dumnezeire în trei sfinte ipostasuri, zice: 
Din toate părţile egală, din toate părţile aceeaşi, ca o singură frumuseţe şi 
mărime a cerului, o consubstanţialitate infinită a celor trei infinite (Cuvântul La 
Sfântul Botez, cap. 41).” (Sf. Maxim Mărturisitorul, Ambigua, partea a doua, 
105, în PSB, vol. 80, p. 260) 


„(...) unitatea e Treime, ca una ce e desăvârşită în Ipostasurile 
desăvârşite, adică prin modul de subzistență, şi Treimea e cu adevărat unitate 
prin raţiunea fiinţei, adică a existenţei.” (Sf. Maxim Mărturisitorul, Ambigua, 
partea a doua, 170, în PSB, vol. 80, p. 341) 


„Căci noi ne închinăm unităţii în Treime şi Treimii în unitate; Tatăl şi 
Fiul şi Duhul Sfânt sunt un Dumnezeu, nici Fiul nefiind Tatăl, dar fiind ceea ce e 
Tatăl, nici Duhul nefiind Fiul, dar fiind ceea ce e Fiul'%.” (Sf. Maxim 
Mărturisitorul, Epistole, Partea Întâi, ep. 15, în PSB, vol. 81,p. 124) 


„(...) privind la cele de o fiinţă, zic (sfinții): Și era şi era şi era, dar era 
Unul lumină şi lumină şi lumină, dar o lumină. Şi: Un Dumnezeu şi o fire, cea 


7% Tâlcuirea Pr. Stăniloae: Termenii ov'oa, ov'oia vin de la er”vou şi exprimă existenţa în 
general. Termenii v"PiOTATAI, V PEoTEvAL, V'pPlorautvn exprimă modul existenţei concrete ca 
întreg de sine a ceva şi, când se referă la entităţi conştiente, indică ipostasul sau persoana. De 
aceea în termenul sine, de sine, se reflectă ipostasul, persoana, întrucât conştiinţa de sine nu 
poate avea decât ipostasul, persoana. În concepţia Părinților răsăriteni nu poate fi cugetată mai 
întâi fiinţa, apoi ipostasul, căci fiinţa nu se cunoaşte concret decât existând ca sine, sau de 
sine, deci ca ipostas, sau persoană. De aceea nu se poate vorbi de o mişcare a ființei divine 
spre cele trei ipostasuri. Afirmând aceasta, sfântul Maxim combate ideea că realitatea supremă 
e o unitate care se poate desface într-o multiplicitate existentă în ea virtual; combate astfel 
ideea de bază origenistă. (n.s. 1, p. 47) 

7% Tâlcuirea Pr. Stăniloae: Fiul nu e Tatăl şi nici Duhul ca ipostas, dar e ca fiinţă ceea ce e 
Tatăl şi Duhul şi de aceea sunt un Dumnezeu. (n.s. 239, p. 124) 

prea înaltă, zice Grigore Teologul.” (Sf. Maxim Mărturisitorul, Epistole, Partea 
a Doua, Scrieri, 7, în PSB, vol. 81, p. 235) 


„(...) în Sfânta Treime este identitatea fiinţei, dar deosebirea persoanelor; 
căci mărturisim o unică fiinţă dar trei ipostasuri'*.” (Sf. Maxim Mărturisitorul, 
Epistole, Partea a Doua, Scrieri, 10, în PSB, vol. 81, p. 255) 


Sfânta Treime - taina perfectei unităţi a Persoanelor distincte 


„(...) ne închinăm Tatălui Adevărului, precum şi Fiului, Care şi EI este 
Adevărul, întrucât, din punct de vedere ipostatic, Ei formează două realități sau 
două persoane distincte, dar Ei există, sunt una prin sfat, prin înţelegere, prin 
unitatea de voinţă (...)” (Origen, Contra lui Celsus, cartea a VIII-a, cap. XII, în 
PSB, vol. 9, p. 513) 


„Cea mai mare dovadă a unităţii Duhului cu Tatăl şi cu Fiul (este spusa 
Scripturii), că se află în acel raport cu Dumnezeu în care se află duhul nostru cu 
(fiinţa) fiecăruia dintre noi. Căci, cine dintre oameni ştie cele (ascunse) ale 
omului, dacă nu duhul din el ? La fel şi cele (ascunse) ale lui Dumnezeu nimeni 
nu le-a cunoscut, afară de Duhul din El. (| Cor. 2, 11)” (Sf. Vasile cel Mare, 
Despre Sfântul Duh, cap. XVI, în PSB, vol. 12, p. 56) 


„(...) în Sfânta Treime deosebirea dintre persoane se face ţinând seama de 
notele proprii ale fiecăreia din ele, tot aşa stau lucrurile şi când considerăm ceea 
ce e comun tuturor celor trei persoane, de pildă când vorbesc de o ființă necreată 
sau care e mai presus de orice înţelegere, sau orice altceva asemănător nu o vom 
concepe global pentru ca să deosebim ceea ce-i particular; vom căuta numai 
semnele care ne vor îngădui să distingem clar şi fără confuzie noţiunea despre 


7% Tâlcuirea Pr. Stăniloae: Fără o identitate veşnică a Dumnezeirii, totul ar fi fluid. N-ar exista 
un adevăr etern, neclintit, plin de sens. Dar identitatea Dumnezeirii nu s-ar putea menţine dacă 
nu s-ar afla în Persoană. Numai Persoana conştientă de Sine ţine la eternitatea Sa. Însă o 
persoană singură e lipsită de bogăţia vieţii şi de bucurie. Numai cele trei Persoane Se pot 
bucura în mod conştient de bogăţia vieţii, întrucât o au în comun şi într-o comunicare. Numai 
ținând o Persoană din iubire la Alta, ţine să existe în veci şi Ea şi Cealaltă pentru a Se bucura 
Ea însăşi de Aceea. Astfel identitatea neschimbată a fiinţei divine implică existenţa celor trei 
Persoane care pot să aibă şi să-Şi comunice în veci plenitudinea unei unice fiinţe, rămânând 
prin aceasta neschimbate. Neclintirea veşnică a plenitudinii existenţei înseamnă neclintirea 
Aceloraşi trei persoane în unitatea desăvârşită a comunicării. Fără Treime nu e nimic statornic 
ŞI viu, nu este o existenţă sigură, de veşnică fermitate, dar şi de nemărginită viaţă în fericire. 
Fără Treime totul e schimbător şi relativ. Nimic n-are valoare eternă. Numai Treimea asigură 
valoarea şi viaţa externă a existenţei Sale neamestecate şi a alteia prin creaţie şi prin 
întruparea Fiului lui Dumnezeu. Erwin Schadel (Bibliotheca Trinitariorum, Saur Verlag, 
Miinchen, 1984) afirmă că în afara Treimii nu e decât nihilismul. (n.s. 547, p. 255) 

fiecare persoană de cea a persoanelor considerate global”. (Sf. Vasile cel Mare, 
Epistole, epistola 38, III, în PSB, vol. 12, p. 179) 


„(...) în comunitatea de substanță declarăm că nu se împacă şi nu se 
transmit semnele distinctive care se întâlnesc în Sfânta Treime şi prin care se 
încheagă particularitatea persoanelor care ne-au fost transmise în credinţă: 
fiecare persoană e înţeleasă în chip diferit, datorită semnelor distinctive 
particulare, în aşa fel încât cu ajutorul acestor însuşiri, de care am amintit, se 
poate descoperi ceea ce separă ipostasele între ele. Pentru faptul că Dumnezeirea 
e nesfârşită, neînţeleasă, necreată, nemărginită de nimic şi pentru toate atributele 
de acelaşi fel, nu există nici o diferenţă între ființa cea dătătoare de viaţă (mă 
gândesc la cea a Tatălui, a Fiului şi a Duhului Sfânt), ci putem considera că între 
ele există un fel de comunitate continuă şi indivizibilă. lar observaţiile care ne 
ajută să înţelegem măreţia uneia sau alteia dintre persoanele pe care credinţa le 
admite în Sfânta Treime ne vor îngădui să mai observăm că nu-i nici o deosebire 
pentru Tatăl, Fiul şi Duhul Sfânt atunci când căutăm să-i vedem mărirea, fără ca 
să existe între Tatăl, Fiul şi Duhul Sfânt nici un interval unde cugetul ar înainta 
în gol. Într-adevăr nu-i nimic care să se introducă între cele trei persoane, nici 
altceva care ar subzista alături de ființa dumnezeiască şi care să se poată împărți 
în chip intim prin interpunerea vreunui element străin, nici vreun interval fără 
consistență care să producă o absenţă în armonia intimă a substanţei divine şi 
care să strice armonia prin intercalarea vidului”. (Sf. Vasile cel Mare, Epistole, 
epistola 38, IV, în PSB, vol. 12, p. 180) 


„(...) când ne gândim la Tatăl, atunci Îl concepem în EI însuşi, cuprinzând 
în acelaşi timp şi pe Fiul prin reflexie, iar când Îl concepem pe Acesta, atunci nu 
ne despărțim nici de Duhul Sfânt, ci în chip logic şi deodată, potrivit fiinţei, ţi-o 
reprezinţi în ea însăşi, concepută în aşa fel încât să fie numai una credinţa în cele 
trei persoane”. (Sf. Vasile cel Mare, Epistole, epistola 38, IV, în PSB, vol. 12, p. 
181) 


„(...) în nici un fel să-ţi închipui o întrerupere sau o împărţire în aşa fel 
încât Fiul să fie cugetat fără Tatăl sau ca Duhul să fie despărțit de Fiul, ci 
concepi în acelaşi timp în Ei o comunitate şi o deosebire negrăită şi cumva 
neînţeleasă, fără ca deosebirea ipostaselor să rupă continuitatea fiinţei, fără ca 
această comunitate de substanţă să elimine particularitatea semnelor distinctive. 
Și să nu te miri dacă zicem că Acelaşi e în acelaşi timp şi unit şi despărțit, căci 
de fapt concepem, ca într-o ghicitură, un fel de despărțire unită şi o unire 
despărțită”. (Sf. Vasile cel Mare, Epistole, epistola 38, IV, în PSB, vol. 12, pp. 
181-182) 

„Cum vom putea spune, dar, că ceea ce este în acelaşi timp şi despărțit şi 
împreunat poate fi dedus din analogia lucrurilor care aparțin simţurilor noastre?” 
(Sf. Vasile cel Mare, Epistole, epistola 38, V, în PSB, vol. 12, p. 182) 


„(...) (Duhul Sfânt - n.L.P.) unit cu Tatăl şi cu Fiul în toate, în mărire şi în 
veşnicie, în putere şi în împărăție, în stăpânire şi în dumnezeire, cum 
mărturiseşte şi tradiţia Sfântului Botez”. (Sf. Vasile cel Mare, Epistole, epistola 
105, în PSB, vol. 12, p. 286) 


„(...) trebuie mărturisit că Tatăl este persoană proprie, Fiul persoană 
proprie şi Duhul Sfânt persoană proprie, după cum au mărturisit clar acest lucru 
Sfinții Părinți; căci prin cuvântul lumină din lumină ei au arătat limpede şi 
desluşit că una e lumina care naşte şi alta e lumina născută, şi totuşi avem 
lumină şi într-un caz şi în celalalt caz, deşi fiinţa e numai una şi aceeaşi”. (Sf. 
Vasile cel Mare, Epistole, epistola 125, I, în PSB, vol. 12, p. 305) 


„(...) nu trebuie să îndepărtăm pe Duhul nici de Tatăl şi nici de Fiul”. 
(Sf. Vasile cel Mare, Epistole, epistola 125, II, în PSB, vol. 12, p. 306) 


„Dacă acceptăm ca unică lucrarea Tatălui, a Fiului şi a Duhului Sfânt, 
fără nici o deosebire nici varietate faţă de oricine ar fi, va trebui să deducem din 
unitatea de acţiune o unitate de natură”. (Sf. Vasile cel Mare, Epistole, epistola 
189, VI, în PSB, vol. 12, p. 388) 


„Tu primeşte unitatea Dumnezeirii pe temeiul completei asemănări a 
firii, a Fiului şi Tatălui; iar tu raportează cuvintele: de Ja EI am ieşit şi la El Mă 
duc, la deosebirea persoanelor.” (Sf. Vasile cel Mare, Omilii şi cuvântări, omilia 
a XXIV-a, II, în PSB, vol. 17,p. 591) 


„Chiar dacă sunt două persoane la număr, totuşi nu sunt despărțite prin 
fire; nici cel care spune două nu introduce înstrăinare. Un singur Dumnezeu: 
Tatăl; un singur Dumnezeu: Fiul; şi nu doi Dumnezei, pentru că Fiul are 
identitate cu Tatăl. Nu văd altă Dumnezeire în Tatăl şi altă Dumnezeire în Fiul; 
nici altă fire, firea Tatălui şi altă fire, firea Fiului. Ca să-ţi fie clară însuşirea 
persoanelor, numără separat pe Tatăl şi separat pe Fiul; iar ca să nu cazi în 
politeism, mărturiseşte o singură fiinţă în cei doi: în Tatăl şi în Fiul. Mărturisind 
aşa, cade Sabelie, iar anomeul se sfărâmă.” (Sf. Vasile cel Mare, Omilii şi 
cuvântări, omilha a XXIV-a, III, în PSB, vol. 17, p. 592) 


„Este Tatăl, Cel Care are existenţa desăvârşită şi cu totul completă; El 
este rădăcina şi izvorul Fiului şi Duhului Sfânt. Este şi Fiul, Cuvântul, Care 
trăieşte în plină Dumnezeire, odraslă desăvârşită a Tatălui; deplin este şi Duhul, 
nu parte a altcuiva, ci desăvârşit şi întreg, contemplat în Sine Însuşi. Fiul este 

unit cu Tatăl nedespărțit, iar Duhul unit cu Fiul. Nu este ceva care să-i despartă, 
nici ceva care să separe unirea lor din veșnicie. Între dânşii nu intervine timpul, 
nici sufletul nostru nu poate concepe ideea separării, anume că Unul-Născut n-a 
fost totdeauna cu Tatăl sau că Sfântul Duh n-a coexistat împreună cu Fiul.” (Sf. 
Vasile cel Mare, Omilii şi cuvântări, omilia a XXIV-a, IV, în PSB, vol. 17, p. 
594) 


„Aşadar, când unim Treimea, să nu-ţi închipui cele trei persoane ca 
părți ale unui lucru neîmpărţit — gândul acesta este plin de necredinţă - , ci 
primeşte unirea nedespărțită a trei persoane necorporale desăvârşite.” (Sf. 
Vasile cel Mare, Omilii şi cuvântări, omilia a XXIV-a, V, în PSB, vol. 17, p. 
595) 


„(...) dacă s-a dovedit, prin aceea că lucrările sunt aceleaşi, că Duhul 
Sfânt nu e străin de firea Fiului, din aceasta urmează că s-a dovedit totodată că 
firea Sfintei Treimi e una, fără să se confunde ceea ce se vede propriu şi deosebit 
la fiecare dintre Ei şi fără să se schimbe între ele însuşirile prin care se 
deosebesc.” (Sf. Grigorie de Nyssa, Despre rugăciunea domnească, cuvântul III, 
în PSB, vol. 29, p. 430) 


„Într-adevăr, ceea ce deosebeşte pe Duhul Sfânt de Cuvânt — iar pe 
amândoi de Cel care e Părintele amândurora, de Tatăl, - este noţiunea de 
persoană. Dacă ideea de persoană îi deosebeşte, cea de unitate a firii nu mai 
permite separarea lor (...)” (Sf. Grigorie de Nyssa, Marele cuvânt catehetic sau 
despre învățământul religios, cap. 3, în PSB, vol. 30, p. 291) 


_„ludeului | se purifică învăţătura“ prin primirea Cuvântului şi prin 
dumnezei prin dogma anti firii, care anulează închipuirile pluralității. 

Să păstrăm, deci, din concepţia iudaică unitatea firii, iar din cea păgână 
reținând numai deosebirile care disting persoanele, corectând astfel reciproc 
părțile singuratice din concepţiile nepotrivite ale fiecărora despre Dumnezeu. 
Numărul Treimii €, aşa-zicând, leacul pentru cei ce păcătuiesc contra unităţii, iar 
învăţătura despre un singur Dumnezeu e leac împotriva adepților pluralităţii 
(politeismului - n.L.P.).” (Sf. Grigorie de Nyssa, Marele cuvânt catehetic sau 
despre învățământul religios, cap. 3, în PSB, vol. 30, p. 292) 


„Dacă acceptăm ca unică lucrarea Tatălui, a Fiului şi a Duhului Sfânt, 
fără nici o deosebire, nici varietate faţă de oricine ar fi, va trebui să deducem din 
unitatea de acţiune o unitate de natură.” (Sf. Grigorie de Nyssa, Epistola despre 
Sfânta Treime către mai marele doctorilor, Eustahe, cap. V, în PSB, vol. 30, p. 
434) 

„(...) Fiul este deoființă cu Dumnezeu Tatăl, dar există în ipostasul 
propriu, spunem că Ei sunt uniţi şi totodată distincţi.” (Sf. Chiril al Alexandriei, 
Despre Sfânta Treime, cuvântul |, în PSB, vol. 40, p. 38) 


„Dar tot la ora aceea Avraam 

Plin de credinţă cunoscut, 

De taine ştiutor în al său neam, 

Trei văzuse, dar Unul a crezut.” (Sf. Ambrozie al Milanului, Imnuri, LX, 
(Imn către ora a şasea), în PSB, vol. 53, p. 365) 


„(...) dacă zic soare, soare, soare, nu obţin trei sori, ci numesc de atâtea 
ori pe unul singur. Aşadar, dacă spun Dumnezeu de trei ori, pentru Tatăl, pentru 
Fiul şi pentru Sfântul Duh, nu înseamnă că numărul face o întreită categorie.” 
(Boethius, Articole teologice, ], 1, capitolul III, în PSB, vol. 72, p. 19) 


Fiinţa divină 


„Nimic din ceea ce este propriu corpurilor nu poate fi atribuit nici 
Tatălui, nici Fiului, în schimb ceea ce ţine de firea divină e comun atât Tatălui, 
cât şi Fiului.” (Origen, Despre principii, cartea întâia, VIII, 1, în PSB, vol. 8, p. 
53) 


„Dar natura divină, sub toate numirile câte s-ar putea imagina, nu poate 
fi exprimată, în esenţa ei, aşa cum ar vrea-o învăţătura noastră. Când însă am 
atribuit lui Dumnezeu numirile de binefăcător, de judecător, de bun, de drept şi 
toate celelalte de acelaşi fel, la deosebitele Lui lucrări ne-am gândit; dar natura 
Celui Care lucrează prin ele noi n-o mai putem descoperi prin cunoaşterea 
intuitivă a faptelor Lui. Într-adevăr, când se va da o definiţie a fiecăreia din 
aceste numiri şi a naturii însăşi care designează aceste numiri, se va da aceeaşi 
definiţie a acestora şi a aceleia. Or lucrările a căror definiţie e contrară, vor avea 
şi ele o natură diferită. Deci altceva e substanţa sau fiinţa, pentru care nu s-a 
aflat termenul în stare să o facă cunoscută, şi altceva e şi semnificaţia numirilor 
pe care le poartă şi care Li se dă pe temeiul unei activităţi ori a unei vrednicii 
oarecare”. (Sf. Vasile cel Mare, Epistole, epistola 189, VIII, în PSB, vol. 12, p. 
389) 


„(...) firea dumnezeirii nu este nicidecum divizibilă în părți componente: 
fiindcă în cazul când ar fi compusă, ea ar presupune existența unei realități 
superioare, în stare să o alcătuiască. Şi încă ceva: alcătuită din mai multe părți, 
ea n-ar putea în nici un caz fi ceva dumnezeiesc.” (Eusebiu de Cezareea, Viaţa 

lui Constantin cel Mare, Cuvântare, Despre Sfântul Mormânt, 12.10., în PSB, 
vol. 14, p. 225) 


„Substanţa divină, însă, este formă fără materie" şi de aceea este unică, 
există pur şi simplu. Celelalte nu există pur şi simplu, întrucât fiecare îşi are 
existenţa sa din cele din care există, adică din părțile sale.” (Boethius, Articole 
teologice, ], 1, cap. II, în PSB, vol. 72, p. 18) 


„(...) înțelegând pe Dumnezeu, pe cât îi este cu putinţă, din numirile 
cugetate pe seama Lui şi fiind călăuzit spre cunoaşterea slavei negrăite şi 
învățând că firea dumnezeiască, orice ar fi în ea însăşi, e bunătate, sfinţenie, 
bucurie, slavă, curăţie, veşnicie, fiind pururea în aceleaşi la fel şi toate câte s-au 
cugetat în jurul firii dumnezeieşti'“.” (Sf. Grigorie de Nyssa, Despre rugăciunea 
domnească, cuvântul II, în PSB, vol. 29, p. 417) 

„(...) firea dumnezeiască e una şi simplă, dar spunem că este viaţă şi 
putere, înţelepciune şi slavă. Prin viaţă, dă viaţă la ceea ce e făcut viu; prin 
putere, dă putere celui puternic, prin înţelepciune, înţelepţeşte pe cel înţelepțit, 
prin slavă slăveşte pe cel ce are trebuinţă de slavă, sau pe cel slăvit de EI. Sau nu 
e adevărat ceea ce spun?” (Sf. Chiril al Alexandriei, Despre Sfânta Treime, 
cuvântul II, în PSB, vol. 40, p. 73) 


„Deci comun şi universal, sau general, este, după Părinţi, fiinţa 
(substanţa) şi firea. Căci ei spun că acestea sunt identice între ele.” (Sf. Maxim 
Mărturisitorul, Epistole, Partea Întâi, ep. 15, în PSB, vol. 81, p. 120) 


„(...) firea dumnezeiască cea întreit ipostatică este fără de început, 
necreată, neînţeleasă, simplă şi necompusă în întregimea ei.” (Sf. Maxim 
Mărturisitorul, Epistole, Partea a Doua, Scrieri, 22, în PSB, vol. 81, p. 316) 


Ipostasul 


„Acesta-i ipostasul: nu noţiunea nedefinită a substanţei, care nu găseşte 
nici o stabilitate în urma comunității lucrului specificat, ci acea noțiune care 
delimitează şi defineşte ceea ce-i comun şi nehotărât într-un anume obiect 
determinat cu ajutorul însuşirilor sale proprii. E un procedeu asemănător cu cel 


1% 'Tâlcuirea Pr. V. Sibiescu: Întregul univers era pentru Aristotel materie în continuă mişcare 
sub diferite forme. Nu există materie fără formă, iar formă în afara materiei este numai cea 
divină. (n.s. 7,p. 18) 

'* 'Tâlcuirea Pr. Stăniloae: Însuşirile lui Dumnezeu nu sunt însăşi fiinţa Lui, ci în legătură cu 
ea, în jurul ei, numiri ale lucrărilor Lui statornicite, ale lucrărilor Lui statornice, ale energiilor 
necreate ce iradiază din El. Ea nu e una cu bunătatea, cu sfinţenia, cu eternitatea, ci mai presus 
de ele, suportul şi izvorul negrăit al lor. (n.s. 31, p. 417) 

pe care Scriptura obişnuieşte să-l întrebuinţeze în multe locuri, în special în 
istoria lui Iov. Întrucât ea trebuia să descrie suferinţele lui, a amintit mai întâi 
ceea ce avea comun şi cu ceilalţi, şi a zis om; apoi îndată l-a deosebit prin ceea 
ce avea specific, adăugând cuvântul oarecare (lov, 1,l: Era odată un om pe 
care-l chema lov.). Descrierea substanţei sale, care în ochii Scripturii nu avea 
nici un folos pentru scopul propus în istorisirea sa, l-a trecut cu vederea, pe când 
acest cuvânt oarecare îl caracterizează cu ajutorul unor semne particulare, 
arătând locul, însuşirile caracterului şi tot ce s-a putut aduna din afară şi care 
trebuia să deosebească acest personaj şi să-l depărteze de însemnarea comună, 
pentru ca descrierea celui despre care ne informa istoria să fie clară în toate 
privinţele graţie numelui, locului, însuşirilor sufleteşti proprii, precum şi 
însuşirilor exterioare pe care le putem lega de persoana respectivă. Dacă ea ne-ar 
fi dat o definiţie a substanţei sau a fiinţei nu s-ar fi făcut nici o specificare despre 
ceea ce s-a spus privitor la persoană”. (Sf. Vasile cel Mare, Epistole, epistola 38, 
III, în PSB, vol. 12, p. 178, 179) 


„(...) ipostasul e suma însuşirilor specifice fiecărei persoane (...)”. (Sf. 
Vasile cel Mare, Epistole, epistola 38, VI, în PSB, vol. 12, p. 183) 


„(...) definind ipostasul simplu spus, zicem că el e de o fiinţă oarecare cu 
însuşirile proprii (distincte), sau o fiinţă oarecare cuprinzând în individualitatea 
proprie toate însuşirile proprii, la fel, definind ipostasul în mod determinat, deci 
nu simplu spus, spunem că ipostasul compus este o ființă oarecare compusă cu 
însuşirile proprii sau o ființă oarecare compusă cuprinzând distinct toate 

însuşirile proprii în individualitatea sa'%.” (Sf. Maxim Mărturisitorul, Epistole, 
Partea Intâi, ep. 13, în PSB, vol. 81, p. 109) 


„(...) faptul că ipostasul nu e fără ființă, nu-l face ființă, ci în fiinţă 
(evovbotov)”*, ca să nu-l cunoaştem ca pe o simplă însuşire, ci împreună cu cea 
(cu fiinţa) a cărei însuşire este în mod propriu.” (Sf. Maxim Mărturisitorul, 
Epistole, Partea a Doua, Scrieri, 13, în PSB, vol. 81,p. 288) 


'*% Tâlcuirea Pr. Stăniloae: Ipostasul sau persoana nu e numai firea sau fiinţa generală existând 
concret, deci în sine, ci firea plus nişte proprietăţi specifice fiecărui ipostas. Aceasta îl face 
unic pe fiecare ipostas. Proprietatea are aci sensul de ceea ce e propriu fiecărui ipostas în 
unicitatea lui. De unde vine această unicitate? Din multe împrejurări: născut la o anumită dată 
şi într-un anumit loc, conceput din anumiţi părinţi în altă şi altă împrejurare a vieţii lor, trăind 
în alte şi alte relaţii etc. Dar şi din anumite daruri specifice fiecăruia. Aceasta ne face să 
credem că Dumnezeu face ca natura comună să imprime în fiecare existenţă concretă alte şi 
alte din resursele aflate în ea. Natura umană e de o bogăţie potențială inepuizabilă. Dumnezeu 
Îşi manifestă mereu în alte şi alte moduri puterea imaginaţiei Lui creatoare. Creaţiunea nu 
rămâne nici o clipă monotonă, sau închisă în ea însăşi, în esențe monotone impersonale. 
Dumnezeu Şi-a lăsat un spațiu de manevră în ea. Dar aceasta nu înseamnă că nu e şi natura 
umană ceva corespunzător cu unicităţile personale pe care Dumnezeu le actualizează cu 
libertatea Lui. Dar proprietăţile multiple ce-i sunt proprii fiecărui ipostas, dau o complexitate 
fiecăruia, şi anume o altă şi altă complexitate. Dar dacă firile s-ar compune, n-ar exista 
unitate-varietate în creaţie, nici n-ar fi prin ipostasuri mereu nouă în această varietate. Ar fi o 
unitate generală haotică, nearmonioasă. De aceea firea rămâne aceeaşi chiar când e alcătuită 
din suflet şi trup, ca la om. Dar ipostasurile sunt toate de o altă şi altă complexitate în cadrul 
firii. Poate aceasta vine din alte şi alte combinaţii ale bogatelor resurse ale firii. Dar unicitatea 
nerepetată a fiecărui ipostas, chiar dacă ar fi miliarde şi miliarde, trimite şi la o lucrare a lui 
Dumnezeu şi a imaginaţiei Lui creatoare. 

Dar dacă, precum s-a spus în diverse note anterioare, orice ipostas sau existenţă concretă 
de sine a unei naturi îşi are raţiunea în respectiva natură (dar nu fără un adaos al lucrării 
dumnezeieşti), dacă natura umană e compusă, compus va fi şi ipostasul ei. E ceea ce dezvoltă 
în continuare Sf. Maxim. Dar în natura umană compusă este o unicitate. De aceea şi ipostasul 
în care se realizează, deşi e compus, are o unitate. E o unitate în cele compuse, mai ales în 
natura umană şi în ipostasurile ei, mai presus de înţelegerea noastră. (n.s. 210, pp. 109-110) 

“5% Tâlcuirea Pr. Stăniloae: Ipostasul nu poate fi fără fiinţă, dar nu e fiinţă. El înseamnă 
existenţa reală a fiinţei. EI e înființat prin fiinţă. (n.s. 612, p. 288) 

„Căci ipostatic e numai ceea ce e caracteristic ipostasului'*.” (Sf. Maxim 
Mărturisitorul, Epistole, Partea a Doua, Disputa Sf. Maxim cu Pyrhus, 25, în 
PSB, vol. 81, p. 335) 


„Căci ipostasul este ceea ce se constituie în mod distinct de sine, dacă 
ipostasul spun (Părinţii) că este ființa cu proprietăți (cu însuşiri personale 
deosebite), deosebindu-se prin număr de cele de acelaşi gen”. lar enipostatul 
(sau enipostasiatul) este ceea ce nu subzistă nicidecum de sine, ci e văzut în 
altele, ca specia în indivizii de sub ea, sau ceea ce se compune cu altceva 
deosebit după ființă, spre a da naştere unui oarecare întreg'?, care pe cât se 
deosebeşte prin proprietăţile care-l disting de cele de acelaşi gen după fiinţă, pe 
atâta se uneşte cu ceea ce se compune cu el după ipostas, câştigându-şi propria 
identitate”5. Căci cele ce-l disting de cele de un gen nu-l fac să se despartă de 


7 Tâlcuirea Pr. Stăniloae: Natura nu o găsim decât în ipostasuri, sau în stări concrete de sine. 
Dar aceasta nu înseamnă că ipostasurile sunt uniforme. Fiecare ipostas e o stare de sine, 
nerepetată identic, a naturii în relaţia cu alte ipostasuri. Fiul e Fiu pentru că e născut din Tatăl, 
naşterea din Tatăl Îl caracterizează ca ipostas deosebit de Tatăl şi de Duhul Sfânt. Orice 
ipostas uman e născut din alţi părinţi, sau în alt timp şi trăieşte în alte împrejurări. Deci are 
aceeaşi natură, dar caracterizată prin alte împrejurări ale stării de sine şi prin alt mod. Voința 
nu aduce de la sine nimic naturii. Ea este a naturii. Dar e a naturii în stare de sine în alte 
împrejurări şi în alt mod. Deci fiecare ipostas o actualizează altfel. Aceasta o hotărăşte prin 
deliberare şi socotinţă. Ipostasurile dumnezeieşti sunt atât de unite că nu au socotințe 
deosebite. Nici nu sunt în dubiu în privinţa binelui care ar cere o deliberare. Desigur, realizând 
acelaşi act de voinţă, Tatăl îl binevoieşte, Fiul îl împlineşte şi Duhul conlucrează, cum zice Sf. 
Maxim mai departe, fiecare după relaţia Sa ipostatică cu celelalte ipostasuri. Natura umană a 
lui Hristos apare în starea de Sine a Fiului lui Dumnezeu. EI ţine seama de voia de bine legată 
de ea, dar nu are nevoie de deliberare ca să-l afle şi să ajungă la o socotinţă în privinţa lui şi 
apoi la un liber arbitru. 

În realitate orice stare de sine a naturii umane îşi are fundamentul în starea de sine a 
Logosului suprem. Dar natura umană a lui Hristos are pe Fiul ca stare de sine directă în care 
există. lar după aceea şi mai mult orice persoană se constituie ca stare în El. Numai pentru că 
Cuvântul e Persoană, sunt şi oamenii persoane în El şi, după întrupare, persoane şi mai 
conştiente. (n.s. 698, p. 335) 

77! Tâlcuirea Pr. Stăniloae: Sunt trei trăsături indicate aci ale ipostasului: a) ceea ce se 
constituie de sine, b) ființa comună întipărită de nişte însuşiri particulare şi c) ceea ce 
introduce numărul în ceea ce este de acelaşi gen, sau specie, sau natură. Genul, sau specia, sau 
natura este una. Ipostasurile sunt multe. Fiinţa sau specia, sau natura nu se epuizează într-un 
singur ipostas. Chiar lisus Hristos, deşi este un ipostas cu totul special, nefăcând parte dintr-o 
specie, este pe de o parte Unul din ipostasurile divine, pe de alta, Unul din ipostasurile umane. 
Ipostasul implică, prin faptul că e unul din cele mai multe ale unei naturi (în cazul lui Hristos 
a două naturi), iubirea între EI şi celelalte ipostasuri ale naturii sale, în cazul lui Hristos ale 
naturilor Sale. (n.s. 266, p. 131) 

”* Tâlcuirea Pr. Stăniloae: Ipostasul uman introduce numărul şi prin faptul că el e compoziţia 
părţii unei naturi cu a alteia (sufletul cu trupul). Dar numai ipostasul există ca un întreg real. 
Specia sau natura nu există decât în ipostasuri, deşi pe de altă parte ipostasurile cad sub 
specie, sau natură. (n.s. 267, p. 132) 

5 Tâlcuirea Pr. Stăniloae: Deşi definițiile acestea au într-o oarecare măsură un caracter 
aplicabil întregii realităţi, ele se aplică în mod mai deplin omului. Ipostasul uman, unind o 

ceea ce are compus cu el prin unire şi realizează o împreună existenţă, ci tocmai 
prin proprietăţile deosebite care-l disting de cele de o ființă menţine, prin unire 
cu ceea ce se compune, identitatea ipostasului, păstrat în totala unicitate a 
persoanei pe care în iconomia dumnezeiască sau în întrupare o arată şi o vesteşte 
Cuvântul adevărat”+.” (Sf. Maxim Mărturisitorul, Epistole, Partea Întâi, ep. 15, 
în PSB, vol. 81, pp. 131-132) 


Fiinţă şi Ipostasuri în Sfânta Treime 


„(...) ceea ce-i comun se referă la ființă, pe când ipostasul sau persoana e 
semnul propriu a ceea ce-i specific sau particular”. (Sf. Vasile cel Mare, 
Epistole, epistola 38, V, în PSB, vol. 12, p. 183) 


parte a realităţii spirituale cu cea materială, cuprinde întreaga existenţă reală cum nu o cuprind 
ipostasurile animalelor şi plantelor, sau cele neorganice, inclusiv cele produse de mâna 
omului. Sufletul omenesc cu cât se deosebeşte mai mult prin anumite proprietăţi personale de 
spirit în general, cu atât se uneşte mai mult, ca parte a realității materiale, cu aceasta, 
constituind un trup întipărit de proprietățile particulare ale sufletului propriu. Şi cu atât devine 
mai unit şi mai cuprinzător în mod conştient al întregii realităţi spirituale şi materiale, făcând 
eficientă pentru întreaga realitate deschiderea şi înţelegerea Sa pentru infinitatea spirituală, 
inclusiv cea divină, ca şi pentru planul material. Omul devine cu atât mai realizat ca persoană 
umană, cu cât înaintează în bogăţia spirituală infinită şi în comuniunea cu toate ipostasurile 
umane şi cu cele îngereşti şi divine, nesfârşind niciodată această îmbogăţire şi realizare de 
sine ca identitate unică. 

Toată realitatea există astfel în vederea personalizării, sau ca destinată a deveni natură 
ipostasiată în curs de nesfârşită îmbogăţire. Avem aci afirmată unirea întregii realităţi. Cu cât 
spiritul uman se distinge mai mult de cel îngeresc, cu atât se uneşte mai mult cu materia, 
realizând trupul ca organ corespunzător, legat cu toată realitatea materială. Aceasta nu se 
poate explica decât din faptul că spiritul uman e făcut de Dumnezeu cu nişte tendințe de 
organizare a materiei în trup. Şi fiecare suflet uman e făcut pentru a se uni cu un trup propriu 
mai mult decât de a rămâne într-o unitate cu alte suflete. Aşa se realizează iubirea între 
oameni — prin diferenţierea între ei — şi înălţarea în comun a umanului spre Dumnezeu. E 
marea simfonie progresivă a existenţei în urcuşul ei în Dumnezeu. Aşa se conciliază unitatea 
persoanei cu universalitatea comuniunii. 

În persoana umană, fiinţa nu rămâne în ea însăşi, ci se uneşte cu altă ființă (cu materia) şi prin 
aceasta îmbrățişează un orizont cu mult mai larg. Aceasta se petrece în mod culminant în 
ipostasul lui Hristos, care se realizează ca ipostas unind cu ființa dumnezeiască întreaga 
realitate, pentru a o înălța întreagă în Dumnezeu. Căci numai în persoană se efectuează 
dinamica realităţii, se iese din monotonia ei. În Hristos, viaţa Dumnezeirii adună în ea şi viaţa 
creaţiei şi o înalță în Dumnezeu. 

În aceasta se arată importanţa persoanei, care în unitatea ei e chemată să cuprindă un orizont 

tot mai larg şi o complexitate tot mai bogată. Această eficienţă a persoanei îşi atinge culmea 
maximă în ipostasul divino-uman al lui Hristos. (n.s. 268, p. 132) 
7 Tâlcuirea Pr. Stăniloae: Unicitatea la culme şi universalitatea în cuprinderea tuturor şi în 
comuniune cu toate, de la Tatăl până la cea mai de jos treaptă a creaţiei, e realizată în 
Cuvântul întrupat. Prin EL s-au făcut toate. În EI se readună toate când s-a slăbit unitatea lor. 
EI e unica şi cea mai cuprinzătoare Persoană. (n.s. 269, p. 132) 

„Părinţii n-au înţeles sub ființă şi ipostază unul şi acelaşi lucru. Dacă 
amândouă aceste cuvinte ar avea acelaşi înţeles, de ce ar mai fi fost nevoie de 
amândouă?”. (Sf. Vasile cel Mare, Fpistole, epistola 125, în PSB, vol. 12, p. 
305) 


„(...) raportul dintre ceea ce-i comun şi particular e acelaşi ca şi cel 
dintre fiinţă şi ipostas, pentru că fiecare din noi participăm la ființă prin ceea ce 
avem în comun, în schimb însuşirile individuale sunt specifice fiecăruia în parte. 
De aceea şi aici termenul ființă este comun tuturor persoanelor treimice, cum e 
cazul cu sfinţenia, cu dumnezeirea şi cu orice s-ar mai putea înţelege, pe când 
însuşirile specifice le are fiecare separat: cea de părinte, de fiu sau de putere 
sfinţitoare. De aceea dacă s-ar spune că persoanele sunt fără ipostas, o astfel de 
afirmaţie e ceva absurd, iar dacă am accepta ca adevărate toate trei ipostasele, 
atunci atâtea mărturisim câte şi numărăm. În chipul acesta, prin învăţătura 
despre deoființime se asigură şi unitatea dumnezeirii, dar şi recunoaşterea 
Treimii, adică existenţa concomitentă a Tatălui, a Fiului şi a Duhului Sfânt”. (Sf. 
Vasile cel Mare, Epistole, epistola 214, IV, în PSB, vol. 12, p.441) 


„(...) firea dumnezeiască, identică cu sine însăşi, nestrămutată, 
neschimbată, impasibilă, simplă, necompusă, neîmplinită, lumină neapropiată (|. 
Tim., 6, 16), putere nespusă, măreție fără de hotar, care copleşeşte sufletul 
inundat de ea, dar cu neputinţă de arătat după vrednicie prin cuvânt.” (Sf. Vasile 
cel Mare, Omilii şi cuvântări, omilia a XV-a |, în PSB, vol. 17, p. 510) 


„Ermia: Spui deci că Fiul există în fiinţa proprie aparte de cea a Tatălui? 

Sf. Chiril: Nu într-o altă ființă, decât cea a lui Dumnezeu, dar într-un 
ipostas pe care îl are ca Fiu. 

Ermia: Este deci altceva fiinţa şi altceva ipostasul? 

Sf. Chiril: Este o mare deosebire care se află între ipostasuri, dar fiinţa le 
cuprinde pe fiecare. 

Ermia: În ce mod spui? Eu nu înţeleg, pe cât se pare, decât cu întârziere 
aceste lucruri. 

Sf. Chiril: Dar oare nu ştii că şi mie nu-mi este familiar înţelesul lor? Să 
ne apropiem deci de înţelegerea acestei teme ca de un mod al transcendenței 
dumnezeieşti, aflată în supremele înălțimi. Fiinţa este indicarea unei realități 
comune. lar termenul de ipostas indică şi spune cele ce se află sub această 
realitate comună.” (Sf. Chiril al Alexandriei, Despre Sfânta Treime, cuvântul |, 
în PSB, vol. 40, p. 37) 

„Aşadar, cei care au explicat cu prudenţă termenul grecesc ovoia au 
definit ființa (esenţa) în mod diferit, ca vroorăoeoc adică ipostas, şi nu au mai 
făcut nici o discuţie'?. 

Dar învățătorul Irineu, în cartea în care a strâns cuvintele literă după 
literă, numeşte acest cuvânt de-a dreptul barbar, căci nu este spus de vreunii 
dintre cei vechi, iar dacă se găseşte pe undeva, nu indică ceea ce se înţelege 
astăzi. Căci aminteşte că la Sofocle, în Fenica, ipostas înseamnă locul 
răzvrătirilor. Meneandru spune că subzistență înseamnă drojdia de la vin care se 
strânge în butoi. Trebuie ştiut totuşi că, chiar dacă filosofii antici nu au mai 
întrebuințat acest cuvânt, cei mai tineri dintre filosofi au folosit cuvântul de 
subzistență pentru substanţă. lar definiția substanţei au explicat-o în mai multe 
feluri. Dacă prin definiţie fiinţa este circumscrisă, cum am putea folosi adecvat 
acest cuvânt când e vorba de Dumnezeu, care e de necuprins?” (Casiodor, 
Istoria Bisericească tripartită, cartea a VI-a, cap. XXI, în PSB, vol. 75, p. 237) 


„(...) propriu şi particular este ipostasul şi persoana. Căci şi acestea sunt, 
după ei (Părinţi), identice între ele. Fiindcă spune marele Vasile, scriind lui 
Terentie: Jar de trebuie să spunem şi noi pe scurt ceea ce socotim, vom zice că 
ceea ce deosebeşte comunul de propriu, aceea deosebeşte fiinţa de ipostas. Căci 
fiecare din noi participă atât la raţiunea comună de a fi a fiinţei, cât şi la 
proprietăţile particulare referitoare la ea, prin care este cutare cutare. Şi iarăşi 
spune către Amfilohie, zicând despre aceleaşi: Ființa şi ipostasul au deosebirea 
pe care o are comunul faţă de fiecare. De exemplu cea pe care o are animalul 
faţă de cutare om. Şi după altele: Cei ce spun că fiinţa este aceeaşi cu ipostasul 
sunt siliți să mărturisească numai persoane diferite.” (Sf. Maxim Mărturisitorul, 
Epistole, Partea Întâi, ep. 15, în PSB, vol. 81, pp. 120-121) 


„Iar cele trei ipostasuri (ce le mărturisim), fără să cugetăm pe nici unul 
contopit sau despărţit sau amestecat, ca să nu se desființeze totul. Căci prin ele 
se laudă unitatea şi mai mult, sau Se arată Dumnezeu ca bun'*. Prin aceasta 
înțelegem că Dumnezeu cel Unul şi Acelaşi, ca să-L numesc aşa, are mişcare şi 
voință, dar şi identitatea de fiinţă (Grigorie Teologul — «Întâiul cuvânt 


75 Tâlcuirea Pr. Şt. Alexe: Până la Sfântul Vasile cel Mare, termenii ousia şi ipostasis, în 
latineşte, substantia şi subsistentia, erau întrebuinţaţi ca sinonimi. Sinodul din Alexandria din 
362, prezidat de Sfântul Atanasie cel Mare, prin folosirea ambiguă a acestor termeni, a dat 
naştere la îndelungi controverse. Sfântul Vasile cel Mare este primul care face deosebire în 
Dumnezeu între ființă (ousia) şi ipostasuri (ipostaseis) în formula mia ousia treis ipostaseis, 
adică o singură fire (fiinţă) în trei ipostasuri, susţinând că această formulă este singura 
acceptabilă. (n.s. 123, p. 237) 

7 Tâlcuirea Pr. Stăniloae: Unul care e cauza celorlalţi doi își arată mai mult importanţa prin 
fecunditatea lui, decât unul steril. EI se arată bun, nu ca unul steril şi rece. Aceasta o spune Sf. 
Grigorie şi în continuare. (n.s. 234b, p. 122) 

teologic»).” (Sf. Maxim Mărturisitorul, Epistole, Partea Întâi, ep. 15, în PSB, 
vol. 81, p. 122) 


„Dar şi în Cuvântul la sărbătoarea luminilor spune acelaşi: Când zic 
Dumnezeu vă luminez de o lumină, dar şi de trei. De trei, după proprietăți sau 
ipostasuri, dacă-i place cuiva să le numească așa, sau persoane. Căci nu ne 
vom lupta pentru cuvinte atâta vreme cât cuvintele diferite ne duc la acelaşi 
înțeles. Dar de una, după rațiunea fiinţei, sau a Dumnezeirii. 

Cu totul desăvârşită au înfăţişat de Dumnezeu cuvântătorii Vasile şi 
Grigorie, atât de clar, simfonia dogmelor noastre, spunând că e acelaşi lucru 
firea cu fiinţa, ca ceea ce e comun şi universal, iar persoana cu ipostasul, ca ceva 
propriu şi particular, neamestecând nicidecum înţelesul celor spuse, prin 
schimbarea şi amestecarea lor întreolaltă. Căci insuflaţi de unul şi acelaşi Duh, 
au transmis popoarelor dreapta mărturisire a credinţei. lar în acord cu aceştia îi 
vei afla şi pe toţi cărora s-a încredinţat prin harul Duhului cârma Bisericii, 
propovăduind drept cuvântul binecredincios şi neabătându-se întru nimic de la 
această înţelegere.” (Sf. Maxim Mărturisitorul, Epistole, Partea Întâi, ep. 15, în 
PSB, vol. 81,p. 123) 


Deofiinţimea Fiului cu Tatăl 


„(...) spunem şi noi, repetând cuvintele istoriei biblice, că chipul lui 
Adam ar fi fiul său Set, după cum stă scris (Fac., 5, 3): şi lui Adam i s-a născut 


un fiu după asemănarea sa şi după chipul său. Acest chip presupune unitatea de 


natură şi de substanţă a Tatălui şi a Fiului”. Or, într-adevăr, se spune în alt loc 


(In., 5, 19): Cele ce face Tatăl, acestea le face şi Fiul întocmai — aşa încât prin 
aceea că Fiul face tot ce face Tatăl, se repetă în Fiul chipul Tatălui, din Care S-a 
născut, aşa cum voinţa izvorăşte din cugetare". Şi tocmai de aceea cred eu că 
voinţa Tatălui trebuie să fie un temei suficient pentru existenţa a ceea ce vrea 
Tatăl. În vrerea Sa, Tatăl nu foloseşte altă cale decât voinţa pe care o enunţă în 


77! "Tâlcuirea Pr. T. Bodogae: Rufin mărturiseşte într-un loc (Fragm. Evr., Migne PG, 14, 


1306) că a tradus expresia 6uoovotoş folosită de Origen, prin ceva care e şi ovoia şi 
VNOOTOGIKG, de aceea M. Simonetti (op. cit., p. 149) şi alţii au pus la îndoială exactitatea 
traducerii acestui pasaj. În schimb, întrucât Origen a respins în toate lucrările afirmaţiile 
eretice despre ieşirea Fiului din Tatăl (npofoin) menţinând pe Fiul mereu nedespărțit de Tatăl 
(adevăr pe care-l explică prin unitatea de lumină, de bunătate, de iubire), se poate spune că el 
a susţinut unitatea de fire şi de substanţă dintre Tatăl şi Fiul. (n.s. 148, p. 60) 

7% 'Tâlcuirea Pr. T. Bodogae: Şi alţi teologi au folosit acest mod dinamic de exprimare, aşa 
cum izvorăşte acțiunea din gândire: aşa Iustin (Dialog 61, 1, în traducerea română, la pag. 
163), Clement Alex. (Pedagogul, III, 98, 1, în traducere română, la pag. 349), Tertulian (De 
orat. 4), iar Origen însuşi o mai afirmă în cartea de faţă şi în IV, 4, 1. (n.s. 150, p. 60) 

sfatul Său'”. Aşa ia naştere din EI fiinţa de sine stătătoare (consubstanţială) a 
Fiului.” (Origen, Despre principii, cartea întâia, VI, 2, în PSB, vol. 8, p. 60) 


„(...) vorbele Fiul nu poate să facă nimic de la Sine (In., 5, 29) duşmanii 
Domnului le iau ca să încurce minţile celor care îi ascultă. După părerea mea şi 
acest text ne dă să înțelegem tocmai faptul că Fiul este de aceeaşi Fiinţă cu Tatăl. 
Și de fapt, dacă fiecare făptură cugetătoare poate face ceva prin ea însăşi pentru 
că are libertatea să se decidă pentru mai rău ori pentru mai bine, pe când Fiul nu 
poate face aşa ceva, însemnează că El nu-i făptură. Or dacă nu-i făptură, 
urmează că-i deoființă cu Tatăl. Mai mult, nici o făptură nu poate face tot ce 
vrea. Or Fiul a făcut tot ce a vrut în cer şi pe pământ, aşadar Fiul nu-i o făptură. 
Şi mai mult, toate făpturile ori sunt alcătuite cu ajutorul contrariilor, ori sunt în 
stare să primească aceste contrarii. Or, Fiul e dreptatea însăşi şi e nematerial. 
Deci Fiul nu-i o creatură, iar dacă nu-i una dintre acelea, atunci e deofiinţă cu 
Tatăl.” (Sf. Vasile cel Mare, Epistole, epistola 8, LX, în PSB, vol. 12, p. 139) 


„După cum nu-i cu putință ca cineva să-şi închipuie c-ar exista vreo 
deosebire între lumină şi lumină, între adevăr şi adevăr, tot aşa nu se poate 
concepe deosebire între fiinţa Celui Unul-Născut şi între cea a Tatălui, din Care 
S-a născut”. (Sf. Vasile cel Mare, Epistole, epistola 9, III, în PSB, vol. 12, p. 
143) 


„După ce au spus Lumină din Lumină şi după ce au mărturisit că Fiul e 
născut, iar nu făcut din substanţa ori din fiinţa Tatălui, ei (Părinţii Sinodului de 
la Niceea) au adăugat la aceste declaraţii cuvântul de o fiinţă, vrând să arate prin 
aceasta că explicarea care s-ar da cuvântului Lumină pentru Tatăl s-ar potrivi şi 
Fiului. Căci între o lumină adevărată şi altă lumină adevărată nu există nici o 
deosebire. De aceea, întrucât Tatăl e o lumină fără început, iar Fiul e o lumină 
născută, cu alte cuvinte, întrucât şi unul e lumină şi celălalt e lumină, Părinţii 
anume au spus de o fiinţă pentru ca să se vadă că şi unul şi celălalt se bucură de 
aceeaşi demnitate a firii, şi nu s-a spus de o ființă, ca să se arate că cele două 
persoane sunt între ele ca fraţii, cum au gândit unii, ci deoarece cauza şi ceea ce 
îşi ia începutul din ea sunt de aceeaşi fire, cu alte cuvinte sunt de o ființă ”. (Sf. 
Vasile cel Mare, Epistole, epistola 52, II, în PSB, vol. 12, p. 217) 


„(...) noi recunoaştem că Fiul Cel Unul-Născut e de aceeaşi ființă cu 
Tatăl, dar nu şi cum fiinţa s-ar fi împărțit în două (Doamne fereşte!), căci nu 
acesta a fost gândul acelui sinod iubit de Dumnezeu, ci susțineau doar că ceea ce 
este Tatăl ca ființă, acelaşi lucru trebuie atribuit şi Fiului. Acest lucru este ceea 
ce ne-au dat ei să înţelegem atunci când s-au folosit de cuvintele Lumină din 


7 Tâlcuirea Pr. T. Bodogae: Se crede că sfântul Atanasie a împrumutat de la Origen ideea că 
Fiul este voinţa ipostaziată a Tatălui (Contra Arianos II, 31 Migne PG, 26, 212, citat după H. 
Crouzel: Origene, p. 42). (n.s. 151, p. 60) 

Lumină”. (Sf. Vasile cel Mare, Epistole, epistola 226, III, în PSB, vol. 12, p. 
470) 


„Cine ar despărți deci pe Tatăl, ca să deosebească puterile Cuvântului de ale 
Lui? Căci este Cuvântul şi înțelepciunea Tatălui. De aceea, coborând la cele create, 
li se face acestora spre cunoaşterea şi înţelegerea Tatălui de Sine sfințire şi de Sine 
Viaţă şi Uşă şi Păstor şi Cale," şi împărat şi Cârmuitor şi Mântuitor în toate şi de- 
viață-Făcător şi lumină şi purtare de grijă a tuturor.” (Sf. Atanasie cel Mare, 
Cuvânt împotriva elinilor, XLNII, în PSB, vol. 15, p. 85) 


„De aceea spunând în mod cuvenit înainte: Eu şi Tatăl una suntem (In., 
10, 30), a adăugat: Eu sunt întru Tatăl şi Tatăl întru Mine, ca să arate identitatea 
dumnezeirii Lor şi unitatea ființei.” (Sf. Atanasie cel Mare, 7rei cuvinte 
împotriva arienilor. Cuvântul al Treilea împotriva arienilor, III, în PSB, vol. 15, 
p. 328) 


„Aşa au înţeles şi Părinţii, mărturisind în Sinodul de la Niceea pe Fiul de 
o fiinţă cu Tatăl şi din fiinţa Tatălui”. Căci ştiau prea bine că o fiinţă creată nu 
poate spune: 7oate câte le are Tatăl ale Mele sunt (In., 14, 10). Căci cel ce are 
început al facerii, nu are însuşirea ca cel ce este şi de a fi fost etern. Şi de aceea, 
fiindcă Fiul le are acestea şi toate cele spuse înainte că fiind ale Tatălui sunt şi 
ale Fiului, e necesar ca ființa Fiului să nu fie creată, ci de o fiinţă cu Tatăl. Căci 
o fiinţă creată nu poate primi cele proprii lui Dumnezeu. Proprii Fiului sunt însă 
cele din care este cunoscut Dumnezeu, ca: atotţiitor, neschimbat şi celelalte 
spuse înainte. Deci Dumnezeu nu Se arată de o fiinţă cu creaturile, având cele ce 
le au şi creaturile, cum spun acești nesocotiţi'?.” (Sf. Atanasie cel Mare, 


“5 Tâlcuirea Pr. Stăniloae: Dacă nu li S-ar revela făpturilor ca Viaţa în Sine, ca Sfinţenia în Sine, 
deci ca de o fiinţă cu Tatăl, nu L-ar face cunoscut pe Tatăl însuşi în Sine. Sau, dacă nu ar fi de o 
fiinţă cu Tatăl, nu li S-ar arăta ca Viaţa de Sine etc. Deşi coboară la făpturi, Cuvântul li Se face 
totuşi cunoscut ca Cel ce are Viaţa în Sine. Numai aşa li Se face izvor de viaţă şi sfinţenie, dar li 
Se face prin împărtăşire, nefăcîndu-i de o ființă cu Sine, sau cu dumnezeirea. De aceea 
Cuvântul nu are puterile dumnezeieşti prin împărtăşire de la Tatăl, ci în baza deo-ființimii Lui 
cu Tatăl. (n.s. 105, p. 85) 

“5! Tâlcuirea Pr. Stăniloae: În textul completat la Sinodul II din Constantinopol s-a spus din 
ființa Tatălui pentru se nu se da impresia că Fiul Se naşte din fiinţă şi nu din persoana Tatălui, 
lăsând impresia de panteism. (n.s. 141, p. 72) 

'* Tâlcuirea Pr. Stăniloae: Sfântul Atanasie stăruie în a prezenta pe Dumnezeu ca Cel ce este. 
Neschimbatul, Atotţiitorul, pentru că aşa fiind, Fiul Lui luând firea noastră în Sine ne poate 
scăpa de corupţie şi moarte. S-ar părea la prima vedere că aceste însuşiri Îl prezintă pe 
Dumnezeu, din punct de vedere ontologic, ca pe o entitate oarecum fizică ce nu poate fi roasă 
de timp, conform filosofiei elene (parmenidiene). De fapt aceste însuşiri sunt biblice. 
Dumnezeu Îşi spune EI însuşi Cel ce sunt (lahve);, Pavel prezintă pe lisus Hristos, ieri şi 
astăzi şi în veci acelaşi (Evr., 13, 8). Sau Domnul însuşi zice despre Sine: Eu sunt Alfa şi 
Omega, începutul şi sfârşitul, Cel ce este şi Cel ce era şi Cel ce vine, Atotţiitorul (Apoc., |, 8). 
Dar poate că în perioada Părinților nu s-au aprofundat destul aceste trăsături ale lui 


332, 


Epistola a doua către acelaşi Episcop Serapion, împotriva celor care declară pe 
Fiul creatură, V, în PSB, vol. 16, pp. 72-73) 


„Credinţa noastră este în Tatăl, în Fiul şi în Sfântul Duh. Căci Însuşi Fiul 
a spus apostolilor: Mergând învăţaţi toate neamurile, botezându-i pe ei în 
numele Tatălui şi al Fiului şi al Sfântului Duh (Mt., 28, 19). A spus aşa, ca din 
acestea să înţelegem cele spuse înainte. Căci precum nu le spunem, părinţilor 
făcători, ci născători şi pe noi înşine nu ne-a numit cineva creaturi ale părinților, 
ci fii prin fire şi de o fiinţă cu ei, aşa dacă Dumnezeu este Tatăl, numaidecât este 
Tată al Fiului prin fire şi de o ființă. Astfel Avraam n-a creat pe Isaac, ci l-a 
născut. Dar Veseleil şi Eliav n-au născut, ci au făcut toate lucrurile din cort (leş., 
36, 1). Şi constructorul de corăbii şi zidarul nu nasc cele ce le fac, ci fiecare face 
unul vasul, celălalt casa. Isaac nu face, ci naşte prin fire pe Iacov cel de o fiinţă. 
Şi la fel Iacov pe luda şi pe fraţii lui. Deci precum ar fi fără minte dacă ar numit 
cineva casa de o fiinţă cu zidarul şi vasul cu constructorul de corăbii, aşa cu 
dreptate poate declara cineva pe orice fiu de o fiinţă cu tatăl lui. Dacă deci există 
tată şi fiu, e necesar ca fiul să fie prin fire şi cu adevărat fiu. lar aceasta este 
deoființimea cu Tatăl, cum s-a arătat prin multe. 

De fapt despre făpturi s-a spus: EI a zis şi s-au făcut, El a poruncit şi s- 
au zidit (Ps., 148, 5). lar despre Fiul: Scos-a inima Mea Cuvânt bun (Ps., 44, 2). 
lar Daniel a cunoscut pe Fiul lui Dumnezeu, dar a cunoscut şi lucrurile lui 
Dumnezeu. Şi pe Fiul L-a văzut răcorind cuptorul (3, 25).” (Sf. Atanasie cel 
Mare, Epistola a doua către acelaşi Episcop Serapion, împotriva celor care 
declară pe Fiul creatură, VI, în PSB, vol. 16, pp. 73-74) 


„(...) Eu sunt întru Tatăl şi Tatăl întru Mine (n., 14, 9), a arătat veşnicia 
şi deofiinţimea cu Tatăl.” (Sf. Atanasie cel Mare, Epistola a doua către acelaşi 
Episcop Serapion, împotriva celor care declară pe Fiul creatură, IX, în PSB, 
vol. 16, p. 77) 


„Căci ce altceva este aşa de mult de o fire şi de o fiinţă cu Tatăl ca EI? 


Căci n-a luat Dumnezeu pe cineva străin ca Fiu, având nevoie de EI ca de un 


slujitor'*; nici nu sunt făpturile egale în demnitate cu Creatorul, ca să fie cinstite 


acestea ca EI, sau să socotim că acestea şi Tatăl sunt una”. Sau cine ar îndrăzni 


Dumnezeu, nu s-a insistat asupra conţinutului lor de adâncime spirituală. (n.s. 142, p. 73) 

'5 Tâlcuirea Pr. Stăniloae: Aceasta ar însemna iarăşi o neputinţă a lui Dumnezeu de a crea 
lumea prin Sine, iar pe de altă parte subordonarea Lui sub o lege inexplicabilă. Arianismul nu 
poate ieşi din panteismul fără sens, oricât ar încerca să distingă pe Fiul ca şi creatură de 
Dumnezeu ca şi Creator, sau tocmai de aceea. Ultimul sens al creaţiunii nu poate fi în ceva ce 
face parte din ea. (n.s. 137, p. 164) 

1% TTâlcuirea Pr. Stăniloae: În aceste cuvinte sfântul Atanasie demască direct panteismul arian. 
Dacă Dumnezeu are nevoie ca să creeze lumea de o creatură superioară, înseamnă că EI are 
nevoie de puterea unei creaturi, că deci nu e mai puternic decât creatura, că e supus şi EI, şi 
împreună cu El suntem supuşi şi noi, legilor fără sens ale lumii acesteia. Nu cunoaştem un 

să despartă şi să spună că soarele şi strălucirea sunt două lumini? Sau că sunt o 
alta şi o altă fiinţă, sau că strălucirea se adaugă şi nu e simpla şi curata strălucire 
a soarelui? Soarele şi strălucirea sunt două lucruri deosebite, dar lumina e una, 
pentru că este născută din soare'*. Așa fiind, ba încă şi mai neîmpărţită firea 
Fiului de a Tatălui şi dumnezeirea neadăugându-se din afară Fiului, ci 
dumnezeirea părintească fiind în Fiul, încât cel ce vede pe Fiul vede în EI pe 
Tatăl, pentru ce fiind Fiul astfel, n-ar putea fi declarat de o ființă?” (Sf. Atanasie 
cel Mare, Epistola despre sinoadele ce s-au ţinut la Rimini în Italia şi la 
Seleucia în Isauria, XLVII, în PSB, vol. 16, pp. 164-165) 


„(...) să cercetăm cuvântul de o ființă (opoovoov) în el însuşi, ca să ştim 
de trebuie să spunem în general că Fiul este de o fiinţă şi dacă e cuvântul propriu 
şi potrivit care se poate spune despre Fiul. De fapt ştiţi şi voi şi nu se îndoieşte 
cineva că cuvântul asemenea (ouotov) nu spune despre fiinţă, ci despre chipuri şi 
calități. Căci despre fiinţe nu se spune cuvântul asemănare, ci identitate. De un 
om se spune că e asemenea altui om nu după fiinţă, ci după chip şi înfăţişare. 
Căci după fiinţă sunt de o fire. Şi iarăşi de om nu se spune că e neasemenea 
câinelui, ci de altă natură. Deci pe de o parte se spune de cineva că e de o fire şi 
de o ființă, pe de alta, de o altă fire şi de altă ființă. De aceea şi cel ce zice de 
cineva că e asemenea după ființă, spune că e asemenea prin participare". Căci 


Dumnezeu transcendent, capabil să ne mântuiască din acest circuit fără sens închis în sine. 
(n.s. 138, p. 164) 

'5 Tâlcuirea Pr. Stăniloae: Arienii au alternativa: sau confundă creaţia cu Dumnezeu, dacă 
Fiul de care Dumnezeu are nevoie ca să o creeze este creatură; sau despart total pe Fiul şi deci 
şi lumea de Tatăl, ca aparţinând la două planuri nelegate între ele. Ei însă fug de această 
alternativă, menţinându-se într-un echivoc şi negândind lucrurile până la capăt prin ascultarea 
de porunca raţiunii. Acest echivoc e propriu oricărui panteism, care ar vrea să distingă esența 
fundamentală de lume, dar nu o poate scoate de sub aceleaşi legi. Numai Treimea scapă 
gândirea de echivoc şi de inconsistenţă. Căci Ea cunoaşte un Dumnezeu transcendent legilor 
lumii, având în iubirea Sa interioară plinătatea proprie, dar putând şi crea în mod liber lumea 
spre a o conduce la plinătatea de viaţă în iubirea Lui de Tată suprem şi de Frate suprem al 
oamenilor, identic cu Fiul Tatălui. 

Numai Treimea uneşte fără să confunde pe Tatăl şi pe Fiul ca lumina cu strălucirea, Fiul 
născându-Se etern din Tatăl; numai Ea face posibilă prin aceasta o distincție reală între 
Dumnezeu suficient Sieşi şi lume, dar o face pe aceasta totodată operă liberă şi iubită a lui 
Dumnezeu cel în Treime. În arianism, Dumnezeu şi lumea sunt unite şi distinse în mod 
echivoc, ca în orice panteism. Credinţa în Treime le distinge în mod clar, dar face lumea 
dependentă tot în mod clar de Dumnezeu şi-i asigură fericirea în iubirea Lui. Treimea asigură 
unitatea şi distincția în Dumnezeu şi legătura şi distincţia între Dumnezeu şi lume. Iubirea 
uneşte, dar nu confundă. lar iubirea e acolo unde sunt persoane şi unde totul vine din persoane 
şi pentru persoane. (n.s. 139, pp. 164-165) 

'5 “Tâlcuirea Pr. Stăniloae: Nu e o contrazicere între a zice că cineva este asemenea după 
ființă, şi că are asemănarea după participare, pentru că aceasta e asemănarea ce o are el cu 
altul după fiinţa sa: asemănarea prin participare. Mai jos, în text, se spune că e propriu 
făpturilor să fie asemenea cu Dumnezeu prin participare. Aceasta ţine de fiinţa lor: să fie 
asemenea cu Dumnezeu prin participare. Ele n-ar putea avea fiinţa pe care o au, dacă n-ar 

asemănarea este o calitate care se adaugă fiinţei. lar aceasta este ceva propriu 
făpturilor. Căci acestea se aseamănă cu Dumnezeu prin participare. Fiindcă zice: 
Iar când se va arăta, asemenea Lui vom fi (| In., 3, 2). Adică vom fi asemenea 
nu în fiinţă, ci în filiaţie, de care ne vom împărtăşi de la EL'*. Dar dacă declaraţi 
şi pe Fiul Fiu din participare puteţi spune şi că e de o fiinţă asemănătoare '%. Dar 
prin aceasta nu mai e declarat adevărul, nici lumina, nici Dumnezeu prin fire. 
Căci cele din participare nu se zic asemenea fiindcă sunt adevărul, ci fiindcă au 
asemănarea cu adevărul'*. De aceea pot şi cădea şi pot fi private de participarea 
proprie celor ce participă. lar aceasta este iarăşi propriu creaturilor şi făpturilor. 
Deci este absurd a spune că e Fiu din participare Cel ce e în adevăr Fiul, 
Lumina, Înţelepciunea, Dumnezeu. Fiind prin fire şi nu prin participare, nu I se 
poate spune că e de o ființă asemănătoare (ouoiovotov), ci de aceeaşi ființă 
(opuoovotov). lar aceasta nu o poate spune cineva şi despre alţii. Căci s-a arătat 
că termenul asemenea nu se poate aplica fiinţelor'%. Căci cum nu ar fi un lucru 
prostesc, sau chiar mai grav să se spună despre Fiul aceasta şi nu mai degrabă că 
e de o ființă?” (Sf. Atanasie cel Mare, Epistola despre sinoadele ce s-au ținut la 
Rimini în Italia şi la Seleucia în Isauria, XLNIII, în PSB, vol. 16, pp. 165-166) 


„Ai văzut cum descoperă Tatăl pe Fiul? Ai cum văzut cum descoperă 
Fiul pe Tatăl? Că Nimeni nu cunoaşte pe Tatăl decât Fiul şi căruia va voi Fiul 
să-i descopere (Mt., 11, 27). Deci nu poţi cunoaşte de la altul pe Fiul decât de la 
Tatăl, nici nu poţi cunoaşte de la altul pe Tatăl decât de la Fiul. Şi din aceasta se 
vede deci că Fiul este de aceeaşi cinste şi deoființă cu Tatăl”. (Sf. loan Gură de 
Aur, Omilii la Matei, omila LIV, II, în PSB, vol. 23, p. 623) 


avea-o prin participare la Dumnezeu. Ele nu există în modul propriu fiinţei lor decât fiind 
asemenea lui Dumnezeu prin participare. Fiinţa lor nu e identică cu fiinţa lui Dumnezeu, dar 
ea are o asemănare cu aceea prin participare. (n.s. 140, p. 165) 

“5 Tâlcuirea Pr. Stăniloae: Ca fiinţă suntem deosebiți de Dumnezeu, dar suntem asemenea ca 
fii cu EI ca Fiu. Prin ființă suntem din nimic. Dar avem o existenţă asemănătoare cu existenţa 
Lui, din puterea Lui. Puterea Lui ne dă asemănarea cu EI, dar nu identitatea în fiinţă. (ns. 
141, p. 165) 

“% Tâlcuirea Pr. Stăniloae: Se poate vorbi nu numai de o asemănare în vreo calitate, ci şi în 
fiinţă. Căci asemănarea în ființă nu înseamnă identitate în ființă (opotovoio nu e 0u400V010$). 
Prin aceasta sfântul Atanasie vădea marea eroare a celor ce spuneau că Fiul e de o fiinţă 
asemănătoare cu a Tatălui. Asemănarea se poate întinde pe multe trepte. De o fiinţă 
asemănătoare cu Dumnezeu suntem noi, cei creaţi. Prin aceasta Fiul e considerat creatură. lar 
asemănarea în fiinţă e prin participare la puterea lui Dumnezeu, nu prin unitatea în ființă cu 
EI, sau prin naştere. (n.s. 142, pp. 165-166) 

7% Tâlcuirea Pr. Stăniloae: Altceva este adevărul şi altceva, asemănarea cu adevărul. Adevărul 
real şi prin excelenţă al existenţei este Dumnezeu. Creatura nu e adevărul, sau nu existenţa în 
sensul propriu, inepuizabilă prin sine, ci numai asemănătoare acelei existenţe reale, fără 
putință de micşorare sau de epuizare, sau adevărului. Cel adevărat nu e asemenea adevărului, 
ci adevărul însuşi. (n.s. 143, p. 166) 

”% Tâlcuirea Pr. Stăniloae: Nu se poate spune de ființa Tatălui şi de a Fiului că sunt asemenea, 
ci că Tatăl şi Fiul sunt de o fiinţă. (n.s. 144, p. 166) 

„Tare mi-ar place să întreb pe cei care vor să micşoreze vrednicia Fiului: 
Care daruri sunt mai mari: cele pe care i le-a dat Tatăl lui Petru sau cele pe care i 
le-a dat Fiul? Tatăl i-a dăruit lui Petru descoperirea Fiului; Fiul însă i-a dăruit 
puterea de a semăna pretutindeni în lume descoperirea Tatălui şi descoperirea 
Fiului; i-a încredinţat lui, unui om muritor, stăpânire peste toate cele din ceruri, 
dându-i cheile Cel Ce a întins Biserica peste toată fața pământului şi a spus că 
Biserica este mai puternică decât cerul: Cerul şi pământul vor trece, a spus EI], 
dar cuvintele Mele nu vor trece (Mt., 24, 35). Cum, dar, poate fi mai mic Fiul, 
Care a dat astfel de daruri, Care a săvârşit astfel de lucruri? Când spun asta nu 
împart faptele Tatălui şi ale Fiului, că Toate prin EI s-au făcut şi fără de EI nimic 
nu S-a făcut (n., |, 3), ci ca să fac să amuţească limba neruşinată a acelora care 
îndrăznesc unele ca acestea”. (Sf. loan Gură de Aur, Omilii la Matei, omilia LIV, 
II, în PSB, vol. 23, pp. 624-625) 


„Acesta este Fiul Meu cel iubit, a spus Tatăl. lar - dacă este iubit, nu te 
teme! Nimeni nu părăseşte pe cel pe care-l iubeşte. Aşadar nu te tulbura. De L-ai 
iubi pe Hristos de mii de ori, nu-L iubeşti cum îl iubeşte Tatăl Său, întru Care a 
binevoit. ÎL iubeşte nu numai pentru că L-a născut, ci şi pentru că este în totul 
egal cu EI şi de acelaşi gând cu El. Deci dragostea este îndoită, dar, mai bine 
spus, chiar întreită: pentru că este Fiu, pentru că este iubit, pentru că în Ela 
binevoit. 

- Ce înţeles au cuvintele: întru Care am binevoit? 

Ca şi cum ar spune: întru Care Mă odihnesc; întru Care îmi găsesc 

plăcerea. Pentru că este în totul egal cu Tatăl, pentru că este o voinţă şi în 

EI şi în Tatăl, pentru că, rămânând Fiu, este una în totul cu Cel ce L-a 

născut”. (Sf. loan Gură de Aur, Omilii la Matei, omilia LIV, II, în PSB, 

vol. 23, pp. 624-625) 


„Hristos n-a spus că va veni cu o slavă asemănătoare slavei Tatălui, ca 
să nu presupui iarăşi deosebire între Tatăl şi Fiul, ci a arătat precis că va veni 
întru slava Tatălui Său, ca să credem că au una şi aceeaşi fiinţă.” (Sf. loan Gură 
de Aur, Omilii la Matei, omila LV, IV, în PSB, vol. 23, p. 638) 


„(...) Tatăl şi Fiul sunt de aceeaşi fiinţă”. (Sf. loan Gură de Aur, Omilii 
Ia Matei, omiha LXIX, I, în PSB, vol. 23, p. 792) 


„(...) Spunând cineva că Fiul este deoființă cu Tatăl, nu se înţelege prin 


ea după părerea noastră, nici o inovaţie neobişnuită, ca impusă de vreunii, căci 
termenul îşi are prin el temeiuri în Scriptura de Dumnezeu insuflată, care 

foloseşte astfel de numiri.” (Sf. Chiril al Alexandriei, Despre Sfânta Treime, 
cuvântul I, în PSB, vol. 40, p. 18) 


„Ermia: Ce se întâmplă dacă în loc să spună că Fiul este deoființă cu 
Tatăl, voiesc să spună mai degrabă că e deoființă asemănătoare (în loc de 
OMous10s, omius10s)? 

Sf. Chiril: Nu vor vorbi corect, prietene. Mai întâi vor fi surprinşi că sunt 
în contrazicere cu ei înşişi, după ce refuză cu o extremă răutate termenul 
deofiinţă ca neaflat în Scriptură. Fie că se spune că Fiul este deoființă, sau că nu 
e de aceasta nicidecum, şi că trebuie să se spună că e deoființă asemănătoare, 
după părerea lor, în ambele moduri termenul de fiinţă pătrunde nu mai puţin în 
noi. După ce-au condamnat termenul deofiinţă ca fals şi greşit, şi contrar Sfintei 
Scripturi, — şi ce rău n-au spus împotriva lui? — şi-l însuşesc iarăşi şi-l înscriu 
printre termenii cei mai vrednici de preţuire. Dar dacă li s-ar îngădui să spună că 
Fiul este deoființă asemănătoare cu Tatăl, ce ţi se pare că fac ei prin aceasta? 

Ermia: Nedreptăţesc nu puţin, arătându-se înfricoşaţi de înţelesul 
termenului care exprimă cu curaj şi foarte clar adevărul. 

Sf. Chiril: Să nu socoteşti că e altfel, prietene. Stăruinţa lor în dogmele 
nereținute şi cu totul neevlavioase ale învățăturilor lor scoate pe Fiul din relația 
şi familiaritatea (rudenia) de natură cu Dumnezeu Tatăl, lăsându-L să aibă cu 
greu şi din milă poate un chip (un reflex) şi o asemănare a Lui. Prin aceasta nu 
se mai vede în El decât după chipul celor create, sau puţin deosebit de cele 
modelate de calitatea purtătorilor de frumuseţea asemănătoare dumnezeiască 2.” 


P! Tâlcuirea Pr. Stăniloae: Dacă o Persoană divină spune către Moise: Eu sunt Cel ce sunt, 
adică în Mine este fiinţa, atunci şi o altă Persoană poate spune acelaşi lucru, deci ambele au 
existenţa sau fiinţa prin Ele înseşi, ca o unitate; deci sunt de aceeaşi ființă, sau deoființă. Şi e 
de remarcat că în Simbolul de la Niceea se spune numai de Fiul că e deoființă cu Tatăl, nu şi 
de Tatăl că e deofiinţă cu Fiul. Aceasta nu înseamnă că nu e şi Tatăl de o fire cu Fiul. Dar 
fiindcă Fiul a luat trup văzut şi S-a arătat ca om spre mântuirea oamenilor, iar pentru 
mântuirea acestora era nevoie de credinţa lor în Dumnezeirea Fiului întrupat, sau în Hristos, 
trebuia să li se spună acestora în mod special că EI este deoființă cu Tatăl, fiind şi El împreună 
Dumnezeu cu Tatăl. 

Se arată în aceasta şi negrăita valoare pe care o dă Dumnezeu omului, făcându-Se Însuşi Fiul 
Lui om, pentru ca, unindu-se oamenii cu EI, să devină şi ei fii prin har (nu prin naştere) ai lui 
Dumnezeu Tatăl. Fiul Îşi arată cea mai mare unire cu Tatăl, deci calitatea de Dumnezeu, prin 
faptul că e deoființă cu Tatăl. În cele următoare se va arăta că, dacă ar fi nu deofiinţă cu Tatăl, 
ci numai de aceeași ființă (omiusia), deci de o fiinţă despărțită de cea a Tatălui, oamenii 
unindu-se prin credinţă cu EI, nu s-ar uni cu Tatăl Însuşi, ci ar rămâne şi ei despărțiți de Tatăl. 
Cinstea ce li se dă nu ar fi deci aceea de-a fi făcuţi dumnezei după har. (n.s. 9, p. 18) 

2 Tâlcuirea Pr. Stăniloae: Dacă Fiul nu e deofiinţă cu Tatăl, ci deoființă asemănătoare, El nu 
mai este Dumnezeu. Căci nu pot fi două ființe dumnezeieşti. Atunci Fiul este una din 
creaturile făcute după chipul lui Dumnezeu, sau cu capacitatea de-a se face după chipul lui 
Dumnezeu, prin purtările lor morale. Dar atunci unde mai este nemărginita valoare ce se 
acordă omului şi nesfârşita lui propăşire în viaţa nemărginită a lui Dumnezeu, dacă Hristos nu 
mai este Însuşi Fiul lui Dumnezeu, deofiinţă cu Tatăl, făcut om? În acest caz, despărţirea între 
o persoană divină singulară, sau individuală, şi toate celelalte, este de nedepăşit. Şi nu se mai 

(Sf. Chiril al Alexandriei, Despre Sfânta Treime, cuvântul |, în PSB, vol. 40, p. 
19) 


„(...) vom lua modul deofiinţimii. Ea strânge dualitatea în ipostasuri într- 
o unitate prezentă în ambele şi, ceea ce pare să existe deosebit şi aparte ca 
proprietatea fiecăruia, adună într-o identitate, astfel încât nu se admite dualitatea 
firii simple şi necompuse sub nici un raport, dar nici nu se desfiinţează dualitatea 
ipostasurilor de teama de-a părea că se păgubeşte simplitatea firii. Că înţelesul 
deoființimii e adevărat, o pun în lumină înseşi mărturiile despre Fiul, date nouă 
de Sfintele Scripturi. Căci Tatăl fiind singur prin fire şi cu adevărat Dumnezeu, 
n-ar putea avea alt fel un Fiu, care este şi El singur Dumnezeu prin fire şi cu 
adevărat, existând într-o subzistență proprie şi într-o identitate de fire cu EI, dacă 
n-ar fi din EI şi în EI. Dar şi Fiul are iarăşi în firea proprie pe Cel ce L-a născut. 
Astfel se înţeleg şi se spun şi sunt în realitate una. De aceea bunul Filip a fost 
mustrat, deoarece n-a exprimat prin cuvintele cele mai alese buna cunoştinţă ce- 
o avea în minte. Căci deşi putea privi în Fiul firea lui Dumnezeu Tatăl, el a cerut, 
zicând: Doamne, arată-ne nouă pe Tatăl şi ne ajunge (In., 14, 8). La aceasta, 
Hristos a răspuns: De atâta vreme sunt cu voi şi nu M-ai cunoscut, Filipe? Nu 
crezi că Eu Sunt întru Tatăl şi Tatăl întru Mine? Cel ce M-a văzut pe Mine, a 
văzut pe Tatăl, Eu şi Tatăl una suntem (In., 14, 9). Şi cuvântul este adevărat. 
Deoarece Fiul a provenit din fiinţa lui Dumnezeu Tatăl, există în Tatăl Său şi 
arată în Sine, prin identitatea firii şi fiinţa Celui ce L-a născut. Şi Tatăl nu poate 
fi cunoscut altfel decât prin Fiul şi în Fiul, deoarece este chipul ipostasului Lui 
(Evr., |, 5), făcând să strălucească în chipul Său propriu firea din care a ieşit. De 
aceea socotesc că trebuie să continuăm să spunem şi noi: tot ce se spune despre 
Unul, se află în fiecare, nemicşorând slava nici Unuia'*.” (Sf. Chiril al 
Alexandriei, Despre Sfânta Treime, cuvântul III, în PSB, vol. 40, pp. 99-100) 


„(...) Fiu al lui Dumnezeu zic că este Cel din fiinţa Tatălui, adică de o 
ființă cu Cel ce L-a născut şi Dumnezeu real şi cu adevărat. lar dacă, după 
părerea ta, nu e din fiinţa lui Dumnezeu-Tatăl şi nu e Fiu după fire şi Dumnezeu, 
ne va lipsi şi minunea iubirii Tatălui. Căci, în acest caz, a dat o creatură pentru 
creaturi, şi nu pe Fiul adevărat.” (Sf. Chiril al Alexandriei, Comentariu la 
Evanghelia Sfântului loan, cartea a doua, cap. |, în PSB, vol. 41, p. 177) 


poate vorbi de un Dumnezeu al iubirii prin Sine şi din eternitate. Dar e de necugetat că 
Dumnezeu a făcut o lume de care să fim despărțiți, şi nu cu intenţia de-a ne uni cu Sine prin 
iubirea care ţine de existenţa sau de fiinţa lui. (n.s. 11, pp. 19-20) 

5 'Tâlcuirea Pr. Stăniloae: Nu se poate vorbi Tatăl, fără a se cugeta şi la Fiul; şi nici invers. 
Nici Unul nu e fără Celălalt. Aceasta se reflectă într-un fel şi la oameni. Nu poţi înţelege o 
persoană deplin decât dacă cunoşti şi pe cele cu care a convieţuit. Şi nici persoana respectivă 
nu se poate gândi la sine fără să nu implice şi gândirea la altele cu care a convieţuit. 
Persoanele sunt şi distincte, dar au şi ceva comun între ele: Dumnezeu n-a făcut pe nimeni şi 
nimic în izolare, cum nu este nici în EI o izolare între Persoane. (n.s. 133, p. 100) 

„(...) voind să arate identitatea firii pe care o are cu Născătorul, a spus: 
Eu şi Tatăl una suntem. Dar ca să nu înţeleagă cineva că Tatăl şi Fiul sunt Unul 
şi Acelaşi şi că numai prin numiri Se înfăţişează ca doi, dar în ipostas nu sunt 
astfel, explică ceea ce a spus şi face aceasta mai clar ascultătorilor, adăugând: 
Eu sunt întru Tatăl şi Tatăl întru Mine. A spus deci aceasta ca, văzându-se că 
Acesta este în Acela şi Acela în Acesta, să se arate identitatea firii şi unitatea 
fiinţei.” (Sf. Chiril al Alexandriei, Comentariu la Evanghelia Sfântului loan, 
Fragmente din Cărţile 7 şi 8, în PSB, vol. 41,p. 738) 


„(...) Dumnezeu este Unul pentru identitatea firii Tatălui cu a Fiului şi a 
Fiului cu a Tatălui. Şi precum lumina şi strălucirea trimisă din soare n-ar putea 
spune cineva că e o altă lumină după fire decât soarele, sau că se face ca aceea 
prin vreo împărtăşire sau relaţie cu el, ci pentru că provine în mod natural din el, 
şi aceste lumini se înţeleg ca două, dar sunt una după fire, la fel n-ar putea spune 
cineva, chiar dacă numărul distinge ca doi pe Tatăl şi pe Fiul, că Tatăl este 
altceva decât Fiul cât priveşte Dumnezeirea şi identitatea fiinţei.” (Sf. Chiril al 
Alexandriei, Comentariu la Evanghelia Sfântului loan, Fragmente din Cărțile 7 
şi 8, în PSB, vol. 41,p. 738) 


„Căci nimeni, grăind în Sfântul Duh, nu va spune ceva contrar slavei 
Mântuitorului. Fiindcă aceasta înseamnă a spune anatema lui lisus. lar oamenii 
netrebnici, având sufletul şi inima goale de Sfântul Duh, despart pe Fiul de 
Tatăl'**, declarând că EI este despărţit fiinţial de Tatăl, cum sunt şi cele create, şi 
cugetând că EI este astfel în Tatăl precum suntem noi în EL.” (Sf. Chiril al 
Alexandriei, Comentariu la Evanghelia Sfântului loan, cartea a noua, Capitol 
unic, în PSB, vol. 41, pp. 868-869) 


„(...) deoarece după părerea aceluia (căreia mă opun) numai cele de un 
neam (omogene, de o fire) primesc în mod propriu o comparaţie între ele, să 
mărturisească mai întâi că Fiul este de un neam (omogen), deci de o ființă cu 
Tatăl'%, căci aşa trebuie să înţelegi identitatea de neam, omogenitatea. Fiindcă 
omul trebuie comparat cu omul, dar şi calul cu calul. Să înveţe cauza pentru care 
Fiul, comparându-Se cu Tatăl, ca Unul ce e de un neam (omogen) cu EI, spune 
că este mai mic. Dar în ce vom afla că e mai mic, dacă cele de un neam au o 
unică rațiune a fiinţei? Căci raţiunea fiecărei fiinţe nu e perfectă în unele, iar în 
altele imperfectă, ci se arată una şi egală în toate.” (Sf. Chiril al Alexandriei, 


 Tâlcuirea Pr. Stăniloae: Dacă n-avem pe Duhul Sfânt, nu vedem pe Fiul ca fiind de o fiinţă 
cu Tatăl, sau Îl vedem ca simplu om. Deofiinţimea Fiului cu Tatăl, însemnând unirea şi iubirea 
desăvârşită a Lor ca Persoane de o fiinţă, implică şi pe Duhul Sfânt, Care Îi uneşte pe Ei 
desăvârşit. Pe cei ce se iubesc desăvârşit îi uneşte şi iubirea comună faţă de un al treilea. (n.s. 
1654, p. 869) 

5 Tâlcuirea Pr. Stăniloae: Dacă Fiul se compară cu Tatăl, socotindu-L pe Tatăl mai mare, 
rezultă chiar din afirmarea ereticilor că Fiul e de o fiinţă cu Tatăl. (n.s. 1740, p. 916) 

Comentariu la Evanghelia Sfântului loan, cartea a zecea, Capitolul Întâi, în 
PSB, vol. 41, p. 916) 


„Nu ar fi Tatăl nefiind Fiul, nici nu s-ar cugeta Fiul dacă nu s-ar cugeta 
împreună cu EI şi Cel ce L-a născut. Dacă se neagă Fiul (când se spune că e de 
alt neam), se neagă şi Tatăl însuşi. Ce vei zice deci, o, bunule, faţă de acestea? În 
cine va fi credinţa? Unde ar mai fi slava Treimi? S-a descompus şi a dispărut 
firea care susține toate, Sfânta Scriptură nemaiindicând decât nişte simple 
cuvinte. Nebunia lor ne face să vedem şi prin aceste cuvinte basmele lor 
mincinoase.” (Sf. Chiril al Alexandriei, Comentariu la Evanghelia Sfântului 
Ioan, cartea a zecea, capitolul al doilea, în PSB, vol. 41, pp. 930-931) 


„Socotindu-L născut cu adevărat, dar afirmând că este de alt neam, îşi 
vor arăta necredinţa în Cel ce L-a născut. Căci ceea ce nu se poate întâmpla nici 
firii create, afirmă că poate suferi Dumnezeu. Cum nu e vădit tuturor că cel ce se 
naşte cu adevărat din cineva după fire e de o fiinţă cu cel ce-l naşte? Deci, 
creatura naşte potrivit rațiunii cuvenite ei, nu naşte ceva de alt neam. Vom socoti 
numai pe Dumnezeu pătimind contrariul, dacă a născut pe cineva de alt neam, şi 
nu pe Fiul din firea Sa proprie?” (Sf. Chiril al Alexandriei, Comentariu la 
Evanghelia Sfântului loan, cartea a zecea, capitolul al doilea, în PSB, vol. 41, p. 
931) 


„(...) nefiind nimic care taie, desparte sau înstrăinează pe Fiul de Tatăl, în 
nici o privinţă, Tatăl e asemenea şi egal cu Fiul, afară numai de faptul că este 
Tată, ființa luminând în Amândoi în acelaşi mod. De aceea cum n-ar fi toate 
comune, mai bine-zis aceleaşi, în Amândoi, în aşa fel că în Fiul sunt cele ale 
Tatălui, iar în Născătorul, cele ale Născutului? De aceea pe temeiul unei 
înţelegeri desăvârşite, precum socotesc, a spus cuvintele despre Ei. Căci n-a spus 
că toate câte le are Tatăl, le am şi Eu, ca să nu se înţeleagă că ar purta aceleaşi 
trăsături cu modelul în mod exterior, ca noi, care am fost făcuţi după chipul lui 
Dumnezeu, ci zice: Sunt ale Mele, arătând unirea extremă pe care o are cu 
Născătorul şi deoființimea arătată în însuşirile neschimbate ce se află în 
Amândoi. Aceasta o poţi vedea foarte clar şi în alte cuvinte spuse către Tatăl: 
Toate ale Mele sunt ale Tale, şi ale Tale, ale Mele. Cum nu le-ar avea pe toate 
aceleaşi prin fire Cei între care nu este nici o deosebire şi Care au în toate 
egalitate şi asemănare?” (Sf. Chiril al Alexandriei, Comentariu la Evanghelia 
Sfântului loan, cartea a unsprezecea, cap. 2, în PSB, vol. 41, p. 993) 


„Să presupunem (...) un om ca noi şi să cugetăm că este priceput în 
meşteşugul aramei; apoi, că el se ocupă cu construirea unei statui, sau cu 
repararea ei după ce a suferit vreo ciuntire. Cum va lucra deci? Sau cum va 
realiza ceea ce gândeşte? Evident, poruncind puterii mâinilor sale şi 
înţelepciunii sale meşteşugăreşti, împlineşte cele ce a hotărât. Dar înţelepciunea 

şi puterea lui nu apar cugetării sale ca altceva decât el. Căci sunt una cu el prin 
rațiunea fiinţei. Cugetă ceva asemănător şi la Dumnezeu, chiar dacă nu e cu totul 
identic conţinutul pildei. Căci EI va fi cugetat ca Dumnezeu mai presus de toate 
ŞI, deci, mai presus şi de această pildă. Acelaşi înţeles în chip de exemplu poate 
fi văzut şi în soare şi foc. Căci şi soarele poruncește oarecum luminii ce se 
răspândeşte din el să lumineze toate. Şi dă razelor ca lucrare să-şi introducă 
puterea căldurii în cele ce o primesc. În mod asemănător, poruncește şi focul 
proprietăţii firii să împlinească cele proprii ei. Dar nu spunem totuşi că raza şi 
lumina se află în poziţie de roabe faţă de soare şi nici despre lucrarea arzătoare a 
focului nu spunem aceasta. Căci fiecare dintre ele lucrează, prin cele le ce sunt 
proprii, în mod natural. Dar, deşi apar ca nelucrând prin ele însele, totuşi nu sunt 
altele decât cele din care sunt în mod natural. 

Ceva asemănător să cugeţi şi despre Dumnezeu-Tatăl şi despre Cuvântul 
născut din EI prin fire, când se spune că 1 se încredinţează ceva, ca nouă. Căci L- 
a slăvit pe Dumnezeu-Tatăl pe pământ Înţelepciunea şi Puterea Lui, adică 
Hristos, săvârşind lucrarea pe care l-a dat-o.” (Sf. Chiril al Alexandriei, 
Comentariu la Evanghelia Sfântului loan, cartea a unsprezecea, cap. 6, în PSB, 
vol. 41, pp. 1019-1020) 

„(...) cuvântul deoființă (ouoovorog). Şi pe acest cuvânt l-a explicat'*, 
zicând să nu se spună că este deofiinţă, în ce priveşte suferinţele trupeşti, nici că 
a luat fiinţă din Tatăl prin despărțire, sau printr-o separație (tăiere), fiindcă nu 
este cu putinţă ca firea cea imaterială, inteligentă şi fără de trup, să fi luat pentru 
sine o suferință trupească. Astfel de învățături se cuvine să le medităm cu 
cuvinte dumnezeieşti şi negrăite. 

Prea înțeleptul şi evlaviosul nostru împărat gândea astfel de lucruri, iar 
episcopii au compus această scrisoare în legătură cu adăugirea cuvântului 
deoființă  (ouoovoroş).” (Fericitul  Teodoret, Episcopul Cirului, storia 
bisericească, cartea I, 12, 3, în PSB, vol. 44, p. 53) 


„Astfel s-a mărturisit că din fiinţă arată că Fiul este din Tatăl şi că nu 
există ca o parte a Tatălui. 

Nouă ni s-a părut că este bine să consimţim la această părere (explicaţie), 
fiindcă învăţătura evlavioasă (adevărată) ne arată că Fiul este din Tatăl şi că nu 
este o parte a fiinţei (esenței) Acestuia. De aceea şi noi înşine ne alăturăm 
acestui înţeles şi nicidecum nu excludem această expresie, având în faţa ochilor 
noştri dorinţa de pace şi să nu ne depărtăm de dreapta înţelegere. 

Pe lângă aceasta am primit şi expresia născut şi nu făcut fiindcă ceea ce 
este făcut, este o denumire comună a celorlalte făpturi făcute prin Fiul, de la care 
Fiul nu are nimica asemănător (mai înainte de întrupare). De aci rezultă că El nu 
este o creatură, asemenea celor făcute prin EI, ci substanţa (fiinţa Sa) este mai 


'% Sfântul Împărat Constantin cel Mare, pe baza hotărârii dogmatice a Sinodului 1 de la 
Niceea — n.L.P. 

presus decât toată făptura. Cuvintele dumnezeieşti ne învaţă că această fiinţă S-a 
născut din Tatăl, felul naşterii fiind inexprimabil şi neînțeles (nepătruns) de toată 
firea cea născută. 

Tot aşa şi în ce priveşte expresia că Fiul este deofiinţă cu Tatăl, raţiunea 
care cercetează înţelege că nu e o deoființă după felul trupurilor şi nici prin 
asemănare cu vieţuitoarele muritoare, nici prin împărțirea fiinţei (substanţei) sau 
despărțirea ei şi nici prin vreo suferinţă, sau prin prefacere, sau înstrăinarea 
puterii Tatălui, căci fiinţa (firea) Tatălui nenăscut este străină de toate acestea. 

Expresia deofiinţă cu Tatăl poate să precizeze că Fiul lui Dumnezeu nu 
are nici o asemănare cu creaturile cele născute şi că este întru toate asemenea 
numai cu Tatăl, Carele L-a născut şi că nu este din vreun alt ipostas, sau 
substanţă, ci numai din Tatăl. Aşa şi mie însumi, când am cercetat (lămurit) acest 
fel (de interpretare) mi s-a părut că e bine să-l accept, fiindcă am aflat că unii 
episcopi dinainte, învăţaţi şi vestiți, şi unii scriitori, în expunerea teologiei 
(învăţăturii) despre Tatăl şi despre Fiul au folosit expresia deoființă 
(0uoovo10q).” (Fericitul Teodoret, Episcopul Cirului, Istoria bisericească, cartea 
I, 12, 9-13, în PSB, vol. 44, p. 54) 


„Dar trebuie propovăduit că Fiul este de o ființă cu Tatăl, pentru că Fiul 
nu are nimic egal cu creaturile făcute de Dumnezeu, ci este asemănător prin 
toate felurile numai Tatălui care L-a născut şi nu este din nici o altă substanță 
sau esenţă, ci din Tatăl. Şi lucrul acesta ni s-a părut că trebuie consimţit că a fost 
bine interpretat: căci ştim că şi unii episcopi din bătrâni, şi scriitori iscusiți şi 
nobili, au folosit cuvântul de consubstanțialitate în învăţătura despre Tatăl şi 
Fiul, adică în raționamentul divin.” (Casiodor, Istoria Bisericească tripartită, 
cartea a II-a, capitolul XI, în PSB, vol. 75, p. 93) 


Deofiinţimea Persoanelor Sfintei Treimi 


„Întru nimic nu este atinsă comuniunea după fire (a persoanelor) prin 
faptul subnumărării. Dar să revenim la certăreţul şi înfumuratul (eretic) şi să 
acceptăm că (lucrul) care vine al doilea după ceva se subnumără. Să vedem ce 
rezultă din (acest) raţionament. Primul om, zice Apostolul, (fiind făcut) din 
pământ, era pământesc, al doilea om, Domnul, era din cer (| Cor., 15, 46). lar în 
alt loc se spune : Mai întâi (apare) ceea ce este psihic şi după aceea ceea ce este 
duhovnicesc; ceea ce este duhovnicesc urmează după ceea ce este psihic (| Cor., 
15, 47). Deci, dacă cel de-al doilea se subnumără celui dintâi iar cel subnumărat 
este inferior celui faţă de care se subnumără, atunci, după voi, omul duhovnicesc 
este inferior celui psihic şi cel ceresc este inferior celui pământesc.” (Sf. Vasile 
cel Mare, Despre Sfântul Duh, cap. XVIII, în PSB, vol. 12, p. 62) 


362 


„Recunoscând identitatea naturii, noi admitem deoființimea, şi pentru 
Dumnezeire nu admitem ideea de compus pentru că Cel Care, după fiinţă, este 
Dumnezeu şi Tată, a născut pe Cel Care, după fiinţă, este Dumnezeu şi Fiu. 
Acest fapt este cel care ne îngăduie să evidenţiem consubstanţialitatea sau 
deoființimea. Într-adevăr, Cel Care, potrivit substanţei sau ființei Sale, este 
Dumnezeu, Acela este deoființă cu Cel Care, după fiinţă, este Dumnezeu, 
întrucât şi omul e numit uneori dumnezeu, de pildă : Eu am zis: Dumnezei 
sunteţi (Ps., 81, 6). Chiar şi demonul este numit dumnezeu, de pildă: căci toți 
dumnezeii neamurilor sunt idoli (Ps., 95, 5). Însă aceia sunt numiţi aşa printr-un 
favor, pe când aceştia, printr-o minciună. Singur Dumnezeu este Dumnezeu 
după ființă sau după substanţă. lar când spun singur subliniez tocmai fiinţa lui 
Dumnezeu, substanţa cea sfânta şi necreată.” (Sf. Vasile cel Mare, Epistole, 
epistola 8, I, în PSB, vol. 12, p. 133) 


„(...) identitatea actelor lasă să se vadă comunitatea de natură”. (Sf. 
Vasile cel Mare, Epistole, epistola 189, VIII, în PSB, vol. 12, p. 389) 


„Deci e un singur lucru al amândurora, al Duhului care curăţeşte păcatul 
şi al Fiului care a făcut curățirea păcatelor. lar cei ce au aceeaşi lucrare au 
numaidecât şi aceeaşi fire. Căci toată lucrarea este rezultatul puterii. Dacă deci 
lucrarea şi puterea este una, cum se poate cugeta o deosebire de fire în cei în 
care nu aflăm nici o deosebire în putere şi lucrare? Căci precum nu se poate 
cugeta în cele două însuşiri ale focului, în a lumina şi în a arde, vreo deosebire 
(de fire), aşa n-ar putea cugeta cineva, dacă cugetă sănătos pe temeiul Scripturii, 
vreo deosebire de fire între Fiul şi Duhul. 

Dar mai înainte s-a dovedit, prin spuse bine-credincioase, că Tatăl şi Fiul 
au aceeaşi fire şi că nu e cu putinţă să se numească cele de neam deosebit, cu 
numele de Dumnezeu. Căci dacă nu se zice puţului fiul celui ce l-a săpat, nici n- 
ar spune cineva dintre cei sănătoşi la minte că zidarul a clădit un fiu, ci prin 
numirea de fiu şi de tată se arată unitatea după fiinţă, e numaidecât de trebuință 
când cele două sunt una în ceea ce le e propriu şi nu sunt deosebite între ele, 
cum €e Tatăl şi Fiul, ca Fiul să fie unit după fire cu Tatăl.” (Sf. Grigorie de Nyssa, 
Despre rugăciunea domnească, cuvântul III, în PSB, vol. 29, p. 430) 


„Cât priveşte pe Duhul lui Dumnezeu, şi El este de aceeaşi ființă cu 
Dumnezeu. lar întrucât una le este natura, atât a lui Dumnezeu cât şi a Duhului, 
înseamnă că dacă Dumnezeu este lumină, atunci şi Duhul lui Dumnezeu este tot 
lumină.” (Sf. Grigorie de Nyssa, Cuvânt apologetic la Hexaimeron, în PSB, vol. 
30, p. 104) 

In Hristos are loc o unire a trupului cu Sfânta Treime 


„(...) trupul sau templul luat în întregime din femeie nu este de-o-fiinţă 
cu Dumnezeu-Tatăl, deci nici în aceeaşi fire, dar, fund primit ca trup al 
Cuvântului, s-a socotit ca una cu El. Căci Unul este Hristos şi Unul, Fiul, chiar 
când S-a făcut om. Se înţelege că a înfăptuit unirea, integrând în ea şi trupul, 
care nu are de la sine calitatea să fie una cu Dumnezeu””. Şi, dacă trebuie să 
spunem aceasta mai pe scurt şi mai clar, Unul-Născut spune că ceea ce Şi-a dat 
Sieşi a dat trupului Său (i s-a dat de la Tatăl prin EI în Duhul), fiindcă modul 
unirii cu Dumnezeu nu are altă cale, chiar când are loc în Hristos, întrucât S-a 
arătat ca om şi a fost om, dar a fost sfinţit trupul prin unirea cu Duhul, în modul 
negrăit al convergenţei. Şi aşa, trupul s-a înălțat la unirea cu Dumnezeu- 


Cuvântul fără contopire şi, prin EI, cu Tatăl, se înţelege prin relaţie, şi nu prin 


fire'%.” (Sf. Chiril al Alexandriei, Comentariu la Evanghelia Sfântului loan, 


cartea a unsprezecea, cap. 12, în PSB, vol. 41, p. 1062) 


Egalitatea Fiului cu Tatăl 


„(...) pe EI (pe Mântuitorul — n.L.P.), Tatăl tuturor lucrurilor L-a făcut 
una cu Sine, L-a îmbrăcat cu puterea Sa şi Îl cinsteşte cu cinstea care I se cuvine 
Lui. Pe EI, Tatăl tuturor lucrurilor L-a făcut una cu EI şi L-a îmbrăcat cu puterea 
Sa.” (Sf. Grigorie Taumaturgul, Discursul adresat lui Origen, IV, în PSB, vol. 
10, p. 18) 


7 'Tâlcuirea Pr. Stăniloae: Aşa cum omul este una, chiar dacă e format din suflet şi trup, aşa e şi 
Hristos una, chiar dacă e alcătuit din dumnezeire şi umanitate. Căci Eul este unul, chiar dacă este Eu 
al mai multor componente, cum este persoana omului una, cu toate că e şi suflet, şi trup şi are în 
trup multe organe. Eul personal cel unul trăieşte şi conduce toate simţirile şi actele componentelor 
sale. Eul simte înţepătura din deget, şi el îşi dirijează gândirea cum voieşte. De aceea şi Hristos este 
acelaşi Eu sau ipostas care dă puterea sfinţitoare trupului, dar o şi primeşte în trup. Dar ceea ce dă 
EI ca Dumnezeu umanităţii Sale dă şi Tatăl şi Duhul, sau dă Tatăl prin El în Duhul Sfânt. Întreaga 
Treime este unită astfel cu umanitatea Lui. (n.s. 2003, p. 1062) 

'% Tâlcuirea Pr. Stăniloae: În Hristos are loc o unire a trupului cu Sfânta Treime, care porneşte 
de la lucrarea Tatălui şi se înfăptuieşte prin EI, ca Fiul, în Duhul Sfânt, ca şi în cei ce cred în 
Hristos. Dar în ceilalți oameni unirea are în lucrare şi subiectul uman. Omul primeşte să treacă 
lucrarea dumnezeiască sfințitoare a Treimii asupra sa, fără ca firea sa să aibă pe Fiul ca 
Subiect al lucrării dumnezeieşti. Lucrarea porneşte din Tatăl, trece prin Fiul şi se desăvârşeşte 
în Duhul. De fapt, subiectul uman primeşte lucrarea sfințitoare de la Dumnezeu. Pe de altă 
parte, nici în Hristos firea omenească, unită cu cea dumnezeiască, nu devine fire dumnezeiască, ci 
cele două rămân într-o relație. Dar această relație e realizată şi trăită de un Subiect unic, Care este şi 
Dumnezeu, şi om. Omul nu se sfinţeşte el însuşi pe sine, cum Se sfinţeşte Hristos, ca Dumnezeu, 
pe Sine ca om, ci se sfinţeşte prin Hristos. De aceea sfinţirea umanităţii lui Hristos se ridică până 
la nivelul sfinţeniei Lui dumnezeieşti, cum nu se ridică cea a omului. (n.s. 2004, pp. 1062- 
1063) 

„Dar şi sfinții Lui ucenici ne învaţă că toate prin EI şi spre EI s-au făcut şi că 
fiind născutul cel bun din Cel bun şi Fiul Lui adevărat este Puterea şi Înţelepciunea 
şi Cuvântul Tatălui, nefiind acestea prin împărtăşire, nici adăugându-l-se acestea din 
afară ca celor ce se împărtăşesc de EI şi sunt înțelepțiți de EI şi făcuţi puternici şi 
cuvântători (raționali) în EI, ci este înţelepciunea de Sine, Cuvântul (Rațiunea) de 
Sine, Puterea de Sine proprie a Tatălui, Lumina de Sine, adevărul de Sine, 
dreptatea de Sine, virtutea de Sine şi pecetea şi strălucirea şi chipul şi, pe scurt, 
rodul atotdesăvârşit al Tatălui şi unicul Fiu, chipul întocmai al Tatălui'*.” (Sf. 
Atanasie cel Mare, Cuvânt împotriva elinilor, XLVI, în PSB, vol. 15, p. 84) 


„Egalitatea cu Tatăl trebuie înţeleasă ca o egalitate de fire şi nu ca o 
măsurare corporală.” (Sf. Vasile cel Mare, Omilii şi cuvântări, omilia a XXIV- 
a, II, în PSB, vol. 17,p.591) 


„Ermia: Dar care este slava Fiului faţă de cea a Tatălui? 

Sf. Chiril: Nu este superioară, prietene, dar nici inferioară, ci aceeaşi. 
Mai bine-zis, precum este înţelepciunea şi puterea Tatălui, aşa este şi slava, fiind 
în chip negrăit strălucirea fiinţei Celui ce L-a născut şi arătând prin Sine firea 
din care S-a născut. E aşa cum raza soarelui şi strălucirea luminii ce se 
răspândeşte din fiinţa celui ce le emite, sunt ca acela din care vin, cugetat de 
asemenea extremă şi calitate identică cu el.” (Sf. Chiril al Alexandriei, Despre 
Sfânta Treime, cuvântul VI, în PSB, vol. 40, p. 247) 


„(...) EL n-a voit să certe pe leprosul care I-a spus: Doamne, de voieşti, 
Tu poţi să mă cureți (Mt., 8, 2). EI a constrâns, aşa zicând, pe om la o neştiinţă şi 
mai mare, făgăduindu-i îndată, mai bine-zis, poruncindu-i anticipat împlinirea 
cererii. Căci a zis: Voiesc, curățeşte-te (Mt., 8, 2)%. Atâţia, care-şi pierduseră 
vederea, când au alergat la EI şi I-au zis: Mi/uieşte-ne pe noi, Doamne, Fiul lui 
David!, le-a răspuns iarăşi: Ce voiţi să vă fac?. lar rugându-L să le aducă în ei 


9 Tâlcuirea Pr. Stăniloae: Sfântul Atanasie foloseşte adeseori termenul prin participare ca să 
arate relaţia omului cu Dumnezeu-Cuvântul, dar respinge acest termen când descrie relaţia 
Fiului cu Tatăl, în opoziţie cu Eusebiu (Hist. eccl. 1, 3, 13. (...) sfântul Atanasie afirmă 
deoființimea Fiului cu Tatăl, în vreme ce la Eusebiu se observă, sub influenţa lui Origen, o 
trăsătură subordinaţiană. După Atanasie, deşi născut din Tatăl, Fiul nu primeşte viaţa, 
înţelepciunea, puterea de la Tatăl ca de la cineva străin, ci le are împreună cu Tatăl, prin fiinţa 
comună. De aceea Fiul este de la Sine Raţiune, de la Sine înţelepciune şi Putere, pe când noi le 
simţim ca avându-le de la un izvor superior. În special simţim cum cuvântul nostru e legat de 
necesitatea răspunsului nostru, a unei răspunderi față de suprema autoritate a lui Dumnezeu, 
şi apoi de răspunderea noastră față de semeni, impusă nouă de o autoritate supremă. Cuvântul 
lui Dumnezeu implică şi El un răspuns faţă de Tatăl, dar nu ca faţă de cineva exterior. Tatăl 
naşte Cuvântul vorbindu-Şi Sie, şi Fiul răspunde Tatălui, ca temeliei Sale personale, ca 
Egalului Său în ființă. (n.s. 104, pp. 84-85) 

5% Tâlcuirea Pr. Stăniloae: Adică Hristos l-a încurajat pe lepros în neştiinţa lui, sau în părerea 
lui neadevărată că El are de la Sine puterea să-l vindece. (n.s. 376, p. 263) 

lumina mult dorită, le-a dăruit-o iarăşi, fără întârziere (Mt., 20, 34). Pentru ce nu 
trebuia mai degrabă să spună leprosului: 7azăl/ voiește, curățeşte-te; iar celor 
lipsiţi de vedere: Ce voiţi să vă facă vouă Tatăl? Sau nu vom zice despre Sfinţii 
Apostoli că au voit şi au făcut fapte minunate, depărtând părerea că pot îndeplini 
semnele dumnezeieşti prin puterea şi lucrarea proprie? Căci au zis celui ce şedea 
lângă Poarta Frumoasă: În numele lui lisus Hristos, Nazarineanul, scoală-te şi 
umblă! (Fap., 3, 6). Iar altuia: Enea, te vindecă pe tine lisus Hristos (Fap., 9, 
34). lar minunându-se unii pentru cele făcute prin lucrarea lor, le-a spus pe faţă: 
Bărbaţi israeliteni, de ce vă minunaţi de aceasta, sau de ce staţi cu ochii aţintiţi 
la noi, ca şi când cu a noastră putere sau credinţă am făcut să umble acesta? 
(Fap., 3, 12). Căci cugetau că trebuie să atribuie lui Hristos slava, şi nu lor înşişi, 
fiindcă în realitate aveau ca izvor şi rădăcină a harului şi lucrării din ei pe 
Hristos. Căci i-a ales înaintea altora şi 1-a întărit spre apostolat pe cei, 
împodobindu-i cu darurile dumnezeieşti, dându-le puterea să împlinească fără 
greutate fapte minunate: Pe bolnavi vindecaţi-i, pe morți sculaţi-i, pe leproşi 
curăţiți-i, demonii scoateţi-i. În dar aţi luat, în dar să dați (Mt., 10, 8). De aceea 
înțelegând cât se poate de bine cine era Dăruitorul şi Îndrumătorul puterii aflate 
în ei, împleteau pe seama Lui cununa slavei, spunând totdeauna celor bolnavi: 
În numele lui lisus Hristos, Nazarineanul.” (Sf. Chiril al Alexandriei, Despre 
Sfânta Treime, cuvântul VI, în PSB, vol. 40, pp. 263-264) 


„Căci cum va fi Cuvântul mai mic decât Tatăl, o dată ce este Fiu? De 
aceea, deşi Se face şi este Fiul şi om, ca născut din om, nu e mai mic decât Tatăl 
prin faptul că este şi om. Căci omul nu e, ca om, mai mare sau mai mic decât 
omul, precum nici îngerul, mai mare sau mai mic decât îngerul, ca înger, sau 
altcineva dintre cele ce sunt, faţă de tot ceea ce e de aceeaşi fire şi are raţiunea 
aceleiaşi fiinţe. Deci, dacă este cu adevărat Fiu, e necesar să spunem că este din 
fiinţa Tatălui, având în Sine toate cele proprii aceleia în mod natural. Şi dacă Tatăl e 
prin fire Dumnezeu, e vădit că e Dumnezeu după fire şi Cuvântul născut din EI. 
Deci, cum e mai mic Dumnezeu decât Dumnezeu şi decât Cel ce este Acelaşi cu 
Acela prin faptul că este Dumnezeu? 

Altul. De unde vă vine îndrăzneala să spuneţi că e mai mic Fiul, sau Cel 
ce este în aceleaşi în care e şi Cel ce L-a născut? În ce mod veţi dovedi că e mai 
mic? După timpul în care a venit la existenţă nu socotesc că L-ar cugeta cineva 
astfel, chiar dacă ar aiuri la maximum. Căci Fiul este dinainte de veacuri şi El 
este Făcătorul veacurilor şi nu s-ar putea cugeta mărginit de timp Cel ce are 
naşterea mai veche decât tot timpul. Dar nu e nici în câtime mai mic decât 
mărimea Tatălui. Căci firea dumnezeiască se înţelege şi este fără mărime, fără 
câtime şi netrupească. Deci, cum s-ar arăta mai mic în aceasta Cel născut? Poate 
va spune cineva; în slavă, în putere, în înţelepciune. Să spună deci cât de mare şi 
cum este Tatăl în acestea, dacă trebuie să spună şi aceasta, ca să se înţeleagă că 
Fiul e mai mic, ca unul ce ar fi măsurat în acestea. Sau, dacă Tatăl este în 
bunătăţi necuprinse şi nemăsurate, şi acestea întrec mult măsura înţelegerii 

noastre, de unde scot arienii, care toate le îndrăznesc, temeiuri pentru a spune că 
Fiul e mai mic, spre înlăturarea demnităţii ce o are prin fire? Dar nu se poate 
susține în Dumnezeu o opoziție între mai mare şi mai mic între Tatăl şi Fiul. 
Căci dacă nu se poate măsura demnitatea Tatălui, cum se va dovedi treapta mai 
mică a Fiului?” (Sf. Chiril al Alexandriei, Comentariu la Evanghelia Sfântului 
Ioan, cartea întâi, cap. 3, în PSB, vol. 41, p. 36) 


„Dacă spun (neevlavioşii eretici — n.L.P.) cu adevărat că Fiul e 
Dumnezeu care S-a născut din Dumnezeu-Tatăl, şi aşa cred, cum e mai mic 
decât Tatăl? Căci din aceasta rezultă o mare absurditate, vrednică de toată 
condamnarea şi pe care, numai auzind-o cineva, o va dezaproba. Căci dacă Fiul 
se dovedeşte fiind Dumnezeu prin fire, dar prin ceva este mai mic, e necesar să 
cugetăm că există ceva mai mare ca Dumnezeu. Deci, dacă firea Tatălui nu se 
cugetă desăvârşită în toate, chiar de e firea lui Dumnezeu“, va progresa şi El 
spre o treaptă mai mare, arătându-Se în Fiul, ca în chipul Lui, că este şi EI de 
firea celui ce primeşte o treaptă mai mică*”. lar aceasta o are în potenţă, chiar 
dacă nu a arătat-o. Pentru că cele ce sunt capabile de ceva vor şi primi cele de 
care sunt capabile când o va cere timpul să le trăiască“. Dar în acestea se 
exprimă o mare blasfemie. Căci Tatăl nici nu progresează spre un grad mai 
mare, nici nu primeşte unul mai mic, o dată ce este Dumnezeu prin fire. Deci, 
nici Fiul nu va primi în Sine un grad mai mic, fiind şi El Dumnezeu prin fire, ca 
să nu se cugete la o jignire a Fiinţei celei mai presus de toate, primindu-se din 
neînvăţătură născocirea cuvintelor eretice. 

Altul. Dacă, fiind Fiu după fire al lui Dumnezeu-Tatăl, Cuvântul din EI 
este mai mic ca EI, fie prin raţiunea demnităţii dumnezeieşti, fie pentru că nu e 
întru totul identic după fire cu Tatăl, fie prin vreunul dintre modurile treptelor 
mai Mici, caracteristica aceasta nu va fi atât a Lui, cât a fiinţei din care s-a crezut 


5! Tâlcuirea Pr. Stăniloae: Dacă ereticii menţin calitatea de Dumnezeu pentru Fiul, dar afirmă 
că e mai mic, ei trebuie să admită că există ceva mai mare decât Dumnezeu, sau ceva mai mic 
şi mai mare în Dumnezeu. (n.s. 49, p. 36) 

5% Tâlcuirea Pr. Stăniloae: Dacă Fiul, fiind de fiinţa Tatălui, e mai mic ca Tatăl, cum zic 
arienii, sau e ceva în fiinţa Tatălui mai mic, sau, după ce Tatăl naşte pe Fiul, urcă la o treaptă 
mai mare decât Fiul, aceasta înseamnă fie o inegalitate în firea lui Dumnezeu, fie caracterul 
schimbăcios al ei. Amândouă aceste deducţii sunt absurde. În Dumnezeu nu poate fi nimic 
mai mic şi mai mare, precum nu poate fi o schimbare în ființa Lui. De fapt arianismul, 
socotind pe Fiul Tatălui ca primă creatură, cobora pe Dumnezeu în planul lumii în sensul 
panteismului emanaţionist neoplatonic. Toată lupta Părinților pentru Dumnezeu ca Treime de 
Persoane de o ființă, necreate, deosebite de fiinţa creată a lumii, ca şi pentru Hristos ca 
Persoană a Treimii, Care a luat în Persoana Sa, pe lângă ființa dumnezeiască, şi pe cea 
omenească, a fost o luptă împotriva oricărui fel de panteism, care nu găseşte nici un sens în 
existenţă. (n.s. 50, p. 36) 

5% Tâlcuirea Pr. Stăniloae: Această concepţie ariană despre un dumnezeu care poate deveni 
mai mic sau mai mare vede pe acest fel de dumnezeu ca o esenţă în care există nişte 
virtualități, care se actualizează când vine timpul. Este un panteism emanaţionist, sau 
evoluționist. (n.s. 51, p. 37) 

că este, dacă peste tot treapta mai mică, sau mai puţin bună ce apare în El se 
iveşte în EI din ea, deşi ea nu arată că pătimeşte aceasta, ca una ce e creată. Căci 
tot ce naşte un rod îl naşte asemenea sieşi“”. Dar, dacă spun că firea Tatălui este 
mai presus de orice pătimire, este vădit că va fi şi în afară de această scădere. lar 
fiind arhetipul bunătăților din noi, nu va naşte pe Fiul ca mai mic, ci ca egal şi 
de-o-fiinţă cu Sine, ca nu cumva Dumnezeu, Care e atât de mult mai presus de 
noi, să fie mai prejos de nois%. 

Alt argument, prin reducere la absurd. Arătându-Se pe Sine egal cu 
Dumnezeu-Tatăl, Hristos spune undeva către ucenicii Săi: Cel ce M-a văzut pe 
Mine a văzut pe Tatăl (n., 14, 9). Deci, cum Cel ce este astfel prin fire, precum 
afirmă EI însuşi adeverind că este aşa, va fi mai mic, cum se spune după aiureala 
unora? Căci dacă, fiind mai mic, arată în El pe Tatăl, fără să intervină vreo 
schimbare, treapta mai mică răsfrângându-se asupra Tatălui, cum Se arată EI în 
chipul neprefăcut al Fiului? Dar aceasta este o absurditate. Deci nu e mai mic 
Fiul, în Care se vede chipul desăvârşit al Tatălui. 

Altul. Şi cum va primi Fiul o treaptă mai mică în cele pe care le are Tatăl, 
când spune fără greşeală: Toate câte le are Tatăl sunt ale Mele (|n., 16, 15), şi 
iarăşi, vorbind către Dumnezeu-Tatăl: Zoare ale Mele sunt ale Tale şi ale Tale, 
ale Mele (n., 17, 10)? Căci dacă, după aiureala unora, Fiul este în mod real mai 
mic, deoarece spune adevărul zicând către Tatăl: Ale Mele sunt ale Tale şi ale 
Tale, ale Mele, va atribui şi Tatălui treapta Sa mai mică, şi Sieşi treapta mai mare 
a Tatălui, înlăturând deosebirea dintre Ei; dacă în fiecare apar cele din fiecare şi 
dacă ceea ce este al Tatălui este şi al Fiului, şi, iarăşi, ceea ce apare ca propriu 
Fiului, aceea este propriu şi Tatălui, nimic nu ne va împiedica să spunem şi că 
Tatăl este mai mic decât Fiul şi că Fiul este mai mare ca Tatăl. Dar este tot ce 
poate fi mai absurd chiar şi a cugeta ceva asemănător. Deci este egal, şi nu mai 
mic, Cel ce are prerogativele fiinţei comune cu ale Tatălui. 

Alt argument din aceeaşi spusă. Dacă toate câte le are Tatăl sunt ale 
Fiului, în Tatăl fiind desăvârşirea, desăvârşit va fi şi Fiul, Cel ce are aceleaşi 
însuşiri proprii şi excepţionale ale Tatălui. Deci nu e mai mic, cum afirmă 
blasfemia ereticilor.” (Sf. Chiril al Alexandriei, Comentariu la Evanghelia 
Sfântului loan, cartea întâi, cap. 3, în PSB, vol. 41, pp. 36-38) 


„Dar să ne răspundă de ce şi să ne înveţe, dacă sunt cu adevărat înţelepţi, 
pentru ce, născându-L Tatăl pe Fiul, nu L-a născut egal cu Sine, ci mai mic? lar 
dacă S-ar arăta mai bun, prin faptul că L-ar naşte pe Fiul egal cu Sine în toate, ce 
L-ar împiedica pe Tatăl să facă aceasta? Căci dacă L-ar împiedica ceva în mod 


54  Tâlcuirea Pr. Stăniloae: Acceptând în Fiul o treaptă mai mică, aceasta nu poate să nu-şi 
aibă originea în ființa Tatălui. Căci o ființă nu poate naşte ceva neegal cu ea. Diminuând pe 
Fiul, arienii diminuau de fapt pe Tatăl, în sens panteist. Făceau din El o esenţă cu 
imperfecțiuni, aşa cum o vedem în lume, socotită ca ultima realitate. (n.s. 52, p. 37) 

55 Tâlcuirea Pr. Stăniloae: Omul nu naşte un fiu inferior lui. Dacă Dumnezeu ar naşte un Fiu 
inferior Lui, s-ar dovedi inferior nouă, neputând da naştere unui Fiu egal cu Sine, cum o face 
omul. (n.s. 53, p. 37) 

necesar, vor mărturisi fără să vrea că e ceva mai mare ca Tatăl. lar dacă n-ar fi 
nimic ce-L împiedică, ci având puterea şi ştiinţa că e mai bine să-L nască pe Fiul 
ca egal, dar voieşte să-L nască mai mic, se va vedea apărând în El o pizmă şi o 
ciudă, nevrând să dea Fiului egalitatea cu EI. Deci Fiul va fi, cum spun aceia, 
mai Mic, fie dintr-o neputinţă a Tatălui în privinţa naşterii Lui, fie dintr-o invidie 
a Tatălui, după cum rezultă din silogismele lor. Dar ambele ipoteze sunt absurde. 
Căci firea dumnezeiască e mai presus de orice patimă şi scădere. Deci nu e mai 
mic Fiul, ca să nu piardă egalitatea în nici un mod, nici din neputinţa Tatălui în 
a-L naşte pe Cel din EL egal cu EI, nici fiindcă ar fi împiedicat de pizmă să 
voiască ceea ce e mai bun:%.” (Sf. Chiril al Alexandriei, Comentariu la 


Evanghelia Sfântului loan, cartea întâi, cap. 3, în PSB, vol. 41, p. 38) 


„lar că prin lucrarea întocmai şi întru totul asemănătoare — se înţelege 
în toate — se arată ca fiind egal în putere, ne va învăţa clar EI însuşi în cele 
următoare, zicând despre Tatăl Său: Căci cele ce le face Acela, acestea le face şi 
Fiul asemenea. Deci cum este mai mic Cel Căruia Îi sunt proprii lucrările egale 
cu ale lui Dumnezeu şi Tatăl? Oare va lucra cele ale focului altceva decât focul, 
în care nu se vede nici o schimbare în lucrare? Cum s-ar întâmpla aceasta 
vreodată? Dar cum va lucra Fiul cele ale Tatălui asemenea Lui, dacă este socotit 
ca nefiind, din cauza aceasta, egal în tărie cu EI?” (Sf. Chiril al Alexandriei, 
Comentariu la Evanghelia Sfântului loan, cartea a doua, cap. VI, în PSB, vol. 
41,p.251) 


„(...) dacă se are în vedere deoființimea, cum nu vă veţi arăta lipsiţi de 
înţelegere socotind pe Dumnezeu şi Tatăl mai mare decât în ea decât pe Cel 
născut din EI? Căci nu vom putea vedea propriu-zis în fiinţa Lor comună pe unul 
mai mare, sau mai mic, sau ceva de felul acesta, ci aşa ceva va fi exterior fiinţei 
şi în jurul ei. Căci ceea ce există şi subzistă mai înainte se va arăta, în 
comparaţie cu altul, mai mare sau mai mic. Dar, neexistând un subiect anterior 
în cele despre care se spun acestea, cum ar fi ele prin ele, chiar dacă se cugetă şi 
se definesc în planul accidentelor? Deci când ni se numesc mai mare şi mai mic, 


5 Tâlcuirea Pr. Stăniloae: Arianismul era plin de contraziceri, întrucât numea pe Hristos Fiul 
lui Dumnezeu cel întrupat, dar socotea pe acest Fiu venit la existență mai târziu, întrucât Tatăl, 
Care L-a născut, trebuia — după ei — să fie mai vechi. Aceasta înseamnă că nu recunoştea că 
Cuvântul era la început, deci înainte de tot ce s-a început, deci că EI însuşi era fără început. 
Dar cum putea Tatăl să nască pe cineva inferior Lui, deci ca pe o creatură, dacă era din fiinţa 
Lui? Aceasta înseamnă a socoti că ființa dumnezeiască din Tatăl nu poate să nască ceva 
asemenea Lui. Deci o supunea unei evoluţii descrescătoare, cum nu e nici o ființă omenească; 
sau vedea pe Dumnezeu (Tatăl) gelos pe un Fiu egal cu EI, ceea ce înseamnă a-L vedea iarăşi 
ca pe o existență supusă unor neputinţe. Toate acestea arătau contradicţiile ariene ca fiind 
contradicții proprii panteismului. Dacă Dumnezeu este Dumnezeul iubirii — şi numai aşa 
poate fi — El trebuie să fie aşa din veci. El trebuie să fie din veci Tată şi Fiu. Fiul ţine de 
Tatăl, cum ţine căldura de flacăra focului. 0 esenţă sau persoană cu imperfecţiuni este de 
necugetat. Trebuie să aibă deasupra ei o alta. (n.s. 54, pp. 38-39) 


369 


nu vă gândiţi la ființa Unuia-Născutului, dar nici la a Tatălui, ci numai la 
superioritățile sau inferioritățile exterioare, şi nu măriți pe Tatăl şi micşoraţi pe 
Fiul, căci auziţi pe Fiul spunând: Ce! ce nu cinstește pe Fiul, nu cinsteşte nici pe 
Tatăl (In., 5, 23); şi că se cuvine ca toţi să cinstească pe Fiul cum ÎL cinstesc pe 
Tatăl. Fiindcă trebuie îmbrăcate într-o slavă egală cele ce nu se împart în fiinţe 
străine, ci au una şi aceeaşi ființă, cum a învăţat foarte bine Hristos*”. (...) Căci 
desigur că spune adevărul Cel ce este prin Sine adevărul, precum putem şi noi să 
probăm aceasta din calitatea faptelor. Faptul de-a fi mai mare sau mai mic nu se 
spune referitor la fiinţa vreunora, ci despre cele ce sunt în jurul fiinţei. De pildă: 
Un om nu va fi mai mare sau mai mic ca alt om, întrucât se cugetă şi se numeşte 
om. Căci nici nu e un om, ca om, mai mic ca alt om, nici nu e mai mare. Căci 
raţiunea firii este egală în toţi. Aceeaşi rațiune se păstrează şi în îngeri, sau în 
oricare existență făcută şi numărată în creaţiune. Deci acestea (mai mare, mai 
mic) nu sunt cuprinse în fiinţe, ci se adaugă ca accidente la fiinţe, sau unora din 
cele ce au fiinţa comună, cum am arătat mai sus5%. Cum va fi Tatăl mai mare ca 
Fiul, fiind Acesta prin fire Dumnezeu, sau din Dumnezeu cel prin fire? Faptul 
de-a fi Fiul din EI ne sileşte pe noi să-L considerăm fără voie de o fiinţă cu EI. 
Dat fiind deci, ca un fapt neîndoielnic, că Fiul este Dumnezeu după fire, să 
cercetăm, de doreşti, dacă, atribuindu-l cinstire egală cu Cel din care este, nu 
vom slăvi şi pe Cel care L-a născut, sau vom face contrariul, batjocorind pe Cel 
născut cu o cinstire şi slavă mai coborâtă şi mai mică, socotind că aceasta este 
mai adevărat. Căci e o slavă a Tatălui să nască pe Unul care este după fire cum 
este şi El'%. Dar se va întâmpla contrariul, de nu va păstra Fiul strălucirea 
cuvenită Lui, dacă ar fi mai mic, fie în slavă, fie în altceva din cele care 1 se 
cuvin în mod necesar, ca să se arate prin toate că este Dumnezeu desăvârşit şi 
adevărat. lar Fiul având aceeaşi fire, să nu râzi, omule, dacă cinsteşte pe Tatăl; 
nici nu te supune pedepsei dispreţuind în chip prostesc ceea ce nu trebuie. Căci 


57 Tâlcuirea Pr. Stăniloae: Ernest Renan l-a recunoscut lui Hristos toate însuşirile, dar a 
socotit că S-a amăgit pe Sine socotindu-Se Fiul lui Dumnezeu. Dar cum mai poate fi socotit 
superior cel ce-şi închipuie, plin de încredere în sine, că e Dumnezeu, fără să fie? Nu e lipsit 
de o conştiinţă trează şi realistă? Şi atunci, cum poate fi recunoscut plin de calități? (n.s. 677, 
p. 378) 

5% Tâlcuirea Pr. Stăniloae: Fiecare om e o unitate formată din aceleași componente. Aceasta e 
firea comună a tuturor oamenilor, sau definiția, sau raţiunea ei. Dar fiecare persoană, sau 
Posibilităţile comune ale oamenilor sunt maleabile, cuprind în ele şi libertatea. În afară de 
aceea, fiecare om are diferite daruri şi trăieşte în alte împrejurări, fără ca acestea să iasă din 
unitatea comună a aceloraşi componente şi deci să facă pe purtătorii concreţi ai aceleiaşi firi 
inegali după fire. Toţi omenii folosesc aceleaşi organe pentru vorbire, dar fiecare vorbeşte 
într-un mod oarecum diferit, dar toţi se pot înţelege. Firea rămânând aceeaşi în toate 
persoanele, ele se pot înţelege, ba chiar au nevoie una de alta. (n.s. 678, p. 378) 

*% 'Tâlcuirea Pr. Stăniloae: A spune că Fiul pe care ÎL naşte Tatăl e mai mic după fire ca Tatăl 
înseamnă a micşora chiar slava Tatălui, socotindu-L incapabil să nască pe altul egal cu El. Cel 
născut este egal în fiinţă cu cel ce-l naşte. Dacă micşorăm pe Fiul, micşorăm şi pe Tatăl. (n.s. 
679, p. 378) 

trebuie să ne minunăm şi de aceasta, ca de ceea ce I se cuvine, că cinsteşte şi 
iubeşte pe Cel ce L-a născut. Căci orice fel de virtute are ca izvor şi rădăcină 
fiinţa supremă, arătându-se întâi în ea bunătăţile, ca să curgă la noi, care suntem 
făcuți după chipul ei.” (Sf. Chiril al Alexandriei, Comentariu la Evanghelia 
Sfântului loan, cartea a patra, cap. 1, în PSB, vol. 41, pp. 377-378) 


„Deci ce înseamnă că Fiul se trimite de către Tatăl? Oare va fi pentru 
aceasta mai mic? Oare când, din corpul solar, se trimite lumina, va fi aceasta de 
altă fire ca el şi mai mică decât el? Cum nu e un lucru nepriceput chiar şi numai 
a cugeta astfel? Deci Fiul, fiind lumina Tatălui, se trimite la noi ca o rază 
neschimbată a Lui. E ceea ce a şi afirmat David, zicând: Zrimite lumina Ta şi 
adevărul Tău (Ps., 42, 3). Şi dacă este slavă a Tatălui a avea lumina, cum este 
mai mic ca El, Cel prin Care se slăveşte Tatăl?%'%” (Sf. Chiril al Alexandriei, 
Comentariu la Evanghelia Sfântului loan, Fragmente din Cărţile 7 şi 8, în PSB, 
vol. 41, p. 734) 


„Deci deoarece, fiind de aceeaşi fire cu Dumnezeu, este şi Fiul lui 
Dumnezeu după fire (şi nu e nici o piedică să Se compare cu Tatăl, fund la fel cu 
EI), cum va fi mai mic?*'!” (Sf. Chiril al Alexandriei, Comentariu la Evanghelia 
Sfântului loan, cartea a zecea, cap. întâi, în PSB, vol. 41, p. 917) 


„Dar modul chenozei de bunăvoie, îmbrăcarea chipului smereniei pentru 
umanitate, Îl face pe Unul-Născut Dumnezeu, Care răsare din Tatăl, este egal cu 
EI, de un chip cu EI şi întru EI, să Se arate în manifestări mai mici decât cele în 
care se menţine Tatăl. Şi să nu te miri dacă Fiul pare să fie mai mic decât 
măreţia Tatălui din pricina omenescului, când, din pricina aceasta, Pavel afirmă 
că a fost pus mai prejos şi decât îngerii, scriind astfel: Pe Cel micşorat cu puţin 


510 Tâlcuirea Pr. Stăniloae: Dacă soarele n-ar răspândi lumină, ar mai fi soare? Dacă din Tatăl 
nu s-ar naşte lumină, care ar mai fi slava Lui? Cum s-ar mai arăta că în EI este sensul tuturor? 
Fiul este slava Tatălui. Dar aceasta nu arată că Fiul este mai important decât Tatăl. Căci Fiul ca 
lumină Se naşte din Tatăl. Amândoi sunt la fel de importanţi. Nici Unul nu mai este 
existenţa supremă fără Celălalt. (n.s. 1375, p. 734) 

5! Tâlcuirea Pr. Stăniloae: Sfântul Chiril nu admite nici o inferioritate a Fiului faţă de Tatăl, 
când Fiul se compară cu Tatăl, după fiinţa dumnezeiască. EI înţelege declaraţia Fiului că Tatăl 
este mai mare decât EI, numai legată de faptul că S-a făcut şi om. E mai mic decât Tatăl ca 
om, dar a primit de bunăvoie, sau din iubire, să fie mai mic în această calitate, ceea ce, pe de 
altă parte, ÎL arată iarăşi mare, traducând iubirea Tatălui în forma smeririi Sale. Persoanele 
dumnezeieşti sunt deosebite, dar nu mai mici una ca alta, nici chiar prin accidente, sau prin 
adaosurile cu voia, cum le vede Sfântul Chiril apărând în persoanele umane. Am menţionat 
însă că varietatea persoanelor umane nu vine numai din nişte accidente exterioare, voite, sau 
datorate unor diferite împrejurări, ci pentru că Dumnezeu, Creatorul însuşi, a făcut fiinţa 
umană şi lucrează mereu cu ea, ca să-şi arate bogăţia ei în varietatea persoanelor, niciodată 
uniforme. De aceea putem cugeta că însăşi fiinţa divină îşi arată bogăţia ei în varietatea celor 
trei Persoane, făcând ca şi persoanele umane să-şi aibă varietatea, sau unicitatea lor, şi să se 
întregească prin comuniunea lor. (n.s. 1742, p. 917) 


EVA, 


față de îngeri, pe lisus îl vedem încununat cu Slavă şi cu cinste din pricina 
morţii pe care a suferit-o (Evr., 2, 9), poruncindu-se şi sfinților îngeri să 1 se 
închine*!?. Căci, când aduce în lume pe Cel întâi născut, El zice: Şi să se închine 
Lui toți îngerii lui Dumnezeu (Evr., 1, 6).” (Sf. Chiril al Alexandriei, 
Comentariu la Evanghelia Sfântului loan, cartea a unsprezecea, cap. 9, în PSB, 
vol. 41, p. 1032) 


Hristos — „Tatăl este mai mare decât Mine” [loan 14, 28] 


“Tatăl este mai mare decât Mine (n., 14, 28). Făpturile cele 
nerecunoscătoare, neamurile diavolului, s-au servit şi de acest text. Or, eu cred 
cu tărie că chiar aceste cuvinte arată că Fiul e deoființă cu Tatăl. Într-adevăr 
comparaţiile ştiu că se fac din capul locului, între lucruri de aceeaşi natură. 
Zicem, de pildă, despre un înger că e mai mare decât alt înger, un om mai drept 
decât alt om, o pasăre mai rapidă decât altă pasăre. Dacă, deci, comparaţiile se 
fac între lucruri din aceeaşi specie şi dacă prin comparaţie Tatăl a fost mai mare 
decât Fiul, atunci Fiul e deofiinţă cu Tatăl. 

Dar poate că mai e şi altă idee ascunsă în acest text. Ce mirare ar fi dacă 
s-ar recunoaşte că Tatăl e mai mare decât EL, din moment ce EI e Fiu şi S-a făcut 
trup, întrucât a fost văzut inferior îngerilor ca mărire şi oamenilor ca înfăţişare ? 
Micşoratu-L-ai, spune Scriptura, pe Dânsul cu puţin faţă de îngeri (Ps., 8, 6) 
(...) Acesta-i motivul că Fiul e mai mic decât Tatăl! El a murit pentru tine ca să 
te mântuiască din pierzania morţii şi să te facă să ai parte de o viaţă cerească. 
Aceasta-i ca şi cum ai învinui pe un doctor că se apleacă spre suferinţele 
bolnavilor luând parte la mirosul greu al bolii, spre a vindeca pe cei încercaţi de 
suferinţe”. (Sf. Vasile cel Mare, Epistole, epistola 8, V, în PSB, vol. 12, p. 136) 


„Fiul însuşi n-a zis: Tatăl Meu este mai presus (xperrov) de Mine, ca să 
nu-L cugete cineva străin de firea Aceluia. Ci a spus mai mare, nu prin vreo 
mărime oarecare, sau prin timp, ci pentru naşterea din EI. Căci chiar zicând este 
mai mare a arătat iarăşi identitatea fiinţei.” (Sf. Atanasie cel Mare, Zrei 
cuvinte împotriva arienilor, Cuvântul Întâi împotriva arienilor, XLVIII, în PSB, 
vol. 15, p. 224) 


Egalitatea Persoanelor Sfintei Treimi 


*12 Tâlcuirea Pr. Stăniloae: Fiul lui Dumnezeu cel întrupat S-a pogorât mai prejos de îngeri, 
mai ales prin moarte, căci îngerii, neavând trup, nu mor. Dar, după aceea, I s-au închinat şi ca om 
îngerii, căci Subiectul umanităţii este Dumnezeu. (n.s. 1943, p. 1032) 

„(...) Între persoanele Sfintei Treimi nu poate fi vorba de una mai mare şi 
de alta mai mică, întrucât un singur izvor al dumnezeirii este Cel care ţine în 
puterea Lui totul.” (Origen, Despre principii, cartea întâia, VII, 3, în PSB, vol. 8, 
p. 77) 


„(...) noi n-am fi în stare să socotim mai mic decât Fiul lui Dumnezeu pe 
Cel pe care-L numim acum Tatăl Lui.” (Origen, Contra lui Celsus, cartea a VIII- 
a, cap. XIV, în PSB, vol. 9, p. 515) 


„Dacă după esenţă (Fiul — n.L.P.) este întru totul asemenea (Tatălui), întru 
totul asemenea trebuie să fie şi în privinţa puterii. (Persoanelor) a căror putere 
este egală, de bună seamă, egală le este şi lucrarea”. (Sf. Vasile cel Mare, Despre 
Sfântul Duh, cap. VIII, în PSB, vol. 12, p. 36) 


„Poporul rosteşte (în acest imn) vechea formulă şi nimeni n-a crezut 
vreodată că greşesc cei care zic: Lăudăm pe Tatăl şi pe Fiul şi pe Sfântul Duh, 
Dumnezeu”. (Sf. Vasile cel Mare, Despre Sfântul Duh, cap. 29, în PSB, vol. 12, 
p. 87) 


„Se spune Dumnezeu Tatăl, Dumnezeu Fiul şi Dumnezeu Sfântul Duh. 
Dar Tatăl, Fiul şi Sfântul Duh sunt un singur Dumnezeu, nu trei. Rațiunea 
acestei uniri este nedeosebirea. Căci deosebire fac numai aceia care adaugă sau 
micşorează, ca arienii care, împărțind Treimea pe trepte de merit” o destramă şi 
o împing în pluralitate. Iar începutul pluralității este alteritatea. Şi fără alteritate 
nu se poate înţelege ce este pluralitatea. Deosebirea dintre trei sau mai multe 
lucruri constă în gen, specie şi număr. De câte ori se zice acelaşi, de atâtea ori se 
spune şi deosebit. lar acelaşi se spune în trei moduri: după gen, de pildă om şi 
cal, care sunt din acelaşi gen, ca animale; după specie, cum sunt Cato şi Cicero, 
care sunt în aceeaşi specie ca oameni, şi după număr, cum sunt Tullius şi Cicero, 
două nume din aceeaşi familie. De aceea se spune ceva deosebit fie după gen, fie 
după specie, fie după număr. Dar după număr deosebirea o face varietatea celor 
întâmplătoare, căci trei oameni se deosebesc nu prin gen sau specie, ci prin cele 
întâmplătoare ale lor.” (Boethius, Articole teologice, I, 1, în PSB, vol. 72, p. 17) 


Lipsirea uneia dintre Persoanele Sfintei Treimi de cinstire şi respect - 
gravitatea 


5 Tâlcuirea Prof. David Popescu: Arie, negând dumnezeirea lui Hristos, Îl socotea inferior lui 
Dumnezeu Tatăl, dar superior Duhului Sfânt, împărțind astfel Treimea în trepte de merit. (n.s. 
$,p..17) 

„Omul cinstit, la fel cinsteşte pe Fiul, cum cinsteşte pe Tatăl, dar când la 
mijloc e o necinste, atunci necinstea adusă Fiului trece şi asupra Tatălui, iar pe 
faţa noastră se aşează ca un fel de văl, încât avea dreptate să spună proorocul 
leremia: ocara ne acoperă faţa.” (Origen, Omilii la Cartea Proorocului leremia, 
omilia V, cap. VIII, în PSB, vol. 6, p. 383) 


„Căci cine nu are o concepţie adevărată despre Dumnezeu şi despre 
Hristosul Său, acela s-a îndepărtat de Dumnezeu şi de Unul-Născut, Fiul Său, iar 
pe Tatăl şi pe Fiul, aşa cum l-a scornit nebunia lui, nu-l mai cinsteşte după 


cuviinţă.” (Origen, Despre rugăciune, Introducere, cap. XXIX, 10, în PSB, vol. 
7, pp. 275-276) 


„(...) cel ce păcătuieşte şi huleşte împotriva Fiului, în mod necesar 
păcătuieşte şi huleşte şi împotriva Tatălui şi a Sfântului Duh.” (Sf. Atanasie cel 
Mare, Despre Sfântul Duh, Către acelaşi episcop Serapion, XII, în PSB, vol. 16, 
p. 96) 


„Astfel, deci, lipsa de respect faţă de una din persoanele Treimii, în Care 
trebuie să credem, este o tăgăduire a întregii Dumnezeiri.” (Sf. Vasile cel Mare, 
Omilii şi cuvântări, omilia a XXIV-a, VII, în PSB, vol. 17, p. 599) 


„Căci cuvântul despre Fiul însoţeşte în mod necesar cuvântul despre 
Tatăl şi cunoştinţa despre amândoi este nedespărțită. De aceea pe iudeii, care s- 
au rătăcit de la adevăr, pentru că nu primeau pe Fiul, dar socoteau că ei cunosc 
pe Dumnezeu, Mântuitorul i-a certat zicând: Nici pe Mine nu Mă ştiţi, nici pe 
Tatăl Meu. Dacă M-aţi fi ştiut pe Mine, şi pe Tatăl Meu l-aţi fi ştiut (n., 14, 17). 
Căci cunoştinţa despre fiecare din ei se referă la amândoi.” (Sf. Chiril al 
Alexandriei, Închinare în Duh şi Adevăr, cartea a şaptea, în PSB, vol. 38, p.237) 


„Dar mă întreb cum, deşi păreți să fiți înţelepţi şi nu puţin exercitaţi prin 
raționamentele din afară (eline) în capacitatea de-a cugeta cele rele, socotind că 
micşorând pecetea lui Dumnezeu-Tatăl, adică pe Fiul, nu cunoaşteţi că-L 
micşoraţi atât pe Acesta, cât şi pe Acela, a Cărui pecete este, Care trebuie să aibă 
în mod necesar cele ce apar în Fiul?” (Sf. Chiril al Alexandriei, Comentariu la 
Evanghelia Sfântului loan, cartea a cincea, cap. 5, în PSB, vol. 41, pp. 590-591) 


„Dar eu, fiindcă socotesc cu totul de nesuportat cele pe care le-au 
îndrăznit aceşti netrebnici, încerc să arăt, urmând iarăşi dumnezeieştii Scripturi, 
că, deoarece neagă pe Fiul, vor nega şi pe Tatăl şi sunt până la urmă oameni fără 
Dumnezeu şi nu au nici o nădejde în lumea aceasta, după cum s-a scris (Efes., 2, 
12). Şi că vorbim drept, va da mărturie adevăratul iubitor de Dumnezeu loan, 
care a scris aşa: Oricine tăgăduieşte pe Fiul nu are nici pe Tatăl; cine 
mărturiseşte pe Fiul are şi pe Tatăl ( In., 2, 23). Foarte drept spune purtătorul 

de Duh, mărturisind conform argumentului propriu.” (Sf. Chiril al Alexandriei, 
Comentariu la Evanghelia Sfântului loan, cartea a noua, capitol unic, în PSB, 
vol. 41, p. 867) 


„Fiindcă cel ce socoteşte că trebuie să necinstească pe Fiul urăşte pe 
Tatăl, nepăcătuind împotriva altei firi, ci dispreţuind însăşi mărirea Dumnezeirii 
după fire*!*. Căci nu ar putea cineva să ocărască pe Fiul dacă ar respecta firea 
Tatălui, deoarece, cunoscând ce este prin lucrare Tatăl, cum ar ignora pe Cel 
născut din EI? Sau cine n-ar ocări pomul, batjocorind rodul născut din el? Deci 
păcatul faţă de Fiul e o dovadă neîndoielnică a necunoaşterii Tatălui.” (Sf. Chiril 
al Alexandriei, Comentariu la Evanghelia Sfântului loan, cartea a zecea, cap. al 
doilea, în PSB, vol. 41, p. 967) 


„Căci nu sunt străini de păcatul împotriva Tatălui cei ce necinstesc pe 
Fiul, sau socotesc că trebuie să-L urască. Căci, precum cei cărora li se pare că 
raza soarelui nu e necesară la nimic bârfesc cauza ei şi extind judecata asupra ei 
spre soarele din care este aceea şi precum cel ce dispreţuieşte buna mireasmă a 
florilor extinde împuţinarea spre florile din care se răspândeşte aceea, la fel 
socotesc că se întâmplă şi cu Unul-Născut şi cu Cel care L-a născut. Căci cei ce 
osândesc ceva apărut din altceva nu pot să laude pe aceea din care este. De aceea 
a spus Hristos iudeilor: Nu poate pomul bun să facă roade rele, nici pomul rău 
să facă roade bune (Mt., 7, 18). Căci ceea ce e adevărat despre una dintre 
acestea socotesc că se aplică în mod necesar ambelor. Fiind de o singură fire, 
cum nu le vor fi comune atât cele inferioare, cât şi cele luminoase? Şi ceea ce 
spune cineva despre ceea ce e din izvor, va spune şi despre izvorul însuşi. De 
aceea zice Hristos: Cel/ ce Mă urăşte pe Mine, urăşte şi pe Tatăl Meu. Referă 
deci cu dreptate şi la Persoana Tatălui cele pe care le spun unii despre El. Prin 
aceste cuvinte ne asigură şi pe noi că EI nu este altul decât Tatăl după raţiunea 
identității în toate, iar pe ascultătorii care păcătuiesc urându-L îi condamnă, 
afirmând că cel ce nu voieşte să se închine Lui va fi osândit şi fără ajutor, ca 
unul ce a greşit nebunește și împotriva Persoanei Tatălui*!*. Şi Se va supăra şi 


54 Tâlcuirea Pr. Stăniloae: A necinsti pe Fiul înseamnă a necinsti pe Tatăl, Care L-a născut şi 
Care-L iubeşte ca Tată al Lui, înseamnă a nu considera că ţine de firea dumnezeiască să fie 
născătoare şi să aibă un Născut, să fie în trei Persoane, înseamnă a o priva de iubire şi de viaţa 
plină de bogății şi de bucurii, înseamnă a o reduce la o realitate simplistă, uscată, monotonă. 
cum €, până la un grad, cea omenească. Ea e unitară în bogăţia ei. Are o bogăţie care totuşi nu 
o scoate dintr-o anumită unitate. E o mare bogăţie interpersonală; tocmai în neieşirea 
Persoanelor din relaţiile dintre ele stă unitatea ei. (n.s. 1818, p. 967) 

515 Tâlcuirea Pr. Stăniloae: Nerecunoscând lui Dumnezeu capacitatea de a naşte un Fiu şi 
iubirea faţă de Acela, îl socotesc redus din puterea şi capacitatea iubitoare. Naşterea indică o 
putere a Celui ce naşte. A fi cu totul neroditor este o uscăciune. E greu de înțeles că ar avea în acest 
caz o putere creatoare, deci o libertate de-a nu rămâne redus la EI însuşi. lar dacă are putere 
creatoare, cum n-ar avea şi puterea unei rodnicii mai mari, adică puterea de-a naşte un egal cu 
Sine? Un Dumnezeu care nu e astfel n-ar cunoaşte şi n-ar trăi iubirea ca tot ce este mai înalt şi 

Tatăl împreună cu Cel Născut din EI.” (Sf. Chiril al Alexandriei, Comentariu la 
Evanghelia Sfântului loan, cartea a zecea, cap. al doilea, în PSB, vol. 41, p. 969) 


„(...) nu se poate ştirbi ceva din Treime fără să se aducă ştirbire întregii 
Treimi.” (Sf. loan Casian, Convorbiri duhovniceşti, Despre  Intruparea 
Domnului, cartea I, cap. II, 3, în PSB, vol. 57, p. 772) 


„Cine tăgăduieşte pe Tatăl, Îl tăgăduieşte şi pe Fiul. Oricine tăgăduieşte 
pe Fiul nu are nici pe Tatăl; cine mărturiseşte pe Fiul are şi pe Tatăl (| In., 2, 
23). Învață, aşadar, că e nedespărţită cinstea Tatălui şi a Fiului, nedespărţită 
vrednicia, şi că nu se poate cinsti Fiul fără Tatăl, şi nici Tatăl fără Fiul. Dar 
nimeni nu poate cinsti pe Dumnezeu şi pe Fiul lui Dumnezeu, decât în Hristos 
Cel unul născut Fiu al lui Dumnezeu, fiindcă nu poate avea Duhul Însuşi al 
cinstirii lui Dumnezeu decât în Duhul lui Hristos, precum spune apostolul: Dar 
voi nu Sunteţi în carne, ci în Duh, dacă Duhul lui Dumnezeu locuieşte în voi. lar 
dacă cineva nu are Duhul lui Hristos acela nu este al Lui. Şi iarăşi: Cine va 
ridica pâră împotriva aleşilor lui Dumnezeu? Dumnezeu este Cel Care 
îndreptează (Rom., 8, 9; 33-34).” (Sf. loan Casian, Convorbiri duhovniceşti, 
Despre Întruparea Domnului, cartea a III-a, cap. VII, 5-6, în PSB, vol. 57, pp. 
794-795) 


„(...) când tăgăduieşti pe unul singur lisus Hristos, Fiul lui Dumnezeu, ai 
tăgăduit totul. În aceasta stă raţiunea tainei bisericeşti şi a dreptei credinţe, că, 
acela care tăgăduieşte o parte a tainei, nu poate mărturisi partea cealaltă. Căci 
atât de legate şi de încorporate sunt toate, încât nu poate fi una fără alta, ci cel ce 
a tăgăduit numai o parte din toate, nu-i mai foloseşte la nimic să le creadă pe 
celelalte toate. Dacă tăgăduieşti că Domnul lisus Hristos este Dumnezeu, este de 
trebuinţă ca, tăgăduind pe Fiul lui Dumnezeu, să-l tăgăduieşti şi pe Tatăl, 
fiindcă, după cum spune Dumnezeu Însuşi, Oricine tăgăduieşte pe Fiul nu are 
nici pe Tatăl; cine mărturiseşte pe Fiul are şi pe Tatăl (| In., 2, 28). Tăgăduind 
astfel pe Cel născut, îl negi şi pe Cel ce L-a născut. Tăgăduind că este Fiul lui 
Dumnezeu Cel născut în trup, urmează să tăgăduieşti şi pe cel născut în Duh, 
fiindcă este Acelaşi Cel născut în trup, Care mai înainte a fost născut în Duh. 
Necrezând deci în Cel născut în trup, trebuie să nu crezi nici în Cel ce a pătimit. 
Necrezând însă în patimile Lui, ce rămâne decât să tăgăduieşti şi învierea, 
fiindcă credinţa în Cel sculat din morţi vine din credinţa în Cel Ce a murit şi nu 
poate sta în picioare adevărul învierii, dacă nu 1-a precedat faptul morţii. 
Tăgăduind, aşadar, pe Cel Ce a pătimit şi a murit, tăgăduind şi pe Cel ce a înviat 
din morţi, însemnează că tăgăduieşti şi pe Cel ce S-a înălţat la cer, fiindcă 
înălţarea fără înviere nu putea să fie şi cel ce nu crede în înviere, nu poate crede 


forma celei mai înalte bucurii şi fericiri. Negând Dumnezeirea Fiului, neagă astfel întreaga 
fire a lui Dumnezeu, care nu poate să nu fie rodnică şi iubitoare, existând concret în Tatăl, în 
Fiul şi în Sfântul Duh. (n.s. 1820, pp. 969-970) 

nici în înălţare, precum spune apostolul: Cel/ Care S-a pogorât, Acela este Care 
S-a suit. Aşadar, după tine Domnul lisus Hristos nici n-a înviat din morţi, nici nu 
S-a ridicat la cer, nici nu S-a aşezat de-a dreapta Tatălui, nici nu va veni acea zi 
aşteptată a judecății de apoi şi nici nu va judeca viii şi morţii.” (Sf. loan Casian, 
Convorbiri duhovniceşti, Despre Întruparea Domnului, cartea a VI-a, cap. XVII, 
1-3, în PSB, vol. 57, pp. 848-849) 


„(...) în Treime fiecare Persoană cuprinde în sine vrednicia întregii 
Treimi.” (Sf. loan Casian, Convorbiri duhovniceşti, Despre  Intruparea 
Domnului, cartea a VII-a, cap. XXI, 3, în PSB, vol. 57, p. 873) 


„Prea înțeleptul Amfilohie (...), intrând în palat (...) şi văzându-l pe 
Arcadie, fiul împăratului, şezând alături de tatăl său, l-a salutat solemn pe 
Teodosie, pe fiu însă nu l-a onorat cu acelaşi salut. lar împăratul, crezând că 
Amfilohie a uitat, l-a poftit să-i dea salutul de rigoare. EI însă spuse: Îi este de 
ajuns propria-i cinstire. Întristat, împăratul s-a gândit că afrontul adus fiului este 
o jignire pentru el însuşi. Apoi prea înțeleptul Amfilohie 1-a dezvăluit hotărârea 
intenției sale şi a spus cu glas tare: Vezi, împărate, cum nu poţi admite să se 
aducă o jignire fiului tău? Crede dară că şi Dumnezeul tuturor îi detestă pe aceia 
care se încumetă să-L necinstească pe Fiul Său Unul-Născut şi ca nişte ingraţi îl 
privesc mereu cu ură pe Mântuitorul şi Binefăcătorul lor. Înţelegând împăratul 
acest lucru şi admirând totodată faptele şi spusele lui, a dat imediat o lege de 
interzicere a adunării ereticilor. (Teodoret, V 16).” (Casiodor, Istoria 
Bisericească tripartită, cartea a IX-a, cap. XXV, în PSB, vol. 75, p. 363) 


Fiecărei Persoane a Sfintei Treimi li sunt interioare Celelalte două 


„(...) în EI (Duhul Sfânt — n.L.P.) se află deplinătatea substanțială a 
Cuvântului lui Dumnezeu.” (Origen, Despre principii, cartea a II-a, IV, 6, în 
PSB, vol. 8, p. 145) 


„Adorând pe Dumnezeu, din Dumnezeu, mărturisim specificul 
ipostaselor şi rămânem la credinţa într-un singur Dumnezeu : considerăm că în 
Dumnezeu - Tatăl şi în Dumnezeu - Fiul există acelaşi chip, care reflectă 
imuabilitatea divinității. Fiul există în Tatăl şi Tatăl în Fiul, pentru că Acesta este 
la fel ca şi Acela, iar Acela ca şi Acesta, şi în felul acesta cei doi sunt una, încât 
privite după specificul persoanelor, sunt una şi una, însă după identitatea firii, 
cele două sunt una. Cum, deci, dacă există unul şi unul, nu există doi 
Dumnezei ? Pentru (motivul) că şi chipului regelui se zice rege, dar nu (avem) 


*1 Tâlcuirea Pr. T. Bodogae: Aici nu mai poate fi vorba de o unire morală. (n.s. 633, p. 145) 

doi regi. Nici puterea nu se scindează, nici slava nu se împarte. Şi după cum 
autoritatea care ne stăpâneşte este una, (şi nu mai multe), la fel şi slava dată 
nouă este una, şi nu mai multe, pentru că cinstea dată chipului trece asupra 
prototipului. Deci, ceea ce aici prin imitare este chipul, aceasta este acolo, după 
fire, Fiul. Şi după cum în cele realizate de tehnică asemănarea rezidă în formă, la 
fel şi în natura divină şi simplă, unitatea rezidă în participarea la divinitate. Unul 
este şi Duhul Sfânt, enunțat de asemeni separat, dar unit cu Tatăl cel unic prin 
Fiul cel unic, Care completează prea Sfânta şi fericita Treime. Intimitatea Sa cu 
Tatăl şi Fiul o vădeşte foarte clar faptul că n-a fost rânduit printre creaturi, ci 
aparte, pentru ca EI nu este o (creatură) dintre cele mai multe, ci unul (creator). 
După cum Tatăl este Unul şi Fiul este Unul, la fel şi Duhul Sfânt Unul este. Prin 
urmare, atât de departe se găseşte faţă de natura creată, pe cât de departe se află 
Cel ce este unic faţă de creaturile cele ce sunt multe (la număr); este atât de unit 
cu Tatăl şi Fiul, pe cât de unită este celula de celulă. 

Și nu se vede numai de aici că participă la firea (lui Dumnezeu), ci şi din 
faptul că se spune (despre EI) că este din Dumnezeu (...) Duhul se mai zice şi 
Duh al lui Hristos, pentru că este legat fiinţial de EI.” (Sf. Vasile cel Mare, 
Despre Sfântul Duh, cap. XVIII, în PSB, vol. 12, pp. 60-61) 


„(...) căci după cum atunci când prinzi una din marginile unui stejar, 
automat tragi şi pe cealaltă, tot aşa când tragi Duh (...) prin EI tragi în acelaşi 
timp şi pe Fiul, şi pe Tatăl. Dacă înţelegi cu adevărat pe Fiul, ÎL vei vedea din 
amândouă părțile, EI va aduce, pe de-o parte, pe Tatăl şi din cealaltă pe Duhul 
Său propriu“. Într-adevăr, Cel Care e mereu în Tatăl, Acela nu va putea fi rupt 
de Tatăl şi nu va fi niciodată despărțit de Duhul Său, Care lucrează totul în toți. 
Şi tot aşa, dacă primeşti pe Tatăl, prin puterea Lui primeşti în acelaşi timp şi pe 
Fiul şi pe Duhul, pentru că nu-i cu putinţă în nici un fel să-ţi închipui o 
întrerupere sau o împărţire în aşa fel încât Fiul să fie cugetat fără Tatăl sau ca 
Duhul să fie despărțit de Fiul, ci concepi în acelaşi timp în Ei o comunitate şi o 
deosebire negrăită şi cumva neînţeleasă, fără ca deosebirea ipostaselor să rupă 
continuitatea ființei, fără ca această comunitate de substanță să elimine 
particularitatea semnelor distinctive. Şi să nu te miri dacă zicem că Acelaşi e în 
acelaşi timp şi unit şi despărţit, căci de fapt concepem, ca într-o ghicitură, un fel 
de despărțire unită şi o unire despărțită”. (Sf. Vasile cel Mare, Epistole, epistola 
38, IV, în PSB, vol. 12, pp. 181-182) 


„(...) nu trebuie să îndepărtăm pe Duhul nici de Tatăl şi nici de Fiul”. (Sf. 
Vasile cel Mare, Epistole, epistola 125, II, în PSB, vol. 12, p. 306) 


„(...) Fiul este întru Tatăl şi Tatăl întru Fiul. Tatăl fiind la dreapta, la 
dreapta este şi Fiul. Şi şezând Fiul la dreapta, Tatăl este întru Fiul.” (Sf. Atanasie 


517 Persoanele Sfintei Treimi se conţin şi se dăruiesc reciproc. E ceea ce se numește 
perihoreză, inhabitarea şi interioritatea reciprocă a Persoanelor Sfintei Treimi. — n.L.P. 

cel Mare, Trei cuvinte împotriva arienilor. Cuvântul Întâi împotriva arienilor, 
LXI, în PSB, vol. 15, p. 227) 


„Aşa cum lucind soarele, poate spune cineva că luminează şi strălucirea lui, - 
căci una e lumina şi nu se poate despărţi şi desface -, la fel unde este şi Se numeşte 
Tatăl, acolo este numaidecât şi Fiul.” (Sf. Atanasie cel Mare, 7rei cuvinte 
împotriva arienilor, Cuvântul al Doilea împotriva arienilor, XLI, în PSB, vol. 15, 
p. 278) 


„(...) Eu sunt întru Tătăl şi Tatăl întru Mine. Căci Fiul este întru Tatăl, cum se 
cuvine să cugetăm, fiindcă tot ce este Fiul este propriu fiinţei Tatălui, ca strălucirea 
din lumină şi ca râul din izvor, încât cel ce vede pe Fiul vede ceea ce e propriu 
Tatălui şi înţelege că ființa Fiului fiind din Tatăl este la fel în Tatăl. Dar şi Tatăl este 
în Fiul, pentru că Fiul este ceea ce e propriu Tatălui, precum e în strălucire soarele şi 
în cuvânt (rațiune) mintea şi în râu izvorul. Astfel, cel ce vede pe Fiul vede ceea ce e 
propriu ființei Tatălui şi înţelege că Tatăl este în Fiul. Căci Fiul fiind chipul şi 
dumnezeirea Tatălui, urmează că Fiul este în Tatăl şi Tatăl, în Fiul.” (Sf. Atanasie 
cel Mare, Trei cuvinte împotriva arienilor, Cuvântul al Treilea împotriva 
arienilor, III, în PSB, vol. 15, p. 328) 


„(...) zicând: Eu și Tatăl una suntem (In., 10, 30), a adăugat: Ca să 
cunoaşteţi că Eu sunt întru Tatăl şi Tatăl întru Mine (n., 10, 38). lar după 
aceasta iarăşi a spus: Cel ce Mă vede pe Mine vede pe Tatăl (In., 14, 9). În aceste 
trei spuse este acelaşi înţeles. Căci cel ce a cunoscut că Fiul şi Tatăl sunt una ştie 
că Fiul este în Tatăl şi Tatăl în Fiul. Pentru că dumnezeirea Fiului este a Tatălui 
şi ea este în Fiul. Şi cel ce a înţeles aceasta s-a convins că cel ce vede pe Fiul 
vede pe Tatăl. Căci în Fiul se vede dumnezeirea Tatălui. 

Acesta va putea s-o înţeleagă cineva mai uşor din pilda chipului 
împăratului. Căci în chip este înfăţişarea şi figura împăratului şi în împărat este 
înfăţişarea chipului. Între chip şi împărat este o asemănare deplină, încât cel ce 
priveşte la chip priveşte în el pe împărat; şi iarăşi, cel ce priveşte pe împărat 
cunoaşte că el este cel din chip. lar prin asemănarea neschimbată, celui ce 
voieşte să privească după chip la împărat, chipul i-ar putea spune: Eu şi 
împăratul una suntem, căci eu sunt în acela şi acela în mine; şi ceea ce vezi în 
mine, vezi în acela; şi ceea ce vezi în acela, aceea vezi în mine. Deci cel ce se 
închină chipului se închină în el şi împăratului. De vreme ce deci şi Fiul este 
chipul Tatălui, trebuie să se cugete că dumnezeirea şi ceea ce e propriu Tatălui 
este fiinţa Fiului.” (Sf. Atanasie cel Mare, 7rei cuvinte împotriva arienilor, 
Cuvântul al Treilea împotriva arienilor, V, în PSB, vol. 15, pp. 329-330) 

„Căci Sfânta şi fericita Treime este neîmpărțită şi unită în Ea însăşi. ŞI 
când e numit Tatăl, cu EI este şi Cuvântul Lui şi în Fiul este şi Duhul“'. Iar de se 
numeşte Fiul, în Fiul este Tatăl şi Duhul nu este în afară de Cuvântul. Căci unul 
este harul din Tatăl care se împlineşte prin Fiul în Duhul Sfânt*"”. Şi una este 
dumnezeirea şi unul Dumnezeu cel peste toate şi prin toate şi în toate“. Așa și 
Pavel, spunând: Mărturisesc înaintea lui Dumnezeu şi a lui lisus Hristos, a 
cunoscut că nu se desface Duhul de Fiul, ci e şi EI în Hristos, precum Fiul în 
Tatăl”. lar pe îngerii aleşi i-a adăugat ca, de vreme ce dădeau mărturie 
ucenicului, să-i facă cunoscut că cele spuse le-a grăit de la Dumnezeu prin 
Hristos în Duhul“”.” (Sf. Atanasie cel Mare, Epistola întâia către Serapion, 
Episcopul de Thmuis, împotriva celor care hulesc şi spun că Duhul Sfânt este 
creatură, XIV, în PSB, vol. 16, pp. 39-40) 


515 Tâlcuirea Pr. Stăniloae: Cine neagă pe Fiul neagă şi pe Tatăl şi pe Duhul. Şi invers, cine 
neagă pe Duhul ca ipostas dumnezeiesc neagă şi pe Fiul, fără de Care nu există, şi pe Tatăl 
care-L naşte pe Fiul şi-L purcede pe Duhul ca să se odihnească şi să strălucească drept 
mărturie a iubirii Lui, peste Fiul. A scoate o Persoană din Treime, înseamnă a nega şi pe 
Celelalte, înseamnă a nega iubirea desăvârşită care uneşte Persoanele Sfintei Treimi şi în care 
se arată calitatea Lor dumnezeiască. (n.s. 29, p. 39) 

59 Tâlcuirea Pr. Stăniloae: Harul îl avem din Tatăl prin Fiul în Duhul Sfânt. Curge din Tatăl 
prin Fiul în care este EI, ridicându-ne în Duhul, Care este în Fiul. Numai aflându-ne în Duhul, 
suntem uniţi cu Fiul. Aflându-ne în Duhul, nu suntem despărțiți de Fiul. Harul ni se dă din 
Tatăl prin Fiul, aducându-ne dragostea Tatălui, atrăgându-ne prin Fiul iubit în Duhul aflător în 
Fiul. 

Avem aci formula cea mai corespunzătoare adevărului. Când se numeşte Tatăl, se spune că 
împreună cu El este Fiul, iar cu Fiul, Duhul Sfânt. Nu e Duhul din Fiul, ci din Tatăl ca să Se 
odihnească în Fiul. Treimea este Una nu în mod simplu şi uniform, ci pentru că e unită prin 
afecțiunea dintre Tatăl şi Fiul, în care Se opreşte Duhul Sfânt purcezător din Tatăl ca mărturie 
a iubirii Tatălui. În această Treime unită în iubire e adunată şi creaţiunea. Perihoreza din iubire 
a Treimii, prin care fiecare Persoană e în Celelalte, adună şi pe oameni în această perihoreză 
iubitoare, care se hrăneşte din perihoreza Treimii. Pentru că Tatăl e prin Fiul în Duhul Sfânt, 
sau pentru că e prin Duhul în Fiul, suntem şi noi adunaţi prin Duhul în Fiul şi uniţi cu Tatăl, 
iar prin aceasta uniţi şi între noi ca frați ai Fiului şi ca fii ai Tatălui. (n.s. 30, p. 39) 

*0 Tâlcuirea Pr. Stăniloae: Tatăl este peste toate ca izvor al dragostei; dar e în toate prin Fiul 
şi e în toate, prin faptul că Duhul Lui este în Fiul şi vrea să le adune în Fiul pe toate. Căci 
toate sunt adunate în Duhul care e în Fiul cel unit cu Tatăl. (n.s. 31, p. 40) 

51 “Tâlcuirea Pr. Stăniloae: E perihoreza treimică în care sunt prinşi şi oamenii, sau creaţiunea 
întreagă. Fiul e în Tatăl, Duhul în Fiul. Deci noi, fiind în Duhul, suntem în Fiul şi cu EI la 
sânul Tatălui. (n.s. 32, p. 40) 

52 Tâlcuirea Pr. Stăniloae: Chiar cuvintele ce ne vin de la Dumnezeu ne vin de la Tatăl prin 
Cuvântul în Duhul, purtând întipărirea fiecărei Persoane. Când auzim cuvintele dumnezeieşti, 
le auzim aflându-ne în Duhul, sau numai aflându-ne în Duhul. Dar ele ne fac să simţim pe 
Tatăl, căci vin de la EI, şi ne pun în responsabilitatea de fii, căci ne vin prin Fiul, în Care Se 
află Duhul ce ne este dat prin Fiul. Dacă n-am fi în Duhul, nu le-am auzi, pentru că n-am fi 
împreună cu EI în Fiul. În Duhul auzim, înţelegem şi grăim cu convingere şi cu putere, ca unii 
ce ne simţim prinşi în relație cu Sfânta Treime şi în relaţia dintre Persoanele Sfintei Treimi. 
Noi când vorbim, cuvintele noastre sunt ale Duhului. Dar vorbim ca fii, căci Duhul Fiului este 
şi în noi. Şi-I vorbim Tatălui, Căruia Îi răspunde cu dragoste Fiul ca Dumnezeu din veci şi ca 
om întrupat de când S-a făcut om. (n.s. 33, p. 40) 

„(...) Tatăl e numit izvor şi lumină. Căci zice: M-au părăsit pe Mine 
izvorul de apă vie (ler., 2, 13). Şi iarăşi: Ce este, Israele, că eşti în pământul 
duşmanilor? Ai părăsit izvorul înţelepciunii (Bar., 3, 10, 12); iar la loan se 
spune: Dumnezeul nostru este lumină (| In., 1, 5). lar Fiul în raport cu izvorul se 
numeşte râu: Râul lui Dumnezeu s-a umplut de ape (Ps., 44, 10). lar în raport cu 
lumina, strălucire. Căci zice Pavel: Care fiind strălucirea slavei Lui şi pecetea 
ipostasului Lui (Evr., 1, 2). Tatăl fund deci Lumina, iar Fiul strălucirea Lui (căci 
nu trebuie să obosim să repetăm de multe ori acestea), se poate vedea şi în Fiul, 
Duhul, în care ne luminăm**. Căci zice: Ca să vă dea vouă Duhul 
înțelepciunii şi al descoperirii şi al cunoaşterii Lui, având luminaţi ochii inimii 
(Efes., 1, 17). Luminaţi fiind noi de Duhul, Hristos este Cel ce luminează în EL. 
Era, Zice, lumina adevărată care luminează pe tot omul care vine în lume (In., |, 
9). Şi iarăşi Tatăl fiind izvorul, iar Fiul numindu-Se râul, se spune de noi că bem 
Duhul. Căci s-a scris că noi toți dintr-un Duh ne-am adăpat (| Cor., 12, 135%. 
lar adăpându-ne din Duhul, bem pe Hristos. Căci au băut din băutura 
duhovnicească ce avea să vină. lar piatra era Hristos (| Cor., 10, 4). Şi iarăşi, 
Hristos fiind Fiul adevărat, noi primind pe Duhul, suntem făcuţi fii.” (Sf. 
Atanasie cel Mare, Epistola întâia către Serapion, Episcopul de Thmuis, 


5% Tâlcuirea Pr. Stăniloae: Fiul este în Tatăl şi Duhul în Fiul. Astfel fiind noi în Duhul, suntem 
în Fiul şi în Tatăl. Este ceea ce se numeşte perihoreză, sau interioritate reciprocă. Sensul 
dragostei între trei persoane este acela de a arăta că nici una din cele două nu vrea ca numai ea 
să iubească pe cealaltă, ci fiecare se bucură de a o vedea iubită şi de alta, punându-se prin 
aceasta în lumină deplina ei valoare, sau de a o iubi pe aceea în comun, fără ca vreuna să se 
arate geloasă. Perechea celor ce se iubesc e deschisă şi spre altă persoană. (n.s. 45, p. 45) 

%4 Tâlcuirea Pr. Stăniloae: Lumina e din Tatăl. Dar ea străluceşte prin Duhul în Fiul. Căci în 
Duhul e nu numai Fiul care străluceşte, ci şi Tatăl ca lumină. (n.s. 46, p. 45) 

*5 Tâlcuirea Pr. Stăniloae: Duhul e apa vie a Fiului, pusă la dispoziţia noastră ca să ne facă vii 
prin comuniunea cu Sfânta Treime şi între noi. (n.s. 47, p. 45) 

5% Tâlcuirea Pr. Stăniloae: Aceasta arată cât de mult este unit Duhul cu Fiul. Nu poate fi 
primit Fiul decât prin Duhul. Nu putem avea pe Duhul decât unindu-ne cu Fiul. Duhul este în 
Fiul, sau Fiul în Duhul. Duhul nu vine în noi singur, de Sine şi pentru Sine, ci ca să ne câştige 
dragostea pentru Fiul şi Tatăl. Bând Duhul ca pe o apă, o bem din râul Fiului şi din izvorul 
Tatălui. Fiul ne adună prin Duhul în Sine ca Fiu, sau Duhul Sfânt ne imprimă calitatea de fu, 
făcându-ne să ne simţim fii ai Tatălui împreună cu Fiul, sau ca Fiul. Dacă Duhul ar purcede şi 
de la Fiul, Acesta n-ar mai avea pe Duhul în Sine ca Fiu, ci ca Tată, şi ni l-ar da ca Duh de 
Tată; sau primind pe Duhul în noi nu ar mai imprima în noi calitatea de Fiu, aşa cum primind 
pe Fiul nu ne imprimă calitatea de Tată. S-ar imprima în noi calitatea Duhului deosebită de 
filiație; Duhul ar veni în noi pentru Sine. Poate de aceea s-a dezvoltat în Occident fie un 
hristomonism neduhovnicesc, fie un entuziasm al trăirii Duhului fără Hristos, un entuziasm 
harismatic pur sentimental, lipsit de filiație şi de interes pentru cunoaşterea mistică a lui 
Dumnezeu cel în Treime. Fiul vrea să ne bucure dăruindu-ne pe Duhul, şi Duhul imprimă în 
noi pe Fiul. Aceasta e urmarea faptului că Duhul e în Fiul. Fiind ridicați în Duhul, suntem 
uniţi în EI cu Fiul în dragostea faţă de Tatăl, având lucrătoare în noi iubirea Tatălui faţă de 
Fiul. Totul e spre înfierea noastră. (n.s. 48, p. 45) 

împotriva celor care hulesc şi spun că Duhul Sfânt este creatură, XIX, în PSB, 
vol. 16, pp. 44-45) 


„(...) precum Fiul este în Duhul ca în propriul chip, aşa şi Tatăl, în 
Fiul“”.” (Sf. Atanasie cel Mare, Epistola întâia către Serapion, Episcopul de 
Thmuis, împotriva celor care hulesc şi spun că Duhul Sfânt este creatură, XX, 
în PSB, vol. 16,p.47) 


„Căci e nedespărţit Duhul de Cuvântul. (...) lar Hristos fiind în noi, este 
şi Tatăl.” (Sf. Atanasie cel Mare, Epistola întâia către Serapion, Episcopul de 
Thmuis, împotriva celor care hulesc şi spun că Duhul Sfânt este creatură, 
XXXI, în PSB, vol. 16, p. 63) 


„(...) Fiul e în Tatăl şi Tatăl în Fiul. Fiindcă cele ce sunt ale Tatălui, 
acelea sunt în Fiul şi iarăşi acestea se înţeleg în Tatăl. Aşa se înţelege şi 
cuvântul: Eu şi Tatăl una suntem (In., 10, 30). Fiindcă nu sunt alte în Tatăl şi alte 
în Fiul, ci cele ce sunt în Tatăl, acelea sunt şi în Fiul. Şi dacă vezi în Tatăl, cele 
ce le vezi în Fiul, bine se spune: Cel! ce Mă vede pe Mine vede pe Tatăl (In., 14, 
9).” (Sf. Atanasie cel Mare, Epistola a doua către acelaşi Episcop Serapion, 
împotriva celor care declară pe Fiul creatură, |, în PSB, vol. 16, p. 69) 


„lar dacă Fiul, fiind în Tatăl şi Tatăl în EI, a fost mărturisit că nu este 
creatură, e cu totul necesar ca nici Duhul să nu fie creatură. Căci în EI este Fiul 
şi El este în FiulS%.” (Sf. Atanasie cel Mare, Despre Sfântul Duh, Epistola 
aceluiaşi către acelaşi episcop Serapion, III, în PSB, vol. 16, p. 81) 


„Unde este prezenţa Duhului Sfânt, acolo este prezent şi Hristos; iar 
unde este Hristos, acolo este evident şi Tatăl. (...) Aşadar, fiind sfințiți prin 
Duhul, primim pe Hristos Care locuieşte în noi în omul cel dinăuntru şi 
împreună cu Hristos primim pe Tatăl, Care locuieşte în cei vrednici.” (Sf. Vasile 
cel Mare, Omilii şi cuvântări, omilia a XXIV-a, V, în PSB, vol. 17, p. 595) 


„(...) Fiul împărtăşeşte din plinătatea Sa pe Sfântul Său Duh, căci este 
lăuntric firii Lui în mod nedespărțit.” (Sf. Chiril al Alexandriei, Despre Sfânta 
Treime, cuvântul III, în PSB, vol. 40, p. 128) 


57 Tâlcuirea Pr. Stăniloae: Dar Fiul Se reflectă în Duhul ca în chipul Său, ca Fiu, nu cum Se 
reflectă Tatăl în Fiul ca Tată. Duhul nu e chip al Fiului ca al celui ce L-ar naşte, sau din care ar 
iradia, cum e Fiul chip al Tatălui, ca al Celui ce e născut din Tatăl. În Duhul trăim pe Fiul ca 
Fiu sau ca chip al Tatălui, ca pe Cel ce-L primeşte pe Duhul din Tatăl şi e întors ca Fiu spre 
Tatăl. (n.s. 52, p. 47) 

5%  Tâlcuirea Pr. Stăniloae: E o interioritate reciprocă între Fiul şi Duhul, deosebită de cea 
dintre EI şi Tatăl, sau de cea între Tatăl şi Fiul. (n.s. 152b, p. 81) 

„Căci se înţelege Dumnezeu Tatăl într-o existenţă (ipostatică) în Sine, 
dar subzistă iarăşi şi Fiul în mod deosebit. Însă deşi Fiecare Îşi are distinct 
ipostasul Său, nu Se află prin aceasta într-o separație totală. Căci nu e separat 
Fiul de Tatăl, cum e despărțit un înger de alt înger, şi, în cele ale noastre, cutare 
de cutare, întreg de întreg. Rațiunea diferenţei nu va merge până acolo ca să stea 
pe fiecare în întregime aparte. Căci în acest caz vor fi doi dumnezei. Dar 
dumnezeire fiind şi înţelegându-se una şi singură, putem vedea pe Fiul vieţuind 
şi subzistând în Tatăl, şi invers, adică pe Tatăl în Fiul. Căci este pecetea 
ipostasului Său.” (Sf. Chiril al Alexandriei, Despre Sfânta Treime, cuvântul VI, 
în PSB, vol. 40, p. 235) 


„Deci lucrând cu privire la creație Dumnezeu Tatăl, nu rămâne 
nelucrător Fiul. Nici dacă lucrează Fiul, nu va rămâne nelucrător Tatăl, dacă este 
un unic Dumnezeu şi Creator. Căci fiecare este cugetat şi este cu adevărat în 
celălalt, prin aceeaşi fire şi fiinţă, deşi se cugetă în mod deosebit în subzistenţe şi 
ipostasuri distincte.” (Sf. Chiril al Alexandriei, Despre Sfânta Treime, cuvântul 
VI, în PSB, vol. 40, p. 265) 


„Vom crede mai degrabă că Duhul lui Dumnezeu există şi e prezent 
fiinţial în EI, cum este duhul omenesc în om. Şi precum dacă cineva ne-ar numi 
fie pe Petru, fie pe loan, ar indica numaidecât împreună cu ei şi duhul lor 
propriu, prezent în ei, şi ar arăta orice existenţă vie, la fel, socotesc, că este şi cu 
Tatăl şi cu Fiul. Împreună cu Fiecare se indică Duhul; şi nu ca fiind o parte a 
Lui, cum cugetau şi referitor la oameni*”.” (Sf. Chiril al Alexandriei, Despre 
Sfânta Treime, cuvântul VI, în PSB, vol. 40, p. 278) 


„(...) Tatăl este în Fiul şi în Sfântul Duh, dar la fel şi Fiul şi Duhul în 
Tatăl, şi Unul în Altul.” (Sf. Chiril al Alexandriei, Despre Sfânta Treime, 
cuvântul VII, în PSB, vol. 40, p. 285) 


„lisus Mântuitorul spune undeva că EI este întru Tatăl şi Tatăl de 
asemenea întru El. Dar este vădit oricui că nu se cuvine a cugeta pe Tatăl încăput 
în Fiul, ca pe un corp în alt corp, sau ca pe un vas în alt vas; sau a-L opune în 
oarecare mod pe Fiul Tatălui. Acesta se arată în Acela, şi Acela, în Acesta, ca într-o 
identitate neschimbată a fiinţei şi într-o unitate şi asemănare prin fire. E ca şi când 
cineva, văzându-şi forma proprie şi în alt chip, ar zice către unii, admirându-şi 
asemănarea dusă la culme a propriei înfățişări: Eu sunt în această copie, şi copia în 
mine; sau, în alt mod, ca şi când, punându-și dulceaţa mierii pe limbă, ar zice 


5 Tâlcuirea Pr. Stăniloae: Duhul Sfânt este în Tatăl şi în Fiul Viaţa, cum este şi în om duhul 
viaţa. Iar Fiul e în Dumnezeu Înţelepciunea, sau gândirea înțeleaptă. Dar în Dumnezeu acestea 
au în mod mai accentuat caracter de Persoane, cum în oarecare măsură şi în om n-ar fi gândire 
şi viaţa, dacă n-ar fi gândire şi viaţă, dacă n-ar fi în legătură cu alte persoane. E greu de 
despărțit relaţia între acestea. (n.s. 396, p. 278) 

despre ea: Eu sunt în miere, şi mierea în mine; sau, iarăşi, ca şi când căldura 
provenită natural din foc ar face glasul celui ce o simte să spună: Fu sunt în foc, şi 
focul în mines*“. Căci fiecare dintre cele spuse este pentru cugetarea abstractă 
separabil, dar în fire ele sunt unite, şi una se arată din alta într-o mişcare 
inseparabilă şi nedistanţată, deşi una pare să fie despărțită de cea în care este. 

Astfel, se realizează o unitate între înțelesurile celor cugetate, căci una 
apare în alta, dar amândouă sunt aceeaşi în ființă. Deci dacă, prin identitatea fiinţei 
şi prin deplina neprefacere a caracterului propriu, Tatăl este în Fiul, cum va încăpea 
şi se va arăta Cel mai mare în Fiul, Care este, după aceia, mai mic? lar fiindcă Tatăl 
este întreg în Fiul, Fiul este numaidecât desăvârşit şi condiție a caracterului 
Tatălui cel mare“!. (Sf. Chiril al Alexandriei, Comentariu la Evanghelia 
Sfântului loan, cartea întâi, cap. 3, în PSB, vol. 41,p. 39) 


„Căci cum s-ar înţelege vreodată peste tot Cuvântul fără Duhul propriu? 
(...) Deci în ce mod vom despărţi Duhul de Fiul, Care este unit cu EI prin fire şi 
în mod fiinţial şi Care se arată prin EI existând în mod evident prin fire, încât nu 
trebuie să se cugete că e fără EI datorită identităţii lucrării şi firii întru totul 
neschimbate?” (Sf. Chiril al Alexandriei, Comentariu la Evanghelia Sfântului 
Ioan, cartea a doua, cap. I, în PSB, vol. 41, pp. 146-147) 


„Ca cel ce are în Sine pe Tatăl şi pe Duhul prin fire, Mântuitorul a extins 
la un număr plural de Persoane mărturia Lui*?.” (Sf. Chiril al Alexandriei, 
Comentariu la Evanghelia Sfântului loan, cartea a doua, cap. I, în PSB, vol. 41, 
p. 174) 


550 Tâlcuirea Pr. Stăniloae: De simţi în tine căldura celui ce te iubeşte, ca a unuia ce îţi este 
prin aceasta interior, eşti îndreptățit să spui: Eu sunt în el şi el este în mine. (n.s. 55, p. 39) 

51 Tâlcuirea Pr. Stăniloae: Părinţii, meditând la modul cum poate fi Tatăl în Fiul şi viceversa, 
au fost ajutaţi prin aceasta să reflecteze asupra tainei existenţei persoanelor umane ce se 
iubesc una în alta. Eu sunt în cel pe care îl iubesc, şi el în mine, în înfăţişarea mea se reflectă 
chipul lui şi el contribuie la precizarea caracterului sau trăsăturii mele. Suntem unul în altul şi 
ne definim unul pe altul, dar nu ne confundăm. Suntem o unitate, prin unitatea firii, dar şi prin 
întregirea ce ne-o dăruim ca persoane deosebite. Însă prin faptul din urmă rămânem și 
distincți în această unitate. Filosofia elină ştia de indivizi separați, sau de esenţa comună, dar nu 
reflectase asupra comuniunii care uneşte persoanele fără să le confunde. (n.s. 56, p. 39) 

52 Tâlcuirea Pr. Stăniloae: Hristos are pe Tatăl şi pe Duhul ca pe Cei ce sunt una în fire cu EI, 
deci aşa cum nu-l avem noi oamenii, care suntem de o fire creată, deosebită de a lui 
Dumnezeu. De aceea S-a dat nu numai ca mărturie despre Sine ca Fiu al lui Dumnezeu, ci 
vorbeşte la plural de mărturia tuturor celor trei Persoane. Simţea şi El şi simțeau şi cei ce-şi 
deschideau inima Lui că spusele Lui sunt nu numai ale Lui, ci ele sunt întărite şi de Tatăl, şi 
de Duhul. Dacă şi eu simt, când cred, pe Dumnezeu grăind în mine, şi simte aceasta şi cel ce 
mă ascultă, cum n-ar fi simţit aceasta Fiul lui Dumnezeu făcut om şi n-ar fi simţit-o şi cei ce ÎL 
ascultau? (n.s. 296, p. 174) 

„(...) Fiul are în Sine prin fire pe Tatăl, împreună slăvit şi împreună 
subzistent*”. Şi Tatăl are în Sine pe Fiul ca împreună-posesor al fiinţei, deci şi al 
slavei în toate.” (Sf. Chiril al Alexandriei, Comentariu la Evanghelia Sfântului 
Ioan, cartea a şasea, Introducere, în PSB, vol. 41, p. 637) 


„(...) precum soarele este în strălucirea provenită din el, şi strălucirea în 
soarele din care a ieşit, aşa este Tatăl în Fiul şi Fiul în Tatăl, prin număr 
distingându-Se ca doi şi fiind astfel în ipostasuri, dar prin identitatea firii fiind 
uniţi într-o unică Dumnezeire.” (Sf. Chiril al Alexandriei, Comentariu la 
Evanghelia Sfântului loan, cartea a şasea, capitol unic, în PSB, vol. 41, p. 738) 


„Dumnezeu-Tatăl are în Sine pe Duhul Său, adică pe cel Sfânt, prin Care 
Se sălăşluieşte în Sfinţi şi le descoperă tainele, nefolosindu-L pentru aceasta în 
chip de slujitor (să nu socoteşti aceasta!), ci Duhul existând în Tatăl fuințial şi 
provenind din Tatăl, fără să se producă vreo diviziune sau distanţare, ci 
declarând ca proprii cele în care şi din care este. Căci Dumnezeu nu vorbeşte 
altfel făpturi decât prin Fiul în Duhul, căci Duhul este propriu şi Unuia- 
Născutului, fiindcă este de o ființă cu TatălS*.” (Sf. Chiril al Alexandriei, 
Comentariu la Evanghelia Sfântului loan, cartea a unsprezecea, cap. 2, în PSB, 
vol. 41, p. 993) 


„Se-nalţă cărările noastre 

Şi-n toate s-arată Duh Sfânt, 

Și Fiul s-arată în Tatăl, 

Și Tatăl întreg în Cuvânt.” (Sf. Ambrozie al Milanului, Imnuri, Imnul VII 
(Tu, strălucire-a slavei Tatălui), în PSB, vol. 53, p. 354) 


*% 'Tâlcuirea Pr. Stăniloae: În Simbolul niceo-constantinopolitan se spune despre Sfântul Duh 
că e împreună închinat şi slăvit cu Tatăl şi cu Fiul. Aceasta pentru că e de-o-fiinţă cu Ei. În 
Duhul sunt toate puterile Tatălui şi Fiului. Aşa este şi Tatăl împreună slăvit în Fiul. Căci Fiul 
nu e natura Tatălui, ci este în Tatăl, şi Tatăl în EI. Tot ce are ca putere mai presus de fire Tatăl 
are şi Fiul; pentru că fiinţa Fiului este una cu a Tatălui. Dar totuşi sunt deosebiți. Căci sunt 
împreună-subzistenţă. Nu se poate numi o Persoană Tată dacă nu are împreună- 
subzistent, sau ca ipostas unit cu EI, pe Fiul; şi nici Fiul nu poate fi Fiu dacă nu are împreună 
subzistent cu El un Tată. Tatăl nu e numele unei Persoane singulare şi despărțite de Fiul şi nici 
invers. Dar nici numele unuia dintre Ei nu e numele unei Persoane confundate cu al celeilalte. 
Tatăl se trăieşte ca Tată al Fiului, şi Fiul, ca Fiu al Tatălui. Fiecare are în Sine, în definiţia Sa, 
pe Celălalt, dar deosebit de El. Tatăl nu e numele unei Persoane singulare şi nici Fiul. Dar, la 
fel, nu e numele unei Persoane confundate cu alta. Aceasta este şi relația dintre oameni. Dar în 
Dumnezeu, unicitatea e dusă la maximum, însă fără confuzie. Această relaţie e una dintre 
tainele fundamentale ale existenţei. (n.s. 1210, p. 637) 

554 Tâlcuirea Pr. Stăniloae: Dacă Duhul este al Tatălui, fiind de o fiinţă cu EI şi provenind din 
EI, este şi al Fiului, pentru că şi Fiul este de o fiinţă cu Tatăl. (n.s. 1866, p. 993) 

„Eu sunt întru Tatăl şi Tatăl întru Mine” [loan, 14, 10] 


„Spun identitate între Tatăl şi Fiul, dar salvez însuşirea de Fiu şi de Tată. 
În ipostaza Fiului înţelege chipul părintesc, ca să salvezi raţiunea exactă a 
chipului Tatălui, ca să înţelegi, cu cuviință dumnezeiască, cuvintele: Eu sunt în 
Tatăl şi Tatăl întru Mine (n., 14, 10). Să nu înţelegi amestecarea fiinţelor, ci 
identitatea caracterelor.” (Sf. Vasile cel Mare, Omilii şi cuvântări, omilia a 
XXIII-a, IV, în PSB, vol. 17, p. 588) 


Impreuna lucrare a Persoanelor Sfintei Treimi 


„(...) Unul şi Acelaşi Duh Sfânt lucrează până acum împreună cu 
atotputernicul Dumnezeu Tată şi cu Fiul Său, Domnul nostru lisus Hristos, 
Căruia se cuvine slava şi nemărginita putere în vecii vecilor. Amin.” (Actele 
martirice, Martiriul Sfintelor Perpetua şi Felicitas, XXI, în PSB, vol. 11,p. 131) 


„la bine aminte la cuvintele Domnului: pe când ne instruieşte în legătură 
cu Tatăl, se foloseşte de termeni care inspiră suveranitatea, ca atunci când zice: 
Vreau, curăţeşte-te (Mt., 7, 3) - şi Taci, închide-ţi gura (Mc., 4, 39), Eu însă zic 
vouă (Mt., 5, 22) demon mut şi surd, Eu îţi poruncesc (Mc., 9, 25) şi câte altele 
asemenea acestora. Pentru că prin acestea să cunoaştem pe Stăpânul şi Creatorul 
nostru, iar prin acelea să aflăm pe Tatăl Stăpânului şi Creatorului nostru. Astfel, 
de pretutindeni se adevereşte cuvântul că faptul de a crea Tatăl prin intermediul 
Fiului nu face imperfectă lucrarea creatoare a Tatălui, nici nu micşorează 
(valoarea) lucrării Fiului; (prin acest cuvânt) se demonstrează unitatea voinţei 
(Lor)”. (Sf. Vasile cel Mare, Despre Sfântul Duh, cap. VIII, în PSB, vol. 12, p. 
37) 


„Dacă acceptăm ca unică lucrarea Tatălui, a Fiului şi a Duhului Sfânt, 
fără nici o deosebire nici varietate faţă de oricine ar fi, va trebui să deducem din 
unitatea de acţiune o unitate de natură”. (Sf. Vasile cel Mare, Epistole, epistola 
189, VI, în PSB, vol. 12, p. 388) 


„Tatăl, Fiul şi Sfântul Duh împreună sfinţesc, împreună dau viaţă, 
luminează, mângâie şi săvârşesc în acelaşi fel toate lucrările asemănătoare. Deci 
nimeni să nu atribuie în chip special acţiunii Duhului puterea de a sfinţi, după ce 
am auzit în Evanghelie pe Mântuitorul spunând Tatălui Său în legătură cu 
ucenicii Săi: Părinte, sfințeşte-i întru numele Tău (n., 17, 17). Aşadar, pentru cei 
care-s vrednici trebuie să credem că tot ce se lucrează în ei e în comun lucrarea 
Tatălui, a Fiului şi a Duhului Sfânt: orice har, orice putere, orice înaintare 

morală, viaţa, mângâierea, schimbarea care duce la nemurire, trecerea la 
libertate, precum şi toate celelalte bunuri care ajung până la nor”. (Sf. Vasile cel 
Mare, Epistole, epistola 189, VII, în PSB, vol. 12, p. 388) 


„(...) identitatea actelor lasă să se vadă comunitatea de natură”. (Sf. Vasile 
cel Mare, Epistole, epistola 189, VIII, în PSB, vol. 12, p. 389) 


„ȘI împlinind în El toată teologia şi desăvârşirea noastră, prin care ne-a 
unit pe noi cu Sine şi prin Sine cu Tatăl“”, a poruncit ucenicilor: Mergând, 
învățați toate neamurile, botezându-i pe ei în numele Tatălui şi al Fiului şi al 
Sfântului Duh (Mt., 28, 19).” (Sf. Atanasie cel Mare, Epistola întâia către 
Serapion, Episcopul de Thmuis, împotriva celor care hulesc şi spun că Duhul 
Sfânt este creatură, VI, în PSB, vol. 16, p. 28) 


„Căci nimic nu se face de Tatăl, care nu se face şi nu se lucrează prin 
Cuvântul în Duhul.” (Sf. Atanasie cel Mare, Epistola întâia către Serapion, 
Episcopul de Thmuis, împotriva celor care hulesc şi spun că Duhul Sfânt este 
creatură, XXXI, în PSB, vol. 16, p. 63) 


„A zis Domnul Dumnezeu, spune Scriptura: Nu este bine să fie omul 
singur Să-i facem lui ajutor asemenea lui (Fac., |, 18). 

lată iarăşi şi aici: Să facem. Precum la început la facerea omului, spusese: 
Să facem om după chipul Nostru şi după asemănare (Fac., 1, 26), tot aşa şi 
acum, când avea să facă pe femeie, se foloseşte de acelaşi cuvânt şi spune: Să 
facem. Cu cine vorbeşte? Nu vorbeşte cu vreo putere creată, ci cu Cel născut din 
EI, cu Sfetnicul Cel minunat, Cel tare, Domnul păcii (Is., 9, 6), Fiul Lui cel 
Unul-Născut”. (Sf. loan Gură de Aur, Omilii la Facere, omilia XIV, IV, în PSB, 
vol. 21, p. 162) 


55 Tâlcuirea Pr. Stăniloae: Duhul Sfânt e prezentat pretutindeni de sfântul Atanasie ca Cel în 
care se împlinesc, sau se desăvârşesc de către Tatăl toate, în vreme ce Fiul e Cel prin care se 
împlinesc. De la Tatăl porneşte orice lucrare, împlinindu-se prin Fiul în Duhul Sfânt. Tatăl 
este unica origine pentru toate. Fiul este mijlocul prin care, iar Duhul Sfânt este Cel în care se 
împlinesc toate. Duhul se află astfel în Fiul, dar purcede din Tatăl, cum se naşte Fiul din Tatăl. 
Fiul nu e origine a Duhului, precum nu e origine pentru nimic, ci locul de odihnă al Duhului şi 
de oprire a iubirii interioare între Persoanele dumnezeieşti. Duhul pornind din Tatăl nu trece 
dincolo de Fiul, căci în Fiul se opreşte iubirea Tatălui, a cărei mărturie I-o aduce Fiului Duhul. 
Fiul s-ar relativiza dacă ar fi pentru Duhul Sfânt un punct de trecere. În acest caz ar trebui să 
pornească din Tatăl şi din Fiul o nouă Persoană care să-l mărturisească Duhului iubirea Lor. 
Mai sus sau mai Jos decât Fiul nu e nimeni pentru Tatăl şi din fiinţa Lui. Dacă Duhul ar merge 
mai departe de la Fiul, unindu-ne cu EI, n-am deveni fii ai Tatălui. Numai adunându-ne în 
Fiul, în care Se odihneşte Duhul, ne facem fii ai Tatălui. Aceasta nu e nici o punere a Duhului 
pe un plan inferior. Căci numai în Duhul e văzut Fiul în toată măreția şi frumuseţea Lui 
neîntrecută. Iar faptul că Fiul Îl dă oamenilor pe Duhul nu e decât spre adunarea oamenilor în 
Cel iubit de Tatăl ca Fiu, ca în Cel în care Se odihneşte Duhul pornit din Tatăl. Dacă prin 
Duhul s-ar trece dincolo de Fiul, lucrarea Lui n-ar fi spre înfierea noastră. (n.s. 13, p. 28) 

„(...) glasul dumnezeiesc nu zice o dată: Ceea ce a curățit Dumnezeu nu 
e spurcat, Ci de trei ori se face această vestire, ca să învăţăm, prin primul glas că 
Dumnezeu care curăţeşte e Tatăl; prin al doilea la fel, că Dumnezeu care 
curăţeşte e Fiul cel Unul — Născut; şi prin al treilea, de asemenea, că Dumnezeu 
care curăţeşte tot ce e necurat e Duhul Sfânt (Fap., 11, 1-10).” (Sf. Grigorie de 
Nyssa, Tălcuire amănunţită la Cântarea Cântărilor, omiha X, în PSB, vol. 29, 
p. 254) 


„Tatăl, Fiul şi Sfântul Duh împreună sfinţesc, împreună dau viaţa, 
luminează, mângâie şi desăvârşesc în acelaşi fel toate lucrările asemănătoare. 
Deci nimeni să nu atribuie în chip special acţiunii Duhului puterea de a sfinţi, 
după ce am auzit în Evanghelie de Mântuitorul spunând Tatălui său în legătură 
cu ucenicii Săi: Părinte, sfințeşte-i întru numele Tău (|n., 17, 17). Aşadar, pentru 
ce-i care-s vrednici trebuie să credem că tot ce se lucrează în ei e în comun 
lucrarea Tatălui, a Fiului şi a Duhului Sfânt: orice har, orice putere, orice 
înaintare morală, viaţa, mângâierea, schimbarea care duce la nemurire, trecerea 
la libertate, precum şi toate celelalte bunuri care ajung până la noi.” (Sf. Grigorie 
de Nyssa, Epistola despre Sfânta Treime către mai marele doctorilor, Eustahe, 
cap. I, în PSB, vol. 30, p. 434) 


„Căci toate vin la noi de la Tatăl prin El în Duhul.” (Sf. Chiril al 
Alexandriei, Despre Sfânta Treime, cuvântul V, în PSB, vol. 40, p. 229) 


„Căci tot ce se face de către Tatăl, este în mod deplin o lucrare a Fiului; 
şi ceea ce se spune că se îndeplineşte prin Fiul este neîndoielnic o operă a 
Tatălui. Căci toate se îndeplinesc de amândoi în egalitate, lucrând Tatăl, dar 
având în lucrarea Sa şi voirea în orice prin Fiul şi împreună cu Acela în Duhul.” 
(Sf. Chiril al Alexandriei, Despre Sfânta Treime, cuvântul VI, în PSB, vol. 40, p. 
251) 


„Firea dumnezeirii celei una se cunoaşte de către noi şi de către sfinţii 
îngeri în Treimea Sfântă şi cea deofiinţă. Şi în ipostasul Lui distinct, Tatăl este 
desăvârşit, de asemenea şi Fiul şi Sfântul Duh. Dar voinţa creatoare a Unuia din 
cei numiţi, referitoare la orice se spune că se face, este o lucrare a Lui, dar trece 
prin toată dumnezeirea şi este rezultatul fiinţei comune celei mai presus de 
creaţiune, dar şi propriu şi potrivit fiecărei Persoane în parte. Deci opera ce se 
împlineşte este a firii celei una, dar se face prin trei ipostasuri şi e potrivită 
Fiecăruia în mod special, Fiecare fiind desăvârşit în Sine. Deci lucrează Tatăl, 
dar prin Fiul în Duhul. Lucrează şi Fiul, dar cu puterea Tatălui, înţeles din EI şi 
în EI ca subzistență (ca ipostas) deosebit. Lucrează şi Duhul. Căci Duhul este al 
Tatălui şi al Fiului, lucrător în toate.” (Sf. Chiril al Alexandriei, Despre Sfânta 
Treime, cuvântul VI, în PSB, vol. 40, pp. 262-263) 

„(...) cum vom înţelege spusa: 7ată/ Meu până acum lucrează, şi Eu 
lucrez (|n., 5, 17)? Căci Fiul nu spune că Dumnezeu-Tatăl lucrează în mod 
deosebit şi de Sine cele privitoare la cele ce sunt, nici despre Sine nu spune că 
lucrează fără Tatăl şi în mod oarecare deosebit de fiinţa din care este, ca o alta. 
Fiindcă ar fi doi Creatori, şi nu unul, dacă ar lucra fiecare aparte şi despărţit:"*. 
S-ar putea, în acest caz, ca Tatăl să nu aibă pururea pe Fiul în Sine, şi Fiul, la fel, 
s-ar vedea neavând pururea pe Tatăl în Sine dacă s-ar întâmpla ca fiecare să 
lucreze ceva din cele ce sunt aparte şi în mod separat, precum am spus mai 
înainte. Şi n-ar fi adevărat ceea ce spune Fiul: Fu sunt întru Tatăl şi Tatăl întru 
Mine (In., 14, 10).” (Sf. Chiril al Alexandriei, Comentariu la Evanghelia 
Sfântului loan, cartea întâi, cap. 5, în PSB, vol. 41, p. 58) 


„(...) fiecare este şi lucrează în fiecare, e vădit că, lucrând Tatăl, lucrează 
şi Fiul la fel, ca Putere naturală şi funțială şi ipostatică a Lui; iar lucrând Fiul, 
lucrează şi Tatăl, ca Izvor al Cuvântului creator, Care există în mod natural în 
Cel născut din EI, ca şi focul în căldura provenită din el.” (Sf. Chiril al 
Alexandriei, Comentariu la Evanghelia Sfântului loan, cartea întâi, cap. 5, în 
PSB, vol. 41, p. 59) 


„(...) prin toată Sfânta Treime vin la noi bunătăţile şi Tatăl e totul în toate 
prin Fiul şi Sfântul Duh. Da e de observat şi aceea că a crede în Fiul e ceva de 


55 Tâlcuirea Pr. Stăniloae: Mărturisim un singur Dumnezeu, deci şi un singur Creator pentru 
că, deşi sunt trei Persoane, fiinţa şi lucrarea e una. De câte ori nu se întâmplă şi ca doi sau 
mai mulţi oameni să facă o singură lucrare: ridică un lemn împreună, spre exemplu. Dar ei îşi 
pot, de cele mai multe ori, şi despărți lucrările. Numai mărginirea în putere îi face uneori să-şi 
unească lucrările într-una. Dumnezeu săvârşeşte totdeauna în mod unit lucrarea Sa nu din 
mărginire, ci din deplinătatea unităţii de fiinţă şi de iubire. Dar Tatăl nu Se confundă cu 
Fiul şi cu Duhul în lucrarea comună ce o săvârşesc. El e Tatăl, Cel din Care porneşte 
lucrarea, Fiul e Cel prin Care lucrarea se împlineşte fără ca Tatăl să fie absent, şi Duhul e 
Cel în Care se duce la capăt, fără să fie absenţi Tatăl şi Fiul din ea. Fiecare simte pe Ceilalți 
lucrând în lucrarea Sa. E un mod de-a trăi lucrarea unităţii, deci şi persistenţa lor ca 
Persoane în această unitate. Dar crearea şi susţinerea şi mântuirea în comun a lumii are 
o semnificaţie şi pentru lume. Tatăl nu lucrează separat o parte a lumii, şi Fiul, la fel. Ea se 
resimte de lucrarea comună a Sfintei Treimi. Însă, fiind creată de Tatăl prin Fiul în Duhul 
Sfânt, Tatăl pune pe ea pecetea faptului de-a proveni din El prin Fiul şi de-a înainta spre unirea 
cu Dumnezeu, sau spre desăvârşire, prin maxima prezenţă în ea a Duhului Sfânt. În mod 
special, făpturile conştiente primesc putinţa de-a se face fii prin har prin unirea cu Fiul. În 
primul rând ele primesc o structură raţională, putând fi cunoscute de făpturile 
conştiente prin rațiune. Căci sunt făcute prin Gândul înţelept care e şi Putere. Chiar la om, 
în cuvânt e gând şi putere, care poate înrâuri chiar fără sunet, prin oarecare telepatie. Lumea 
nu e produsă printr-un impuls necugetat, ci printr-o gândire înţeleaptă, care are în ea o 
putere atât de mare, că poate să o creeze din nimic. (n.s. 94, p. 58) 

mare preţ. Căci are drept cunună viaţa“”.” (Sf. Chiril al Alexandriei, Comentariu 


Ia Evanghelia Sfântului loan, cartea a patra, cap. 1, în PSB, vol. 41, p. 384) 


„(...) e neîndoielnic adevărat că nu greşeşte cineva spunând că toate 
lucrările Tatălui asupra unora, sau voirile Lui, sunt ale Sfintei Treimi, la fel şi ale 
Fiului, şi ale Sfântului Duh. Din această cauză, spunându-se că Dumnezeu şi 
Tatăl descoperă pe Fiul şi cheamă la EI pe cei gata să creadă, se arată că aceasta 
face şi Fiul şi nu mai puţin Duhul Sfânt” (Sf. Chiril al Alexandriei, 
Comentariu la Evanghelia Sfântului loan, cartea a patra, cap. 1, în PSB, vol. 41, 
p. 390) 


„(...) dumnezeirea este una după fire, înţeleasă în Tatăl şi în Fiul şi în 
Sfântul Duh, deci că nu lucrează fiecare în mod împărţit în ceva din cele ce sunt 
(cele create), ci orice s-ar spune că se face prin Unul este numaidecât operă a 
întregii firi dumnezeieşti. Căci Sfânta Treime fiind Una prin deoființime, Una 
este numaidecât şi puterea Ei în toate. Căci toate sunt din Tatăl prin Fiul în 
Duhul. Astfel, ceea ce am spus de multe ori, aceea o spunem iarăşi. Căci, deşi e 
obositor a repeta aceleaşi, ele cuprind adevărul. Dar e obiceiul Mântuitorului 
Hristos să atribuie lucrării Tatălui toate câte întrec puterea omului. Căci S-a 
smerit pe Sine făcându-Se om*”. Şi, deoarece a primit chipul robului, nu 
nesocoteşte măsura robului (Filip., 2, 7-8). Totuşi, nu Se pune în afara facerii 
tuturor împreună cu Tatăl, ci Cel ce L-a născut pe EI lucrează toate prin EI, după 
spusa Mântuitorului însuşi. Căci zice: 7atăl, Care rămâne în mine, El face 
lucrurile (In., 14, 10)“. Punând deci pe seama iconomiei celei în trup ceea ce se 
cuvine ei, atribuie lui Dumnezeu şi Tatăl cele mai presus de puterea omului.” 


57 Tâlcuirea Pr. Stăniloae: În fiecare Persoană a Treimii Se află şi celelalte două, lucrând 


împreună. În Fiul sunt pus în legătură de fiu cu Tatăl, şi această simţire o am prin Duhul ce mi 
Se dă prin Fiul. Dar legătura trăită de mine cu Sfânta Treime porneşte de la credinţa mea în 
Hristos ca Fiul lui Dumnezeu. Căci EI a venit vizibil aproape de oameni prin faptul că S-a 
făcut om. Dar prin Hristos ne punem în legătură cu Sfânta Treime numai dacă EI este Fiul de 
o fiinţă cu Tatăl. Cei ce neagă aceasta rămân despărțiți de Dumnezeu (...). (n.s. 689, p. 384) 

55% Tâlcuirea Pr. Stăniloae: Dacă Fiul, lucrând în unii oameni, o face cu conştiinţa că face 
aceasta pentru că Tatăl o doreşte, deci nu fără lucrarea Tatălui, se poate spune că lucrarea Lui 
este şi lucrarea Tatălui, iar lucrarea Tatălui este şi lucrarea Fiului. Ei sunt uniţi în lucrare, fără 
să Se confunde ca Persoane. În aceasta se arată desăvârşita Lor iubire, care se reflectă într-un 
fel şi în relaţia persoanelor umane ce se iubesc. (n.s. 704, p. 390) 

5 Tâlcuirea Pr. Stăniloae: Toate faptele mai presus de puterea omului sunt ale tuturor celor 
Trei Persoane dumnezeieşti. Dar, întrucât Dumnezeu-Cuvântul S-a făcut şi om, atribuie acele 
fapte de cele mai multe ori nu Sieşi, ci lui Dumnezeu-Tatăl, ca să Se pună pe Sine în relief ca 
om. (n.s. 756, p. 415) 

50 Tâlcuirea Pr. Stăniloae: Tatăl face lucrările aflându-Se în Fiul, Care nu e pasiv, ci e şi El 
lucrător, deci le face împreună cu Fiul. Sau: Tatăl lucrează toate prin lucrarea Fiului. E cea 
mai deplină unitate între Persoanele Care totuşi nu se contopesc. Într-un anumit grad, aceasta 
se întâmplă şi între oameni. Când copilul face ceva încurajat de mama, trăieşte în lucrarea sa 
şi lucrarea mamei. (n.s. 757, p. 415) 

(Sf. Chiril al Alexandriei, Comentariu la Evanghelia Sfântului loan, cartea a 
patra, cap. 3, în PSB, vol. 41, pp. 414-415) 


„Dar EI spune: nu fac de la Mine nimic, nu ca o slugă, sau vreun ucenic 
şi aşteptând să I se poruncească de către Tatăl, sau ca cel învăţat spre împlinirea 
minunilor, ci arată mai degrabă în modul cel mai exact că, provenind din fiinţa 
lui Dumnezeu şi Tatăl şi răsărind ca o Lumină din sânul nepătruns al Tatălui în 
mod negrăit şi fără început şi subzistând etern împreună cu EI, şi fiind şi 
cugetându-Se că e chipul şi pecetea ipostasului Lui, are aceeaşi cugetare, ca să 
spun aşa, şi aceeaşi lucrare cu EI în toate. Şi, ca să ne înveţe clar că este în toate 
împreună-voitor cu Cel ce L-a născut, zice: Nu fac de la Mine nimic. E 
asemenea cu a zice: Nu Mă despart printr-o voinţă specială de cea care se află în 
Dumnezeu-Tatăl. Toate câte le voieşte şi le hotărăşte Tatăl prin firea Lui, acelea 
sunt şi în Mine, deoarece am strălucit din sânul Lui şi sunt rodul adevărat al 
fiinţei Lui. Sunt greu de explicat acestea şi nu e uşor de a exprima prin grai cele 
ce nu sunt accesibile înţelegerii. Totuşi, aducându-le pe cât se poate pe acestea la 
o oarecare înţelegere, vom câştiga o răsplată cerească şi ne vom păstra mintea 
nerănită şi neclătinată prin abaterile spre altceva.” (Sf. Chiril al Alexandriei, 
Comentariu la Evanghelia Sfântului loan, cartea a cincea, cap. 2, în PSB, vol. 
41,p. 557) 


„(...) sunt Dumnezeu şi Fiu după fire, că nu sunt nicidecum voitor prin 
Mine, ci împreună-voitor cu Dumnezeu-Tatăl şi ceea ce face EI, acelea nu şovăi 
să le fac şi Eu, şi de asemenea vorbesc cele ce Îl ştiu şi pe EI spunând. Căci sunt 
de aceeaşi fiinţă cu Cel ce M-a născut**!.” (Sf. Chiril al Alexandriei, Comentariu 
la Evanghelia Sfântului loan, cartea a cincea, cap. 5, în PSB, vol. 41, p. 587) 


„(...) ceea ce face Tatăl, aceea se împlineşte prin Fiul în Duhul. Și iarăşi, 
ceea ce face Fiul, aceea se zice că face Tatăl în Duhul*”. De aceea şi spune: De 
la Mine nu fac nimic, ci Tatăl care este în Mine face lucrările.” (Sf. Chiril al 


%1 Tâlcuirea Pr. Stăniloae: Fiul e de-o-fiinţă cu Tatăl, dar e Persoană deosebită. Deci lucrează 
şi spune ceea ce lucrează şi spune Tatăl, dar ca un alt lucrător şi voitor, adică sunt doi 
împreună-lucrători şi voitori. Fiinţa comună se manifestă într-o desăvârşită împreună-lucrare 
şi voire a Ambilor, care arată şi o iubire desăvârşită. Fiinţa comună nu anulează deosebirea 
Persoanelor. Persoanele deosebite nu împart fiinţa, voinţa, lucrarea. Fiul poate spune: Trăiesc 
în lucrarea şi vorbirea Mea lucrarea şi voirea Tatălui, sau în voirea şi lucrarea Tatălui, voirea 
şi lucrarea Mea. Dar deosebirea personală nu indică numai o doime de Persoane neidentice, ci 
şi o deosebire de poziţie în voirea şi lucrarea comune. Dar nu Tatăl face şi voieşte ceea ce 
vede pe Fiul făcând şi voind, ci invers. Fiul face şi vorbeşte tot ce vede pe Tatăl făcând şi 
vorbind, dar voind şi făcând aceleaşi cu o totală bucurie, ca şi când le-ar face şi vorbi dintr-o 
pornire proprie. (n.s. 1113, p. 587) 

* Tâlcuirea Pr. Stăniloae: De multe ori chiar noi trăim o influenţă, deci un ajutor, un îndemn 
verbal, sau tăcut, de la alţii, realizând un scop, deci simţim lucrarea noastră întregită de a 
altora. Aceasta mai ales când suntem într-o relaţie iubitoare cu aceia. Este greu să credem că 
lucrarea noastră este cu totul individuală. (n.s. 1366, p. 731) 

Alexandriei, Comentariu la Evanghelia Sfântului loan, Fragmente din Cărțile 7 
şi 8, în PSB, vol. 41,p.731) 


„(...) Dumnezeirea fiind cugetată una în Tatăl şi în Fiul şi în Duhul, orice 
cuvânt de la Tatăl este prin Fiul în Duhul. Și toată fapta, sau minunea, se 
lucrează de la Tatăl prin Fiul în Duhul. Căci nu e Fiul în afară de funţa Tatălui, 
nici Duhul Sfânt. lar Fiul Unul-Născut fiind în Tatăl şi având pe Cel ce-L naşte 
în Sine, spune că Tatăl lucrează. Căci firea Tatălui este lucrătoare, strălucind în 
Fiul.” (Sf. Chiril al Alexandriei, Comentariu la Evanghelia Sfântului loan, 
cartea a noua, Introducere, în PSB, vol. 41, p. 854) 


„(...) Sfânta Treime Se vede şi Se slăveşte în întregime de către noi chiar 
şi într-o Persoană. Căci numai pe Dumnezeu Mântuitor, nevăzând în parte în 
Tatăl, în parte în Fiul, sau în parte în Sfântul Duh darurile cu care, primindu-le, 
suntem miluiţi, ci declarând că mântuirea noastră este fapta unei unice 
Dumnezeiri. Căci deşi părem că atribuim fiecărei Persoane ceva din cele ce se 
fac cu noi, sau din cele lucrate cu creaţia, nu mai puţin credem că toate sunt de 
la Tatăl prin Fiul în Duhul. Deci înţelegem cu multă dreptate că Tatăl ne hrăneşte 
în dreapta credinţă prin Duhul, sau EI lucrează, adică ne priveşte şi ne vede şi ne 
învredniceşte de grija îndreptării, prin Fiul în Duhul. Socotim că e mai bine să 
înțelegem aşa decât altfel. Căci, dacă admitem că fiecare dintre cele trei 
Persoane lucrează în mod separat cele referitoare la noi (ceea ce nu atribuim şi 
Alteia), cum nu va fi neîndoielnic că, deoarece Fiul S-a numit acum viţă, iar 
Tatăl, lucrător, suntem hrăniţi în mod special şi susținuți în buna existenţă numai 
de Fiul, iar de la Tatăl nu avem decât îngrijirea? Căci e propriu viței să 
hrănească mlădiţele ei, iar lucrătorului, numai să se îngrijească de ea. Dar, dacă 
cugetăm drept, vom socoti că nici aceea nu se face fără Tatăl, nici aceasta, fără 
Fiul şi nimic nu se va înfăptui fără Sfântul Duh. Toate sunt, precum am spus, de 
la Tatăl prin Fiul în Duhul.” (Sf. Chiril al Alexandriei, Comentariu la 
Evanghelia Sfântului loan, cartea a zecea, cap. al doilea, în PSB, vol. 41, pp. 
924-925) 


„lar dacă credem că Fiul este prin fire şi cu adevărat în Tatăl Său şi are în 
firea Sa pe Cel ce L-a născut, toate se vor săvârşi prin Amândoi, ca dintr-o unică 
Dumnezeire, în Duhul. Astfel, nici Tatăl nu va fi socotit că ne hrăneşte în afara 
Fiului, nici Fiul nu va fi socotit străin de lucrarea Tatălui în noi. Căci unde se 
vede unitatea firii în rațiuni identice, nu se împarte nici lucrarea, chiar dacă s-ar 
înțelege că e variată şi diferită“. Iar fiinţa, adică Dumnezeirea adevărată şi cea 
după fire, fiind înţeleasă ca una în trei ipostasuri, în Tatăl şi în Fiul şi în Sfântul 
Duh, cum nu s-ar spune foarte clar şi neîndoielnic că uneori lucrarea este a 


%%5 Tâlcuirea Pr. Stăniloae: Tatăl lucrează în alt mod decât Fiul şi Duhul, dar lucrarea Lui nu e 
despărțită de a Lor, căci porneşte din Tatăl şi se efectuează prin Fiul, sfârşindu-se în Duhul. 
(n.s. 1755, p. 925) 

Unuia, dar ca rezultat al întregii şi unicei Dumnezeiri, aflându-se în ea aceeaşi 
putere a firii?” (Sf. Chiril al Alexandriei, Comentariu la Evanghelia Sfântului 
Ioan, cartea a zecea, cap. al doilea, în PSB, vol. 41, p. 925) 


Aproprierea 


„Principala bunătate este fără îndoială Tatăl: din ea S-a născut Fiul, Care 
este în toate privinţele chipul bunătăţii Sale (Mt., 15, 10). Într-adevăr, nu există 
în Fiul altă bunătate decât cea care este în Tatăl. Acesta-i motivul pentru care 
Mântuitorul zice, pe bună dreptate, în Evanghelie (Mc., 10, 18): nimeni nu este 
bun decât numai Unul Dumnezeu, Tatăl. Prin aceasta trebuie să înţelegem că 
Fiul nu are altă bunătate decât numai aceea care este în Tatăl. Şi mai e numit 
Fiul, pe bună dreptate, chipul Său, pentru că nu vine din alt loc decât din această 
bunătate, care e şi începutul, pentru ca să nu se vadă în Fiul altă bunătate decât 
cea care e în Tatăl, iar nu o bunătate străină sau diferită. De aceea nu trebuie 
luate drept blestem cuvintele nimeni nu e bun decât numai Unul Dumnezeu 
Tatăl, ca şi cum am vedea aici o tăgăduire a bunătăţii lui Hristos sau a Duhului 
Sfânt, ci — după cum s-a spus mai înainte — trebuie să situăm în Tatăl 
bunătatea primordială: Fiul, Care Se naşte din EI, sau Duhul, Care purcede din 
EI reproduc în Ei, fără îndoială, firea (autentică) a acestei bunătăţi care este în 
izvorul din care S-a născut Fiul şi din care a purces Duhul Sfânt. 

Dacă atributul bun s-a dat de către Scripturi şi altor fiinţe, fie că erau 
îngeri, oameni, slujitori, comoară chiar, în toate aceste cazuri s-a vorbit în sens 
larg, fiind vorba doar de o bunătate întâmplătoare, nu de una substanţială.” 
(Origen, Despre principii, cartea întâia, XIII, 2, în PSB, vol. 8, pp. 68-69) 


„După cum nimeni nu trebuie să se poticnească de faptul că Tatăl e 
Dumnezeu şi de faptul că şi Mântuitorul e Dumnezeu, tot astfel, întrucât Tatăl e 
numit Atotputernicul, nimeni nu trebuie să se tulbure pentru faptul că şi Fiul este 
numit Atotputernicul“. Corespunde aşadar adevărului ceea ce a zis El către 
Tatăl: Toate ale Mele sunt ale Tale şi ale Tale sunt ale Mele şi M-am preamărit 
întru ei (|n., 17, 10). lar dacă tot ce este al Tatălui este şi al lui Hristos, printre 
atributele pe care le aflăm în Tatăl este şi atotputernicia: or, fără nici o îndoială 
se cade ca şi Fiul cel Unul-Născut să fie atotputernic pentru ca tot ce are Tatăl să 
le aibă aşijderea şi Fiul.” (Origen, Despre principii, cartea întâia, X, 2, în PSB, 
vol. 8, p. 66) 


54 Tâlcuirea Pr. T. Bodogae: Termenul tehnic procedens (= e"xmopeuwv) poate să fi fost creat 
de Rufin, dat fiind că Origen spusese însuşi (I, prefaţă 4 şi aici, mai jos: I, 3, 3) că nu ştie cum 
să exprime originea Duhului. (n.s. 200, p. 69) 

*% Tâlcuirea Pr. T. Bodogae: Întrucât izvorul e tot numai unul, Tatăl, însă unitatea de voință şi 
de lucrare este veşnică. (n.s. 181, p. 66) 

„Cuvântul lui Dumnezeu este viu, împlinitor şi creator, şi că nu există 
propriu-zis deosebire, în ce priveşte firea, între Cuvânt şi Cel din care se naşte. 

După cum, fiind vorba de oameni, spunem că din minte iese cuvântul, 
dar nu se confundă cu ea şi nici nu e total despărțit de ea, ci întrucât purcede din 
ea este ceva specific dar şi deosebit de ea, însă, în acelaşi timp, ca manifestare a 
minţii, iarăşi nimeni n-ar putea spune despre cuvânt că nu stă în legătură cu 
mintea, ci că au natură comună (...) tot aşa stau lucrurile şi în ce priveşte pe 
Cuvântul lui Dumnezeu: având viaţă aparte, Cuvântul se deosebeşte de Cel care 
I-a dat-o; după natură, însă, este una cu Cel ale Cărui însuşiri, ca Dumnezeu ce 
este, le are deopotrivă. Căci vrând să vorbim de Tatăl şi să-l înşirăm însuşirile 
specifice, ca bunătate, putere, înţelepciune, veşnicie, depărtarea de rău şi de 
moarte, cu un cuvânt desăvârşirea deplină sau oricum ne-am exprima, în mod 
automat vom atribui aceleaşi însuşiri şi Fiului, care-şi are existenţa din Tatăl.” 
(Sf. Grigorie de Nyssa, Marele cuvânt catehetic sau despre învăţământul 
religios, cap. 1, în PSB, vol. 30, p. 290) 


„(...) Dumnezeu Tatăl are nemurirea, această demnitate se va afla în mod 
ființial şi în Fiul şi va fi împreună numit numaidecât nemuritor, sau nemurirea 
însăşi prin fire. Şi împodobit cu măririle Născătorului, va fi împreună închinat 
cu EI de noi înşine şi de sfinţii îngeri.” (Sf. Chiril al Alexandriei, Despre Sfânta 
Treime, cuvântul III, în PSB, vol. 40, p. 115) 


„(...) însuşirile proprii ale fiinţei lui Dumnezeu Tatăl sunt şi ale Fiului, 
mai bine-zis tot ce se poate spune că e propriu Tatălui după fire, a arătat că este 
propriu şi Fiului. 

(...) deci Fiul nu este prin nimic mai mic decât Dumnezeu Tatăl, dacă se 
cunoaşte ceea ce este după fire, remarcându-Se prin aceleaşi însuşiri ale 
dumnezeirii. Căci prin aceasta este şi pecete a ipostasului Tatălui. Fiindcă prin 
EI şi în El se observă firea Tatălui.” (Sf. Chiril al Alexandriei, Despre Sfânta 
Treime, cuvântul VI, în PSB, vol. 40, p. 230) 


„(...) nu e clar că se distinge de către noi foarte bine prin deosebirea 
ipostasului propriu ce este Tatăl, ce este Fiul şi ce este Duhul? Totuşi, prin 
întâlnirea în unitatea firii, toate sunt ale tuturor, prezenţa, cuvintele, participarea, 
lucrarea şi slava şi câte înfrumuseţează firea dumnezeiască.” (Sf. Chiril al 
Alexandriei, Despre Sfânta Treime, cuvântul VII, în PSB, vol. 40, pp. 286-287) 


„(...) una este Dumnezeirea şi aşa se vede în Sfânta şi cea de o fiinţă 
Treime. Astfel voirile şi lucrarea, ce se arată proprii şi se atribuie fiecăruia, le 
socotim ca aparţinând întregii Dumnezeiri. Căci firea dumnezeiască şi 
nedespărțită nu lucrează în mod divizat, în ceea ce priveşte rațiunea cea una a 
Dumnezeirii, ci fiecare din cele cugetate subzistă în ipostas propriu. Căci ceea ce 
este Tatăl este şi Fiul şi Sfântul Duh asemenea.” (Sf. Chiril al Alexandriei, 

Comentariu la Evanghelia Sfântului loan, cartea a patra, cap. 1, în PSB, vol. 41, 
p. 391) 


„(...) deoarece în Tată este o singură Dumnezeire şi stăpânire şi puterea 
neschimbată a aceleiaşi firi, cu siguranţă faptele Fiului sunt fapte ale lui 
Dumnezeu Tatăl, şi faptele lui Dumnezeu-Tatăl sunt, iarăşi, fapte ale Fiului**.” 
(Sf. Chiril al Alexandriei, Comentariu la Evanghelia Sfântului loan, cartea a 


cincea, cap. 2, în PSB, vol. 41,p. 557) 


„Căci toate câte este Tatăl este şi Fiul, afară de nenașştere (căci Fiul e 
născut), şi toate câte este Fiul este şi Duhul Sfânt, afară de naştere (căci Duhul e 
purces).” (Sf. Maxim Mărturisitorul, Epistole, Partea Intâi, ep. 15, în PSB, vol. 
81, p. 124) 


Relaţiile interpersonale 


„Precum nu se poate vorbi de un tată al Tatălui, aşa nu se poate vorbi de 
un frate al Fiului. Cum s-a spus înainte, alt dumnezeu al Tatălui n-a fost. Iar alt 
Fiu nu există. Căci este Unul Născut. De aceea unul şi singur este Tată al unui 
unic şi singur Fiu. Şi numai în dumnezeire a fost şi este pururea un Tată şi un 
Fiu”. La oameni, dacă cineva se zice tată, el a fost fiu al altuia şi dacă se zice 
fiu, a fost tată al altuia. Deci la oameni nu se păstrează în mod propriu şi 
exclusiv numele de tată şi de fiu**. Avraam, fiind fiul lui Tara, s-a făcut tată al 
lui Isaac; şi Isaac, fiind fiu al lui Avraam, s-a făcut tată al lui lacov. Acesta e 


*% Tâlcuirea Pr. Stăniloae: Aceleaşi fapte sunt săvârşite atât de Tatăl ca Subiect, cât şi de Fiul 
ca Subiect. Faptul că sunt săvârşite de Tatăl ca Subiect, nu le face săvârşite mai puţin de Fiul 
ca Subiect, şi viceversa. Ei săvârşesc toate împreună într-o strânsă comuniune ca Subiecte, 
Tatăl ca Tată, şi Fiul ca Fiu. Tocmai pentru că Îi place Tatălui să le săvârşească, Îi place şi 
Fiului; şi Tatăl vrea ca faptele Lui să le săvârşească şi Fiul. (n.s. 1049, p. 557) 

%7 'Tâlcuirea Pr. Stăniloae: În dumnezeire Tatăl este de la Sine. De aceea are un singur Fiu. 
Nici Tatăl nu Se relativizează, nici Fiul, cum ar fi când Tatăl ar avea mai mulți fii. Precum 
Unul e Tatăl, aşa Unul este şi Fiul. Nu se slăbeşte afecțiunea Tatălui unic faţă de Fiul unic şi 
nici afecțiunea Fiului față de Tatăl unic. Ei sunt pereche veşnic unită în Duhul Sfânt. (n.s. 34, 
p.41) 

%%5 Tâlcuirea Pr. Stăniloae: În Dumnezeu calitatea de Tată şi de Fiu e liberă de orice 
relativizare, nu se schimbă. O persoană este permanent numai Tată şi alta numai Fiu, cu un 
sentiment pur, corespunzător. Calitatea de Tată e trăită în toată puritatea ei în mod absolut, şi 
cea de Fiu de asemenea. Şi e un sentiment patern care leagă pe Tatăl exclusiv şi absolut de un 
unic Fiu şi invers. Tatăl e dumnezeirea întreagă în mişcarea dăruitoare a ființei Sale, Fiul, 
dumnezeirea întreagă în starea primitoare a fiinţei, iar Duhul Sfânt e dumnezeirea întreagă în 
bucuria ce rezultă din mişcarea dăruitoare şi primitoare desăvârşită a celorlalte două. (n.s. 35, 


p.41) 

modul naturii omeneșştis”. Căci sunt părţi unii altora. Şi fiecare născându-se se 


face parte a unui tată, ca să se facă şi el tată al altuia. Dar în dumnezeire nu este 


aşa. Căci nu e Dumnezeu ca omul şi nici nu are o fire împărţită5”. De aceea nici 


nu naşte Tatăl pe Fiul împărțindu-Se, ca să Se facă şi tată al altuia, fiindcă nici 
EI nu este dintr-un tată. Nici Fiul nu e parte a Tatălui. De aceea nici nu naşte 
cum S-a născut EI, ci e întreg chipul şi strălucirea unui întreg“. Numai în 
dumnezeire Tatăl este în mod propriu (prin excelenţă xvpiwos) Tată; şi Fiul în 
mod propriu Fiu. Între ei, Tată a fost pururea Tată, iar Fiul, pururea Fiu. Şi 
precum Tatăl nu va fi niciodată fiu, așa nici Fiul nu va fi niciodată tată*?. Şi 
precum Tatăl nu va înceta niciodată să fie singur Tată, aşa nu va înceta Fiul 
niciodată să fie singur Fiu. E deci o nebunie şi a cugeta şi a zice de Fiul că e 
frate, sau de a da tatălui numele de bunict*. De aceea în Scripturi nu s-a numit 
Duhul nici fiu, ca să nu se socotească frate; nici fiu al Fiului, ca să nu se 
înțeleagă Tatăl ca bunic. Ci Fiul S-a numit Fiu al Tatălui. Şi Duhul, Duh al 


%9 Tâlcuirea Pr. Stăniloae: Nu e mod propriu al firii umane să fie numai paternă, sau numai 
filială. Omul nu trăieşte exclusiv şi în toată intensitatea paternitatea sau filiația. Prin aceasta 
persoanele umane nu sunt distincte în toate, nici atât de intens legate între ele. Fiinţa 
omenească e mai puţin imprimată de distincțiile personale decât cea dumnezeiască. 
Persoanele umane fiind numeroase, unitatea firii lor e menţinută prin relaţii reciproce mai 
bogate, de născători şi născuţi şi de alte înrudiri. (n.s. 36, p. 41) 

55 Tâlcuirea Pr. Stăniloae: Deşi oamenii par să aibă o fire mai unită prin relaţiile reciproce 
mai bogate de născători şi născuţi, totuşi aceasta înseamnă şi o împărțire a firii lor şi a atenţiei 
între ei, pe când la Dumnezeu firea nu se împarte, ci fiecare Persoană are toată firea fie ca 
Tatăl, fie ca Fiu. Nu e necesar să se comunice firea multiplu împărțită prin multiple naşteri. 
Tatăl Se comunică întreg Fiului. Toată atenţia Tatălui e îndreptată spre unicul Fiu şi a Fiului 
spre Cel ce e Tatăl Său. (n.s. 37, p. 42) 

551 Tâlcuirea Pr. Stăniloae: Cauza pentru care un tată omenesc poate fi fiu al altei persoane 
stă, după sfântul Atanasie, în faptul că născând pe altul, rămân cu o fire nedată întreagă celui 
născut. De aceea el poate intra într-o nouă legătură. Dar Fiul dumnezeiesc nu primeşte parțial 
o fire. El rămâne desăvârşit una cu Tatăl. Fiul nu poate deveni ca chip, izvor, nici Tatăl din 
izvor, chip. Tatăl Îşi păstrează prin nenaştere firea Sa ca origine, precum Fiul, pe cea de 
Născut prin naştere. Tatăl nu L-ar iubi altfel în veci ca Tată pe Fiul. Unde ar fi atunci o 
paternitate neschimbată şi o filiație neschimbată, ca izvoare inepuizabile ale paternităţii şi 
filiaţiei dintre oameni? (n.s. 38, p. 42) 

55 Tâlcuirea Pr. Stăniloae: În aceasta se arată temelia neclătinată a identităţii persoanelor. 
Există undeva o pereche de Persoane neschimbate în rolul Lor. Ele sunt izvorul iubirii tuturor 
părinţilor şi tuturor fiilor creaţi, al neschimbării relaţiei de fiu şi de tată care există totuşi între 
două persoane, sau între o persoană şi mai multe, ca unul din temeiurile identității lor. (n.s. 39, 
p. 42) 

55 Tâlcuirea Pr. Stăniloae: Bunicul apare acolo unde fiul se face tată al altuia. Dar aceasta nu 
se întâmplă la Dumnezeu. Fiul e chipul întreg, deci exclusiv al Tatălui. Nici Tatăl nu e izvorul 
altui chip, nici Fiul nu e numai în parte chip al Tatălui. (n.s. 40, p. 42) 

54 Tâlcuirea Pr. Stăniloae: În doctrina Filioque nu se ţine seama de aceasta. În ea Fiul e un fel 
de Tată al Duhului, împreună cu Tatăl. Nu se mai păstrează pură nici calitatea Tatălui de Tată, 
nici a Fiului de Fiu. Persoana nu diminuează calitatea de unicitate a Ei în treapta supremă a 
existenţei. La noi se menţine unicitatea, întrucât o persoană umană nu dă ca tată toată firea 
fiului. La Dumnezeu nu s-ar putea menţine această unicitate astfel, întrucât Tatăl dă toată firea 

Tatălui. Şi aşa e o singură dumnezeire a Sfintei Treimi şi o credinţă în Ea.” (Sf. 
Atanasie cel Mare, Epistola întâia către Serapion, Episcopul de Thmuis, 
împotriva celor care hulesc şi spun că Duhul Sfânt este creatură, XVI, în PSB, 
vol. 16, pp. 41-42) 


„Păstrând în chip special ceea ce e propriu fiecăruia şi spunând fiecăruia 
ceea ce este şi crezându-L astfel, le referim în chip natural la o unică 
Dumnezeire, nesuferind să le înţelegem cu totul despărțite pentru faptul că Fiul 
Se numeşte şi Cuvântul şi Înţelepciunea şi Strălucirea şi Pecetea şi Puterea 
Tatălui*5. Căci e Cuvânt şi Înţelepciune fiindcă e din Minte şi Se află intim în 
mod nedespărţit în Minte pentru reciprocitatea celor indicate. Fiindcă Mintea se 
vede în Cuvânt şi în Înţelepciune, şi Cuvântul, invers, în Minte. Şi nimic nu se 
află între ele sau nu o desparte pe una de alta. lar Putere se numeşte ca existând 
în mod nedespărţit în Cel ce o are prin fire şi neputând în nici un fel să se 
despartă ca un accident, aceasta întâmplându-se numai în cazul coruperii 
suportului. Dar Pecete este iarăşi ca Unul ce coexistă prin fire şi nu se poate 
despărți de fiinţa a cărei Pecete este.” (Sf. Chiril al Alexandriei, Comentariu la 
Evanghelia Sfântului loan, cartea întâi, cap. 5, în PSB, vol. 41, p. 59) 


„Căci cum s-ar socoti că se poate despărți cel ce naşte de cel născut şi 
provenit în mod neîmpărțit? Ci amândoi sunt una şi aceeaşi prin fire şi unul nu 
este nicidecum fără altul.” (Sf. Chiril al Alexandriei, Comentariu la Evanghelia 
Sfântului loan, cartea întâi, cap. 5, în PSB, vol. 41,p.61) 


„Este (Fiul — n.L.P.) în Tatăl, precum şi strălucirea este în cel ce emite 
strălucirea; şi e altceva după raţiunea cuprinsă în cugetare şi, iarăşi, nu altceva, 
ca contemplat împreună cu El, pentru că se spune că este din EI şi iarăşi este în 


Sa Fiului, ci prin faptul că Tatăl e numai Tată şi Fiul numai Fiu. Dar prin aceasta Tatăl ne 
rămâne şi nouă exclusiv Tată şi Fiul exclusiv Frate, accentuând valoarea acestei calităţi a 
noastră. Sau noi devenim exclusiv fii ai Tatălui, uniţi cu Fiul ca Fiu. Tatăl suprem nu se 
relativizează pentru noi. Dar prin aceasta şi valoarea noastră de fii ai Tatălui, iubiți de Tatăl, 
rămâne în veci. Dumnezeu ar putea crea la nesfârşit alte lumi, ca să-Şi arate dragostea Sa 
infinită. Dar infinitatea dragostei Sale adevărate Şi-o poate păstra nu creând la infinit alte 
persoane, ci ridicându-le la infinit pe cele pe care le creează prin arătarea dragostei de Tată şi 
de Frate şi în simţirea de către ele a acestei iubiri. De aceea nu sunt nici taţi mai mulţi, nici fii 
mai mulți cărora să le arate dragostea. Iar noi vom urca la nesfârşit în trăirea înfierii, sau a 
alipirii la Fiul şi în simţirea dragostei părinteşti. (n.s. 41, p. 42) 

555 Tâlcuirea Pr. Stăniloae: Fiul e şi deosebit, dar şi unit cu Tatăl, pentru că este Cuvântul şi 
Înţelepciunea şi Puterea Tatălui. Când se spune că /a început era Cuvântul, se spune că era 
Cuvântul Tatălui, iar prin aceasta se înţelege că este şi deosebit, şi unit cu Tatăl. Cuvântul 
cuiva nu e mai mic ca acela şi nici despărțit de el. Dar la Dumnezeu Cuvântul e atât de 
puternic, că are şi caracter de Persoană. Uneori şi omul vede în cuvântul său o putere aproape 
personală, deosebită de persoana sa, dar în acelaşi timp unită cu el. Dumnezeu e prin fire 
Născător de Cuvânt, trăind cu El o comuniune. (n.s. 97, p. 59) 

EI**. Şi acestea nu trebuie înţelese ca cele ce se împart şi se despart în general şi 
după ființă. Căci sunt una după identitatea fiinţei şi se văd prin înţelegere ca cele 
ce se deosebesc, dar nu se despart:”.” (Sf. Chiril al Alexandriei, Comentariu la 
Evanghelia Sfântului loan, cartea a treia, cap. V, în PSB, vol. 41, p. 345) 


„Căci faptul de-a exista ca ipostas propriu nu-L face pe Fiul străin de 
fiinţa Celui ce-L naşte. Căci este în mod recunoscut din Tatăl, întrucât este din 
fiinţa Lui. Şi iarăşi este în Tatăl pentru că este în EI prin fire. E ceea ce spune 
EI însuşi, zicând odată: Eu de la Tatăl am ieşit şi am venit (n., 8, 42), iar altă 
dată: Eu sunt întru Tatăl şi Tatăl întru Mine (n., 10, 38). EL nu pleacă spre o 
identitate cu totul separată şi deplină, deoarece Sfânta Treime se cugetă într-o 
unică Dumnezeire. Şi fiind în Tatăl printr-o rațiune sau relaţie nedistanţată, Fiul 
va fi înțeles ca o manifestare sau o strălucire, în deoființime, din El în mod 
negrăit. Căci este Lumină din Lumină. Deci, este în Tatăl şi din Tatăl în mod 
nedistanțat şi deosebit, aflându-Se ca o pecete, sau ca un chip al arhetipului, 
înțeles într-o existenţă ipostatică proprie“. Dar nu dăm în mod simplu această 
învăţătură, ci o întărim în toate cu pilde luate din Lege, apărând adevărul ei faţă 
de eterodocşi. Astfel, Legea porunceşte celor din Israel să aducă preţ de 
răscumpărare, pentru capul fiecăruia, o jumătate de didrahmă. lar un statir 
însemna 0 didrahmă (două drahme). În aceasta se afla ca într-o umbră Hristos, 
care Se aduce pe Sine pentru toți, ca de către toți, preţ de răscumpărare lui 
Dumnezeu şi Tatăl, aflându-Se cu Tatăl ca într-o didrahmă, dar nu în mod 
despărțit, deoarece într-o monedă (într-un statir) se aflau cele două drahme. Aşa 
trebuie înţeles şi Fiul în raport cu Tatăl, şi Tatăl iarăşi în raport cu Fiul, Amândoi 
într-o fire, distinct fiecare, ca existând în ipostas deosebit, dar nu despărțit, nici 
unul fără altul. ŞI, precum, erau într-o monedă două drahme, fiecare dintre ele 
fiind de aceeaşi măsură şi nici una mai mică decât cealaltă, aşa să înţelegi 
nedeosebirea fiinţei Fiului faţă de a lui Dumnezeu-Tatăl, sau, iarăşi, a Tatălui 


55  Tâlcuirea Pr. Stăniloae: Fiul e din Tatăl, strălucind din EI, dar e şi în Tatăl, pentru că 


strălucirea, venind din Cel ce străluceşte, este în El. Se întâmplă aceasta şi în relaţiile 
omeneşti. Copilul este din mamă, dar mama îl simte şi în ea. În iubirea dintre mamă şi copil 
nu se poate pune că, fiind copilul din ea, mama nu-l simte şi în ea. Abia creştinismul, prin 
învăţătura Despre Sfânta Treime, a dat un temei tainei relațiilor dintre persoane. (n.s. 621, p. 
345) 

557 Tâlcuirea Pr. Stăniloae: Vorbeşte în general despre cele de o fiinţă. Cele ce se nasc se 
deosebesc ca ipostasuri de cele din care se nasc, dar nu se despart. Aceasta are loc şi la 
oameni. (n.s. 622, p. 345) 

5% Tâlcuirea Pr. Stăniloae: Arienii declarau vag că Fiul este din Tatăl, dar nu recunoşteau că 
este din fiinţa Lui, ci doar din puterea Lui. (n.s. 638, p. 350) 

5% Tâlcuirea Pr. Stăniloae: Fiul e pecetea Celui ce Se arată în ea ca modelul nedespărţit de 
Acesta, dar Se vede totuşi ca un chip deosebit de model. (n.s. 639, p. 350) 

faţă de cea a Fiului.” (Sf. Chiril al Alexandriei, Comentariu la Evanghelia 


Sfântului loan, cartea a treia, cap. 5, în PSB, vol. 41, pp. 350-351) 


„Căci Duhul este al lui Dumnezeu-Tatăl, dar este şi al Fiului, nu ca şi 
cum ar fi împărțit între cei Doi. Deoarece Fiul este din Tatăl şi în Tatăl după fire, 
fiind rodul adevărat al fuinţei Lui, 1 se adaugă şi Lui Duhul Tatălui după fire, 
Care se revarsă din Tatăl şi, prin Fiul, se dăruieşte făpturii. Şi nu face aceasta 
Fiul ca un slujitor, ci, cum am spus adineauri, răsărind prin Cuvântul cel de-o- 
fiinţă şi se arată din EI în mod nemijlocit şi împărțit. Dar, Fiul rămânând în mod 
real purureas“, spunem de Fiul că este de-Sine-stătător (în ipostas propriu) şi că 
are în Sine pe Cel ce L-a născut. lar că Duhul Tatălui se arată al Fiului şi al 
Tatălui (al Tatălui, Care ÎI trimite sau făgăduieşte să-L împartă Sfinţilor, dar Îl dă 
şi Fiului pentru identitatea fiinţei, pe care o are cu Tatăl) şi că în toate este 
lucrător Tatăl prin Fiul, a spus iarăşi foarte clar Fiul, zicând: Vă este de folos ca 
să Mă duc Eu. Căci dacă nu Mă voi duce, Mângâietorul nu va veni la voi, iar 
dacă Mă voi duce, ÎI voi trimite la voi (In., 16, 7.” (Sf. Chiril al Alexandriei, 
Comentariu la Evanghelia Sfântului loan, cartea a unsprezecea, cap. 10, în PSB, 
vol. 41, p. 1048) 


Însuşirile, calităţile şi proprietăţile Persoanelor 


„Fiinţa şi persoana se deosebesc atât de mult una de alta pe cât se 
deosebeşte generalul de particular, cum e de pildă cazul cu fiinţa vie a unei 
mulţimi de oameni sau numai a unui individ singuratic. De aceea mărturisim că 
există o singură ființă în divinitate, pe câtă vreme în categoria existenţelor 
particulare nu facem nici o deosebire, doar să luăm persoana ca ceva particular, 
aşa că despre Tatăl, despre Fiul şi despre Duhul Sfânt dobândim o noţiune 
precisă şi limpede. Pentru că dacă nu contemplăm notele specifice ale fiecăruia, 
cum sunt paternitatea, înfierea şi sfințirea, ci mărturisim pe Dumnezeu după 
însuşirea generală a ființei, atunci nu-i cu putinţă să explicăm în mod sănătos 


50 Tâlcuirea Pr. Stăniloae: Legea veche poruncea să se dea ca preţ de răscumpărare pentru 
orice om o drahmă, dar într-un statir se cuprindeau două drahme. Această drahmă era umbra 
lui Hristos. El Se află într-o fire cu Tatăl, dar e distinct de EI întrucât numai El Se aduce 
Tatălui. Hristos Se aduce preţ de răscumpărare pentru toți, ca de către toți. Se identifică 
oarecum cu fiecare, încât, aducându-Se pentru fiecare, face pe acela să simtă că el Îl aduce, 
sau că în Hristos se aduce pe sine. Hristos Se simte una cu cel pentru care Se aduce, în aşa fel 
că acela e cel ce se aduce. Toată explicarea cuvintelor lui Hristos despre pecetea Tatălui în EI 
(n., 6, 27) a fost o pledoarie a Sfântului Chiril pentru unitatea de fiinţă a Fiului cu Tatăl. Fără 
această unitate de fiinţă a Fiului întrupat cu Tatăl, n-am fi putut fi mântuiţi prin unirea cu Fiul 
lui Dumnezeu. (n.s. 640, p. 351) 

5 Tâlcuirea Pr. Stăniloae: Duhul se dă oamenilor prin lucrări deosebite, dar în Fiul rămâne 
pururea întreg ca Persoană deosebită. (n.s. 1975, p. 1048) 

credinţa. Trebuie dar să adăugăm ființei ceea ce-i comun tuturor celor trei 
persoane, exprimându-ne crezul în felul următor: dumnezeirea, e comună, 
paternitatea e ceva specific, iar împreunându-le pe amândouă spunem: cred în 
Dumnezeu - Tatăl. Tot aşa trebuie să procedăm şi când vom mărturisi despre 
Fiul, împreunând ceea ce-i general cu ceea ce-i particular şi când putem spune: 
Cred în Dumnezeu-Fiul. Şi tot aşa vom mărturisi şi despre Duhul Sfânt, făcând 
legătura între general şi special spunând: cred şi într-un Duh Sfânt dumnezeiesc. 
Aşa că peste tot devine clar că în mărturisire se păstrează unitatea în divinitate 
pe de o parte şi specificul persoanelor prin separarea însuşirilor atribuite 
fiecăreia, pe de altă parte”. (Sf. Vasile cel Mare, Epistole, epistola 236, II, în 
PSB, vol. 12, pp. 491-492) 


„Mintea, care a reuşit să se curăţească de patimile cele materiale, care a 
putut să părăsească toată zidirea înţelegătoare şi, ca un peşte, să iasă din adânc şi 
să înoate la suprafaţa apei, ajunge în regiunea curată a creaţiei şi vede pe Duhul 
cel Sfânt acolo unde este Fiul şi unde este Tatăl, în unire cu Ei într-o singură 
fiinţă şi într-o singură fire, având pe toate: bunătatea, dreptatea, sfinţenia, viaţa. 
Scriptura spune: Duhul Tău cel bun (Ps., 142, 12); şi iarăşi: Duh drept (Ps., 50, 
11.); şi iarăşi: Duhul cel Sfânt (Ps., 50, 12.); iar apostolul spune: Legea Duhului 
vieții (Rom., 8, 2). Nici una din aceste însuşiri nu este dobândită în urmă şi nici 
adăugată mai târziu, ci după cum căldura este nedespărțită de foc şi strălucirea 
de lumină tot aşa este nedespărțită şi de Duhul: sfinţirea, viaţa, bunătatea şi 
dreptatea.” (Sf. Vasile cel Mare, Omilii şi cuvântări, omilia a XV-a, III, în PSB, 
vol. 17, p. 512) 


„Într-adevăr, nu cunoaştem între numirile atribuite firii divine să existe 
vreo deosebire în înţelesul de mai bine sau mai puţin bine şi nici nu ne putem 
închipui c-ar fi corect să atribuim Duhului însuşiri mai mărunte, pe care le-am 
socoti inferioare faţă de celelalte persoane dumnezeieşti. Toate noţiunile ca şi 
conceptele care se potrivesc lui Dumnezeu sunt între ele de o egală vrednicie.” 
(Sf. Grigorie de Nyssa, Epistola despre Sfânta Treime către mai marele 
doctorilor, Eustahe, cap. IV, în PSB, vol. 30, p. 432) 


„(...) având ochiul înţelegerii luminat (fericitul loan — n.L.P.) nu ignoră 
că se vor ridica unii care din multa neştiinţă vor spune că Însuşi Tatăl e şi Fiul, şi 
vor menţine numai cu numele Sfânta Treime, nerecunoscând că este în ipostasuri 
deosebite, ca Tatăl să fie înţeles ca Tată, şi nu ca Fiu, iar Fiul iarăşi să fie în mod 
propriu Fiu, şi nu Tată, cum o arată învăţătura adevărată.” (Sf. Chiril al 
Alexandriei, Comentariu la Evanghelia Sfântului loan, cartea întâi, cap. 2, în 
PSB, vol. 41, p. 24) 


„(...) sfânta şi cea de o fiinţă Treime se deosebeşte şi prin deosebirile de 
nume, şi prin însuşirile şi proprietățile şi calităţile Persoanelor. Fiindcă Tatăl este 

Tată, şi nu Fiu, Fiul este Fiu, şi nu Tată, şi Duhul Sfânt este Duh propriu 
Dumnezeirii. Ei se cuprind în aceeaşi rațiune a ființei, neînfăţişându-ne trei 
dumnezei.” (Sf. Chiril al Alexandriei, Comentariu la Evanghelia Sfântului loan, 
cartea a noua, Introducere, în PSB, vol. 41, p. 832) 


„Iar calitatea ipostatică a Tatălui e nenaşterea, a Fiului, naşterea (taptul 
de a fi născut), a Duhului Sfânt, purcederea; adică nenaşterea, naşterea şi 
purcederea, care se numesc şi proprietăţi (însuşiri proprii, personale). Ele aparţin 
numai Lui în mod natural sau ipostatic, şi nu altuia. Din acestea se constituie 
deosebirile ființiale în Dumnezeu.” (Sf. Maxim Mărturisitorul, Epistole, Partea a 
Doua, Scrieri, 20, în PSB, vol. 81, p. 309) 


Naşterea Fiului din Tatăl 


„(...) atunci când spunem un cuvânt, noi dăm naştere unui cuvânt nu prin 
sciziune, pentru ca să credem că se împuţinează cuvântul din noi atunci când 
vorbim. Și, după cum vedem că dintr-un foc ia naştere alt foc, nemicşorându-se 
acela din care s-a făcut aprinderea, ci rămânând acelaşi, iar acela care a fost luat 
de el se pare că este acelaşi şi că nu împuţinează pe acela din care s-a aprins. De 
altfel, şi cuvântul Înţelepciune îmi va fi o mărturie că acest Dumnezeu însuşi, 
Care S-a născut din Părintele tuturor, este şi Cuvântul şi Înţelepciunea şi Puterea 
şi Slava Celui ce L-a născut.” (Sf. Iustin Martirul şi Filozoful, Dialogul cu 
iudeul Tryfon, partea întâi, LXI, în PSB, vol. 2, pp. 213-214) 


„ȘI precum o rază când purcede de la soare este o parte din tot, deoarece 
soarele va rămâne în rază ca una ce a purces din el, la fel şi substanţa nu se 
desparte, ci se întinde, ca şi lumina născută din lumină, materia creatoare 
rămâne veşnic întreagă, izvor nesecat (...) Astfel şi ceea ce a purces de la 
Dumnezeu este Dumnezeu şi Fiu al lui Dumnezeu, amândoi fiind Unul şi 
Acelaşi (...) Dumnezeu din Dumnezeu (...) a pornit din izvorul Său fără să se fi 
rupt din el pentru totdeauna.” (Tertulian, Apologeticul, XXI, în PSB, vol. 3, p. 
70) 


„(...) Fiul, Cel Unul-Născut; născut din Tatăl, Dumnezeu adevărat, 
desăvârşit din Cel desăvârşit; Icoana cea vie, Care reflectă în El pe Tatăl 
întreg, ... ”. (Sf. Vasile cel Mare, Epistole, epistola 105, în PSB, vol. 12, p. 286) 


„(...) naşterea din Dumnezeu nu e pătimire şi împărțire a acelei fericite 


fiinţe. Nu e deci lucru de necrezut a avea Dumnezeu un Fiu, născut din funţa Lui 
proprie. Şi nu cugetăm la o pătimire şi la o împărţire a ființei Lui Dumnezeu, 

spunând de Fiul că e născut din EI. Ci credem mai degrabă că naşterea cea una e 
propria şi adevărata naştere a lui Dumnezeu. 

Arătându-se şi dovedindu-se că Fiul este Cel născut din fiinţa Tatălui, nu 
mai € îndoială pentru nimeni, ba, dimpotrivă, e vădit că Acesta e înţelepciunea şi 
Cuvântul Tatălui, în Care şi prin Care creează şi face toate; şi strălucirea, prin 
care luminează toate şi Se descoperă celor cărora voieşte.” (Sf. Atanasie cel Mare, 
Trei cuvinte împotriva arienilor, Cuvântul Întâi împotriva arienilor, XVI, în 
PSB, vol. 15, p. 174) 


„Nici nu este Fiul dintr-o emanare (curgere) a Tatălui, nici nu S-a născut 
dintr-un tată care s-a născut şi el. De aceea nici nu S-a născut pentru a naştes”. 
Astfel, numai în dumnezeire Tatăl este în mod propriu Tatăl şi Fiul în mod 
propriu Fiul şi numai în Ei singuri e un fapt stabil ca Tatăl să fie veşnic Tatăl şi 
Fiul veşnic Fiul.” (Sf. Atanasie cel Mare, 7rei cuvinte împotriva arienilor, 


cuvântul întâi împotriva arienilor, XXI, în PSB, vol. 15, p. 182) 


„Deci cel ce întreabă pentru ce Fiul nu e născător al unui fiu, să întrebe 
pentru ce Tatăl nu a avut un tată? De fapt, ambele acestea sunt absurde şi pline 
de toată necredinţa.” (Sf. Atanasie cel Mare, 7rei cuvinte împotriva arienilor, 
cuvântul întâi împotriva arienilor, XXI-XXII, în PSB, vol. 15, p. 182) 


„Tatăl, principiul tuturora, cauza existenţei existenţelor, rădăcina a tot ce 
este viu. Din EI a ieşit izvorul vieţii, înțelepciunea, puterea, chipul întru totul 
asemenea nevăzutului Dumnezeu (Col., 1, 15), Fiul născut din Tată.” (Sf. Vasile 
cel Mare, Omilii şi cuvântări, omilia a XV-a, II, în PSB, vol. 17, p. 510) 


„Dar Fiul şi Dumnezeu şi Domnul nu are calitatea de-a fi Dumnezeu din 
voia lui Dumnezeu-Tatăl, ci are ceea ce Îi e propriu după fire** strălucind din 
însăşi fiinţa Tatălui.” (Sf. Chiril al Alexandriei, Comentariu la Evanghelia 
Sfântului loan, cartea întâi, cap. 9, în PSB, vol. 41, pp. 107-108) 


5 Tâlcuirea Pr. Stăniloae: Nu s-a născut cu pornirea de a naşte, ca să fie supus acestei porniri. 
EI nu e numai primul, ci şi ultimul născut şi exclusiv născut. El nu e o verigă dintr-un lanţ de 
indivizi fără valoare absolută. EI e întors total spre Tatăl. EI are în Tatăl totul în eternitate. 
Trăieşte exclusiv din fiinţa infinită şi din dragostea absolută a Tatălui şi în sânul iubirii 
Tatălui, dăruit şi El total iubirii de Tată faţă de Fiul. (n.s. 49, p. 182) 

5% Tâlcuirea Pr. Stăniloae: Noi devenim fii ai lui Dumnezeu prin voinţa lui Dumnezeu, căreia 
I ne deschidem prin voia noastră. Fiul lui Dumnezeu Unul-Născut are această calitate prin 
naştere din fiinţa Tatălui. Aici se afirmă din nou caracterul de Persoană al Tatălui, şi al nostru. 
Dar Tatăl nu S-ar putea face şi Tatăl nostru dacă n-ar avea un Fiu născut din fiinţa Lui, dacă n- 
ar avea prin fire simţirea şi puterea de-a fi Tată şi dacă Fiul n-ar avea în această calitate a Lui 
puterea de-a ne transmite şi nouă iubirea Sa de Fiu faţă de Tatăl, prin voinţa Lui iubitoare. 
Iubirea ţine de fiinţa dumnezeiască, dar se poate îndrepta şi spre existenţele pe care le creează. 
(n.s. 183, p. 108) 

„(...) Unul-Născut, Dumnezeu, Care este în sânul Tatălui, Acela L-a 
făcut cunoscut. Fiindcă, după ce a spus Unul-Născut şi Dumnezeu, adaugă 
îndată: Cel ce este în sânul Tatălui, ca să se înţeleagă că Fiul e din EI şi în EI 
prin fire, spunând, în loc de fiinţă, sân, din pilda văzută în trup5*.” (Sf. Chiril al 
Alexandriei, Comentariu la Evanghelia Sfântului loan, cartea întâi, cap. 10, în 
PSB, vol. 41, p. 128) 


„Căci aţi ignorat că Dumnezeu-Tatăl, făcându-le toate în chip 
nepătimitor, va şi naşte nepătimitor şi este mai înalt decât focul”. Căci suntem 
siliţi să recurgem şi la acest exemplu îngroşat, ca să înţelegem că arderea din Cel 
ce naşte nu se efectuează prin pătimire şi tăierea cea după trup.” (Sf. Chiril al 
Alexandriei, Comentariu la Evanghelia Sfântului loan, cartea a treia, cap. 5, în 
PSB, vol. 41, pp. 346-347) 


„Ludeii Îl micşorează pe lisus, necunoscând pe Tatăl Lui Cel din ceruri şi 
neştiind în nici un fel că EI este Fiul prin fire al Celui ce stăpâneşte peste 
toate*%.” (Sf. Chiril al Alexandriei, Comentariu la Evanghelia Sfântului Ioan, 
cartea a patra, cap. 1, în PSB, vol. 41, p. 388) 


„(...) deoarece Cuvântul s-a ivit din Minte şi strălucirea, din soare, cele 
ce nasc nu trebuie socotite că sunt golite de cele ce ies din ele, ci vom vedea şi 
pe acelea existând în acestea şi pe acestea în acelea. Căci mintea nu este 


niciodată lipsită de cuvânt (de rațiune), dar nici cuvântul (raţiunea) neavând în 


sine mintea care îi dă formă. Şi pe una o vom înţelege asemenea celeilaltes%.” 


54 Tâlcuirea Pr. Stăniloae: Nedespărţirea între Persoană şi fiinţă în Dumnezeu (dar şi în om) 
se arată în faptul că nici Persoana nu naşte fără fiinţă, nici fiinţa fără persoană. Persoana naşte 
altă persoană din fiinţa sa, dând fiinţa sa şi altei persoane. Totuşi, persoana care naşte se 
deosebeşte de cea născută. Se deosebesc ca persoane, nu în fiinţă. Una dă fiinţă prin naştere, 
alta o primeşte prin naştere. Una e tată, alta, fiu. Toate câte le are Tatăl prin ființă, le are şi 
Fiul, afară de faptul că Unul naşte, Altul e născut, Unul îndreaptă iubirea spre Celălalt, iar 
Celălalt o întoarce spre Primul. Sânul Tatălui e intimitatea ființei Lui. Întrucât Fiul nu Se 
desparte prin fiinţă de Tatăl, rămâne în sânul Lui, dar e totuşi deosebit ca persoană de Tatăl, 
deşi Se află în intimitatea fiinţei cu Tatăl. (n.s. 215, p. 128) 

55 Tâlcuirea Pr. Stăniloae: Tot ce se primeşte prin lucrare de la altcineva se poate pierde. 
Dacă Dumnezeu ar da ființa Sa Fiului, s-ar micşora chiar în ființă. De aceea, adversarii au 
rămas consecvenţi cu ei înşişi declarând că Tatăl n-a dat nimic din fiinţa Sa Fiului, dându-i 
asemănarea printr-o lucrare exterioară. Dar ei n-au înţeles că naşterea în Dumnezeu nu 
implică pătimirea desprinderii a ceva din fiinţa Lui. (n.s. 628, p. 347) 

5% Tâlcuirea Pr. Stăniloae: Fiul prin fire, adică nu prin adopţiune, sau printr-un act de voinţă, 
ci născut în baza faptului că Tatăl are chiar în firea Lui dumnezeiască capacitatea de a naşte pe 
Fiul. Nu naşte firea prin Sine, ci întrucât este purtată de Persoana Tatălui. Firea umană nu 
naşte un om prin sine, ci întrucât e într-o persoană. Sau persoana naşte altă persoană întrucât e 
purtătoarea unei firi înzestrate cu capacitatea de a naşte (...). (n.s. 698, p. 388) 

5 Tâlcuirea Pr. Stăniloae: Persoana Fiului este numită Rațiunea sau Cuvântul, iar Tatăl, 
Mintea din Care se arată Rațiunea, fără să se despartă de Minte. Dar Amândouă sunt Persoane 
în Dumnezeu. De altfel, o persoană care gândeşte sau vorbeşte nu poate fi cugetată astfel fără 

(Sf. Chiril al Alexandriei, Comentariu la Evanghelia Sfântului loan, cartea a 
patra, cap. 5, în PSB, vol. 41, p. 463) 


„Ce limbă va putea explica naşterea negrăită a Fiului din Tatăl? Sau ce 
minte nu va obosi în aceasta? Că s-a născut din Dumnezeu şi Tatăl, ştim şi 
credem. Dar modul acestui fapt este neînțeles de nici o minte, şi orice cercetare 
este periculoasă, sau supusă greşelii.” (Sf. Chiril al Alexandriei, Comentariu la 
Evanghelia Sfântului loan, cartea a cincea, Introducere, în PSB, vol. 41, p. 505) 


„Dar Se slăveşte şi Tatăl, când arată că are un Fiu născut din EI la fel 
cum este El*%.” (Sf. Chiril al Alexandriei, Comentariu la Evanghelia Sfântului 
Ioan, Fragmente din Cărţile 7 şi 8, în PSB, vol. 41,p. 777) 


„(...) Am ieşit de la Tatăl vom socoti că înseamnă: M-am născut şi am 
strălucit din fiinţa Lui, primind existenţa şi fiind cugetat în mod de Sine 
subsistent, fără să Mă despart întru nimic de El. Căci Tatăl este în Fiul, şi Fiul, 
prin fire, în Tatăl.” (Sf. Chiril al Alexandriei, Comentariu la Evanghelia 
Sfântului loan, cartea a unsprezecea, cap. 2, în PSB, vol. 41, p. 1002) 


Naşterea Fiului din Tatăl din veşnicie 


„(...) Unul este Dumnezeu, Care s-a arătat prin lisus Hristos, Fiul Lui, 
Care este Cuvântul Lui ieşit din tăcere, Care în toate a bineplăcut Celui ce L-a 
trimis (In. 8, 29).” (Sf. Ignatie Teoforul, Epistole (Sf. Ignatie, către magnezieni), 
cap. VIII, 2, în PSB, vol. 1, p.201) 


„Fiul lui Dumnezeu este născut mai înainte de întreaga creaţie, ca EI să 
fie Tatălui sfetnic pentru creația Lui (Pilde, 8, 27-30).” (Herma, Păstorul, pilda 
IX, în PSB, vol. 1, p. 364) 


să fie altă persoană la care gândeşte sau căreia îi vorbeşte. Rațiunea sau Cuvântul implică o 
Persoană, la Care prima Persoană gândeşte, sau Căreia Îi vorbeşte. La ce să gândesc dacă nu 
la o persoană cel puţin de valoarea şi de adâncimea mea? Şi cui să vorbesc dacă nu unei 
persoane care îmi dă bucurie ascultându-mă? Dacă altă persoană cel puţin egală îmi este 
necesară ca să gândesc şi ca să vorbesc, cum n-ar fi cu atât mai mult necesară o altă Persoană 
gândirii şi vorbirii desăvârşite a Persoanei Tatălui? Şi anume o persoană de gradul suprem ca 
şi Tatăl însuşi? Cuvântul desăvârşit comunicant al Tatălui se cere ascultat de o Persoană 
capabilă de comuniunea desăvârşită cu El. lar gândirea desăvârşită a Tatălui cere altă 
Persoană desăvârşită spre care să se comunice şi care să o înţeleagă. (n.s. 885, p. 469) 

5% Tâlcuirea Pr. Stăniloae: Dacă Dumnezeu n-ar avea un Fiu atotputernic ca şi EL, nu ar putea 
dovedi că e Dumnezeu adevărat, un Dumnezeu Care poate naşte pe cineva la nivelul Lui. 
Dumnezeul gnosticilor, care nu poate naşte decât eoni, sau zei inferiori, nu este un Dumnezeu 
atotputernic. Un tată omenesc care n-ar putea naşte decât existenţe inferioare ar fi un tată care 
decade prin actul naşterii. (n.s. 1473, p. 777) 

„Având, aşadar, Dumnezeu în El Însuşi Cuvântul Lui imanent, L-a 
născut împreună cu Înţelepciunea Sa, scoţându-L înainte de crearea universului. 
Pe Acest Cuvânt L-a avut slujitor pentru cele făcute de EI şi prin EI a făcut toate 
(In. 1, 3).” (Teofil al Antiohiei, 7rei cărți către Autolic, cartea a doua, X, în PSB, 
vol. 2, p. 399) 


„(...) cum ne-am putea închipui sau cum am putea crede că Dumnezeu- 
Tatăl ar fi putut să existe chiar şi o clipită măruntă fără să nască (din veci) 
această Înţelepciune? Ori se va spune cumva că fie că Dumnezeu n-a putut naşte 
această Înţelepciune înainte de a o zămisli şi de aceea ea n-ar fi existat, ci că ar fi 
fost chemată la viaţă abia mai târziu, fie că de fapt Dumnezeu ar fi putut-o naşte 
dar n-ar fi voit-o. Însă aceasta chiar şi numai gândindu-ne am huli pe 
Dumnezeu. Or, e lucru limpede pentru oricine că amândouă aceste alternative 
ascund în sine un lucru nebunesc şi nelegiuit. Căci nu se potriveşte nici să spui 
că Dumnezeu a înaintat de la neputinţă la putinţă, dar nici că, având putinţa s-o 
facă, totuşi ar fi neglijat ori ar fi amânat să nască Înţelepciunea! Acesta-i temeiul 
pentru care, din clipa în care L-am cunoscut pe Dumnezeu, L-am cunoscut ca 
Tată al Fiului Său cel Unul născut, căci Fiul S-a născut din Tatăl şi din EL Şi-a 
primit fiinţa, desigur fără ca acest lucru să se fi petrecut într-un anume răstimp, 
fie că am gândi lucrurile cronologic, fie că mintea şi le-ar putea imagina cumva, 
aşa zicând, teoretic ca avându-și o existenţă logică. Aşadar trebuie să credem că 
Înţelepciunea S-a născut înainte de orice început, în orice chip ar putea fi 
conceput acesta. În această ființă, de sine stătătoare, a Înţelepciunii se 
cuprindeau virtual toate forţele şi toate tiparele creaţiilor viitoare“” fie că avem 
în vedere pe fiinţele primare, fie, realităţile secundare” sau întâmplătoare, toate 
fiind stabilite şi rânduite de mai înainte prin purtarea de grijă a providenţei. Din 
pricina acestor făpturi, pe care le avea în Sine prefigurate şi schiţate, 
Înţelepciunea zice prin gura lui Solomon că Ea a fost zidită Ja începutul 
lucrărilor Sale şi aceasta pentru că Ea este aceea care cuprinde în Sine toate 
începuturile, toate temeiurile şi speciile tuturor făpturilor*”.” (Origen, Despre 
principii, cartea întâia, II, 2, în PSB, vol. 8, pp. 56-57) 


„Această naştere veşnic şi neîntreruptă seamănă cu iradierea provocată 
de un focar luminos*?. Într-adevăr, Fiul nu este fiu printr-o acţiune exterioară 


5% Tâlcuirea Pr. T. Bodogae: Lumea ideilor nu are pentru Origen o existenţă independentă, ci 
se cuprinde în Fiul, Care e Înţelepciunea însăşi. (n.s. 121, p. 56) 

510 Tâlcuirea Pr. T. Bodogae: Să fi înţeles Origen prin cele primare pe făpturile cugetătoare, 
iar prin cele secundare celelalte vieţuitoare? (n.s. 122, p. 56) 

*71 Tâlcuirea Pr. T. Bodogae: În aceste începuturi, Origen va fi cuprins nu numai ideile 
(genurile şi speciile), ci şi raţiunile şi germenii fiinţelor viitoare. (n.s. 123, p. 57) 

52 Tâlcuirea Pr. T. Bodogae: Aceeaşi imagine şi la Iustin (Dialog, 61, 128) şi la Tertulian 
(Adv. Prax. 8, 5) şi pare a fi luată din I loan 1, 5 sau Evrei, 1, 3. (n.s. 137, p. 59) 


405 


sau printr-o adoptare de către Duhul Sfânt*”, ci EI este Fiu prin fire.” (Origen, 
Despre principii, cartea întâia, IV, 2, în PSB, vol. 8, p. 59) 


„(...) Dumnezeu este Lumină (| In., 1, 5). Fiul cel unul-Născut este 
aşadar strălucirea acestei Lumini; pleacă din Ea, dar rămâne nedespărţit de Ea*”%, 
aşa cum pleacă raza din focarul luminos şi luminează toată făptura (n., 1, 9).” 


(Origen, Despre principii, cartea întâia, VII, 2, în PSB, vol. 8, p. 62) 


„Iar dacă ar avea cineva să susțină că Înţelepciunea n-ar fi existat mai 
înainte, ci că Ea ar fi venit la fiinţă abia mai târziu, să ne spună acela de ce Tatăl, 
Care I-a dat fiinţa, nu a creat-O mai devreme. Și dacă I-a rânduit la un moment 
dat un început, când acest suflu s-a pornit din puterea lui Dumnezeu, atunci îl 
vom întreba iarăşi de ce n-a avut loc acest lucru înaintea acelui început de care 
se vorbeşte? Şi astfel, tot căutând într-una ceea ce s-a întâmplat mai înainte şi 
împingând tot mai departe întrebările vom ajunge la urmă să înţelegem că, 
întrucât Dumnezeu nu a fost niciodată lipsit de putere şi de voinţă, nu a existat 
niciodată temei sau pricină ca Dumnezeu să nu fi fost în stare vreodată să nu 
facă binele pe care-l dorea. Acest fapt ne arată că acest suflu al puterii lui 
Dumnezeu a existat în toată vremea şi că n-a avut nici un alt început decât pe 
Dumnezeu însuşi. lar ceea ce spune Apostolul, când zice că Hristos este puterea 
lui Dumnezeu, nu trebuie să numim numai suflu al puterii lui Dumnezeu, Ci 
putere din puterea Lui.” (Origen, Despre principii, cartea întâia, LX, 2, în PSB, 
vol. 8, p. 64) 


„La dreptul vorbind numim perpetuu sau veşnic ceva ce n-a început să 
existe şi care nu va înceta să fie ceea ce este*5. Acest lucru îl exprimă 
evanghelistul loan atunci când zice (1, 5; 9, 5) că Dumnezeu este lumină. Într- 
adevăr Înţelepciunea e strălucirea luminii Lui nu numai în calitatea ei de a 
lumina, ci şi întrucât ea e lumină veşnică: în modul acesta Înţelepciunea este în 
acelaşi timp şi strălucire veşnică şi strălucire a veşniciei. Dacă această afirmaţie 
va fi înţeleasă după cum se cuvine, atunci va reieşi limpede că fiinţa Fiului vine 
de la Tatăl însuşi, dar nu în timp şi nu după un anumit început — cum am mai 
spus-o — ci chiar de la Dumnezeu însuşi.” (Origen, Despre principii, cartea 
întâia, XI, 2, în PSB, vol. 8, pp. 67-68) 


* Tâlcuirea Pr. T. Bodogae: De pildă printr-o adoptare, Rom., 8, 15. (n.s. 138, p. 59) 
574 Tâlcuirea Pr. T. Bodogae: Deofiinţimea Tatălui şi Fiului. (n.s. 160, p. 62) 
575 Tâlcuirea Pr. T. Bodogae: Aşa cum zice în alt loc (Omilia Ier., IX, 4). (n.s. 189, p. 67) 

„Cu toate că Dumnezeu Tatăl e nevăzut dar şi nedespărţit de Fiul, totuşi 
nu a născut pe Fiul prin emanaţie“”, cum cred unii“, căci dacă Fiul ar fi o 
simplă emanaţie din Tatăl în sensul în care ne-o spune cuvântul emanație când e 
vorba de naşterea sau reproducerea animalelor şi a oamenilor, în chip necesar ar 


trebui ca cel adus la viaţă şi cel pe care l-a adus să aibă amândoi trupuri. Aşadar, 


noi nu spunem, cum cred ereticiis%%, că o parte din substanţa Tatălui s-a schimbat 


devenind Fiul sau că Fiul a fost zămislit de Tatăl din nimic, adică fără să fi avut 
vreo legătură cu substanţa Sa încât să se fi înregistrat vreun moment când EI n-ar 
fi existat, ci zicem că, înlăturând orice reprezentare fizică, Înţelepciunea sau 
Cuvântul lui Dumnezeu S-a născut din Tatăl cel nevăzut şi fără de trup, aşa cum 
voinţa purcede din cugetare”. De aceea nu va părea absurd că, fiind numit şi fiu 
al dragostei, să concepem pe Fiul şi ca fiu al voinţei. Dar loan mai spune şi că 
Dumnezeu este lumină (In., |, 4-5), iar Pavel lămureşte că Fiul este strălucirea 
luminii veşnice (Evr., 1, 3). După cum niciodată n-a existat lumină fără 
strălucire, tot aşa nici Fiul nu poate fi înţeles fără Tatăl de vreme ce e numit 


pecete şi expresie a substanţei Sale, Cuvântul Său şi Înţelepciunea Sa. Cum ar fi, 


dar, cu putinţă să se spună că a existat un timp când Fiul nu exista? Aşa ceva“ e 


tot una cu a spune că a existat o vreme când Adevărul nu exista şi când n-au 
existat nici Înţelepciunea şi nici Viaţa, dat fiind că fiinţa lui Dumnezeu tocmai 
prin acestea se caracterizează: niciodată vreuna din aceste calităţi nu au putut fi 
despărțite de fiinţa Tatălui, căci sub aspect intelectual ele se prezintă mai multe, 


totuşi după fiinţă ele sunt una singură şi în ele se află deplinătatea 


dumnezeiriis!. 


515 Tâlcuirea Pr. T. Bodogae: După cum a spus-o şi mai înainte (1, 2, 6) Origen afirma că 
naşterea Fiului n-a fost o mpofoin (prolatio, la Rufin) adică o generaţie ca a omului şi a altor 
animale, unde se introduce o sciziune în substanţa divină, ci a fost o naştere liberă din voinţa 
Tatălui. (n.s. 1538, p. 298) 

577 Tâlcuirea Pr. T. Bodogae: Cum susţin valentinienii. (n.s. 1539, p. 298) 

5%  Tâlcuirea Pr. T. Bodogae: Cum afirmau aderenţii gnostici ai lui Vasilide. (n.s. 1540, p. 
298) 

5 Tâlcuirea Pr. T. Bodogae: Aici, după cuvântul putetur s-au propus două fragmente: unul de 
către Iustinian (Mansi LX, 525), în care se constată că s-au interpolat cuvintele yrioua coșpia, 
care la început fuseseră o notă marginală a copistului şi apoi a fost introdusă în text, al doilea 
păstrat la sfântul Atanasie (De decr. Nic. syn. 27, 1-2), în care acesta spunea: afirmația că 
Logosul e din veci cu Tatăl şi nu-i din altă esenţă sau ipostas, ci din aceea a Tatălui, cum au 
zis membrii Sinodului, s-o auziţi din nou căci provine de la harnicul Origen. Ceea ce a scris 
el sub formă de întrebare şi de exerciţiu, trebuie s-o primim nu ca şi cum ar fi părerea lui, ci a 
celor care obişnuiesc să se certe, iar după ce înşiră părerile ereticilor adaugă şi părerile sale 
proprii. Ev <”orww evXo'v. Deci Origen era, zice Atanasie, pe linia Niceii căci combate 
formula: m"v n61e 0'1e 0v'y n v. (n.s. 1542, p. 298) 

50 Tâlcuirea Pr. T. Bodogae: Origen este cel dintâi care a formulat celebrul argument n-a 
existat un moment în care Fiul să nu fi existat. (n.s. 1546, p. 298) 

%!1 Tâlcuirea Pr. T. Bodogae: Un alt fragment din lucrările sfântului Atanasie (De decr. Nic. 
Syn. 27, 3) confirmă părerea corectă a lui Origen despre nedespărțirea Fiului de Tatăl, 
fragment pe care Rufin l-a redat prescurtat, dar al cărui cuprins se află tot la prima carte (|, 4, 
4). (n.s. 1547, p. 299) 

Pe de altă parte, afirmaţia noastră că n-a putut exista vreme când Fiul să 
nu fi existat trebuie înţeleasă cu precauţie căci şi cuvintele au uneori o anumită 
semnificaţie legată de timp, un când sau un niciodată“?. Or, ceea ce trebuie 
înţeles despre Tatăl, despre Fiul şi despre Duhul Sfânt este ceva mai presus de 
orice timp, de orice veac, de orice veşnicie. Singură Treimea depăşeşte orice 
semnificaţie ce s-ar putea atribui nu numai caracterului temporal, ci chiar şi 
celui veșnic, pentru că în afară de Treime toate celelalte fiinţe se pot măsura cu 
veacurile, cu timpurile.” (Origen, Despre principii, cartea a IV-a, I, 4, în PSB, 
vol. 8, pp. 297-299) 


„Într-adevăr, tot ce aparţine Tatălui le putem vedea oglindite în Fiul, 
întrucât Fiul rămâne întreg în Tatăl, şi în acelaşi timp EI are pe Tatăl întreg în 
Sine însuşi (In., 14, 11). De aceea ipostasul Fiului e într-un fel făptura şi 
înfăţişarea care ar permite recunoaşterea Tatălui, iar ipostasul Tatălui e 
recunoscut sub forma Fiului, deşi atributele pe care le ştim în Ei rămân spre 
deosebirea netă a ipostasurilor”. (Sf. Vasile cel Mare, Epistole, epistola 38, VIII, 
în PSB, vol. 12,p. 185) 


„După ce au spus Lumină din Lumină şi (...) au mărturisit că Fiul e 
născut, iar nu făcut din substanţa ori din fiinţa Tatălui, ei (Părinţii Sinodului de la 
Niceea) (...) ”. (Sf. Vasile cel Mare, Epistole, epistola 52, II, în PSB, vol. 12, p. 
217) 


„(...) EI este chiar lumina care se revarsă de sus, din dumnezeirea cea 
veşnică şi fără început.” (Eusebiu de Cezareea, Viaţa lui Constantin cel Mare, 
Cuvântare, Prolog, 6, în PSB, vol. 14,p. 192) 


„(...) Cuvântul lui Dumnezeu, prin Care îşi capătă fiinţă toate, izvorăşte 
în chip negrăit, revărsându-se de sus, din Bunul Tată, ca apa râului dintr-un 
nesecat şi veşnic izvor, aducând tuturor prisos de mântuire. 

Un soi de pildă poate fi aflată chiar din alcătuirea noastră. Intelectul: 
este o facultate cu desăvârşire nevăzută. Nici un om nu s-a priceput vreodată să 
arate ce şi cum este el, de fapt, aidoma unui împărat, el sălăşluieşte undeva 
înăuntru, în cele mai nepătrunse locuri ale alcătuirii noastre, de unde însă singur 
porunceşte ce anume trebuie făcut. Astfel purcede din el singură-născuta sa 
facultate a graiului, izvodită în chip tainic (şi în virtutea unei puteri cu neputinţă 


52 Tâlcuirea Pr. T. Bodogae: Ambele aceste expresii (când şi niciodată) sunt nepotrivite dacă 
le folosim în legătură cu divinitatea, zicea încă Platon (7imeu, 37€). Ideea va fi frământată mai 
ales în timpul controverselor ariene din sec. IV. (n.s. 1548, p. 299) 

55 Tâlcuirea Pr. T. Bodogae: Merită a fi subliniată afirmaţia lui Origen că timpul începe 
deodată cu creaţia; dar spre deosebire de apologeţi care afirmau că Logosul există un timp în 
Tatăl în mod impersonal şi abia după o vreme în mod personal, Origen afirmă divinitatea şi 
veşnicia netă a Logosului. (n.s. 1549, p. 299) 

5 Tâlcuirea D-lui Radu Alexandrescu: Sau mintea, voăc (n. tr.). (n.s. 337, p. 223) 

de numit) parcă în adâncurile cele mai secrete ale fiinţei părinteşti. Şi tot astfel 
ajunge aceasta să fie pentru toată lumea cel dintâi vestitor al cugetului părintesc, 
dând făţiş de ştire cele vrute de părintele ei în acele ascunse locuri. Şi iar aşa 
ajunge şi lumea să se împărtăşească din foloasele graiului, chiar dacă nimeni nu 
i-a putut vreodată vedea părintele cu ochii. Or, cam în acelaşi chip (deşi, mai 
curând, mai presus de orice chip şi asemuire), Cuvântul cel desăvârşit al lui 
Dumnezeu, Împăratul a toate (Cuvântul, spun, Care fiind Fiul Unul-Născut al 
Tatălui, nu-şi are temeiul numai în posibilitatea rostirii şi a Cărui natură nu e 
determinată nici de alcătuirea silabică, nici de substantive sau verbe, şi nu se 
face cunoscut sub chipul unui glas purtându-se spre noi prin aer, ci este 
Cuvântul cel viu şi activ tocmai al lui Dumnezeu, cel aflat mai presus de toate), 
fiind EI esențialmente — dacă se poate spune astfel — puterea şi înţelepciunea 
lui Dumnezeu, se naşte din împărăteasca Dumnezeire a Tatălui ca o odraslă bună 
a unui părinte şi el bun, rourând — spre mântuirea tuturor lucrurilor — întreaga 
zidire, şi scăldând cu propria-l desăvârşire totul în săvârşirea vieţii şi a raţiunii, a 
înţelepciunii şi a luminii şi a tot binelui, cernind nu numai peste creaturile Sale 
aflate cel mai aproape şi la îndemâna Sa, ci chiar şi peste cele de departe, de pe 
pământ, din mări şi din oricare altă modalitate de existenţă.” (Eusebiu de 
Cezareea, Viaţa lui Constantin cel Mare, Cuvântare, Despre Sfântul Mormânt, 
12.2.-12.4., în PSB, vol. 14, pp. 223-224) 


„(...) se cere aici să admitem posibilitatea a două feluri de naştere. Una 
este cea pe care o ştim cu toţii, şi care are loc pe cale firească; cealaltă se petrece 
în virtutea unei cauze veşnic-izvorâtoare al cărei temei nu poate fi contemplat 
decât de dumnezeiasca pronie sau, dintre oameni, de cei care au izbutit să-l 
merite dragostea.” (Constantin cel Mare, Cuvântarea lui Constantin cel Mare 
către adunarea Sfinţilor apud Fusebiu de Cezareea, Viaţa lui Constantin cel 
Mare, cartea V, 11.8., în PSB., vol. 14, p. 268) 


„Spuneţi, deci, răucredincioşilor şi răugrăitorilor, ce era atunci când nu 
era Fiul? Dacă spuneţi că Tatăl, hula voastră e şi mai mare. Pentru că nu e 
îngăduit să se spună că Acela era cândva. Căci cândva arată când era EI. Dar EI 
era pururea şi este şi acum, dacă este şi Fiul; pentru că EI este Cel ce este dacă e 

şi Tatăl Fiului5*.” (Sf. Atanasie cel Mare, Trei cuvinte împotriva arienilor, 


Cuvântul Întâi împotriva arienilor, XI, în PSB, vol. 15, p. 166) 


„Deci cine va fi atât de fără minte, ca să se îndoiască despre Fiul că e 
pururea? Căci cine a văzut cândva lumina fără strălucirea luminii, ca să spună 
despre Fiul că era cândva când nu era, sau că înainte de a Se naşte nu era“. lar 
ceea ce se spune în psalmul 144 către Fiul: Împărăţia Ta e împărăţia tuturor 
veacurilor. Nu îngăduie cuiva să cugete nici cel mai mic interval în care să nu fi 
fost Cuvântul. Căci dacă orice interval se măsoară în veacuri, iar Împăratul 
tuturor veacurilor şi Făcătorul lor este Cuvântul, va fi numaidecât o nebunie ca 


nefiind înainte de EI nici cel mai mic interval, să se spună că era cândva când 


nu era Cel veşnic şi că Fiul este din nimics. 


%5 Tâlcuirea Pr. Stăniloae: Tatăl nu putea fi Tată când nu era Fiul. EI nu era şi nu este Tată 
decât dacă era şi este şi Fiul. EI n-a putut fi cândva când nu era Fiul. Căci Tatăl este Cel ce 
este, adică este existenţa de la Sine şi prin excelenţă numai dacă este şi Tată. Dacă nu e Tatăl 
Fiului, nu e peste tot înainte de aceea. EI Se schimbă, ca toate. Dacă nu a născut din veci pe 
Fiul, El nu a fost din veci Cel ce este şi la aceasta nu poate ajunge prin dezvoltare. Un 
Dumnezeu care nu poate naşte din Sine un egal al Său, nu are puterea deplină a lui 
Dumnezeu, deci nu e Dumnezeu. Dacă a fost un timp când nu L-a putut naşte pe Fiul, nu L-a 
putut naşte niciodată. De aceea arienii conchideau logic că Fiul nici nu S-a născut vreodată 
din Dumnezeu, deci că Dumnezeu n-a fost niciodată Tată. Ci că Fiul e o creatură. Dar este un 
lucru infinit mai mare să poată naşte cineva un egal cu Sine, din Sine, decât să facă un lucru 
infinit inferior Lui. (n.s. 16, p. 166) 

5 Tâlcuirea Pr. Stăniloae: Dacă n-ar fi o Raţiune din veci, cum ar fi putut apărea peste tot o 
rațiune înţelegătoare? Iar acea Raţiune din veci nu poate fi decât personală, căci nu poate 
exista o raționalitate fără subiect. (n.s. 21, p. 169) 

57 Tâlcuirea Pr. Stăniloae: Împăratul timpului trebuie să fie mai presus de timp, să nu fie 
supus timpului, să nu fie produs de timp. Căci în acest caz timpul ar fi împăratul. Nu e timp 
înaintea Lui, ci El este mai înainte de orice timp. Eternitatea timpului face ca toată realitatea 
să fie relativă, să se desfăşoare în timp, să aibă în ea o neputinţă de a ajunge la o desăvârşire. 
Adevărul care e realitatea adevărată nu devine, ci există din veci. Numai pentru că este un 
adevăr sau o realitate desăvârşită din veci sunt şi unele adevăruri care devin. Dar ele se şi 
desfac, sau sunt depăşite. lar aceasta arată că nu sunt în ele totul. Deci nici una din acestea nu 
e adevărul deplin şi veşnic persistent. Adevărul deplin are în sine totdeauna totul. De el nu se 
poate spune că a fost adevărul, sau va fi, sau este acum, dar nu va mai fi şi n-a fost. De aceea 
Domnul zice totdeauna despre Sine sunt, într-un prezent etern. Pe de altă parte o realitate 
plenară nu poate fi impersonală, nu poate fi lipsită de conştiinţa de sine, singura care dă unei 
existenţe cea mai bogată complexitate. O realitate, oricât ar fi de adâncă şi de puternică, dacă 
nu ştie de sine, e ca şi când n-ar fi; dacă nu e pentru sine şi dacă nu e din veci nimeni pentru 
care să fie, dacă nu e nimeni care să ştie de ea, e ca şi când n-ar fi. Pe lângă aceea, dacă există 
persoane în planul nostru, ca realități infinit superioare faţă de obiecte, realitatea supremă 
trebuie să cuprindă în sine caracterul personal. Cum s-ar finaliza în persoane realitatea 
noastră, dacă n-ar fi în baza ultimă a realităţii acest caracter? În acest sens Dumnezeu e 
lumină. De aceea, înţelegerea răsăriteană a lui Dumnezeu ca lumină, nu e inferioară celei care 
înţelege pe Dumnezeu ca întuneric. Cum a spus Jean Daniclou în Platonisme et theologie 
mystique. (n.s. 22, p. 169) 

Însuşi Domnul zice: Eu sunt Adevărul şi nu zice: Am fost făcut adevăr, ci 


totdeauna zice sunt*%.” (Sf. Atanasie cel Mare, Trei cuvinte împotriva arienilor, 


Cuvântul Întâi împotriva arienilor, XII, în PSB, vol. 15, pp. 168-169) 


„Ci (Fiul — n.L.P.) e Născutul lui Dumnezeu şi, fiind propriu lui 
Dumnezeu Celui ce există pururea, există din eternitate. Căci e propriu 
oamenilor a naşte în timp din cauza nedesăvârşirii firii; şi e propriu lui 
Dumnezeu să aibă un Născut etern, pentru desăvârşirea eternă a firii.” (Sf. 
Atanasie cel Mare, Zrei cuvinte împotriva arienilor, Cuvântul Întâi împotriva 
arienilor, XIV, în PSB, vol. 15, p. 171) 


„lar dacă e Fiu (căci aceasta o spune şi Tatăl şi o strigă şi Scripturile), iar 
Fiul nu e altceva decât Cel ce Se naşte din Tatăl, iar Cel ce Se naşte din Tatăl e 
Cuvântul şi Înţelepciunea şi Strălucirea Lui, ce trebuie spus decât că, zicând ei: 
A fost odată când n-a fost, jefuiesc pe Tatăl ca nişte tâlhari de Cuvântul şi spun 
împotriva Lui că a fost odată fără Cuvântul propriu şi fără Înţelepciunea Sa*% şi 
că lumina a fost odată fără strălucire*” şi izvorul era neroditor şi uscat*?. Căci 
chiar dacă făcându-se că se tem de cuvântul timp, pentru cei ce i-ar osândi 


5% Tâlcuirea Pr. Stăniloae: Sunt la prezentul permanent arată că nu a fost cândva când n-a fost, 
sau va fi, dar încă nu este, ci e veşnic. (n.s. 22a, p. 169) 

%% Tâlcuirea Pr. Stăniloae: În Dumnezeu nu se poate produce o schimbare aşa de mare ca 
naşterea în timp. Pentru că aceasta L-ar supune evoluției, sau unei legi a schimbării. El n-ar 
mai fi Dumnezeu în acest caz. (n.s. 25, p. 171) 

5% Tâlcuirea Pr. Stăniloae: Un Dumnezeu care nu ar fi Tată al unui Cuvânt e un Dumnezeu 
lipsit de Raţiune, de Înţelepciune, de sfat şi comuniune. Este o esenţă supusă unor legi oarbe, 
ea însăşi fiind oarbă spiritual. (n.s. 25a, p. 172) 

5! Tâlcuirea Pr. Stăniloae: Dacă Fiul S-ar fi născut mai târziu, Tatăl ar fi devenit şi EI Tată 
mai târziu. Dar aceasta ar însemna că s-a întâmplat ceva ulterior în fiinţa Tatălui sau în însăşi 
fiinţa dumnezeiască. Sfântul Atanasie stă pe temeiul ultimei expresii a Sinodului de la Niceea: 
Născut din ființa Tatălui. El nu desparte între ființă şi proprietăţile personale: naştere, 
purcedere. Desigur aceste proprietăți deosebind Persoanele, nu sunt comune Lor. Dar ele se 
produc în mod distinct în fiinţa însăşi. Fiinţa întreagă este posedată în mod deosebit de Tatăl, 
de Fiul şi de Sfântul Duh. Şi de modul posedării de către Tatăl, ţine şi naşterea Fiului de către 
EI, din însăşi fiinţa Sa, care e şi a Fiului, într-un alt mod. Tatăl dă Fiului fiinţa ce o are, Fiul o 
primeşte. Dar fiinţa însăşi se lasă dată şi totodată primită. Dacă fiinţa ar fi fost dată şi primită 
de-abia mai târziu, ar însemna că în ea s-a produs un fenomen important nou, echivalent cu o 
prefacere. (n.s. 25b, p. 172) 

%2 Tâlcuirea Pr. Stăniloae: Dumnezeu nu poate fi lipsit cândva de fecunditate. Aceasta ar 
însemna lipsa de putere şi de viaţă în EI şi nu ar mai putea fi numit nici Creatorul. Dar în 
realitate, El nu creează numai făpturi străine de EI. Dacă EI e lumina, dacă El gândeşte, 
fecunditatea Lui cea mai proprie este un rod al gândirii şi nu un rod nesubzistent, ci 
subzistent, ipostatic. Alta e gândirea când e împreună-gândire. Altă plinătate are un Subiect 
când e împreună Subiect cu altul şi când între Sine şi celălalt subiect este o armonie ca între 
Tată şi Fiu. Dacă nu ar rodi o Raţiune-Subiect ar însemna că nu este EI însuşi capabil de o 
Raţiune deplină; ar însemna că are o Raţiune neputincioasă să meargă până la ipostazierea ei 
într-un Subiect-Fiu. Chiar omul când gândeşte să aibă un fiu, va putea să-l aibă. Dumnezeu 
rămâne cu o rațiune neputincioasă? (n.s. 26, p. 172) 

pentru aceasta, şi spun că EI este înainte de timp, totuşi dau unele intervale, în 
care îşi nălucesc că EI nu era. Prin aceasta dau să se înțeleagă timpuri şi ÎL 
lipsesc pe Dumnezeu, plini de toată necredinţa, de Raţiune**.” (Sf. Atanasie cel 
Mare, Trei cuvinte împotriva arienilor, Cuvântul Întâi împotriva arienilor, XIV, 
în PSB, vol. 15,p. 172) 


„Dacă, după voi (arienii — n.L.P.), Fiul este din nimic şi n-a fost înainte 
de a Se naşte, fără îndoială că S-a numit Fiu şi Dumnezeu şi Înţelepciune prin 
împărtăşire:”. Căci aşa se socotesc că există şi sunt sfinţite toate celelalte. Dar 
atunci trebuie să spuneţi de cine Se împărtăşeşte Fiul? Dacă toate celelalte se 
împărtăşesc de Duhul, EI (Fiul) de cine Se împărtăşeşte, după voi? De Duhul? 
Dar mai degrabă Duhul ia de la Fiul, cum a spus EI însuşi; şi e o nebunie să se 
spună că El Se sfinţeşte de Duhul. Deci Se împărtăşeşte de Tatăl. Căci numai 
aceasta a mai rămas şi e necesar să se spună. Altfel ce este EI şi de unde este? 
Dacă e din ceva din afară de Tatăl, nu mai e părtaş la Tatăl, ci la ceea ce e în 
afară de Tatăl şi nu mai e atunci nici al doilea după Tatăl, având înainte de Sine 
acel ceva**. Şi nu mai trebuie numit nici Fiul Tatălui, ci al acelui ceva de care 
împărtăşindu-Se S-a numit Fiu şi Dumnezeu. Dar aceasta e o nebunie şi o lipsă a 
dreptei credinţe, odată ce Tatăl însuşi a spus: Acesta este Fiul Meu cel iubit; dar 
a spus şi Fiul că Tatăl Lui este Dumnezeu. Deci din acestea e vădit că acel ceva 
de care se împărtăşeşte nu e din afară, ci e ființa Tatălui. Şi dacă acel ceva e 
altceva decât Fiinţa Fiului, va urma aceeaşi absurditate, acela aflându-se la 
mijloc între Tatăl şi fiinţa Fiului, orice ar fi acesta.” (Sf. Atanasie cel Mare, 7rei 
cuvinte împotriva arienilor, Cuvântul Întâi împotriva arienilor, XV, în PSB, vol. 
15, p. 173) 


„Deci vedem pe Cuvântul pururea fiind, şi fund din Acela, şi fiind 
propriu fiinţei Celui al Cărui Cuvânt este şi neavând un înainte şi un după EI. E 
aşa cum vedem şi strălucirea din soare, ca fiind proprie lui şi neîmpărțind, nici 
micşorând fiinţa soarelui, ci fiind şi ea întreagă, dar şi strălucirea desăvârşită şi 


5% Tâlcuirea Pr. Stăniloae: Un Dumnezeu fără Cuvântul veşnic e un Dumnezeu lipsit de 
Logos, de Raţiune. E o esență oarbă, inconştientă. Dar cum poate emite atunci din Sine 
raţiunile arătate în lume? (n.s. 26a, p. 172) 

5% Tâlcuirea Pr. Stăniloae: Sfântul Atanasie face o deosebire netă între comuniunea în fiinţă cu 
Tatăl, proprie Fiului, şi existenţa prin împărtăşire de puterea lui Dumnezeu, proprie făpturilor. 
Aceasta nu înseamnă că puterea folosită de făpturi este necreată, ci că puterea lui Dumnezeu 
creează şi susține existenţa şi puterile lor. E indicată aci distincţia între fiinţa lui Dumnezeu şi 
energiile Lui necreate. Dar învăţătura despre ele va deveni clară de abia prin sfântul Grigorie 
Palama. Sfântul Atanasie face însă o deosebire între felul cum se împărtăşesc făpturile de 
Dumnezeu şi felul împărtăşirii Fiului de însăşi fiinţa Tatălui. (n.s. 27, p. 173) 

5% Tâlcuirea Pr. Stăniloae: Dacă ar fi din altceva, Fiul n-ar mai fi numai Fiu al Tatălui, ci al 
acelui altceva din care este; şi n-ar mai fi al doilea după Tatăl, ci după aceea din care a fost 
făcut, care ar fi la mijloc între fiinţa dumnezeiască şi Fiul. S-ar introduce nişte trepte între 
Dumnezeu şi Fiul. Şi cu ce rost? Ar face mai explicabilă producerea aşa zisei prime trepte de 
către Dumnezeu? (n.s. 27a, p. 173) 

întreagă, nemicşorând fiinţa luminii, ci fiind ca ceva născut cu adevărat din ea. 
Aşa vedem şi pe Fiul, nu din afară, ci născut din Tatăl şi pe Tatăl rămânând 
întreg, iar Chipul subzistenţei Lui păstrând pururea asemănarea desăvârşită a 
Tatălui Lui şi Chipul Lui, încât cel ce Îl vede pe EI vede în EI şi subzistenţa al 
cărei Chip este. Căci din lucrarea Chipului cunoaştem cu adevărat dumnezeirea 
subzistenţeis*. Aceasta învăţând-o şi Fiul, a spus: Cel ce rămâne întru Mine, 
Acela face lucrările pe care le fac Eu (n., 14, 12); şi: Eu şi Tatăl una suntem ” 
(In., 10, 20), şi: Eu sunt întru Tatăl şi Tatăl întru Mine (In., 14, 10). 

Să încerce deci erezia duşmană a lui Hristos mai întâi să împartă pildele 
aflate în făpturi şi să spună: era odată soarele fără strălucire, sau aceasta nu este 
proprie fiinţei soarelui, sau e proprie, dar prin împărţire e o parte a luminii. Şi 
iarăşi, să despartă cuvântul şi să spună că acesta este străin minţii, sau că a fost 
odată când n-a fost, sau că nu e propriu fiinţei minţii, sau că e prin împărțire 
parte a aceleia. La fel, să despartă chipul şi lumina şi puterea, cum o fac cu 
cuvântul şi cu strălucirea şi să născocească apoi cele ce vor. lar dacă nu pot avea 
o astfel de îndrăzneală în acelea, cum îşi pot întinde în chip deşert nebunia şi 
mai mare la cele ce sunt mai presus de făpturi şi de firea lor şi să încerce cele cu 
neputinţă?” (Sf. Atanasie cel Mare, 7rei cuvinte împotriva arienilor, Cuvântul al 
Doilea împotriva arienilor, XXXIII, în PSB, vol. 15, p. 268) 


„Dar nu trebuie întrebat nici cum e cuvântul din Dumnezeu sau cum 
naşte Dumnezeu şi care e modul naşterii lui Dumnezeu. Ar fi prost cineva dacă 
ar îndrăzni să întrebe astfel de lucruri, pentru că e un lucru negrăit şi propriu firii 
lui Dumnezeu, cunoscut numai Lui şi Fiului. La fel e prost a voi cineva să 
tâlcuiască aceasta în cuvinte. Aceasta e egal cu a întreba: unde e Dumnezeu şi 
cum e Dumnezeu şi cum e Tatăl? Dar precum a întreba de aceasta e un lucru 
lipsit de evlavie şi e propriu celor ce nu cunosc pe Dumnezeu”, aşa nu se 
cuvine a întreba nici despre astfel de lucruri, nici despre naşterea Fiului, nici a 
coborî pe Dumnezeu şi înţelepciunea Lui la măsura şi la slăbiciunea noastră. Dar 
aceasta nu trebuie să ne facă să cugetăm contrar adevărului. Dacă nu află cineva 
răspuns întrebând despre aceasta, aceasta nu trebuie să-l facă să nu creadă celor 
scrise. Căci mai bine este ca cei ce nu pricep să tacă şi să creadă, decât să nu 


creadă din pricina neînţelegeriis*. Căci cel ce nu pricepe poate să aibă întrucâtva 


5% Tâlcuirea Pr. Stăniloae: Chipul are şi EI o lucrare, deci e viu. Dar lucrarea Lui e însăşi 
lucrarea revelată, sau intrată în mişcare a Tatălui: ca subzistență, ca obârşie de temelie a 
Fiului. (n.s. 90, p. 268) 

%7 'Tâlcuirea Pr. Stăniloae: Cel ce cunoaşte pe Dumnezeu Îl cunoaşte ca fiind mai presus de 
cunoaştere. (n.s. 95, p. 271) 

5% Tâlcuirea Pr. Stăniloae: (...) Adevărurile acestea generale despre Dumnezeu nu pot fi 
pricepute până la epuizare. Nici cele din existenţa noastră şi a lumii nu le înţelegem deplin şi 
nu le vom înţelege niciodată deplin. Deci trebuie să vedem o împăcare între ceea ce înţelegem 
şi ceea ce nu înţelegem, între sens şi taină, între exprimabil şi apofatic, între rațional şi 
supraraţional, între cunoaştere şi credinţă. A se reține numai ceea ce se înţelege înseamnă a se 
rămâne într-o monotonă şi îngustă superficialitate. Chiar domeniul infinit al tainei e sesizat 

iertare, pentru că cercetând s-a liniştit. Dar cel ce, nepricepând, îşi născoceşte 
cele necuvenite şi grăieşte cele nevrednice de Dumnezeu rămâne cu osânda 
îndrăznelii neiertată. Căci cel dintâi poate avea din aceste taine neînţelese o 
mângâiere din Scripturi, ca să primească cum se cuvine cele scrise. Dar să 
înțeleagă ca o pildă cuvântul nostru; anume că, precum cuvântul propriu al 
nostru este din noi şi nu un lucru din afară de noi, aşa şi Cuvântul propriu lui 
Dumnezeu este din EI. Dar nu e făptură ca cuvântul oamenilor*”. Altfel ar trebui 
să cugetăm şi pe Dumnezeu om”%.” (Sf. Atanasie cel Mare, Zrei cuvinte 
împotriva arienilor, Cuvântul al Doilea împotriva arienilor, XXXVI, în PSB, 
vol. 15, pp. 271-272) 


„Astfel şi loan, teologhisind despre Fiul şi cunoscând deosebirea 
cuvintelor, nu a zis: La început s-a făcut, sau a fost creat, ci La început era 
Cuvântul, ca prin expresia era să se cunoască totodată că e născut şi să nu cugete 
cineva nici un interval între Tatăl şi Fiul, ci să creadă că Fiul există pururea şi 
etern.” (Sf. Atanasie cel Mare, 7rei cuvinte împotriva arienilor, Cuvântul al 
Doilea împotriva arienilor, LVIII, în PSB, vol. 15, p. 295) 


„Dar Fiul e aşa cum e şi Tatăl. Căci Cuvântul şi înţelepciunea Tatălui 
este Născutul ființei Lui proprii. Pentru că aceasta este propriu Fiului Tatălui şi 
aceasta este propriu Tatălui Fiului, că nu arată nici pe Dumnezeu vreodată 
fără Cuvânt (fără Raţiune), nici pe Fiul ca neexistând vreodată”. Pentru că 
altfel, de ce ar fi Fiu, dacă nu e din Tatăl? Sau de ce ar fi Cuvânt şi 
Înţelepciune, dacă n-ar fi pururea şi propriu Tatălui?% 


printr-o adâncă intuiție. Prin rațional se vede, dincolo de el, supraraţionalul, oceanul misterios 
al existenţei; sensul adânc al raționalului lcăreşte din fundamentul lui suprarațional. Nu poţi 
fi deplin rațional dacă nu vezi dincolo de el adâncul infinit al supraraționalului. (n.s. 96, pp. 
271-272) 

5 Tâlcuirea Pr. Stăniloae: Pilda, simbolul, chipul îţi dă un înţeles, dar nu cu totul adecvat. 
Este în ele un amestec de înţeles şi neînțeles. (n.s. 97, p. 272) 

% “Tâlcuirea Pr. Stăniloae: Cuvântul nostru seamănă cu al lui Dumnezeu, deci ne ajută să-L 
înţelegem pe Acela. Dar al nostru ţine de făptură, pe când al lui Dumnezeu e necreat. Din 
acest punct de vedere e diferit ca înţeles de Cuvântul lui Dumnezeu. (n.s. 98, p. 272) 

%! Tâlcuirea Pr. Stăniloae: Dacă Rațiunea sau Cuvântul Tatălui nu are desăvârşirea ce constă 
în caracterul ipostatic, Tatăl nu are Raţiune sau Cuvânt; iar dacă Tatăl nu poate fi fără 
Raţiune sau Cuvânt, Acesta nu poate fi cugetat ca neexistând vreodată. Tatăl cugetând din 
etern, ceea ce cugetă are caracter ipostatic. Aceasta e esenţa argumentării sfântului Atanasie. 
Pe ea se bazează convingerea lui despre Dumnezeu în Treime. (n.s. 39, p. 179) 

%2 Tâlcuirea Pr. Stăniloae: N-ar fi Raţiune supremă, dacă n-ar fi obârşia supremă. Ar fi o 
Raţiune relativă. (n.s. 39a, p. 179) 

Deci, când oare a fost Dumnezeu fără ceea ce e propriu Lui?” Sau cum 
poate cugeta cineva despre ceea ce e propriu lui Dumnezeu, ca despre ceva 
străin şi deosebit de El?” (Sf. Atanasie cel Mare, 7rei cuvinte împotriva 
arienilor, cuvântul întâi împotriva arienilor, XIX-XX, în PSB, vol. 15,p. 179) 


„Fiul este Născutul propriu al fiinţei şi al firii Tatălui.” (Sf. Atanasie cel 
Mare, Despre Sfântul Duh, Către acelaşi episcop Serapion, III, în PSB, vol. 16, 
p. 89) 


„(...) fiinţa Tatălui este fără început şi rădăcină şi izvor al Fiului.” (Sf. 
Atanasie cel Mare, Epistola despre sinoadele ce s-au ținut la Rimini, în Italia şi 
la Seleucia, în Isauria, XLN, în PSB, vol. 16, p. 159) 


„Este o identitate de fiinţă, pentru că Fiul este din Tatăl, nu făcut la 
poruncă, ci născut din fire; nu tăiat din Tatăl, ci, în timp ce Tatăl rămâne 
desăvârşit, Fiul străluceşte desăvârşit.” (Sf. Vasile cel Mare, Omilii şi cuvântări, 
omilia a XXIV-a, IV, în PSB, vol. 17, p. 592) 


„Să iei, zice, din apa râului şi s-o verşi pe uscat. Şi va fi apa pe care o 
vei lua din râu, sânge pe uscat (leş., 4, 9). Apa e chip sau semn al vieţii. Căci 
este cu adevărat necesară spre aceasta şi foarte folositoare celor de pe pământ. 
Deci Fiul, Viaţa adevărată, S-a născut ca dintr-un râu, din Tatăl care dă viaţă 
tuturor. Precum este lumină din lumină, aşa este şi Viaţă din Viaţă. Moise a fost 
învăţat că Fiul nu stă de Sine, în afară de orice, ci este după fire din Dumnezeu 
şi Tatăl%.” (Sf. Chiril al Alexandriei, Glafire la Ieşire, Cartea a Doua a 
Glafirelor la Ieşire, 4, în PSB, vol. 39, p. 329) 


„Era din şi pentru totdeauna, fiind în Tatăl ca izvor, după însăşi spusa 
Lui: Eu am ieşit şi am venit din Tatăl Un., 16, 28). Deci Tatăl fiind înţeles ca 
izvor”, Cuvântul era în El Înţelepciune şi Putere şi Pecete şi Strălucire şi Chip 


%5 Tâlcuirea Pr. Stăniloae: E propriu lui Dumnezeu să aibă un Fiu, adică un Cuvânt, sau o 
Raţiune, prin care să Se cugete şi să Se exprime pe Sine însuşi sau întreaga fiinţă a Sa, şi 
aceasta să ia, ca Chipul desăvârşit al Lui, caracter ipostatic. Altfel cugetarea sau înţelepciunea 
lui Dumnezeu, prin care Se cugetă pe Sine, ar fi nedesăvârşită. Dumnezeu n-ar afla printr-o 
astfel de cugetare în mod deplin cunoştinţa despre Sine, adică despre întreaga Lui putere. 
Ar rămâne închis într-un fel de cugetare neputincioasă. (n.s. 40, p. 179) 

%4 Tâlcuirea Pr. Stăniloae: Persoana naște, sau e născută. Şi aceasta înseamnă că dă sau 
primeşte fiinţa de la o persoană ca persoană. Există o comunitate de fiinţă între persoane, dar 
ființa nu stă decât în persoană şi nu într-o singură persoană, ci în mai multe, care dau şi 
primesc fiinţa. Fiul nu subzistă de Sine în afară, ci unit cu Tatăl. (n.s. 589, p. 329) 

%5 'Tâlcuirea Pr. Stăniloae: Fiul a dat Tatălui caracter de Tată. Altfel, Tatăl ar fi fost indefinit 
ca Tată. Ar fi fost un Dumnezeu indefinit ca Dumnezeu al iubirii. O persoană făcând pe alta 
fiu, aceea o face pe prima tată. Tatăl făcând pe Fiul Cuvânt, Cuvântul face pe Tatăl cuvântător. 
Relația Lor face ca însuşirile unei Persoane să corespundă cu însuşirile întregitoare ale 
celeilalte. (n.s. 16, p. 20) 

al Lui. Şi dacă nu era nici un timp când Tatăl era fără Cuvânt şi Înţelepciune şi 
Pecete şi Strălucire, e necesar să mărturisim că este etern Fiul, Care este acestea 
pentru Tatăl cel etern**. Căci cum este Pecete şi Chip întocmai, dacă nu Se vede 
format potrivit frumuseţii Aceluia al Cărui Chip este? 

Dar nu va fi nedrept nici a înţelege pe Fiul existând în Tatăl ca într-un 
izvor. Căci numai Aceluia din Care este I se cuvine numele de izvor. lar Fiul este 
în Tatăl şi din Tatăl nu fiind născut în afara Lui, sau în trup, ci existând în fiinţa 
Tatălui şi strălucind din ea, ca strălucirea soarelui din acesta, sau asemenea 
căldurii naturale din focul de a cărui fire ţine. Căci în aceste pilde se poate vedea 
cum una este născută din alta, dar coexistând pururea cu ea şi fiind nedespărțită, 
în aşa fel că fără una nu se poate vedea cealaltă în sine şi păstrând raţiunea 
adevărată a firii aceleia. Căci, cum ar fi soarele fără strălucirea lui, sau 
strălucirea, neexistând soarele a cărui strălucire este? Sau cum ar fi foc, dacă ar 
fi lipsit de căldură, sau de unde ar fi căldura, dacă nu din foc, sau altceva care nu 
e străin de calitatea ființială a focului? Deci, precum în acestea existenţa unora 
în cele din care sunt nu contrazice coexistența ambelor, ci cele născute se arată 
pururea existând împreună cu cele ce le nasc şi moştenitoare ale aceleiaşi firi cu 
acelea, aşa e şi cu Fiul”. De fapt, El e înţeles şi declarat în Tatăl şi din Tatăl şi 
nu ni Se va arăta exterior şi străin Tatălui, sau ivindu-Se după EI, ca al doilea, ci 
fiind în EI şi coexistând pururea cu EI şi arătându-Se din EI, prin modul negrăit 
al naşterii dumnezeieşti. 

Că lui Dumnezeu şi Tatăl 1 se spune de către sfinţi (autorii Scripturii) şi 
început al Fiului, dar numai ca Celui de la Care vine Fiul, auzi de la Psalmist, 
care prevesteşte a doua arătare a Mântuitorului nostru prin Sfântul Duh, spunând 
către Fiul însuşi: cu Tine este Începutul în ziua puterii Tale, în strălucirea 
sfinților Tăi (Ps., 109, 3). Căci e zi a puterii Fiului cea în care va judeca toată 
lumea şi va răsplăti fiecăruia după faptele lui. Cu adevărat va veni ziua Aceluiaşi 
Care este în Tatăl şi are în Sine pe Tatăl ca Început neînceput al ființei Sale, 
numai prin faptul că este din EI, căci există din Tatăl”%.” (Sf. Chiril al 
Alexandriei, Comentariu la Evanghelia Sfântului loan, cartea întâi, cap. |, în 
PSB, vol. 41, pp. 20-21) 


% 'Tâlcuirea Pr. Stăniloae: Nu Fiul singur este Înţelepciunea şi Puterea Tatălui, ci împreună 
cu Tatăl. Dar o Persoană singură nu le are pe acestea. (n.s. 17,p.21) 

%7 Tâlcuirea Pr. Stăniloae: La Dumnezeu este o aşa de mare unire după fire a Fiului născut 
din Tatăl cu Tatăl, încât Fiul rămâne pururea în Tatăl, fără să-Şi piardă nici unul proprietatea 
Lui: Tatăl, pe cea de Tată, Fiul, pe cea de Fiu. Fiul coexistă cu Tatăl, existând totodată în 
Tatăl, dar neconfundat cu El. (n.s. 18,p.21) 

%8 Tâlcuirea Pr. Stăniloae: În trei feluri se poate sune despre Tatăl că e început al Fiului: prin 
faptul că Tatăl Îl naşte fără de început, prin faptul că, fiind în EI, Se arată prin EI la întrupare, 
şi prin faptul că Se arată prin EI la Judecata din urmă. În toate aceste trei feluri se arată că Fiul 
este din, dar şi în Tatăl, dar este deosebit de Tatăl. În nici unul din aceste feluri Tatăl nu e 
declarat început al Fiului, ca existând înainte de Fiul. (n.s. 19, p. 21) 

„Dacă Dumnezeu Cuvântul Cel ce străluceşte din Dumnezeu este Fiu cu 
adevărat, e cu totul necesar să mărturisească şi adversarii că El este din fiinţa 
Tatălui. Căci aceasta înseamnă filiația adevărată”%.” (Sf. Chiril al Alexandriei, 
Comentariu la Evanghelia Sfântului loan, cartea întâi, cap. 3, în PSB, vol. 41, p. 


34) 


„Tatăl este împreună cu Fiul nu pentru că Acesta n-ar putea să facă ceva 
din cele ce sunt, ci pentru că este întreg în Fiul pentru identitatea fiinţei şi pentru 
extrema şi nemijlocita apropiere de EI deoarece Fiul a provenit în mod natural 
din Tatăl”. E ca şi cum ar zice cineva că împreună cu mirosul ce se răspândește 
din floare şi în lucrarea răspândită din mireasmă este floarea însăşi, deoarece 
mirosul provine natural din ea. Dar o spunem pentru înţelegerea ce rezultă din 
această pildă. Căci firea cea mai presus de toate e mai presus şi de această pildă, 
primind puţine ajutoare din ea în înţelegerea Sa.” (Sf. Chiril al Alexandriei, 
Comentariu la Evanghelia Sfântului loan, cartea întâi, cap. 5, în PSB, vol. 41, 
pp. 57-58) 


„(...) pe Fiul Îl vedem strălucind din fiinţa Tatălui în mod născut şi 
existând în ea şi din ea, subzistând ca Dumnezeu-Cuvântul în ipostas propriu.” 
(Sf. Chiril al Alexandriei, Comentariu la Evanghelia Sfântului loan, cartea întâi, 
cap. 5, în PSB, vol. 41, p. 58) 


„(...) când zice în sânul, voieşte să spună că Fiul Se arată din sânul 
născător al Tatălui, ca o strălucire potrivită lui Dumnezeu şi ca o negrăită 
înaintare spre ipostasul propriu, dar avându-L totuşi pe Tatăl în Sine, întrucât nu 
prin despărţire sau prin diviziunea cea după trup S-a ivit Născutul dumnezeiesc 
din Tatăl. Şi de fapt Fiul însuşi zice undeva că EI este în Tatăl, dar, iarăşi, că are 
în Sine pe Tatăl. Căci ceea ce e propriu ființei Tatălui, trecând în mod firesc 
(natural) în Fiul, arată în El pe Tatăl. Şi Tatăl are iarăşi în Sine pe Fiul, 
înrădăcinat în identitatea neschimbată a fiinţei şi ca ieşind din EI, dar nu prin 
împărţire sau distanţare spaţială, ci existând în EI şi împreună existând pururea.” 
(Sf. Chiril al Alexandriei, Comentariu la Evanghelia Sfântului loan, cartea întâi, 
cap. 10, în PSB, vol. 41, pp. 126-127) 


%9 Tâlcuirea Pr. Stăniloae: Pe cât de important este să recunoaştem în Dumnezeu un Tată şi un 
Fiu, ca Persoane deosebite, tot pe atât de important e să-l cunoaştem de o fiinţă. Căci nu se poate 
naşte o persoană din alta dacă nu sunt de o ființă. Naşterea înseamnă atât unitatea de fiinţă, cât şi 
deosebirea ca persoane între cel ce naşte şi cel născut. (n.s. 45, p. 34) 

"19 Tâlcuirea Pr. Stăniloae: Din declaraţiile Sfântului Chiril că Fiul provine din Tatăl în mod 
natural, sau prin fire, nu trebuie înţeles că Fiul nu provine din Tatăl ca Persoană specifică, 
sau ca Fiu. Nu firea cugetată în sine naşte pe Fiul, căci firea nu există decât în Persoane: în 
Persoana Tatălui, Care naşte din ea pe Fiul, şi în Fiul, Care Se naşte din firea ce există 
concret ca fire a Tatălui. Firea dumnezeiască există concret în trei Persoane şi în relaţiile 
dintre ele. Fiul Se naşte şi El ca Dumnezeu, sau ca purtător al firii dumnezeieşti, dar în 
calitate de Fiu. (n.s. 93, p. 57) 

„(...) toată fumea este din Fiul, pentru că El este în mod propriu şi 
singurul cu adevărat Fiu, nu fals şi cu nume mincinos, ci din fiinţa lui 
Dumnezeu-Tatăl, nu prin rupere, sau curgere, sau diviziune, sau tăiere, căci firea 
dumnezeiască e cu desăvârşire nepătimitoare; ci ca Unul din Unul, pururea 
coexistând şi fiind împreună etern şi interior prin fire Născătorului, fiind în EI şi 
provenind din El în mod neîmpărțit şi nedespărțit. Aceasta fiindcă Dumnezeirea 
nu se poate circumscrie nici după trup, nici prin spaţiu, nici de aşa fel ca să 
parcurgă distanţe, sau să facă mutări, ci, precum provine din foc căldura cea 
aflată în el, părând înţelegerii că se împarte şi fiind altceva decât focul, dar fiind 
din el şi în el după fire şi provenind din el fără să-l micşoreze întru nimic prin 
despărțire, sau prin împărţire şi curgere, căci se păstrează întreagă în focul 
întreg, aşa vom cugeta şi naşterea dumnezeiască, folosind înţelegerea cea mai 
potrivită pentru Dumnezeu. Şi, crezând că Fiul subzistă în mod propriu, nu-L 
vom vedea pe El exterior Dumnezeirii celei una şi negrăite, nici nu vom spune 
că e de altă ființă decât Tatăl. Căci în acest caz n-a mai fi cugetat în chip drept 
Fiu, ci altceva decât aceasta, şi ne-ar răsări un dumnezeu recent, altul decât Cel 
cu adevărat şi singur existent. Căci ceea ce nu e de o ființă cu Dumnezeu cel 
prin fire, cum nu va cădea din calitatea de a fi Dumnezeu adevărat?” (Sf. Chiril 
al Alexandriei, Comentariu la Evanghelia Sfântului loan, cartea a doua, cap. |, 
în PSB, vol. 41, p. 149) 


„(...) Cuvântul Care luminează în mod negrăit din Tatăl, având naşterea 
proprie de sus, şi existând ca dintr-un izvor din ființa Tatălui.” (Sf. Chiril al 
Alexandriei, Comentariu la Evanghelia Sfântului loan, cartea a doua, cap. II, în 
PSB, vol. 41, p. 189) 


„(...) Tatăl însuşi, ca (...) Cel ce a născut din firea Sa pe Fiul, ca dintr-un 
izvor.” (Sf. Chiril al Alexandriei, Comentariu la Evanghelia Sfântului loan, 
cartea a doua, cap. VIII, în PSB, vol. 41, p. 266) 


„(...) şi obârşia Lui este dintru început, din zilele veacului (Mih., 5, 1). 
Prin obârşie indică aici ieşirea la existenţă (ipostatică) proprie Unuia-Născutului 
din fiinţa Născătorului ca o strălucire din lumină, înainte de tot veacul şi ziua şi 
clipa.” (Sf. Chiril al Alexandriei, Comentariu la Evanghelia Sfântului loan, 
cartea a cincea, Introducere, în PSB, vol. 41, p. 506) 


„(...) precum dintr-un izvor dulce iese o undă dulce şi din pomi de soi 
bun ies şi roduri bune, aşa socotesc că trebuie să credem că Cel ce este din 
Dumnezeu după fire este Dumnezeu adevărat şi Cel născut din Tatăl etern este 
etern ca şi Născătorul Lui. Era potrivit deci să spună către iudei: Sau faceţi 
pomul rău, şi rodul va fi rău, sau faceți pomul bun, şi rodul lui va fi bun (Mt., 
12, 33). Căci nu poate pomul bun să facă roade rele, nici omul rău să facă 

roade bune (Mt., 7, 18). Cum se poate deci întâmpla, sau, mai bine-zis, cum nu 
este o mare nebunie să se creadă că Cel Născut din Tatăl nemuritor este muritor, 
sau să se numere între cei stricăcioşi Cel ce nu ştie de stricăciune?” (Sf. Chiril al 
Alexandriei, Comentariu la Evanghelia Sfântului loan, cartea a şasea, 
Introducere, în PSB, vol. 41, pp. 646-647) 


„(...) a provenit din fiinţa Tatălui ca o strălucire din lumină, sau cum iese 
un râu dintr-un izvor. Deci, cei ce văd pe Fiul pot vedea fiinţa Tatălui şi pot 
înţelege din Fiul ceea ce e propriu Tatălui. Căci, deoarece toată existenţa Fiului 
iese din fiinţa Tatălui, Fiul este în Tatăl şi, invers, Tatăl este în Fiul, deoarece 
ceea ce este Tatăl prin fire, aceea este şi Cuvântul Cel ce provine din EI, fiindcă 
Tatăl Se arată şi este în Fiul, aşa cum este în râu izvorul din care el izvorăşte. 
Căci ceea ce e propriu fiinţei Tatălui se află în Fiul, şi chipul Dumnezeirii, ca să 
zic aşa, ÎL arată pe Tatăl în Sine.” (Sf. Chiril al Alexandriei, Comentariu la 
Evanghelia Sfântului loan, Fragmente din Cărţile 7 şi 8, Fragmente din Cărţile 7 
şi 8, în PSB, vol. 41, pp. 737-738) 


„(...) EL (Hristos — n.L.P.) este în Tatăl şi are pe Tatăl în Sine, adică 
poartă firea Tatălui în ipostasul Său, ca un adevărat Născut, ca rod adevărat, ca 
Fiu provenit în chip natural din Tatăl”!.” (Sf. Chiril al Alexandriei, Comentariu 
la Evanghelia Sfântului loan, cartea a noua, capitol unic, în PSB, vol. 41, p. 
856) 


„(...) Tatăl este ca o rădăcină şi izvor al propriului Născut.” (Sf. Chiril al 
Alexandriei, Comentariu la Evanghelia Sfântului loan, cartea a unsprezecea, 
cap. 10, în PSB, vol. 41,p. 1055) 


„Socotind că este imens acel era (70 nv) despre Dumnezeu Cuvântul şi 
că întrece puterea de înţelegere a creaturilor preacredinciosului loan 
(Evanghelistul) a evitat să ne spună despre naşterea şi creația Lui şi nici nu a 
îndrăznit să numească cu aceleaşi cuvinte pe Cel ce face, odată cu cele făcute, 
nu că era nenăscut (Unul este nenăscut, Tatăl) ci că ipostasa inexprimabilă a 
Unuia-Născut, Dumnezeu, este peste puterea de gândire a Evangheliştilor şi, 
într-adevăr, şi peste puterea de înţelegere a îngerilor. 

Eu nu cred că trebuie socotiți printre cei credincioşi aceia care 
îndrăznesc să discute ceva dintre acestea, pentru faptul că nu ascultă de 
cuvintele: Nu căuta cele mai sus decât tine şi nu cerceta cele ce te depăşesc (Înţ. 
Sir., 3, 20). 


”! Tâlcuirea Pr. Stăniloae: Fiul Se naşte în mod natural din Tatăl. Aceasta nu înseamnă că 
natura sau firea naşte pe Fiul, sau că ea e Tatăl, ci ea este în Tatăl ca în ipostasul care naşte. 
Deci Fiul nu e creat din nimic, sau format din ceva deosebit de fiinţa Tatălui. Nu natura naşte, 
ci un ipostas purtător al naturii naşte un alt ipostas purtător al aceleiaşi naturi. (n.s. 1633, p. 
856) 

Într-adevăr, cunoaşterea multor altor lucrări care sunt cu totul mai 
simple, depăşeşte puterea omenească de înţelegere aşa cum sunt cuvintele lui 
Pavel: cele ce ochiul nu a văzut şi urechile nu au auzit şi la inima omului nu au 
ajuns, câte a pregătit Dumnezeu celor ce-L iubesc (| Cor., 2, 9), ci şi astrele, 
cum spune Dumnezeu lui Avraam că nu poate să le numere (Fac., 15, 5). Şi încă 
zice: Cine va putea număra nisipul mărilor şi picăturile de ploaie (Înţ. Sir., 1, 
2). 

Atunci cum ar putea cineva să cerceteze ipostaza lui Dumnezeu- 
Cuvântul, fără numai dacă, cuprins de o stare de nebunie, ar încerca acest lucru? 
Despre aceasta duhul profetic spune: Jar neamul Lui cine-L va spune? (Is., 53, 
8). 

lată că însuşi Mântuitorul nostru, sprijinind pe stâlpii tuturor celor ce 
sunt în lume — mă gândesc la Apostolii cei inspirați — S-a străduit să-i 
despovăreze de cunoaşterea acestor lucruri spunându-le tuturor acestora că nu 
există (nu e posibilă) înţelegerea pe cale naturală, şi că numai Tatălui îi este 
rezervată cunoaşterea acestui mister divin, căci zice: Nimeni nu cunoaşte cine 
este Fiul, fără numai Tatăl şi pe Tatăl nimeni nu-L cunoaşte fără numai Fiul 
(Mt., 11, 27). Despre acest lucru socotesc că zice Tatăl: Taina Mea, Mie (s., 24, 
16; Col., 1, 15).” (Fericitul Teodoret, Episcopul Cirului, Istoria bisericească, 
cartea I, 4, 19-21, în PSB, vol. 44, p. 26) 


„Ce înseamnă aceasta: Din pântece mai înainte de luceafăr Te-am 
născut? (Ps., 109, 3). Oare nu arată filiația firească, directă, prin naşterea din 
Tatăl (a Fiului) şi nu prin respectarea rânduielilor fireşti şi prin năzuinţa spre 
sporire, ci prin însuşirea firii divine, Care a provocat-o? De aici rezultă că Unul- 
Născut din Tatăl are o filiație permanentă, iar filiaţia ființelor raţionale nu 
aparține însăşi firii lor, ci se produce prin respectul faţă de rânduielile firii şi prin 
darul lui Dumnezeu.” (Fericitul Teodoret, Episcopul Cirului, storia 
bisericească, cartea I, 4, 34, în PSB, vol. 44, p. 29) 


„Din veşnicie, adică înainte de facerea lumii, înainte de tot ce se poate 
numi timp, a existat substanţa divină a Tatălui şi a Fiului şi a Sfântului Duh, 
aceştia totuşi nefiind trei Dumnezei, ci unul. Tatăl are pe Fiul născut din 
substanţa Sa şi din veşnicie, printr-o rațiune cunoscută Lui, credinţa mărturisind 
că Fiul nu este Tatăl, nici Tatăl n-a fost vreodată Fiul, ca să nu cugete gândul 
omenesc că neamul dumnezeiesc s-a înmulțit la nesfârşit. Nici Fiul n-a devenit 
vreodată Tată, deşi este de aceeaşi natură cu Tatăl şi din veşnicie împreună cu EI, 
pentru ca neamul dumnezeiesc să nu fie socotit că se va înmulți la nesfârşit.” 
(Boethius, Articole teologice, |, 4, în PSB, vol. 72, p. 28) 


„Fiul e născut din Tatăl, Dumnezeu din Dumnezeu, Lumină din Lumină, 
ŞI aşa cum s-a mai spus, nimeni nu cunoaşte naşterea Lui, decât numai Tatăl.” 

(Casiodor, Istoria Bisericească tripartită, cartea a V-a, cap. VIII, în PSB, vol. 
5, pe 112) 


„(...) naşterea Fiului din Tatăl e mai presus şi de voinţă. Căci voinţa nu e 
la mijloc între Fiul şi Tatăl, nici nu e cugetată voința Tatălui înainte de Fiul, 
pentru că nici Tatăl nu exista înainte de Fiul, precum nici Mintea înaintea 
Cuvântului din ea, nici lumina, înainte de strălucire. Căci Tatăl şi Fiul, Cel 
născut fără de început din EI, având deodată existenţa au şi o singură voinţă, 
simplă şi nedespărțită, precum şi o singură ființă şi fire.” (Sf. Maxim 
Mărturisitorul, Ambigua, partea a doua, 86, în PSB, vol. 80, pp. 231-232) 


Naşterea Fiului din Tatăl — analogii cu lucrurile din lume 


„Când învăţăm deci că Fiul este din fiinţa Tatălui, şi anume că e născut, 
iar nu făcut, atunci nu trebuie să ne ducem cu gândul la nişte înţelesuri trupeşti 
ale fenomenelor naturale. Căci fiinţa Tatălui nu a fost împărțită, aşa încât de la 
Tatăl să treacă să ajungă şi la Fiul, şi nici nu se naşte printr-un fel de scurgere 
sau prin producere, aşa cum se întâmplă cu pomii care rodesc, ci chipul naşterii 
dumnezeieşti nu se poate explica şi nici înţelege de cugetarea omenească. E un 
semn de cugetare nedemnă şi senzuală să asemeni lucrurile veşnice cu cele 
stricăcioase şi trecătoare şi să crezi că Dumnezeu Se naşte aşa cum se nasc 
fiinţele trupeşti, câtă vreme în vederea dreptei credinţe trebuie să cugetăm cu 
totul altfel, gândindu-ne că numai fiinţele muritoare se comportă aşa, pe când în 
cazul lui Dumnezeu, Cel nemuritor, lucrurile stau cu totul altfel. Aşadar, nici nu 
trebuie să tăgăduim naşterea dumnezeiască, dar când contemplăm pe Dumnezeu 
nu trebuie nici să ne întinăm cugetul cu noţiuni materiale”. (Sf. Vasile cel Mare, 
Epistole, epistola 52, III, în PSB, vol. 12, p. 218) 


Tatăl - izvorul Fiului şi al Duhului Sfânt 


„(...) Tatăl e originea şi izvorul Fiului şi al Duhului Sfânt (...); nu se 
poate concepe în Ei un înainte sau un după.” (Origen, Despre principii, cartea a 
II-a, I, 2, în PSB, vol. 8,p. 115) 


„(...) din Tatăl se naşte Fiul, prin Care au fost făcute toate şi de Care e 
subînțeles inseparabil şi Duhul Sfânt, căci nu poţi ajunge să te gândeşti la Fiul 
fără să fi fost mai întâi luminat de Duhul. Deci întrucât Duhul Sfânt, din Care 
izvorăşte asupra creaţiei orice împărţire de bunuri, e în strânsă legătura pe de o 
parte cu Fiul, cu Care îl şi concepem în chip imediat, dar pe de altă parte e strâns 

legat şi de Tatăl (Care e cauza Lui, căci din EI purcede) judecând-o după ipostas, 
însuşirea proprie a Duhului ÎL situează în urma Fiului şi împreună cu Fiul, dar 
fiinţa Şi-a luat-o prin purcedere de la Tatăl. Căci Fiul e Cel care face cunoscut şi 
pe Duhul Cel purcezător din Tatăl, ca unul Care fiind singur născut în chip unic 
a ieşit strălucind ca o lumină din Lumina cea nenăscută, aşa încât potrivit acestei 
însuşiri distinctive El nu se confundă nici cu Tatăl, nici cu Duhul Sfânt, ci se 
recunoaşte singur după însuşirea de care am vorbit”. (Sf. Vasile cel Mare, 
Epistole, epistola 38, IV, în PSB, vol. 12, p. 180) 


„Mântuitorul şi Duhul cel Sfânt sunt din Tatăl.” (Sf. Vasile cel Mare, 
Omilii la Psalmi, omilia la Psalmul XXXII, IV, în PSB, vol. 17, p. 252) 


„Este Tatăl, Cel Care are existenţa desăvârşită şi cu totul completă; El 
este rădăcina şi izvorul Fiului şi Duhului Sfânt.” (Sf. Vasile cel Mare, Omilii şi 
cuvântări, omilia a XXIV-a, IV, în PSB, vol. 17, p. 594) 


„Fiul a ieşit din Tatăl prin naştere, iar Duhul din Dumnezeu într-un chip care nu 
se poate spune prin cuvinte.” (Sf. Vasile cel Mare, Omilii şi cuvântări, Omilia a 
XXIV-a, VII, în PSB, vol. 17, p. 598) 


„Nenaşterea şi naşterea şi purcederea nu taie în trei fiinţe şi firi inegale 
firea şi puterea cea una a negrăitei Dumnezeiri, dar caracterizează persoanele 
sau ipostasurile în care sau care este Dumnezeirea sau fiinţa şi firea cea una”?.” 
(Sf. Maxim Mărturisitorul, Epistole, Partea Întâi, ep. 15, în PSB, vol. 81,p. 124) 


Duhul Sfânt purcede din Tatăl şi străluceşte din Fiul 


„(...) Unul fiind Fiul, sau Cuvântul cel viu, Una trebuie să fie desăvârşita 
şi deplina lucrare sfinţitoare şi luminătoare şi vie a Lui şi darul”!* de care se 


”2 Tâlcuirea Pr. Stăniloae: Toate fiinţa e trăită de Tatăl ca având-o din veci şi comunicând-o 
prin naştere Fiului şi prin purcedere Duhului Sfânt şi ca primită de Fiul şi de Duhul de la 
Tatăl, de Primul prin naştere, de al Doilea prin purcedere. Tatăl trăieşte pe Fiul ca Cel ce are 
aceeaşi ființă cu EI, primită de la EI: şi Fiul, pe Tatăl ca pe cel Care Îi comunică şi de la Care 
primeşte aceeaşi ființă. Trăiesc astfel împreună aceeaşi fiinţă într-o continuă comunicare 
iubitoare, în care fiecare ipostas are propria poziţie şi tocmai în aceasta stând iubirea între ele. 
(n.s. 240, p. 124) 

”13 Tâlcuirea Pr. Stăniloae: (...) Duhul e atenţia Tatălui către Fiul şi mărturia Lui personificată 
către Fiul despre dragostea Sa către EI şi odihna Lui în Fiul. Dar aceasta este o atenţie activă, 
mărturia unui ipostas, şi numai persoana e capabilă de lucrare. În forma aceasta lucrătoare, 
ipostatică, se manifestă atenţia Tatălui şi mărturia dragostei Lui şi faţă de noi, dar nu ca spre 
unii ce am fi în afara Fiului, ci adunaţi în Fiul. Duhul presupune totdeauna pe doi. Dacă Fiul e 
conştiinţa ipostasiată a Tatălui de Sine, dacă Tatăl e cu Fiul într-un dialog interior, sau într-o 
convorbire a Sa cu Chipul Său, în Duhul se depăşeşte această convorbire între doi, fără a se 

spune că purcede din Tatăl, pentru că străluceşte” şi se trimite şi se dă de la Fiul 


cel mărturisit din Tatăl. Neîndoielnic Fiul e trimis de Tatăl. Căci zice: Așa a 
iubit Dumnezeu lumea, că şi pe Unul Născut Fiul Său L-a trimis Un., 3, 16). lar 
Fiul ÎL trimite pe Duhul”5. Căci zice: de voi pleca Eu, voi trimite pe 
Mângâietorul (n., 16, 7).” (Sf. Atanasie cel Mare, Epistola întâia către 
Serapion, Episcopul de Thmuis, împotriva celor care hulesc şi spun că Duhul 
Sfânt este creatură, XX, în PSB, vol. 16, pp. 47-48) 


Duhul Sfânt curge din Tatăl prin Fiul 


„(...) Duhul este al lui Dumnezeu şi Tatăl şi al Fiului”, ca Unul ce este 
ființial din amândoi, adică curge din Tatăl prin Fiul.” (Sf. Chiril al Alexandriei, 
Inchinare în Duh şi Adevăr, Cartea Intâia, în PSB, vol. 38, p. 21) 


„(...) Duhul, fiind din fiinţa lui Dumnezeu Tatăl şi a Cuvântului ieşit din 
Tatăl şi prezent în EI prin fire, concentrează în Sine tot ce e propriu dumnezeirii,; 
EI are dumnezeirea ca izvor, ca Cel ce se varsă din Tatăl prin Fiul” şi sfinţeşte 
creaţia.” (Sf. Chiril al Alexandriei, Despre Sfânta Treime, cuvântul VI, în PSB, 
vol. 40, pp. 237-238) 


Duhul Sfânt de la Tatăl purcede 


„(...) provine din Dumnezeu (ca Dumnezeu), nu prin naştere ca Fiul, ci 
ca suflare a gurii Sale. Desigur, gura (nu trebuie înţeleasă) ca mădular (al lui 


desfiinţa, ci se desăvârşeşte ca iubire prin care Unul cere şi Altuia să fie martor al iubirii Sale 
faţă de celălalt şi să Se bucure de iubirea Sa față de Acela. (n.s. 54, pp. 47-48) 

"4 Tâlcuirea Pr. Stăniloae: Expresia strălucirea Duhului din Fiul a folosit-o în sec. XII 
patriarhul Grigorie Cipriotul. Duhul străluceşte din Fiul, dar nu purcede din EI, pentru că nu 
trece dincolo de Fiul în provenirea Sa din Tatăl. Ci EI Îşi primeşte existenţa din Tatăl ca 
iradiere a iubirii Tatălui spre Fiul. Când apar făpturile şi Fiul Se face om, această odihnă şi 
strălucire devine proprie şi umanităţii Lui şi celor ce se unesc cu EI. (n.s. 55, p. 48) 

"5 Tâlcuirea Pr. Stăniloae: Repetăm: Fiul ÎL trimite pe Duhul ca Fiu, nu ca Tată, adică 
imprimând în ei simţirea de fii, ca Cel ce Îl are ca Fiu de la Tatăl, ca cel ce îi adună pe oameni 
în Sine ca împreună fii, nemergând prin Duhul dincolo de Sine, cum Tatăl nu Se îndreaptă, 
purcezând pe Duhul, dincolo de Fiul. (n.s. 56, p. 48) 

"16 Tâlcuirea Pr. Stăniloae: Curge din Tatăl prin Fiul, nu înseamnă că provine şi din Fiul ca 
izvor. Cu atât mai puţin că Tatăl şi Fiul sunt un singur izvor. Duhul vine din Tatăl în Fiul, se 
odihneşte în Fiul, străluceşte din Fiul, cum vor spune Sf. loan Damaschin şi Patriarhul Sfânt 
(...) Duhul Sfânt întipăreşte în suflet chipul, fără să rămână EI însuşi sufletul omului. (...) El 
nu iese din Fiul mai departe de EI, ci purcezând din Tatăl se mişcă în Fiul. (n.s. 11, p. 21) 

7 Tâlcuirea Pr. Stăniloae: Se varsă din Tatăl prin Fiul, dar nu purcede. Se varsă 
(procheomenon) când Se dăruieşte creaturii (creaţiei) pentru a se sfinţi. (n.s. 346, p. 237) 

Dumnezeu), nici Duhul, ca o suflare ce se risipește, ci gura (trebuie înţeleasă) 
într-un chip vrednic de Dumnezeu şi Duhul ca fiinţă vie, dătătoare de sfinţenie. 
În felul acesta se exprimă intimitatea (cu celelalte persoane) şi se păstrează 
insondabil modul provenienţei (Sale). (Duhul) se mai zice şi Duh al lui Hristos, 
pentru că este legat fiinţial de EI.” (Sf. Vasile cel Mare, Despre Sfântul Duh, cap. 
XVIII, în PSB, vol. 12, pp. 60-61) 


„(...) că noi nu numim pe Duhul Sfânt nici nenăscut, întrucât cunoaştem 
numai un singur Nenăscut şi un singur început al tuturor lucrurilor, Tatăl Dom- 
nului nostru lisus Hristos; dar nici născut nu-L numim pe Duhul Sfânt, pentru că 
am învăţat din tradiţia credinţei că numai Fiul este Cel Unul-Născut; dar am mai 
învăţat că Duhul adevărului de la Tatăl purcede şi mărturisim că fără să fi fost 
creat, Duhul e şi EI din Dumnezeu”. (Sf. Vasile cel Mare, Epistole, epistola 125, 
II, în PSB, vol. 12, p. 306) 


„Duhul cel din Dumnezeu, Care de la Tatăl purcede — adică Cel Care 
iese din gura Lui, ca să nu socoteşti că Duhul este unul dintre cele din afară şi 
dintre creaturi, ci să crezi că-şi are ipostaza de la Dumnezeu -— are în EI toate 
puterile.” (Sf. Vasile cel Mare, Omilii la Psalmi, omilia la Psalmul XXXII, IV, 
în PSB, vol. 17, p. 252) 


„Fiind însă Duhul de o fire, Se revarsă din Tatăl ca dintr-un izvor.” (Sf. 
Chiril al Alexandriei, Despre Sfânta Treime, cuvântul VI, în PSB, vol. 40, p. 
236) 


„Căci este neîndoielnic că purcede din însăşi firea lui Dumnezeu Tatăl.” 
(Sf. Chiril al Alexandriei, Despre Sfânta Treime, cuvântul VII, în PSB, vol. 40, 
p. 301) 


„Vom zice deci, judecând drept, că din Tatăl şi în Tatăl este în mod 
natural Fiul, iar din El şi în El este şi Duhul Fiului, adică Cel Sfânt”!5.” (Sf. 
Chiril al Alexandriei, Comentariu la Evanghelia Sfântului loan, cartea a noua, 
capitol unic, în PSB, vol. 41, p. 875) 


„Căci vorbind de Duhul adevărului, adică de Duhul Său, zice că EI 
purcede de la Tatăl. Fiindcă, precum este prin fire al Fiului, existând în EI şi prin 


"15 Tâlcuirea Pr. Stăniloae: Tot din Tatăl şi în Tatăl este şi Duhul Sfânt, dar Acesta se numește 
şi Duhul Fiului, ceea ce arată şi mai mult că Fiul nu devine origine, sau un fel de Tată al 
Duhului. Duhul este din Tatăl şi în Tatăl, ca Duhul iubirii Lui faţă de Fiul, îndreptat spre Fiul, 
ca să ţină şi în Fiul iubirea vie faţă de Tatăl. În Tatăl e iniţiativa iubirii, şi ea se întoarce şi de 
la Fiul ca răspuns. Cuvântul e prima formă de revelare a Tatălui. Suflarea, ca Viaţă, e a doua 
formă. Cele două revelări sunt unite, dar deosebite. Duhul reprezintă comuniunea deplină. 
Suflarea e sfântă, pentru că e comuniune deplină. (n.s. 1665, pp. 875-876) 

EI, aşa este şi al Tatălui”!?.” (Sf. Chiril al Alexandriei, Comentariu la Evanghelia 


Sfântului loan, cartea a zecea, cap. al doilea, în PSB, vol. 41, p. 973) 


„Tatăl are din Sine şi în Sine pe Duhul Său, la fel şi Fiul are pe Duhul în 
Sine, deoarece Duhul este de o ființă cu Tatăl şi purcede din E1”%, având în Sine 
prin fire toate cele propri Tatălui.” (Sf. Chiril al Alexandriei, Comentariu la 
Evanghelia Sfântului loan, cartea a douăsprezecea, cap. 1, în PSB, vol. 41, pp. 
1159-1160) 


„Fără îndoială hotărârile Sinodului Prea Sfântului Papă (Teodor) au fost 
criticate de cei din capitala imperiului, dar nu în toate capitolele de care aţi scris, 
ci numai în două, dintre care unul se ocupă cu învăţătura despre Dumnezeu (cu 
teologia), când spune: Duhul Sfânt purcede şi din Fiul (...). Cel dintâi capitol 
aduce în acord cu el texte ale Părinților romani, dar şi ale lui Ciril din Alexandria 
din sfânta lucrare a lui despre Sfântul loan Evanghelistul. Din acestea i-a arătat 
pe aceia ca nefăcând pe Fiul cauză a Duhului. Căci ei cunosc pe Tatăl ca singura 
cauză a Fiului şi a Duhului, a Unuia prin naştere, şi celuilalt prin purcedere. Ci 
(o spun aceasta) ca să arate că Duhul iese prin Fiul şi ca prin aceasta să arate 


"19 Tâlcuirea Pr. Stăniloae: Sfântul Chiril spune că Duhul este în Fiul şi provine, sau iese prin 
Fiul, dar purcede din Tatăl. Purcezând din Tatăl, Îşi ia existenţa din Tatăl şi se află în Fiul, 
prin Care ni se dă, sau ne străluceşte. Duhul şi Fiul sunt nedespărțiți, dar Amândoi provin din 
Tatăl. De aceea, Duhul este şi al Fiului, Fiul avându-L de la Tatăl. Tocmai faptul că Fiul are pe 
Duhul de la Tatăl, din Care EI Se naşte, şi că Tatăl purcede pe Duhul ca să fie în Fiul, Îl arată 
pe Fiul şi mai deplin ca fiind de o ființă cu Tatăl. Duhul purcede din Tatăl ca izvor, şi ne vine 
din Fiul ca Cel în Care este prin unitatea de fiinţă, nu ca dintr-o fiinţă diferită de a Duhului. 
(n.s. 1825, p. 973) 

0 Tâlcuirea Pr. Stăniloae: Este de remarcat că Sfântul Chiril spune despre Tatăl că are pe 
Duhul provenind sau purcezând din Sine, pe când despre Fiul, numai că ÎL are în Sine, deci nu 
purcede de la EI. Dar Fiecare are pe Duhul în Sine, deci Îl au Amândoi, trăind în Duhul, în alt 
fel, unitatea Lor. (n.s. 2194, p. 1160) 

unitatea ființei neschimbate a Lor”!.” (Sf. Maxim Mărturisitorul, Epistole, 
Partea a Doua, Scrieri, 9, în PSB, vol. 81, pp. 251-252) 


„Luaţi Duh Sfânt” [loan 20, 22] 


„lar odată înviat din morţi, modelându-şi firea omului ca icoană 
dumnezeiască, le-a insuflat Duhul Sfânt sfinţilor apostoli ca celor dintâi, zicând: 
Luaţi Duh Sfânt (In., 20, 22). Dar a spus şi dumnezeiescul Pavel: Căci n-aţi luat 
iarăşi duh de robie spre temere, ci aţi luat Duhul înfierii, întru care strigăm: 
«Avva, Părinte» (Rom., 8, 15)7. 

Deci în Israil era duh de robie, iar în noi, cei (...) din Biserica neamurilor, 
e Duhul lui Dumnezeu spre înfiere, care ne face casa Lui duhovnicească.” (Sf. 
Chiril al Alexandriei, Glafire la Facere, cartea a cincea a Glafirelor la Facere, 2, 
în PSB, vol. 39, p. 154) 


„Căci după ce a înviat Hristos din morți, călcând moartea, şi prădând 
iadul şi spunând celor din legături: /eşiți! Și celor din întuneric: Luminaţi-vă! 
(Is., 49, 9), a înfrumusețat din nou prin Duhul firea omului, ca la începutul 
neamului, şi a zidit-o din nou spre sfinţenie, suflând Duhul în Sfinţii Apostoli şi 


1 Tâlcuirea Pr. Stăniloae: Sfântul Maxim arată cum se înţelegea atunci Filioque de către 
catolici: ca distingându-se în aplicarea purcederii la relaţia între Duhul şi Tatăl şi între Duhul 
şi Fiul. În relaţia dintre Duhul şi Fiul expresia nu înseamnă decât identitatea de fiinţă şi un fel 
de ieşire la arătare (mpoitvou) a Duhului prin Fiul, nu o primire a existenţei Lui din Fiul, cum 
o primeşte din Tatăl. Catolicii au ajuns la identificarea provenirii Duhului din Fiul cu 
provenirea Lui din Tatăl (ca dintr-un singur principiu), pentru că au folosit aceiaşi termeni 
pentru amândouă: procedere şi prodire, ceea ce Părinţii răsăriteni n-au făcut niciodată. Pe 
baza acestui loc teologii catolici de după aceea au dat pe Sf. Maxim în mod greşit ca martor 
răsăritean aprobativ al învățăturii lor. În această identificare a termenului procedere cu prodire 
(ekporeusis şi proienai) cei din Constantinopol au văzut o identificare a provenirii Duhului 
din Fiul cu provenirea Lui din Tatăl. Sfântul Maxim le arată că latinii cunosc în procedere 
două înţelesuri: purcederea Duhului din Tatăl şi ieşirea Lui prin Fiul. Deci ei cred ca şi grecii. 
Numai neobişnuinţa cu limbajul mai expresiv al grecilor îi face să pară că confundă 
provenirea Duhului din Fiul cu provenirea din Tatăl (vezi despre această chestiune: Jean 
Miguel Garrigues, L'Esprit qui dit Pere, 1982, ed. Tequi, Saint Cenere, p. 79-80). E vorba de 
papa Teodor. Se poate pune întrebarea: pentru ce Duhul iese sau Se arată prin Fiul şi nu şi 
invers? Un răspuns potrivit ar fi, credem: pentru că Duhul pune pe Fiul — prin participarea la 
bucuria Tatălui de El — într-o lumină maximă. (n.s. 539, p. 252) 

”2 Tâlcuirea Pr. Stăniloae: Am luat Duhul Fiului care a trecut din Hristos ca Dumnezeu în El 
ca om. E Duhul supremei intimități, Duhul iubirii supreme care uneşte pe Fiul, cu Tatăl. E 
Duhul prin care Hristos ne face împreună fii cu Sine ai Tatălui ceresc. E extrema frăţietate cu 
Sine pe care o primim prin Duhul lui Hristos. (n.s. 257, p. 154) 

zicând: Luaţi Duh Sfânt (n., 20, 22)>.” (Sf. Chiril al Alexandriei, Glafire la a 
doua Lege, 3, în PSB, vol. 39, p. 461) 


„Căci s-a scris că a suflat asupra ucenicilor zicând: Luaţi Duh Sfânt (In., 
20, 22). Deci nu va nega cineva, ci mai degrabă va afirma că Fiul fund Subiect 
al bunătăţilor naturale ale lui Dumnezeu-Tatăl, în mod fiinţial, în acelaşi mod 
cum le are şi Tatăl, nu-L are pe Duhul dobândit din afară. Căci e greşit, sau, mai 
mult, e nebunie a cugeta astfel. Ci, precum fiecare dintre noi are în sine duhul 
propriu şi-l răspândeşte din cele dinlăuntru în afară, aşa e şi Hristos. De aceea a 
suflat Hristos trupeşte, arătând că, precum iese din gura omului suflarea 
trupească, aşa iese şi din ființa dumnezeiască Duhul din EI.” (Sf. Chiril al 
Alexandriei, Comentariu la Evanghelia Sfântului loan, cartea a noua, capitol 
unic, în PSB, vol. 41, p. 880) 


„(...) Tatăl este în Fiul şi Fiul în Tatăl. Deci Tatăl nu dă pe Mângâietorul, 
sau pe Duhul Sfânt, în mod deosebit, şi Fiul în mod deosebit, ci Duhul Se 
dăruieşte Sfinţilor de la Tatăl prin Fiul. Pentru aceasta se spune despre Tatăl că e 
Cel ce dăruieşte, şi despre Fiul că e Cel prin care Tatăl dăruieşte toate. Şi 
spunându-se despre Fiul că e Cel ce dăruieşte, se spune despre Tatăl că e Cel din 
care Fiul dăruieşte toate.” (Sf. Chiril al Alexandriei, Comentariu la Evanghelia 
Sfântului loan, cartea a noua, capitol unic, în PSB, vol. 41, p. 880) 


Trimiterea Duhului Sfânt în lume de către Fiul 


„(...) în sânul Sfintei Treimi nu există nici o dezbinare, ci ceea ce se 
numeşte darul Duhului Sfânt dobândim prin mijlocirea Fiului şi prin lucrarea 
Tatălui: toate le lucrează unul şi acelaşi Duh, împărțind fiecăruia deosebit, 
după cum voieşte.” (Origen, Despre principii, cartea întâia, VII, 3, în PSB, vol. 
8, p. 78) 


„lisus Hristos ieri şi astăzi fiind acelaşi şi rămânând neschimbat în veci 
acelaşi, este Cel ce-L dă (pe Duhul Sfânt — n.L.P.) şi Îl primeşte, dându-L ca 
Cuvântul lui Dumnezeu şi primindu-L ca om. Nu e deci Cuvântul ca Cuvânt cel 
ce Se îmbunătăţeşte; căci le avea pe toate şi le are pururea. Ci oamenii cei ce au 
un început în a primi întru EI şi prin El. Deci spunându-se că El Se unge acum, 
noi suntem cei ce suntem unşi întru El. Pentru că şi botezându-Se El, noi suntem 
cei ce ne botezăm. Toate acestea le face Mântuitorul mai vădite, zicând Tatălui: 
Și Eu Slava ce Mi-ai dat-o Mie, le-am dat-o lor, ca să fie una, precum Noi una 


%3 Tâlcuirea Pr. Stăniloae: Se afirmă aci înţelesul mântuirii ca înnoire, ca îndumnezeire a firii 
noastre prin Duhul ce ne vine din Hristos cel înviat ca om, sau din umanitatea Lui înviată. 
(n.s. 794, p. 461) 

suntem (In., 17, 23). Pentru noi deci a cerut slava şi pentru noi s-a spus că a luat, 
I s-a hărăzit, a fost preainălțat, ca şi noi să ne înălțăm întru EI, precum S-a şi 
sfinţit pe Sine pentru noi, ca noi să ne sfinţim întru EL.” (Sf. Atanasie cel Mare, 
Trei cuvinte împotriva arienilor, Cuvântul Întâi împotriva arienilor, XLVIII, în 
PSB, vol. 15, p. 215) 


„Dar prin cine şi de la cine trebuie să se dea Duhul, dacă nu prin Fiul, al 
Căruia şi este Duhul? Şi când am putut lua noi Duhul, dacă nu când S-a făcut 
Cuvântul om?” Şi precum arată spusa Apostolului, că nu ne-am fi mântuit şi 
preaînălţat dacă Cel ce este chipul lui Dumnezeu n-ar fi luat chip de rob, la fel 
arată şi David că nu ne-am fi împărtăşit altfel de Duhul şi nu ne-am fi sfinţit 
dacă n-ar fi spus Însuşi Cuvântul, Dătătorul Duhului, că Se unge pe Sine pentru 
noi. Căci sfinţindu-Se întâi trupul întru EI şi spunând EI că a luat pentru noi în 
trupul Său Duhul ca om, noi avem ca urmare harul Duhului, primit din plinirea 
Lui.” (Sf. Atanasie cel Mare, 7rei cuvinte împotriva arienilor. Cuvântul Întâi 
împotriva arienilor, L, în PSB, vol. 15,p. 217) 


„N-a unit vreun înger cu dumnezeirea, nici nu ne-a legat pe noi cu Sine 
şi cu Tatăl prin vreo făptură, ci în Duhul Sfânt”, pe Care Hristos însuşi 
făgăduindu-L, n-a spus că va trimite un înger, ci Duhul adevărului, Care de la 
Tatăl purcede şi din al Său ia şi ne dă nouă (In., 15, 26; 16, 14).” (Sf. Atanasie 
cel Mare, Epistola întâia către Serapion, Episcopul de Thmuis, împotriva celor 
care hulesc şi spun că Duhul Sfânt este creatură, XI, în PSB, vol. 16, p. 36) 


%4 Tâlcuirea Pr. Stăniloae: Duhul e al Fiului. Dar al Fiului în calitatea de primit al Lui de la 
Tatăl. Deci numai Fiul ni-L putea da, făcându-ne asemenea Sieşi, primitori ai Duhului cel 
primit şi de EI de la Tatăl. Cu deosebire Fiul ni Se face dătător al Duhului prin faptul că Se 
face om. Omenescul Lui ÎL face, în mod şi mai accentuat, mijlocitor al Duhului către noi. 
Dându-Şi-L Sieşi ca om, ni-L dă prin aceasta şi nouă, celor uniţi cu EI. În Duhul S-a făcut Fiul 
şi ca om Fiul prea iubit al Tatălui şi în Duhul ne facem şi noi fii iubiţi ai Tatălui împreună cu 
Hristos ca om. (n.s. 133, p. 217) 

%5 Tâlcuirea Pr. Stăniloae: Dacă ne-ar fi legat cu Sine, ridicându-ne în vreo creatură, tot în 
planul creat am fi rămas. Aci e greşeala învățăturii catolice despre graţia creată. Dumnezeu ne 
uneşte cu Sine, ridicându-ne în Duhul cel necreat. Duhul Sfânt e Persoana dumnezeiască în 
care se opreşte urcuşul nostru. Pentru că prin Duhul se opreşte, sau se odihneşte dumnezeirea 
în Fiul. Dar tocmai de aceea în El e adusă creaţiunea la existenţă şi în EL se susţine în 
existenţă şi se desăvârşeşte. A cădea din Duhul e a cădea din Dumnezeu, în Care este existenţa 
inepuizabilă. Prin Cuvântul ne aduce Tatăl la existenţă, ne susţine şi ne desăvârşeşte, dar în 
Duhul. Dincolo de Duhul, în afară de Duhul ce Se odihneşte în Fiul nu mai e nimic 
dumnezeiesc. Aceasta ar fi o întindere a lui Dumnezeu în toate ca produse ale esenței Lui. 
Duhul arată distincția creaturilor de Dumnezeu, dar le şi adună în Dumnezeu. Odihnindu-Se 
Duhul în Fiul, sau oprindu-Se ca mărturie a iubirii Tatălui în Fiul, adunaţi în EI, suntem 
adunaţi în Fiul şi ne bucurăm de iubirea Fiului față de Tatăl ca nişte fii, dar şi de iubirea 
Tatălui ca faţă de fii. În toate se vede că Duhul nu purcede şi din Fiul. Aceasta ar duce spre un 
fel de panteism degradaționist. Suntem adunaţi în Treime, pentru că Treimea Se opreşte, prin 
Duhul, în Fiul, sau Duhul, venind din Tatăl peste Fiul, ÎL ține pe Fiul privind la Tatăl şi pe 
Tatăl privind la Fiul. Treimea rămâne astfel în Ea însăşi. (n.s. 23, p. 36) 

„ȘI fuindu-ne dat nouă (căci Domnul a zis: Luaţi Duh Sfânt (n., 20, 22), 
Dumnezeu este în noi. Căci aşa a spus loan: De ne iubim unii pe alții, 
Dumnezeu rămâne în noi. În aceasta cunoaştem că rămânem în EI şi EL în noi, 
că din Duhul Lui ne-a dat nouă (| In., 4, 12-13).%” (Sf. Atanasie cel Mare, 
Epistola întâia către Serapion, Episcopul de Thmuis, împotriva celor care 
hulesc şi spun că Duhul Sfânt este creatură, XIX, în PSB, vol. 16, p. 46) 


„Câte Le-am auzit de la Tatăl, acelea le şi grăiesc în lume (In., 8, 26). lar 
Duhul le ia din Fiul. Căci din al Meu va lua şi va vesti vouă (In., 16, 14)” (Sf. 
Atanasie cel Mare, Epistola întâia către Serapion, Episcopul de Thmuis, 
împotriva celor care hulesc şi spun că Duhul Sfânt este creatură, XX, în PSB, 
vol. 16, p. 48) 


„(...) Nu dă Duhul cu măsură, după cuvântul lui loan Botezătorul (In., 3, 
31)%.” (Sf. Chiril al Alexandriei, Glafire la Levitic, cartea întâia a Glafirelor la 
Levitic, în PSB, vol. 39, p. 380) 


” Tâlcuirea Pr. Stăniloae: Dumnezeu ne iubeşte pentru că ne dă Duhul Lui, Care Se odihneşte 
ca iubire peste Fiul, odihnindu-ne şi pe noi în Fiul. Tatăl ne iubeşte pentru că iubeşte pe Fiul şi 
ne dă Duhul Fiului, întărind în noi Duhul de fii. Dumnezeu este în noi prin Duhul, aşa cum 
Tatăl este în Fiul prin Duhul. Duhul este suflarea lui Dumnezeu, este atenţia Lui; este atenţia 
Tatălui spre Fiul şi odată cu aceasta spre noi. E atenţie şi odihnă. Nu te odihneşti decât în 
celălalt pe care-l iubeşti. Odihnindu-Se Tatăl în Fiul prin Duhul, Se odihneşte şi în noi. Dar ne 
face şi pe noi să ne odihnim în EI prin Duhul, împreună cu Fiul. Odihna o găseşti în altul când 
ai dragoste faţă de el. Dar nu te odihneşti deplin în celălalt, dacă nu te bucuri de el împreună 
cu altul. Al treilea te asigură deplin că celălalt te poate odihni. Te odihneşti deplin în celălalt 
când te bucuri împreună cu altul de EI prin iubire. (n.s. 49, p. 46) 

%7 Tâlcuirea Pr. Stăniloae: Duhul ia ale Fiului ca să le dea celor pe care vrea Tatăl să-i facă fii. 
Deci Duhul ia de la Fiul ca de la Fiul, nu ca de la Tatăl, dar ia de la Fiul din voinţa Tatălui. De 
aceea nu se trimite Duhul făpturilor direct de către Tatăl, ci prin Fiul. (n.s. 57a, p. 48) 

%% Tâlcuirea Pr. Stăniloae: Omul care comunică Duhul altuia, îl comunică cu măsură, atâta cât 
poate primi şi el datorită limitărilor lui. Dumnezeu însă Îl dă fără măsură, pentru că Îl are din 
Sine, sau purcede din Sine în mod nemărginit, sau şi prin Duhul lucrează Dumnezeu în 
interiorul oamenilor, sau asupra gândirii, simțirii şi voinţei lor. Dar numai dintr-un Dumnezeu 
transcendent lumii, neprovenit din lume, poate ridica pe om peste robia lumii, a patimilor ce-l 
alipesc la ea. lar aceasta n-o poate face decât un Duh care întăreşte persoana în comuniune, 
deci trebuie să fie şi El Persoană, trăitoarea supremei comuniuni, sau condiţia supremei 
comuniuni ca Persoane în care Doimea de persoane e depăşită. (n.s. 680, p. 380) 

„Iar numele de Duhul Sfânt Îl vei da Celui ce se revarsă prin fire din 
Dumnezeu Tatăl prin Fiul, arătându-ne sub chipul suflări existența Sa.” (Sf. 
Chiril al Alexandriei, Despre Sfânta Treime, cuvântul II, în PSB, vol. 40, p. 53) 


„(...) pregătindu-Se Hristos să Se întoarcă la cer, a grăit celor ce credeau 
în EI: Nu vă voi lăsa pe voi orfani. Voi veni la voi (In., 14, 18); şi: Iată Eu cu voi 
sunt în toate zilele, până la sfârşitul veacului (Mt., 28, 20). Şi ne-a trimis din cer 
pe Mângâietorul, prin care şi în care este cu noi şi locuieşte în noi, nevărsând în 
noi un Duh străin, ci Duhul propriu al fiinţei Lui şi al celei a Tatălui.” (Sf. Chiril 
al Alexandriei, Despre Sfânta Treime, cuvântul VII, în PSB, vol. 40, p. 286) 


„(...) le făgăduieşte (Hristos ucenicilor — n.L.P.) să li Se dea pe Sine 
altfel, prin Duhul Adevărului, adică al Său”, pe care Îl numeşte Mângâietorul. 
Căci nu este de înţeles Duhul ca străin de fiinţa Unuia-Născutului, ci EI iese în 
chip natural din ea, nefiind altceva decât Fiul, cât priveşte identitatea firii, deşi 
se cugetă ca subsistând în mod propriu”. Deci Duhul Adevărului, zice, ne va 
călăuzi la toată cunoştinţa Adevărului”?.” (Sf. Chiril al Alexandriei, Comentariu 
la Evanghelia Sfântului loan, cartea a zecea, capitolul al Doilea, în PSB, vol. 41, 


p. 989) 


Creaţia adusă „dintru neființă la fiinţă” de Sfânta Treime 


„Scriptura spune că toate s-au făcut în EI şi prin El. Despre aceasta ne 
încredinţează zicând: E] a zis şi s-au făcut, EI a poruncit şi s-au zidit (Ps., 32, 9). 
Tot despre aceasta ne asigură şi marele Moise la începutul cărţii despre facerea 
lumii, zicând: Și a zis Dumnezeu: Să facem pe om după chipul şi asemănarea 


9 Tâlcuirea Pr. Stăniloae: Nu e vorba aici de purcederea din Tatăl prin Fiul în existenţa 
veşnică a Persoanelor Sfintei Treimi, ci de trimiterea Lui de la Tatăl prin Fiul întrupat 
oamenilor. Aceasta se vede şi din rândurile următoare, în care se afirmă că Fiecare îşi are 
proprietatea Lui personală neamestecată cu a Altuia: Tatăl naşte pe Fiul şi purcede pe Duhul 
Sfânt, Fiul Se naşte din Tatăl şi Duhul purcede din Tatăl. În orice caz, revărsarea Duhului din 
Tatăl prin Fiul nu poate fi înţeleasă ca purcederea Duhului din Tatăl şi Fiul, ca dintr-un 
singur principiu, cum se afirmă în teologia catolică. Tatăl şi Fiul nu Se topesc într-un singur 
izvor al Duhului. (n.s. 59, p. 53) 

%0 Tâlcuirea Pr. Stăniloae: Hristos, dându-ne Duhul Său, ca Duhul Adevărului, împreună cu 
EI Se dă pe Sine. Duhul e nedespărțit de Fiul, de Adevărul, şi viceversa. Nu poate fi primit 
Adevărul fără a primi Iubirea Lui. În iubire sunt totdeauna cel puţin doi. Primind iubirea 
Adevărului, primesc Adevărul, şi viceversa. (n.s. 1855, p. 988) 

%1 Tâlcuirea Pr. Stăniloae: Duhul este în Fiul, dar nu sunt identici ca ipostas, ci sunt identici 
în fiinţă. Tot ce-mi comunică Duhul este al Fiului, şi invers. (n.s. 1856, p. 989) 

%2 Tâlcuirea Pr. Stăniloae: O persoană se cunoaşte prin alta atunci când ele sunt unite 
desăvârşit prin fiinţă şi iubire. Se cunoaşte atât ca şi conţinut, cât şi ca subiect deosebit, dar 
strâns unit prin iubirea cu persoana care vorbeşte. (n.s. 1857, p. 989) 

Noastră (Fac., 1, 26). lar despre facerea cerului şi a pământului şi a tuturor, Tatăl 
a zis către Fiul: Să se facă cerul şi să-şi adune apele, să se arate uscatul, şi 
pământul să scoată iarbă şi toată vietatea (Fac., 1, 6, 9, 12, 20). 

Din aceste cuvinte ar putea cineva să mustre pe iudei ca neînţelegând cu 
adevărat Scriptura. Căci ar putea întreba: Cu cine vorbea Dumnezeu ca să dea 
poruncă? Dacă poruncea şi vorbea celor ce se creau de către EI, vorbirea ar fi 
fost de prisos. Căci acelea încă nu erau, ci urmau să fie. Dar nimenea nu 
vorbeşte celui ce încă nu este, nici nu porunceşte şi spune să se facă celui ce încă 
nu a fost făcut. lar dacă Dumnezeu poruncea celor ce vor fi, trebuia să zică: Fă- 
te, cerule şi fă-te, pământule şi ieşi verdeață; şi fă-te, omule! Dar EI n-a făcut 
aceasta, ci a poruncit, zicând: Să facem om; şi să scoată verdeaţa. Din acestea se 
vede că Dumnezeu a vorbit despre acestea cuiva apropiat. Deci e necesar să 
înţelegem prin aceasta pe cineva, căruia vorbindu-i s-au făcut toate. Dar cine ar 
fi Acesta, dacă nu Cuvântul Lui? Căci cui ar putea spune cineva că vorbeşte 
Dumnezeu, dacă nu Cuvântului Său? Sau Cine era împreună cu El când făcea 
toată fiinţa creată, dacă nu Înţelepciunea Lui, care zice: Când făcea cerul şi 
pământul, eram împreună cu El (Pilde, 8, 27).” (Sf. Atanasie cel Mare, Cuvânt 
împotriva elinilor, XLNI, în PSB, vol. 15, pp. 83-84) 


„„Și a făcut Dumnezeu pe om (Fac., 1,27). 

Scriptura nu spune: Au făcut. A evitat aici pluralul persoanelor. Instruind 
pe iudei prin primele cuvinte”, iar prin ultimele” excluzând păgânismul, 
Scriptura revine cu tărie la monadă, ca să înţelegi pe Fiul împreună cu Tatăl şi să 
fugi de primejdia politeismului.” (Sf. Vasile cel Mare, Omilii la Hexaemeron, 
omilia a IX-a, VI, în PSB, vol. 17, p. 180) 


Sălăşluirea Sfintei Treimi în noi 


„(...) căci după cum atunci când prinzi una din marginile unui stejar, 
automat tragi şi pe cealaltă, tot aşa când tragi Duh (...) prin EI tragi în acelaşi 
timp şi pe Fiul, şi pe Tatăl. Dacă înţelegi cu adevărat pe Fiul, ÎL vei vedea din 
amândouă părțile, EI va aduce, pe de-o parte, pe Tatăl şi din cealaltă pe Duhul 
Său propriu. Într-adevăr, Cel Care e mereu în Tatăl, Acela nu va putea fi rupt de 
Tatăl şi nu va fi niciodată despărțit de Duhul Său, Care lucrează totul în toţi. Şi 
tot aşa, dacă primeşti pe Tatăl, prin puterea Lui primeşti în acelaşi timp şi pe Fiul 
şi pe Duhul, pentru că nu-i cu putinţă în nici un fel să-ţi închipui o întrerupere 
sau o împărţire în aşa fel încât Fiul să fie cugetat fără Tatăl sau ca Duhul să fie 
despărțit de Fiul, ci concepi în acelaşi timp în Ei o comunitate şi o deosebire 
negrăită şi cumva neînțeleasă, fără ca deosebirea ipostaselor să rupă 


%5 Tâlcuirea Pr. D. Fecioru: Prin: Să facem pe om după chipul Nostru. (n.s. 29, p. 180) 
%1 Tâlcuirea Pr. D. Fecioru: Prin: Și a făcut Dumnezeu pe om. (n.s. 30, p. 180) 

continuitatea ființei, fără ca această comunitate de substanţă să elimine 
particularitatea semnelor distinctive”. (Sf. Vasile cel Mare, Fpistole, epistola 38, 
IV, în PSB, vol. 12, pp. 181-182) 


„Căci fund Duhul în popor, Dumnezeu însuşi era cu ei prin Fiul în 
Duhul”5.” (Sf. Atanasie cel Mare, Epistola întâia către Serapion, Episcopul de 
Thmuis, împotriva celor care hulesc şi spun că Duhul Sfânt este creatură, XII, în 
PSB, vol. 16, p. 37) 


„Tatăl fund izvorul, iar Fiul numindu-Se râul, se spune de noi că bem 
Duhul. Căci s-a scris că noi toți dintr-un Duh ne-am adăpat (| Cor., 12, 13%. 
lar adăpându-ne din Duhul, bem pe Hristos. Căci au băut din băutura 
duhovnicească ce avea să vină. lar piatra era Hristos (| Cor., 10, 4). Şi iarăşi, 
Hristos fiind Fiul adevărat, noi primind pe Duhul, suntem făcuţi fii.” (Sf. 


%5 Tâlcuirea Pr. Stăniloae: Tatăl fiind prin Fiul în Duhul, fiind noi în Duhul, suntem prin Fiul 
în Tatăl însuşi. Duhul purcede din Tatăl în Fiul, nu trece de Fiul. Deci aflându-ne noi în 
Duhul, nu suntem mai jos de Fiul, ci în Fiul în care este Duhul şi prin Fiul suntem legaţi de 
Tatăl ca fii. Dragostea Tatălui care se odihneşte prin mărturia Duhului Sfânt în Fiul, se 
odihneşte şi în noi. Suntem ridicaţi astfel în afecțiunea Tatălui. Totul e adunat după har în 
Sfânta Treime. Tatăl ne trimite prin Fiul pe Duhul, ca adunându-ne în Duhul să fim conduşi în 
Fiul şi prin Fiul în Tatăl. Căci Fiul e în relație filială cu Tatăl. Prin Fiul Se trimite Duhul 
filiației făpturilor. Prin Fiul ni Se trimite Duhul pentru că Se află în Fiul venind din Tatăl. Mai 
ales ni se dă prin Fiul întrupat, intrat în legătură cu noi prin firea Sa omenească. Dar ne este 
dat de Fiul ca să ne adune în Sine, odată ce Duhul este în Sine. Este o mişcare a Duhului de la 
Tatăl prin Fiul spre noi şi de la noi prin Duhul în Fiul şi prin EI spre Tatăl. Treimea Se mişcă 
în Sine în felul acesta şi face şi cu noi la fel. Când ni se spune că Tatăl conduce pe oameni 
prin Fiul în Duhul, sau prin Duhul în Fiul, se arată că Duhul nu e un locaş despărțit de Fiul, 
sau nu e ultimul în care ne conduce Tatăl, ci Fiul e ultimul locaş în care suntem readunaţi, dar 
în acest ultim locaş Se odihneşte Duhul. (n.s. 26, pp. 37-38) 

% Tâlcuirea Pr. Stăniloae: Duhul e apa vie a Fiului, pusă la dispoziţia noastră ca să ne facă 
vii prin comuniunea cu Sfânta Treime şi între noi. (n.s. 47, p. 45) 

%7 Tâlcuirea Pr. Stăniloae: Aceasta arată cât de mult este unit Duhul cu Fiul. Nu poate fi 
primit Fiul decât prin Duhul. Nu putem avea pe Duhul decât unindu-ne cu Fiul. Duhul este în 
Fiul, sau Fiul în Duhul. Duhul nu vine în noi singur, de Sine şi pentru Sine, ci ca să ne câştige 
dragostea pentru Fiul şi Tatăl. Bând Duhul ca pe o apă, o bem din râul Fiului şi din izvorul 
Tatălui. Fiul ne adună prin Duhul în Sine ca Fiu, sau Duhul Sfânt ne imprimă calitatea de fu, 
făcându-ne să ne simţim fii ai Tatălui împreună cu Fiul, sau ca Fiul. Dacă Duhul ar purcede şi 
de la Fiul, Acesta n-ar mai avea pe Duhul în Sine ca Fiu, ci ca Tată, şi ni l-ar da ca Duh de 
Tată; sau primind pe Duhul în noi nu ar mai imprima în noi calitatea de Fiu, aşa cum primind 
pe Fiul nu ne imprimă calitatea de Tată. S-ar imprima în noi calitatea Duhului deosebită de 
filiație; Duhul ar veni în noi pentru Sine. Poate de aceea s-a dezvoltat în Occident fie un 
hristomonism neduhovnicesc, fie un entuziasm al trăirii Duhului fără Hristos, un entuziasm 
harismatic pur sentimental, lipsit de filiație şi de interes pentru cunoaşterea mistică a lui 
Dumnezeu cel în Treime. Fiul vrea să ne bucure dăruindu-ne pe Duhul, şi Duhul imprimă în 
noi pe Fiul. Aceasta e urmarea faptului că Duhul e în Fiul. Fiind ridicați în Duhul, suntem 
uniţi în EI cu Fiul în dragostea faţă de Tatăl, având lucrătoare în noi iubirea Tatălui faţă de 
Fiul. Totul e spre înfierea noastră. (n.s. 48, p. 45) 

Atanasie cel Mare, Epistola întâia către Serapion, Episcopul de Thmuis, 
împotriva celor care hulesc şi spun că Duhul Sfânt este creatură, XIX, în PSB, 
vol. 16, pp. 44-45) 


„lar dacă ar încerca cineva să întrebe cum sunt acestea: cum Duhul fiind 
în noi, se spune că Fiul este în noi, iar că Fiul fiind în noi, se spune că Tatăl este 
în noi, sau cum fiind peste tot Treime, Treimea e înţeleasă în Unul, sau cum 
Unul fiind în noi, se zice că Treimea este în noi, — să despartă întâi strălucirea 
de lumină, sau înţelepciunea de înţelept, sau să spună cum sunt acestea. lar dacă 
nu poate aceasta, cu atât mai mult e o îndrăzneală a celor nebuni să iscodească 
acestea despre Dumnezeu. Căci dumnezeirea nu se predă, cum s-a spus, prin 
dovedirea raţionamentelor, ci prin credință şi prin cugetare binecredincioasă 
unită cu evlavia.” (Sf. Atanasie cel Mare, Epistola întâia către Serapion, 
Episcopul de Thmuis, împotriva celor care hulesc şi spun că Duhul Sfânt este 
creatură, XX, în PSB, vol. 16, p. 47) 


„Căci e nedespărţit Duhul de Cuvântul. (...) lar Hristos fiind în noi, este 
şi Tatăl.” (Sf. Atanasie cel Mare, Epistola întâia către Serapion, Episcopul de 
Thmuis, împotriva celor care hulesc şi spun că Duhul Sfânt este creatură, 
XXXI, în PSB, vol. 16, p. 63) 


„Căci, sălăşluindu-Se în noi Mântuitorul nostru lisus Hristos prin Sfântul 
Duh, va fi împreună cu El numaidecât şi Cel ce L-a născut pe EI”. Căci Duhul 
lui Hristos este şi Duhul Tatălui. De fapt dumnezeiescul Pavel când zice că 
Duhul e propriu Tatălui, când că e Duhul Fiului, necontrazicându-se în cuvintele 
sale, ci exprimând adevărul prin amândouă*”. Căci aşa este Duhul prin fire.” 
(Sf. Chiril al Alexandriei, Comentariu la Evanghelia Sfântului loan, cartea a 


zecea, Introducere, în PSB, vol. 41, p. 898) 


„Izbăvitorule, să ne priveşti 

Ca-mpreunând cei Trei ce vin 

Pe robii tăi să îi uneşti 

În veacul vecilor. Amin.” (Sf. Ambrozie al Milanului, Imnuri, Imnul VIII 
(Ale Mântuitorului veşnice daruri), în PSB, vol. 53, p. 354) 


*% Tâlcuirea Pr. Stăniloae: Dacă şi tatăl creat este totdeauna cu gândul sau cu sufletul său 
acolo unde este fiul lui, cum n-ar fi Tatăl ceresc, Care e unit prin iubire desăvârşită cu Fiul, 
acolo unde este Fiul Său? (n.s. 1709, p. 898) 

%9 Tâlcuirea Pr. Stăniloae: Unde e Duhul este atât Fiul, cât şi Tatăl. Căci sunt uniţi în unda 
iubirii care se mişcă între Amândoi, pornind din Tatăl spre Fiul şi întorcându-se din Fiul spre 
Tatăl. De aceea şi noi trăim în Duhul iubirea Fiului faţă de Tatăl, iubirea noastră față de Fiul 
ca Frate al nostru, iubirea Tatălui faţă de Fiul şi iubirea noastră faţă de Tatăl prin iubirea faţă 
de Fiul. (n.s. 1710, pp. 898-899) 

DUMNEZEU TATAL 


„(...) lumea e învinuită că nu ştie pe Tatăl, adică pe Dumnezeu adevărat 
şi prin fire”!.” (Sf. Chiril al Alexandriei, Comentariu la Evanghelia Sfântului 


Ioan, Cartea a Unsprezecea, cap. 12, în PSB, vol. 41, p. 1069) 


„Fiul a arătat numele Tatălui (In., 17, 6 — n.L.P.) aducându-ne la 
cunoaşterea şi la vederea sigură că nu e numai Dumnezeu (fiindcă s-a 
propovăduit aceasta şi înainte de venirea lui Hristos, prin Scriptura de 
Dumnezeu insuflată), ci că, pe lângă faptul că e Dumnezeu cu adevărat, este şi 
Tată, nu printr-un nume mincinos, ci având în Sine şi din Sine pe Cel Născut al 
Său, împreună veşnic cu firea, fundcă nu L-a născut în timp pe Creatorul 
veacurilor. De aceea, numele de Tată Îi este mai propriu lui Dumnezeu, decât cel 
de Dumnezeu. Căci numele de Dumnezeu indică demnitatea, pe când cel de 
Tată, proprietatea ființială. Spunând cineva Dumnezeu, arată pe Domnul tuturor, 
iar numindu-L Tată, exprimă proprietatea: arată că a născut””. Numele de Tată, 
care e mai propriu şi mai adevărat, I-l acordă lui Dumnezeu şi Fiul însuşi, Care 
nu zice: Eu şi Dumnezeu, ci Eu şi Tatăl una suntem (ln., 10, 30), iar altă dată 
zice despre Sine: Pe EI L-a pecetluit Dumnezeu- Tatăl (In., 6, 27). Dar şi când a 
poruncit ucenicilor Săi să boteze toate neamurile, nu le-a spus să facă aceasta în 
numele lui Dumnezeu, ci a legiuit pe faţă să se facă în numele Tatălui şi al 
Fiului şi al Sfântului Duh (Mt., 28, 19).” (Sf. Chiril al Alexandriei, Comentariu 


” Ortodoxia nu desparte niciodată Persoanele Sfintei Treimi, adică pe Tatăl de Fiul şi de 
Duhul Sfânt, căci Ele nu sunt una lângă alta, ci una într-alta, se conţin şi se dăruiesc reciproc. 
Sfinții Părinţi nu au scris vreun tratat sau vreo operă specială despre Dumnezeu Tatăl şi nici 
nu aflăm în vreuna din lucrările lor învăţătura completă despre acest subiect. În Mărturisirea 
credinţei ortodoxe, Sfântul Grigorie Palama prezintă succint învăţătura ortodoxă despre 
Dumnezeu Tatăl, spunând: Tatăl este fără de început, nu doar fiindcă este veşnic, ci şi pentru 
că nu are în nici un Chip vreo cauză: EI singur este cauza şi rădăcina şi izvorul Dumnezeirii 
contemplate în Fiul şi în Sfântul Duh; EI singur este cauza primă celor ce s-au făcut: EI este 
nu numai Ziditor, ci este şi singur Tată al unicului Fiu şi Purcezător al unicului Duh Sfânt; EI 
este veşnic şi din veşnicie este Tată şi din veşnicie este singur Tată şi Purcezător; este mai 
mare decât Fiul şi decât Duhul, dar numai ca principiu fundamental; în toate celelalte este 
egal cu ei şi toţi se bucură de aceeaşi cinstire. (P.G., CLI, col. 763). —n.L.P. 

”! Tâlcuirea Pr. Stăniloae: Un Dumnezeu care nu e Tată nu e Dumnezeu adevărat şi prin fire, 
căci e un Dumnezeu lipsit de iubire. Şi un Dumnezeu lipsit de iubire prin fire nu poate fi 
Dumnezeu adevărat. (n.s. 2017, p. 1069) 

” 'Tâlcuirea Pr. Stăniloae: Un Dumnezeu care n-ar fi născut un Fiu, care n-ar fi Tată, ar fi un 
Dumnezeu lipsit de iubire, de comuniune. Iar dacă ar fi silit să facă ceva, n-ar fi atotputernic, 
n-ar fi liber. Dacă n-ar exista un Tată ceresc, n-ar exista nici taţi pământeşti, care reprezintă tot 
ce e mai înalt între oameni. Un Dumnezeu care n-ar fi Tată ar fi o esenţă panteistă, n-ar indica 
proprietatea Lui de Dumnezeu liber şi iubitor, de adevărat Dumnezeu. (n.s. 1927, p. 1023) 

la Evanghelia Sfântului loan, cartea a unsprezecea, cap. 7, în PSB, vol. 41, pp. 
1023-1024) 

DUMNEZEU FIUL 


Numele „Lisus”** 


„Numele /isus nu este un nume elinesc, ci ebraic, care tâlcuit în limba 
greacă înseamnă Sotir, adică Mântuitor; şi se numeşte Mântuitor, pentru că a 
mântuit pe poporul Său.” (Sf. loan Gură de Aur, Omilii la Matei, omilia II, II, în 
PSB, vol. 23, p. 30) 


„Numele de lisus şi de Mântuitor erau foarte cunoscute la iudei. Şi 
pentru că faptele viitoare ale Domnului lisus aveau să fie neobişnuite, de aceea 
numele acesta a fost purtat şi de altul, de lisus al lui Navi, preînchipuire a 
Domnului lisus, ca de la început să se înlăture orice tulburare ce ar fi putut fi 
provocată de un nume nou. În Scriptură se spune că lisus al lui Navi, urmând lui 
Moise, a dus pe poporul iudeu în pământul făgăduinţei. Aceasta e preînchipuire. 
lată acum şi faptul! lisus al lui Navi a dus poporul iudeu în pământul 
făgăduinţei; Domnul lisus a dus pe poporul Său în cer şi la bunătăţile cele 
cereşti. lisus al lui Navi, după moartea lui Moise, Domnul lisus, după încetarea 
legii. Acela, conducător de popor, acesta, împărat. 

Dar ca nu cumva când auzi numele lisus să te rătăceşti din pricina 
acestui nume, evanghelistul Matei a adăugat: Jisus Hristos, Fiul lui David. 
Celălalt lisus nu era din seminţia lui David, ci din altă seminţie.” (Sf. loan Gură 
de Aur, Omilii la Matei, omilia II, III, în PSB, vol. 23, p. 30) 


Numele „Hristos” 


„(...) cuvântul hristos, adică uns, este plăcut, folositor şi lipsit de 
batjocură.” (Teofil al Antiohiei, 7rei cărți către Autolic, cartea întâi, XII, în PSB, 
vol. 2, p. 384) 


”3 lisus este forma greacă a lui [loshua] ce în ebraică înseamnă Domnul este mântuirea sau 
mântuitorul. Vorbind despre acest nume, Bernard de Clairvaux eclama: Numele de 
<</isus>> nu-i numai lumină, ci şi hrană, untdelemn, fără de care hrana sufletului este 
uscată; sare, fără de care, ca un condiment, orice se pune înaintea noastră este fără gust; în 
sfârşit miere în gură, melodie în ureche, bucurie în inimă şi în acelaşi timp medicament. 
Orice convorbire religioasă în care nu se aude numele acesta este absurdă. (Bernard de 
Clairvaux cf. Nicolae Moldoveanu, Dicţionar de înțelepciune patristică, Edit. Casa Şcoalelor, 
Bucureşti, 1997, p. 263) -—n.L.P. 

„lar spunând Hristos, nu dăm acest nume eternității dumnezeieşti, ci 
trupului purtător de dumnezeire, Celui ce S-a arătat pe pământ şi a petrecut cu 
oamenii, Celui odrăslit din feciorie, întru Care a locuit toată plinătatea 
dumnezeirii trupeşte, făcându-se pârga noii frământături, prin care Cuvântul a 
îmbrăcat firea noastră făcând-o neîntinată, curățită de toate patimile concrescute 
în ea.” (Sf. Grigorie de Nyssa, Tâlcuire amănunţită la Cântarea Cântărilor, 
omilia a XIII-a, în PSB, vol. 29, p. 295) 


„ (...) întrucât demnitatea împărătească stă mai presus de orice alt merit 
şi de orice altă putere sau stăpânire, iar numele Hristos înseamnă în primul rând 
şi mai cu seamă puterea împărătească (fiindcă Hristos se tâlcuieşte uns, iar din 
istorie aflăm că mai înainte a fi cineva împărat trebuia să fie uns) (...) deoarece 
în demnitatea împărătească se cuprinde toată puterea celorlalte demnități (...)” 
(Sf. Grigorie de Nyssa, Despre desăvârşire, către monahul Olimpiu, în PSB, vol. 
30, p. 457) 


„(...) nu se numeşte Hristos pentru Sine, sau ca fiind aceasta în mod 
fiinţial, cum este Fiu, ci ca Unul în mod excepţional faţă de altul. Căci nimeni nu 
este între hristoşi ca El. Totuşi, El se numeşte Hristos prin asemănarea cu noi. 
Căci numele Lui propriu şi excepţional şi care constituie realitatea specială este 
acela de Fiu, iar cel de Hristos îl are comun cu noi. Căci este Hristos fiindcă a 
fost uns, întrucât S-a făcut om”. Deci, dacă faptul că a fost uns îl vom vedea 
răspunzând trebuinţei omeneşti, numele Hristos se înţelege prin asemănare cu 
noi, însă nu cum se înțelege numele de Fiu.” (Sf. Chiril al Alexandriei, 
Comentariu la Evanghelia Sfântului loan, cartea a patra, cap. 4, în PSB, vol. 41, 
p. 446) 


Puterea numelui „Hristos” 


„Avraam, auzind că Lot a fost luat prizonier, a numărat cele 318 slugi ale 
sale, a ieşit la luptă şi a biruit numerosul număr de duşmani (Fac., 14, 14-15). Se 


” Tâlcuirea Pr. Stăniloae: Numele de Hristos îl are Fiul lui Dumnezeu comun cu noi, pentru 
că înseamnă uns. Şi a fost uns pentru că S-a făcut, ca om, plăcut lui Dumnezeu. Dar şi 
oamenii pot primi această ungere, deci se pot numi hristoşi, dacă se unesc cu El. Dar numai EI 
este Hristosul prim, deci în mod articulat. Căci numai pentru că în EI a fost uns primul om, 
pot fi unşi şi alţii. Dar Fiul în sens propriu, ca Cel născut din Tatăl, este numai El. Noi putem 
să fim fii numai prin har, sau prin unirea cu El. El este Hristosul prin excelență ca om, pentru 
că este şi Dumnezeu. Primind ungerea sau numele de Hristos, S-a făcut asemenea nouă; dar ca 
Fiu ne-a făcut El asemenea Lui, însă nu prin naştere, ci prin har. (n.s. 825, p. 446) 

spune că numărul 300%, după forma sa, este tipul semnului Domnului”; iota, 1 
(= 10) şi eta, n (= 8), reprezintă numele cel mântuitor””. Deci slugile lui Avraam 
arată mântuirea, cu alte cuvinte: cei care aleargă la semn şi la nume“ ajung 
domni ai prizonierilor şi ai multor neamuri necredincioase care au urmat 
acelora.” (Clement Alexandrinul, Stromatele, stromata a VI-a, cap. XI, 84.2.- 
84.4., în PSB, vol. 5, p. 434) 


„(...) numele lui lisus: s-a văzut deja că numele Lui scoate multe duhuri 
necurate din suflete şi din trupuri şi promovează virtutea în cei din care au fost 
alungaţi demonii.” (Origen, Filocalia, XVII, 2, în PSB, vol. 7, p. 376) 


„(...) simpla invocare în numele lui lisus, pe care o rosteau adevărații 
închinători, a vindecat mulţi bolnavi de duhuri necurate şi de alte suferinţe.” 
(Origen, Contra lui Celsus, cartea a VIII-a, cap. LVIII, în PSB, vol. 9, p. 554) 


„Căci unde este numit Hristos şi există credinţa în El se smulge toată 
cinstirea idolilor, se dă pe faţă toată amăgirea dracilor; nici un demon nu poate 
suferi nici măcar numele Lui, ci numai la auzul Lui o ia la fugă”*.” (Sf. Atanasie 
cel Mare, Zratat despre Întruparea Cuvântului şi despre arătarea Lui nouă, prin 


trup, cap. IV, XXX, în PSB, vol. 15, pp. 125-126) 


„Cine e deci acest Hristos, Care prin numirea şi venirea Lui le-a umbrit 
şi le-a desfiinţat pe toate şi singur El are putere împotriva tuturor şi a umplut 
toată lumea de învăţătura Lui? Să spună elinii, care râd şi nu se ruşinează. Dacă 
e om, cum un singur om a putut întrece puterea tuturor zeilor şi i-a dovedit pe 
aceia, prin puterea Lui, ca nefiind nimic? lar de spun că e vrăjitor (magician), 
cum € cu putinţă ca un vrăjitor să desființeze toată vrăjitoria (magia) şi nu, mai 
degrabă, să o întărească? Dacă ar fi biruit numai pe unii vrăjitori dintre oameni, 
sau ar fi fost copleşit numai vreunul dintre ei, pe drept cuvânt ar fi fost socotit de 
ei că i-a biruit pe alții numai printr-un mai mare meşteşug. Dar dacă prin Crucea 
Lui a biruit toată vrăjitoria şi a făcut să dispară însuşi numele acesteia, e vădit că 


+5 Tâlcuirea Pr. D. Fecioru: În grecește cifra 300 este reprezentată prin T. (n.s. 340, p. 434) 

* Tâlcuirea Pr. D. Fecioru: Adică: a crucii. (n.s. 341, p. 434) 

7 Tâlcuirea Pr. D. Fecioru: Prima şi a doua literă din numele Domnului, Incovg. Numărul 
318 se scrie în greceşte 71, care simbolic înseamnă: Cruce Iisus. (n.s. 342, p. 434) 

* Tâlcuirea Pr. D. Fecioru: Adică: la semnul crucii şi la numele Iisus. (n.s. 343, p. 434) 

*” Tâlcuirea Pr. Stăniloae: Sfântul Atanasie, ca toţi părinţii Bisericii, urmând sfintele Scripturi 
(Matei, 28, 20; Ioan, 14, 21; II Cor, 13, 9; Gal., 2, 20), avea ferma convingere că în cei 
credincioşi e prezent şi lucrează Hristos, că credinţa nu înseamnă numai o siguranţă în faptul 
că Hristos există, ci un semn al acestei prezenţe şi lucrări a lui Hristos în lume. Chiar numele 
lui lisus rostit cu credinţă e un semn al puterii lui lucrătoare. Aceasta era o concluzie firească 
trasă din învierea lui Hristos. Dacă EI e viu, e şi lucrător. Şi întrucât prin trupul Lui înviat 
lucrează Dumnezeu, lucrarea Lui nu are loc pe o rază restrânsă, ci oriunde e mărturisit prin 
credinţă. (n.s. 80, p. 126) 

Hristos nu e vrăjitor, odată ce şi dracii chemaţi de vrăjitori fug de EI ca de 
Stăpânul lor. Să ne spună deci elinii cine este EI, dacă întreaga lor străduinţă e să 
râdă de EI. Vor zice poate că a fost şi El un demon şi de aceea a avut putere. 
Spunând aceasta se vor face ei înşişi de râs, putând fi ruşinaţi de dovezile 
noastre de mai înainte. Căci cum poate fi demon Cel ce alungă pe demoni? Fără 
îndoială dacă ar fi alungat numai draci, cu drept cuvânt s-ar fi putut socoti că a 
avut putere asupra celor mai mici, de la căpetenia lor, ceea ce spuneau şi iudeii, 
vrând să-L facă de ocară. Dar dacă cu numele Lui e scoasă şi alungată toată 
nebunia dracilor, arătat este că rătăcesc spunând aceasta şi că Domnul nostru 
lisus Hristos nu e vreo oarecare putere drăcească. Deci dacă Mântuitorul nu e 
nici simplu om, nici vrăjitor, nici demon, ci a desființat şi umbrit cu 
dumnezeirea Lui şi închipuirea poeţilor şi nălucirea dracilor şi înţelepciunea 


elinilor, e vădit şi se va mărturisi de toţi că este cu adevărat Fiul lui Dumnezeu, 


sau Cuvântul şi Înţelepciunea şi Puterea Tatălui”. De aceea faptele Lui nu sunt 


omeneşti, ci mai presus de om; ele se cunosc cu adevărat ca ale lui Dumnezeu 
atât din ele înseşi, cât şi din compararea lor cu cele ale oamenilor.” (Sf. Atanasie 
cel Mare, Zratat despre Întruparea Cuvântului şi despre arătarea Lui nouă, prin 
trup, cap. VI, XLVIII, în PSB, vol. 15, pp. 145-146) 


„lar noi, pomenind numele lui Hristos cel răstignit, punem de fugă pe 
toți dracii.” (Sf. Atanasie cel Mare, Viaţa Cuviosului Părintelui nostru Antonie, 
LXXVII, în PSB, vol. 16, p. 236) 


%0 Tâlcuirea Pr. Stăniloae: Acestea sunt cele trei numiri date în mod regulat de sfântul 
Atanasie Fiului lui Dumnezeu: Cuvântul, Înţelepciunea, Puterea Tatălui. Cuvântul Îl arată ca 
persoană în comuniune şi dornic de comuniune ca unul ce Se comunică; Înţelepciunea, ca 
fiind Subiect cunoscător, Izvorul tuturor sensurilor; Puterea, ca cel ce nu e numai comuniune 
şi sens, ci şi Subiectul tuturor puterilor firii şi al celor mai presus de fire. În puteri sunt 
sensuri, în sensuri puteri şi toate sunt spre comunicare, deci toate sunt ale unei Persoane 
supreme. Cuvântul, Înţelepciunea şi Puterea lui Dumnezeu a luat firea noastră ca s-o refacă şi 
fortifice ca şi Cuvânt comunicat, ca sens comunicat şi ca putere manifestată asupra morţii, 
patimilor, lumii. Noi am slăbit în toate aceste trei privinţe. Viaţa noastră e mereu însoțită de 
neputinţa de a ne comunica deplin, de a înţelege deplin pe ceilalți, de a putea birui cu totul 
atracțiile lumii inferioare şi de a răbda greutățile. Aceste forme de neputinţă sunt tot atâtea 
forme, care ne slăbesc, ducându-ne spre moarte. De câte ori copiii nu se pot comunica 
părinților şi părinţii copiilor şi de aceea nu se înţeleg unii pe alţii, chiar dacă se iubesc! Copiii 
îi acuză pe părinţi că nu i-au înţeles, că nu le-au avut grijă, deşi părinţii nu au dormit ani de-a 
rândul de grija copiilor. Dar n-au putut face cât au voit pentru ei. Şi aceasta le-a mărit şi mai 
mult suferinţa. Cuvântul întrupându-Se a pogorât şi în aceste neputinţe ale noastre (chenoza), 
suferind cu noi pentru ele, dar ne ajută să le depăşim, sau să cerem iertare lui Dumnezeu şi 
unii altora pentru ele. Unde nu e folosit ajutorul lui Hristos pentru a se cere această iertare de 
la Dumnezeu şi întreolaltă, omul ajunge prin scurtele ţâşniri ale infernului în viaţa sa la 
infernul deznădejdii definitive, prin învârtoşarea într-o necomunicare definitivă, a aducerii la 
neputinţa totală a calităţii sale de cuvânt cuvântător. (n.s. 110, pp. 146-147) 

Intruparea — „Taina cea ascunsă din timpuri veşnice” [Romani 16, 
25] 


„Auzi cum zice că s-a dat harul în Hristos înainte de vremuri veşnice. 
Dar s-au ştiut şi s-au hotărât de mai înainte de către Dumnezeu şi Tatăl cei ce 
vor fi asemenea chipului Fiului Său. Căci s-a ştiut de mai înainte, cum am spus, 
modul întrupării. Dar s-a împlinit la vremea cuvenită vindecarea bolilor. Aceasta 
o va mărturisi iarăşi Pavel, scriind aşa: Jar celui ce poate să vă întărească după 
Evanghelia mea şi după propovăduirea lui lisus Hristos, potrivit cu 
descoperirea tainei celei ascunse din timpuri veşnice“. lar acum arătată prin 
Scripturile proorocilor după porunca veşnicului Dumnezeu, şi cunoscută la 
toate neamurile spre ascultarea credinței, Unuia înţeleptului Dumnezeu prin 
Iisus Hristos, căruia fie slava în veac. Amin (Rom., 16, 25-27).” (Sf. Chiril al 
Alexandriei, Glafire la Facere, cartea întâia, 4-5, în PSB, vol. 39, pp. 15-16) 


„ȘI (Mântuitorul — n.L.P.) a fost iubit, zice, şi dinainte de întemeierea 
lumii, arătând prin aceasta puterea tainei Lui şi că a fost cunoscută, de mai 
înainte, de Dumnezeu-Tatăl calea mântuirii noastre, săvârşită prin mijlocirea lui 
Hristos”*2.” (Sf. Chiril al Alexandriei, Comentariu la Evanghelia Sfântului Ioan, 


cartea a unsprezecea, cap. 12, în PSB, vol. 41, p. 1066) 


Întruparea „la plinirea vremii” [Gal. 4, 4] 


„La întrebarea de ce oare n-a fost propovăduit altă dată printre neamuri 
şi la toţi oamenii, aşa cum se face astăzi, iată ce lămurire s-ar putea aduce: viaţa 
pe care o duceau oamenii de altădată nu le îngăduia să cuprindă cu mintea 
învăţătura atât de înţeleaptă şi de desăvârşită” adusă de Hristos.” (Eusebiu de 
Cezareea, Istoria bisericească, cartea întâi, II, 17, în PSB, vol. 13, p. 34) 


„Or, în clipa când — sătui să tot fie purtaţi încolo şi încoace şi să se lase 
sfâşiați fără milă (dar nu de lupi sau de cine ştie ce sălbăticiuni, ci de demonii 


%! Tâlcuirea Pr. Stăniloae: Sf. Apostol Pavel şi Sf. Chiril numesc veşnicia în care a gândit 
Dumnezeu cele ale lumii înainte de a o crea, fimpuri veşnice. Ea e deosebită de eternitatea lui 
Dumnezeu. E o veşnicie a lui Dumnezeu în care se gândeşte la lumea temporală. (n.s. 20, p. 
16) 

*2 Tâlcuirea Pr. Stăniloae: Prin aceasta Sfântul Chiril spune că Fiul lui Dumnezeu a fost iubit 
înainte de întemeierea lumii ca Cel ce Se va întrupa ca om. Astfel, ştia de atunci că oamenii 
vor cădea din legătura cu EI şi vor avea nevoie de mântuire, că le va arăta iubirea trimițând pe 
Fiul Său să Se facă om. (n.s. 2011, p. 1066) 

%5 Tâlcuirea Pr. T. Bodogae: La întrebarea de ce întruparea Domnului a venit aşa târziu, a 
răspuns Eusebiu mai pe larg în Praeparatio evangelica şi în Demonstratio evang. (n.s. 27, p. 
34) 

cei răi şi cruzi şi de duhurile cele silnice şi pierzătoare de suflete) — au început 
oamenii să simtă lipsa unui ajutor mai puternic decât tot ajutorul ce le putea veni 
de la oameni, a sosit printre noi de bunăvoie Însuşi Cuvântul lui Dumnezeu, 
dând ascultare îndemnului primit de la preabunul Său Tată.” (Eusebiu de 
Cezareea, Viața lui Constantin cel Mare, Cuvântare, Despre Sfântul Mormânt, 
13.15., în PSB, vol. 14, pp. 232-233) 


„Căci proorocia arată că Dumnezeu va veni şi va face cunoscute semnele şi 
timpul venirii Lui: orbii vor vedea, şchiopii vor umbla, surzii vor auzi şi limba 
gângavilor se va face limpede. Toate acestea se spun despre venirea lui Dumnezeu. 
Dar să spună când s-au făcut astfel de semne în Israel, sau unde s-a întâmplat aşa 
ceva în ludea? A fost curățit leprosul Neeman, dar nu a auzit nici un surd, nu a 
umblat nici un olog. Ile şi Elisei au înviat un mort, dar nici un orb din naştere nu a 
văzut cu adevărat. Mare lucru este şi să fie înviat un mort. Dar nu e o minune aşa de 
mare ca cea făcută de Mântuitorul. Şi dacă Scriptura nu a trecut sub tăcere 
vindecarea leprosului şi învierea copilului văduvei, dacă s-ar fi întâmplat să umble 
vreun olog şi să vadă vreun orb mai înainte, fără îndoială le-ar fi arătat şi pe acestea. 
Dar dacă nu au grăit Scripturile, e vădit că nici nu s-au petrecut acestea mai înainte. 
Când s-au făcut deci acestea, dacă nu când a venit însuşi Cuvântul lui Dumnezeu în 
trup? Și când a venit, dacă nu atunci când au umblat ologii şi au vorbit limpede 
gângavii şi au auzit surzii ŞI au văzut orbii din naştere? De aceea şi iudeii care le 
priveau vorbeau de ele ca de nişte fapte de care nu au auzit să se fi întâmplat altădată: 
Din veac nu s-a auzit să fi deschis cineva ochii vreunui orb din naştere. De nu era 
Acesta de la Dumnezeu, nu putea face nimic (In., 9, 32-34).” (Sf. Atanasie cel 
Mare, Tratat despre Întruparea Cuvântului şi despre arătarea Lui nouă, prin 
trup, cap. V, XXXVIII, în PSB, vol. 15,p. 133) 


„Dacă era bună şi compatibilă cu Dumnezeu întruparea, de ce a întârziat 
atât de mult buna ei realitate? De ce n-a fost oprit răul la început, când încă nu se 
împrăştiase? 

La această observaţie răspunsul nostru e scurt: amânarea s-a făcut din 
înțelepciunea şi prevederea Celui care voia să fie folositor făpturii. În bolile 
trupeşti, când au loc infecţii în ţesuturi, cei ce vindecă în mod ştiinţific bolile 
trupului, încă înainte de a începe tratamentul cu astringente şi cu alte metode, ei 
aşteaptă să iasă la suprafaţa pielii tot răul adunat înăuntru şi abia după ce văd ce 
fel este rana, abia atunci aplică leacul corespunzător. Tot aşa, după ce odată 
veninul răutăţii s-a încuibat în sângele omenirii, Doctorul lumii întregi a aşteptat 
până când n-a mai găsit ascunsă în trupul nostru nici un fel de răutate. 

(...) când, însă, răutatea a atins culmea şi când nu mai exista nici o 
perversitate pe care să n-o fi încercat omenirea, abia atunci a venit Dumnezeu, în 
clipa când boala era mai progresată, iar nu de la început, pentru ca vindecarea ce 
a adus-o să treacă la întreg cuprinsul bolii.” (Sf. Grigorie de Nyssa, Marele 

cuvânt catehetic sau despre învăţământul religios, cap. 29, în PSB, vol. 30, p. 
327) 


„(...) firea dumnezeiască (...) a luat mai degrabă chipul potrivit 
timpului”. (Sf. Chiril al Alexandriei, Comentariu la Evanghelia Sfântului 
Ioan, cartea a noua, Introducere, în PSB, vol. 41, p. 846) 


Intruparea — raţiunea tainică pentru care nu S-a întrupat altă 
Persoană a Sfintei Treimi 


„Însă din faptul că Sfânta şi închinata Treime este de o fiinţă, nu urmează 
că poate atribui cineva oricărei Persoane a ei, căreia ar voi, rațiunea întrupării. 
Căci nu S-a făcut om Însuşi Tatăl, nici Duhul Sfânt, ci numai Fiul. Aşa ne-au 
învăţat dumnezeieșştile Scripturi”*.” (Sf. Chiril al Alexandriei, G/afire la Facere, 
cartea a doua a Glafirelor la Facere, 7, în PSB, vol. 39, p. 65) 


Întruparea — cauzele şi scopul Întrupării 


„Dacă n-ar fi venit în trup, cum ar fi putut oamenii rămâne vii uitându-se 
la EI, odată ce nu pot să se uite cu ochii liberi la razele soarelui, care este lucrul 
mâinilor Lui şi care are să înceteze de a fi? 

Aşadar, Fiul lui Dumnezeu pentru aceasta a venit în trup ca să umple 
măsura păcatelor celor care au prigonit de moarte pe proorocii Lui. 

Deci pentru aceasta a suferit. Că zice Dumnezeu că de la ei vine rana 
trupului Lui: Când vor bate pe păstorul lor, atunci vor pieri oile turmei. 

El Însuşi a voit să pătimească aşa; că trebuia să pătimească pe lemn. 
Profetul, care a proorocit despre EI, spune: /zbăveşte sufletul meu de sabie; şi: 
Pironitu-mi-au trupul, că adunările celor răi s-au ridicat asupra mea. 


% Tâlcuirea Pr. Stăniloae: Timpul stă în legătură cu treapta de înțelegere şi cu trebuinţele 
omului. Timpul nu e gol, ci se modelează după om, sau omul se modelează după el. Am 
nevoie să parcurg un timp pentru a ajunge să înţeleg ceva, şi modul de înţelegere e determinat 
de timpul pe care l-am parcurs şi la care am ajuns. În acest sens şi Fiul lui Dumnezeu Se face 
om la plinirea vremii, sau când omul era pregătit să-L înţeleagă, şi primeşte moartea după ce 
ucenicii au cunoscut toată învăţătura Lui. Dumnezeu însuşi ţine seama de timp, pentru că Ela 
legat dezvoltarea omului de timp. (n.s. 1610, p. 846) 

*5 Tâlcuirea Pr. Stăniloae: Există o rațiune tainică pentru care nu s-a întrupat altă Persoană a 
Sfintei Treimi, ci numai Fiul. Noi am putea vedea în această rațiune două motive a) că 
Dumnezeu vrea să ne facă prin întruparea Fiului şi pe noi fii, şi b) că Fiul fiind totodată şi 
Cuvântul lui Dumnezeu, prin Care a creat toate, voieşte ca tot prin El să ne şi recreeze, 
refăcând pecetea de dreaptă raționalitate pe care a imprimat-o EI în noi prin actul creaţiei. 
(n.s. 98, p. 65) 

Și iarăşi spune: Iată am dat spatele Meu spre biciuiri şi obrajii Mei spre 
pălmuiri, iar fața Mea am pus-o ca o piatră tare.” (Barnaba, Epistola, cap. V, 
10-14, în PSB, vol. 1, pp. 141-142) 


„(...) nu li s-a dat creştinilor învăţătura lor ca o născocire pământească, 
nici creştinii nu pretind că păzesc cu atâta grijă o învăţătură trecătoare, nici nu li 
s-a încredinţat rânduiala unor taine omeneşti, ci, cu adevărat, Însuşi 
Atotputernicul, Atoateziditorul şi nevăzutul Dumnezeu, El Însuşi, din ceruri, a 
aşezat în oameni şi a întărit în inimile lor adevărul şi cuvântul cel Sfânt şi mai 
presus de înţelegere. N-a trimis oamenilor, cum şi-ar închipui cineva, un 
slujitor sau un înger sau o căpetenie sau pe cineva din cei care cârmuiesc cele 
pământeşti sau pe cineva din cei cărora li s-a încredinţat conducerea celor 
cereşti, ci pe Însuşi Meşterul şi Creatorul universului, prin care a creat cerurile, 
prin care a închis marea în hotarele ei (Ps., 103, 10; Pilde, 8, 27-29; lov, 26, 10; 
38, 8-11), ale Cărui taine le păstrează cu credincioşie toate stihiile lumii, de la 
Care soarele a primit porunca să păzească măsurile drumurilor zilei, de a Cărui 
poruncă ascultă luna, ca să lumineze noaptea, Căruia 1 se supun stelele, care 
urmează drumul lunii, prin care toate au fost rânduite şi hotărâte, Căruia 1 se 
supun cerurile şi cele din ceruri, pământul şi cele de pe pământ, marea şi cele 
din mare, focul, aerul, adâncul, cele din înălţimi, cele din adâncuri, cele de la 
mijloc. Pe Acesta L-a trimis oamenilor. L-a trimis, oare, cum ar putea gândi unul 
din oameni, spre a împila, spre a înspăimânta, spre a îngrozi? Nicidecum! L-a 
trimis cu bunătate şi blândeţe, cum trimite un rege pe fiul său, L-a trimis ca 
Dumnezeu, L-a trimis la oameni, L-a trimis ca să mântuie, ca să convingă, nu să 
silească; că Dumnezeu nu sileşte. L-a trimis ca să cheme, nu ca să alunge; L-a 
trimis ca să iubească, nu ca să judece (In., 3, 17).” (Epistola către Diognet, cap. 
VII, în PSB, vol. 1, pp. 414-415) 


„(...) Hristos S-a făcut om, născându-Se, după voinţa lui Dumnezeu şi 
Tatăl, pentru oamenii care vor crede în EI şi pentru nimicirea demonilor.” (Sf. 
Iustin Martirul şi Filozoful, Apologia A Doua în favoarea creştinilor, VI, în 
PSB, vol. 2, p. 107) 


„(...) Cuvântul lui Dumnezeu s-a făcut om, ca şi tu să afli de la om, că 
omul poate ajunge Dumnezeu.” (Clement Alexandrinul, Cuvânt de îndemn către 
eleni (Protrepticul), cap. |, 8.4., în PSB, vol. 4, p. 75) 


„(...) Cuvântul S-a făcut trup, pentru ca să poată fi şi contemplat (In., ], 
14). (Clement Alexandrinul, Stromatele, stromata a V-a, cap. III, 16.5., în PSB, 
vol. 5, p. 320) 

„(...) a aluat trup sensibil şi a venit pe pământ ca să arate oamenilor că le 
este cu putință să se supună poruncilor.” (Clement Alexandrinul, Stromatele, 
stromata a VII-a, cap. II, 8.6., în PSB, vol. 5, p. 480) 


„De ce să nu bagi în seamă că Dumnezeu pentru tine a luat asupra Lui 
ceea ce se potriveşte cel mai puţin naturii Sale?” (Origen, Omilii la Cartea 
Facerii, omilia IX, cap. II, în PSB, vol. 6, p. 45) 


„(...) voind să Se arate oamenilor şi să trăiască printre ei pentru 
mântuirea neamului omenesc, Mântuitorul a luat suflet de o fire asemănătoare cu 
a noastră”, dar asemănător în acelaşi timp şi Lui, Fiului, prin scop şi putere, 
încât să poată împlini fără scădere toate hotărârile şi toate planurile mântuitoare 
ale Cuvântului şi ale Înţelepciunii.” (Origen, Despre principii, cartea a IV-a, 4, 
IV, în PSB, vol. 8, pp. 301-302) 


„(...) Dumnezeu însuşi, Care a venit pentru mântuirea neamului omenesc 
(...)” (Origen, Contra lui Celsus, cartea a I-a, cap. LXVIII, în PSB, vol. 9, p. 93) 


„(...) scopul primei Lui veniri n-a fost ca să judece pe oameni, ci ca să-i 
înveţe prin cuvânt şi faptă ce trebuie să facă şi ce nu, nu să pedepsească pe cei 
răi şi să dea fericire celor buni, ci ca să vestească, în chip minunat şi cu putere 
dumnezeiască, învăţătura Sa la întreg neamul omenesc, aşa după cum fusese 
prezis de către prooroci.” (Origen, Contra lui Celsus, cartea a II-a, cap. 
XXXĂVIII, în PSB, vol. 9,p. 131) 


„Dar nici lisus însuşi şi nici ucenicii Lui n-au cerut celor ce păşeau pe 
urmele Lui să creadă pur şi simplu în divinitatea şi în minunile Lui, fără ca EI să 
fi luat asupră-Şi, prin întrupare, fire omenească tocmai prin aceea că a luat 
asupra Lui din acelaşi trup care pofteşte împotriva duhului. Dar ei au văzut cum 
puterea dumnezeiască a coborât în natura omenească şi în realitatea omenească 
impunându-Se cu suflet şi cu trup omenesc, pentru a colabora împreună, prin 
credinţă, spre mântuirea celor ce au credinţă în EI.” (Origen, Contra lui Celsus, 
cartea a III-a, cap. XXVIII, în PSB, vol. 9, p. 188) 


„(...) Dumnezeu-Cuvântul, lisus, a fost trimis să fie doctor pentru cei 
slăbănogi, dascălul dumnezeieştilor taine pentru oamenii care, după ce s-au 
curăţat de vechile patimi, nu vor să mai trăiască în păcate.” (Origen, Contra lui 
Celsus, cartea a III-a, cap. LXII, în PSB, vol. 9,p. 213) 


„(...) după noi, o asemenea coborâre are un scop îndoit: întâi, acela de a 
întoarce, aşa cum se spune în Evanghelie, oile pierdute ale casei lui Israel (Mt., 


* Tâlcuirea Pr. T. Bodogae: Despre sufletul omenesc luat asupră-Şi de Hristos s-a vorbit mai 
înainte: II, 6, 3; II, $, 2. (n.s. 1565, p. 302) 

10, 6; 15, 24), iar în al doilea rând, acela de a lua de la vechii iudei, pentru 
necredinţa lor, împărăția, numită a lui Dumnezeu, şi de a o încredința altor 
lucrători, creştinilor, care vor aduce lui Dumnezeu roadele împărăției Lui, la 
timpul cuvenit, când fiecare faptă este rod al Împărăției (Mt., 21; 41; 43).7 
(Origen, Contra lui Celsus, cartea a IV-a, cap. III, în PSB, vol. 9,p.231) 


„EI era la început la Dumnezeu (n., l, 1), dar din pricina celor care se 
lipiseră de trup şi deveniseră cu totul trupeşti, S-a făcut trup (In., 1, 14), ca să 
poată fi cuprins de cei ce nu-L puteau vedea atunci când, în calitate de Cuvânt, 
era la Dumnezeu şi era Dumnezeu. Vorbindu-se oamenilor despre EI trupește, 
fiind propovăduit ca având trup, El cheamă la Sine pe cei ce sunt trupuri ca să-i 
facă mai întâi să se apropie de înfăţişarea trupească a Cuvântului celui întrupat, 
iar după aceea să-i înalțe până la a-L vedea aşa cum era înainte de a Se fi făcut 
trup. Aşa că ei, văzând că se ajutorează sufleteşte şi înălțându-se mai presus de 
inițierea cea trupească, zic: Chiar dacă am cunoscut pe Hristos după trup, acum 
nu-L mai cunoaştem după trup (|| Cor., 5, 16). Aşadar, EI S-a făcut trup şi, 
făcându-Se trup, S-a sălăşluit printre noi, iar nu în afară de noi.” (Origen, 
Contra lui Celsus, cartea a VI-a, cap. LXVIII, în PSB, vol. 9, pp. 429-430) 


„(...) Domnul a luat firea lui (a omului — n.L.P.) şi a îmbrăcat-o (ca pe 
un veşmânt), a făcut aceasta pentru ca nu cumva omul — copleşit de 
înşelăciunile plăcerii, iarăşi să se afunde. lată pentru ce Cuvântul a îmbrăcat 
firea omenească, pentru ca în felul acesta să fie anulată sentinţa pierzării, iar 
şarpele să fie învins. 

Cel viclean trebuia învins tocmai de cel supus de el prin viclenie, şi nu 
de altcineva. Era imposibil să fie desfiinţată de altcineva sentinţa de condamnare 
şi moartea, afară de omul căruia i s-a zis: pământ eşti şi în pământ vei merge; 
acesta, reintrând în luptă, trebuia să desființeze sentinţa care, din cauza lui, plana 
asupra tuturor oamenilor, aşa încât, după cum mai înainte toți mureau în Adam, 
la fel iarăşi toţi să fie vii în Hristos, care s-a îmbrăcat cu firea lui Adam (1 Cor., 
15, 22).” (Metodiu de Olimp, Banchetul sau despre castitate, discursul III (al 
Thaliei), VI, în PSB, vol. 10,p. 61) 


„Ceea ce fusese imposibil pentru legea naturală din noi a binelui, — 
pentru că era fără putere, copleşită de poftele cuibărite în trup -, a fost realizat de 
Dumnezeu prin trimiterea Fiului Său care a luat un trup asemănător trupului 
nostru (întruparea a fost reală şi nu aparentă). El a venit ca păcatul să fie 
condamnat pierzării, ca legea păcatului să nu mai rodească în trup, ci cea 
naturală a binelui, ca oamenii să nu mai dea ascultare poftei trupului, ci poruncii 
Duhului (Rom., 8, 3, 7; 5, 8, 4).” (Metodiu de Olimp, Aglaofon sau Despre 
înviere, discursul al doilea, VI-VIII, PSB, vol. 10, p. 175) 

„Pricina arătării Sale aici în mijlocul nostru a stat în cele învederate: ele 
toate L-au făcut să vrea unirea cu toţi oamenii.” (Eusebiu de Cezareea, Viața lui 
Constantin cel Mare, Cuvântare, Despre Sfântul Mormânt, 13.16., în PSB, vol. 
14, p. 233) 


„(...) cum altfel ar fi putut esenţa cea dumnezeiască, cea insesizabilă, cea 
nematerială şi nevăzută, să se manifeste unor ființe învăţate să caute pe 
Dumnezeu într-o lume a devenirii (ba chiar aici, jos, pe pământ) — aşadar unor 
fiinţe care nu mai erau în stare (sau cărora le lipsea voinţa) să contemple pe 
izvoditorul şi creatorul tuturor lucrurilor — altfel decât sub chipul şi sub 
înfăţişare omenească? De asta S-a plecat El până la a intra în legătură cu 
oamenii prin mijlocirea unui instrument supus morții: adică în temeiul unui soi 
de analogii — şi numai fiindcă le era lor dragă calea asta; fiindcă (după cum se 
zice) cele asemenea se atrag. De asta S-a arătat Cuvântul lui Dumnezeu pe 
această cale: adică avându-i în vedere pe toţi cei pe care nu-i mulţumeşte decât 
lucrul văzut cu ochii lor, care-şi caută dumnezeii în statui şi în tot soiul de 
imagini sculptate dar neînsufleţite; care-şi imaginează că natura dumnezeiască ar 
putea sălăşlui undeva în materie sau în trup, şi care aclamă pe alţii (tot oameni 
ŞI, prin însăşi condiţia lor, tot muritori) ca zei. De asta Şi-a pregătit EI — cu rostul 
unui instrument — un trup, un adevărat templu preasfânt care să fie sălaşul vizibil 
al puterii celei spirituale, imagine minunată şi preasfântă, mai de preţ decât toate 
neînsufleţitele sculpturi. Orice imagine făcută din materie neînsufleţită şi lucrată 
de mâinile unor meşteri ca să închipuie ceva — fie din bronz, fie din fier, din aur, 
din fildeş, din piatră sau lemn — poate prea bine să se transforme într-un sălaş al 
demonilor; dar chipul acela dumnezeiesc, croit în virtutea dumnezeieştii 
înţelepciuni, participa în acelaşi timp şi la viaţă şi la stările cele gândite”. Era 
un chip încărcat cu toate virtuțile, sălaş al Cuvântului lui Dumnezeu şi templu 
sfânt dumnezeieştii sfinţenii.” (Eusebiu de Cezareea, Viaţa lui Constantin cel 
Mare, 14.5., în PSB., vol. 14, pp. 233-234) 


„Un mit al elinilor spune despre Orfeu că el izbutea să îmblânzească tot 
felul de fiare, potolindu-le instinctele prin darul său de a cânta şi lovind cu 
plectrul în corzile instrumentului. Poveste redată şi printr-un dans; fiindcă, iată, 
ajung oamenii să creadă că lira asta neînsufleţită ar putea domestici nişte jivine, 
ba chiar că ar putea clinti stejarii sub chemarea muzicii! Or, Preaînţeleptul şi 
întru-totul-priceputul Cuvânt al lui Dumnezeu, punând la cale tot soiul de leacuri 
sortite sufletelor omeneşti celor robite puzderiei de rele, a luat de astă dată în 
mână un instrument muzical care era chiar opera înţelepciunii Sale: anume 
omul, pe care l-a făcut să înalțe în auzul ființelor cuvântătoare (iar nu într-al 
unor jivine necuvântătoare) cântări peste cântări, pentru a lecui prin remediile 


%7 Tâlcuirea D-lui Radu Alexandrescu: Gândite (cu valoare acordată acestui determinativ în 
vechea terminologie bisericească) sau spirituale (termen modern, mai ambiguu), (n.s. 349, p. 
234) 

dumnezeieştii învățături toată stricăciunea elinilor şi barbarilor, precum şi 
iraţionalele, animalicele patimi ce pun stăpânire pe suflet; iar sufletelor bolnave 
care-l caută pe Dumnezeu în lumea aceasta a devenirii şi în ce e trupesc 
oferindu-le — ca un adevărat şi suveran doctor — tocmai leacul căutat de ei şi 
potrivit lor: un Dumnezeu în trup omenesc. După care, de vreme ce la cerinţele 
noastre trupeşti Îi era gândul nu în mai mică măsură decât la cele ale sufletului, 
(a îngăduit) ochilor noştri trupeşti să vadă nişte minuni nemaipomenite — 
miracole şi făptuiri ale puterii dumnezeieşti. Urechilor noastre trupeşti le-a dat 
învăţătură cu o limbă de asemeni trupească, ducând la bun sfârşit prin mijlocirea 
acestei înfăţişări de om luate de EI toate cele privitoare la adevărata dumnezeire, 
ŞI pe care oamenii numai aşa mai erau în stare să le priceapă.” (Eusebiu de 
Cezareea, Viaţa lui Constantin cel Mare, 14.5-6., în PSB., vol. 14, pp. 234-235) 


„Pricina hotărârii de a cobori stă — aşa cum cu mult înainte o şi spuseseră 
proorocii — în purtarea de grijă faţă de toate; la urma urmei este firesc ca un 
creator să se îngrijească de creaţia lui. ” (Constantin cel Mare, Cuvântarea lui 
Constantin cel Mare către adunarea Sfinţilor apud Eusebiu de Cezareea, Viaţa 
lui Constantin cel Mare, cartea V, 11.9., în PSB., vol. 14, p. 268) 


„(...) aceasta a devenit adevărata cauză a coborârii — mai bine spus: ea a 
făcut necesară coborârea — pe pământ a Mântuitorului, Care veghează în pronia 
Sa asupra tuturor: căci nu putea fi găsit nimeni, nici un tămăduitor în stare să 
scoată cu adevărat lumea de sub puterea unor rele atât de mari şi a unei 
asemenea grozăvii!” (Constantin cel Mare, Cuvântarea lui Constantin cel Mare 
către adunarea Sfinţilor apud Fusebiu de Cezareea, Viaţa lui Constantin cel 
Mare, cartea V, 11.14., în PSB, vol. 14, p. 269) 


„(...) rostul luării-asupră a trupului era limpede: fiindcă prin ea (prin 
întrupare şi patimă — n.L.P.), El avea să nimicească vlăstarele nedreptăţii şi 
desfrâului, care aduceau stricăciunea în dreptele lucrări şi năravuri omeneşti, şi 
pentru ca întreg pământul să încapă sub stăpânirea raţiunii şi a cumpătării. În 
acest scop era nevoie ca în mai toate sufletele să domnească legea dată lumii de 
Mântuitorul şi să se întărească credinţa în Dumnezeu, să piară credinţa în idoli, 
care a dus nu numai la adevărate măceluri în rândurile vieţuitoarelor 
necuvântătoare, ci chiar la jertfe omeneşti rituale şi la înfiorătoarea pângărire a 
altarelor.” (Constantin cel Mare, Cuvântarea lui Constantin cel Mare către 
adunarea Sfinţilor apud Eusebiu de Cezareea, Viaţa lui Constantin cel Mare, 
16.1., în PSB, vol. 14, p.276) 


447 


„(...) nu vei crede că Mântuitorul a purtat trup în virtutea firii”, ci că fund 
netrupesc prin fire şi Cuvântul însuşi, din iubirea de oameni şi din bunătatea Tatălui 
Său, S-a arătat nouă, pentru a noastră mântuire, în trup omenesc.” (Sf. Atanasie 
cel Mare, ratat despre Întruparea Cuvântului şi despre arătarea Lui nouă, prin 
trup, |, în PSB, vol. 15, p. 90) 


„Noi am fost motivul pogorârii Lui, şi neascultarea noastră a făcut 
iubirea de oameni a Cuvântului ca Domnul să vină la noi şi să Se arate între 
oameni. Pentru că noi am fost pricina întrupării Lui şi pentru a noastră mântuire 
S-a lăsat mişcat de iubirea de oameni ca să Se sălăşluiască în trup omenesc şi să 
Se arate în el.” (Sf. Atanasie cel Mare, Tratat despre Întruparea Cuvântului şi 
despre arătarea Lui nouă, prin trup, cap. |, IV, în PSB, vol. 15, p. 93) 


„Stricându-se şi pierzându-se astfel de fiinţe raționale (cuvântătoare), ce 
trebuie să facă Dumnezeu, Care e bun? Să lase stricăciunea să se întărească 
împotriva lor şi să stăpânească moartea asupra lor? Dar atunci ce nevoie ar mai 
fi fost ca aceste fiinţe să fi fost făcute chiar şi la început? Ar fi trebuit mai bine 
să nu fi fost făcute decât, odată făcute, să greşească şi să se piardă. Căci dacă 
după ce l-a făcut pe om, ar privi cu nepăsare stricarea lucrului făcut, din această 
lipsă de grijă s-ar vedea mai mult slăbiciunea şi lipsa Lui de bunătate, decât dacă 
nu l-ar fi făcut la început. Căci dacă nu l-ar fi făcut, nu ar fi fost cineva care să 
vadă slăbiciunea Lui. Dar odată ce l-a făcut şi l-a creat ca să existe, era cu totul 
fără înţeles să se piardă lucrul Său şi mai ales sub ochii Săi ca ai celui ce l-a 
făcut. Deci nu putea să lase pe oameni să fie stăpâniţi de stricăciune, căci acest 
lucru era necuvenit şi nepotrivit cu bunătatea lui Dumnezeu.” (Sf. Atanasie cel 
Mare, Tratat despre Întruparea Cuvântului şi despre arătarea Lui nouă, prin 
trup, cap. I, VI, în PSB, vol. 15,p.97) 


„Văzând neamul rațional (cuvântător) pierdut şi moartea împărăţind 
asupra lui prin stricăciune, văzând ameninţarea cu stricăciunea de pe urma 
neascultării stăpânind asupra noastră şi că nu se cuvenea să se înlăture legea 
(morţii) înainte de a se împlini, văzând că nu avea nici un înţeles să se piardă 
cele ce El însuşi crease, mai văzând şi răutatea covârşitoare a oamenilor, care 
crescuse pe încetul împotriva lor înşişi, încât ajunsese de nesuferit şi, în sfârşit, 
văzând că toţi oamenii erau supuşi morţii, — S-a milostivit de neamul nostru şi 
S-a îndurat de neputinţa noastră. Şi pogorând la stricăciunea noastră şi 
nesuferind stăpânirea morţii prin care se pierdea ceea ce a făcut şi se nimicea 
lucrul Tatălui Său privitor la oameni, Îşi ia trup, un trup care nu e străin de al 
nostru. Căci nu a voit să fie simplu în trup, nici nu a voit să se arate numai. Căci 


%% Tâlcuirea Pr. Stăniloae: Mântuitorul Hristos a avut trup nu pentru că era prin fire om; sau 
Fiul lui Dumnezeu S-a îmbrăcat în trup nu pentru că firea Lui dinainte de întrupare îl mâna 
fără voie la aceasta, printr-o lege sădită în El. Aceasta ar fi un fel de identificare monofizită 
sau panteistă, a lui Dumnezeu, cu lumea. (n.s. 4, p. 90) 

ar fi putut, dacă ar fi voit, să-Şi facă arătarea Sa printr-un alt trup mai mare. Ci îl 
ia pe al nostru, şi pe acesta nu în chip simplu, ci din Fecioară neprihănită şi 
neîntinată şi neştiutoare de bărbat (| Pt., 1, 18), un trup curat şi cu adevărat străin 
de unirea femeii cu bărbatul. Căci fiind puternic şi făcător al tuturor, Îşi 
pregăteşte EI însuşi în Fecioara trupul ca templu şi Şi-l face propriu, ca pe o 
unealtă (organ), făcându-se cunoscut şi locuind în el. Şi astfel, luând din cele ale 
noastre un trup asemenea celui al nostru, l-a predat morţii pentru toţi, pentru că 
toți erau supuşi stricăciunii morţii, aducându-l (jertfă) Tatălui. Şi o face aceasta 
cu iubire de oameni, pentru ca, murind toţi în El (Rom., 6, 8), să se desființeze în 
EI legea stricăciunii oamenilor” (adică, împlinindu-se şi istovindu-se în trupul 
Domnului până la capăt puterea ei, să nu mai aibă putere împotriva oamenilor 
asemănători)“, şi să întoarcă spre nestricăciune pe oameni, întorși odinioară 
spre stricăciune, şi să-i ducă din nou din moarte la viaţă mistuind, prin trupul pe 


care Şi l-a însuşit şi prin harul învierii, moartea lor, asemenea unei trestii 


mistuite de foc*!.” (Sf. Atanasie cel Mare, Tratat despre Întruparea Cuvântului 


şi despre arătarea Lui nouă, prin trup, cap. II, VIII, în PSB, vol. 15, pp. 99-100) 


„Pentru că de vreme ce moartea stăpânea peste oameni pornind de la 
oameni, desfiinţarea morţii şi învierea spre viaţă s-au făcut şi ele prin întruparea 
lui Dumnezeu Cuvântul”?.” (Sf. Atanasie cel Mare, Tratat despre Întruparea 


% Tâlcuirea Pr. Stăniloae: Unit fiinţial cu noi toţi în umanitate, moartea Lui poate fi însuşită 
de toţi prin comuniune, dar moartea Lui fiind în acelaşi timp dăruire Tatălui e şi o eliberare de 
păcat şi o umplere de puterea dumnezeiască, ea are acest efect pentru toți. Depinde numai de 
ei să-şi însuşească cu voia această putere aflată în ea. (n.s. 31, p. 100) 

%0 'Tâlcuirea Pr. Stăniloae: În trupul Domnului, cu care erau legate prin fire virtual trupurile 
tuturor, s-a împlinit legea morţii şi a stricăciunii ce duce la ea, intrată în trupul omenesc după 
despărțirea de Dumnezeu; dar s-a împlinit oarecum istovindu-şi puterea. Căci moartea Lui 
fiind, prin lipsa Lui de păcat, şi o dăruire lui Dumnezeu, legea morții a fost învinsă în EI. (n.s. 
32, p. 100) 

%! Tâlcuirea Pr. Stăniloae: Trupul înviat al Domnului era plin de focul dumnezeiesc, sau al 
Duhului din sufletul Lui, cum se spune în cântările de la Duminica Tomii. Acest foc, care e 
însăşi puterea de viaţă a dumnezeirii, a biruit slăbiciunea trupului care-l supunea stricăciunii; 
dar a biruit această stricăciune nu fără a fi întărit voinţa Sa omenească de a nu se lăsa stăpânit 
de slăbiciunea afectelor, care întreţin stricăciunea trupului şi duc la moartea definitivă. (n.s. 
33, p. 100) 

%2 Tâlcuirea Pr. Stăniloae: Prin trupuri a venit în oameni moartea şi s-a prelungit. Trebuia ca 
tot prin cineva purtând trup să fie suportată moartea pentru a fi biruită şi să se transmită şi 
celorlalți biruinţa asupra ei prin înviere. Prin trupuri se transmite celor slăbiți de păcat 
stricăciunea şi moartea; prin trupul Celui ce are viaţă nemuritoare se transmite lor biruinţa 
asupra morţii şi învierea. Prin trup comunică omul cu oamenii; prin trup comunică Fiul lui 
Dumnezeu cu oamenii. Dar oamenii îşi comunică unii altora prin trup stricăciunea şi moartea; 
Cuvântul lui Dumnezeu le comunică puterea prin care a biruit moartea şi învierea. Prin trup se 
face păcatul; prin trup se biruieşte păcatul. Deplina comunicare între Dumnezeu şi oameni, ca 
să le transmită Dumnezeu acestora viaţa Lui nemuritoare, nu se putea face decât tot numai 
prin trup. Nimic nu arată mai mult însemnătatea de neînlocuit a trupului decât încadrarea lui 
în solidaritatea de destin a tuturor oamenilor, în despărțirea şi unirea lor prin trup cu 


449 


Cuvântului şi despre arătarea Lui nouă, prin trup, cap. II, X, în PSB, vol. 15,p. 
102) 


„ŞI ce folos ar avea Dumnezeu-Creatorul, sau ce slavă ar avea El, dacă 
oamenii făcuţi de El nu 1 se închină Lui, ci socotesc că alţii sunt cei ce i-au 
făcut? (Zeii — n.L.P.), în acest caz, Dumnezeu i-ar fi făcut pentru alții şi nu 
pentru Sine. Căci un împărat, chiar dacă e om, nu lasă cetăţile întemeiate de el să 
se supună şi să slujească altora, sau să-şi caute scăparea la alţii; ci le atrage 
luarea aminte prin scrisori şi le trimite solii prin prieteni, iar de e nevoie vine el 
însuşi pentru a-i îndupleca prin prezenţa sa ca să nu slujească altora, ca lucrul 
făcut de el să apară fără rost. Dar atunci nu Se va arăta cu mult mai mult 
Dumnezeu făpturilor Sale, ca să nu fie rătăcite de la EI şi să slujească celor ce nu 
sunt? Mai ales că o astfel de amăgire ni se face pricină de pieire şi cele Ce s-au 
făcut odată părtaşe de chipul lui Dumnezeu nu trebuiau să se piardă. 

Deci, ce trebuia să facă Dumnezeu? Ce altceva decât să înnoiască 
existenţa lor după chipul Său, ca prin acesta să-L poată cunoaşte oamenii iarăşi 
pe EI? Dar aceasta cum s-ar fi putut întâmpla altfel, decât venind Însuşi Chipul 
lui Dumnezeu, Mântuitorul nostru lisus Hristos? Căci prin oameni nu era cu 


putinţă, de vreme ce ei au fost făcuţi după chipul Lui”. Dar nici prin îngeri, căci 


ei nu sunt chipuri”. De aceea a venit Însuşi Cuvântul lui Dumnezeu, Care în 
calitate de Chip al Tatălui să poată rezidi pe omul cel după chipul Lui. lar 
aceasta nu se putea întâmpla dacă nu era nimicită moartea şi stricăciunea”*5. De 
aceea, pe drept cuvânt a luat El trup muritor, ca să poată fi nimicită în El 
moartea, iar oamenii cei după chipul Lui să fie reînnoiți. Deci nu putea împlini 
altcineva această trebuinţă decât Chipul Tatălui.” (Sf. Atanasie cel Mare, Tratat 
despre Întruparea Cuvântului şi despre arătarea Lui nouă, prin trup, cap. Il, 


XIII, în PSB, vol. 15, pp. 106-107) 


„Căci atunci când un chip înscris în lemn e şters de petele din afară, este 
nevoie să vină din nou cel al căruia este chipul, ca să poată fi înnoit chipul în 
materia aceea.” (Sf. Atanasie cel Mare, 7ratat despre Intruparea Cuvântului şi 


Dumnezeu. (n.s. 39, pp. 102-103) 

%5 Tâlcuirea Pr. Stăniloae: Cel ce este şi el după chipul Altuia, ca şi semenii săi, nu poate 
înnoi calitatea sa de a fi după chipul Aceluia, ci numai Acela însuşi poate face aceasta. (n.s. 
49, p. 107) 

% 'Tâlcuirea Pr. Stăniloae: Îngerii nu sunt chipuri după care omul să fie după chipul lor. Ci 
noi avem ca model, ca chip normativ, pe Însuşi Cuvântul, sau Rațiunea supremă personală, 
necreată. Nu în comunicare cu îngerii avem viaţa eternă. (n.s. 50, p. 107) 

”%5 Tâlcuirea Pr. Stăniloae: Forţa nimicitoare a specificului omului, de existenţă după chipul 
lui Dumnezeu, adică rațional, prin comuniunea fără sfârşit cu Rațiunea personală supremă, e 
stricăciunea şi moartea, sau nefiinţa, care, grefată pe fiinţă, face fiinţa nedeplin raţională, deci 
nedeplin existentă, prin ieşirea din comuniunea dialogică responsabilă cu Cuvântul vieţii. Din 
nou sfântul Atanasie identifică existenţa deplină cu raționalitatea deplină, care se păstrează în 
comuniune cu Rațiunea supremă. (n.s. 51, p. 107) 

despre arătarea Lui nouă, prin trup, cap. Il, XII-XIV, în PSB, vol. 15, pp. 106- 
107) 


„Prea Sfântul Fiu al Tatălui, Cel ce e chipul Tatălui, a venit în locul 
nostru, ca să înnoiască pe omul făcut după chipul Lui şi să-l afle pe cel pierdut, 
prin iertarea păcatelor, precum zice EI însuşi în Evanghelie: Am venit să aflu şi 
să mântuiesc pe cel pierdut (Lc., 19, 10). De aceea a spus şi către iudei: De nu se 
va naşte cineva din nou... (|n., 3, 6). Prin aceasta nu a vorbit despre naşterea din 
femeie, cum se gândeau aceia, ci de sufletul născut şi zidit din nou, după 
chipul Lui.” (Sf. Atanasie cel Mare, ratat despre Întruparea Cuvântului şi 
despre arătarea Lui nouă, prin trup, cap. III, XIV, în PSB, vol. 15, p. 107) 


„(...) vrând să folosească pe oameni, vine ca om, luându-Şi un trup 
asemănător lor, pentru ca cei ce n-au voit să-L cunoască din purtarea de grijă şi din 
cârmuirea tuturor să-L cunoască din cele de jos - înţeleg din faptele trupului, adică din 
faptele săvârşite prin trup - pe Cuvântul lui Dumnezeu în trup şi, prin EI, pe Tatăl 
Lui.” (Sf. Atanasie cel Mare, Tratat despre Întruparea Cuvântului şi despre 
arătarea Lui nouă, prin trup, cap. III, XIV, în PSB, vol. 15, p. 108) 


„Deci odată ce a căzut cugetarea oamenilor în cele supuse simţurilor, 
Cuvântul S-a pogorât pe Sine ca să Se arate prin trup, pentru ca să întoarcă spre 
Sine ca om şi să îndrepte simţurile lor spre Sine”; şi aşa văzîndu-L aceia pe EI ca 
om, să se convingă prin faptele săvârşite de EI că este nu numai om, ci şi Dumnezeu 
şi Cuvântul şi Înţelepciunea adevăratului Dumnezeu.” (Sf. Atanasie cel Mare, 
Tratat despre Întruparea Cuvântului şi despre arătarea Lui nouă, prin trup, cap. 
III, XVI, în PSB, vol. 15, p. 110) 


„Pricina arătării Lui în trup am spus-o înainte, atât pe cât mi-a fost cu 
putință şi pe cât am putut să înţeleg. Pricina aceasta a fost că nu era cu putinţă 
altuia să prefacă stricăciosul în nestricăcios decât numai Mântuitorului, Care a 
făcut şi la început toate din cele ce nu sunt. De asemenea, că nu era cu putință 
altuia să rezidească în om existenţa după chipul lui Dumnezeu decât Chipului 
Tatălui”. Şi nu era cu putinţă altuia să facă prin înviere, pe muritor nemuritor, 
decât celui ce era însăşi Viaţa, adică Domnul nostru Iisus Hristos”. Şi nu putea 
învăţa despre Tatăl şi nu va surpa credinţa în idoli decât Cârmuitorul care a 
orânduit toate şi e singur Fiul Unul-Născut şi adevărat al Tatălui. 


”% Tâlcuirea Pr. Stăniloae: Să dea simţurilor un alt conţinut, să le ajute să vadă printr-un trup cele 
mai presus de trup. Astfel s-au putut sfinți înseşi simţurile. (n.s. 58a, p. 110) 

%7 Tâlcuirea Pr. Stăniloae: Făcându-Şi Creatorul proprie firea omenească creată, EI însuşi S-a 
făcut ipostas al ei, ca ea să vieţuiască în conformitate cu El ca model, adică să revină la 
existenţa după chipul Lui pentru eternitate. (n.s. 65a, p. 114) 

%% Tâlcuirea Pr. Stăniloae: Numai Cel ce a orânduit toate putea să restabilească rânduiala lor 
căzută în dezordine. Căci din EI, ca Raţiune supremă, curge puterea bunei orânduieli a tuturor, 
sau raționalitatea lor adevărată. (n.s. 66, p. 114) 

Dar de vreme ce mai trebuia să şi plătească datoria tuturor — căci, 
precum am spus înainte, trebuia să moară numaidecât, acesta fiind mai ales 
motivul pentru care a venit la noi”” — după dovezile dumnezeirii Sale date prin 
fapte, a adus şi jertfa pentru toţi, dând templul Său spre moarte (Evr., 9, 12, 24), 
ca să facă pe toţi nevinovaţi şi iertaţi de neascultarea de la început (Apoc., 12, 
9)” şi să Se arate totodată pe Sine mai înalt decât moartea, arătând trupul Său 
nestricăcios drept pârga învierii tuturor.” (Sf. Atanasie cel Mare, 7ratat despre 
Întruparea Cuvântului şi despre arătarea Lui nouă, prin trup, cap. IV, XX, în 


PSB, vol. 15, pp. 114-115) 


„Plato, admirat de elini, zice că cel ce a născut lumea, văzând-o cuprinsă de 
furtună şi în primejdie să cadă în starea neasemănării, se aşază la cârma sufletului şi 
vine în ajutorul ei şi îndreptează toate greşalele ei”!.” (Sf. Atanasie cel Mare, 
Tratat despre Întruparea Cuvântului şi despre arătarea Lui nouă, prin trup, cap. 
VI, XLIII, în PSB, vol. 15, pp. 139) 


„Oamenii, întorcând spatele Binelui, au dat chip nimicului, înlocuind 
Adevărul, şi au îmbrăcat în cinstea cuvenită lui Dumnezeu demonii, oamenii şi 
pietrele, căutând cunoaşterea lor în locul cunoaşterii lui Dumnezeu. De aceea, pe 
drept cuvânt, de vreme ce nu era potrivit bunătăţii lui Dumnezeu să treacă cu 
vederea o astfel de stare şi de vreme ce oamenii nu-L puteau cunoaşte pe EI ca 
orânduind şi cârmuind toate, ia o parte a întregului, adică trupul omenesc, ca 
organ al Său şi Se sălăşluieşte în el, pentru ca, de vreme ce nu L-au putut 
cunoaşte în întreaga lume, să-L cunoască măcar într-o parte a ei; şi de vreme ce 
nu L-au putut vedea în puterea Lui nevăzută, să-L poată înţelege şi vedea din 
ceea ce le era asemănător. 

Căci fiind oameni, vor putea cunoaşte, din trupul asemănător cu al lor şi 
din faptele dumnezeieşti săvârşite prin el, mai repede şi mai din apropiere, pe 
Tatăl Lui, socotind că cele săvârşite de EI nu sunt fapte omeneşti, ci fapte ale lui 
Dumnezeu. Și dacă ar fi cu neputinţă să fie cunoscut, după ei, Cuvântul prin 
faptele trupului cunoscut, şi mai cu neputinţă ar fi să fie cunoscut din ceea ce se 


face în întreaga lume””. 


%% Tâlcuirea Pr. Stăniloae: Neascultarea nu se putea vindeca total decât prin jertfă, opusul 


radical al neascultării egoiste. (n.s. 66a, p. 114) 

” Tâlcuirea Pr. Stăniloae: Cuvântul Cel ce e viaţa a luat trupul nostru muritor mai ales pentru 
ca, primind moartea în acest trup, s-o învingă pentru noi toţi, sau să întindă biruinţa aceasta a 
morţii la toţi. (n.s. 66b, p. 115) 

1 Tâlcuirea Pr. Stăniloae: E un citat liber din Plato, Polit. 273 d. (vezi la P. Th. Camelot, 
Sources Chretiennes, p. 293, nr. 2). (n.s. 97, p. 139) 

”* Tâlcuirea Pr. Stăniloae: Sfântul Atanasie revine de multe ori asupra ideii că aşa cum 
sufletul nu se poate vedea direct, ci numai prin faptele trupului, aşa nici Cuvântul nu poate fi 
văzut direct, ci numai din univers şi din faptele săvârşite în trupul ce l-a luat. Argumentarea 
lui se întemeiază în fond pe raționalitatea lucrurilor şi a faptelor trupeşti cărora trebuie să le 
stea la bază o Raţiune personală supremă, creatoare şi proniatoare, iar în Hristos, aceeaşi 

Căci aşa după cum nu Se împărtăşeşte de nimic din cele ale creaţiunii, 
deşi este în creaţiune, ci mai degrabă toate se împărtăşesc de puterea Lui, tot aşa, 
folosindu-Se de trup ca de un organ, nu S-a împărtăşit de nimic din ale trupului, 
ci mai degrabă a sfinţit trupul.” (Sf. Atanasie cel Mare, Zratar despre 
Întruparea Cuvântului şi despre arătarea Lui nouă, prin trup, cap. VI, XLIII, în 
PSB, vol. 15, p. 139) 


„(...) trebuie ştiut şi aceea că stricăciunea care s-a produs nu era în afara 
trupului, ci străbătuse în el şi era nevoie ca, în locul stricăciunii, să pătrundă în el 
Viaţa; precum intrase moartea în trup, aşa să intre şi Viaţa în el. Dacă moartea ar fi 
fost în afara trupului, se cădea să rămână şi Viaţa în afara lui. Dar de vreme ce 
moartea pătrunsese în trup şi stăpânea asupra lui, fiind unită cu el, era nevoie ca şi 
Viaţa să pătrundă în trup, ca, îmbrăcând Viaţa, trupul să lepede stricăciunea””. 
Altfel, dacă Cuvântul ar fi fost în afara trupului şi nu în el, moartea ar fi fost biruită 
de EI în mod fizic, întrucât ea n-ar fi avut putere împotriva vieţii, dar ar fi rămas în 
trup stricăciunea venită împreună cu ea”*.” (Sf. Atanasie cel Mare, Tratat despre 
Întruparea Cuvântului şi despre arătarea Lui nouă, prin trup, cap. VL, XLIV, în 
PSB, vol. 15, pp. 140-141) 


„Cu dreptate s-a cuvenit să îmbrace Mântuitorul trupul, ca, unindu-se 
trupul cu Viaţa, să nu mai rămână muritor în moarte, ci, ca unul ce a îmbrăcat 
nemurirea, să rămână nemuritor în înviere. Căci odată ce a îmbrăcat stricăciunea 
n-ar fi înviat dacă n-ar fi îmbrăcat Viaţa. Şi iarăşi moartea nu se arată în sine, ci 


Raţiune personală care Şi-a făcut propriu în mod deosebit trupul asumat. Argumentarea se mai 
bazează şi pe faptul că, aşa cum în natură şi în istorie se fac lucruri care nu totdeauna decurg 
în mod automat din cele anterioare, ci variază pe baza unei alegeri superioare, aşa şi prin 
trupul omenesc se fac fapte alese, dintre multele fapte posibile, de un agent liber. În Hristos 
faptele săvârşite prin trup se deosebesc şi mai clar de cele alese dintre multele fapte naturale 
posibile. În EI Persoana superioară naturii se cunoaşte şi mai vădit prin fapte deosebite de 
faptele obişnuite ale omului. (n.s. 95, p. 139) 

3 Tâlcuirea Pr. Stăniloae: Sfinţirea trupului a constat în a-l face organ al unor stări şi fapte 
bune mai presus de cele naturale. Prin aceasta subiectul Lui s-a făcut şi mai clar cunoscut ca 
Dumnezeu. El nu a luat de la noi puterea de a fi, ci Ela dat trupului din ale Lui. (n.s. 9%, p. 
139) 

*4 Tâlcuirea Pr. Stăniloae: Îmbrăcarea vieţii de către trup înseamnă străbaterea lui de viaţa lui 
Dumnezeu. Moartea era în trup nu ca ceva static, ci ca o forță de descompunere. Aşa trebuia să 
ajungă şi Viaţa, sau Cuvântul, izvorul personal al vieţii, lucrător pozitiv în trup. lar moartea 
lucra în trup, pentru că trupul era purtător de suflet şi sufletul încuviinţa patimile lui. Trebuia 
vindecat deci acest trup purtat de un suflet, sau de un subiect ce încuviinţa patimile. De aceea 
a luat trupul omenesc, purtător de suflet, Subiectul vieţii dumnezeieşti. (n.s. 100, p. 141) 
”5 Tâlcuirea Pr. Stăniloae: Moartea ar fi putut fi învinsă fizic de Cuvântul vieţii, dacă EI ar fi 
rămas în afara omului. Dar stricăciunea care e şi efectul unei stări morale, nu ar fi putut fi 
biruită din afară, ci numai prin întărirea lăuntrică a voinţei omului, prin unirea voinţei 
Cuvântului cu ea, prin colaborarea subiectului uman cu cel dumnezeiesc. Aşa se explică de ce 
vor învia şi păcătoşii, pentru că şi ei o doresc aceasta, dar într-un trup stricăcios, sau pentru o 
moarte veşnic vie, pentru că nu colaborează cu Cuvântul întrupat. (n.s. 101, p. 141) 

numai în trup. De aceea a îmbrăcat EI trupul, ca aflând moartea în trup, în el să o 
nimicească.” (Sf. Atanasie cel Mare, ratat despre Întruparea Cuvântului şi 


despre arătarea Lui nouă, prin trup, cap. VI, XLIV, în PSB, vol. 15,p. 141) 


„De aceea cu dreptate a luat trup Cuvântul lui Dumnezeu şi S-a folosit 
de om ca de un organ, ca să facă viu trupul şi ca, precum este cunoscut din 
creaţiune prin fapte, aşa să lucreze şi în om şi să Se arate pe Sine pretutindeni, 
nelăsând nimic gol de dumnezeirea şi de cunoştinţa Sa.” (Sf. Atanasie cel Mare, 
Tratat despre Întruparea Cuvântului şi despre arătarea Lui nouă, prin trup, cap. 
VI, XLV, în PSB, vol. 15, pp. 141-142) 


„De când au început oamenii să părăsească credinţa în idoli, dacă nu de 
când a venit Dumnezeu-Cuvântul cel adevărat la oameni? De când au început să 
înceteze pretutindeni vrăjitoriile, dacă nu de când S-a arătat pe pământ 
Mântuitorul? De când au început să fie dispreţuiți aşa numiții de poeţi zei şi eroi, 
ca nişte simpli oameni muritori, dacă nu de când Domnul a săvârşit biruinţa 
asupra morţii şi de când a făcut nestricăcios trupul luat de EI, înviindu-l din 
morţi? De când a fost dispreţuită înşelăciunea şi nebunia dracilor, dacă nu de 
când Puterea şi Cuvântul lui Dumnezeu, Care e şi Stăpânul tuturor acestora, 
pogorând pentru slăbiciunea oamenilor, S-a arătat pe pământ? De când 
meşteşugul şi şcolile vrăjitoriei au început să fie părăsite, dacă nu de când s-a 
produs arătarea dumnezeiască a Cuvântului între oameni? Şi peste tot, de când a 
înnebunit înţelepciunea elinilor, dacă nu de când Înţelepciunea cea adevărată a 
lui Dumnezeu S-a arătat pe pământ?” 

Căci odinioară toată lumea şi tot locul erau amăgite de credinţa în idoli şi 
oamenii nu se gândeau la nimic altceva decât să cinstească pe idoli ca zei. Dar 
acum, în toată lumea, oamenii părăsesc superstiţia idolilor şi aleargă la Hristos 
şi, închinându-se Lui, cunosc prin El şi pe Tatăl, pe care nu-L ştiau”*.” (Sf. 


"7% 'Tâlcuirea Pr. Stăniloae: Ca să se întâlnească cu moartea, Cuvântul trebuia să o întâlnească 
într-un trup, adică acel trup trebuia să moară. Dar EI fiind Viaţa, a îngăduit morții să lucreze 
numai până ce s-a produs ca moarte. Dar îndată după aceea, a scos trupul de sub efectul ei. 
(n.s. 102, p. 141) 

7! Tâlcuirea Pr. Stăniloae: Sfântul Atanasie accentuează cu atâta putere aspectul cosmic al 
mântuirii, din necesitatea de a arăta că natura nu e una cu Dumnezeu şi deci idolii n-au nici o 
justificare, pentru că ea e supusă lui Dumnezeu arătat în Hristos. Ea nu e Dumnezeu; dar 
Dumnezeu Cuvântul întrupat în om lucrează în calitatea de Stăpân al ei, pe care o are ca 
Persoană dumnezeiască, dar şi ca Persoană a firii omeneşti. Prin aceasta El confirmă 
stăpânirea şi superioritatea omului asupra naturii. Numai pe verticala omului ca persoană 
conştientă superioară naturii Se poate afla Dumnezeu ca Stăpân suprem al naturii. (n.s. 107, p. 
143) 

”5 Tâlcuirea Pr. Stăniloae: Cât nu s-a ştiut, prin Cuvântul cel întrupat, că EI e Fiul lui 
Dumnezeu, nu se ştia că Dumnezeu e un Tată care are un Fiu, şi deci că amândoi ca Persoane 
sunt mai presus de natura zeificată, supusă legilor. Arătându-Se în trup Fiul lui Dumnezeu, 
oamenii au văzut deci că natura nu e decât natură, deci opera lui Dumnezeu, Care poate da 
legi, dar e mai presus de legi. Prin aceasta au părăsit închinarea la idoli neputincioşi. (n.s. 

Atanasie cel Mare, Tratat despre Întruparea Cuvântului şi despre arătarea Lui 
nouă, prin trup, cap. VI, XLWVI, în PSB, vol. 15, p. 143) 


„EI S-a întrupat, ca noi să fim îndumnezeiţi””.” (Sf. Atanasie cel Mare, 
Tratat despre Intruparea Cuvântului şi despre arătarea Lui nouă, prin trup, Cap. 
VI, LIV, în PSB, vol. 15,p. 151) 


„(...) fiind Dumnezeu, S-a făcut pe urmă om, ca să ne îndumnezeiască.” 
(Sf. Atanasie cel Mare, 7rei cuvinte împotriva arienilor, cuvântul întâi împotriva 
arienilor, XXXIX, în PSB, vol. 15, p. 202) 


„Hristos a murit şi a fost înălţat ca om, aşa se spune că a luat ca om ceea 
ce avea pururea ca Dumnezeu, ca să ajungă la noi şi acest har dăruit. Pentru că 
nu S-a micşorat Cuvântul luând trup, ca să ceară să ia EI har, ci mai vârtos a 
îndumnezeit ceea ce a îmbrăcat şi a dăruit aceasta şi neamului oamenilor. Căci 
precum Cuvântul era pururea închinat, fiind şi existent în chipul lui Dumnezeu, 
aşa Acelaşi, fiind şi numindu-Se şi om şi ca atare numindu-Se lisus, are nu mai 
puţin toată zidirea sub picioarele Lui, încovoindu-şi genunchii în faţa Lui întru 
numele Lui”%%.” (Sf. Atanasie cel Mare, Zrei cuvinte împotriva arienilor, 
Cuvântul întâi împotriva arienilor, XLII, în PSB, vol. 15, p. 206) 


„Într-adevăr faptul că puterile din ceruri, îngerii şi arhanghelii care se 
închină pururea Lui, 1 se închină şi acum Domnului în numele lui lisus, este un 
har şi o înălţare a noastră; căci Fiul lui Dumnezeu este închinat chiar făcut om şi 
puterile cereşti nu se smintesc văzându-ne pe toţi cei de un trup cu EI ridicaţi în 


107a, p. 143) 

” Tâlcuirea Pr. Stăniloae: Avem aci celebra sentință a sfântului Atanasie: Dacă Cuvântul 
întrupat nu e Fiul lui Dumnezeu, omul nu e îndumnezeit. (n.s. 115, p. 151) 

%0 Tâlcuirea Pr. Stăniloae: În umanitatea lui Hristos e concentrată toată bogăţia şi înălţimea 
darurilor dumnezeieşti ce au să se reverse peste noi în veci. A primit ca om ceea ce avea din 
veci ca Dumnezeu. Umanitatea Lui e un fel de legătură între Dumnezeu şi noi. Căci ea nu e 
despărțită de dumnezeirea Lui (ele sunt unite în chip nedespărțit). lar ipostasul Lui trăit ca 
unitate de Subiect este unul. Însă Subiectul acesta se resimte şi de umanitatea pe care o poartă. 
Ca atare are în El ceva receptiv, dar nu pasiv. Acelaşi Subiect al lui Hristos, fiind divino- 
uman, € şi dăruitor şi primitor. Ba mai mult: în relația Lui cu oamenii e nu numai uman, sau 
inel pasiv de transmitere a darurilor primite, ci şi divin, deci dăruitor. Sau chiar în elementul 
uman prezent în Subiectul Lui cel unul e şi o mişcare de dăruire activă, nedespărțită de 
mişcarea activă dăruitoare a caracterului divin al subiectului Său. Aceasta s-a întâmplat mai 
ales când a primit un nume mai presus de tot numele, când fără să-Şi schimbe firea, 
omenitatea a primit tot ce avea dumnezeirea. Chiar şi în trăirea noastră ca subiect se află nu 
numai o notă activă, ci şi una receptivă. lar în comunicarea către alţii a ceea ce avem, ne trăim 
dând nu numai ce avem sau am produs noi, ci şi ceva ce am primit de mai sus. Nici chiar viaţa 
personală a omului simplu nu e despărțită de cea dumnezeiască. Dar în Subiectul lui Hristos 
nota dăruitoare e trăită cu altă intensitate şi claritate. Căci Hristos Se trăieşte nu numai ca Eu, 
ci şi ca Tu şi ca EI deşi Se trăieşte şi ca Eu uman. (n.s. 113, pp. 206-207) 

ținuturile lor%!. Aceasta nu s-ar fi putut întâmpla, dacă Cel aflat în chipul lui 
Dumnezeu n-ar fi luat chip de rob şi nu S-ar fi smerit îngăduind trupului Său să 
ajungă până la moarte””.” (Sf. Atanasie cel Mare, Zrei cuvinte împotriva 


arienilor, Cuvântul întâi împotriva arienilor, XLII, în PSB, vol. 15, p. 207) 


„Căci ceea ce s-a scris de Pavel: Pentru că fiind în chipul lui Dumnezeu, S-a 
făcut om şi S-a smerit pe Sine până la moarte, de aceea şi Dumnezeu L-a 
preainălțat pe EI, se spune şi de către Petru. Pentru că, deoarece fiind Dumnezeu 
S-a făcut om, iar semnele şi minunile L-au arătat ca Dumnezeu celor ce-L priveau, 
nu era cu putinţă să fie ținut EI de moarte. lar omului nu-i era cu putinţă o astfel de 
izbândă. Căci omului îi este proprie moartea. De aceea Cuvântul, fiind Dumnezeu, 
S-a făcut trup, ca omorât fiind cu trupul să facă vii pe toţi prin puterea Lui.” (Sf. 
Atanasie cel Mare, 7rei cuvinte împotriva arienilor, Cuvântul întâi împotriva 
arienilor, XLIV, în PSB, vol. 15, p. 210) 


„Oare nu vedeţi că şi aceasta s-a săvârşit şi s-a scris pentru noi şi în 
favoarea noastră, ca, făcându-Se Domnul om, să ne facă pe noi, cei ce suntem 
muritori şi vremelnici, nemuritori şi să ne introducă în împărăţia cerurilor?” 
(Sf. Atanasie cel Mare, 7rei cuvinte împotriva arienilor, Cuvântul întâi împotriva 
arienilor, XLVIII, în PSB, vol. 15, p. 214) 


„Dar fiindcă este Dumnezeu, fiind Fiul lui Dumnezeu, şi este Împărat 
din veci, fiind strălucirea şi pecetea Tatălui, pe drept cuvânt EI este Hristos cel 
aşteptat, pe Care Tatăl Îl prevesteşte oamenilor, descoperindu-L sfinţilor Săi 
prooroci, ca, precum prin El am fost făcuţi, aşa întru EI să se facă răscumpărarea 
tuturor de păcate şi toate să fie supuse Împărăției Lui”. Şi aceasta este cauza 


%1 Tâlcuirea Pr. Stăniloae: Nu socotesc că aceasta ar micşora pe Dumnezeu. (n.s. 115, p. 207) 
*%2 Tâlcuirea Pr. Stăniloae: Tocmai în faptul că a lăsat trupul Lui să ajungă până la moarte, s-a 
arătat puterea Lui şi iubirea Lui de oameni. Căci a primit moartea noastră în trupul Lui, ca să 
o biruiască dinăuntru, pentru a ne ajuta şi nouă să o biruim prin spirit, prin contribuţia 
credinţei noastre, dând omului o astfel de putere. S-a smerit ca să ni Se facă apropiat, dar şi ca 
să ne apropie de El pentru veci. S-a smerit EI şi ne-a înălţat, pe noi, acesta e marele şi veşnicul 
paradox. Pare o nebunie această coborâre, dar e o măreție mai presus de toate în această 
coborâre înălțătoare. Prin ea a înălţat trupul nostru, dar S-a slăvit şi pe Sine ca Dumnezeu. 
(n.s. 116, p. 207) 

%5 Tâlcuirea Pr. Stăniloae: Dacă nu e Cineva desăvârşit din veci, nu putem ajunge nici noi la 
desăvârşire. N se poate ajunge la o desăvârşire prin simpla evoluţie, dacă nu e din veci o 
existență personală desăvârşită. O evoluţie fără o astfel de entitate personală desăvârşită din 
veci, din care să ne vină puterea spre desăvârşire, nu ajunge niciodată la desăvârşire. (n.s. 
126a, p. 214) 

%1 Tâlcuirea Pr. Stăniloae: Făcuţi toţi prin EI şi după chipul Lui, au rămas atârnaţi în oarecare 
grad de EI şi o refacere a lor trebuie să echivaleze cu o refacere a calității depline de chipuri 
ale Lui. De aceea prin EI şi întru EI se poate săvârşi şi refacerea lor, sau reaşezarea în viaţa lor 
deplină, ca viaţă întru EI. Ei sunt făcuţi ca cuvinte ipostatice după chipul Cuvântului ipostatic 
şi ca fii ai Tatălui după chipul Fiului unul născut al Tatălui. Restabilirea lor nu e altceva decât 

ungerii săvârşite cu EI şi a venirii în trup a Cuvântului.” (Sf. Atanasie cel Mare, 
Trei cuvinte împotriva arienilor, Cuvântul întâi împotriva arienilor, XLIX, în 
PSB, vol. 15, p. 216) 


„Mântuitorul a venit ca să mărturisească şi să primească moartea pentru 
noi şi ca să învie pe oameni şi să strice lucrurile diavolului. Aceasta este cauza 
(scopul) venirii Lui în trup.” (Sf. Atanasie cel Mare, 7rei cuvinte împotriva 
arienilor, cuvântul al doilea împotriva arienilor, LV, în PSB, vol. 15, p. 291) 


„Nu pentru Sine a venit, ci pentru mântuirea noastră şi pentru a surpa 
moartea şi a osândi păcatul şi pentru ca orbii să vadă şi ca să învie pe toţi din 
morţi. lar dacă n-a venit pentru Sine, ci pentru noi, nu pentru Sine a fost creat 
(ca om), ci pentru noi%5.” (Sf. Atanasie cel Mare, Zrei cuvinte împotriva 


arienilor, Cuvântul al doilea împotriva arienilor, LV, în PSB, vol. 15, p. 292) 


„Dar facerea Lui ca om nu s-ar fi produs, dacă n-ar fi existat drept cauză 
trebuinţa oamenilor.” (Sf. Atanasie cel Mare, 7rei cuvinte împotriva arienilor, 
Cuvântul al doilea împotriva arienilor, LVI, în PSB, vol. 15, p. 294) 


„Dacă Dumnezeu, vrând să-Şi arate puterea, ar fi grăit numai, 
desigur blestemul s-ar fi dezlegat şi aşa, arătându-se puterea Celui ce ar fi 
poruncit. Dar omul ar fi devenit numai aşa cum era şi Adam înainte de călcarea 
poruncii, luând harul din afară, neavîndu-l articulat cu trupul“. Căci aşa era şi 
atunci, când a fost aşezat omul în rai. Ba poate ar fi fost şi mai rău, pentru că 
învățase să păcătuiască. Fiind deci astfel, dacă ar fi fost iarăşi ispitit de şarpe, s- 
ar fi ivit din nou trebuinţa să poruncească şi să se dezlege blestemul. Şi aşa s-ar 
fi ivit trebuinţa aceasta la nesfârşit şi oamenii ar fi rămas vinovaţi mereu, 
robind păcatului. lar păcătuind pururea, pururea ar fi avut nevoie de iertare şi 
niciodată n-ar fi fost eliberaţi definitiv, fiind în ei înşişi trupuri şi pururea 
supuşi legii pentru slăbiciunea trupului lor*.” (Sf. Atanasie cel Mare, 7rei 


restabilirea acestor însuşiri ale lor şi ea nu se poate face decât prin modelul lor plin de putere, 
prin unirea lor cu El. Fiul şi Cuvântul face vădită iubirea lor de către Dumnezeu şi sensul lor 
în Dumnezeu. Omul le face vădite pe acestea în lume, ca fiinţe capabile de iubire şi de cuvânt 
responsabil. (n.s. 130, p. 216) 

%5 Tâlcuirea Pr. Stăniloae: EI vine pentru noi, nu pentru Sine, dar ca să ne folosească nouă, nu 
ca să-Şi folosească Lui prin noi. Nu EI câştigă de la noi, ci noi de la EI. (n.s. 136, p. 292) 

*% Tâlcuirea Pr. Stăniloae: Precum sentinţa de la început prin care s-a hotărât ca omul să 
moară n-a fost numai o sentinţă juridică, ci o retragere a lui Dumnezeu din omul care I s-a 
închis, aşa în Hristos nu se retrage sentința de condamnare numai juridic, ci în mod eficient, 
întrucât Fiul lui Dumnezeu asumă firea noastră fără de păcat şi o duce la înviere. Numai în 
calitate de Fiul lui Dumnezeu putea face ambele aceste lucruri, dar cu o umanitate care în 
Adam s-a închis lui Dumnezeu, iar în Hristos 1 s-a făcut ascultătoare. (n.s. 176, p. 307) 

%7 Tâlcuirea Pr. Stăniloae: Din această expunere se vede că o eliberare adevărată de păcat şi de 
moarte nu le putea veni oamenilor decât din maxima unire a lor cu Dumnezeu. lar aceasta nu 
putea fi alta decât asumarea firii umane de ipostasul Fiului lui Dumnezeu. Prin aceasta 

cuvinte împotriva arienilor, Cuvântul al doilea împotriva arienilor, LXVIII, în 
PSB, vol. 15, p. 307) 


„Dacă lucrurile dumnezeirii Cuvântului nu s-ar fi săvârşit prin trup, omul 
nu s-ar fi îndumnezeit”*. Şi iarăşi dacă cele proprii trupului nu s-ar fi socotit ale 
Cuvântului, omul nu s-ar fi eliberat desăvârşit de ele. Și chiar dacă acesta s-ar fi 
liniştit puţin timp de ele, cum am spus înainte, totuşi ar fi rămas păcatul şi 
stricăciunea în el, aşa cum s-a întâmplat cu oamenii dinainte.” (Sf. Atanasie cel 
Mare, Trei cuvinte împotriva arienilor, Cuvântul al treilea împotriva arienilor, 
XXXIII, în PSB, vol. 15, p. 362) 


„(...) venind Cuvântul în Sfânta Fecioară Maria, a venit în ea împreună 
cu El şi Duhul; şi Cuvântul S-a plăsmuit şi Şi-a format în ea trupul Său din 
Duhul”, voind să adune şi să aducă prin Sine creaţia Tatălui şi să împace toate 
întru Sine, împăcând cele din cer şi cele de pe pământ (Col., 1, 205%.” (Sf. 
Atanasie cel Mare, Epistola întâia către Serapion, Episcopul de Thmuis, 
împotriva celor care hulesc şi spun că Duhul Sfânt este creatură, XXXI, în PSB, 
vol. 16, p. 64) 


„Căci n-a adus trupul vreo lipsă de slavă Cuvântului. Să nu fie! Ci mai 
degrabă El S-a slăvit prin trup”!. Prin faptul că Fiul, Care este în chipul lui 


Dumnezeu S-a făcut om, iar omul s-a făcut Dumnezeu pe veci, fără ca Dumnezeu să Se 
altereze, fără ca omul să se piardă în Dumnezeu. O mai mare unire ca aceasta nu se putea. 
Fiind noi în comunicare cu Hristos care e om, pentru firea noastră asumată de EI, din ipostasul 
dumnezeiesc ce o poartă ni se poate comunica direct puterea dumnezeiască. Căci umanitatea 
Lui comună cu a noastră primeşte din ipostasul Lui divin tot ce are El ca Dumnezeu. În 
comunicarea cu Hristos sunt deschise pentru oameni toate puterile existente în Dum nezeu, 
dar în formă omenească. O cinste mai mare nu se poate cugeta pentru om, ca umanitatea sa aibă 
ca ipostas pe Însuşi Fiul lui Dumnezeu, într-unu din concretizările ei, sau ca Fiul lui 
Dumnezeu să Se facă purtătorul firii omeneşti, sau Fiu al Omului. Prin aceasta Dumnezeu S-a 
angajat în păstrarea eternă a umanului la nivelul maxim posibil. (n.s. 177, pp. 307-308) 

%5 Tâlcuirea Pr. Stăniloae: Numai fiind străbătute, curăţite, întărite şi tot mai desăvârşite de 
lucrările dumnezeieşti ale Cuvântului, trupul şi sufletul omenesc s-au îndumnezeit. Aceasta s- 
a făcut lucrând Dumnezeu-Cuvântul însuşi în şi prin trupul devenit propriu al Lui. Şi numai 
prelungindu-se aceasta în veci. În umanitatea Cuvântului lucrează ca Subiect Cuvântul; şi 
aceasta, în veci. Se menţine astfel în veci în mijlocul oamenilor un focar, din care iradiază 
Focul îndumnezeitor. (n.s. 91, p. 362) 

”%9 Tâlcuirea Pr. Stăniloae: Aşa cum Duhul e în Cuvântul neîntrupat, aşa trece şi în trupul ce 
începe EI să Şi-l formeze. Astfel Cuvântul Îşi formează trupul, dar nu fără lucrarea Duhului. 
(n.s. 114, p. 64) 

” Tâlcuirea Pr. Stăniloae: Lucrarea de mântuire începe odată cu începutul întrupării în 
pântecele Fecioarei. E o lucrare în care e prezentă iarăşi întreaga Sfântă Treime plină de iubire 
în Ea însăşi. (n.s. 115, p. 64) 

”! Tâlcuirea Pr. Stăniloae: Trupul n-a acoperit slava Cuvântului şi în acest sens nu L-a privat 
de slavă, ci mai vârtos s-a făcut un transparent al slavei Cuvântului. Căci prin trup grăia 
Cuvântul şi săvârşea faptele Sale minunate. Şi e o slavă şi pentru Dumnezeu şi pentru trup, ca 

Dumnezeu, a luat chip de rob (Filip., 2, 7-8), nu S-a micşorat în dumnezeire, ci 
mai vârtos S-a făcut eliberatorul a tot trupul şi a toată creaţiunea. Și faptul că 
Dumnezeu a trimis pe Fiul Lui născut din femeie (Gal., 4, 6), nu I-a adus ruşine, 
ci mai degrabă slavă şi mare har. Căci S-a făcut om, ca pe noi să ne 
îndumnezeiască întru Sine”?. Şi S-a făcut din femeie şi S-a născut din fecioară, 
ca naşterea noastră rătăcită să o readucă la Sine” şi să devenim la sfârşit neam 
sfânt şi părtaşi firii dumnezeieşti, cum a scris fericitul Petru (II Pt., 1, 4). Şi ceea 
ce era cu neputinţă legii, fiind slabă prin trup, a săvârşit Dumnezeu trimițând 
pe Fiul Său în asemănarea trupului păcatului şi pentru păcat a osândit păcatul 
în trup (Rom., 8, 3).” (Sf. Atanasie cel Mare, Epistolă către episcopul Adelfie, 
împotriva arienilor, IV, în PSB, vol. 16, pp. 181-182) 


„(...) Pavel scrie: Aşteptând fericita nădejde şi arătarea slavei marelui 
Dumnezeu şi Mântuitorului nostru lisus Hristos, Care S-a dat pe Sine pentru noi 
ca să ne răscumpere pe noi de tot păcatul şi să-Și curățească Sieşi popor ales, 
râvnitor de fapte bune (Tit., 2, 13). Dar cum S-ar fi dat pe Sine pentru noi, dacă 
n-ar fi purtat trup? Căci S-a dat pentru noi, aducându-l pe acesta, ca, primind 
moartea în el, să surpe pe cel ce are stăpânirea morţii, adică pe diavolul (Evr., 2, 
14). De aceea şi mulţumim totdeauna în numele lui lisus Hristos şi nu desființăm 
harul venit la noi prin EI. Căci prezenţa Mântuitorului în trup s-a făcut izbăvire 
de moarte şi mântuire a toată zidirea. Drept aceea, iubite şi prea dorite, cei ce 
iubesc pe Domnul să ţină minte acestea.” (Sf. Atanasie cel Mare, Epistolă către 
episcopul Adelfie, împotriva arienilor, VI, în PSB, vol. 16, p. 183) 


„Pentru noi şi mântuirea noastră, Cel Ce este în sânul Tatălui a primit să 
ia chip de rob, să îndure toate celelalte suferinţe trupeşti, să se nască din femeie, 
să se nască din Fecioară, să stea nouă luni în pântece, să fie înfăşat, să fie socotit 
Iosif, logodnicul Mariei, tată al Său, să crească trupeşte puţin câte puţin, să se 


Dumnezeu să grăiască şi să lucreze prin el. E o slavă şi pentru Dumnezeu şi pentru rațiunea 
umană şi pentru cuvântului omului, ca Dumnezeu să-Şi arate inteligibilitatea prin ele şi să 
comunice cu omul prin ele. E o slavă pentru Dumnezeu şi pentru om ca iubirea lui Dumnezeu 
să ia forma accesibilă simţirii omeneşti, ca măreţia dumnezeiască să strălucească în smerenia 
omenească. (n.s. 4, p. 181) 

%2 Tâlcuirea Pr. Stăniloae: Atât în faptul că S-a făcut om, cât şi în acela că prin aceasta ne-a 
îndumnezeit, se arată capacitatea omului, dată lui de Dumnezeu prin creație, ca Dumnezeu 
însuşi să Se facă om, fără să înceteze de a fi şi Dumnezeu, şi omul să fie ridicat la treapta de 
Dumnezeu prin har. Omul n-a fost creat ca o fiinţă despărțită de Dumnezeu, aruncat în lume 
cu dispreţ, de Dumnezeu, ca să se piardă în ea, cum zice Heidegger. În om a binevoit să Se 
altoiască Dumnezeu, ca omul însuşi să fie altoit în Dumnezeu. Însuşirile omului sunt capabile 
să fie mijloace folosite de Dumnezeu pentru manifestarea Lui şi ca prin ele omul să se 
adâncească tot mai mult în Dumnezeu şi să crească tot mai mult ca om adevărat. (n.s. 5, p. 
182) 

%3 Tâlcuirea Pr. Stăniloae: Pofta ne-a dus la o naştere tot mai puţin legată de lucrarea lui 
Dumnezeu în ea. Prin naşterea din Fecioara, liberă de orice poftă, Dumnezeu a readus deplin 
naşterea omului sub puterea spirituală a Lui. (n.s. 6, p. 182) 


459 


taie împrejur, să aducă jertfă, să flămânzească, să înseteze, să obosească şi în 
sfârşit să sufere moartea, şi nu o moarte oarecare, ci una socotită de ocară, adică 
moarte pe cruce; şi pe toate acestea pentru noi şi pentru mântuirea noastră le-a 
primit Creatorul universului, Cel neschimbat, Cel Ce a adus pe toate de la 
neființă la fiinţă, Cel Ce se uită pe pământ şi-l face pe el de se cutremură (Ps., 
103, 33) strălucirea slavei Căruia nici heruvimii, puterile acelea netrupeşti, nu 
pot s-o vadă, ci-şi acoperă cu aripile feţele, arătându-ne minunea, pe Care Îl 
laudă necontenit îngerii, arhanghelii şi miile de mii de îngeri; Acesta, pentru noi 
şi mântuirea noastră, a primit să Se facă om, ne-a deschis calea unei 
îmbunătățite vieţuiri şi ne-a dat o învăţătură îndestulătoare prin tot ce a făcut în 
trupul pe care l-a luat. Ce cuvânt de apărare ne mai rămâne, deci, când după ce 
s-au făcut atâtea pentru mântuirea noastră, noi ne pierdem vremea cu lucruri de 
nimic, trădându-ne mântuirea prin trândăvia noastră?” (Sf. loan Gură de Aur, 
Omilii la Facere, omilia XXIII, VI, în PSB, vol. 21, pp. 283-284) 


„În cele din urmă, Dumnezeu a văzut că chiar după atâta purtarea de 
grijă, oamenii tot mai au nevoie de multa şi nespusa Lui iubire de oameni; a 
văzut că n-au avut nici o putere, nici patriarhii, nici profeţii, nici minunile acelea 
nemaiîntâlnite, nici pedepsele, nici îndemnurile adresate fiecărui om, nici acele 
repetate robii; de aceea, îndurându-se de neamul nostru, a rânduit, să se nască 
din Fecioară şi să ia chip de rob (Filip., 2, 7), Doctorul trupurilor şi al sufletelor, 
Fiul Lui Cel Unul Născut, sculându-L ca să spun aşa, din sânurile părinteşti, a 
rânduit să petreacă împreună cu noi şi să sufere toate slăbiciunile noastre, pentru 
ca să poată ridica de la pământ la cer firea noastră care zăcea jos undeva din 
pricina mulțimii păcatelor. Fiul tunetului, minunându-se de lucrul acesta şi 
înțelegând covârşitoarea dragoste a lui Dumnezeu, arătată neamului omenesc, 
striga şi spunea: Aşa a iubit Dumnezeu lumea (In., 3, 16). Uită-te cât de mare 
minune cuprind aceste cuvinte! Spune Aşa, gândindu-se la măreţia celor ce vrea 
să ne spună. 

De aceea îşi începe aşa cuvântul său! 

- Spune-ne Fericite loane, cum Așa? Spune-ne măsura, spune-ne 

măreția, învaţă-ne covârşirea cuvintelor pe care vrei să ni le spui! 

- Așa a iubit Dumnezeu lumea, încât pe Fiul Lui Cel Unul Născut L-a 
dat, ca tot cel ce crede în el să nu piară, ci să aibă viaţă veşnică. 

Ai văzut că aceasta e pricina venirii Fiului? A venit ca să găsească 
mântuire prin credinţa în EI, cei care sunt pe calea pieirii.” (Sf. loan Gură de 
Aur, Omilii la Facere, omilia XXVII, I, în PSB, vol. 21, pp. 333-334) 


„Că Fiul lui Dumnezeu nu S-ar fi smerit în zadar şi în deşert atât de mult 
dacă n-ar fi vrut să ne înalțe pe noi. S-a născut după trup, ca tu să te naşti după Duh; 
S-a născut din femeie, ca tu să încetezi de a mai fi fiu al femeii. Pentru aceasta Fiul 
lui Dumnezeu a avut o îndoită naştere: una asemenea nouă, şi alta mai presus de 
noi. Pentru că S-a născut din femeie, Se aseamănă cu noi; dar pentru că nu S-a 

născut nici din sânge, nici din voinţa trupului sau a bărbatului ci de la Duhul 
Sfânt, ne arată naşterea cea mai presus de noi, naşterea cea viitoare, pe care ne-o va 
dărui nouă de la Duhul”. (Sf. loan Gură de Aur, Omilii la Matei, omilia II, II, în PSB, 
vol. 23, p. 29) 


„Căci Unul este în toate, Care era şi mai înainte de veacuri, dar Care S-a 
şi născut în cele de pe urmă dintre veacuri, fără să aibă nevoie să se nască în 
timp. Căci cum ar avea nevoie de naştere în timp Cel ce există dinainte de 
timpuri şi de veacuri? Dar a primit, pentru noi, care prin lipsă de voinţă ne-am 
stricat fiinţa, să Se facă ca noi, ca să aducă iarăşi la fiinţă (la existenţă) ceea ce 
ajunsese în afara fiinţei (existenţei)”*.” (Sf. Grigorie de Nyssa, Despre viaţa lui 
Moise sau despre desăvârşirea prin virtute, în PSB, vol. 29, p. 78) 


„lar coborârea arată fapta iubirii de oameni. Căci deoarece nu ne putem 
înălța la Cel Prea Înalt, dacă nu Se pleacă Domnul la cele de jos, ca să înalțe pe 
cei blânzi, sufletul ce urcă spre cele de sus, cerând călăuzirea Celui de sus, 
doreşte să Se pogoare EI din înălțimea Lui, ca să Se facă apropiat celor de jos.” 
(Sf. Grigorie de Nyssa, Tâlcuire amănunțită la Cântarea Cântărilor, omila X, 
în PSB, vol. 29, p. 251) 


„(...) căci S-a golit pe Sine chip de rob luând (Filip., 2, 7) şi S-a dat pe 
Sine preţ de răscumpărare pentru viaţa lumii. Şi pentru noi S-a făcut sărac, ca 
noi să trăim în moartea Lui şi să ne îmbogăţim în sărăcia Lui şi să împărățim în 
chipul robiei Lui (II Cor., 9, 8)%.” (Sf. Grigorie de Nyssa, Tâlcuire amănunțită 
Ia Cântarea Cântărilor, omila a XV-a, în PSB, vol. 29, p. 319) 


„Intrebi de ce a luat Dumnezeu trup omenesc? Dar ia depărtează din om 
darurile date de Dumnezeu şi ai să vezi că nu mai ai după ce să recunoşti în om 


1 Tâlcuirea Pr. Stăniloae: Ne-am stricat ființa sau am corupt-o, nu înseamnă numaidecât o 
nimicire totală a fiinţei. Deci, spunând sfântul Grigorie: Să aducă iarăşi la fiinţă ceea ce 
ajunsese în afară de fiinţă poate să se înţeleagă: să aducă iarăşi la Cel ce este, sau în Cel ce 
este (în cortul Lui), firea noastră care ieşise din Cel ce este, sau ieşise dintr-o adevărată 
existență, dar rămăsese totuşi într-o existenţă chinuită, slăbită la maximum, într-o existență 
mincinoasă, amăgitoare, de coşmar. Dar se poate înţelege prin aceasta şi o aducere la existența 
proprie a făpturilor, după ce ieşiseră din starea de existenţă proprie a lor, pe care acestea nu o 
pot avea decât în legătură cu Cel ce este cu adevărat (...) Pentru noua ancorare a fiinţei 
noastre în acest adânc a venit Fiul lui Dumnezeu, ancorând întâi în Sine firea omenească pe 
care a asumat-o, apoi, prin comuniunea cu El, pe toţi cei ce primesc această comuniune. (n.s. 
56, p. 78) 

”5 Tâlcuirea Pr. Stăniloae: S-a mai spus: cei ce se unesc îşi comunică stările sufleteşti, 
simţirile, trăsăturile feţei, însuşirile. Pavel doreşte şi el să pătimească pentru Israel cum a 
pătimit Hristos. Hristos a coborât la noi, la sărăcia noastră, ba până la moartea noastră, dar a 
rămas înalt în coborârea Lui, bogat în sărăcia Lui, viu în moarte, ca să putem participa şi noi 
la smerenia, la sărăcia şi la moartea Lui, dar în ele să dobândim şi să trăim adevărata înălțime, 
bogăţie şi viaţă. (n.s. 304, p. 319) 

pe Ziditorul său. Căci doar după darurile primite se recunoaşte binefăcătorul, 
aşijderea după cele ce vedem că se întâmplă în lume, putem cunoaşte firea 
Creatorului lumii. lar dacă însuşirea de căpetenie a Dumnezeirii e dragostea de 
oameni, atunci iată răspunsul la ceea ce cauţi, iată pricina pentru care S-a 
întrupat Dumnezeu. Firea noastră slăbănogită, într-adevăr, avea nevoie de 
doctor, omul căzut de istoveală aştepta pe Cel ce-i va întinde mâna, cel ce-şi 
pierduse viaţa aştepta pe Dătătorul ei, cel ce se depărtase de părtăşia binelui avea 
nevoie de îndrumătorul care să-l readucă de unde plecase, tânjea după lumină 
cel ce zăcea la întuneric, cel căzut în robie îşi aştepta izbăvitorul, cel legat 
aştepta pe Cel care să-l dezlege, cel din jugul sclaviei, pe slobozitorul său. Erau 
aceste lucruri atât de mici şi de neînsemnate, încât să nu poată îndemna pe 
Dumnezeu să coboare şi să cerceteze pe oameni cum cercetează un doctor pe 
bolnavii săi, mai ales în starea nenorocită şi vrednică de milă în care se găsea 
omenirea?” (Sf. Grigorie de Nyssa, Marele cuvânt catehetic sau despre 
învățământul religios, cap. 15, în PSB, vol. 30, pp. 309-310) 


„Într-adevăr, dacă sălăşluieşte în Dumnezeu o putere atât de mare după 
cum am arătat în expunerea anterioară, dacă stă în puterea Sa de a omori 
moartea şi a deschide drum vieţii, de ce nu-Şi aduce la îndeplinire hotărârea 
printr-un simplu act de voinţă, fără a realiza mântuirea noastră printr-un ocol atât 
de mare, născându-se în trup, crescând până la bărbăţie şi suferind şi moarte 
numai spre a-l mântui pe om, câtă vreme ne-ar fi putut mântui şi fără să fi trecut 
prin atâtea ocoluri? 

Faţă de o asemenea observaţie, ar fi destul să răspundem pentru cei care 
judecă limpede, că nu bolnavii sunt cei care prescriu medicilor metoda de 
tratament şi nici nu dau lecţii binefăcătorilor lor despre modul cum trebuie 
trataţi, întrebându-i de ce se ating de porţiunea dureroasă a trupului sau de ce a 
întrebuințat într-un caz oarecare de lecuire cutare metodă şi nu cealaltă, ci, 
gândindu-se numai la rezultatul binefacerii, primesc cu bucurie orice tratament.” 
(Sf. Grigorie de Nyssa, Marele cuvânt catehetic sau despre învăţământul 
religios, cap. 17, în PSB, vol. 30, p. 313) 


„(...) nici împodobirea tuturor făpturilor şi chiar nici legile neschimbate 
ale firii nu vădesc aşa de mult atotputernicia divină şi mai presus de cuvânt, pe 
cât dovedeşte această coborâre a lui Dumnezeu până la adâncul slăbiciunilor firii 
noastre. Putem vedea astfel înălțimea coborâtă în smerenie, fără ca nici în 
această înjosire să se piardă ceva din înălțimea ei. Vedem, aşadar, cum 
Dumnezeirea s-a contopit cu firea omenească, Hristos Domnul rămânând însă în 
acelaşi timp şi Dumnezeu şi om. 

Căci, după cum am mai spus mai înainte, neavând din fire cel rău putere 
de a intra în legătură cu prezenţa directă a lui Dumnezeu şi nici să rabde a vedea 
faţă către faţă arătarea Lui, din aceste pricini, spre a da de înţeles aceasta celui 
ce dorea pentru noi un preţ de răscumpărare, Dumnezeu s-a ascuns sub chipul 

firii omeneşti pentru ca, după cum se întâmplă şi cu peştii lacomi, cel rău să 
înghită deodată cu momeala trupului omenesc şi undiţa Dumnezeirii şi astfel, 
prin intrarea în împărăția morţii şi prin arătarea luminii în lumea întunericului, 
să piară odată pentru totdeauna ceea ce nu-i lumină şi nu-i viaţă. Căci nu poate 
răbda întunericul să vadă în faţă lumina şi nici moartea să persiste în faţa vieţii.” 
(Sf. Grigone de Nyssa, Marele cuvânt catehetic sau despre învățământul 
religios, cap. 24, în PSB, vol. 30, pp. 320-321) 


„Rostul luminii e să împrăştie întunericul, al vieţii să înghită moartea. 
Întrucât, însă, noi am apucat pe un drum greşit îndată ce am fost creaţi şi am 
căzut în ghearele morţii, atunci de ce ni se pare greşită afirmaţia creştină că 
însăşi curăţenia întrupată se uneşte cu noi cei spurcaţi, viaţa cu cei morţi, 
cârmaciul cu cei rătăciţi, toate acestea pentru ca necurăţia să se spele, rătăcirea 
să se îndrepte şi cel mort să revină la viaţă?” (Sf. Grigorie de Nyssa, Marele 
cuvânt catehetic sau despre învățământul religios, cap. 24, în PSB, vol. 30, p. 
321) 


„(...) atunci însă se unise cu omul pentru ca omul să se îndumnezeiască 
prin acest amestec (...)” (Sf. Grigorie de Nyssa, Marele cuvânt catehetic sau 
despre învăţământul religios, cap. 25, în PSB, vol. 30, p. 322) 


„(...) în planul Iconomiei: după dreptate, diavolul îşi primeşte ca 
răsplată tocmai ceea ce a semănat atunci când a urzit de bunăvoia lui capcana 
înşelării oamenilor. Cu alte cuvinte, cel care momise pe om prin amăgirea 
plăcerilor, la rândul său e păcălit şi el acum prin chipul de om pe care îl 
întâlneşte în Dumnezeu. Desigur că intenţia bună a Domnului schimbă în bine 
felul procedurii. 

Diavolul a înşelat pe om pentru a-i corupe natura, în vreme ce Dumnezeu 
ca drept, bun şi înţelept ce este, s-a folosit şi EI de un fel de înșelăciune, dar 
pentru a mântui pe cel căzut (...) Căci prin apropierea morţii de viaţă, a 
întunericului de lumină, a stricăciuni de nestricăciune se înlătură şi se nimiceşte 
răul, spre binele celuia care a fost curăţit de rele.” (Sf. Grigorie de Nyssa, 
Marele cuvânt catehetic sau despre învățământul religios, cap. 26, în PSB, vol. 
30, p. 323) 


„Tot aşa când Adam a călcat porunca lui Dumnezeu şi a ascultat de 
şarpele cel viclean, s-a vândut pe sine diavolului, iar cel viclean s-a îmbrăcat cu 
sufletul, ca această creatură strălucită, pe care Dumnezeu o făcuse după chipul 
Său. Spune Apostolul în acest sens: Fiul lui Dumnezeu a dezbrăcat începătoriile 
şi puterile, triumfând asupra lor prin cruce (Col., 2, 15). 

Dealtfel, pentru aceasta a venit Domnul ca să-i alunge pe aceştia şi să-şi 
reia înapoi propria casă şi templu, adică pe om.” (Sf. Macarie Egipteanul, Cele 
cincizeci de omilii duhovniceşti, omilia |, 7, în PSB, vol. 34, p. 90) 

„Dumnezeu, Cel nemărginit şi necuprins, arătând iubire (față de 
oameni), S-a micşorat pe Sine şi coborându-Se din slava Sa cea de negrăit, a 
îmbrăcat mădularele trupului acestuia. Deci, arătând blândeţe şi iubire faţă de 
oameni, Se întrupează, Se amestecă şi cuprinde sufletele cele bineplăcute, sfinte 
şi credincioase, cu care devine un Duh, aşa cum spune (Apostolul) Pavel (1 Cor., 
6, 17). Sufletul (se amestecă) să zic aşa, cu sufletul, ipostasul cu ipostasul, 
pentru ca sufletul să poată fi mereu tânăr, să trăiască viaţa cea nemuritoare şi să 
se facă părtaş de slava cea veşnică, cea vrednică de EI şi bineplăcută Lui.” (Sf. 
Macarie Egipteanul, Cele cincizeci de omilii duhovniceşti, omiha a IV-a, 10, în 
PSB, vol. 34, p. 102) 


„Venirea Domnului pentru om s-a făcut — (pentru acela care) zăcea mort 
în groapa întunericului, a păcatului, a duhului celui necurat şi a puterilor cele 
viclene — ca să-l învieze încă din acest veac şi să-l aducă la viaţă, să-l curăţească 
de toată întunecimea, să-l lumineze cu lumina Sa şi să-l îmbrace cu veșmintele 
cele cereşti ale divinității.” (Sf. Macarie Egipteanul, Cele cincizeci de omilii 
duhovniceşti, omilia XXXIV, 2, în PSB, vol. 34, p. 242) 


„Pentru acesta a venit Domnul nostru lisus Hristos, pentru ca să 
schimbe, transforme şi reînnoiască firea (noastră), pentru ca să recreeze sufletul 
cel ruinat de patimi, din cauza încălcării poruncii şi să-l amestece cu Duhul 
Dumnezeirii Sale. El a venit pentru a ne da o minte nouă, un suflet nou, ochi noi, 
urechi noi şi o limbă nouă şi spirituală; într-un cuvânt, pentru a face pe cei ce 
cred în El oameni noi, burdufuri noi, ungându-i cu lumina cunoștinței Sale, 
pentru ca să pună (în ei) vin nou, adică pe Duhul Sfânt. Pentru că, zice: Vinul cel 
nou în burdufuri noi trebuie să se pună (Mt., 9, 17). 

Că după cum duşmanul, atunci când a supus pe om, l-a făcut făptură 
nouă în folosul său, l-a îmbrăcat cu patimi rele, l-a uns cu duhul păcatului şi a 
turnat în el vinul a toată nelegiuirea şi învăţătura cea rea, tot aşa şi Domnul, 
izbăvindu-l (din mâna) duşmanului, l-a făcut (un om) nou, l-a uns cu Duhul Său 
şi a turnat în el vinul vieţii, învățătura cea nouă.” (Sf. Macarie Egipteanul, Cele 
cincizeci de omilii duhovniceşti, omilia XLIV, 1-2, în PSB, vol. 34, pp. 260-261) 


„Pentru aceasta a şi venit Domnul, singurul doctor adevărat, pentru ca să 
vindece sufletele celor credincioşi de patimile cele incurabile şi să le curăţească 
de murdăria leprei răutăţii.” (Sf. Macarie Egipteanul, Cele cincizeci de omilii 
duhovniceşti, omilia XLVIII, 3, în PSB, vol. 34, p. 277) 


„Domnul S-a coborât la oameni ca să le arate că nimeni nu va fi lipsit de 


răsplată pentru lucrul cel bun.” (Sf. Macarie Egipteanul, 4/fe şapte omilii, 
Cuvinte Despre rugăciune, 8, în PSB, vol. 34, p. 300) 

„Domnul cel fără de trup şi necuprins, mişcat de nemărginita Lui 
bunătate, Se întrupează — aş zice că cel mare şi ceresc se micşorează — pentru 
ca să Se unească cu creaturile Sale cele raţionale, adică cu sufletele sfinților şi 
cu îngerii, pentru ca aceştia să se împărtăşească de viaţa veşnică a divinității Lui. 
(A luat trup ca să intre în comuniune cu ființe trupeşti).” (Sf. Macarie 
Egipteanul, A/te şapte omilii, Despre înălţarea minţii, 6, în PSB, vol. 34, p. 317) 


„Prin intermediul acestui suflet, Domnul atunci când vrea, Se face foc şi 
arde tot ce este rău şi vătămător, după cum zice şi profetul: Dumnezeul nostru 
este foc mistuitor (Deut., 4, 24). Altă dată se face odihnă de negrăit, iar altă dată 
bucurie şi pace, îmbrăţişând (sufletul) din toate părțile şi ocrotindu-l. (...) EI se 
îmbracă în trup, pentru a deveni hrană duhovnicească şi pentru a umple pe cei 
vrednici de desfătare duhovnicească.” (Sf. Macarie Egipteanul, Alte şapte omilii, 
Despre înălţarea minţii, 7, în PSB, vol. 34, p. 317) 


„Care este rostul venirii lui Hristos? În ce constă restabilirea ŞI 
reaşezarea firii în ea însăşi? (Noi zicem că venind Hristos) a redat firii omeneşti 
vrednicia (firii) protopărintelui Adam şi pe lângă aceasta — o, har al Duhului 
celui bun, cu adevărat mare şi dumnezeiesc — i-a dat moştenirea cea cerească. 
Scoţând-o din temniţa întunericului, (i-a arătat uşa) la care bătând, poate să intre 
în împărăţia cerurilor. Pentru că zice (Mântuitorul): Cereţi şi vi se va da, bateţi 
şi vi se va deschide (Mt., 7, 7). 

Prin această poftă intrând cineva, află libertatea sufletului său, îşi 
redobândeşte cugetele (cele curate), se îmbogăţeşte în Hristos, locuieşte 
împreună cu mirele Hristos prin comuniunea Duhului Sfânt. lată (deci, în ce 
constă) iubirea cea de nedescris a Stăpânului față de omul făcut de El după 
chipul Său.” (Sf. Macarie Egipteanul, A/te şapte omilii, cuvânt despre libertatea 
minţii, 34, în PSB, vol. 34, p. 351) 


„(...) pogorându-Se de bună voie în cele ale noastre Cuvântul Unul 
Născut al lui Dumnezeu, nu ca să fie stăpânit de moarte ca noi, aducându-Se şi 
asupra Lui omorârea lui Adam (odată ce este Cel ce pe toate le face vii), ci ca 
luând chipul supus stricăciunii, să-l prefacă spre viaţă. De aceea S-a făcut trup.” 
(Sf. Chiril al Alexandriei, Glafire la Facere, cartea întâia, 5, în PSB, vol. 39, p. 
18) 


„(...) Hristos, care pentru noi S-a făcut ca noi, ca şi noi să câştigăm 
pentru EI slava în cele bune şi să ne facem dumnezei mai presus de om, prin har 
şi din iubirea de oameni. Căci Eu am zis, spune, dumnezei sunteți şi toți fii ai 
Celui Preainalt (Ps., 81, 6).” (Sf. Chiril al Alexandriei, Glafire la Facere, cartea 
întâia, 4, în PSB, vol. 39, p. 30) 

„(...) Domnul Puterilor, care a şi pregătit ca Fiul să fie binecuvântat în 
cer şi pe pământ”. Căci scrie dumnezeiescul Pavel: Iar când aduce în lume pe 
Cel Întâi Născut”, zice: Și să se închine Lui toți îngerii lui Dumnezeu (Evr., |, 
6)%. Dar ne spune undeva şi marele David: Tot pământul să se închine Ție şi 
să-ţi cânte Ţie (Ps., 65, 3)9%. Aceasta spunem că este binecuvântarea de sus și 
cea de jos de la pământ care are toate. Adică în care este pentru Hristos toată 
virtutea şi în care sunt rodurile de toate felurile ale evlaviei faţă de 
Dumnezeu!'%%. Căci s-a spus undeva către Fiul: Vizitat-ai pământul şi 
îmbătându-l l-ai înmulţit, ca să-l îmbogăţeşti pe el (Ps., 44, 10)'%!. S-a dat Lui 
binecuvântarea de sus; iar cea de la pământ e confirmată clar: Din pricina 
binecuvântării sânilor şi pântecelui, a tatălui şi a mamei (Fac., 49, 25-26). Prin 
aceasta se indică limpede şi lămurit naşterea Unuia Născutului din Dumnezeu şi 
Tatăl şi cea prin Sfânta Fecioară, prin care se înţelege şi s-a arătat ca om!'%?. Căci 


” Tâlcuirea Pr. Stăniloae: Nimic nu face Fiul fără bunăvoirea şi împreuna lucrare a Tatălui. El 
L-a trimis pe Fiul să ia faţă de om, pentru ca Tatăl să iubească faţa oamenilor în faţa 
omenească a Fiului Său şi pentru că şi Fiul să iubească pe oameni ca frați ai Săi şi să iubească 
pe Tatăl şi cu iubire de om, atrăgând şi pe oameni în această iubire. Dar prin aceasta Tatăl nu 
s-a gândit numai la oameni, ci şi la o slavă a Fiului cunoscută de oameni. De fapt jertfa pentru 
oameni a Fiului Său şi în general bunătăţile adânci şi bogate arătate oamenilor prin 
familiaritatea în care a intrat cu ei, Îl fac iubit şi slăvit de ei şi de toată creaţia, căreia s-a arătat 
lumina Lui. (n.s. 433b, p. 253) 

%7 'Tâlcuirea Pr. Stăniloae: Întâi-Născut ca Om nou, sau reînnoit, căci ca Dumnezeu este 
Unicul-Născut. (n.s. 434, p. 253) 

”% Tâlcuirea Pr. Stăniloae: 1 se închină îngerii acum lui Dumnezeu-Cuvântul ca om. Căci lui 
Dumnezeu 1 s-au închinat de la crearea lor. Acum şi omul capătă în ochii îngerilor o valoare 
necunoscută de ei înainte. În om e recapitulat şi transfigurat universul. EI face legătura între 
lumea îngerească şi cea materială. Dar omul revine la această slujire şi putere a Lui numai 
când Hristos însuşi Se face om. Acum e unificată prin umanitate în mod deplin şi creația 
materială cu Dumnezeu. (n.s. 435, p. 253) 

” Tâlcuirea Pr. Stăniloae: Chiar cosmosul material se închină şi cântă în cor lui Dumnezeu 
când omul se umple de Hristos. Căci omul adună în El prin cunoaştere, organizare, 
înfrumusețare şi exprimare tot universul. Chiar umanitatea asumată de Hristos nu e pasivă în 
EI ca Dumnezeu, ci şi activă la maximum devenită umanitate a ipostasului dumnezeiesc. Căci 
altfel actualizează în EI prin umanitatea Lui puterea Lui, sau a umanităţii în a înţelege, 
descoperi şi exprima bogăţiile şi adâncimile universului. (n.s. 436, p. 253) 

1%0 'Tâlcuirea Pr. Stăniloae: Altfel sunt virtuțile oamenilor care impun prin trup (frumuseţea), 
puterea spiritului asupra creaţiei materiale, care descopere sensurile ei, care o înfrumuseţează, 
care fac spiritul stăpân asupra ispitelor ei şi îi dau prin aceasta o tărie deosebită. Dar numai 
dacă ştie de Dumnezeu, ca izvor de putere mai presus de lumea materială. Acestea le poate 
arăta şi Fiul făcându-Se om. Şi ele sunt binecuvântarea ce-l vine de la pământ. (n.s. 437, p. 
253) 
1%! 'Tâlcuirea Pr. Stăniloae: În trad. rom.: adăpându-l. E bine şi aşa. Căci adăparea îl face 
roditor. Dar îmbătându-l arată entuziasmul care s-a dat sufletelor. Aceasta le-a îmbogăţit cu 
cunoştinţa lui Dumnezeu, le-a deschis orizonturi nesfârşite, le-a înălţat în bunătate. (n.s. 438, 
p. 253) 

1%2 Tâlcuirea Pr. Stăniloae: Dacă nu s-ar fi făcut şi hrănit ca om prin Sfânta Fecioară, Fiul lui 
Dumnezeu n-ar fi putut arăta în formă umană, nouă, bogăția Lui şi deci n-ar fi avut 
binecuvântarea de la pământ, din pricina binecuvântării date pântecelui şi sânului Fecioarei de 

fiind prin fire şi cu adevărat Fiu al lui Dumnezeu şi Tatăl, pentru noi a suportat 


naşterea din femeie şi din pântece şi a supt sânii ei'%5. Căci nu S-a făcut om la 


părere, cum spun unii'%, ci S-a făcut cu adevărat ceea ce suntem şi noi'%%, 


urmând legile firii, şi S-a folosit de hrană, deşi a dat EI însuşi viaţă lumii.” (Sf. 
Chiril al Alexandriei, Glafire la Facere, cartea a şaptea a Glafirelor la Facere, în 
PSB, vol. 39, pp. 253-254) 


„Fiind Dumnezeu prin fire şi în chipul lui Dumnezeu şi Tatăl şi 
deopotrivă cu El şi numit de aceea şi Întâiul Născut, Unul Născut S-a arătat pe 
pământ şi cu oamenii a convieţuit!%%.” (Sf. Chiril al Alexandriei, Gl/afire la 
Ieşire, cartea a doua a Glafirelor la Ieşire, 2, în PSB, vol. 39, p. 290) 


„ (...) Cel ce pentru noi S-a făcut ca noi'% ...” (Sf. Chiril al Alexandriei, 
Glafire la Ieşire, cartea a doua a Glafirelor la Ieşire, 1, în PSB, vol. 39, p. 298) 


„Trebuia să se înlăture sentinţa: Pământ eşti şi în pământ vei merge, prin 
unirea negrăită a trupului căzut cu Cuvântul care tuturor le dă viaţă. 

Trebuia ca, devenit trup al Lui, să se împărtăşească de la EI de nemurire. 
Căci ar fi un lucru dintre cele mai absurde să se poată pune foc în materie şi în 
însuşirea sensibilă ce-i aparține după fire, şi să prefacă în el cele ce se fac părtaşe de 
el, iar pe Cuvântul lui Dumnezeu să nu-L socotim că poate introduce propriul bine, 
sau viaţa, în trup. Mai ales pentru această pricină socotesc că Sfântul 


către Dumnezeu. (n.s. 439, p. 253) 

1% Tâlcuirea Pr. Stăniloae: Sf. Chiril repetă că Hristos e Dumnezeu după fire. Dar nu o spune 
că e după fire ca om. Căci om Se face prin voinţă, nu e prin fire. Se face om, în chip 
iconomic, adică prin voinţă şi nu pentru EI, ci pentru noi, pentru mântuirea noastră. Dar 
aceasta nu înseamnă că n-a luat firea omenească. El a suportat naşterea din femeie, ca o 
coborâre, ca o smerire. El ia firea noastră, cum spune mai departe prin expresia s-a făcut ceea 
ce suntem şi noi, urmând legilor firii. El urmează (cu voia) legilor firii. Acestea nu I se impun 
fără voie. El suportă, cu voia naşterea din femeie şi suge sânii ei. El nu este om după fire, 
cum e Dumnezeu. În acest caz n-ar fi fost Dumnezeu din veci, care S-a făcut om când a voit. 
Sau ar fi om din veci. Ar fi un fel de om identic cu Dumnezeu. Dar în faptul că S-a făcut om 
cu voia, se arată că e şi Dumnezeu cu o putere superioară omului, care îl poate mântui pe om. 
(n.s. 440, p. 254) 

19% Tâlcuirea Pr. Stăniloae: Aceasta o susţine dochetismul. (n.s. 441, p. 254) 

1%5  “Ţâlcuirea Pr. Stăniloae: Dacă nu S-ar fi făcut om ascultător de Tatăl, Fiul n-ar fi fost 
binecuvântat de Tatăl şi ca om şi n-ar fi primit închinarea sau binecuvântarea şi de la pământ, 
sau de la toată creaţia. Dar aceasta a adus Tatălui o slavă nouă. (n.s. 442, p. 254) 

10% Tâlcuirea Pr. Stăniloae: Fiul Unul-Născut al lui Dumnezeu, deci deosebit de noi, dar în 
acelaşi timp făcut Frate cu noi. Numai aşa ne putea mântui, unindu-ne în Sine cu Dumnezeu. 
Un Dumnezeu identic cu lumea, sau impersonal şi fără un Fiu, nu ne poate mântui. (n.s. 518, 
p. 295) 

1%7 Tâlcuirea Pr. Stăniloae: Dacă nu S-ar fi făcut Fiul lui Dumnezeu om ca noi, n-am fi putut 
să restabilim în noi chipul lui Dumnezeu. Hristos a restabilit în El ca om chipul integral şi 
desăvârşit al lui Dumnezeu, făcând umanitatea Sa proprie Cuvântului dumnezeiesc, după al 
Cărui chip a fost creat omul. (n.s. 529, p. 298) 

Evanghelist, pornind de la partea prin care a pătimit mai mult vieţuitorul, a spus că 
Cuvântul lui Dumnezeu S-a făcut trup, ca să vadă cineva deodată atât rana, cât şi 
leacul, pe cel ce boleşte şi pe doctor, pe cel alunecat spre moarte şi pe Cel ce-l 
ridică la viaţă, pe cel biruit de stricăciune şi pe Cel ce alungă stricăciunea, pe cel 
stăpânit de moarte şi pe Cel mai tare ca moartea, pe cel lipsit de viaţă şi pe 
Dăruitorul vieţii.” (Sf. Chiril al Alexandriei, Comentariu la Evanghelia Sfântului 
Ioan, cartea întâi, cap. 9, în PSB, vol. 41,p. 113) 


„Fiindcă pentru aceasta S-a numit şi Adam cel de pe urmă (| Cor., 15, 
45), deoarece, prin umanitatea comună asumată, a îmbogăţit toate cu bucurie şi 
slavă, aşa precum şi Adam cel dintâi, cu stricăciune şi tristeţe. Deci în toţi S-a 
sălăşluit Cuvântul printr-Unul, Unul fiind rânduit Fiul lui Dumnezeu în putere, 
ca să vină prin Duhul Sfinţeniei demnitatea aceasta la toată umanitatea şi aşa să 
ajungă şi la noi printr-Unul dintre noi, ceea ce s-a spus: Eu am zis: dumnezei 
sunteţi şi toți fii ai Celui Preainalt (Ps., 81, 6). Deci, în Hristos se eliberează 
robul, înălțându-se la unitatea tainică cu Cel ce poartă chipul robului, iar în noi 
vine prin imitare înrudirea cu Cel Unul, prin înrudirea după trup. Pentru care 
motiv nu Se face unul dintre îngeri, ci Cuvântul însuşi ia sămânţa lui Avraam? 
(...) Oare nu e clar tuturor că S-a coborât EI însuşi la rob, nepricinuindu-Şi Sieşi 
pentru aceasta vreo schimbare, ci S-a dăruit pe Sine însuşi nouă, ca noi să ne 
îmbogăţim din sărăcia Lui, ridicându-ne prin asemănarea cu EI la bunătatea mai 
presus de toate a Lui, arătându-ne dumnezei şi fii ai lui Dumnezeu prin credinţă? 
De aceea S-a sălăşluit între noi Fiul şi Dumnezeu cel după fire. De aceea şi 
strigăm în Duhul: Avva, Părinte. lar Cuvântul Se sălăşluieşte într-un templu 
asumat pentru noi şi din noi, ca, avându-ne pe toţi în Sine, să împace într-un trup 
pe toţi cu Tatăl, cum zice Pavel (Rom., 8, 15)'%5” (Sf. Chiril al Alexandriei, 
Comentariu la Evanghelia Sfântului loan, cartea întâi, cap. 9, în PSB, vol. 4l, 
pp. 114-115) 


„Fiindcă deci întâiul Adam nu a păstrat harul dat lui de Dumnezeu, ne-a 
trimis Dumnezeu-Tatăl din cer pe al doilea Adam. Căci trimite spre asemănare 
cu noi pe Fiul Său cel neschimbat şi nealterat prin fire şi cu totul neştiutor de 
păcat!” ca, precum prin neascultarea celui dintâi am ajuns sub mânia 


198 'Tâlcuirea Pr. Stăniloae: În umanitatea asumată de EI, ca Adam cel din urmă, e toată 
umanitatea, cum a fost umanitatea lui Adam cel dintâi, sau e umanitatea înnoită potențial, a 
tuturor. Din EI ne renaştem prin Duhul Lui toţi cei ce credem în EI, ca fii ai lui Dumnezeu, aşa 
cum Fiul lui Dumnezeu S-a făcut om. S-a făcut frate cu noi în umanitate, ca noi să ne facem 
frați cu EI în calitatea de Fiu al lui Dumnezeu. Aceasta nu înseamnă că n-a fost unic ca 
Persoană. Dar e un Unul din Care ne naştem spiritual toţi prin faptul că e nu numai un Unul 
omenesc, ci Unul dumnezeiesc, iradiant al Duhului Sfânt. (n.s. 198, p. 115) 

199 Tâlcuirea Pr. Stăniloae: Ca începătură nouă a vieţii omeneşti ne vine un al doilea Adam, 
Care este totodată Fiul lui Dumnezeu şi Care nu poate păcătui. Căci firea omenească nu se 
mai formează ca un ipostas de sine, ci se constituie în ipostasul dumnezeiesc. Şi întrucât 
Acesta însuşi se face noua începătură neamului omenesc, se poate spune că El este noul 

dumnezeiască, aşa, prin ascultarea Celui de al doilea, să scăpăm şi de blestem şi 
să înceteze şi relele.” (Sf. Chiril al Alexandriei, Comentariu la Evanghelia 
Sfântului loan, cartea a doua, cap. |, în PSB, vol. 41, p. 144) 


„(...) şerpii săreau la cei din Israel în pustie, iar ei cădeau ca spicele şi, 
arătându-şi marea teamă către cel ce părea să privească fără grijă la primejdie, 
strigau cu glasuri înspăimântate şi cereau scăpare de sus şi de la Dumnezeu. lar 
Acela fiindcă era bun şi milostiv, ca Dumnezeu, porunceşte lui Moise să le înalțe 
un şarpe de aramă. Şi porunceşte să vadă în el izbăvirea prin credinţă. Căci 
leacul celui muşcat stătea în privirea la el şi credința împreunată cu vederea 
privitorilor aducea izbăvirea de primejdiile cele din urmă. Aceasta e istoria. Dar 
prin ea se înfăţişează ca un chip toată taina întrupării. Căci şarpele înseamnă 
păcatul amar şi de oameni ucigător, care chinuia tot neamul omenesc de pe 
pământ, muşcând în multe moduri sufletul fiecărui om şi vărsându-şi în el 
veninul de multe feluri al răutăţii. Şi nu puteau scăpa altfel de păcatul care îi 
biruia decât prin ajutorul cel din cer. S-a făcut deci Dumnezeu-Cuvântul întru 
asemănarea trupului păcatului, ca să osândească, precum, s-a scris, păcatul în 
trup (Rom., 8, 3) şi să Se arate ca pricină veşnică de mântuire celor ce privesc la 
EI printr-o credinţă tare şi prin pătrunderea dogmelor dumnezeieşti.” (Sf. Chiril 
al Alexandriei, Comentariu la Evanghelia Sfântului loan, cartea a doua, cap. |, 
în PSB, vol. 41, p. 176) 


„Căci de aceea S-a făcut în trup, mai bine-zis trup, Cuvântul lui 
Dumnezeu, Care toate le poate, ca, prin lucrările Duhului Său, să întărească 
slăbiciunile trupului şi să scape firea noastră de o cugetare prea pământească, 
ridicând-o numai la cele plăcute lui Dumnezeu. Deci slăbiciunea firii omeneşti, 


care e supusă durerii, e biruită pentru prima dată în Hristos, ca să treacă aceasta 


şi la noi'%!%” (Sf. Chiril al Alexandriei, Comentariu la Evanghelia Sfântului 


Ioan, Fragmente din Cărţile 7 şi 8, în PSB, vol. 41,p. 751) 


ipostas fundamental al tuturor oamenilor care se alipesc spiritual de El. Aceasta pentru că în 
EI, ca Cel prin Care s-a creat omul şi la început, se afla rațiunea şi puterea creatoare a omului: 
raţiunile după care s-au creat sau au existenţa toţi oamenii. Din EI, primind Duhul Lui, ne 
înnoim toţi cei care ne naştem ca succesori al primului Adam, loan Botezătorul şi ucenicii lui, 
văzând la botezul lui lisus Duhul pogorât peste EI în chip de porumbel şi auzind glasul Tatălui 
din cer, au avut prima dovadă comună despre existenţa lui Dumnezeu cel personal, mai precis 
despre Dumnezeu cel în Treime, din Care una dintre Persoane este Hristos. Ei au scăpat astfel 
de lipsa de sens a existenţei, căci au aflat în mod sigur şi despre nemurirea lor. (n.s. 249, p. 
144) 

1910 Tâlcuirea Pr. Stăniloae: Dar dacă sufletul omenesc face trupul capabil de simţirea durerilor 
şi plăcerilor naturale, Duhul dumnezeiesc îl întăreşte în curăţie prin emoţii, îl face să simtă la 
un nivel înalt, curat, durerile şi plăcerile sau bucuriile. Durerea lui Hristos pentru moartea lui 
Lazăr era simțită real, dar la un alt nivel, la un nivel spiritualizat. (n.s. 1412, p. 751) 

„(...) Cuvântul lui Dumnezeu Şi-a unit Sieşi firea întreagă a oamenilor, 
ca să mântuiască omul întreg. Căci ceea ce n-a luat, nici n-a mântuit.” (Sf. Chiril 
al Alexandriei, Comentariu la Evanghelia Sfântului loan, Fragmente din Cărţile 
7 şi 8, în PSB, vol. 41, p. 776) 


„(...) înțeleptul Pavel, explicând cauza unică şi adevărată a înomenirii, a 
spus: ca toate să fie iarăşi unite în Hristos, cele din ceruri şi cele de pe 
pământ... (Efes., 1, 10)'"!. Şi fapta unirii arată readucerea făpturilor la scopul 
spre care au fost create la început şi de la care au căzut.” (Sf. Chiril al 
Alexandriei, Comentariu la Evanghelia Sfântului loan, cartea a noua, capitol 
unic, în PSB, vol. 41, p. 889) 


„Deoarece Dumnezeu-Tatăl voia să mântuiască neamul corupt de pe 


pământ, dar nu se putea face aceasta prin cineva dintre cei supuşi facerii, fapta 


aceasta întrecând toată puterea creaţiei'””, a acceptat iconomia întrupării Însuşi 


Cel ce cunoştea voia lui Dumnezeu-Tatăl, Dumnezeu cel Unul-Născut. S-a 
pogorât astfel la o stare de supunere voită, încât să ajungă până la moarte, şi 
anume la moartea cea de necinste.” (Sf. Chiril al Alexandriei, Comentariu la 
Evanghelia Sfântului loan, cartea a zecea, cap. al doilea, în PSB, vol. 41, pp. 
946-947) 


„Căci de aceea S-a arătat ca noi, adică S-a numit şi S-a făcut om, ca pe 
cel devenit odinioară urât, pentru neascultarea de la început şi pentru păcatul ce 
s-a introdus, să-l facă iubit de Dumnezeu. De aceea se spune că Hristos S-a făcut 
uşa, începutul şi calea noastră în toate bunurile.” (Sf. Chiril al Alexandriei, 


191 'Tâlcuirea Pr. Stăniloae: De aceea Se face Fiul lui Dumnezeu om. Căci omul este făcut să 
fie în legătură cu toate, să le cuprindă pe toate, dar nu poate cuprinde şi pe Dumnezeu. Dar 
Dumnezeu le poate cuprinde în mod mai apropiat, mai intim pe toate, le poate trăi pe toate şi 
ne ajută şi pe noi ca, uniţi cu EI, să le înţelegem altfel pe toate. Hristos îi cuprinde pe toți 
oamenii şi toţi vin cu toate cele cunoscute de ei în EI, sau le pot cunoaşte prin EI în adâncimea 
lor pe toate. Omenirea se readună în Hristos ca în începutul sau căpetenia cea nouă a ei, prin 
faptul că EI este de o fiinţă cu noi, dar şi de o fiinţă cu Tatăl, sau Fiul Tatălui. Este noul Adam 
Care, nemaipăcătuind şi biruind moartea, ne dă şi nouă această putere, pentru că este de o 
fiinţă cu noi, dar şi cu Tatăl. Ne recapitulează astfel în Sine nu numai ca în noul om, ci şi ca în 
Fiul lui Dumnezeu, Care ne face şi pe noi fraţi ai Săi şi fii ai Tatălui. Pe de o parte, ca om, este 
pentru noi un nou început de o fire cu noi, un Frate prin fire, pe de alta, ne face fraţi ai Săi şi 
fii ai Tatălui prin har, întrucât El este de o ființă cu Tatăl. Face aceasta prin întruparea, jertfa 
pentru noi şi învierea Sa, iar noi primim puterea Lui de-a ne uni cu EI prin pogorârea Duhului 
Sfânt. (n.s. 1690, p. 889) 

1912 Tâlcuirea Pr. Stăniloae: Nu poate scăpa de corupere cineva care, făcând parte din creaţie, 
e supus şi el coruperii. Numai Dumnezeu, mai presus de orice proces al coruperii, care 
rămâne în infinitatea puterii şi vieţii, poate face creația părtaşă la puterea care o scapă de 
procesul de corupere, ca să nu mai fie supusă morţii. Căci numai Dumnezeu nu cade în trepte 
inferioare de existenţă. (n.s. 1789, p. 946) 

Comentariu la Evanghelia Sfântului loan, cartea a zecea, cap. al doilea, în PSB, 
vol. 41, p. 947) 

„(...) a venit printre noi şi S-a făcut om nu pentru Sine'”?, ci a pregătit 
calea prin Sine şi în Sine, pentru ca firea omenească să scape de moarte şi să se 
întoarcă la nestricăciunea cea de la început.” (Sf. Chiril al Alexandriei, 
Comentariu la Evanghelia Sfântului loan, cartea a unsprezecea, cap. 10, în PSB, 
vol. 41, p. 1054) 


„la aminte cum Cuvântul Unul-Născut al lui Dumnezeu a venit printre 
noi, ca şi noi să ne facem asemenea Lui, pe cât e cu putinţă firii noastre, şi să 
dobândim înnoirea prin har. Căci S-a smerit pe Sine ca să ducă la înălţime ceea 
ce este smerit prin fire şi a purtat chip de rob (Filip., 2, 6-7), deşi era Domn şi 
Fiu al lui Dumnezeu prin fire, ca să ridice pe robul, prin fire, la slava înfierii 
după asemănarea Lui (Gal., 4, 4-5). Deci Se face ca noi, adică Om, ca şi noi să 
ne facem ca EI, adică dumnezei şi fii (In., 10, 31). Îşi însuşeşte cele proprii nouă 
şi ne dă în schimb cele ale Lui. Dar vei vrea, cu drept cuvânt, să se spună cum şi 
în ce mod. Voi explica după putere. Întâi, numeşte fraţi ai Săi pe cei aflaţi în 
poziția şi firea de slugi (căci făpturile sunt roabe ale Făcătorului), iar pe 
Dumnezeu îl numeşte Tată al Său şi al nostru. Însuşindu-Şi cele omeneşti pentru 
a fi asemenea nouă, numeşte pe Dumnezeul nostru Dumnezeul Său, deşi El este 
Fiu după fire, ca, precum noi urcăm prin asemănarea cu El la demnitatea mai 
presus de fire (căci nefiind fii după fire, am fost numiţi fu ai lui Dumnezeu, 
fiindcă strigă în noi prin Duhul Său: Awva, Părinte), aşa şi EI, fiindcă a primit 
chipul nostru (căci S-a făcut om, după Scripturi — Rom., 8, 15), are pe 
Dumnezeu ca Dumnezeu, deşi e Dumnezeu adevărat după fire'%!*. Deci să nu te 


1013 Tâlcuirea Pr. Stăniloae: Dacă Fiul lui Dumnezeu S-ar fi făcut om pentru Sine, înseamnă 
că ar fi avut nevoie să Se facă om, El nefiind deplin fără umanitate. Această idee ar fi proprie 
panteismului, care nu cunoaşte decât esenţa ce evoluează spre alte forme existente virtual în 
ea. (n.s. 1990, p. 1054) 

1014 Tâlcuirea Pr. Stăniloae: Hristos îi numeşte şi după învierea Sa pe ucenici frați, ca să se 
ştie că nici în această stare nu a părăsit firea omenească şi că-i va ridica şi pe ei, şi pe toţi cei 
ce vor crede în EI, la înălțimea umanității Sale înviate, şi alături de Sine, Care va sta lângă 
Tatăl. Ca Om înviat în mod deplin, urcă la Dumnezeu-Tatăl, fâcându-i şi pe ucenicii Lui 
(prezenţi şi viitori) să-L aibă pe Dumnezeu apropiat ca Tată. Faptul că i-a făcut frați ai Săi în 
mod conştient se va arăta în aceea că EI însuşi va spune în ei, unind glasul lor cu al Său, prin 
Duhul Său, către Dumnezeu: Avva, Părinte, cum spune din veci prin Duhul. Pe de altă parte, 
EI S-a făcut şi rămâne atât de mult Om, chiar de-L are pe Dumnezeu şi în această calitate ca 
Tată, încât ÎL trăieşte pe Dumnezeu ca Dumnezeu, împreună cu oamenii. ÎL are pe Dumnezeu 
şi ca Tată, şi ca Dumnezeu, făcându-i pe cei ce se unesc cu EI să-L trăiască pe Dumnezeu şi ca 
Tată şi ca Dumnezeu. Prin Hristos se realizează o deplină unire între Dumnezeu şi oameni, dar 
fără să înceteze deosebirea după fire dintre Dumnezeu şi oameni. Dumnezeu a adus la fiinţă şi 
o altă formă de existenţă, dar nu o ţine separată de EI, ci o uneşte deplin cu EI în Hristos, Fiul 
Lui făcut Om, prin Duhul de Fiu al Fiului Său. Chiar înălțarea Fiului Său întrupat la cer 
uneşte deplin creaţia cu Dumnezeu, urcând-o la cer, unde El este din veşnicie, adică dinainte 

sminteşti, chiar dacă îl auzi numind pe Dumnezeu Dumnezeul Său, ci înţelege ca 
un iubitor de învăţătură şi cugetă cu înţelepciune la tâlcul cuvântului. Căci zice 
că Dumnezeu este Tatăl Său şi Dumnezeul nostru, spunând un lucru adevărat în 
amândouă privinţele. Căci Dumnezeul tuturor este prin fire şi cu adevărat Tatăl 
lui Hristos, dar nouă nu ne este Tată prin fire, ci mai degrabă Dumnezeu, ca 
Domn şi Făcător. Dar Fiul unindu-Se cu noi, demnitatea ce-l este proprie şi 
anume o dăruieşte şi firii noastre, numind pe Născătorul Său Tată comun. Pri- 
mește în Sine ceea ce e natural firii noastre, adică asemănarea cu noi. Căci 
numeşte pe Tatăl Dumnezeul Său, nevrând să dispreţuiască asemănarea cu noi 
pe care Şi-a asumat-o datorită iubirii de oameni şi bunătăţii aflate în EL!” (Sf. 
Chiril al Alexandriei, Comentariu la Evanghelia Sfântului loan, cartea a 
douăsprezecea, cap. 1, în PSB, vol. 41, pp. 1148-1149) 


„Ieronim'"S, dascăl al celor drept credincioşi, ale cărui scrieri strălucesc 
ca nişte lămpi dumnezeieşti în lumea întreagă, în cartea despre Eustochium zice: 
Pentru izbăvirea noastră Fiul lui Dumnezeu Se face fiu al omului. Zece luni 
aşteaptă în pântece să Se nască şi EI, în al Cărui pumn e cuprins tot universul, 
este aşezat într-un Staul strâmt. Tot el, în comentariul la Isaia, spune: Domnul 
puterilor, împăratul slavei, a coborăt în pântece de fecioară şi a intrat şi a ieşit 
prin poarta de răsărit, care întotdeauna a fost închisă (lez., 44, 1) despre care 
Gavriil zice către Fecioară: Duhul Sfânt Se va pogori peste tine şi puterea Celui 
Prea Înalt te va umbri; pentru aceea şi Sfântul care Se va naşte din tine Fiul lui 
Dumnezeu Se va chema (Lc., 1, 35), şi în Pilde: Înţelepciunea şi-a zidit casă 
(Pilde, 9, 1).” (Sf. Ioan Casian, Convorbiri duhovniceşti, Despre Întruparea 
Domnului, cartea a VII-a, cap. XXVI, 1, în PSB, vol. 57, p. 877) 


„Augustin'", preot al cetății Hippo-Regius, zice: Dar pentru ca oamenii 
să se nască din Dumnezeu, S-a născut mai întâi Dumnezeu dintre ei: Hristos 
Dumnezeu. Și Hristos la naşterea dintre oameni n-a căutat pe pământ decât 
mamă, fiindcă tată avea în cer, născut din Dumnezeu, prin Care suntem făcuţi, 
şi născut din femeie, ca prin El să ne facem, din nou.” (Sf. loan Casian, 


de întrupare. (n.s. 2165, pp. 1148-1149) 

1015 Tâlcuirea Pr. Stăniloae: Persoana Celui născut din Tatăl, făcându-Se şi Persoană a firii 
noastre, numeşte pe Tatăl din Care S-a născut Tată al Său şi ca Om, iar în unire cu EI, ÎL avem şi 
noi ca Tată pe Cel ce L-a născut. (n.s. 2166, p. 1149) 

191 Tâlcuirea Prof. N. Chiţescu: Hieronymus, Feric. Ieronim (331-421) a tradus Biblia în 
limba latină, a tradus şi a continuat Cronica lui Eusebiu de Cezareea; îi aparţin de asemenea 
comentarii la cele mai multe texte biblice. (n.s. 233, p. 877) 

1917 Tâlcuirea Prof. N. Chiţescu: Fericitul Augustin (354-430) episcop de Hippo-Regius (oraş 
în nordul Africii) cunoscut mai ales prin Confesiunile sale, a fost un reprezentant de seamă al 
literaturii şi spiritualităţii creştine din Apus. Înainte de a deveni creştin a scris opere filosofice, 
iar după botez tratate teologice şi polemice (Împotriva maniheilor. pelagienilor, arienilor etc.) 
(...). (n.s. 238, p. 878) 

Convorbiri duhovniceşti, Despre Întruparea Domnului, cartea a VII-a, cap. 
XXVII, 1, în PSB, vol. 57, p. 878) 


„La cuvântul din aceeaşi Cuvântare a aceluiaşi (Sf. Grigorie Teologul — 
Cuvântul teol. 3, despre Fiul - n.L.P.): Căci Acesta, Care acum e disprețuit de 
tine, era odată mai presus de tine: omul de acum era odată necompus; ceea ce 
era a rămas, iar ceea ce nu era a luat asupră-și; era la început în chip necauzat 
(căci care poate fi cauza lui Dumnezeu?), dar S-a făcut şi mai pe urmă pentru o 
CauZză; iar aceasta a fost pentru ca să te mântuieşti tu, care-L ocărăşti şi care 
disprețuieşti dumnezeirea pentru că a primit grosimea ta, unindu-se prin 
mijlocirea minţii cu trupul şi făcându-Se Dumnezeu om de jos, căci (trupul) s-a 
împreunat cu Dumnezeu şi a devenit unul (cu EI), partea superioară biruind 
asupra celeilalte, ca să devin eu atât de mult dumnezeu, pe cât S-a făcut Acela 
om (Cuvântul Cit. cap. 19; P.G., 36, 100 A). 

Acesta pe care îl dispreţuieşti, zice, a fost odată mai presus de tine, 
existând adică pentru Sine dincolo de orice veac şi de orice natură, chiar dacă 
acum, S-a coborât pentru tine de bunăvoie sub amândouă. Omul de acum a fost 
necompus, fiind simplu după fire şi după ipostas, ca unul ce era numai 
Dumnezeu, gol de trup şi de toate ale trupului, chiar dacă acum, prin primirea 
trupului ce are un suflet mintal, S-a făcut ceea ce nu era, compus după ipostas, 
rămânând ceea ce era, simplu după fire, ca să te mântuiască pe tine. Căci numai 
aceasta a fost cauza naşterii Sale trupeşti: mântuirea firii. Luând asupra Sa, ca pe 
o grosime, caracterul pătimitor (pasivitatea şi pasibilitatea) al acesteia, S-a unit 
prin mijlocirea minţii cu trupul, făcându-Se Dumnezeu om de jos, întrucât S-a 
făcut pentru toţi toate câte suntem noi, afară de păcat: trup, suflet şi minte; toate 
în câte stăpânea moartea şi ceea ce alcătuiesc acestea în comun: om, Dumnezeu 
fiind văzut cu înţelegerea.” (Sf. Maxim Mărturisitorul, Ambigua, partea întâi, 3, 
în PSB, vol. 80, pp. 49-50) 
„Căci prin fire'%% a rămas stăpân şi prin fire'%?, S-a făcut rob pentru 
mine, robul, ca să mă facă stăpân al celui ce mă stăpânea în chip silnic prin 
amăgire. De aceea, lucrând ca un stăpân în cele ale robului, adică dumnezeieşte 
cele trupeşti, a arătat în cele trupeşti puterea nepătimitoare şi prin fire 
stăpânitoare, care a desfiinţat prin patimă nestricăciunea şi a procurat prin 
moarte viaţa nestricăcioasă. Şi săvârşind ca un rob cele ale Stăpânului, adică 
trupeşte cele dumnezeieşti, a făcut arătată golirea (chenoza) cea negrăită, care a 
îndumnezeit pin trup pătimitor tot neamul omenesc devenit pământ prin 
stricăciune.” (Sf. Maxim Mărturisitorul, Ambigua, partea întâi, 4, în PSB, vol. 
80, pp. 52-53) 


1015 Tâlcuirea Pr. Stăniloae: Prin firea dumnezeiască. (n.s. 8, p. 52) 
1919 Tâlcuirea Pr. Stăniloae: Prin firea omenească, deci cu adevărat, nu numai la părere. (n.s. 
9, p. 52) 

„(...) din dor nesfârşit după oameni S-a făcut cu adevărat Cel ce există 
prin fire însuşi cel iubit (dorit).” (Sf. Maxim Mărturisitorul, Ambigua, partea 
întâi, 5, în PSB, vol. 80, p. 55) 


„(...) S-a întrupat pentru noi ca să mistuie în Sine păcatul nostru şi ca să 
Se dea pe Sine tuturor celor ce văd în El chipul şi exemplul (rvnov voi 
npOYpauua) vieţuirii virtuoase, îndeplinind ca un învăţător bun şi înţelept întâi 
prin Sine cele ce sunt de spus şi de făcut spre pilduire nouă.” (Sf. Maxim 
Mărturisitorul, Ambigua, partea a doua, 112 a, în PSB, vol. 80, p. 285) 


„(...) pentru aceasta S-a arătat pe Sine şi a aşezat stăpânirea Sa şi a venit 
în trup ca să mântuiască pe cei pierduţi şi să omoare fiarele cele rele ce se 
hrănesc din el; şi să-l facă loc al păcii şi păşune a oilor cuvântătoare, călăuzite 
prin fapte spre Dumnezeu'%.” (Sf. Maxim Mărturisitorul, Epistole, Partea Întâi, 
ep. 8, în PSB, vol. 81,p. 58) 


„Cuvântul dumnezeiesc şi începător al lui Dumnezeu şi Tatăl, printr-un 
mod negrăit al coborârii la noi, a binevoit să vieţuiască cu noi prin trup, lucrând, 
pătimind şi grăind acelea prin care voia ca pe noi, deveniți vrăjmaşi şi duşmani 
ai Lui, să ne împace cu Dumnezeu şi Tatăl şi, înstrăinaţi de viaţa fericită, să ne 
readucă iarăşi la ea.” (Sf. Maxim Mărturisitorul, Epistole, Partea Întâi, ep. 11, în 
PSB, vol. 81,p.61) 


„(...) pricina şi unicul temei al minunatei Sale veniri al trup este singură 


i 99, 


mântuirea noastră.” (Sf. Maxim Mărturisitorul, Epistole, Partea Întâi, ep. Il, în 
PSB, vol. 81, pp. 62-63) 


1920 Țâlcuirea Pr. Stăniloae: Avem aci înţelesul ontologic-duhovnicesc al operei mântuitoare a 
lui Hristos. El S-a întrupat şi S-a jertfit pentru a ridica trupul la eliberarea de patimi (afecte). 
Aceasta se conciliază cu ridicarea umanului la relația iubitoare cu Dumnezeu ca supremă 
existență în acelaşi timp personală şi spirituală. Toate învăţăturile de credinţă creştină sunt 
izvoare ale vieţii spirituale şi interpersonale superioare. Spiritualitatea şi deplina şi curata 
comuniune interpersonală ţin împreună. În aceasta stă fericirea personală. Din această valență 
duhovnicească a învățăturilor dogmatice decurge şi interpretarea simbolică a faptelor lui 
Dumnezeu faţă de om. Această interpretare e propriu-zis punerea în relief a valenţelor 
spirituale ale actelor văzute. Urcarea lui Hristos pe muntele Sinai, sau pe Tabor, înseamnă un 
urcuş al sufletului spre Dumnezeu. Opera mântuitoare a lui Hristos înţeleasă ca ridicare 
spirituală a umanului spre Dumnezeu începe chiar cu conceperea Lui ca om. Umanul 
începând să se formeze în ipostasul divin nu mai activează voinţa lui ca o socotinţă posibilă să 
se opună lui Dumnezeu, ci e activată de Fiul lui Dumnezeu Însuşi în conformitate cu voinţa 
Sa divină şi aceasta sub forța spirituală deosebită a ipostasului divin. Chiar în preajma morții 
pe cruce, în vremea patimilor, când umanul se teme de moarte, El nu face decât să manifeste 
pornirea naturii umane de a se menţine în viaţă, care ţine, după Sf. Maxim, de voinţa naturală 
umană. Dar aceasta se conformează voinţei divine a ipostasului divin. Teologia occidentală nu 
a primit această explicare simbolică a Scripturii, pentru că nu cunoaşte conţinutul spiritual al 
învățăturilor creştine şi al mântuirii. (n.s. 101, p. 58) 

„(...) Hristos, adevăratul nostru Dumnezeu, Care S-a făcut om ca să 
adune la Sine firea omenească!”!; şi să o oprească să fie purtată în chip rău spre 
ea însăşi, mai bine zis să se sfâşie şi să se împartă împotriva €i'%%; să o oprească 
de a nu mai avea nici o stabilitate din pricina mişcării nestatornice a voinţei spre 
orice lucru.” (Sf. Maxim Mărturisitorul, Epistole, Partea Întâi, ep. 17, în PSB, 
vol. 81, p. 147) 


„(...) S-a făcut pentru noi ca noi.” (Sf. Maxim Mărturisitorul, Epistole, 
Partea a Doua, Scrieri, 5, în PSB, vol. 81,p. 214) 


Întruparea Domnului Hristos 


„(...) EL a venit, născându-Se om prin Fecioara Maria şi rămânând astfel 
de-a pururea.” (Sf. Iustin Martirul şi Filozoful, Dialogul cu iudeul Tryfon, 
partea a doua, CXIII, în PSB, vol. 2, p. 296) 


„(...) puterea de admiraţie a minţii omeneşti se simte cu totul depăşită şi 
puţinătatea unei înţelegeri muritoare nu vede cum ar putea gândi şi pricepe că 
această Putere atât de mare a măreției dumnezeieşti, acest Cuvânt al Tatălui 
însuşi, această Înţelepciune a lui Dumnezeu, prin Care a fost creat tot ce se vede 
şi ce nu se vede, a fost în stare — trebuie s-o credem — să ia fiinţă în graniţele 
strâmte ale acelui Om care S-a arătat în Iudeea, că Însăşi Înţelepciunea lui 
Dumnezeu a intrat într-un pântece femeiesc, S-a născut ca un prunc, a ţipat ca 
sugacii care plâng!%%.” (Origen, Despre principii, cartea a II-a, II, 6, în PSB, vol. 
8, p. 142) 


„(...) vom aminti cu evlavie despre venirea în trup şi despre întruparea 
Fiului Celui Unul născut al lui Dumnezeu. Aici nu trebuie să înţelegem că 
întreagă slava dumnezeirii Sale a putut fi mărginită la cadrele modeste ale unui 
sărman corp omenesc încât toată bogăţia Cuvântului dumnezeiesc, toată Viaţa 


121 “Tâlcuirea Pr. Stăniloae: Chiar întruparea are în gândirea Părinților răsăriteni un rost 
mântuitor, nu numai Jertfa lui Hristos. Căci prin întrupare ridică firea noastră din păcat şi intră 
în relaţie strânsă cu noi toţi ca om şi în acelaşi timp ca Dumnezeu. (n.s. 307, p. 147) 

1%2 Tâlcuirea Pr. Stăniloae: Inşii întorşi în mod egoist numai spre ei înşişi sfâşie firea şi 
aceasta o simt ca un rău ei înşişi, căci se luptă unii împotriva altora şi suferă din lipsa de 
comuniune. Firea umană se realizează în persoane neuniforme, îmbogăţindu-se unele pe altele 
şi îmbogăţind firea comună prin ceea ce aduce fiecare. Dar dacă ele se rup unele de altele, 
rămân în sărăcia lor unilaterală, ba chiar se împiedică în dezvoltare şi suferă fiecare de 
nepăsarea tuturor. Hristos a venit ca să adune pe toţi întreolaltă în Sine. (n.s. 308, p. 147) 

1%3 Tâlcuirea Pr. T. Bodogae: Origen afirmă deplin umanitatea lui Hristos (cf. Prefaţa, |, 4; C. 
Cels., IV, 19, şi Com. Ioan, II, 26 (21): 163-166 etc. (n.s. 616, p. 142) 

Sa, toată Înţelepciunea şi Adevărul, care sunt fiinţa Sa, au fost luate de la Tatăl şi 
silite să le micşoreze pe măsura micimii acestui trup şi că prin urmare în alt loc 
n-ar mai fi fost în stare să acţioneze ceva, ci mărturisirea noastră de credinţă 
trebuie să se ferească de două greşeli: de a crede, pe de o parte, că în Fiul ar lipsi 
ceva din dumnezeire, iar pe de altă parte, să se creadă că ar fi avut loc cumva o 
despărţire a Fiului'%* de fiinţa cea pretutindeni prezentă a Tatălui. Căci până şi 
loan Botezătorul exprima ceva asemănător acestui adevăr atunci când spunea 
mulțimilor, într-o vreme când Hristos nu Se arătase încă în trup: în mijlocul 
vostru Se află Acela, pe Care voi nu-L ştiţi, Cel care vine după mine, Care 
înainte de mine a fost şi Căruia eu nu Sunt vrednic să-i dezleg cureaua 
încălțămintei (In., 1, 27).” (Origen, Despre principii, cartea a IV-a, III, 4, în 
PSB, vol. 8, pp. 300-301) 


„Căci omul n-ar fi fost mântuit în întregime dacă Hristos nu S-ar fi 
îmbrăcat cu structura întreagă a omului'%. Ne lipsim de mântuirea trupului 
omenesc dacă afirmăm că trupul Mântuitorului a fost numai duhovnicesc.” 


(Origen, Convorbirile cu Heraclide, în PSB, vol. 8, p. 329) 


„Cât despre dogmele atinse în Simbolul credinţei privitoare la întruparea 
Domnului, noi nici nu le-am pus în discuţie şi nici nu am argumentat acceptarea 
lor, pentru că depăşesc puterea noastră de înţelegere, întrucât, după cum ştim, în 
momentul în care ne atingem de simplitatea credinţei atunci nu vom mai putea 
pune capăt discuţiilor, pentru că veşnic principiul contradicției ne va duce tot 
mai departe şi vom tulbura continuu cugetele oamenilor de rând prin 
introducerea celor mai stranii idei”. (Sf. Vasile cel Mare, Epistole, epistola 258, 
II, în PSB, vol. 12, p. 528) 


„Mântuitorul accepta simţirile firii ca să dea siguranţa unei întrupări 
reale, nu numai aparente, dar că toate simţămintele viciate, care tulbură liniştea 
vieţii, EI le-a respins ca nevrednice de dumnezeirea Sa cea nepătată (Rom., 8, 3). 
De aceea s-a spus că S-a născut întru asemănarea trupului păcatului. De aceea, 
chiar dacă a luat asupră-Și trupul nostru cu afecțiunile lui fireşti, El n-a săvârşit 
păcat. După cum moartea, care ne-a fost transmisă prin trupul lui Adam, a fost 
înghițită de dumnezeire, tot aşa şi păcatul a fost suprimat de dreptatea care era în 
lisus Hristos. Când vom învia vom lua un trup care nu va fi supus morţii şi nici 
păcatului”. (Sf. Vasile cel Mare, Epistole, epistola 261, III, în PSB, vol. 12, pp. 
539-540) 


1024  Tâlcuirea Pr. T. Bodogae: Sigur că expresiile a paterna substantia ... divulsio au fost 
înţelese de Origen în sensul că Fiul are hypostas propriu faţă de cel al Tatălui; altfel, Fiul e 
nedespărţit de Tatăl în creaţie, în providenţă, în veşnicie. (n.s. 1561, p. 301) 

1%5 Tâlcuirea Pr. T. Bodogae: Formulare destul de reuşită, cu mai bine de 100 de ani înainte, 
care a afirmat crezul ortodox, faţă de rătăcirea apolinaristă. (...). (n.s. 39, p. 329) 

„Cel care s-a transformat şi-a alcătuit un trup al Lui propriu, adică acest 
trup care a existat împreună cu natura divină condensată în el”. (Sf. Vasile cel 
Mare, Epistole, epistola 262, II, în PSB, vol. 12, p. 541) 


„(...) cuvântul dumnezeiesc şi ceresc al lui Dumnezeu S-a arătat EI însuşi 
cu trup de om nedeosebindu-se de noi cu nimic în ce priveşte ființa acestui 
trup.” (Eusebiu de Cezareea, Istoria bisericească, cartea întâi, II, 23, în PSB, 
vol. 13, p. 36) 


(...) aceştia (proorocii — n.L..P.) vestiseră că va veni pe lume o fiinţă care 
va fi în acelaşi timp şi Dumnezeu şi om, care va săvârşi fapte mai presus de fire 
şi va învăţa toate neamurile credinţa în Dumnezeul cel adevărat, ba, ceea ce-i 
mai mult, ei au prevestit şi chipul tainic în care se va naşte lisus, apoi învăţătura 
cu totul nouă pe care o va aduce EI, faptele cu totul ieşite din comun pe care le 
va săvârşi, precum şi modul în care va muri şi în care va învia din morţi şi, pe 
deasupra, şi chipul în care EI îşi va reaşeza pe veci o împărăție dumnezeiască în 
ceruri.” (Eusebiu de Cezareea, Istoria bisericească, cartea întâi, II, 23, în PSB, 
vol. 13, p. 36) 


„Căci nu a fost închis în trup; nici fiind în trup, lipsea din altă parte. Nici 
nu mişca trupul spre ceva, lăsând toate celelalte goale de lucrarea şi de purtarea 
Lui de grijă. Ci, minune covârşitoare fiind, Cuvântul nu era cuprins de ceva în 
chip deosebit; ci mai degrabă le cuprindea EI însuşi pe toate. Şi precum, deşi 
este în toată zidirea, este în afară de toate după ființă, dar este în toate prin 
puterile Lui, orânduindu-le pe toate, întinzând în toate purtarea Lui de grijă şi 
dăruind viaţă fiecăreia şi tuturor deodată, tot aşa, cuprinzând toate, este 
necuprins, fiind întreg numai în Tatăl în toate privinţele. 

Astfel fiind şi în trupul omenesc şi făcându-l viu EI însuşi, le făcea de 
asemenea vii pe toate şi era în toate şi în acelaşi timp în afară de toate. Şi 
făcându-Se cunoscut din trup prin fapte, nu era mai puţin văzut prin lucrarea Sa 
în toate. E propriu sufletului să vadă prin cugetări şi cele din afară de trupul său, 
dar nu să şi lucreze în afară de trupul său, sau să mişte cele departe de acesta 
prin prezenţa sa. Căci niciodată cugetând omul la cele de departe, nu le şi mişcă 
şi nu le mută. Nu mişcă soarele şi nu face cerul să se învârtească, şezând în casa 
sa. Ci le vede pe acestea mişcându-se şi săvârşindu-se, dar nu are şi puterea să 
facă el acestea. 

Nu aşa era însă Cuvântul lui Dumnezeu în trup. Căci nu era legat de trup, 
ci mai degrabă EI îl stăpânea pe acesta. Încât era şi în el şi în toate, ba şi în afară 
de cele ce sunt. Şi totuşi nu Se odihnea decât în Tatăl. Şi lucrul cel mai minunat 
era că vieţuia şi ca om, dar dădea în calitate de Cuvântul viaţă tuturor şi era în 
calitate de Fiul împreună cu Tatăl. 

Astfel când Fecioara Îl năştea, El nu pătimea!'%%, nici nu Se întina de 


trup, ci mai degrabă sfinţea şi trupul. Şi fiind în toate, nu Se împărtăşeşte de 
toate, ci mai degrabă tuturor le dă viaţă şi le hrăneşte. Căci dacă soarele făcut de 
EI şi văzut de noi se învârteşte pe cer fără să se întunece de corpurile de pe 
pământ pe care le atinge, nici nu e întunecat de întuneric, ci mai degrabă el le 
luminează şi le curăţeşte pe acestea, cu mult mai vârtos Prea Sfântul Cuvânt al 
lui Dumnezeu, Care e şi Făcătorul şi Domnul soarelui, făcându-Se cunoscut în 
trup, nu Se întina, ci mai degrabă nestricăcios fiind şi trupul Lui muritor 
aflându-se îl făcea viu şi-l curăța şi pe acesta.” (Sf. Atanasie cel Mare, Tratat 
despre Întruparea Cuvântului şi despre arătarea Lui nouă, prin trup, cap. IV, 
XVII, în PSB, vol. 15, pp. 110-111) 


„Căci Cel ce S-a coborât, acelaşi este şi Cel ce a înviat. Căci S-a pogorât 
trupeşte; şi Acelaşi a înviat, pentru că era Dumnezeu în trup'*.” (Sf. Atanasie 
cel Mare, 7rei cuvinte împotriva arienilor, Cuvântul întâi împotriva arienilor, 
XLIV, în PSB, vol. 15, p. 209) 


„Avea un trup adevărat şi nu prin nălucire'%5. Domnul îmbrăcând trupul, 
l-a îmbrăcat pe acesta întreg cu toate pătimirile (afectele) lui, încât, precum 
spunem că trupul era al Lui, aşa trebuie să se spună că şi afectele trupului erau 
ale Lui, deşi nu atingeau dumnezeirea Lui'%%. Căci dacă ar fi fost trupul altuia, s- 
ar fi spus că şi pătimirile erau ale aceluia'%. Dar dacă trupul a fost al Cuvântului 
(căci Cuvântul trup S-a făcut - In., |, 14), e necesar să se spună că şi afectele 
trupului erau ale Lui, al Căruia era şi trupul. lar fiind ale Lui afectele 
(pătimirile), cum sunt mai ales: a fi judecat, a fi biciuit, a înseta, crucea şi 

111) 

1% 'Tâlcuirea Pr. Stăniloae: Aci referă şi învierea la ipostasul Cel unul al lui Hristos. Învierea 
nu € a naturii, ci a Persoanei. lar Persoana sau Ipostasul lui Hristos este una sau unul. În 
Ipostasul Lui este prezentă şi natura Lui omenească. Deci înviind firea Lui omenească, 
învierea e şi Operă a Ipostasului cel unul. Cuvântul lui Dumnezeu Şi-a trăit EI însuşi într-un 
fel învierea cu trupul, dând-o ca Dumnezeu şi primind-o ca om. Ca urmare, după înviere, s-a 
trăit ca Ipostas al unei naturi umane înfiate, de acum nemuritoare. (n.s. 119, p. 209). 

1% Tâlcuirea Pr. Stăniloae: Nu era un trup nălucă, căci în acest caz n-ar fi fost scăpat trupul 
nostru de patimi şi de moarte. Dar Cuvântul nu era numai la aparenţă Subiectul lui, căci în 
acest caz s-ar fi întâmplat de asemenea o mântuire la aparenţă. Ci era cu adevărat trupul real 
al Lui, efectuându-se în el faptele mântuitoare reale ale Cuvântului, care se transmiteau prin el 
şi asupra altora şi asupra naturii. (n.s. 87, p. 361) 

19 Tâlcuirea Pr. Stăniloae: Erau ale Cuvântului întrupat, pentru că le trăia într-un mod 
imprimat de puterea dumnezeiască, sau erau ale Lui ca Subiect unitar, dar nu atingeau 
dumnezeirea Lui. (n.s. 88, p. 361) 

1%0 Tâlcuirea Pr. Stăniloae: Dacă nu ar fi luat Fiul lui Dumnezeu însuşi trupul, ci ar fi lucrat 
din afară asupra trupului, trupul Lui n-ar fi devenit izvorul de vindecare al tuturor, ci Cuvântul 
ar fi lucrat asupra oamenilor numai prin îndemnuri ca şi în Vechiul Testament. Nepătimind în 
el Cuvântul însuşi, nu l-ar fi ridicat din moarte. (n.s. 89, p. 361) 


Tâlcuirea Pr. Stăniloae: Nu suporta pasiv naşterea, ci El însuşi Şi-o lucra. (n.s. 59b, p. 

moartea şi celelalte slăbiciuni ale trupului, ale Lui sunt biruinţele şi harul. De 
aceea în mod consecvent şi cuvenit se numesc acestea afecte (pătimiri) ale 
Domnului şi nu ale altuia, ca şi harul să ne poată fi dat de E1'%!. Şi să nu ne 
facem închinătorii altuia, ci cu adevărat închinători ai lui Dumnezeu, pentru că 
nu chemăm nici Mântuitor pe nimenea dintre cei făcuţi, nici vreun om comun, ci 
pe Fiul adevărat şi Cel prin fire din Dumnezeu, Care S-a făcut şi om.” (Sf. 
Atanasie cel Mare, Zrei cuvinte împotriva arienilor, Cuvântul al Treilea 
împotriva arienilor, XXXII, în PSB, vol. 15, pp. 361-362) 


„De aceea, să nu râdă cineva zicând că a fost prunc, arătând vârsta şi 
creşterea şi că a mâncat, a băut şi a pătimit. Acestea s-au spus ca nu cumva, 
tăgăduind unii cele proprii trupului, să tăgăduiască deplina Lui întrupare pentru 
noi. Şi precum nu S-a făcut om prin legea naturii, aşa se cuvenea să se arate că, 
luând EI trup, a luat cele proprii trupului, ca să nu aibă crezare afirmarea lui 
Maniheu că întruparea a fost părută. Se cuvenea iarăşi ca, vieţuind EI în trup, să 
nu ascundă cele ale trupului, ca să nu afle samosateanul motiv să spună că altul a 
fost omul decât Dumnezeu-Cuvântul.” (Sf. Atanasie cel Mare, Către Maxim 
Filosoful, IV, în PSB, vol. 16, p. 189) 


„Dar când a binevoit să ia chip de rob, să primească pârga noastră, n-a luat 
închipuire de trup, nici aparenţă de trup, ci trup adevărat. De aceea a primit să 
vină cu toate cele ale noastre; să se nască din femeie, să fie prunc, să fie înfăşat, 
să fie hrănit cu lapte şi să sufere de toate celelalte, ca să se creadă adevărul 
întrupării şi să se coasă gurile ereticilor. Pentru aceea a dormit în corabie, a 
călătorit, a ostenit, a îndurat toate cele omeneşti, ca prin fapte să poată fi 
încredințaţi toţi oamenii. Pentru aceea a stat înaintea scaunului de judecată, a 
fost răstignit, a suferit, moartea cea plină de ruşine şi a fost pus în mormânt, ca 
prin toate să se învedereze întruparea Sa. Dacă n-a luat cu adevărat trupul 
nostru, atunci nici n-a fost răstignit, nici n-a murit, nici n-a fost îngropat, nici n-a 
înviat.” (Sf. loan Gură de Aur, Omilii la Facere, omila LVIIL, III, în PSB, vol. 
22, pp. 250-251) 


„losif, însă va fi şi un tip al celor viitoare; a arătat mai dinainte, în umbră, 
realitatea de mai târziu. Şi după cum losif s-a dus la fraţii săi ca să-i cerceteze, 
iar ei n-au ţinut seamă că le e frate, nu s-au uitat nici la pricina pentru care a 
venit, ci mai întâi s-au sfătuit să-l ucidă, dar mai pe urmă l-au vândut barbarilor, 
tot aşa şi Stăpânul nostru, mergând pe urmele iubirii Sale de oameni a venit să 


19%1 Tâlcuirea Pr. Stăniloae: Sfântul Atanasie expune aci o concepţie despre har legată de 
înţelegerea ontologică a mântuirii. Harul e puterea eliberării de afecte şi de moarte, ce ne vine 
din trupul Cuvântului pentru că Acesta a biruit în el moartea. E puterea prin care se 
prelungeşte în noi în mod activ starea umanităţii curate şi înviate a Cuvântului; puterea biruirii 
păcatelor prin răbdarea crucii (sau a afectelor) de către Cuvântul însuşi. E puterea prin care 
înaintăm spre înviere şi îndumnezeire, dându-ne calitatea de fii ai Tatălui ceresc în unire cu 
Cuvântul. (n.s. 90, pp. 361-362) 

cerceteze neamul omenesc; a luat trupul nostru, primind să fie fratele nostru; şi a 
venit. Pavel striga, zicând: Că nu pe îngeri a luat, ci sămânţa lui Avraam; de 
aceea trebuia să se asemene întru toate fraţilor Săi (Evr., 2, 16-17). Dar iudeii 
cei nerecunoscători au căutat să ucidă pe Doctorul trupurilor şi al sufletelor, pe 
Cel Ce a făcut nenumărate minuni în fiecare zi; şi-au adus la împlinire ucigaşul 
lor gând şi au răstignit pe Cel Ce a primit să ia chip de rob pentru mântuirea 
noastră. ludeii au căutat să-L ucidă şi L-au ucis răstignindu-L pe cruce; fraţii lui 
Iosif, însă, s-au sfătuit să-l ucidă, dar nu au dus la îndeplinire sfatul lor. Că 
trebuia ca tipul să fie mai mic decât realitatea; de n-ar fi aşa, Iosif n-ar mai fi tip 
celor ce aveau să fie mai târziu. De aceea el este o umbră premergătoare a celor 
ce aveau să se întâmple în viitor. Şi gândeşte-te la minunea petrecută cu Iosif! 
Nu l-au ucis, ci l-au vândut; apoi au mânjit haina cu sângele unui ied şi au dus-o 
tatălui, vrând să-l convingă că losif a fost ucis. Vezi că toate acestea s-au făcut 
pentru ca totul să fie ca într-o umbră, numai icoană a celor ce se vor întâmpla, 
dar să se păstreze realitatea?” (Sf. loan Gură de Aur, Omilii la Facere, omilia 
LXI, III, în PSB, vol. 22, pp. 274-275) 


„Atunci nu nepătimirea firii s-a schimbat în patimă, ci ceea ce era 
schimbăcios şi pătimitor s-a preschimbat, prin părtăşia cu ceea ce e 
neschimbăcios, în nepătimire.”!%? (Sf. Grigorie de Nyssa, Despre viața lui 
Moise sau despre desăvârşirea prin virtute, în PSB, vol. 29, pp. 44-45) 


„(...) firea omenească Te-a cunoscut pe Tine, cum Te şi cunoaşte, ca pe 
Cel ce Te-ai făcut umbrit prin întrupare (iconomie). Pentru că de nu Te-ai fi 
umbrit pe Tine însuţi, acoperind raza cu neputinţă de răbdat a dumnezeirii cu 
chipul robului, cine ar fi suportat arătarea Ta?'%* Căci nimeni nu va vedea fața 
lui Dumnezeu şi va trăi (leş., 33, 20). Ai venit, aşadar, Frumosule, dar făcându- 
Te aşa cum Te putem primi. Ai venit umbrind razele dumnezeirii cu învelişul 
trupului. Căci cum ar fi putut firea muritoare şi pieritoare să se unească în 
împreună — vieţuire cu cea nepieritoare şi neapropiată, dacă nu ar fi mijlocit între 
noi, cei ce vieţuim în întuneric, şi între lumină, umbra trupului?” (Sf. Grigorie 


1%% TTâlcuirea Pr. Stăniloae: Prin Întrupare firea dumnezeiască nepătimitoare a Cuvântului s-a 
schimbat după înfăţişarea şi chipul nostru, a luat o stare capabilă să se însoţească cu firea 
noastră pătimitoare. Dar când se întoarce în sânul Tatălui, atunci nu se mai schimbă 
nepătimirea ei spre capacitatea de a se însoți cu firea noastră pătimitoare, ci firea noastră 
schimbăcioasă şi pătimitoare se schimbă prin părtăşie (prin comuniune) cu firea Sa 
dumnezeiască şi neschimbăcioasă, în fire nepătimitoare (...) (n.s.15, p. 45). 

1% Tâlcuirea Pr. Stăniloae: Cum ar fi putut sufletul nostru să rămână neconfundat în 
îmbrăţişarea iubitoare cu Dumnezeu Cuvântul, dacă Acela nu S-ar fi acoperit cu umbra 
trupului Său? E o umbră lină, care filtrează lumina dumnezeiască în mod blând, mângâietor. 
Căci chiar din mădularele lui, îşi face mijloace de mângâiere a noastră. Numai iubirea lui 
Dumnezeu ca Persoană poate să se poarte cu atâta delicateţe față de cei pe care îi iubeşte, 
umbrindu-şi prin întrupare tăria de nesuportat a luminii. (n.s. 83, p.161) 

de Nyssa, Tâlcuire amănunţită la Cântarea Cântărilor, omiha IV, în PSB, vol. 
29, p. 161) 


„În Hristos ceva este necreat, iar ceva, creat. Şi spunem că necreat în El 
este faptul de a fi etern, dinainte de veci şi Făcător al tuturor lucrurilor; iar creat, 
trupul ce Şi l-a plăsmuit asemenea trupului smereniei noastre, prin întruparea 
cea pentru noi.” (Sf. Grigorie de Nyssa, Tâl/cuire amănunţită la Cântarea 
Cântărilor, omilia XIII, în PSB, vol. 29, p. 290) 


„(...) fund vorba de Dumnezeu care s-a arătat în trup, credem că 
minunile care au însoţit activitatea sa sunt destulă mărturie, că însuşi Dumnezeu 
s-a arătat în trup, întrucât în toate faptele pe care le-a săvârşit vedem însuşiri 
care se potrivesc numai firii dumnezeieşti. Numai un Dumnezeu a putut da viaţă 
oamenilor, numai El poate purta de grijă la toate, numai EI poate da mâncare şi 
băutură celor ce se bucură de viaţă în trup, numai Dumnezeu poate face bine 
unde şi când trebuie, numai El poate readuce firea omenească cea măcinată de 
boli la sănătatea de mai înainte, numai EI e în stare să stăpânească în acelaşi fel 
făptura întreagă, pământ, apă, văzduh şi cele mai pe deasupra ale lor, numai 
Dumnezeu poate avea putere peste tot şi să biruiască înainte de toate moartea şi 
stricăciunea. Dacă, la cele înşirate până aici, ar fi ceva nepotrivit cu ideea de 
Dumnezeu, pe bună dreptate ar putea păgânii să respingă tainele credinţei 
noastre; dacă însă în tot ce am spus despre El nu-i nimic potrivnic ideii de 
Dumnezeire, atunci ce piedică se mai pune credinţei?” (Sf. Grigorie de Nyssa, 
Marele cuvânt catehetic sau despre învățământul religios, cap. 12, în PSB, vol. 
30, p. 308) 


„Dacă ne uităm la ambele capete ale vieţii omeneşti, atunci înţelegem şi 
de unde venim şi încotro ne ducem: în dureri se naşte omul, în dureri se 
sfârşeşte. În legătură, însă, cu întruparea Domnului, nu întâlnim nici naştere din 
dureri, nici moarte urmată de stricăciune, căci acolo unde naşterea nu s-a făcut 
din poftă bărbătească, nici moartea n-a fost urmată de stricăciune. 

Nu crezi într-o astfel de minune? Mă bucur! Prin aceasta tu mărturiseşti 
că minunile, din pricina cărora nu admiţi cele spuse înainte, depăşesc rânduielile 
firii. Mărturia că Dumnezeu s-a arătat în trup să-ţi fie tocmai faptul că învăţătura 
noastră despre EI nu se încadrează în rândul unor învățături obişnuite. Religia de 
toate zilele, pe care o propovăduim, nu se sprijină, oare, pe legi suprafireşti? 
Căci dacă ceea ce se istoriseşte despre Hristos intră în rândul lucrurilor fireşti, 
ce-ar mai fi dumnezeiesc în EI? lar dacă, dimpotrivă, aceste istorisiri rămân 
totuşi în domeniul suprafirescului, în care tu nu crezi, atunci aici e dovada că cel 
propovăduit e Dumnezeu adevărat.” (Sf. Grigorie de Nyssa, Marele cuvânt 
catehetic sau despre învățământul religios, cap. 13, în PSB, vol. 30, p. 308) 

„După cum nici eonii cei de sus, nici cei de jos nu pot cuprinde şi înţelege 
măreţia lui Dumnezeu, tot aşa nici lumile cele de sus, nici cele de pe pământ, nu 
pot să cuprindă cu mintea subțirimea lui Dumnezeu, cum s-a micşorat printre cei 
mici şi slabi. Că precum de neînţeleasă este măreţia Sa, tot aşa şi subţiimea Sa.” 
(Sf. Macarie Egipteanul, Cele cincizeci de omilii duhovniceşti, omilia XXXII, 7, 
în PSB, vol. 34, p. 238) 


„(...) arătarea feţei Domnului pricinuieşte îndată mila, dacă este adevărat 
că în cunoaşterea lui Dumnezeu se cuprinde şi împărtăşirea de viaţă veşnică. 
Căci aşa a zis Mântuitorul către Tatăl Cel din ceruri şi Dumnezeu: Aceasta este 
viaţa de veci, ca să Te cunoască pe Tine, singurul, adevăratul Dumnezeu şi pe 
Iisus Hristos, Cel pe Care L-a trimis Un., 17, 3). lar că faţa lui Dumnezeu şi 
Tatăl este Fiul, Care S-a arătat nouă, nu se va îndoi, socotesc, nimeni. Fiindcă EI 
este pecetea şi asemănarea şi chipul Lui şi prin EI şi împreună cu El cunoaştem 
pe Tatăl, iar cunoaşterea aceasta e însoțită în chip necesar de miluirea noastră. 
Căci ne-am îndreptat din credinţă şi nu din faptele dreptăţii, pe care le-am făcut 
noi, ci după marea milă a Lui (Tit, 3, 5)'%*. Şi prin îndurarea lui Dumnezeu am 
fost uşuraţi de povara stricăciunii şi ne-am prefăcut spre înnoirea vieţii în 
Hristos.” (Sf. Chiril al Alexandriei, Închinare în Duh şi Adevăr, cartea a 
unsprezecea, în PSB, vol. 38, pp. 403-404) 


„Căci era Dumnezeu după fire şi S-a făcut trup. În acestea constă 
întreaga taină a lui Hristos!%%.” (Sf. Chiril al Alexandriei, Glafire la Facere, 
cartea a patra a Glafirelor la Facere, 11, în PSB, vol. 39, p. 144) 


194 Tâlcuirea Pr. Stăniloae: Fiul întrupându-Se ne-a arătat fața Tatălui. Căci EI e faţa Tatălui. 
Iar faţa cuiva se arată altuia când are milă de El. Pe faţă se arată mila. Cine nu-şi arată faţa, nu 
e milos. În Dumnezeu e atâta milă faţă de noi că ne arată vizibil faţa Sa. Faţa lui Hristos ni se 
arată ca faţă interesată de noi la maximum prin mila vie întipărită pe ea. Cât de uman ni se 
arată Dumnezeu în mila Lui! Sau cât de dumnezeieşti ne arătăm noi când suntem miloşi! 
Dumnezeu nu manifestă faţă de noi o atitudine de dreptate, ci de milă. Dacă ne-ar trata după 
dreptate, nu ne-ar iubi. Iar noi niciodată n-am merita mântuirea. (n.s. 467, p. 404) 

1%5 Tâlcuirea Pr. Stăniloae: De fapt toată taina lui Hristos consta în acestea trei: Fiul lui 
Dumnezeu se face om, golindu-Se de slavă, duce această coborâre până la moarte, învie cu 
trupul pe care L-a asumat. În coborârea Lui nu părăseşte puterea Lui, ci o comunică şi 
trupului pe care-l asumă. Dacă omul ca creatură a lui Dumnezeu ar muri definitiv, însăşi 
puterea Creatorului li s-ar dovedi limitată. Moartea ar fi mai tare ca El. Cel ce poate crea, 
poate şi recrea. Dar omul nu e creat ca obiect; Dumnezeu îi poate da deci o participare şi la 
primirea morţii, şi la biruirea ei. În crearea omului ca chip al Cuvântului dumnezeiesc pentru 
o relaţie dialogică cu EI, se arată marea preţuire acordată omului şi o putere de-a se comporta 
ca subiect în această relaţie. Moartea îi vine din faptul că nu rămâne ca subiect în relaţia 
iubitoare cu Dumnezeu, şi e învinsă, dându-1-se puterea să revină în unitatea sa personală cu 
Fiul lui Dumnezeu însuşi, la acea relație într-un mod de nepierdut. Fiul lui Dumnezeu 
făcându-Se om, deci şi Subiect uman, biruieşte moartea şi ca om, făcând din desfiinţarea 
omului prin ea, un somn trecător. (n.s. 235, p. 145) 

„(...) S-a născut ca atare în timpurile de pe urmă ale veacului celui 
prezent şi fiindcă după El n-a mai fost altul'%.” (Sf. Chiril al Alexandriei, 
Glafire la Facere, cartea a şasea a Glafirelor la Facere, 4, în PSB, vol. 39, p. 
200) 


„Fiindcă după firea Lui, EI este Însuşi Domnul slavei, chiar dacă spune 
în chip iconomic pentru asemănarea cu noi'%”: Părinte, slăveşte pe Fiul Tău (n., 
17, 1).” (Sf. Chiril al Alexandriei, Glafire la Facere, cartea a şasea a Glafirelor 
la Facere, 4, în PSB, vol. 39, p. 201) 


„ȘI nu a zis că Cuvântul a venit la trup, ci că S-a făcut trup, ca să nu se 
înţeleagă că a venit ca la Prooroci, sau ca la alţii dintre Sfinţi, prin relaţie, ci că 
EI însuşi S-a făcut cu adevărat trup, adică om. (...) De aceea EI este şi Dumnezeu 
după fire în trup şi cu trupul, împropriindu-Şi-l, şi în acelaşi timp fiind înţeles ca 
altceva decât trupul, fiind închinat în trup şi împreună cu trupul, potrivit spusei 
de la Proorocul Isaia: Bărbaţi înalți la Tine vor trece şi Îți vor robi Ție şi vor 
urma Ţie legați de mâini şi de picioare şi se vor închina ie şi [ie se vor ruga, 
că în Tine este Dumnezeu şi nu este Dumnezeu afară de Tine (1s., 45, 14). lată că 
spun că în El este Dumnezeu, nedespărțind trupul de Cuvântul. Şi iarăşi au 
afirmat că nu este alt Dumnezeu afară de EI, unind cu Cuvântul ceea ce poartă 
EI, ca propriu Lui, adică templul luat din Fecioară, căci Hristos este Unul din 
două.” (Sf. Chiril al Alexandriei, Comentariu la Evanghelia Sfântului loan, 
cartea întâi, cap. 9, în PSB, vol. 41,p. 113) 


„Și S-a sălăşluit între noi (In., |, 14) 

Evanghelistul explică în mod folositor spusa şi duce la o înţelegere mai 
clară semnificaţia afirmației. Căci, deoarece a spus că Cuvântul lui Dumnezeu 
S-a făcut trup, ca nu cumva cineva din multă neştiinţă să cugete că EI a ieşit din 
firea Sa şi S-a prefăcut în mod real în trup (şi să pătimească ceea ce era cu 
neputinţă, căci Dumnezeirea este departe de orice schimbare şi prefacere în 
altceva, după rațiunea modului de a fi), foarte bine a adăugat Teologul îndată: Și 
S-a sălăşluit între noi, ca să înţelegi prin aceasta pe Cel ce S-a sălăşluit şi pe 
aceea în care S-a sălăşluit, ca să nu socoteşti că EI S-a prefăcut în trup, ci S-a 
sălăşluit în trup, folosindu-Se, ca de templul propriu, de trupul luat din Sfânta 
Fecioară. Căci în El locuieşte toată plinătatea dumnezeirii trupeşte, cum zice 
Pavel (Col., 2, 9).” (Sf. Chiril al Alexandriei, Comentariu la Evanghelia 
Sfântului loan, cartea întâi, cap. 9, în PSB, vol. 41,p. 114) 


1% “Tâlcuirea Pr. Stăniloae: Fiul lui Dumnezeu S-a făcut Fiu al Lui ca om în timpurile de pe 
urmă. Nu-L are Tatăl din veci Fiu ca om. Nu are din veci Tatăl un Fiu omenesc. În acest caz 
oamenii ar fi din veci, ar fi dumnezeu după fiinţă. (n.s. 350, p. 200) 

197 Tâlcuirea Pr. Stăniloae: Arătând că S-a întrupat şi ca atare S-a făcut om de bună voie, deci 
nu e numai Dumnezeu, cere Tatălui să-L slăvească, se înţelege în calitatea Sa de om. (n.s. 353, 
p. 200) 


483 


„(...) deşi spunem că S-a întrupat, nu zicem că S-a îmbrăcat numai în 
trup Cuvântul lui Dumnezeu, ci prin numele de trup e arătat omul întreg '%%.” (Sf. 
Chiril al Alexandriei, Comentariu la Evanghelia Sfântului loan, cartea a cincea, 
cap. 2, în PSB, vol. 41, p. 548) 


„Căci precum cărbunii sunt prin fire lemn, iar lemnul e întreg în ei, deşi 
sunt plini de foc şi au puterea şi lucrarea lui, aşa şi Cuvântul, fiind foc, ca 
Dumnezeu, S-a făcut om şi S-a sălăşluit între noi. Dar deşi era văzut şi om, ca 
noi, în înţeles iconomic, toată plinătatea Dumnezeirii locuia în El, după modul 
unirii. Prin aceasta arată că face şi prin trupul Său lucrările cele mai demne de 
Dumnezeu.” (Sf. Chiril al Alexandriei, Comentariu la Evanghelia Sfântului 
Ioan, Fragmente din Cărţile 7 şi 8, în PSB, vol. 41, p. 783) 


„lar întrucât S-a făcut om ca noi, S-a unit, afară de păcatul nostru, cu cei 
de pe pământ şi S-a făcut Mijlocitor, unind în Sine cele ce tind spre unitate şi 
iubire între ele'%.” (Sf. Chiril al Alexandriei, Comentariu la Evanghelia 
Sfântului loan, cartea a noua, Introducere, în PSB, vol. 41, p. 840) 


„Dar e propriu Lui, întrucât S-a făcut om, dar a rămas şi ceea ce a fost, 
este şi va fi pururea, să se spună că a şezut pentru noi unde nu era'*. (Sf. Chiril 
al Alexandriei, Comentariu la Evanghelia Sfântului loan, cartea a unsprezecea, 
cap. 9, în PSB, vol. 41, p. 1033) 


1%8 Tâlcuirea Pr. Stăniloae: Fiul lui Dumnezeu n-a luat numai trupul ca pe o haină exterioară, 
ci S-a făcut om întreg, rămânând Dumnezeu întreg. Dumnezeu însuşi Şi-a însuşit modul de 
gândire, de simţire, de exprimare omenesc. S-a înomenit în întregime, fără să înceteze să fie şi 
Dumnezeu. Dar nu un Dumnezeu despărțit de umanitate. Nici Dumnezeirea, nici umanitatea 
nu erau trăite de El separat. Trăia şi trăieşte în veci omeneşte cele dumnezeieşti şi 
dumnezeieşte, cele omeneşti. Umanitatea a fost făcută de Dumnezeu Însuşi capabilă să fie 
trăită de Persoana Lui dumnezeiască şi să simtă acest lucru în umanitatea ei, sau în mod 
omenesc. (n.s. 1031, p. 548) 

19% Tâlcuirea Pr. Stăniloae: Dumnezeirea voieşte, şi umanitatea tinde spre unirea şi iubirea 
dintre ele, fără confundare, căci fiecare vrea să se bucure de cealaltă. Dar Dumnezeu vrea să- 
Şi apropie umanul, nefiind silit de o trebuință, pe când umanul tinde spre unirea cu 
desăvârşirea dumnezeiască, dintr-o trebuinţă. Totuşi, nu merge spre aceasta decât în libertate. 
Dumnezeu e fericit şi fără umanitate, deşi Se bucură de iubirea ei. Omul aspiră spre 
Dumnezeire, nefiind fericit fără ea. Căci a fost creat pentru a se desăvârşi şi a fi fericit în 
unirea cu existenţa personală desăvârşită. Dar poate trăi şi fără această desăvârşire, fără 
propria fericire. Pentru a înainta spre împlinirea aspiraţiei sale spre desăvârşirea pe care o 
poate avea numai în Dumnezeu, are nevoie numaidecât de puterea dumnezeiască. Şi aceasta 
ni se pune la dispoziție deplin în Hristos. (n.s. 1597, p. 840) 

19% Tâlcuirea Pr. Stăniloae: Fiul lui Dumnezeu nu S-a pogorât de la înălţimea Sa de 
Dumnezeu făcându-Se om. Dar tocmai de aceea S-a putut înălța şi ca om la înălțimea Lui 
dumnezeiască, după ce a primit pentru o vreme smerenia noastră acoperindu-Şi slava. (n.s. 
1944, p. 1033) 

„Cel ce domnea la început împreună cu Tatăl primeşte aceasta (stare) cu 
trupul ca pe un dar (îmbrăcămintea pământească şi trecătoare în formă 
omenească), ceea ce Îi aparţinea prin fire, cerând ca pe un dar ceea ce era al Său 
prin fire!%!, căci era şi este în chipul şi egalitatea Tatălui.” (Sf. Chiril al 
Alexandriei, Comentariu la Evanghelia Sfântului loan, cartea a unsprezecea, 
cap. 12, în PSB, vol. 41, p. 1062) 


„Fiul vine în noi trupeşte, ca om, unindu-Se cu noi prin binecuvântare 
tainică, şi duhovniceşte, ca Dumnezeu, prin lucrarea şi harul Duhului Său, Care 
recreează duhul din noi spre înnoirea vieţii şi ne face părtaşi firii Sale 
dumnezeieşti. Deci Hristos se arată ca veriga de unire a noastră cu Dumnezeu- 
Tatăl, unindu-ne cu El, Care e om, dar şi prin fire Dumnezeu din Dumnezeu, 
Născătorul Său. Căci firea supusă stricăciunii nu putea trece altfel la 
nestricăciune dacă nu pogora la ea firea mai presus de orice schimbare, ridicând 
spre binele propriu pe cel ce cade prin stricăciune, pururea, şi, prin împărtăşirea 
şi unirea cu ea, o ridică din hotarele proprii firii create, replăsmuind potrivit 
Sieşi pe cel ce nu este astfel în sine. Deci ne-am desăvârşit din unitatea cu 
Dumnezeu-Tatăl, prin mijlocirea lui Hristos. Căci am fost slăviţi, primind, cum 
am spus adineauri, în noi, trupeşte şi duhovniceşte, pe Fiul adevărat şi prin fire, 
Care este unit ființial cu Tatăl; ne-am făcut părtaşi şi am intrat în comuniune cu 
firea mai presus de toate.” (Sf. Chiril al Alexandriei, Comentariu la Evanghelia 
Sfântului loan, cartea a unsprezecea, cap. 12, în PSB, vol. 41, p. 1063) 


„Căci despre Cel ce singur este fără de păcat se aminteşte şi acest fapt 
unic: A trimis Dumnezeu pe Fiul Său întru asemănarea trupului păcatului. 
Luând fiinţa adevărată şi întreagă a trupului omenesc, trebuie să credem că a luat 
în ea nu păcatul însuşi, ci asemănarea păcatului. Asemănarea nu trebuie 
raportată la adevărul trupului, cum înţeleg unii eretici, ci la chipul păcatului. Era 
în el trup adevărat, dar fără păcat, asemănător însă, de bună seamă, celui ce 
păcătuieşte. Şi aceasta se referă la vicii şi obiceiuri. Avea asemănarea trupului 
păcătos când, ca un om neştiutor şi preocupat de hrană, întreba: Câre pâini 
aveţi?. Dar dacă trupul nu-i era supus păcatului, sufletul nu-i era fără ştiinţă, 
fiindcă evanghelistul adaugă pe dată: Jar aceasta o zicea ca să-i încerce, căci El 
ştia ce avea să facă. Avea trupul asemenea celui ce păcătuieşte, când ca un 
însetat cerea apă femeii samaritence. Dar nu era pătat de tina păcatului, fiindcă, 
dimpotrivă, femeia a fost chemată să ceară apă vie, care împiedicând-o să-i mai 
fie vreodată sete, să se facă în ea fântână de apă ţâşnitoare spre viaţa veşnică. 
Avea adevărul acestui trup când dormea pe corabie. Dar ca să nu se înşele prin 
asemănarea păcatului cei ce călătoreau cu EI, ridicându-Se a certat vânturile şi 


191 Tâlcuirea Pr. Stăniloae: Acest text foarte subtil, ca atâtea altele, pare să spună că nu numai 
Dumnezeu vrea ca Fiul Său să-Şi asume omenescul pentru a-l înălța la viaţa Sa, ci şi 
omenescul cere să primească prin har viața dumnezeiască pe care Fiul lui Dumnezeu o are prin 
fire. (n.s. 2002, p. 1062) 

marea şi s-a făcut linişte mare. Părea supus păcatului printr-o soartă comună cu 
a tuturor când se spunea despre EI: Acest om de ar fi prooroc ar şti cine este şi 
ce fel este femeia care se atinge de picioarele Lui. Dar n-a avut adevărul 
păcatului, fiindcă, respingând gândul defăimător al fariseului, pe dată 1-a iertat 
femeii păcatele. Se socotea că poartă trup păcătos împreună cu ceilalți, când, 
găsindu-Se ca un om sub ameninţarea morţii şi a chinurilor, se ruga: Părinte, 
dacă este cu putinţă, treacă de la Mine paharul acesta, şi: Întristat este sufletul 
Meu până la moarte. Dar acea tristeţe nu cunoştea atingerea păcatului, fiindcă 
Dătătorul de viaţă nu putea să se teamă de moarte. El spune: Nimeni nu-mi ia 
viața, ci Eu o dau de la Mine însumi. Putere am ca să o dau şi putere am ca s-o 
iau iarăşi. 

Aşadar, este o mare deosebire între Acel om, care S-a născut din 
fecioară, şi toţi ceilalți, care provin din împreunarea celor două sexe, pentru că 
noi toți purtăm în trup nu asemănarea, ci adevărul păcatului, pe când EI, 
întrupându-Se cu adevărat, a primit nu adevărul, ci asemănarea păcatului.” (Sf. 
loan Casian, Convorbiri duhovniceşti, partea a III-a, A doua convorbire cu 
părintele Theonas, cap. XI, 1-5, cap. XII, 1, în PSB, vol. 57, pp. 698-699) 


„A trimis, zice apostolul, Dumnezeu pe Fiul Său întru asemănarea 
trupului păcatului. Pentru că, precum spunea, L-a trimis în trup, a scos din EI 
păcatul trupului. A trimis Dumnezeu pe Fiul Său întru asemănarea trupului 
păcatului, pentru ca în adevărata întrupare să se ştie că n-a fost adevărul 
păcatului şi, pe cât se înţelegea adevărul pentru trup, pe atât să fie asemănarea 
păcatului cu păcatul. De vreme ce tot trupul este păcătos, iar EI a avut trupul fără 
păcat, a avut în Sine numai asemănarea cu trupul păcătos. Era în trup, dar a fost 
lipsit de adevărul păcatului, fiindcă a fost fără păcat.” (Sf. loan Casian, 
Convorbiri duhovniceşti, Despre Întruparea Domnului, cartea a IV-a, cap. III, 3- 
4, în PSB, vol. 57, p. 808) 


„Carele pentru noi a venit şi S-a născut din Fecioara Maria. Dacă s-a 
născut din Maria un om, de ce să se spună că a venit? Căci nu vine decât cel ce 
se are în fiinţa sa ca să poată veni. Dar cel ce nu primise încă putinţa de a veni, 
cum putea să vină? Vezi, aşadar, că în însuşi numele de venire cel ce vine 
însemnează că există mai înainte, fiindcă n-ar fi avut putinţa de a veni decât cel 
ce prin faptul că era, a putut să vină. Dar înainte de zămislire în nici un chip n-a 
fost om; deci ca om n-a avut în Sine putinţa de a veni. Astfel, este sigur că a 
venit Dumnezeu, Căruia mai dinainte îi era cu putinţă să vină, Care fiindcă era, a 
venit şi Care fiindcă întotdeauna ar fi putut să vină, întotdeauna a fost.” (Sf. loan 
Casian, Convorbiri duhovniceşti, Despre Întruparea Domnului, cartea a VI-a, 
cap. VIII, 3-4, în PSB, vol. 57,p. 841) 


„Căci n-a fost veşnic acel trup născut din trupul Fecioarei, ci Dumnezeu, 
Care a existat întotdeauna, a venit din trupul fecioarei, în trupul omului. 

Cuvântul trup S-a făcut, adică n-a avut trupul cu Sine, ci s-a unit cu trupul 
omului prin bunăvoința dumnezeirii.” (Sf. loan Casian, Convorbiri 
duhovniceşti, Despre Întruparea Domnului, cartea a VI-a, cap. XX, 2, în PSB, 
vol. 57, p. 851) 


„Tu spui că EI, chiar după venirea Sa, S-a ascuns. Eu spun că nici înainte 
de a veni n-a stat ascuns. Oare de acel mare patriarh, căruia arătarea lui 
Dumnezeu i-a dat nume, care de la numele de luptător s-a ridicat la cel de Israel, 
s-a ascuns taina lui Dumnezeu care avea să se nască din fecioară? Acesta, 
fiindcă a înţeles minunea viitoarei întrupări, din lupta cu un om, a zis: Am văzut 
pe Dumnezeu în faţă şi mântuit a fost sufletul meu! Ce văzuse, te întreb, de 
credea că a văzut pe Dumnezeu? Oare între tunete şi fulgere i s-a arătat 
Dumnezeu, sau deschizându-se cerul de la sine i s-a înfăţişat strălucind chipul 
Dumnezeirii? Nimic din acestea, ci dimpotrivă a văzut un om şi a recunoscut pe 
Dumnezeu. Cu adevărat vrednic a fost de numele căpătat, fiindcă, mai mult prin 
ochii lăuntrici, decât prin cei din afară, a meritat vrednicia numelui dat de 
Dumnezeu. Vedea o înfăţişare omenească luptând cu el şi dădea mărturie că a 
văzut pe Dumnezeu. Ştim oricum că acea înfăţişare de om era adevărul lui 
Dumnezeu, fiindcă în care înfăţişare era atunci văzut Dumnezeu, în acel adevăr 
al înfățişării însăşi avea să vină după aceea. De altfel, de ce să ne mirăm, dacă 
un patriarh atât de mare a crezut fără vreo îndoială că i S-a arătat Însuşi 
Dumnezeu în chip limpede, dacă el însuşi zice: Am văzut pe Dumnezeu în faţă şi 
mântuit a fost sufletul meu! Ce i-a arătat Dumnezeu atât de mare din 
Dumnezeirea Sa, de l-a făcut să spună că i s-a arătat faţa lui Dumnezeu? Pe cât 
se vede, i s-a arătat numai om, Cel Care-l învinsese în luptă. Dar Dumnezeu 
făcea prin semne prevestitoare ca să nu fie nimeni care să nu creadă că 
Dumnezeu S-a născut din om, după ce chiar patriarhul văzuse înainte pe 
Dumnezeu în înfăţişare omenească.” (Sf. loan Casian, Convorbiri duhovniceşti, 
Despre Întruparea Domnului, cartea a VII-a, cap. VIII, 2-4, în PSB, vol. 57, p. 
863) 


„(...) noi nu tăgăduim că trupul Domnului a fost zămislit de Duhul Sfânt, 
dar afirmăm că trupul a fost zămislit în conlucrare cu Duhul şi adăugăm că Fiul 
lui Dumnezeu şi-a creat omul Său, aceasta spunând şi mărturisind în Scripturile 
Sfinte, Însuşi Duhul Sfânt: Înţelepciunea şi-a zidit casă (Pilde, 9, 1). Vezi, 
aşadar, că a fost zidit şi desăvârşit de Fiul lui Dumnezeu ceea ce s-a zămislit de 
către Duhul Sfânt. Nu pentru că una ar fi lucrarea Fiului lui Dumnezeu şi alta 
cea a Duhului Sfânt, ci pentru că prin unitatea Dumnezeirii şi a slavei, lucrarea 
Duhului este zidirea Fiului lui Dumnezeu este conlucrare a Duhului Sfânt. Dar, 
precum citim, nu numai Duhul Sfânt S-a coborât peste Fecioară, dar şi puterea 
Celui Prea Înalt a umbrit-o, încât, fiindcă înţelepciunea însăşi este plinătatea 
Dumnezeirii, înţelepciunea zidindu-şi casă nimeni să nu pună la îndoială că a 
fost de față toată plinătatea Dumnezeirii.” (Sf. loan Casian, Convorbiri 

duhovniceşti, Despre Întruparea Domnului, cartea a VII-a, cap. XVII, 3-4, în 
PSB, vol. 57, p. 869) 


„Grigorie'**, un foarte strălucitor luceafăr al ştiinţei şi învăţăturii, care, 
deşi s-a săvârşit din viaţă, chiar şi acum trăieşte prin autoritatea şi credinţa lui, şi 
care, chiar dacă nu mai este trupeşte în biserică, glasul şi învăţătura lui sunt la 
fel de puternice ca înainte, zice: Aşadar, Dumnezeu, după ce S-a născut din 
fecioară, fiindcă prin ea şi-a luat natura omenească, fiind una din două părţi 
contrariu, din trup şi din Duh, printr-unul îndumnezeieşte, iar prin celălalt este 
îndumnezeit. O, nou şi nemaiauzit amestec, o minunată şi nemaiintâlnită unire! 
Cel ce este, Se naşte, Ziditorul este zidit şi Cel necuprins este cuprins, mijlocitor 
fiind între trup şi Dumnezeu, sufletul şi Acela Care îi îmbogăţeşte pe toţi se face 
sărac. De asemenea, la sărbătoarea Epifaniei: Dar ce se petrece? Ce se face 
despre noi sau pentru noi? Se produce o nouă şi nemaiauzită schimbare a firilor 
şi Dumnezeu Se face om. Şi tot acolo: Și Fiul lui Dumnezeu a început să fie Fiul 
omului, nu schimbat din ceea ce era, căci nu este schimbător, ci şi-a însuşit ce 
nu era, căci milostiv este, ca să poată fi cuprins Cel ce nu putea fi cuprins. Vezi 
cât de strălucit şi de măreț predică slava Dumnezeirii, pentru ca să arate 
vrednicia întrupării, ştiind minunatul învăţător al credinţei că acestea toate pe 
care ni le-a dăruit Dumnezeu venind în lume sunt un cumul de binefaceri şi nu o 
micşorare a cinstei Sale, fiindcă, ceea ce a dat Dumnezeu omului trebuie să ne 
sporească dragostea față de EI, nu să-l micşoreze vrednicia.” (Sf. loan Casian, 
Convorbiri duhovniceşti, Despre Întruparea Domnului, cartea a VII-a, cap. 
XXVIII, 2-4, în PSB, vol. 57, p. 879) 


„Ascultă, acum ce a propovăduit şi simțit despre întruparea Fiului lui 
Dumnezeu acel loan'**, podoabă a preoțimii din Constantinopol, a cărui 
sfinţenie, fără vreo furtună a prigoanei păgâne, a ajuns la meritele muceniciei. El 
spune: Și pe cel pe Care, dacă ar fi venit numai ca Dumnezeu, nici cerul, nici 
pământul, nici mările şi nici o făptură nu L-ar fi putut ţine, L-au purtat 
pântecele neintinate ale Mariei.” (Sf. loan Casian, Convorbiri duhovniceşti, 
Despre Întruparea Domnului, cartea a VII-a, cap. XXX, 1, în PSB, vol. 57,p. 
880) 


19% Tâlcuirea Prof. N. Chiţescu: Sfântul Grigorie de Nazianz (338-390), fiu al episcopului din 
Nazianz şi prieten bun cu Sf. Vasile cel Mare, a urcat treptele ierarhice până la scaunul de 
episcop al Constantinopolului (379) pe care l-a părăsit în timpul sinodului al II-lea ecumenic 
(381). Au rămas de la el scrisori, cuvântări, poezii, multe reflectând frământările religioase ale 
vremii. (n.s. 239, p. 879) 

104% Tâlcuirea Prof. N. Chiţescu: Sf. loan Hrisostomul (345-407), preot în Antiohia, a fost ales 
în 397 patriarh de Constantinopol, dar nu pentru mulţi ani, căci, datorită unor intrigi, a fost 
demis din scaun (403), printr-un sinod alcătuit în acest scop dintre episcopii supuşi braţului 
secular. Au rămas de la el Omiliile, care l-au făcut celebru (este de prisos să amintim că ele i- 
au dat numele), precum şi alte multe scrieri. (n.s. 241, p. 880) 

„Şi a coborât acolo chiar viaţa voastră şi a adus moartea noastră, şi a 
ucis-o din bogăţia vieţii sale şi a tunat, strigând ca să ne întoarcem de aici în acel 
ascuns de unde a venit la noi chiar în pântecele feciorelnic unde s-a unit cu El 
firea omenească, carne muritoare, ca să nu fie mereu muritoare. Şi de aci Ca un 
mire care iese din camera sa de nuntă, bucura-se-va ca un uriaş care aleargă în 
drumul său (Ps., 18, 56).” (Fericitul Augustin, Confessiones - Mărturisiri, cartea 
a IV-a, XII, (19), în PSB, vol. 64, p. 110) 


„Căci e stabilit că S-a făcut cu adevărat om, în toate privinţele, afară de 
păcat (care nu are nici o rațiune care să fi fost semănată în fire), dar nu afară de 
lucrarea naturală a cărei rațiune defineşte firea, caracterizând în chip natural pe 
toţi cei ce o au după fiinţă. Fiindcă predicatul dat unora în mod comun şi general 
e o definiţie a fiinţei lor, şi lipsa acelui predicat provoacă stricăciunea acelei firi 
dacă nici o existenţă lipsită de ceea ce-i aparține prin fire nu poate rămâne ca 
ceea ce este.” (Sf. Maxim Mărturisitorul, Ambigua, partea întâi, 2, în PSB, vol. 
80, p. 49) 


„(...) aceasta s-a făcut mai presus de oameni, fiindcă s-a petrecut 
dumnezeieşte, fără bărbat, s-a făcut şi după oameni, fiindcă s-a petrecut 
omeneşte, prin legea zămislirii şi dezvoltării în pântece femeiesc. Și a luat din 
ființa oamenilor fiinţă Cel mai presus de fiinţă. Căci nu a produs numai în noi 
nălucirea că ar avea în Sine o formă trupească, după aiurelile maniheilor, nici n- 
a adus cu Sine din cer un trup consubstanţial, după poveştile lui Apolinarie. Ci 
după fiinţa întreagă S-a făcut cu adevărat om, adică prin primirea trupului 
străbătut de suflet mintal, pe care l-a unit cu Sine după ipostas.” (Sf. Maxim 
Mărturisitorul, Ambigua, partea întâi, 5, în PSB, vol. 80, pp. 55-56) 


„Căci nu S-a subordonat firii (omeneşti) făcându-Se om; dimpotrivă, mai 
degrabă a ridicat la Sine firea, făcând-o o altă taină, iar El rămânând cu totul 
necuprins. Şi întruparea Sa, care a avut o origine supraființială, a arătat-o ca 
fiind mai necuprinsă decât orice taină. Peste tot El a devenit cu atât mai 
comprehensibil prin întrupare, cu cât S-a arătat prin ea mai necuprins!%*. Căci e 


19% Tâlcuirea Pr. Stăniloae: Sfântul Maxim dezvoltă ideea că Hristos e om adevărat, precizând 
că EI are o fire omenească înzestrată cu lucrarea ei naturală. Căci fără lucrare nu e decăt ceea 
ce nu există. Însă prin faptul că nu S-a supus firii omeneşti în starea ei de împătimire, ci a 
ridicat-o la Sine, a făcut-o cu atât mai străvezie cu cât era mai deplin omenească. Sau prin 
întrupare pe de o parte S-a acoperit de trup, pe de alta S-a făcut străveziu prin trup. La fel prin 
toate faptele omeneşti, pe de o parte S-a ascuns, întrucât erau omeneşti, pe de alta S-a făcut 
străveziu, întrucât, rămânând în graniţele adevărate ale firii limitate, nu căuta să o lărgească 
supunându-Se afectelor, ci le biruia pe acestea. Peste tot EI] S-a făcut cu atât mai cunoscut 
prin întrupare, cu cât S-a arătat mai necuprins (de firea omenească). Căci S-a ascuns şi prin 
arătare, zice Dionisie Areopagitul, sau S-a arătat şi sub acoperământ. Căci chiar în faptul 
arătării ca om se arată ascunzimea (se făcea străvezie dumnezeirea). E ascuns sub 
acoperământul Său omenesc, dar se vede că cel ascuns e mai presus de om, sau nu e numai 

ascuns şi după arătare, zice dascălul, sau, ca să spun mai dumnezeieşte, şi în 
arătare. Fiindcă misterul lui lisus rămâne ascuns şi nu poate fi scos la iveală 
nici de cuvânt, nici de minte, ci chiar spus, rămâne negrăit şi chiar înţeles, 
rămâne necunoscut (Sf. Griforie Teologul, Ep. 3; PG., 3, 1069). Ce ar putea 
dovedi mai mult ca aceasta suprafiinţialitatea divină, care-şi păstrează chiar în 
arătare ascunsul, în cuvânt negrăitul şi în faţa minţii (cugetătoare) 
necunoştibilitatea în sens de depăşire, ba mai mult, în coborârea în ființă (în 
substanţializare) suprafiinţialitatea. Căci prin abundența ei, chiar coborând cu 
adevărat în fiinţă, S-a făcut fiinţă într-un chip mai presus de fiinţă. EI a înnoit 
adică legile naturale ale facerii, făcându-Se om cu adevărat fără sămânţa 
speciei din bărbat. O arată aceasta fecioara, care naşte în chip suprafiresc pe 
Cuvântul cel mai presus de fiinţă, fără bărbat, din sângele ei feciorelnic, în mod 
omenesc plăsmuindu-L printr-o rânduială străină de fire.” (St. Maxim 
Mărturisitorul, Ambigua, partea întâi, Sa, în PSB, vol. 80, pp. 56-57) 


„Căci cine a cunoscut cum Se întrupează Dumnezeu, rămânând 
Dumnezeu? Şi cum rămânând Dumnezeu adevărat este totodată om adevărat, 
arătându-Se pe Sine, ca fiind cu adevărat amândouă într-o subzistență naturală şi 
prin fiecare din ele arătând pe cealaltă, neschimbându-Se prin nici una din ele? 
Acestea numai credinţa le cuprinde, cinstind prin tăcere pe Cuvântul, Căruia nu- 
I corespunde prin fire nici o rațiune a celor create.” (Sf. Maxim Mărturisitorul, 
Ambigua, partea întâi, Se, în PSB, vol. 80, p. 62) 


„Socotesc că n-a fost un lucru aşa de uimitor, deşi a fost aşa de mare, că 
Dumnezeu a aşezat firea oamenilor apărută prin prima creaţiune în comuniune 
cu Sine prin insuflare. Căci atunci ea era curată, ca una ce era cinstită de mâna 
lui Dumnezeu. El împărtăşea celui asemenea frumuseţea dumnezeiască a 
chipului. Mai uimitor lucru a fost că a primit să stea în convorbire cu aceasta 
după ce aceasta s-a întinat şi s-a depărtat de Dumnezeu prin patimile ce şi le-a 
îngăduit şi să Se facă părtaş de ceea ce e mai rău, întinzând minunea până la 
unirea miraculoasă a ei cu Cel ce n-are nici un amestec cu cele create. Căci 
înainte firea nu primise unirea cu Dumnezeu după nici un mod sau rațiune a 
fiinţei sau ipostasului în care se contemplă în general toate cele ce există. Dar 
acum a primit să fie una cu El după ipostas, prin unirea negrăită, păstrându-şi 


om. Fiindcă prin taina Sa lisus rămâne ascuns şi nu poate fi scos la iveală nici de cuvânt, 
nici de minte, ci, chiar spus, rămâne negrăit şi chiar cunoscut, rămâne necunoscut (Ep. 3, PG 
3, 1069). Misterul ţine de Dumnezeu, care nu poate fi hotărnicit, în adâncimea Lui, de 
arătarea omenească. Dar revelarea Lui ca mister şi înţelegerea Lui ca mister inepuizabil e 
prilejuită de acoperământul omenescului Său. Numai prin umanitatea Lui Îl cunoaştem că e 
Dumnezeu, dar şi că nu-L cunoaştem ca atare în mod deplin. În general numai prin om Se 
poate cunoaşte, numai prin om Se poate releva Dumnezeu, dar în acelaşi timp numai prin El 
Se cunoaşte ca neputând fi cunoscut, descoperit şi Se revelează ca mister infinit. Prin aceasta 
sfântul Maxim a arătat şi îndreptăţirea icoanei pe care iconoclasmul inspirat de origenism o 
refuză. (n.s. 11, p. 56) 

după fiinţă raţiunea proprie neschimbată şi nedeosebită de ființa dumnezeiască 
cu care are, prin unire, unitatea de ipostas, păstrându-se deosebirea. Aceasta, 
pentru ca rațiunea fiinţei, după care a fost făcută şi este, să-şi păstreze fiinţa ei 
nemicşorată în nici un fel, iar prin rațiunea modului de existenţă a fiinţei să 
primească a subzista dumnezeieşte, ca să nu cunoască şi să nu admită nicidecum 
tendinţa mişcării în jurul a altceva. Prin aceasta Cuvântul înfăptuieşte cu firea 
oamenilor o comuniune cu mult mai minunată decât prima, unind cu Sine în 
chip esenţial după ipostas însăşi firea noastră.” (Sf. Maxim Mărturisitorul, 
Ambigua, partea a doua, 101, în PSB, vol. 80, p. 250) 


„(...) taina întrupării dumnezeieşti e nebunie şi slăbiciune a lui 
Dumnezeu, după sfântul apostol Pavel (II Cor., 1, 3, 4; 1 Cor., 1, 24), şi un jocal 
lui Dumnezeu, după minunatul şi marele dascăl Grigorie, ca una ce depăşeşte în 
chip suprafiinţial toată rânduiala şi armonia întregii firi, puteri şi lucrări '%5.” (Sf. 
Maxim Mărturisitorul, Ambigua, partea a doua, 179, în PSB, vol. 80, p. 347) 


„(...) a fost Unul şi Acelaşi şi înainte de trup şi a rămas şi după trup şi din 
întruparea Cuvântului n-a avut nici un adaos al Sfintei Treimi, nici vreo 


1% Tâlcuirea Pr. Stăniloae: Cel mai mare val al iubirii lui Dumnezeu pornit spre noi este 
întruparea Fiului Său. Acest val e de aceea şi mai neînțeles de noi. Această faptă ni se pare o 
nebunie din cauza suprabunătăţii şi înţelepciunii manifestate în ea; ea ne apare ca o slăbiciune 
a lui Dumnezeu, din cauza puterii supraabundente arătate în ea. Căci e o putere 
supraabundentă slăbiciunea care înfăptuieşte ceea ce nu poate înfăptui puterea firii noastre, 
aceea care face pe Dumnezeu om purtător al slăbiciunilor noastre pentru a le învinge din 
lăuntrul firii noastre, ca să ne arate că o putem face şi noi, sau care ne dă şi nouă această 
putere de a le învinge din lăuntrul firii noastre. Şi e o înţelepciune supraabundentă nebunia 
care înfăptuieşte ceea ce nu poate înfăptui şi nici nu se poate gândi să înfăptuiască 
înţelepciunea omenească: scăparea de moarte şi îndumnezeirea omului. Mintea noastră stă 
înmărmurită în faţa acestui paradox: o nebunie mai înțeleaptă ca orice înţelepciune. Dar în 
acest paradox care se refuză înţelegerii, simţim totuşi zvonul unei avalanşe de iubire, de 
înţelepciune şi de putere, care întrece toate iubirile, toate înţelepciunile şi toate puterile. (...) 

Nu poate fi puternic şi înţelept cineva decât prin ceea ce zideşte pe alţii, prin ceea ce îi ridică, 
prin ceea ce le dă viaţă adevărată. Iar aceasta este iubirea lor, respectul lor, smerenia în raport 
cu ei, jertfa pentru ei. Acestea par slăbiciune şi nebunie oamenilor lacomi de putere şi mărire 
orgolioasă. Cum ar fi putut să câştige Fiul lui Dumnezeu pe oameni, dacă nu S-ar fi apropiat 
de ei cu dragostea cuceritoare a smereniei? Dar cine poate face aşa, cine poate să se jertfească 
pentru ei, dacă nu are o altă putere decât puterea omenească? Poate că slava în care va apărea 
Hristos la sfârşit nu va fi o trecere a Lui, de la smerenie şi pogorământ, la înălțare în sens 
lumesc, ci creşterea oamenilor prin înduhovnicire la înţelegerea că în acestea stă slava 
adevărată a lui Hristos. Dumnezeu nu e sursa gândurilor de trufie ale altora, ca să pună în 
locul lor trufia măririi Sale. Ci El condamnă orice trufie (II Cor., 9, 5). Pe lângă aceasta slava 
deosebită de care Se va bucura Domnul atunci va fi să vadă înstăpânite în oameni aceste 
valori. Actul suprem în care se arată slăbiciunea lui Dumnezeu din iubire faţă de noi s-a arătat 
în crucea Lui faţă de noi. Dar tot acest act reprezintă şi iubirea Lui supremă, prin care infirmă 
înțelepciunea Şi puterea neputincioasă a noastră. Cât de redusă este puterea noastră față de 
această putere a lui Hristos! Cât de mică e mărirea la care renunță omul pentru Hristos, în 
comparaţie cu mărirea la care renunţă Fiul lui Dumnezeu pentru noi! (n.s. 441, pp. 347-348) 

micşorare a Ei'%*.” (Sf. Maxim Mărturisitorul, Epistole, Partea Întâi, ep. 12, în 
PSB, vol. 81, pp. 69-70) 


„(...) S-a arătat prin trup ca Cel prin fire de oameni iubitor, făcându-Se 
încăput, prin naşterea adevărată din femeie, precum a voit, în cele ale 
noastre!'*.” (Sf. Maxim Mărturisitorul, Epistole, Partea Întâi, ep. 15, în PSB, 
vol. 81, p. 142) 


„Căci EI arată cu îmbelşugare toate ale firii afară de păcat, ca să închidă 
gura ereticilor!*%.” (Sf. Maxim Mărturisitorul, Epistole, Partea a Doua, Scrieri, 
12, în PSB, vol. 81, p. 264) 


„(...) S-a făcut om adevărat, nelipsindu-Se de nici una din cele ale 
noastre, afară de păcat!**, ci având toate cele după fire ale fiinţei noastre în mod 
neschimbat, câte le avem şi noi, precum şi cele ale ființei dumnezeieşti fără de 
început.” (Sf. Maxim Mărturisitorul, Epistole, Partea a Doua, Scrieri, 13, în 
PSB, vol. 81, p. 282) 


19% Tâlcuirea Pr. Stăniloae: Fiul lui Dumnezeu întrupându-Se rămâne Unul din cele trei 
ipostasuri ale Sfintei Treimi, nici sporit, nici micşorat. Deci Treimea însăşi nu primeşte nici un 
adaos, nici o micşorare. Dar Cel ce e în mod plenar Unul din cele trei ipostasuri ale Sfintei 
Treimi trăieşte totodată cele omeneşti, fără să piardă ceva din plenitudinea Sa, sau să adauge 
ceva la Ea; fără să Se coboare din înălțimea Sa ca ipostas al Sfintei Treimi. Coborârea constă 
doar în primirea umanităţii în ipostasul Său. Aşa cum Treimea nu-Şi adaugă ceva şi nu Se 
micşorează în Ea însăşi creând şi folosindu-Şi puterea în conservarea şi cârmuirea lumii, aşa 
nu-Și adaugă ceva şi nu Se micşorează nici unindu-Se cu creatura umană înălțând-o la 
maximum. Treimea e infinit mai presus de cele ale creaţiei şi ale omului chiar înălțându-le pe 
acestea cât mai mult posibil. Pe lângă aceea Fiul lui Dumnezeu, trăind cele omeneşti la nivelul 
cel mai înalt, trăieşte ale ei ca pe nişte potenţe ale dumnezeirii Sale în forma umană. (n.s. 110, 
p. 70) 

17 Tâlcuirea Pr. Stăniloae: Cel ce iubeşte e chiar prin aceasta mai prezent prin trupul său 
altora. Fiul lui Dumnezeu la culme de oameni iubitor, nu numai că S-a putut întrupa din iubire 
şi a putut pătimi, luând trupul, ci a putut să-ŞI arate prin trup iubirea mai mult ca orice om. 
(n.s. 299, p. 142) 

19%  Tâlcuirea Pr. Stăniloae: Arătând Hristos toate ale trupului, afară de păcat, închidea gura 
ereticilor care negau că Fiul lui Dumnezeu S-a întrupat de fapt. Şi dacă n-a încadrat firea 
omenească în ipostasul Său dumnezeiesc, n-a vindecat slăbiciunea ei pricinuită de păcat. Este 
implicat aci sensul ontologic al mântuirii, sau mântuirea ca întărire a firii noastre prin 
penetrarea ei de Dumnezeire. O fire omenească purtată de Subiectul dumnezeiesc nu poate 
păcătui. Dar acest subiect nu anulează voia omenească. Căci EI e purtătorul acestei voințe. 
Prin voinţa omenească voieşte El Însuşi. EI voieşte ferm ca Dumnezeu, dar dă această 
fermitate voinţei omeneşti. (n.s. 569, p. 264) 

19% Tâlcuirea Pr. Stăniloae: Numai păcatul e contrar lui Dumnezeu şi existenţei create de El, 
ca voinţă şi necomunicare cu EI. (n.s. 599, p. 282) 

Intruparea Domnului Hristos - eveniment uimitor şi neasemuit 
pentru umanitate 


„O stea a strălucit pe cer mai mult decât toate stelele; lumina ei era 
nespusă şi noutatea ei minuna; toate celelalte stele, împreună cu soarele şi luna, 
horă făceau în jurul stelei, care covârşea cu lumina ei pe toate. Şi tulburare a 
fost. De unde noutatea aceasta că steaua nu se aseamănă cu celelalte stele? 
Atunci orice magie s-a nimicit şi orice legătură a răutăţii a pierit; neştiinţa s-a 
risipit; iar vechea împărăție a căzut, când Dumnezeu S-a arătat în trup omenesc 
spre înnoirea vieţii veşnice (Rom., 6, 4). A luat început ceea ce fusese hotărât de 
Dumnezeu şi prin aceasta toate se puneau în mişcare, pentru că se pregătea 
nimicirea morţii.” (Sf. Ignatie Teoforul, Epistole, (Sf. Ignatie, către efeseni), cap. 
XIX, în PSB, vol. 1, p. 196) 


„(...) lumea asta a noastră, a oamenilor, n-a cunoscut din veac decât un 
singur eveniment cu adevărat ieşit din comun, uimitor şi neasemuit: atunci, 
anume, când Fiul lui Dumnezeu S-a arătat cu adevărat pe pământ” (Eusebiu de 
Cezareea, Viaţa lui Constantin cel Mare, 17.15., în PSB., vol. 14, p. 249) 


„Este dovada celei mai mari puteri, anume ca Dumnezeu să poată fi în 
fire de om. Facerea cerului şi a pământului, a mării şi a aerului, facerea celor 
mai mari stihii ale lumii şi dacă te gândeşti la facerea celor mai presus de lume 
şi a celor de sub pământ, toate acestea nu arată atât de mult puterea lui 
Dumnezeu-Cuvântul cât iconomia întrupării şi pogorământul la smerenia şi 
slăbiciunea firii omeneşti.” (Sf. Vasile cel Mare, Omilii la Psalmi, omilia la 
Psalmul XLIV, V, în PSB, vol. 17, p. 290) 


„(...) mare cu adevărat este ziua lui Israel, adică a seminţiei lui 
Dumnezeu, sau a Fiului!%. 

De această zi ne-a amintit şi dumnezeiescul David, zicând: Aceasta e 
ziua pe care a făcut-o Domnul, să ne bucurăm şi să ne veselim într-insa (PSs., 
117, 24). Dar şi preaînţeleptul Pavel: Jată acum vremea bunei aşteptări, iată 
ziua mântuirii (| Cor., 6, 2), în care adică ne-am mântuit, Hristos chemându-ne 
la aceasta!%!. Căci a spus înțeleptul ucenic: Nu este alt nume sub cer, dat 


oamenilor, în care trebuie să ne mântuim noi (Fap., 4, 12)'%2.” (Sf. Chiril al 


1950 Tâlcuirea Pr. Stăniloae: Mare este ziua în care Fiul lui Dumnezeu se va face om, sau 
începutul unei omeniri noi. (n.s. 294, p. 175) 

1%! Tâlcuirea Pr. Stăniloae: Aşteaptă omul timpuri grele. Dar ziua întrupării Fiului lui 
Dumnezeu este aşteptată ca cel mai mare bine. Aceasta e ţinta în care începe împlinirea 
timpului, sau a istoriei. E ziua în care se umple timpul de sens. Căci e ziua începutului 
mântuirii sau a scăpării omenirii de rău şi de moarte. (n.s. 295, p. 175) 

Alexandriei, Glafire la Facere, cartea a cincea a Glafirelor la Facere, 1, în PSB, 
vol. 39, p. 175) 


Întruparea — roadele Întrupării Domnului Hristos 


„(...) întruparea Domnului, cel mai mare bun de pe pământ, prin care se 
mijloceşte legătura şi comuniunea cu Dumnezeu.” (Clement Alexandrinul, 
Stromatele, stromata a VII-a, cap. LX, 52.1., în PSB, vol. 5, p. 508) 


„Dar ţie ce-ţi poate folosi faptul că Hristos a venit în trup, dacă n-a venit 
şi în sufletul tău? Să-L rugăm ca în fiecare zi să se împlinească şi în noi venirea 
Lui, ca să putem spune: Nu eu mai trăiesc, ci Hristos trăieşte în mine (Gal., 2, 
20). Căci dacă Hristos trăieşte (numai) în Pavel şi nu trăieşte şi în mine, ce 
câştig este pentru mine? Dar câtă vreme EI a venit şi pentru mine şi eu mă bucur 
întocmai ca şi Pavel, voi putea spune întocmai ca şi Pavel: Nu mai trăiesc, ci 
Hristos trăieşte în mine.” (Origen, Din omiliile Evangheliei de la Luca, omilia a 
XXII-a, III, în PSB, vol. 7, p. 112) 


„(...) în urma întrupării lui Hristos, Dumnezeu îndreptează nu pe aceia 
care nu doresc, ci pe aceia care, conform învăţăturii creştine, şi-au ales o viaţă 
virtuoasă, plăcută voii Sale.” (Origen, Contra lui Celsus, cartea a IV-a, cap. III, 
în PSB, vol. 9,p.231) 


„Până la (Hristos) toţi oamenii erau robii celui rău şi nimeni dintre cei de 
demult n-a bineplăcut Domnului; legea nu era suficientă pentru a elibera 
omenirea de stricăciune, până când fecioria, luând locul legii, a stăpânit peste 
oameni la porunca lui Hristos. 

Cei de demult n-ar fi fost împinşi adesea la lupte, ucideri, adulter şi 
idololatrie, dacă dreptatea izvorâtă din lege ar fi fost capabilă să-i mântuiască. 
Atunci (oamenii) se găseau fără încetare în mijlocul a mari şi numeroase 
nenorociri. Dar, de când Hristos s-a făcut om şi şi-a împodobit trupul cu armura 
fecioriei, tiranul cel crud, prinţul necumpătării a fost învins, iar pacea şi credinţa 
domnesc (peste tot); oamenii nu mai sunt idololatri ca odinioară.” (Metodiu de 
Olimp, Banchetul sau despre castitate, Discursul X (al Domninei), 1, PSB, vol. 
10, pp. 108-109) 


1% 'Tâlcuirea Pr. Stăniloae: Numele Hristos e numele Fiului lui Dumnezeu dat nouă, ca venit 
între noi sub cer. Dacă n-ar exista un Fiu al lui Dumnezeu după fiinţă, deci nu supus legilor 
lumii care duc la moarte, şi dacă Acesta nu S-ar fi făcut om, luând un nume între numele 
noastre, şi purtând viaţa noastră de sub cer, n-ar exista mântuire. (n.s. 296, p. 175) 

„Or dacă venirea Mântuitorului n-ar fi avut loc în trup, atunci Mântuitorul 
n-ar fi plătit morții preţul răscumpărării noastre şi n-ar fi nimicit puterea morţii. 
Într-adevăr, dacă ceea ce fusese supus puterii morţii ar fi fost altceva decât ceea 
ce a luat asupră-Şi Mântuitorul, atunci moartea n-ar fi încetat de a-şi arăta mai 
departe lucrarea şi n-am fi avut nici un folos din suferinţele îndurate prin trupul 
purtător de dumnezeire. Dacă Mântuitorul n-ar fi omorât păcatul în trup, noi n- 
am fi fost înviaţi în Hristos, ci am fi rămas morţii în Adam; ceea ce căzuse n-ar 
fi fost reînnoit, ceea ce fusese zdrobit şi doborât n-ar fi fost ridicat din nou; ceea 
ce devenise străin de Dumnezeu, prin înşelăciunea diavolului, n-ar fi fost din 
nou înrudit şi înfiat de Dumnezeu”. (Sf. Vasile cel Mare, Epistole, epistola 261, 
II, în PSB, vol. 12, p. 538) 


„Dat fund că oamenii, întorcând spatele contemplării lui Dumnezeu şi 
având ochii scufundaţi în jos ca într-un adânc, îl căutau pe Dumnezeu în cele 
ale simţurilor, închipuindu-şi ca zei oameni muritori şi demoni, Cuvântul lui 
Dumnezeu, Mântuitorul nostru comun şi de oameni iubitor, îşi ia trup şi 
vieţuieşte ca om între oameni şi atrage simţurile tuturor oamenilor, ca cei ce 
cugetau că Dumnezeu este în cele trupeşti să cunoască adevărul din faptele ce le 
lucrează Domnul prin trup şi prin El să cugete la Tatăl'%5. Căci fiind oameni şi 
cugetând toate cele lumeşti erau atraşi de toate cele spre care se îndreptau 
simţurile lor şi din toate părţile învățau adevărul. De erau copleşiți de zidire, 
o puteau acum vedea mărturisind pe Domnul Hristos; iar de era atrasă cugetarea 
lor de oameni, în aşa măsură că îi putea socoti zei, din faptele Mântuitorului, 
comparând faptele Lui şi ale acelora, li se arăta că între oameni singur 
Mântuitorul e Fiul lui Dumnezeu, cele săvârşite de ei nefiind asemenea celor 
făcute de Dumnezeu-Cuvântul!%. Chiar de erau robiţi de demoni, văzându-i 


195 Tâlcuirea Pr. Stăniloae: Aici sfântul Atanasie arată adevăratul înţeles al învăţării 
oamenilor prin trupul lui Hristos. Nu e vorba de o învăţare a lor din experienţa unui păcat 
depăşit, ci dintr-un model de trup prin care se vedea curăţia sufletului omenesc şi prin el 
prezenţa ajutătoare a puterii dumnezeieşti. Hristos le dădea putinţa să sfinţească înseşi 
simţurile obişnuite, să nu se ispitească de cele materiale şi de semenii lor ce păcătuiau cu 
trupul, arătându-le un trup ce persistă în înfrânare şi văzând prin el pe Dumnezeu-Cuvântul. 
Trupul lor se raţionaliza, primea putere să se raționalizeze, privind trupul deplin 
raționalizat prin Rațiunea personală supremă, Care-l asumase. De altfel şi oamenilor din rai li 
se poruncise să se menţină în curăţie şi prin privirea curată cu simţurile la lucrurile firii. Nu 
ajunge numai credința umilă a fiecărui credincios în Hristos, ca el să se mântuiască, ci e 
necesar a fi un efort spre menţinerea trupului în înfrânarea de la păcat, după pilda lui Hristos. 
Altfel în ce ne-ar fi ajutat Cuvântul lui Dumnezeu întrupându-Se? (n.s. 56, p. 109) 

1954 Tâlcuirea Pr. Stăniloae: Odată ce au cunoscut prin simţuri pe Cuvântul în trup, n-au 
învăţat numai să se silească să-L urmeze, ci au învăţat, prin comparaţia celorlalți oameni cu 
EI, să nu-i mai socotească zei, iar zidirea de care se minunează o vedeau ca operă a Lui. 
Deci oriunde şi-ar fi îndreptat simţurile, după ce au cunoscut prin simţuri pe Cuvântul în 
trup, nimic nu-i mai ispitea să le socotească pe cele văzute mai presus de El. Simţurile lor au 
fost eliberate de această ispită. Simţurile sunt şi ele puteri organizate rațional, prin care 
raţiunea-subiect poate sesiza rațiunile lucrurilor. (n.s. 57, p. 109) 

pe aceştia alungaţi de Domnul, au putut cunoaşte că numai Acesta este 
Cuvântul lui Dumnezeu şi că demonii nu sunt zei. lar dacă mintea lor era 
preocupată de morţi, încât să creadă în ei ca în nişte eroi, sau, cum îi numeau 
preoţii, zei, văzând învierea lui Hristos mărturiseau că acestea sunt minciuni şi 
că singurul Domn adevărat este Cuvântul lui Dumnezeu care a biruit 
moartea!'%5. De aceea S-a şi născut şi a venit ca om şi a murit şi a înviat, tocind 
şi umbrind prin faptele Sale cele lăudate ale oamenilor care au fost, ca oriunde 
ar fi atraşi oamenii, să-i înalțe de acolo şi să le facă cunoscut pe Tatăl Său cel 
adevărat, precum EI însuşi zice: Am venit să mântuiesc şi să aflu pe cel pier- 
dut (Le., 19, 10).” (Sf. Atanasie cel Mare, Tratat despre Întruparea Cuvântului 
şi despre arătarea Lui nouă, prin trup, cap. III, XV, în PSB, vol. 15, pp. 108- 
109) 


„Odinioară oamenii socoteau eroi şi zei pe cei numiţi de poeţi aşa, pe Zeus, 
Cronos şi Apolo, şi rătăceau aducându-le închinare. Astăzi însă Mântuitorul, 
arătându-Se între oameni, aceia s-au făcut cunoscuţi ca fiind oameni muritori şi 
numai Hristos S-a făcut cunoscut ca Dumnezeu, sau ca Dumnezeu-Cuvântul 
adevăratului Dumnezeu'**. 

Dar ce să spunem de vrăjitoria de care se minunează ei? Înainte de venirea 
Cuvântului înflorea la egipteni, la chaldei şi la hinduşi şi uimea pe privitori. Dar de la 
venirea Adevărului şi de la arătarea Cuvântului a fost dată şi aceasta pe faţă şi a 
încetat cu totul. 

lar despre înţelepciunea elinilor şi grăirea măreaţă a filosofilor socotesc că 
nimenea nu are nevoie de un cuvânt din partea noastră. Căci văd toți minunea că 
înțelepţii elinilor scriind atâtea, n-au putut să convingă pe nimeni din locurile 
apropiate lor despre nemurire şi despre viaţa în virtute; dar Hristos, prin cuvinte 
simple şi prin oameni neînvățaţi în ale vorbirii, a convins în toată lumea foarte multe 
grupuri de oameni să dispreţuiască moartea, să cugete la cele nemuritoare, să 
părăsească cele trecătoare, să privească la cele veşnice şi să nu pună nici un preţ pe 
slava de pe pământ, ci să caute numai nemurirea. 

Toate acestea spuse de noi nu sunt numai cuvinte, ci au mărturia adevărului 
din experienţa însăşi. Să vină cel ce voieşte să privească dovada virtuţii în fecioarele 
lui Hristos şi în tinerii ce păzesc curăția fecioriei, iar credinţa în nemurire, în ceata 
aşa de mare a martirilor.” (Sf. Atanasie cel Mare, Zratat despre Întruparea 


195 Tâlcuirea Pr. Stăniloae: Cum ar fi zei cei ce n-au putut învia? Ei arătau prin aceasta că nu 
sunt dumnezei, întrucât singur Hristos a înviat, vedeau că singur El este Dumnezeu. (n.s. 
58, p. 109) 

195 Tâlcuirea Pr. Stăniloae: Prin Hristos, cunoscut ca Fiul lui Dumnezeu întrupat, Cel mai 
presus de natură, s-a cunoscut că Dumnezeu e transcendent naturii, deci oamenii nu se mai 
închină forţelor naturii, socotite zei, dar neputând ajuta în nici un fel omului, ca supuse unor 
legi implacabile. Dar Dumnezeu cel transcendent naturii S-a cunoscut în Fiul Lui cel făcut 
om, totodată ca Dumnezeu de oameni iubitor, Cel venit între ei, ca Dumnezeu care-i poate 
ajuta, arătându-Se prin faptele Lui totodată în mod clar ca Dumnezeu cel transcendent 
naturii. (n.s. 107b, p. 144) 

Cuvântului şi despre arătarea Lui nouă, prin trup, cap. VI, XLVII-XIWVIII, în 
PSB, vol. 15, pp. 144-145) 


„ŞI, peste tot, biruinţele Mântuitorului cele câştigate prin întrupare, sunt 
de aşa fel şi atât de mari, că dacă ar voi cineva să le povestească, s-ar asemăna 
celor ce privesc la noianul mării şi voiesc să numere valurile ei. Căci precum nu 
poate cuprinde cineva cu ochii toate valurile, pentru că pe măsură ce se apropie 
copleşesc simţul celui ce încearcă să le cuprindă, la fel celui ce voieşte să 
cuprindă faptele lui Hristos în trup, îi este cu neputinţă să le primească pe toate, 
fie şi numai în cugetare, cele ce întrec gândirea lui fiind mai multe decât cele pe 
care socoteşte că le-a cuprins.” (Sf. Atanasie cel Mare, Tratat despre Întruparea 
Cuvântului şi despre arătarea Lui nouă, prin trup, cap. VI, LIV, în PSB, vol. 15, 
p. 152) 


„lată cum ceea ce pare oamenilor o nebunie a lui Dumnezeu, s-a făcut 
prin Cruce mai de cinste decât toate. Căci prin aceasta s-a aşezat în El învierea 
noastră. Şi nu numai Israel, ci şi toate neamurile, cum a prezis proorocul, 
părăsesc idolii lor şi recunosc ca adevăratul Dumnezeu pe Tatăl lui Hristos şi a 
încetat închipuirea demonilor şi e închinat singur Dumnezeu cel adevărat întru 
numele Domnului nostru lisus Hristos'%. Iar în faptul că se aduce închinare 
Domnului chiar venit în trup şi numit lisus şi că se crede că EI este Fiul lui 
Dumnezeu şi prin El este cunoscut Tatăl, se arată, precum s-a zis, că nu 
Cuvântul, întrucât e Cuvânt, a primit acest har, ci noi. Căci prin înrudirea Lui cu 
noi după trup, am devenit şi noi temple ale lui Dumnezeu şi ne-am făcut fu ai lui 
Dumnezeu, aşa încât se aduce închinare Domnului şi în noi şi cei ce ne privesc 
vestesc — cum zice Apostolul (I Cor., 14, 25) — că Dumnezeu este cu adevărat 
în aceştia.” (Sf. Atanasie cel Mare, Trei cuvinte împotriva arienilor, Cuvântul 
întâi împotriva arienilor, XLII-XLIII, în PSB, vol. 15, pp. 207-208) 


„E şi aceasta un semn al bunătăţii arătate de EI nouă, că am fost înălțaţi prin 
faptul că este în noi Domnul cel Preaînalt şi că ] s-a dat harul pentru noi, pentru că S- 
a făcut om ca noi Domnul care ne dă harul. Și însuşi Mântuitorul S-a smerit pe 
Sine luând trupul nostru smerit; şi a luat chip de rob, îmbrăcând trupul robit 
păcatului. Şi n-a avut nimic de la noi spre îmbunătățire; căci EI nu are nevoie de 
nimic şi e deplin Cuvântul lui Dumnezeu. Ci mai vârtos noi ne-am îmbunătăţit de 
la E1'%%.(Sf. Atanasie cel Mare, 7rei cuvinte împotriva arienilor, Cuvântul întâi 
împotriva arienilor, XLIII, în PSB, vol. 15, p. 208) 


197 Tâlcuirea Pr. Stăniloae: Fără temeiul ce ni-l dă Hristos n-am îndrăzni să spunem Tatălui 
Tată, să ne închinăm Lui ca atare. Temeiul stă în faptul că Fiul lui Dumnezeu Se face om. (n.s. 
116a, p. 207) 

198 Tâlcuirea Pr. Stăniloae: Trupul nostru asumat de Cuvântul a devenit atât de cinstit prin 
deoființimea cu trupul Cuvântului că a devenit şi el templu al lui Dumnezeu. Deci trupul 
nostru a fost înălțat, nu Cuvântul. (n.s. 1l6c, p. 208). 

„Căci dacă nu S-ar fi făcut Domnul om, n-am fi înviat noi din morți, 
răscumpăraţi de păcate, ci am fi rămas morți sub pământ; nici n-am fi fost înălțaţi la 
cer, ci am zăcea în iad.” (Sf. Atanasie cel Mare, 7rei cuvinte împotriva arienilor, 
Cuvântul întâi împotriva arienilor, XLIII, în PSB, vol. 15, p. 208) 


„Legea prin îngeri s-a grăit şi ea n-a desăvârşit pe nimeni, căci avea 
nevoie de venirea Cuvântului, cum a spus Pavel. lar venirea Cuvântului a 
desăvârşit lucrul Tatălui!” (Sf. Atanasie cel Mare, Zrei cuvinte împotriva 
arienilor, Cuvântul întâi împotriva arienilor, LIX, în PSB, vol. 15, p. 225) 


„lar dacă nu S-ar fi creat pentru noi nu ne-am fi creat în El'% . Iar dacă n- 
am fi fost creaţi în EI, nu L-am avea pe EI în noi, ci L-am fi avut în afară, adică am 
fi primit de la El învăţătura ca de la un învăţător. lar dacă ne-am fi aflat noi astfel, 
păcatul ar fi împărăţit tot aşa de mult peste trup, rămânând în trup şi nefiind scos 
din el.” (Sf. Atanasie cel Mare, Trei cuvinte împotriva arienilor, Cuvântul al 
doilea împotriva arienilor, LVI, în PSB, vol. 15, p. 293) 


„Căci Cuvântul îmbrăcând trupul, precum s-a arătat de multe ori, s-a 
vindecat toată muşcătura şarpelui din el'%!. Şi orice rău odrăslea din mişcările cărnii 
s-a tăiat, şi împreună cu ele s-a desființat moartea ca urmare a păcatului. Căci 
Domnul însuşi zice: Vine stăpânitorul lumii acesteia şi nu află nimic întru Mine (n., 


199 'Tâlcuirea Pr. Stăniloae: În iconomia Lui, Dumnezeu a urmărit ridicarea oamenilor la 
treapta de fii ai Tatălui şi de fraţi ai Fiului, după har, în unirea lor cu El arătându-se cea mai 
caldă iubire a Sfintei Treimi. Această operă nu se putea duce la sfârşit decât prin înomenirea 
Fiului. Îngerii, ca făpturi mai apropiate de Dumnezeu, ne puteau ridica cel mult prin 
împlinirea poruncilor trimise nouă prin ei la o apropiere mai mare de Dumnezeu, dar nu ne 
puteau face fii ai Tatălui, pentru că nici ei nu sunt fii. Pe de altă parte noi fiind îmbrăcaţi în 
trupul devenit muritor, nu puteam scăpa de moartea trupului decât prin Fiul lui Dumnezeu, 
Care, luând trupul nostru, 1-a biruit moartea. (n.s. 141la, p. 225) 

19% Tâlcuirea Pr. Stăniloae: Ne-am creat ca oameni noi în El, pentru că El a fost creat ca om 
nou pentru noi, fără să fie creatură în Sine. În cazul din urmă nu ne-am fi creat din nou în 
EI. (n.s. 140, p. 239). 

1%1 Tâlcuirea Pr. Stăniloae: Orice păcat, orice patimă e o rană purulentă în noi, în care a avut 
un rol şi mușcătura demonilor. Invidia e o rană dureroasă în sufletul nostru produsă şi de o 
muşcătură a Şarpelui spiritual. Gândul rău despre altul e şi el o muşcătură, care lasă o rană în 
mine. Dar manifestată în cuvânt, în faptă faţă de altul produce şi în acela, ca o muşcătură, o 
rană purulentă. Mândria mă chinuieşte ca o rană adâncă. Toate sunt în acelaşi timp 
insuficiențe, neputințe ce ne duc spre moarte. Şi nu le putem vindeca prin noi înşine. 
Dimpotrivă, le înmulţim, le adâncim. Fiul lui Dumnezeu, luând firea noastră, a vindecat 
aceste răni din ea. Se vede şi din aceasta înţelesul ontologic al mântuirii în gândirea sfântului 
Atanasie. Cu cît rațiunea care se plasticizează în existenţa mea e mai tare, cu atât menţine mai 
tare existenţa mea realizată prin puterea lui Dumnezeu. De aceea Cuvântul dumnezeiesc, 
suprema Raţiune, după al cărei chip e şi rațiunea plasticizată în mine, poate vindeca 
plasticizarea realizată de aceasta în firea omenească asumată de EI şi prin puterea iradiată din 
aceasta şi în noi. (n.s. 180, p. 308) 

14, 30). Sau cum spune loan: Spre aceasta s-a arătat, ca să strice lucrurile 
diavolului (| In., 3, 8). lar acestea fiind desfăcute de la trup, toţi am fost eliberați 
pentru înrudirea trupului'”. Şi aşa ne-am unit şi noi Cuvântul. lar unindu-ne cu 
Dumnezeu, nu mai rămânem pe pământ", ci, precum a spus EI, unde este EI 
şi noi vom fi (In., 14, 3). Şi astfel nu ne vom mai teme de şarpe, căci s-a golit 
de putere, fiind gonit din trupul propriu de Mântuitorul, Care spune: Mergi 
înapoia Mea, satano! (Mt., 4 10); şi aşa e aruncat în afara raiului, în focul cel 
veşnic.” (Sf. Atanasie cel Mare, 7rei cuvinte împotriva arienilor, Cuvântul al 
doilea împotriva arienilor, LĂIX, în PSB, vol. 15, p. 308) 


„ȘI precum Domnul, îmbrăcând trupul, S-a făcut om, aşa noi oamenii 
suntem îndumnezeiţi, fiind preluaţi de Cuvântul prin trupul Lui, şi de aceea 
moştenim viaţa veşnică.” (Sf. Atanasie cel Mare, Z7rei cuvinte împotriva 
arienilor, Cuvântul al treilea împotriva arienilor, XXXIV, în PSB, vol. 15, p. 


365) 


„Dar nici făcându-Se trup n-a încetat să fie Dumnezeu; şi nici, pentru că 
e Dumnezeu, nu ocoleşte omenescul. Să nu fie! Ci mai vârtos, Dumnezeu fiind, 
a luat trupul şi fiind în trup a îndumnezeit trupul.” (Sf. Atanasie cel Mare, 7rei 
cuvinte împotriva arienilor, Cuvântul al treilea împotriva arienilor, XXXVIII, în 
PSB, vol. 15, pp. 368-369) 


„Fiindcă precum EI, luând trupul nostru, a imitat ale noastre, aşa noi, 
primidu-L pe EI, ne împărtăşim de nemurirea Lui'%%.” (Sf. Atanasie cel Mare, 
Trei cuvinte împotriva arienilor, Cuvântul al treilea împotriva ariemlor, LVII, în 
PSB, vol. 15, p. 389) 


„Duşmanul mântuirii noastre, deci, împins de invidie, a meşteşugit ca cel 
întâi-zidit, care era nemuritor, să fie osândit la moarte; dar Stăpânul cel purtător 
de grijă şi iubitor de oameni, prin moartea Sa, ne-a dăruit iarăşi nemurirea şi am 
dobândit bunătăţi mai mari decât am pierdut. Diavolul ne-a izgonit din rai, dar 
Stăpânul ne-a urcat la cer, diavolul a făcut să fim osândiți la moarte, dar 


192 Tâlcuirea Pr. Stăniloae: Desprinse fiind patimile din trupul asumat de Cuvântul, 
ne-am putut elibera şi noi de ele, datorită înrudirii comunicante (ovyye&vea) după 
trup, sau a unităţii de natură între trupul Lui şi al nostru. E o mare taină unirea neconfundată 
a firii diferitelor persoane omeneşti. Persoanele umane nu au nici o fire despărțită, nici o fire 
nerepetată în fiecare. E o comunicare de la una la alta, chiar fără cuvinte şi acte. Ce se 
întâmplă cu fiecare are repercusiuni asupra tuturor, fie bun, fie rău. Totuşi are şi voinţa un rol, 
slăbind comunicarea dar neanulând-o, ci strâmbând-o, dar putând-o şi întări şi adânci în 
bine. (n.s. 181, pp. 308-309) 

1%5 Tâlcuirea Pr. Stăniloae: În viaţa pătimaşă, neliberă. (n.s. 182, p. 309) 

19% Tâlcuirea Pr. Stăniloae: EI a luat trupul nostru pătimitor şi muritor ca, răbdându-le acestea 
întărit de puterea dumnezeiască, să putem lua noi acest trup întărit prin prezenţa lui 
Dumnezeu şi aşa să scape şi trupul nostru de patimi şi de moarte. (n.s. 146, p. 389) 

Stăpânul ne-a dăruit nemurirea; diavolul ne-a lipsit de desfătarea paradisului, dar 
Stăpânul ne-a pregătit împărăția cerurilor. Ai văzut că iscusinţa Stăpânului a 
întors împotriva capului diavolului armele făurite de invidia lui împotriva 
mântuirii noastre? Nu numai că ne-a învrednicit de mai mari bunătăţi, dar ni l-a 
dat şi pe diavol în mâinile noastre, spunându-ne: Jată v-am dat vouă putere să 
călcaţi peste şerpi şi peste scorpii (Lc., 10, 19)”. (Sf. loan Gură de Aur, Omilii 
Ia Facere, omilia XLVI, IV, în PSB, vol. 22, p. 144) 


„Ţi-am văzut, îi spune Dumnezeu lui Avraam cugetul tău iubitor de 
Dumnezeu, şi iată ţi-am gătit ce-ai spus mai înainte copilului tău. Și l-a luat şi I- 
a adus jertfă în locul lui Isaac fiul său. Ai văzut iubirea de oameni a lui 
Dumnezeu? Jertfa a fost adusă; patriarhul şi-a arătat cugetul său iubitor de 
Dumnezeu, i s-a încununat voința, luând pe Isaac au plecat încununaţi cu 
nenumărate cununi. Toate acestea au fost închipuirea crucii. De aceea şi Hristos 
spunea iudeilor: Avraam, părintele vostru, a fost bucuros să vadă ziua mea; şi a 
văzut-o şi s-a bucurat (In., 8, 56). 

— Cum a văzut-o când a trăit cu atâţia ani înainte? 

— Prin tip, prin umbră. După cum aici a fost adusă jertfă oaia în locul lui 
Isaac, tot aşa şi Mielul cel cuvântător a fost adus jertfă în locul lumii. Trebuia ca 
prin umbră să fie preînchipuit adevărul. 

Vezi-mi iubite, că toate au fost preînchipuite prin umbră. Unul-născut 
acolo, unul-născut aici. Fiu iubit şi adevărat acolo, fiu iubit şi adevărat aici. 
Acesta este Fiul Meu cel iubit, întru Care am binevoit (Mt., 3, 17). De tată a fost 
adus Isaac jertfă, pe Acesta Tatăl L-a dat. Şi strigă Pavel zicând: £/, Care n-a 
cruțat pe Fiul Lui, ci L-a dat pentru noi toți, cum nu ne va dărui toate împreună 
cu El? (Rom., 8, 32). 

La atât se mărgineşte umbra. Adevărul este, însă, mult superior. Da, 
Mielul Acesta cuvântător s-a jertfit pentru întreaga lume, Mielul Acesta a curățit 
întreaga lume! El a scăpat pe oameni de rătăcire şi i-a readus la adevăr; El a 
făcut pământul cer, nu schimbând firea stihiilor, ci făcând pe oamenii de pe 
pământ să aibă vieţuirea cea din ceruri. Prin EI a pierit toată slujirea idolilor, 
prin El oamenii nu se mai închină la pietre şi la lemne, nici nu se mai pleacă cei 
cinstiţi cu rațiune în faţa lucrurilor celor fără de simţire, ci toată înşelăciunea a 
fost alungată, iar lumina adevărului a luminat lumea. Ai văzut superioritatea 
adevărului? Ai văzut ce este umbra şi ce este adevărul?” (Sf. loan Gură de Aur, 
Omilii la Facere, onulia XLVII, III- IV, în PSB, vol. 22, pp. 151-152) 


„Vorbesc despre marea taină a dreptei credinţe, prin care Dumnezeu S-a 
arătat în trup; despre Cel ce era în chipul lui Dumnezeu şi a petrecut între 
oameni în trup, cu faţă de rob; despre Cel care, după ce Şi-a însuşit ca pârgă 
firea pieritoare a trupului, pe care a luat-o asupra Sa prin fecioria nestricată, 
sfinţeşte împreună cu ea, întru nestricăciune, firea comună, prin cei ce se unesc 
cu EI, prin împărtăşirea de taină, hrănind trupul Său, adică Biserica, şi articulând 

în chip cuvenit mădularele ce odrăslesc prin credinţă în trupul comun. Prin 
aceasta orânduieşte totul în chip frumos, făcându-i pe credincioşi ochi, gură, 
mâini şi celelalte mădulare, într-un mod cuvenit şi armonic. Căci aşa zice Pavel: 
Un trup este, dar multe mădulare (| Cor., 12, 14 urm.).” (Sf. Grigorie de Nyssa, 
Tâlcuire amănunțită la Cântarea Cântărilor. omilia a XIII-a, în PSB, vol. 29, 
pp. 290-291) 


„Într-adevăr, cine nu ştie că înşelăciunea diavolească a cuprins aproape 
toate colţurile pământului şi că a pus stăpânire pe viaţa omului prin nebunia 
închinării la idoli, cum a devenit un obicei la toate popoarele lumii de a cinsti 
chipurile cioplite, aducându-le jertfe de animale vii şi punând pe altare tot felul 
de murdării? Din clipa în care, s-a arătat, însă, prin mijlocirea firii omeneşti (Tit, 
2, 11), harul lui Dumnezeu, cel ce mântuie pe toţi, cum zice Apostolul, din acel 
moment precum piere fumul aşa au pierit toate: a încetat nebunia tălmăcirii 
semnelor de noroc şi a proorocirilor deşarte, s-au înlăturat procesiunile animale 
şi măcelăririle pline de spurcăciuni ale hecatombelor, iar la cele mai multe 
popoare au dispărut în întregime altarele păgâne, curțile templelor, tămâierile 
sacre şi chipurile idoleşti de prin pieţe sau din poieni, în sfârşit toate lucrurile 
prin care slujitorii demonilor se înşelau pe ei înşişi şi pe cei care trăiau în 
apropierea lor, încât în multe locuri nu-şi mai aduce aminte omenirea nici dacă 
au mai existat vreodată asemenea lucruri. 

În locul lor s-a ridicat pe întregul pământ, în numele lui Hristos, pe lângă 
biserici şi altare, o preoţie nesângerată şi neprihănită, precum şi o filozofie 
înaltă, care pune preţ mai mult pe faptă decât pe vorbă şi care vorbeşte aproape 
cu dispreţ faţă de viaţa trupească şi-şi râde parcă de moarte.” (Sf. Grigorie de 
Nyssa, Marele cuvânt catehetic sau despre învăţământul religios, cap. 18, în 
PSB, vol. 30, p. 314) 


„Hristos (Fiul lui Dumnezeu), mişcat de bunătatea Sa, cea mai presus de 
minte şi de cuvânt, Se micşorează şi Se întrupează, Se amestecă şi Se îmbracă cu 
sufletele, prietenele Lui, făcând cu ele un duh (| Cor., 4, 17), după cum spune un 
cuvânt al Sfântului Apostol Pavel. Sufletul (Său se uneşte) cu sufletul 
(omenesc), firea sa cu firea (omenească), încât sufletul trăieşte în Dumnezeire, 
se face părtaş la viața cea nemuritoare şi se desfată cu plăcerea cea 
nestricăcioasă şi cu slava cea negrăită.” (Sf. Macarie Egipteanul, A/te şapte 
omilii, Despre înălţarea minţii, 6, în PSB, vol. 34, p. 317) 


„Căci în Hristos s-a surpat peretele despărțiturii şi noi cei ce eram 
odinioară depărtaţi şi despărțiți, din pricina păcatului, ne-am unit prin EI şi în El 
cu Dumnezeu şi Tatăl, desfiinţând vechea duşmănie. Căci El este pacea noastră, 
cum zice Scriptura (Efes., 2, 14).” (Sf. Chiril al Alexandriei, Închinare în Duh şi 
Adevăr, cartea a treia, în PSB, vol. 38, pp. 107-108) 

„Căci ceea ce pricinuieşte primăvara în munţi şi dumbrăvi, înconjurând 
arborii cu frunză nouă, aceea a împlinit venirea Mântuitorului nostru la noi. lar 
aceasta a avut loc la vremea sa, adică în anul al doilea şi nu în timpul dintâi, în 
care era în vigoare legea şi ceata proorocilor, şi în care stăpânea moartea. Căci 
aceasta a (stăpânit) împărățit de la Adam şi până la Moise (Rom., 5, 14).” (Sf. 
Chiril al Alexandriei, Închinare în Duh şi Adevăr, cartea a zecea, în PSB, vol. 38, 
p. 329) 

„(...) luând în Sine cele omeneşti, şi coborând în chip iconomic'** în 
cele ale noastre cele ale Lui, nu se ruşinează să ne numească fraţi, odată ce am 
fost chemaţi la înfiere (Efes., 1, 5), prin E1'%%” (Sf. Chiril al Alexandriei, 
Glafire la Ieşire, cartea a doua a Glafirelor la Ieşire, 1, în PSB, vol. 39, p. 295) 


„(...) Dumnezeu fiind prin fire S-a pogorât prin golire (prin chenoză) 
(Filip., 2, 7) şi S-a făcut trup şi S-a sălăşluit între noi, după Scripturi (In., 1, 14), 
s-au îmbogăţit cu harul dumnezeiesc şi atotpreţios. Căci celor ce L-au primit pe 
EI, le-a dat lor putere să se facă fii ai lui Dumnezeu (In. |, 12)!” (Sf. Chiril al 
Alexandriei, Glafire la a doua Lege, 1, în PSB, vol. 39, p. 440) 


„Căci, dacă nu S-ar fi făcut om, nici noi nu ne-am fi învrednicit de o 
unire cu EI (de o altoire a firii noastre în firea Lui), sădindu-ne în El ca nişte 
mlădiţe şi primind de la El puterea rodirii, prin împărtăşirea de Duhul, ca să 
producem rodul vieţuirii de Dumnezeu iubitoare, pe care-l numeşte mult, 
declarându-l pe cel din slujirea Legii rămas în urmă şi arătându-l ca fiind între 
cele mici şi puţine. Căci Legea n-a desăvârşit nimic, după cuvântul lui Pavel 
(Evr., 7, 18).” (Sf. Chiril al Alexandriei, Comentariu la Evanghelia Sfântului 
Ioan, cartea a zecea, cap. al doilea, în PSB, vol. 41, p. 944) 


1%5 Tâlcuirea Pr. Stăniloae: În chip iconomic: cu voia şi pentru a ne mântui, nu fără voie ca 
noi. (n.s. 519, p. 295) 

1% Țâlcuirea Pr. Stăniloae: Odată ce Fiul Unul-Născut S-a făcut şi om între noi, ne-a făcut şi 
pe noi fii ai Tatălui unindu-Se după firea Lui omenească cu noi. Tatăl vede pe Fiul Său cu faţă 
omenească, de aceea vede în orice faţă de om un fiu al Său, dacă acesta îşi însuşeşte dragostea 
Fiului Său faţă de EI. (n.s. 520, p. 295) 

1%7 Tâlcuirea Pr. Stăniloae: Cei ce s-au alipit de Fiul, au fost primiţi de Tatăl ca fii. Fiul le-a 
dat simţirea Sa de fii ai Tatălui, ca să se simtă şi ei fii. Tatăl L-a făcut pe Fiul Său Om, ca în 
orice față de om să vadă un fiu al Său, dacă acela se alipeşte de Fiul Său. (n.s. 766, p. 440) 

„(...) Unul-Născut S-a făcut om spre slava Dumnezeu-Tatăl'%%. Din acest 
motiv s-au putut face ucenici ai Săi şi cei ce vieţuiau pe pământ. Căci celor 
vechi de odinioară Dumnezeu le grăia prin Prooroci (Evr., 1, 1), iar despre noi s- 
a spus: Și vor fi toţi învăţaţi de Dumnezeu (|n., 6, 45). Căci ne-a dăruit cuvântul 
Lui nouă, celor ce am crezut în EI, nemijlocind un altul, căci nu s-a făcut vreun 
altul mijlocitor al voilor Lui către noi, precum Moise celor din Israel în muntele 
Sinai, sau Proorocii de după Moise celor ca ei, ci Hristos ne-a învăţat pe noi. De 
aceea, toţi suntem învăţaţi de Dumnezeu'%*. Dar n-am fi fost făcuţi ucenici ai 
Lui şi n-am fi adus rodul iubirii de Dumnezeu, şi încă mult rod, dacă Tatăl nu S- 
ar fi preaslăvit prin bunătate, binevoind față de noi aşa de mult, încât Cuvântul 
provenit din ființa Lui să Se facă şi om. Aceasta să înţelegem când auzim 
dumnezeiasca Scriptură spunând că a dat pe propriul Său Fiu, căci a binevoit cu 
Cel ce a hotărât să pătimească pentru noi, şi de aceea se şi spune în mod foarte 
hotărât că L-a dat.” (Sf. Chiril al Alexandriei, Comentariu la Evanghelia 
Sfântului loan, cartea a zecea, cap. al doilea, în PSB, vol. 41, p. 945) 


„(...) nu numai că ne-a mântuit pe noi cei ţinuţi sub păcat, ci ne-a 
împărtăşit şi din puterea dumnezeiască, dezlegând în sine pedeapsa (TO 
emuripuov) noastră. Puterea aceasta lucrează neschimbabilitatea sufletului şi 
nestricăciunea trupului, prin dispoziţia identică a voii spre ceea ce-i bun prin 
fire, în cei ce se străduiesc cu fapta să cinstească harul. Aceasta cred că o spune 
Sfântul (Grigorie - n.L.P.) prin cuvintele: Ca să mistuie în Sine ceea ce e mai 
rău, cum mistuie focul ceara sau soarele, umezeala pământului; iar eu să mă 
împărtăşesc de ale Lui prin amestecare, devenind adică, prin har, curat de 


1% Tâlcuirea Pr. Stăniloae: Faptul că Dumnezeu Se face om, fără a înceta să rămână şi 
Dumnezeu, e cea mai mare cinstire pentru om. În aceasta se arată cu ce existenţă valoroasă şi 
plină de înalte capacităţi a fost creat omul. Nu e mare lucru pentru Dumnezeu să facă să se 
nască firea omenească şi în Persoana proprie, dar e un lucru negrăit de mare pentru această 
fire să fie născută ca fire a Persoanei Lui, să Se manifeste Dumnezeu însuşi prin ea. E o 
pogorâre extraordinară a Lui, dar şi o înălţare extraordinară a firii omeneşti. Aceasta nu aduce 
propriu-zis o slavă nouă Fiului şi Tatălui decât în sensul că arată marea Lor iubire şi faptul că 
existenţa pe care o creează din nimic primeşte să se bucure de descoperirea acestei iubiri, sau 
a măreției şi iubirii Lor de oameni. Aceasta e măreţia smereniei lui Dumnezeu. Ea rezultă 
dintr-o iubire ce dă unei existenţe pe care o creează din nimic un preţ nesfârşit, etern şi 
capacitatea de a-L descoperi. (n.s. 1786, p. 945) 

1% Tâlcuirea Pr. Stăniloae: A fi învăţaţi toţi de Dumnezeu înseamnă a Se fi făcut Dumnezeu 
om, ca să le vorbească tuturor în graiul lor. Căci odinioară le vorbea prin Prooroci, pentru că 
avea nevoie de nişte tălmăcitori ai unei învățături pe care nu o dădea EI însuşi în limba 
tuturor, ci prin înţelesuri spirituale, care erau insuflate unora spre a fi tălmăcite de ei în limba 
omenească. În Hristos, Dumnezeu însuşi Se face om ca să le vorbească tuturor în limba lor. E 
o maximă apropiere de om. Dumnezeu devine asemenea omului, dar rămâne totodată 
Dumnezeu. (n.s. 1787, p. 945) 

patimă, la fel cu E1!%%” 


PSB, vol. 80, p. 52) 


(Sf. Maxim Mărturisitorul, Ambigua, partea întâi, 4, în 


„Prin taina ascunsă de veacuri şi de generaţii, iar acum descoperită prin 
întruparea adevărată şi desăvârşită a Fiului lui Dumnezeu, Acesta a unit cu Sine 
după ipostas, în chip neîmpărțit şi neamestecat firea noastră, iar pe noi, prin 
Sfântul Său trup, cel din noi şi al nostru, însufleţit mintal şi raţional, ne-a fixat în 
Sine ca printr-o pârgă, şi ne-a învrednicit să fim una şi aceeaşi cu Sine după 
omenitatea Lui, după cum am fost rânduiţi dinainte de veacuri să fim în EI ca 
mădulare ale trupului Său, articulându-ne şi încheindu-ne în Sine în Duh ca un 
suflet trupul şi ducându-ne la măsura vârstei duhovniceşti a plinătăţii Lui. Prin 
aceasta a arătat pe de o parte că noi spre aceasta am fost făcuţi, iar pe de alta, că 
scopul prea bun dinainte de veacuri al lui Dumnezeu, cu privire la noi, n-a primit 
nici o schimbare, după raţiunea Lui, dar a venit la împlinire printr-un mod nou, 
introdus ulterior. 

Căci trebuia ca odată ce Dumnezeu ne-a făcut asemănători Lui (prin 
aceea că avem prin împărtăşire trăsăturile exacte ale bunătăţii Lui şi a plănuit 
înainte de veacuri să fim în EI) să ne şi ducă la acest sfârşit prea fericit, dându- 
ne ca mod buna folosire a puterilor naturale; dar omul refuzând acest mod prin 
reaua întrebuințate a puterilor naturale, ca să nu se depărteze de Dumnezeu, 
înstrăinându-se, trebuia să introducă alt mod cu atât mai minunat şi mai 
dumnezeiesc decât cel dintâi, cu cât ceea ce e deasupra firii e mai înalt decât 
ceea ce e după fire. Şi acest mod este taina venirii atottainice a lui Dumnezeu la 
oameni, precum credem toţi. Căci dacă testamentul cel dintâi, zice Apostolul, ar 
fi rămas fără prihană, nu s-ar fi căutat loc pentru un al doilea (Evr., 8, 7). Şi de 
fapt este vădit tuturora, că taina ce s-a săvârşit în Hristos la sfârşitul veacului 


19% Tâlcuirea Pr. Stăniloae: lisus Hristos ne-a adus nu numai eliberarea de voinţa noastră 
arbitrară (gnomică), contrară firii, sau de împătimirea păcătoasă (sunâ0ewo), ci ne-a dat şi 
puterea să ne eliberăm de afecte (75 noOnr6v), ca pedeapsă (T6 eniripuov), intrată în fire după 
cădere, sau ca urmare a păcatului. Aceasta se va înfăptui deplin în viaţa viitoare, după pilda şi 
din puterea trupului înviat al lui Hristos. În viaţa pământească le putem slăbi numai. La 
lumina lui Hristos putem distinge clar între păcat, şi urmarea păcatului. Ceea ce a luat Iisus 
prin naşterea Sa ca om din firea noastră este totalitatea afectelor ireproşabile, ca urmare a 
păcatului ce ţine de fire, în vederea existenţei ei pământeşti, ceea ce avem noi în plus prin 
naşterea din trup e păcatul. În Hristos însuşi prin suportarea de bunăvoie a morţii şi prin 
înviere, pedeapsa ca urmare a păcatului (75 enuripuov) a fost înlăturată total. Dar în noi rămâne 
să se lucreze mai întâi înlăturarea păcatului şi apoi să înaintăm spre slăbirea afectelor, 
dobândind nestricăciunea sufletului şi implicit progresul spre nestricăciunea trupului. Aci 
sfântul Maxim rezumă ce spune sfântul Grigorie teologul în Cuv. feol. 3, cap. 20; PG, 36, col. 
100 C-101 C. (n.s. 7,p. 52) 

este dovada şi urmarea greşelii protopărintelui de la începutul veacului '%!.” (Sf. 
Maxim Mărturisitorul, Ambigua, partea a doua, 7k, în PSB, vol. 80, p. 97) 


„(...) a reînnoit firea, sau ca să spunem mai adevărat a înnoit-o şi a 
readus-o la străvechea frumuseţe a nestricăciunii prin sfântul Lui trup însufleţit 
raţional, pe care l-a luat din noi; ba mai mult, i-a procurat firii cu generozitate 
îndumnezeirea, din care nu mai poate nicidecum cădea, fiind întrepătrunsă cu 
însuşi Dumnezeu cel întrupat, ca sufletul cu trupul, printr-o unire neamestecată 
şi primind, datorită arătării Lui prin ea, să se ascundă atât de mult, cât de mult S- 


191 Tâlcuirea Pr. Stăniloae: Sfântul Maxim introduce acum tema hristologică în viziunea lui. 
Scopul lui Dumnezeu dinainte de veacuri a fost ca noi să fim readunaţi în EI şi îndumnezeiţi 
împreună cu tot cosmosul. Dacă n-am fi căzut în păcat, acest scop s-ar fi putut realiza prin 
buna folosire a puterilor umane naturale, în care era sădit impulsul binelui şi atracţia lui 
Dumnezeu ca Binele suprem, impuls şi atracție care nu se manifestau fără o lucrare a lui 
Dumnezeu în natura umană. Dumnezeu S-ar fi sălăşluit tot mai deplin în firea umană sau ar fi 
devenit tot mai transparent în ea, şi ea, tot mai proprie Lui printr-o dezvoltare a legăturii 
naturale dintre ea şi Dumnezeu. Dar reaua întrebuințare a puterilor naturale, adică refuzul lor 
de a lucra conform impulsului spre bine sădit în ea, a slăbit aceste puteri, în aşa măsură că a 
trebuit ca Însuşi Fiul lui Dumnezeu să Se facă subiectul acestor puteri pentru ca ele să lucreze 
în conformitate cu binele şi în direcția unirii depline cu Dumnezeu. El a recurs la un mod nou 
de conducere a firii umane la unirea cu Sine, la un mod cu atât mai înalt, cu cât ceea ce e mai 
presus de fire e mai înalt decât ceea ce e conform firii. Desigur, modul supranatural al unirii 
creațiunii cu Dumnezeu prin Hristos nu face, pe de altă parte, decât să restabilească puterile 
firii şi s-o aducă pe aceasta la acelaşi scop la care ea ar fi ajuns dacă n-ar fi căzut. Hristos n-a 
lucrat fără puterile firii, ci prin acestea, restabilindu-le în acest scop. El nu realizează numai o 
mântuire juridică, printr-un act prin care nu angajează efortul firii umane, şi nu o conduce pe 
aceasta nefolosind şi acest efort la îndumnezeire, ca în teologia occidentală. 

Întâlnim aci din nou optimismul antropologic al sfântului Maxim, solidar cu al tuturor 
părinţilor răsăriteni. Natura umană e capabilă să devină natura restabilită şi îndumnezeită în 
ipostasul divin. Numai întrucât e capabilă de aceasta, natura umană poate redeveni părticică a 
lui Dumnezeu. (n.s. 72, pp. 97-99) 

a făcut EI arătat prin ea şi S-a socotit ieşit din ascunzimea Sa naturală'%2.” (Sf. 


Maxim Mărturisitorul, Ambigua, partea a doua, 109, în PSB, vol. 80, p. 273) 


„În felul acesta, a cinstit şi naşterea noastră cea din trupuri, după acest 
sfânt şi mare învăţător, făcându-Se om cu adevărat şi născându-Se omeneşte, ca 
să ne elibereze pe noi din lanţurile naşterii şi din legea la care eram osândiți din 
pricina păcatului, de a fi semănaţi şi de a răsări asemenea ierbii, cum zice 
undeva marele şi văzătorul celor mari lezechiel, ridicat tainic la cele 
dumnezeieşti, unde a cunoscut cauza iconomiei de acum cu privire la om. Căci 
zice acesta adresându-Se Ierusalimului: Acestea zice Domnul Ierusalimului: 
rădăcina ta şi naşterea, din pământul Canaan; tatăl tău, amoreu şi mama ta, 
heteancă. În ziua în care te-ai născut, nu i-au legat buricul tău şi n-ai fost 
scăldată în apă, nici frecată cu sare şi în scutece n-ai fost înfăşată. Și ai fost 
aruncată pe fața câmpului pentru viclenia sufletului tău în ziua în care te-ai 
născut. Și am trecut pe lângă tine şi te-am văzut pe tine tăvălită în sângele tău şi 
am zis : Din sângele tău, viaţa ta. Înmulţeşte-te, că rod al țarinei te-am dat (lez., 
16, 3 urm.)'%5. 


19 Tâlcuirea Pr. Stăniloae: Fiul lui Dumnezeu, acceptând atât existenţa omenească creată cu 
raţiunea ei, cât şi existenţa născută cu modul ei, a readus existenţa prin naştere la frumuseţea 
de la început, adică la starea de nepăcătuire, ba chiar la îndumnezeire. Căci această existenţă a 
fost într-o întrepătrundere cu Dumnezeu însuşi, într-o unire neamestecată, încât însuşirile ei de 
pe urma naşterii s-au ascuns atât de mult în Dumnezeu pe cât de mult S-a arătat prin ele 
Dumnezeu, ieşit din ascunzimea Lui naturală. Firea noastră asumată de EI prin naşterea de pe 
urma păcatului şi-a ascuns în El atât de mult ceea ce-i era propriu (naşterea din poftă, 
păcătoşenia), pe cât de mult s-a arătat în aceste însuşiri primite de ea dumnezeirea Lui. Firea 
noastră de după păcat e făcută în Hristos un mediu de revelare a Lui ca Dumnezeu. Omul 
lisus a fost atât de minunat, că revela pe Dumnezeu fără să Se ştirbească ca fire omenească, ci 
tocmai prin revenirea ei la rațiunea ei neştirbită, întrucât chiar în aducerea ei la existenţă se 
arată în parte facerea omului de la început prin Dumnezeu. lisus ca om în parte Se face fără de 
păcat, în parte, Se naşte ca să intre în legătură cu omenirea existentă. Astfel chiar prin modul 
facerii lui, omul e rânduit să fie un transparent al lui Dumnezeu. Nu e adus la existenţa 
pământească spre pedeapsă în sens origenist. Dumnezeu l-a adus la existență ca om prin 
suflarea iubirii Sale, sau adierii infinitului dumnezeiesc al Duhului Sfânt în care trebuia omul 
să respire permanent. Printr-o suflare a început să se formeze şi în Fecioara umanitatea lui 
Hristos, printr-o suflare asemănătoare cu cea a facerii de la început, dar incomparabil mai 
eficientă. Şi printr-o astfel de suflare ni se transmite şi nouă în botez naşterea omului nou din 
Hristos, având să trăim pururea în adierea dragostei infinite, de-viaţă-dătătoare a Duhului 
Sfânt. De altfel, chiar în naşterea noastră din trupuri e implicată şi o insuflare a lui Dumnezeu, 
chiar dacă sufletul dat prin ea nu rămâne în legătura originară a omului cu Dumnezeu. (n.s. 
343, pp. 273-274) 

195 Tâlcuirea Pr. Stăniloae: Taina unirii celor două firi în ipostasul unic al Cuvântului, fără 
alterarea nici unei firi, se explică prin faptul că firea omenească, departe de a fi micşorată sau 
alterată în însuşirile ei de către firea dumnezeiască, este consolidată în ele sau întărită şi 
desăvârşită în raţiunea ei. Şi în realizarea ei plenară nu obligă firea dumnezeiască la o 
micşorare sau alterare în fiinţa ei, ci numai la un pogorământ în lucrările ei. Dumnezeu nu e 
contrar făpturii Sale; şi făptura nu e contrară lui Dumnezeu. Există între ele o convergenţă. În 
Opuscula theologica el polemica sfântul Maxim spune: A închipuit în mod nefantezist marele 

Deci Domnul, vrând să tămăduiască firea de osânda legii, datorită căreia 
odrăsleşte prin sămânță asemenea ierbii şi are viaţă prin sânge ca celelalte 
animale, şi s-o readucă la străvechiul har al nestricăciunii, a venit să o elibereze 
şi să-i arate clar binele spre care, fiind creată la început, nu s-a mişcat deloc; 
apoi, să calce răul spre care mişcându-se îndată ce a fost creată, din pricina 
rătăcirii, şi-a deşertat contrar firii toată puterea ei, şi să lege de Sine puterea 
poftei ei (al cărei simbol e buricul), care a primit astfel o fermă şi statornică 
deprindere a fecundității în bine; de asemenea, să o spele, adică să o curețe de 
petele neştiinţei cu apa vărsată peste ea prin har, şi să o învelească cu scutece, 
adică să întărească cu Duhul lucrarea ei naturală în direcția binelui pentru care a 
fost creată; iar prin aceasta să o facă curată şi incapabilă de putreziciunea 
patimilor şi, strângând-o în învelişul rațiunilor adevărate din lucruri ca în nişte 
scutece, să o oprească de la orice revărsare în afara raţiunii ei'%*.” (Sf. Maxim 
Mărturisitorul, Ambigua, partea a doua, 109, în PSB, vol. 80, pp. 274-275) 


„Prin aceasta (Intrupare — n.L.P.), Domnul şi Dumnezeul nostru a 
cinstit naşterea noastră întreită, adică modurile generale ale facerii noastre în 
vederea existenţei, a existenţei bune şi a veşnicei existenţe: pe cea din trupuri, 


mister al iconomiei pentru noi, neînlăturând nimic natural din partea asumată, afară de 
păcat (PG., 91, 32). Prin înlăturarea păcatului nu se înlătura ceva de la firea umană, ci mai 
degrabă se restabilea această în conformitatea ei naturală cu Dumnezeu şi deci în deplina ei 
actualizare. Căci nimic din cele naturale şi nici firea nu se opune Cauzatorului firii (op. cit., 
PG 91, 89). Venind cu libertatea dumnezeirii în firea noastră robită păcatului, a eliberat-o pe 
aceasta de la început de această robie, dăruindu-i de la început libertatea de păcat şi deci, de 
automatismul animalelor şi vegetalelor, apoi, de alterarea ce urmează acestei propagări 
automate. Iubirea nu răpeşte libertatea celui iubit, ci 1-0 întăreşte. Cel ce iubeşte vrea să fie 
iubit în mod liber. 

Acceptând în libertate naşterea noastră, a cinstit-o pe aceasta, dar ne-a şi eliberat din lanţurile 
pe care ea le imprima fiinţei noastre, suflând în firea umană născută din umanitatea noastră 
libertatea iubirii desăvârşite. Ba mai mult, prin libertatea ce i-a insuflat-o de a lupta contra 
pornirilor ce o opreau de la iubirea liberă a lui Dumnezeu, sau de a se lăsa abătută de la 
aceasta de durerile coruperii ce ne vin din această naştere, i-a dat putinţa de creştere 
duhovnicească. În sfârşit, prin harul şi prin forţa divină cu care a pus în comunicare firea 
noastră, i-a dat nu numai puterea de a nu păcătui, ci şi pe aceea de a redobândi 
incoruptibilitatea. Căci viaţa dumnezeiască este incoruptibilă şi comunică incoruptibilitatea. 
Prin toate acestea, sfântul Maxim respinge pesimismul resemnat al origenismului platonizant, 
referitor la naşterea şi la viaţa în trup. (n.s. 344, pp. 274-275) 

19 Tâlcuirea Pr. Stăniloae: Unind firea noastră cu firea dumnezeiască în ipostasul Său, 
Dumnezeu Cuvântul i-a făcut acesteia clară şi atrăgătoare frumuseţea binelui adevărat sau a 
izvorului existenţei ei, spre care ea trebuie să se mişte, ca să se întărească tot mai mult în 
existenţă. Puterea ei nu se mai cheltuieşte în preocuparea de ceea ce nu are consistenţă. Firea 
noastră îşi recâştigă fecunditatea în bine odată ce ea soarbe din izvorul Infinit al binelui. 
Aflându-se într-un ipostas comun cu firea dumnezeiască, firea omenească e deschisă în 
Hristos oceanului de viaţă şi de cunoştinţă sau de lumină ce se revarsă în ea prin har din 
prezența dumnezeiască infinită. În Hristos ea e înfăşată în lumea ordonată şi unitară a 
raţiunilor divine ale lucrurilor, încât nu se poate revărsa în afara lor spre suprafața pur 
sensibilă a lucrurilor. (n.s. 345, p. 275) 

care e una pentru amândouă părțile, adică pentru suflet şi pentru trup, prin faptul 
că sunt aduse împreună la existență, dar e împărțită în două pentru modul 
deosebit al facerii fiecăruia; aceasta e cea prin care primim existenţa; pe cea din 
botez, prin care primim îmbelşugat existenţa cea bună; şi pe cea din înviere, prin 
care suntem preschimbaţi prin har spre existenţa veşnică'*.” (Sf. Maxim 
Mărturisitorul, Ambigua, partea a doua, 111, în PSB, vol. 80, p. 278) 


„(...) zice dumnezeieşte sfântul şi marele Dionisie Areopagitul în primul 
capitol al scrierii Despre numirile dumnezeieşti, unde zice despre dumnezeiasca 
întrupare: În chip deosebit, din iubirea de oameni, căci S-a făcut părtaş de ale 
noastre cu adevărat în mod integral într-unul din ipostasurile Lui, readucând la 
Sine însuşi şi refăcând micimea omenească din care S-a compus (în chip 
negrăit) lisus cel simplu; şi Cel etern a luat prelungire temporală şi S-a făcut 
interior firii noastre Cel ce în chip suprafiinţial e în afara întregii rânduieli a 
firii.” (SE. Maxim Mărturisitorul, Epistole, Partea Întâi, ep. 13, în PSB, vol. 81, 
p. 112) 


„EL Însuşi m-a luat pe mine întreg împreună cu ale mele, ca să-mi 
dăruiască mie întreg mântuirea', dezlegând tot blestemul păcatului. Căci ceea 
ce nu a fost luat a rămas nevindecat şi ceea ce a fost unit cu Dumnezeu, aceea 
se şi mântuieşte, cum zice cel cu numele de Teologul.” (Sf. Maxim 
Mărturisitorul, Epistole, Partea a Doua, Scrieri, 8, în PSB, vol. 81, p. 249) 


„Căci S-a făcut om fără schimbare şi confundare Cel ce e prin excelenţă 
de oameni iubitor, nelipsindu-Se de nimic în asumarea celor ale noastre, ca să 
nu-l lipsească Lui ceva din dărnicia harului, nici nouă ceva din mântuire'**. Căci 
în acest caz n-ar fi dat toată mântuirea firii, deoarece n-ar fi asumat toată firea, ci 
ar fi micşorat mântuirea în măsura în care n-a asumat firea. Căci ceea ce n-a fost 
luat n-a fost vindecat, zice marele Grigorie. 


195 Tâlcuirea Pr. Stăniloae: În această primă naştere neîntinată a Domnului spre existenţă ca 
om € implicată a doua naştere a Lui, cea prin botez, spre existenţa Lui cea bună pentru 
Dumnezeu şi a treia naştere, cea a învierii, spre veşnica existenţă bună. Dar prin această 
naştere a Domnului e constituită şi prima naştere a noastră, precum în ea sunt implicate şi 
celelalte două naşteri ale noastre împreună cu ale Lui: cea spre existenţa cea bună, prin botez, 
şi cea spre existenţa veşnică, prin înviere. Existenţa noastră prin naştere devine astfel prin 
Hristos existență veşnică. Astfel, existenţa noastră ca rezultat al naşterii din trupuri nu se 
anulează, ci e ridicată la existenţa veşnică. Din nou e respins origenismul, dar acum, pe temei 
hristologic. (n.s. 349, p. 278) 

1076 “Tâlcuirea Pr. Stăniloae: Aci se arată sensul transformator, desăvârşitor al mântuirii, nu cel 
juridic. (n.s. 536, p. 249) 

1077 Tâlcuirea Pr. Stăniloae: Epist. 1 către Cledoniu. (n.s. 537, p. 249) 

19% Tâlcuirea Pr. Stăniloae: Dacă n-a luat ceva din cele omeneşti, ceea ce n-a luat e lipsit de 
har şi nu mântuieşte. Dacă n-a luat voia noastră, aceasta nu s-a umplut de har şi deci nu se 
poate mântui nici în noi. Harul care ni se dă vine în toate componentele noastre prin 
componentele umanităţii Lui. (n.s. 560, p. 260) 

Căci cum ar fi în noi Dumnezeu Cuvântul cel mai presus de fiinţă, 
întrupat din Duhul Sfânt şi din Maria Pururea Fecioară şi Maica lui Dumnezeu, 
prin asumarea trupului care are suflet înţelegător şi rațional, făcându-Se om nou 
prin fire, înnoind pe omul vechi, dacă nu l-ar fi luat cu totul întreg afară numai 
de păcat, din care vine învechirea'”” şi pentru care natura a fost osândită la 
moartea care ne are pe noi ca hrană în măsura în care gustăm din păcat 
ghiftuindu-ne amarnic din neascultare? Şi cum, coborându-Se EI, ar fi înviat pe 
cel căzut, dacă n-ar fi unit cu Sine cu totul întreg după ipostas, afară numai de 
cădere, din care a provenit zdrobirea şi pedeapsa? De aceea luând suflet 
înţelegător şi raţional împreună cu trupul de o fire cu el (ovupovoiic ovroL|L| 
OOHUOTOG)'%, adică pe omul întreg, fără de nici o pată şi unindu-l cu Sine după 
ipostas, Însuşi Dumnezeu Cel mai presus de fire, luând şi voinţa naturală a 
sufletului, a avut şi voinţa cu totul liberă. Căci dacă, călcând porunca nu fără 
voinţă, am avut nevoie de vindecarea ei, Însuşi Dumnezeu Cel întrupat 
vindecând ceea ce e asemenea prin asumarea a ceea ce e asemenea. lar luând-o 
pe ea, a luat şi lucrarea ei rațională şi vitală, căci cugetând şi lucrând noi 
odinioară prin ea aveam nevoie de mântuirea ei. De aceea El a curăţit-o prin 
zămislire de toată pata, îndumnezeind prin întrupare întreaga noastră fire.” (Sf. 
Maxim Mărturisitorul, Epistole, Partea a Doua, Scrieri, 12, în PSB, vol. 81, pp. 
260-261) 


Întruparea - efectele Întrupării asupra creaţiei!”! 


„Eu cred că la venirea Domnului Mântuitor, atât Avraam, cât şi Isaac şi 
Iacov s-au bucurat de mila lui Dumnezeu. Nu se poate crede că acei oameni, 
care au prevăzut această zi şi care s-au bucurat de ea, să nu fi dobândit nimic din 
venirea Domnului la ziua naşterii Sale feciorelnice. Ce să mai zicem de 
patriarhi? Ascultător faţă de autoritatea Sfintei Scripturi, îmi voi lua îndrăzneala 
să urc şi mai sus şi să spun că prezenţa Domnului lisus şi întruparea Lui n-au 


199 Tâlcuirea Pr. Stăniloae: Păcatul face pe om monoton, îl îngustează în preocuparea de cele 
trupeşti, în repetiţia aceloraşi plăceri lipsite de noi şi noi orizonturi spirituale. (n.s. 563, p. 
261) 

1%0 Ţâlcuirea Pr. Stăniloae: Aci Sf. Maxim numeşte trupul de o fire cu sufletul spre deosebire 
de afirmarea de mai înainte, că în om sunt dovă ființe, sufletul şi trupul. Dar foloseşte 
expresia nuanţată: de o împreună fire. (n.s. 564, p. 261) 

1%! În Fiul lui Dumnezeu îşi află originea întreaga creaţiune, prin EI toate s-au zidit şi în EI 
sunt cuprinse raţiunile tuturor lucrurilor, de aceea în El toate îşi află rostul şi împlinirea. 
Omul, prin căderea sa în păcat, a pus în primejdie însăşi existenţa cosmosului, deoarece prin 
cădere s-a desfigurat opera Ziditorului. În Întrupare, Fiul vine şi re-creează creaţia. Hristos va 
readuna toate într-Însul (Efes., 1, 10). După cum căderea omului a rupt echilibrul, atât în fiinţa 
acestuia, cât şi în cosmos, tot astfel, Întruparea Fiului va readuce restabilirea armoniei 
cosmice şi reunificarea întregii creaţii în Hristos. Prin Întruparea şi coborârea Fiului lui 
Dumnezeu în lumea creată aveau să fie îndreptate urmările căderii. — n.L.P. 

adus bucurie numai pământului, ci şi cerului. Astfel vorbeşte sfântul Pavel: Prin 
sângele crucii Sale toate să le împace, fie cele de pe pământ, fie cele din ceruri 
(Col., 1, 20). Dacă, deci, prezenţa Domnului a fost folositoare pământului şi 
cerului, de ce să ne fie teamă a spune că venirea Sa a fost folositoare şi 
patriarhilor'**, mai ales ca să se împlinească cuvântul: Să facă milă cu părinții 
noştri, aducându-și aminte de legământul Său cel sfânt, de jurământul cu care 
S-a jurat către Avraam, părintele nostru (Lc., 1, 73; Evr, 6, 17), ca fiind izbăviți 
din mâna vrăjmaşilor să ne dea nouă fără frică să-l slujim (...) 

De obicei oamenii sunt scoşi din mâna vrăjmaşilor lor, dar nu fără să fi 
simțit frica (Lc., 1, 74). După ce te-ai îngrozit într-o situaţie grea şi apoi eşti 
eliberat de vrăjmaşi, eşti frumos şi bine eliberat, nu însă fără să fi gustat teama. 
Venirea Mântuitorului lisus, însă, ne-a slobozit din mâna vrăjmaşilor noştri fără 
frică. Dealtfel, noi nu am cunoscut pe vrăjmaşii noştri şi nu i-am văzut atacându- 
ne, însă, fără a şti, deodată, noi am fost smulşi din cursele lor şi din laţurile lor. 
Într-o clipită ne-a învrednicit pe noi să luăm parte la moştenirea sfinţilor (Col., 
1, 13), fiind scoşi din mâna vrăjmaşilor noştri fără a simţi frică, pentru a sluji lui 
Dumnezeu în sfinţenie şi în dreptate, în toate zilele vieţii noastre (Lc., 1, 75).7 
(Origen, Din omiliile Evangheliei de la Luca, omilia a X-a, III-IV, în PSB, vol. 
7, p. 96) 


19%2 Tâlcuirea Pr. T. Bodogae: Textul grecesc formulează şi mai îndrăzneţ această idee 
spunând: cercetarea părinţilor s-a făcut prin venirea lui Hristos la noi şi coborârea Lui până 
la iad. În acelaşi timp, un comentator bizantin din sec. XIV, Macarie Hrysokefalul, ţine să 
sublinieze că eliberarea noastră de teamă s-a făcut pentru toate zilele vieţii noastre, adică 
pentru veşnicie. Migne, PG., 13, 1821-1822. (n.s. 94, p. 96) 

Chipul strălucitor şi frumos al Domnului Hristos'% 


„Hristos străluceşte mai puternic decât soarele. Prin EI ochii orbilor îşi 
recapătă vederea (Is., 42, 18; Lc., 4, 18).” (Clement Alexandrinul, Cuvânt de 
îndemn către eleni (Protrepticul), cap. XII, 119.3., în PSB, vol. 4, p. 159) 


„Or, după părerea generală, chiar dacă Scripturile spun despre lisus că nu 
era arătos la chip, totuşi nu spun că EI ar fi fost grosolan, cum afirmă Celsus, 


1%3 Dacă doctrina sau faptele Mântuitorului sunt atacate de unii, nimeni nu atacă existenţa Sa 
istorică, căci este apodictică. În vechea Istorie iudaică scrisă la sfârşitul secolului I - lovăaix 
Apyonoioyia, paragrafele 63-64, istoricul Iosif Flaviu vorbeşte despre lisus Hristos astfel: Pe 
timpul acesta apare lisus, un om înţelept, dacă e să-i spunem om. Căci era făcător de lucruri 
minunate, învăţător al oamenilor care primesc cu plăcere cele adevărate, şi ce-i drept, pe 
mulți iudei, dar şi pe mulţi dintre elleni i-a făcut să-l urmeze. Acesta este Hristosul. Și pe EL, 
în urma păârei celor dintâi dintre bărbaţii de la noi, Pilat L-a pedepsit cu răstignirea; dar cei 
ce L-au adorat la început nu au încetat să-L adore; căci li s-a arătat, după trei zile, iarăşi 
viu, dumnezeieştii profeţi spunând despre El acestea şi alte nenumărate lucruri minunate. 
Nici chiar acum nu S-a sfârşit cu neamul creştinilor, care se numeşte astfel de la El. Precizăm 
că în cartea a XVIII-a, cap. 5, acelaşi Iosif Flaviu vorbeşte în termeni la fel de frumoşi şi 
despre Sfântul loan Botezătorul. ( ) Pliniu cel Tânăr relatează despre un oarecare Hristos care 
a trăit în lerusalim şi a fost crucificat. Istoricul Tacit relatează de asemenea despre Hristos şi 
anume în legătură cu aprinderea Romei de către Nero. Talmudul evreilor prezintă faptele în 
legătură cu lisus Hristos în formă deformată, lucru explicabil de altfel, dar nu contestă 
nicidecum existenţa Lui; cf. Prof. Diac. O. Bucevschi, Mântuitorul despre Sine, în Studii 
Teologice, 1956, nr. 7-8, p. 421. La sfârşitul secolului a XVI-lea, într-o bibliotecă din Roma, 
s-a descoperit scrisoarea lui Lentulus, preşedintele poporului din Ierusalim pe care a adresat-o 
senatului roman. Printre altele, Lentulus vorbeşte şi de lisus, zugrăvindu-i înfăţişarea şi 
arătându-i toate particularitățile care se deosebesc prea puţin de cele ale lui Nichifor, un 
monah din Constantinopol (veacul al XIV-lea) care ne-a oferit şi el unele date în acest sens. 
Astfel, Lentulus scrie: În vremea noastră s-a ivit şi încă trăieşte un om de mare virtute, cu 
numele lisus IHristos, numit de ucenicii Săi, Fiul lui Dumnezeu. El a înviat morţii şi a 
vindecat boalele. Este de statură înaltă şi are un exterior nobil. Înfăţişarea lui este vajnică şi 
expresivă, aşa că privind la dânsul nu se poate să nu-l iubeşti şi totdeodată să nu te temi de 
dânsul. Părul său este ondulat şi creţ, puţin mai întunecat decât acolo unde cade pe umeri. El 
se împarte în două după obiceiul nazarinenilor. Fruntea lui e curată şi netedă, iar faţa, fără 
nici o pată sau încrețire, dar arde pe ea cea mai dulce rumeneală. Nasul şi gura lui au o 
frumuseţe perfectă. EI are o barbă plină, de aceeaşi culoare castanie ca şi părul, nu lungă, 
dar despărțită în furculiță. Ochii îi sunt albaştri şi pare că au lumini diferite în diferite 
timpuri. E groaznic când mustră şi plin de duioşie când mângâie. Om iubitor şi iubit, vioi, 
dar necontenit serios. Nu l-a văzut nimeni râzând, dar plângând a fost văzut. Statura lui era 
dreaptă, iar mâinile, prea frumoase la vedere. Vorbirea lui e uniformă şi interesantă. El este 
smerit şi blând, şi cel mai minunat din fiii oamenilor; cf. Pr. Emanuel Copăcianu, Chipul 
Domnului nostru lisus Hristos, în rev. Mitropolia Banatului, Anul XIV (1964), Nr. 4-6, p. 
159. Aşa va fi arătat fiul Mariei, dar în acelaşi timp şi Fiul lui Dumnezeu. Aşa ni l-a păstrat 
tradiția şi aşa l-au văzut primii săi adoratori. Dumnezeu fiind, e frumosul desăvârşit, veşnic, 
invariabil, nenăscut, nemuritor, fără dezvoltare sau micşorare în Sine. Tot ce există vine de la 
frumos şi bine. (Pseudo-Dionisie Areopagitul, Despre numele divine, 4, P.G., III, col. 705D). — 


SIl 


după cum nici n-avem vreun indiciu că ar fi fost mic de statură. lată cum se 
exprimă proorocul Isaia atunci când vesteşte că nu va apărea într-o înfăţişare 
falnică şi nici de o frumuseţe suprafirească: Cine va crede ceea ce noi am auzit 
şi brațul Domnului cui se va descoperi? Crescut-a înaintea Lui ca o odraslă şi 
ca o rădăcină în pământ uscat; nu avea nici chip, nici frumuseţe, ca să ne uităm 
la EI, şi nici o înfăţişare, ca să ne fie drag. Dispreţuit era şi cel din urmă dintre 
oameni (1s., 53, 1-3). Se vede că Celsus a auzit de aceste cuvinte, pentru că le-a 
crezut favorabile ca să-l poată acuza. În schimb, el n-a dat atenţie şi altor 
cuvinte, celor din psalmul 44 şi modului în care sunt rostite acolo: încingându- 
Te cu sabia Ta, peste coapsa Ta, Puternice, cu frumuseţea Ta şi cu strălucirea 
Ta, încordează-Ți arcul, propăşeşte şi îimpărăteşte (Ps., 44, 4-5). 

Să zicem că n-a citit proorocia aceasta sau că a citit-o, dar a fost derutat 
de cei care o interpretează greşit, ca şi cum psalmistul n-ar fi rostit nici o 
proorocie la adresa lui lisus Hristos. Dar, ce-ar spune de acelaşi citat folosit 
tocmai în Evanghelie, unde însuşi lisus, după ce a urcat într-un munte înalt, S-a 
schimbat la faţă înaintea ucenicilor (Mt., 17, 4-5) şi S-a înfăţişat în chip măreț 
într-un timp când s-au arătat şi Moise şi Ilie (Lc., 9, 30), vorbind despre plecarea 
Lui din lume, aşa cum avea să se Împlinească ea în Ierusalim. Doar zice unul din 
prooroci: văzu-tu-L-am şi n-avea nici chip, nici fiumuseţe (Is., 53, 2). Însuşi 
Celsus înţelege că această proorocie se referă la lisus, cu toate acestea el rămâne 
orb când e vorba de tălmăcirea ei, şi nu vede că, cu multe sute de ani înainte de 
naşterea Sa, tocmai înfăţişarea sub care va veni a fost tema unei proorocii, iar 
aceasta e o puternică dovadă că acest lisus, cu toate că nu era prea frumos la 
arătare, este însuşi Fiul lui Dumnezeu. Întrucât vorbea şi un alt proroc despre 
farmecul şi despre frumuseţea Lui, Celsus nu vrea să admită că această 
proorocie se referă la lisus Hristos. Dacă s-ar putea confirma limpede din 
Evanghelie că n-avea nici chip, nici frumusețe, disprețuit era şi cel din urma 
dintre oameni, atunci ai înţelege că spusele lui Celsus nu sunt luate din profeți, 
ci din Evanghelie. Dar, pentru că nici Evangheliile, nici apostolii nu afirmă că 
lisus n-avea nici chip, nici frumuseţe, iată-l silit să admită, pe faţă, că proorocia 
s-a realizat totuşi în (lisus) Hristos, fapt care nu mai îngăduie nici o altă 
învinuire împotriva lui lisus!%*.” (Origen, Contra lui Celsus, cartea a VI-a, cap. 
LXXV-LXXVI, în PSB, vol. 9, pp. 436-437) 


„(...) materia, care prin firea sa e supusă schimbării, stricăciunii şi 
transformării, aşa cum vrea Creatorul, şi în stare de a primi orice calitate îi 


conferă Cel ce a plăsmuit-o, odată e în starea despre care s-a spus că n-avea nici 
Chip, nici frumuseţe, iar altădată o atât de măreaţă, de izbitoare şi de încântătoare 


n.L.P. 


19% Tâlcuirea Pr. T. Bodogae: isus a fost totuşi Fiul lui Dumnezeu Ce! prezis de prooroci, 
indiferent dacă a fost urât sau frumos. C. Cels 1, 48; II, 64; IV, 16. (n.s. 319, p. 437) 

încât strălucitoarea ei frumuseţe face pe cei trei apostoli, care însoţiseră pe lisus, 
să cadă cu faţa la pământ (Mt., 17, 6).” (Origen, Contra lui Celsus, cartea a VI-a, 
cap. LXXVII, în PSB, vol. 9, p.437) 


„(...) diferitele înfăţişări ale persoanei lui lisus erau legate de firea 
Logosului dumnezeiesc, căci El nu Se arată mulţimii în acelaşi fel în care S-a 
arătat celor care au fost în stare să-L urmeze până pe piscul muntelui de care am 
vorbit. Pentru cei care sunt încă la poala muntelui şi care nu sunt pregătiţi încă 
să-l urce, Logosul nu are nici chip, nici frumuseţe, întrucât pentru ei înfăţişarea 
Lui e vrednică de plâns şi mult mai prejos decât L-ar fi putut arăta graiurile 
omeneşti, pe care unii i-au numit fii ai oamenilor. Căci, pe bună dreptate, s-ar 
putea spune că discursurile filosofilor, care sunt şi ele nişte fii ai oamenilor, par 
mult mai împodobite decât Cuvântul lui Dumnezeu, care a fost propovăduit 
mulțimilor, cuvânt care într-un fel pare chiar o nebunie a propovăduirii (| Cor., 
1, 21). lar din pricina acestei nebunii aparente a propovăduirii, cei ce se opresc 
în contemplarea lor numai la atâta, zic : ne-am uitat la EI şi nu avea nici chip, 
nici frumuseţe. “Totuşi, celor care îl urmează şi care au primit putere să-L 
însoţească, chiar şi pe muntele cel înalt, li Se arată într-un chip mai 
dumnezeiesc.” (Origen, Contra lui Celsus, cartea a VI-a, cap. LXXVII, în PSB, 
vol. 9, pp. 437-438) 


„Nu era minunat numai când făcea minuni, ci chiar când se arăta era plin 
de farmec. Lucrul acesta a vrut să-l spună profetul prin cuvintele: Împodobit cu 
frumuseţe, mai mult decăt fiii oamenilor (Ps., 44, 3); iar când Isaia spune că n- 
avea chip, nici frumuseţe (s., 43, 2), Isaia spune cuvintele acestea sau pentru că 
pune în comparaţie frumuseţea Lui omenească cu frumuseţea şi slava nespusă şi 
negrăită a Dumnezeirii Sale sau pentru că istoriseşte cele ce se vor petrece în 
timpul patimilor, necinstea suferită în vremea răstignirii şi smerenia arătată în 
toate împrejurările de-a lungul întregii Sale vieţi.” (Sf. loan Gură de Aur, Omilii 
Ia Matei, omilia XXVII, II, în PSB, vol. 23, pp. 345-346) 


„După cum pe Munte mulțimile au stat lângă Hristos nu numai când 
vorbea, ci L-au urmat şi după ce a terminat cuvântarea Sa, tot aşa şi acum; L-au 
înconjurat nu numai când făcea minuni, ci şi după ce a terminat. Aveau mare 
folos chiar numai uitându-se la chipul Domnului. Gândeşte-te cât trebuie să fi 
strălucit chipul Stăpânului nostru obştesc atunci, dacă Moise avea faţa plină de 
slavă (leş., 34, 30), iar Ştefan arăta ca un înger? (Fap., 6, 15) Poate că mulți s-au 
aprins acum de dorinţa de a vedea chipul Domnului; dar dacă voim, vom vedea 
un chip cu mult mai frumos decât cel de atunci. Dacă vom duce viaţa aceasta cu 
îndrăznire, îl vom primi pe Domnul pe nori, întîmpinîndu-L într-un trup 
nemuritor şi nestricăcios (1 Tes., 4, 17)”. (Sf. loan Gură de Aur, Omilii la Matei, 
omilia XXVII, II, în PSB, vol. 23, p. 346) 

Chenoza lui Hristos 1055 


„(...) rămânem încremeniţi de o admiraţie atât de mare văzând că această 
fire (firea Fiului lui Dumnezeu — n.L.P.), cea mai aleasă dintre toate, se leapădă 
de starea de mărire (Filip., 2, 7), făcându-se om şi vieţuind printre oameni, cum 
mărturiseşte harul revărsat pe buzele Lui şi după mărturia pe care o aduce Tatăl 
ceresc (Mt., 3, 17), întărită apoi de semne şi minuni nenumărate pe care le-a 
săvârşit.” (Origen, Despre principii, cartea a II-a, I, 6, în PSB, vol. 8, pp. 141- 
142) 


„Cele pe care nu le cuprind oamenii, socotind că sunt cu neputinţă, pe 


acelea le dovedeşte EI ca fiind cu putinţă'%5; şi cele ce oamenii le batjocoresc, ca 


necuvenite lui Dumnezeu, pe acelea le face EI ca întru totul cuvenite bunătăţii 
Lui; şi cele pe care oamenii, făcând pe înţelepţi, le iau în râs ca fiind omeneşti, 
pe acelea le arată dumnezeieşti prin puterea Lui, risipind prin Cruce nălucirea 
idolilor, cu păruta Lui smerenie şi înduplecându-i pe nevăzute, pe cei ce râd de 
El şi nu cred, să recunoască dumnezeirea şi puterea Lui'%.” (Sf. Atanasie cel 
Mare, Tratat despre Întruparea Cuvântului şi despre arătarea Lui nouă, prin 
trup, Introducere: Unitatea lucrării lui Dumnezeu, |, în PSB, vol. 15, p. 90) 


„Da, este un lucru cu totul neobişnuit că Dumnezeul Cel negrăit, Cel 
netălmăcit, Cel neînțeles, Cel asemenea Tatălui, a primit să vină pe pământ din 
pântece fecioresc, a primit să Se nască din femeie şi să aibă strămoşi pe David şi 
pe Avraam. Dar pentru ce spun pe David şi pe Avraam? Lucru plin cu totul de 
spaimă şi uimire este că a avut strămoşi pe acele femei păcătoase despre care am 
vorbit mai înainte'%5. Când auzi acestea, ridică capul sus! Nu te gândi la ceva 


1%5 Chenoza (>gr. KEvoow, 1, K&vopo, 16 — a se goli, a se umili) este smerirea, umilirea cea 
de bunăvoie a Fiului lui Dumnezeu care S-a întrupat spre mântuirea oamenilor. Motivul 
Întrupării este iubirea lui Dumnezeu faţă de om. Această Întrupare a lui Dumnezeu în om a 
însemnat un act de smerenie. Rostul chenozei Fiului este unul ontologic, de ridicare a firii 
omeneşti din păcat şi îndumnezeirea ei. Fiul lui Dumnezeu Şi-a împropriat cele omeneşti, 
afară de păcat, ca să urce firea omenească la cinstea împărătească. — n.L.P. 

1% Tâlcuirea Pr. Stăniloae: Tocmai în faptul că, întrupându-Se, Cuvântul S-a făcut aşa de mic 
şi de smerit, El a făcut un lucru pe care nu-l pot face oamenii şi de aceea a dovedit chiar prin 
smerenia Lui că e Dumnezeu (ca să nu mai vorbim de faptele minunate şi de învierea 
săvârşite prin trupul Lui). (n.s. 2, p. 90) 

1%7 Tâlcuirea Pr. Stăniloae: Oamenii râd de smerenia lui Hristos şi de crucea suportată de El, 
ca de nişte lucruri prea omeneşti, deci nedemne de Dumnezeu. Dar chiar în acestea s-a arătat 
puterea Lui dumnezeiască, pentru că nici un om nu le-ar fi suportat cum le-a suportat EI, prin 
puterea dumnezeiască. De aceea chiar, prin ele i-a atras pe oameni la credinţa în El. (n.s. 3, p. 
90) 

1% Este vorba de femei păcătoase, şi anume de adultere, desfrânate, femei născute din 
căsătorii nelegitime, femei de alt neam, pagâne ş.a.m.d. Sf. loan, în capitolele anterioare oferă 
şi exemple de astfel de femei : nevasta lui Urie, Tamara, Rahav, Rut etc. — n.L.P. 

umilitor. Dimpotrivă, minunează-te că, fiind Fiu al Dumnezeului celui fără de 
început şi adevărat Fiu, a primit să audă spunându-l-se Fiu al lui David, pentru ca 
pe tine să te facă fiu al lui Dumnezeu! A primit să Se facă rob Tatălui, pentru ca 
ție, robului, să-ţi facă Tată pe Stăpânul”. (Sf. loan Gură de Aur, Omilii la Matei, 
omilia II, II, în PSB, vol. 23, p. 29) 


„(...) Făcătorul tuturor, Cuvântul lui Dumnezeu Cel Unul-Născut, 
coborându-Se pe Sine spre deşertare (chenoză), s-a uns de către Tatăl şi s-a făcut 
ca noi. Şi scopul chenozei (deşertării) a fost să mântuiască pe cei de pe 
pământ!%” (Sf. Chiril al Alexandriei, Glafire la Facere, cartea a cincea a 
Glafirelor la Facere, 1, în PSB, vol. 39, p. 177) 


„Căci S-a pogorât la smerenie şi S-a arătat ca noi, nu ca să pătimească 
ceva din ale celor ce s-au obişnuit să facă nedreptăţi, deci nu renunțând să fie 
Dumnezeu şi Fiu cu adevărat, ci ca să ridice pe cel ce era în stare de rob şi de 
creatură, adică pe noi, la slava care se află în mod propriu numai la El singur, 


1% Tâlcuirea Pr. Stăniloae: (...) cum se poate smeri Fiul lui Dumnezeu făcându-Se om şi încă 
un om smerit? Dacă Dumnezeu însuşi a făcut pe om să se înalțe prin simţirea de iubire, de 
milă, iar aceasta înseamnă coborârea smerită la semeni care suferă de pe urma izolării prin 
mândria nefirească, oare nu e în Dumnezeu însuşi capacitatea de simțire, de milă, de coborâre 
la cei ce suferă când ajung în mândria păcatului? Şi nu e în această capacitate adevărata 
superioritate a lui Dumnezeu? Dumnezeu smerindu-Se cu înţelegere, cu milă de oameni, 
manifestă o mai mare putere decât rămânând nepăsător şi rigid. Căci prin smerenie, milă şi 
înţelegere îi câştigă. Prin milă devine om adevărat; prin milă se apropie cu adevărat de ei şi ei 
se apropie de El. Se apropie de ei, arătând mila faţă de ei şi trezind mila lor faţă de EI. El 
flămânzeşte, oboseşte, pătimeşte durerile morţii, arătând mila faţă de oameni şi trezind mila 
lor. Ne face frățiorii Săi şi EI se face frățiorul nostru. Totuşi EI e tare în acestea. EI le rabdă 
real, dar le şi biruieşte răbdându-le real, comunicând şi oamenilor această putere. Îmbină 
paradoxal smerenia cu puterea. Se supune lor şi e mai tare ca ele. Acesta e Dumnezeu făcut 
om. Fiul lui Dumnezeu se poate face subiectul firii capabilă de suferinţa de pe urma izolării de 
semeni, dar capabilă şi de milă când biruieşte mândria, şi capabilă să-şi rabde suferinţa 
biruind-o. Dumnezeu adevărat nu e un Dumnezeu încremenit în superioritatea Lui. În lucrările 
sau energiile Sale se poate situa în diferite grade şi forme de viaţă, dar toate exprimă tăria 
neschimbată în bunătate a firii Sale. El se poate face până şi subiectul firii noastre şi a 
energiilor şi pătimirilor ei, pe care EI a făcut-o, pătrunzându-o de lucrările Sale, care închid în 
ele şi simţirea şi mila. În viaţa internă a Treimii nu e milă, pentru că Persoanele fiind perfect 
unite prin fire, nu suferă de singurătate. Oamenii sunt făcuţi să înainteze la unitatea deplină şi 
prin libertatea lor, folosind rău libertatea pot ajunge la suferinţa singurătăţii. Dar Dumnezeu 
are în iubirea față de făpturile Sale conştiente şi virtualitatea milei pentru cazul că ajung la 
această suferinţă. lar în milă e putinţa coborârii la cel ce suferă. 

Chenoza Sa o mai poate trăi Hristos şi ca, conştiinţă a dependenţei umanității Sale de 
Dumnezeirea Sa. Dar în acelaşi timp El face umanitatea să se bucure de absolutitatea Lui ca 
Dumnezeu. Dar prin aceasta nu face umanitatea Sa independentă de dumnezeirea Sa. E o 
ridicare a umanităţii Sale prin coborârea la ea. Aici avem un nou paradox: participarea 
umanităţii Sale la caracterul absolut al ipostasului Său divin, dar neîncetarea ei de a fi 
umanitate dependentă de EI ca ipostasul ei divin. Trupul meu participă la caracterul de subiect 
al spiritului meu, dar nu încetează de a fi trup, netransformat în spirit. (n.s. 298, p. 177) 


SAS 


făcându-ne fii ai lui Dumnezeu. Deci când e pus între noi, fiindcă S-a numit 
Întâiul Născut, nu-L forțăm să coboare la ceea ce e contrar firii Lui, departe de 
aceasta. Ci ne ridică mai degrabă EI pe noi spre demnitatea cea mai presus de 
fire'%%. Căci a declara că firea dumnezeiască şi negrăită a fost forțată sau învinsă 
de creatură, cum n-ar fi cu totul absurd? Deci făcându-Se ca noi, nu înseamnă că 
va fi cândva ca noi, ca Unul ce-ar fi lepădat ceea ce-l este propriu, ci noi ne-am 
ridicat prin El mai presus de noi, depăşind, prin cinstirea din partea Lui, măsura 
noastră, înălțându-ne spre ceea ce e sus şi deasupra noastră.” (Sf. Chiril al 
Alexandriei, Despre Sfânta Treime, cuvântul IV, în PSB, vol. 40, pp. 152-153) 


„(...) de dragul nostru, n-a ţinut să rămână în demnități excelente şi 
supreme, adică în chipul şi egalitatea Tatălui, ci a ales golirea (chenoza) în trup, 
cu toate urmările ei normale şi cuvenite, socotind această umilire ca nimic, 
numai ca să restabilească integritatea noastră, recreând firea de la început în El 
spre înnoirea vieţii în Duhul'*'.” (Sf. Chiril al Alexandriei, Despre Sfânta 
Treime, cuvântul V, în PSB, vol. 40, p. 188) 


„Dar chenoza (deşertarea, golirea) Il coboară oarecum la ceea ce suntem 


noi, deşi nu a fost silit Cel ce este împreună cu Tatăl, Împăratul tuturor, căci n-a 


fost silit vreodată Unul-Născut împotriva voii'%?, ci mai degrabă prin voia Sa a 
vă 


primit deşertarea din iubire faţă de noi. Fiindcă S-a smerit pe Sine, cu voia, şi nu 
din vreo necesitate!%%5. Căci s-ar dovedi că S-a întrupat împotriva voii Sale dacă 
ar fi cineva care-L poate stăpâni şi i-ar porunci să meargă fără voie spre aceasta. 


1% 'Tâlcuirea Pr. Stăniloae: Când Îl numim pe Hristos Întâiul născut, nu-L silim să coboare 
între noi, ci pe noi să ne ridicăm ca urmaşi ai Lui într-o viaţă în care e Întâiul dintre oameni, la 
o viaţă mai presus de firea noastră omenească. (n.s. 206, p. 153) 

1% Tâlcuirea Pr. Stăniloae: Îl admirăm pe Fiul lui Dumnezeu pentru că renunță pentru o 
vreme la strălucirea Lui supremă, luând chip de rob pentru a umple acest chip al nostru de 
strălucirea Lui dumnezeiască. Admirația aceasta arată că nu putem spune ce e mai mare în 
Fiul lui Dumnezeu: faptul de-a fi în strălucirea Tatălui Său, sau de-a Se cobori la noi din 
dragoste pentru noi, pentru a ne înălța şi pe noi. Poate că trebuie să cugetăm că, capacitatea 
de-a Se pogori la noi, când ne putea ridica la înălțimea Lui, se cuprinde în însăşi înălțimea Lui 
extremă. Ea nu e înălțime egoistă, ci o înălțime în iubirea externă. 

Am spus într-o notă anterioară că a face ceva din nimic este un semn al atotputerniciei lui 
Dumnezeu. Dar a uni Fiul lui Dumnezeu chipul Tatălui Său, pe care Îl poartă ca născut din 
ființa Lui, cu chipul omului creat de EI, duce până la capăt iubirea extremă a lui Dumnezeu 
faţă de făptura atotputerniciei Sale, iubire arătată şi în crearea acestei făpturi. 

Dumnezeul credinţei creştine este într-adevăr Dumnezeul supremei iubiri. El dă un sens 
pozitiv culminant existenţei. Sensul acesta e formulat în trei învățături: a) un Dumnezeu al 
Treimii; b) Un Dumnezeu Creator al lumii; c) Fiul lui Dumnezeu făcut om. Se poate uni cu ei 
pentru veci, ca şi cu fraţii Săi. Credinţa creştină vede pe Dumnezeu în culmea atotputerniciei 
şi a iubirii, dar şi valoarea culminantă a omului, creat pentru a fi unit cu Fiul lui Dumnezeu ca 
şi cu un frate al Său. (n.s. 273, p. 188) 

1%2 Tâlcuirea Pr. Stăniloae: Nu flămânzea de silă Hristos, nu pătimea fără voia Lui. Toate cele 
omeneşti, mărginirile, le suporta cu voia. Dar şi în aceasta se manifesta puterea Lui 
dumnezeiască. Suporta cele omeneşti, afară de păcat. (n.s. 1939, p. 1031) 

Deci S-a smerit pe Sine de bunăvoie pentru noi. Fiindcă altfel nu vom fi 
niciodată fii după har şi dumnezeii, dacă Unul-Născut nu Şi-ar fi însuşit pentru 
noi şi din pricina noastră smerenia, al cărei chip luându-l şi noi prin 
împărtăşirea de Duhul, devenim fii ai lui Dumnezeu şi dumnezei!%*. Deci, când 
spunem că a unit în oarecare mod omenescul cu Dumnezeirea, să nu te 
sminteşti, părăsind, cu neînțelegere, minunarea cuvenită măiestriei neasemănate 
pusă în cuvintele Lui, care păstrează pentru noi caracterul lor dublu, aşa încât să 
vedem în acelaşi timp pe Dumnezeu şi Omul, Care grăieşte, împletind cu slava 
firii negrăite smerenia omenității, păstrând unirea armonioasă dintre cele două.” 
(Sf. Chiril al Alexandriei, Comentariu la Evanghelia Sfântului loan, cartea a 
unsprezecea, Cap. 9, în PSB, vol. 41, pp. 1031-1032) 


„Căci dacă S-a smerit pe Sine, a disprețuit ruşinea (Evr., 12, 2) şi, 
făcându-Se om pentru tine, a luat micimea smereniei tale (Filip., 2, 8), mare 
fiind cinstea Celui ce a primit-o'%%. Şi mă mir că, auzind că S-a deşertat (fiindcă 
S-a deşertat pentru noi — Filip., 2, 7), nu te gândeşti la plinătate, ci, privind 
numai la smerenie, nu înţelegi înălțimea. Căci, cum S-ar fi deşertat, dacă n-ar fi 
fost desăvârşit ca Dumnezeu? Şi în ce mod S-ar fi deşertat, dacă nu cugeţi la 
înălțimile firii Lui negrăite?!%%* De aceea, fiind deplin şi atotdesăvârşit, ca 
Dumnezeu, S-a deşertat pentru tine, pogorându-Se la asemănarea cu tine; şi, fiind 
înalt, ca Fiu al lui Dumnezeu şi din însăşi fiinţa Tatălui, S-a smerit pe Sine Cel ce 
S-a coborât din înălțimile slavei dumnezeieşti atât de mult, încât a cunoscut firea 
(noastră)'%.” (Sf. Chiril al Alexandriei, Comentariu la Evanghelia Sfântului 
Ioan, cartea a douăsprezecea, Cap. 1, în PSB, vol. 41, pp. 1149-1150) 


1% Tâlcuirea Pr. Stăniloae: Dacă fără voie ar fi devenit om şi ar fi trebuit să suporte cele 
omeneşti, n-ar fi fost Dumnezeu atotputernic, ci ar fi fost supus, prin cine ştie ce evoluţie, 
legii trecerii de la cele puternice la cele slabe. Aceasta e concepţia panteistă, care nu vede o 
deosebire de fiinţă între Dumnezeu şi lume. Nu se poate să nu fie undeva o libertate unită cu 
atotputernicia. Fără ea, nimic nu s-ar explica. (n.s. 1940, p. 1032) 

194 'Tâlcuirea Pr. Stăniloae: Smerenia de bună voie a lui Hristos Îl arată ca Dumnezeu 
adevărat. Căci, dacă ar avea pe cineva superior Lui, s-ar smeri din voia sau rânduiala aceluia. 
Dar numai prin smerenia Sa de bună voie ne-a dat şi nouă posibilitatea să fim asemenea Lui, adică 
fii ai lui Dumnezeu după har. Însuşi Fiul lui Dumnezeu S-a făcut ca noi, pentru ca noi să ne putem 
uni cu El de bunăvoie şi să ne înălțăm la demnitatea Lui. (n.s. 1941, p. 1032) 

1% 'Tâlcuirea Pr. Stăniloae: În sine, micimea este un lucru de disprețuit. Dar când o ia cineva 
mărit, din iubire pentru cel mic, fapta acestei smeriri din iubire pentru cel mic devine o dovadă a 
înălțimii celui ce o săvârşeşte, iar când o face chiar Dumnezeu e o adevărată minune. (n.s. 
2168, p. 1149) 

1% Tâlcuirea Pr. Stăniloae: Când ni se spune că Fiul lui Dumnezeu S-a deşertat făcându-Se 
om, nu trebuie să uităm plenitudinea în care a rămas. Şi când vedem smerenia acceptată, nu 
trebuie să uităm înălțimea pe care a păstrat-o. Căci şi golirea Celui ce are plenitudinea e tot un 
semn al plenitudinii, precum şi smerirea Celui înalt e o dovadă a înălțimii Lui. Numai Cel înalt se 
poate smeri cu adevărat, arătând chiar în smerenie cât de înalt este. Şi numai Cel ce are 
plenitudinea are de unde să Se deşerte, fără să o piardă. Acela aduce plenitudinea şi înălțimea Lui 
într-o formă accesibilă şi cuceritoare la cel spre care Se deşartă şi spre care Se smereşte. (n.s. 
2169, p. 1149) 

„(...) Dumnezeu care a făcut firea, iar când s-a îmbolnăvit de patimi a 
tămăduit-o cu înţelepciune din iubirea cea către noi. S-a deşertat pe Sine chip de 
rob luând (Fihp., 2, 7), unind-o pe aceasta cu Sine după ipostas. Astfel S-a făcut 
întreg ca noi, din noi, pentru noi, făcându-Se atât de mult om, cât să pară celor 
necredincioşi că nu e Dumnezeu; dar a rămas totuşi atât de mult Dumnezeu cât 
poate să cugete rațiunea negrăită, adevărată şi binecredincioasă a celor 
credincioşi. Și aceasta a făcut-o ca să surpe lucrurile diavolului şi, redând firii 
puterile neprihănite, să reînnoiască puterea iubirii prin care oamenii să se 
unească cu EI şi între ei şi să se opună iubirii egoiste, primul păcat şi primul făt 
al diavolului, care este şi se cunoaşte la rândul ei ca fiind maica patimilor de 
după ea. Pe aceasta nimicind-o prin iubire, Cel ce S-a dat pe Sine ca dar vrednic 
de Dumnezeu, a nimicit prin ea şi toată mulțimea de patimi care nu mai au după 
ea altă temelie sau cauză a existenţei.” (Sf. Maxim Mărturisitorul, Epistole, 
Partea Întâi, ep. 2, în PSB, vol. 81,p. 31) 


„(...) să vestim cu binecredincioşie şi taina coborârii neschimbate pentru 
noi prin trup a Dumnezeului tuturor, mărturisind deodată pe Hristos cu adevărat 
Dumnezeu şi om: Dumnezeu fiind în mod necauzat pentru Sine'%%, iar om 
făcându-Se pentru noi mai pe urmă. N-a părăsit ceea ce era pentru ceea ce S-a 
făcut, căci e neschimbat; nici n-a negat ceea ce S-a făcut pentru ceea ce era, căci 


1%7 "Tâlcuirea Pr. Stăniloae: Fiul lui Dumnezeu S-a pogorât atât de mult din înălţimea Sa de 
Dumnezeu, fără a înceta să fie Dumnezeu, încât a putut fi într-un fel simţit şi văzut, prin 
trupul asumat, ca Dumnezeu de către cei ce purtau firea omenească. Desigur că au putut să-L 
vadă ca Dumnezeu pentru că le-a dat puterea Sa dumnezeiască. Dar şi aceasta este, pe de o 
parte, o coborâre la capacitatea oamenilor de a folosi puterea Lui, pe de alta, o înălţare a oamenilor. 
În general, omul nu e făcut pentru a trăi despărţit de Dumnezeu. Numai primind puterile 
dumnezeieşti se realizează ca om deplin. Dar Dumnezeu L-a făcut pe om aşa. Numai prin 
Dumnezeu sunt create şi susținute toate şi numai prin El, sau în unire cu El, se desăvârşesc toate. 
În toate se arată puterea lui Dumnezeu. Şi numai pentru că are un Fiu Unul-Născut Dumnezeu 
poate să-Şi arate puterea dumnezeiască, creând lumea şi desăvârşind-o prin El. Altfel, sau n-ar 
putea ieşi din închisoarea dumnezeirii Sale, sau S-ar naşte din EI o lume prin emanaţie, sau prin 
evoluţie, fără voia Lui. În acest caz, nefiind nicăieri o libertate, n-ar fi niciunde o putere reală. Totul 
s-ar desfăşura automat, ca o putere fără putere. (n.s. 2170, p. 1150) 

19% Tâlcuirea Pr. Stăniloae: Hristos ca Dumnezeu e necauzat şi pentru Sine. Căci naşterea din 
Tatăl nu înseamnă că e cauza, ca toate cele create din nimic de o putere superioară lor. El e 
împreună cu Tatăl din veci. Tatăl nu a fost niciodată fără Fiul. Fiul ţine de Tatăl. Existenţa din 
veci a Tatălui înseamnă existenţa din veci a Fiului. Este existenţa plenară ca iubire fecundă, 
care nu poate fi decât a unei Persoane pentru altă Persoană. Întrucât existența n-a început 
vreodată, existenţa din veci nu poate fi decât desăvârşită, plenară. Şi această existenţă e una 
cu iubirea fecundă. lar iubirea e a unei Persoane faţă de altă persoană. Unde nu este iubire, 
existenţa se veştejeşte. Deci existenţa cea fără început e existenţa personală treimică. 

Omul ca creatură există pentru Dumnezeu. Dumnezeu e prin Sine şi pentru Sine. Nu e nici o 
cauză şi nici un scop în afară de Dumnezeu, pentru care ar exista El. El nu-Şi are existenţa din 
altceva şi nu există ca mijloc pentru altceva nici ca să-Şi ajungă desăvârşirea înaintând spre 
altceva. EI are în Sine desăvârşirea actualizată ca existenţă deplin iubitoare. (n.s. 303, p. 144) 

era de oameni iubitor. Pentru că numai Lui, Care este propriu-zis, Îi era cu 
putință din belşugul de putere să Se facă fără schimbare în mod neamestecat 
ceea ce nu era'”” şi să rămână propriu ceea ce era şi ceea ce S-a făcut.” (Sf. 
Maxim Mărturisitorul, Epistole, Partea Întâi, ep. 16, în PSB, vol. 81, pp. 144- 
145) 


„Căci a binevoit să Se facă EI Însuşi sămânţa întrupării Sale, ca să Se 
facă şi om cu adevărat şi să arate, prin zămislirea fără de sămânță şi prin 
naşterea nestricăcioasă şi firea înnoită, dar nepătimind prin înnoire nici o 
micşorare. Căci taina aceasta a fost o coborâre (chenoză) de bună voie a lui 
Dumnezeu la oameni pentru bunătatea Lui. Dar această coborâre de bună voie 
prin trup n-a fost o cădere a Dumnezeirii (din dumnezeire). Căci a rămas ceea ce 
era, deşi S-a făcut ceea ce nu era. Căci era neschimbabil. Şi a păstrat ceea ce S-a 
făcut, rămânând însă ceea ce era. Fiindcă era de oameni iubitor!!%.” (Sf. Maxim 
Mărturisitorul, Epistole, Partea Întâi, ep. 19, în PSB, vol. 81, pp. 153-154) 


Naşterea din Fecioară 


„Dumnezeul nostru lisus a fost zămislit de Maria, după rânduiala lui 
Dumnezeu, din sămânța lui David (1n., 7, 42; Rom., 1, 3; 2 Tim., 2, 8) şi din 
Duhul Sfânt.” (Sf. Ignatie Teoforul, Epistole (Sf. Ignatie, către efeseni), cap. 
XVIII, 2, în PSB, vol. 1, p. 196) 


1% Tâlcuirea Pr. Stăniloae: Cuvântul prin care toate s-au făcut, făcându-Se om fără să Se 
schimbe. Îşi arată chiar în chenoză belşugul Său de putere. A Se putea cobori, arătând 
mărimea puterii Sale, e tot un semn de putere. El S-a făcut om pentru noi pe urmă, nu pentru 
că avea nevoie de noi. În acest caz ar fi trebuit să fie om din veci. S-a făcut om nu pentru 
nevoia Lui, ci a noastră. El a putut exista şi fără a Se face om. Deci S-a făcut om din iubire. El 
S-a micşorat (a acceptat chenoza) din iubire. Aceasta este o altă formă a înălțimii Lui 
spirituale. El Se micşorează pentru cei mici, ca ei să poată suporta apropierea Lui, ca să simtă 
iubirea Lui, deci şi ca să se poată înălța prin ea. Chenoza e o relaţie benevolă a lui Dumnezeu 
cu cei mai mici decât EI, care, fiind creaţi într-o altă formă de existenţă, nu pot fi ca EI prin 
fire, dar pot fi înălțaţi la nesfârşit în El. Chenoza e o micşorare a lui Dumnezeu în cadrul 
măririi Lui. E forma iubitoare faţă de cei mici a măririi Lui. Ea arată libertatea lui Dumnezeu 
în formele măririi Sale. Şi aceasta se vede în faptul că, făcându-Se om, n-a încetat să fie 
Dumnezeu. (n.s. 304, p. 145) 

11% Țâlcuirea Pr. Stăniloae: Cum S-ar fi arătat de oameni iubitor, dacă ar fi topit umanitatea pe 
care a asumat-o, sau n-ar fi rămas ca Dumnezeu izvorul vieţii nemuritoare pentru aceasta? În 
panteismul monofizit nu poate exista iubire reală de oameni. Valorile cele cu adevărat 
mângâietoare ale umanităţii nu pot exista decât în relația dintre un Dumnezeu personal şi 
omul ca persoană. Panteismul face iluzorii toate valorile care-l însufleţesc pe om şi dau sens 
existenței. Prin această expunere Sf. Maxim afirmă deplinătatea firii omeneşti, contrar 
hotărârii lui Sergie pe care pare s-o aprobe în rândurile dinainte. (n.s. 320, p. 154) 

„Celsus nu ştie ce însemnătate avea naşterea feciorelnică şi curată, fără 
de nici o stricăciune, a acelui trup care avea să slujească la mântuirea 
oamenilor. Celsus crede ca firea dumnezeiască a fost coborâtă în întinare şi 
zice că a fost pângărită când a intrat în trup de femeie, până să i se croiască 
un trup propriu, sau atunci când firea dumnezeiască a luat asupră-şi un trup. 
Celsus se aseamănă cu cei ce cred că razele soarelui se întinează în noroiul şi 
în corpurile puturoase prin care trec, şi nu rămân curate dacă le întâlnesc.” 
(Origen, Contra lui Celsus, cartea a VI-a, cap. LXXIII, în PSB, vol. 9, p. 434) 


„Pricina hotărârii de a cobori stă — aşa cum cu mult înainte o şi spuseseră 
proorocii — în purtarea de grijă faţă de toate; la urma urmei este firesc ca un 
creator să se îngrijească de creația lui. Dar, de vreme ce urma ca EI să ia 
înfăţişarea trupească şi creată şi să zăbovească un timp pe pământ (aşa cum o 
cereau lucrurile), şi-a rânduit o naştere zămislită fără căsnicie, adică în afara 
împreunării nupțiale: o naştere dintr-o fecioară sfântă (fiind Maica Domnului 
fecioară). Aşa şi-a făcut fiinţa aceasta dumnezeiască intrarea în timp; aşa a 
devenit vizibilă esenţa cea spirituală; aşa a putut lumina cea netrupească să 
devină trup.” (Constantin cel Mare, Cuvântarea lui Constantin cel Mare către 
adunarea Sfinţilor apud Eusebiu de Cezareea, Viaţa lui Constantin cel Mare, 
cartea V, 11.9., în PSB., vol. 14, p. 268) 


„(...) naşterea Lui, însă, e superioară naşterii noastre, pentru că s-a născut 
fără căsătorie. Naşterea este o naştere omenească, îi spune îngerul Fecioarei, 
pentru că ai să ai în pântece; dar naşterea aceasta este mai cinstită decăt o 
naştere omenească, pentru că se face fără împreunare. Îți spun asta ca să 
cunoşti în ce se aseamănă şi în ce se deosebeşte naşterea ta de celelalte naşteri. 

Uită-te cu câtă înţelepciune au fost făcute toate! Superioritatea naşterii 
Fecioarei n-a dus la pierderea asemănării şi înrudirii cu celelalte naşteri, dar nici 
asemănarea n-a pus în umbră superioritatea, ci prin fapte s-a arătat şi una şi alta. 
Pe de o parte se aseamănă întru totul cu naşterea noastră, iar pe de altă parte se 
deosebeşte întru totul”. (Sf. loan Gură de Aur, Omilii la Facere, omilia XLIX, II, 
în PSB, vol. 22, p. 170) 


„Nu merge (...) mai departe cu iscoditul! Nu căuta mai mult decât spun 
cuvintele evanghelistului! Nu te întreba: cum a lucrat Duhul Cel Sfânt această 
zămislire din Fecioară? Dacă nu ne putem explica chipul în care se 
plăsmuieşte copilul când se naşte în chip firesc, cum putem să ne explicăm, 
oare, o naştere săvârşită prin minunea Sfântului Duh? Ca să nu mai hărțuieşti 
pe evanghelist, ca să nu te mai necăjeşti punând mereu aceste întrebări, scapă 
de orice nedumerire spunând: Dumnezeu a făcut minunea! Chiar evanghelistul 
spune aşa: Nu ştiu nimic mai mult; atât ştiu, că ceea ce s-a făcut, s-a făcut 
de la Duhul Sfânt. 

Să se ruşineze dar cei care caută să pătrundă cu mintea lor naşterea cea 
de sus a Fiului! Dacă nimeni nu poate explica naşterea aceasta în timp din 
Fecioară, naştere cu nenumărați martori, prezisă cu atâţia ani înainte, văzută 
şi pipăită, cât de mare trebuie să fie nebunia acelora care iscodesc şi încearcă 
să pătrundă cu mintea naşterea cea nespusă a Fiului din Tatăl? Nici arhanghelul 
Gavriil, nici Matei n-au putut sa spună ceva mai mult, ci atât doar că S-a născut de 
la Duhul Sfânt; dar cum de la Duhul şi în ce chip, nici unul din ei nu ne-a 
explicat. Nici nu era cu putinţă”. (Sf. loan Gură de Aur, Omilii la Matei, omila IV, 
III, în PSB, vol. 23, p. 50) 


„Se cădea să fie netulburat pântecele acela în care a păşit Creatorul 
universului! Se cădea să fie lipsit de orice frământare sufletească sufletul care a 
fost învrednicit să slujească unor taine atât de mare! Aceasta este pricina pentru 
care îngerul o vesteşte pe Fecioară înainte de zămislire, iar pe Iosif, atunci când 
avea să nască”. (Sf. loan Gură de Aur, Omilii la Matei, omulia IV, V, în PSB, vol. 23, 


p. 54) 


„Apoi magii nu numai că 1 s-au închinat, ci, deschizând vistieriile lor, I- 
au adus daruri; şi daruri nu ca unui om, ci ca unui Dumnezeu. Că tămâia şi 
smirna sunt simboluri ale lui Dumnezeu. Ce 1-a făcut, dar, pe magi să se închine 
Lui? 

- Aceea ce i-a făcut să plece din ţara lor şi să facă un drum atât de lung, 
anume: steaua şi lumina pusă de Dumnezeu în sufletul lor; ele i-au călăuzit 
treptat spre o cunoaştere mai desăvârşită a lucrurilor. De n-ar fi fost asta, nici nu 
l-ar fi arătat Pruncului o cinste atât de mare, când toate cele din jurul Lui erau 
sărăcăcioase. Nimic din cele văzute de ei nu era strălucitor şi mare, ci o iesle, o 
colibă şi o Mamă săracă, ca să vezi descoperită filozofia magilor, ca să cunoşti 
că n-au venit la EI ca la simplu om, ci ca la Dumnezeu şi binefăcător. De aceea 
nu i-a smintit nimic din cele văzute, ci I s-au închinat şi I-au adus daruri, lipsite 
de toată greutatea legii iudaice; că nu I-au jertfit oi şi viței, ci daruri care erau 
aproape de filozofia Bisericii noastre, adică: credinţă, ascultare şi dragoste”. (Sf. 
loan Gură de Aur, Omilii la Matei, omilia VIII, I, în PSB, vol. 23,p. 101) 


„Căci din toate miliardele de oameni de până acum şi până ce va 
continua să curgă, prin naştere, firea celor ce vor veni, numai Acesta a venit în 
viaţa aceasta printr-un nou fel de naştere. lar El nu a coborât firea ca să se 
nască, ci 1-a slujit (...). Căci venind în viaţă prin trup şi sânge, EI singur S-a 
născut din curăţia feciorească. 

Zămislirea Lui a fost fără însoţire, iar naşterea, fără întinăciune şi fără 
durere. Cămară de nuntă i-a fost puterea Celui prea înalt, care a umbrit ca un nor 
fecioria; torța de nuntă, lumina Sfântului Duh; patul, nepătimirea; şi nunta, 
nestricăciunea. Deci bine este numit Cel ce S-a născut din aceasta ales din zeci 
de mii (...), ceea ce înseamnă că nu e din patul durerii. Căci numai naşterea Lui 

nu e naşterea întru durere, precum zămislirea e fără nuntă. Pentru că numirile de 
feciorie şi naştere întru durere nu se pot întâlni la una şi aceeaşi!!!. Ci, precum 
ni s-a dat Fiu fără Tată, aşa ni s-a născut şi prunc fără naştere şi durere. Căci 
precum n-a cunoscut Fecioara cum a luat fiinţă în trupul ei trupul purtător de 
Dumnezeu, aşa n-a simţit naşterea. Încă proorocul a mărturisit naşterea fără 
dureri: Căci zice Isaia: Înainte de a veni durerile naşterii, a scăpat şi a născut 
fecior (1s., 66, 7). De aceea a fost deosebit şi străin în amândouă privinţele de 
rânduiala firii, întrucât nici n-a început din plăcere, nici n-a ieşit la lumină prin 
dureri'!?. 

ŞI aceasta se petrece, printr-o urmare firească, într-un chip cu totul 
cuvenit. Căci odată ce aceea care a introdus prin păcat moartea în fire a fost 
osândită să nască în întristări şi dureri, trebuia desigur ca Maica Vieţii să înceapă 
purtarea pruncului din bucurie, şi să ducă la capăt naşterea prin bucurie". Căci 
zice arhanghelul către ea: Bucură-te cea cu dar hărăzită. (Lc., 1, 28), alungând 
prin cuvânt întristarea cea întipărită la începutul naşterii.” (Sf. Grigorie de 
Nyssa, Tâlcuire amănunţită la Cântarea Cântărilor, omiha XIII, în PSB, vol. 
29, pp. 293-294) 


„Omul se naşte din împreunare firească între bărbat şi femeie, iar după 
moarte trece în stricăciune. Dacă aceleaşi lucruri le-ar spune învăţătura noastră 
şi despre Hristos, atunci ai avea tot dreptul să refuzi a socoti drept Dumnezeu pe 
Acela pe care mărturia noastră îl aşază în rândul firii. Dacă însă, dimpotrivă, 
auzi că şi El s-a născut, dar atât felul cum a fost zămislit, cât şi modul cum S-a 
născut trec dincolo de rânduielile obişnuite în natură şi de părtăşia cu ea — 


"9! Tâlcuirea Pr. Stăniloae: Unde se zămisleşte întru feciorie, deci fără împreunarea între 
bărbat şi femeie, care strică fecioria, nu e nici naşterea întru durere. Precum zămislirea se face 
sub puterea Duhului, care copleşeşte carnea şi legea firii, aşa şi naşterea se face prin aceeaşi 
putere a Duhului, care copleşeşte legea firii potrivit căreia naşterea e însoțită de durere. Dacă 
însuşi duhul din noi poate copleşi până la un grad, prin întărirea dată de el, anumite procese şi 
simţiri ale trupului, cu atât mai mult o poate face aceasta Duhul dumnezeiesc cel atotputernic, 
Care întăreşte şi duhul nostru, ridicându-l peste nivelul cel mai înalt al celor ce-i sunt lui cu 
putință. Duhul dumnezeiesc de-viaţă-făcător a putut actualiza în sămânţa femeii virtualitatea 
bărbătească din ea, dat fiind că femeia poartă în ea virtualitatea bărbatului şi bărbatul, pe a 
femeii, fapt care se arată într-un alt fel şi în apariţia Evei din Adam, la început. (n.s. 268, p. 
294) 

"1% Tâlcuirea Pr. Stăniloae: lisus, neprovenind din plăcere, în trupul Lui nu s-a imprimat 
pornirea spre plăcere, de aceea, suportând durerea fără a alerga în braţele plăcerii, a învins cu 
tărie durerea. Trupul e supus tendinței spre plăcere şi e biruit de durere pentru că acestea sunt 
ca nişte spasme ale cărnii în care s-a dezvoltat o sensibilitate exagerată, prin faptul că s-a 
slăbit puterea duhului (sufletului) asupra lui, în urma ieşirii din legătura strânsă cu Duhul 
dumnezeiesc. (n.s. 269, p. 294) 

"1% Tâlcuirea Pr. Stăniloae: Dacă Eva, prin păcatul ruperii de Dumnezeu şi a slăbirii duhului 
ei, a pricinuit întărirea senzaţiilor trupeşti în fire, deci tendinţa spre plăcere şi frica de durerea 
sporită ce se naşte din plăcere, era firesc ca Maria, care n-a căutat plăcerea împreunării cu 
bărbatul, ci a întărit în ea bucuria spirituală a unirii cu Dumnezeu, să fie ferită şi de durere în 
naşterea ca om a Fiului Dumnezeiesc. (n.s. 270, p.294) 

ambele fiind cu totul străine de schimbările care duc la stricăciune — în acest caz 
necredinţa ta va trebui în mod logic şi consecvent să facă loc credinţei, afirmând 
că EI n-a fost un om de genul celorlalți oameni care se nasc în chip firesc. 

Or, dacă nu crezi că dacă a fost un astfel de om, atunci trebuie în mod 
necesar să crezi că era Dumnezeu. Cel ce a istorisit naşterea lui Hristos, acela a 
adăugat şi faptul că naşterea Lui s-a făcut dintr-o fecioară (Mt., 1, 16, 23).” (Sf. 
Grigorie de Nyssa, Marele cuvânt catehetic sau despre învăţământul religios, 
cap. 13, în PSB, vol. 30, pp. 308-309) 


„Dar din Sfânta fecioară s-a născut trupul dumnezeiesc, plăsmuit negrăit 
în Sfânta Fecioară, neţinând seama de legile firii. Căci n-a avut hpsă de o 
aducere în ființă prin sămânță întâiul născut dintre sfinţi, începătura celor ce au 
primit naşterea a doua din Dumnezeu prin Duhul, despre care s-a spus limpede: 
Care nu din sânge, nici din voia trupului, ci din Dumnezeu s-au născut Un., |, 
13). Deci a scăpat de osânda legii Sfânta Fecioară, nefiind însămânţată 
nicidecum, ci zămislind Pruncul dumnezeiesc prin lucrarea Sfântului Duh''%*.” 
(Sf. Chiril al Alexandriei, Închinare în Duh şi Adevăr, cartea a cincisprezecea, în 
PSB, vol. 38, pp. 539-540) 


„(...) să înţelegi şi cele despre hainele Lui. Ele s-au împărţit în patru 
părţi, dar cămaşa a rămas nesfâşiată. Şi nu se va greşi cu nimic, adăugându-se că, 
dacă cineva a luat cămaşa ţesută de sus ca un întreg nesfâşiat, în înţelesul ei mai 
înalt se indică Sfântul Trup al lui Hristos, pentru alcătuirea lui unitară, fără unirea 
şi contribuţia bărbatului şi femeii, fiind ţesut în forma cuvenită prin lucrarea şi 
puterea de sus a Duhului''%. Aceste explicaţii nu aduc nici o pagubă credinţei, ci 
descoperă înţelesul cel de folos, care nu trebuie respins, ci mai degrabă primit ca 
fiind cea mai bună descoperire a minţii.” (Sf. Chiril al Alexandriei, Comentariu 
la Evanghelia Sfântului loan, cartea a douăsprezecea, Introducere, în PSB, vol. 
41, p. 1124) 


„(...) luând EL trupul din Neprihănita fecioară ca dintr-un pământ 
nespurcat, iar de la Sine sădind viaţa, pe care Scriptura o socotește suflet mintal 
şi chip al lui Dumnezeu, a făcut omenitatea Sa, sau S-a făcut pe Sine însuşi de 


11% Tâlcuirea Pr. Stăniloae: Naşterea Domnului nu din legea sângelui, ci din puterea Duhului 
care copleşeşte legea sângelui, o vede Sf. Chiril ca temelie a naşterii noastre celei de-a doua 
de la Sfântul Duh, naştere de care avem nevoie pentru viaţa noastră cea nouă. Dacă Fiul lui 
Dumnezeu nu S-ar fi născut de la Duhul Sfânt, nu S-ar fi inaugurat această nouă naştere a 
oamenilor prin naşterea Lui. Din Cel născut fără de sămânță, prin Duhul Sfânt, lucrează 
Duhul Sfânt ca să ne naştem şi noi a doua oară nu din sânge, ci din Duhul Sfânt. (n.s. 586, p. 
540) 

11% Tâlcuirea Pr. Stăniloae: E o remarcabilă înţelegere a cămăşii necusute din părţi a lui 
Hristos, ci ţesută ca un întreg, de sus, ca o reprezentare a trupului Său, care nu s-a urzit din 
contribuţia bărbatului şi femeii, ci a ieşit ca om întreg, de sus, prin lucrarea Sfântului Duh. 
(n.s. 2127, p. 1124) 

bunăvoie om pentru noi în chip neschimbat, prin primirea trupului însufleţit 
mintal şi raţional, ca Atotputernicul'!%.” (Sf. Maxim Mărturisitorul, Ambigua, 
partea a doua, 111, în PSB, vol. 80, pp. 277-278) 


„(...) deodată cu zămislirea, care nu trebuie cugetată nici o clipă ca 
anterioară, Domnul a primit şi Duhul de-viaţă-făcător, adică insuflarea ce ţine de 


omenitatea Lui, sau sufletul mintal, împreună cu trupul cel din Neprihănita 


Fecioară, şi nu după zămislire!!%.” (Sf. Maxim Mărturisitorul, Ambigua, partea a 


doua, 111, în PSB, vol. 80, p. 278) 


11% Tâlcuirea Pr. Stăniloae: Domnul lisus Hristos Se constituie ca om pe de o parte după 
oarecare asemănare cu Adam, deşi e şi născut după o oarecare asemănare cu noi, pe de alta, e 
făcut altfel decât Adam şi altfel decât noi. El a adus neîntinarea într-un trup luat din trup 
omenesc ca al nostru, care a fost sălaş corespunzător pentru sufletul Lui neîntinat creat prin 
insuflare dumnezeiască. (n.s. 348, p. 278) 

1197 Tâlcuirea Pr. Stăniloae: Sfântul Maxim ţine să facă evident că nici la Domnul, nici la 
ceilalți oameni nu se admite o separare în aducerea la existenţă a sufletului şi a trupului. 
Numai prin cugetare se poate distinge între aducerea la existenţă a sufletului prin insuflare de 
către Dumnezeu şi a trupului, din alt trup, în cazul lui Hristos, şi din alte trupuri, în cazul 
nostru, sau din pământ, în cazul lui Adam. Sunt două acte concomitente, indisolubil legate 
între ele, sau o pereche de acte neseparate având ca rezultat persoana umană, ca unitate 
desăvârşită. Sfântul Maxim a ţinut să dea aceste două explicări pentru că unii considerau că în 
vorbirea sfântului Grigorie s-ar indica o a patra naştere, care ar putea implica o preexistenţă a 
sufletului. 

Sfântul Maxim, deşi distinge actul dumnezeiesc, prin care aduce sufletul la existenţă, de actul 
naşterii trupului din trup, le uneşte nu numai prin concomitenţa lor, ci şi prin referirea unuia la 
altul şi prin faptul că ele concură în a aduce la existenţa reală o persoană umană conformă 
unei raţiuni unitare a ei în Dumnezeu. De aceea credem că putem merge mai departe în 
accentuarea unităţii duale a actului prin care e adusă la existenţă o persoană omenească. O 
face de altfel aceasta însuşi sfântul Maxim. De fapt, trupul omenesc, care se naşte din trupuri, 
nu e numai o entitate biologică, ci e o raționalitate organizată, inarticulată chiar de la 
începutul formării într-o cunoscătoare sau într-un suflet conştient (rezultatele ştiinţei ne-au 
dovedit că însăşi materia e o raționalitate plasticizată). Actul de zămislire a omului nou nu e 
numai zămislirea unui trup de către două trupuri de sex contrar, ci actul de zămislire a unui 
trup insuflat cu suflet rațional, deci a unei persoane umane integrale. N-am spune că prin 
aceasta ne declarăm aderenţii traducianismului, după care sufletul vine din sufletul părinților, 
respingând creaționismul. E în actul de zămislire a unui om nou o misterioasă împreună- 
lucrare a lui Dumnezeu şi a părinților şi poate şi o implicare, în parte, a sufletelor urmaşilor 
(sau a raţiunilor lor) în cele ale înaintaşilor, care ar corespunde unei implicări a raţiunilor lor 
în rațiunea generală a speciei umane, în Rațiunea supremă, actualizându-se ca persoane 
concrete prin colaborarea între părinţi şi Dumnezeu. Simţualitatea excesivă care s-a introdus 
în actul zămislirii noului om nu a făcut pe Dumnezeu să-Şi retragă colaborarea la această 
zămislire, căci în acest caz ea nu s-ar produce. 

Aceasta ne dă putinţa să admitem că în eventualitatea necăderii lui Adam şi a Evei în păcat, 
zămislirea copiilor s-ar fi produs nu în afara unirii lor trupeşti, ci printr-o covârşire a 
senzualităţii trupeşti de o sensibilitate a dragostei spirituale sau de înfrânarea ei prin raţiunea 
sau prin mintea părinților (prin spiritul lor) trăitoare într-o accentuată intuire a lui Dumnezeu 
şi a gustării bunătăţilor spirituale aflate în EI. Pentru că după căderea în păcat zămislirea unui 


asa, za ce 

„(...) săvârşind taina cu adevărat atotnouă, pentru care şi prin care au 
fost acelea, cea a întrupării Sale pentru noi, a înnoit firea în ce priveşte modul, 
dar nu raţiunea, luând trupul prin mijlocirea sufletului mintal, zămislindu-Se 
negrăit fără de sămânță şi născându-Se fără stricăciune cu adevărat, ca om 
adevărat, având suflet mintal cu trup de la însăşi zămislirea cea negrăită''%.” (Sf. 
Maxim Mărturisitorul, Ambigua, partea a doua, 114, în PSB, vol. 80, p. 293) 


Cuvântul Şi-a zămislit trupul prin evitarea unirii între două trupuri, ceea ce a asociat 
zămislirea Lui cu o trăire spirituală curată a Fecioarei, produsă de lucrarea covârşitoare a 
Duhului Sfânt. Dumnezeu-Cuvântul, Rațiunea supremă, a întărit raţiunea Fecioarei ca să 
frâneze sensibilitatea ei trupească şi a deschis mintea (spiritul) ei pentru sesizarea prezenţei şi 
lucrării lui Dumnezeu, întărind şi rațiunea umanităţii pe care Şi-o forma Fiul lui Dumnezeu. 
Aceasta a apropiat de facerea lui Adam zămislirea Lui ca om, care s-a produs printr-o formare 
a unui trup fără mijlocirea altui sau altor trupuri, dar a unui trup care se forma de la început ca 
un trup insuflat cu un suflet rațional, unit cu Dumnezeu prin harul Duhului Sfânt. Căci dacă 
rămânem la ideea Părinților despre concomitenţa creării sufletului şi trupului, nu trebuie să se 
admită o distanţă între crearea trupului şi a sufletului înzestrat cu un anumit har dumnezeiesc. 
Distanţa dintre crearea trupului şi a sufletului e afirmată la facerea fiecărui om, pentru a 
distinge prin gândire între ceea ce are omul din materie şi ceea ce dă Dumnezeu în mod direct 
(insuflarea sufletului unit cu un anumit har). Omul a fost creat ca un întreg. Trupul lui are de 
la început în el suflet şi un anumit har, prin care e deschis unui alt orizont, mai precis, 
comuniunii cu Dumnezeu, nefiind închis în natură ca animalul. Insuflarea chipului 
dumnezeiesc în Adam reprezintă această deschidere a omului spre Dumnezeu prin suflet şi o 
anumită legătură cu Dumnezeu, prin raţiunea care tinde la o cunoaştere infinită, până la totul 
absolut, şi prin virtuţi, până la binele la fel de infinit al comuniunii cu Dumnezeu. 

Naşterea de după cădere, în care sensibilitatea trupurilor ce se unesc s-a accentuat puternic, a 
covârşit mult deschiderea oamenilor născători şi născuţi spre orizontul spiritual, închizând în 
mare măsură venirea la existenţă a urmaşilor în procesul unor legi ale naturii, în care actul lui 
Dumnezeu părea acoperit. Dar nu a putut fi cu totul acoperit. Omul continuă a se naşte nu 
numai cu trup, ci şi cu suflet şi într-o anumită legătură cu Dumnezeu, deci deschis spre 
orizontul spiritual infinit. În zămislirea şi naşterea lui Hristos legea naturii e dezlegată sau 
deschisă iarăşi în mod mai direct actului creator al lui Dumnezeu. Dar contribuţia naturii 
umane nu e eliminată total. La ceilalți oameni care se alipesc lui Hristos, actul lui 
Dumnezeu, prin care omul e ajutat ca să se deschidă liber planului dumnezeiesc sau 
comuniunii cu Dumnezeu în mod deplin, se înfăptuieşte în botez, căruia S-a supus şi 
Hristos, născut cu unele strâmtorări ale trupului ca om. (n.s. 350, pp. 278-280) 

"1% Tâlcuirea Pr. Stăniloae: Toate faptele din Vechiul Testament prin care Dumnezeu S-a 
manifestat intervenind în natură printr-un mod mai presus de modurile ce decurgeau din 
ştirbească, spre a o conduce la împlinirea adevărată, au culminat în întruparea Fiului lui 
Dumnezeu conform acestui mod nou. Precum acele acte antecedente întrupării au arătat 
posibilitatea firii şi a lui Dumnezeu pentru actul culminant al acestui mod, tot aşa acest act 
culminant a pus începutul pentru învierea printr-un astfel de mod a întregii firi omeneşti şi, cu 
ea, a întregii creaţii. Întruparea lui Hristos a fost deschiderea unei căi noi (Xouwvorouia) pentru 
întreaga creaţie, a căii de îndumnezeire a ei, a căii de ridicare a ei la nivelul de subiect şi de 
mediu al energiilor divine necreate. (n.s. 368, p. 293) 

„(...) (umanul din Mântuitorul — n.L.P.) a fost luat din fiinţa noastră prin 
asumarea negrăită din sângele Prea Sfintei şi Neprihănitei Născătoare de 
Dumnezeu, cu care unindu-Se Cuvântul lui Dumnezeu ca o sămânță, S-a făcut 
trup, neieşind din faptul de a fi Dumnezeu după fiinţă. Şi S-a făcut om desăvârşit 
ca noi, afară numai de păcat.” (Sf. Maxim Mărturisitorul, Epistole, Partea a 
Doua, Către Prea Cuviosul presbiter Gheorghe, 3, în PSB, vol. 81, p. 209) 


„(...) Omenescul Lui se deosebeşte de al nostru nu pentru raţiunea firii, ci 
pentru modul nou al naşterii, fiind Acelaşi ca noi, dar nu Acelaşi după naşterea 
fără sămânță, deoarece nu e umanitatea simplă, ci cu adevărat a Celui ce S-a 
făcut om pentru noi''%. Deci şi capacitatea Lui de a voi era adevărat naturală ca 
a noastră, dar era întipărită totodată dumnezeieşte într-un chip mai presus de noi. 
Căci e vădit că naşterea fără de sămânță şi cea prin sămânță nu taie firea (a Lui 
de a noastră), ci ele sunt deosebiri păstrând aceleaşi firi, precum şi nenaşterea şi 
naşterea!!!” (Sf. Maxim Mărturisitorul, Epistole, Partea a Doua, Către Prea 
Cuviosul presbiter Gheorghe, 3, în PSB, vol. 81, p. 210) 


"1% Tâlcuirea Pr. Stăniloae: Sfântul Maxim deosebeşte între rațiunea celor create şi mai ales a 
naturii umane şi modul de folosire a ei de către om, care poate fi foarte variată, dar fără să iasă 
din raţiunea lor. În aceasta se arată că Dumnezeu a făcut toate după rațiune, sau cu o structură 
statornică, dar a lăsat loc hbertăţii umane în folosirea acestei rațiuni. Astfel firea omenească şi 
lumea întreagă are un caracter flexibil, fiind făcută pentru creşterea spirituală a omului şi 
pentru manifestarea atenţiei dintre oameni în utilizarea lor. De ce n-am spune atunci că omul 
şi lumea nu sunt opera unui Creator liber şi El, Care urmăreşte creşterea omului în raporturile 
dintre el şi semenii săi şi cu cosmosul şi cu Sine Însuşi? 

Dar pe lângă modurile care stau în puterea omului de ale folosi liber, s-a arătat şi un mod care 
nu depinde de om, ci şi l-a rezervat Dumnezeu. E modul naşterii fără de sămânță a Fiului lui 
Dumnezeu ca om şi dintr-o Fecioară deschisă spiritului total lui Dumnezeu mai tare şi ea într- 
un anumit grad decât legile firii. Aci umanitatea nu s-a mai format conform legii generale 
întărită după căderea în păcat, ci într-un mod mai presus de ea. Căci în acest caz Dumnezeu 
Însuşi S-a făcut om şi El nu Se putea supune modului naşterii ca om prin sămânță 
bărbătească, adică legii înstăpânite în fire. Cum s-ar fi arătat în acest caz că omul ce s-a născut 
acum e totodată Dumnezeu, stăpânul legilor? Aci se arată o supremă libertate față de legi. 
Totuşi Cel ce Se naşte e în acelaşi timp şi om adevărat, format din sângele umanității 
existente, pentru a putea folosi cu libertate supremă legile cărora e supus omul prin 
slăbiciunile sale şi cărora în parte e supus şi EI, pe de o parte supunându-Se lor, pe de alta 
biruindu-le. Această libertate supremă îşi are originea în libertatea faţă de legi, manifestată în 
conceperea Sa. Fără Hristos umanitatea ar fi rămas închisă în legile lumii, cu toată relativa 
libertate a ei faţă de ele, în care se arată că e făcută pentru biruirea lor deplină. (n.s. 447, p. 
210) 

10 Tâlcuirea Pr. Stăniloae: Precum în Dumnezeu nenașşterea Tatălui şi naşterea Fiului nu taie 
firea comună, ci Ei aparţin aceleiaşi firi, aşa şi naşterea din sămânță a noastră şi cea fără 
sămânță a Fiului, ca om, nu taie firea omenească a Lui de a noastră. (n.s. 448, p. 210) 

Despre steaua care s-a arătat la naşterea Pruncului lisus 


„(...) haide să dezlegăm problemele puse de cuvintele Evangheliei, 
începând cu dezlegarea problemelor puse de steaua de la naştere. Dacă vom afla 
ce stea a fost, de unde a fost, dacă a fost o stea din multele stele sau alta decât 
celelalte, dacă a fost o stea adevărată sau numai una aparentă, atunci vom 
înţelege cu uşurinţă şi pe toate celelalte. 

- De unde vom căpăta răspuns la aceste întrebări? 

- Chiar din cele scrise în Evanghelie. Că n-a fost una din stelele cele 
multe, dar, mai bine spus, după părerea mea, n-a fost nici stea, ci o putere 
nevăzută, care a luat chip de stea, se vede în primul loc din mersul ei. Nu este, 
nu este vreo stea care să meargă pe cer cum a mers steaua aceasta; noi vedem că 
şi soarele şi luna şi toate celelalte stele merg de la răsărit la apus; steaua aceasta, 
însă, mergea de la miazănoapte la miazăzi, că aşa se află Palestina faţă de Persia. 
În al doilea loc, şi din timpul în care s-a arătat putem vedea că steaua aceasta n-a 
fost una din multele stele. Nu se vedea noaptea, ci ziua nămiaza mare pe când 
strălucea soarele; putere pe care n-o au nici stelele, nici luna; că luna depăşeşte 
în strălucire pe toate celelalte stele, dar când se ivesc razele soarelui, se ascunde 
îndată şi dispare. Steaua aceasta, însă, prin mărimea strălucirii sale, a biruit şi 
razele soarelui; strălucea mai tare decât ele; lumina mai puternic, deşi era atâta 
lumină. 

În al treilea rând, se vede că nu era una din celelalte stele, pentru că 
apărea şi apoi iarăşi dispărea. Pe drumul până în Palestina steaua se arăta 
conducând pe magi; când au ajuns în Ierusalim s-a ascuns; apoi iarăşi, când 
magii au părăsit pe Irod, după ce-i spuseseră pricina pentru care veniseră şi au 
plecat, steaua iar s-a arătat; şi acest lucru nu poate fi mişcarea firească a unei 
stele, ci a unei puteri înzestrate cu o rațiune deosebită. Nici nu avea un drum 
propriu; mergea când magii trebuiau să meargă; când stăteau ei, stătea şi ea; 
slujea tuturor celor de trebuinţă. (leş., 13, 21 — 22). Era ca stâlpul cel de nor din 
pustie: oprea şi scula tabăra iudeilor atunci când trebuia. În al patrulea rând, se 
vede bine că nu era o stea precum celelalte din chipul în care a arătat locul unde 
s-a născut Pruncul. Că n-a arătat locul rămânând sus pe cer - de altfel nici nu 
putea să le arate locul de rămânea sus -, ci l-a arătat pogorându-se jos. Ştiţi doar 
că locul era atât de mic cât putea încăpea o colibă, dar mai bine spus, cât putea 
încăpea trupul unui prunc; iar o stea obişnuită nu putea să arate un astfel de loc 
pentru că o stea stă la o înălţime foarte mare şi nu poate să arate un loc atât de 
MIC, nici să-l facă cunoscut celor care vor să-l găsească. De lucrul acesta poţi să 
te încredinţezi uitându-te la lună; deşi este cu mult mai mare decât stelele, totuşi 
pare că este aproape de toţi locuitorii lumii răspândiţi pe o întindere atât de mare 
de pământ. Spune-mi, te rog, cum ar fi putut steaua să arate locul aşa de îngust 
al ieslei şi al colibei de n-ar fi părăsit înălțimea aceea, de nu s-ar fi pogorât jos şi 
n-ar fi stat chiar deasupra capului Pruncului? Acest lucru îl lasă evanghelistul să 

se înţeleagă când spune: Și iată steaua mergea înaintea lor, până a venit şi a stat 
deasupra unde era Pruncul (Mt., 2, 9). 

lată, dar, câte pricini ne arată că steaua aceasta nu era una din multele 
stele ale cerului şi că ea nu s-a arătat potrivit legilor care guvernează creaţia 
văzută. 

Aş putea fi întrebat: 

Dar pentru care pricină s-a arătat steaua? 

- Ca să mustre nesimţirea iudeilor şi să le ia orice cuvânt de apărare 
pentru nerecunoştinţa lor”. (Sf. loan Gură de Aur, Omilii la Matei, omila VI, II 
în PSB, vol. 23, pp. 78-79) 


„- Dar pentru ce Dumnezeu, mi s-ar putea spune, i-a adus pe magi prin 
arătarea stelei? 

- Şi ce-ar fi trebuit să facă? Să le trimită profeţi? Magii n-ar fi primit 
mărturia profeților! Să le trimită glas din cer? Nu l-ar fi luat în seamă! Să le fi 
trimis înger? Dar şi pe acesta l-ar fi trecut cu vederea! De aceea Dumnezeu lasă 
la o parte toate aceste mărturii şi, făcând mare pogorământ, îi cheamă pe o cale 
obişnuită: le arată o stea mare şi deosebită de celelalte stele, ca să-i minuneze şi 
prin mărimea şi prin frumuseţea înfățişării ei, dar şi prin felul mersului ei. Pavel 
a făcut la fel: elinilor le vorbeşte pornind de la altarul de pe Aeropag, (Fap., 17, 
22-31) aducând ca mărturie pe poeţii lor; iar iudeilor, care trăiau după lege, le 
vorbeşte pornind de la tăierea împrejur şi de la jertfe. Pentru că fiecare om 
iubeşte acelea cu care este obişnuit, de aceea atât Dumnezeu cât şi oamenii 
trimişi de EI pentru mântuirea lumii se folosesc de ideile şi de faptele cu care 
lumea era obişnuită. (...) Aşa a făcut şi cu magii; a vrut să-i cheme prin arătarea 
unei stele, ca să-i înalțe cu mintea mai sus de propria lor gândire. Pentru că, 
după ce i-a condus şi i-a călăuzit şi după ce i-a adus lângă iesle, nu le mai 
vorbeşte prin stea, ci prin înger. Aşa au ajuns cu încetul mai buni”. (Sf. loan 
Gură de Aur, Omilii la Matei, omilia VI, III în PSB, vol. 23, pp. 80-81) 


„(...) când steaua a ajuns deasupra Pruncului, steaua s-a oprit. lar ca o 
stea, când să se ascundă, când să se arate şi în sfârşit să se oprească după ce iar 
s-a arătat, înseamnă că era o stea cu o putere mai mare decât a unei stele 
obişnuite. Asta a întărit şi mai mult credinţa magilor. De aceea s-au şi bucurat. 
S-au bucurat că au găsit ce căutau; s-au bucurat că au ajuns vestitorii adevărului; 
s-au bucurat că n-au făcut în zadar atâta cale. Atât de mare le era dorul de 
Hristos! ŞI venind steaua s-a oprit chiar deasupra capului Pruncului, arătând că 
dumnezeiesc este Pruncul. Oprindu-se, steaua i-a făcut să se închine Pruncului, 
nu ca nişte simpli barbari, ci ca unii din cei mai înţelepţi dintre barbari. Vezi ce 
rost mare a avut steaua? În afară de profeție şi de interpretarea arhiereilor şi 
cărturarilor magii au dat atenție şi stelei”. (Sf. loan Gură de Aur, Omilii la 
Matei, omilia VII, IV în PSB, vol. 23, p. 95) 

Unirea celor două firi în Hristos 


„Pe cât vedem în Hristos unele trăsături omeneşti care par că nu s-ar 
deosebi deloc de fragilitatea obişnuită a muritorilor, pe atâta întâlnim şi trăsături 
atât de dumnezeieşti care nu se potrivesc nimănui altcuiva decât firii celei 
primare şi negrăite a dumnezeirii. Aici judecata mărginită a omului şovăte şi, 
cuprinsă de mirare, nu mai ştie încotro să se încline, ce să aleagă, încotro să se 
întoarcă. Dacă într-o clipită ÎL socoate cineva Dumnezeu, în cealaltă Îl vede 
supus morţii; dacă-L socoteşte om, mâine zăreşte în EI pe biruitorul împărăției 
morţilor, de unde Se întoarce cu pradă.” (Origen, Despre principii, cartea a II-a, 
II, 6, în PSB, vol. 8, pp. 142-143) 


„(...) de la EI a început să se întrepătrundă firea dumnezeiască şi cea 
omenească, pentru ca aceasta din urmă să se îndumnezeiască prin comuniunea 
cu ceea ce este divin şi nu numai în lisus, ci şi în toţi care duc, în credinţă, viaţa 
propovăduită de lisus, care îndreaptă spre iubirea de Dumnezeu şi spre 
comuniunea cu El pe tot omul care îşi duce viaţa după îndemnurile lui lisus 
(Gal. 5, 17).” (Origen, Contra lui Celsus, cartea a III-a, cap. XXVIII, în PSB, 
vol. 9, p. 189) 


„(...) trupul Său muritor şi sufletul omenesc, care se află în EI, s-au 
ridicat la cea mai mare vrednicie, nu numai prin împreunarea lor, ci şi prin 
unirea şi legătura cu EI, împărtăşindu-se din dumnezeirea Lui.” (Origen, Contra 
lui Celsus, cartea a III-a, cap. XLI, în PSB, vol. 9, p. 198) 


„(...) n-avea nici să decadă din ce fusese EI mai înainte şi să se lepede de 
dumnezeirea Sa. Fiindcă dacă nici măcar razelor soarelui nu li se întâmplă nimic 
— deşi ele răzbat până-n tot locul şi se aştern în drumul lor, printre altele, şi 
peste necurăţia mortăciunilor — ei bine cu atât mai puţin ar putea pătimi 
netrupeasca putere a Cuvântului lui Dumnezeu, în sinea ei; şi cu atât mai puţin 
va fi fost ea afectată sau degradată din starea ei anterioară, de vreme ce legătura 
ei cu trupul va fi fost făcută în afara legilor trupului.” (Eusebiu de Cezareea, 
Viaţa lui Constantin cel Mare, Cuvântare, Despre Sfântul Mormânt, 14.4., în 
PSB, vol. 14, p. 234) 

„(...) cele proprii trupului se zic ale Lui!" fiindcă era în trup. Aşa era 
propriu Lui a flămânzi, a înseta, a pătimi, a obosi şi cele asemenea care ţin de 
trup". Iar faptele proprii Cuvântului, cum e a scula morţii, a face pe orbi să 


"1 Tâlcuirea Pr. Stăniloae: Cuvântul S-a făcut subiectul trupului. (n.s. 77, p. 359) 

12 Tâlcuirea Pr. Stăniloae: Trupul e al Lui, pentru că ale Lui sunt toate cele primite prin trupul 
asumat. Aceasta e marea taină a lui Dumnezeu şi a omului: că Dumnezeu poate trăi cele ale 
omului şi omul pe cele ale lui Dumnezeu. (n.s. 78, p. 359) 

vadă, a vindeca pe cea care suferea de curgerea sângelui, le făcea prin trupul 
Său'!'2. Şi Cuvântul purta slăbiciunile trupului ca ale Sale'!!*. Căci trupul era al 
Lui. Şi trupul slujea faptelor dumnezeirii, căci în el se săvârşeau. Fiindcă era 
trupul lui Dumnezeu'!!5. De aceea a zis proorocul: Acesta neputințele noastre le 
poartă (s., 53, 4; Mt., 8, 17). El n-a zis: neputinţele noastre le-a vindecat, ca 
unul ce ar fi fost afară de trup şi le-ar fi vindecat numai, cum a făcut totdeauna, 
lăsând pe oameni iarăşi supuşi morţii. Ci a purtat neputinţele noastre şi poartă 
păcatele noastre, ca să arate că S-a făcut EI însuşi om pentru noi, şi trupul care le 
are pe acestea în sine este trupul Său.” (Sf. Atanasie cel Mare, 7rei cuvinte 
împotriva arienilor, Cuvântul al Treilea împotriva arienilor, XXXI, în PSB, vol. 
15, pp. 359-360) 


„Când ne uităm la o lumină aprinsă, vedem lumina, dar şi materia din 
care se alimentează şi mintea le distinge pe una de alta, dar nu le poate despărți 
spre a arăta într-un loc focul şi în altul materia respectivă, ci amândouă formează 
un întreg, o torţă. Tot aşa şi în ceea ce ne preocupă. Fiindcă nimeni nu are voie 
să obiecteze că, de exemplu, în pilda respectivă, focul e trecător şi nu reținem 
decât ceea ce e esenţial luminării, restul nu ne interesează. După cum vedem, 
aşadar, că se întinde flacăra torţei pe toată faţa materiei, dar n-o vedem 


115 Tâlcuirea Pr. Stăniloae: Aceasta e iarăşi marea taină a trupului omenesc: că cele 
dumnezeieşti se pot manifesta prin trup. (n.s. 79, p. 359) 

114 Tâlcuirea Pr. Stăniloae: Când sufăr de o înţepătură în trup, nu pot spune că mă doare 
trupul, ci că mă doare pe mine în întregime, deşi nu e înţepat sufletul. Tot aşa Cuvântul 
întrupat simţea slăbiciunile şi durerile trupului ca fiind ale Sale, nesimţindu-Se ca Persoană 
unitară nesimțţitor faţă de ele, deşi neputinţele şi durerile flămânzirii, oboselii, pătimirii nu 
atingeau propriu zis dumnezeirea. În acest sens dumnezeirea era nepătimitoare. Dar aceasta 
nu însemna că El nu simţea în întregimea Lui ca Persoană durerile şi slăbiciunile. E o mare 
taină în a avea omul de ex. sufletul neînțepat, neflămând şi totuşi în a suferi ca un întreg 
nedespărţit cele ce ating numai trupul. În acest sens Dumnezeu-Cuvântul nu privea impasibil 
la suferinţele trupului Său, deşi nu cu dumnezeirea flămânzea şi nu ea era străpunsă de cuie. 
Avem aci marea taină a unității Persoanei Lui, care era atât purtătoarea dumnezeirii cât şi a 
firii omeneşti. (n.s. 80, p. 360) 

"15 Tâlcuirea Pr. Stăniloae: E o mare taină cum poate fi trupul organul faptelor dumnezeieşti. 
Aci se arată cum şi el este un extraordinar complex rațional plasticizat, chip al sufletului, care 
la rândul lui este chip al Cuvântului (al Logosului dumnezeiesc), între toate fiind totodată o 
comunicare. Raţionalitatea plasticizată a trupului este o raționalitate sensibilă, fiind trăită de el 
mai ales ca atare. Dar prin aceasta el e articulat în suflet (sau sufletul e inserat în trup, cum 
spune Bergson); iar Dumnezeu-Cuvântul, în firea Sa omenească. EI a făcut trupul însuflețit 
capabil să fie unealtă a faptelor dumnezeieşti, mai presus de puterile lui naturale, dar şi să se 
resimțea de faptul că era al lui Dumnezeu, precum şi Dumnezeu Îşi însuşea sensibilitatea 
trupului în săvârşirea şi pătimirea celor proprii trupului. Dumnezeu a binevoit să Se 
umanizeze, precum umanitatea Lui s-a îndumnezeit. Îndumnezeirea n-a anulat omenescul, ci 
l-a înălţat şi umanizarea n-a coborât dumnezeirea de la firea ei, ci i-a dat prilejul de a participa 
la simţirea celor omeneşti. Poate că aşa cum în simţirea conştientă a trupului omenesc al 
nostru se întâlneşte sufletul cu trupul, aşa în simţirea trupului lui Hristos se întâlneşte 
dumnezeirea cu umanitatea Lui constătătoare din suflet şi trup. (n.s. 81, p. 360) 

închizându-se şi mărginindu-se numai la volumul ei, tot aşa, în legătură cu 
unirea firii dumnezeieşti sau cu apropierea ei de cea omenească, cine ne opreşte 
să ne formăm cu privire la această unire sau apropiere o idee vrednică de 
Dumnezeire, convinşi fiind că, deşi se află în om, această Dumnezeire n-are 
margini?” (Sf. Grigorie de Nyssa, Marele cuvânt catehetic sau despre 
învățământul religios, cap. 10, în PSB, vol. 30, pp. 306-307) 


„Dacă te vei întreba cum se poate uni Dumnezeirea cu omenitatea, atunci 
va trebui mai întâi să-mi spui cum se face unirea sufletului cu trupul şi dacă nu 
vei ajunge să pricepi cum se face aceasta, atunci de cealaltă nici să nu-ţi treacă 
prin minte a te apropia. Mai mult, după cum în primul caz suntem convinşi că 
sufletul e ceva complet deosebit de trup — pe motiv că imediat ce pleacă sufletul 
din trup, acesta e mort şi fără mişcare şi totuşi modalitatea unirii lor n-o 
cunoaştem — tot aşa şi în al doilea caz mărturisim, că în măreţia ei inaccesibilă, 
firea dumnezeiască e şi mai departe de cea muritoare şi stricăcioasă şi că tot aşa 
de puţin putem pricepe şi cum se uneşte Dumnezeu cu omul. 

ŞI totuşi, pe baza minunilor raportate de Biblie, noi nu avem dreptul să 
ne îndoim că Dumnezeu S-a născut cu trup omenesc. Cum s-a făcut însă această 
întrupare, renunțăm de a cerceta, întrucât ea depăşeşte puterile minţii noastre.” 
(Sf. Grigorie de Nyssa, Marele cuvânt catehetic sau despre învăţământul 
religios, cap. 11, în PSB, vol. 30, p. 307) 


„Dacă (...) am afirma că Dumnezeu S-a unit cu firea noastră, care ca 
însăşi tot din EI îşi are începutul şi fiinţa, atunci în ce constă greşeala credinţei 
noastre cu privire la ideea despre Dumnezeu, câtă vreme nu există nicăieri în 
această credinţă a noastră despre Dumnezeu nici o înclinare spre patimă sau spre 
slăbiciune? Căci noi nu zicem, că doctorul care vindecă pe bolnav, trebuie 
neapărat să se îmbolnăvească şi el, ci vom spune că, chiar dacă ia contact cu 
boala, el tot rămâne teafăr.” (Sf. Grigorie de Nyssa, Marele cuvânt catehetic sau 
despre învățământul religios, cap. 16, în PSB, vol. 30, p. 312) 


„EI legiuieşte cele ce le voieşte, şi a fost Mijlocitor în înţelesul că în EI 
s-au întâlnit şi s-au adunat într-o unitate Dumnezeirea şi omenitatea!"!S. Căci prin 


116 Tâlcuirea Pr. Stăniloae: (...) El e Omul desăvârşit, pentru că e şi Dumnezeu. Ne mijloceşte 
prin aceasta puterea dumnezeiască. El face parte după ființă numai dintre oameni. Mijlocitorul 
adevărat trebuie să aibe în sine ambele părți între care mijloceşte, Moise primeşte de la 
Dumnezeu un mesaj pentru oameni. Dar nu uneşte în sine Dumnezeirea şi umanitatea. Deci 
nu poate uni nici pe oameni cu Dumnezeu în Sine. Hristos e după o fire a Sa Dumnezeu, după 
alta om. În EI unirea între Dumnezeu şi om sau oameni e dusă la capăt, fără să-i confunde. În 
afară de Hristos nu există decât sau despărțirea între Dumnezeu şi om, sau panteism. Oamenii 
simțeau aspiraţia după desăvârşirea prin împlinirea legii î în plinătatea ei. Dar prin ei înşişi n-o 
mai putea împlini. De aceea se face Dumnezeu Însuşi şi om. Cuvântul EI Însuşi să dea legea, 
ca dar, să o şi dea, dar să o şi împlinească în plinătatea ei se întemeiază pe faptul că EI e 
Mijlocitorul, în sensul că este ipostasul care uneşte în Sine Dumnezeirea şi umanitatea, deci 

Hristos se înţelege acestea amândouă deodată.” (Sf. Chiril al Alexandriei, 
Inchinare în Duh şi Adevăr, cartea a doua, în PSB, vol. 38,p. 61) 


„Ci precum a fost desăvârşit în Dumnezeire, aşa şi în umanitate, dar 
compus în chip negrăit şi mai presus de minte în Unul!!!” (Sf. Chiril al 
Alexandriei, Glafire la Facere, cartea a şasea a Glafirelor la Facere, 4, în PSB, 
vol. 39, p. 198) 


„(...) Unul Născut fiind Viaţă şi născut din Viaţa lui Dumnezeu şi Tatăl 
ca printr-o curgere din EI, S-a unit într-un mod oarecare cu umanitatea din 
pământ, ca apa cu pământul. Căci în Hristos a locuit trupeşte toată plinătatea 


Dumnezeirii (Col. 2, 9). Deci s-a unit cu firea omenească, cum nu poate înţelege 


şi exprima cineva!!!5.” (Sf. Chiril al Alexandriei, G/afire la Ieşire, cartea a doua 


a Glafirelor la Ieşire, 4, în PSB, vol. 39, p. 329) 


„(...) taina lui Hristos e cu adevărat greu de privit!” (Sf. Chiril al 
Alexandriei, Glafire la Ieşire, cartea a treia a Glafirelor la Ieşire, 2, în PSB, vol. 
39, p. 348) 


„(...) Nimeni nu s-a suit la cer, decât Cel ce S-a pogorât din cer, Fiul 
Omului. Dumnezeu-Cuvântul, pogorându-Se din cer, zice că S-a pogorât Fiul 
Omului, refuzând să spună că S-a împărțit după întrupare în două Persoane şi 
neîngăduind unora să spună că altul este Fiul, Cel ce a luat templul din Fecioară 
pentru trebuința noastră, şi altul Cuvântul, Cel ce a odrăslit din Tatăl, cu 
păstrarea celor proprii fiecăruia după fire. Căci, precum este Cuvânt din 


mijloceşte în Sine Însuşi între Dumnezeire şi umanitate şi ca atare între Dumnezeire şi 
umanitate, în general. Moise nu e la mijloc, propriu-zis, între Dumnezeu şi oameni. (n.s. 70, p. 
61) 

117 Tâlcuirea Pr. Stăniloae: Ideea de persoană compusă a fost preluată şi de călugării sciți 
(daco-romani din Dobrogea la începutul sec. VI, apoi de Leonţiu de Bizanţ şi Sf. Maxim 
Mărturisitorul). E un paradox plin de taină unitatea persoanei şi bogăţia ei de facultăţi şi de 
componente. (n.s. 343, p. 198) 

11% Țâlcuirea Pr. Stăniloae: Dumnezeu este în Sine neînțeles; dar nici firea omenească nu este 
deplin înţeleasă. Cu atât mai mult nu se poate înţelege unirea lor într-o Persoană. Afirmațiile 
evanghelice şi formulările dogmatice ale Bisericii nu pretind să explice deplin aceste taine. 
Ele conturează doar cadrul larg al înţelesului lor. Omul e persoană şi nu obiect, Dumnezeu e 
existenţa desăvârşită, veşnică, izvorul existenţei, una în fiinţă şi întreit în Persoane; Hristos e 
Persoana Fiului lui Dumnezeu, Care S-a făcut şi Persoană a firii omeneşti. În aceste cadre sunt 
adâncuri nesfârşite, despre care se poate cugeta, cu condiţia ca să nu iasă din ele. (n.s. 590, p. 
329) 

19 Ţâlcuirea Pr. Stăniloae: Hristos ni S-a făcut cunoscut ca Fiul lui Dumnezeu cel făcut om şi 
Îi simţim binefăcătoarea prezenţă în noi. Şi totuşi nu putem pătrunde tot adâncul tainei Lui, 
sau al unirii maxime a dumnezeirii cu umanitatea într-o Persoană. Vedem şi persoana 
semenului nostru şi o distingem de persoanele altora. Dar nu putem înţelege toată taina ei. 
Cunoaşterea şi necunoaşterea se unesc paradoxal în privinţa existenţelor importante. (n.s. 621, 
p. 348) 

Dumnezeu, aşa este şi om din femeie. Dar Unul este Hristos din amândouă, 
neîmpărțit în fiimea şi în slava demnă de Dumnezeu. Dar cele ce se cuvin numai 
Cuvântului le face proprii templului luat din Fecioară şi Îşi împropriază cele ce 
se cuvin numai trupului. De aceea zice că S-a pogorât din cer Fiul Omului. Dar 
Se teme şi Se înspăimântă şi Se nelinişteşte în vremea patimii. Căci s-au înfăţişat 
ca suferite de El patimile cuvenite numai umanităţii'!%” (Sf. Chiril al 
Alexandriei, Comentariu la Evanghelia Sfântului loan, cartea a doua, cap. |, în 
PSB, vol. 41, p. 175) 


„(...) observă cum, deşi aştepta să Se despartă numai după trup (căci este 
totdeauna împreună cu noi prin puterea Dumnezeirii), zice că va mai fi puţin 
timp cu noi, indicându-Se prin parte pe Sine în întregime, ca nu cumva să 
încerce cineva să taie pe Hristos în doi, ci să înţeleagă şi să primească pe 
Cuvântul născut din Dumnezeu-Tatăl şi templul Său luat din Sfânta Fecioară ca 
Unul, nu pentru că ar fi de aceeaşi ființă, ci pentru că, după unirea negrăită, 


tăierea Lui nu este conformă dreptei credințe. Căci Hristos este Unul din 


două!!”!.” (Sf. Chiril al Alexandriei, Comentariu la Evanghelia Sfântului Ioan, 


cartea a noua, Introducere, în PSB, vol. 41, pp. 818-819) 


„(...) astfel este în toate scrierile sfinte unificat şi încorporat Domnul, ca 
om în Dumnezeu, încât nimeni nu poate să-L deosebească nici în timp pe om de 
Dumnezeu, nici în pătimire pe Dumnezeu de om. Dacă te uiţi la timp, vei găsi 
întotdeauna pe Fiul omului împreună cu Fiul lui Dumnezeu, iar dacă ai în vedere 
pătimirea, Îl vei afla întotdeauna pe Fiul lui Dumnezeu împreună cu Fiul omului. 
În aşa fel este unit şi nedespărţit în Hristos Fiul omului şi Fiul lui Dumnezeu, 
încât, precum arată Scriptura, nu poate fi despărțit nici omul de Dumnezeu în 


112 Tâlcuirea Pr. Stăniloae: Aici se afirmă taina unităţii celor două firi în unica Persoană a lui 
Hristos. EI este Fiul lui Dumnezeu şi, odată pogorât din cer, tot EI este şi Fiul Omului. Toate 
ale omului Şi le face proprii Fiul lui Dumnezeu, şi toate ale Sale, ca Fiul lui Dumnezeu, le 
face proprii Sieşi ca om. Pătimeşte Dumnezeu cele omeneşti şi Se umple de slavă 
dumnezeiască Cel făcut om. Nu firea omenească îşi face proprii şi trăieşte cele dumnezeieşti, 
nici firea dumnezeiască nu-şi face proprii şi nu trăieşte cele omeneşti, ci Persoana cea una le 
are şi le trăieşte şi pe unele, şi pe altele: ca Dumnezeu, pe cele omeneşti, şi ca om, pe cele 
dumnezeieşti. În aceste precizări Sfântul Chiril arată învățătura Bisericii, pe care o va afirma 
împotriva lui Nestorie, care vedea două persoane deosebite în Hristos, una având cele 
dumnezeieşti, şi una cele omeneşti. Negrăita şi tainica valoare dată de Dumnezeu omului se 
arată în faptul că Fiul lui Dumnezeu Se face Fiul Omului, că Ipostasul dumnezeiesc Se face 
ipostas al firii omeneşti, umplută de Duhul cel Sfânt al Lui, deci curată de orice patimă 
reproşabilă, chiar de la conceperea din Sfânta Fecioară. (n.s. 299, p. 175) 

121 Tâlcuirea Pr. Stăniloae: Hristos e o Persoană în două firi. Persoana întreagă a lui Hristos e 
şi Dumnezeu, şi om, atât pe pământ, cât şi în cer. Căci în Persoana cea una a lui Hristos trăiesc 
toate ale ambelor firi. Eu trăiesc ca persoană întreagă chiar în punctul din picior unde sunt 
înţepat. Hristos nu mai e cu trupul pe pământ, dar e Persoana care trăieşte şi cele omeneşti de 
pe pământ, deci e şi în mine, care mă unesc cu El ca Persoană. Deşi eu ÎL simt mai puţin, sau 
deloc. EI se simte în mine, sau mă simte pe mine unit cu Persoana Lui. (n.s. 1548, p. 819) 

timp, nici Dumnezeu de om în pătimire. De aceea este scris: Nimeni nu s-a suit 
în cer decât Cel Care S-a coborât din cer, Fiul Omului, Care este în cer (n., 3, 
13). Aşadar, pe când Fiul lui Dumnezeu vorbea pe pământ, dădea mărturie că în 
cer este Fiul omului şi că acelaşi Fiu al omului, despre Care spunea că Se va sui 
la cer, S-a coborât din cer. Sau: Dacă veți vedea pe Fiul omului suindu-se acolo 
unde era mai înainte (In., 6, 62). Precum se vede, pe Cel pe care mai înainte ÎI 
numeşte născut din om, Îl arată totuşi că a fost întotdeauna întru cei de sus. Dar 
şi apostolul, dacă este vorba de timp, mărturiseşte că toate au fost făcute prin 
Hristos: Un singur Domn, lisus Hristos, prin Care sunt toate şi noi prin EI (| 
Cor., 8, 6). lar dacă ne gândim la pătimire, spune că a fost răstignit Domnul 
slavei: Căci dacă L-ar fi cunoscut, niciodată n-ar fi răstignit pe Domnul slavei 
(1 Cor., 2, 8).” (Sf. loan Casian, Convorbiri duhovniceşti, Despre Întruparea 
Domnului, cartea a VI-a, cap. XXII, 2-4, în PSB, vol. 57, p. 852) 


„Astfel, chiar dacă nu trebuie să se spună că e om fără început şi 
Dumnezeu pătimitor, se propovăduieşte totuşi că în Unul Domnul lisus Hristos 
este şi Dumnezeu şi omul şi în veşnicie şi în moarte. Vezi, aşadar, că Hristos este 
toate şi numele Lui este o însemnare a ambelor firi, fiindcă şi omul şi Dumnezeu 
născut astfel cuprinde în Sine toate, încât să se ştie că în numele Lui nu lipseşte 
nimic. Aşadar, în trecut, înainte de naşterea din Fecioară nu este aceeaşi veşnicia 
omului şi a lui Dumnezeu ci, fiindcă în pântecele Fecioarei s-a unit Dumnezeu 
cu omul, s-a făcut ca în Hristos să nu poată fi numit în nici un chip unul fără 
celălalt.” (Sf. Ioan Casian, Convorbiri duhovniceşti, Despre  Întruparea 
Domnului, cartea a VI-a, cap. XXII, 5-6, în PSB, vol. 57, pp. 852-853) 


„Credinţa Bisericii universale mărturiseşte că în Hristos rămân ambele 
naturi, că ele persistă perfecte şi că nu se schimbă una în alta, că deci Hristos 
constă în ambele şi din ambele naturi: în ambele, fiindcă rămân ambele, şi din 
ambele, fiindcă din adunarea celor două care rămân se face una persoana lui 
Hristos.” (Boethius, Articole teologice, I, 5, cap. VII, în PSB, vol. 72, p. 44) 


„Cuvântul lui Dumnezeu, fiind întreg fiinţa deplină (căci era Dumnezeu) 
şi întreg ipostas neştirbit (căci era Fiul), golindu-Se, S-a făcut sămânță a 
propriului trup şi compunându-Se, prin zămislire negrăită, S-a făcut ipostas al 
trupului pe care l-a luat, şi prin această taină nouă făcându-Se cu adevărat întreg 
om, în chip neschimbat, a fost acelaşi ipostas al celor două firi, al celei necreate 
şi al celei create, nepătimitoare şi pătimitoare, primind fără nici o lipsă toată 
raţiunile naturale al căror ipostas era. lar dacă a primit în mod fiinţial toate 
rațiunile naturale al căror ipostas era, foarte înţelept a atribuit învățătorul 
patimile trupului Aceluia, Lui Însuşi, devenit compus după ipostas prin 
asumarea trupului, ca să nu fie socotite ale unui om simplu. Căci trupul era al 

Lui, şi după trup era cu adevărat Dumnezeu pătimitor împotriva păcatului! !?. 


Deci învățătorul — arătând deosebirea dintre ființă, după care Cuvântul, chiar 
întrupându-Se, a rămas simplu şi întreg ipostas, după care, prin asumarea 
trupului, S-a făcut compus şi a vieţuit în vederea mântuirii ca Dumnezeu 
pătimitor — zice: Ca nu cumva, atribuind din neştiinţă firii cele ale ipostasului, 
să ne închinăm, ca arienii, unui dumnezeu pătimitor prin fire"'*” (Sf. Maxim 
Mărturisitorul, Ambigua, partea întâi, 2, în PSB, vol. 80, pp. 47-48) 


11% “Tâlcuirea Pr. Stăniloae: Luând firea omenească în sinea sa, Fiul lui Dumnezeu a făcut-o 
parte a sinei sau a ipostasului Său. Sinea Sa, după întrupare, cuprinde şi firea umană. 
Conştiinţa Lui de sine implică şi umanitatea Sa. De aci se vede că noţiunea de ipostas are, pe 
lângă sensul de întreg ce stă de sine, şi pe acela de a avea în cadrul său un factor spiritual. În 
om, acesta este mintea, care e centrul sufletului. Şi întrucât ipostasul sau persoana ca întreg e 
ultimul for al deciziilor şi actelor sale, de el ţine şi libertatea. Iar întrucât el face ca trupul să se 
integreze în această unitate, trebuie să vedem în el o putere care leagă trupul de sine, un fel de 
virtualităţi care se actualizează în organizarea trupului şi în susţinerea lui. În spirit sunt deci ca 
virtualități atât țesătura raţională care ia forma plastică a trupului, cât şi sensibilitatea trăită 
conştient prin trup în legătură cu lumea. Acestei raționalităţi îi corespunde rațiunea 
cunoscătoare aflătoare în spirit sau în minte. Pe de altă parte sinea conştientă a omului, ca 
bază spirituală a ipostasului, are şi o dimensiune a profunzimii, care o face de nedefinit, unii 
Părinţi îi spun acestei dimensiuni inimă, socotind-o ca un fel de centru al tuturor puterilor 
sufletului şi trupului, legând întregul uman şi cu infinitatea lui Dumnezeu. Iar întrucât firea 
umană e menită să cuprindă toate rațiunile celor create, Logosul întrupându-Se Se face ipostas 
al tuturor acestor raţiuni. 

Dar pe când cuprinderea şi adâncimea sinei sau ipostasului sau persoanei umane include 
trupul şi sufletul ca două părţi ce formează o singură fire, ce se zămisleşte şi se naşte deodată 
şi se repetă ca ipostas propriu şi nou în mod general, iar adâncimea sinei pătrunde în 
infinitatea dumnezeiască ca în ceva străin de ea însăşi, ipostasul lui Hristos are o extindere de 
altă lărgime şi adâncime, unind în sinea sa atât firea dumnezeiască, cât şi firea omenească, iar 
sinea sa nu pătrunde în Dumnezeu cel infinit ca în ceva străin, ci El însuşi este prin sinea sa şi 
Dumnezeu cel infinit. Şi totuşi, cele două părţi sunt unite într-un ipostas, încât Hristos se 
trăieşte atât ca om cât şi ca Dumnezeu. Taina cea mare este unirea celor două părți atât de 
distanţate într-un ipostas, sau o persoană. Este cu neputinţă de înţeles ce repercusiuni trebuie 
să aibă asupra firii umane această uniune a firii umane şi divine într-un ipostas. Este cu 
neputinţă de înţeles cum se deschid minţii umane a lui Hristos adâncimile divine. Cum simte 
Fiul lui Dumnezeu ca ale sale pătimirile trupului? Putem folosi eventual o analogie: mintea 
omenească nu e înțepată de cuiele de care e înțepat trupul; totuşi ea participă într-un mod 
spiritual la durerea simțită de trup. Ba propriu-zis mintea face trupul să simtă şi mai intens 
înţepăturile. Dacă în spiritul nostru se reflectă într-un mod spiritual durerile simţite de trup, nu 
se reflectă oare şi în temelia divină sau în ipostasul lui Hristos durerile trupului Său? 
Însuşindu-Şi odată cu firea omenească afectele sau pătimirile intrate în această fire după 
căderea în păcat, Hristos le limitează pe de altă parte în satisfacerea lor (foamea d. ex.), sau 
pune toată răbdarea, întărită în El de dumnezeirea Lui, în suportarea lor (a chinurilor morţii). 
Prin aceasta le satisface sau le rabdă în chip nepăcătos, sau înfrânge ispita care vine de obicei 
prin ele spre păcătuire, comunicându-ne şi nouă această putere de ordin spiritual. El pătimeşte 
nu satisfăcând patimile, deci nu păcătuind, ci le pătimeşte împotrivindu-Se păcatului pentru că 
nu primeşte păcatul; iar prin aceasta slăbeşte patimile care de obicei prilejuiesc păcatul. (n.s. 

„A devenit unul, dar nu una, a zis învățătorul (Sf. Grigorie Teologul — 
n.L.P.) arătând că şi în identitatea ipostasului cel unic a rămas necontopită 
eterogenitatea celor unite. Căci primul termen indică ipostasul, iar al doilea, 
firea.” (Sf. Maxim Mărturisitorul, Ambigua, partea întâi, 3, în PSB, vol. 80, p. 
50) 


„Lucrând prin comunicarea acestor însuşiri a adeverit clar firile, al căror 
ipostas EI era, şi lucrările naturale sau mişcările lor, a căror unire fără contopire 
era. Căci n-a primit împărțirea în cele două firi al căror ipostas era, odată ce 
corespunzător cu Sine însuşi lucra în chip unitar şi prin fiecare din cele făcute de 
EI manifesta, deodată cu puterea dumnezeirii Sale, în chip nedespărțit, lucrarea 
trupului propriu. Căci El fiind unul, nimic nu era mai unitar, ca EI, nici mai 
unificator şi mai păstrător al celor ale Lui, ca El. De aceea, Acelaşi era, şi 
Dumnezeu ce pătimea cu adevărat şi om ce săvârşea minuni cu adevărat, fiind 
ipostasul adevărat al unor firi adevărate, prin unire negrăită. Lucrând prin 
acestea în comuniunea lor şi corespunzător cu fiecare, Se arăta conservându-le 
cu adevărat necontopite şi conservându-Se necontopit, odată ce a rămas prin fire 
nepătimitor şi pătimitor, nemuritor şi muritor, văzut şi cugetat ca cel ce Acelaşi 
era Dumnezeu prin fire şi om prin fire.” (Sf. Maxim Mărturisitorul, Ambigua, 
partea întâi, 4, în PSB, vol. 80, p. 53) 


„ȘI lucra ale omului mai presus de om, arătând într-o unire supremă 
lucrarea omenească concrescută (ovupvioav) cu puterea dumnezeiască. Pentru 
că şi firea (omenească) era întrepătrunsă în întregime de firea dumnezeiască 
(nepixexopnxe), fiind unită în mod necontopit cu aceea, şi neavând nicidecum 
ceva dezlegat (an6wrov) şi despărţit de dumnezeirea unită cu ea după 


2, p. 48) 

15 Tâlcuirea Pr. Stăniloae: Astfel pătimirile firii sunt asumate de ipostasul Cuvântului, 
întrucât EI Îşi lărgeşte paradoxal, prin chenoză, ipostasul, prin asumarea şi experierea firii 
noastre, dar nu imprimând în firea Lui dumnezeiască pătimirile firii umane. El suportă 
pătimirile firii noastre ca ipostas, sau ca Cel ce a devenit un ipostas în care se cuprinde şi firea 
umană. Dar nu prin firea lui dumnezeiască, cum ziceau arieni, în sens panteist. (n.s. 3, p. 48) 

ipostas!!.” (Sf. Maxim Mărturisitorul, Ambigua, partea întâi, 5d, în PSB, vol. 


80, p. 59) 


„Căci comunicarea aceasta trece, prin reciprocitate, atributele naturale 
ale fiecărei părţi din Hristos celeilalte, fără prefacerea şi contopirea unei părţi în 
cealaltă, în ce priveşte raţiunea firii. Puterea tăietoare a sabiei înroşite în foc 
devine putere arzătoare, şi puterea arzătoare, putere tăietoare. Căci precum s-a 
unit focul cu fierul, aşa s-a unit şi puterea arzătoare a focului cu puterea tăietoare 
a fierului, şi fierul a devenit arzător prin unire cu focul, iar focul tăios, prin 
unirea cu fierul, dar în nici un fel nu pătimeşte nici una vreo prefacere în cealaltă 
prin comunicare de pe urma unirii, ci fiecare rămâne, şi după primirea însuşirii 
de la partea cu care s-a unit, necăzută de la însuşirea cea proprie după fire. Aşa şi 
în taina dumnezeieştii întrupări, dumnezeirea şi omenitatea s-au unit după 
ipostas, fără să iasă nici una din lucrarea sa naturală din cauza unirii, dar în 
acelaşi timp fără să aibă după unire desfăcută lucrarea ei şi distinctă de cea a firii 
cu care s-a unit şi cu care subzistă împreună. Căci în toată puterea de activitate a 
dumnezeirii Sale, Cuvântul întrupat a avut, în baza unirii nedesfăcute, 
întrepătrunse (ovupvioav), toată puterea pătimitoare a omenităţii Sale. Astfel 
Dumnezeu fiind, săvârşea omeneşte minunile, împlinindu-le prin trupul prin fire 
pătimitor, şi om fiind suporta dumnezeieşte patimile firii, făcând aceasta cu 
putere dumnezeiască. Mai bine zis le împlinea şi pe unele şi pe altele în chip 
teandric, ca Cel ce era deodată Dumnezeu şi om''%.” (Sf. Maxim Mărturisitorul, 
Ambigua, partea întâi, Se, în PSB, vol. 80, pp. 63-64) 


114 Tâlcuirea Pr. Stăniloae: Unirea celor contrare se arată nu numai în formarea trupului real, 
dar în mod mai presus de cel natural, ci şi în calitatea de Maică şi Fecioară a Născătoarei de 
Dumnezeu. Fiul lui Dumnezeu întrupându-Se a respectat rațiunea firii omeneşti, dar a înnoit 
modul venirii ei la existenţă. Păstrarea raţiunilor firilor Lui şi a lucrărilor lor se îmbină cu 
unirea lor, datorită unităţii de ipostas a Celui ce le uneşte în Sine şi lucrează prin ele. La urma 
urmelor toate se reduc la EI ca ipostas. Din El provin raţiunile celor distincte de firea şi de 
lucrarea lui dumnezeiască şi modul lor de a lucra. Pentru ce nu le-ar putea uni şi n-ar putea 
lucra prin ele într-un mod mai unitar? Între firea omenească creată şi firea dumnezeiască din 
care cea dintâi îşi ia puterea existenţei nu e o contrazicere care să facă imposibilă unirea lor 
fără confuzie şi Cel ce Se foloseşte distinct de lucrarea fiecăreia din ele de ce nu S-ar putea 
folosi şi de o unire mai intimă a lucrărilor lor? De ce n-ar fi putut uni raţiunea firii create cu 
un mod nou, mai presus de fire, în ce priveşte aducerea ei la existenţă? (n.s. 14, p. 59) 

"135 Tâlcuirea Pr. Stăniloae: Expresia /ucrare teandrică nu exprimă o lucrare unică a unei firi 
compuse din cea dumnezeiască şi cea omenească, căci noutatea ei exprimă o calitate, nu o 
câtime, deci nu o singură lucrare. Dacă sunt două firi, trebuie să admitem şi două lucrări unite 
prin ipostasul unic care le săvârşeşte. Dacă ar fi o singură lucrare, cum ar săvârşi Hristos prin 
ea minuni, suportând în acelaşi timp prin ea patimile? Deci suferirea pătimirilor este şi ea 
teandrică, cum e şi săvârşirea minunilor. Dacă s-ar socoti că e o singură lucrare, s-ar socoti că 
e şi o singură fire, căci nu există fire fără lucrare. Ar fi o fire rezultată din contopirea celor 
două firi. Şi în acest caz în Sfânta Treime ar apărea o a patra persoană cu o fire deosebită, sau 
persoana aceasta, identică cu Fiul cel întrupat, ar înceta să mai fie o persoană dumnezeiască 
nemaiavând o fire dumnezeiască. (n.s. 19, p. 63) 

„ȘI ce e mai minunat e că, fund Dumnezeu prin fire şi binevoind să Se 
facă şi om prin fire, nu a schimbat hotarele nici unei firi prin cealaltă, ci fiind 
întreg Dumnezeu, a rămas şi întreg om. 

Faptul că era Dumnezeu nu L-a împiedicat de a Se face om, nici faptul 
că S-a făcut om nu I-a micşorat existența Sa ca Dumnezeu. Dar S-a păstrat Unul 
şi Acelaşi prin amândouă, fiind amândouă cu adevărat în chip natural. Nu S-a 
împărțit din pricina păstrării neatinse a deosebirii naturale celei după fiinţă a 
părţilor şi nu S-a amestecat din pricina unităţii culminante a ipostasului; nu S-a 
prefăcut în firea de Jos şi nu a căzut în ceea ce nu era. 

Nu a împlinit iconomia în mod părelnic, luând chip şi figură de trup şi 
toate celelalte ce se atribuie unui suport, dar fără suportul lor, ci luând în sens 
propriu şi real şi cu adevărat însăşi firea omenească, Şi-a unit-o Sie după ipostas, 
în mod neschimbat, nealterat, nemicşorat şi neîmpărţit, păstrând-o necăzută din 
raţiunea şi hotarul ei.” (Sf. Maxim Mărturisitorul, Ambigua, partea a doua, 109, 
în PSB, vol. 80, p. 274) 


„Pentru ea (iubirea) Însuşi Făcătorul firii (lucru cu adevărat înfricoşător 
de auzit!) îmbracă firea noastră, unind-o pe aceasta, fără schimbare, cu Sine 
după ipostas, ca s-o oprească de a fi purtată încolo şi încoace şi să o aducă la 
Sine, adunată în ea însăşi şi neavând faţă de El sau faţă de ea nimic care să o 
despartă prin socotință (xoră yvounv)'!%.” (Sf. Maxim Mărturisitorul, Epistole, 
Partea Întâi, ep. 2, în PSB, vol. 81, p. 36) 


„(...) S-a făcut om pentru noi şi S-a întrupat din Sfânta, preaslăvita 
pururea Fecioara Maria, Născătoare de Dumnezeu în înțeles propriu şi cu 
adevărat; că Şi-a unit Lui după ipostas trupul luat din Fa, de o ființă cu noi, 
însuflețit de suflet rațional şi înţelegător, nici într-o clpită a ochiului 
nepreexistând ca ipostas, ci primind şi faptul de a fi, şi faptul de a subzista în 
Însuşi Cuvântul lui Dumnezeu"; pe Cel ce, fiind El Dumnezeu desăvârşit, Se 


"2% Tâlcuirea Pr. Stăniloae: Printr-o voire pe baza unei socotinţe individuale, firea omenească 
e despărțită şi de rațiunea ei şi de Dumnezeu Cuvântul după care e creată. Dumnezeu 
Cuvântul asumând firea noastră a unificat-o în ea însăşi şi cu Dumnezeu, făcându-i-Se 
transparent. De la Hristos porneşte deci unificarea firii umane în ea însăşi şi cu Dumnezeu 
Cuvântul. Cei ce se alipesc Lui ajung şi ei la această unitate. (n.s. 67, p. 36) 

1127 Tâlcuirea Pr. Stăniloae: Nici o clipită de ochi trupul lui Hristos (firea Lui omenească) n-a 
existat înainte de a fi în EL ca ipostas, adică n-a existat ca unitate de sine. În acest caz ipostasul 
dumnezeiesc s-ar fi unit cu un ipostas omenesc. Maria ar fi zămislit un om pe cale obişnuită. 
În acest caz în Hristos ar fi două persoane, în sens nestorian, sau Cuvântul ar fi anulat o 
persoană umană unindu-se cu ea. Dar Fiul lui Dumnezeu dă atâta cinste umanităţii că ŞI-o 
formează ca unitate proprie din primul moment. E suprema cinste la care e ridicată firea 
omenească. Firea omenească a Cuvântului nu vine într-o existenţă umană de sine, ci-şi 
formează o existenţă care-L are pe El ca suport, ca ipostas. Se formează în suportul infinit 
necreat, care îi dă şi ei o stabilitate neslăbită şi prin unirea cu firea din ceilalți oameni îi dă şi 
acesteia fermitate. În fiecare ipostas uman firea umană primeşte o existență concretă ca o 
unitate deosebită de altele. În Hristos firea umană primeşte o existenţă concretă într-o unitate 

face om desăvârşit!''*, nelipsindu-l nici existenţa ca Dumnezeu prin faptul că S-a 
făcut om, şi nefiind nici împiedicat de a Se face ceea ce nu era, adică om, de 
faptul de a fi rămas ceea ce era, adică Dumnezeu, ci fiind aceasta Se face şi 
aceea,  adeverind spre crezare amândouă împreună, dumnezeirea şi 
umanitatea'”, prin minunile dumnezeieşti şi prin patimile omeneşti după firea şi 
fiinţa pe care o are, una cu a Tatălui, mărturisindu-L necreat, nevăzut, nescris 
împrejur, neschimbat, nealterat, nepătimitor, nestricăcios, nemuritor, creator al 
tuturor, iar după firea trupului Lui şi a noastră, pe acelaşi creat, pătimitor, 
circumscris, încăput, muritor; pe acelaşi, dar nu după aceeaşi, pentru cele din 
care şi în care are existenţa, de o ființă cu Dumnezeu şi Tatăl după dumnezeire şi 
pe Acelaşi de o fiinţă cu noi după umanitate; îndoit în fire, sau în funţă. Căci 
fiind mijlocitor între Dumnezeu şi oameni (| Tes., 2, 5) trebuie să păstreze 
unitatea naturală cu cele între care mijloceşte, fiind amândouă. Aceasta pentru ca 
unind cu adevărat în Sine şi prin Sine cele pământeşti cu cele cereşti, să aducă 
firea materială a oamenilor, războită de păcat, lui Dumnezeu şi Tatăl, mântuită, 
împăcată şi îndumnezeită, nu prin identitatea fiinţei, ci prin puterea negrăită a 
înomenirii, spre a ne face şi pe noi părtaşi firii dumnezeieşti (II Pt., 1, 4) prin 
sfântul Lui trup ca pârgă. De aceea Acelaşi e cunoscut ca fiind deodată 


cu firea dumnezeiască în ipostasul dumnezeiesc, dar fără să se confunde între ele, cum nu se 
confundă sufletul cu trupul în ipostasul uman. (n.s. 106, p. 68) 

11% Tâlcuirea Pr. Stăniloae: Se face om desăvârşit, pentru că El nu e un om clătinat în existenţa 
Lui ca ceilalţi, ci un om în care se realizează prin ipostasul Lui divin toate potenţele umane. 
(n.s. 107, p. 68) 

"129 Tâlcuirea Pr. Stăniloae: Aceasta e învăţătura ortodoxă deosebită de cea monofizică sau 
nestoriană. După învăţătura monofizică menţinerea Fiului lui Dumnezeu ca Dumnezeu 
adevărat L-ar împiedica să Se facă om, iar existenţa Lui ca om adevărat L-ar împiedica de a fi 
şi Dumnezeu. La baza învăţăturii ortodoxe, care menţine învăţătura Evangheliei despre unirea 
divinului cu umanul, fără alterarea unuia sau altuia, într-o Persoană, stă învățătura despre 
creaţie şi cea despre om ca chip al lui Dumnezeu. Dacă omul e creat de Dumnezeu şi e creat 
după chipul Lui, Dumnezeu poate intra într-o unire maximă cu omul, dar fără să anuleze 
caracterul lui de creatură şi de chip al lui Dumnezeu. Dacă Dumnezeu l-a creat pe om şi l-a 
creat după chipul Lui, îl iubeşte aşa de mult că Se poate şi uni cu el, dar fără să-l anuleze ca 
creatură şi ca chip. Chipul e aşa de iubit de Dumnezeu care l-a creat după modelul Său, încât 
Creatorul poate merge până la unirea maximă cu el, dar păstrându-l ca chip şi ca creatură. 
Chiar în relaţia Creatorului cu creatura este o anumită unire a lui cu ea. Creatura nu se poate 
menţine dacă nu o menţine Creatorul, deci dacă nu o iubeşte. Cu atât mai mult când ea poartă 
chipul Lui. De ce n-ar duce atunci Creatorul unirea Sa cu creatura şi cu chipul Său până la 
gradul maxim fără să o nimicească? S-ar putea spune că iubind chipul Său creat, Dumnezeu 
Se iubeşte într-un anumit sens pe Sine în calitate de model al ei, adică al chipului. De aceea EI 
vrea să şi desăvârşească chipul Său, ducându-L cât mai aproape de Sine. EI Se are, aşa zicând, 
în chipul Său, pe Sine Însuși, sau o proiecţie a Sa. Ea e dovada şi semnul puterii şi măreției 
Sale. De ce n-ar face o oglindă cât mai desăvârşită a prezenţei sale? De ce n-ar căuta să o facă 
să Se vadă cât mai deplin pe Sine în ea, făcându-Se purtătorul personal al firii umane şi 
îndumnezeind-o? Taina înomenirii Sale şi a îndumnezeirii umanului e o treaptă consecventă a 
creaţiei. (n.s. 108, p. 69) 

Dumnezeu şi om'%, în realitate şi nu numai cu numele. Dar nu îndoit după 
Ab) 


ipostas, sau ca persoană.” (Sf. Maxim Mărturisitorul, Epistole, Partea Întâi, ep. 
12, în PSB, vol. 81, pp. 68-69) 


„(...) potrivit înţelegerii sfinților învăţători ai Bisericii, e cu totul 
binecredincios ca urmând şi noi lor să mărturisim că sunt două firi neasemenea 
după fiinţă, care s-au adunat într-o unire negrăită; dar să credem că acestea au 
rămas neamestecate şi după ce s-au unit. Însă a spune că au rămas neamestecate 
nu înseamnă să introducem vreo împărţire oarecare. Să nu fie! Ci înseamnă că 
deosebirea rămâne neschimbată!!*!. Nici nu e acelaşi lucru deosebirea cu 
împărţirea. Deosebirea e raţiunea după care se deosebesc suporturile şi arată 
cum este ceva, adică cum că trupul este prin fire şi ființă ceea ce este; şi iarăşi că 
Dumnezeu Cuvântul este prin fire şi fiinţă ceea ce este. Iar împărțirea este tăiere 
deplină, sau taie cu totul suporturile şi le pune să subziste ca părți de sine şi 
despărțite între ele. Dacă deci raţiunea aceasta se păstrează şi după unire, arată şi 
pe Cuvântul că nu S-a schimbat în trup şi trupul neieşit din definiția (din hotarul) 
cea după fire, ci pe fiecare adeverit ca rămas după fiinţă ceea ce este prin fire, 
deşi s-a făcut unirea între ele, cum nu e drept să mărturisim că deosebirea firilor 
care s-au unit împreună se păstrează şi după unire? (...) E arătat şi vădit tuturor 
că nici Dumnezeirea nu S-a schimbat în trup, nici trupul nu s-a strămutat în 
Dumnezeire.” (Sf. Maxim Mărturisitorul, Epistole, Partea Întâi, ep. 12, în PSB, 
vol. 81, pp. 70-71) 


„Părinţii învăţându-ne pururea raţiunile celor adunate împreună, ne arată 
că înseşi cele adunate au concurat amândouă într-o Persoană şi într-un ipostas al 
Fiului. lar dacă e aşa, cum nu e necesar ca, iarăşi după Părinţi, odată ce ştim 
păstrate rațiunile, să afirmăm şi deosebirea lor şi că după unire se păstrează în 
proprietatea cea după fire fiecare din cele adunate; iar mărturisind că amândouă 
sunt o Persoană unică şi un ipostas unic al Fiului, să cunoaştem cu exactitate că 


1150 Tâlcuirea Pr. Stăniloae: Dacă Dumnezeu şi omul ar fi rămas numai un altul şi altul, oricât 
ar fi înaintat în relaţia de parteneri ai dialogului dintre ei, Dumnezeu n-ar fi mers până la capăt 
în cinstirea chipului Său uman. Dialogul Lui cu omul ar fi rămas mereu ca între străini. Omul 
n-ar fi văzut pe Dumnezeu devenit Sine a sa, dar totuşi ca pe Absolutul care-l urcă până la 
Sine şi Dumnezeu nu Şi-ar fi însuşit cu toată iubirea umanitatea urcând-o până la treapta de 
parte a Persoanei Sale absolute. Identificarea omului cu Dumnezeu de către Dumnezeu ar fi 
fost egală cu nimicirea ei dispreţuitoare. Rămânerea Lui ca Persoană separată ar fi pus şi ea o 
limită iubirii Sale faţă de om. (n.s. 109, p. 69) 

15! Tâlcuirea Pr. Stăniloae: Neamestecate nu înseamnă că firile rămân lângăolaltă la o linie la 
care se întâlnesc exterior. Căci ele se străbat interior. Neamestecate înseamnă numai că nici 
una nu se schimbă din ceea ce este, ca să aibă ca rezultat o singură fire. Omenescul e plin de 
dumnezeiesc, dar rămâne omenesc. Şi invers. E aşa cum se întâmplă cu trupul şi cu sufletul. 
Trupul e plin de suflet şi invers. Ba fiecare se imprimă în celălalt. Mişcarea materială a 
ochiului e penetrată de mişcarea văzătoare a sufletului. Totuşi nu se preface nici una în 
cealaltă. Mâna lui Hristos care atinge ochii orbilor e plină de puterea dumnezeiască, dar 
întinderea mâinii e deosebită de puterea dumnezeiască. (n.s. 112, p. 70) 

acestea sunt neîmpărțite''*?” (Sf. Maxim Mărturisitorul, Epistole, Partea Întâi, 
ep. 12, în PSB, vol. 81,p.71) 


„(...) Înțeleptul Ciril zice limpede: Nici nu se amestecă firile între ele, 
prin faptul că constituie un ipostas al Fiului, nici nu se împart (se despart) între 
ele prin faptul că sunt şi rămân şi se cugetă una şi alta (evident după fiinţă) 
după unire. Fiecare rămâne cu proprietatea şi deosebirea ei naturală. Prin aceasta 
Cuvântul este Dumnezeu după fire şi nu trup, deşi Şi-a făcut trupul propriu în 
chip iconomic''*, iar trupul nu este după fire Dumnezeu, deşi a devenit propriu 
al Cuvântului după unire.” (Sf. Maxim Mărturisitorul, Epistole, Partea Întâi, ep. 
12, în PSB, vol. 81,p. 72) 


„Deci trebuie să se spună două (firi) ca să nu afirmăm numai deosebirea 
simplă. Şi numai pentru aceasta se foloseşte numărul: pentru a arăta că a rămas 
deosebirea celor ce s-au adunat la un loc ca a unora ce s-au păstrat după unire şi 
nu s-au împărțit (despărţit)'"*.” (Sf. Maxim Mărturisitorul, Epistole, Partea Întâi, 
ep. 12, în PSB, vol. 81,p.73) 


115 Tâlcuirea Pr. Stăniloae: Dacă după unire, firile sunt o singură Persoană, ele sunt şi 
deosebite şi neîmpărţite (nedespărțite). Căci cum ar fi amândouă Persoană dacă nu s-ar păstra 
amândouă şi dacă în acelaşi timp nu ar fi strict unite? Persoana e în acelaşi timp o realitate 
complexă (sau compusă, cum spune adeseori Sf. Maxim, urmând călugărilor sciți şi lui 
Leonţiu de Bizanţ) şi unitară. O experiem aceasta şi în persoana umană. Nu există persoană 
fără complexitate, dar nici fără unitate. Ea este unitatea care tinde să cuprindă totul. Hristos 
este în realitate unitatea conştientă atotcuprinzătoare. Dar aşa cum în complexitatea persoanei 
umane există o bază, care e sufletul — pentru că el poate continua ca persoană şi după ce 
trupul se desparte —, aşa există şi în Hristos o bază şi ea este ipostasul divin. Firea umană 
este aşa de intim încadrată în ipostasul divin, precum e trupul în sufletul persoanei umane; şi 
atât de îndumnezeită, pe cât e de însufleţit trupul de către suflet. Deosebirea e că sufletul nu se 
poate manifesta cât e pe pământ fără trup. E făcut pentru trup şi odată cu trupul, pentru 
materia pe care sufletul o face un trup acomodat lui în mod unic. Dar ipostasul divin poate 
exista fără firea umană şi aceasta nu e făcută pentru a se manifesta ipostasul divin prin ea, deşi 
poate servi ca un astfel de mijloc. Mişcările materiei pot fi folosite de mişcările sufletului care 
se întipăresc materiei, făcându-le mişcări ale trupului unui anumit suflet. La fel mişcările firii 
umane — gândirea, simţirea, vorbirea — pot fi folosite ca mijloace de manifestare ale actelor 
divine, care le înalţă la această slujire, fără să le anuleze ca mişcări ale firii umane. La urma 
urmelor în unitatea sufletului sunt date potenţial toate valenţele care se pot ramifica în 
lucrările variate cărora le corespund mişcările trupului şi cu care se îmbină mişcările 
sufletului. La fel în unitatea firii dumnezeieşti sunt date unitar toate valenţele mişcărilor 
sufletului şi ale trupului, toată compoziţia creației avându-şi la urma urmelor originea în 
unitatea firii dumnezeieşti. Toate sunt unite şi toate distincte în diferite grade în toată 
existenţa. (n.s. 113, p.71) 

1153 Tâlcuirea Pr. Stăniloae: În chip iconomic, adică prin întrupare, pentru că înfăptuindu-se 
prin trup, nu-l anulează, ci-l uneşte cu Dumnezeu. (n.s. 115, p. 72) 

115 Tâlcuirea Pr. Stăniloae: Numărul doi sau două în Hristos nu se foloseşte pentru a se 
exprima o dualitate despărțită, ci numai pentru a arăta că amândouă firile sunt reale. (n.s. 119, 
p. 73) 


541 


„lar dacă numărul nu poate împărți (despărți), nici nu poate fi împărțit 
(despărțit) după raţiunea lui''*.” (Sf. Maxim Mărturisitorul, Epistole, Partea 
Intâi, ep. 12, în PSB, vol. 81, pp. 73-74) 


„(...) noi mărturisind unirea şi explicând exact şi binecredincios modul 
ei, nu ne folosim de cuvântul cu sensul de deosebire pentru a indica unirea, ci, 
afirmând în mod cuvenit atât deosebirea, cât şi unirea, păstrăm sensul 
neschimbat al celor indicate''*. De aci e vădit că el (Sf. Chiril) avea comun cu 
Nestorie a spune două firi prin faptul că le cunoştea deosebirea. Dar nu avea 
comun cu acela faptul de a mărturisi şi unirea, spunând: Un Hristos, un Fiu, un 
Domn şi o fire a Cuvântului întrupată, ceea ce Nestorie nu primea să spună. 
Căci spunând: Aşa şi Nestorie, chiar dacă spune două firi, indicând deosebirea 
trupului şi a lui Dumnezeu Cuvântul, nu mărturiseşte şi unirea lor împreună cu 
noi, nu voieşte să indice altceva decât că Nestorie mărturiseşte deosebirea 
împreună cu noi, spunând două firi, dar nu mai mărturiseşte şi unirea împreună 
cu noi, întrucât nu spune: Un Hristos, un Fiu, un Domn şi o fire a Cuvântului 
întrupată!” (Sf. Maxim Mărturisitorul, Epistole, Partea Întâi, ep. 12, în PSB, 
vol. 81, p. 76) 


„Dacă deci unirea a rămas pururea, dar rămân şi cele unite pururea 
neamestecate, se păstrează şi deosebirea celor unite, motiv pentru care a fost 
folosit numărul de Părinţi''*.” (Sf. Maxim Mărturisitorul, Epistole, Partea Întâi, 
ep. 12, în PSB, vol. 81,p.77) 


155 Tâlcuirea Pr. Stăniloae: Între doi sau trei aflaţi la un loc nu e o totală despărţire. Toate 
lucrurile care se numără au o anumită legătură între ele. Între doi oameni nu e o despărţire 
totală, pentru că amândoi sunt oameni, sau de o fire. Între cele două firi ale lui Hristos nu este 
o despărţire, pentru că sunt ale unei unice Persoane. Totdeauna când zic doi sau mai mulţi 
vorbind de o grupă, e o legătură între ei. Numai când se zice unul şi unul e despărțire. Orice 
număr plural indică un trup ale cărui componente nu sunt total despărțite. Universul întreg, 
dacă i-am putea număra componentele prin număr, nu l-am despărți total între ele. 

Mai menţionăm aici că Sf. Maxim, urmând Sfântului Ciril din Alexandria, foloseşte 
termenul neîmpărțit (a Siai' perog) şi în sensul de nedespărțit (a XuSpicrog), care a fost 
folosit şi el în definiţia de la Calcedon. Pentru Sf. Maxim firile în Hristos sunt aşa de unite, că 
se poate vorbi nu numai de o nedespărțire a lor, ci chiar şi de o neîmpărţire. Aşa cum de suflet 
şi de trup se poate spune nu numai că nu pot fi despărțite, ci şi că unitatea lor poate fi socotită 
chiar neîmpărțită. Noi am pus totuşi (uneori) şi termenul nedespărțit. (n.s. 123, p. 74) 

15 Tâlcuirea Pr. Stăniloae: Dacă am spune numai că firile în Hristos sunt deosebite, n-am 
arăta că sunt unite cu adevărat. Dar spunând că ele sunt unite neamestecat se indică atât că 
cele două firi sunt unite, cât şi că ele nu sunt contopite. (n.s. 127, p. 76) 

1157 Tâlcuirea Pr. Stăniloae: Sfântul Maxim arată că Sf. Chiril n-a înţeles prin expresia o fire a 
lui Dumnezeu Cuvântul întrupată o singură fire în Hristos, cum susțineau monofiziții. Căci Sf. 
Chiril adaugă această expresie după ce spune de Nestorie că recunoaşte cu noi două firi în 
Hristos, dar nu mai recunoaşte unirea lor împreună cu noi. (n.s. 128, p. 76) 

"1% Tâlcuirea Pr. Stăniloae: Numai în sensul acesta a fost păstrat numărul celor două firi, dar 
nu pentru despărţirea lor. (n.s. 130, p. 77) 

„Ci în Acelaşi Hristos se află şi se spun pururea amândouă în chip 
binecredincios, dar nu devenind aceleaşi, pentru că nici cele indicate nu sunt 
identice între ele'*.” (Sf. Maxim Mărturisitorul, Epistole, Partea Întâi, ep. 1254 
PSB, vol. 81,p.77) 


„(...) cei ce voiesc să fie cu adevărat binecredincioşi, trebuie să 
mărturisească şi o fire a lui Dumnezeu Cuvântul întrupată, ca să arate prin 
aceasta unirea extremă (culminantă)" şi să spună iarăşi două firi, ca să se arate 
deosebirea celor adunate împreună şi păstrate neamestecat după unire, şi nu 
pentru aceasta şi numai pentru aceasta să se folosească de număr.” (Sf. Maxim 
Mărturisitorul, Epistole, Partea Întâi, ep. 12, în PSB, vol. 81,p. 78) 


„Deci după Părinţi unirea după ipostas este adunarea celor de altă ființă 
într-un ipostas, fiecare din cele ce s-au compus" în EI păstrând nealterată şi 
nedespărțită proprietatea ei naturală faţă de cealaltă.” (Sf. Maxim Mărturisitorul, 
Epistole, Partea Întâi, ep. 12, în PSB, vol. 81, p. 79) 


„(...) sunt ale unui Hristos firile din care şi în care se cunoaşte 
constând''*; şi ale unui om cele din care s-a compus şi în care se cunoaşte 
existând. Căci e unul în ipostas atât Hristos cât şi omul cel ca noi, sau în întregul 


"15 Tâlcuirea Pr. Stăniloae: Cele două firi nefiind identice, nici unirea lor nu produce o singură 
fire. (n.s. 133, p. 77) 

114 TTâlcuirea Pr. Stăniloae: Încadrarea firii umane în ipostasul divin e unirea culminantă (m 
GL Ixpa £*voo1G) între Dumnezeu şi creație. Dumnezeu e unit în diferite grade cu creaţia. Dar 
treapta supremă a unirii cu ea, fără să o topească în sine, e asumarea firii umane în Persoana 
Fiului lui Dumnezeu. Dacă s-ar fi unit ca Persoană cu o persoană umană, ar fi rămas în planul 
unirilor de mai înainte (cu proorocii), sau o unire mai deosebită cu un singur om (ca în 
formațiunile neoprotestante). În Hristos, Fiul lui Dumnezeu Se face EI Însuşi om. Prin aceasta 
Se uneşte la maximum nu numai cu firea omenească, ci şi cu toţi oamenii, făcându-Se unul 
dintre ei. El trăieşte umanul ca al Său propriu. Prin aceasta comunică cu oamenii cum 
comunică ei, deşi le comunică prin aceasta şi puterea dumnezeiască la maximum. Dumnezeu 
duce prin aceasta la vârful cel mai înalt dragostea Sa pentru creaţiune prin unirea cu umanul. 
În E S-a arătat ca un Dumnezeu al dragostei extinsă în afara naturii Sale, dar a arătat şi 
libertatea şi puterea Lui, unindu-Se cu o lume pe care EI a creat-o. Altfel ar fi rămas un 
Dumnezeu închis în Sine. În acest caz n-ar fi fost Dumnezeu adevărat. Dar dragostea şi 
libertatea aceasta sunt duse la capăt în întruparea ca om pentru veci. În Hristos avem dovada 
celei mai desăvârşite iubiri a lui Dumnezeu. Unde nu e întruparea, creaţia se arată fără un rost 
deplin, sau nici nu e creaţie şi în ambele cazuri Dumnezeu nu e Dumnezeu deplin, adică 
atotputernic, iubitor şi liber. (n.s. 135, p. 78) 

141 Tâlcuirea Pr. Stăniloae: Compunerea ar putea indica modul special al unirii firilor într-un 
ipostas. Ea e mai mult decât relaţie. Ea dă o unitate părților fără să le confunde. (n.s. 137, p. 
79) 

"1% Tâlcuirea Pr. Stăniloae: Lars Thunberg, Microcosm and Mediator, The Theological 
Antropologie of Maximus the Confessor, Lund, 1965, observă că Sf. Maxim nu insistă asupra 
expresiei din două firi prea mult, pentru că el ţine să afirme şi faptul că cele două firi s-au 
păstrat în Hristos (p. 46). (n.s. 146, p. 82) 

care constă din acelea ca din părţi şi care primeşte cu adevărat ca depline 
amândouă raţiunile deosebite ale existenței părțilori'*.” (Sf. Maxim 
Mărturisitorul, Epistole, Partea Întâi, ep. 12, în PSB, vol. 81, p. 82) 


„Dar noi ştiind să unim în unitatea după ipostas proprietăţile naturale 
neschimbate, evităm amestecarea şi împărțirea, nefăcând nici unirea amestecare, 
ca unii ce n-am mai cunoaşte deosebirea, nici deosebirea împărțire (despărțire), 
ca unii ce am cunoaşte cele deosebite ca stând în mod divizat. 


"1% Tâlcuirea Pr. Stăniloae: Sfântul Maxim nu foloseşte prea des expresia lui Leonte de Bizanţ 
despre primirea firii omeneşti în ipostasul Cuvântului, ci foloseşte mai mult formula de la 
Calcedon, completată cu cea a Sinodului V ecumenic, că Hristos e un ipostas «compus» sau 
constatator în sau din două firi. Hristos menţine neschimbate raţiunile firilor Sale. El vede o 
asemănare între felul cum e compus ipostasul lui Hristos din firea dumnezeiască şi cea 
omenească şi cel uman din suflet şi trup. Dar menţionează şi deosebirea. Cele două 
componente umane formează nu numai un ipostas, ci şi o ființă umană, pe când în Hristos 
fiinţa umană şi cea divină nu formează o singură ființă. Ipostasul uman e prin aceasta un 
exemplar al fiinţei sau al speciei umane, care apare prin actul natural al naşterii, pe când 
Hristos e unic, născându-Se ca om în mod mai presus de fire. Aceasta implică şi o mare 
deosebire între cele două firi în Hristos, decât cea dintre suflet şi trup în om. În Hristos e unit 
necreatul sau Creatorul cu creatul, pe când în omul de rând sunt unite două părţi ale creatului. 
Dar unitatea de ipostas face ca şi Hristos să fie un singur Eu, ca şi omul, sau să-Şi trăiască 
ambele părți ca proprii cum şi le trăieşte omul. Hristos Şi-a însuşit aşa de intim omenescul, că 
trăieşte toate cele omeneşti ca ale Sale. 

Unitatea de fiinţă între sufletul şi trupul uman provine din faptul că materia devine trup prin 
suflet. Varietatea funcţiilor sufleteşti organizează şi produce varietatea complexă a organelor 
şi componentelor trupeşti. Trupul nu e numai simplă materie până e trup. Funcţiile trupeşti 
sunt trăite de om sufleteşte. El vede conştient prin ochii trupului ce se deschid. Omul simte 
sufleteşte durerea loviturilor în trup, spălându-şi trupul omul spune: eu mă spăl. Eul e în toate. 
Hristos e şi EI un Eu care trăieşte nu numai cele dumnezeieşti, ci şi cele omeneşti. În organele 
şi funcțiile trupului e prezent nu numai un eu uman, ci un EU care se simte în acelaşi timp Eu 
uman şi Eu divin. Căci trupul Lui e organizat şi trăit în complexitatea lui nu numai de sufletul 
uman, ci şi de Cuvântul dumnezeiesc, care de altfel, într-un grad mai redus, e prezent şi în 
lucrarea sufletului de organizare a materiei în trupul unui om simplu. 

Pe tema faptului că sufletul şi trupul compun, după Sf. Maxim, o fiinţă în omul obişnuit, iar în 
Hristos firea dumnezeiască şi omenească compun un ipostas, dar Sf. Maxim admite că şi în 
om sufletul şi trupul compun ipostasul, s-a născut o discuţie între Sherwood şi Lars Thunberg. 
Primul a văzut în aceasta o inconsecvenţă a Sfântului Maxim. Lars Thunberg vede în aceste 
două moduri ale compoziţiei la Sf. Maxim un sens mai neutral al ei. Nu e totuşi nici el de 
acord cu Leonte, care, după aceşti teologi şi alţi teologi occidentali, atribuind în unitatea de 
ipostas a omului un rol principal sufletului, care asumă trupul cum asumă Cuvântul trupul 
nostru, lunecă într-un fel de origenism (Thunberg, op. ciz., p. 108-110). Socotim că în această 
egalizare de către teologia occidentală a trupului cu sufletul în om şi deci şi a Dumnezeirii cu 
umanitatea în Hristos, se manifestă un fel de nestorianism al creştinismului occidental, înrudit 
cu dualismul origenist. Faptul că trupul e asumat de suflet nu duce, după părerea noastră, spre 
origenism. Căci în suflet sunt puterile care organizează materia în trup. Sufletul omenesc nu 
poate fi fără un trup organizat conform identităţii unice a fiecărui suflet. Thunberg afirmă că 
Sf. Maxim declară trupul co-ipostasiat cu sufletul şi nu enipostasiat în suflet (op. cit., p. 111). 

Aceasta socotesc că se arată învăţând-o şi marele Grigorie Teologul în 
marea Cuvântare apologetică, spunând: Unul din amândouă şi prin Unul 
amândouă! E ca şi când ar zice: Precum e Unul din două, adică în două firi 
Unul, ca Unul constituit din părţi după raţiunea ipostasului, la fel prin Unul după 
ipostas, ca întreg, sunt amândouă părțile după raţiunea firii, adică cele două firi. 
E ceea ce spune şi în a doua Cuvântare despre Fiul, dezvoltând-o mai clar: Căci 
amândouă sunt Unul, dar nu prin fire, ci prin adunarea împreună. 

Tot aceasta se arată cugetând-o şi fericitul Ciril în Epistola către 
Succens, în care, bazându-se pe exemplul omului, zice: Deci cele două nu mai 
sunt două, ci prin amândouă se constituie un viețuitor.” (St. Maxim 
Mărturisitorul, Epistole, Partea Întâi, ep. 12, în PSB, vol. 81,p. 90) 


„Deci mărturisim pe Domnul nostru lisus Hristos compus din două firi 
ca compus din Dumnezeire şi umanitate; şi în două firi, ca cei ce-L cunoaştem 
fiind în Dumnezeire şi umanitate!!%. Căci precum spunând din două firi, credem 
că EI e din Dumnezeire şi umanitate, aşa spunând şi în două firi, Îl arătăm pe EL, 
cum se cuvine, existând în Dumnezeire şi umanitate, ca nedespărțit după unire 
de nici una din cele două firi din care S-a constituit, ci ca existând şi fiind 
cunoscut în ele, din care şi este pururea''*.” (Sf. Maxim Mărturisitorul, Epistole, 
Partea Întâi, ep. 12, în PSB, vol. 81, pp. 92-93) 


Dar textul din Sf. Maxim la care se referă nu are acest termen ci numai că sufletul şi trupul 
sunt unite după ipostas (Op. fheol., PG 91, 152 A). În general, deşi materia are în ea 
nu în materie. Sufletul înalță materia la treapta de trup cu funcțiuni conştiente, nu materia 
materializează sufletul. Sufletul face din materie un trup ca instrument al actelor liber decise 
ale lui, nu materia supune repetiţiei complete a legilor ei sufletul. Trupul e însuflețit de 
sufletul raţional şi înțelegător, nu sufletul e materializat, după Sf. Maxim. De aceea nu trupul 
simte viaţa sufletului, ci sufletul simte cele ale trupului. Deci putem spune că şi Dumnezeirea 
în Hristos simte trupul prin suflet. 

În ce priveşte pe Hristos, Thunberg recunoaşte că omul ca persoană nu poate fi izolat de faptul 
că natura umană are, în viziunea Sfântului Maxim, ipostasul ei în Logos. Şi astfel este ea 
însăşi enipostasiată (op. cit., p. 112). (n.s. 147, pp. 82-83) 

"1% Tâlcuirea Pr. Stăniloae: Cuv. 30, 4: Despre teologie. (n.s. 167, p. 90) 

11% Tâlcuirea Pr. Stăniloae: Remarcăm aci un înţeles important al expresiei în Dumnezeire şi 
umanitate, Hristos nu numai că le are pe acestea, ci şi este ca ipostas în ele: e adâncit în 
Dumnezeirea infinită şi în simţirea omenească. (n.s. 170, p. 92) 

11% Tâlcuirea Pr. Stăniloae: Pe când Sinodul IV din Calcedon declara pe lisus în două firi, 
Sinodul V a adăugat şi din două firi, expresie la care ţineau monofiziţii, dar n-a renunţat la 
expresia în două firi ca să arate că după unitatea Lui realizată din două firi n-a încetat să fie în 
două firi, cum pretindeau monofiziţii. Omenescul nu e alterat de dumnezeiesc după ce e unit 
cu acela. Dimpotrivă, el e dus la cea mai deplină împlinire. Chiar învierea şi schimbarea la 
față a omenescului nu e decât desăvârşirea la care a fost destinat să ajungă. Aceasta înseamnă 
că omenescul a fost făcut să se împlinească prin unirea cu divinul. El e făcut să devină un 
mediu tot mai desăvârşit al divinului. Aşa cum omul e o singură persoană în suflet şi trup, 
nedespărţit în trăirea sufletului şi a trupului, aşa e Hristos o singură Persoană în Dumnezeire şi 
umanitate, nedesființându-se în trăirea Lui divinul şi omenescul. (n.s. 171, p. 93) 

„(...) ca să nu cădem sub vina blasfemiei, nu vom înceta să mărturisim, 
precum s-a spus, pe Hristos din două firi, ca fiind din Dumnezeire şi umanitate; 
şi două firi şi în două firi, ca fiind în Dumnezeire şi umanitate; şi două firi, 
crezându-L pe Acelaşi ca fiind Dumnezeu şi totodată Acelaşi fiind om. Căci nu e 
numai din acestea, ci şi acestea; şi nu numai acestea, ci şi în acestea, 
cunoscându-L ca fiind întreg din părţi şi un întreg în părți şi un întreg prin părţi.” 
(Sf. Maxim Mărturisitorul, Epistole, Partea Întâi, ep. 12, în PSB, vol. 81,p. 93) 


„Ucenicul adevărat şi sincer al dreptei credinţe înţelege că trupul este 
altceva după ființă decât Dumnezeu Cuvântul. Şi cei ce afirmăm unirea după 
ipostas, înţelegem şi mărturisim că unirea firilor s-a făcut într-un ipostas, 
întrucât nici una nu este, sau nu se înţelege în sine, ci împreună cu cea care este 
compusă sau coexistentă; nici, iarăşi, amestecată după raţiunea ființială cu 
cealaltă, sau pătimind în oarecare fel o micşorare a deplinătăţii ei de natură din 
pricina unirii”. 

Și iarăşi mărturisim unirea naturală în loc de adevărată, cum însuşi 
Sfântul Ciril a spus şi a explicat aceste ziceri; nu spre desființarea celor două 
firi, din care este Hristos după unire, sau a uneia din ele, cum au învățat 
Apolinarie, Eutihie şi Sever, urmând lui Simon Magul, Valentin şi Manes, cum 
pot vedea uşor cei ce voiesc din scrierile lui Sever identitatea dogmelor lui până 
şi în identitatea cuvintelor, cu ale celor abătuţi de la dreapta credinţă.” (Sf. 
Maxim Mărturisitorul, Epistole, Partea Întâi, ep. 12, în PSB, vol. 81, p. 94) 


„(...) nu voim să facem unirea Cuvântului cu trupul produsă fără voie şi 
fără o hotărâre liberă, nici pe Dumnezeu Cuvântul de o vârstă cu trupul în 
venirea la existenţă, sau trupul coetern cu Cuvântul prin existența fără de 
început, precum nu-L definim pe Hristos nici ca neavând în El nimic mai mult 
decât celelalte specii, văzute, după firea lor generală, ca părți spre completarea 


"47 Tâlcuirea Pr. Stăniloae: Nu se micşorează prin unire nici o fire. Nici Dumnezeirea, nici 
umanitatea. Dumnezeirea însă nu se poate manifesta întreagă prin umanitate, sau are loc o 
creştere a umanităţii în capacitatea de mediu de manifestare al Dumnezeirii, dar nu iese din 
firea ei. Pe de altă parte umanitatea nu scade ca umanitate prin aceasta, ci-şi arată tot mai 
actualizate potenţele ei. În aceasta se arată tot mai mult conformitatea umanului cu divinul. 
Minunată creaţie a realizat Dumnezeu! (n.s. 173, p. 94) 

totului conform celorlalte specii, produse de puterea care a întemeiat toate!'*.” 
(Sf. Maxim Mărturisitorul, Epistole, Partea Întâi, ep. 13, în PSB, vol. 81, p. 103) 


„(...) Dumnezeu şi Cuvântul, Care există dinainte de toţi vecii, ba, 
vorbind mai propriu, e Făcătorul veacurilor şi Şi-a făcut coborârea (chenoza) la 
noi oamenii cu voia şi prin libera hotărâre şi S-a întrupat spre îndreptarea şi 
înnoirea, dar nu spre completarea întregului (...)''*” (Sf. Maxim Mărturisitorul, 
Epistole, Partea Întâi, ep. 13, în PSB, vol. 81,p. 103) 


„(...) să-L mărturisim Unul după raţiunea identităţii ipostatice, după care 
Hristos nu primeşte nicidecum nici o deosebire sau împărțire în Sine ca întreg, 
din pricina deosebirii firilor, în aşa măsură că e crezut ca fiind un singur ipostas 
şi înainte de trup, şi după întrupare; şi e închinat de către noi şi slăvit ca Unul 
din Sfânta şi împărăteasca Treime. Căci ipostasul lui Hristos e unul, ca întreg, 
neîmpărţindu-se prin nici o rațiune în proprietatea Lui caracteristică, de către 


114% Tâlcuirea Pr. Stăniloae: În Hristos nu se vede nici o unire realizată involuntar prin natură; 
nici firea dumnezeiască venită la existenţă deodată cu trupul, sau trupul unit din eternitate cu 
Cuvântul; nici Cuvântul întregind ca o parte trupul, sau invers. Acestea sunt proprii firii 
compuse. Căci o fire compusă nu e întreagă decât primind existenţa deodată în toate părțile ei, 
în mod natural, deci fără voie, în acelaşi timp, şi fiecare întregindu-se prin alta. Nu se poate 
cugeta despre firea omenească din Hristos nici una din acestea. Ar însemna să se pună 
Cuvântul pe acelaşi plan creat cu trupul, sau umanul pe acelaşi plan necreat, în sens panteist. 
N-ar mai fi o deosebire esenţială între Dumnezeire şi umanitate. Dumnezeirea ar fi numai cu 
numele, Dumnezeirea având şi ea nevoie de completare prin trup. (n.s. 195, p. 103) 

"1% Tâlcuirea Pr. Stăniloae: Se arată aci cele trei motive pentru care Dumnezeirea n-a putut 
alcătui o fire compusă cu firea omenească a lui Hristos: a) după Dumnezeire, Hristos este 
etern şi făcător al firii omeneşti; b) Dumnezeu Cuvântul S-a unit nu prin necesitatea firii Lui 
dumnezeieşti, ci în mod liber cu firea omenească; c) nu Şi-a unit firea dumnezeiască cu firea 
omenească pentru a completa firea omenească sau lumea, sau pe Sine Însuşi, ci pentru a o 
înnoi. 

Fiul lui Dumnezeu S-a făcut om din libertate. Altfel n-ar fi Dumnezeu; ca orice om ar impune 
Dumnezeirii o unire cu Sine. Hristos e singurul Care S-a făcut om de la Sine, prin libertate 
deplină. Orice alt om e adus în existenţă fără voia lui şi aceasta îi impune o îndatorire a 
ascultării. Dar în scopul acesta el e înzestrat în cadrul firii lui pe care nu el şi-o dă în mod liber 
cu o anumită libertate. Dumnezeu Cuvântul însă Se face om în mod liber. Deci nu întregindu- 
Şi Dumnezeirea Sa şi nu întregind umanitatea Sa prin întrupare. Dacă Dumnezeirea s-ar 
întregi prin umanitate, El n-ar fi Dumnezeu. Deci El n-are o fire compusă, căci o fire compusă 
e întreagă numai având toate părţile ei. Dacă Dumnezeirea ar întregi umanitatea sau lumea, n- 
ar fi creat lumea sau umanitatea ca un întreg, fiindcă n-ar fi putut-o. Şi în acest caz n-ar putea- 
o întregi nici prin întrupare, căci şi El ar avea nevoie să Se întregească cu ea, deci ar avea o 
insuficienţă în Sine. Toate cele făcute de Dumnezeu au fost bune foarte. Dar au fost bune 
foarte întrucât au fost capabile să ajungă la deplina unire cu Dumnezeu, contribuind şi cu voia 
lor. Însă neurmând acest drum s-au slăbit prin voia lor. Şi Creatorul lor a venit să le înnoiască 
şi să le aducă la deplina înnoire cu EI. (n.s. 196, pp. 103-104) 

cele extreme, proprietate prin care se distinge de ele'*.” (Sf. Maxim 
Mărturisitorul, Epistole, Partea Intâi, ep. 13, în PSB, vol. 81, p. 106) 


„(...) că este deodată Acelaşi şi Dumnezeu, şi om. Căci n-a lepădat ceea 
ce era, făcându-Se cu adevărat ceea ce nu era; fiindcă e de oameni iubitor'*!. Ci 
e întreg amândouă în mod natural după ipostas''?, ca Unul din amândouă şi 
salvând prin Sinea Sa unică (6. 'evăc e lovzoit) pe amândouă, fără schimbare şi 
micşorare, ca fiind acestea cu adevărat prin unirea cea după ipostas.” (Sf. 
Maxim Mărturisitorul, Epistole, Partea Întâi, ep. 14, în PSB, vol. 81, pp. 115- 
116) 


„(...) întrupându-Se din Duhul Sfânt şi din Sfânta Născătoare de 
Dumnezeu şi Pururea fecioară Maria, S-a înomenit desăvârşit, adică S-a făcut 
om desăvârşit prin asumarea trupului care are suflet înţelegător şi raţional şi a 
luat în EI firea şi ipostasul omenesc, adică existenţa şi subzistenţa, prin însăşi 
zămislirea Cuvântului". Fiindcă Însuşi Cuvântul a fost cu voia în loc de 


1150 Tâlcuirea Pr. Stăniloae: Ipostasul e unul, fiind Acelaşi înainte de întrupare şi după 
întrupare. El nu e împărțit de firi, deşi ele se păstrează în EI. EI are ceva propriu al Lui. Şi 
acest ceva propriu nu poate fi împărțit de către firile Lui. Ci EI le ţine în unitatea Lui fără să le 
confunde. E taina identității unice şi de nepierdut a fiecărei persoane, oricât de mult s-ar 
îmbogăţi în conţinutul ei. Ipostasul e forța unificatoare a tuturor facultăţilor, funcțiilor şi 
conţinuturilor lui. Ele nu se confundă, dar ipostasul le trăieşte pe toate unite ca un eu unitar. El 
nu se repetă identic, cum se repetă firea în fiecare ipostas. Fiecare ipostas e unic, căci toate 
ipostasurile folosesc o natură comună în mod propriu. Ipostasul Cuvântului e nu numai unic 
între multe ipostasuri unice ale aceleiaşi naturi, ci unic şi în sensul că nu are numai o natură 
comună cu celelalte, ci şi natura divină unită cu ea, ca nici un altul. (n.s. 205, p. 106) 

115! Tâlcuirea Pr. Stăniloae: Dacă ar fi alterat unitatea, Cuvântul nu s-ar fi dovedit de oameni 
iubitor. Dar şi dacă n-ar fi rămas Dumnezeu, s-ar fi dovedit că nu poate sau nu vrea să rămână 
Dumnezeu în unirea maximă în care se aşază cu umanitatea. Omul e mântuit, e înălţat până la 
Dumnezeire, e primit în comuniunea maximă cu Dumnezeu, fără să înceteze de a fi om. Omul 
e cinstit ca atare şi e făcut capabil de aceasta ca atare. Nu există o incompatibilitate între 
Dumnezeu şi om de aşa fel, ca întâlnirea între ei să schimbe sau pe Dumnezeu, sau pe om. 
Omul e făcut de Dumnezeu ca creatură care poate fi ridicată la treapta de conţinut al 
Persoanei dumnezeieşti a Cuvântului. Nu e de esenţă divină, dar e făcut capabil de a fi 
conţinut al vieţii personale a lui Dumnezeu şi prin aceasta toţi oamenii sunt capabili de a fi 
parteneri ai lui Dumnezeu, deci ridicaţi prin har la nivelul Lui. ÎL pot trăi pe Dumnezeu ca om 
şi Dumnezeu mă poate trăi în calitatea de Dumnezeu pe mine ca om. Sunt ridicat în lărgimea 
nesfârşită a iubirii între mine şi EI. (n.s. 220, pp. 115-116) 

115 Tâlcuirea Pr. Stăniloae: Are în persoana Sa şi firea dumnezeiască, şi cea omenească. În 
acest sens EI este în amândouă în mod natural sau prin fire, fără să Se facă o singură fire. 
Trăieşte pe om în firea lui omenească, şi pe Dumnezeu în firea Lui dumnezeiască. Dacă nu s- 
ar fi păstrat în EI ambele firi, n-ar fi mântuit Dumnezeu pe om şi nu l-ar fi ridicat la înălțimea 
de dumnezeu prin har. (n.s. 221, p. 116) 

1155 Tâlcuirea Pr. Stăniloae: Fiul lui Dumnezeu S-a făcut om asumând de bună voie 
umanitatea. Nu a fost adus la existenţa de om fără voie. Astfel prin asumarea de către 
Cuvântul, umanitatea Lui, şi-a primit şi firea şi subzistenţa concretă, sau ipostasul în EI (xoi 
7mv Puow xai 7nv vn6oTu6w), Şi-a primit firea umană, deosebită de oricare altă fire, dar şi 

sămânță, sau mai bine zis sămânţa întrupării''* şi S-a făcut compus după ipostas 
Cel prin fire simplu şi necompus, căci Unul şi Acelaşi rămânând în persistenţa 
părţilor din care S-a constituit neschimbat, neîmpărțit şi neamestecat ca să fie 
după ipostas Mijlocitorul între părțile din care S-a compus, a depăşit în Sine 
distanța părţilor sau extremelor"! făcând pace şi împăcând cu Dumnezeu şi 
Tatăl (Efes., 2, 16) prin Duhul firea omenească, ca Unul ce e Dumnezeu cu 
adevărat, după fiinţă şi S-a făcut om cu adevărat prin fire după iconomie''*.” (Sf. 
Maxim Mărturisitorul, Epistole, Partea Întâi, ep. 15, în PSB, vol. 81, pp. 126- 
127) 


„(...) prin cele prin care S-a unit cu extremele, a păstrat deosebirea între 
ele a părţilori!”, iar prin cele prin care se distingea de extreme, păstra identitatea 
după ipostas a părților deosebite". 


existența concretă. Sfântul Maxim afirmă aci că umanitatea şi-a primit şi ipostasul în 
Dumnezeu-Cuvântul, spre deosebire de Leonte de Bizanţ care spune că a fost enipostasiată în 
ipostasul Cuvântului. De fapt umanitatea nu şi-a primit un ipostas deosebit în Hristos, 
deosebit de ipostasul Lui divin, sau o stare de Sine. Dar credem că Sf. Maxim vrea să spună 
că firea omenească, primind existenţa concretă în Fiul lui Dumnezeu, care are în Sine într-un 
grad maxim existenţa de Sine, şi aceasta poate fi un temei pentru existenţa oricărui om, are cu 
atât mai mult în El un temei al existenţei ei. (n.s. 248, p. 127) 

1154 Tâlcuirea Pr. Stăniloae: În Dumnezeu-Cuvântul sunt seminţele spirituale ale tuturor 
creaturilor, cu atât mai mult a umanităţii Sale. Semințele spirituale pun în mişcare, când vrea 
purtătorul lor divin, şi procesul naşterii persoanelor umane din trupuri. (n.s. 249, p. 127) 

"155 Tâlcuirea Pr. Stăniloae: Rămâne mereu nepătrunsa taină a ipostasului lui Hristos. El e 
compus, dar nu are deosebiri în Sine, cum spune în două locuri anterioare Sf. Maxim. Adică 
nu se poate spune că sunt în Persoana Lui două unităţi altfel caracterizate. Ci poartă întreagă 
aceleaşi caracteristici personale. Dar cum se poate explica această unitate? Se pare că aci se 
aduce o nouă contribuţie la această explicare. Ipostasul uneşte (leagă, depăşeşte = ovvânTov) 
în Sine distanţa extremelor. Acest Sine care uneşte părțile trebuie să fie altceva decât părțile 
care-l compun, dar totuşi este în ele ceva ce concură în ipostas. Căci cine le adună sau le 
leagă? Credem că nu putem înţelege prin acest Sine decât ipostasul etern al Cuvântului. Dar 
EI are în Sine puterea prin care-Şi formează firea umană şi căreia îi corespunde ceva din ea. 
EI are puterea de a Se face om, deci de a Se face compus, datorită virtualităţii firii umane ce o 
are în EI şi pe care o actualizează prin puterea Lui, pe de alta, prin puterea formării umanității 
Sale din fecioara Maria. Cuvântul întrupat e şi compus prin părțile Sale, dar şi mai presus de 
compunere prin faptul că EI Îşi formează, pe lângă Dumnezeirea pe care o are, şi umanitatea, 
răspunzând şi unei tendinţe din ea. Un subiect uman e şi compus prin toate facultăţile, 
mădularele şi experienţele sale, dar şi unitar ca cel ce se arată prin toate şi e caracterizat prin 
toate. (n.s. 250, p. 127) 

"15 Tâlcuirea Pr. Stăniloae: Prin fire, căci a luat cu adevărat firea omenească, dar după 
iconomie, adică nu supunându-Se unei legi, ci asumând de bună voie umanitatea pentru a o 
mântui. (n.s. 251, p. 127) 

1157 Tâlcuirea Pr. Stăniloae: Dacă nu s-ar fi păstrat în Hristos deosebirea de natură a părţilor, El 
n-ar fi unit pe Dumnezeu cu oamenii fără să-i confunde. (n.s. 262, p. 131) 

1155 Tâlcuirea Pr. Stăniloae: Dar păstrând unirea între extreme, nu le confundă, întrucât 
păstrează distincte părțile în ipostas. Persoana este factorul care uneşte părțile deosebite, fără 
să le confunde. (n.s. 263, p. 131) 

Deci Hristos a păstrat şi comunul şi particularul fiecărei părți din care S- 
a compus. Comunul, în rațiunea identității după ființă a părților lui cu cele 
extreme, după care avea şi după unirea părților între ele, deosebirea. Iar 
particularul, în raţiunea identităţii după ipostas a părților, prin care Se distingea 
de extreme, păstrând neamestecată distincția față de ele'*.” (Sf. Maxim 
Mărturisitorul, Epistole, Partea Întâi, ep. 15, în PSB, vol. 81,p. 131) 


„Deci trupul Cuvântului lui Dumnezeu s-a făcut ipostas. Căci niciodată 
n-a subzistat în sine, determinat prin însuşirile proprii care-l disting de trupurile 
de un gen, nici măcar cât durează iuţimea unui singur gând, având o existenţă 
proprie separată de Cuvântul cu care era compus după ipostas şi neavându-L pe 
Acesta în comun, ci a fost enipostasiat!'%, ca Unul ce Şi-a luat în EI şi prin EI 
venirea la existenţă şi S-a făcut prin unire trupul Lui şi a fost unit cu El după 
ipostas, prin raţiunea unei particularităţi care-l distinge de al celorlalţi oameni. 
Ba, pentru a spune mai clar, Şi-a făcut propriu după ipostas ceea ce era al 
Cuvântului, precum s-a făcut şi ființă comună a Celui căruia 1 s-a făcut cu 
adevărat trup prin unire.” (Sf. Maxim Mărturisitorul, Epistole, Partea Întâi, ep. 
15, în PSB, vol. 81,p. 133) 


„Dacă Cuvântul care era prin fire Dumnezeu, prin asumarea trupului 
mintal însuflețit, S-a făcut om fără schimbare, e vădit că se adeverea din 
amândouă Unul şi prin Unul Se adeverea pe Sine cu adevărat amândouă. ŞI prin 
aceasta Acelaşi avea şi ceea ce e comun, şi ceea ce e propriu fiecăreia din cele 
două. Prin acestea avea şi unirea cu şi distincţia de cele două extreme'“. Prin 
deosebirea naturală (după fire) a părților Sale era unit după ființă cu cele 
extreme; prin identitatea aceloraşi părți după ipostas, Se distingea de cele 
extreme". lar dacă El avea şi deosebirea şi identitatea, e vădit că era Acelaşi şi 


"159 Tâlcuirea Pr. Stăniloae: Hristos are două identități. Una prin părţile sau prin firile Lui cu 
cele din care au fost luate, identitate care Îl ţine într-o comuniune cu acelea, reprezentând ceea 
ce are El comun cu acelea. Alta este identitatea unităţii după ipostas a firilor Lui, prin care se 
păstrează distinct de extreme, dar prin care este de asemenea Mijlocitorul între ele, întrucât le 
are unite în acelaşi ipostas. Lipsa uneia dintre ele nu L-ar fi făcut Mijlocitor între ele. (n.s. 
264, p. 131) 

11% Tâlcuirea Pr. Stăniloae: Aci Sf. Maxim foloseşte direct expresia enipostasiei a lui Leonte 
de Bizanţ (evon66 LI 1uroc). (n.s. 272, p. 133) 

1151 Tâlcuirea Pr. Stăniloae: Avea şi ceea ce avea comun cu Dumnezeu şi ceea ce avea comun 
cu oamenii, dar şi ceea ce avea propriu fiecare din aceste ființe în EI: cea dumnezeiască, 
naşterea din Tatăl, cea omenească, naşterea fără de sămânță şi fără de păcat. Prin cele ce le 
avea comune cu ambele extreme, avea legătura sau comuniunea cu ele; prin cele ce le avea 
propriu în fiecare, Se distingea de ambele extreme: Se distingea de Tatăl, căci era născut, Se 
distingea de oameni, căci nu era conceput ca ei. (n.s. 273, p. 133) 

"1% Tâlcuirea Pr. Stăniloae: Cele două firi care se deosebeau în El, Îl uneau cu Tatăl şi cu 

ca Fiu al Tatălui şi ca umanitate asumată fără de sămânță, Il distinge şi de Tatăl şi de oameni. 
Dar tocmai prin aceasta aduce contribuţia lui personală unică, de neînlocuit şi fără asemănare, 

Unul şi două''*. Era Unul prin raţiunea monadei Sale neîmpărțite după ipostas. 
Era două prin rațiunea heterogenităţii după fiinţa părților Sale şi după unire. 
Căci deosebirea este rațiunea după care se salvează heterogenitatea celor 
indicate şi indică cum este ceva. lar identitatea este neschimbarea prin care 
rațiunea lucrului indicat îşi are totala sa unicitate, necunoscându-se în el nici un 
fel de deosebire''*.” (Sf. Maxim Mărturisitorul, Epistole, Partea Întâi, ep. 15, în 
PSB, vol. 81, pp. 133-134) 


„Dacă deci raţiunea după fiinţă a fiecăreia din cele unite a rămas după 
unire, fiindcă definiția fiinţei nici uneia n-a trecut în definiţia fiinţei celeilalte, e 
evident că Dumnezeirea lui Hristos a rămas Dumnezeire după fiinţă, 
neschimbându-se în fiinţa trupului; şi umanitatea Lui iarăşi a rămas umanitate 
după fiinţă, nepătimind o prefacere în firea Dumnezeirii. lar dacă nici 
Dumnezeirea lui Hristos, nici umanitatea n-au trecut una în alta pentru unirea lor 
după ipostas, ci firile au rămas, după marele Ciril, neamestecate, e clar că după 
unire s-a menţinut deosebirea firilor păstrate în Hristos. Şi nici o rațiune nu va 
contrazice aceasta.” (Sf. Maxim Mărturisitorul, Epistole, Partea Întâi, ep. 15, în 
PSB, vol. 81, p. 137) 


„(...) propovăduim în chip binecredincios în Hristos atât identitatea, cât 
şi deosebirea. Primul lucru, pentru ipostasul cel unul, pentru care mărturisim pe 
Dumnezeu Cuvântul Acelaşi cu trupul Său, ca să nu primească prealăudata 
Treime un adaos personal, devenind pătrime". lar al doilea, din cauza 
diversităţii de fiinţă a celor din care este EI, datorită căreia părțile lui Hristos nu 
trec câtuşi de puţin una în alta. Căci nu se fac vreodată aceeaşi după ființă 
dumnezeirea şi umanitatea, ca să nu fie nimic creat de o fire şi de o fiinţă cu 
Dumnezeirea prin unire. Fiindcă a spune că o fire este de o fiinţă cu altă fire 


în unirea lui Dumnezeu cu oamenii şi mijlocirea între Dumnezeu şi oameni. Prin firi era unit 
cu Dumnezeu şi cu oamenii. Dar dacă ele n-ar fi fost unite prin ceva ce le era propriu, unirea 
Lui cu cele două părți extreme n-ar fi unit acele părți extreme între ele. Hristos a fost prin 
ipostasul Său, în care unea cele două părți, puntea unificatoare între Dumnezeu şi umanitate. 
(n.s. 273b, pp. 133-134) 

1155 Tâlcuirea Pr. Stăniloae: Dacă ar fi fost numai Dumnezeu sau om, n-ar fi putut uni părţile. 
Dacă ar fi fost numai două (Dumnezeu şi om despărțiți), iar nu le-ar fi putut uni. Numai fiind 
Acelaşi şi Unul şi Două, a putut uni pe cei doi în Sine. Aci se arată din nou importanţa 
ipostasului Său compus, dar totuşi Unul. (n.s. 274, p. 134) 

116 Tâlcuirea Pr. Stăniloae: În persoana umană nu cunosc nimic ce ar putea scăpa din unitatea 
şi identitatea ei. (n.s. 275, p. 134) 

165 Țâlcuirea Pr. Stăniloae: Dacă umanul lui Hristos ar fi un ipostas deosebit, dar tot al Lui, s- 
ar adăuga Treimii un al patrulea ipostas, pentru că Hristos ar adăuga la ipostasul Lui încă 
unul. De aceea nu se poate spune că umanul lui Hristos are o anumită separație de ipostasul 
dumnezeiesc al lui Hristos. EL e încadrat în ipostasul cel Unul al lui Hristos. În umanul Lui şi 
în toate actele Lui umane şi în toate calităţile Lui, ca şi în firile Lui, e prezent acelaşi unic 
ipostas dumnezeiesc. E aşa cum în om nu se poate separa ceva în care să nu fie prezent acelaşi 
unic ipostas. (n.s. 283, p. 137) 

ştim că e propriu unei cugetări nesănătoase. Căci nu e vreodată o fire de o fire şi 
de o ființă cu altă fire. Fiindcă de o fire şi de o fiinţă nu se poate spune că sunt 
decât indivizii ce aparţin prin aceeaşi specie unei singure fiinţe!'*%.” (Sf. Maxim 
Mărturisitorul, Epistole, Partea Întâi, ep. 15, în PSB, vol. 81, p. 137) 


„lar dacă afirmând (monofiziţii — n.L.P.) o unică fire compusă în Hristos 
după unire, socoteşte să-i atribuie o deosebire, ca uneia aflate în calitatea ei 
naturală", întâi ca fire compusă Hristos nu va fi de o ființă cu nici una din cele 
ce sunt (din cele create), dacă EI este unul şi singur după fiinţă şi fire. Căci, 
precum s-a spus, o fire nu va fi vreodată de o fiinţă cu altă fire. lar nefiind de o 
fiinţă cu vreuna dintre cele ce sunt (cu cele create), El nu va fi nici Dumnezeu, 
nici om''S, sau dacă va fi Dumnezeu, cel ce-L propovăduieşte astfel va fi 
politeist, întrucât va spune de Tatăl şi de Duhul Sfânt că sunt de o fire 
necompusă, deci simplă, iar de Hristos, cel de o fire compusă, că e tot 
Dumnezeu, deşi fiind compus după fire nu e de o fire simplă. Va arăta astfel ca 
vestind două Dumnezeiri: una simplă şi una compusă.” (Sf. Maxim 
Mărturisitorul, Epistole, Partea Întâi, ep. 15, în PSB, vol. 81, pp. 139-140) 


„(...) Cuvântul lui Dumnezeu şi Tatăl, făcându-Se om cu adevărat din 
oameni, pentru oameni, cu oamenii, fără de păcat, nu S-a schimbat de a fi 
Dumnezeu făcându-Se om, nici nu S-a micşorat în a fi om cu adevărat, 
rămânând ceea ce era şi este şi va fi, adică Dumnezeu după fire; dar fiind pentru 
Sine Dumnezeu după fiinţă şi fire, S-a făcut în mod neschimbat, prin iconomie, 
pentru noi cu adevărat om, prin asumarea trupului care are suflet mintal şi 
raţional. De aceea este Acelaşi şi Dumnezeu prin fire şi cu adevărat Acelaşi şi 
om prin fire, fiind Acelaşi şi aceasta şi aceea cu adevărat fără nici o lipsă, prin 


115 Tâlcuirea Pr. Stăniloae: Mereu ne întâlnim cu taina persoanei ca unitate manifestată în 
complexitate. E o taină pe care au constatat-o şi afirmat-o Părinţii. Dar ea rămâne mereu 
neînţeleasă. Nu se poate spune că această unitate e dincolo de toate componentele prin care se 
manifestă. S-ar introduce ceva ontologic în plus la fiinţe, ceea ce Părinţii au negat. Nu putem 
spune că e o sine ontologic deosebită de ființă sau de fiinţe. Dar e greu şi să înţelegem o 
unitate formată din elementele unei fiinţe, ca la om, sau din două fiinţe, ca în Hristos. E 
misterul cel mai mare al existenţei. Dar fără el totul ar fără sens. Poate că e ceva în părțile 
componente care face posibilă convergenţa şi unitatea lor, fără desfiinţarea lor. Dar aceasta nu 
se poate aplica persoanei îngerului. Unitatea aceasta misterioasă a persoanei umane nu poate 
avea temeiul decât în unitatea Persoanei dumnezeieşti, care e în comunitate de ființă cu alte 
două Persoane distincte. Unitatea persoanei depăşeşte planul formelor de existenţă ale naturii 
investigabile ştiinţific. (...) (n.s. 284, pp. 137-138) 

1167 Tâlcuirea Pr. Stăniloae: Monofiziţii afirmând o fire compusă în Hristos cunoşteau calităţile 
naturale ale divinului şi umanului unite într-o singură fire. (n.s. 290, p. 139) 

116 Tâlcuirea Pr. Stăniloae: Dacă Hristos ar avea o fire compusă nu ar fi de o fire nici cu 
Dumnezeu care e fire dumnezeiască, nici cu oamenii, care au o fire omenească. Căci EI ar fi 
de o altă fire şi în raport cu Dumnezeu, şi cu oamenii. Hristos având o fire deosebită de orice 
fire, sau oricare fire fiind alta decât a Lui, El nu poate fi de o fiinţă cu nimeni. (n.s. 291, p. 
140) 

taina întrupării Lui desăvârşite, prin care a adunat în unitatea Sa după ipostas 
firile lui, nici una neanulându-se din pricina unirii, ci păstrând raţiunea şi 
definiția ei, sau particularitatea naturală neamestecată şi neprefăcută în cealaltă 
după unire. Căci unirea nu desfiinţează deosebirea celor adunate într-un ipostas, 
dar înlătură şi împărţirea (şi despărţirea) lor.” (Sf. Maxim Mărturisitorul, 
Epistole, Partea Întâi, ep. 17, în PSB, vol. 81, pp. 147-148) 


„Aşa au învăţat Părinţii, zicând: Căci dacă amândouă sunt una, nu Sunt 
prin fire, ci prin convergenţă, căci prin aceasta a primit în Chip iconomic"“* 
pentru noi, ca un Bun, să Se facă compus Cel simplu prin firea, după care este 
şi rămâne de o fire şi de o fiinţă cu Tatăl, păzind-o pe aceasta neştirbită şi după 
întrupare, pentru că nu e acelaşi lucru Dumnezeirea şi umanitatea. Căci deşi S- 
a făcut Cuvântul lui Dumnezeu om, S-a făcut om prin asumarea trupului unit 
mintal cu El după ipostas în mod nedespărțit"”. De aceea este Acelaşi în mod 
propriu şi Dumnezeu şi om, ca Unul ce e Aceea şi S-a făcut aceasta, şi este şi 
aceasta şi Aceea fără ştirbire.” (Sf. Maxim Mărturisitorul, Epistole, Partea Întâi, 
ep. 18, în PSB, vol. 81, pp. 149-150) 


„(...) În Hristos unirii firilor îi urmează, după toată raţiunea, unitatea 
ipostasului, cum învaţă Părinţii, deosebirea firilor din care este Hristos, păstrate 
în mod neamestecat şi neîmpărțit (şi nedespărțit).” (Sf. Maxim Mărturisitorul, 
Epistole, Partea Întâi, ep. 18, în PSB, vol. 81, p. 150) 


„(...) S-a făcut toate pentru noi, a lucrat de bună voie pentru noi, 
nearătând în chip mincinos nici fiinţa noastră, nici vreuna din însuşirile ei 
ireproşabile şi naturale, deşi a îndumnezeit-o pe aceasta împreună cu toate 
acelea, făcând-o arzătoare asemenea unui fier şi arătând-o organ al lucrării 


"159 Tâlcuirea Pr. Stăniloae: Nu prin lege, ci de bunăvoie, pentru mântuirea noastră. (n.s. 312, 
p. 150) 

117 Tâlcuirea Pr. Stăniloae: Sunt nişte precizări interesante ale motivelor pentru care nu s-a 
schimbat prin întrupare Dumnezeirea Cuvântului: a) El S-a făcut om, asumând (de bunăvoie) 
umanitatea, nu născându-Se ca atare în virtutea legii generale. Deci EI are ca Dumnezeu o 
libertate față de umanitatea asumată; b) S-a făcut om, unindu-Şi trupul cu Sine în mod mintal 
(înţelegător), deci printr-un act de gândire liberă, dar eficientă; sau Şi-a unit Dumnezeirea cu 
firea umană prin mintea acesteia, întipărindu-Se Cuvântul în mintea acesteia şi prin ea în 
trupul ce ŞI-l formează prin ea. Desigur că mintea trupului a început să se formeze deodată cu 
trupul ei, în Fecioara, prin lucrarea Cuvântului. Ca Dumnezeu existând din veci, iar ca om Se 
face pe Sine însuşi în timp. El Se ştie ca Dumnezeu Făcătorul Său ca om. Orice om se ştie 
făcut de o putere superioară. Hristos Se ştie ca om făcut de EI Însuşi. Umanitatea Lui stă în 
puterea Lui. El are în Sine ca om transparenţa Sa ca Dumnezeu. El Se ştie ca Dumnezeu 
Făcătorul Său ca om. Orice om se ştie făcut de o putere superioară. Hristos Se ştie ca om făcut 
de EI Însuşi. Umanitatea Lui stă în puterea Lui. El are în Sine ca om transparența Sa ca 
Dumnezeu. El Se ştie pe Sine ca Dumnezeu Creator identic cu Sinea Sa ca om, creată de 
Sinea Sa ca Dumnezeu. (n.s. 313, p. 150) 

dumnezeieşti, ca Unul ce a pătruns-o cu totul şi la culme prin unirea cu ea"! în 
mod neamestecat, în unul şi acelaşi unic ipostas.” (Sf. Maxim Mărturisitorul, 
Epistole, Partea a Doua, Către Prea Cuviosul presbiter Gheorghe, 3, în PSB, vol. 
81, p. 209) 


„(...) trebuie să se păstreze în toate şi firea asumată de Cuvântul lui 
Dumnezeu Cel întrupat şi înomenit în mod desăvârşit pentru noi, împreună cu 
însuşirile naturale ale ei, fără de care nu e nici fire ceea ce a asumat, ci numai o 
nălucire goală; dar să se păzească şi unirea. Cea dintâi să se păstreze în 
deosebirea ei naturală, iar a doua să fie cunoscută în identitatea ipostatică. Şi aşa 
să se arate cu înţelepciune şi binecredincioşie raţiunea întreagă a iconomiei, în 
acelaşi timp neamestecată şi neîmpărțită. 

Vestind-o pe aceasta cu dreaptă credinţă, te vei arăta vestind, potrivit 
făgăduinţei şi bunătăţii tale, aici prin nădejde, iar acolo cu bucuria de ele prin 
trăire.” (Sf. Maxim Mărturisitorul, Epistole, Partea a Doua, Către Prea Cuviosul 
presbiter Gheorghe, 3, în PSB, vol. 81,p. 211) 


„(...) s-a dovedit chiar din sfințita învăţătură a învățătorului (Ciril) că 
menţine şi deosebirea lucrărilor naturale, precum se arată păzind şi deosebirea 
firilor din care sunt lucrările şi după unire, deşi păstrează unirea. Deosebirea o 
arată zicând: poruncă a tot făcătoare şi atingere; iar unirea, spunând că lucrarea e 
una şi înrudită. Prin acestea înlătură atât împărțirea cât şi despărțirea tainei lui 
Hristos. lar cei ce nu înţeleg aşa, ci înţeleg /ucrarea înrudită ca fiind o singură 
lucrare a Cuvântului şi a trupului, dogmatizează amestecarea într-o fiinţă, 
susținută de Eutihie şi Apolinarie. Deci trebuie păstrată în toate nevătămată atât 
rațiunea nevătămată, cât trebuie păzit şi modul iconomiei nestricate'!?. Aceasta 
ca să nu pătrundă împotriva adevărului urâta pereche: despărțirea sau 
confundarea.” (Sf. Maxim Mărturisitorul, Epistole, Partea a Doua, Scrieri, 6, în 
PSB, vol. 81, p. 226) 


17! Tâlcuirea Pr. Stăniloae: A pătruns-o = nepwopnooş. Dumnezeu Cuvântul a intrat cu 
umanitatea Sa într-o perihoreză, El mişcându-Se în ea şi învăluind-o, şi ea mişcându-se în El 
şi manifestându-L. Sfântul Maxim foloseşte şi pentru relaţia Dumnezeirii şi umanităţii în 
Hristos termenul perihoreză, folosit şi pentru relaţia între Persoanele dumnezeieşti. Precum 
cele trei Persoane dumnezeieşti se mişcă una în alta fără să se confunde, aşa e şi cu cele două 
firi în Hristos. (n.s. 446, p. 209) 

"7 Tâlcuirea Pr. Stăniloae: Trebuie păstrată nealterată raţiunea fiecărei firi, dar şi modul unirii 
lor mântuitoare. Chiar în universul creat se arată în toată raţiunea fiecărui gen, sau 
componente, cât şi modul unirii lor care nu le confundă. La fel se menţin Dumnezeirea şi 
umanitatea în unirea lor. Dumnezeu n-a creat făpturile ca să le contopească între ele sau cu 
Sine prin unire. Modul unirii nu alterează raţiunile individuaţiunii lor, sau componentele. Nici 
iubirea între oameni nu desfiinţează persoanele lor. Se poate vedea valoarea şi durata eternă a 
persoanelor, ca cele mai ireductibile şi neînlocuibile unităţi. (n.s. 486, p. 226) 

„(...) Unirea ipostatică este cea care adună şi leagă fiinţele sau firile 
deosebite într-o persoană şi într-un ipostas.” (Sf. Maxim Mărturisitorul, 
Epistole, Partea a Doua, Scrieri, 11, în PSB, vol. 81, p. 258) 


„(...) nerecunoscându-se în chip neamestecat deosebirea ființială a celor 
unite şi a însuşirilor lor naturale, în unirea lor extremă, nu se va cunoaşte nici 
rațiunea unirii în mod neamestecat'!?.” (Sf. Maxim Mărturisitorul, Epistole, 
Partea a Doua, Scrieri, 12, în PSB, vol. 81, p. 267) 


„(...) Învățătorul (Patriarhul Antiohiei, Anastasie Sinaitul (+599), 
numind, precum am spus, rezultatul celor două lucrări naturale, sau fapta care le 
cuprinde pe amândouă prin unirea lor, cu numele lor, a spus că este o singură 
lucrare pentru faptul că nu se săvârşeşte nimic dumnezeiesc sau omenesc 
separat, ci Unul şi Acelaşi împlineşte deodată ceea ce înfăptuieşte din unirea 
fiilor şi în mod unificat printr-o perihoreză (interioritate reciprocă) unitară a 
lor". (Sf. Maxim Mărturisitorul, Epistole, Partea a Doua, Scrieri, 19, în PSB, 
vol. 81, p. 299) 


„(...) se păstrează şi în unirea firilor deosebirea după fiinţă, care 
păstrează împreună cu ea şi deosebirea însuşirilor ființiale a firilor.” (Sf. Maxim 
Mărturisitorul, Epistole, Partea a Doua, Scrieri, 19, în PSB, vol. 81, p. 300) 


„(...) Hristos întreg e şi Domn şi Dumnezeu şi Atotputernic, dar are în 
Sine în mod neîmpărțit şi neamestecat şi trupul pe care l-a purtat pentru noi şi 
pentru a noastră mântuire, trup pătimitor şi nu atotputernic creat, circumscris, 
neatotputernic prin fire, dar având în Hristos o voinţă atotputernică. Căci nu prin 
ipostas este Hristos muritor şi nemuritor, nici neputernic şi atotputernic, văzut şi 


173 Tâlcuirea Pr. Stăniloae: Dacă nu se păstrează neconfundate firile unite în Hristos, nu se 
mai recunoaşte nici unirea lor neamestecată, ci se afirmă o contopire a lor, care nu e propriu 
zis unire. În unire trebuie să se vadă cele unite. Nici o despărţire oarecare nu e unire 
adevărată, precum nu e nici contopirea unire. În fiecare din cele unite într-o persoană trebuie 
să fie ceva care face posibilă articularea celeilalte componente în ea, care face posibilă unirea 
lor. În materie trebuie să fie o raționalitate, care face posibilă articularea ei, ca trup, în sufletul 
raţional; în sufletul rațional trebuie să fie ceva care să se poată manifesta prin materia pe care 
el o face trup sau organ intim al său. Nici o componentă nu se contopeşte în alta, căci în acest 
caz nu i-ar aduce nici un folos celeilalte şi nici ea n-ar avea nici un folos din unirea cu aceea. 
Dar nici nu rămân în oarecare fel despărțite, căci nici în acest caz n-ar aduce nici una vreun 
folos celeilalte. Capacitatea unei astfel de articulări trebuie să existe şi între firea 
dumnezeiască şi cea omenească. Aceasta, deşi nu aduce un folos Dumnezeirii, aduce un folos 
umanității. Dar dă şi Dumnezeirii prilejul unui nou mod de revelare şi de lucrare, prilej pe 
care însă şi-l procură chiar Dumnezeirea. (n.s. 573, p. 267) 

174 Tâlcuirea Pr. Stăniloae: Precum Persoanele divine Se află într-o perihoreză, datorită 
unităţii de fiinţă, aşa se află într-o perihoreză cele două firi ale lui Hristos datorită unității 
Persoanei. (n.s. 634, p. 299) 

nevăzut, creat şi necreat. Fiindcă altceva e prin fire şi altceva prin ipostas"”. Şi 
simplu vorbind, nu e un ipostas compus prin opoziția socotinţei, ci prin 
proprietatea finilor.” (Sf. Maxim Mărturisitorul, Epistole, Partea a Doua, Scrieri, 
22, în PSB, vol. 81, pp. 315-316) 


„Dar este evident că comunicarea nu este a uneia, ci a amândurora şi 
neegale. E dăruirea prin reciprocitate în mod natural a celor proprii în mod 
natural fiecărei părți a lui Hristos prin unirea negrăită a lor fără prefacerea şi 
amestecarea naturală a nici unei părţi în cealaltă''%*.” (Sf. Maxim Mărturisitorul, 
Epistole, Partea a Doua, Disputa Sf. Maxim cu Pyrhus, 25, în PSB, vol. 81, p. 
325) 


„(...) Acelaşi era întreg Dumnezeu cu umanitatea şi Acelaşi întreg om cu 
Dumnezeirea. Acelaşi ca om a supus în Sine şi prin Sine umanitatea lui 
Dumnezeu şi Tatălui, dându-ni-Se nouă ca chip (rwnov) şi pildă desăvârşită prin 


1175 Tâlcuirea Pr. Stăniloae: Hristos este şi una şi alta, dar nu prin ipostas, ci prin firi. Dacă ar 
fi prin ipostas nemuritor şi muritor ar fi două ipostasuri, sau fiind acelaşi ipostas şi muritor şi 
nemuritor n-ar putea învinge moartea. Numai pentru că este, datorită firilor rămase 
neschimbate, un ipostas compus, poate învinge în sine moartea trupului prin nemurirea 
dumnezeiască, sau slăbiciunea acestuia prin atotputernicia dumnezeiască. Dacă Hristos n-ar fi 
un ipostas în acelaşi timp compus din două firi şi unic, n-ar avea loc în el o comunicare a 
însuşirilor şi nu le-ar copleşi pe cele omeneşti, dar trăindu-le în acelaşi timp. Hristos trăieşte 
slăbiciunea omenească, dar o şi învinge; primeşte moartea, dar o învinge, fără să înceteze de a 
Se trăi şi după moarte ca om. 

Cum e cu putință aceasta? Dumnezeu creând lumea, aceasta nu putea fi decât mărginită în 
ființă şi în putere. Ca atare Dumnezeu Însuşi a cugetat, creând-o, mărginirea ei şi chiar 
eventualitatea morţii ei prin ieşirea ei din legătura cu Sine. Şi nu numai că le-a cugetat pe 
acestea, ci, întrupându-Se, le-a şi experiat nu ca ale Sale, ci ca ale unei lumi create de EI, dar 
nerămase în legătură cu El. În Hristos, Dumnezeu merge în direcţia aceasta până la capăt, 
însuşindu-Şi prin experienţă ca proprii mărginirea lumii create de EI aşa cum e trăită de ea 
după păcat şi chiar moartea la care aceasta a ajuns prin slăbirea legăturii cu El. Dar Şi le 
însuşeşte ca să le învingă prin atotputernicia Sa nepărăsită de El. Nu învinge însă mărginirea 
prin fire a lumii, ci o face părtaşă, prin comunicare, de atotputernicia şi infinitatea Lui. lar 
moartea o învinge desființând-o prin introducerea deplină a umanităţii asumate în viaţa sa 
nemuritoare. 

Într-un fel Dumnezeu poartă cu puterea Sa toată lumea mărginită şi pe fiecare dintre 
componentele ei, dar în mod deosebit de intim introduce în ipostasul Său firea omenească, 
căreia i-a imprimat în conştiinţa cugetătoare şi în libertate chipul Său, care el însuşi se cere 
după nemărginirea Creatorului. Hristos ca ipostas divin întrupat are o unică conştiinţă. Dar 
conştiinţa Lui ştie atât de infinitatea şi de atotputernicia Lui ca Dumnezeu, cât şi de 
mărginirea Lui ca om. E o conştiinţă unitară, dar compusă. Însă unirea nu rămâne numai la 
faptul că aceeaşi Persoană e conştientă de infinitatea şi de mărginirea Ei, ci constă şi în faptul 
că conştiinţa mărginirii Sale umane e deschisă orizontului nemărginit al conştiinţei 
nemărginirii Sale divine, sau ultima inundă cu lumina ei în prima. (n.s. 659, pp. 315-316) 

117 Tâlcuirea Pr. Stăniloae: Se comunică slava cuvenită Dumnezeirii umanităţii şi smerenia 
umanităţii Dumnezeirii, prin faptul că amândouă sunt ale aceluiaşi ipostas. Deci slava nu 
răsare din umanitate, nici ceea ce e smerit, din Dumnezeire. (n.s. 677, p. 325) 

imitare ca şi noi privind ca spre căpetenia mântuirii noastre să predăm ceea ce e 
al nostru lui Dumnezeu, ca să nu voim altceva decât ceea ce voieşte EI!” (Sf. 
Maxim Mărturisitorul, Epistole, Partea a Doua, Disputa Sf. Maxim cu Pyrhus, 
25, în PSB, vol. 81,p. 331) 


„lisus înainta în înţelepciune şi har” [Luca 2, 52] 


„lar fiindcă la fericitul Luca s-a scris: Iisus înainta în înțelepciune şi har 
(Le., 2, 52), purtătorul de Duh (loan), spunând că e plin de har, a indicat prin 
aceasta slava Fiului. Dar atunci, unde va înainta plinătatea Lui, sau va primi 
creşteri de dincolo de unde nu mai este nimic? Deci, nu întrucât este Cuvântul şi 
Dumnezeu s-a spus că va înainta, ci că S-a arătat mereu mai minunat şi mai 
bogat în har prin faptele Lui celor ce le vedeau, înaintând, cum trebuie spus mai 
adevărat, în înţelegerea celor ce se minunau de ele, şi de Însuşi cel desăvârşit ca 
Dumnezeu, ca şi în har. Le-am spus acestea spre folos, deşi ca o digresiune!1%5.” 
(Sf. Chiril al Alexandriei, Comentariu la Evanghelia Sfântului loan, cartea întâi, 
cap. 9, în PSB, vol. 41,p. 116) 


lisus „sporea cu înţelepciunea şi cu vârsta” [Luca 2, 52] 


„(...) nu Cuvântul, în calitate de Cuvântul, e Cel ce sporeşte, odată ce e 
desăvârşit, din Tatăl cel desăvârşit, şi nu are nevoie de nimic, ci întrucât îi conduce 
şi pe alţii în sporire, s-a vorbit şi aci de sporire, omeneşte. Căci şi sporirea este a 
oamenilor. De aceea şi Evanghelistul uneşte sporirea cu vârsta. Dar Cuvântul lui 
Dumnezeu nu se măsoară cu vârsta, ci vârstele sunt ale oamenilor. Deci şi sporirea e 
a trupului”. lar crescând trupul, sporea în el şi arătarea dumnezeirii pentru cei ce 
vedeau. Și cu cât se descoperea (se revela) mai mult dumnezeirea, cu atât creştea 
harul Lui ca om la toți oamenii!'!*. Căci ca prunc era purtat pe braţe, iar ajuns băiat a 


177 Tâlcuirea Pr. Stăniloae: Hristos a avut umanitatea noastră aşa cum o avem şi noi, adică ca 
a propriei Sale Persoane. Numai aşa a putut-o supune cu adevărat Tatălui şi S-a putut socoti ca 
Fiu al Tatălui şi ca om. (n.s. 690, p. 331) 

1% Tâlcuirea Pr. Stăniloae: Contrar părerii unor teologi mai recenți, că lisus Hristos înainta în 
înţelepciune şi har, ca om, Sfântul Chiril spune ici că înaintarea era o revelare tot mai 
accentuată a puterii şi a slavei Sale. Căci în curăţia şi bunătatea maximă a firii Sale omeneşti, 
se arată toată înălțimea dumnezeiască, dar în forma umană. Fiindcă aceeaşi Persoană 
dumnezeiască Se arată lucrând şi prin firea Sa omenească. (n.s. 201, p. 116) 

17 Tâlcuirea Pr. Stăniloae: Dar, cum a spus sfântul Atanasie mai înainte, prin trup trebuie să 
înţelegem întreaga fire omenească. Deci cu aceasta sporea Hristos. (n.s. 133, p. 383) 

115 Ţâlcuirea Pr. Stăniloae: Cu creşterea în vârstă, creşteau mijloacele prin care Se descoperea 
Cuvântul. Sporea în cuvintele prin care vorbea Cuvântul. Sfântul Atanasie pare a spune că 
descoperirea dumnezeirii sporea pe măsura creşterii trupului ca mijloc de comunicare a ei către 

rămas în templu şi îi examina pe preoți despre cele din Lege. Şi crescând trupul pe 
încetul, şi Cuvântul arătându-Se în el''*!, e mărturisit întâi de Petru, apoi de toţi, că 
EI este cu adevărat Fiul lui Dumnezeu. Aceasta chiar dacă iudeii cei vechi şi 
aceştia de acum îşi închid ochii cu voia, ca să nu vadă că a spori întru înțelepciune 
nu înseamnă a spori înţelepciunea însăşi, ci a spori mai degrabă El omeneşte în Ea. 
Și lisus sporea întru înţelepciune şi har (Lc., 2, 52). lar de trebuie să spunem mai 
adevărat, EI însuşi sporea în Sine însuşi!!*. 

Dar care e sporirea de care se vorbeşte, dacă nu, precum am spus înainte, 
îndumnezeirea şi harul transmise oamenilor de înțelepciune", când se desființează 
în ei păcatul şi stricăciunea prin asemănare şi înrudire cu trupul Cuvântului? Astfel 
crescând EI în vârsta trupului, sporea în trup şi arătarea dumnezeirii şi S-a arătat 
tuturor că este templul lui Dumnezeu şi că era Dumnezeu în trup.” (Sf. Atanasie 
cel Mare, Trei cuvinte împotriva arienilor, Cuvântul al Treilea împotriva 
arienilor, LII-LIII, în PSB, vol. 15, pp. 382-384) 


„(...) nu Înţelepciunea în calitate de înţelepciune sporea în Sine, ci 
omenescul sporea întru înțelepciune''**, ndicându-se (vnepavafouvov) câte puţin peste 
firea omenească şi făcându-se şi arătându-se tuturor ca organ al Ei spre lucrarea 


ceilalți oameni. Căci trupul însuflețit e deschis spre Dumnezeu şi spre oameni. S-ar putea 
cugeta aceasta şi din afirmarea sfântului Atanasie că, pe măsura creşterii Lui cu trupul, 
sporea şi arătarea harului prin El către oameni. Dar prin expresia sporea în El arătarea 
dumnezeirii pare totuşi să afirme şi o sporire a arătării dumnezeirii în firea Lui ome nească. 
Aceasta se poate înţelege astfel: crescând EI în organele Lui trupeşti şi în facultățile sufleteşti, 
sesiza mai accentuat dumnezeirea în firea Lui omenească. El Se  descoperea, 
ca Dumnezeu, Lui însuşi, ca om, deşi avea unită cu Sine ca om sau cu firea Sa omenească, deci 
adânc imprimată în ea, dumnezeirea Sa, în unirea lor într-o Persoană. Căci harul în care 
sporea la oameni nu era detaşat de umanitatea Sa, fiind o umanitate imprimată de 
dumnezeire, o umanitate nouă, transfigurată, îndumnezeită. (n.s. 134, p. 383) 

151 Tâlcuirea Pr. Stăniloae: În ediţia din P.G. e dată, dintr-un codice, şi versiunea: 
arătându-Se pe Sine Sieşi (s0v10), care nu contrazice versiunea: Se arăta pe Sine în el (în 
trup = ev 0070), căci şi trupul sau firea Sa omenească era a Lui. (n.s. 135, p. 383) 

"1% Tâlcuirea Pr. Stăniloae: Această expresie exprimă explicarea dată la nota 64 (134). El îşi 
descoperea Sieşi, ca om, dumnezeirea ce o avea unită adânc şi ipostatic cu firea Sa omenească. 
El ca Dumnezeu Se descoperea Sieşi ca om. În acest sens era o sporire în descoperirea 
dumnezeirii în umanitatea Sa, sau descoperirea dumnezeirii Sale în EI se realiza pe măsura 
creşterii Sale trupeşti şi sufleteşti ca om; dar şi invers: la EI sporirea umanităţii era puternic 
ajutată de dumnezeirea imprimată în umanitatea Lui. (n.s. 136, p. 383) 

11% Tâlcuirea Pr. Stăniloae: Îndumnezeirea şi harul veneau într-un fel de la Cuvântul tot mai 
mult pe măsura creşterii Lui în trup. Dar sporirea firii omeneşti în ele nu lăsa îndumnezeirea şi 
harul detaşate de firea omenească, ci aceasta se arăta cu o fire îndumnezeită şi harul, ca o 
putere ce iradia mai departe din această fire. Şi iradierea ei mai puternica în oameni îi 
îndumnezeieşte pe aceştia sau are loc când fac şi ei eforturi de a creşte. (n.s. 137, p. 383) 

115 Tâlcuirea Pr. Stăniloae: Omenescul din lisus sporea în înțelepciune nu numai în sensul că 
devenea mai înţelept, ci şi în sensul că înainta în înţelepciunea dumnezeiască aflătoare în 
el, sau pătrundea tot mai mult în Ea, mai bine zis sporea în conştiinţa că e unit cu Ea; sau 
înţelepciunea unită ipostatic cu firea omenească Se arăta tot mai mult acesteia şi sporea 
înţelepciunea ei şi prin aceasta Se arăta tot mai mult şi oamenilor. (n.s. 139, p. 384) 

dumnezeirii şi spre strălucirea Fi''*5. De aceea nici nu a spus Cuvântul sporea, Ci isus, 
nume cu care S-a numit Domnul când S-a făcut om. Aceasta arată că sporirea este a 
firii omeneşti, precum am spus înainte.” (Sf. Atanasie cel Mare, 7rei cuvinte 
împotriva arienilor, Cuvântul al Treilea împotriva arienilor, LIII, în PSB, vol. 
15, p. 384) 


„lar El cunoştea nu prin învățătură sfaturile Tatălui, ci ca Unul ce era El 
însuși înţelepciunea şi sfatul Tatălui''5%.” (Sf. Chiril al Alexandriei, Glafire la 
Numeri, cartea Glafirelor la Numeri, 3, în PSB, vol. 39, p. 411) 


„copilul creştea şi se întărea cu duhul, umplându-se de înţelepciune” 
[Luca 2, 40] 


„(...) creşterea lui Hristos trebuie înţeleasă ca sporirea slavei, pe care o 
are pururea mai largă şi mai strălucitoare, fiind înţeles de cei din lume că e prin 


"155 Tâlcuirea Pr. Stăniloae: Omenescul din lisus, înaintând tot mai mult întru înţelepciunea cu 
care era unit ipostatic, se ridica nu peste firea lui, ci peste puterile ei, întrucât firea lui 
omenească cu puterile ei devenea un organ tot mai adecvat manifestării dumnezeirii prin ea 
sau prin puterile ei. Aceasta o făcea şi transparentă pentru dumnezeirea ce se descoperea prin 
ea. Transparentă nu numai privirii cunoscătoare, ci întregii simţiri a iradierii puterii ei de 
către fiinţa celor ce veneau aproape. Dar şi Hristos îşi simţea organele trupeşti şi sufleteşti 
ridicate peste nivelul lor natural şi umplute de o putere dumnezeiască. Lucrarea dumne- 
zeiască a înţelepciunii străluceşte pe faţa trupului. (n.s. 140, p. 384). 

!15 Țâlcuirea Pr. Stăniloae: Hristos ca Fiul şi Cuvântul lui Dumnezeu avea în Sine cunoştinţa 
celor ce le grăia. Şi le grăia cu autoritatea sau cu puterea proprie (Mt., 7, 29). Iar cunoştinţa 
Lui se acoperea cu ființa dumnezeiască nemărginită. Deşi ca om sporea cu înţelepciunea şi cu 
vârsta (Lc., 2, 52), sporea din Sine. EI ştia ca om că ia din Sine ca Dumnezeu toată învățătura 
Sa. Dumnezeirea din care îşi lua învăţătura nu-l era străină. Dar în calitatea de Fiu al Tatălui, 
nu se simţea singur ca izvor infinit al cunoştinţei Sale, ci unit cu Tatăl. Era o cunoştinţă 
comunitară în care totuşi se simţea în calitatea deosebită de Fiu. Şi umanitatea căreia îi 
comunica din Sine ca Dumnezeu cunoştinţa Sa la nesfârşit, avea şi ea sentimentul că o 
primeşte de la Fiul în care este Tatăl, ca pe o cunoştinţă filială. Hristos ca Fiu după fire al 
Tatălui e atât de unit în cunoştinţa Lui cu Tatăl, încât se şi spune ca Înţelepciunea şi Sfatul 
Tatălui. Nu poate cunoaşte nici copilul omenesc pe tatăl său decât întipărit de sentimentul lui 
patern, datorită faptului că-l are pe el ca, copil. Însuşi Tatăl se cunoaşte ca ipostas patern 
datorită Fiului. Cunoştinţa lor e nedespărțită, deşi nu-i confundă şi într-un fel e distinctă. (n.s. 
716,p.411) 


spie, 


fire Dumnezeu!''*.” (Sf. Chiril al Alexandriei, G/afire la Facere, cartea a şaptea a 
Glafirelor la Facere, în PSB, vol. 39, p. 251) 


Două voințe în Hristos 


„(...) câţi dintre Sfinţii Părinţi au pomenit de voia alegătoare a umanităţii 
lui Hristos au înţeles prin ea puterea doritoare prin esenţă a firii, adică voinţa 
naturală (voinţa naturii) sau voia alegătoare a noastră, existentă în Dumnezeu cel 
întrupat prin însuşirea ei de către EI''*.” (Sf. Maxim Mărturisitorul, Epistole, 
Partea a Doua, Către Prea Cuviosul presbiter Marin, 11, în PSB, vol. 81,p. 191) 


„Căci omenescul lui Dumnezeu nu se mişca prin libera alegere, ca al 
nostru, ajungând prin sfătuirea cu Sine şi prin judecată la cunoaşterea celor 
contrare între ele, ca să nu se cugete putându-se schimba prin fire în alegere'*?. 
Ci luând existenţa odată cu unirea cu Dumnezeu Cuvântul", a avut mişcarea 
nesupusă îndoielii, mai bine zis statornică, potrivit dorinţei naturale sau 
voinţei", sau, ca să spunem mai propriu, şi-a avut slăbiciunea nemişcată în EI, 
potrivit venirii la o existență desăvârşit curată şi îndumnezeită în Dumnezeu 
Cuvântul". Căci imprimând-o şi mişcând-o în mod natural, ca pe una proprie şi 
naturală a Sa şi a sufletului Său, a împlinit în mod real, şi nu fictiv, marea taină a 


1157 Tâlcuirea Pr. Stăniloae: Dar slava lui Hristos ca Dumnezeu creşte mereu, pentru că şi-o 
face tot mai străvezie prin umanitatea Lui şi oamenii devin tot mai capabili să-i vadă măreția 
dumnezeiască prin umanitatea Lui, făcându-l-se tot mai intim. Jar copilul creştea şi se întărea 
cu duhul umplându-Se de înţelepciune (Luca 2, 40), pentru că tot mai mult se descoperea prin 
înțelepciunea Lui omenească Înţelepciunea dumnezeiască, tot mai mult se deschidea cea 
dintâi celei din urmă. (n.s. 432, p. 251) 

"1% Tâlcuirea Pr. Stăniloae: Sfântul Maxim admite în Hristos, pe baza Părinților anteriori, o 
voie electivă, dar numai în înţelesul de voie nedeterminată în concret a firii noastre, ca voire 
actualizată a ceva sau altceva de către Dumnezeu Cuvântul Însuşi. De aceea ea nu poate fi o 
voie care ar fi putut alege şi răul, ci numai una care putea alege între două lucruri bune: a 
merge de ex. La Ierusalim sau a nu merge; a merge pe un drum sau pe altul. (n.s. 386, p. 191) 
115 Tâlcuirea Pr. Stăniloae: Fără să nege puterea alegerii în Hristos, Sf. Maxim declară că 
omenescul Lui nu se mişca prin libera alegere între cele bune şi cele rele. Căci El cunoştea 
cele bune şi nu le putea alege pe ele, nepătimind de vreo slăbiciune necesară. (n.s. 389, p. 
192) 

11% Tâlcuirea Pr. Stăniloae: Nici o clipă umanitatea lui Hristos nu şi-a avut existenţa în afara 
Cuvântului, deci în putinţa alegerii răului. (n.s. 390, p. 192) 

"9! Tâlcuirea Pr. Stăniloae: Dumnezeu Cuvântul n-a anulat voia omenească, ci a readus-o la 
mişcarea ei conformă cu firea care îşi găseşte şi satisfacerea, şi împlinirea în Dumnezeu. (n.s. 
391,192) 

"1% Tâlcuirea Pr. Stăniloae: Firea omenească a primit substanţializare, sau a luat ființă în 
Dumnezeu Cuvântul, fiind în acelaşi timp desăvârşit îndumnezeită. În alţi oameni Dumnezeu 
Cuvântul dă o substanţă în afară de Sine raţiunii omului din El. Aci îi dă substanţă sau ființă 
raţiunii umane din EI în El Însuşi, rămânând EI Însuşi ipostasul ei. (n.s. 392, p. 192) 

întrupării Sale pentru noi", neînlăturând nimic din ceea ce era natural, afară de 
păcat, care nu are nici o rațiune semănată în nici una din cele ce sunt (create)''*.” 
(Sf. Maxim Mărturisitorul, Epistole, Partea a Doua, Către Prea Cuviosul 
presbiter Marin, 11, în PSB, vol. 81, pp. 191-192) 


„(...) şi două voințe naturale, potrivit Părinților, dacă nu îndrăznim să 
spunem că e fără suflet şi fără minte''%.” (Sf. Maxim Mărturisitorul, Epistole, 
Partea a Doua, Către Prea Cuviosul presbiter Marin, 11, în PSB, vol. 81, p. 193) 


„(...) voinţa Lui nu ca una ce e a altei fiinţe, din altă fiinţă sau fire decât a 
noastră, ci pentru că s-a făcut pentru EI şi în EI a unuia şi aceluiaşi ipostas; şi 
pentru că nu a fost adusă la existenţă în sine şi pentru sine, ca noi. De aceea a şi 
avut pe Cuvântul Însuşi ca sămânță proprie care a înnoit modul naşterii", 
primind odată cu existenţa şi existenţa în chip dumnezeiesc în ipostasul Lui". 
Aceasta pentru ca să se întărească ceea ce este al nostru şi să se facă crezut ceea 


"1% Tâlcuirea Pr. Stăniloae: Firea omenească 1 s-a făcut Lui naturală, odată ce Şi-a însuşit-o ca 
una din cele două naturi ale Sale. I-a fost aşa de naturală cum ne este naturală şi nouă firea 
noastră. Dar nu necesară. N-a simțit-o străină de Sine, ci familiară Lui şi sufletului Său 
omenesc. Dar Cel ce o avea ca naturală şi proprie Lui, fiind şi Dumnezeu întipărit în ea, Şi-a 
mişcat-o ca Dumnezeu, umplând-o de misterul prezenţei şi lucrării Sale ca Dumnezeu Cel 
întrupat. (n.s. 393, p. 192) 

119 Tâlcuirea Pr. Stăniloae: Pe cât de mult a fost îndumnezeită firea noastră asumată de EI, pe 
atât de mult a rămas ea în întregimea ei. Întregul omenesc I-a devenit propriu. Numai păcatul 
I-a lipsit din omenesc, dar păcatul nu există prin vreo rațiune proprie vreuneia din făpturi, căci 
nu are o astfel de rațiune nici în Dumnezeu. De aceea de abia firea fără de păcat e readusă la 
starea de fire neştirbită, nestrâmbată, deplină. Această unire a umanului cu divinul într-o 
Persoană, această posibilitate a lui Dumnezeu de a Se întipări în uman şi de a Se manifesta 
astfel prin uman, de a-Şi face voia umanului voia Sa, arată o tainică conformitate a 
omenescului cu Dumnezeu şi o înrudire prin creaţie şi har cu El. Umanul se poate întâlni cu 
Dumnezeu în nepătimire, adică în libertatea de patimi, care e totodată eliberarea de îngustarea 
în orizontul închis al lumii materiale. Teologia protestantă vrea să apropie pe Dumnezeu de 
om atribuindu-l pătimirea. Părinţii răsăriteni aproprie pe om de Dumnezeu prin despătimire, 
întrucât EI e nepătimitor. (n.s. 394, p. 192) 

119% Tâlcuirea Pr. Stăniloae: Dacă Hristos n-ar avea voinţă omenească, n-ar avea nici suflet, 
nici minte. Căci cum ar dori să fie şi să lucreze cele bune şi ca om, dacă n-ar cugeta la ele şi 
n-ar simţi bucurie pentru ele? Am văzut că pentru Sf. Maxim rațiunea stă în slujba mişcării 
firii spre împlinirea celor dorite ca bune. (n.s. 395, p. 193) 

11% Tâlcuirea Pr. Stăniloae: Sfântul Maxim arată aci că voinţa omenească în Hristos e numită 
voinţa Lui, şi nu a omului, nu pentru că ar fi dumnezeiască, ci pentru că este a ipostasului 
dumnezeiesc făcut om, născându-se cu firea omenească din sângele Fecioarei; şi pentru că ea 
nu e folosită de Hristos pentru EI, cum folosim noi voinţa noastră, ci pentru noi, cum 
Dumnezeu pune toate ale Lui la dispoziţia noastră. (n.s. 449, p. 211) 

119 Tâlcuirea Pr. Stăniloae: Alte motive pentru care voinţa omenească a lui Hristos se numeşte 
a Cuvântului întrupat, fără a fi voinţă dumnezeiască. (n.s. 450, p. 211) 

ce e mai presus de noi''*%.” (Sf. Maxim Mărturisitorul, Epistole, Partea a Doua, 
Către Prea Cuviosul presbiter Gheorghe, 3, în PSB, vol. 81,p.211) 


„(...) acordul voinței omeneşti a Mântuitorului cu voința Lui 
dumnezeiască şi părintească, ca a Cuvântului întrupat Care a dat fiinţă firii 
omeneşti şi a îndumnezeit-o prin faptul că i-a dat ființă'*.” (Sf. Maxim 
Mărturisitorul, Epistole, Partea a Doua, Scrieri, 5, în PSB, vol. 81, p. 214) 


„(...) după amândouă (firile) din care şi în care şi al căror ipostas era, Se 
făcea cunoscut ca fiind prin fire voitor al mântuirii, printr-una, ca binevoind 
împreună cu Tatăl şi cu Duhul, iar prin alta ascultător făcându-se până la 
moarte, iar moartea pe cruce (Filip., 2, 8) şi împlinind prin trup marea taină a 
mântuirii '?%.” (Sf. Maxim Mărturisitorul, Epistole, Partea a Doua, Scrieri, 5, în 
PSB, vol. 81, p. 214) 


„(...) Cuvântul (...), având firea cea mai presus de fiinţă şi suprainfinită 
împreună cu Tatăl şi cu Duhul, deşi ca Dumnezeu dădea firii iarăşi în chip liber, 
când voia, vreme să lucreze ale ei'”!, cum spune dumnezeiescul şi marele 


11% Tâlcuirea Pr. Stăniloae: Voința noastră omenească devenind voinţa Cuvântului întrupat se 
întăreşte. Dar această întărire a ei face să se creadă totodată că Cel ce a luat-o este Dumnezeu. 
În această naştere a umanului fără de sămânță în Hristos, s-a făcut străvezie Dumnezeirea. 
(n.s. 451, p. 211) 

"1% Tâlcuirea Pr. Stăniloae: Prin faptul covârşirii că ipostasul întrupat nu refuză paharul, îşi 
pune voia omenească de acord cu cea dumnezeiască. Prin aceasta voia dumnezeiască însăşi se 
arată în Hristos manifestându-şi unitatea în ferirea de pahar, iar voia omenească se deschide 
dumnezeirii. Dacă voia lui Hristos pe de o parte se opreşte de a voi ceva contrar voii 
dumnezeieşti, dar pe de alta se fereşte de pahar, această ferire va fi şi a voii dumnezeieşti cu 
care este una. (n.s. 458, p. 214) 

12% Tâlcuirea Pr. Stăniloae: Prin amândouă voile Hristos voia mântuirea noastră: prin cea 
dumnezeiască, binevoind împreună cu Tatăl şi cu Duhul, iar prin cea omenească făcându-Se 
ascultător pentru noi Tatălui, ca, îndreptând astfel firea noastră în Sine şi prin ea şi pe cea din 
noi, să deschidă uşa la Tatăl sau să o deschidă pe ea Tatălui (şi Sieşi ca Dumnezeu). 
Deschiderea aceasta prin voia omenească înseamnă de fapt punerea de acord a voii omeneşti a 
Lui cu voia dumnezeiască. Şi acest acord şi l-a putut realiza în EI pentru că EI era ipostasul, 
sau Subiectul ambelor. Însuşi Fiul lui Dumnezeu făcându-Se şi om a deschis firea noastră prin 
voia ei, al cărei Subiect S-a făcut, lui Dumnezeu. Fiul lui Dumnezeu a deschis în Sine 
Dumnezeirea umanului şi umanul lui Dumnezeu, prin voile lor. Subiectul voii dumnezeieşti 
făcându-se şi Subiect al voii omeneşti, EL Însuşi S-a făcut ca om ascultător Sieşi ca Dumnezeu 
ŞI, prin aceasta, şi Tatălui. El Însuşi, supremul subiect iubitor al Tatălui, în calitate de Fiu prin 
fire S-a făcut şi Subiect uman plin de aceeaşi iubire filială faţă de Tatăl. (n.s. 459, p. 214) 

120! Tâlcuirea Pr. Stăniloae: Învățătura cea dreaptă e că lisus nu numai lucra cele omenești prin 
firea omenească, ci le şi voia cu voia omenească, nu cu voia dumnezeiască. Totuşi avea şi 
voia dumnezeiască în voia omenească a acestora. Căci EI îngăduia firii omeneşti să voiască, 
când era potrivit, cele ale ei: foamea, setea etc. Umanul nu era numai un instrument pasiv al 
voii dumnezeieşti. Căci cum ar fi biruit astfel cele ale slăbiciunii omeneşti? Legătura între 
voia omenească şi cea dumnezeiască era foarte subtilă în Hristos. Nu era nici o despărțire în 
ele şi nici o contopire. Voia omenească nu se mişca fără voia dumnezeiască, iar cea 

învăţător al Nyssenilor, Grigorie (Comentar la loan, cartea IV). Căci dacă ar fi 
voit acestea numai ca Dumnezeu nu Acelaşi şi ca om, sau ar fi fost E Însuşi trup 
prin fire, sau schimbându-Se după ființă S-ar fi făcut trup prin căderea 
Dumnezeirii Sale, sau trupul Lui n-ar fi fost însuflețit în chip raţional, ci el ar fi 
fost în trupul Său cu totul neînsuflețit şi nerațional. lar dacă trupul a fost 
însufleţit în chip raţional, avea şi voie naturală, căci tot ce e prin fire rațional e 
numaidecât şi voitor prin fire*?. Şi dacă are voinţa naturală ca om, voia desigur 
după fiinţă acelea pe care El ca Dumnezeu, creând-o, le-a sădit în fire în chip 
natural, ca ţinând de constituţia şi de menţinerea ei'%?. Căci n-a venit ca să strice 
firea, pe care EI Însuşi a făcut-o ca Dumnezeu şi Cuvântul, ci a venit să 
îndumnezeiască cu totul firea pe care EI Însuşi a voit, cu bunăvoința Tatălui şi cu 
împreună lucrarea Duhului, să o unească cu Sine după ipostas împreună cu toate 
însuşirile ce-l aparțin în mod natural, afară de păcat. 

Deci ca Dumnezeu prin fire a voit cele dumnezeieşti şi părintești prin 
fire. Căci ea împreună voitor cu Născătorul Lui. lar ca om, voia iarăşi Acelaşi 
cele omeneşti prin fire, păzind iconomia (întruparea) curată de orice nălucire, 
neîmpotrivindu-Se nicidecum voii Tatălui. Căci nimic din cele naturale, precum 


dumnezeiască nu o silea pe cea omenească, ci aceasta se mişca benevol simțind dorinţa voii 
dumnezeieşti. Fiecare din cele două voi îşi arată libertatea în lucrarea celeilalte. În oarecare 
măsură aceasta se întâmplă şi în orice om care vrea să se conformeze voii dumnezeieşti. 
Deosebirea cea mare stă poate în faptul că în Hristos voia omenească simţea mai clar dorinţa 
şi mişcarea voii dumnezeieşti. (n.s. 471, p. 220) 

12% Tâlcuirea Pr. Stăniloae: Rațiunea fără voinţă e fără rost. De ce aş raţiona în împrejurările 
vieţii mele, dacă nu pot alege prin judecată felul de a mă comporta în ele, sau cu ce faptă am 
să le răspund? În rațiune este implicată voinţa şi conştiinţa că e de preferat să aleg binele. (n.s. 
473, p. 220) 

12% Tâlcuirea Pr. Stăniloae: Dumnezeu Cuvântul n-a venit să desființeze firea pe care a creat- 
0, deci nici voia pe care a sădit-o în ea ca să fie în armonie cu voia Lui şi să sporească astfel în 
ceea ce îi este propriu prin comunicarea cu Dumnezeu, lucrând conform voii Lui. Deci 
însuşindu-Şi firea noastră Şi-a însuşit şi voia ei în mişcarea ei dreaptă, deci în Dumnezeu, 
întrucât EI a sădit în firea noastră această voie spre El. A venit să readucă voia firii noastre la 
conformitatea cu voia Sa, dar nu silind-o spre aceasta. S-a făcut El Însuşi ca Dumnezeu 
Subiectul acestei voi a creaturii Sale, întărind libertatea pe care i-a dat-o ca să meargă pe calea 
proprie firii ei în conformitate cu voia Lui dumnezeiască. În aceste rânduri Sf. Maxim afirmă 
în mod clar conformitatea firii noastre, şi deci a voii noastre, cu Dumnezeu ca bază a 
întrupării. Întruparea duce la capăt opera creaţiunii, unind deplin creatura cu Creatorul şi o 
îndumnezeieşte după har. (n.s. 474, p. 220) 

nici însăşi firea, nu se împotriveşte vreodată cauzei firii?*.” (Sf. Maxim 
Mărturisitorul, Epistole, Partea a Doua, Scrieri, 6, în PSB, vol. 81, pp. 220-221) 


„Că a avut voie omenească după fire, precum şi dumnezeiască după 
fiinţă, arată în mod vădit Însuşi Cuvântul prin ferirea omenească iconomică de 
moarte, manifestată de EI. Aceasta L-a făcut să spună: Părinte, de este cu 
putinţă, să treacă acest pahar de la Mine, ca să arate slăbiciunea trupului Său şi 
că nu S-a făcut cunoscut celor ce-L vedeau prin nălucire, înşelându-le simţirea; 
ci că a fost cu adevărat şi în mod propriu om, mărturisind-o aceasta voinţa Lui 
naturală, care s-a ferit de moarte prin iconomie!'?*. 

Dar că iarăşi a fost îndumnezeită voinţa Lui omenească în întregime prin 
consimţire cu cea dumnezeiască, fiind mereu mişcată şi întipărită de ea, e vădit 
din faptul că împlinea în mod desăvârşit numai judecata voii Tatălui, de care 
spunea ca om: Să nu se facă voia Mea, ci a Ta. Ni S-a dat şi prin aceasta pe Sine 
model şi pildă spre nesocotirea voii noastre prin împlinirea deplină a celei 
dumnezeieşti chiar dacă am vedea atârnând prin aceasta moartea asupra 
noastră'?%.” (Sf. Maxim Mărturisitorul, Epistole, Partea a Doua, Scrieri, 6, în 
PSB, vol. 81, pp. 221-222) 


„Aşa a învăţat şi marele Grigorie Teologul, în A/ doilea Cuvânt despre 
Fiul, zicând în chip clar: Voirea Aceluia nu avea nimic potrivnic, fiind întreagă 
îndumnezeită. Deci Îi era propriu să voiască omeneşte, după acest mare 
învăţător. Căci nu se întâmpla aceasta prin socotinţa proprie, ci prin voinţa 
naturală în sens propriu întipărită continuu de Dumnezeirea Lui după fiinţă şi 
mişcată spre împlinirea iconomiei (a mântuirii) şi îndumnezeită prin consimţirea 


12% Tâlcuirea Pr. Stăniloae: Dacă Hristos n-ar fi împlinit voia Tatălui, s-ar fi dovedit că nu e 
nici Fiul Lui adevărat şi n-a luat nici firea omenească adevărată. Deci întruparea, ridicarea din 
păcat şi mântuirea ar fi fost o nălucire. Căci atât ca Fiul adevărat al lui Dumnezeu, cât şi ca 
Cel ce a luat firea omenească creată ca Dumnezeu, ridicată din păcat (singura cu care Se putea 
uni Fiul lui Dumnezeu), S-a dovedit prin împlinirea voii Lui de mântuire a umanului. Sfântul 
Maxim manifestă un mare optimism în înţelegerea firii omeneşti. Faptul că ea, voind ceea ce 
voieşte Dumnezeu, voieşte ceea ce o promovează cu adevărat, arată că e făcută să se deschidă 
prin voia sa adevăratului Dumnezeu. În faptul că omul închizându-se capricios în sine prin 
voia sa nu se simte bine în mod statornic şi nu creşte spiritual, se arată că el a fost făcut să se 
depăşească, prin voia sa, pe sine, ca să se realizeze pe sine, că a fost făcut ca o fiinţă ce tinde 
spre desăvârşirea în Creatorul ei. (n.s. 475, p. 221) 

12% “Țâlcuirea Pr. Stăniloae: Dacă nu S-ar fi ferit de moarte, nu ar fi fost om. Deci n-ar fi fost 
Dumnezeu întrupat şi nu ne-ar fi mântuit. (n.s. 476, p. 222) 

12% Tâlcuirea Pr. Stăniloae: Trecem peste voia noastră, o călcăm, n-o împlinim, când împlinim 
voia dumnezeiască, chiar dacă renunțând la voia noastră renunţăm la apărarea vieţii noastre 
prin ea. Dar în această renunțare la voia noastră în favoarea celei dumnezeieşti, se manifestă 
în altfel voia noastră, mai bine zis voia noastră cea adevărată. Şi prin ea asigurăm firii noastre 
adevărata viaţă, cea în Dumnezeu, sau din izvorul vieţii adevărate în locul unei vieţi 
trecătoare, mai mult aparente. Mai mult împlinim voia noastră când împlinim prin ea voia lui 
Dumnezeu, decât atunci când căutăm să o împlinim împotriva voii lui Dumnezeu. Slăbirea 
aceasta a voii a adus-o păcatul. (n.s. 477, p. 222) 

şi legătura cu cea părintească şi devenită şi numită şi dumnezeiască cu adevărat 
prin unirea în sens propriu cu aceea, dar nu prin fire. Căci nu a ieşit nicidecum, 
îndumnezeindu-se, din fire'%”. Căci spunând îndumnezeită întreagă, învățătorul a 
înfățişat unirea voinţei omeneşti din El cu voia dumnezeiască şi părintească a 
Lui, depărtând deplin toată împotrivirea şi pe cei ce voiesc cele contrare tainei 
lui Hristos'?%.” (Sf. Maxim Mărturisitorul, Epistole, Partea a Doua, Scrieri, 6, în 
PSB, vol. 81, p. 223) 

„Ei (Părinţii) spun: E o dorință naturală şi o dorinţă înnăscută şi 
firească a nu voi trupul să moară. Fiindcă aceasta este o osândă a firii. Şi cum 
ar spune că voinţa e comună ambelor? Sau cum s-ar arăta deosebirea firilor 
într-o singură voinţă? Căci e cu totul necesar să concure voinţa cu firea şi firea 
să nu voiască să moară şi să se lipsească de viața prezentă. Și precum a 
flămânzi şi a înseta nu e un rău, aşa nici a dori să rămână în viaţa prezentă. Şi 
e sădită în fire iubirea faţă de cele prezente. Şi iarăşi: Ține de trupul pe care l-a 
luat cu toate însuşirile lui naturale, să se ferească de moarte. 

Acestea sunt învăţăturile pururea pomeniţilor Atanasie, Vasilie, Grigorie, 
Ioan, Teofil, Ciril şi ale celorlalți Părinţi probaţi. Şi ce dovadă mai mare decât 
acestea se poate aduce despre voinţele naturale pe care le susţin? Ce şi cine s-ar 
putea opune acestora, când nu e nimic îndoielnic în ele şi nimic neclar?” (Sf. 
Maxim Mărturisitorul, Epistole, Partea a Doua, Scrieri, 18, în PSB, vol. 81, pp. 
295-296) 


12% Tâlcuirea Pr. Stăniloae: Îndumnezeirea nu înseamnă ieşirea firii noastre din ceea ce este 
ea. Aceasta înseamnă că e făcută pentru îndumnezeire; că în starea de îndumnezeire se 
realizează în mod deplin. Iarăşi apare conformitatea umanului cu divinul. Omul se cere după 
prezenţa transcendenței dumnezeieşti în sine, cum se cere plămânul după aer. Îndumnezeirea e 
desăvârşirea bunătăţii în om, în care el simte în modul cel mai deplin şi neştirbit umanitatea 
lui. (n.s. 479, p. 223) 

12% Tâlcuirea Pr. Stăniloae: Învățăturile contrare tainei lui Hristos se opun îndumnezeirii. 
Sfântul Maxim vede îndumnezeirea concentrată în acordul deplin al voii omeneşti a lui 
Hristos cu voia Lui dumnezeiască. De voie atârnă toată bunătatea, dar şi toată răutatea. Prin 
acordul voii omeneşti cu cea dumnezeiască se deschide Dumnezeirea omenescului şi 
omenescul Dumnezeirii. Voia este uşa firii noastre care se poate închide şi deschide lui 
Dumnezeu, întâlnind uşa închisă sau deschisă a lui Dumnezeu, reprezentată de voia Lui. 
Voința bună face întreg omul bun, căci e deschisă cu drag lui Dumnezeu şi semenilor. Voința 
bună se află în unire cu voia lui Dumnezeu prin care se revarsă bunătatea Lui nesfârşită din 
izvorul ei. În unire cu voia lui Dumnezeu, omul trăieşte bunătatea sa în întâlnire cu cea 
dumnezeiască, fără să se confunde bunătatea sa cu cea dumnezeiască, întrucât pe a sa o simte 
provenind din cea dumnezeiască, iar pe cea dumnezeiască, izvor al bunătăţii sale. Cine ajunge 
în preajma unui om bun simte în acela bunătatea lui, dar şi pe cea a lui Dumnezeu ca izvor al 
bunătăţii lui. Simte persoana omului în întâlnirea ei cu Persoana cea bună a lui Dumnezeu sau 
cu Sfânta Treime. 

Prin voință omul arată că este o persoană deosebită de Dumnezeu, dar se şi poate pune de 
acord cu EI ca Persoană, când nu 1 se opune. (n.s. 480, p. 223) 

„(...) prin cea (voinţa) naturală şi omenească era în acord cu cea 
părintească şi dumnezeiască, neavând deosebirea faţă de aceea dintr-o făptuire 
contrară, ci, dându-Se astfel pe Sine nouă ca model, o supunea pe a Sa de bună 
VOI€; şi o recomanda pe a Tatălui, ca imitându-L în aceasta şi noi şi renunțând la 
a noastră s-o împlinim pe cea dumnezeiască cu toată sârguinţa. Aceasta o spune 
aşa: Când s-a scris: «N-am venit să fac voia Mea, ci a Tatălui care M-a trimis« 
(In., 6, 38) şi: «Nu ceea ce Eu voiesc, ci Tu, Părinte« (Mt., 14, 36), acestea nu 
sunt ale unei voințe deosebite, adică potrivnice şi contrar lucrătoare, ci ale 
iconomiei (întrupării) omeneşti care şi-a însuşit din compătimire cele ale 
noastre. (...) Deci, cum am spus, nu afirmă desfiinţarea voinţei naturale şi 
omeneşti, ci a celei pătimaşe şi contrare firii. Şi vorbind în general, a mărturisit 
pe Dumnezeu Cel întrupat având voinţa noastră, dar liberă de orice păcat.” (Sf. 
Maxim Mărturisitorul, Epistole, Partea a Doua, Scrieri, 19, în PSB, vol. 81, p. 
306) 


„Pyrhus: Este cu putinţă să se afle într-o singură Persoană două voințe 
fără contrazicere între ele? 

Maxim: Dacă nu pot fi în una şi aceeaşi persoană două voințe fără 
contrazicere, atunci, după tine, ele pot fi în contrazicere. lar dacă e aşa, 
mărturiseşti că sunt două şi nu te mai opui numaidecât numărului, ci numai 
lipsei de contrazicere. Deci rămâne să se caute cauza producătoare a luptei. Care 
spui deci că e aceasta? Oare voinţa cea după fire sau păcatul? Dacă vei spune că 
e voinţa cea după fire, iar cauza acesteia nu e altul decât Dumnezeu, atunci, 
după tine, făcătorul luptei e Dumnezeu. lar de vei zice că e păcatul, iar păcat 
(Hristos) n-a făcut, Dumnezeu Cel întrupat n-a avut nici o contrazicere în 
voinţele Sale cele după fire. Căci lipsind vreo cauză, evident că nu va fi nici 
ceea ce e cauzat de ea””. 

Pyrhus: Deci e propriu firii a voi? 

Maxim: Da. A voi simplu e propriu firii.” (Sf. Maxim Mărturisitorul, 
Epistole, Partea a Doua, Disputa Sf. Maxim cu Pyrhus, 25, în PSB, vol. 81, p. 
322) 


„Maxim: În Sfintele Evanghelii s-a spus despre Domnul că a doua zi a 
voit lisus să intre în Galileea (In., 1, 43). E vădit că a voit să intre, întrucât nu 
era acolo. Dar nu era cu umanitatea. Căci cu Dumnezeirea nu lipsea de nicăieri. 
Aşadar, a voit să intre ca om, nu ca Dumnezeu. Şi era voitor ca om. 

Și în altă parte iarăşi: Voiesc ca precum unde sunt Eu şi ei să fie Un., 17, 
21). Ca Dumnezeu Hristos este deasupra locului unde este, căci nu e într-un loc 


1% Tâlcuirea Pr. Stăniloae: Contrazicerea voinţei omeneşti faţă de cea dumnezeiască vine din 
păcat. Păcatul e act al voinţei, nu al fiinţei omeneşti. Dar voinţa nu e dată de Dumnezeu? Da, 
dar prin voință Dumnezeu îl face pe om liber, nu sclav. Și voinţa nu-l sileşte la păcat. (n.s. 
671, p. 322) 

ca Dumnezeu. Dar firea noastră nu poate fi deasupra locului. Urmează deci că în 
calitate de om voieşte ca unde este EI să fie şi ei. Deci era Acelaşi şi voitor ca 
om. 

Și în alt loc iarăşi: Și venind la acel loc, a spus: «Mi-e sete!». Şi i-au dat 
Lui vin amestecat cu fiere şi gustând, nu a voit să bea (Mt., 27, 34). După care 
parte se zice că a însetat? Dacă după Dumnezeire, va fi pătimitoare 
Dumnezeirea Lui, poftind băutura contrar naturii (ei). lar dacă după umanitate, 
atunci a însetat după acea parte după care n-a voit să bea ceea ce era neplăcut 
prin fire. Deci era voitor Acelaşi şi ca om. 

Şi în alt loc iarăşi: Și umbla lisus prin Galileea. Căci nu voia să umble 
prin Iudeea, pentru că Îl căutau iudeii să-L omoare (n., 7, 1). Dacă umblarea e 
a trupului prin fire, nu a Dumnezeirii unită cu trupul după ipostas, urmează că 
Acelaşi umbla ca om prin Galileea şi nu voia să umble prin Iudeea. Deci era 
Acelaşi voitor şi ca om. 

Și în alt loc iarăşi: Și ieşind de acolo, străbăteau Galileea. Dar El nu 
voia ca cineva să ştie (Mc., 9, 29). Toţi mărturisesc că umblarea este, cum s-a 
spus, prin fire a umanităţii Domnului, nu a Dumnezeirii. lar dacă Îi era proprie 
plimbarea ca om, dar nu ca lui Dumnezeu prin fire, urmează că străbătea cu 
ucenicii şi nu voia să ştie cineva, ca om. Deci era voitor Acelaşi şi ca om.” (Sf. 
Maxim Mărturisitorul, Epistole, Partea a Doua, Disputa Sf. Maxim cu Pyrhus, 
25, în PSB, vol. 81,p. 338) 


Lucrarea dumnezeiască şi cea omenească în Hristos 


„Când a fost nevoie să ridice pe soacra lui Petru cuprinsă de friguri (Mt., 
8, 14), a întins mâna omenește, dar a oprit boala dumnezeieşte!”!. Şi orbul din 
naştere a fost atins de scuipatul omenesc ieşit din trup, dar prin tina purtătoare a 
scuipatului a deschis ochii dumnezeieşte (In., 9, 6). Către Lazăr a trimis glas 
omenesc, ca un om, dar l-a sculat din morţi dumnezeieşte, ca Dumnezeu'?!1.” 
(Sf. Atanasie cel Mare, 7rei cuvinte împotriva arienilor. Cuvântul al treilea 
împotriva arienilor, XXXII, în PSB, vol. 15, p. 361) 


1210 Tâlcuirea Pr. Stăniloae: Prin mâna ce o întindea se simţea puterea dumnezeiască. Mâna 
Lui nu era ca o mână fără putere. Lucrarea dumnezeiască nu era despărțită de mâna ce atingea 
trupul bolnav. În aceasta se arăta că mâna era a lui Dumnezeu, asumată fiind de ipostasul 
Cuvântului. (n.s. 85, p. 361) 

11 Tâlcuirea Pr. Stăniloae: Chiar prin glasul trimis spre Lazăr aflat cu trupul în mormânt, 
lucra puterea dumnezeiască. Glasul omenesc şi lucrarea dumnezeiască nu erau despărțite. Se 
simţea puterea dumnezeiască în glasul omenesc. Nu era un glas ca al oricărui om, ci era plin 
de puterea dumnezeiască. De aceea se spune că glasul era al Cuvântului, şi puterea era a 
omului Hristos Iisus. (n.s. 86, p. 361) 

„(...) când se spun în Evanghelie cele omenești despre Mântuitorul, trebuie 
să privim iarăşi la firea celor spuse şi, văzându-le ca fiind străine de Dumnezeu, să 
nu le punem pe socoteala dumnezeirii Cuvântului, ci pe seama umanităţii Lui. Căci 
deşi Cuvântul însuşi S-a făcut trup, pătimirile (afectele) erau ale trupului. Dar dacă 
trupul e purtat dumnezeieşte în Cuvântul, harul şi puterea sunt ale Cuvântului. Căci 
făcea lucrurile (faptele) Tatălui prin trup. Dar arăta nu mai puţin afectele trupului în 
Sine. Aşa a întrebat şi a sculat pe Lazăr; a mirat pe Maica Sa, zicând: încă n-a sosit 
ceasul Meu (In., 2, 4), însă îndată a prefăcut apa în vin. Căci era Dumnezeu 
adevărat în trup şi trup adevărat în Cuvântul. De aceea din fapte Se făcea cunoscut pe 
Sine ca Fiu al lui Dumnezeu şi îl făcea cunoscut pe Tatăl Său, iar din afectele trupului 
arăta că poartă trup adevărat şi că acesta era propriu al Lui'?2.” (Sf. Atanasie cel 
Mare, Trei cuvinte împotriva arienilor, Cuvântul al treilea împotriva arienilor, 
XLI, în PSB, vol. 15, p. 372) 


„(...) Dumnezeu fiind şi om făcându-Se, ca Dumnezeu a sculat morţi, a 
vindecat pe toţi, a prefăcut apa în vin; căci nu erau acestea faptele omului. lar 
purtând trup, înseta şi obosea şi pătimea, căci acestea nu erau proprii 
dumnezeirii. Şi ca Dumnezeu zicea: Eu sunt întru Tatăl şi Tatăl întru Mine (n. 
14, 11). Iar ca purtător de trup mustra pe iudei: De ce căutați să Mă omorâţi pe 
Mine, omul care v-am vorbit despre adevărul pe care l-am auzit de la Tatăl 
Meu? Un., 8, 40). lar acestea nu se săvârşeau în mod despărțit, după calitatea 
celor ce se săvârşeau, ca cele ale trupului să se arate fără dumnezeire, iar cele ale 
dumnezeirii, fără trup. Toate se săvârşeau în chip unit şi unul era Domnul care le 
făcea acestea în mod minunat prin harul Lui. Căci scuipa omeneşte, dar 
scuipatul era îndumnezeit. Fiindcă prin el făcea ochii orbului din naştere să 
vadă. Şi vrând să Se arate pe Sine Dumnezeu, zicea aceasta cu limbă 
omenească: Eu şi Tatăl una suntem (n., 10, 30); şi vindeca cu însoţirea voinţei 
omeneşti. lar întinzând mâna, a vindecat pe soacra lui Petru care zăcea de 
friguri, şi a sculat din morți pe fiica mai marelui sinagogii, care murise. (Sf. 
Atanasie cel Mare, Despre Sfântul Duh, Către acelaşi episcop Serapion, XIV, în 
PSB, vol. 16, p. 98) 


„Dar eretici, din neştiinţa lor, şi-au ieşit din minţi. Şi unii văzând cele 
trupeşti ale Mântuitorului, au tăgăduit afirmaţia: La început era Cuvântul (n., |, 


212 Tâlcuirea Pr. Stăniloae: Le făcea şi pe cele omenești și pe cele dumnezeieşti în mod unit. 
Suporta afectele omeneşti, dar le şi biruia. întreba ca un om neştiutor şi afla răspunsul de la 
Sine, ca Dumnezeu. Căci dumnezeiescul îşi deschidea uşa la bătaia omenescului; simţirea 
foamei îi dădea prilejul s-o învingă. Dacă n-ar fi simţit-o real, n-ar fi avut prilejul să-Şi arate 
puterea asupra ei. Dacă n-ar fi avut prilejul să rabde stările legate de trupul Său ca nişte pasi- 
vităţi involuntare şi dureroase, nu le-ar fi putut învinge. Răbdarea afectelor I s-a făcut mijloc de 
biruire a lor prin arătarea puterii dumnezeieşti. Cel întrupat nu dă altă putere umanului Său în 
suportarea afectelor decât pe cea a răbdării. Şi aceasta ţine de chenoza Cuvântului. Ontologia 
prefacerii în bine a umanului are ca bază eticul, sau spiritualitatea. Omul nou e omul 
spiritualizat. La aceasta e ajutat de Duhul Sfânt. (n.s. 113, pp. 372-373) 

1); iar alţii, privind cele ale dumnezeirii, n-au recunoscut afirmaţia: Cuvântul 
trup S-a făcut (n., |, 14). lar apostolul credincios, cunoscând iubirea de oameni 
a Domnului şi văzând semnele dumnezeirii, s-a minunat de Domnul în trup. Dar 
privind iarăşi cele proprii trupului, se uimeşte peste măsură, cunoscând lucrarea 
dumnezeirii din ele.” (Sf. Atanasie cel Mare, Despre Sfântul Duh, Către acelaşi 
episcop Serapion, XIV-XV, în PSB, vol. 16, pp. 98-99) 


„„Și lucra mai presus de om cele omeneşti, schimba prin paşii Săi firea 
elementelor, fără schimbare. O arată aceasta limpede apa nestatornică ce susține, 
fără să cedeze, greutatea picioarelor materiale şi pământeşti, rămânând printr-o 
putere mai presus de fire nedesfăcută (u5&yvrov). Căci umbla cu adevărat cu 
picioarele uscate, ce aveau un volum corporal şi o greutate materială, pe apa 
fluidă şi nestatornică, trecând pe mare ca pe uscat şi arătând prin această 
umblare, deodată cu puterea dumnezeirii Sale şi nedespărțită de ea, lucrarea 
naturală a trupului; căci mişcarea aceasta de trecere aparţinea prin fire trupului, 
şi nu dumnezeirii suprainfinite şi suprafiinţiale, unită cu El după ipostas. Căci 
odată ce Cuvântul mai presus de ființă Şi-a luat o fiinţă (S-a substanțializat) în 
mod omenesc, El avea ca proprie Lui, împreună cu fiinţa umană, şi micimea 
fiinţei ce-L caracteriza în mod general ca om şi arăta forma speciei în chip 
natural prin toate cele ce le lucra ca om. Fiindcă S-a făcut cu adevărat om, 
respirând, grăind, umblând, mişcându-Şi mâinile, folosindu-Se în mod firesc de 
simţuri pentru perceperea lucrurilor sensibile, flămânzind, însetând, mâncând, 
dormind, ostenind, lăcrimând, agonizând, deşi era Puterea de sine subzistentă, şi 
în general făcând toate celelalte prin care, lucrând liber, mişca firea asumată, aşa 
cum mişcă sufletul în chip natural trupul unit cu el. Căci firea aceasta devenise 
şi se numea cu adevărat a Lui, sau, vorbind propriu, El însuşi S-a făcut ceea ce 
este în mod real şi firea, şi a împlinit, în afară de orice nălucire, iconomia cea 
pentru noi.” (Sf. Maxim Mărturisitorul, Ambigua, partea întâi, Sb, în PSB, vol. 
80, p. 57) 


„„Și cu adevărat S-a făcut om mai presus de om, unind întreolaltă în chip 
neştirbit modurile mai presus de fire şi raţiunile cele după fire. Astfel celor ce le 
era cu neputinţă să se împreune, S-a făcut EI, Căruia nimic nu-l este cu 
neputinţă, unire adevărată, nelucrând prin nici una din cele două, al căror ipostas 
era, în mod separat de cealaltă, ci mai degrabă adeverind prin fiecare pe cealaltă. 
Căci fund amândouă cu adevărat, ca Dumnezeu mişca propria Sa omenitate, iar 
ca om manifesta propria Sa dumnezeire. Ca să spun aşa, pătimea dumnezeieşte, 
căci pătimea de bunăvoie, odată ce nu era simplu om, şi săvârşea minuni 
omeneşte, căci le săvârşea prin trup, odată ce nu era Dumnezeu gol (yvuv6c). 
Încât patimile Lui erau minunate fiind înnoite prin puterea dumnezeiască, cea 
după fire, a celui ce pătimea, iar minunile Lui era pătimite, fiind săvârşite prin 

puterea pătimitoare, cea după fire, a trupului celui ce le săvârşea'”"”. Aceasta 
ştiind-o învățătorul, zice: În sfârșit, săvârşea cele dumnezeieşti, nu ca 
Dumnezeu, adică nu numai dumnezeieşte, despărțite de trup, căci nu era numai 
mai presus de ființă; nici cele omeneşti, ca om, adică nu numai trupeşte, 
despărțite de dumnezeire, căci nu era numai om; ci întrucât era Dumnezeu 
înomenit, ne-a arătat viețuirea printr-o lucrare nouă teandrică. Şi de fapt 
iubitorul de oameni, făcându-Se cu adevărat om prin asumarea trupului însuflețit 
mintal şi în baza unirii neîmpiedicate înomenindu-Şi lucrarea dumnezeiască 
prin unitatea de viaţă (rr, ovupv1ă) cu cea omenească, a împlinit iconomia cea 
pentru noi în mod teandric, adică lucrând deodată dumnezeieşte şi omeneşte, 
atât cele dumnezeieşti cât şi cele omeneşti, sau, mai limpede spus, manifestând 
deodată o lucrare dumnezeiască şi omenească.” (Sf. Maxim Mărturisitorul, 
Ambigua, partea întâi, 5d, în PSB, vol. 80, pp. 60-61) 


„Dacă definiţia oricărei firi o constituie raţiunea lucrării ei ființiale, cel 
ce n-ar spune că aceasta e îndoită ar admite mituri cu centauri. Şi apoi dacă ar fi 
aşa, cel ce ar fi astfel având o singură lucrare — şi aceasta, naturală — cum ar 
putea săvârşi cu ea minunile şi patimile, care se deosebesc întreolaltă prin 
raţiunea firii, fără să urmeze nici o privaţiune absenței unei capacități a firii? 
Căci nici una din existenţe nu poate înfăptui prin una şi aceeaşi lucrare cele 
contrare, fiind ţinută în marginile definiției şi ale raţiunii firii. De aceea nu e 
permis a spune că în Hristos e simplu o singură şi naturală lucrare a dumnezeirii 
şi a trupului, dacă dumnezeirea şi trupul nu sunt, după calitatea naturală, unul şi 
acelaşi lucru. Căci în acest caz ar fi şi o singură fire, iar Treimea ar deveni 
pătrime. Fiindcă nici după fire, nici după putere, nici după lucrare, nu S-a făcut, 
zice, una cu trupul. Pentru că prin nimic din ce e Fiul una cu Tatăl şi cu Duhul 
Sfânt pentru fiinţa cea una, nu S-a făcut una cu trupul din pricina unirii, chiar 
dacă l-a făcut pe acesta prin unirea cu Sine de viaţă făcător, deşi prin fire era 
muritor. Căci altfel S-ar fi arătat ca fiind de o fire schimbăcioasă şi schimbând 
fiinţa trupului în ceea ce nu era, iar unirea făcându-l una după fire.” (Sf. Maxim 
Mărturisitorul, Ambigua, partea întâi, Se, în PSB, vol. 80, p. 62) 


1215 Tâlcuirea Pr. Stăniloae: Nelucrând separat prin nici una din cele două firi, căci nu se putea 
separa ca ipostas unificator de nici una, adeverea prin fiecare pe cealaltă. Prin firea omenească 
făcea vădită pe cea dumnezeiască, deşi nu era nici un gol în firea omenească prin care să 
răzbească la vedere descoperită cea dumnezeiască. Omenescul acoperea dumnezeirea Lui în 
întregime cu întregimea lui, dar în întregimea omenescului se străvedea dumnezeiescul, căci 
era un omenesc biruitor al păcatului şi liber de neputinţele necesităţii în asumarea liberă a 
acestor slăbiciuni. Făcea şi minuni, care arătau şi mai mult dumnezeirea, dar le făcea 
omeneşte, căci dumnezeirea nu se arăta în nici o lucrare a ei în mod descoperit. Dumnezeirea 
lucra minunile prin Duhul, Care Se arăta biruitor în acceptarea coborârii depline, a renunţării 
la o aşa zisă umanitate, care de fapt era subumană. Înseşi pătimirile erau minunate prin modul 
lipsit de orice grijă de Sine în care le suporta şi minunile erau pătimite căci apăreau din 
ascultarea şi pătimirea liberă în care nu se mai simţea deloc omenescul, ca un zid de piatră 
între el şi Dumnezeu. (n.s. 17, p. 61) 


570 


„Căci lucra cele dumnezeieşti trupeşte, pentru că le lucra prin trupul 
nelipsit de lucrarea naturală. Şi cele omeneşti, dumnezeieşte, pentru că le făcea 
cu voia în chip stăpânitor (liber), nu primea experienţa pătimirilor omeneşti 
prin vreo silă'”. Căci nu lucra cele dumnezeieşti dumnezeieşte, pentru că nu era 
Dumnezeu gol; nici cele omeneşti, trupeşte, pentru că nu era simplu om”. De 
aceea minunile nu erau fără pătimire; şi pătimirile nu erau fără minune. Ci cele 
dintâi, ca să spun ceva adevărat, nu erau pătimite; iar cele de al doilea erau 
minunate!?". Şi amândouă erau paradoxale (uneau contrariile), pentru că erau şi 
dumnezeieşti şi omeneşti, ca provenind din unul şi acelaşi Dumnezeu Cuvântul 
întrupat, adeverind prin amândouă adevărul celor din care şi care era.” (Sf. 
Maxim Mărturisitorul, Epistole, Partea Întâi, Ep. 19, în PSB, vol. 81, pp. 154- 
155) 


„(...) Dacă lucra în mod natural! prin fiecare din cele cărora le era 
ipostas, neîmpărțindu-Se, e vădit că împreună cu firile al căror ipostas era, avea 


1214 Tâlcuirea Pr. Stăniloae: Făcea minuni prin trupul pe care îl păstra nealterat. Dacă n-ar fi 
păstrat trupul nu S-ar fi arătat săvârşind minuni. 

Pătimea cele omeneşti dumnezeieşte, pentru că nu era supus lor fără voie, ci cu voie, fiind 
într-un fel stăpân peste ele. Toate erau paradoxale în El. Accepta cu voia pătimirile şi simţea 
că le-ar putea înlătura, dar totuşi le suporta în toată intensitatea lor. Suferea foamea, când 
putea să nu o sufere. Numai aşa a putut întări firea omenească. Căci pătimea cele omeneşti, 
dar le pătimea cu voia omenească întărită de cea dumnezeiască, însă numai atâta cât să le 
suporte, nu ca să nu le simtă. (n.s. 321, p. 154) 

"215 Tâlcuirea Pr. Stăniloae: Le pătimea real, dar pentru că le accepta cu voia în mod liber El a 
ridicat la libertate deplină firea noastră. (n.s. 322, p. 154) 

121 Tâlcuirea Pr. Stăniloae: Nu făcea şi nu suferea cele omeneşti numai cu puterea trupului. 
Căci nu ar fi putut face cele ce le făcea, nici suferi cele ce le suferea numai cu puterea unui 
trup lipsit de puterea dumnezeiască. (n.s. 324, p. 154) 

1217 Tâlcuirea Pr. Stăniloae: Ea o minune chiar suportarea patimilor. (n.s. 324, p. 154) 

"15 Tâlcuirea Pr. Stăniloae: Adeverea şi prin minuni şi prin pătimiri deodată atât Dumnezeirea, 
cât şi umanitatea. Făcea minuni pentru că era şi Dumnezeu şi om Acelaşi; şi pătimea aşa cum 
numai El a pătimit (absolut liber, dar real), pentru că era şi om şi Dumnezeu. (n.s. 325, p. 155) 
1219 Tâlcuirea Pr. Stăniloae: Lucra în mod natural prin fiecare fire Acelaşi unic ipostas, 
neîmpărțindu-se ca să lucreze prin firea umană ca om, iar prin cea divină ca Dumnezeu, adică 
a acceptat să întindă mâna Cel ce era în acelaşi timp om şi Dumnezeu, neschimbând această 
lucrare a naturii omeneşti, fiindcă Cel ce săvârşea acest gest era şi Dumnezeu. Săvârşea şi 
pătimea cele omeneşti Dumnezeu Însuşi pentru că era Acelaşi totodată om, şi săvârşea cele 
dumnezeieşti Omul pentru că era şi Dumnezeu. Aceasta arată şi mai mult tainica conformitate 
a omenescului cu dumnezeiescul, capacitatea primită de om prin creaţie de a se actualiza ca 
mediu sau organ al lucrării dumnezeieşti, fără a fi anulat omenescul, ci arătând, tocmai în 
calitate de omenesc, capacitatea de mediu şi organ al dumnezeiescului. (n.s. 405, p. 195) 

şi lucrările lor fiinţiale şi susținătoare ale lor'?%, a căror unire era El însuşi'”!, 
lucrând corespunzător Sieşi şi făcând cunoscute prin cele ce le lucra adevărul 
celor din care, în care şi care era. 

Deci Unul e Hristos din două firi”?, din Dumnezeire şi umanitate, 
Cuvântul şi Fiul Unul Născut şi Domnul slavei, pe care Îl cunoaştem şi Îl 
credem în ele cu adevărat, având şi două mişcări sau lucrări naturale şi generale 
şi indicatoare ale celor din care era, ale căror rezultate erau diferitele fapte 
săvârşite în parte, care ieşeau din EI şi se săvârşeau de EI fără o tăiere a celor din 
care era fără nici un fel de contopire. Căci nu suferea tăiere sau confundare Cel 
ce nu e supus niciodată prefacerilor şi dă tuturor celor ce sunt statornicia şi 
consistenţa existenței şi a modului de existenţă.” (Sf. Maxim Mărturisitorul, 
Epistole, Partea a Doua, Către Prea Cuviosul presbiter Marin, 11, în PSB, vol. 
81, p. 195) 


„lermenul lucrarea teandrică e o îmbrăţişare deodată a lucrării 
dumnezeieşti şi omeneşti. Învățătorul a creat un termen corespunzător 
îmbrăţişând, cum am spus, în rostire pe amândouă şi, exprimând-o aceasta în 
chip unitar, a indicat concentrat lucrarea îndoită a Celui îndoit după fire. Căci 
după ce a spus mai înainte: nelucrând cele dumnezeieşti în modul lui Dumnezeu, 
căci nu era Dumnezeu simplu, dar lucrând cele dumnezeieşti prin fire, căci era 
Dumnezeu după fire, însă prin trupul unit cu El după ipostas!**, nici cele 
omeneşti, în modul omenesc, căci nu era om simplu, dar lucrând în chip natural 
cele omeneşti, căci era om prin fire, dar cu stăpânirea dumnezeiască, nefiind 
dus de vreo nevoie şi prin sila naturală ca noi spre lucrarea lor (Epistola întâi 
către Gaius), a împletit lucrarea Lui dumnezeiască şi omenească după fire, 
arătând că nici una din ele nu era fără cealaltă, ci cunoscute una în alta şi una 
prin alta prin compenetrarea reciprocă (ovupvol!G), pentru unirea lor 
nedesfăcută le-a exprimat pe amândouă printr-un termen unitar în chip 
concentrat. Prin acest termen a arătat pe de o parte că lucra cele dumnezeieşti şi 
cele omeneşti deşi nici în modul lui Dumnezeu, nici în cel al omului, căci, cum 
am spus, nu era Dumnezeu simplu, nici om simplu; totuşi, lucrându-le cu 


12% Tâlcuirea Pr. Stăniloae: Lucrarea ţine de fiinţă. Unde se vede lucrarea omenească, ea e 
dovada unei fiinţe omeneşti, sau arată că fiinţa nu poate fi fără o lucrare ce izvorăşte din ea, 
sau se face prin ea. De aceea într-un fel lucrarea menţine fiinţa, sau se arată constitutivă ei. 
Lucrarea omenească a lui Hristos arată că El are şi firea omenească. (n.s. 406, p. 195) 

121 Tâlcuirea Pr. Stăniloae: Ipostasul sau Persoana lui Hristos e unirea firilor şi a lucrărilor lor, 
fără să le confunde, cum e persoana umană unirea tuturor organelor trupeşti şi facultăţilor 
sufleteşti, fără să le confunde. (n.s. 407, p. 195) 

22 Tâlcuirea Pr. Stăniloae: Sfântul Maxim foloseşte nu numai expresia de la Calcedon în 
două firi, ci şi cea de la Sinodul V ecumenic din două firi, singura acceptată de monofiziţi. 
(n.s. 408, p. 195) 


12% Tâlcuirea Pr. Stăniloae: Lucra cele dumnezeieşti, dar nu ca Dumnezeu neîntrerupt, ci ca 


Dumnezeu întrupat. Vindeca orbirea, dar nu în chip nevăzut, ci prin tina adusă la ochii orbului 
cu mâna omenească, deci ca Dumnezeu întrupat. (n.s. 502, p. 233) 

adevărat, adeverea deosebirea lucrărilor naturale. Pe de altă parte, cuprinzându- 
le pe acestea şi exprimându-le sinoptic prin termenul potrivit de lucrarea 
teandrică, ne-a învăţat unirea lor de nedespărțit.” (Sf. Maxim Mărturisitorul, 
Epistole, Partea a Doua, Scrieri, 7, în PSB, vol. 81, p. 233) 


„Căci este Acelaşi Dumnezeu şi om. Dar zic că sunt şi altele în oarecare 
fel comune şi oarecum referindu-se la amândouă, adică la Dumnezeire şi 
umanitate. Adică unele dintre expresii sunt foarte dumnezeieşti, iar altele 
omeneşti; în sfârşit, altele deţin un loc oarecare de mijloc, arătând pe Fiul lui 
Dumnezeu ca fiind deodată Dumnezeu şi om'?%.” (Sf. Maxim Mărturisitorul, 
Epistole, Partea a Doua, Scrieri, 8, în PSB, vol. 81, p. 245) 


„lar loan, care a avut gură de aur, mai bine zis gura lui Hristos, spune la 
începutul Cuvântului despre văduva care a pus în vistierie doi bănuţi: E simplu 
numele postului. Și în altele cu firi unite e deosebită lucrarea umanităţii, 
precum e deosebită puterea Dumnezeirii. Să dau un exemplu: jos oboseşte şi sus 
adună stihiile. Jos flămânzeşte şi de sus aduce ploaie. Jos îi e frică şi de sus 
pricinuieşte tunete. Jos stă în fața judecătorului şi de sus Se priveşte pe Sine 
Însuşi. Cât priveşte milostivirea, în ea concurg amândouă lucrările. Căci Cel ce 
încununează dintre heruvimi pe cei milostivi, Acelaşi şezând în fața vistieriei 
cearcă pe iubitorii de oameni. Acelaşi zice în Cuvântul către Toma împotriva 
arienilor: Acestea auzindu-le, am curăţit sufletul de necredinţă, am lepădat 
socotința îndoielnică, am îmbrăcat convingerea, m-am atins de trup, 
bucurându-mă şi tremurând, am întins împreună cu degetele şi ochii sufletului 
şi am Simţit două lucrări. 


122 Tâlcuirea Pr. Stăniloae: Hristos fiind un unic ipostas sau Subiect, dar constând din două 
firi, poate săvârşi unele lucrări în care se întâlnesc atât lucrările omeneşti, cât şi cele 
dumnezeieşti, fără să se anuleze, nici să se schimbe după fire. De ex. El simţea foamea, dar 
simţirea foamei nu-L făcea să-Şi piardă stăpânirea de Sine. Sau vindeca, manifestând puterea 
dumnezeiască, dar folosindu-Se de mişcarea vreunui organ trupesc, sau asociind mila 
omenească. Dar erau şi unele lucrări pe care le săvârşea numai omeneşte, oprind asocierea 
puterii dumnezeieşti la ele; sau numai dumnezeieşte, susținând în existenţă creațiunea, fără 
asocierea unui efort omenesc. Mai bine zis există o gradaţie în săvârşirea unor lucrări şi 
trăirea unor simţiri mai mult cu Dumnezeirea, sau mai mult cu umanitatea. Dar totdeauna Îşi 
distinge ceea ce aduce din Dumnezeire şi ceea ce aduce din umanitate în lucrările Sale. Chiar 
unirea între suflet şi trup în persoana umană este o mare taină. Din această unire rezultă 
unitatea persoanei. Dar cum, din două părţi necontopit unite, rezultă o unitate desăvârşită? La 
om aceasta se poate datora faptului că în suflet sunt puse puterile formatoare ale trupului, 
încât nu se poate cugeta un suflet realizat fără trup şi nici invers. Deşi deosebit de trup, 
sufletul nu e despărțit de ele. Poate o astfel de conformitate există şi între firea umană şi cea 
dumnezeiască, deşi Dumnezeirea poate exista şi fără a se uni cu cea umană. Poate de aceea 
Logosul dumnezeiesc are în Sine raţiunile tuturor creaturilor. De aceea El a putut să-Şi 
formeze chipul Său uman şi în Sine Însuşi din Fecioara Maria, nu ca un ipostas aparte, ci în 
propriul Său ipostas. Aceasta poate explica unitatea ipostasului şi manifestarea lui prin toate 
cele ce ţin de cele două firi. (n.s. 527, pp. 245-246) 

Dar şi prea înțeleptul Ciril, întâi stătătorul Alexandriei, în capitolul 32 al 
Tezaurului zice: Nu vom admite că e una lucrarea naturală a lui Dumnezeu şi a 
făpturii, ca să nu ridicăm nici făptura la firea dumnezeiască, nici să coborâm 
înălțimea mai presus de toate a firii dumnezeieşti la locul cuvenit celor create. 
Căci cele ce au o unică lucrare şi o unică putere nedeosebită păstrează în mod 
necesar şi o unitate a genului.” (St. Maxim Mărturisitorul, Epistole, Partea a 
Doua, Scrieri, 12, în PSB, vol. 81, pp. 266-267) 


„(...) Severian, întâi stătătorul Cabalei, (...) mărturiseşte: Deci arată 
două voințe: una dumnezeiască şi alta omenească. (...) Ambrosie, marele 
mărturisitor, (...) vesteşte cu înţelepciune: În ce mod aceeaşi lucrare e a altei 
ființe? Căci nu poate fi o singură lucrare unde e o fiinţă deosebită. (...) Ciril al 
Ierusalimului (...) afirmă: A arătat o lucrare îndoită, pătimind ca om, dar 
Acelaşi lucrând ca Dumnezeu. (...) Dumnezeiescul Leo, care vorbeşte cu 
cuminţenie: Fiecare chip lucrează cu participarea celuilalt ceea ce are propriu. 
(...) Gură de Aur: Și în altele e deosebită lucrarea firilor unite, a umanității şi a 
Dumnezeirii. lar când e vorba de milostivire, concurg amândouă lucrările. Şi de 
aceea am simţit două lucrări.” (Sf. Maxim Mărturisitorul, Epistole, Partea a 
Doua, Scrieri, 12, în PSB, vol. 81,p.271) 


„(...) oricare alt Părinte probat şi dumnezeiesc afirmă, cum am arătat, 
scriind în Hristos o lucrare şi două, primul lucru privind la unirea lucrărilor celor 
după fire precum şi a firilor, iar al doilea la deosebirea lor ființială.” (Sf. Maxim 
Mărturisitorul, Epistole, Partea a Doua, Scrieri, 19, în PSB, vol. 81,p. 301) 


„Căci întinderea mâinii şi atingerea şi apucarea şi amestecarea prin ea a 
tinei şi frângerea pâinii şi, simplu, tot ce se săvârşea prin mână, sau prin alt 
mădular, sau parte a trupului, era propriu lucrării naturale a umanităţii lui 
Hristos, prin care, ca om, era lucrător Acelaşi, Care era Dumnezeu prin fire şi 
lucra în mod natural cele dumnezeieşti, ca să se adeverească prin amândouă 
după fire, arătându-Se fiind cu adevărat Dumnezeu desăvârşit şi om desăvârşit, 
afară numai de păcat.” (Sf. Maxim Mărturisitorul, Epistole, Partea a Doua, 
Disputa Sf. Maxim cu Pyrhus, 25, în PSB, vol. 81, p. 351) 


„lar lucrarea susținătoare de viaţă a arătat-o în respiraţie, în grăire, în 
vedere, în auzire, în atingere, în mirosire, în fapta mâncării şi a băuturii, în 
mișcarea mâinilor, în umblare, în dormire şi în celelalte câte se arată în mod 
neschimbat în firea lucrării celei naturale”%.” (Sf. Maxim Mărturisitorul, 


15 Tâlcuirea Pr. Stăniloae: (...) După Sf. Maxim lucrarea sau energia cea unică a firii 
omeneşti se arată într-o mulțime de fapte înrudite, sau de acelaşi fel omenesc. Hristos Şi-a 
arătat lucrarea omenească în toate acestea. (n.s. 730, p. 351) 

Epistole, Partea a Doua, Disputa Sf. Maxim cu Pyrhus, 25, în PSB, vol. 81, p. 
351) 


„Și a lăcrimat lisus” [loan 11, 35] 


„Și a lăcrimat lisus (n., 11, 35) 

Evanghelistul, văzând lăcrimând firea care nu lăcrimează, e mirat, căci 
pătimirea aceasta era proprie trupului, şi nu potrivită Dumnezeirii. lar Domnul 
lăcrimează, văzând pe omul făcut după chipul Său intrat în stricăciune, ca să ne 
scape de lacrimile noastre. Căci pentru aceasta a şi murit, ca să ne izbăvim şi noi 
de moarte. Îi curge doar o lacrimă şi îndată o reţine, ca să nu pară că este crud şi 
fără milă, dar ne şi învaţă să nu ne topim pentru cei ce au murit. Primul lucru e 
propriu compătimirii, al doilea e femeiesc şi nebărbătesc. De aceea a îngăduit 
trupului Său să plângă puţin, deşi EI era ferit de lacrimi, de orice durere, pentru 
firea Sa dumnezeiască. Se minunează de lacrima Domnului şi cei ce-L urăsc pe 
EI. Căci cei ce filosofează la culme şi se bucură de mare vază cu anevoie 
lăcrimează, ca unii ce biruie orice neajuns. Iudeii socoteau că lăcrimează pentru 
moartea lui Lazăr. Dar EI lăcrima din milă pentru toată firea omenească, 
plângând nu numai pe Lazăr, ci cugetând la vechea întâmplare, când toată firea 
omenească a ajuns sub moarte, căzând cu dreptate sub pedeapsa aceasta'*%.” (Sf. 
Chiril al Alexandriei, Comentariu la Evanghelia Sfântului loan, Fragmente din 
Cărţile 7 şi 8, în PSB, vol. 41,p. 752) 


Dumnezeirea lui Hristos 


„(...) trebuie să gândim de lisus Hristos, ca de Dumnezeu, ca de 
Judecătorul viilor şi al morților (Fap., 10, 42), că nu trebuie să gândim lucruri 
mici despre mântuirea noastră. Dacă gândim lucruri mici de lisus Hristos, şi 
lucruri mici nădăjduim să primim. Cei care ascultă vorbindu-li-se de Hristos, ca 
şi cum li s-ar vorbi de nişte lucruri mici, păcătuiesc; de facem aşa, păcătuim şi 
noi, că nu ştim de unde am fost chemaţi, de Cine şi spre ce loc, că nu ştim câte a 


12% Tâlcuirea Pr. Stăniloae: Moartea e cea mai cumplită tragedie pentru oameni. Merită cu 
adevărat să plângem din pricina ei. Şi chiar Dumnezeu trăieşte mila pentru oameni din pricina 
ei. Căci nu e o dispariţie pur şi simplu, ci un chin veşnic. De aceea EI însuşi Şi-o însuşeşte 
pentru a o birui, sau intră în ea pentru ca noi să nu rămânem în ea. Ea chinuieşte pe om şi 
înainte de-a se produce. Hristos o asumă, o aşteaptă, o primeşte, dar nu rămâne în ea, ci o face 
trecere la viaţa veşnic fericită pentru Sine şi pentru cei ce se unesc prin iubire cu El şi cu 
ceilalți. Moartea e biruită de iubire, de bucuria iubirii de Dumnezeu Cel iubitor de oameni. 
(...) (n.s. 1414, p. 752) 

suferit lisus Hristos, pătimind pentru noi.” (Sf. Clement Romanul, Omilie, 
numită a doua Epistolă către Corinteni, cap. |, în PSB, vol. 1,p. 111) 


„Ce spune oare altceva Moisi lui Isus, fiul lui Navi, când 1-a pus acest 
nume, ca unui profet, decât numai ca să audă tot poporul că Tatăl descoperă 
toate despre Fiul lisus? Aşadar, Moisi îi spune lui Isus, fiul lui Navi, când i-a pus 
numele şi când l-a trimis iscoadă a pământului: Ja carte în mâinile tale şi scrie 
ce zice Domnul, că Fiul lui Dumnezeu va tăia din rădăcină toată casa lui 
Amalic în zilele de pe urmă. lată iarăşi lisus, nu fiu al omului, ci Fiu al lui 
Dumnezeu, arătat în preînchipuire în trupul lui Isus al lui Navi. 

Aşadar, pentru că vor zice că Hristos este Fiu al lui David, David însuşi, 
temându-se şi înțelegând rătăcirea păcătoşilor, a profeţit: Zis-a Domnul 
Domnului Meu: Șezi de-a dreapta Mea, până ce voi pune pe duşmanii Tăi 
aşternut picioarelor tale. Şi iarăşi, Isaia grăieşte aşa: Zis-a Domnul lui Hristos 
Domnul Meu: Apucatu-L-am de mâna Lui dreaptă, ca să asculte de EI 
neamurile şi puterea împăraților voi sfărâma. lată că David Îl numeşte Domn şi 
nu-L numeşte Fiu!” (Barnaba, Epistola, cap. XII, în PSB, vol. 1, p. 155) 


„(...) e necesar să spun câteva cuvinte despre Hristos, ca despre 
Dumnezeu.” (Tertulian, Apologeticul, XXI, în PSB, vol. 3, p. 69) 


„(...) este (Hristos — n.L.P.) Dumnezeu. Nu este cineva mai mare decât 
Cuvântul, nici nu există învățător pentru singurul Invăţător.” (Clement 
Alexandrinul, Pedagogul, cartea întâia, cap. VI, 25.2., în PSB, vol. 4, p. 180) 


„În ce ne priveşte, potrivit învăţăturii, care după convingerea noastră 
izvorăşte din inspiraţia dumnezeiască, credem că nu există altă posibilitate de a 
da despre Fiul lui Dumnezeu o explicație mai înaltă şi mai potrivită despre 
dumnezeirea Lui şi de a-L face cunoscut oamenilor, decât pe baza Sfintei 
Scripturi, care a fost inspirată de Duhul Sfânt şi care cuprinde Evangheliile şi 
scrierile apostolice, precum şi Legea şi Proorocii, cum le-a înşirat Însuşi 

1227 > 


Hristos “.” (Origen, Despre principii, cartea întâia, |, 3, în PSB, vol. 8, p. 70) 


„Învinuim, aşadar, pe iudei care n-au recunoscut dumnezeirea lui lisus cu 
toată mulţimea mărturiilor proorocilor, care-L descriu ca puterea cea mare a lui 
Dumnezeu, Stăpânul şi Părintele tuturor făpturilor, căci după convingerea 
noastră despre EI s-au rostit acele cuvinte de poruncă despre care citim în istoria 
creaţiei descrisă de Moise: să fie lumină!, să fie o tărie în mijlocul apelor şi tot 
ce a poruncit, Dumnezeu a poruncit şi Fiul a făcut. Lui i-au fost adresate 
cuvintele (Fac., 1, 26): să facem om după chipul şi după asemănarea Noastră, Şi 
credem că tot ce Tatăl a poruncit, Cuvântul a săvârşit. Și aceste lucruri le 
afirmăm nu numai pe temeiul unei presupuneri obişnuite, dealtfel, la iudei, ci ele 


17 Tâlcuirea Pr. T. Bodogae: Fără Scriptură nu există cunoştinţă sigură. (...) (n.s. 205, p. 70) 

au fost spuse de însuşi Dumnezeu şi rostirea lor e următoarea: £] a zis şi s-a 
făcut, EI a poruncit şi s-au zidit (Ps., 32, 9). lar dacă Dumnezeu a poruncit şi 
făpturile au fost aduse la viaţă, atunci, în înţelesul şi graiul acestor prooroci, cine 
ar fi fost în stare să împlinească porunca Tatălui dacă nu Cel care este, ca să 
zicem aşa, Cuvântul şi Adevărul?” (Origen, Contra lui Celsus, cartea a II-a, cap. 
IX, în PSB, vol. 9, p. 105) 


„Căci dacă poruncind dracilor, aceştia se supun, aceasta nu este faptă 
omenească, ci dumnezeiască. Sau cine, văzîndu-L pe El tămăduind bolile, 
cărora le este supus neamul oamenilor, Îl mai socoteşte pe El om şi nu 
Dumnezeu? Căci curăța leproşi, făcea şchiopii să umble, deschidea urechile 
surzilor, dădea vedere orbilor şi alunga pur şi simplu toate bolile şi toată 
neputinţa de la oameni. lar din acestea oricine putea vedea dumnezeirea Lui. 
Căci cine, văzîndu-L dând cuiva ceea ce-i lipsea prin naştere şi deschizând 
ochii orbului din naştere, nu ar fi înţeles că Lui Îi era supusă naşterea oamenilor 
şi că El era făcătorul şi ziditorul acesteia? Căci Cel ce dă ceea ce nu are omul 
din naştere, e vădit că e Domnul însuşi al naşterii oamenilor'?%. De aceea, când 
a coborât la noi la început Şi-a plăsmuit trupul Său din Fecioara, ca să dea 
tuturor o probă nu mică a dumnezeirii Sale prin faptul că Cel ce L-a plăsmuit 
pe acesta este şi făcătorul celorlalte trupuri.” (Sf. Atanasie cel Mare, 7ratar 
despre Întruparea Cuvântului şi despre arătarea Lui nouă, prin trup, cap. IV, 
XVIII, în PSB, vol. 15,p. 112) 


„Și cine, văzând firea apelor schimbându-se şi prefăcându-se în vin, nu 
putea înţelege că Cel ce a făcut aceasta e Domnul şi Făcătorul firii tuturor 
apelor? De aceea a păşit şi pe mare ca un Stăpân şi umbla pe ea ca pe pământ, 
dând privitorilor dovada stăpânirii Lui peste toate. Iar hrănind cu puţine pâini 
atâta mulţime şi făcând din cele puţine belşug mare, încât a săturat cu cinci 
pâini cinci mii de oameni şi au rămas mai multe decât au fost, n-a făcut cunos- 
cut altceva decât că El este Domnul purtării de grijă al tuturor.” (Sf. 
Atanasie cel Mare, Tratat despre Întruparea Cuvântului şi despre arătarea Lui 
nouă, prin trup, cap. IV, XVIII, în PSB, vol. 15,p. 113) 


„Au fost mulți regi şi tirani pe pământ înainte de EI; se istoriseşte despre 
mulţi înţelepţi şi vrăjitori la caldei şi la egipteni şi hinduşi. Care dintre ei, nu zic 
după moarte, dar încă trăind a putut să-şi impună atât de mult puterea, încât să 
umple tot pământul de învăţătura lui şi să întoarcă de la superstiția idolească o 
mulţime aşa de mare, câtă a atras Mântuitorul nostru la EI de la idoli? Filosofii 
elinilor au scris multe cărți părute convingătoare şi cu mult meşteşug în cuvinte. 
Ce-au dovedit ele aşa de mult ca crucea lui Hristos? Până la moartea lor 
sofismele lor păreau să aibă ceva convingător. Dar chiar când trăiau se 


12% Tâlcuirea Pr. Stăniloae: El completa ceea ce n-a dat în anumite cazuri nașterea. (n.s. 62b, 
p. 112) 

contraziceau în cele ce socoteau că se impun ca adevărate în gândirea lor şi se 
certau întreolaltă. 

Dar e un fapt foarte minunat că Cuvântul lui Dumnezeu învățând prin 
cuvintele cel mai simple, a umbrit pe sofişti şi a golit de putere învăţăturile lor, 
atrăgând pe toţi la Sine şi umplând bisericile Sale. Şi ceea ce e uimitor este că 
pogorând la moarte ca om, a făcut de nimic vorbăria făloasă a înţelepţilor despre 
idoli. Căci a cui moarte a alungat demonii? Sau de moartea cui s-au înspăimântat 
dracii, ca de a lui Hristos?!2% De aceea unde se rosteşte numele Mântuitorului, 
de acolo se alungă orice demon. 

Şi cine a smuls aşa de desăvârşit patimile sufleteşti din oameni", încât 
desfrânaţii s-au făcut feciorelnici, ucigaşii n-au mai ţinut sulițele în mână, iar cei 
stăpâniţi de frică s-au îmbărbătat? Şi peste tot, cine a înduplecat pe barbari şi pe 
cei ce locuiau în ţări păgâne să lepede furia şi să cugete cele paşnice, dacă nu 
credinţa în Hristos şi semnul crucii? Cine a încredinţat pe oameni aşa de mult 
despre înviere, ca crucea lui Hristos şi însăşi învierea Lui cu trupul? Cu toate că 
elinii au scornit atâtea minciuni, totuşi n-au putut născoci învierea idolilor lor, 
nevenindu-le în minte nicidecum că e cu putinţă ca după moarte să învie trupul 
din nou'*!. Această închipuire le-ar fi fost de altfel aprobată, pentru că, cugetând 
astfel, ar fi dat pe faţă neputinţa idololatriei lor şi ar fi recunoscut puterea lui 
Hristos, ca să se cunoască şi din aceasta că e Fiul lui Dumnezeu. (Sf. Atanasie 
cel Mare, Zratat despre Întruparea Cuvântului şi despre arătarea Lui nouă, prin 
trup, cap. VI, L, în PSB, vol. 15, pp. 147-148) 


„Care dintre oameni a învăţat după moarte, sau chiar vieţuind încă, 
despre feciorie, şi n-a socotit că e cu neputinţă virtutea aceasta între oameni? 
Dar Mântuitorul nostru şi Împăratul tuturor, Hristos, a pus atâta putere în 
învăţătura Sa, despre aceasta, că şi copiii care nu au ajuns la vârsta cunoscătoare 
a legii au făgăduit viaţa în feciorie, care e mai presus de lege. Cine dintre 
oameni a putut străbate vreodată aşa de departe, încât să ajungă şi la sciți şi la 
etiopieni, sau la perşi, sau la armeni, sau la goți, sau la cei de care se spune că 
locuiesc dincolo de ocean, sau la cei ce sunt peste Hircania, sau la egipteni şi 


1% Tâlcuirea Pr. Stăniloae: Moartea lui Hristos a alungat demonii, pentru că prin ea 
aducându-Se ca dar lui Dumnezeu Tatăl şi renunțând la Sine, a dat putere tuturor să 
depăşească despărțirea egoistă şi orgolioasă de Dumnezeu pentru că a fost cea mai mare 
coborâre (chenoză) a Celui mai presus de toate, a Fiului lui Dumnezeu făcut om ca să poată 
primi moartea noastră. Dracii, individuaţiunile pervertite de extrema mândrie, şi-au dovedit 
neputinţa faţă de această smerenie. (n.s. 111, p. 148) 

125 Tâlcuirea Pr. Stăniloae: (...) sfântul Atanasie cugetă că Dumnezeu-Cuvântul a lucrat şi 
asupra sufletului, sau a lucrat asupra trupului prin curățirea sufletului, deci n-a lucrat numai 
direct asupra trupului, cum spune Kannengiesser. Chiar prin coborârea Lui din dragoste 
pentru noi până la primirea morţii ne-a dat putere să biruim mândria, lăcomia, pofta de plăceri 
trupeşti, toate patimile ca expresii ale egoismului. (n.s. 112, p. 148) 

1%! Tâlcuirea Pr. Stăniloae: Aceasta se opunea gândirii lor panteiste, în care toate 
individuaţiunile apar şi dispar definitiv. Dacă şi-ar fi închipuit învierea, ar fi recunoscut eterna 
valoare a persoanei. (n.s. 113, p. 148) 

caldei, care cred în vrăji şi sunt peste măsură de superstițioşi şi de sălbatici în 
obiceiurile lor, ca să le propovăduiască despre virtute şi feciorie şi despre o 
credinţă protivnică idolilor, cum a făcut Domnul tuturor, Puterea lui Dumnezeu, 
Domnul nostru lisus Hristos? Şi El nu numai că le-a propovăduit prin ucenicii 
Săi, ci 1-a şi înduplecat în cugetul lor să lepede sălbăticia purtărilor şi să nu se 
mai închine zeilor părinților lor, ci să-L recunoască pe EI şi prin EI să creadă în 
Tatăl. 

Odinioară închinându-se la idoli, elinii şi barbarii se războiau între ei şi 
erau cruzi cu cei de un neam şi nu se afla cineva care să umble pe pământ, sau să 
străbată marea, fără să-şi înarmeze mâna cu sulița, din pricina luptei neîmpăcate 
între ei. Toată viaţa lor o trăiau înarmaţi şi sulița le slujea în loc de toiag şi 
numai în ea le era ajutorul. Se închinau, cum am spus înainte, idolilor şi aduceau 
demonilor jertfe; şi totuşi cei ce slujeau idolilor n-au putut fi îndreptaţi prin 
superstiţia idolească. Dar când s-au mutat la învăţătura lui Hristos, cugetarea li 
s-a străpuns cu adevărat în chip minunat, încât au lepădat cruzimea şi nu se mai 
gândesc la lupte, ci în toate s-au făcut paşnici şi plini de dorinţa de prietenie.” 
(Sf. Atanasie cel Mare, Tratat despre Întruparea Cuvântului şi despre arătarea 
Lui nouă, prin trup, cap. VI, LI, în PSB, vol. 15, pp. 147-149) 


„Sau cine e Cel ce i-a unit întreolaltă spre pace pe cei ce se urau, dacă 
nu Fiul cel iubit al Tatălui, Mântuitorul de obşte al tuturor, lisus Hristos, Care 
prin dragostea Lui toate le-a răbdat pentru a noastră mântuire? De altfel despre 
această pace ce o va aduce El se proorocise de demult. Căci spusese Scriptura: 
Și-şi vor preschimba săbiile lor în fiare de plug şi sulițele lor în seceri şi nu va 
mai ridica sabia un neam asupra altui neam şi nu vor mai fi învăţaţi să se lupte 
(Is., 2, 4). Şi nu e de crezut (ce s-a scris). Căci şi acum barbarii care au sălbăticia 
purtărilor sădită în ei, cât timp jertfesc idolilor ce-i au, se înfurie unii împotriva 
altora şi nu rămân nici un ceas fără suliță; când aud de învăţătura lui Hristos, 
îndată se întorc de la războaie la lucrarea pământului şi în loc de a-şi înarma 
mâinile cu sulițe, le întind la rugăciune; şi peste tot, în loc de a se război între ei, 
se înarmează de acum împotriva diavolului şi a dracilor, războindu-i pe aceştia 
cu fecioria şi cu virtutea sufletului. lată o dovadă a dumnezeirii Mântuitorului: 
ceea ce n-au putut învăţa oamenii de la idoli au învăţat de la EI. Iar aceasta este 
o nu mică dovadă a neputinței şi nimicniciei idolilor. Căci cunoscându-şi dracii 
neputinţa lor, aţâţau odinioară pe oameni să se războiască între ei, ca nu cumva, 
încetând să se certe între ei, să se întoarcă împotriva dracilor!?. Căci, fără 
îndoială neluptându-se între ei, ucenicii lui Hristos se rânduiesc prin purtările şi 
faptele lor în frontul împotriva dracilor şi pe aceştia îi alungă, iar pe căpetenia 
lor, diavolul, îl iau în râs, prin aceea, că în tinereţe trăiesc în curăţie, în încercări 
rabdă, în dureri stăruiesc, când sunt ocărâţi suportă, lipsurile le dispreţuiesc şi, 


1252 Tâlcuirea Pr. Stăniloae: Pacea între oameni arată prezenţa Logosului care toate le 
orânduieşte şi le armonizează, care scapă pe oameni de patima mândriei, lăcomiei, mâniei. 
(n.s. 113a, p. 150) 

ceea ce e minunat, dispreţuiesc chiar şi moartea, făcându-se martiri ai lui 
Hristos.” (Sf. Atanasie cel Mare, 7ratat despre Intruparea Cuvântului şi despre 
arătarea Lui nouă, prin trup, cap. VI, LII, în PSB, vol. 15, pp. 149-150) 


„Dar să mai arăt o dovadă foarte minunată a dumnezeirii Mântuitorului: 
care dintre oamenii de odinioară — fie el om simplu, sau vrăjitor, sau tiran, sau 
împărat — a putut lua sarcina să lupte împotriva întregii închinări la idoli şi a 
toată oastea drăcească şi a toată vrăjitoria şi a toată înţelepciunea elinilor, care 
erau atât de tari şi înfloreau şi înfricoşau pe toţi, şi să se împotrivească cu o 
unică pornire tuturor, ca Domnul nostru, Fiul adevărat al lui Dumnezeu, Care 
dând pe faţă în chip nevăzut rătăcirea fiecăruia, îi atrage pe toţi oamenii de la 
toate, încât unii calcă în picioare idolii cărora li se închinau, alții ard cărțile cu 
vrăjitoriile de care se minunau, iar în locul înțelepților aleg tâlcuirea 
Evangheliilor; pe cei cărora mai înainte li se închinau îi părăsesc, ar lui Hristos 
celui răstignit, de Care râdeau, 1 se închină, mărturisindu-L ca Dumnezeu; şi aşa 
numiții de ei zei sunt alungaţi cu semnul crucii, iar Mântuitorul cel răstignit e 
propovăduit în toată lumea, ca Dumnezeu şi ca Fiul lui Dumnezeu; şi zeii 
închinaţi la €elini sunt defăimaţi de ei ca închipuiri spurcate, iar cei primesc 
învăţătura lui Hristos au o viaţă mai curată ca aceia? 

De sunt acestea şi unele ca acestea omeneşti, să ne arate cine voieşte, ca 
să ne convingem şi noi, că unele ca acestea s-au produs şi mai înainte. lar de nu 
se arată şi nu sunt acestea fapte omeneşti, pentru ce le resping necredincioşii fără 
Nici 0 evlavie, nerecunoscând pe Stăpânul care le-a lucrat? Ei pătimesc ceva 
asemănător celui ce nu cunoaşte pe Dumnezeu Făcătorul, din lucrurile zidirii. 
Căci dacă ar fi cunoscut, din puterea Lui arătată în toate, dumnezeirea Lui, ar fi 
cunoscut că şi faptele prin trup ale lui Hristos sunt ale lui Dumnezeu Cuvântul. 
Iar cunoscându-L, nu L-ar fi răstignit pe Domnul Slavei, cum a zis Pavel (| Cor., 
2, 8).” (Sf. Atanasie cel Mare, ratat despre Întruparea Cuvântului şi despre 
arătarea Lui nouă, prin trup, cap. VI, LIII, în PSB, vol. 15, p. 150) 


„Precum cel ce doreşte să vadă pe Dumnezeu, Care este prin fire nevăzut 
şi nu poate fi nicidecum văzut, Îl înţelege şi ÎL cunoaşte din faptele din natură, 
aşa cel ce nu vede prin înţelegere pe Hristos să caute să-L afle măcar din faptele 
trupului şi să cerceteze de sunt ale unui om. Şi de sunt omeneşti, să râdă; iar de 
nu sunt omeneşti, ci cunoaşte că sunt ale lui Dumnezeu, să nu râdă de cele ce nu 
sunt de râs, ci mai degrabă să se minuneze, că cele dumnezeieşti ni s-au arătat 
printr-un mijloc aşa de smerit şi prin moarte a ajuns la toţi nemurirea şi prin 
întruparea Cuvântului s-a făcut cunoscută purtarea Lui de grijă pentru toate şi că 
Dăruitorul şi Făcătorul tuturor este Însuşi Cuvântul lui Dumnezeu.” (Sf. 
Atanasie cel Mare, Tratat despre Întruparea Cuvântului şi despre arătarea Lui 
nouă, prin trup, cap. VI, LIV, în PSB, vol. 15,p. 151) 

„(...) Însuşi Mântuitorul zice: Precum Tată! are viață întru Sine, aşa a dat 
şi Fiului Să aibă viaţă întru Sine - (n., 5, 26). Spunând L-a dat S-a arătat pe Sine că nu 
e Tatăl. lar spunând așa, a arătat asemănarea şi identitatea firii Fiului cu Tatăl. Deci 
dacă era odată când nu le avea Tatăl, e vădit că şi Fiul era când nu le avea. Căci 
precum le are Tatăl, aşa le are şi Fiul. Iar dacă e necredincios lucru a spune că Tatăl nu 
le avea, dar e binecredincios a zice că Tatăl le are pururea, cum nu e absurd ca, odată 
ce Fiul zice precum are Tatăl, aşa are şi Fiul, aceştia să spună că nu are aşa, ci 
altfel? Mai vrednic de crezare este ceea ce zice Cuvântul şi a crede că toate câte 
spune că le-a luat, avându-le pururea, le are de la Tatăl. Căci Tatăl nu le are de la 
cineva, dar Fiul le are de la Tatăl.” (Sf. Atanasie cel Mare, 7rei cuvinte împotriva 
arienilor, cuvântul al treilea împotriva arienilor, XXXVI, în PSB, vol. 15, p. 
367) 


„Nu cumva, însă, să-L socoteşti numai om pe Domnul nostru ignorându- 
I puterea dumnezeirii Lui din pricină că a trăit printre noi în asemănarea trupului 
păcatului!” (Sf. Vasile cel Mare, Omilii la Psalmi, omlia la Psalmul XLVIII, IV, 
în PSB, vol. 17,p. 314) 


„lar toate textele care-ţi vorbesc de firea Lui trupească, cu care a lucrat 
mântuirea oamenilor, pe care ne-a arătat-o prin venirea Lui în trup, în care El 
spune că a fost trimis (In., 3, 17), că nu poate să facă de la EI nimic (In., 5, 30), 
că a primit poruncă (In., 10, 18), şi altele asemenea, să nu-ţi dea pricini să 
micşoreze dumnezeirea Unuia-Născut. Pogorământul Fiului la slăbiciunea firii 
tale omeneşti nu-ţi dă dreptul să micşorezi vrednicia Celui puternic, ci înţelege 
firea Lui aşa cum se cuvine unui Dumnezeu, iar cuvintele pline de smerenie, 
spuse despre El, interpretează-le având în vedere întruparea Sa pentru 
mântuirea oamenilor. Dacă aş vrea să vorbesc acum cu de-amănuntul de lucrul 
acesta, aş putea aduce, uitând de mine însumi, o mulţime nesfârşită de dovezi.” 
(Sf. Vasile cel Mare, Omilii şi cuvântări, omilia a XV-a, II, în PSB, vol. 17, p. 
511) 


„ȘI a sfătuit Domnul Dumnezeu pe Adam (Fac., 2, 16). 

lată că şi aici Scriptura foloseşte aceleaşi cuvinte ca mai sus: Domnul 
Dumnezeu, pentru ca prin repetarea acestor cuvinte să primim o învăţătură 
precisă şi să nu suferim pe cei care îndrăznesc să împartă aceste două nume: 
unul să-l dea Tatălui, iar pe celălalt Fiului. Pentru că fiinţa amândurora este una, 
de aceea şi dumnezeiasca Scriptură dă, fără deosebire, acelaşi nume când 
Tatălui, când Fiului”. (Sf. loan Gură de Aur, Omilii la Facere, omilia XIV, III, în 
PSB, vol. 21, p. 159) 


„(...) într-una dintre Epistole, vorbind despre Mântuitorul nostru, după 


ce a spus că toate au fost supuse sub picioarele Lui, adaugă foarte drept: lar 
supunând toate, n-a lăsat nimic nesupus Lui (Evr., 2, 8). Deoarece credem că 

toate s-au făcut prin Fiul, nu-L vom înţelege ca unul dintre toate, ci-L vom 
socoti că este în afară de toate, deosebindu-Se de firea şi specia celor făcute; 
deci, vom mărturisi că nu e altceva decât Dumnezeu din Dumnezeu după 
fire!%%5.” (Sf. Chiril al Alexandriei, Comentariu la Evanghelia Sfântului loan, 
cartea întâi, cap. 5, în PSB, vol. 41,p. 57) 


„Sau neplăcându-le să fie siliți să mărturisească pe Fiul cu adevărat 
Dumnezeu din Dumnezeu după fire, se abat din obişnuinţa de-a lupta cu 
adevărat spre al doilea înţeles al chipului, care constă numai în formă şi pecete? 
Dar socotesc că, spunând aceasta, se vor omori pe ei înşişi!2%*.” (Sf. Chiril al 
Alexandriei, Comentariu la Evanghelia Sfântului loan, cartea a doua, cap. VIII, 
în PSB, vol. 41, p. 268) 


„(...) să mărturisim pe Fiul ca chipul lui Dumnezeu şi Tatăl, neformat din 
unele însuşiri trecătoare, nici numai împodobit cu demnități dumnezeieşti, ci 
având ființial însuşirile Celui ce L-a născut şi fiind prin fire exact ceea ce se 
înţelege şi Cel ce L-a născut, adică Dumnezeu adevărat din Dumnezeu adevărat, 
Atotţiitorul, Creatorul, slăvit, bun, închinat şi tot ce e unit cu cele spuse şi care 
se cuvin lui Dumnezeu. Căci, arătându-L astfel în toate asemenea lui Dumnezeu 
şi Tatăl, vom înfăţişa adevărul cuprins în spusa Lui: De nu va voi cineva să 
cinstească pe Fiul, nu-L cinsteşte nici pe Tatăl care L-a trimis pe El” (SE. 
Chiril al Alexandriei, Comentariu la Evanghelia Sfântului loan, cartea a doua, 
cap. VIII, în PSB, vol. 41,p.271) 


„Căci, dacă mărturisesc lucrurile cele mai bune despre Mine, cinstesc pe 


Cel ce M-a născut, iar cei ce Îl acoperă cu cele mai de pe urmă ocări pe Cel ce 


S-a născut din EI necinstesc pe Tatăl însuşi!*%. În toate felurile Hristos Se 


23 Tâlcuirea Pr. Stăniloae: Dacă toate Îi sunt supuse Fiului lui Dumnezeu şi nimic nu-l este 
nesupus, EI este deasupra tuturor. Toate Îi sunt supuse întru totul, toate avându-L întru totul 
pe EI ca şi Creator, toate fiind create de El. Numai EI nu depinde de nimic. Deci, numai El 
este necreat şi Creator, ceea ce înseamnă că e Dumnezeu. (n.s. 91, p. 57) 

134 Tâlcuirea Pr. Stăniloae: Nerecunoscând pe Hristos ca Fiul lui Dumnezeu, Care S-a făcut 
om ca să scape umanitatea celor ce cred în El de moartea veşnică, îşi aleg ei înşişi moartea. 
Mai ales că ei nu mai cred prin aceasta nici în Dumnezeu. Căci un Dumnezeu impersonal şi 
fără iubire nu există. (n.s. 479, p. 268) 

155 Tâlcuirea Pr. Stăniloae: Numai dacă Hristos e chipul Tatălui în sensul că de aceeaşi fiinţă 
dumnezeiască, cel ce nu-L cinsteşte pe El nu cinsteşte nici pe Tatăl. Căci acela dispreţuieşte 
însăşi fiinţa lui Dumnezeu, proprie şi Tatălui. Dacă nu cinstesc pe fiul unui om, nu-l cinstesc 
nici pe tatăl lui. (n.s. 485, p. 271) 

12% Tâlcuirea Pr. Stăniloae: Dacă Fiul Îl laudă pe Tatăl prin toate cuvintele şi faptele Sale 
vrednice de Acela, cei ce coboară pe Fiul în ceea ce spun despre EL, Îl coboară pe Tatăl însuşi. 
Şi Îl coboară pe Fiul atribuindu-l fapte şi purtări rele, contrare celor de Fiu. Prin acestea ÎI 
coboară şi pe Tatăl. În general, omul bun şi curat ÎL măreşte pe Tatăl, căci numai de la EI pot fi 
cele bune şi curate. Iar dacă cel rău se declară fiu al Tatălui, în răutățile lui îl coboară pe Tatăl, 
el având ca dumnezeu şi tată pe diavolul. Cele mai incontestabile argumente despre existența 

dovedeşte pe Sine prin cuvintele Sale!” şi Se arată clar că este Dumnezeu după 


fire şi prin cele ce zice că cinsteşte pe Tatăl.” (Sf. Chiril al Alexandriei, 
Comentariu la Evanghelia Sfântului loan, cartea a şasea, Introducere, în PSB, 
vol. 41, p. 636) 


„(...) nu se va micşora întru nimic înţelegerea dumnezeiască a Fiului, 
spunându-se că slava Lui este Tatăl, deoarece şi Tatăl însuşi e slăvit la fel de 
către Fiul, nu ca având nevoie (fiind lipsit) de slavă, ci deoarece şi are slava de a 
fi cunoscut ca Tată al Unui astfel de Născut, Care este şi El Dumnezeu 2%.” (Sf. 
Chiril al Alexandriei, Comentariu la Evanghelia Sfântului loan, cartea a şasea, 
Introducere, în PSB, vol. 41, p. 645) 


„Căci cel ce zice că Domnul este lisus, zice numaidecât în Sfântul Duh, 
după cuvântul lui Pavel (1 Cor., 12, 3)'%%. Dar cugetând cineva cele opuse nu o 
face în Duhul Sfânt, ci va grăi mai degrabă în Belzebut.” (Sf. Chiril al 
Alexandriei, Comentariu la Evanghelia Sfântului loan, cartea a şasea, Capitol 
unic, în PSB, vol. 41, p. 678) 


„(...) observă cum, prin cuvântul Său, ajută pe de o parte la zidirea celor 
credincioşi, iar pe de alta, nu ignoră grăirea bolnavă a ereticilor lipsiţi de 
evlavie. Căci spune către ucenicii Săi: Voi Mă numiţi pe Mine Învățătorul şi 
Domnul, ca să nu socotească cineva că El nu este prin fire Domnul şi 


lui Dumnezeu le aduce cineva prin bunătatea şi curăţia lui. (n.s. 1207, p. 636) 

157 Tâlcuirea Pr. Stăniloae: Se dovedeşte pe Sine ca Hristos, deci ca Mesia dumnezeiesc, 
calitate pe care nu l-o recunosc căpeteniile iudaice, cum nu l-o recunosc nici sectele 
neoprotestante. (n.s. 1208, p. 636) 

125% Tâlcuirea Pr. Stăniloae: Pentru Dumnezeu-Tatăl este o slavă să aibă un Fiu Care este şi El 
Dumnezeu. Dacă n-ar putea primi existenţa de la EI decât creaturi minore, puterea Lui ar fi 
mărginită. Slava lui Dumnezeu se arată în faptul că poate naşte un Fiu, Care e şi EI 
Dumnezeu, ca şi Tatăl. Filosofule (în general panteiste) nu cunosc o origine atotputernică a 
existenţei, întrucât toate cele ce se ivesc dintr-o esenţă sunt pline de insuficiență. Pentru 
credinţa creştină insuficienţele creaţiei vin din faptul că nu este născută din Dumnezeu, ci este 
creată din nimic. Dar Dumnezeu are şi un Fiu născut din El. lar Acesta e desăvârşit şi etern, ca 
şi El. Numai având aceste puteri: de-a naşte un Fiu egal şi de-a crea din nimic o lume 
mărginită, dar putându-se îmbogăţi cu nemărginirea Lui, se arată că este un Dumnezeu 
atotputernic, ceea ce explică totul. (n.s. 1226, p. 645) 

1259 Tâlcuirea Pr. Stăniloae: Cel ce recunoaște pe lisus ca Domn, sau ca Dumnezeu, face 
aceasta prin Duhul Sfânt. Cel ce rămâne numai în raţiunea lui naturală nu va fi în stare să 
înţeleagă că e Fiul lui Dumnezeu făcut om. Zic şi neoprotestanţii Domnul Iisus, dar nu spun 
că e Dumnezeu cel întrupat. Dau termenului Domn un sens modern, care exprimă un respect 
pentru omul simplu, sau distins prin anumite calităţi de alţii. Cel ce nu înţelege prin Domnul 
Iisus că lisus este Dumnezeu, nu vorbeşte în Duhul Sfânt, ci în Beelzebut. A vorbi în Duhul 
Sfânt înseamnă a fi ridicat la înţelegerea lui lisus ca fiind Cel egal în dumnezeire cu Duhul 
Sfânt. De fapt în cele următoare se precizează că fariseii spun în Beelzebut Domnul Iisus, dar 
nu mărturisesc nici ei şi împiedică şi pe alţii să numească pe Hristos şi să-L mărturisească. Şi 
aşa fac neoprotestanţii. (n.s. 1268, p. 678) 

Învățătorul, ci ca să arate că preţuieşte aceste numiri date Lui de cei care Îl 
urmează, în mod necesar adaugă, înlăturând bănuielile acelora: Și bine ziceți, 
căci sunt. Fundcă nu Şi-a dobândit ca pe un simplu nume de cinste pe cel de 
Domn, precum noi, rămânând slugi prin fire, am dobândi o strălucire după har 
prin numirile cele mai presus de fire şi prețioase date de oameni.” (Sf. Chiril al 
Alexandriei, Comentariu la Evanghelia Sfântului loan, cartea a Noua, 
Introducere, în PSB, vol. 41, p. 797) 


„Priveşte la slava şi la puterea Lui, priveşte la stăpânirea Lui 
neîmpiedicată peste toate. Spune-mi, ce nu împlineşte dintre cele mai presus de 
rațiune prin consimţiri neforțate şi înainte de trup, şi cu trupul? Priveşte la Cel ce 
ni Se arată atât de mare prin faptele înseşi. De aceea zice: Eu și Tatăl una 
suntem. Cel ce M-a văzut pe Mine, a văzut pe Tatăl (In., 14, 9)'*.” (Sf. Chiril al 
Alexandriei, Comentariu la Evanghelia Sfântului loan, cartea a noua, 
Introducere, în PSB, vol. 41, p. 842) 


„O dată cu Cel născut cu adevărat se cugetă Persoana Celui ce naşte prin 
fire. Şi îndată ce cunoaşte cineva pe Tatăl înţelege şi pe Cel născut. Şi, dacă află 
de Cel născut, înţelege îndată că a odrăslit dintr-un Tată. Deci din Amândoi se 
naşte în ascultători cunoaşterea Fiecăruia. Tăgăduind cineva că Dumnezeu este 
Tată cu adevărat, va desființa numaidecât şi naşterea Fiului. lar nemărturisind că 
Fiul este născut, va desfiinţa împreună cu El şi cunoştinţa despre Tatăl'?*!.” (Sf. 
Chiril al Alexandriei, Comentariu la Evanghelia Sfântului loan, cartea a noua, 
capitol unic, în PSB, vol. 41, pp. 867-868) 


„De va afirma că Fiul se cinsteşte prin simplul nume al Dumnezeirii, 
nefiind prin fire şi cu adevărat ceea ce se spune că este, îi vom răspunde, 
cugetând cele cuvenite şi spunând deschis: O, deşteptule! Dacă nu este 
Dumnezeu după fire, ne închinăm mai departe creaturii în locul Creatorului, şi 
nu numai noi, care formăm această ceată pământească, ci şi mulțimea Sfinţilor 
Îngeri. Ba vom acuza şi pe tot Sfântul care L-a numit pe El Dumnezeu după fire 


12% Tâlcuirea Pr. Stăniloae: Chiar dacă nu poate să Se arate numai ca Dumnezeu, Se arată 
totuşi ca atare prin umanitatea asumată. Numai cel ce îşi închide ochii cu voia nu vede, prin 
toată înfăţişarea omenească a lui Hristos şi prin toate manifestările Lui, dumnezeirea Lui şi 
deci şi dumnezeirea Tatălui, căci El Se arată încontinuu în relație cu Tatăl. El nu Se arată ca 
fiind unica Persoană dumnezeiască, ci Se arată mereu privind spre Tatăl nevăzut, iubind pe 
Altul tot aşa de mare ca EI. Nu arată că nu are nici o relaţie cu nimeni egal cu Sine, sau numai 
cu oamenii, care depind de El. Chiar faptul că umanitatea Lui este a unui ipostas mai presus 
de om, iar acesta se adresează şi prin manifestările lui omeneşti altei Persoane, Căreia îi spune 
Tată, arată că, şi ca Subiect al umanităţii Sale, e în relaţie cu un Tată. (n.s. 1604, p. 842) 

1241 Tâlcuirea Pr. Stăniloae: E o expunere mai pe larg a faptului că cine nu cunoaşte pe Fiul ca 
Dumnezeu nu-L cunoaşte nici pe Tatăl ca Dumnezeu, dar şi a faptului că cine nu cunoaşte pe 
Dumnezeu ca Tată nu-L cunoaşte nici pe Dumnezeu ca Fiu. Ei nu pot fi cunoscuţi decât 
împreună, Unul ca Tată, şi Altul ca Fiu. Dar aceasta e posibil numai dacă sunt împreună de o 
fire dumnezeiască. (n.s. 1652, p. 868) 

şi adevărat, iar mai mult decât pe toţi vom învinui pe Fericitul care a spus despre 
EI: Știm iarăşi că a venit Fiul lui Dumnezeu şi ne-a dat nouă pricepere ca să 
cunoaştem pe Dumnezeu cel adevărat; şi noi suntem în Dumnezeul cel adevărat, 
adică întru Fiul Său lisus Hristos. Acesta este adevăratul Dumnezeu şi viaţa de 
veci (| In., 5, 20)!**%.” (Sf. Chiril al Alexandriei, Comentariu la Evanghelia 
Sfântului loan, cartea a zecea, capitolul întâi, în PSB, vol. 41,p. 917) 


„(...) privind la smerenia Lui după trup şi dispreţuind prin aceasta lipsa 
Lui de importanţă, (iudeii — n.L.P.) se întrebau: Nu este Acesta Iisus, fiul lui 
Iosif, şi nu ştim noi pe tatăl Său şi pe mama Sa? Cum spune El acum: M-am 
pogorât din cer?. Vezi în acestea mizeria gândurilor iudaice? Considerând mulţi 
că Domnul nu este cu adevărat Dumnezeu, pentru chipul trecător al trupului'?*, 
şi nevrând să părăsească înţelegerea atotcoborâtă despre EI, 1-a asigurat pe Sfinţi 
că Duhul le va arăta în modul cel mai vădit slava Lui. Şi nu i-a încredinţat 
despre aceasta numai prin cuvinte înțelepte, ci a încredinţat mintea fiecăruia prin 
dovada reală că este Dumnezeu cu adevărat şi rod al fiinţei lui Dumnezeu-Tatăl. 
Şi care e dovada, sau cum îl face Duhul slăvit şi recunoscut pe Hristos!2*? A 
arătat slava Lui lucrând minunat şi dumnezeieşte în toţi şi sădind ştiinţa exactă a 
tuturor în Sfinți. Firii care împărăţeşte peste toate trebuie să i se atribuie 
cunoaşterea a toate, nimeni neputând învăţa şi vedea toate dezvăluite şi 
descoperite şi neputând împlini cu uşurinţă ceea ce voieşte, asemeni ei.” (Sf. 
Chiril al Alexandriei, Comentariu la Evanghelia Sfântului loan, cartea a 
unsprezecea, capitolul întâi, în PSB, vol. 41,p. 991) 


„(,...) fericitul Toma a dat mărturia cea mai dreaptă despre EI, zicând: 
Domnul meu şi Dumnezeul meu (In., 20, 28)'**. Căci Domnului după fire şi 


42 Tâlcuirea Pr. Stăniloae: Numai o persoană trăiește în mod conştient viaţa ca valoare 
cuprinzătoare a tuturor valorilor. Şi numai altă persoană îmi dă şi mie un surplus de viaţă. Dar 
trebuie să existe şi o Persoană care are şi dă viaţa veşnică. Nu obiectele, nu esenţa care nu 
există real ca atare, dau viaţă. (n.s. 1743, p. 917) 

12% Tâlcuirea Pr. Stăniloae: După păcat, trupul nostru a căzut în mortalitate definitivă. Şi Fiul 
lui Dumnezeu l-a asumat tocmai pentru ca să-l scape de mortalitate şi corupție, întâi în EI, şi 
apoi în toţi cei ce se unesc cu El prin credinţă. Dar căpeteniile iudaice nu vedeau aceasta. 
(n.s. 1859, p. 991) 

14 Tâlcuirea Pr. Stăniloae: Știind Hristos că oamenii vor avea nevoie, după plecarea Lui 
dintre ei, de o dovadă a Dumnezeirii Lui, le făgăduieşte că această dovadă le-o va da Duhul 
Sfânt, prin slăvirea ce I-o va aduce. Hristos spune că aceasta va fi o dovadă a Dumnezeirii Sale, 
pentru că Duhul nu va lucra aceasta de la Sine, ci de la Hristos, adică din unitatea Lui cu 
Hristos. (n.s. 1860, p. 991) 

12% Tâlcuirea Pr. Stăniloae: Ceilalţi ucenici văzuseră urmele cuielor şi coasta lui lisus. Deci 
n-aveau motiv să mai spună cuvinte ca ale lui Toma, măcar că nici ei nu ajunseseră la credința 
neclintită. Titlul de Domnul în mod articulat se dă în Noul Testament: şi, după aceea, în primele 
secole creştine, numai lui Hristos. El înseamnă Stăpânul suprem, calitatea de Dumnezeu unic. 
Vazându-L înviat cu adevărat, Toma ÎI recunoaşte ca Dumnezeu unic. Domnul, în mod articulat, 
este Cel ce stăpâneşte peste toate şi nu e stăpânit de nimic. Acesta este Dumnezeul unic. Numai ca 

Celui ce are stăpânirea peste toate Îi este propriu să fie Dumnezeu, precum în 
Cel după fire Dumnezeu se vede în mod desăvârşit şi calitatea de a stăpâni peste 
toate şi de a avea slava domniei peste ele. 

Bagă de seamă că spune, la singular şi în mod articulat, Domnul meu şi 
Dumnezeul meu. N-a zis simplu Domn al meu şi Dumnezeu al meu (nearticulat), 
ca să nu socotească cineva că îl numeşte Domn şi Dumnezeu după asemănarea 
noastră sau a Sfinţilor îngeri. Căci sunt mulți domni şi dumnezei (zei) în cer şi 
pe pământ, cum ne-a arătat înțeleptul Pavel (1 Cor., 8, 5), dar Unul este Domnul 
şi Dumnezeu, ca Cel născut din Tatăl, Care este Domn şi Dumnezeu după fire. 
În acest înţeles a spus: Domnul meu şi Dumnezeul meu. Mai important pentru 
dovedirea acestui adevăr este că Mântuitorul l-a auzit pe ucenicul Său zicând 
aceasta, l-a văzut statornic în credinţa că El este Domn şi Dumnezeu şi a socotit 
că nu trebuie să-l mustre!"*, ci îl laudă, cu toată dreptatea, pentru că a spus 
aceasta. Şi poţi vedea că ceea ce spune e adevărat. La sfârşitul Evangheliei le 
spune celor ce cred aşa: Mergând, învăţaţi toate neamurile (Mt., 28, 19). lar 
dacă porunceşti celui ce cugetă astfel să înveţe toate neamurile şi l-a arătat 
învăţător al lumii întregi, arată că doreşte să avem o astfel de credinţă. Căci EI 
este cu adevărat Domn şi Dumnezeu după fire, chiar şi după ce S-a făcut Om. 
Observă că ucenicul, când I-a pipăit mâinile şi picioarele şi coasta, I-a adus 
mărturie, nedespărţind pe Emanuel în doi Fii, ci recunoscându-L ca Unul şi 
Acelaşi în trup, căci Unul este Domnul lisus Hristos, după Scripturi.” (Sf. Chiril 
al Alexandriei, Comentariu la Evanghelia Sfântului loan, cartea a 
douăsprezecea, cap. 1, în PSB, vol. 41, p. 1170-1171) 


„(...) nu se poate face despărțire, sau deosebire, între Hristos şi 
Dumnezeu, fundcă Dumnezeu este întreg în Hristos şi Hristos este în întregime 
în Dumnezeu. Nu poate fi vorba de nici o desfacere, de nici o dezbinare. 
Mărturisirea e una atât de simplă, una atât de evlavioasă, una atât de sănătoasă: a 
adora, a iubi, a cinsti pe Hristos-Dumnezeu.” (Sf. loan Casian, Convorbiri 
duhovniceşti, Despre Întruparea Domnului, cartea a III-a, cap. VII, 1-2, în PSB, 
vol. 57, p. 794) 


„Căci nimeni nu mărturiseşte pe Dumnezeu, dacă nu-L mărturiseşte pe 
Hristos. De vreme ce în aceasta constă toată credinţa Bisericii şi tot cultul în a-L 


Stăpân al tuturor, deci şi ca Dumnezeul tuturor, Hristos n-a putut fi stăpânit de moarte. Dar 
zicând Domnul meu şi Dumnezeul meu, Toma exprimă şi relaţia afectivă, de iubire: Eşti al meu, 
Doamne! Toma găseşte fundamentul suprem al existenţei sale. În general, orice om e în 
căutarea absolutului, al fundamentului care e independent de toate. Nu ne mulţumim cu relația cu 
cele dependente, care nu ne pot da din ele viața fără sfârşit, nu ne pot da totul. Trebuie să fie 
Cineva care poate da un sens persoanelor umane şi lucrurilor din lume legate de om, 
socotindu-le în legătură cu EI, ca factor absolut independent. (n.s. 2214, p. 1170) 

12% Tâlcuirea Pr. Stăniloae: Toma, numindu-L pe Hristos Domnul şi Dumnezeul suprem şi 
unic, în mod articulat, Hristos nu L-a dezaprobat. Deci şi El S-a socotit fiind Domnul şi 
Dumnezeul cel unic. (n.s. 2215, p. 1171) 

mărturisi pe lisus Dumnezeu adevărat, cine a putut să înlăture respectul şi cultul 
Lui mai mult decât cel ce a tăgăduit în EI ceea ce cinstim noi toţi? Fereşte-te 
deci, te rog, fereşte-te să nu-ţi poată zice chiar ţie cineva antihrist. (...) Dacă-L 
mărturiseşti pe lisus şi nu-L tăgăduieşti ca Dumnezeu, nimeni nu-ți poate zice 
antihrist. Dar dacă-L tăgăduieşti, de ce te superi că-ţi zice cineva antihrist? Tu 
însuţi, îți spun, îţi dai acest nume, dacă-L tăgăduieşti pe Hristos Dumnezeu.” (Sf. 
Ioan Casian, Convorbiri duhovniceşti, Despre Întruparea Domnului, cartea a V- 
a, cap. X, 2-3, în PSB, vol. 57, pp. 828-829) 


Hristos — Cuvântul lui Dumnezeu 


„Negreşit şi Domnul este instrument muzical armonios şi sfânt al lui 
Dumnezeu, Înţelepciune mai presus de lume, Cuvânt ceresc.” (Clement 
Alexandrinul, Cuvânt de îndemn către eleni (Protrepticul), cap. I, 5.4., în PSB, 
vol. 4, pp. 72-73) 


„Trebuie să se ştie aceasta: Cuvântul Tatălui universului nu este cuvântul 
acesta pe care noi îl rostim, ci este Înţelepciune şi Bunătate prea evidentă a lui 
Dumnezeu; este Putere atotputernică şi cu adevărat dumnezeiască, Care este 
neînțeleasă chiar de cei ce o mărturisesc; este Voinţă atotputernică.” (Clement 
Alexandrinul, Stromatele, stromata a V-a, capitolul I, 6.3., în PSB, vol. 5, p. 314) 


„(...) EI care este perfecțiunea însăşi şi Cuvântul însuflețit al Raţiunii 
primare însăşi.” (Sf. Grigorie Taumaturgul, Discursul adresat lui Origen, IV, în 
PSB, vol. 10, p. 18) 


„ȘI după cum atunci când auzi că Unul-Născut este numit lumină, nu te 
gândeşti la lumina aceasta materială, văzută cu ochii; şi după cum atunci când 
auzi că este numită viață, nu te gândeşti la viaţa aceasta comună, pe care o 
trăiesc şi animalele necuvântătoare, tot aşa şi atunci când auzi că Unul-Născut 
este numit Cuvânt, fereşte-te ca nu cumva, din pricina slăbiciunii minţii tale, să 
te cobori şa gânduri pământeşti şi josnice, ci caută să afli înțelesul acestui 
termen. 

- Pentru ce este numit Cuvân?? 

- Ca să-ţi arate că iese din minte! 

- Pentru ce este numit Cuvân?? 

- Că s-a născut fără suferinţă! 

- Pentru ce este numit Cuvân?? 

- Pentru că este chipul Celui Care L-a născut, arătând în El Însuşi în 
întregime pe Cel Ce L-a născut; şi fără să se despartă întru ceva de Cel Ce L-a 
născut, are totuşi o existență desăvârşită în EI însuşi, aşa precum şi cuvântul 

nostru înfăţişează în întregime gândirea noastră; că cele pe care le-am gândit în 
inimă pe acelea le rostim prin cuvânt; şi astfel graiul nostru este înfăţişarea 
gândirii inimii noastre, că din prisosinţa inimii grăieşte cuvântul (Mt., 12, 34). 
Inima noastră este un fel de izvor, iar cuvântul rostit este ca un pârâiaş care 
curge din acest izvor. Atâta curge cât ţâşneşte mai întâi din izvor; şi cât este 
ascuns tot atâta se şi arată. 

Aşadar loan L-a numit Cuvânt, ca să-ţi arate naşterea impasibilă din 
Tatăl, să-ţi teologhisească existenţa desăvârşită a Fiului şi să arate prin asta 
legătura în afară de timp a Fiului cu Tatăl. Că şi cuvântul nostru, născut din 
minte, se naşte fără suferinţă; nici nu se taie, nici nu se împarte, nici nu curge; 
ci mintea, rămânând întreagă în propria sa fiinţă, dă naştere la un cuvânt întreg 
şi desăvârşit; iar cuvântul ieşind în afară are în el toată puterea minţii care l-a 
născut. 

la, aşadar, din termenul Cuvânt atât cât este evlavios pentru teologia 
Unuia-Născut şi lasă la o parte şi treci cu toată dibăcia peste tot ce vei găsi că 
este neadevărat şi nepotrivit.” (Sf. Vasile cel Mare, Omilii şi cuvântări, omilia a 
XVI-a, III, în PSB, vol. 17, pp. 517-518) 


„EI e Cuvântul lui Dumnezeu, care vrea pentru că are viaţă, făptuieşte 
pentru că vrea şi vrea numai ce-i bun şi înţelept, întrucât tot ceea ce lucrează EI 
e desăvârşit.” (Sf. Grigorie de Nyssa, Marele cuvânt catehetic sau despre 
învățământul religios, cap. 1, în PSB, vol. 30, p. 286) 


„Întrucât firea noastră e stricăcioasă şi slăbănoagă desigur şi viaţa 
omenească e efemeră, puterea fără consistenţă, cuvântul fără tărie. Dimpotrivă, 
când vorbim de natura Dumnezeirii, atunci şi însuşirile pe care i le atribuim vor 
trebui să fie pe măsura celei la care ne gândim. De aceea chiar dacă vorbim de 
un Cuvânt al lui Dumnezeu, nu trebuie să credem că El îşi are fiinţa doar în actul 
vorbirii sau al intonării, urmând ca după ce s-a sfârşit cu exprimarea unui 
cuvânt, ca la om, El să înceteze de a mai trăi; ci, după cum firea noastră 
trecătoare are un cuvânt trecător, tot aşa şi firea cea nestricăcioasă şi care în veci 
nu se schimbă, are un Cuvânt veşnic şi continuu statornic.” (Sf. Grigorie de 
Nyssa, Marele cuvânt catehetic sau despre învățământul religios, cap. 1, în PSB, 
vol. 30, p. 288) 


Fiul - chipul ipostasului Tatălui 


„Chip al lui Dumnezeu Q Cor., 4, 4) este Cuvântul Lui — Cuvântul 
dumnezeiesc este Fiu adevărat al Minţii, este lumina luminii primitive.” 
(Clement Alexandrinul, Cuvânt de îndemn către eleni (Protrepticul), cap. X, 
98.4., în PSB, vol. 4, p. 146) 

„Tălmăcind însă legătura şi despărțirea Fiului de Tatăl, precum şi 
însuşirea Fiului de a fi privit la un loc cu infinitul şi veşnicul Tată, infinit şi 
veşnic, (Pavel — n.L.P.) L-a numit pe acesta oglindă, adică strălucire a slavei, şi 
icoană, adică întipărire a ipostasei, înțelegând prin cuvântul oglindă, sau 
strălucire, legătura Lui cu Tatăl, iar prin acela de icoană, sau întipărire, 
egalitatea dintre amândoi. Căci între natura care răspândeşte strălucirea şi 
strălucirea răspândită, nu se poate descoperi nimic deosebit, după cum nu se 
poate descoperi nimic deosebit nici între întipărirea lăsată de un obiect oarecare 
şi obiectul care a lăsat întipărirea. 

Într-adevăr, cel ce înţelege natura care străluceşte pricepe totodată şi 
strălucirea acesteia, iar cel ce are în minte măreţia înfăţişării (ipostasei) unui 
lucru, acela poate, negreşit, şi să măsoare înfăţişarea (ipostasa) acestui lucru cu 
întipărirea lui, pe care o are în faţă. Pentru acest motiv, Sfântul Apostol Pavel 
numeşte pe Domnul nostru lisus Hristos şi chip al lui Dumnezeu, cu aceasta 
nemicşorând întru nimic pe Domnul, ci, dimpotrivă, arătând măreția Fiului cu 
ajutorul chipului acestuia în care străluceşte măreţia Tatălui. Căci nici măreția 
Tatălui nu întrece limitele ei proprii, care sunt măreția Fiului, şi nici întipărirea 
acestei măreţii, care este măreţia Fiului, nu este mai mare decât măreţia Tatălui.” 
(Sf. Grigorie de Nyssa, Despre desăvârşire, către monahul Olimpiu, în PSB, vol. 
30, p. 464) 


„lar Fiu numesc pe Cel ce este din fiinţa Lui, şi nu doar cinstit cu simplul 
nume de Fiu. Îl ştiu că este chipul întocmai a ceea ce Îi este propriu Tatălui, 
încât Fiul e văzut în mod desăvârşit în Tatăl, iar Tatăl înfăţişează în EI pe Cel ce 
străluceşte în mod negrăit din Sine”. Tatăl are în Sine pe Fiul, dar este şi EI în 
Fiul, datorită identității funţei.” (Sf. Chiril al Alexandriei, Comentariu la 
Evanghelia Sfântului loan, cartea a doua, Cap. III, în PSB, vol. 41, p. 196) 


„(...) Eu şi Tatăl una suntem. 

Aceasta zice Domnul, nu predicându-Se pe Sine ca Tată şi nici arătând 
că cele două firi în ipostasa Sa sunt una, ci că Fiul S-a născut ca să păstreze 
exact chipul părintesc al Tatălui, având imprimat din fire asemănătoare cu El 
întru toate şi fiind icoana neschimbată a Tatălui şi chipul întipărit al Prototipului. 
De unde şi lui Filip, care dorea să vadă atunci pe Tatăl, Domnul îi arată clar 
zicând, către el care îi spusese: Arată-ne nouă pe Tatăl, cel ce M-a văzut pe 
Mine, a văzut pe Tatăl (n., 14, 8-9), aşa cum printr-o oglindă clară şi vie a 
chipului celui dumnezeiesc al Lui se vede Tatăl. 


1% Tâlcuirea Pr. Stăniloae: Fiul este chipul Persoanei Tatălui, nu al ființei dumnezeieşti în 
general, ci al proprietăţii care ÎL distinge ca Persoană. Este un chip atât de exact al Tatălui, 
încât Tatăl Se vede în Fiul, şi Fiul în Tatăl. Sunt doi, dar Unul este chipul celuilalt în aşa fel că 
nu vedem pe Unul fără Celălalt. Cu cât semăn mai mult cu tatăl meu, cu atât mai mult sunt 
văzut în tatăl, şi tatăl în mine. Aceasta înseamnă şi o nedespărţire între Tatăl şi Fiul, deşi nu Se 
confundă Unul cu Celălalt. (n.s. 335, p. 196) 

Aceasta o spun la fel şi în Psalmi Sfinţii (bărbaţi): În lumina Ta vom 
vedea lumină (Ps., 35, 9). De aceea cel ce cinsteşte pe Fiul cinsteşte pe Tatăl.” 
(Fericitul Teodoret, Episcopul Cirului, Istoria bisericească, cartea I, 4, 37-40, în 
PSB, vol. 44, p. 30) 


Hristos — Dumnezeu adevărat şi Om adevărat 


„(...) omul cel nou, lisus Hristos.” (Sf. Ignatie Teoforul, Epistole, (Sf. 
Ignatie, către efeseni), cap. XX, în PSB, vol. 1, p. 196) 


„(...) cu adevărat este din neamul lui David după trup (n., 7, 42; Rom., 
1, 3), dar Fiu al lui Dumnezeu după voinţa şi puterea lui Dumnezeu, născut cu 
adevărat din fecioară, botezat de loan, ca să se împlinească de EI toată 
dreptatea (Mt., 3, 15).” (Sf. Ignatie Teoforul, Epistole, (Sf. Ignatie, către 
smirneni), cap. I, în PSB, vol. 1,p.219) 


„ȘI cel ce desparte pe Cuvântul de trup respinge harul dat nouă prin 
el!2%. De aceea arienii, maniaci şi prea necredincioşi, să nu socotească şi pe 
Cuvântul creatură, fiindcă trupul e creat, nici să nu bârfească trupul Cuvântului, 
fiindcă Cuvântul nu e creatură '”*. Ne mirăm de vicleşugul cugetării lor, pentru 
că le încurcă şi le amestecă pe toate şi născocesc pretexte numai ca să numere pe 
Creatorul între creaturi. 

Dar să audă: dacă Cuvântul ar fi fost creatură, n-ar fi luat trupul creat ca 
să-l facă viu!?%. Căci ce ajutor vor primi creaturile de la o creatură având şi ea 


!% Tâlcuirea Pr. Stăniloae: Numai în templu, prin care Dumnezeu intră în legătură cu 
creaţiunea, ni se dă harul, sau puterea Lui. În acest sens Dumnezeu-Cuvântul sfinţeşte totul, 
fie el din piatră, fie trup omenesc. (n.s. 10, p. 185) 

1% Tâlcuirea Pr. Stăniloae: Arienii nu puteau gândi că Dumnezeu însuşi Şi-a făcut trupul 
veşmântul Său, sau că Dumnezeu însuşi S-a putut face om. De aceea afirmau că nu poate să 
fie Dumnezeu purtătorul trupului lui Hristos. Ei nu puteau înţelege că Creatorul lumii şi al 
omului nu poate considera ca un lucru nedemn de El de a Se face şi El însuşi subiect al 
trupului creat de El. Ei nu puteau înţelege că odată ce Dumnezeu Cuvântul e permanent un fel 
de subiect susținător şi cârmuitor al creaţiei întregi, de ce n-ar putea fi un subiect mai intim al 
unei forme proprii a firii umane, ca punct central mai eficient în mijlocul creației şi al 
umanităţii asupra întregii umanităţi. De aceea arienii sau declarau pe Cuvântul prezent în 
Hristos creatură, sau, luând forma nestoriană, declarau că Cuvântul dumnezeiesc nu-Și face cu 
adevărat propriu trupul, ci rămâne cu el în legătura în care este cu trupurile altor oameni. (n.s. 
11, p. 185) 

125 Tâlcuirea Pr. Stăniloae: Dacă nu S-ar fi întrupat Fiul lui Dumnezeu însuşi, întruparea ar fi 
fost inutilă. Căci numai Dumnezeu însuşi, luând trupul, îl poate învia şi poate asigura 
oamenilor nemurirea. Dacă s-a întrupat ca om o piesă a creațiunii, totul rămâne cum a fost, 
oamenii născând şi murind definitiv în mod succesiv, fără nici un rost. Numai dacă cel 
întrupat este o persoană dumnezeiască, nemuritoare, fiecare om va primi o existenţă eternă în 
comuniune cu Persoanele Sfintei Treimi prin persoana dumnezeiască făcută om. Sfântul 

nevoie de creatură? Numai pentru că Cuvântul, fiind Creator, a fost El însuşi 
Făcătorul creaturilor, a îmbrăcat la sfârşitul veacurilor El însuşi creatul, ca 
Creator, ca să-l poată învia!*%!. Căci creatura n-ar putea fi nicicând mântuită de 
către altă creatură, precum nici nu s-ar fi creat creaturile de către o creatură, deci 
dacă Cuvântul n-ar fi fost Creator. Deci să nu redea în mod mincinos învățătura 
dumnezeieştilor Scripturi, nici să nu smintească pe frați mai simpli.” (Sf. 
Atanasie cel Mare, Epistolă către episcopul Adelfie, împotriva arienilor, VII, în 
PSB, vol. 16, pp. 185-186) 

„Să se ruşineze Marcion “*, să se ruşineze Pavel din Samosata “”, care 
nu vor să vadă ce-au văzut magii, strămoşii Bisericii!'%* Nu mi-i ruşine să-i 
numesc strămoşi ai Bisericii! Să se ruşineze Marcion, când vede că Dumnezeu 
este închinat în trup! Să se ruşineze Pavel, când vede că nu este închinat numai 
ca simplu om! Că este Dumnezeu în trup o arată scutecele şi ieslea; iar că magii 
nu 1 s-au închinat ca unui simplu om arată darurile acelea atât de bogate aduse 
de ei lui Hristos, pe când era încă Prunc, daruri care de obicei se aduc numai lui 
Dumnezeu. Să se ruşineze şi iudeii împreună cu Marcion şi Pavel, când văd că 
le-o iau înainte barbarii şi magii şi când nici după aceştia nu înţeleg să vină să se 
închine lui Hristos! Că tot ce s-a făcut atunci a fost o preînchipuire a celor 
viitoare! Chiar de la început, de la naşterea lui Hristos, s-a arătat că neamurile 
păgâne o vor lua-o înaintea poporului iudeu”. (Sf. loan Gură de Aur, Omilii la 
Matei, omilia VII, IV în PSB, vol. 23, pp. 95-96) 


„(...) iarăşi S-a suit în corabie, deşi putea să treacă marea cu piciorul; că 
nu voia să facă totdeauna minuni, ca să nu se creadă că e numai Dumnezeu, şi 


Atanasie nu poartă o luptă pentru o teorie, ci pentru mântuirea persoanelor umane, singura 
care dă sens existenţei. (n.s. 12, p. 185) 

'%! Tâlcuirea Pr. Stăniloae: Unii teologi protestanți spuneau nu de mult (şi poate că unii mai 
spun şi acum) că mântuirea în Hristos nu are nici o legătură cu învăţătura despre Dumnezeu 
Creatorul şi deci s-ar putea elimina partea întâi din Simbolul credinţei. Dar o lume care nu e 
creată de Dumnezeu, ci există prin sine, nu poate fi nici ridicată din non-sensul planului în 
care se află, deci nu poate fi nici mântuită. Însă odată ce e creată de Dumnezeu nu e fără rost 
şi nedemn de Dumnezeu de a Se fi făcut Subiectul creatului, ca să-l ridice la viaţa veşnică în 
unire cu Sine. Au ştiut Sinoadele de la Niceea şi Constantinopol ce fac (pe baza unor 
Simboluri mai vechi, începând din primele timpuri creştine) atunci când au pus la începutul 
Crezului mărturisit la botez învăţătura despre Dumnezeu-Creatorul. (n.s. 13, pp. 185-186) 

15 Tâlcuirea Pr. D. Fecioru: Marcion, eretic din secolul al doilea, predica antiteza dintre 
dreptate şi har, lege şi Evanghelie, iudaism şi creştinism. După el totul îşi are originea în 
două principii veşnice şi necreate: un Dumnezeu bun şi un Dumnezeu drept, dar rău, 
creatorul lumii materiale şi autorul Vechiului Testament (n. s. 22, p. 95). 

125 Tâlcuirea Pr. D. Fecioru: Pavel din Samosata, episcop al Antiohiei, eretic din sec. III, 
condamnat de trei sinoade ţinute în Antiohia între 264 şi 268, tăgăduia Dumnezeirea lui 
Hristos (n. s. 23, p. 95). 

125 Tâlcuirea Pr. D. Fecioru: Sf. loan Gură de Aur numeşte pe magi strămoşi ai Bisericii, 
pentru că, înainte de întemeierea Bisericii, magii au propovăduit pe Hristos (n. s. 23, p. 95). 

nu şi om deplin”. (Sf. loan Gură de Aur, Omilii la Matei, omilia XXIX, |, în 
PSB, vol. 23, p. 362) 


„După ce, prin minunile pe care le-au făcut, ucenicii au luat dovada 
puterii Lui, nu când L-au văzut făcând minuni, ci când ei înşişi au putut face 
atâtea minuni în numele Lui”. (Sf. loan Gură de Aur, Omilii la Matei, omilia 
XXXVIII, II, în PSB, vol. 23, p. 468) 


„Prin aceste fapte ale Sale, Hristos n-a împlinit numai profeţiile, nici n-a 
sădit numai dogmele adevărului, ci ne-a îndreptat şi viața, dându-ne reguli 
pentru cele de neapărată trebuinţă, ca prin toate să desăvârşească viaţa noastră. 
De aceea când a fost să Se nască, n-a căutat casă strălucită, nici mamă bogată şi 
de neam bun, ci săracă, logodită cu un dulgher; S-a născut într-o colibă şi a fost 
aşezat într-o iesle; nu Şi-a ales ca ucenici retori şi înţelepţi, nici bogaţi şi nobili, 
ci săraci, născuţi din familii sărace şi neînsemnate; când întindea masa, uneori 
punea pe masă pâini de orz, alteori, la vremea mesei, trimitea pe ucenici să 
cumpere de-ale mâncării din piaţă (In., 4, 8), când Îşi făcea patul, Şi-L făcea din 
fân; când Se îmbrăca, Se îmbrăca cu haine ieftine, întru nimic deosebite de ale 
majorității oamenilor; casă nu avea. Dacă trebuia, de la un loc la altul mergea cu 
piciorul; şi călătorea atât de mult pe jos că şi obosea (In., 4, 6). Când stătea jos 
n-avea nevoie de scaun, nici de perniţe la picioare, ci stătea pe pământul gol, fie 
pe munte, fie lângă o fântână; iar la fântână n-a stat pentru altă pricină, ci numai 
ca să vorbească cu samarineanca (In., 4, 7). Pune apoi măsuri supărării, când 
trebuia să plângă, lăcrima potolit (In., 11, 35); pune, după cum am spus, reguli şi 
hotare până unde trebuie să mergi, şi nu mai departe. Pentru aceea şi acum, 
pentru că se întâmpla ca unii oameni mai slabi să aibă nevoie de animale, şi aici 
a pus o măsură, arătând că nu trebuie să fie purtaţi de cai, nici de catâri înhămaţi, 
ci să se folosească de asin; să nu se meargă mai departe, ci totdeauna să se 
mărginească la ceea ce au nevoie”. (Sf. loan Gură de Aur, Omilii la Matei, 
omilia XLVI, II, în PSB, vol. 23, p. 763) 


„ȘI fundcă se lăsau atât de greu învăţaţi (iudeii — n.L.P.) şi nu suportau 
cuvintele dumnezeieşti şi cugetau şi grăiau despre El numai lucruri mici, 
Mântuitorul Se coboară la starea lor copilărească, dar Se foloseşte totuşi de o 
explicare amestecată, nerenunţând cu totul nici la cuvintele potrivite lui 
Dumnezeu, dar nedespărțindu-Se deplin nici de vorbele omeneşti. Deci, spunând 
ceva demn de puterea dumnezeiască, îndată pedepseşte mânia nepricepută a 
ascultătorilor, adăugând ceva omenesc; şi iarăşi, spunând ceva omenesc, pentru 
iconomie, nu lasă să se vadă cele privitoare la El numai în cele mici, arătând de 
multe ori că este Dumnezeu prin puterea şi cuvintele mai presus de om 7%.” (Sf. 


15 Tâlcuirea Pr. Stăniloae: Hristos Se pogoară la oameni vorbind de cele omeneşti ale Lui, ca 


să nu rămână cu totul deasupra înţelegerii oamenilor, dar adaugă şi cuvinte prin care exprimă 
dumnezeirea Lui, ca să-i ridice la credinţa în El ca Dumnezeu. EI le îmbină pe amândouă, 

Chiril al Alexandriei, Comentariu la Evanghelia Sfântului loan, cartea a doua, 
cap. LX, în PSB, vol. 41, p. 276) 


„(...) de multe ori, în cele ce le ştia ca Dumnezeu, arăta că nu le ştia ca 
om. Observă acest lucru clar în istoria cu privire la Lazăr, cel din Betania, pe 
care cu o putere minunată şi cu un glas potrivit Dumnezeirii, aflându-se în a 
patra zi de la înmormântare şi în început de putreziciune (In., 11, 39), l-a făcut să 
revină la viaţă. Dar ia seama în aceasta şi la iconomia infinită. Căci, ştiind că 
Lazăr a murit şi spunând aceasta mai înainte ucenicilor Săi ca Dumnezeu, a 
întrebat în chip omenesc, zicând: Unde l-ați pus? (n., Il, 34). Ce lucru 
minunat! Cel ce Se afla departe de Betania şi nu ignora, ca Dumnezeu, că Lazăr 
a murit, cum cerea să afle mormântul? Vei spune, cugetând foarte bine, că Se 
prefăcea că întreabă dintr-o iconomie folositoare. Primeşte deci şi în acest caz 
că, tot în chip iconomic, cele pe care le ştia ca Dumnezeu, acestea zice că le 
învăţa de la Tatăl. Nevrând să înfurie şi mai tare nebunia iudeilor şi să 
pedepsească mânia lor, nu le adresează un cuvânt neacoperit, deşi 1 se potrivea 
să grăiască mai mult aşa!” (Sf. Chiril al Alexandriei, Comentariu la 
Evanghelia Sfântului loan, cartea a cincea, cap. 5, în PSB, vol. 41, p. 596) 


„(...) profetul zice: Om este, şi cine-L va cunoaşte? (ler., 17, 9). Om după 
trup, dar mai presus de om după lucrarea dumnezeiască. Părea om când se 
atingea de cel lepros, dar mai presus de om Îl vindeca (Mt., 8, 3). Şi când îl 
plângea pe Lazăr mort (In., 11, 35), plângea ca un om; dar era mai presus de om 
când poruncea mortului să iasă afară, deşi-i erau picioarele legate (In., 11, 44). 
Om părea când atârna pe cruce; dar mai presus de om când, deschizând 
mormintele, învia pe cei morți (Mt., 27, 52).” (Sf. Ambrozie al Milanului, 
Scrisori, scrisoarea a XLVI-a, 7, în PSB, vol. 53, p. 218) 


pentru că de fapt este amândouă şi coboară la noi prin cele omeneşti, ca să ne urce la Sine ca 
Dumnezeu. Ba, s-ar putea spune că unele se întregesc cu altele în aşa măsură, încât nici cele 
omeneşti nu mai sunt despărțite de cele dumnezeieşti, nici cele dumnezeieşti, de cele 
omeneşti. În unele se văd celelalte. Hristos nu mai trăieşte şi nu mai e trăit în veci numai ca 
om, nici numai ca Dumnezeu. El e Dumnezeu care trăieşte şi Se arată în cele omeneşti şi omul 
care nu mai este şi nu se mai arată numai ca om, ci are în Sine şi le arată pe cele omeneşti. A 
ridicat omenescul la calitatea de mediu al celor dumnezeieşti şi a coborât Dumnezeirea la 
arătarea ei în cele omeneşti. Totuşi prin cele omeneşti transpar cele dumnezeieşti în forme şi 
trepte diferite. Dumnezeirea se arată şi în smerenia omenească de pe pământ, dar şi în lumina 
strălucitoare la care e ridicată umanitatea fără să se topească. (n.s. 497, p. 276) 

5 Tâlcuirea Pr. Stăniloae: Când îi vede pe iudei înfuriindu-se prea tare de afirmaţia Sa că e 
Dumnezeu, sau când Se manifestă ca atare, îi mai potolea vorbind ca un om. De fapt era 
amândouă, şi aceasta o arată alternând manifestări smerite de om, cu fapte şi afirmaţii 
dumnezeieşti. Nu-i lăsa să cadă nici în cugetarea că e numai om, dar nu voia nici să-i înfurie 
prea mult, manifestându-Se ca Dumnezeu. Dar când săvârşea şi vorbea de la nivelul omenesc, 
Cel ce făcea aceasta era tot ipostasul dumnezeiesc. EI Şi-a putut însuşi aceste lucrări pentru că 
EI a fost Creatorul şi susținătorul lor. Şi dacă este EI aceasta, este şi Tatăl Lui. (n.s. 1133, p. 
596) 

„Noi, adică toţi cei cu dreaptă credinţă, noi spun, credem şi una şi alta: 
credem, înţelegem, ştim şi mărturisim că este şi fiul omului, fiindcă s-a născut 
din om, şi fiul lui Dumnezeu, fiindcă este zămislit de Dumnezeire. Tu susţii de 
asemenea şi una şi alta, că este adică fiul lui Dumnezeu şi al omului, sau că este 
numai al omului? Dacă susţii că e numai fiul omului, ţi se împotrivesc apostolii, 
strigă profeţii, ţi se împotriveşte în sfârşit Duhul Sfânt, prin Care s-a făcut 
zămislirea. Gura-ţi neruşinată este astupată de toate mărturiile înălțimilor cereşti, 
este astupată de mărturiile scrierilor sfinte, este astupată, în sfârşit, de 
Evanghelia lui Dumnezeu, ca de o mână dumnezeiască. Marele Arhanghel 
Gavriil, care cu puterea cuvântului său l-a făcut pe Zaharia” să creadă, oprindu- 
i glasul fiindcă nu crezuse, cu atât mai mult îţi osândeşte cu gura sa blasfemia şi 
nelegiuirea, când spune Fecioarei Maria, mama lui Dumnezeu: Duhul Sfânt se 
va pogori peste tine şi puterea Celui Prea Înalt te va umbri; pentru aceea şi 
Sfântul care Se va naşte din tine Fiul lui Dumnezeu se va chema (Lc., |, 35). 
Vezi că, înainte de a fi după trup fiul omului, lisus Hristos a fost numit Fiul lui 
Dumnezeu; Fecioara Maria având a naşte pe Domnul, prin coborârea Duhului 
Sfânt şi prin conlucrarea puterii celui Prea Înalt a zămislit Fiu. Prin aceasta 
înţelegi că obârşia Domnului şi Mântuitorului nostru îi vine de acolo de unde îi 
este şi zămislirea. De vreme ce S-a născut coborându-Se în fecioară în plinătatea 
întregii Dumnezeiri, n-ar fi putut fi Fiul omului fără să fi fost mai înainte Fiul lui 
Dumnezeu. De aceea îngerul lui Dumnezeu, trimis să binevestească sfânta 
naştere, după ce mai înainte vestise taina zămislirii, a pus şi nume Celui ce avea 
să Se nască, zicând: Sfântul care se va naşte Fiul lui Dumnezeu Se va chema 
(Lc., 1, 35). Este aşadar, lisus Hristos Fiul lui Dumnezeu, fiindcă a fost zămislit 
de Dumnezeire şi născut de Dumnezeire. Dacă e Fiul lui Dumnezeu, este fără 
îndoială Dumnezeu. lar dacă este Dumnezeu, nu e lipsit de harul lui Dumnezeu. 
Şi n-a fost lipsit de ceea ce EI Însuşi a făcut, căci harul şi adevărul prin lisus 
Hristos s-au făcut Un., I, 17).” (Sf. loan Casian, Convorbiri duhovniceşti, 
Despre Întruparea Domnului, cartea a II-a, cap. VI, 3-6, în PSB, vol. 57, pp. 
786-787) 


„Acelaşi a fost pe pământ Cel Care este şi în ceruri, acelaşi şi între cei de 
Jos, Cel care este şi între cei de sus, acelaşi în puţinătatea omenească Cel Care 
este în măreţia cerească. Şi de aceea apostolul (1 Cor., 16, 23), numind harul lui 
Hristos, numea harul lui Dumnezeu, fiindcă Hristos era tot ceea ce este 
Dumnezeu: toată puterea lui Dumnezeu în însăşi zămislirea omului, toată 
dumnezeirea, toată plinătatea dumnezeirii. De acolo îi venea toată desăvârşirea 
dumnezeirii, de unde îi venise şi obârşia. Nu putea fi fără Dumnezeu Acel om, 
Care tot ce era primise de la Dumnezeu. Astfel, mai întâi, vrei nu vrei, nu poţi 
tăgădui că Domnul lisus Hristos este Fiul lui Dumnezeu, fiindcă îngerul strigă în 
evanghelii: Sfântul Care se va naşte din tine Fiul lui Dumnezeu Se va chema 


1257 Tâlcuirea Prof. N. Chiţescu: Zaharia a devenit mut; cf. Luca 1, 19-20. (n.s. 20, p. 786) 

(Le., 1, 35).” (Sf. Ioan Casian, Convorbiri duhovniceşti, Despre Întruparea 
Domnului, cartea a II-a, cap. VII, 2, în PSB, vol. 57,p. 787) 


„Ci prin lisus Hristos şi prin Dumnezeu- Tatăl Care L-a înviat pe EI din 
morți (Gal. 1, 1). Strălucitul şi minunatul învăţător (Sf. Apostol Pavel — n.L.P.), 
ştiind că Domnul lisus Hristos trebuie propovăduit şi ca Dumnezeu adevărat şi 
ca om adevărat, l-a propovăduit măreția Dumnezeirii fără să lase la o parte 
mărturisirea întrupării. A înlăturat, însă, atât închipuirile lui Marcion despre 
adevărata întrupare, cât şi îngustimea lui Ebion despre desăvârşita Dumnezeire, 
pentru ca nu cumva, printr-o îndoită blasfemie, Domnul lisus Hristos să fie 
crezut cu totul fie om şi nu Dumnezeu, fie Dumnezeu şi nu om.” (Sf. loan 
Casian, Convorbiri duhovniceşti, Despre Întruparea Domnului, cartea a III-a, 
cap. V, |, în PSB, vol. 57,p. 791) 


„(...) Toma, pipăindu-l trupul şi cercetându-l rănile, când a descoperit 
adevărul corpului arătat, ce cuvinte a grăit? Domnul meu şi Dumnezeul meu (n., 
20, 28). Oare a spus ce spui şi tu, că e om nu Dumnezeu, Hristos şi nu 
Dumnezeire? S-a atins de trupul Domnului şi a răspuns că este Dumnezeu.” (Sf. 
Ioan Casian, Convorbiri duhovniceşti, Despre Întruparea Domnului, cartea a III- 
a, cap. XV, 1-2, în PSB, vol. 57, p. 802) 


„(...) prin taina Cuvântului lui Dumnezeu unit cu omul, şi Cuvântul Care 
a fost trimis pentru mântuire e numit Mântuitorul şi Mântuitorul născut în trup 
prin comunicarea cu Cuvântul se numeşte Fiul lui Dumnezeu; astfel, în 
nedespărțita slavă a ambelor nume, fiindcă Dumnezeu a fost unit cu omul, tot ce 
este om şi Dumnezeu, în Hristos se numeşte Dumnezeu. (...) Propovăduieşte că 
în EI crede cu adevărat, pe EI îl socoteşte plin de dumnezeiască dragoste, cine 
crede că lisus este Fiul lui Dumnezeu. Cuvântul lui Dumnezeu este arătat Fiul 
lui Dumnezeu şi prin aceasta vrea să se înţeleagă că unul născut Cuvântul lui 
Dumnezeu şi lisus Hristos este Fiul lui Dumnezeu. Vrei să ştii mai deplin că deşi 
după trup Hristos S-a născut cu adevărat om din om, totuşi din pricina unităţii de 
negrăit a tainei în care s-a unit omul cu Dumnezeu, nu este nici o distincţie între 
Hristos şi Cuvânt? Ascultă Evanghelia Domnului, sau mai degrabă ascultă-L pe 
Dumnezeu însuşi vorbind despre Sine: Aceasta este viața veşnică: Să Te 
cunoască pe Tine, singurul Dumnezeu adevărat, şi pe lisus Hristos, pe Care L- 
ai trimis (n., 17, 3). Mai sus ai auzit că a fost trimis Cuvântul lui Dumnezeu 
pentru a-i vindeca pe oameni, iar aici auzi că Acela Care a fost trimis este lisus 
Hristos. Fă această despărțire, dacă poţi, când vezi că este atât de mare unitatea 
dintre Hristos şi Cuvânt, încât nu numai că se spune Cuvântul unit cu Hristos, ci, 
din cauza unităţii înseşi, Hristos este numit Cuvântul.” (Sf. loan Casian, 
Convorbiri duhovniceşti, Despre Întruparea Domnului, cartea a IV-a, cap. V, 1-3, 
în PSB, vol. 57, pp. 809-810) 

„Ce-aş avea să mă întreb dacă este adevărat ceea ce a spus Dumnezeu, 
când nu trebuie să mă îndoiesc de cele spuse de Dumnezeu? Nimeni nu s-a suit 
în cer decât Cel Care S-a coborât din cer. Fiul omului, Care este în cer. 
Întotdeauna Cuvântul Tatălui a fost în cer. Şi cum a amintit EI că Fiul omului a 
fost întotdeauna în cer? Înţelege aşadar învăţătura că este Fiul omului Cel Care a 
fost întotdeauna Fiul lui Dumnezeu, de vreme ce El întăreşte că Acela Care a 
fost de curând Fiul omului a fost întotdeauna în cer. La aceasta se adaugă ceva şi 
mai mare, anume că este acelaşi Fiul omului şi Cuvântul lui Dumnezeu despre 
Care a spus că S-a coborât din cer şi, atunci când vorbeşte pe pământ, arată că 
este în cer. Nimeni nu s-a suit în cer, decât Cel Care S-a coborât din cer, Fiul 
omului, Care este în cer. Cine este, te întreb, cel ce spune acestea? Hristos 
desigur. Dar unde era atunci când vorbea? Pe pământ, fără îndoială. El spune că 
atunci când S-a născut, S-a coborât din cer, că este în cer şi că El este acelaşi 
Fiul omului, fiindcă din cer n-a putut cobori decât ca Dumnezeu şi, când 
vorbeşte pe pământ, nu poate fi în cer decât ca Dumnezeu nesfârşit.” (Sf. loan 
Casian, Convorbiri duhovniceşti, Despre Întruparea Domnului, cartea a IV-a, 
cap. VI, 4-6, în PSB, vol. 57,p. 811) 


„(...) S-a coborât din cer Cuvântul lui Dumnezeu, dar s-a urcat Fiul 
omului: S-a urcat Acelaşi Care Se coborâse. Vezi, aşadar, că este acelaşi Fiul 
omului şi Cuvântul lui Dumnezeu.” (Sf. loan Casian, Convorbiri duhovniceşti, 
Despre Întruparea Domnului, cartea a IV-a, cap. VI, 7, în PSB, vol. 57, p. 811) 


„(...) A venit, zice Mântuitorul în Evanghelie, Fiul omului, ca să 
mântuiască pe cel pierdut (Mt., 18, 11). Apostolul zice: Vrednic de credinţă şi 
de toată primirea este cuvântul că lisus Hristos a venit în lume ca să 
mântuiască pe cei păcătoşi, dintre care cel dintâi sunt eu (| Tim., |, 15). Dar şi 
Ioan evanghelistul zice: Între ale Sale a venit şi ai Săi nu L-au primit (n., 1, 11). 
Vezi, aşadar, cum Scriptura spune într-un loc că a venit în lume Fiul omului, în 
alt loc lisus Hristos, în alt loc Cuvântul lui Dumnezeu. Înţelege aci că este 
neasemănare de numiri, nu de lucruri, şi că în felurita înfăţişare de nume este o 
singură putere. Căci, deşi Cel Ce a venit în lume este numit când Fiul omului, 
când Fiul lui Dumnezeu, când Cuvântul, în fiecare nume este arătat unul singur.” 
(Sf. loan Casian, Convorbiri duhovniceşti, Despre Întruparea Domnului, cartea a 
IV-a, cap. VII, 2-3, în PSB, vol. 57,p.812) 


„(...) aceasta este credinţa cea adevărată şi drept mărturisitoare: să crezi 
că Domnul lisus a avut la fel fiinţa trupului adevărat şi adevărul desăvârşitei 
dumnezeiri.” (Sf. Ioan Casian, Convorbiri duhovniceşti, Despre Întruparea 
Domnului, cartea a V-a, cap. V, 3, în PSB, vol. 57, p. 822) 


„Şi de aceea Hristos se numeşte tot ce este Dumnezeu, fiindcă există 
atâta unitate între Hristos şi Dumnezeu, încât nimeni, când zice Hristos, să nu 

poată spune că în numele lui Hristos nu este Dumnezeu, şi de asemeni, nimeni, 
când zice Dumnezeu, să nu-L socotească pe Hristos decât ca Dumnezeu. Astfel, 
de o fiinţă fiind prin taina şi slava naşterii sfinte, Dumnezeu şi Omul s-au făcut 
întru totul Dumnezeu.” (Sf. loan Casian, Convorbiri duhovniceşti, Despre 
Întruparea Domnului, cartea a V-a, cap. VII, 1, în PSB, vol. 57, p. 824) 


„Aşadar, numai aceasta este credinţa sobornicească a întregii biserici, 
numai aceasta este adevărată, pentru care Domnul lisus Hristos este precum om, 
la fel şi Dumnezeu, precum Dumnezeu, la fel şi om. Oricine nu-L mărturiseşte 
pe lisus nu este de la Dumnezeu. lar a nu-L mărturisi înseamnă a voi să rupi ce e 
unit şi să desparți ce e de nedespărțit. Şi ce este în lisus unit şi nedespărțit? 
Omul şi Dumnezeu. Deci nu-L recunoaşte pe Hristos cine-L desparte şi-l sfâşie 
în două dumnezeirea. (De altfel, dacă nu-L desface şi nu-L desparte, Îl 
mărturiseşte; iar dacă-L deosebeşte şi desface, nu-L mărturiseşte).” (Sf. loan 
Casian, Convorbiri duhovniceşti, Despre Întruparea Domnului, cartea a V-a, cap. 
X, 5, în PSB, vol. 57, p. 829) 


„(...) Marta, pe când cu ochii trupeşti ÎL vedea om, cu cei duhovniceşti Îl 
mărturisea Dumnezeu, zicând: Da, Doamne. Eu am crezut că Tu eşti Hristos, 
Fiul lui Dumnezeu, Care ai venit în lume (n., LI, 27). De aceea Petru, sub 
descoperirea Duhului Sfânt, deşi privea pe dianafară pe Fiul omului, 
propovăduise totuşi pe Fiul lui Dumnezeu, zicând: Tu eşti Hristosul, Fiul lui 
Dumnezeu Celui viu (Mt., 16, 16). De aceea Toma, pe când pipăia trupul ştia că 
pipăie pe Dumnezeu, zicând: Domnul meu şi Dumnezeul meu (In., 20, 28). Căci 
toţi Îl mărturiseau pe Hristos unul, şi nu făceau din EI doi.” (Sf. Ioan Casian, 
Convorbiri duhovniceşti, Despre Întruparea Domnului, cartea a VI-a, cap. XIX, 
2, în PSB, vol. 57, pp. 849-850) 


„(...) profetul vorbea despre EI pe față oarecum către tot neamul 
omenesc: Iată Dumnezeul vostru! (s., 40, 9) şi în alt loc: Acesta este Dumnezeul 
nostru (s., 25, 9) şi Dumnezeu puternic, Tatăl veacului ce va să vină şi 
împărăția Lui nu va avea sfârşit? dar şi după ce a venit, de ce avea să-şi ascundă 
venirea de aceia care pe față Îl mărturiseau că a venit? Oare nu ştia Petru de 
venirea lui Dumnezeu când zicea: 7u eşti Hristosul, Fiul lui Dumnezeu Celui 
viu? (Mt., 16, 16). Oare Marta nu-L ştia pe Cel în Care crede, când spunea 
aceste cuvinte: Doamne, eu am crezut că Tu eşti Hristosul, Fiul lui Dumnezeu 
Celui viu, Care ai venit în lume? (|n., 11, 27). Toţi, în sfârşit, care cereau fie 
leacuri pentru boli, fie vindecarea mădularelor, fie viaţa celor morţi cereau 
acestea de la slăbiciunea unui om sau de la atotputernicia lui Dumnezeu? 

Diavolul însuşi, când Îl ispitea prin toate ocolurile şiretlicurilor, prin 
toată arta nemerniciei sale, ce presupunea neştiind, sau ce dorea să ştie ispitind? 
Sau ce-l făcea atât de mult să caute pe Dumnezeu în smerenia unui om? Oare 
aflase aceasta din învăţăturile de mai înainte, sau cunoscuse că a venit 

Dumnezeu în trup de om? Hotărât nu. Dar din marile arătări ale semnelor, din 
marile încercări ale lucrurilor şi din glasurile adevărului însuşi era împins la 
bănuială şi la cercetarea acestui lucru, ca unul care auzise odată de la loan: Iată, 
Mielul lui Dumnezeu Cel Care ridică păcatul lumii (n., 1, 29). Şi iarăşi de la 
acelaşi: Eu trebuie să fiu botezat de Tine şi Tu vii la mine? (Mt., 3, 14). 
Porumbelul care, coborând din cer, s-a oprit deasupra capului Domnului, a dat 
semn limpede arătându-L Dumnezeu. Şi glasul trimis de Dumnezeu nu prin 
ghicire, sau închipuiri, L-a arătat Dumnezeu zicând: Tu eşti Fiul Meu Cel prea 
iubit; întru Tine am binevoit (Lc., 3, 22). Şi de aceea, deşi vedea pe dinafară în 
lisus pe om, ÎL cerceta ca pe Fiul lui Dumnezeu, zicând: Dacă eşti Fiul lui 
Dumnezeu, zi ca aceste pietre să se facă pâini. Oare privirea omului i-a răpit 
diavolului bănuiala Dumnezeirii încât, pentru că-L vedea om, credea că nu poate 
fi Dumnezeu? Hotărât nu. Dar ce spune? Dacă eşti Fiul lui Dumnezeu, zi ca 
aceste pietre să se facă pâini (Mt., 4, 3). Nu se îndoia că poate fi ceea ce întreba 
dacă este: Întrebarea lui era dacă este într-adevăr Dumnezeu, nu dacă poate, sau 
nu, să fie.” (Sf. loan Casian, Convorbiri duhovniceşti, Despre Întruparea 
Domnului, cartea a VII-a, cap. X, cap. XI, 1-3, în PSB, vol. 57, pp. 864-865) 


„Dar noi nu definim pe lisus omeneşte, fiindcă nu-L dogmatizăm om 
simplu, tăind unirea cea mai presus de înţelegere. Desigur, nu fiindcă e Făcătorul 
oamenilor dăm numele de om Celui ce, după fire, fiind Dumnezeu, a luat cu 
adevărat fiinţa noastră (S-a substanţializat ca noi), ci ființial. Dar nu e numai 
om, fiindcă acelaşi e şi Dumnezeu; însă nici numai suprafiinţial, fiindcă acelaşi 
e şi om. Căci nu e om simplu, nici Dumnezeu gol, ci e om cu adevărat Prea- 
iubitorul de oameni.” (Sf. Maxim Mărturisitorul, Ambigua, partea întâi, 5, în 
PSB, vol. 80, p. 55) 


„Se dă întreg pe Sine însuşi, fără ştirbire, şi ia pe om întreg şi deplin prin 
unirea negrăită şi nevătămată, nemicşorând desăvârşirea nici unuia. Şi este cu 
adevărat acelaşi Dumnezeu întreg şi acelaşi Om întreg, dându-Se pe Sine însuşi 
mărturie, prin desăvârşirea celor două firi în care este cu adevărat, despre 
neschimbabilitatea şi constanţa amândurora. Aşa desface Dumnezeu legile firii, 
folosindu-Se de fire în cele ale firii, în chip mai presus de fire.” (Sf. Maxim 
Mărturisitorul, Ambigua, partea a doua, 95, în PSB, vol. 80, p. 242) 


„Căci nu declarăm pe Hristos om îndumnezeit, ci Dumnezeu în mod 
desăvârşit înomenit, Care Şi-a făcut vădită, prin trupul mintal însufleţit şi prin 
fire lucrător, puterea nesfârşită de infinite ori în mod infinit suprainfinită a 
Dumnezeirii Sale negrăite”*. Îl vestim pe Acelaşi întreg Dumnezeu şi om cu 


25% Tâlcuirea Pr. Stăniloae: Trupul lui Hristos, purtător de suflet mintal, rămâne lucrător prin 
fire. Dar prin el, dar şi prin lucrarea lor, e lucrătoare totodată puterea infinită, ba de infinite ori 
infinit suprainfinită a Dumnezeirii, putere care în sfinți nu se manifestă în această infinitate 
suprainfinită, căci nici trupul lor n-a devenit trupul ipostasului Fiului lui Dumnezeu. Minunea 

adevărat, pe Acelaşi fiind desăvârşit şi atotdeplin amândouă acestea prin fire şi 
având fără nici o lipsă tot ce e propriu fiecăruia afară de păcat, care nu are nici o 
rațiune ”*. Căci fiind ipostas al firilor, a primit în mod natural şi raţiunile ființiale 
ale lor. lar dacă a primit rațiunile fiinţiale ale firilor al căror ipostas a fost, a avut 
pe drept cuvânt şi lucrarea naturală însuflețită a trupului a cărei rațiune fuințială 
s-a semănat în fire'?%. lar dacă a avut ca om o lucrare naturală, prin a cărei 
rațiune se susține firea, e firesc că a avut şi ca Dumnezeu o lucrare naturală (a 
naturii dumnezeieşti), care revela Dumnezeirea mai presus de ființă. Căci fiind 
Dumnezeu desăvârşit şi acelaşi om desăvârşit, lucra în mod natural prin 
amândouă cele cărora le era ipostas, neîmpărțindu-Se!?!.” (Sf. Maxim 
Mărturisitorul, Epistole, Partea a Doua, Către Prea Cuviosul presbiter Marin, Il, 
în PSB, vol. 81, pp. 194-195) 


„(...) Îi atribuim după fire lui Hristos, ca Aceluiaşi întreg şi Unul şi 
Singur, toate cele ale firilor din care este, afară de păcat. ÎL mărturisim pe Același 
şi pătimitor şi nepătimitor, şi necreat şi creat, şi pământesc şi ceresc, şi văzut şi 
cugetat, şi încăput şi neîncăput după fire.” (Sf. Maxim Mărturisitorul, Epistole, 
Partea a Doua, Scrieri, 8, în PSB, vol. 81, p. 244) 


„(...) noi credem că din cele ce este Hristos, în acelea şi este. Şi în cele 
în care este Hristos, acelea sunt Hristos. Fiindcă EL este totodată Dumnezeu şi 
om; şi este în Dumnezeire şi umanitate; şi S-a făcut Unul din Dumnezeire şi 
umanitate.” (Sf. Maxim Mărturisitorul, Epistole, Partea a Doua, Scrieri, 17, în 
PSB, vol. 81, p. 295) 


e că trupul omenesc însuflețit mintal poate deveni în Hristos — nu cu înlăturarea lucrării lui 
naturale — organ al lucrării puterii infinite a Dumnezeirii. Nu numai mintea, ci chiar trupul 
omenesc se deschide în Hristos lucrării infinite a lui Dumnezeu. În Hristos s-a făcut cunoscută 
o uluitoare capacitate cu care Dumnezeu a înzestrat la creaţie trupul omenesc, o capacitate de 
organ al lucrării întregii infinități a puterii dumnezeieşti. (n.s. 401, p. 194) 

125 Tâlcuirea Pr. Stăniloae: Păcatul ca rău practicat de om nu are nici o rațiune în Dumnezeu şi 
în sine însuşi. El nu produce decât dezordine în om şi în jurul lui. El face pe omul însuşi 
nerațional sau tulbură raţiunea lui. Hristos e şi ca om cel mai perfect rațional. (n.s. 402, p. 
194) 

12% Tâlcuirea Pr. Stăniloae: Lucrarea are şi ea o rațiune, conformă raţiunii trupului însufleţit 
mintal. Nici o faptă nu e fără rațiune, fără un scop, fără o manifestare a raționalității trupului 
într-un anumit fel. Lucrarea ca sumă a faptelor raţionale e şi ea raţională. De aceea Hristos Îşi 
poate imprima în lucrarea raţională omenească lucrarea Sa dumnezeiască conformă lucrării 
raţionale a trupului. (n.s. 403, p. 195) 

191 TŢâlcuirea Pr. Stăniloae: E de remarcat că pe când în sfinţii îndumnezeiţi Sf. Maxim vede 
lucrarea omenească redusă la o funcție receptivă, în Hristos afirmă menţinerea activă a ei 
împreună cu lucrarea dumnezeiască. Fiul lui Dumnezeu S-a făcut om ca să restabilească în 
toate privinţele tot ce e propriu omului. EI a venit să arate cât de total lucrarea omenească se 
poate face organ al lucrării dumnezeieşti. (n.s. 404, p. 195) 

„Căci cuvântul: Nu precum Eu voiesc, ci precum Tu nu arată nimic 
altceva decât că a îmbrăcat trup cu adevărat temător de moarte. Căci e propriu 
trupului a se teme de moarte, a se feri de ea şi a se întrista până la moarte. Acum 
însă îl lasă lipsit şi gol de lucrarea lui, ca să adeverească slăbiciunea şi firea lui. 
Însă tot acum nu ascunde (nici puterea Lui), ca să afle că nu era simplu om. Căci 
precum dacă ar fi arătat prin toate numai cele omeneşti, s-ar fi socotit numai om, 
aşa dacă ar fi împlinit totdeauna numai cele ale Dumnezeirii, nu s-ar fi adeverit 
învăţătura despre întrupare (iconomie). De aceea variază şi împreună atât 
cuvintele, cât şi faptele, ca să nu dea prilej nici bolii nebune a lui Pavel de 
Samosata, nici celei a lui Marcion şi Maniheu”?. Şi aşa şi prezice moartea 
viitoare ca Dumnezeu, dar Se şi fereşte de ea ca om.” (Sf. Maxim Mărturisitorul, 
Epistole, Partea a Doua, Scrieri, 22, în PSB, vol. 81,p. 316) 


„La început era Cuvântul” 


„Nu-i nimeni care să nu preamărească soarele de pe cer, să nu-i admire 
măreţia lui, frumuseţea lui, simetria razelor sale şi lumina lui strălucitoare; dar 
dacă s-ar ambiţiona să-şi aţintească privirile ochilor lui pe discul soarelui, nu 
numai că nu va mai putea vedea frumuseţea admirată, dar îşi va pierde şi 
vederea. Mi se pare că tot aşa va păţi şi mintea care se ambiţionează să cerceteze 
exact cuvintele: La început era Cuvântul.” (Sf. Vasile cel Mare, Omilii şi 
cuvântări, omila a XVI-a, I, în PSB, vol. 17, p. 514) 


„Unde este hulitorul? Unde este limba care luptă împotriva lui Hristos, 
care spune: Era un timp când nu era?. Ascultă Evanghelia: La început era. Dacă 
era la început, atunci când nu era? Să plâng necredinţa lor sau să mă scârbesc de 
neştiinţa lor?” (Sf. Vasile cel Mare, Omilii şi cuvântări, omilia a XVI-a, II, în 
PSB, vol. 17, p. 516) 


„La început era Cuvântul. 

Nimic nu este mai vechi ca începutul, dacă ne gândim la definiția 
începutului. Căci nu va exista niciodată vreun început al începutului'”%, sau 
cugetându-se vreun alt început existent înainte; şi aşa, mai departe se va nega 


2 Tâlcuirea Pr. Stăniloae: Gândirea lui Pavel de Samosata mergea spre panteism, 
recunoscând în Hristos numai Dumnezeirea; a lui Marcion şi Maniheu mergea spre dualism, 
recunoscând în Hristos numai umanul. (n.s. 660, p. 316) 

1% Tâlcuirea Pr. Stăniloae: Deci începutul, înţeles ca început nu al unui lucru singular, ci 
început general, nu poate avea nimic înaintea lui. Cel ce era la acest început general este din 
eternitate. (n.s. 6, p. 19) 

existenţa unui început adevărat!?*. Căci altfel, dacă se întâmplă să existe altul 
mai înainte de începutul adevărat, cuvântul nostru despre început va merge la 
nesfârşit, răsărind mereu altul şi declarând ca al doilea pe cel la care s-a oprit 
căutarea noastră. Deci nu va fi început al începutului pentru cugetarea exactă şi 
adevărată, ci cuvântul despre el va exprima infinitatea şi necuprinderea lui. Deci 
mersul mereu înapoi neavând sfârşit şi depăşind măsura veacurilor, Fiul nefiind 
născut în timp, Se va afla existând mai degrabă etern împreună cu Tatăl, căci era 
la început. 

lar de era la început, spune-mi, ce minte va zbura peste puterea acelui 
era?! Când se va opri deci ca într-un sfârşit acel era, o dată ce fuge mereu 
înaintea gândului ce-l urmăreşte şi mereu înaintea cugetării ce-i urmează!7%? 
Uimit de aceasta, Proorocul Isaia zice: Neamul Lui cine-l va spune? Că s-a luat 
de pe pământ viaţa Lui (s., 53, 8). Căci cu adevărat ridicată de pe pământ este 
viaţa Unuia-Născutului, adică e mai presus de toată înțelegerea celor ce sunt pe 
pământ şi mai presus de tot cuvântul, fiind de neexplicat. lar dacă este peste 
mintea şi cuvintele (rațiunile) din noi, cum ar fi El creat, când înţelegerea 
noastră nu poate circumscrie în timp şi în cuvânt nici cele făcute?” (Sf. Chiril al 
Alexandriei, Comentariu la Evanghelia Sfântului loan, cartea întâi, cap. |, în 
PSB, vol. 41, pp. 18-19) 


2% Tâlcuirea Pr. Stăniloae: Dacă lumea n-are un început, ea e din veci. O lume deosebită de 
Dumnezeu este numai o lume care pe cineva ca început, care nu are la rândul lui un alt 
început. Dar e absurd a cugeta o lume, plină de mărginirile şi imperfecţiunile evidente, care să 
nu aibă un început suprem, care e deci altfel decât ea, şi care nu are o desăvârşire în lipsa Lui 
de început, El fiind începutul prin excelenţă. Spunându-se: /a început era Cuvântul, El este 
pus în legătură cu lumea, care are un început. Lumea nu a apărut independent de EI, 
spunându-se doar că EI exista atunci când a apărut lumea. Ci EI a fost cauza ei necauzată, cum 
spune Evanghelistul în versetul 3. (n.s. 7, p. 19) 

2% Tâlcuirea Pr. Stăniloae: Ce minte va putea trece dincolo de acel era? Aceasta pentru că nu 
se va putea trece pururi la alt şi alt început, parcurgând orice măsură a veacurilor. (n.s. 8, p. 
19) 

12% Tâlcuirea Pr. Stăniloae: Acel era nu-şi are o margine sau un sfârşit în trecut. Gândirea care 
vrea să sară dincolo de el e mereu anticipată de acel era. Sau acel era aleargă mereu înaintea 
gândirii care vrea să ajungă la capătul lui. Acel era are în sine nesfârşirea în timp şi în veacuri. 
În zadar se sileşte gândirea să treacă peste ele pentru a ajunge la capătul acelui era. Acel era 
fuge mereu înaintea gândirii care vrea să-l ajungă. (n.s. 9, p. 19) 

„Căci un început prin sine nu s-ar putea cugeta niciodată!” fără să tindă 
spre sfârşitul lui'%%. (...) 

Deci fiindcă Fiul e mai vechi şi decât veacurile înseşi!?%, e liber de 
calitatea de-a fi fost născut în timp.” (Sf. Chiril al Alexandriei, Comentariu la 
Evanghelia Sfântului loan, cartea întâi, cap. 1, în PSB, vol. 41, p. 20) 


„Afirmându-se deci de către unii că e unul dintre cei făcuţi în timp, în 
mod necesar fericitul Evanghelist porneşte cu asprime asupra celor ce învaţă 
astfel şi scoate pe Fiul de sub orice robie şi Îl înfăţişează ca pe fiinţa liberă şi 
stăpânitoare a tuturor şi ÎL afirmă existând în mod firesc în ea, zicând: La început 
era Cuvântul. Şi uneşte cu termenul /a început în mod folositor pe cel de era, ca să 
se înţeleagă nu numai plin de slavă, ci şi înainte de veci. Şi astfel a pus termenul era 
ca să înalțe înţelegerea celui ce cugeta la o naştere adâncă, necuprinsă şi negrăită, 
ce are loc în afara timpului. Căci termenul era, spus în mod nedefinit, la ce loc 
ne va opri, o dată ce merge pururea înaintea minţii ce-l urmăreşte? Şi dacă 
socoteşte cineva că se află vreo oprire a lui, îl face pe acesta început a ceea ce e 
dincolo de orice drum”. 

Era deci Cuvântul la început, adică în Începutul cel peste toate, şi 
existând din EI în mod natural, şi având o demnitate stăpânitoare. lar dacă acest 
lucru este adevărat, cum va mai fi creat sau făcut? Unde se spune în general că 
era, în ce mod se va putea spune că vreodată nu era? Sau cum se va spune aceasta 


1257 Tâlcuirea Pr. Stăniloae: Nu s-ar putea cugeta ceva care începe prin sine. Orice începe nu 
începe prin sine; deci nu are viaţa în sine. Fiul era la început. Aceasta înseamnă că Cuvântul 
n-a început vreodată să existe, că n-are început. Când spune despre Fiul că era la început, 
implică în această calitate a Lui faptul că EI era atunci când a început ceva, adică lumea, să 
existe. El este înainte de orice început. Dar E/ era la început înseamnă şi că în El este 
începutul lumii care a început să existe. Numai Cuvântul, implicând în EI voinţa şi gândirea, 
poate face să înceapă ceva nou cu adevărat. Altfel, toate sunt numai actualizări printr-o lege 
ceea ce e dat virtual într-o esenţă generală. De aceea, până la un anumit grad, şi omul prin 
cuvânt e mereu început a ceva. lar Dumnezeu-Cuvântul e început a toate. De aceea El a făcut 
lumea, ca s-o înnoiască mereu şi ca oamenii să spună şi să facă şi ei mereu ceva. (ns. Il, p. 
20) 

12% Țâlcuirea Pr. Stăniloae: Ceea ce are un început - şi-l are totdeauna prin altcineva - va avea 
şi un sfârşit. Căci nu are în sine puterea existenţei din veci şi deci până în veci. Ca urmare, 
Fiul este Viaţa în Sine, neavând nici început, nici sfârşit, pentru că nu e din altcineva, deci nu 
e mărginit. (n.s. 12, p. 20) 

% Tâlcuirea Pr. Stăniloae: Veacurile reprezintă nu numai toate marile unităţi de timp, ci 
implică în ele şi o legătură cu eternitatea. Căci eternitatea depăşeşte toate unitățile temporale 
şi străbate prin ele. (n.s. 14, p. 20) 

12% Tâlcuirea Pr. Stăniloae: Cuvântul era în Tatăl, dar acest era, fiind spus în mod indefinit, nu 
arată vreun moment în care a început să fie în Tatăl, ca Început al Lui. E în Tatăl dinainte de 
orice timp. (n.s. 22, p. 23) 

împotriva Fiului?!” (Sf. Chiril al Alexandriei, Comentariu la Evanghelia 
Sfântului loan, cartea întâi, cap. 1, în PSB, vol. 41,p.23) 


„În cele dinainte (fericitul loan - n.L.P.) a învăţat că Cuvântul era întru 
început, (adică) precum am spus mai înainte, în Dumnezeu-Tatăl'*2.” (Sf. Chiril 
al Alexandriei, Comentariu la Evanghelia Sfântului loan, cartea întâi, cap. 2, în 
PSB, vol. 41, p. 24) 


Hristos nu e simplă creatură 


„(...) cum de a fost posibil ca un om crescut în condiţii modeste şi sărace, 
care nu s-a bucurat de o educaţie mai aleasă şi nici de o învăţătură în ale 
oratoriei în stare să-l fi îndreptăţit să poată vorbi mulțimilor în chip linguşitor şi 
atrăgător, cum de a ajuns să fie conducător de popoare care răspândește în 
omenire o doctrină care desființează obiceiurile evreilor dar respectă încă pe 
proorocii lor şi nimiceşte legile elinilor'””* mai ales în ceea ce priveşte 
divinitatea? Cum a fost posibil ca un astfel de om, crescut în aceste condiţii, şi 
Care, după cum spun chiar şi duşmanii Lui, n-a avut de la cine să înveţe ceva 
mai deosebit şi mai important, Care n-a fost iniţiat de nimeni într-o ştiinţă mai 
adâncă, să fi putut propovădui învățături atât de înalte despre judecata lui 
Dumnezeu, despre pedepsirea celor răi şi despre răsplătirea celor buni, încât 
cuvintele Lui n-au convins numai pe oamenii simpli şi neînvățaţi, ci şi pe mulţi 
din straturile mai sus puse şi chiar persoane care sunt în stare să aprecieze, sub 
vălul expresiilor în aparenţă banale (care am putea spune că le îmbracă), 
învățături de o semnificație interioară ascunsă?” (Origen, Contra lui Celsus, 
cartea I, cap. XXIX, în PSB, vol. 9, p. 54) 


„Cine, dar, din cei care ar parcurge cât de cât cu atenţie firea lucrurilor n- 
ar rămâne surprins de admiraţie în faţa acestei ființe Care, prin mărirea Lui, a 
biruit şi a lăsat în urmă toate măririle care au dus la decadenţă, şi pe toţi bărbaţii 


171 Tâlcuirea Pr. Stăniloae: Când se spune că era la orice început sau în începutul a toate, Care 
este Tatăl, nu se mai poate spune că nu era vreodată. Deci se afirmă existenţa din eternitate a 
Fiului. (n.s. 23, p. 23) 

2 Tâlcuirea Pr. Stăniloae: Sfântul loan, folosind — în primul capitol al Evangheliei — 
pentru Hristos ca Dumnezeu numele de Cuvântul, a arătat prin aceasta caracterul de Persoană 
activă al Fiului în dialog cu Tatăl, deci cu altă Persoană, şi, prin aceasta, a subliniat faptul că 
începutul tuturor nu e o esenţă, ci o comuniune supremă, gânditoare şi liberă de Persoane. 
Sfântul Chiril numeşte mai des pe acest Cuvânt Fiul etern al Tatălui. Dar prin folosirea 
termenului întru început se indică nu atât relaţia Lui, cu lumea, cum dă de înţeles traducerea 
lui în Biblia românească cu La început, ci cu Tatăl. Deşi Îl numeşte mai mult Fiul, prin acest 
nume arată nu mai mult relaţia Lui cu Tatăl, cum o implică de altfel şi termenul Cuvântul care 
era din eternitate. (n.s. 25, p. 24) 

12% Tâlcuirea Pr. T. Bodogae: Adică ale păgânilor. (n.s. 70, p. 54) 

vestiți ai tuturor timpurilor? Dealtfel, rar se întâmplă ca oamenii vestiți să fi 
ajuns să dobândească un nume strălucit pentru mai multe isprăvi deodată, ci 
unul s-a distins prin filosofie, altui prin valoare militară, dintre barbari unii prin 
forța lor magică, alții prin alte merite, dar totdeauna a fost mic numărul celor 
care, în acelaşi timp, au stârnit admiraţia altora, dar au şi dobândit o faimă reală. 
În schimb, pe lângă alte mari calităţi, lisus e preamărit în acelaşi timp atât pentru 
înţelepciunea Lui, pentru minunile pe care le-a săvârşit, cât şi pentru 
atotputernicia cu care conduce lumea. EI n-a silit ca un tiran pe cei din jurul Lui 
să-L urmeze, chiar dacă ar fi certaţi cu legile, nici ca un tâlhar care aţâţă pe cei 
din ceata lui împotriva oamenilor, nici ca un bogătaş care nu poartă de grijă 
decât de scopurile cu care leagă pe cei din jurul lui, şi nici ca unul din cei 
osândiţi de toată lumea, ci a acționat totdeauna ca propovăduitor al învăţăturii 
lui Dumnezeu cel peste toate, al cinstirii care 1 se cuvine şi al întregii legi 
morale, învăţătură care are darul de a uni, în chip familiar, cu Dumnezeu 
Atotputernicul pe oricine îşi potriveşte viaţa cu a Lui.” (Origen, Contra lui 
Celsus, cartea I, cap. XXX, în PSB, vol. 9, p. 55) 


„Dar dacă n-ar fi fost decât om, nu ştiu cum s-ar fi încumetat să 
răspândească peste tot pământul credinţa Sa şi învăţătura Sa, şi cum ar fi fost în 
stare, fără ajutorul lui Dumnezeu, să-şi ducă planul la îndeplinire şi să biruiască 
pe toţi cei care se împotrivesc răspândirii învățăturii Sale: regi, împărați, senat 
roman şi peste căpetenii şi popoare? Cum să pui în sarcina firii omeneşti, care n- 
ar avea la urma urmei nimic superior, puterea de a converti o atât de mare 
mulţime de oameni, şi încă nu numai oameni culți, ci şi din cei care sunt foarte 
neînvăţaţi şi robiţi de patimile lor şi care pentru neştiinţa lor sunt cu atât mai 
greoi în întoarcerea spre renunțare cu cât sunt lipsiţi de rațiune? Întrucât, însă, 
Hristos este puterea lui Dumnezeu şi înțelepciunea Tatălui (| Cor., 1, 24) a 
rânduit toate acestea şi rânduieşte şi acum.” (Origen, Contra lui Celsus, cartea a 
II-a, cap. LXXIX, în PSB, vol. 9, p. 166) 


„Căci cum ar spune adevărul despre Tatăl, acela care tăgăduieşte pe Fiul 
care ni L-a descoperit pe Tatăl? Sau cum ar cugeta drept despre Duhul, vorbind 
urât despre Cuvântul, Care-L dăruieşte? Şi cine va crede acestuia vorbind despre 
înviere, odată ce tăgăduieşte pe Hristos, Care S-a făcut pentru noi întâiul născut 
din morţi (Col., 1, 10)? Sau cum, nerecunoscând naşterea adevărată a Fiului din 
Tatăl, nu va rătăci şi în privinţa venirii Lui în trup? Căci şi iudeii de odinioară, 
tăgăduind pe Cuvântul şi zicând: Nu avem alt împărat decât pe Cezarul (In., 19, 
15), au tăgăduit deodată cu aceasta toate şi s-au golit de sfeşnicul luminii, de 
mireasma mirului, de cunoştinţa proorociei şi de însuşi adevărul, iar acum, 
neînțelegând nimic, sunt ca cei ce umblă în întuneric.” (Sf. Atanasie cel Mare, 
Trei cuvinte împotriva arienilor, cuvântul întâi împotriva arienilor, VIII, în PSB, 
vol. 15, pp. 162-163) 

„Dar noi ne ţinem cu îndrăzneală de dreapta credință, pe temeiul 
dumnezeieştilor Scripturi, punând-o ca un sfeşnic în candelabru şi zicând: 
Acesta este Fiul adevărat al Tatălui, prin fire, propriu fiinţei Lui, înţelepciunea 
unic născută şi Cuvântul adevărat şi unic al lui Dumnezeu. Nu este creatură şi 
făptură, ci Născutul propriu al fiinţei Lui. De aceea e Dumnezeu adevărat de o 
fiinţă cu Tatăl adevărat. lar ceilalți, cărora le-a spus: Eu am zis: dumnezei sunteţi 
(Ps., 81, 6) numai prin Împărtăşanie au pe Cuvântul prin Duhul, având harul 
acesta de la Tatăl. Căci e pecetea ipostasului Tatălui (Evr., 1, 3) şi lumină din 
lumină şi putere şi chip adevărat al fiinţei Tatălui'”*. Căci aceasta a spus-o 
Însuşi Domnul: Cel ce Mă vede pe Mine a văzut pe Tatăl (n., 12,9). 

Și a existat pururea şi nu a fost niciodată când nu a fost. Căci Tatăl fiind 
veşnic, veşnic este şi Cuvântul şi Înţelepciunea Lui'75.” (Sf. Atanasie cel Mare, 
Trei cuvinte împotriva arienilor, cuvântul întâi împotriva arienilor, LX, în PSB, 
vol. 15, p. 163-164) 


„Să răspundă (arienii — n.L.P.) ţinând seama de ceea ce s-a spus: 
Dumnezeu era Cuvântul (In., |, 2). Mai bine zis: să răspundă la întrebare înşişi 
susținătorii ereziei, ţinând seama de aceste cuvinte. Că din acest cuvânt se va 
cunoaşte ce se cuvine să se spună despre întreaga învăţătură a ambelor părți: de 
era Cuvântul sau nu era; de a fost pururea sau a fost cândva când n-a fost; de a 
fost veşnic sau de la cineva şi de cândva; de este Dumnezeu adevărat sau prin 
fapta altcuiva şi prin împărtăşire şi prin închipuire; de trebuie să fie numit unul 
dintre cele făcute sau să fie văzut în unire cu Tatăl; de e neasemenea după ființă 
cu Tatăl sau de e asemenea şi propriu fiinţei Tatălui; de e făptură sau prin EI s-au 
făcut făpturile; de e Cuvântul Tatălui sau altul decât Acesta.” (Sf. Atanasie cel 
Mare, 7rei cuvinte împotriva arienilor, cuvântul întâi împotriva arienilor, IX, în 
PSB, vol. 15, p. 164) 


„Dacă Dumnezeu este Făcător şi Ziditor, dar creează făpturile prin Fiul şi 
nu se pot cunoaşte cele făcute decât ca făcute prin Cuvântul, cum nu eo 
blasfemie ca odată ce Dumnezeu este Făcătorul, să se spună că, Cuvântul Lui 
Ziditor şi Înţelepciunea Lui n-au fost cândva? Căci aceasta este egal cu a zice că 
nici Dumnezeu nu e Făcător, neavând din Sine pe Cuvântul Creator în care 
creează, ci e venit din afară şi e străin Lui şi neasemenea Lui, după fiinţă”. 


12 Tâlcuirea Pr. Stăniloae: Fiul e Chipul sau Pecetea Tatălui imprimată viu în interiorul Lui. 
Ca să folosim ca imagine o realitate din lume: într-o mare iubire eu trăiesc eu-ul cel iubit în 
interiorul eu-ului meu ca şi eu-ul propriu, cu tot conţinutul lui de simţiri. Simţirile lui sunt 
simţirile mele, dar rămân şi ale lui; dar simţirile lui sunt în acelaşi timp provocate de mine. Eu 
mă văd trăit în el şi prin aceasta e chipul meu, şi eu îl trăiesc în interiorul meu. (n.s. 9, pp. 
161-164) 

12% Tâlcuirea Pr. Stăniloae: Niciodată n-a lipsit în Dumnezeu calitatea de Tată şi de Fiu. Căci 
dacă ar fi apărut acestea după un timp, Dumnezeu ar fi supus unei evoluţii, deci unei legi care 
ar fi superioară Lui şi atunci EI n-ar mai fi Dumnezeu. (n.s. 10, p. 164) 

Apoi să ne spună, mai bine zis să vadă, greşeala ce o săvârşesc zicând: 
Era cândva când nu era şi nu era înainte de a Se naşte. Căci dacă Fiul nu e din 
veci împreună cu Tatăl, nu e Treimea din veci, ci mai înainte a fost monadă şi S- 
a făcut Treime mai târziu prin adaos, deci cunoştinţa lui Dumnezeu despre Sine 
a crescut şi s-a constituit cu înaintarea vremii”. Şi iarăşi, dacă Fiul nu e născut 
propriu al fiinţei Tatălui, ci a fost făcut din nimic, Treimea însăşi a luat existenţa 
din nimic şi a fost cândva când n-a fost. Şi o vreme Treimea e cu lipsă, apoi e 
deplină. A fost cu lipsă înainte de a se fi făcut Fiul, şi deplină după ce a fost 
făcut. Şi deci şi făcutul se numără împreună cu Făcătorul'”%, şi Cel ce S-a făcut 
cândva e socotit împreună cu Cel pururea existent şi — ce e mai mult — 
Treimea e socotită neasemenea cu Ea însăşi, constând din firi străine şi 
deosebite. lar aceasta înseamnă a nu spune alta decât că firea Treimii e ceva 
făcut. Şi cum ar întemeia ea o dreaptă credinţă, dacă nu e asemenea ei însăşi, ci 
se completează din ceea ce adaugă timpul şi uneori nu e aşa, alteori e aşa? Căci 
ea va lua iarăşi un adaos din afară de ea şi aceasta, la nesfârşit, dat fiind că odată 
şi la început s-a constituit din adaosuri. Nu încape îndoială în acest caz că ea se 
şi micşorează. Căci cele ce se adaugă e vădit că se pot şi înlătura. 

Dar nu este aşa (simplă creatură — n.L.P.); să nu fie.” (Sf. Atanasie cel 
Mare, Trei cuvinte împotriva arienilor, cuvântul întâi împotriva arienilor, XVII- 
XVIII, în PSB, vol. 15, pp. 175-176) 


„Căci dacă există Dumnezeu, ca lumină, există şi strălucirea ei; şi dacă 
există suportul, există şi chipul lui întreg; şi dacă există Tatăl, există şi adevărul. 
Să se gândească deci cei ce fac atârnător chipul şi arătarea dumnezeirii de timp, 
în ce prăpastie de rătăcire cad. Pentru că dacă n-a fost Fiul înainte de a Se naşte, 
nu a fost pururea Adevărul'”. Dar aceasta nu e îngăduit să se spună. Căci 
existând Tatăl, a fost pururea în El Adevărul, Care este Fiul cel ce zice: Eu sunt 
Adevărul (n., 14, 6); şi subzistând suportul, numaidecât e drept să fi fost şi 
arătarea şi chipul lui. Căci nu se zugrăveşte din afară Chipul lui Dumnezeu, ci 
Însuşi Dumnezeu este Născătorul Lui, în care privindu-Se pe Sine Se bucură de 


127 Tâlcuirea Pr. Stăniloae: Dacă Dumnezeu nu are o Raţiune ipostatică, n-a putut face lumea 
prin Ea. În acest caz e făcută după o rațiune nedumnezeiască, fiind un fel de realitate total 
străină, adică nici nu e propriu zis opera lui Dumnezeu. Dumnezeu nu are în acest caz o 
Raţiune după care şi prin care să creeze lumea. Nici nu se mai poate şti dacă mai există 
propriu zis un Dumnezeu, sau dacă El mai are vreo legătură cu lumea. (n.s. 31, p. 175) 

1277 Tâlcuirea Pr. Stăniloae: Aceasta înseamnă o evoluţie panteistă involuntară a unei realităţi 
care nu poate fi numită Dumnezeu. (n.s. 3la, p. 175) 

1% Tâlcuirea Pr. Stăniloae: Completându-Se cu Cuvântul făcut mai târziu, Treimea astfel 
completată nu se mai poate spune că e Treime. Pentru că ea nu e pur nefăcută, sau necreată, ci 
e un amestec din necreat şi creat. În general nu se mai face o deosebire netă între necreat şi 
creat. Arianismul era în fond tot un panteism, nefăcând o distincţie netă între necreat şi creat, 
cum crede Spassky (a se vedea Introducerea). (n.s. 31b, p. 175) 

1% Tâlcuirea Pr. Stăniloae: Adevărul ca ceva veşnic nu poate fi unde realitatea se completează 
prin evoluţie. O realitate lipsită de rațiune, sau de conştiinţa de sine, nu cuprinde totul, deci nu 
e adevărul. (n.s. 44a, p. 180) 

EI, cum Însuşi Fiul zice: Eu eram întru care Se bucura (Pilde, 8, 30). Când deci 
nu Se privea Tatăl în chipul Său?'* Sau când nu Se bucura de El, ca să 
îndrăznească ei să spună: Chipul este din nimic şi: Nu se bucura Tatăl, înainte 
de a Se face Chipul. Dar cum S-ar vedea Făcătorul şi Creatorul pe Sine într-o 
fiinţă creată şi făcută? Căci Chipul trebuie să fie aşa cum este şi Tatăl Lui.” (Sf. 
Atanasie cel Mare, 7rei cuvinte împotriva arienilor, cuvântul întâi împotriva 
arienilor, XX, în PSB, vol. 15, pp. 180-181) 


„lar dacă ei (arienii — n.L.P.) vorbesc despre Dumnezeu şi despre 
Cuvântul Lui, să adauge cele ce lipsesc la întrebare şi să întrebe aşa: Dumnezeu 
cel ce este a fost cândva fără Cuvânt (Raţiune)? Și fiind lumină, a fost vreodată 
neluminos? Sau a fost pururea Tată al Cuvântului? Sau iarăşi: Tatăl cel ce este a 
făcut pe Cuvântul care nu exista sau care nu era, sau Îl are pe Cuvântul care e 
propriu ființei Sale ca născut pururea, împreună cu EI? Întrebând aşa, se vor 
arăta că întreabă despre Dumnezeu şi despre Cel din EI şi îndrăznesc să discute 
despre Dumnezeu în mod sofistic. Şi cine va putea să-i rabde, spunând că 
Dumnezeu a fost cândva fără Cuvânt (fără Raţiune)? Căci iarăşi au căzut în cele 
de mai înainte. Pentru că, chiar dacă încearcă să ocolească aceasta şi să o 
acopere cu sofismele lor, nu pot. Fiindcă nimeni nu voieşte nici măcar să-i audă 
îndoindu-se de faptul că Dumnezeu nu a fost pururea Tată, ci S-a făcut mai pe 
urmă, ca de la aceasta să ajungă la născocirea că şi Cuvântul (Rațiunea) Lui nu a 


1% Tâlcuirea Pr. Stăniloae: S-ar putea spune că sfântul Atanasie identifică pe Fiul cu 
conştiinţa de Sine a Tatălui. Căci conştiinţa de sine nu înseamnă altceva decât gândirea la 
sine, vederea spirituală a sinei proprii, a întregii fiinţe proprii. De-abia aceasta dă putinţa 
pentru conştiinţa despre altele, în cazul lui Dumnezeu, putinţa gândirii la crearea altor lucruri 
şi la susținerea şi desăvârşirea lor. Dumnezeu nu putea fi lipsit cândva de conştiinţa de Sine şi 
de bucuria de Sine, dată fiind plenitudinea Sa. Propriu-zis aceasta e caracteristica personală a 
conştiinţei de Sine. Dar conştiinţa de Sine a lui Dumnezeu nu-L lasă într-o singurătate 
monopersonală. De altfel şi omul prin conştiinţa de sine se află oarecum într-o convorbire cu 
sine, e scos din singurătatea absolută. Orice exprimare a omului, care rămâne statornică şi vie, 
e ca un alt sine (o poezie mare, de exemplu). Dar la Dumnezeu orice exprimare e totală. Fără 
această exprimare şi conştiinţa de Sine a Lui s-ar afla într-o totală neştiinţă de Sine. Ea e un 
fel de reduplicare, de ieşire din singurătate care e egală cu inconştienţa. Pe om conştiinţa îl 
mustră pentru faptele rele, aproape ca o persoană; îl face să se bucure pentru faptele bune, 
aproape ca de ale altei persoane. Se poate spune că în om conştiinţa reprezintă gândul la ce-ar 
spune alte persoane despre el. În orice caz ea implică legătura omului cu alte persoane (şi, în 
ultima analiză, cu Dumnezeu); reprezintă judecata altor persoane aflate alături de el, pentru că 
asemenea persoane nu există în interiorul lui. Dar la Dumnezeu conştiinţa de Sine trebuie să 
fie ea însăşi o altă persoană. Desigur precum în om conştiinţa nu reprezintă numai ceva 
deosebit de om, ci şi ceva al lui, fiind însă şi ceva deosebit de el în ea, cu atât mai mult în 
Dumnezeu conştiinţa este şi a Tatălui, dar ea reprezintă şi pe Fiul. În ea Se întâlneşte Tatăl cu 
Fiul, mai mult decât se întâlneşte în conştiinţa unui om el însuşi cu ceilalți. Fără Fiul Tatăl nu 
S-ar cunoaşte pe Sine şi fără Tatăl Fiul n-ar fi conştient ca Chip ipostatic al Lui. A se privi pe 
sine spiritual e una cu conştiinţa de sine. Dumnezeu nu a fost niciodată fără conştiinţa care să- 
I dea siguranţa despre Sine ca un Altul. (n.s. 45, pp. 180-181) 

fost cândva'*!.” (Sf. Atanasie cel Mare, Trei cuvinte împotriva arienilor, 


cuvântul întâi împotriva arienilor, XXI, în PSB, vol. 15, p. 182) 


„Negând pe Cuvântul (Rațiunea), fără rațiune e şi întrebarea lor'2*?. Căci 
precum dacă cineva văzând soarele ar întreba despre strălucirea lui şi ar zice: 
acest soare care este a dat o strălucire care nu este, sau care este?, s-ar socoti 
că nu are o cugetare cuminte, ci prostească, pentru că ceea ce este din lumină 
cugetă că e din afară şi întreabă despre ea, când, unde şi cum, şi dacă a fost 
făcută, la fel, cel ce cugetă unele ca acestea despre Fiul şi Tatăl şi întreabă 
despre ele, e stăpânit de o nebunie cu mult mai mare, pentru că Îi aduce Tatălui 
din afară pe Cuvântul cel din Tatăl, şi pe Cel născut din fire Îl numeşte, 
născocind, făptură, zicând: Nu era înainte de a Se naşte. Să audă însă la 
întrebarea lor că Tatăl cel ce este a făcut pe Fiul care era. Căci Cuvântul trup S-a 
făcut Un., 1, 14). Şi fund EI Fiul lui Dumnezeu, Tatăl L-a făcut la sfârşitul 
veacurilor şi Fiu al Omului.” (Sf. Atanasie cel Mare, 7rei cuvinte împotriva 
arienilor, cuvântul întâi împotriva arienilor, XXV, în PSB, vol. 15,p. 187) 


„Deci dacă Apostolul ar fi spus: Fiul întrece pe îngeri cu atât mai mult, 
sau e cu atât mai mare, aţi fi avut motiv să comparaţi pe Fiul cu îngerii. Dar 
zicând că e mai presus şi atâta se deosebeşte cât se deosebeşte Fiul de robi, Îl 
arată ca fiind altul pe Cel ce a întemeiat toate; ÎL arată ca altul decât toţi creaţi. 
Iar fiind altul şi de altă fiinţă decât firea celor creaţi, ce comparaţie şi asemănare 
ar putea fi între fiinţa Lui şi cele create? Şi dacă L-ar cugeta cineva asemănător, 
l-ar respinge Pavel care zice: Căci căruia dintre îngeri i-a spus vreodată: Fiul 
Meu eşti Tu, Eu astăzi Te-am născut? lar de îngerii Săi tot el zice: Cel ce face pe 
îngerii Săi duhuri şi pe slujitorii Lui pară de foc (Exvr., |, 5, 7).” (Sf. Atanasie cel 
Mare, Trei cuvinte împotriva arienilor, cuvântul întâi împotriva arienilor, LVII, 
în PSB, vol. 15, p. 223) 


„La început, Doamne, ai întemeiat pământul şi cerurile sunt lucrul 
mâinilor Tale. Acestea vor pieri, iar Tu rămâi (Evr., |, 8, 10, 11). Din acestea ar 


1% Tâlcuirea Pr. Stăniloae: Când arienii încep să întrebe, bazaţi pe ceea ce se întâmplă la 
oameni (de ex.: Ai avut un copil înainte de a-l naşte?), oamenii pot fi amăgiţi. Dar când încep 
să-i întrebe pornind de la Dumnezeu (A fost vreodată când Tatăl n-a fost Tată?), oamenii 
resping imediat erezia lor, anume că Tatăl n-a fost totdeauna Tată, căci nu admit să se 
introducă în Dumnezeu o astfel de schimbare. (n.s. 59, p. 185) 

1% Tâlcuirea Pr. Stăniloae: Cine întreabă caută un sens, o rațiune. Dacă nu e o Raţiune 
supremă, o Raţiune ca fundament al realităţii, nu poate fi rațiune în nimic, nici întrebare 
despre ea. Însuşi faptul că întrebăm, că trebuie să întrebăm, însemnează că e o rațiune în toate, 
deci şi în fundamentul ultim al tuturor spre care înaintăm întrebând mereu. Aceasta cu atât 
mai mult, pentru că cine începe să întrebe nu se opreşte niciodată, până nu urcă cu întrebările 
până la ultima cauză, până la ultimul sens, la care însă nu află răspuns deplin niciodată, pentru 
că e dincolo de tot ce pricepem noi, dar despre care dăm răspunsuri tot mai adecvate. (n.s. 63, 
p. 187) 

putea vedea şi ei, dacă ar voi, că altul este Făcătorul şi altele făpturile. Acela este 
Dumnezeu, iar acestea sunt creaturi făcute din cele ce nu sunt. Căci ceea ce 
spune acum că acestea vor pieri, nu o spune pentru că zidirea este spre pieire, ci 
ca să arate firea celor făcute din sfârşitul lor. Pentru că cele ce pot pieri, chiar 
dacă nu pier din cauza harului Celui ce le-a făcut pe ele, totuşi s-au făcut din 
cele ce nu sunt şi ele mărturisesc că n-au fost cândva. 

De aceea, întrucât acestea au o astfel de fire, despre Fiul se spune dar Tu 
rămâi, ca să se arate eternitatea Lui. Căci neavând putinţa să piară, cum au cele 
făcute, ci având rămânerea de-a pururi, e străin Lui să 1 se spună că nu era 
înainte de a Se naşte; ci Îi este propriu să fie de-a pururi şi să rămână împreună 
cu Tatăl.” (Sf. Atanasie cel Mare, 7rei cuvinte împotriva arienilor, cuvântul întâi 
împotriva arienilor, LVIII, în PSB, vol. 15, p. 224) 


„Dacă deci nu e Fiu, să 1 se spună făptură şi să 1 se atribuie şi Lui toate 
cele ale făpturilor. Şi să nu se mai spună că e Fiul unic şi Cuvântul şi 
Înţelepciunea. Şi Dumnezeu însuşi să nu Se mai numească Tată, ci numai 
Făcător şi Creator al celor făcute de EI. Şi să se socotească zidirea chip şi pecete 
a voii creatoare a Lui. lar EI, potrivit socotinţei lor, să nu se mai considere ca 
având fire născătoare, ca să fie din fiinţa Lui Cuvântul, Înţelepciunea şi peste tot 
un Chip!'%5. Căci dacă nu e Fiu, nu e nici Chip. Iar nefiind Fiu, cum spuneţi că 
Dumnezeu este Creator, dacă toate cele făcute se fac prin Cuvântul şi întru 
înţelepciune şi fără Acesta nu s-ar putea face ceva şi, dacă, chiar şi după voi, fără 
EI nu are întru Cine şi prin Cine să facă toate? lar dacă fiinţa dumnezeiască nu e, 
după voi, roditoare, ci pustie, ca o lumină ce nu luminează, ca un izvor uscat, 
cum nu vă ruşinaţi să spuneţi că are o lucrare (energie) creatoare? Şi desfiinţând 
ceea ce e după fire, cum nu vă ruşinați voind să preferaţi ceea ce e după 
voinţă?! Căci dacă pe cele din afară şi care nu au fost mai înainte, voind să fie, 
le creează şi Se face Făcător al lor, trebuie socotit că e cu mult mai înainte Tată 


12% Tâlcuirea Pr. Stăniloae: Dacă nu e un Fiu, ca chip al lui Dumnezeu Tatăl prin care se aduce 
la existenţă creaţiunea, creaţiunea iese direct din dumnezeu ca chip al lui. În acest caz 
creațiunea e o emanaţie din dumnezeu în sens panteist. Aşa-zisul dumnezeu în acest caz e o 
esenţă, din care iese fără voia ei lumea. Totul e supus în acest caz unei fatalităţi oarbe, fără 
sens. 

Numai distincția între un Fiu care e din fiinţa lui Dumnezeu, ca Tată, şi între o lume 
creată prin voinţa lui Dumnezeu, evită panteismul, salvându-se transcendenţa lui Dumnezeu 
de o lume neidentificată cu EI şi nesupusă exclusiv unor legi involuntare. Numai în acest caz 
lumea e creată prin voinţa lui Dumnezeu, fiind deosebită de fiinţa Lui; şi dacă e creată prin 
voinţă, e creată şi prin cugetare, căci voinţa liberă nu lucrează fără cugetare şi fără un scop. 
Dacă Dumnezeu nu e un Tată care are un Fiu, El n-are o viaţă personală. Căci un dumnezeu 
monopersonal, fiind lipsit de o viaţă personală întreţinută de o comuniune interpersonală, nu e 
propriu zis un Dumnezeu personal. El e mai degrabă o esenţă din care lumea iese fără voia 
Lui. De aceea un dumnezeu monopersonal nu poate avea o voinţă şi o simţire iubitoare şi deci 
o cugetare liberă. El nu are în acest caz o conştiinţă de sine, prin care îşi vede chipul său; nu 
are propriu zis o sine. Numai un Dumnezeu cunoscându-Se pe Sine în chipul Său vede 
bogăţia Sa şi poate cugeta şi avea o lume conformă ei. (n.s. 1, p. 232) 

al Celui născut din funţa Lui.” (Sf. Atanasie cel Mare, 7rei cuvinte împotriva 
arienilor, cuvântul al doilea împotriva arienilor, II, în PSB, vol. 15, pp. 232-233) 


„Nu împotriva noastră este lupta arienilor, ci, prefăcându-se că luptă cu 
noi, luptă de fapt cu dumnezeirea însăşi. Căci dacă ar fi fost a noastră spusa: 
Acesta este Fiul Meu (Mt., 17, 5), dispreţuirea lor din partea noastră ar fi fost 
mică. Dar dacă spusa este a Tatălui, precum a fost auzită de ucenicii înşişi, şi 
dacă Însuşi Fiul zice despre Sine: Înainte de toți munţii M-a născut pe Mine 
(Pilde, 8, 25), cum nu se luptă şi ei împotriva lui Dumnezeu ca giganţii 
mitologiei, având limba sabie ascuţită a necredinţei, cum spune psalmistul (Ps., 
56, 5)? Nu s-au temut nici de glasul Tatălui, n-au respectat nici cuvintele 
Mântuitorului, n-au crezut nici sfinţilor. Dintre aceştia unul scrie: Care e 
Strălucirea slavei şi Chipul ipostasului Lui (Evr., |, 3) şi: Hristos, puterea lui 
Dumnezeu şi Înţelepciunea lui Dumnezeu (| Cor., 1, 24); iar psalmistul zice: Că 
la Tine este izvorul vieții, întru lumina Ta vom vedea lumină (Ps., 35, 10) şi: 
Toate cu înțelepciune le-ai făcut (Ps., 103, 24). lar proorocii zic: Și a fost 
Cuvântul Domnului către mine (ler., 2, 1). Şi loan zice: La început era Cuvântul 
(In., 1, 1); iar Luca: Precum ne-au predat nouă cei ce au fost de la început 
văzătorii şi slujitorii Cuvântului (Lc., 1, 2). La rândul lui, David zice iarăşi: A 
trimis pe Cuvântul Său şi i-a vindecat pe ei (Ps., 106, 20). 

Toate acestea ţintuiesc la stâlp erezia ariană şi arată veşnicia Cuvântului 
şi că nu e străin, ci propriu fiinţei Tatălui. Căci cine a văzut vreodată lumină fără 
strălucire? Sau cine îndrăzneşte să spună că e străin chipul de ceea ce subzistă? 
Sau cum nu e un aiurit cel ce spune că Dumnezeu a fost vreodată fără Cuvânt 
(Raţiune) şi fără Înţelepciune? Căci astfel de pilde şi astfel de chipuri le-a dat 
Scriptura, ca, firea omului fiind neputincioasă, să înţeleagă pe Dumnezeu şi să 
putem să pricepem pe cât e cu putinţă din acestea, fie măcar cât de puţin şi de 
întunecos, ceva cu privire la EI.” (Sf. Atanasie cel Mare, 7rei cuvinte împotriva 
arienilor, cuvântul al doilea împotriva arienilor, XXXII, în PSB, vol. 15, pp. 
266-267) 


„(...) dacă Fiul ar fi creatură, omul ar fi rămas muritor, nefiind unit cu 
Dumnezeu. Căci nu creatura a unit vreodată creaturile cu Dumnezeu, având şi ea 
să caute pe cineva care să o unească cu El'%5. Nici nu poate o parte a creaţiei să 


12% Tâlcuirea Pr. Stăniloae: Nu poate avea o lucrare operând ceva în extern dacă nu e roditor 
prin fiinţă. Omul poate lucra asupra unei lumi exterioare, pentru că e roditor şi prin ființa lui. 
Dar până la un punct şi lumea ţine de el, îl completează pe el. Totuşi e deosebire şi la el între 
ceea ce naşte şi ceea ce face omul. Ceea ce face e mai mult opera voinţei, decât ceea ce naşte. 
La animale nu e nici naşterea, nici mişcarea între lucruri cu efectele ei, opera voinţei. Ele sunt 
mai identificate cu natura. Dar la om relațiile interpersonale au ca premize naşterile, deci 
unitatea de natură; aşa e şi la Dumnezeu. (n.s. 2, p. 233) 

1% Tâlcuirea Pr. Stăniloae: Numai Cel necreat poate lega cu Sine ceea ce e creat, în aşa fel ca 
să-l scape de ameninţarea nimicului din care a fost adus la existenţă. Între existentul necreat şi 
nimic este o prăpastie, pe care numai Necreatul existent o poate trece, putând aduce la 

fie mântuitoarea creaţiei, având şi ea nevoie de mântuire.” (Sf. Atanasie cel 
Mare, Zrei cuvinte împotriva arienilor, cuvântul al doilea împotriva arienilor, 
LXIX, în PSB, vol. 15, p. 308) 


„Astfel a luat şi trupul făcut şi omenesc, ca, înnoindu-l în calitate de 
Făcător, să-l îndumnezeiască în Sine, şi aşa să ducă în împărăția cerurilor pe toți 
după asemănarea aceluia. Dar nu s-ar fi îndumnezeit omul unindu-se tot cu o 
creatură, deci dacă Fiul n-ar fi fost Dumnezeu adevărat. Nici n-ar fi îndrăznit 
omul să stea în faţa Tatălui, dacă n-ar fi Cuvântul prin fire şi adevărat al Lui, Cel 
ce a îmbrăcat trupul. Şi precum nu ne-am fi eliberat de păcat şi de blestem, dacă 
trupul pe care l-a îmbrăcat Cuvântul n-ar fi fost trup omenesc! — căci nu 
avem nimic comun cu ceea ce ne este străin — aşa nu s-ar fi îndumnezeit omul 
dacă Cuvântul care S-a făcut trup n-ar fi fost prin fire din Tatăl şi cu adevărat şi 
propriu al Lui. Căci de aceea s-a făcut această unire, ca omul prin fire să se 
unească cu Cel prin fire Dumnezeu şi mântuirea omului şi îndumnezeirea lui să 
fie sigură. Deci cei ce tăgăduiesc că Fiul este prin fire din Tatăl şi propriu fiinţei 
Lui să tăgăduiască şi că a luat trupul adevărat omenesc din Pururea-fecioara 
Maria. Căci n-am mai fi avut nici un folos nici dacă Cuvântul n-ar fi fost Fiul 
prin fire şi adevărat al lui Dumnezeu, nici dacă n-ar fi fost trup adevărat cel pe 
care l-a luat.” (Sf. Atanasie cel Mare, 7rei cuvinte împotriva arienilor, cuvântul 
al doilea împotriva arienilor, LXX, în PSB, vol. 15, pp. 309-310) 


1287 


„(...) Fiul este Cel ce este ““ şi Dumnezeu peste toate, ca şi Tatăl. 
1288. 


Aceasta s-a arătat. El nu este făcut, ci e Făcător ““; nu este creat, ci Creator şi 
Făcător al lucrurilor Tatălui. Căci prin EI s-au făcut veacurile (Evr., 1, 2). Şi 
toate printr-Insul S-au făcut şi fără de EL nimic nu s-a făcut'””. Precum a învăţat 


existență creatura din nimic. Dar putând face aceasta, Dumnezeu poate rămâne continuu 
prezent cu puterea Sa în creatură, în vreme ce creatura nu poate ieşi prin ea din nimic ca să se 
unească cu Dumnezeu, nici nu poate sili pe Dumnezeu să rămână unit cu ea. (n.s. 178, p. 308) 
1% Tâlcuirea Pr. Stăniloae: Dacă ar fi îmbrăcat Cuvântul trupul altei specii, nu s-ar fi mântuit 
neamul omenesc. Pe cât de important e pentru oameni faptul că Cuvântul e Dumnezeu, tot pe 
atât de important e faptul că a luat trupul nostru. (n.s. 185, p. 309) 

157 Tâlcuirea Pr. Stăniloae: EI e pururea Cel ce este, nu ceva ce n-a fost vreodată, sau a fost 
numai gândit de altcineva şi a fost făcut de acela. Nu se poate merge aşa la infinit. El e Cel ce 
este într-un prezent etern, nu ceva ce a fost făcut cândva. (n.s. 133, p. 71) 

* Tâlcuirea Pr. Stăniloae: Dacă nu se face, e veşnic. Dacă e Făcător, e numai Subiect, nu e 
obiect în nici o privinţă. (n.s. 134,p.71) 

* Tâlcuirea Pr. Stăniloae: Dacă prin El s-au făcut veacurile, El este înainte de veacuri, din 
eternitate. Deci n-a fost făcut cândva. (n.s. 135, p.71) 

*% Tâlcuirea Pr. Stăniloae: Dacă toate printr-Însul s-au făcut şi fără de EI nimic nu s-a făcut 
din câte s-au făcut, El nu e din cele făcute. EI este pur şi simplu din eternitate prin Sine. 
Nimic n-a avut putere peste EI, care să-L facă. EI e liber în mod absolut, deci e Persoana 
absolută, neavând în El nimic de obiect, nimic supus unei puteri superioare. Toate cele supuse, 
dependente, se explică în existenţa lor printr-o realitate nesupusă vreunei puteri superioare, 
vreunei legi. E Subiect absolut în putere şi libertate. Mai mult, toate cele ce au o dependenţă, 

Apostolul din psalm, EI a întemeiat la început pământul şi cerurile sunt lucrurile 
mâinilor Lui (Evr., 1, 10; Ps., 101, 26).” (Sf. Atanasie cel Mare, Epistola a doua 
către acelaşi Episcop Serapion, împotriva celor care declară pe Fiul creatură, 
IV, în PSB, vol. 16,p.71) 


„(...) iar de ziua sau de ceasul acela nimeni nu ştie, nici îngerii, nici 
Fiul. Cuvântul are un înţeles bun. Aceia (ereticii arieni — n.L.P.) însă socotesc 
că zicând nici Fiul, se arată ca neştiutor, fiindcă e creatură. Dar nu este aşa. 
Nicidecum! Căci precum zicând: M-a zidit a zis-o omeneşte, aşa zicând nici 
Fiul a spus-o tot omeneşte. Şi a spus-o dintr-o pricină binecuvântată. Căci 
fiindcă S-a făcut, precum s-a scris, om, iar propriu omului este să nu ştie, şi să 
flămânzească şi celelalte (pentru că nu ştie, de nu aude şi nu află), de aceea Îşi 
arată şi neştiinţa omului, ca unul ce S-a făcut om: întâi, ca să arate că are cu 
adevărat trup omenesc; apoi ca, având neştiinţa omenească în trup, eliberând-o 
şi curăţind-o de toate, să înfăţişeze Tatălui umanitatea sfântă şi desăvârşită?” 
(Sf. Atanasie cel Mare, Epistola a doua către acelaşi Episcop Serapion, 
împotriva celor care declară pe Fiul creatură, IX, în PSB, vol. 16, p. 77) 


„(...) zicând: Nimeni nu ştie, nici Fiul, o zice iarăşi ca om. Căci e propriu 
oamenilor să nu ştie. Dar zicând: Nimeni nu cunoaşte pe tatăl decăt Fiul nici pe 
Fiul, decât Tatăl (Mt., 11, 27), El arată că cunoaşte cu mult mai mult decât 
făpturile. De aceea ucenicii au spus Domnului în Evanghelia după loan: Acum 
ştim că toate le ştii (|n., 16, 30). E vădit deci că nu e nimic ce nu ştie EI, Care e 
Cuvântul prin care toate s-au făcut. lar între toate fiind şi ziua aceea, fără 
îndoială că prin EI va fi şi ziua aceea, chiar dacă strigă arienii contrarul, în 
neştiinţa lor.” (Sf. Atanasie cel Mare, Epistola a doua către acelaşi Episcop 


dovedindu-se ca făcute, sunt dependente de EI şi nu poate fi ceva independent de El. Căci 
atunci n-ar fi putut să facă toate câte s-au făcut. Ar fi strâmtorat de acela care n-a fost făcut de 
EI. N-ar fi Atotputernic şi Atotţiitor. (n.s. 136,p. 71) 

1%! Tâlcuirea Pr. Stăniloae: Trebuia ca foamea, setea, neştiinţa, frica de moarte, moartea să le 
învingă ca om ajutat de Dumnezeu, dinăuntru, căci nu se putea întări firea noastră împotriva 
lor fără a face şi ea un efort prin voinţa ei liberă. lar puterea dumnezeiască nu putea susține 
efortul omenesc decât comunicându-i-se umanităţii de însuşi ipostasul dumnezeiesc, care i-a 
devenit ipostas propriu. Oarecum Însuşi Subiectul dumnezeiesc biruia în Hristos slăbiciunile 
omeneşti şi moartea, dar folosindu-Se şi de eforturile omeneşti, sau suportându-le pe acestea 
ca un om. Ipostasul dumnezeiesc, devenit ipostas al firii noastre, a coborât în lucrarea Sa la 
Sa numai din exterior, nefăcându-Se El însuşi subiectul firii omeneşti şi necomunicându-i 
acesteia Duhul Său care-i dă tărie, n-ar putea birui slăbiciunile şi moartea omului de pe urma 
păcatului. Prin aceasta firea omenească e dăruită şi se dăruieşte Tatălui curăţită şi sfințită de 
Însuşi Fiul prin puterea întăritoare a Duhului, ca fire proprie a Lui. În Fiul Său Tatăl iubeşte şi 
omenescul asumat de Fiul Său în care trece şi Duhul ce Se odihneşte în Fiul Său din 
eternitate. Avem aci sensul ontologic al mântuirii, derivând din relația Persoanelor treimice, 
nu cel juridic care s-a dezvoltat în Occident. (n.s. 146, p. 77) 

Serapion, împotriva celor care declară pe Fiul creatură, LX, în PSB, vol. 16, p. 
77) 


„Cine ar putea descrie mărimea copleşitoare a nebuniei lor? Sau cine, 
cum a spus proorocul, ar putea găsi ceva asemănător cu necinstirile aduse de ei 
lui Dumnezeu? Au arătat prin acestea mai drepți pe sodomiți şi au întrecut 
neştiinţa elinilor. Au întrecut şi pe vrăjitorii lui Faraon şi nu se pot asemăna 
decât cu arienii cei nebuni, uniţi în aceeaşi necredinţă. Căci iudeii văzând faptele 
Tatălui prin Fiul, le atribuie lui Beelzebut. lar arienii văzând şi ei aceleaşi fapte, 
numără pe Domnul, care le săvârşeşte, între creaturi, spunând că EI este din cele 
ce nu sunt; şi că nu era înainte de a fi făcut. Fariseii privind pe Domnul în trup 
bombăneau, zicând: Pentru ce Tu, om fiind, Te faci pe Tine Dumnezeu? (In., 10, 
33). lar duşmanii lui Hristos, văzându-L pătimind şi dormind, ÎL hulesc, zicând: 
Cel ce le suferă pe acestea nu poate fi Dumnezeu adevărat şi de o fiinţă cu 
Tatăl. 

Și în general, dacă ar voi să cerceteze cineva în paralelă urâtele cugetări 
ale ambelor grupuri, i-ar afla, cum am spus înainte, căzuţi împreună în groapa 
aceleiaşi nebunii.” (Sf. Atanasie cel Mare, Despre Sfântul Duh, Către acelaşi 
episcop Serapion, XXII, în PSB, vol. 16, p. 106) 


„De aceea Domnul a declarat de neiertat osânda pentru acestea atât a 
unora cât şi a altora, zicând: Oricăruia care ar grăi împotriva Duhului Sfânt, nu 
i se va ierta nici în veacul acesta nici în cel viitor (Mt., 12, 32). Şi pe drept 
cuvânt. Căci cel ce neagă pe Fiul, pe cine rugându-l, îl va putea avea ca 
Mântuitor? Sau ce viaţă, sau odihnă va aştepta, cel ce respinge pe Cel ce a zis: 
Eu sunt viața (In., 14, 6)'%%; şi: Veniţi la Mine toţi cei obosiţi şi împovăraţi şi Eu 
vă voi odihni (Mt., 11, 28)!” (Sf. Atanasie cel Mare, Despre Sfântul Duh, 
Către acelaşi episcop Serapion, XXII-XIII, în PSB, vol. 16, p. 106) 


152 Tâlcuirea Pr. Stăniloae: Dacă Hristos nu e Fiul lui Dumnezeu, oamenii n-au pe nimeni 
care, luând firea lor, să le asigure învierea şi viaţa eternă. N-au în cine fi prezentaţi în faţa 
Tatălui, ca ridicaţi din starea care-i duce, prin lucrarea păcatului în ei, sau a urmărilor 
păcatului, la moartea eternă. N-are cine să dea lumii acesteia un rost. În sensul acesta, cel ce 
dispreţuieşte pe Hristos, declarând că nu e Dumnezeu, nu poate avea iertare de păcate nici în 
viaţa aceasta, nici în cea viitoare. Căci cine va mijloci pentru el în faţa Tatălui, ca să fie iertat? 
Cine îi va putea asigura în EI viaţa veşnică întru fericire? În acest sens de existenţa unui Fiu 
etern în Dumnezeu şi de întruparea Lui depinde viaţa veşnică a oamenilor întru fericire şi 
sensul vieţii lor în lume şi însuşi sensul lumii legată de oameni. Numai în acest caz, lumea 
aceasta şi viaţa oamenilor în ea nu se arată ca singura realitate, ci ca creată de un Dumnezeu 
personal, etern şi ca atare putând fi scăpată de corupere şi moarte şi căpătând un sens. În afară 
de Hristos ca Fiul lui Dumnezeu cel întrupat, totul e fără sens. Omul capătă adâncime de taină 
şi de valoare nesfârşită numai în Hristos. Fără Hristos omul apare ca o înfiripare superficială 
şi trecătoare. Toată existenţa devine o platitudine inexplicabilă, Hristos e viaţa nesfârşită şi 
sensul existenţei, sau Adevărul. (n.s. 180, p. 106) 

1% Tâlcuirea Pr. Stăniloae: Viaţa omului fără nădejdea vieţii eterne întru fericire este o 
oboseală şi o povară plictisitoare, căci e lipsită de sens. (n.s. 181, p. 106) 

„ȘI minţind odată nişte arieni că el (Cuviosul Antonie — n.L.P.) cugetă 
aceleaşi ca ei, s-a supărat şi s-a mâniat împotriva lor. Apoi, rugat de episcopi şi 
de toți fraţii, a coborât din munte şi venind în Alexandria, i-a dat pe faţă în 
predici pe arieni, sunând că erezia lor e cea mai rea şi înainte mergătoarea lui 
Antihrist. Şi învăţă poporul că Fiul nu este făptura lui Dumnezeu, nici n-a fost 
făcut din cele ce nu sunt, ci că e Cuvântul veşnic şi Înţelepciunea fiinţei Tatălui. 
Pentru aceea este necredincios lucru a spune: Era cândva când nu era. Căci 
Cuvântul a fost pururea existând împreună cu Tatăl. De aceea să nu aveţi nici o 
comuniune cu preanecredincioşii arieni. Căci lumina nu are nimic comun cu 
întunericul. Voi sunteţi creştini binecredincioşi; iar aceia, spunând că Fiul şi 
Cuvântul cel din Tatăl este făptură, nu se deosebesc întru nimic de păgâni, 
închinându-se făpturii în locul Creatorului Dumnezeu (I Cor, 6, 14). Credeţi că 
şi zidirea însăşi e scârbită de ei, că numără pe Ziditorul şi Domnul tuturor, întru 
Care toate s-au făcut, între cele făcute. 

Poporul întreg se bucura auzind dată anatemei erezia duşmană lui 
Hristos de un astfel de bărbat.” (Sf. Atanasie cel Mare, Viața Cuviosului 
Părintelui nostru Antonie, LĂXVIII-LXIX, în PSB, vol. 16, p. 232) 


„lar cugetarea apoasă despre El constă în a socoti că nu este Dumnezeu 
după fire, ci în a-L cobori în planul făpturilor. E ceea ce nu pregetă a face unii cu 
neştiință, trăgându-L spre voia lor şi făcându-L ca pe o hrană a nedredinţei 
lor!**.” (Sf. Chiril al Alexandriei, G/afire la Ieşire, cartea a doua a Glafirelor la 
Ieşire, 2, în PSB, vol. 39, p. 291) 


„Dumnezeieştile Scripturi dau Fiului multe şi felurite nume. Căci spun 
că EI este Înţelepciunea şi Puterea Tatălui, după spusa lui Pavel: Hristos e Puterea şi 
Înţelepciunea Iui Dumnezeu (| Cor., 1, 24). S-a mai spus că este Lumina si 
Adevărul Lui, după cum e cântat de unul dintre Sfinţi în Psalm: Zrimite lumina Ta 
şi adevărul Tău (Ps., 42, 3). 1 s-a spus şi Dreptate, după spusa: Întru dreptatea Ta fă- 
mă să viețuiesc (Ps., 118, 40). Căci în Hristos face vii Tatăl pe cei ce cred în El. A 


14 Tâlcuirea Pr. Stăniloae: O făceau în acele timpuri arienii şi o fac astăzi într-un mod mai 
neprecizat formaţiile neoprotestante, care nu spun niciodată: Hristoase, Dumnezeule, sau: 
Doamne lisuse Hristoase, Fiul lui Dumnezeu, ci simplu: lisuse bun, lisuse dulce. Deci nu zic 
nici: Hristos Mântuitorul, pentru că de fapt dacă nu e Dumnezeu, n-a înviat şi nu ne va învia 
nici pe noi. Tot ce spun despre Isus e foarte apos. În cântările lor nu se precizează nimic 
despre cele de mai sus, ci sunt expresii ale unui sentiment gol de orice conţinut. Crucea Lui nu 
e amintită, căci nu e un mijloc prin care a învins moartea. Fiind om, nu S-a născut din 
Fecioară. Acest Iisus nu ne dă nimic, decât cel mult o pildă de viaţă mai morală în viaţa 
aceasta. lar dacă acest /isus nu e Dumnezeu, nu există nici Sfânta Treime, ca Dumnezeul 
dragostei. Totuşi declară că au descoperit Evanghelia, deşi ea plină de Treime şi de Hristos ca 
Fiul Unul-Născut al Tatălui. Lăsând în umbră învierea, multe din ele nu cinstesc nici 
Duminica, ci Sâmbăta, ca sărbătoare a creațiunii, prin odihnă nevăzând o viaţă dincolo de 
timpul creațiunii. (n.s. 504, p. 291) 

fost numit şi Sfat al Tatălui, după spusa: Cu Sfatul Tău m-ai povăţuit (Ps., 72, 23). 
Dacă Fiul este toate acestea pentru că este din Dumnezeu-Tatăl să ne spună cei ce 
laudă rătăcirea lui Arie şi sunt plini de nebunia lui, cum este mai mic decât EI? 
Înseamnă că, dacă este aşa cum zic ei, Tatăl nu este înţelept şi puternic în mod 
desăvârşit, nu e lumina desăvârşită, nu e adevărul desăvârşit, nici drept în mod 
desăvârşit, nici desăvârşit în Fiul, Care e toate acestea pentru Tatăl. Dar a cugeta 
sau a vorbi aşa e o abatere de la dreapta credință. Tatăl e desăvârşit pentru că le 
are pe toate în mod desăvârşit!”*%. Deci e desăvârşit şi Fiul, Înţelepciunea, Puterea, 
Lumina şi Adevărul, Dreptatea şi Sfatul Tatălui. lar Cel ce e plinirea desăvârşirii în 
Născătorul Său, cum ar fi conceput ca fiind mai mic? 

Altul. lar dacă Fiul ar fi mai mic decât Dumnezeu-Tatăl, aducându-l 
închinare noi şi sfinţii îngeri, vom fi descoperiţi ca adorând doi dumnezeii; dacă 
nu se va recunoaşte identitatea firii, cel mai nedesăvârşit ar fi la fel cu Cel 
desăvârşit. Căci e mare diferenţa între cei ce nu sunt la fel prin rațiunea firii, şi 
aceasta aduce o tăiere, o înstrăinare între ei. Dar credinţa noastră nu primeşte un 
număr de mai mulţi dumnezei, ci Unul fiind Dumnezeu-Tatăl, Fiul Se află în 
unitate cu EI şi evident că şi Sfântul Duh. Deci nu se poate aduce nici un reproş 
Fiului. Căci cum va fi mai mic Cel ce este în unitate cu Tatăl Cel desăvârşit şi e 
unit cu El în mod natural în unitatea fiinţei? 2% 

Altul. Fiul este plinătatea. Căci din plinătatea Lui noi toți am luat (n., |, 
16). Dar atunci, cum va fi mai mic? Căci e cu neputinţă să fie unitate între cele ce 
sunt contrare. 

Altul. Dacă Fiul e mai mic şi umple toate, unde va mai încăpea ceea ce 
are Tatăl mai mare? Şi se poate spune aceasta şi trupeşte, ca printr-o pildă, deşi 
altfel se înţeleg mărimea şi micimea în cele netrupeşti. 

Altul. Dumnezeu este mai presus de tot numele, iar Fiul este moştenitorul 
Lui. Dar dacă nu este desăvârşit pentru că e mai mic, mărimea nu constă în a fi, 
sau în a fi peste toate. Dar a fi Dumnezeu constă în aceasta. Deci a cugeta şi a grăi 
acestea e absurd. Prin urmare, Fiul este desăvârşit şi Dumnezeu, ca Unul ce este 
peste tot numele. 

Altul. Fericitul loan spune despre Fiul: Nu dă Duhul cu măsură (n., 3, 
34), se înţelege, celor vrednici. Deoarece nu e măsură în Fiul, este nemăsurat şi 
întrece toată câtimea cuprinderii ca Dumnezeu. Deci, cum e mai mic Cel 
nemăsurat? 

Altul. Dacă Fiul este mai mic, iar Tatăl mai mare, e vădit că fiecare 
lucrează în chip diferit şi potrivit măsurilor ce le are în sfințirea noastră. Şi va sfinţi 


'% Tâlcuirea Pr. Stăniloae: Dar şi altfel, dacă n-ai în dialog o persoană egală cu tine, scazi şi 
tu în toată înţelegerea şi puterea ta spirituală. Se afirmă aici condiţionarea desăvârşirii lui 
Dumnezeu de existenţa Lui ca şi comuniune interpersonală. Numai în comuniune cu altă 
Persoana egală cu Sine are, şi Una şi Alta, desăvârşirea. (n.s. 36, p. 31) 

1% Tâlcuirea Pr. Stăniloae: Dacă Tatăl ca Dumnezeu e desăvârşit, iar Fiul e mai mic decât EI, 
nu poate fi unit în mod desăvârşit cu El. Creatura, oricât s-ar înălța spre unirea cu Dumnezeu 
prin harul Lui, nu va ajunge niciodată la unitatea deplină cu El. Căci nu devine persoană a 
infinită firii Lui. (n.s. 37, p. 31) 

mai mult Tatăl şi mai puţin şi potrivit Lui, Fiul. Deci va fi şi Duhul îndoit, mai mic în 
Fiul şi mai mare în Tatăl. Şi cei ce se sfințesc desăvârşit de Tatăl, nu se sfinţesc 
desăvârşit prin Fiul. Dar în acestea este o mare absurditate a gândurilor. Căci unul 
este Duhul Sfânt şi una este sfinţirea dăruită prin fire în mod desăvârşit de Tatăl 
prin Fiul. Deci nu e mai mic Cel ce are lucrarea cu Tatăl cel desăvârşit şi pe 
Duhul cel bun al firii proprii Celui ce L-a născut, pe Duhul viu şi ipostaziat, 
precum Îl are şi pe Tatăl!%”. 

Altul. Dacă Fiul era în chipul Tatălui şi întocmai cu EI, după spusa lui 
Pavel (Filip., 2, 6), cum este mai mic decât Tatăl? Căci, în acest caz, modul 
întrupării şi al smeririi nu cred că ar fi golit pe Fiul de demnitatea ce 1 se cuvine 
prin fire. E o smerire care va înceta la a doua Lui venire din cer'*%. Dar L-am 
auzit zicând că va veni întru slava Tatălui Său (Mc., 8, 38). Dar cum va veni 
întru slava Tatălui, Cel ce este mai mic decât E1? 

Altul. Dumnezeu-Tatăl spune undeva, printr-unul dintre Prooroci: Slava 
Mea n-o voi da altuia (1s., 48, 11). Voi întreba deci pe cei ce necinstesc fără 
evlavie pe Fiul, mai bine-zis şi pe Tatăl prin Fiul (Căci cel ce nu cinsteşte pe 
Fiul nu-L cinsteşte nici pe Tatăl - In., 5, 23): Oare, dacă, precum socotesc ei, 
Fiul este mai mic decât Tatăl, e de o fiinţă cu EI sau nu? De vor spune că e de-o- 
fiinţă, de ce ÎI socotesc în deşert mai mic? Căci cele ce sunt de aceeaşi fiinţă şi 
fire nu prezintă între ele o treaptă mai mare şi alta mai mică în felul lor de-a fi. 
Deci aceasta trebuie s-o cerceteze. Dar poate nu vor fi de acord cu noi nici în 
aceasta şi nu vor admite că Fiul este de-o-fiinţă cu Tatăl, o dată ce, după ei, este 
mai mic. Dar atunci, va fi cu totul altul şi străin de Tatăl. Şi atunci, cum va mai 
avea slava Lui? Căci, după cum spune fericitul Daniel: Lui JI s-a dat cinstea şi 
Împărăția (Dan., 7,14). Deci, sau minte Dumnezeu-Tatăl, spunând: Slava Mea 
n-o voi da altuia (s., 48,11), sau, dacă este adevărat şi a dat slava Lui Fiului, 
Acesta nu e altfel decât EI, fiind rodul fiinţei Lui şi Născutul Lui adevărat. lar 
Cel ce este la fel cu Tatăl după rațiunea fiinţei, cum va fi mai mic decât EI?” (Sf. 
Chiril al Alexandriei, Comentariu la Evanghelia Sfântului loan, cartea întâi, cap. 
3, în PSB, vol. 41, pp. 30-32) 


1% Tâlcuirea Pr. Stăniloae: Dacă Fiul întrupat ar fi mai mic decât Tatăl, n-ar fi Fiu adevărat al 
Lui, şi lucrarea Lui de sfințire a noastră n-ar fi una cu lucrarea Tatălui, deci nu ne-ar face şi pe noi 
prin lucrarea Lui fii după har ai Tatălui. În acest caz, Tatăl fiind singur Dumnezeu, noi n-am fi 
îndumnezeiți prin Fiul, ca Fiul prin fire al Tatălui. lar Duhul ce ni s-ar da prin Hristos ar fi un 
Duh deosebit prin fire şi de Tatăl, şi de Fiul, deci nu ne-ar pune în legătură spirituală nici cu 
Tatăl, nici cu Fiul. (n.s. 38, p. 32) 

12% Tâlcuirea Pr. Stăniloae: Dacă Fiul ar fi mai mic decât Tatăl, nu s-ar mai putea vorbi de o 
smerire a Lui prin întrupare. EI ar fi prin fire în această treaptă smerită care n-ar înceta o dată cu 
slăvirea lui Hristos la a doua venire. Dacă nu S-ar fi smerit Fiul făcându-Se om, nici nu ne-ar putea 
înălța la slavă dumnezeiască împreună cu Sine, la a doua Lui venire. Venirea lui Hristos ca om n- 
ar fi fost un eveniment cu urmări mântuitoare şi îndumnezeitoare pentru oameni dacă El n-ar fi 
întocmai ca Tatăl prin firea Lui. (n.s. 39, p. 32) 

„Și dacă Tatăl este desăvârşit Lumină, şi Fiul e de asemenea Lumină, 
cum va fi mai mic ca EI? Căci, în acest caz, nu va mai fi desăvârşit lumină, ci va 
fi cuprins în parte de întuneric şi va minţi Evanghelistul care zice: Întunericul nu L-a 
cuprins pe EI (In., 1, 5)”%. Şi dacă Tatăl e Viaţă, şi Fiul e de asemenea Viaţă, 
cum va fi mai mic ca EI? Căci, în acest caz, nu este în mod desăvârşit viaţă în noi, 
chiar dacă locuieşte Hristos în omul dinlăuntru. Dar cei ce au crezut sunt în parte 
morţi dacă Fiul cel venit în ei, fiind mai mic, nu este în mod deplin viaţă'*%. Şi 
deoarece trebuie să alungăm cât mai departe absurditatea acestora, spunem că 
Fiul este desăvârşit în Tatăl şi egal cu EI datorită identităţii ființei. 

Altul. Dacă Fiul e mai mic ca Tatăl, şi pentru aceasta nu e de o fiinţă cu 
Acela, EI este cu totul străin după fire de Tatăl. Deci nu e Fiu şi nici peste tot 
Dumnezeu. Căci cum s-ar numi Fiu cel ce nu e din Tatăl; sau cum e Dumnezeu 
cel ce nu e din Dumnezeu după fire? Ce spun la aceasta cei ce afirmă că cei ce 
nu primesc credinţa în Fiul, ci Îl dispreţuiesc pe Acesta, cred în Tatăl?!%! 
Deoarece credinţa porneşte de la Fiul, pe drept cuvânt rătăcim nerecunoscând pe 
Dumnezeul Adevărat!**. Dar aceasta este o absurditate. Deci, crezând în Fiul, 
credem şi în Tatăl şi în Sfântul Duh. Deci Fiul nu este străin de Tatăl, ca unul ce 
e mai Mic, ci, una cu EI, pentru că este din EI după fire, şi de aceea şi egal cu EI 
şi desăvârşit.” (Sf. Chiril al Alexandriei, Comentariu la Evanghelia Sfântului 
Ioan, cartea întâi, cap. 3, în PSB, vol. 41, pp. 33-34) 


„(...) Călcând cineva Legea lui Moise, va fi ucis fără milă, pe cuvântul a 
doi sau trei martori. Dar gândiți-vă cu cât se va învrednici de o pedeapsă mai 
aspră cel ce va călca în picioare pe Fiul lui Dumnezeu (Exr., 10, 28-29). Căci ÎI 
calcă neîndoielnic pe Acesta nesocotindu-L Fiu adevărat, ci împreună-slujitor cu 
Moise, frate cu cel creat prin faptul de-a fi fost creat, chiar dacă prin 
superioritate în mărire şi bunătate întrece pe alţii în slavă'**. Şi este adevărat 
cuvântul lui Pavel. Căci va plăti printr-o pedeapsă cu mult mai grea cel ce a 


1% Tâlcuirea Pr. Stăniloae: Precum Tatăl se cunoaște deplin şi cunoaște toate şi le dă sens 
tuturor, aşa se cunoaşte şi dă sens tuturor şi Fiul. Numai în Dumnezeul personal e sens. Are în 
Sine sensul infinit şi dă sens tuturor. Esenţa impersonală nu e preocupată de sens, nu ştie de el, 
deci nici nu-l posedă şi nici nu-l poate da celor ce ies din ea. (n.s. 42, p. 33) 

13% Tâlcuirea Pr. Stăniloae: În faptul de a ne ajuta să învingem pentru veci moartea, Hristos ne 
dă viaţa deplină. Dar dacă EI nu este Viaţa deplină ca Fiul lui Dumnezeu, fiind mai mic decât 
Tatăl, nu ne va putea da nici nouă puterea vieţii deplin scăpate de moarte. Numai în comuniune 
cu Viaţa desăvârşită, sau veşnică prin sine, putem rămâne şi noi în viaţa fără de moarte. Dar 
viaţa deplină e totodată bucurie conştientă de ea. lar Dumnezeu e Cel ce Se bucură de comuniunea 
personală prin Sine în mod desăvârşit. (n.s. 43, p. 33) 

1591 TŢâlcuirea Pr. Stăniloae: De ce mai vorbesc de Dumnezeu-Tatăl cei ce nu cred că Hristos e 
Fiul lui Dumnezeu cel întrupat? Cine nu crede că Dumnezeu are un Fiu nu mai are dreptul să 
spună că crede în Tatăl. Cei ce dispreţuiesc pe Hristos ca Fiu nu mai văd în Dumnezeu un Tată, 
deci lipsesc pe Dumnezeu de viaţa iubitoare, care se prelungeşte şi către noi. (n.s. 44, p. 33) 
15% Tâlcuirea Pr. Stăniloae: lar dacă, necrezând în Fiul, nu credem nici că în Dumnezeu o 
Persoană este Tată, respingem în Dumnezeu iubirea. Dar un Dumnezeu fără iubire nu mai este 
Dumnezeu adevărat. (n.s. 44b, p. 34) 

călcat în picioare pe Fiul, pentru că n-a disprețuit o creatură, nici un împreună- 
slujitor cu Moise.” (Sf. Chiril al Alexandriei, Comentariu la Evanghelia 
Sfântului loan, cartea a doua, cap. |, în PSB, vol. 41,p. 178) 


„Pentru ce e slăvit împreună cu Dumnezeu şi Tatăl? Pentru ce şade 
deasupra Puterilor celor mai înalte, ca Dumnezeu? Oare, sfinţii Serafimi ignoră, 
împreună cu noi, că se abat mult de la ceea ce se cuvine slăvindu-L (ca 
Dumnezeu) pe Cel ce nu este Dumnezeu prin fire? Fiindcă rătăcesc numind 
Domnul Savaot pe Cel cinstit cu cele egale lor. Căci oare nu spunem că trebuie 
văzute şi Puterile cele prea înalte, Începătoriile şi Tronurile şi Stăpâniile şi 
Domniile ca purtătoare ale chipului lui Dumnezeu, pe cât este cu putinţă? 
Fiindcă, dacă fiinţa cea atât de mică din creaţie, înţeleg omul, a fost cinstită cu 
atâta frumuseţe, ce motiv ar exista să nu socotim că cele cu mult mai înalte decât 
noi au fost aşezate cu mult deasupra noastră? Deci, cum Îl numesc pe Domnul 
Savaot şi stau împrejurul Lui ca nişte străji, slujind ca Împăratului tuturor? 15% Şi 
pentru ce motiv şade de-a dreapta Tatălui robul, cu Stăpânul, făptura, cu 
Creatorul?!** Sau oare nu se cuvine mai degrabă să se laude nepătimirea 
neclintită prin trezvie, când e văzută în cele create, decât în Dumnezeu cel prin 
ființă, Care are neputinţa pătimirii prin fire?'%% Dar acest lucru este evident, 
chiar dacă aceia nu o spun.” (Sf. Chiril al Alexandriei, Comentariu la 
Evanghelia Sfântului loan, cartea a treia, cap. 5, în PSB, vol. 41, p. 348) 


„Au răspuns Slujitorii: 

Niciodată n-a vorbit aşa un om (|n., 7, 46) 

(...) Căci, temându-se arhiereii şi fariseii ca nu cumva mulțimile iudaice 
să fie mişcate de cuvintele Mântuitorului, trimit pe slujitori ca să-L prindă —, 
luându-le grija cu privire la El. Dar au pătimit bănuiala care-i neliniştea, trimişii 


15% Tâlcuirea Pr. Stăniloae: Dacă cineva dispreţuind Legea lui Moise, deci pe Moise ca şi 
creatură, era ucis, cu cât mai mult nu va fi sortit morţii cel ce dispreţuieşte pe Fiul lui 
Dumnezeu, Care S-a făcut om şi ne-a dat Evanghelia vieţii veşnice? Cine dispreţuieşte iubirea 
lui Dumnezeu se închide ei şi nu va iubi nici pe Dumnezeu iar dacă iubirea lui Dumnezeu cel 
nemuritor ne va ţine veşnic în viaţă, lipsa ei este una cu moartea noastră. (n.s. 306, p. 178) 

15% Tâlcuirea Pr. Stăniloae: Dacă Hristos ar fi numai o făptură ce are o anumită asemănare cu 
Dumnezeu, cum ne-am închina Lui ca lui Dumnezeu? Şi cum I s-ar închina toate Puterile cele 
mai înalte, care sunt şi ele după chipul lui Dumnezeu, numindu-L Domnul Savaot, sau 
Stăpânul oştirilor, ca pe Dumnezeu? (n.s. 631, p. 348) 

15% Tâlcuirea Pr. Stăniloae: Dacă Hristos ar fi numai creatură, fie ea cea mai înaltă, cum ar 
şedea creatura de-a dreapta Creatorului, robul, de-a dreapta Stăpânului, stăpânind peste toate? 
În aceasta se vede că Hristos nu e numai creatură, ci şi Dumnezeu-Creatorul. Tatăl ÎL aşază de- 
a dreapta Sa, arătând prețuirea ce o dă firii umane, dar numai pentru că ea este asumată de 
Fiul Său făcut om. (n.s. 632, p. 348) 

15% Tâlcuirea Pr. Stăniloae: Un motiv pentru care Dumnezeu Tatăl aşază pe Fiul Său întrupat 
la dreapta Sa e acela că a rămas în trezvia nepăcătuirii chiar cu firea Sa omenească. Tatăl a 
văzut în Hristos firea omenească ridicată la această curăţie deplină, pe care Dumnezeu o are 
prin fire, şi prin contribuţia voii ei. (n.s. 633, p. 348) 

lor întorcându-se. Şi află aceasta fără să vrea, auzind de la cei ce le spun crezând 
că aceasta ceea ce era contrar părerii lor: Niciodată n-a grăit astfel un om.” (Sf. 
Chiril al Alexandriei, Comentariu la Evanghelia Sfântului loan, cartea a cincea, 
cap. 2, în PSB, vol. 41, pp. 540-541) 


(...) cine a îndrăznit să spună: De însetează cineva, să vină la Mine şi să 
bea'*? Când ne-a spus însuşi marele Moise: Cel ce crede în Mine, chiar de va 
muri, va fi viu. Căci râuri de apă vie vor curge din pântecele lui? Acestea L-am 
auzit pe El grăindu-le. Este fără îndoială Dumnezeu prin fire o dată ce Se arată 
pe Sine fără teamă prin cuvintele mai presus de om'*%. Cum n-ar socoti cineva 
supus celui mai mare păcat şi împăcându-se cu cea mai mare primejdie pe cel ce 
ar căuta să-şi aroge ca proprie şi cu sila calitatea Celui mai presus de creație? 
Sau cum s-ar fi lăsat amăgit de către noi fără voie Cel ce este atât de mult mai 
presus de noi, pe cât este Dumnezeu mai presus de oameni?!*% Deci slujitorii 
prezintă ca dovadă clară că Domnul este Dumnezeu după fire, spusa: Niciodată 
n-a grăâit aşa un om.” (Sf. Chiril al Alexandriei, Comentariu la Evanghelia 
Sfântului loan, cartea a cincea, cap. 2, în PSB, vol. 41, pp. 541-542) 


„Deoarece, privind, zice, numai la trup, credeţi că sunt simplu om şi 
socotiți că sunt unul ca voi, iar demnitatea Dumnezeirii şi slava rezultată de aici 
nu o luaţi în seamă, vă va fi un semn cu totul clar că sunt cu adevărat Dumnezeu 
din Dumnezeu şi Lumină din Lumină îndrăzneala voastră extremă şi cu totul 
nelegiuită, adică crucea şi moartea trupului pe cruce!!0. Căci, când veţi vedea 
rezultatul, nedorit de voi, al necredinţei voastre şi laţul morţii zdrobit, o dată ce 
voi învia din morţi, veţi fi în mod necesar de acord, fără să vreţi, cu cuvintele 
Mele spuse vouă şi veţi mărturisi că sunt Dumnezeu prin fire. Căci voi fi mai 
tare ca moartea şi stricăciunea, deoarece, fiind Viaţa prin fire, voi învia templul 
Meu (In., 2, 19). Dar dacă este propriu lui Dumnezeu cel prin fire să stăpânească 
moartea şi să sfarme lanţurile corupţiei, şi nu alteia dintre existenţe, cum nu Mă 
voi dovedi nesupus nici unei împotriviri şi îndoieli, putând să biruiesc toate, de 


15 Tâlcuirea Pr. Stăniloae: Cu toată smerenia care-L făcea apropiat celor mai smeriţi dintre 
oameni (bolnavi, păcătoşi, dispreţuiţi), Se declară şi Dumnezeu mai presus de toţi oamenii. 
Cum ar fi putut cineva atât de smerit să Se arate pe Sine Dumnezeu mai presus de toate, dacă 
n-ar fi fost Dumnezeu adevărat? (n.s. 1021, p. 541) 

15% Tâlcuirea Pr. Stăniloae: Nu numai smerenia L-ar fi împiedicat pe lisus să Se prezinte pe 
Sine ca Dumnezeu, ci şi teama de pedeapsă din partea lui Dumnezeu, dacă n-ar fi fost de fapt 
Dumnezeu. Ar trebui să-L socotim nu numai lipsit de aceste două însuşiri, ci şi cu totul fără 
respect, dacă S-ar fi declarat pe Sine Dumnezeu, amăgindu-Se, fără să fie, cum spunea Ernest 
Renan, fapt cu adevărat contrar întregii purtări a lui lisus Hristos. (n.s. 1022, pp. 541-542) 

15% Tâlcuirea Pr. Stăniloae: Cum S-ar lăsa amăgit de laudele noastre, încât să Se arate drept 
Dumnezeu, Cel ce este atât de mult deasupra oamenilor? (n.s. 1023, p. 542) 

510 Tâlcuirea Pr. Stăniloae: Cel mai vădit semn al Dumnezeirii lui Hristos se va da iudeilor 
prin cea mai extremă faptă a necredinţei lor, sau a socotinţei lor că El e numai trup. Căci 
răstignirea Lui pe cruce de către ei va fi prilej să vadă, în învierea prilejuită de cruce, că nu e 
simplu om, ci Dumnezeu. (n.s. 1110, p. 585) 

necontestat? Aşadar, Mântuitorul a spus că crucea Lui va fi un semn pentru iudei 
şi o dovadă cu totul vădită că El este Dumnezeu după fire.” (Sf. Chiril al 
Alexandriei, Comentariu la Evanghelia Sfântului loan, cartea a cincea, cap. 4, în 
PSB, vol. 41, p. 585) 


„Fiindcă, zicând simplu şi absolut, fără să adauge altceva: Nimic nu fac 
de la Mine, nu vom spune că Îşi declară firea slabă în vreo privinţă, ci indică pe 
Altul adevărat şi ireproşabil. Dar să aplicăm, prin strămutare, înţelesul 
cuvântului la om, ca să vedem exact ce spune: Să cugetăm doi oameni având 
aceeaşi fire, egali între ei şi în putere şi cu aceeaşi gândire, apoi unul dintre ei să 
spună: Nu fac nimic de la mine. Oare o spune aceasta fiind slab, sau pentru că 
nu poate face de la sine nimic, sau ca având în toate pe celălalt împreună-voitor 
şi gândind aceleaşi şi fiind unit cu el? Înţelege aceasta şi despre Fiul, mai bine- 
zis gândeşte-L mult mai presus. Căci, deoarece, săvârşind minuni necuprinse cu 
mintea, Îl atacau iudeii fără judecată, învinuindu-L în tot felul pentru călcarea 
sâmbetei şi acuzându-L de nesocotirea Legii, arată pe Dumnezeu-Tatăl 
consimţind cu El în toate şi fiind împreună-voitor cu EI, umilind cu măiestrie 
mânia neînfrânată a celor necredincioşi. Căci era potrivit să-i înspăimânte pe 
unii care voiau să-L învinuiască, spunându-le că toate le face după voia Tatălui 
şi arătându-le că voia Sa se cuprinde în voia Aceluia. lar faptul de-a lucra Fiul 
toate după voia Tatălui nu-L va arăta mai mic şi slujitor, ci fiind din Acela şi în 
EI şi de o ființă cu EI. Căci, deoarece El însuşi este Înţelepciunea Tatălui şi 
Sfatul Lui viu, mărturiseşte că nu face altceva decât ceea ce voieşte Tatăl, a 
Cărui Înţelepciune şi Sfat este, o dată ce şi înţelegerea din noi nu face ceva de la 
ea, ci împlineşte tot ce ceea ce ni se pare nouă bun'” (Sf. Chiril al 
Alexandriei, Comentariu la Evanghelia Sfântului loan, cartea a cincea, cap. 5, în 
PSB, vol. 41, p. 591) 


„(...) precum am spus de multe ori prin multe cuvinte, ei (iudeii — 
n.L.P.) socotesc că EI este om simplu şi unul dintre noi, ignorând cu desăvârşire 
pe Dumnezeu-Cuvântul Unul-Născut, unit cu trupul?” (Sf. Chiril al 


51 Tâlcuirea Pr. Stăniloae: Nu există o înţelepciune impersonală, ci a persoanei, sau 
personală. Sau persoana însăşi este înţelepciune ipostaziată. Nu există persoană fără cugetare, 
nici cugetare fără persoană. lar Dumnezeu este suprema Înţelepciune personalizată. Dar 
Înţelepciunea nu e unipersonală. Înţelepciunea este cea prin care se armonizează relaţia dintre 
două sau mai multe Persoane. Tatăl îşi arată Înţelepciunea în armonia Lui cu Fiul. Sau în Fiul 
se arată Înţelepciunea Tatălui. Deci şi Sfatul dumnezeiesc se realizează prin unitatea de 
gândire dintre Tatăl şi Fiul. O persoană nu poate face abstracţie în gândirea ei de alta, nici 
chiar în Dumnezeu. (n.s. 1125, p. 591) 

15 Tâlcuirea Pr. Stăniloae: Cei ce nu primesc pe lisus Hristos decât ca om simplu, şi nu ca 
Fiul lui Dumnezeu cel întrupat, nu înţeleg nimic din cele spuse de EI şi nu-şi pot explica 
faptele Lui minunate. Cuvintele Lui nu pot fi inventate. Căci, deşi nu puteau fi spuse de un 
om simplu, fiindcă nici un alt om nu a putut spune cuvinte de nivelul şi de calitatea lor, ele 
sunt nu numai de o coerenţă şi de o înţelepciune perfecte, dar şi deschid omului calea care-l 
poate ridica la desăvârşirea umană. Cei ce nu cunosc decât umanul obişnuit şi nu admit că 

Alexandriei, Comentariu la Evanghelia Sfântului loan, cartea a şasea, 
Introducere, în PSB, vol. 41, p. 642) 


„(...) Credeţi Mie că Eu sunt întru Tatăl şi Tatăl întru Mine, iar de nu, 
credeţi-Mă pentru lucrările acestea. Dar cine va mai numi creştin pe cel ce 
cugetă şi judecă astfel despre Hristos? Căci e foarte clar că nu-L mai numeşte cu 
adevărat Hristos!":, fiindcă, atribuindu-l în mod primejdios măsura potrivnică, a 
creaturilor, declară ca Dumnezeu şi ca născut din Dumnezeu pe cineva care e 
doar purtător de Dumnezeu şi părtaş la Dumnezeu. Scopul acestuia este să-L 
despartă în tot modul pe Hristos de fiinţa lui Dumnezeu-Tatăl şi să taie unitatea 
naturală şi fiinţială pe care o are cu Tatăl Său şi Dumnezeu'"*.” (Sf. Chiril al 
Alexandriei, Comentariu la Evanghelia Sfântului loan, cartea a noua, capitol 
unic, în PSB, vol. 41, p. 859) 


„După ei, nici nu este Fiu cu adevărat! Căci nu l-ar putea cugeta şi primi 
cineva ca Fiu pe cel folosit în rol de unealtă. Deci Tatăl l-a născut ca unealtă a 
lucrării sau înţelepciunii şi se arată concepându-l ca altceva decât este EI însuşi. 
Dar cum se putea întâmpla aceasta? Cum nu e cu totul absurd a cugeta aşa ceva? 
Căci, socotind pe Fiul ca unealtă slujitoare, nemărturisindu-L ca Născut cu 


adevărat şi negând naşterea Lui negrăită, adică cea din funţa lui Dumnezeu-Tatăl, 


vei micşora însăşi slava Născătorului'*'5. Tatăl n-ar mai fi în acest caz Tată cu 


adevărat. Căci Cel ce n-a născut din Sine pe cineva, al cui Tată ar fi după fire? Sfânta 
Treime ar fi un nume cu totul mincinos, nici Tatăl nefiind Tată cu adevărat, nici Fiul, 


Dumnezeu însuşi S-a făcut în Hristos om nu pot înţelege cum a fost posibil ca EI să spună şi 
să facă astfel de lucruri. Fără Hristos, lumea ar fi rămas închisă în îngustimea ei monotonă; nu 
s-ar fi deschis gândirii şi aspirațiilor morale o lumină care să le scoată din întunericul pretins 
raţional, dar, în acelaşi timp, fără sens şi întunecat al acestei lumi. (n.s. 1216, p. 642) 

1315 Tâlcuirea Pr. Stăniloae: Cine nu recunoaște pe lisus ca Hristos, sau ca Dumnezeu, nu mai 
are drept să se numească creştin. Din acest motiv, membrii grupărilor neoprotestante evită 
numele de creștini, preferând orice alte numiri: baptiști, iehovişti, adventişti. Folosind 
numele de evanghelişti, evită să spună că se mântuiesc prin Hristos ca Dumnezeu, 
înțelegând după puterile lor învăţătura Lui, cum cugetă şi budiştii, sau confucianiştii, care 
cred că se mântuiesc folosind învăţătura întemeietorilor religiilor lor prin puterile proprii, 
nu din unirea lor cu acele persoane. Dar aceia nu sunt Persoane dumnezeieşti. Sfântul 
Chiril dezaprobă aici pe cei ce spuneau că Hristos are pe Dumnezeu lucrând în EI, în sensul 
în care spune şi Pavel că are pe Hristos lucrând în sine, sau în sensul în care se spune despre 
cineva că e părtaş Dumnezeirii, sau teofor (purtător de Dumnezeu). Hristos are pe Dumnezeu 
în Sine ca Tată Care L-a născut din firea Lui. (n.s. 1639, p. 859) 

514 Tâlcuirea Pr. Stăniloae: Aici Sfântul Chiril explică ce înseamnă expresia că Fiul Se află 
ființial în Dumnezeu-Tatăl şi viceversa. E unitatea Lor de ființă, nu o simplă prezenţă a lui 
Dumnezeu în om prin lucrarea îndumnezeitoare. (n.s. 1640, p. 859) 

515 Tâlcuirea Pr. Stăniloae: Precum un Dumnezeu care n-ar putea crea o lume din nimic n-ar fi 
un Dumnezeu atotputernic, deci un Dumnezeu adevărat, aşa şi un Dumnezeu care n-ar putea 
naşte din veci un Fiu egal cu EL ar fi un Dumnezeu steril, lipsit de fecunditate şi iubire. În ce s-ar 
vedea slava Lui, iubirea Lui? Cât de îngust ar apărea un astfel de Dumnezeu! N-ar avea delicateţea 
şi profunzimea iubirii paterne, dar nici a unui Fiu model. (n.s. 1641, p. 861) 

Fiu după fire. Şi în mod asemănător acestei cugetări ar urma şi o defăimare a 
Duhului. Deci ne-am înşela în credinţă, şi aceasta ar fi mincinoasă! 

Ar născoci mituri şi Sfânta Scriptură numind pe Dumnezeu Tată. Şi dacă 
Fiul nu este Dumnezeu după fire, ca născut din Dumnezeu-Tatăl, ne-am 
înşela şi noi, şi cetatea de sus s-ar împreuna cu cei de pe pământ, ca şi mulțimea 
preacurată a îngerilor, care slăveşte pe Dumnezeu cel după fire şi se închină Lui! 
Cum să slăvească un purtător de Dumnezeu o unealtă şi una dintre creaturi, după 
urâta gândire a acelora? (...) Spune-mi, pentru ce nu-şi mărturiseşte şi El firea 
împreună cu noi'*1% Pentru ce noi suntem slujitori, iar El este Domn? Căci, deşi 
suntem numiţi şi noi fii, cunoscând nu mai puţin firea noastră, nu ne atribuim o 
slavă mincinoasă. Deci, spune-mi, pentru care cauză, dacă este ca noi, şi deloc 
mai mare ca noi, întrucât nu e Dumnezeu după fire (aceasta o socotesc cei 
neînvăţaţi), nu mărturiseşte robia Sa împreună cu noi? Pentru ce atribuindu-Şi 
cinstea şi slava proprii şi aparținătoare în mod special firii dumnezeieşti, se află 
spunând Sfinţilor ucenici: Voi Mă numiţi pe Mine Domnul şi Învățătorul, şi bine 
ziceţi. Căci sunt. Acestea le spune Mântuitorul.” (Sf. Chiril al Alexandriei, 
Comentariu la Evanghelia Sfântului loan, cartea a noua, capitol unic, în PSB, 
vol. 41, pp. 860-861) 


„lar cei ce adunau banii după Lege, apropiindu-se de Petru, l-au întrebat: 
Învățătorul vostru nu plăteşte drahma?. Deoarece Hristos a fost întrebat, se 
cuvine să vedem ce i-a răspuns lui Petru: Împărații pământului de la cine iau 
dare sau dajdie? De la fii sau de la străini?. lar Petru, răspunzând cu 
înţelepciune şi cu dreptate că cel străin de împărat în privinţa neamului sau 
rudeniei e supus legilor sau birurilor, Hristos a adăugat îndată, însuşindu-Şi 
mărturia potrivită cu adevărat lui Dumnezeu: Deci fiii sunt liberi (Mt., 17, 24, 
26). Deci, dacă ar fi fost împreună-rob, şi nu Fiu cu adevărat, născut din ființa 
Tatălui, nici având familiaritatea naturală faţă de Născătorul, de ce ar fi supus pe 
toți ceilalți dării, ca pe unii ce trebuia să plătească dajdie — pentru că se aflau în 
poziţia de străini şi slujitori —, iar libertatea față de ea a mărturisit-o numai 
pentru Sine?!5!”” (Sf. Chiril al Alexandriei, Comentariu la Evanghelia Sfântului 
Ioan, cartea a noua, capitol unic, în PSB, vol. 41, pp. 861-862) 


„Vor numi, oare, pe Pavel purtător de Dumnezeu dacă locuieşte în EI 
Hristos prin Duhul Lui? Sau vor aiuri, negând aceasta? Dacă vor spune că Pavel 
nu este cu adevărat purtător de Dumnezeu, aceasta va ajunge spre a-i convinge 


151 Tâlcuirea Pr. Stăniloae: Dacă Fiul e şi EL de o fire creată, de ce nu mărturiseşte aceasta? 
(n.s. 1642, p. 861) 

517 Tâlcuirea Pr. Stăniloae: Toţi sunt fii ai lui Dumnezeu, dar fii care au de plătit dajdie lui 
Dumnezeu, fiind străini după fire de Dumnezeu. Dar Hristos, nefiind străin de Dumnezeu 
după fire, nu trebuie să plătească nici un fel de dajdie lui Dumnezeu. El n-are nimic de la 
Dumnezeu pentru ca să aibă o dependenţă faţă de El. Şi cei ce cred în Dumnezeu sunt fii ai 
Lui, dar nu fii de un neam sau de o fiinţă cu EI, ca Hristos. Au şi ei o anumită libertate, dar 
dăruită, nu de la ei înşişi. (n.s. 1643, p. 862) 

pe toţi să se lepede de flecăreala lor şi să-i respingă în totalitate ca pe unii ce nu 
se feresc să spună mereu cele absurde. lar dacă, evitând aceasta, se vor întoarce 
spre trebuinţa de-a spune adevărul, şi vor mărturisi pe Pavel cu adevărat purtător 
de Dumnezeu, pentru faptul că locuieşte Hristos în el, cum nu vor fi dovediţi că 
spun cu mare necredință că Fiul este străin de fiinţa lui Dumnezeu'*'%? Căci 
Pavel nu e purtător de Dumnezeu dacă Fiul nu e Dumnezeu după fire.” (Sf. 
Chiril al Alexandriei, Comentariu la Evanghelia Sfântului loan, cartea a noua, 
caitol unic, în PSB, vol. 41, p. 862) 


„(...) cine nu va cobori la atâta nebunie încât să îndrăznească a spune: 
Cine mă vede pe mine, vede pe Hristos. Eu şi Hristos una suntem?” (St. 
Chiril al Alexandriei, Comentariu la Evanghelia Sfântului loan, cartea a noua, 
capitol unic, în PSB, vol. 41, p. 867) 


„Apoi, spune-mi, cum a făcut clară dovada că S-a hotărât să pătimească 
pentru noi!*%? Căci zice: Mai mare dragoste decât aceasta nimeni nu are, ca 
sufletul lui să şi-l pună pentru prietenii săi (In., 15, 13). Şi de ce a cerut în mod 
clar de la noi o astfel de iubire, care să ne silească să împlinim cele plăcute Lui, 
De Mă iubiţi, păziţi poruncile Mele (In., 14, 15)'%*? Dar când vom păzi deplin 
porunca dumnezeiască, nesocotind cele prezente?!**” (Sf. Chiril al Alexandriei, 
Comentariu la Evanghelia Sfântului loan, cartea a noua, capitol unic, în PSB, 
vol. 41, pp. 886-887) 


„Când Hristos voieşte să fim primiţi în unirea cu Dumnezeu-Tatăl, 
cheamă asupra firii noastre binecuvântarea de la Tatăl şi declară că puterea pe care 
o aduce harul va fi o mustrare a celor ce socotesc că El nu este de la Dumnezeu '*%. 


51 Tâlcuirea Pr. Stăniloae: Dacă vor nega că Pavel este purtător de Dumnezeu, ceea ce este 
absurd, cum nu vor nega şi că Hristos este Dumnezeu? Admiţând primul lucru, trebuie să 
admită şi pe al doilea. (n.s. 1644, p. 862) 

1519 Tâlcuirea Pr. Stăniloae: Dacă Hristos e simplu om, fiecare om poate spune că cine îl vede 
pe el vede pe Hristos. Iar dacă Hristos, fiind simplu om, e chipul neschimbat al Tatălui, cum 
nu va spune că şi Tatăl este om? Deci nu ar exista un izvor personal al vieţii eterne. Totul ar fi 
dominat în acest caz de moarte, sau de non-sens. (n.s. 1651, p. 867) 

*% Tâlcuirea Pr. Stăniloae: Dacă e simplu om, a pătimit pentru el, căci fiecare om de rând 
pătimeşte prin firea lui. (n.s. 1685, p. 886) 

*! Tâlcuirea Pr. Stăniloae: Dacă n-ar fi Dumnezeu, nu ne-ar cere să împlinim din iubire toate 
poruncile Lui. (n.s. 1685, p. 886) 

5 Tâlcuirea Pr. Stăniloae: Numai dacă e Dumnezeu ne poate cere să-i împlinim poruncile, 
neţinând seama de plăcerile pe care ni le oferă trupul. (n.s. 1651, p. 867) 

*% Tâlcuirea Pr. Stăniloae: Numai dacă este una în fiinţă cu Tatăl, dar are şi firea noastră, 
Hristos ne poate uni cu Dumnezeu-Tatăl. Cei ce nu-L socotesc de-o-fiinţă cu Tatăl, ci doar o 
creatură, se păgubesc pe ei înşişi, în unirea cu El rămânând închişi în graniţele creatului, care 
este supus coruperii şi morţii. Dacă numai veşnicia personală dă un sens vieţii, iar aceasta n-o 
putem primi decât prin unirea cu Dumnezeu, şi numai Hristos, Dumnezeu făcut om, ne asigură 
această veşnicie, înseamnă că numai Hristos dă un sens existenţei omeneşti şi deci lumii în 

Ce rost mai are această falsă acuzație, dacă EI prin Sine duce spre Tatăl pe cei pe 
care i-a adus la Sine prin credinţa şi iubirea lor sinceră?” (Sf. Chiril al 
Alexandriei, Comentariu la Evanghelia Sfântului loan, cartea a unsprezecea, 
cap. 12, în PSB, vol. 41, p. 1063) 


„Dacă toate s-au făcut prin EI, cum Cel ce a dăruit celor făcute ca să 
existe, El însuşi, nu a existat odată? Nici o rațiune nu socoteşte că cel ce face 
ceva (creatorul) are aceeaşi fire cu cele făcute de el. Căci dacă EI (Fiul) însuşi a 
fost de la început, atunci toate prin El s-au făcut şi le-a făcut din cele ce nu 
erau.” (Fericitul Teodoret, Episcopul Cirului, Istoria bisericească, cartea I, 4, 17, 
în PSB, vol. 44, p. 25) 


„A zice că nu există strălucirea slavei (în Fiul) înseamnă a înlătura 
lumina cea dintru început, care dă această strălucire. lar dacă şi chipul lui 
Dumnezeu nu a fost totdeauna în Fiul este clar că nici Cel al Căruia este chipul 
(Dumnezeu) nu este întotdeauna. Dacă Cel care are chipul ipostazei lui 
Dumnezeu nu există, atunci se înlătură întru totul şi Acela Care este închipuit de 
EI.” (Fericitul Teodoret, Episcopul Cirului, Istoria bisericească, cartea I, 4, 27- 
28, în PSB, vol. 44, p.27) 


„O, nelegiuită mândrie, o nemăsurată nebunie, slavă deşartă, unită cu 
tristeţea întunecată, cuget satanic, care a învârtoşat sufletele lor lipsite de 
evlavie! Nu i-a ruşinat pe aceştia (pe arieni — n.L.P.) claritatea divină a vechilor 
Scripturi şi nici evlavia unanimă pentru Hristos a împreună slujitorilor noştri! 
Nu a slăbit pornirea lor contra Acestuia! Nici chiar puterile diavoleşti nu vor 
lăuda sacrilegiul lor, căci acestea se feresc să spună cuvântul de blasfemie contra 
Fiului lui Dumnezeu.” (Fericitul Teodoret, Episcopul Cirului, Istoria 
bisericească, cartea I, 4, 42, în PSB, vol. 44, p. 31) 


„Au fost episcopi venerabili, cu aproape 130 ani înainte, şi ai Romei 
mari ŞI ai oraşului nostru, care au acuzat pe cei care ziceau că Fiul este o 
creatură şi că nu este deoființă cu Tatăl. Eusebiu, cel ce a fost episcop al 
Cezareei a ştiut acest lucru, el care mai înainte susținuse erezia lui Arie, dar apoi 
a subscris hotărârilor sinodului de la Niceea. EI a scris celor ai săi, afirmând cu 
tărie că: am aflat că unii dintre episcopii învăţaţi şi vestiți dintre cei de demult şi 
scriitori folosesc expresia deoființă, când vorbesc despre dumnezeirea Tatălui şi 
a Fiului!*%.” (Fericitul Teodoret, Episcopul Cirului, Istoria bisericească, cartea |, 
8, 15, în PSB, vol. 44, p.44) 


general. (n.s. 2006, p. 1063) 
15% Tâlcuirea Pr. V. Sibiescu: Sf. Atanasie, De Synodis, 43-44, De sententia Dionysii, 18 (ass. 
123, p. 44) 

„Căci cei ce despart pe Fiul de Fiinţa şi de dumnezeirea Tatălui şi care 
înstrăinează Cuvântul de Tatăl se cuvine să fie despărțiți de Biserica 
sobornicească şi să fie străini de numele de creştini. Să vă fie vouă deci şi 
tuturor anatema pentru că au falsificat Cuvântul adevărului (II Cor., 2, 17), căci 
porunca apostolică este: dacă cineva vă va învăţa ceva înafară de cele ce aţi 
primit, să fie anatema (Gal., 1, 8). Să faceți cunoscut ca să nu aibă nimeni 
comuniune cu aceştia, căci nu este nici o legătură între întuneric şi lumină. Pe 
aceştia să-i îndepărtați deoarece, nu este nici o potrivire între Hristos şi Veliar. 
Feriţi-vă, prea iubiţi fraţi, ca nici să (nu) scrieţi acestora şi nici să primiţi scrisori 
de la ei. Râvniţi şi voi, prea iubiţi frați şi împreună liturghisitori ca fiind de faţă 
cu duhul vostru la sinod (de la Sardica) să fiţi de acord cu noi şi să aprobaţi, prin 
semnătura voastră ca să se păzească de către toţi împreună liturghisitorii de 
pretutindeni hotărârea noastră'**.” (Fericitul Teodoret, Episcopul Cirului, Istoria 
bisericească, cartea a Il-a, 8, 34-36, în PSB, vol. 44, pp. 90-91) 


„Este o arătare a necinstirii, nu o mărturisire a respectului, a-L socoti pe 
Hristos ca pe o fiinţă născută ca şi celelalte. Ce este mai necuviincios decât să-L 
crezi aşa cum suntem noi?” (Sf. Ambrozie al Milanului, Scrisori, scrisoarea LI. 4, 
în PSB, vol. 53,p.27) 


„Trebuie să ne aducă un spor de dragoste şi de cinstire față de EI 
respectul pentru naşterea Lui atât de umilă şi pietatea pentru patimile Sale atât 
de mari. În orice caz e cea mai mare şi cea mai îngrozitoare nelegiuire ca să aibă 
din partea noastră cu atât mai puţină cinstire, cu cât este mai mare dragostea Lui 
pentru noi.” (Sf. Ioan Casian, Convorbiri duhovniceşti, Despre Întruparea 
Domnului, cartea a II-a, cap. III, 10, în PSB, vol. 57, p. 782) 


„(...) apostolul Pavel, ştiind că în Hristos sunt toate comorile bogățiilor 
cereşti, pe bună dreptate scrie bisericilor: Harul Domnului nostru lisus Hristos 
cu voi cu toţi (| Cor., 16, 23). Cine propovăduise foarte des că este Acelaşi 
Dumnezeu şi Hristos, că toată slava Dumnezeirii există în El şi că toată 
plinătatea Dumnezeirii locuieşte întrupată în El, cere pe bună dreptate adesea 
harul lui Hristos, fără să fie nevoie de adăugarea numelui lui Dumnezeu (fiindcă 
de îndată ce a propovăduit destul de des că există acelaşi har al lui Dumnezeu, 
ca şi al lui Hristos, acum cere din plin harul lui Hristos), fiindcă ştie că în harul 
lui Hristos se cuprinde tot harul lui Dumnezeu. Aşadar, zice Harul Domnului 
nostru lisus cu voi cu toţi. Dacă lisus Hristos ar fi doar om, înseamnă că 
Apostolul, când cerea pentru biserici harul lui Hristos, le dorea harul unui om, 
zicând: Harul lui Hristos cu voi înseamnă că zicea: harul omului cu voi, harul 
cărnii cu voi, harul slăbiciunii trupeşti, harul şubrezeniei omeneşti. Pentru ce 
spunea numele harului însuşi, dacă cerea harul unui om, de vreme ce nu există 


155 Din scrisoarea sinodală trimisă episcopilor din toată lumea, de către episcopii adunaţi la 
sinodul de la Sardica, în toamna anului 342 sau 343 -n.L.P. 

motiv de a cere celui ce n-are ce i se cere, că deci nu trebuia cerut să li se dea 
harul acelui care nu avea, cum spui tu, însăşi substanţa harului cerut. Vezi, 
aşadar, că sunt de râs aceste prostii, sau sunt mai degrabă de plâns, decât de râs.” 
(Sf. loan Casian, Convorbiri duhovniceşti, Despre Întruparea Domnului, cartea a 
II-a, cap. V, 4-7, în PSB, vol. 57, p. 785) 


„(...) tot harul, toată virtutea, toată puterea, toată Dumnezeirea, în sfârşit 
toată plinătatea Dumnezeirii şi a slavei însăşi cu EI şi în EI au fost întotdeauna. 
Fie în cer, fie pe pământ, fie în pântece, fie la naştere, nimic n-a lipsit vreodată 
lui Dumnezeu ceva din Dumnezeu. Întotdeauna dumnezeirea este cu Dumnezeu, 
neseparată de EI nici în loc nici în timp. Pretutindeni este tot, pretutindeni 
desăvârşit, nedespărţit, neschimbat, nemicşorat, fiindcă lui Dumnezeu nu 1 se 
poate nici adăuga, nici înlătura ceva. Astfel, dumnezeirea n-are micşorare, după 
cum n-are nici adaos.” (Sf. loan Casian, Convorbiri duhovniceşti, Despre 
Întruparea Domnului, cartea a II-a, cap. VII, 1, în PSB, vol. 57,p. 787) 


„Spune-mi (...), ereticule, duşman al tuturor, dar mai ales al tău însuţi, 
pentru care crucea Domnului nostru lisus Hristos este sminteală ca pentru iudei 
şi nebunie ca pentru păgâni, care respingi taina adevăratei mântuiri din sminteala 
unora şi n-o înţelegi din nebunia altora: de ce învăţătura apostolului Pavel a fost 
pentru păgâni nebunie şi pentru evrei sminteală? Oare cu ce ar fi putut să supere 
pe oameni, dacă EI ar fi propovăduit că Hristos, aşa cum susţii tu, a fost doar un 
om? Pentru cine putea fi de necrezut, sau de neînțeles, naşterea Lui, pentru cine 
patimile, pentru cine crucea, pentru cine moartea? Ce avea nou şi nemaiauzit în 
sine propovăduirea Sfântului Pavel, dacă ar fi spus că Hristos omul a pătimit 
ceea ce pătimesc şi oamenii zilnic prin starea lor de oameni? Dar tocmai aceasta 
nu înţelegea prostia păgână şi respingea necredinţa iudaică, anume mărturisirea 
apostolului că Hristos, pe care ei, ca şi tine, îl socoteau doar om, este Dumnezeu. 
Aceasta era ceea ce respingea înţelegerea celor neevlavioşi, ceea ce nu puteau 
răbda urechile celor necredincioşi: să se predice în omul lisus Hristos naşterea 
lui Dumnezeu, să se susțină patimile, să se vestească răstignirea lui Dumnezeu. 
Aceasta era grav şi de necrezut, pentru auzul omenesc era de necrezut ceea ce nu 
se mai auzise că s-ar fi întâmplat firii dumnezeieşti. Astfel, printr-o asemenea 
afirmaţie şi învăţătură, eşti sigur că niciodată predicile tale nu vor fi pentru 
păgâni nebunie şi pentru iudei sminteală: niciodată tu nu vei fi răstignit 
împreună cu Petru de către iudei şi păgâni, niciodată tu nu vei fi ucis cu pietre 
împreună cu Iacob, sau osândit la moarte împreună cu Pavel. Căci propovedania 
ta n-are nimic supărător. Afirmi că s-a născut omul, că a pătimit omul. Nu poţi să 
te temi că vei fi prigonit de iudei şi de păgâni, fiindcă prin cuvântările tale doar 
ideile lor le susţii.” (Sf. Ioan Casian, Convorbiri duhovniceşti, Despre Întruparea 
Domnului, cartea a III-a, cap. IX, 1-3, în PSB, vol. 57, p. 796) 

„Ce ai să faci? Să-ţi astupi poate urechile, ca să n-auzi; Aceasta au făcut 
şi iudeii, când propovăduia Pavel. Orice ai face, Hristos este în cer şi în 
Dumnezeu şi cu EI şi în EI în cei de sus, în care este, şi în cei de jos în carea 
fost. Să-L prigoneşti cu iudeii de acum nu mai poţi, dar faci ceea ce poţi: Îl 
prigoneşti în credință, Îl prigoneşti în biserică, ÎL prigoneșşti cu sulița părerilor 
tale, ÎL prigoneşti cu sabia relei învățături. Poate faci ceva mai mult decât unul 
dintre vechii iudei; tu ÎL prigoneşti pe Hristos acum, după ce cei ce L-au prigonit 
au crezut. Dar poate socoteşti că e mai mică nelegiuirea, fiindcă acum nu poți 
întinde mâna împotriva Lui. Nu e mai mică, îţi spun, nu e mai mică prigoana 
aceea grea, decât cea prin care nelegiuiţii ÎL prigonesc în credincioşii Săi. Dar te 
supără numele crucii Domnului; aceasta 1-a supărat întotdeauna şi pe iudei. Te 
îngrozeşti să auzi că Dumnezeu a pătimit. Această pătimire a luat-o în râs şi 
rătăcirea păgână. Aşadar, te întreb acum: prin ce te deosebeşti de ei, dacă în 
această stricăciune te potriveşti cu e1? Dar eu dreapta propovăduire despre sfânta 
cruce, dreapta propovăduire despre pătimirea Domnului nu numai că n-o 
micşorez, ci, pe cât este în dorinţa şi puterea mea, o măresc. Pe Cel Care a fost 
răstignit ÎL voi preaslăvi nu numai ca putere şi înţelepciune a lui Dumnezeu, 
însuşiri decât care nimic nu e mai mare, ci chiar ca Domn şi Stăpân al întregii 
Dumnezeiri şi măriri.” (Sf. loan Casian, Convorbiri duhovniceşti, Despre 
Întruparea Domnului, cartea a III-a, cap. X, 1-3, în PSB, vol. 57, p. 797) 


„Cuvântul dumnezeiesc spune că Domnul slavei a fost răstignit de către 
stăpânii acestui veac, iar tu tăgăduieşti; şi cei ce-L răstigneau tăgăduiau că-L 
răstignesc pe Hristos. Cei ce-L mărturisesc sunt de partea mărturiei apostolului; 
iar partea ta trebuie să fie alături de cei ce-L prigonesc. Aşadar, ce s-ar mai putea 
spune în această privință? Apostolul spune că a fost răstignit Stăpânul slavei. 
Schimbă ceva dacă poţi: desparte pe lisus de Dumnezeu dacă eşti în stare. Sigur 
nu poţi tăgădui că Hristos a fost răstignit de iudei, iar Cel Care a fost răstignit 
este Domnul slavei. Aşadar, eşti nevoit sau să tăgăduieşti că Hristos a fost 
pironit pe cruce, sau să mărturiseşti că a fost pironit Dumnezeu.” (Sf. loan 
Casian, Convorbiri duhovniceşti, Despre Întruparea Domnului, cartea a III-a, 
cap. X, 6-7, în PSB, vol. 57, p. 798) 


„Aşadar, susţii că Hristos e numai om, nu Dumnezeu, şi că deci e Fiul 
omului, nu Fiul lui Dumnezeu. Ce răspunde la acestea Petru? 7u ești Hristosul, 
zice el, Fiul lui Dumnezeu celui viu. Pe acest Hristos, pe Care tu Îl numeşti Fiul 
omului, el Îl mărturiseşte Fiul lui Dumnezeu. Pe cine vrei să credem, pe tine, sau 
pe Petru? Nu cred că eşti atât de fără obraz, să îndrăzneşti a te socoti pe tine mai 
presus de apostoli. Deşi, de altfel, îndrăzneala ta n-are margini. Şi cum n-ai 
putea dispreţui pe apostoli tu, care ai putut să-L tăgăduieşti pe Dumnezeu? 7u 
eşti, zice el, Hristosul, Fiul lui Dumnezeu Celui viu. Oare au aceste cuvinte ceva 
nelimpede sau de neînțeles? Simplă şi deschisă mărturisirea, Îl propovăduieşte 
pe Hristos, Fiul lui Dumnezeu. Tăgăduieşti poate aceasta, dar dă mărturie pentru 

ea apostolul; sau spui că minte apostolul? Este o urâtă minciună cea care-l acuză 
pe apostol de minciună. Sau vrei să spui că e vorba de un alt Hristos? Dar acesta 
e un nou soi de nemaiauzită născocire. Ce rămâne, deci? Un singur lucru şi 
anume, de vreme ce se citeşte ceva şi este adevărat ce se citeşte, silit de trebuinţă 
sau de puterea adevărului, întrucât nu poţi să aperi un neadevăr, să încetezi a 
lupta împotriva adevărului.” (Sf. loan Casian, Convorbiri duhovniceşti, Despre 
Întruparea Domnului, cartea a III-a, cap. XII, 5-7, în PSB, vol. 57, p. 800) 


„(...) să vedem cum a fost socotit răspunsul lui Petru de către Cel care-L 
întrebase; căci dacă Dumnezeu Însuşi i-a lăudat răspunsul, aceasta înseamnă mai 
mult decât ce a spus apostolul. Aşadar, la cuvintele apostolului 7u eşti Hristosul, 
Fiul lui Dumnezeu Celui viu, care a fost răspunsul Mântuitorului? Fericit eşti, 
Simone, fiul lui lona, că nu trup şi sânge ţi-au descoperit ţie aceasta, ci Tatăl 
Meu, Cel din ceruri (Mt., 16, 17). Dacă nu-ţi place mărturia apostolului, 
primeşte-o pe cea a lui Dumnezeu. Căci Dumnezeu, lăudând cuvintele 
apostolului, le-a investit cu autoritatea Lui, astfel încât, chiar dacă acele cuvinte 
au ieşit din gura apostolului, totuşi Dumnezeu, care le-a aprobat, le-a făcut să fie 
ale Lui. Fericit eşti, Simone, fiul lui Iona, că nu trup şi sânge ţi-au descoperit ţie 
aceasta, ci Tatăl Meu, Cel din ceruri. Aşadar, în cuvintele apostolului vezi 
mărturia Duhului Sfânt, a Fiului de faţă şi a lui Dumnezeu Tatăl. Ce vrei mai 
mult, ce-ţi mai trebuie altceva? Fiul a lăudat, Tatăl a luat parte, Duhul Sfânt a 
descoperit. Prin urmare, spusa Apostolului este mărturia întregii Dumnezeiri, 
căci acest cuvânt al lui în mod necesar are autoritatea Celui de la Care a plecat. 
Aşadar, Fericit eşti, Simone, fiul lui Ilona, că nu trup şi sânge ţi-au descoperit ţie 
aceasta, ci Tatăl Meu, Cel din ceruri. Deci, dacă nu carnea şi sângele au insuflat 
lui Petru aceste cuvinte, înţelegi cine ţi le-a insuflat ţie. Dacă pe cel care a 
mărturisit că Hristos este Dumnezeu l-a învăţat Duhul lui Dumnezeu, vezi că pe 
tine, care ai putut tăgădui, te-a învăţat duhul diavolului.” (Sf. loan Casian, 
Convorbiri duhovniceşti, Despre Întruparea Domnului, cartea a III-a, cap. XIII, 
1-3, în PSB, vol. 57, pp. 800-801) 


„Dar după acele cuvinte, prin care Domnul l-a lăudat pe Petru, ce alte 
cuvinte mai urmează? Și Eu îţi zic ţie, spune Domnul, că tu eşti Petru şi pe 
această piatră voi zidi Biserica Mea (Mt., 16, 18). Vezi că spusele lui Petru sunt 
credinţa Bisericii şi este în afara Bisericii cine nu se ţine în credinţa Bisericii, şi 
îți voi da, zice Domnul, cheile împărăției cerurilor (Mt., 16, 19). Înţelege ce te 
aşteaptă. Nu vei putea intra pe uşa acestei chei, fiindcă ai tăgăduit credinţa 
acestei chei. Și porțile iadului, zice Domnul mai departe, nu o vor birui (Mt., 16, 
18). Porţile iadului sunt credinţa cea rea a ereticilor. Cât de departe este cerul de 
iad, atât de departe de cer cel ce tăgăduieşte că Hristos este Dumnezeu.” (Sf. 
Ioan Casian, Convorbiri duhovniceşti, Despre Întruparea Domnului, cartea a III- 
a, cap. XIV, 1-2, în PSB, vol. 57, p. 801) 

„Aşadar, de ce s-a atins apostolul Toma, când s-a apropiat să-L pipăie pe 
Domnul? De Hristos, fără nici o îndoială. Şi ce a grăit cu voce tare? Domnul 
meu şi Dumnezeul meu. Mergi acum, dacă poţi şi desparte pe Hristos de 
Dumnezeu. Schimbă aceste cuvinte, dacă poţi. Foloseşte acea dezbatere 
dialectică, foloseşte înţelepciunea lumească şi acea proastă simţire cu vorbe 
pline de vicleşug;: întoarce pe toate feţele şi răsuceşte tot ce poţi, fie cu sufletul, 
fie cu meşteşugul. Orice-ai zice, orice-ai face, de-aici nu poţi ieşi nicăieri, decât 
dacă recunoşti că apostolul s-a atins de Dumnezeu. Dacă vrei să poţi cumva, 
schimbă cuprinsul istorisirii evanghelice în aşa fel, încât citind că reiasă că 
apostolul Toma nu s-a atins de corpul Domnului şi nici n-a zis că Domnul 
Hristos este Dumnezeu. Dar în nici un chip nu se poate schimba ce s-a scris în 
Evanghelia Domnului. Căci cerul şi pământul vor trece, dar cuvintele Mele nu 
vor trece (Mt., 24, 35). lată, şi acum apostolul Toma îți strigă ceea ce a 
mărturisit atunci: este lisus Dumnezeu Cel de Care m-am atins, este Dumnezeu 
Cel ale Cărui părți ale trupului le-am pipăit, n-am întâlnit ceva netrupesc, şi n- 
am găsit ceva de neatins, n-am aflat duhul cu mâna, încât numai de aceea să fiu 
crezut că am zis: este Dumnezeu. Căci duhul, după spusele Domnului meu, nu 
are carne şi oase. Deci de corpul Domnului m-am atins, carnea şi oasele Lui le- 
am pipăit, degetele mele le-am pus pe locul rănilor şi despre Hristos, Domnul 
meu, pe care-L pipăisem, am strigat Domnul meu şi Dumnezeul meu. Nu ştiu să 
fac deosebire între Hristos şi Dumnezeu, nu mă pricep să despic pe Dumnezeu 
de Sine Însuşi. Tu simţi altfel decât mine şi vorbeşti altfel decât mine. Eu ştiu că 
Hristos nu e altceva decât Dumnezeu. Aceasta am păstrat cu tovarăşii mei 
apostoli, aceasta am spus în Biserici, aceasta am propovăduit neamurilor, aceasta 
îi grăiesc şi ţie: Hristos este Dumnezeu, Hristos este Dumnezeu. Mintea 
sănătoasă nu simte altceva, credinţa sănătoasă nu spune altceva, dumnezeirea nu 
se poate despica de sine.” (Sf. loan Casian, Convorbiri duhovniceşti, Despre 
Întruparea Domnului, cartea a III-a, cap. XV, 3-6, în PSB, vol. 57, pp. 802-803) 


„(...) îţi voi arăta un (...) semn ceresc, pe care nici demonii nu l-au 
tăgăduit, întrucât, constrânşi de necesitatea adevărului, deşi îl vedeau pe Iisus în 
trup, strigau totuşi că este Dumnezeu ceea ce au văzut. Ce zice, aşadar, 
evanghelistul de Domnul lisus? Jar botezându-Se Iisus, îndată ce a ieşit din apă, 
iată cerurile 1 S-au deschis şi a văzut Duhul lui Dumnezeu pogorându-Se ca un 
porumbel şi venind peste El. Şi iată, glas din ceruri care a zis: «Acesta este Fiul 
Meu Cel iubit, întru care am binevoit» (Mt., 3, 16-17). Ce-ai de zis despre 
acestea, ereticule? Nu-ţi place cuprinsul celor spuse, sau persoana care le-a 
spus? Fără îndoială, nici înţelegerea celor spuse n-are nevoie de tălmăcire, nici 
vrednicia vorbitorului de recomandarea cuvintelor; este Dumnezeu Tatăl Cel 
care a vorbit, este limpede ceea ce a spus. Oare ce va putea să rostească glasul 
tău atât de neobrăzat şi de nelegiuit, încât să spui că trebuie crezut despre Fiul 
Unul-Născut al lui Dumnezeu şi nu despre Dumnezeu Tatăl? Acesta este, a spus, 
Fiul Meu Cel iubit, întru care am binevoit. Dar vei încerca poate să spui, aşa 

cum îţi este nebunia, că aceste vorbe arătau Cuvântul, nu pe Hristos. Spune-mi, 
te rog, cine era Cel Ce Se boteza? Cuvântul sau Hristos? Trupul sau duhul? În 
nici un chip nu poţi tăgădui că a fost Hristos.” (Sf. loan Casian, Convorbiri 
duhovniceşti, Despre Întruparea Domnului, cartea a III-a, cap. XVI, 2-3, în PSB, 
vol. 57, pp. 803-804) 


„(...) este cu mult mai mare nelegiuirea ta, fiindcă ei (păgânii şi iudeii — 
n.L.P.) ÎL tăgăduiau prin ceea ce pătimirea Îl arată om, pe când tu-L tăgăduieşti 
pe Cel pe Care învierea L-a dovedit Dumnezeu. Şi prin aceasta ei Îl prigoneau 
pe pământ, tu ÎL prigoneşti şi în cer. Şi nu numai atât; dar ceea ce e mai crud şi 
mai nelegiuit, ei ÎI tăgăduiau din neştiinţă, tu după credinţă, ei necunoscând pe 
Domnul, tu mărturisindu-L pe Dumnezeu, ei sub râvna pentru respectul legii, tu 
sub mărturisirea de împotrivitor, ei pe Cel de Care se socoteau străini, tu pe Cel 
al Cărui preot eşti. Crimă nemernică şi nemaiauzită! Îl prigoneşti prin tăgăduire 
pe Cel de vrednicia Căruia te foloseşti.” (Sf. loan Casian, Convorbiri 
duhovniceşti, Despre Întruparea Domnului, cartea a VI-a, cap. XII, 3, în PSB, 
vol. 57, p. 845) 


„Dar, după părerea mea, cel ce tăgăduieşte în Dumnezeu o parte 
tăgăduieşte totul şi cel care nu-L mărturiseşte că a fost întotdeauna ÎL tăgăduieşte 
întotdeauna. La fel şi tu, chiar dacă ai zice că Domnul lisus Hristos Care S-a 
născut din Fecioara Maria este azi în cer Dumnezeu adevărat, totuşi, dacă ai 
spune că n-a fost întotdeauna Dumnezeu, nu L-ai mărturisi cu adevărat.” (Sf. 
Ioan Casian, Convorbiri duhovniceşti, Despre Întruparea Domnului, cartea a VI- 
a, cap. XIV, 2-3, în PSB, vol. 57, p. 846) 


„(...) când tăgăduieşti pe unul singur lisus Hristos, Fiul lui Dumnezeu, ai 
tăgăduit totul. În aceasta stă raţiunea tainei bisericeşti şi a dreptei credinţe, că, 
acela care tăgăduieşte o parte a tainei, nu poate mărturisi partea cealaltă. Căci 
atât de legate şi de încorporate sunt toate, încât nu poate fi una fără alta, ci cel ce 
a tăgăduit numai o parte din toate, nu-i mai foloseşte la nimic să le creadă pe 
celelalte toate. Dacă tăgăduieşti că Domnul lisus Hristos este Dumnezeu, este de 
trebuinţă ca, tăgăduind pe Fiul lui Dumnezeu, să-l tăgăduieşti şi pe Tatăl, 
fiindcă, după cum spune Dumnezeu Însuşi, Oricine tăgăduieşte pe Fiul nu are 
nici pe Tatăl; cine mărturiseşte pe Fiul are şi pe Tatăl (| In., 2, 28). Tăgăduind 
astfel pe Cel născut, îl negi şi pe Cel ce L-a născut. Tăgăduind că este Fiul lui 
Dumnezeu Cel născut în trup, urmează să tăgăduieşti şi pe cel născut în Duh, 
fiindcă este Acelaşi Cel născut în trup, Care mai înainte a fost născut în Duh. 
Necrezând deci în Cel născut în trup, trebuie să nu crezi nici în Cel ce a pătimit. 
Necrezând însă în patimile Lui, ce rămâne decât să tăgăduieşti şi învierea, 
fiindcă credinţa în Cel sculat din morţi vine din credinţa în Cel Ce a murit şi nu 
poate sta în picioare adevărul învierii, dacă nu 1-a precedat faptul morţii. 
Tăgăduind, aşadar, pe Cel Ce a pătimit şi a murit, tăgăduind şi pe Cel ce a înviat 

din morţi, însemnează că tăgăduieşti şi pe Cel ce S-a înălţat la cer, fiindcă 
înălţarea fără înviere nu putea să fie şi cel ce nu crede în înviere, nu poate crede 
nici în înălţare, precum spune apostolul: Ce/ Care S-a pogorât, Acela este Care 
S-a suit. Aşadar, după tine Domnul lisus Hristos nici n-a înviat din morţi, nici nu 
S-a ridicat la cer, nici nu S-a aşezat de-a dreapta Tatălui, nici nu va veni acea zi 
aşteptată a judecății de apoi şi nici nu va judeca viii şi morţii.” (Sf. loan Casian, 
Convorbiri duhovniceşti, Despre Întruparea Domnului, cartea a VI-a, cap. XVII, 
1-3, în PSB, vol. 57, pp. 848-849) 


„Cel ce ştia că Domnul lisus Hristos S-a născut din Maria ştia că a fost 
înfăşurat în scutece într-un staul, că a fost sărac la începuturile Lui omeneşti, că 
i-a fost lipsită copilăria de serviciile obişnuite ale leagănului. Nu se îndoia că are 
trup adevărat, că S-a născut om adevărat. Dar de ce i s-a părut puţin aceasta ca 
să fie sigur că e Dumnezeu? De ce pe Cel pe care-L ştia sigur că este om ÎI 
credea că poate fi Dumnezeu? Învață deci, nefericită nebunie, învaţă, 
nesănătoasă şi crudă neevlavie, învaţă că şi diavolul este mai puţin necredincios. 
El a zis: Dacă eşti Fiul lui Dumnezeu (Mt., 4, 3), tu zici: Nu eşti Fiul lui 
Dumnezeu. Tu tăgăduieşti ceea ce el a întrebat. Nu s-a găsit până acum cineva, 
în afară de tine, care să fi întrecut neevlavia diabolică. Ceea ce el a mărturisit că 
poate fi în Domnul tu nu crezi că a putut fi. 

Dar a încetat cumva după aceea şi a părăsit bănuiala după ce i-au fost 
zădărnicite 1spitirile, fiindcă nu găsea ce căuta? Ba, dimpotrivă, a rămas mereu 
în el întotdeauna bănuiala şi, chiar până la răstignirea pe cruce, i s-a mărit prin 
temerile-i proprii. Ce să mai spun? N-a încetat să bănuiască că e Fiul lui 
Dumnezeu nici chiar după ce a aflat că li s-a îngăduit atât de mult prigonitorilor 
împotriva Lui. Dar, duşman iscusit, în înseşi pătimirile trupeşti văzând semnele 
Dumnezeirii, deşi L-ar fi vrut numai om, era împins totuşi să-L bănuie 
Dumnezeu, fiindcă deşi ar fi vrut să creadă altceva, era totuşi silit după semne 
sigure să constate tocmai ceea ce nu voia. Şi nu e de mirare. Deşi-L vedea 
scuipat, lovit, batjocorit şi pus pe cruce, îşi dădea seama că, întru atâtea injurii şi 
schingiuiri, puterile dumnezeieşti totuşi prisosesc. Când catapeteasma templului 
s-a despicat, soarele a apus, ziua s-a întunecat, toate au simţit puterea pătimirii şi 
toate care nu ştiau că e Dumnezeu au cunoscut lucrarea Dumnezeirii. Şi de aceea 
diavolul, văzând aceasta şi tremurând, a încercat în toate felurile să ajungă la 
cunoaşterea lui Dumnezeu în însăşi pieirea omului, zicând prin acei care-L 
răstigniseră: Dacă este Fiul lui Dumnezeu să Se coboare acum de pe cruce şi 
vom crede în EI (Mt., 27, 42). A mințit că Domnul Dumnezeul nostru prin 
pătimirea trupului aduce răscumpărarea izbânzii omeneşti şi că prin ea el, 
diavolul, este subjugat şi nimicit, iar noi suntem răscumpăraţi şi mântuiţi şi de 
aceea duşmanul neamului omenesc, în tot felul şi prin toate vicleşugurile, a voit 
să zădărnicească orice a văzut că se înfăptuieşte pentru răscumpărarea tuturor. 
Dacă este Fiul lui Dumnezeu, să Se coboare acum de pe cruce şi vom crede în 
EI, pentru ca Domnul, stăpânit de ocara cuvintelor, să părăsească taina, până să 

pedepsească injuria. Vezi deci că Domnul chiar pe cruce este numit Fiul lui 
Dumnezeu, vezi că ei bănuiesc ceea ce numesc. Învață astfel, cum am spus mai 
sus, chiar de la prigonitori, sau de la diavolul, să crezi în Fiul lui Dumnezeu. 
Cine a fost vreodată la înălțimea necredinţei diabolice? Cine a întrecut-o? El L-a 
bănuit că este Fiul lui Dumnezeu chiar când a îndurat moartea, iar tu-L tăgădui 
chiar când a înviat; el L-a bănuit Dumnezeu, chiar dacă nu i S-a dat pe faţă, tu-L 
tăgăduieşti chiar dacă S-a arătat.” (Sf. loan Casian, Convorbiri duhovniceşti, 
Despre Întruparea Domnului, cartea a VII-a, cap. XII, cap. XIII, 1-4, în PSB, 
vol. 57, pp. 865-866) 


„Nu pot face de la Mine nimic ...” [loan 5, 30] 


„(...) Nu pot face de la Mine nimic precum aud, judec. La prima vedere, 
pare că prin aceste cuvinte aprobă neînţelegerea iudeilor. Căci dă cuvântului o 
formă prin care pare să exprime o oarecare slăbiciune, şi nu o putere liberă. Dar 
nu acesta este adevărul. Deoarece Fiul este în toate deopotrivă cu Tatăl, are prin 
fire aceeaşi lucrare şi putere. Dar spunând că nu poate face de la Sine ceva, ci 
judecă aşa cum aude, Se arată pe Sine, în alt mod, iarăşi egal în cunoştinţă şi 
putere cu Dumnezeu şi Tatăl. Căci nici Tatăl nu poate fi înţeles singur şi lucrând 
ceva de la Sine referitor la creaturi (la cele ce sunt) fără Fiul, avându-L pe EI ca 
tărie şi putere. De aceea roate prin EI s-au făcut şi fără de EI nimic... (|n., |, 
3)5%. Şi totuşi, nu socotim că Fiul e întărit de Tatăl pentru slăbiciunea Lui, ci Îi 
atribuim şi Lui puterea în toate. Căci n-ar mai fi Dumnezeu după fire dacă ar 
avea dobândită frumuseţea Dumnezeirii.” (Sf. Chiril al Alexandriei, Comentariu 
la Evanghelia Sfântului loan, cartea a doua, cap. IX, în PSB, vol. 41, p. 277) 


„(...) spusa: Nu pot face de la Mine nimic, precum aud, judec, eliberează 
pe Fiul de orice dispreţuire pentru declaraţia Sa că nu poate face nimic din 
propria putere. Căci Se afirmă în mod clar iubitor al Tatălui şi împreună-voitor 
în toate cu Cel ce L-a născut!". Căci dacă, din pricina slăbiciunii Lui 1 s-ar 


15% Tâlcuirea Pr. Stăniloae: Precum Fiul nu poate exista şi nu poate fi gândit fără Tatăl, nici 
Tatăl nu poate exista şi nu poate fi gândit fără Fiul. Faptul acesta se exprimă prin afirmarea că 
Fiul este Puterea şi Înţelepciunea Tatălui. Tatăl are o poziţie de izvor faţă de Fiul. Dar n-ar fi 
izvor dacă din EI n-ar izvort Fiul. Fiul nu poate face nimic dacă nu izvorăşte ca putere din 
Tatăl. Dar nici Tatăl n-ar fi izvorâtor de putere dacă Fiul n-ar fi Puterea Lui. De aceea nici 
Tatăl, nici Fiul, nu face nimic singur, ci Fiecare lucrează împreună cu Celălalt, dar nu din 
exterior, ci Unul în interiorul Celuilalt. Oare nu se întâmplă aceasta şi cu persoanele umane, 
într-un anumit grad? Oare, când copilul lucrează ceva, nu lucrează şi tatăl cu el, încurajându- 
1? Sau nu compătimeşte cu el? (n.s. 500, p. 277) 

1527 Tâlcuirea Pr. Stăniloae: La motivul că Fiul face numai ceea ce vede pe Tatăl făcând, pentru 
faptul că primeşte fiinţa de la Tatăl, Sf. Chiril adaugă aici şi motivul iubirii faţă de Tatăl. (n.s. 
503, p. 278) 

dărui puterea de la Tatăl, neavând EI însuşi putere îndestulătoare, cum n-ar fi 
trebuit să spună mai degrabă: Nu pot să fac de la Mine nimic, ci primesc puterea 
de la Tatăl? Dar, nespunând aceasta, ci adăugând, la declaraţia că nu poate lucra 
de la Sine, că judecă aşa cum aude, e vădit că nu din slăbiciunea de-a lucra unele 
sau altele a spus că nu poate, ci pentru că nu se întâmplă să calce în vreo privinţă 
voia Tatălui. Căci înţelegându-se o unică Dumnezeire în Tatăl şi în Fiul, va fi 
numaidecât şi o unică voinţă şi nu se va înţelege vreodată firea dumnezeiască 
opunându-se Sieşi nici în Tatăl, nici în Fiul, nici în Sfântul Duh, ci ceea ce-l 
place Tatălui, aceasta este voia întregii Dumnezeiri. Deci în mod necesar Fiul Se 
prezintă pe Sine împreună-binevoind şi consimţind cu Tatăl în orice hotărâre l-ar 
conveni Acestuia, declarând că nu poate face ceva care nu e după voia 
Tatălui!*%. Aceasta înseamnă: nu pot face de la Mine însumi. E ca şi cum, dacă 
ar zice că nu poate săvârşi păcatul, nimeni, judecând drept, nu L-ar acuza de 
slăbiciune, ci ca expunând mai degrabă însuşirea vrednică de preţuire şi demnă 
de Dumnezeu a firii proprii, prin care arată că e neschimbat şi nealterat. Astfel, 
când mărturiseşte că nu poate face de la Sine nimic, ne vom uimi mai degrabă, 
văzând în aceasta rodul neschimbat al firii neschimbate, şi nu vom înţelege în 
mod necuvenit declaraţia că nu poate, ca pe un semn al slăbiciunii.” (Sf. Chiril 
al Alexandriei, Comentariu la Evanghelia Sfântului loan, cartea a doua, cap. LX, 
în PSB, vol. 41, pp. 278-279) 


Domnul Hristos — şi vestiţii înţelepţi, eroi şi împărați ai lumii 


„Cu toate că între elini şi barbari s-au arătat mulţi legiuitori şi mulţi 
dascăli care au propovăduit învățături ce făgăduiau adevărul, totuşi noi nu am 
găsit nici un legiuitor care să fi fost în stare să trezească şi în sânul altor popoare 
râvna pentru primirea învăţăturii lui şi cu toate că cei care făgăduiau să spună 
adevărul foloseau toată aparatura demonstrațiilor pe care le credem logice, nici 
unul din ei n-a reuşit să sădească adevărul recunoscut de ei în mintea mulţimii 
mai numeroase din sânul unui singur popor'*?. Şi cu toate acestea legiuitorii ar fi 
dorit ca legile pe care le socoteau bune să fie respectate, dacă ar fi fost cu 
putinţă, de întreg neamul omenesc, iar învățătorii ar fi vrut ca ceea ce li se părea 


15% Tâlcuirea Pr. Stăniloae: Neputinţa Fiului de-a nu face ceea ce nu vede pe Tatăl făcând, în 
care se implică acordul judecății Lui cu cea a Tatălui, arată că în aceasta nu e numai o 
necesitate dorită de Amândoi, ca o lege a fiinţei celei una, ci şi un acord voit, din iubire, al 
Fiului cu Tatăl. Ei nu au numai o unitate de ființă, ci şi o unitate de voinţă, sau un acord voit. 
Chiar la oameni, copilul nu e de acord cu mama numai pentru că e născut de ea, având aceeaşi 
fire, ci şi pentru că voieşte să fie de acord cu ea din iubire. Voința nu e făcută de prisos prin 
unitatea fiinţei. (n.s. 504, p. 279) 

15% Tâlcuirea Pr. T. Bodogae: Se cunoaște din tratatul C. Cels. (|, 27; L, 64; III, 51; VI, 2 urm.) 
argumentul folosit de Origen în combaterea neputinței filosofiei antice de a schimba 
moravurile oamenilor. (n.s. 1294, p. 263) 

lor că formează adevărul să aibă răspândire peste întreg pământul. Dar întrucât 
nu au fost în stare să îndemne pe oamenii care vorbeau diferite limbi şi care 
țineau de diferite neamuri să respecte legile şi să admită învăţăturile lor, nici 
unii, nici alții nici măcar nu şi-au dat silinţa să facă aşa ceva, căci şi-au dat 
seama pe bună dreptate că ar fi cu neputinţă să realizeze aşa ceva. În schimb, în 
întreaga Grecie şi în ţinuturile barbare din întreaga lume se află mulțimi 
nenumărate de oameni care au părăsit tradițiile părinților şi pe cei pe care-i 
socoteau zei, primind în locul lor legile lui Moise şi urmând învăţăturile lui lisus 
Hristos.” (Origen, Despre principii, cartea a IV-a, 1, 1, în PSB, vol. 8, p. 263) 


„(...) fost-a vreodată, din negura timpului, vreun împărat, vreun 
cârmuitor, vreun filosof sau vreun legiuitor, ori vreun prooroc (fie el elin sau 
barbar) care să fi atins un asemenea grad de virtute (şi nu atât după moarte, ci 
încă în viaţă fiind ca fiinţă care răsuflă şi-i încă plină de vlagă!), încât numele lui 
să fi ajuns pretutindeni în lume în auzul şi pe buzele tuturor? Or, faptul acesta n- 
a fost lucrarea nimănui altul decât numai şi numai a Mântuitorului nostru, şi a 
fost săvârşit de EI după biruinţa Lui asupra morţii (vestită de EI ucenicilor Săi şi 
de EI dusă la bun sfârşit). Drept care le şi spusese EI: Mergeţi acum şi învăţaţi 
toate neamurile în numele Meu, prin care cuvinte EI le dăduse din timp de veste 
şi le descoperise că Evanghelia Lui urma să fie cunoscută în toată lumea şi 
tuturor neamurilor, în chipul unei mărturii. lar graiului Său, fapta-i urmase pe 
dată: fundcă pe dată — şi nu zăbavnic — de cuvintele Sale s-a umplut lumea toată 
(...) 

Dar mergi acum mai departe şi mai gândeşte-te şi la lucrul următor: fost- 
a vreodată, din veac, vreun om care să fi întocmit — prin singură puterea 
cuvintelor sale, deci fără să scrie nimic — nişte dreptare de viaţă pline de 
cucernicie şi de înţelepciune? Şi care să fi fost în stare a semăna din lucrarea 
învăţăceilor săi cu atâta uşurinţă peste tot omul, pretutindeni deschizând vetre de 
învăţătură şi făcând ca tot omul, fie el elin sau barbar, să se recunoască în 
semenul său de la un cap şi până-n celălalt depărtat cap al lumii? Să-ţi răspund 
eu: n-a fost nici unul'*%. Înseamnă, deci, că şi privită aşa, aceasta a fost numai 
lucrarea Mântuitorului nostru, care, săvârşită după moartea Lui, se face mărturie 
a dumnezeieştii Sale vieţi şi puteri. Dar dacă nici asta nu-l poate încredința pe 
necredincios, să ne spună el nouă celor dornici de lămurire, care alt vestit 
înţelept izbutit-a să pună capăt sălbaticelor şi crudelor moravuri ale barbarilor 
doar în virtutea unor legi pline de omenire, făcându-i, bunăoară, pe sciţii 
ascultători ai învăţăturii Lui să nu se mai mănânce între ei, pe perşi să nu mai 
nuntească cu mamele lor, pe alţii să nu-şi mai dea câinilor morţii sau să nu-şi 
mai spânzure bătrânii, şi pe alții să nu mai săvârşească alte soiuri de fapte 


15% În decursul secolelor, nici una din marile personalităţi ale lumii n-a exercitat atâta 


influenţă asupra discipolilor săi ca lisus Hristos, influenţă care să dureze milenii, fără să 
sufere nici o micşorare şi fără să fie nevoie de corectări doctrinare. — n.L.P. 

asemănătoare acestora, îngrozitoare şi bestiale. Totuşi, cele pomenite nu-s decât 
nişte dovezi mărunte ale dumnezeieştii vieți de după moarte a Mântuitorului 
nostru. (...) Dar cine altul dacă nu Mântuitorul nostru a făcut ca cei mai mari 
închinători la idoli (grăiesc aici despre egipteni, de la care le-a venit şi elinilor 
încurcata lor credinţă în zei), să nu se mai lase înşelaţi şi să nu mai înconjoare cu 
suprema cinstire tot soiul de jivine, de şerpi, până şi vieţuitoarele cele mai 
neghioabe şi mai biete, să nu mărturisească alt Dumnezeu decât pe Cel aflat mai 
presus de toate şi să se lupte pentru credinţă până la răzbirea prin moarte? Cine — 
din adâncurile vremilor — izbutit-a să pună pe fugă din (marea) noastră turmă, a 
oamenilor, cu braţul Său nevăzut şi puternic, primejdioasa, cumplita spiţă a 
demonilor (care cândva, răvăşise întreaga noastră natură omenească, iar prin 
lucrarea idolilor vârâse multă sminteală în credința oamenilor), ca pe nişte fiare 
neîndurate? Cine altul a îngăduit vreodată cu tărie celor ce-şi rânduiesc viaţa în 
chip cinstit şi neprefăcut după filosofia dată de EI, ca — în temeiul invocării Lui 
în stările cele mai curate ale rugăciunii purtate de El mai departe până la 
Dumnezeul tuturor — să pună pe goană ultimele rămăşiţe ale duhurilor rele; cine 
altul, dacă nu tocmai Mântuitorul nostru? Cine altul de nu singur Mântuitorul 
nostru învăţatu-Şi-a participanţii la Taine să săvârşească jertfele cele fără sânge, 
duhovniceasca jertfă ce se aduce în rugăciune şi în tainiţele cuvântării-de- 
Dumnezeu? lată deci cum de au luat fiinţă, pe toată faţa pământului, altarele şi 
sanctuarele bisericilor noastre — rostul lor fiind să înalțe Dumnezeului şi 
Împăratului nostru Celui unic şi suprem (şi numai Lui!), din mijlocul 
neamurilor, sfințitele liturghii ale cugetatelor şi duhovniceştilor noastre jertfe.” 
(Eusebiu de Cezareea, Viaţa lui Constantin cel Mare, 16.8-10, în PSB., vol. 14, 
pp. 242-244) 


„ȘI cum să nu ne minunăm peste poate văzând cum nu numai cei care-L 
urmaseră, dar şi cei ce aveau să le urmeze acelora — iar mai apoi urmaşii 
acestora, şi cei de mai apoi, şi tot aşa până chiar în zilele noastre — tuturor, deci, 
într-atât li s-au întețit puterile sufleteşti, încât, deşi nu se făcuseră prin nimic 
vinovaţi de moarte, au suferit cu bucurie pedepse peste pedepse lăsându-se 
schingiuiţi în fel şi chip, mânaţi de credinţa lor în Dumnezeul a toate? 

Dar fost-a vreodată vreun împărat a cărui domnie să fi ţinut cât veacul? 
Care altul s-a arătat în stare să poarte asemenea lupte după moarte şi să-şi biruie 
duşmanii, supunând tărâm după tărâm, ţinut după ţinut şi cetate după cetate, 
până ce va fi ajuns stăpân şi peste Flada şi peste lumea barbară, zdrobindu-şi 
potrivnicii prin nearătata putere a nevăzutului Său braţ? lată însă şi lucrul cel 
mai de căpetenie din tot ce am vorbit noi până acum: pacea adusă peste toată 
faţa pământului prin puterea Lui (despre care am mai avut noi prilejul să stăm de 
vorbă), această pace oare nu va închide nici ea clevetitoarele guri, de ne vom 
gândi că buna înţelegere dintre popoare şi consensul lor au coincis cu lucrarea 
învăţăturii Mântuitorului şi poruncii date de EI întregului univers, precum şi de 

ne vom gândi că pacea aceasta a întregului univers — aidoma rânduielii de EI 
gătită neamurilor — fusese vestită din vremi de proorocii lui Dumnezeu? 

Întregul crug al acestei zilei nu mi-ar ajunge — o, împăratul meu — de aş 
vrea să adun laolaltă şi să înşir învederatele dovezi ale dumnezeieştii tării a 
Mântuitorului nostru, care pot fi văzute şi astăzi în lucrările Sale. Sigur este că 
din negura veacurilor, nici printre elini, nici printre barbari, n-a fost nici un om 
care să fi dat dovada forţei unor asemenea dumnezeieșşti atribute, aşa cum a fost 
Mântuitorul. Căci ce să mai vorbim despre oameni, când până şi acele personaje 
în care toate neamurile vedeau nişte zeități n-au fost în stare să dea aici, pe 
pământ, dovada unei asemenea virtuţi? Şi să ne spună cine va pofti, să vină 
oricare filosof încoace şi să arate despre care zeu sau despre care erou din câţi 
pururi fost-au ştiuţi a auzit el că va fi dăruit oamenilor nişte învățături în măsură 
să le chezăşuiască viaţa veşnică şi împărăția cerească, asemenea Mântuitorului 
nostru, făcând puhoaiele de lume de pretutindeni să se ajute între ele în 
practicarea înţeleptelor Sale învățături, hotărându-le să nu se mai gândească 
decât la cer şi să nădăjduiască în petrecerea cerească gătită sufletelor iubitoare 
de Dumnezeu? Fost-a vreodată vreun zeu — sau ființă de om ajunsă erou — care 
să fi revărsat — asemenea soarelui — de la răsărit şi până la apus, belşugul de 
lumină al învăţăturii sale, făcând ca peste tot pământul un popor după altul să 
slujească în acelaşi chip aceluiaş unic Dumnezeu? Care zeu sau care erou — din 
câţi vor fi fost ei — izbutit-a să înlăture pe toţi zeii şi eroii elinilor şi barbarilor 
(...) ajungând să stăpânească peste toţi zeii şi eroii cunoscuţi şi singur să fie 
aclamat de toate neamurile ca Fiu al lui Dumnezeu? Cine altul a lăsat cuvânt 
locuitorilor nesfârşitelor întinderi ale pământului, fie ei pe pământ sau pe mare, 
să se adune în fiecare săptămână într-un loc spre a ţine praznicul zilei 
Domnului? Şi cine i-a învăţat să nu-şi îmbuibe trupul, ci să-şi învigoreze 
sufletele prin dumnezeieştile Sale învățături? Fost-a vreun zeu sau vreun erou, 
care, războit asemenea Mântuitorului nostru, să-şi fi biruit vrăjmaşii aşa cum i-a 
biruit EI? Şi nu trebuie trecut cu vederea că, de la începutul începuturilor şi până 
acum, ei nu şi-au contenit atacurile îndreptate împotriva învățăturilor şi 
poporului Său! Numai că EI, ca un nevăzut, în chip nevăzut Și-a mânat 
credincioşii — odată cu sfintele Sale locaşuri — pe culmile slavei! 

E oare nevoie să ne străduim să înşirăm în vorbă dumnezeieştile lucrări 
cele mai presus de cuvânt ale Mântuitorului nostru? (Eusebiu de Cezareea, Viaţa 
lui Constantin cel Mare, 17.11-15., în PSB., vol. 14, pp. 248-249) 


„Au fost mulți regi şi tirani pe pământ înainte de EI; se istoriseşte despre 
mulţi înţelepţi şi vrăjitori la caldei şi la egipteni şi hinduşi. Care dintre ei, nu zic 
după moarte, dar încă trăind a putut să-şi impună atât de mult puterea, încât să 
umple tot pământul de învăţătura lui şi să întoarcă de la superstiția idolească o 
mulţime aşa de mare, câtă a atras Mântuitorul nostru la EI de la idoli? Filosofii 
elinilor au scris multe cărți părute convingătoare şi cu mult meşteşug în cuvinte. 
Ce-au dovedit ele aşa de mult ca crucea lui Hristos? Până la moartea lor 

sofismele lor păreau să aibă ceva convingător. Dar chiar când trăiau se 
contraziceau în cele ce socoteau că se impun ca adevărate în gândirea lor şi se 
certau întreolaltă. 

Dar e un fapt foarte minunat că Cuvântul lui Dumnezeu învățând prin 
cuvintele cel mai simple, a umbrit pe sofişti şi a golit de putere învăţăturile lor, 
atrăgând pe toţi la Sine şi umplând bisericile Sale. Şi ceea ce e uimitor este că 
pogorând la moarte ca om, a făcut de nimic vorbăria făloasă a înţelepţilor despre 
idoli. Căci a cui moarte a alungat demonii? Sau de moartea cui s-au înspăimântat 
dracii, ca de a lui Hristos?!5! De aceea unde se rosteşte numele Mântuitorului, 
de acolo se alungă orice demon. 

Şi cine a smuls aşa de desăvârşit patimile sufleteşti din oameni'"”, încât 
desfrânaţii s-au făcut feciorelnici, ucigaşii n-au mai ţinut sulițele în mână, iar cei 
stăpâniţi de frică s-au îmbărbătat? Şi peste tot, cine a înduplecat pe barbari şi pe 
cei ce locuiau în ţări păgâne să lepede furia şi să cugete cele paşnice, dacă nu 
credinţa în Hristos şi semnul crucii? Cine a încredinţat pe oameni aşa de mult 
despre înviere, ca crucea lui Hristos şi însăşi învierea Lui cu trupul? Cu toate că 
elinii au scornit atâtea minciuni, totuşi n-au putut născoci învierea idolilor lor, 
nevenindu-le în minte nicidecum că e cu putinţă ca după moarte să învie trupul 
din nou'*%5. Această închipuire le-ar fi fost de altfel aprobată, pentru că, cugetând 
astfel, ar fi dat pe faţă neputinţa idololatriei lor şi ar fi recunoscut puterea lui 
Hristos, ca să se cunoască şi din aceasta că e Fiul lui Dumnezeu. (Sf. Atanasie 
cel Mare, Zratat despre Întruparea Cuvântului şi despre arătarea Lui nouă, prin 
trup, cap. VI, L, în PSB, vol. 15, pp. 147-148) 


„Care dintre oameni a învăţat după moarte, sau chiar vieţuind încă, 
despre feciorie, şi n-a socotit că e cu neputinţă virtutea aceasta între oameni? 
Dar Mântuitorul nostru şi Împăratul tuturor, Hristos, a pus atâta putere în 
învăţătura Sa, despre aceasta, că şi copiii care nu au ajuns la vârsta cunoscătoare 
a legii au făgăduit viaţa în feciorie, care e mai presus de lege. Cine dintre 
oameni a putut străbate vreodată aşa de departe, încât să ajungă şi la sciți şi la 


1551 Tâlcuirea Pr. Stăniloae: Moartea lui Hristos a alungat demonii, pentru că prin ea 
aducându-Se ca dar lui Dumnezeu Tatăl şi renunțând la Sine, a dat putere tuturor să 
depăşească despărțirea egoistă şi orgolioasă de Dumnezeu pentru că a fost cea mai mare 
coborâre (chenoză) a Celui mai presus de toate, a Fiului lui Dumnezeu făcut om ca să poată 
primi moartea noastră. Dracii, individuaţiunile pervertite de extrema mândrie, şi-au dovedit 
neputinţa faţă de această smerenie. (n.s. 111, p. 148) 

15% Tâlcuirea Pr. Stăniloae: Avem aici o indicație apriată că sfântul Atanasie cugetă că 
Dumnezeu-Cuvântul a lucrat şi asupra sufletului, sau a lucrat asupra trupului prin curățirea 
sufletului, deci n-a lucrat numai direct asupra trupului, cum spune Kannengiesser. Chiar prin 
coborârea Lui din dragoste pentru noi până la primirea morţii ne-a dat putere să biruim 
mândria, lăcomia, pofta de plăceri trupeşti, toate patimile ca expresii ale egoismului. (n.s. 112, 
p. 148) 

155 Tâlcuirea Pr. Stăniloae: Aceasta se opunea gândirii lor panteiste, în care toate 
individuaţiunile apar şi dispar definitiv. Dacă şi-ar fi închipuit învierea, ar fi recunoscut eterna 
valoare a persoanei. (n.s. 113, p. 148) 

etiopieni, sau la perşi, sau la armeni, sau la goți, sau la cei de care se spune că 
locuiesc dincolo de ocean, sau la cei ce sunt peste Hircania, sau la egipteni şi 
caldei, care cred în vrăji şi sunt peste măsură de superstițioşi şi de sălbatici în 
obiceiurile lor, ca să le propovăduiască despre virtute şi feciorie şi despre o 
credinţă protivnică idolilor, cum a făcut Domnul tuturor, Puterea lui Dumnezeu, 
Domnul nostru lisus Hristos? Şi El nu numai că le-a propovăduit prin ucenicii 
Săi, ci 1-a şi înduplecat în cugetul lor să lepede sălbăticia purtărilor şi să nu se 
mai închine zeilor părinților lor, ci să-L recunoască pe EI şi prin EI să creadă în 
Tatăl. 

Odinioară închinându-se la idoli, elinii şi barbarii se războiau între ei şi 
erau cruzi cu cei de un neam şi nu se afla cineva care să umble pe pământ, sau să 
străbată marea, fără să-şi înarmeze mâna cu sulița, din pricina luptei neîmpăcate 
între ei. Toată viaţa lor o trăiau înarmaţi şi sulița le slujea în loc de toiag şi 
numai în ea le era ajutorul. Se închinau, cum am spus înainte, idolilor şi aduceau 
demonilor jertfe; şi totuşi cei ce slujeau idolilor n-au putut fi îndreptați prin 
superstiţia idolească. Dar când s-au mutat la învăţătura lui Hristos, cugetarea li 
s-a străpuns cu adevărat în chip minunat, încât au lepădat cruzimea şi nu se mai 
gândesc la lupte, ci în toate s-au făcut paşnici şi plini de dorinţa de prietenie.” 
(Sf. Atanasie cel Mare, Tratat despre Întruparea Cuvântului şi despre arătarea 
Lui nouă, prin trup, cap. VI, LI, în PSB, vol. 15, pp. 147-149) 


„Sau cine a Cel ce i-a unit întreolaltă spre pace pe cei ce se urau, dacă 
nu Fiul cel iubit al Tatălui, Mântuitorul de obşte al tuturor, lisus Hristos, Care 
prin dragostea Lui toate le-a răbdat pentru a noastră mântuire? De altfel despre 
această pace ce o va aduce El se proorocise de demult. Căci spusese Scriptura: 
Și-şi vor preschimba săbiile lor în fiare de plug şi sulițele lor în seceri şi nu va 
mai ridica sabia un neam asupra altui neam şi nu vor mai fi învăţaţi să se lupte 
(Is., 2, 4). Şi nu e de crezut (ce s-a scris). Căci şi acum barbarii care au sălbăticia 
purtărilor sădită în ei, cât timp Jertfesc idolilor ce-i au, se înfurie unii împotriva 
altora şi nu rămân nici un ceas fără suliță; când aud de învăţătura lui Hristos, 
îndată se întorc de la războaie la lucrarea pământului şi în loc de a-şi înarma 
mâinile cu sulițe, le întind la rugăciune; şi peste tot, în loc de a se război între ei, 
se înarmează de acum împotriva diavolului şi a dracilor, războindu-i pe aceştia 
cu fecioria şi cu virtutea sufletului. lată o dovadă a dumnezeirii Mântuitorului: 
ceea ce n-au putut învăţa oamenii de la idoli au învăţat de la EI. Iar aceasta este 
o nu mică dovadă a neputinței şi nimicniciei idolilor. Căci cunoscându-şi dracii 
neputinţa lor, aţâţau odinioară pe oameni să se războiască între ei, ca nu cumva, 
încetând să se certe între ei, să se întoarcă împotriva dracilor!**. Căci, fără 
îndoială neluptându-se între ei, ucenicii lui Hristos se rânduiesc prin purtările şi 
faptele lor în frontul împotriva dracilor şi pe aceştia îi alungă, iar pe căpetenia 


155% Tâlcuirea Pr. Stăniloae: Pacea între oameni arată prezenţa Logosului care toate le 
orânduieşte şi le armonizează, care scapă pe oameni de patima mândriei, lăcomiei, mâniei. 
(n.s. 113a, p. 150) 

lor, diavolul, îl iau în râs, prin aceea, că în tinereţe trăiesc în curăţie, în încercări 
rabdă, în dureri stăruiesc, când sunt ocărâți suportă, lipsurile le dispreţuiesc şi, 
ceea ce e minunat, dispreţuiesc chiar şi moartea, făcându-se martiri ai lui 
Hristos.” (Sf. Atanasie cel Mare, Tratat despre Întruparea Cuvântului şi despre 
arătarea Lui nouă, prin trup, cap. VI, LII, în PSB, vol. 15, pp. 149-150) 


„Dar să mai arăt o dovadă foarte minunată a dumnezeirii Mântuitorului: 
care dintre oamenii de odinioară — fie el om simplu, sau vrăjitor, sau tiran, sau 
împărat — a putut lua sarcina să lupte împotriva întregii închinări la idoli şi a 
toată oastea drăcească şi a toată vrăjitoria şi a toată înţelepciunea elinilor, care 
erau atât de tari şi înfloreau şi înfricoşau pe toţi, şi să se împotrivească cu o 
unică pornire tuturor, ca Domnul nostru, Fiul adevărat al lui Dumnezeu, Care 
dând pe faţă în chip nevăzut rătăcirea fiecăruia, îi atrage pe toţi oamenii de la 
toate, încât unii calcă în picioare idolii cărora li se închinau, alții ard cărțile cu 
vrăjitoriile de care se minunau, iar în locul înţelepților aleg tâlcuirea 
Evangheliilor; pe cei cărora mai înainte li se închinau îi părăsesc, ar lui Hristos 
celui răstignit, de Care râdeau, 1 se închină, mărturisindu-L ca Dumnezeu; şi aşa 
numiții de ei zei sunt alungaţi cu semnul crucii, iar Mântuitorul cel răstignit e 
propovăduit în toată lumea, ca Dumnezeu şi ca Fiul lui Dumnezeu; şi zeii 
închinaţi la elini sunt defăimaţi de ei ca închipuiri spurcate, iar cei primesc 
învăţătura lui Hristos au o viaţă mai curată ca aceia? 

De sunt acestea şi unele ca acestea omeneşti, să ne arate cine voieşte, ca 
să ne convingem şi noi, că unele ca acestea s-au produs şi mai înainte. lar de nu 
se arată şi nu sunt acestea fapte omeneşti, pentru ce le resping necredincioşii fără 
nici 0 evlavie, nerecunoscând pe Stăpânul care le-a lucrat? Fi pătimesc ceva 
asemănător celui ce nu cunoaşte pe Dumnezeu Făcătorul, din lucrurile zidirii. 
Căci dacă ar fi cunoscut, din puterea Lui arătată în toate, dumnezeirea Lui, ar fi 
cunoscut că şi faptele prin trup ale lui Hristos sunt ale lui Dumnezeu Cuvântul. 
Iar cunoscându-L, nu L-ar fi răstignit pe Domnul Slavei, cum a zis Pavel (1 Cor., 
2, 8).” (Sf. Atanasie cel Mare, Tratat despre Întruparea Cuvântului şi despre 
arătarea Lui nouă, prin trup, cap. VI, LIII, în PSB, vol. 15, p. 150) 


„Precum cel ce doreşte să vadă pe Dumnezeu, Care este prin fire nevăzut 
şi nu poate fi nicidecum văzut, Îl înţelege şi ÎL cunoaşte din faptele din natură, 
aşa cel ce nu vede prin înţelegere pe Hristos să caute să-L afle măcar din faptele 
trupului şi să cerceteze de sunt ale unui om. Şi de sunt omeneşti, să râdă; iar de 
nu sunt omeneşti, ci cunoaşte că sunt ale lui Dumnezeu, să nu râdă de cele ce nu 
sunt de râs, ci mai degrabă să se minuneze, că cele dumnezeieşti ni s-au arătat 
printr-un mijloc aşa de smerit şi prin moarte a ajuns la toţi nemurirea şi prin 
întruparea Cuvântului s-a făcut cunoscută purtarea Lui de grijă pentru toate şi că 
Dăruitorul şi Făcătorul tuturor este Însuşi Cuvântul lui Dumnezeu.” (Sf. 
Atanasie cel Mare, Tratat despre Întruparea Cuvântului şi despre arătarea Lui 
nouă, prin trup, cap. VI, LIV, în PSB, vol. 15,p. 151) 

Despre minunile săvârşite de Mântuitorul Hristos 


„(...) EI ale Cărui minuni întreceau pe ale lui Moise prin mărime şi prin 
caracter dumnezeiesc, şi care s-au dovedit lucrătoare tocmai prin aceea că erau 
condamnate ca scorniri şi închipuiri omeneşti, care aveau valoare doar pentru 
iudei, dar care lăsau să se întrevadă că Cel care învaţă şi săvârşea astfel de 
lucrări era mai mare şi decât proorocii (...)” (Origen, Contra lui Celsus, cartea a 
II-a, cap. LII, în PSB, vol. 9,p. 143) 


„Întrucât dumnezeirea Domnului şi Mântuitorului nostru devenise 
cunoscută oamenilor în urma săvârşirii puternicelor şi tainicelor Sale minuni, au 
fost câştigaţi multe mii de oameni chiar şi dintre cei care locuiau în ţinuturi 
străine, din cele mai îndepărtate de Iudeea, mai ales pentru că nădăjduiau că vor 
putea fi vindecaţi de boli şi de suferinţe de tot felul. 

Aşa se face că regele Abgar, care domnea cu mare cinste peste popoarele 
de dincolo de Eufrat şi care suferea cumplit de o boală trupească, după 
socotinţele omeneşti cu neputinţă de vindecat, auzind de vestitul nume al lui 
lisus şi de minunile Lui recunoscute de toţi, I-a trimis printr-un sol o smerită 
scrisoare, rugându-L să vină şi să-l vindece de boală. 

Neputând să dea altfel ascultare acestei cereri, lisus l-a învrednicit totuşi 
de o scrisoare specială!*%, prin care-i făgăduia că-i va trimite pe unul din ucenicii 
Săi ca să-l vindece şi să-l mântuiască pe el şi pe toţi supuşii lui. 

După scurtă vreme făgăduinţa făcută regelui s-a şi împlinit, căci după ce 
lisus a înviat din morţi şi s-a înălţat la cer, Toma, unul din cei doisprezece 
apostoli, a trimis la Edessa, printr-o lucrare dumnezeiască, pe Tadeu, care şi el 
era numărat în rândul celor şaptezeci de ucenici ai lui Hristos, ca vestitor şi 
propovăduitor al învăţăturii despre Hristos, aşa încât prin el au fost aduse aici la 
îndeplinire toate făgăduinţele Mântuitorului.” (Eusebiu de Cezareea, Istoria 
bisericească, cartea întâi, XIII, 1-4, în PSB, vol. 13, pp. 59-60) 


1555 Tâlcuirea Pr. T. Bodogae: Abgar V Uchama (sau Avgar ori Augar), regele din Osroene — 
cu capitala Edessa, a fost persoană istorică, domnind la Edessa în două rânduri: odată între 
anii 4 î.d.Hr. şi 7 d.Hr., a doua oară între anii 13-60 d.Hr. Provincie romană încă de pe vremea 
lui Traian, statul Osroene este primul stat creştin de la finea sec. II, când domnea regele Abgar 
IX cel mare, fapt pentru care a fost confundat Abgar V cu acest suveran. Spre a da vechime şi 
faimă mare, de origine apostolică acestui stat de la marginea imperiului creştin, s-a compus o 
corespondenţă legendară, între Abgar şi lisus. Fiind bolnav, Abgar cere lui isus să vină să-l 
vindece. lisus i-ar fi răspuns că nu poate merge personal, dar îi va trimite un ucenic în 
persoana lui Tadeu, care venind l-a vindecat şi a creştinat pe toți. Critica recunoaşte autentică 
scrisoarea lui Abgar, dar celelalte amănunte sunt romanţate. Eusebiu a copiat legenda din 
arhivele Edessei. Corespondenţa a circulat şi pe pământul românesc de mult timp. N. 
Cartojan, Cărțile populare în literatura română, Bucureşti, 1974, vol. II, pp. 167-174. (n.s. 
128, p. 60) 

„(...) femeia aflată cu curgerea sângelui (Mt., 9, 20; Mc., 5, 25; Lc., 8, 
43), despre care suntem informaţi de Sfintele Evanghelii că şi-a aflat vindecarea 
de suferinţe, era originară, se zice, tocmai din această localitate!**%; s-ar vedea şi 
azi casa ei în acest oraş, ba ar mai exista şi alte urme minunate legate de 
minunea pe care Mântuitorul a săvârşit-o aici. 

Într-adevăr, pe o piatră ridicată din faţa uşilor acestei case, în care a 
locuit femeia, se vede o statuie de bronz reprezentând o femeie în rugăciune. 
Alături de ea, din acelaşi metal, se vede figura unui bărbat stând în picioare, 
purtând pe umeri o mantie şi întinzând o mână spre femeie. La picioarele 
bărbatului creşte lângă statuie o plantă stranie care se înalță până la tivitura 
paltonului de aramă şi care ar fi leacul potrivit tuturor bolilor. 

Se spune că această statuie imita chipul Mântuitorului. Ea se păstrează 
până azi şi am văzut-o şi eu cu ochii mei când am trecut prin acest oraş. Nu-i 
nimic de mirare că păgânii de altădată, pe care Mântuitorul i-a dăruit cu atâtea 
binefaceri, să-l fi ridicat astfel de monumente.” (Eusebiu de Cezareea, Istoria 
bisericească, cartea a şaptea, XVIII, 1-4, în PSB, vol. 13, pp. 287-288) 


„(...) de cum se atinge (Hristos — n.L.P.) de ceva cu dumnezeiasca şi 
netrupeasca sa putere, în chip necesar îi dă viaţă şi-l împărtăşeşte din lumina Lui 
spirituală. Trupul de care se atinge se sfinţeşte şi pe dată se luminează; orice 
boală, orice beteşug şi toată suferinţa pier, făcând ca acelea ce sunt lipsite să 
primească în schimb câte ceva din plinătatea Lui.” (Eusebiu de Cezareea, Viața 
lui Constantin cel Mare, Cuvântare, Despre Sfântul Mormânt, 14.11., în PSB, 
vol. 14, pp. 235-236) 


„(...) văzându-L scuipând şi întinzând mâna şi strigând pe Lazăr, nu spunem 
că minunile au fost omeneşti, deşi s-au săvârşit prin trup, ci ale lui Dumnezeu” (...) 
” (Sf. Atanasie cel Mare, 7rei cuvinte împotriva arienilor, Cuvântul al treilea 
împotriva arienilor, XLI, în PSB, vol. 15, p. 372) 


„(...) dacă ar fi făcut minuni din pruncie, n-ar mai fi fost socotit om. 
Pentru acelaşi motiv nici templul trupului Său n-a fost plăsmuit necondiţionat de 
NiMIc, ci au loc zămislirea, purtarea în pântece nouă luni, durerile naşterii, 
naşterea, hrănirea cu lapte, tăcere în tot timpul copilăriei, aşteptarea vârstei 
cuvenite bărbaţilor, pentru ca prin toate să fie primită taina întrupării. 


155 Cezareea lui Filip, pe care fenicienii o numesc Pancea. Oraş clădit în ţinutul Paneea dintre 
Galileea şi Trahonitis, în cinstea împăratului Tiberiu, de către Filip Tetrarhul — n.L.P. 

1337 Tâlcuirea Pr. Stăniloae: Întinderea mâinii a fost faptă omenească, dar prin mâna întinsă 
s-a săvârşit o minune dumnezeiască. Mâna întinsă a putut sluji ca mijloc prin care iradia 
puterea dumnezeiască. Lui Hristos ca Subiect comun al mâinii întinse şi al puterii 
dumnezeieşti ce iradia din EI trebuie să I se atribuie amândouă, şi ele erau atât de unite încât atât 
EI cât şi cel vindecat simţea scurgându-se prin mâna întinsă puterea dumnezeiască. El nu 
simţea întinzând mâna numai ceea ce simte un om obişnuit. (n.s. 111, p. 372) 


641 


- Atunci, ar întreba cineva, pentru ce s-au făcut la naşterea Sa minunile 
care s-au făcut? 

- S-au făcut pentru Mama Lui, pentru Iosif, pentru Simeon, care avea să 
plece de pe lumea asta, pentru păstori, pentru magi, pentru iudei. Că dacă iudeii 
ar fi privit cu multă luare-aminte la cele petrecute, ar fi cules mare folos din ele 
pentru cele viitoare”. (Sf. loan Gură de Aur, Omilii la Matei, omila VIII, III, în 
PSB, vol. 23, p. 105) 


Proorociile Domnului Hristos 


„L-au urmat şi femeile în timpul patimilor gemând de durere din pricina 
nedreptăţii cu care a fost judecat, întrucât ele încă nu pricepuseră, că planul de 
mântuire trece prin suferință. El însă le-a spus să nu-L plângă pentru că nu-i 
vrednic de lacrimi, ci mai bine să-şi păstreze plânsul şi lacrimile pentru vremea 
când vor trebui să plângă şi anume atunci când cetatea Ierusalimului va fi 
împresurată de vrăjmaşi şi când nenorocirea va năpădi peste ei din toate părțile 
încât cele mai fericite vor fi femeile sterpe care n-au putut naşte (Lc., 23, 27-29). 

Unde mai sunt astăzi aceste palate împărăteşti? Unde-i templul? Unde 
sunt zidurile lor? Unde sunt întăriturile turnurilor de apărare? Unde mai e 
puterea de altădată a izraeliţilor? Nu s-au risipit oare toţi aceştia pe aproape toată 
suprafaţa pământului şi n-au fost nimicite atunci toate ale lor? După părerea 
mea, Domnul n-a proorocit toate acestea numai de dragul de a le spune — ce rost 
ar fi avut ca ascultătorii să audă nişte veşti care şi aşa s-ar fi împlinit cu 
siguranţă? Ei tot ar fi ajuns să le cunoască chiar şi dacă n-ar fi fost informaţi de 
mai înainte asupra lor —, ci, prin mijlocirea lor, Hristos a căutat să-i pregătească 
să fie cu încredere pentru alte evenimente şi mai însemnate. Pentru ca mărturia 
despre un eveniment care are să se întâmple să constituie o dovadă pentru 
celelalte care vor veni.” (Sf. Grigorie de Nyssa, Despre facerea omului, cap. 
XXV, în PSB, vol. 30, pp. 67-68) 


Propovăduirea Domnului Hristos 


„lar ceea ce a aţâţat invidia împotriva lui lisus, îndemnând pe iudei să 
uneltească împotriva Lui, a fost creşterea tot mai mare a numărului celor care-L 
urmau până şi în pustiuri: mulțimi de 5000 de bărbaţi, afară de femei şi de copii 
(Mt., 14, 21; 15, 38), căci atât era de mare farmecul cuvântărilor lui lisus, încât 
nu numai bărbaţii s-au hotărât să-L însoţească în pustie, ci şi femeile îşi uitau de 
slăbiciunea şi de ezitarea femeiască, urmându-L şi ele pe Învățătorul în pustie. 
Ba, chiar şi pruncii, oricât ar fi ei de nepăsători, au luat-o după EI împreună cu 

părinţii lor, fie pentru că au fost luaţi de părinţi, fie pentru că se simțeau atraşi de 
dumnezeirea Lui, în dorinţa de a se împărtăşi şi ei din ea.” (Origen, Contra lui 
Celsus, cartea a III-a, cap. X, în PSB, vol. 9,p. 175) 


Domnul Hristos îi alungă cu biciul pe cei ce fac negustorie în templu 


„Și, făcându-și un bici de ştreanguri, i-a scos pe toți afară 

din templu, şi oile, şi boii, şi a vărsat banii zarafilor 

şi le-a răsturnat mesele. 

Și le-a spus celor ce vindeau porumbei... (In., 2, 15-16) 

Se mânie pe drept cuvânt Mântuitorul pe iudei. Căci nu trebuia să facă 
templul dumnezeiesc casă de negustorie, ci casă de rugăciune. Căci aşa s-a scris 
(Mt., 21, 13). Şi nu arată mişcarea în cuvinte simple, ci prin lovituri. Şi cu biciul 
îi alungă din curţile sfinte, aplicându-le cu dreptate acelora o pedeapsă potrivită 
robilor. Căci nu voiau să recunoască pe Fiul care-i eliberează!**. Priveşte ca într- 
un chip ceea ce se descrie prin spusa lui Pavel: De strică cineva templul lui 
Dumnezeu, strica-l-va pe el Dumnezeu (| Cor., 3, 17). 

Scoateţi acestea de aici. Nu faceţi casa Tatălui Meu 

casă de negustorie (n., 2, 16) 

Porunceşte ca un Stăpân, călăuzeşte spre ceea ce se cuvine ca un 
învăţător, descoperă greşelile ce aduc pedeapsa, ruşinează pe cel pedepsit pentru 
ele, nelăsându-l să le sporească.” (Sf. Chiril al Alexandriei, Comentariu la 
Evanghelia Sfântului loan, cartea a doua, cap. |, în PSB, vol. 41, p. 161) 


Hristos — Răscumpărătorul nostru 


„Să privim cu ochii deschişi la sângele lui Hristos şi să cunoaştem cât 
este de scump (1 Pt., 1, 19) lui Dumnezeu şi Tatălui Lui, că, vărsându-se pentru 
mântuirea noastră, a adus har de pocăință întregii lumi. 


15% Tâlcuirea Pr. Stăniloae: Hristos îi arată ca robi, pentru că-i bate. A venit să-i facă fraţi ai lui 
Dumnezeu pe oameni, să nu mai fie robi. Dar n-o putea face aceasta cu cei ce nu răspundeau 
iubirii Lui cu iubirea lor. Nu-i putea elibera pe cei ce nu-L recunoşteau ca Dumnezeu eliberator al 
oamenilor prin întruparea Sa ca om. Hristos, deşi Îşi însuşeşte toată smerenia şi blândeţea când 
e vorba de loviturile ce I se dau Lui, foloseşte toată forța Sa de om când e batjocorit Dumnezeu. Şi 
omul e dator să fie astfel şi să apere cu hotărâre Numele şi slava lui Dumnezeu, chiar dacă e blând 
când e duşmănit el însuşi. Dar nu foloseşte forța pentru ucidere şi pentru lovitura care să 
producă răni, care să nenorocească pentru toată viaţa. Nu foloseşte, de aceea, forța lui Dumnezeu, 
Care putea nimici dintr-o dată pe duşmanii lui Dumnezeu. (n.s. 277, p. 161) 

Să străbatem cu mintea toate generaţiile şi să vedem că, din generaţie în 
generaţie, Stăpânul a dat loc de pocăință (Înţ. Sol., 12, 10) celor ce vor să se 
întoarcă la EI. 

Noe a predicat pocăinţa, iar cei care l-au ascultat s-au mântuit. 

loan a predicat ninivitenilor pieirea cetăţii lor, iar cei care s-au căit de 
păcatele lor au făcut îndurător pe Dumnezeu cu rugăciunile lor şi au dobândit 
mântuire (lona, 3, 4-10; Mt., 12, 41; Lc., 11, 32), deşi erau străini de Dumnezeu. 

Slujitorii harului lui Dumnezeu, prin Duhul Sfânt, au vorbit despre 
pocăință.” (Sf. Clement Romanul, Epistola către corinteni (1), cap. VII, 4-7, cap. 
VIII, 1, în PSB, vol. 1, pp. 54-55) 


„Aceasta este, iubiţilor, calea în care am găsit mântuirea noastră, pe lisus 
Hristos, arhiereul (Evr., 2, 17; 3, 1; 4,4, 15; 5, 5; 7,26; 8, 1; 9, 11) jertfelor 
noastre, ocrotitorul şi ajutorul slăbiciunii noastre. Prin El căutăm la înălțimile 
cerurilor; prin El vedem, ca într-o oglindă, nepătata şi prea înalta Lui faţă; prin 
EI s-au deschis ochii inimii noastre, prin El nepriceputa şi întunecata noastră 
minte înfloreşte la lumina Lui, prin El Stăpânul a voit să gustăm cunoştinţa cea 
nemuritoare.” (Sf. Clement Romanul, Epistola către corinteni (I), cap. XXXVI, 
în PSB, vol. 1, pp. 73-74) 


„Pentru aceasta a suferit Domnul să-şi dea trupul Său spre nimicire, ca să 
ne curățim prin iertarea păcatelor, cu stropirea cu sângele Lui.” (Barnaba, 
Epistola, cap. V, |, în PSB, vol. 1, p. 140) 


„(...) înnoindu-ne pe noi, prin iertarea păcatelor, ne-a dat alt chip, să 
avem suflet de copil, ca şi cum ne-ar fi făcut din nou.” (Barnaba, Epistola, cap. 
VI, 11, în PSB, vol. 1,p. 143) 


„Domnul cel bun ne-a descoperit nouă mai dinainte toate, ca să 
cunoaştem pe Cine trebuie să lăudăm, mulţumindu-l pentru toate. 

Aşadar, dacă Fiul lui Dumnezeu, fiind Domn şi având să judece viii şi 
morții 2 Tim., 4, 1), a suferit, ca rana Lui să ne dea viaţă, să credem că Fiul lui 
Dumnezeu nu putea pătimi decât pentru noi. 

Dar pe când era răstignit a fost adăpat cu oţet şi fiere (Mt., 27, 34, 48). 

Ascultaţi cum au arătat mai dinainte acestea preoţii templului. Este scrisă 
în lege porunca: Cel care nu va posti postul, cu moarte să fie nimicit (Lev., 23, 
29); a poruncit Domnul, pentru că şi El avea să aducă jertfă pentru păcatele 
noastre vasul duhului'**, ca să se împlinească preînchipuirea, care a fost în Isaac 
adus pe jertfelnic. 

Ce spune în profet? 


15% Tâlcuirea Pr. D. Fecioru: Vasul duhului, adică: trupul (n.s. 65, p. 145) 

Și să mănânce din ţapul jertfit în zi de post pentru toate păcatele'*". 
Luaţi bine seama! Și să mănânce numai preoții toate intestinele nespălate cu 
oţet. 

Pentru ce? 

Pentru că aveți să Mă adăpaţi cu fiere şi cu oţet pe Mine Care Îmi voi 
jertfi trupul Meu pentru păcatele poporului Meu celui nou; mâncaţi numai voi, 
în timp ce poporul va posti şi-şi va bate pieptul fiind îmbrăcat cu sac şi cu 
cenuşă. Ca să arate că EI trebuie să pătimească multe de la ei. 

Dar cum a poruncit? 

Fiţi cu luare aminte: Luaţi doi țapi frumoşi şi asemănători şi aduceți-i 
jertfă; şi să ia preotul unul spre ardere de tot pentru păcate (Lev., 16, 7,9). 

Dar cu celălalt ce să facă? 

Blestemat, zice, să fie celălalt (Lev., 16, 8, 10). Uitaţi-vă cum este arătată 
preînchipuirea lui Hristos! 

Și scuipaţi-l toți şi înțepaţi-l şi puneţi în jurul capului lui lână roşie şi 
aşa să fie alungat în pustie'*”. Şi după ce se făcea aşa, cel ce ţinea ţapul îl ducea 
în pustie, îi lua lâna şi o punea pe un mărăcine numit rahia, ai cărui lăstari 
obişnuim să-i mâncăm atunci când suntem pe câmp; că numai acest mărăcine 
are fructele dulci. 

Ce înseamnă dar aceasta? 

Fiţi cu luare aminte! Un fap pe altar, celălalt blestemat (Lev., 16, 3) şi 
cel blestemat a fost încununat! Pentru că Îl vor vedea într-o zi pe Lisus venind şi 
având în jurul trupului o haină roşie până la picioare şi vor zice: Nu este oare 
Acesta Acela pe Care noi L-am răstignit, batjocorindu-L, împungându-L şi 
scuipându-L? Într-adevăr, Acesta este Acela care spunea că este Fiul lui 
Dumnezeu. 

Dar cum se face că este asemenea aceluia? 

Trebuia să fie ţapii asemenea, frumoşi şi de aceeaşi statură (Lev. 16, 7), 
pentru ca atunci când Îl vor vedea pe lisus revenind, să se înspăimânteze de 
asemănarea cu ţapul. lată, dar, că ţapul este preînchipuirea lui lisus, Care avea să 
pătimească! 

Dar ce înseamnă că au pus lâna în mijlocul spinilor? 

Este tot o preînchipuire a lui lisus, pusă Bisericii; că dacă vrea cineva să 
ia lâna cea roşie, trebuie să pătimească multe, pentru că spinii sunt înfricoşători 
şi înțeapă pe cel care vrea să pună mâna pe ei. Aşa că cei care vor să Mă vadă, 
spune lisus, și să ajungă în împărăţia Mea, trebuie să Mă primească suferind şi 
pătimind. 

Ce preînchipuire socoţi că este, că s-a poruncit lui Israil ca bărbaţii, care 
au făcut mari păcate, să aducă jertfă o junică, să o junghie şi să o ardă, apoi 
copiii să ia cenuşa şi s-o toarne în vase şi să pună de jur împrejur pe lemne lâna 


15% Tâlcuirea Pr. D. Fecioru: Text necunoscut (n.s. 66, p. 145) 


15% Tâlcuirea Pr. D. Fecioru: Text necunoscut (n.s. 67, p. 145) 
152 Tâlcuirea Pr. D. Fecioru: Text necunoscut (n.s. 70, p. 146) 

roşie — iată şi lâna roşie, o altă preînchipuire a crucii! — şi isop şi aşa copiii săi 
să stropească poporul, unul câte unul, ca să se curăţe de păcate? (Num., 19, 2- 
10) 

Gândiţi-vă cât de simplu vă grăieşte! Viţelul este Iisus; cei care-L jertfesc 
sunt bărbaţi păcătoşi; ei sunt cei care L-au adus la junghiere. După aceasta, nu 
mai sunt acei bărbaţi, nu mai este slava păcătoşilor. 

Copiii, care stropesc, sunt cei care ne-au binevestit nouă iertarea 
păcatelor şi curăția inimii, cărora le-a dat stăpânire să predice Evanghelia'**%; şi 
sunt doisprezece, spre mărturie semințiilor — că douăsprezece erau seminţiile 
lui Israil. 

Pentru ce sunt trei, copiii care stropesc? 

Spre mărturie lui Avraam, Isaac şi Iacov, că aceştia sunt mari înaintea lui 
Dumnezeu. 

Dar pentru ce lână pe lemn? 

Pentru că împărăţia lui lisus este pe lemn'* şi pentru că cei care cred în 
EI vor trăi în veac (...) 

De aceea ne sunt nouă atât de clare cele ce s-au întâmplat, iar acelora '**, 
întunecate, pentru că ei n-au ascultat de glasul Domnului.” (Barnaba, Epistola, 
cap. VII, 1-11 şi cap. VIII, 1-7, în PSB, vol. 1, pp. 145-147) 


„Un singur doctor este, trupesc şi duhovnicesc, născut şi nenăscut, 
Dumnezeu în trup, în moarte viață adevărată, din Mania şi din Dumnezeu, mai 
întâi pătimitor şi apoi nepătimitor, lisus Hristos, Domnul nostru.” (Sf. Ignatie 
Teoforul, Epistole (Sf. Ignatie, către efeseni), cap. VII, 2, în PSB, vol. 1,p. 191) 


„(lisus Hristos — n.L.P.) Care a murit pentru noi, pentru ca, crezând în 
moartea Lui, să scăpaţi de moarte.” (Sf. Ignatie Teoforul, Epistole (Sf. Ignatie, 
către tralieni), cap. II, 1, în PSB, vol. 1, p. 204) 


„Dacă, după cum spun păgânii, adică necredincioşii, Hristos a pătimit în 
aparență — ei trăind în aparenţă —, pentru ce port eu lanţuri, pentru ce doresc să 
mă lupt cu fiarele? Deci, degeaba mor. Spun eu oare minciuni despre Domnul? 
(| Cor., 15, 15).” (Sf. Ignatie Teoforul, Epistole (Sf. Ignatie, către tralieni), cap. 
X, 1, în PSB, vol. 1,p.207) 


„Pe timpul lui Pilat din Pont şi al lui Irod a fost pironit cu adevărat 
pentru noi cu trupul, din al cărui fruct suntem noi, din patima Lui cea de 
Dumnezeu fericită; ca să ridice semn (s.,, 5, 26; 11, 12; 49, 22; 62, 10) în veci 
prin înviere pentru a aduna pe sfinţii şi credincioşii Lui, fie din iudei, fie din 
păgâni, într-un singur trup al Bisericii Lui.” (Sf. Ignatie Teoforul, Epistole, (Sf. 
Ignatie, către smirneni), cap. I, în PSB, vol. 1, p. 219) 


15% Tâlcuirea Pr. D. Fecioru: Adică: apostolii (n.s. 75, p. 147) 
15% Tâlcuirea Pr. D. Fecioru: Pe lemn, adică: pe cruce (n.s. 76, p. 147) 
13% Tâlcuirea Pr. D. Fecioru: Acelora, adică: iudeilor (n.s. 77, p. 147) 

„EI a pătimit toate acestea ca să ne mântuim. A pătimit cu adevărat şi a 
înviat cu adevărat, nu cum spun unii necredincioşi, că a pătimit în aparenţă, ei 
existând în aparenţă, şi, precum gândesc, aşa li se va şi întâmpla, că sunt 
fantome şi draci. 

Eu Îl ştiu în trup şi după înviere şi cred că este. 

Când a venit la Petru şi la cei dimpreună cu el, le-a zis: Luaţi, pipăiți-Mă 
şi vedeţi, că nu sunt demon fără de trup (Lc., 24, 39). Şi îndată s-au atins de EI 
şi au crezut, unindu-se strâns şi cu trupul şi cu duhul Lui. De asta au disprețuit şi 
moartea şi au fost găsiți mai presus de moarte. 

După înviere a mâncat cu ei şi a băut cu ei, ca unul în trup, deşi 
duhovniceşte era unit cu Tatăl.” (Sf. Ignatie Teoforul, Epistole (Sf. Ignatie, către 
smirneni), cap. II, 1, cap. III, 1-3, în PSB, vol. 1,p. 219-220) 


„Ce altceva decât dreptatea Aceluia putea acoperi păcatele noastre? (Ps., 
84, 2) 

În cine altul, decât numai în Fiul lui Dumnezeu, era cu putinţă să ne 
îndreptăm, noi, nelegiuiţii şi necredincioşii? 

Ce schimbare dulce, ce lucrare a cărei urmă nu se poate găsi (Rom., II, 
33; Efes., 3, 8), ce binefaceri neaşteptate! Nelegiuirea multora se acoperă cu 
dreptatea unuia singur, iar dreptatea unuia singur îndreaptă pe mulți nelegiuiți. 

Aşadar, arătând că în vremile de mai înainte era cu neputinţă firii noastre 
să dobândească viaţa, a arătat acum că Mântuitorul poate mântui şi face cele cu 
neputinţă; prin acestea două a voit să credem în bunătatea Lui, să-L socotim 
hrănitor, tată, învăţător, sfătuitor, doctor, minte, lumină, cinste, slavă, putere şi 
viaţă şi să nu ne îngrijim de îmbrăcăminte şi hrană (Mt., 6, 31; Lc., 12, 29).7 
(Epistola către Diognet, cap. IX, 2-6, în PSB, vol. 1, pp. 416-417) 


„(...) taina mielului pe care a poruncit Dumnezeu ca să-l jertfiți de paşte, 
era o imagine a lui Hristos, cu sângele Căruia, după cuvântul credinţei în EI, se 
ung casele lor, adică voi înşivă, care credeţi în El. Căci puteţi cu toții să 
înţelegeţi că Adam, creatura pe care a creat-o Dumnezeu, a fost casă a suflării lui 
Dumnezeu (Fac., 2, 7; Cor., 3, 16).” (Sf. Iustin Martirul şi Filozoful, Dialogul cu 
iudeul Tryfon, Partea Întâi, XL, în PSB, vol. 2, p. 177) 


„(...) S-a făcut om, prin Fecioara, pentru ca, pe aceeaşi cale prin care a 
luat început neascultarea cea de la şarpe, să-şi ia şi sfârşitul. Într-adevăr, după 
cum Eva, fiind fecioară şi fără de pată şi primind întru sine cuvântul şarpelui, a 
născut neascultarea şi moartea (Cf. lac., 1, 15), tot astfel şi Fecioara Maria, 
atunci când îngerul Gavriil i-a binevestit că: Duhul Domnului va veni asupra ei 
şi puterea Celui Prea Înalt o va umbri, din care cauză şi Sfântul, care Se va 
naşte din ea, va fi Fiul lui Dumnezeu (Lc., 1, 26, 35), primind credinţa şi 
bucuria, a răspuns: Fie mie după cuvântul tău. În felul acesta S-a născut prin ea 

Acesta, despre Care am arătat că s-au spus atâtea în Scripturi şi prin care 
Dumnezeu nimiceşte pe şarpe, ca şi pe îngerii şi oamenii cei asemănători cu el, 
şi prin care lberează de moarte pe cei răi, care se pocăiesc şi care cred în El.” 
(Sf. Iustin Martirul şi Filozoful, Dialogul cu iudeul Tryfon, partea a doua, C, în 
PSB, vol. 2, pp. 277-278) 


„(...) cine ne-a miluit mai mult, decât Mântuitorul, pe noi care eram 
aproape omorâţi de stăpânitorii întunericului (Efes., 6, 12); pe noi, care eram cu 
multe răni, cuprinşi de frică, de pofte, de urgii, de supărări, de înşelăciuni şi 
plăceri? Singurul doctor al acestor răni este numai lisus, Cel Ce a tăiat desăvârşit 
din rădăcină patimile, nu ca legea, care tăia doar urmările patimilor, fructele 
sadurilor rele, ci a pus securea Lui la rădăcina răutăţii (Mt., 3, 10; Le., 3,9). 
Mântuitorul este vinul (Lc., 10, 34), sângele cel din via lui David (Rom., 1, 3; 2 
Tim., 2, 8), care s-a vărsat peste sufletele noastre rănite; El este untdelemnul 
(Le., 10, 34), mila din inima Tatălui, pe care ne-a adus-o şi s-a revărsat cu 
prisosință peste noi; El a arătat feșile (Lc., 10, 34) cele de nedezlegat ale 
sănătății şi mântuirii: dragostea, credinţa şi nădejdea (1 Cor., 13, 13); Ela 
poruncit îngerilor şi începătorilor şi puterilor să ne slujească (Evr., 1, 14) cu 
mare plată (Lc., 10, 35).” (Clement Alexandrinul, Care bogat se va mântui?, 
29.2.-29.4., în PSB, vol. 4, p. 54) 


„Domnul nu încetează de a sfătui, de a înfricoşa, de a îndemna, de a 
deştepta, de a povăţui. Domnul deşteaptă şi ridică chiar din întuneric pe cei 
rătăciţi.” (Clement Alexandrinul, Cuvânt de îndemn către eleni (Protrepticul), 
cap. LX, 84.1, în PSB, vol. 4,p. 137) 


„Cu uşurinţă ne-a luminat pe noi şi s-a arătat Dumnezeu prin învăţătura 
Sa, arătând de unde era şi cine era EI, Cuvântul, Crainicul păcii, Myjlocitorul, 
Mântuitorul nostru, Izvorul cel de viaţă făcător, Izvorul cel paşnic, Care se 
revarsă pe întreaga față a pământului, datorită Căruia, ca să spun aşa, toate au 
ajuns un ocean de bunătăţi.” (Clement Alexandrinul, Cuvânt de îndemn către 
eleni (Protrepticul), cap. X, 110.3., în PSB, vol. 4,p. 153) 


„Domnul a vrut să-l dezlege pe om de lanţuri; EI s-a legat cu trup — 
taină dumnezeiască este aceasta! — a supus pe şarpe, a robit pe tiran, adică 
moartea; şi lucru preaminunat, pe acel om rătăcit din pricina plăcerii, legat din 
pricina stricăciuni, l-a arătat dezlegat prin mâinile Sale întinse. O, minune 
tainică! Domnul stă întins, şi omul s-a ridicat; cel care a căzut din paradis 
primeşte o răsplată mai mare pentru ascultarea sa, primeşte cerurile.” (Clement 
Alexandrinul, Cuvânt de îndemn către eleni (Protrepticul), cap. XI, 111.2.- 
111.3., în PSB, vol. 4,p. 153) 

„(...) cuvântul adevărului, cuvântul nestricăciunii, cel care renaşte pe om, 
urcându-l la adevărul însuşi; boldul mântuirii, care alungă stricăciunea, care 
izgoneşte moartea, care zideşte templu în oameni, ca să facă sălaş lui Dumnezeu 
în oameni.” (Clement Alexandrinul, Cuvânt de îndemn către eleni 
(Protrepticul), cap. XI, 117.4., în PSB, vol. 4, p. 157) 


„(...) zice Apostolul: voi ați fost cumpăraţi cu preț (| Cor., 7, 23). Dar 
ascultă ce spune profetul: Pentru fărădelegile voastre aţi fost vânduți şi pentru 
păcatele voastre am alungat pe mama voastră (1s., 50, 1). 

Vezi, dar, că toţi suntem făpturile lui Dumnezeu, dar că fiecare este 
vândut pentru păcatele sale şi că nelegiuirile l-au înstrăinat de propriul lui 
Creator. Noi suntem ai lui Dumnezeu, pentru că EI ne-a creat, dar am devenit 
robi ai diavolului, devreme ce am fost vânduți pentru păcate, însă Hristos ne-a 
răscumpărat pe când slujeam încă acelui domn căruia i-am fost vânduți pentru 
păcatele noastre. Şi astfel şi-a primit Domnul din nou pe cei pe care îi crease, 
câştigând, în schimb, ca pe nişte străini, pe cei care, păcătuind, îşi căutaseră alt 
stăpân. 

E just, fără îndoială, a zice că Hristos ne-a răscumpărat, de vreme ce El 
ne-a plătit cu sângele Său.” (Origen, Omilii la Cartea Ieşirii, omulia VI, cap. 
VIII, în PSB, vol. 6, p. 103) 


„(...) lisus a deschis porțile luminii pentru cei care fuseseră până atunci 
fiii întunericului şi ai nopţii şi care se hotărâseră să fie fii ai luminii şi ai zilei (| 
Tes., 5, 5). lar Domnul a venit ca Mântuitor şi ca un doctor bun mai curând 
pentru noi cei plini de păcate, decât pentru cei drepți.” (Origen, Contra lui 
Celsus, cartea a II-a, cap. LXVII, în PSB, vol. 9, p. 155) 


„Nu-mi dau seama ce fel de îndreptare ar voi Celsus să aibă loc atunci 
când îşi pune întrebarea: nu putea săvârşi oare Dumnezeu, cu puterea Sa 
dumnezeiască, acea operă de îndreptare fără să mai fi trimis pe cineva în mod 
special în lume?. Crede cumva Celsus că Dumnezeu ar vrea ca îndreptarea 
omului să se facă în mod mecanic, scoțând dintr-odată răutatea din el şi sădind 
virtutea în locul ei? Să cerceteze altcineva dacă un asemenea mod de a îndrepta 
este conform şi posibil naturii omului; noi să presupunem că ar fi conform cu 
natura lucrurilor şi ar fi şi posibil. Atunci în ce ar mai consta libertatea voinţei 
noastre? În ce măsură ar fi demn de laudă acordul nostru la adevăr şi demnă de 
răsplată îndepărtarea noastră de la minciună?” (Origen, Contra lui Celsus, cartea 
a IV-a, cap. III, în PSB, vol. 9, pp. 231-232) 


„Nimeni dintre cei care au făgăduit mai înainte să tămăduiască pe om n-a 


putut-o face aşa cum a făcut-o acest suflet (Hristos — n.L.P.) prin ceea ce a făcut 
EI de bună voie, coborând prin chinuri în inimile oamenilor pentru mântuirea 

neamului nostru.” (Origen, Contra lui Celsus, cartea a IV-a, cap. XVIII, în PSB, 
vol. 9, p. 243) 


„E clar că lisus a răbdat toate şi în folosul păcătoşilor, pentru a-i abate de 
la păcate şi a-i face oameni drepţi (Rom., 5, 19; 1 Tim., 1, 15; Evr., 2, 15).? 
(Origen, Contra lui Celsus, cartea a IV-a, cap. XIX, în PSB, vol. 9, p. 244) 


„(...) a pătimit pentru a elibera pe om din robia patimilor; Care, 
nemuritor fiind, a suferit moartea, pentru ca noi, cei muritori, să devenim 
nemuritori.” (Metodiu de Olimp, Aglaofon sau Despre Înviere, discursul III, 
XXIII, în PSB, vol. 10, p.210) 


„Cuvântul S-a folosit de unealta aceea muritoare întrucâtva ca de o 
imagine adusă să-l străvadă dumnezeiasca măreție, ducând o viaţă în care s-a 
purtat față de trup aşa cum se poartă orice împărat mare cu crainicul său, şi 
dusă de EI în mijlocul oamenilor EI ar fi devenit deodată invizibil şi ar fi 
dispărut (luându-şi pe furiş şi crainicul — adică propria-l înfăţişare —, zorind să 
păcălească moartea prin fugă), distrugând şi dându-Şi pieirii abia mai apoi ceea 
ce era muritor, ca efect al propriei Sale voințe, oricine L-ar fi putut lua drept o 
simplă nălucire iar EL n-ar fi lucrat în concordanţă cu Sine-Însuşi, ca Viaţă şi 
Cuvânt al lui Dumnezeu şi ca dumnezeiască Putere. Lăsându-şi El-Însuşi 
crainicul pradă nimicitoarei distrugeri, sigur că nici lupta pornită de EI împotriva 
demonilor n-ar fi dus — prin neimplicarea morţii — la nimic, şi nici nu s-ar mai fi 
ştiut unde anume dăinuieşte EI după această plecare. Nimeni din cei ce nu-L vor 
fi primit nu l-ar fi dat crezare, iar El nu S-ar fi dovedit mai puternic, în Sine- 
Însuşi, decât moartea, n-ar fi putut elibera omeneasca seminţie supusă morţii de 
cătuşele propriei ei naturi, n-ar fi fost urmat de oameni pe toată faţa pământului, 
nu Şi-ar fi putut convinge ucenicii să nu se teamă de moarte şi n-ar fi putut pune 
în faţa viitorilor Săi învăţăcei nădejdea de viaţă care, după moarte, îi aşteaptă la 
Dumnezeu. Nu Şi-ar fi putut ţine făgăduinţele, n-ar fi putut împlini cele vestite 
despre EI prin proorociri, şi n-ar fi putut răzbate tocmai prin ultima dintre toate 
încercările — cea împotriva morţii.” (Eusebiu de Cezareea, Viaţa lui Constantin 
cel Mare, 15.2.3., în PSB., vol. 14, p. 236) 


„Or, pronia a rânduit iarăşi — şi pe dată — tot ce mai înainte fusese răvăşit 
sub imperiul dezordini şi al neînfrânării. Şi n-a făcut-o pe ascuns, fiindcă era 
conştientă de faptul că, dacă unii oameni au, prin mijlocirea chibzuinţei lor şi a 
minţii, privirea aţintită asupra ei, alţii, în schimb, ajunşi asemenea vieţuitoarelor 
necuvântătoare, îşi concentrează atenţia asupra acestei lumi supuse simţurilor. 
Aşadar, de asta a lucrat ea această binecuvântată şi miraculoasă tămăduire în 
văzul tuturor: anume ca nimeni — fie el mânat de râvnă sau delăsător — să nu 
poată avea vreo îndoială; de asta le-a dat ea răposaţilor să revină la viaţă; de asta 

le-a poruncit ea celor cu sănătatea şubrezită să-şi revină în puteri. Liniştirea 
apelor mării şi porunca ascultată de domolire a vântoasei (sau, până la urmă, 
înălţarea la cer) — după înfăptuirea atâtor lucrări minunate şi după chemarea 
oamenilor din starea de necredinţă în aceea de putere şi de credință — a cui 
lucrare ar putea ele să fie dacă nu a lui Dumnezeu şi a puterii Sale supreme?” 
(Constantin cel Mare, Cuvântarea lui Constantin cel Mare către adunarea 
Sfinţilor apud Eusebiu de Cezareea, Viaţa lui Constantin cel Mare, cartea V, 
11.15., în PSB., vol. 14, pp. 269-270) 


„Dar odată ce, după călcarea ce a premers, oamenii erau stăpâniţi de 
stricăciunea cea după fire şi erau dezbrăcaţi de harul de a fi după chipul lui 
Dumnezeu, ce trebuia să se întâmple altceva? Sau, de cine era nevoie pentru 
readucerea acestui har, dacă nu de Cuvântul lui Dumnezeu, Care a făcut la 
început toate, din cele ce nu sunt? Căci era propriu Lui să aducă iarăşi pe cel 
stricăcios la nestricăciune'"* şi să împlinească pentru toţi ceea ce se cuvenea 
în faţa Tatălui. Căci fiind Cuvântul Tatălui şi fiind mai presus de toate, era 
firesc că numai El avea puterea să creeze din nou toate!” şi să pătimească 
pentru toţi şi să fie pentru toţi sol vrednic pe lângă Tatăl'**.” (Sf. Atanasie cel 
Mare, Tratat despre Întruparea Cuvântului şi despre arătarea Lui nouă, prin 
trup, cap. |, VII, în PSB, vol. 15, p. 98) 


„Căci ştiind Cuvântul că nu se putea desfiinţa altfel stricăciunea oamenilor 
decât prin moarte, dar nu era cu putinţă să moară Cuvântul, odată ce era însuşi Fiul 
cel nemuritor al Tatălui, îşi ia un trup în stare să moară, pentru ca acesta, 
împărtăşindu-se de Cuvântul Cel peste toate să Se facă în stare să moară pentru toți, 
dar prin Cuvântul ce locuia în EI să rămână nestricăcios şi drept urmare să înceteze 
la toţi stricăciunea, prin harul învierii'**.” (Sf. Atanasie cel Mare, Tratat despre 


15% Tâlcuirea Pr. Stăniloae: Numai Cel ce a adus pe om la viaţă îl putea readuce iarăşi la viaţa 
adevărată, prin revenirea în dialogul nemincinos cu el. Cuvântul a adus pe om la viaţă 
restabilind în umanitatea asumată raţiunea responsabilă. (n.s. 27c, p. 98) 

134 Tâlcuirea Pr. Stăniloae: În aceasta se deosebeşte gândirea sfântului Atanasie, de a lui 
Anselm: Hristos nu numai pătimeşte pentru toţi, ca să-i scape pe toţi de osânda morţii, ci îi şi 
creează din nou, din firea Lui omenească, scăpată de moarte prin puterea dumnezeiască şi 
umplută de această putere, pe care prin comuniunea cu frații Săi întru umanitate le-o 
transmite. Îi creează din nou ca fiinţe raţionale şi responsabile în faţa Tatălui. (n.s. 28, p. 
98) 

15% Tâlcuirea Pr. Stăniloae: El nu numai vorbeşte din nou oamenilor, ci îi ridică şi pe ei în 
Sine la vorbirea responsabilă către Tatăl împreună cu El. Dar vorbirea cea mai responsabilă 
către Tatăl pentru oameni stă în pătimirea Lui pentru ei. (n.s. 28a, p. 98) 

15% Tâlcuirea Pr. Stăniloae: Trupul luat de Hristos, fiind trupul Cuvântului, care e purtătorul 
tuturor, poate muri pentru toți, dar tot pentru acelaşi motiv poate să rămână şi nestricăcios şi să 
învie şi să răspândească peste toți puterea învierii. Evanghelia ne spune că în cele trei ore de 
agonie a Domnului s-a întunecat tot pământul (Mt., 27, 45). Ordinea raţională în care lucea 
Raţiunea-Subiect a Cuvântului s-a întunecat de moartea care umbrea prin ea, ca un somn, cum 
spun sfinţii părinţi, conştiinţa Lui umană şi ar fi umbrit conştiinţa tuturor oamenilor dacă ar fi 

Întruparea Cuvântului şi despre arătarea Lui nouă, prin trup, cap. Il, IX, în 
PSB, vol. 15, p. 100) 


„Căci dacă un împărat care zideşte o casă sau o cetate nu priveşte nepăsător 
războirea ei de către tâlhari prin lipsa de grijă a locuitorilor, ci apără şi izbăveşte lucrul 
făcut de el, necăutând la nepăsarea locuitorilor, ci la ceea ce i se cuvine lui să facă, 
cu atât mai vârtos Dumnezeu, Cuvântul Prea Bunului Tată, nu a trecut cu vederea 
neamul omenesc făcut de EI, căzut în stricăciune. Ci a înlăturat, prin aducerea 
trupului Său, moartea ce se lipise de acesta, iar negrija lor a lecuit-o prin învăţătura 
Sa, îndreptând toate ale oamenilor prin puterea Sa.” (Sf. Atanasie cel Mare, 7ratar 
despre Întruparea Cuvântului şi despre arătarea Lui nouă, prin trup, cap. LL, X, 
în PSB, vol. 15, pp. 101-102) 


„Și prin moartea Lui s-a adus mântuire tuturor şi toată zidirea s-a izbăvit.” 
(Sf. Atanasie cel Mare, Tratat despre Intruparea Cuvântului şi despre arătarea 
Lui nouă, prin trup, cap. V, XXXVII, în PSB, vol. 15, p. 132) 


„Fiind deci Cuvântul chip al Tatălui şi nemuritor şi luând chipul robului 
şi răbdând pentru noi ca om în trupul Său moartea, ca să Se aducă astfel Tatălui 
pentru noi prin moarte!'5%, de aceea se spune că a şi fost preaînălțat ca om 
pentru noi, ca, precum prin moartea Lui noi toţi am murit în Hristos, aşa în 
acelaşi Hristos noi suntem preaînălţaţi, ridicându-ne din morţi şi suindu-ne la 
ceruri,...” (Sf. Atanasie cel Mare, 7rei cuvinte împotriva arienilor, Cuvântul 
Întâi împotriva arienilor, XLI, în PSB, vol. 15, p. 205) 


„Unii au călcat porunca, alţii s-au făcut neascultători, precum s-a spus, 
iar făptuirea lor nu e sigură, ci se întâmplă de multe ori că ceea ce acum e bun în 
ea, după aceea se schimbă şi se abate, încât cel ce e acum drept după puţin timp 
se află nedrept. De aceea era nevoie de Cineva neschimbăcios, ca oamenii să 
aibă neschimbarea Cuvântului întru dreptate ca chip şi pildă în vederea virtuţii. 
lar acest înţeles are o urmare binecuvântată pentru cei cu cugetul sănătos. 
Deoarece întâiul Adam s-a schimbat şi prin păcat a intrat moartea în lume, 
trebuia ca al doilea Adam să fie neschimbător, ca, chiar dacă şarpele ar încerca 
iarăşi, amăgirea lui fiind slabă, iar Domnul fiind neschimbător, şarpele să se 
arate slab în uneltirile lui faţă de toți. Căci precum păcătuind Adam, păcatul lui a 


fost trează şi ar fi putut cunoaşte ceea ce se petrece. Ceva din moartea suportată de Raţiunea- 
Subiect a tuturor prin trupul asumat se întindea peste toate. Dar oamenii erau prea morţi cu 
sufletul ca să simtă această moarte eliberatoare de moarte. O vor simţi mai târziu actualizând-o 
pentru ei cei ce vor crede în EI (Gal., 3,19-20). Cuvântul puternic trezind puterea răspunderii 
în sufletul omenesc asumat, această putere se întindea şi asupra trupului. (n.s. 34, pp. 100- 
101) 

155 Tâlcuirea Pr. Stăniloae: Moartea lui Hristos nu e moartea ca despărţire de Dumnezeu, ci o 
moarte ca dar al vieţii omeneşti adus de El Tatălui. Şi un astfel de dar adus lui Dumnezeu 
devine moartea tuturor celor ce se alipesc de Hristos. (n.s. 110, p. 205) 

trecut la toţi oamenii, aşa Domnul făcându-Se om şi biruind şarpele, puterea Lui 
va trece la toţi oamenii, ca fiecare din noi să poată spune: Nu ne sunt 
necunoscute gândurile lui (UL Cor., 2, 11)'%!. Deci pe drept cuvânt Domnul cel 
pururea şi prin fire neschimbăcios, iubind dreptatea şi urând nedreptatea, Se 
unge şi Se trimite Acelaşi, ca fiind şi rămânând Acelaşi, ca fiind şi rămânând 
Acelaşi, dar luând trupul schimbăcios, să osândească păcatul în el (Rom., 8, 3), 
dar trupul să-l facă liber, ca să putem împlini de acum dreptatea legii în EI, încât 


să putem zice: Jar noi nu mai suntem în trup, ci în Duh, dacă Duhul lui 


Dumnezeu locuieşte în noi (Rom., 8, 9)'**.” (Sf. Atanasie cel Mare, Zrei cuvinte 


împotriva arienilor, cuvântul întâi împotriva arienilor, LI, în PSB, vol. 15, pp. 
217-218) 


„Aşa şi noi oamenii, deoarece nu am voit să cunoaştem pe Dumnezeu 
prin Cuvântul Lui şi să slujim Cuvântului lui Dumnezeu, Celui ce ne e Stăpân 
prin fire, a binevoit Dumnezeu să arate în om domnia Lui şi să atragă pe toţi la 
Sine!**. Dar nu se cuvenea să o facă aceasta printr-un om simplu, ca nu cumva, 


155 Tâlcuirea Pr. Stăniloae: Primul Adam era schimbăcios, fiind numai om. De aceea 
schimbându-se el de la bine la rău, toţi cei proveniţi din el au moştenit starea lui de cădere. 
Hristos ca om este neschimbat, deoarece nu e numai om, ci şi Dumnezeu, sau pentru că 
umanitatea în EI e purtată de ipostasul dumnezeiesc. De aceea cei ce se nasc din EI prin botez, 
şi rămân alipiţi de EI, rămân neschimbaţi în bine, pentru că stâlpul pe care se reazimă 
continuu nu se clatină. (...) Dacă cineva ţine mereu deschis canalul de comunicare între el şi 
Hristos, se întăreşte mereu din puterea ce-i vine din Hristos. (n.s. 134, p. 218) 

155 Tâlcuirea Pr. Stăniloae: Cel neschimbăcios e Fiul. În calitatea aceasta E este totuşi trimis 
de Tatăl. Iar în baza trimiterii, luând trupul schimbăcios, îl face pe acesta neschimbăcios ca pe 
Sine însuşi. Căci osândeşte păcatul în Sine, murind din pricina păcatului intrat în firea 
omenească luată şi de EI, dar îl şi eliberează de păcat, căci nu S-a lipit personal de păcat. A 
luat moartea firii pentru păcat, dar a biruit moartea pentru că nu Şi-a însuşit EI însuşi păcatul; 
a făcut trupul Său mai tare chiar decât moartea, pe care a suportat-o totuşi de bunăvoie. Nu 
putea s-o învingă altfel în însuşi trupul Său, dacă nu o suporta. Trebuie să bei otrava, ca să 
arăţi că o poţi învinge. Dar a învins moartea pentru că Cel ce a luat-o împreună cu trupul nu 
era simplu om schimbăcios, ci şi Dumnezeu cel neschimbăcios. A învins schimbarea, trăind 
schimbarea. Nu schimbarea de la bine la rău, ci de la viaţa în trup la moartea trupului şi la 
învierea lui. Neschimbabilitatea lui Dumnezeu nu e deci o lipsă de viaţă, o apatie indiferentă. 
În Ele o intensă viaţă, ca intensa iubire a tot ceea ce e bun. (n.s. 135, p. 218) 

155 Tâlcuirea Pr. Stăniloae: Omul s-a lăsat ispitit să înţeleagă prin înţelepciunea sa, 
Înţelepciunea lui Dumnezeu. Prin aceasta s-a închis în păcatul mândriei, în stricăciune şi în 
moarte. De aceea Dumnezeu a făcut Înţelepciunea Sa ipostas al firii omeneşti, ca să ni se 
impună ca distinctă de a noastră. Deci tot Dumnezeu (sau Cuvântul lui Dumnezeu) este Cel ce 
ne mântuieşte, dar lucrând prin om, descoperindu-i-Se şi strălucindu-i ca adevărata 
Înţelepciune. Nu ne poate mântui un om simplu, sau un rob al mândriei, uzând de puterile 
naturale prin care rămâne rob. De aceea nu ni se poate face un om simplu, nici Domn 
adevărat, ci un domn fals care sporeşte robia în care ne aflăm cu robia în care se află el şi prin 
care ni se face tiran. Lucrând în omul slab, dar capabil să încapă pe Dumnezeu în el, a mântuit 
Dumnezeu pe oameni. Pentru că în omul care se umflă pe sine prin mândrie nu încape 
Dumnezeu. (n.s. 45, p. 248) 

având noi ca Domn un om, să devenim închinători ai omului (antropolatri)'**. 


De aceea Însuşi Cuvântul S-a făcut trup" şi s-a chemat numele lui isus.” (Sf. 
Atanasie cel Mare, 7rei cuvinte împotriva arienilor, cuvântul al doilea împotriva 
arienilor, XVI, în PSB, vol. 15, p. 248) 


„Deoarece printr-un om a venit moartea, tot printr-un om a venit 
învierea morţilor (L Cor., 15, 21)!*%.” (Sf. Atanasie cel Mare, Trei cuvinte 
împotriva arienilor, cuvântul al doilea împotriva arienilor, LV, în PSB, vol. 15, 
pp. 291-292) 


„Însuşi Cuvântul făcându-Se trup şi noi fiind contrupeşti (6vooopuor) cu 


EI, ne mântuim prin trupul Lui'”. Căci în trupul Lui ni Se face Domnul 
155 zicând: Eu sunt calea 


Conducător spre Împărăţia cerurilor şi spre Tatăl Său 
şi uşa şi prin Mine trebuie să intre toți (In., 30, 10, 7; 14, 6). De aceea Se 
numeşte şi Întâiul născut din morţi, nu pentru că a murit întâiul dintre noi, căci 
muriserăm noi înşine mai înainte. Ci pentru că, primind moartea pentru noi şi 
desființând-o pe aceasta a înviat cel dintâi, ca om, înviind trupul Său pentru noi. 
De aceea înviind Acela, pe urmă vom fi sculaţi şi noi de EI şi pentru EI.” (Sf. 
Atanasie cel Mare, 7rei cuvinte împotriva arienilor, cuvântul al doilea împotriva 
arienilor, LXI, în PSB, vol. 15, pp. 299-300) 


„De fapt harul adus nouă de Mântuitorul s-a arătat de curând, cum a spus 
Apostolul (Tit, 2, 11), şi ni s-a împărtăşit după venirea Lui. Dar EI a fost pregătit 
mai înainte de a fi fost făcuţi noi, mai bine zis chiar înainte de întemeierea lumii. 
Și cauza este bună şi minunată. Căci nu trebuia ca Dumnezeu să hotărască 


135% Tâlcuirea Pr. Stăniloae: Şi să ne închidem iarăşi în graniţele umanului. (n.s. 46, p. 248) 

135 TTâlcuirea Pr. Stăniloae: Minunea omului se arată în faptul că Însuşi Fiul lui Dumnezeu Se 
poate îmbrăca în el şi Se poate manifesta prin el. Dar micimea omului, pe de altă parte, se 
arată în aceea că nu ne putem mântui închizându-ne în omenesc. (n.s. 47, p. 248) 

155 Tâlcuirea Pr. Stăniloae: Din interiorul omului trebuie să se învingă moartea, pentru că din 
acel interior, din voia lui, a pornit slăbiciunea care l-a dus la moarte. Acolo trebuie să se 
instaleze şi puterea care să o învingă. (n.s. 134, p. 292) 

1557 Tâlcuirea Pr. Stăniloae: Contrupeşti nu înseamnă că avem toţi un singur trup, dar nici că 
avem doar trupuri asemănătoare, însă total despărțite. Căci este o comunicare între noi prin 
trupuri. Aceasta înseamnă că avem trupuri de aceeaşi fire între noi şi cu Hristos ca om. 
Aceasta nu înseamnă că Hristos ne scoate şi pe noi fără contribuţia voinţei noastre din păcate, 
căci în aceasta are un rol şi voinţa noastră personală. Dar totuşi legătura tainică dintre trupul 
lui Hristos şi ale noastre va face ca să învie chiar şi trupurile celor păcătoşi. Dumnezeu 
menţine, datorită întrupării şi învierii Sale, firea noastră omenească pentru veci. (n.s. 159, pp. 
299-300) 

13% Tâlcuirea Pr. Stăniloae: În trupul Lui ne este Fiul lui Dumnezeu Conducător spre Împărăţia 
cerurilor. Căci dacă n-ar avea un trup puternic în sfinţenia Lui, cum ne-ar da nouă putere să 
sfinţim trupul nostru? În trupul Lui ne conduce la Tatăl, căci dacă n-ar fi ajuns ca om la Tatăl, 
cum am putea fi duşi de EI ca oameni la Tatăl? Numai dacă Domnul e Împărat peste tot ce 
supune şi slăbeşte trupul în mod pătimaş, ne face şi pe noi în stare să devenim împreună 
împărați cu EI, chiar în trupul nostru. (n.s. 160, p. 300) 

despre noi mai pe urmă, ca să nu apară ca necunoscând înainte cele privitoare la 
noi. Creându-ne deci Dumnezeul tuturor prin Cuvântul propriu şi ştiind cele ale 
noastre, mai presus de noi, şi cunoscând de mai înainte că, făcuţi buni, pe urmă 
vom călca porunca şi vom fi scoşi din rai pentru neascultare, fiind bun şi de 
oameni iubitor, ne-a pregătit de mai înainte în Cuvântul Său, prin Care ne-a şi 
creat, iconomia mântuirii noastre. Aceasta ca, chiar dacă, amăgiţi de şarpe, vom 
cădea, să nu rămânem definitiv morţi, ci având în Cuvântul răscumpărarea şi 
mântuirea mai înainte pregătite nouă, înviind iarăşi, să rămânem nemuritori, 
când EI Se va zidi (crea) pentru noi început al căilor şi Întâiul născut al creaţiei, 
făcându-Se Întâiul născut al fraţilor şi înviind ca Cel dintâi din morţi. Aceasta o 
învaţă fericitul apostol Pavel, care, explicând cuvintele din Proverbe: înainte de 
veac şi înainte de a se face pământul, spune către Timotei: Pătimeşte pentru 
Evanghelie după puterea lui Dumnezeu care ne-a mântuit pe noi şi ne-a chemat 
cu chemare sfântă, nu după faptele noastre, ci după a Sa hotărâre şi după harul 
ce ni s-a dat în Hristos lisus mai înainte de timpuri veşnice, dar s-a arătat acum 
prin arătarea Mântuitorului nostru lisus Hristos, Care a surpat moartea şi ne-a 
luminat viața (| Tum., 2, 8-10).” (Sf. Atanasie cel Mare, 7rei cuvinte împotriva 
arienilor, cuvântul al doilea împotriva arienilor, LXXV, în PSB, vol. 15, pp. 315- 
316) 


„Deci în mod cuvenit, venind Cuvântul în trupul nostru şi zidindu-Se 
(creându-Se) în El început al căilor în lucrurile Lui, se pune ca o astfel de 
temelie. Căci aşa a fost voia Tatălui întru EI, precum s-a zis, înainte de veac şi 
înainte de a se face pământul şi înainte de a se înfige munţii şi înainte de a ţâşni 
izvoarele. Aceasta, pentru ca, şi când pământul şi munţii şi formele ce se arată 
vor trece, la sfârşitul veacului de faţă, să nu ne învechim şi noi, ci să putem 
vieţui şi după acestea, având în Cuvântul însuşi pregătită nouă, înainte de 
acestea, prin hotărâre, viaţa şi binecuvântarea duhovnicească!" Aşa vom putea 
să avem nu o viaţă trecătoare, ci să rămânem după acestea vieţuitori în Hristos, 
pentru că şi înainte de acestea viaţa noastră a fost întemeiată şi pregătită în 


155 Tâlcuirea Pr. Stăniloae: Dacă ni s-a pregătit viaţa în Fiul înainte de veacul existenţei lumii 
acesteia, vom putea să şi durăm uniţi cu El, Cel netrecător, şi după trecerea modului de 
existenţă al lumii veacului acestuia. Cei rânduiţi să dureze în veacurile viitoare au trebuit să 
fie rânduiţi la aceasta într-un veac anterior celui prezent. Aceasta nu se opune învierii cu 
trupurile, pe care sfântul Atanasie o afirmă cu putere, dar e o taină în ce legătură vor fi 
trupurile noastre, copleşite de Duhul, cu ceea ce rămâne din formele trecătoare ale lumii de 
acum. Poate toate vor fi copleşite de Duhul şi viaţa lor nemonotonă va fi întreținută de Duhul 
Sfânt în comunicare cu duhul din oameni, şi nu de procesele schimbătoare. Vom duce cu noi, 
pe de altă parte, tot ce am câştigat ca înţelegere a raţiunilor divine din viaţa solidară cu 
formele lumii. Pentru sfântul Atanasie nu se pune întrebarea dacă Fiul lui Dumnezeu S-ar fi 
întrupat în caz că omenirea n-ar fi căzut. Căci aceasta ar însemna să negăm lui Dumnezeu 
preştiința că vom cădea, deci că Fiul lui Dumnezeu Se va întrupa pentru că vom cădea în 
păcat. (n.s. 201, p. 317) 

Hristos Iisus.” (Sf. Atanasie cel Mare, Trei cuvinte împotriva arienilor, cuvântul 
al doilea împotriva arienilor, LXXVI, în PSB, vol. 15,p. 317) 


„Căci nu se putea întemeia viaţa noastră în altul decât în Domnul, 
existent dinainte de veacuri, prin Care s-au făcut şi veacurile, ca, fiind în EI, să 
putem şi noi moşteni viaţa veşnică. Căci Dumnezeu e bun. Iar fiind pururea bun, 
a voit aceasta, cunoscând că firea noastră slabă are nevoie de ajutorul şi 
mântuirea de la E1'*“. Şi precum un arhitect înţelept, hotărând să clădească o 
casă, voieşte totodată ca, dacă aceasta s-ar strica după facerea ei, să o înnoiască 
iarăşi, iar voind aceasta îl şi pregăteşte de mai înainte pe lucrător şi-i dă cele 
trebuitoare spre înnoire, şi aşa, pregătirea de mai înainte a înnoirii se face 
înaintea zidirii casei, la fel se pune în Hristos temelia mântuirii şi înnoirii noastre 
înainte de a fi noi, ca să putem să fim şi rezidiți în EI. Sfatul şi hotărârea s-au 
pregătit înainte de veac. Dar lucrul s-a făcut când a cerut trebuinţa şi a venit 
Mântuitorul. De aceea Domnul va fi înainte de noi toţi în ceruri, luându-ne şi pe 
noi în viaţa veşnică!'**!.” (Sf. Atanasie cel Mare, 7rei cuvinte împotriva arienilor, 
cuvântul al doilea împotriva ariemlor, LXXVII, în PSB, vol. 15, p. 318) 


„(...) născându-se trupul Lui din Născătoarea de Dumnezeu Maria, se 
spune că S-a născut EI, Care dăruieşte altora facerea spre a fi, ca să mute la Sine 
facerea şi să nu mai mergem în pământ ca fiind numai pământ, ci, uniţi cu 
Cuvântul cel din cer, să fim ridicaţi prin EI la ceruri. Deci aşa a mutat şi celelalte 
afecte ale trupului nu fără rost la Sine, ca de acum, nu ca oameni (de la noi 
înşine), ci ca proprii ai Cuvântului, să ne împărtăşim de viaţa veşnică. Căci nu 
mai murim în Adam, potrivit facerii de mai înainte, ci mutându-se facerea 
noastră şi toată slăbiciunea la Cuvântul, ne vom scula din pământ, dezlegându-se 
blestemul de pe urma păcatului, pentru Cel ce S-a făcut pentru noi blestem. Şi 
aceasta s-a făcut în modul cel mai cuvenit. Căci precum, fiind din pământ, toţi 
murim în Adam, aşa renăscând de sus, din apă şi din Duh, în Hristos toţi suntem 
făcuţi vii, ca unii al căror trup nu mai e pământesc, ci cuvântător (rațional) 
pentru Cuvântul lui Dumnezeu, Cel ce pentru noi S-a făcut trup?” (Sf. 


15% Tâlcuirea Pr. Stăniloae: Este de remarcat această întemeiere nu numai a creării omului şi 
lumii, ci şi a veşniciei lor, pe bunătatea lui Dumnezeu. Dacă Dumnezeu le-a creat din 
bunătate, bunătatea aceasta divină, veşnică, nu poate să le lase să piară după o vreme. 
Bunătatea aceasta Îl îndeamnă să le conserve veşnic, cu atât mai mult cu cât vede că creaţia e 
slabă prin ea însăşi ca una ce e adusă la existenţă din nimic. Ți-e mai milă de cineva când e 
lângă tine şi-i vezi slăbiciunea decât când nu-l vezi existând. (n.s. 202, p. 318) 

5! Tâlcuirea Pr. Stăniloae: A fost înainte de existența noastră în acest veac, ca temelie pentru 
noi. După ce am fost creați şi am căzut şi EI a realizat întruparea cugetată dinainte de acest 
veac, va fi în starea aceasta de om înnoit în veci, urmând să ne ridice şi pe noi la ea în unire cu 
EI. (n.s. 203, p. 318) 

15% Tâlcuirea Pr. Stăniloae: În Hristos am scăpat de forța afectelor şi de moartea definitivă, 
asemenea Lui, pentru că unindu-ne cu El prin credință, El a devenit în sens cuprinzător 
Subiectul nostru, dându-ne o altă naştere decât cea din păcat, asemenea celei a Lui, şi 
imprimându-ne prin puterea purtării crucii, dată de EI, rezistenţa la afecte. Astfel trupul nostru 

Atanasie cel Mare, 7rei cuvinte împotriva arienilor, cuvântul al treilea împotriva 
arienilor, XXXIII, în PSB, vol. 15, pp. 362-363) 


„(...) deci Hristos pătimind pentru noi cu trupul (| Pt., 4, 1). Aşadar când 
se spune că a flămânzit, a însetat, a obosit, că n-a ştiut, că a dormit, că a plâns şi 
S-a rugat şi a fugit şi S-a născut şi a cerut să fie ferit de patimi şi simplu toate ale 
trupului, să se înţeleagă fiecare, potrivit cu ceea ce am spus înainte, că Hristos a 
flămânzit, a însetat pentru noi cu trupul; că a spus că nu ştie şi a fost pălmuit şi a 
obosit pentru noi cu trupul; S-a înălţat, S-a născut, a crescut cu trupul; I-a fost 
frică şi S-a ascuns cu trupul; a spus: De e cu putinţă să treacă de la Mine acest 
pahar (Mt., 26, 39), a fost lovit şi a primit bătăi pentru noi cu trupul; şi toate 
cele de felul acesta le-a răbdat pentru noi cu trupul. De aceea nici Apostolul n-a 
zis: Hristos a pătimit cu dumnezeirea, ci a pătimit pentru noi cu trupul, ca să se 
ştie că patimile nu sunt proprii Cuvântului după fire, ci proprii prin fire 
trupului.” (Sf. Atanasie cel Mare, 7rei cuvinte împotriva arienilor, cuvântul al 
treilea împotriva arienilor, XXXIV, în PSB, vol. 15, p. 364) 


„Cuvântul Se afla într-un astfel de trup pătimitor şi nici nu împiedica pe 
uneltitori, nici nu se răzbuna împotriva celor ce-L ucideau, deşi putea, Cel ce a 
împiedicat pe alţii să moară, sau murind i-a înviat din morţi'*%. Dar a îngăduit 
trupului Său să pătimească. Căci pentru aceasta a şi venit, cum am spus înainte, 
ca să pătimească cu trupul şi drept urmare să se facă trupul nepătimitor şi 
nemuritor'**, şi pentru ca, precum am spus de multe ori, întrucât batjocurile şi 


nu mai este din pământul despărțit de Dumnezeu (prin căderea în păcat), ci este imprimat mai 
puternic de rațiune. El devine mai cuvântător (mai raţional) decât este prin sufletul raţional cu 
care este unit, prin care se actualizează raționalitatea lui, sau cuvântul lui responsabil. Căci 
Rațiunea supremă îl întăreşte în raționalitatea ce se opune dereglărilor pătimaşe şi îl face să fie 
instrumentul cuvântului ca răspuns cu mult mai conştient la Cuvântului lui Dumnezeu. (n.s. 
96, pp. 363-364) 

15% Tâlcuirea Pr. Stăniloae: Deci Cuvântul a îngăduit trupului Său să pătimească real, reţinând 
puterea Sa dumnezeiască de a opri pătimirea din trup, sau de a o face mai puţin simțită. Dar în 
răbdarea cu care trupul Lui suporta pătimirea, se manifesta totuşi în alt mod puterea 
dumnezeiască. Puterea dumnezeiască întărea umanul ca să învingă real neputinţele sale şi 
moartea, nu ca să le ocolească. Făcea din puterea Sa dumnezeiască un mijloc de a întări 
omenescul rămânând omenesc, nu de a scăpa de omenesc. Hristos înălţându-l în Dumnezeu, 
confirmă valoarea omenescului, nu o anulează. Omenescul rămâne astfel etern, dar ridicat în 
sânul dumnezeirii. Arienii nu ţineau seama de experienţa celor proprii oamenilor, pe care le-a 
luat în mod real Fiul lui Dumnezeu şi pe care numai suportându-le în mod real le-a putut 
ridica din starea lor de slăbiciune, întărind omenescul, din izvorul nesfârşit al vieţii 
dumnezeieşti. (n.s. 147, p. 389) 

15% Tâlcuirea Pr. Stăniloae: Pătimind se face trupul nepătimitor şi nemuritor, nu ocolind 
pătimirea şi moartea. Căci prin pătimirea răbdătoare creşte puterea omenească şi la această 
tărie îşi aduce contribuţia şi tăria dumnezeiască. Hristos spunând pe cruce: Dumnezeul Meu, 
Dumnezeul Meu, pentru ce M-ai părăsit?, a înţeles prin părăsire şi această îngăduire dată 
omenescului de a-şi trăi suferinţa, pentru ca, suportând-o prin răbdare ca pe una trăită real, să 
o învingă. Căci o suferință, odată răbdată, face şi ea omenescul trecut prin ea mai omenesc. 

toate cele ce ni se întâmplă, ajungând la EI, să nu se mai atingă acestea de 


oameni, Ci să fie desfiinţate cu totul de către EI şi ca urmare ei să rămână în veac 


nestricăcioşi, ca temple ale Cuvântului'*%.” (Sf. Atanasie cel Mare, Zrei cuvinte 


împotriva arienilor, cuvântul al treilea împotriva arienilor, LVIII, în PSB, vol. 
15, p. 389) 


„ȘI Cuvântul fiind de nepipăit în firea Lui, totuşi a zis: Spatele Meu L- 
am dat spre biciuiri şi obrajii Mei spre loviri. Şi faţa Mea n-am întors-o de la 
ruşinea scuipărilor (1s., 1, 6). Căci cele ce le pătimea trupul omenesc al 


Cuvântului, acelea, fiind Cuvântul împreună cu el, le referea la Sine însuşi, ca să 


putem participa la dumnezeirea Cuvântului'**. Şi era un lucru minunat (un 


paradox: o unire a contrariilor), că Acelaşi era şi Cel ce pătimea şi Cel ce nu 
pătimea. Pătimea, pentru că pătimea trupul Lui, şi era în el care pătimea Cel ce 
nu pătimea, pentru că Cuvântul, fiind prin fire Dumnezeu, e nepătimitor'*“”. Şi 


Însuşi Cel netrupesc era în trupul ce pătimea. Iar trupul avea în sine pe Cuvântul 


nepătimitor, desființând (apavitovra) neputinţele trupului**. Şi a împlinit-o 


aceasta şi S-a făcut aşa, ca primind EI însuşi ale noastre şi aducându-Se jertfă, să 
le desființeze", şi de aci înainte, noi îmbrăcându-ne în ale Sale, să facă pe 


Bloy a spus: Souffrir passe, avoir soujfert ne passe jamais. Şi acest omenesc sensibilizat îl 
vrea Dumnezeu, ca transparent pentru EI. (n.s. 148, p. 389) 

15% Tâlcuirea Pr. Stăniloae: Toate cele ce ating pe oameni, întrucât ţin de trup, au ajuns prin 
trupul Lui până la EI ca ipostas dumnezeiesc al trupului şi de aceea le-a stins puterea (ca 
slăbiciuni), ca să nu mai aibă putere nici asupra lor, întrucât umanitatea lor atinsă de ele a fost 
întărită de Cel ce, Dumnezeu fiind, S-a făcut ipostasul firii omeneşti îndeobşte. Se afirmă aci 
o tainică legătură între firea omenească asumată de Cuvântul, şi Purtătorul ei şi, deci, şi între 
firea omenească îndeobşte, şi a tuturor purtătorilor ei şi între Hristos, Purtătorul ei 
dumnezeiesc. Când o batjocură sau o greutate atinge firea noastră, ea merge până la Hristos şi 
în EI ele îşi pierd puterea. Sau El ne dă, din răbdarea Lui, şi nouă puterea să le răbdăm şi prin 
aceasta să le biruim. (n.s. 149, pp. 389-390) 

15% Tâlcuirea Pr. Stăniloae: Numai pentru că Şi-a făcut cele ale noastre proprii, ele s-au 
împărtăşit de curăția şi puterea Lui dumnezeiască şi acestea au putut trece şi la noi. Căci 
făcându-Se Unul dintre noi, sau de o fire cu noi, El S-a făcut oarecum centrul ipostatic 
înnoitor al nostru, al tuturor, dacă Îi deschidem lăuntric poarta spre noi. (n.s. 4, p. 173) 

5% Tâlcuirea Pr. Stăniloae: Deci dintr-un anumit punct de vedere chiar Cuvântul nepătimitor 
pătimea. (n.s. 5, p. 173) 

15% Tâlcuirea Pr. Stăniloae: O împăcare a pătimirii şi nepătimirii aceluiaşi subiect divin ce 
purta trupul cu suferinţele lui, rămânând totuşi nepătimitor ar putea consta în faptul că El 
copleşea suferințele, suportându-le cu tăria răbdării, nu evitându-le. Trebuia să fie în ele ca să 
se poată dovedi mai tare ca ele. Cine fuge de lup şi nu-l biruie şi luptă cu el, n-a scăpat pe 
oameni de el şi nu se dovedeşte mai tare ca el. (n.s. 6, p. 173) 

15 Tâlcuirea Pr. Stăniloae: Suferindu-le până la moarte, S-a adus jertfă. Dar prin aceasta le-a 
copleşit, le-a biruit şi le-a desfiinţat. Chiar în a suferi până la capăt e o putere, care e mai tare 
ca suferinţa şi îi ia acesteia puterea pentru viitor. Avem iarăşi aci un paradox: dacă S-ar fi oprit 
în suportarea lor cu un moment înainte de moarte, nu le-ar fi suportat până la capăt, deci nu 
le-ar fi biruit. Dar suportând moartea, a biruit-o. Dacă n-ar fi suportat-o, ar fi fost EI biruit de 
moarte. Aşa ar fi fost dacă n-ar fi fost şi Dumnezeu care nu Şi-a sfârşit plinătatea vieţii ca 
subiect purtător de suferinţe omeneşti la capătul suportării lor. E de remarcat aspectul jertfei 

Apostolul să zică: Se cade ca acest stricăcios să se îmbrace în nestricăciune şi 
muritorul acesta să se imbrace întru nemurire (| Cor., 15, 53).” (Sf. Atanasie cel 
Mare, Către Epictet, episcopul Corintului, VI, în PSB, vol. 16, pp. 172-173) 


„Căci fund Dumnezeu şi Domnul slavei, era totuşi în trupul pironit fără 
slavă şi fără cinste. lar trupul pătimea pironit pe lemn şi din coasta Lui curgea 
sânge şi apă. lar trupul fiind templu al Cuvântului, era plin de dumnezeire. De 
aceea soarele, văzând pe Creatorul său răbdând în trupul batjocorit, şi-a reținut 
razele şi a întunecat pământul. lar trupul însuşi, având o fire muritoare, a înviat 
mai presus de firea lui, pentru Cuvântul ce era în el. Şi a pierdut stricăciunea cea 
după fire. Căci, îmbrăcându-l Cuvântul mai presus de om, s-a făcut 
nestricăcios.” (Sf. Atanasie cel Mare, Către Epictet, episcopul Corintului, X, în 
PSB, vol. 16, p. 177) 


„Căci în trupul în care, aflându-Se, a spălat picioarele, în acela ne-a 
ridicat păcatele pe lemn (1 Pt., 2, 24)'*%, în acela a fost mărturisit ca Stăpân al 
creaţiunii de soarele care şi-a retras razele şi de pământul care se cutremura şi de 
pietrele ce se despicau şi de mulțimile care-L recunoşteau pe Cel răstignit că e 
cu adevărat Fiul lui Dumnezeu!'*!. Căci trupul nu era al unui om oarecare, ci al 
lui Dumnezeu, aflându-Se în el şi când a fost răstignit şi când (S-a) sculat din 
morţi. De aceea nu e bună îndrăzneala lor, care spune că Cuvântul lui Dumnezeu 
a venit la un oarecare om sfânt. Căci aceasta s-a întâmplat cu fiecare dintre 
prooroci şi dintre alţi sfinţi. Aceasta ar lăsa părerea că se naşte în fiecare, ca să şi 


ca suportare a pătimirilor omeneşti pentru a le birui, sau aspectul ei ontologic, de desăvârşire 
prin aceasta a existenţei omeneşti. Desigur moartea Lui e jertfă şi pentru că o suportă ca om 
ascultând de Dumnezeu până la capăt, nelăsându-se abătut de frica pătimirii, prin ceea ce a 
realizat calitatea Lui de om fidel împlinitor al rânduirii dumnezeieşti, care vrea ca omul să se 
realizeze, nelăsându-se oprit de slăbiciune în actualizarea puterilor şi valorilor ascunse în firea 
umană. (n.s. 7, p. 173) 

13% Tâlcuirea Pr. Stăniloae: În slăbiciunea Sa Şi-a arătat Fiul lui Dumnezeu puterea Sa care ne- 
a eliberat de păcate. Numai că Eu-ul, care era pe de o parte Eu uman, solidar cu noi, pe de alta 
Eu-ul divin, care ne cuprindea pe toţi, a putut lua toate păcatele noastre şi a biruit moartea prin 
puterea răbdării omeneşti, hrănită de puterea dumnezeiască, pentru că a rămas personal străin 
de păcat şi a trecut dincolo de pedeapsa care venea de pe urma păcatului. Dacă nu era şi om şi 
Dumnezeu, nu putea face aceasta. Omul nu se putea ridica la această tărie decât prin 
coborârea lui Dumnezeu în slăbiciunea omului. Nu se putea ridica la slava aceasta decât prin 
acceptarea smereniei ascultătoare de Dumnezeu, din puterea smeririi Fiului lui Dumnezeu. 
Taina cea mai măreaţă a existenţei stă în smerenie, a cărei putere vine de la Dumnezeu. 
Această taină e indisolubil unită cu paradoxul. (n.s. 2, p. 188) 

1571 Tâlcuirea Pr. Stăniloae: Prin coborârea Sa la slăbiciunea omenească, Cuvântul lui 
Dumnezeu Şi-a frânat atât de mult puterea Lui, încât soarele a fost lipsit de puterea dătătoare 
de lumină, şi pământul, de puterea mişcării lui obişnuite. În efectele nemanifestării puterii 
Lui, a arătat că prin puterea Lui se ţin toate. Toate mor, lăsând pe omul din Sine să moară. Dar 
tot EI învinge această stare de supremă slăbiciune în care e lăsată firea. lar prin această 
slăbiciune a pus capăt şi păcatului, în care se manifestă mândria creaţiei, închipuirea creaţiei 
că e ceva prin sine. (n.s. 3, p. 188) 

moară iarăşi în fiecare!*7. Dar nu este aşa. Să nu fie! Ci o singură dată, la 
sfârşitul veacurilor, Cuvântul S-a făcut trup spre desfiinţarea păcatului şi S-a 
născut din Maria Fecioara ca om asemenea nouă, cum a zis şi către iudei: 
Pentru ce căutaţi să Mă ucideţi pe Mine, omul care v-am grăit adevărul? Şi nu 
ne îndumnezeim, împărtăşindu-ne de trupul vreunui om oarecare, ci primind 
însuşi trupul Cuvântului.” (Sf. Atanasie cel Mare, Către Maxim Filosoful, II, în 
PSB, vol. 16,p. 188) 


„Căci nu s-a dat un om oarecare pe sine pentru noi. Fiindcă tot omul este 
supus morţii'*. Căci cuvântul: Pământ eşti şi în pământ vei merge (Fac., 3, 19) 
s-a spus prin Adam tuturor. Deci nici vreuna din creaturi. Fiindcă toată zidirea 
creată este supusă stricăciunii. Ci Însuşi Cuvântul Şi-a dat propriul trup pentru 
noi, ca să nu fie credinţa şi nădejdea noastră într-un om, ci ca să avem credinţa 
în Dumnezeu însuşi. Căci chiar făcându-Se El om, vedem slava Lui, slavă ca a 
Unuia Născut din Tatăl, plin de har şi de adevăr (In., 1, 14).” (Sf. Atanasie cel 
Mare, Către Maxim Filosoful, UI, în PSB, vol. 16, p. 189) 


„Căci cele ce le răbda prin trup, acelea le împodobea cu mărire, ca 
Dumnezeu. Flămânzea cu trupul, dar sătura dumnezeieşte pe cei ce 
flămânzeau'"”*. Şi de se sminteșşte cineva pentru cele trupești, să creadă în cele 
ce le lucrează dumnezeieşte.” (Sf. Atanasie cel Mare, Către Maxim Filosoful, 
IV, în PSB, vol. 16, p. 189) 


„Necredinciosul, înţelegându-le acestea să înveţe că, fiind prunc în iesle, 
îi avea supuşi pe magi care-l aduceau închinare. Şi coborând ca prunc în Egipt, a 


152 Tâlcuirea Pr. Stăniloae: În acest caz Dumnezeu n-ar fi atotputernic, căci n-ar putea să 
mântuiască pe toți oamenii printr-o singură şi adevărată întrupare. Ar fi un Dumnezeu care 
moare mereu cu fiecare om, fără să poată mântui pe toți printr-o singură moarte. Ar fi tot o 
formă de panteism sau o natură lipsită de desăvârşire. (n.s. 4, p. 188) 

15% Tâlcuirea Pr. Stăniloae: Nici un om nu se dă propriu-zis morţii pentru altul; şi cu atât mai 
puţin pentru toţi. Fiindcă fiecare moare ca unul ce e supus legii morţii. Numai moartea lui 
Hristos ca desăvârşit benevolă e semnul iubirii desăvârşite şi poate învinge moartea, pentru că 
nu moare învins cu necesitate de ea. Aci ni se arată că există undeva o adevărată libertate, care 
se dă şi firii noastre. Dar numai prin trupul lui Hristos, dus până al răstignire, se manifestă 
puterea lui Dumnezeu biruitoare de păcat şi de moarte. Cu atât mai mult prin trupul Lui înviat. 
Căci era trupul ipostasului dumnezeiesc al Cuvântului. Mântuirea se obţine ontologic, ca 
întărire a firii noastre prin ridicarea mai presus de fire, prin puterea lui Dumnezeu lucrătoare 
în trupul asumat de EI, nu juridic datorită valorii pe care o are acest trup, ca trup al lui 
Dumnezeu-Cuvântul. (n.s. 5, p. 189) 

15% Tâlcuirea Pr. Stăniloae: Se mărea prin ele, pentru că ele erau semne ale răbdării ca putere. 
În stăpânirea de sine e mai multă putere decât în stăpânirea asupra altora. Dar puterea aceasta 
o arăta mai ales pentru că, în timp ce răbda în Sine, revărsa prin aceasta putere spre alții, 
arătând că ar fi putut evita să rabde acele stricăciuni. Răbda foamea ca să biruiască tirania ei, 
dar sătura cu şapte pâini mii de oameni. Prin trupul ţinut în frâu şi subțiat astfel se revărsa 
îmbelşugat puterea Duhului. (n.s. 6, p. 189) 

oprit închinarea la idolii făcuți de mâini. Şi răstignit cu trupul, a sculat pe morții 
putreziţi de multă vreme. Şi aşa S-a arătat tuturor că nu pentru Sine, ci pentru 
noi a răbdat toate, ca noi, îmbrăcând prin Patimile Lui nepătimirea şi 
nestricăciunea, să dobândim viaţa veşnică!*5.” (Sf. Atanasie cel Mare, Către 


Maxim Filosoful, I-V, în PSB, vol. 16, pp. 189-190) 


„Acesta ne-a răscumpărat, nu fiindu-l Lui fraţi, ci duşmani prin păcatele 
noastre, nici EI fiind un simplu om, ci Dumnezeu.” (Sf. Vasile cel Mare, Omilii 
la Psalmi, omilia la Psalmul XLVIII, IV, în PSB, vol. 17, p. 314) 


„ ... prin moarte, biruită moartea; prin blestem, blestemul nimicit; iar 
prin armele prin care diavolul biruia, prin acelea i s-a surpat tirania lui.” (Sf. 
loan Gură de Aur, Omilii la Matei, omilia II, |, în PSB, vol. 23, p. 28) 


„Ca să se facă cunoscută prin Biserică, Începătoriilor şi Stăpâniilor în 
cele cereşti, înțelepciunea cea de multe feluri a lui Dumnezeu, după hotărârea 
dinainte de veci, pe care a împlinit-o în Hristos lisus Domnul nostru, întru Care 
avem îndrăznirea şi apropierea întru nădejde prin credinţa în EI (Efes., 1, 10-12). 
Şi de fapt prin Biserică se face cunoscută Puterilor mai presus de lume 
înţelepciunea felurită a lui Dumnezeu care prin cele protivnice a săvârşit 
minunat lucrurile cele mari şi minunate. Căci s-a făcut prin moarte viaţă; prin 
păcat, dreptate; prin blestem, binecuvântare; prin necinstire, slavă; prin 
neputinţă, putere. Pentru că în timpurile dinainte de aceasta Puterile mai presus 
de lume au cunoscut numai înțelepciunea simplă şi uniformă a lui Dumnezeu, 
care lucra minunile potrivit cu firea. Şi nu era în cele văzute nimic felurit, prin 
faptul că prin firea dumnezeiască având putere a crea liber toată zidirea, aducând 
numai prin mişcarea voii firea lucrurilor la existenţă, a făcut bune foarte toate 
cele ce au ţâşnit din izvorul binelui'**.” (Sf. Grigorie de Nyssa, 7âlcuire 


15% Tâlcuirea Pr. Stăniloae: Dacă ar fi pătimit pentru Sine, n-ar fi fost nimeni mai presus de 
necesitatea pătimirii, a suportării pasive, involuntare, a coruperii şi a morţii. Şi n-ar fi dovedit 
nimeni o iubire desăvârşită prin răbdarea morţii exclusiv pentru alţii. Totul s-ar fi arătat supus 
procesului de apariţie şi dispariţie a noi indivizi umani relativi. Totul s-ar fi arătat supus unei 
legi oarbe, fără nici o explicaţie şi fără nici un rost. Fiul lui Dumnezeu a îmbrăcat trupul 
nostru ca să rabde prin el pătimirea şi moartea noastră din iubire desăvârşită, în scopul de a le 
birui. Sfântul Atanasie expune nu numai învăţătura despre dumnezeirea Fiului, ci şi pe cea 
despre mântuirea noastră prin El. Din dumnezeirea Lui întrupată decurge mântuirea noastră. 
Numai Dumnezeu putea să biruiască starea de neputinţă în care a căzut firea omenească. 
Numai EI a putut scoate lumea din non-sensul relativității în care se află. (n.s. 7, p. 190) 

157% Tâlcuirea Pr. Stăniloae: Până nu S-a întrupat, nu S-a răstignit şi n-a înviat Cuvântul lui 
Dumnezeu, nu se cunoştea înţelepciunea felurită, sau împletită din feţe potrivnice, ci numai 
cea care lucra simplu şi potrivit firii, în creaţiune. Dar în iconomia lui Hristos s-a arătat 
înțelepciunea Lui, unind în vederea mântuirii noastre chipuri potrivnice de lucrare. În 
întrupare apare unit trupul care se naşte din alt trup, ca la ceilalți oameni, dar fără sămânță 
bărbătească, adică apare unită o lucrare a firii noastre, cu una mai presus de fire. Prin moartea 
pe cruce pricinuieşte trupului Său şi prin aceasta şi trupurilor noastre viaţa veşnică. Prin 

amănunțită la Cântarea Cântărilor, omilia a VIII-a, în PSB, vol. 29, pp. 226- 
227) 


„Dar acest chip variat al înţelepciunii, constând din împletirea celor 
protivnice, l-au cunoscut acum limpede (puterile mai presus de lume — n.L.P.) 
prin Biserică: cum Se face Cuvântul trup, cum se amestecă viața cu moartea, 
cum rana Lui vindecă rana noastră, cum prin neputința Crucii surpă puterea 


vrăjmaşului, cum Nevăzutul Se arată în trup, cum răscumpără pe cei robiţi, 


Acelaşi fiind şi Răscumpărătorul şi preţul răscumpărării!” - căci S-a dat pe Sine 


preţ morţii pentru noi — cum este şi în moarte, dar nici din viaţă nu iese, cum Se 
amestecă şi în robie, dar rămâne în cinstea aceasta împărătească.” (Sf. Grigorie 
de Nyssa, Tălcuire amănunţită la Cântarea Cântărilor, omilia VIII, în PSB, vol. 
29, p. 227) 


moarte e biruită moartea, căci se pune capăt trupului muritor, ivindu-se din puterea lui 
Dumnezeu, purtătoare a trupului Său, când acest trup ajunge la ultima neputinţă a lui, viaţa 
nemuritoare din izvorul dumnezeiesc în care se reazimă. Luând păcatul asupra Sa, ne-a adus 
dreptatea, căci răbdând întru curăție deplină urmările păcatului, le-a depăşit şi le-a topit. 
Răbdând fără păcat, fără căderea cu duhul în slăbiciune, durerea de pe urma păcatului, până la 
capăt, adică până la sleirea trupului în moarte, a întărit duhul care se întărea în suportarea 
acestei dureri, în aşa măsură încât acesta, întărit de Duhul dumnezeiesc, a putut ridica la o 
nouă viaţă, la viaţa nestricăcioasă a învierii, trupul, făcând să fie copleşit de spirit, deci 
nemuritor. Această putere ne-a dat-o şi nouă, care comunicăm cu El prin credință. Aceasta e 
taina morţii, ca mijloc şi ca înviere. Dimpotrivă, în plăcerile trupului, în înaintarea în ele, care 
fac trupul să prospere pentru un timp cu preţul slăbirii spiritului, se ajunge la moartea fără 
scăpare. Minuni erau şi lucrurile ce se săvârşeau prin legile firii, căci aceste legi şi firea 
condusă de ele nu erau de la ele, ci erau rânduite de Dumnezeu. Dar minunile ce se săvârşesc 
de Hristos prin îmbinarea firii cu ceea ce e mai presus de fire sunt mai izbitoare, pentru că pun 
mai mult în evidenţă faptul că peste legile firii există şi o altă putere, care nu le desfiinţează, 
ci produce prin ele efecte superioare, unindu-se cu ele. Această îmbinare a legilor firii, văzute 
cu lucrarea prin ele a unei puteri mai presus de ele, nu se putea produce decât în planul zidirii 
văzute, nu şi în lumea pur nevăzută a îngerilor; sau acolo se produce o îmbinare a puterii 
create cu cea necreată, fără ca puterea creată să fie supusă unor legi stricte ca lumea materială. 
De aceea, numai de la lumea văzută, în care are loc această îmbinare a puterilor materiale cu 
cele duhovniceşti, adică de la Biserică, puteau afla cetele îngereşti această înţelepciune care 
îmbină puteri atât de deosebite, care se arată în unirea celor materiale cu cele mai presus de 
firea lor, ba la aparenţă chiar potrivnice lor. Prin aceasta sora înțelegerilor, care are faţă de ei 
şi avantajul că e Mireasa Mirelui, fiind mai unită cu EI decât ei (Maica Domnului), pune 
inima în îngeri, îi umple de o nouă înţelegere şi de un nou entuziasm în lăudarea lui 
Dumnezeu. (n.s. 109, p. 227) 

1577 Tâlcuirea Pr. Stăniloae: Trebuie să se facă oarecum şi rob, dar fără a înceta să aibă putere 
asupra robiei, ca să poată nu numai răscumpăra în calitate de Stăpân, ci să Se şi dea pe Sine 
însuşi preţ de răscumpărare. Căci ceea ce se dă ca preţ de răscumpărare trebuie să aibă 
calitatea celui ce trebuie să fie răscumpărat, dar trebuie să fie totodată de o valoare egală nu 
cu unul din cei ce trebuie răscumpăraţi, ci cu toţi, ba chiar de o putere mai mare, ca să dea 
tuturor o putere ca să-i apere de noi căderi într-o robie ca cea dintâi. Deşi foloseşte termenul 
juridic de Răscumpărător, şi de preț de răscumpărare, Sfântul Grigorie de Nyssa arată că 
înţelege mântuirea în sens ontologic, ca lucrare de îndreptare a firii căzute şi de umplere a ei 
de o putere mai mare decât cea omenească, de puterea dumnezeiască. (n.s. 170, p. 228) 

„(...) după ce noi de bunăvoie ne-am vândut libertatea, trebuia ca şi Cel 
care din bunătatea Lui cea mare ne-a scos din robie iarăşi la libertate, să 
găsească pentru aceasta tot un procedeu legal, în nici un caz silnic. Şi acest 
procedeu constă tocmai în a lăsa posesorului să fixeze el preţul de răscumpărare 
pe care dorea să-l primească de la cel ce dorea să-l aibă. 

Să vedem acum asupra cărui preţ s-a învoit stăpânul? După felul cum a 
decurs până acum înlănţuirea ideilor, ne putem închipui cam care a fost această 
dorință dacă evidenţele de până acum pot servi drept mărturii pentru ceea ce 
căutăm. În schimbul cărui lucru l-a putut da din mâini pe om cel care, după cum 
am spus la începutul acestei cărţi, a închis ochii față de bine (din invidie pentru 
fericirea omului) şi a zămislit în inima sa întunericul păcatului, îmbolnăvindu-se 
de pofta de mărire, început şi mamă a tuturor răutăţilor, zic, în schimbul cărui alt 
lucru ar fi putut da pe om, decât poate în schimbul a ceea ce era mai preţios şi 
mai înalt, pentru ca şi prin acest schimb, ceea ce are mai mare pe ceva mai mic, 
să-şi sature încă o dată patima mândriei sale? Atunci însă s-a întâmplat ceva, ce 
nu mai cunoscuse până atunci istoria întregii omeniri: zămislire fără împreunare 
bărbătească, naştere fără dureri, alăptare printr-o fecioară, glasuri care 
mărturiseau în mod nevăzut, de undeva din văzduh, despre mărirea Lui 
supranaturală, vindecare fără oboseală şi fără leacuri, numai prin cuvânt şi prin 
pornirea voii sale, a tuturor slăbiciunilor şi bolilor fireşti, readucerea la viaţă a 
celor morți, îndreptarea osândiţilor, înfricoşare a dracilor, arătarea a puterii peste 
furiile văzduhului (Mt., 8, 26-27), umblare pe mare (Mt., 14, 25-26; Mc., 6, 48- 
49; In., 6, 49), neafundare în valuri atunci când călca pe ele, întocmai ca în 
minunile lui Moise când se întărise faţa mării spre a se putea trece pe ea mai 
departe, lipsire de hrană pentru Sine pe timp cât mai lung ar fi vrut, dar în 
acelaşi timp oferire în pustiu a hranei îndestulătoare pentru mii şi mii de 
flămânzi (Mt., 14, 20; Mc., 6, 42-43) cărora cerul nu le-a trimis mană şi ale 
căror trebuinţe fireşti nici pământul nu le putea sătura prin grânele sale, ci din 
jitniţele pline de taină ale atotputerniciei dumnezeieşti pâinea ieşea de-a gata în 
mâinile slujitorilor Lui parcă izvorând din brazda pământului şi se înmulţea 
văzând cu ochii pentru săturarea mulțimilor, peştele sporea într-una fără ca 
marea să-şi fi oferit serviciile sale, numai datorită puterii Celui care a presărat în 
mări toate soiurile de peşte; dar cum să arătăm numai în câteva cuvinte tot şirul 
lung al minunilor din Evanghelie? În faţa unei puteri atât de mari a recunoscut şi 
vrăjmaşul omului, că târgul ce 1 se oferea îi aducea mai mult decât avea el. lată 
de ce a ales el pe Hristos drept preţ de răscumpărare, pentru cei pe care el îi ţinea 
închişi în temniţa morţii. Îi era însă cu neputinţă să poată privi în faţă trupul gol 
al arătării dumnezeieşti fără a zări în această arătare măcar o părticică din trupul 
peste care se înstăpânise prin păcat. De aceea s-a şi îmbrăcat Dumnezeirea în 
haina trupului, pentru ca omul având de acum în faţa ochilor ceva apropiat şi 
cunoscut sieşi, să nu-i mai fie frică să se apropie de puterea cea suprafirească a 
Dumnezeirii, ci încetul cu încetul să-şi obişnuiască ochii minţii tot mai mult cu 

puterea care reiese din minunile dumnezeieşti, pentru ca mai curând să dorească 
această arătare decât să spună de ca. 

Iată, dar, cum se uneşte binele cu dreptatea şi cum nici înţelepciunea nu 
stă departe de ele. Că puterea dumnezeiască a găsit cu cale să ni se facă 
cunoscută în haină trupească, pentru ca iconomia mântuirii noastre să nu afle o 
piedică în frica față de arătarea Dumnezeirii, tocmai aceasta e o mărturie 
comună pentru bunătatea, pentru înţelepciunea şi, în sfârşit, pentru dreptatea 
Lui. Faptul că EI a vrut să ne mântuiască e o mărturie a bunătăţii Lui, faptul că 
S-a dăruit pe Sine ca preţ de răscumpărare pentru cei robiți e o dovadă a 
dreptăţii Lui, iar faptul că a ştiut să-l facă pe vrăjmaş să cuprindă cu mintea ceea 
ce e de necuprins, e mărturia supremei Lui înţelepciuni.” (Sf. Grigorie de Nyssa, 
Marele cuvânt catehetic sau despre învățământul religios, cap. 23, în PSB, vol. 
30, pp. 318-320) 


„(...) ridicarea Lui din morţi s-a făcut pentru cei muritori începătură a 
vieţii nemuritoare.” (Sf. Grigorie de Nyssa, Marele cuvânt catehetic sau despre 
învățământul religios, cap. 25, în PSB, vol. 30, p. 322) 


„După cum în cazul amestecării aurului cu un material mai prost, cei 
care se pricep la curățirea aurului folosesc proba focului pentru a înlătura astfel 
materialul străin care trebuie eliminat, spre a se ajunge iarăşi la însănătoşirea 
metalului şi la strălucirea pe care acela trebuie s-o aibă — o lucrare plină de 
oboseală, căci puterea mistuitoare a focului înlătură ceea ce-i netrebnic numai 
după vreme îndelungată, fără să mai pomenim că aceasta e adevărata lecuire a 
aurului, prin topirea elementului străin, a cărui prezenţă altera frumuseţea 
metalului — tot aşa şi moartea, stricăciunea, întunericul şi orice alt rod al răutăţi, 
pe care le-a sădit izvoditorul lor, se nimicesc când simt că se apropie, ca un foc, 
puterea dumnezeiască, spre a înlătura orice element necurat din natura de acum 
lămurită, chiar dacă această lămurire e foarte obositoare. Însuşi vrăjmaşul n-ar 
putea pune la îndoială că această lucrare e dreaptă şi mântuitoare, sigur, dacă 
peste tot va putea el înțelege ce-i bunătatea.” (Sf. Grigorie de Nyssa, Marele 
cuvânt catehetic sau despre învățământul religios, cap. 26, în PSB, vol. 30, p. 
323) 


„(...) naşterea implică numaidecât moartea. Cine o dată s-a hotărât să 
împărtăşească soarta şi însuşirile firii omeneşti, acela trebuie să şi suporte apoi 
toate condiţiile omenescului. Dacă, deci, Domnul n-ar fi atins decât unul din 
cele două capete ale existenţei, atunci misiunea lui ar fi rămas nedeplină, 
deoarece n-a trecut şi prin ultima din cele două stări sau însuşiri proprii firii 
omeneşti. Cu mai mult temei ar putea spune cineva, care cunoaşte mai adânc 
doctrina creştină, că nu naşterea e pricina morţii, ci, că dimpotrivă, din cauza 
morții noastre a acceptat Dumnezeu să se nască. De fapt, nu de aceea s-a supus 
naşterii trupeşti, Cel veşnic viu, pentru că ar fi dorit viaţă, ci pentru că voia să ne 

cheme pe noi iarăşi de la moarte la viaţă. Întrucât, însă, întreagă firea noastră 
trebuia să se împărtăşească din această ridicare din morți, Dumnezeu S-a 
aplecat, aşa-zicând, asupra cadavrului nostru, a întins mâna omului care zăcea în 
păcat, apropiindu-Se atât de tare de moarte încât a atins-o cu mâinile Sale, 
pentru a reda naturii, prin trupul Său, începătura învierii şi ridicând din morți 
totodată şi omenirea întreagă.” (Sf. Grigorie de Nyssa, Marele cuvânt catehetic 
sau despre învățământul religios, cap. 32, în PSB, vol. 30, pp. 329-330) 


„Auzind, pe de altă parte, că Hristos este răscumpărare, dându-Se pe 
Sine preţ de răscumpărare pentru noi, prin aceasta înţelegem că dându-ne nouă 
nemurirea ca o cinste deosebită fiecărui suflet în parte, El a făcut pe toți cei 
răscumpăraţi de EI, prin viaţa Sa, de la moarte, un bun al Său propriu. Deci dacă 
prin aceasta noi am devenit robi ai Celui ce ne-a răscumpărat pe noi, datori 
suntem să privim de aici încolo numai către Stăpânul nostru, pentru ca să nu mai 
vieţuim nouă înşine, ci să vieţuim numai Aceluia ce ne-a răscumpărat de la 
moarte, în schimbul vieţii Sale. Noi nu mai suntem stăpâni ai noştri, căci 
Stăpânul nostru este numai Domnul, care ne-a răscumpărat, iar noi suntem un 
bun al Lui. De aceea şi voinţa Celui care ne stăpâneşte trebuie să fie lege pentru 
viaţa noastră.” (Sf. Grigorie de Nyssa, Despre desăvârşire, către monahul 
Olimpiu, în PSB, vol. 30, p. 462) 


„(...) dacă auzim că Hristos este jertfă de ispășire cu sângele Său, atunci 
trebuie să înţelegem că fiecare dintre noi este dator să devină jertfă de ispăşire 
pentru sine însuşi, purificându-şi sufletul prin omorârea mădularelor sale.” (Sf. 
Grigorie de Nyssa, Despre desăvârşire, către monahul Olimpiu, în PSB, vol. 30, 
p. 463) 


„Acesta, deci, care este mai presus de orice cunoştinţă şi de orice 
înţelegere, nespus şi negrăit, ca să te facă pe tine din nou chip al lui Dumnezeu, 
din iubirea Lui de oameni S-a făcut EI însuşi chip al lui Dumnezeu cel nevăzut. 
Prin aceasta, cu forma pe care a luat-o, a voit să se întruchipeze în tine şi să te 
aducă prin Sine iarăşi la chipul frumuseţii celei dintru început, ca să fii din nou 
ceea ce ai fost. Astfel, dacă dorim să devenim şi noi chip al lui Dumnezeu cel 
nevăzut, se cuvine să ne întocmim felul vieţii noastre după exemplul vieţii 
Mântuitorului lisus Hristos, care ne stă înainte.” (Sf. Grigorie de Nyssa, Despre 
desăvârşire, către monahul Olimpiu, în PSB, vol. 30, p. 466) 


„Ce înseamnă aceasta: Şarpele cel mort, care a fost pironit în vârful 
lemnului, vindecă pe cei răniți? Şarpele cel mort (care) biruia pe (şerpii) cei vii, 
era o preînchipuire a trupului Domnului. Pentru că EI a ridicat şi pironit pe 
lemnul crucii trupul pe care l-a luat din Maria şi (aşa) un trup mort a învins şi a 
ucis pe şarpele cel viu care se târa prin inima (omului). Mare minune este 
aceasta! Şarpele cel mort a ucis pe cel viu! Şi în ce chip Moise a făcut un lucru 

nou, făcând o asemănare a şarpelui celui viu, tot aşa şi Domnul a făcut un lucru 
nou din Maria şi S-a îmbrăcat cu acesta. EI nu şi-a adus trupul Său din cer, ci 
Duhul cel ceresc, Care a intrat (în firea) lui Adam. (Trupul) luat (din Maria) s-a 
unit cu dumnezeirea, iar (dumnezeirea) a îmbrăcat trup omenesc, format din 
pântecele (fecioarei). Şi după cum, până în vremea lui Moise, Domnul n-a 
poruncit să se facă în lume un şarpe de aramă, (pe care privindu-l cei muşcaţi) 
de şerpi, să se vindece, tot aşa nu s-a arătat în lume, până la (venirea) Domnului, 
un trup nou, fără de păcat, (izbăvitor al omenirii din moarte). Pentru că, după ce 
primul Adam a călcat porunca, moartea a împărăţit peste toţi fiii acestuia. (Dar 
odată cu întruparea Fiului lui Dumnezeu), a învins trupul cel mort pe şarpele cel 
viu. Acest lucru minunat este pentru iudei o pricină de sminteală, iar pentru 
neamuri o nebunie. Pentru că (iată) ce spune Apostolul: Woi propovăduim pe 
lisus Hristos cel răstignit, (care) pentru iudei este sminteală, iar pentru neamuri 
nebunie; dar pentru noi cei care ne mântuim (este) Hristosul lui Dumnezeu, 
puterea şi înțelepciunea lui Dumnezeu (| Cor., 23, 24). Pentru că în trupul cel 
omorât este viaţa, izbăvirea şi lumina. (Pentru că) prin trup se apropie Domnul 
de moarte şi vorbeşte cu ea şi îi porunceşte să scoată sufletele din iad şi să 1 le 
redea Lui.” (Sf. Macarie Egipteanul, Cele cincizeci de omilii duhovniceşti, 
omilia XI, 9, în PSB, vol. 34, pp. 138-139) 


„Trei mărturisesc despre Mine'**: (Dumnezeu Tatăl) care sloboade glas 
din ceruri, (oamenii) cei de pe pământ, şi tu însuţi (satan). Deci, Eu răscumpăr 
trupul care ţi-a fost vândut prin Adam cel dintâi şi nimicesc zapisele tale. Pentru 
că, Eu, fiind răstignit şi coborându-Mă la iad, am plătit datoriile lui. De aceea îți 
poruncesc ţie iadule, întunericule, ţie moarte: Scoate puterile cele rele, umple-te 
de frică, lasă liber (neamul) cel închis al lui Adam.” (Sf. Macarie Egipteanul, 
Cele cincizeci de omilii duhovniceşti, omilia XI, 10, în PSB, vol. 34, p. 139) 


„Că ce lucru greu este pentru Dumnezeu să ajungă până la moarte şi 
până în sânul cel adânc al inimii şi să recheme (la viaţă) pe Adam cel mort? Că 
dacă în lumea de acum, în care sunt case şi lăcașuri, — în care, locuiesc oamenii 
— şi (locuri) unde (viețuiesc) fiare, lei, balauri şi monştri otrăvitori; iar soarele 
— care este o creatură, intrând de pretutindeni (în ele) prin uşi şi ferestre, prin 
peşterile leilor şi prin găurile şerpilor, iese apoi (din ele) şi cu nimic nu se 
vatămă, cu cât mai mult Dumnezeu, Stăpânul tuturor lucrurilor intră în sălaşuri, 
în casele şi în sufletele oamenilor, unde s-a cuibărit moartea şi eliberează de 
acolo pe Adam, (şi întreg neamul său) fără să sufere ceva de la moarte?” (Sf. 
Macarie Egipteanul, Cele cincizeci de omilii duhovniceşti, omilia XI, 13, în 
PSB, vol. 34, p. 140) 


„(Să luăm aminte la cele ce se întâmplă) sub ochii noştri. Dacă un popor 
mic se ridică împotriva unei împărăţii, nu se osteneşte împăratul însuşi să intre 


137% Sf. Macarie pune în gura lui Dumnezeu aceste cuvinte — n.L.P. 

în luptă, ci trimite pe soldaţi împreună cu comandanții lor şi aceştia poartă 
războiul. Însă dacă se ridică un popor foarte mare, care poate să distrugă 
împărăția, (atunci) împăratul însuşi, împreună cu sfetnicii săi merge să strângă 
oaste pentru război. (Referindu-ne acum la iconomia mântuirii), vezi câtă cinste 
(ţi s-a dat), omule! Dumnezeu S-a pornit cu oastea Sa, adică cu îngerii şi cu 
duhurile cele sfinte, şi a venit întru întâmpinarea ta, ca să te izbăvească din 
moarte. Întăreşte-te, deci, şi adu-ţi aminte câtă grijă s-a arătat faţă de tine.” (Sf. 
Macarie Egipteanul, Cele cincizeci de omilii duhovniceşti, omilia XV, 30, în 
PSB, vol. 34, pp. 162-163) 


„Și după cum femeia cu scurgere de sânge, cheltuindu-şi averea ei la 
doctori, de la nici unul n-a căpătat vindecare, până când, apropiindu-se cu 
credință de Domnul şi atingându-se de poala (veşmântului) Său, îndată a 
dobândit vindecare, oprindu-se curgerea (sângelui) ei, tot aşa, nici unul dintre 
drepți, dintre Părinţi, dintre profeţi sau patriarhi n-a putut să vindece sufletul, 
care fusese de la început rănit cu o rană nevindecabilă. 

A venit Moise, dar nu a putut să aducă o vindecare completă. (Au urmat) 
preoţii, darurile, zeciuielile, sărbătorile, lunile noi, spălările rituale, jertfirile, 
arderile de tot şi toate celelalte mijloace de îndreptare care existau în vremea 
Legii; dar sufletul n-a putut fi vindecat de curgerea cea necurată a cugetelor 
celor necuraţi, şi toată dreptatea ei n-a putut să-l vindece. A trebuit să vină 
Mântuitorul, doctorul cel adevărat, Cel ce vindecă în dar, Cel care S-a dat pe 
Sine preţ de răscumpărare pentru neamul omenesc (Mc., 10, 45). EI singur a 
adus marea şi mântuitoarea izbăvire şi însănătoşire a sufletului; EI l-a eliberat 
din robie, EI l-a scos din întuneric, EI l-a preaslăvit cu lumina Sa, EI a secat în 
suflet izvorul cugetelor necurate. Pentru că zice: /ată Mielul lui Dumnezeu, Care 
ridică păcatul lumii (|n., 1, 29). 

Nu puteau să-l vindece pe om de o rană nevăzută, atât de mare, leacurile 
pământeşti, adică numai lucrările dreptăţii lui, ci natura cerească şi divină a 
darului Duhului Sfânt. Numai datorită acestui leac a putut omul să dobândească 
vindecarea, să revină la viaţă, să 1 se curețe inima de Duhul Sfânt.” (Sf. Macarie 
Egipteanul, Cele cincizeci de omilii duhovniceşti, omilia XX, 5-7, în PSB, vol. 
34, pp. 192-193) 


„După cum atunci când agricultorul, mergând să lucreze ogorul, trebuie 
să ia uneltele şi veşmintele (necesare) pentru lucru; tot aşa şi Hristos, Împăratul 
cel ceresc şi adevăratul agricultor, venind către omenirea cea pustiită de păcat, 
îmbrăcând trupul şi luând ca instrument crucea, a prelucrat sufletul cel pustiu, a 
îndepărtat din el spinii şi mărăcinii duhurilor viclene, a smuls neghina păcatului 
şi toată buruiana păcatului a ars-o în foc. Prelucrându-l, astfel, cu lemnul crucii, 
a făcut din el o grădină minunată a Duhului, care aduce Stăpânului Dumnezeu 
tot felul de roade dulci şi plăcute.” (Sf. Macarie Egipteanul, Cele cincizeci de 
omilii duhovniceşti, omiha XXVIII, 3, în PSB, vol. 34, p. 224) 

„Rana cu care am fost răniţi este nevindecabilă şi numai Dumnezeu 
poate s-o vindece. De aceea, a şi venit în persoană, pentru că nimeni (şi nimic) 
din cele de demult — nici legea, nici profeţii — n-au putut s-o vindece. Numai 
EI, venind, a vindecat acea rană nevindecabilă a sufletului”. (Sf. Macarie 
Egipteanul, Cele cincizeci de omilii duhovniceşti, omiha XXX, 7-8, în PSB, vol. 
34, p. 232) 


„(EI a eliberat sufletul) care era ca şi robit şi împins cu forţa de nişte 
stăpâni cruzi ca să facă faptele nedreptăţii, l-a uşurat de poverile insuportabile şi 
de cugetele zadarnice şi murdare. A luat de la el jugul cel amar al faptelor 
nedreptăţii şi i-a dat odihnă pe când era copleşit de cugetele necurate.” (Sf. 
Macarie Egipteanul, Cele cincizeci de omilii duhovniceşti, omilia XXXV, 2, în 
PSB, vol. 34, p. 243) 


„Fiecare dintre noi cei îndreptaţi prin credinţă şi sfințiţi în Duh, a devenit 
un dar sfințit lui Dumnezeu. Și fiecare datorăm lui Hristos viaţa noastră. Căci 
precum a spus dumnezeiescul Pavel: Cu preț am fost răscumpăraţi şi nu suntem 
ai noştri (| Cor., 7, 25); şi: Unul a murit pentru toți, ca cei ce trăiesc să nu mai 
trăiască loruşi, ci Celui ce-a murit şi S-a sculat pentru ei (UI Cor., 5, 15). Căci 
ne-a câştigat prin Sine însuşi lui Dumnezeu şi Tatăl, punând ca pe un preț 
pentru noi, sângele Său. Să ne apropiem deci de Hristos, Mântuitorul tuturor, 
prin credinţă şi sfinţenie, aducând ca răsplată pentru cele ce le-am primit de la 
EI, închinarea vieţii noastre întru evlavie'**.” (Sf. Chiril al Alexandriei, 
Închinare în Duh şi Adevăr, cartea a şaisprezecea, în PSB, vol. 38, p. 558) 


„(...) cu preţ au fost răscumpăraţi şi nu sunt ai lor, ci unul pentru toți a 
murit, ca cei ce viețuiesc să nu mai vieţuiască loruşi, ci Celui ce a murit şi S-a 
sculat pentru ei (II Cor., 5, 15)'5%. Căci deoarece pentru păcatele noastre S-a dat, 


15% Tâlcuirea Pr. Stăniloae: Făcând ale satanei, eram ai lui. Hristos a primit moartea venită de 
la acela, în locul nostru, dar ea nu L-a putut ţine. El S-a dăruit lui Dumnezeu. EI a învins deci 
moartea în Dumnezeu Căruia S-a dăruit, scoţându-ne şi pe noi de sub puterea ei. El a 
schimbat direcția noastră: ea nu mai e drum spre stăpânirea deplină a omului de către satana, 
ci spre stăpânirea deplină de către Dumnezeu. El a plătit preţul morții noastre, dar L-a plătit 
lui Dumnezeu. Suntem, acum ai lui Dumnezeu. De aceea viaţa ce ni s-a dăruit nu o mai trăim 
nouă, ci lui Dumnezeu. Cine din dragoste se dăruieşte lui Dumnezeu? Dar numai Hristos a 
putut face aceasta. Dar din puterea Lui putem face şi noi din viaţa noastră răscumpărată o 
viaţă moartă păcatului şi plină de Dumnezeu, pregătindu-ne ca să facem şi din moartea cu 
trupul o trecere spre viaţa veşnică. (n.s. 605, pp. 558-559) 

15% Tâlcuirea Pr. Stăniloae: Răscumpăraţi de Hristos, am fost scoşi din moarte şi avem în noi 
viaţa din Viaţa dumnezeiască la care a ridicat umanitatea Lui. Până eram în moarte, eram ai 
noştri, sau ni se părea că suntem ai noştri, în realitate fiind ai celui rău. Acum dacă trăim e 
viaţa din Dumnezeu, suntem ai Lui, sau suntem ai Lui dacă trăim din viaţa Lui, care se află în 
umanitatea lui Hristos ca în pârga noastră. Şi de-abia fiind ai lui Dumnezeu suntem ai noştri, 
pentru că suntem liberi, nu robi păcatului tiranic. De-abia aşa trăim viaţa omului realizat, sau 

se spune că pentru noi a murit. Şi de aceea noi suntem cei ce-L junghiem. Căci 
cei pentru care a murit, aceia sunt în chip necesar pricina patimii Lui, chiar dacă 
aceea s-a săvârşit prin alţii'**!. 

(...) căci taina lui Hristos face cu neputinţă intrarea morţii. Deci şi noi, 
odată ce-am fost unşi cu scumpul sânge, vom fi mai presus de moarte şi vom 
dispreţui stricăciunea, netemându-ne de pierzătorul. Căci ne izbăveşte sângele 
vieţii, adică al lui Hristos!%%?.” (Sf. Chiril al Alexandriei, Închinare în Duh şi 
Adevăr, cartea a şaptesprezecea, în PSB, vol. 38, p. 577) 


„Cu adevărat învățatul în ale legii şi preasfântul Pavel, înțelegând taina 
mântuirii prin Hristos, spune că EI s-a făcut recapitularea celor din cer şi celor 
de pe pământ, prin bunăvoirea şi voia lui Dumnezeu şi Tatăl (Efes., 1, 10), 
înțelegând prin recapitulare, îndreptarea din nou şi readucerea tuturor celor 
corupte la starea în care erau de la început!*%.” (Sf. Chiril al Alexandriei, G/afire 
la Facere, cartea întâia, |, în PSB, vol. 39, p. 8) 


„Aşadar trebuia ca Cel prin care toate au fost aduse la existenţă, să se 
facă Reînnoitorul celor stricate (corupte) şi să înlăture învârtoşarea ivită din 
păcat, să facă să înceteze durerea şi să dăruiască iarăşi cu îmbelşugare buna 
existență celor făcuți prin El. Socotesc că a fost o strălucită faptă a puterii 
dumnezeieşti şi a stăpânirii Lui atât să aducă la existenţă cele ce sunt din cele ce 
nu sunt, cât şi să cheme cele ce s-au abătut de la ceea ce e bun şi sănătos, iarăşi 
la existența cea bună. S-a arătat în Adam chipul acestora. Dar poate vedea 
cineva acest chip nu mai puţin înscris şi în cei ce au provenit din el. Căci în 
Hristos Dumnezeu şi Tatăl readună (recapitulează) cele din ceruri şi cele de pe 
pământ!***. Şi ceea ce a alunecat spre ceea ce nu se cuvenea, e readus prin El la 
ceea ce era la început, întrucât prin EI singur cele ce s-au introdus după aceea, 
au fost duse la nimic şi cele de pe pământ au fost refăcute spre înnoirea zidirii. 


în continuă realizare. De-abia aşa trăim viaţa în iubire. Iar în iubire e libertate, e bucurie. (n.s. 
620, p. 577) 

15! Tâlcuirea Pr. Stăniloae: Dacă n-am fi fost robi păcatului, n-ar fi trebuit Să moară. Păcatul 
nostru e pricina morţii Lui. (n.s. 621, p. 577) 

15 Tâlcuirea Pr. Stăniloae: Sângele lui Hristos e purtător de viață adevărată, nesupusă 
corupţiei şi morţii. Căci în EI e puterea ipostasului dumnezeiesc şi elanul dragostei jertfelnice. 
(n.s. 622, p. 577) 

155 Tâlcuirea Pr. Stăniloae: Avem aici înțelegerea lucrării mântuitoare a lui Hristos ca refacere 
a umanului aşa cum a fost creat de Dumnezeu, nu ca o satisfacere juridică a onoarei lui 
Dumnezeu jignită de către oameni prin păcat. Chiar prin asumarea firii umane în Persoana 
Fiului lui Dumnezeu, această fire a fost refăcută, prin legătura în care a fost pusă cu 
Dumnezeu. E o refacere întărită prin jertfă şi înviere. Această eliberare de egoism a firii 
umane, aduce şi o reunificare a tuturor în Hristos. (n.s. 3, p. 8) 

13% Tâlcuirea Pr. Stăniloae: Întrucât şi Hristos este în parte Adam, în Adam se vede şi faptul 
creării omului de către Dumnezeu şi faptul mântuirii lui, sau al readunării oamenilor din 
dezbinarea lor prin păcat. (n.s. 26, p. 20) 

Căci în EI se face zidirea nouă. Şi cuvântul e adevărat.” (Sf. Chiril al 
Alexandriei, Glafire la Facere, cartea întâia, 1, în PSB, vol. 39, pp. 19-20) 


„Hristos pătimind deci pentru noi cu trupul'**, suntem fericiţi şi vrednici 


de admirat.” (Sf. Chiril al Alexandriei, Gl/afire la Facere, cartea a doua a 
Glafirelor la Facere, 3, în PSB, vol. 39, p. 37) 


„Dar râzând nenorociţii iudei de iconomia Mântuitorului nostru şi 
necinstind descoperirea Lui făcută nouă despre Dumnezeu şi Tatăl, au rămas în 
duhul robiei'*%.” (Sf. Chiril al Alexandriei, Glafire la Facere, cartea a doua a 
Glafirelor la Facere, 2, în PSB, vol. 39, p. 47) 


„Nu mai puţin de nepătruns este taina lui Hristos şi sensul întrupării lui 
care nu poate fi cuprins de oricine. Şi foarte adâncă este rațiunea iconomiei. 
Căci Unul Născut fiind Dumnezeu din Dumnezeu după fire s-a făcut om şi S-a 
sălăşluit între noi (|n., |, 14). EL S-a făcut şi Apostolul şi Arhiereul nostru şi ne-a 
eliberat de legea zăbavnică la limbă, trecând la frumosul grai al învățăturilor 
evanghelice. Dar nu numai aceasta, ci fiind noi prizonieri a biruit pe stăpânitorul 
veacului acesta şi a scos pe cei adormiţi din prăpastiile iadului, a întemeiat 
Biserica, s-a hirotonit căpetenie a noastră, a trecut în credinţă lordanul'*, a dat 
tăierea împrejur în duh! şi ne-a introdus în Împărăţia cerurilor. 

Pentru faptul că s-a făcut ca noi socotesc că ajunge ceea ce a spus 
dumnezeiescul Evanghelist: Și Cuvântul trup S-a făcut şi S-a sălăşluit între noi 
(In., 1, 14). Iar faptul că S-a uns şi întru Preot şi Apostol!'*%, ni-l arată foarte 


1555 Tâlcuirea Pr. Stăniloae: Călugării sciți (daco-romani) s-au dus în anul 519 la 


Constantinopol şi Roma cu formula: Unul din Treime a pătimit cu trupul. Era o precizare 
necesară a formulei de aici a Sf. Chiril împotriva formulei teopaschite a monoteliților că 
Sfânta Treime însăşi a pătimit, sau împotriva nestorienilor care puteau înţelege prin Hristos 
numai o persoană umană. Împăratul Justinian a căutat să-i împace pe cei din Roma cu 
călugării sciți, unde se duseseră aceştia cu formula Sf. Chiril: Hristos a pătimit cu trupul. Dar 
până la urmă el a acceptat formula acelor călugări şi ea s-a introdus şi în Liturghia ortodoxă 
(Antifonul 2). În fond Hristos este ipostasul divin întrupat. Deci cele două formule sunt egale. 
(n.s. 46, p. 37) 

15 Tâlcuirea Pr. Stăniloae: Numai Fiul poate elibera cu adevărat de orice robie, căci numai El 
este liber. Fiul lui Dumnezeu e liber din veci prin fiinţă, căci e superior tuturor. Făcându-Se 
om ca noi, dar păstrându-şi libertatea de Fiu, ne-a eliberat şi pe noi, pe cei ce voim să ne 
alipim Lui. Înfierea noastră de către Tatăl are şi acest înţeles. (n.s. 56, p. 47) 

13% TTâlcuirea Pr. Stăniloae: A trecut în Canaanul Împărăției cerurilor, sau al harului şi a trecut 
şi pe oameni. (n.s. 66, p. 55) 

158 Tâlcuirea Pr. Stăniloae: Ne-a despărţit prin aceasta de tăierea împrejur în Duh de alipirea 
la lume, la patimile ce ne leagă de ea. Pentru toate acestea am fost pregătiţi ca prin nişte 
chipuri prin pregătirea făcută cu Israil înainte de venirea Lui, prin conducerea istoriei spre 
acest plan al vieţii unite mai clar cu Dumnezeu. (n.s. 67, p. 55) 

15% Tâlcuirea Pr. Stăniloae: lisus Hristos e Fiul lui Dumnezeu care a fost trimis ca om, de 
Tatăl, cu voia Sa spre mântuirea noastră, deci în calitate de Apostol al Tatălui şi al Său 
propriu; supremul Apostol, Care şi-a însuşit cuvintele omeneşti pentru a vorbi oamenilor de 

lămurit pilda lui Aaron. Căci acela s-a uns cu untdelemn sfințit şi a fost pus 
căpetenie şi conducător al preoţilor şi al poporului, ba a primit şi o tăbliță de aur 
pe vârful frunţii lui, având scris pe ea numele Domnului (leş., 29, 6). lar aceasta 
era în chip lămurit simbolul Mântuitorului nostru Împărat şi ca o diademă 
strălucitoare şi slăvită'**%.” (Sf. Chiril al Alexandriei, Glafire la Facere, cartea a 
doua a Glafirelor la Facere, 4, în PSB, vol. 39, pp. 54-55) 


„Fiindcă spre aceasta a murit Hristos şi a trăit, ca să domnească şi peste 
morţi şi peste vii!” (Sf. Chiril al Alexandriei, G/afire la Facere, cartea a doua 
a Glafirelor la Facere, 6, în PSB, vol. 39, p. 59) 


„Căci Fiul S-a făcut pentru noi mântuire şi dreptate de la Dumnezeu şi 
Tatăl, dacă este adevărat că în El ne îndreptăm şi biruim moartea care ne tiraniza 
odinioară, ne mutăm iarăşi la nestricăciune şi firea îşi reface chipul pe care îl 
avea la început!**?.” (Sf. Chiril al Alexandriei, G/afire la Facere, cartea a treia a 
Glafirelor la Facere, 7, în PSB, vol. 39, p. 86) 


„(...) Isaac e încărcat cu lemnele arderii de tot prin mâna tatălui, şi 
anume până ce ajunge la locul jertfei. În aceasta se vede că Hristos îşi va purta 
crucea Sa, pătimind aceasta nu silit de o putere omenească, ci din voia proprie şi 
din hotărârea lui Dumnezeu şi Tatăl, după cuvântul spus de EI lui Ponţiu Pilat: 


Tatăl şi de Sine. Dar S-a făcut şi Preotul suprem, sau Arhiereul, sau Mijlocitorul deplin 
eficient al împăcării noastre cu Dumnezeu, aducând jertfa care n-a însemnat intrarea la 
Dumnezeu a unui animal inconştient, dăruit Lui fără voie, ci vârful cel mai curat al umanității 
noastre conştiente în mod voluntar. Căci s-a jertfit Tatălui pe Sine însuşi ca omul cel mai curat 
şi mai iubitor al Tatălui. (n.s. 68, p. 55) 

5% Tâlcuirea Pr. Stăniloae: Iisus Hristos jertfindu-Se pentru noi nu S-a făcut numai Arhiereul, 
ci şi împăratul nostru, cum se vede din Apocalipsă, cap. V, unde Mielul înjunghiat participă la 
Împărăţia Celui ce şade pe tron. Căci inimile primesc ca împărat peste ele pe cel se jertfeşte 
pentru ele. Stăpânirea cu sila nu durează şi nu e reală. Ea e cu totul exterioară şi mereu 
contestată, ba chiar urâtă. (n.s. 69, p. 55) 

151 Tâlcuirea Pr. Stăniloae: E o domnie a celui bun care îi face şi pe cei chinuiţi de rău să se 
ridice peste el şi din el. E mare lucru să simt domnia cuiva care e bun în mine. (n.s. 80, p. 59) 
15% Tâlcuirea Pr. Stăniloae: Aci se vede sensul îndreptării noastre de care vorbeşte Sf. Ap. 
Pavel. Ea nu e numai o justificare juridică a noastră, care ne lasă netransformaţi în om nou, 
cum se spune de către protestanți. Ci unindu-ne cu Hristos, ni se comunică starea Lui de 
dreptate, ca putere de-a ne face şi noi drepţi, de-a împlini cele bune, de-a câştiga toate 
virtuțile. Aşa cum Hristos nu are numai o dreptate formală, aşa nu primim nici noi numai o 
astfel de dreptate. Prin ea putem contribui şi noi la biruirea morţii şi a stricăciunii. Căci un 
suflet întărit prin sălăşluirea puterii lui Hristos în EI, poate face şi trupul să biruiască 
descompunerea trupului prin moarte şi stricăciune. Hristos e dreptatea personificată pentru că 
e ipostasul dumnezeiesc devenit şi ipostas al firii Sale omeneşti. Cu ipostas divin nu poate să 
nu facă şi firea Sa omenească, dreaptă, sau nu poate să nu Se arate în toate cele omeneşti ale 
Sale. (n.s. 142, p. 86) 

Nu ai avea asupra Mea nici o putere, de nu ţi-ar fi fost dat de sus (n., 19, 
Ie. 

Dar supus lemnelor, Isaac e scăpat şi de moarte şi de pătimire. Şi urcă la 
jertfă un berbec dat de Dumnezeu. lar Cuvântul care a strălucit din fiinţa lui 
Dumnezeu şi Tatăl era în templul Său, adică în cel luat din Fecioara şi pironit pe 
lemn. Dar fiind ca Dumnezeu nepătimitor şi nemuritor, era în afara morţii şi a 
patimii. Dar urcă într-un miros de bună mireasmă la Dumnezeu şi Tatăl prin 
trupul Său, pe care EI zice că L-a luat de la Tatăl, după spusa din Psalmi ca de la 
EI: Jertfă şi aducere n-ai voit, dar Mi-ai tocmit trup. Ardere de tot şi pentru 
păcat n-ai binevoit. Atunci am zis: lată vin. În capul, cărţii s-a scris despre 
Mine. Ca să fac voia Tu am voit (Ps., 39, 9; Evr., 10, 7)!*%.” (Sf. Chiril al 
Alexandriei, Glafire la Facere, cartea a treia a Glafirelor la Facere, 2, în PSB, 
vol. 39, pp. 93-94) 


„Căci aşa ni s-a numit nouă Hristos pe Sine însuşi în Cântarea Cântărilor, 
zicând: Eu sunt floarea câmpului, crinul văilor (Cânt., 2, 1). 

Căci era crin şi rodie odrăslit din pământ, pentru umanitate. Fiindcă nu 
cunoştea păcatul, ci răspândea mai degrabă oamenilor din toată lumea buna 
mireasmă a faptelor'*%. Dar îl aseamănă pe Hristos şi cu un câmp binecuvântat 
(cu o țarină) de Dumnezeu'*%.” (Sf. Chiril al Alexandriei, Glafire la Facere, 
cartea a treia a Glafirelor la Facere, 5, în PSB, vol. 39, p. 113) 


15% Tâlcuirea Pr. Stăniloae: Dacă Hristos ar fi pătimit în mod silit, pătimirea Lui n-ar fi fost 
mântuitoare, pentru că s-ar fi văzut că nu e Dumnezeu şi nu suportă crucea din iubire pentru 
oameni. Desigur, răstignirea 1 s-a impus, de cei ce nu puteau suporta ca EI să declare că e Fiul 
lui Dumnezeu. Dar El s-ar fi putut sustrage crucii impuse de ei fie din puterea Lui 
dumnezeiască, fie prin frica de ea, care L-ar fi dovedit lipsit de puterea dumnezeiască şi de 
iubire desăvârşită. EI a acceptat cu voia, ceea ce îi producea suferinţă. Nu era plăcută, dar a 
primit-o totuşi cu voia. Dacă I-ar fi fost plăcută nu ne-ar fi arătat iubirea şi puterea, primind-o; 
dacă n-ar fi primit-o, s-ar fi întâmplat acelaşi lucru. Îl lăudăm pentru crucea primită ca 
suferinţă, pentru că în primirea ei se arată puterea şi iubirea Lui mântuitoare. Formaţiile 
neoprotestante nelăudând pe Hristos pentru crucea suportată, nu cred că El şi-a arătat în 
purtarea ei puterea şi iubirea mântuitoare. (n.s. 155, p. 93) 

15% Tâlcuirea Pr. Stăniloae: Sf. Chiril vede în faptul că Isaac e scăpat de moarte şi în locul lui 
Dumnezeu aduce un berbec, un chip al lui Hristos, care nu e jertfit ca Dumnezeu, dar Tatăl 
Lui Îi tocmeşte un trup spre jertfă, care ar fi preînchipuit de berbec. Dar se poate vedea şi o 
diferenţă între Isaac şi Hristos. În voinţa lui Avraam de-a jertfi pe fiul său, e preînchipuit Tatăl 
ceresc care dă spre jertfă pe Fiul Său. Dar ceea ce rămâne la Avraam o simplă intenţie 
lăudabilă, în Jertfa lui Hristos se împlineşte de fapt. De jertfa lui Isaac se dispensează 
Dumnezeu. Căci ea n-ar fi mântuit lumea. Dar jertfa Fiului Său o mântuieşte. Avraam şi Isaac 
rămân chipuri, care nu mântuiesc lumea. Numai Tatăl ceresc şi Fiul Său o mântuiesc în mod 
real prin Jertfa la care e trimis Fiul. (n.s. 156, p. 94) 

15% Tâlcuirea Pr. Stăniloae: Lipsa de păcat şi generozitatea nesecată a iubirii răspândită de 
Hristos, îl face asemenea crinului alb şi fraged din Cântarea Cântărilor. El răspândeşte curăţia 
şi tinereţea spirituală în toți cei ce I se deschid. (n.s. 190, p. 113) 

15% Tâlcuirea Pr. Stăniloae: Hristos e roditor ca un câmp, ca o țarină. O bogăţie de roduri de 
viaţă dătătoare odrăslesc din El. (n.s. 191, p. 113) 

„Căci Fiul S-a făcut nouă dreptate şi slavă şi mântuire de la Dumnezeu şi 
Tatăl!*. Căci ne-am îndreptat în El şi am fost înălțaţi la slava de fii'**. Şi cum 
ar mai exista sau de unde ar mai putea veni vreo îndoială că am fost şi mântuiţi, 
scăpând de lanţurile morţii şi ridicându-ne la nestricăciune?'*” Căci ne-a 
strălucit Fiul ca o făclie în întuneric şi în noapte, aducând în sufletele celor ce 
cred lumina dumnezeiască. De aceea a şi spus: Eu sunt lumina lumii (n., 8, 
12)1%%» (Sf. Chiril al Alexandriei, Glafire la Facere, cartea a patra a Glafirelor 
la Facere, 1, în PSB, vol. 39, pp. 118-119) 


„Căci EI este pacea noastră, Cel care a desfiinţat peretele despărțiturii 
(...) şi a luat din mijloc ceea ce ne despărțea şi ne-a legat într-o unitate prin 
Duh!'*!.” (Sf. Chiril al Alexandriei, Glafire la Facere, cartea a patra a Glafirelor 
la Facere, 5, în PSB, vol. 39, p. 133) 


„Căci serie fericitul Pavel: Dumnezeu era în Hristos, împăcând lumea cu 
Sine (UL Cor., 5, 19)!*%.” (Sf. Chiril al Alexandriei, Glafire la Facere, cartea a 
şasea a Glafirelor la Facere, 4, în PSB, vol. 39, p. 199) 


„Ucenicii se pot înţelege şi ca negustorii de aromate, care răspândesc ca 
o bună mireasmă taina lui Hristos şi absorbind chipul fiecărei virtuţi în sufletele 
lor în mod general. Aceştia au cumpărat pe lisus în oarecare mod, lăsând toate 


15 Tâlcuirea Pr. Stăniloae: Pilda Lui cuceritoare de viaţă în dreptate, dar şi puterea acestei 
vieţi ni s-a comunicat şi nouă. Dacă trăiesc lângă un om bun, devin şi eu bun. Trăind Hristos 
în unire cu mine, slava Lui, cinstea Lui, devine şi slava mea, cinstea mea. Nu devine Hristos 
dreptatea mea dreptate în locul dreptății mele în fața lui Dumnezeu, cum spune 
protestantismul. (n.s. 202, p. 118) 

15% Tâlcuirea Pr. Stăniloae: Făcându-Se Fiul lui Dumnezeu om, faţa oamenilor a devenit faţa 
fiilor lui Dumnezeu. Cinstea feţei omeneşti a lui Hristos ca a feţei Fiului lui Dumnezeu a 
devenit cinstea feţei fiecărui om care se uneşte cu Hristos. (n.s. 203, p. 118) 

'5% Tâlcuirea Pr. Stăniloae: Moartea nu e o desființare totală, ci o sărăcire a existenţei noastre 
până aproape de vid. Ea ne ţine în lanţurile acestei mărginiri chinuitoare, care e totodată o 
corupţie de trupului. Prin înviere Hristos ne-a scăpat de aceste lanţuri (...) (n.s. 204, p. 118) 
14% Țâlcuirea Pr. Stăniloae: Eliberându-ne de moarte, lărgindu-ne viaţa la nesfârşit şi umplând- 
o de fericire, ne-a adus şi un sens în existenţă. Înainte de EI existenţa n-ar avea nici un sens. 
Veneam la existență ca să murim. Ce sens era în acestea? La învierea Lui, foare de lumină s- 
au umplut. Fiul lui Dumnezeu care S-a făcut om, S-a arătat ca lumina lumii. (n.s. 205, p. 119) 
1%1 Tâlcuirea Pr. Stăniloae: Hristos este pacea noastră, pentru că a unit în Persoana Lui firea 
dumnezeiască şi omenească, şi prin aceasta unindu-Se cu noi ca om, S-a unit şi ca Dumnezeu. 
Dar ca Dumnezeu care ne-a creat, ne susţine şi ne mântuieşte, unindu-ne cu Sine, ne uneşte şi 
între noi. El este pacea în Persoană, în Persoana unificatoare. (n.s. 223, p. 133) 

14% Tâlcuirea Pr. Stăniloae: Dacă Hristos este Fiul lui Dumnezeu făcut om, Tatăl care iubeşte 
pe Fiul Său din veci, Îl iubeşte şi ca om. Iar în orice om în care se întipăreşte faţa iubitoare de 
Tatăl a Fiului Său, Tatăl vede pe Fiul Său iubitor şi orice om care-şi însuşeşte sentimentele lui 
Hristos faţă de Tatăl Său, ÎL iubeşte pe Tatăl împreună cu Fiul Lui făcut om. Așa a împăcat 
Dumnezeu în Hristos lumea cu Sine prin iubire. (n.s. 349, p. 199) 

cele strălucite ale legii, ca să cumpere mărgăritarul de mult preț, după parabola 
Mântuitorului Însuşi (Mt., 13, 16)!*%” (Sf. Chiril al Alexandriei, Glafire la 
Facere, cartea a şasea a Glafirelor la Facere, 5, în PSB, vol. 39, p. 204) 


„Toată darea cea bună şi tot darul desăvârşit de sus este, pogorându-se 
de la Tine, Părintele luminilor (lac., |, 17). Dar nu e nici unul din bunurile cele 
mai preţioase şi mai înalte, pe care să nu-l câştigăm prin Hristos. Căci s-a făcut 
Mijlocitor între Dumnezeu şi oameni (| Tim., 2, 5) şi prin El am avut aducerea 
noastră într-un Duh la Tatăl şi Dumnezeu Cel din ceruri (Efes., 2, 18)'**. De 
aceea a şi spus: Nimeni nu vine la Tatăl, decât prin Fiul (n., 14, 6). lar în EI este 
toată plinătatea harului şi moştenirea strălucită'*5. Căci Dumnezeu bogat fiind, 
S-a sărăcit pentru noi, ca noi să ne îmbogăţim prin sărăcia Lui (II Cor., 8, 9)!%6.” 
(Sf. Chiril al Alexandriei, Glafire la Facere, cartea a şasea a Glafirelor la 
Facere, 1, în PSB, vol. 39, p. 216) 


148 Tâlcuirea Pr. Stăniloae: Hristos ne-a răscumpărat pe noi cu sângele Lui cel scump, noi Îl 
cumpărăm pe El plătindu-L, cu eforturile noastre. Ne cumpără mereu cu jertfa Lui, ÎL 
cumpărăm mereu cu eforturile noastre. Ne dăm reciproc: El pentru noi, noi pentru El, aşa cum 
se cumpără reciproc cei ce se iubesc. Cumpăr iubirea altuia cu iubirea mea care merg până la 
jertfă şi-mi cumpără celălalt mereu iubirea mea cu iubirea Lui până la jertfă. Dau un preţ 
scump pentru că acela e scump şi el dă un preţ scump pentru mine, pentru că eu sunt scump 
pentru el. În mărimea preţului dat pentru altul, se vede preţul lui scump pentru mine. Hristos 
ne cumpără pe noi nu satana, nici de la Dumnezeu, ci de la noi înşine. Sângele scump vărsat 
pentru noi ne câştigă, făcându-ne să părăsim egoismul nostru, ne eliberează de patimile 
noastre, prin iubirea ce ne-o arată; şi în sensul acesta ne eliberează de puterea duhurilor rele. 
Iar noi ÎL cumpărăm pe Hristos prin iubirea cu care-l răspundem, nu făcându-L să se rupă de 
vreun egoism al Său, cum face EI cu noi, ci deschizând uşa noastră iubirii Lui, prin iubirea cu 
care răspundem iubirii Lui. Cuvântul de la Sfânta Împărtășanie: cinstitul trup şi cinstitul 
sânge nu traduc exact cuvântul grec ziuroc. Ar trebui tradus cu: prețiosul trup şi prețiosul 
sânge. (n.s. 358, p. 204) 

1%% Tâlcuirea Pr. Stăniloae: Nu o esenţă, ci un Tată personal este izvorul tuturor existenţelor, 
bunătăţilor şi luminilor sau sensurilor lucrurilor. Numai ceea ce vine de la o persoană, bucură 
alte persoane. Numai ceea ce vine de la Persoana-izvor al tuturor, bucură toate persoanele. 
(n.s. 367, p. 216) 

14% Tâlcuirea Pr. Stăniloae: Numai o Persoană care e nu numai Dumnezeu, ci şi Om de o fiinţă 
cu noi, poate să ne mijlocească bunătăţile supreme ce ne vin de la Tatăl ceresc. Persoana e cea 
care te bucură cel mai mult, numai Persoana dumnezeiască poate fi pentru noi acest izvor de 
bucurie supremă. Dar cea mai apropiată de noi, sau în comunicare nemijlocită cu noi e 
persoana semenului. Hristos este pentru noi atât persoana semenului, cea nemijlocit apropiată, 
cât şi Persoana lui Dumnezeu, izvorul vieţii nesfârşit de bogate. În Hristos, persoana 
semenului a avut adâncimea nesfârşită a Persoanei dumnezeieşti. Dar în Persoana lui 
omenească avem nu numai adâncimea Persoanei dumnezeieşti în general, ci Persoana Fiului 
lui Dumnezeu, Care ne insuflă simţirea ei filială față de Tatăl, deci ne face să ne simţim prin 
EI în faţa Tatălui, umpluţi de Duhul de fii, ca şi El. Nu se poate trăi relaţia cu Persoana 
dumnezeiască fără relaţia cu celelalte două. (n.s. 368, p. 216) 

1%% Tâlcuirea Pr. Stăniloae: Uniţi cu Fiul suntem înfiaţi şi ca atare avem moştenirea fiască 
împreună cu El. Bunătăţile ce ni se dau, ni se dau cu iubirea de Tată. (n.s. 369, p. 216) 

„(...) a strigat dumnezeiescul David către Tatăl şi Dumnezeu din ceruri: 
Porunceşte Dumnezeule puterii Tale, întăreşte Dumnezeule, ceea ce s-a lucrat 
în noi (Ps., 67, 29). Arătând trupul luat în stăpânire de moarte, se ruga să fie 
eliberat de stricăciune prin puterea lui Dumnezeu, adică prin Fiul şi să-l readucă 
iarăşi la starea de la început, adică la viaţă fericită şi nemuritoare în Hristos!*.” 
(Sf. Chiril al Alexandriei, Glafire la Facere, cartea a şasea a Glafirelor la 
Facere, 2, în PSB, vol. 39, p. 219) 


„Dar deşi S-a coborât între morţi, deşi a suportat furia nebună a ludeilor, 
pălmuirile şi ocările, nu face mare caz de acestea, ci pătimind pentru noi şi 


mântuind cele de sub cer, este mai degrabă plin de bucurie atotiubitoare şi 


obişnuită Lui'%%.” (Sf. Chiril al Alexandriei, Glafire la Facere, cartea a şaptea a 


Glafirelor la Facere, în PSB, vol. 39, pp. 235-236) 


„(...) Tatăl a dat pe Fiul Său propriu drept preţ de răscumpărare pentru 
noi toţi!*9. Deci cum zice Pavel: Cu preț am fost cumpăraţi (| Cor., 6, 19) şi nu 
ştim că nu mai suntem ai noştri? (| Cor., 6, 19). Ci unul a murit pentru toţi, ca 
toţi să nu mai trăim nouă înşine, ci Celui ce a murit şi a înviat pentru noi (| 


14 TTâlcuirea Pr. Stăniloae: În Hristos s-a restaurat trupul omenesc în starea fără de moarte de 
la început, când Duhul dumnezeiesc îl ţinea în viaţă prin absenţa patimilor. Trupul primit de 
Fiul lui Dumnezeu ca propriu e readus la viaţă din moartea sub care a căzut. Prin aceasta s-a 
restaurat însăşi omenirea în Hristos, ca Biserică. Trupul omenesc e făcut să fie locaş al lui 
Dumnezeu, sau biserică. Iar întrucât trupurile sau oamenii sunt de o fiinţă şi de aceea legate 
între ele, toate sunt făcute pentru a fi Biserica, sau locaşul lui Dumnezeu. Omorând Fiul lui 
Dumnezeu moartea în trupul asumat, a restaurat omenirea ca Biserică, aşa cum a fost la 
început. Dar ca Biserică definitivă, căci acum Fiul lui Dumnezeu S-a făcut Persoană a unui 
trup şi prin aceasta a intrat pentru veci în cea mai intimă legătură cu trupul şi cu omenirea. 
(n.s. 373, p. 219) 

1% Tâlcuirea Pr. Stăniloae: Hristos e mereu în starea de jertfă. Dar aceasta înseamnă că e în 
starea generoasă şi atotiubitoare de oameni, în care a fost când S-a jertfit, nu într-o 
nemulțumire faţă de cei ce L-au răstignit. (n.s. 399, p. 236) 

+ Tâlcuirea Pr. Stăniloae: L-a făcut pe Fiul Său om în stare să moară în locul nostru. Numai 
aşa a putut învinge moartea. Acesta e sensul răscumpărării. S-a dat Fiul ca Om morţii în locul 
nostru, nu pentru a împlini vreo lege a justiţiei, ci pentru că numai unul mai tare ca moartea 
putea învinge moartea. Şi numai pentru că a învins-o în firea Sa omenească a învins-o în firea 
omenească a tuturor celor ce se unesc prin credință cu El. Răscumpărarea are mai degrabă 
sens ontologic, decât juridic. Învingând moartea în trupul asumat de EI, unit în ființă cu al 
nostru, a învins în trupul oricărui se uneşte cu EI prin credinţă, fără a se contopi cu El ca 
persoană. Se recunoaşte prin aceasta unitatea de fire între oameni, odată cu deosebirea ca 
persoane. (n.s. 521, p. 296) 

Cor., 5, 15-16)'*%” (Sf. Chiril al Alexandriei, Glafire la Ieşire, cartea a doua a 
Glafirelor la Ieşire, 1, în PSB, vol. 39, pp. 295-296) 


„(...) Hristos Care a murit pentru noi, ca să desființeze moartea, cu 


dreptate cei mântuiți nu mai sunt ai lor, ci s-au făcut proprii ai Celui ce S-a 


primejduit pentru ei'*!!. Căci aşa cum cei ce pot scăpa pe cei ajunşi sub barbari 


şi-i pot elibera de robia ce le-a fost impusă fără voie, pentru că au slăbit în lupta 
cu aceia, şi dobândesc prin aceasta calitatea de stăpâni (ai celor eliberaţi), 
câştigând cu sângele lor pe cei prinşi, la fel, socotesc, şi Domnul nostru lisus 
Hristos legând mulțimea demonilor necuraţi şi punându-și sângele Său pentru 
noi şi înlăturând astfel moartea şi desfiinţând stricăciunea (coruperea), ne face ai 
Săi, încât nu mai trăim viaţa noastră, ci mai degrabă a Lui!*'?. Căci dacă n-ar fi 
murit pentru noi, nu ne-am fi mântuit!"?. Şi dacă nu ar fi primit să fie între cei 


10 Tâlcuirea Pr. Stăniloae: Viaţa noastră, care poartă în ea pe Hristos cel înviat ca arvună a 
învierii, nu mai e a noastră. E a Lui. De la El o avem şi o vom avea în veci. Dar cu voia 
noastră. Se accentuează solidaritatea noastră cu Hristos, în baza comunității de natură. 
Mântuirea în Hristos se explică dintr-o comuniune spirituală ca bază ontologică, cu ultima 
temelie în putinţa unirii ontologic spirituale a firii dumnezeieşti cu cea omenească în ipostasul 
Cuvântului, mişcat la aceasta de iubirea între Persoanele de o fiinţă ale Sf. Treimi, fapt care şi 
el are un caracter ontologic-spiritual. (n.s. 521b, p. 296) 

11 Tâlcuirea Pr. Stăniloae: A desfiinţat moartea ca Dumnezeu, Cel ce a murit pentru noi ca 
om. Pentru aceasta S-a făcut o singură Persoană Cel ce a murit ca om şi a omorât moartea ca 
Dumnezeu. S-a făcut om ca să poată muri şi a rămas Dumnezeu Acelaşi ca să poată învinge 
moartea. Cum a putut muri ca om, Cel ce era totodată Dumnezeu? N-a murit numai partea 
omenească a Lui? Partea Lui omenească era purtată de ipostasul dumnezeiesc. Tot ce atinge o 
parte a persoanei noastre, atinge persoana noastră însăşi. În partea persoanei atinsă de moarte 
e persoana, care moare în acea parte, dar nu moare ca persoană în întregime. Persoana lui 
Hristos rămâne vie în Dumnezeirea ei şi ca atare poate învia partea ei moartă. Dar ea a admis 
şi să moară în partea ei omenească, prin libertatea ei, nu fără voia ei. A murit cu voia ca om, a 
ridicat umanitatea Sa din moarte ca Dumnezeu. Dar umanitatea pe care o învie are o viaţă mai 
plină de dumnezeire decât cea care a murit. Dar datorită unităţii de fire cu noi, omul care 
voieşte să se deschidă cu voia Celui cu care este în comunitate de fire, va avea şi el parte de 
puterea trupului înviat al lui Hristos. Dar pentru aceasta el nu mai trebuie să-şi aparţină lui, în 
mod individualist, ci să se predea prin comuniune voluntară Lui. Persoana înviată cu trupul a 
lui Hristos va comunica şi persoanei umane, care a primit comuniunea cu Ea, starea ei înviată. 
Nu devenim ai lui Hristos ca robi, ci ca parteneri în comuniune. Aşa ne însuşim moartea Lui 
ca jertfă de bunăvoie şi înviere a Lui. În acest sens a murit pentru noi şi a înviat pentru noi. 
(n.s. 522, p. 297) 

112 Tâlcuirea Pr. Stăniloae: Nu mai suntem ai noştri nu pentru că trebuie să o dăm Lui, pentru 
că El ne-a eliberat-o de moarte şi de stăpânirea demonilor, ci pentru că viaţa eliberată de 
moarte nu o avem decât unind-o cu a Lui, sau făcându-L pe El ipostasul central al nostru, 
deschizând-o puterii ce curge din viaţa Lui înviată. În acest sens viaţa noastră se hrăneşte din 
viaţa Lui înviată, sau trăim şi noi viaţa Lui. EI trăieşte viaţa noastră înnoind-o din viaţa Lui 
înviată, noi trăim viaţa Lui înviată. Avem în aceasta taina comuniunii cu El, Care S-a făcut om 
de-o fire cu noi, dar e şi Dumnezeu. (n.s. 523, p. 297) 

1415 Tâlcuirea Pr. Stăniloae: Dacă n-ar fi murit Cel ce S-a făcut om, dar a rămas şi Dumnezeu, 
deci dacă n-ar fi murit nu din necesitate, ci cu voia, păstrând puterea de-a învinge moartea, 
deci murind din libertate pentru noi, nu am fi scăpat de moarte. Numai fiind Dumnezeu, Care 


676 


morți, nu s-ar fi surpat stăpânirea groaznică a morţii. Aşa a învăţat şi 
dumnezeiescul Pavel, spunând celor mântuiţi prin Hristos: Cu Hristos m-am 
răstignit şi nu mai trăiesc eu, ci Hristos trăieşte în mine. lar ceea ce trăiesc 
acum în trup, trăiesc în credinţa în Fiul lui Dumnezeu Care m-a iubit pe mine şi 
S-a dat pe Sine pentru mine (Gal., 2, 20)'*. Deci precum cei din Israel trăiesc 
din viaţa mielului înjunghiat'*'5, aşa şi noi nu mai trăim viaţa noastră, ci a lui 
Hristos Care a murit pentru noi şi Care a venit iarăşi la viaţă '*!%.” (Sf. Chiril al 
Alexandriei, Glafire la Ieşire, Despre oferirea celor întâi născuţi, cartea a doua a 
Glafirelor la Ieşire, 1, în PSB, vol. 39, pp. 296-298) 


„(...) am şi fost răscumpăraţi. Căci ne-a mântuit nu un sol (un trimis), nu 
un înger, nu legea dată prin Moise, ci Însuşi Domnul, după cum s-a scris (Evr., 
2, 16)!” (Sf. Chiril al Alexandriei, Glafire la Ieşire, cartea a doua a Glafirelor 
la Ieşire, 1, în PSB, vol. 39, p. 321) 


S-a făcut şi Om, deci numai din uniunea într-un ipostas a celor două firi, s-a făcut posibilă 
biruirea morţii în firea noastră, prin trăirea până la ultimul rezultat al ei. (n.s. 524, p. 297) 

114 Tâlcuirea Pr. Stăniloae: Hristos S-a răstignit ca să trăiască în mine, iar eu m-am răstignit 
cu EI, ca să trăiesc în El sau Lui. Fiecare din cei ce iubesc a murit Lui, ca să trăiască celuilalt. 
Cu atât mai mult se petrece aceasta în relaţia omului cu Hristos, Care a murit cu adevărat 
pentru noi. Dar numai marea credinţă în EI, mă face să trăiesc în EI, sau mă deschid Lui ca să- 
L simt trăind în mine. (n.s. 525, p. 297) 

'*15 Tâlcuirea Pr. Stăniloae: Au trăit, scăpând de moarte, primind în ei mielul junghiat sau viaţa 
Jertfită a Lui pentru ei. (n.s. 526, p. 298) 

11 Tâlcuirea Pr. Stăniloae: Hristos iubind pe oameni până la moartea exclusiv pentru ei. Căci 
nu a fost nici o necesitate în moartea Lui — acest act de supremă iubire a fost actul de 
supremă tărie, sau de supremă biruire a separaţiei de oameni şi de Dumnezeu, în care stă 
slăbirea vieţii. Acest act de supremă dăruire, identic cu actul de supremă tărie, n-a putut fi trăit 
decât de Cel ce era Acelaşi şi Om şi Dumnezeu. Numai Dumnezeu poate merge până la 
această dăruire şi tărie, dar numai prin umanitatea Sa. Învierea Sa începe din momentul morţii 
Sale, căci din acel moment merge la iad ca biruitor al morţii (cu moartea pe moarte călcând) 
vine şi puterea noastră de-a birui moartea din iubire pentru Dumnezeu şi pentru semenul meu. 
Şi-mi vine mie aceasta din EI, care e ca o mişcare magnetică spirituală între mine şi El. (n.s. 
527, p. 298) 

17 Tâlcuirea Pr. Stăniloae: Nu putea învinge moartea decât Fiul lui Dumnezeu. Nu ne putea 
deschide înălțimile infinite ale vieţii lui Dumnezeu, pentru a le cunoaşte, şi pentru a ni le 
comunica decât Fiul Lui. Nu printr-o lege intermediară, pe care trebuie să o împlinim noi cu 
puterile noastre mărginite şi lipsite de fermitate, ne puteam mântui, sau ne puteam împărtăşi 
de viaţa nemuritoare şi nesfârşită, ci prin Dumnezeu însuşi făcut om, care a venit în rând cu 
noi, în comunicare intimă cu noi, ne poate conduce în înălțimile nesfârşite ale lui Dumnezeu, 
ca Tată al Lui, cu care Hristos e la fel de intim unit cu noi, putând totuşi urca spre EI cu noi, 
ca făcut om. (n.s. 574, p. 321) 

„Că Fiul a primit din iconomia pentru noi cele omeneşti'"5 şi S-a făcut 


sub lege, dar S-a socotit şi între cei fără de lege (Is., 53, 12), însă S-a reîntors 
iarăşi la cinstea şi la slava proprie firii Lui pe care o avea de la început, ne-a 
încredinţat EI însuşi, zicând către Tatăl din ceruri: Părinte, proslăveşte-Mă pe 
Mine cu slava pe care am avut-o la Tine înainte de-a fi lumea (n., 17, 5). 

Vezi că înlătură cele intervenite la mijloc şi nu Şi-a însuşit fără voie 
iconomia prin trup, dar s-a grăbit spre slava Dumnezeirii şi la mărirea mai 
presus de toate?!" (Sf. Chiril al Alexandriei, G/afire la Ieşire, cartea a doua a 
Glafirelor la Ieşire, 3, în PSB, vol. 39, p. 327) 


„Căci viaţa după fire, adică Cuvântul din Dumnezeu, printr-o unire din 
iconomie cu trupul, sau cu toată umanitatea şi firea noastră, S-a coborât până la 
a suporta moartea. Pentru că spunem că a murit pentru noi, pătimind-o aceasta 
EI însuşi nu în firea proprie (căci n-a murit nicidecum El însuşi, fiind Viaţa), ci 


1415 Tâlcuirea Pr. Stăniloae: Din iconomie, adică cu voia şi pentru împlinirea unui plan, nu din 
necesitate ca oamenii obişnuiţi. EI şi-a trăit umanitatea ca formată de EI în ipostasul Lui, care 
exista dinainte, din veci. EI îşi trăia umanitatea dependentă de EI însuşi, dar o trăia cu toate 
slăbiciunile ei. O suferea, dar o suferea cu voia. Suferinţa Lui era susţinută exclusiv de iubirea 
Lui. Putea s-o copleşească chiar prin iubire, dar unea iubirea cu suferinţa. Iubirea i-o făcea pe 
de o parte uşoară, dar pe de alta prin iubire voia să o trăiască până la ultimul ei grad. Cu cât I- 
a crescut suferinţa, cu atât I-a crescut iubirea. Când suferinţa a ajuns la maximum în moarte, a 
ajuns şi iubirea la maximum, învingând-o. Căci iubirea e toată manifestarea puterii de viaţă. 
Dar ca să sufere trebuia pe de altă parte să aibă nişte slăbiciuni în fire. (n.s. 585, p. 327) 

119 Tâlcuirea Pr. Stăniloae: A primit cu voia neputinţele şi durerile în trup, dar se grăbea să 
ajungă cu trupul dincolo de ele. Iar ultimul lucru nu-l făcea în contrazicere cu primul, ci din 
aceeaşi iubire cu care l-a făcut pe primul. A luat suferinţa nu pentru a rămânea în ea veşnic, nu 
de dragul ei, ci pentru a o învinge. Amândouă le-a făcut pentru oameni. Oamenii nici nu iau 
de bună voie necazurile şi suferinţele, nici nu reuşesc să ajungă deasupra lor prin ei înşişi. 
Numai în Hristos se împacă cu primele şi ajung deasupra lor. (n.s. 586, p. 327) 

însuşindu-Şi moartea trupului propriu'"%.” (Sf. Chiril al Alexandriei, Glafire la 
Ieşire, cartea a doua a Glafirelor la Ieşire, 4, în PSB, vol. 39, pp. 329-330) 


„Fiindcă precum am murit împreună cu Adam, aşa ne-am şi sculat 
împreună cu Hristos!*!. Căci precum în Adam toți murim, aşa şi în Hristos toți 
suntem făcuţi vii (| Cor., 15, 22). Căci ne-a răscumpărat pe noi prin sângele Său 
propriu şi a făcut viaţa Sa schimb pentru viaţa tuturor!"*.” (Sf. Chiril al 
Alexandriei, Glafire la Ieşire, cartea a doua a Glafirelor la Ieşire, 4, în PSB, vol. 
39, pp. 330-331) 


140 Tâlcuirea Pr. Stăniloae: (...) E o coborâre reală a Cuvântului la putinţa de-a Se socoti ca 
primind El însuşi moartea, întrucât S-a făcut Persoană a firii omeneşti supusă morţii, deşi pe 
de altă parte nu moare El însuşi cu adevărat. Termenul socotință, părere redă o stare de 
coborâre adevărată a Cuvântului la firea noastră muritoare ca Subiect al ei, dar totuşi nu de 
primire de către Cuvântul a morţii în firea Lui dumnezeiască. El nu moare în firea Sa proprie, 
dumnezeiască, ci moartea e a trupului Său. Dar şi pe aceasta şi-o însuşeşte, adică cu voia, nu-l 
este impusă cu necesitate. Intră într-o relație cu moartea cu voia, nu i se face proprie din 
necesitate. Termenul s-a socotit exprimă ceva la mijloc între faptul de-a fi devenit Cuvântul 
muritor şi între a nu avea nici o relaţie cu moartea. E de remarcat că Sf. Chiril numeşte firea 
dumnezeiască firea proprie a Cuvântului, iar de cea omenească spune: şi-a făcut-o proprie, 
sau că s-a unit cu ea din iconomie, adică cu voia, cum cu voia a primit şi moartea ei, deci nu-l 
este proprie nici firea noastră, nici moartea ei din necesitatea firii Sale dumnezeieşti. La baza 
unirii firii omeneşti cu firea Sa dumnezeiască şi la baza primirii de către El a morţii în firea cu 
care S-a unit, stă voinţa. Acestea sunt nişte subtilități care feresc credinţa în Hristos atât de 
monofizitism, cât şi de nestorianism, care salvează credinţa în dumnezeirea nemodificabilă a 
lui Hristos, dar şi în unirea Lui din iubire cu firea noastră şi prin aceasta, mântuirea ei. 
Desigur, în însuşirea de către Cuvântul dumnezeiesc a firii noastre şi a morţii ei cu voia, sau 
iconomic, este o mare taină. Până unde a mers ea? Cum se îmbină însuşirea lor de către 
Cuvântul cu voia Lui? Căci există şi alte relaţii ale Cuvântului cu creaţia prin voie. Dar aci e 
vorba de o însușire a ei în Persoana proprie, dar totuşi cu voia. Cum a trăit Cuvântul firea 
noastră şi moartea şi însuşirile cu voia? E o apropiere a Cuvântului până la capăt de firea 
noastră, ca să şi-o facă proprie prin însușire. (n.s. 591, p. 330) 

11 Tâlcuirea Pr. Stăniloae: Cuvântul dumnezeiesc şi-a însuşit atât de mult firea noastră, fără 
să o părăsească pe a Lui, încât a intrat într-o comunicare cu noi identică cu cea a lui Adam, 
transmițându-ne viaţa, cum Adam ne-a transmis moartea. Deşi şi-a însuşit firea noastră cu 
voia şi nu stând într-o legătură de necesitate cu EI, ca un Adam, deci n-a intrat nici El în 
această legătură de necesitate, totuşi ea e tot atât de intimă ca şi cea cu Adam şi deci între noi. 
Dar faptul că a făcut-o aceasta cu voia şi din iconomie, sau pentru mântuirea noastră, a celor 
născuţi din Adam, n-a adus în Sine o umanitate despărțită de a lui Adam şi de a noastră, ci şi-a 
luat-o pe aceea, dar curăţită de păcat, prin faptul că a avut-o şi pe cea dumnezeiască. lar 
făcând lucrul acesta cu voia, implica trebuinţa ca şi noi să primim legătura cu EI ca om înnoit 
cu voia. Voia Lui vrea să se întâlnească cu voia noastră. Dacă s-ar fi trecut din necesitate firea 
noastră în EI, ca fie înnoită, ar putea face ca şi noi să trecem cu necesitate de la starea de păcat 
la cea înnoită. (n.s. 593, pp. 330-331) 

'%2 Tâlcuirea Pr. Stăniloae: Dacă nu şi-ar fi făcut sângele omenesc asumat şi viaţa omenească 
asumată, sânge propriu şi viaţă proprie a Lui ca ipostas dumnezeiesc, nu ar fi avut în EI 
valoarea de răscumpărare a noastră a tuturor. Deşi nu le avea din necesitate, şi le-a însuşit atât 
de mult, încât erau ale Lui, sau era EI în ele. (n.s. 594, p. 331) 

„Domnul nostru lisus Hristos adresându-se noroadelor ludeilor, care nu 
primeau răscumpărarea prin credinţă, ci dispreţuiau folosul învățăturilor Lui, 
socotind că le ajunge legea dată prin Moise şi că e singura care le poate asigura 
familiaritatea cu Dumnezeu, le-a spus: Nimenea nu vine la Tatăl fără numai prin 
Mine (n., 14, 6)'*%. Şi iarăşi: Eu sunt calea şi Eu sunt uşa (In., 10, 9; 14, 6). 
Spunând acestea, a spus adevărul, pentru că este Adevărul. Şi Dumnezeu şi Tatăl 
nu ne este altfel apropiabil decât numai prin Fiul Lui după fire. Căci cel care-L 
cunoaşte pe El, cunoaşte numaidecât şi pe Tatăl din Care s-a născut!” (Sf. 
Chiril al Alexandriei, Glafire la Ieşire, cartea a treia a Glafirelor la Ieşire, 1, în 
PSB, vol. 39, p. 342) 


„(...) toată răscumpărarea este prin El. Căci nu e dat alt nume sub cer, 
între oameni, întru care trebuie să ne mântuim noi (Fap., 4, 12) şi în EI e toată 
desăvârşirea prin sfinţenie în Duhul'**. Prin El am fost chemaţi la Tatăl şi vom 
sui la cetatea de sus împreună cu E1'*%.” (Sf. Chiril al Alexandriei, Glafire la 
Ieşire, cartea a treia a Glafirelor la Ieşire, 1, în PSB, vol. 39, p. 352) 


1% Tâlcuirea Pr. Stăniloae: Dumnezeul adevărat nu e decât Cel ce e Tată al unui Fiu Unul- 
Născut. Căci numai acesta e un Dumnezeu al iubirii, fără de care nu se poate cugeta un 
Dumnezeu. Dar de acest Dumnezeu-Tată nu Se poate apropia cineva decât prin Fiul, 
însuşindu-şi şi el calitatea de fiu. lar Fiul ni S-a făcut apropiat şi ne-a dat putinţa de-a ne 
însuşi calitatea de fii ai Tatălui, făcându-Se şi om. El S-a făcut prin aceasta Fiu şi ca om şi a 
înfrățit cu Sine pe oameni făcându-i împreună fii. Acesta este Hristos. Cine nu primeşte pe 
Hristos ca Fiul lui Dumnezeu făcut om, nu se poate apropia de Dumnezeu, ca un fiu de Tatăl. 
Legea veche nu dădea putinţa apropierii de Dumnezeu ca Tatăl, deci în nici un fel. La fel nu 
dau putinţa religiile panteiste în care Dumnezeu se confundă cu natura. Nu o dau nici sectele 
neoprotestante, care nu cunosc pe lisus ca Dumnezeu. (n.s. 607, p. 342) 

1% Tâlcuirea Pr. Stăniloae: Nu numai că cine nu recunoaşte pe Hristos ca Fiul lui Dumnezeu 
nu-L poate cunoaşte pe Dumnezeu, care nu poate să nu fie Tată din veci, ci cel ce recunoaşte 
pe Hristos ca Fiul Unul-Născut al lui Dumnezeu, cunoaşte în mod necesar pe Dumnezeu ca 
Tată, deci ca Dumnezeu adevărat. Acela primeşte în sine afecțiunea filială supremă îndreptată 
spre Dumnezeu ca Tatăl. În Fiul se unesc paradoxal aceste două calităţi spirituale: de Fiu, deci 
ca Născut, dar de Fiu independent de tot ce e creat, de absolută libertate în absolută filiație. 
Cel ce e Fiul Tatălui suprem, e superior tuturor împreună cu Tatăl al cărui Moştenitor în toate 
este. Acestea două le trăim apropiindu-ne de Hristos. Căci ni le comunică într-un fel şi nouă: 
suntem fii ai Tatălui suprem şi liberi de toate. (n.s. 608, p. 342) 

1425 Tâlcuirea Pr. Stăniloae: Dacă Hristos nu e Fiul lui Dumnezeu făcut om, venit între oameni, 
nu suntem ridicaţi în veşnicia şi bogăţia vieţii dumnezeieşti. Nimeni n-a fost între oameni care 
să aibă putinţa de-a ne ridica din insuficienţa noastră decât Hristos, Care n-a fost numai om, ci 
şi Dumnezeu. Hristos a fost singurul om în Care a fost desăvârşirea, pentru că a fost şi 
Dumnezeu. lar El poate comunica şi fraților Săi desăvârşirea. Căci desăvârşirea e una cu 
sfinţenia, pentru că în ea nu e nimic egoist, nimic aplecat spre plăcerile animale, nespirituale, 
care închid omului orizonturile spirituale. lar a fi în aceste orizonturi, înseamnă a fi în 
comuniune cu altă Persoană pur spirituală şi Preasfântă. (n.s. 632, p. 352) 

146 Tâlcuirea Pr. Stăniloae: Coborârea Fiului lui Dumnezeu între oameni, are ca urmare 
urcarea oamenilor uniți cu El la Dumnezeu. Coborârea Lui pe pământ, înseamnă prefacerea 
pământului în cer. (n.s. 633, p. 352) 

„Căci toată iconomia s-a săvârşit în chip clar din pricina noastră şi pentru 
noi!"7. Căci precum S-a făcut pentru noi între morţi, ca noi să ajungem în viaţă 
împreună cu EI şi prin El — pentru că a înviat călcând puterea morţii — aşa s-a 
făcut pentru noi departe, deşi e aproape — ca şi noi să ne apropiem împreună cu 
EI şi prin EI de Tatăl, fapt care s-a şi împlinit. Căci făcându-ne părtaşi ai Lui prin 
Duhul, ne-am unit cu Dumnezeu Tatăl prin EI, dacă suntem cu adevărat părtaşi 
ai firii dumnezeieşti, după Scripturi (UI Pt., 1, 4)'*%.” (Sf. Chiril al Alexandriei, 
Glafire la Ieşire, cartea a treia a Glafirelor la Ieşire, 2, în PSB, vol. 39, pp. 356- 
357) 


„Și cu rana Lui noi ne-am vindecat, după cum s-a scris (1s., 53, 5)*%” 
(Sf. Chiril al Alexandriei, Glafire la Levitic, cartea întâia a Glafirelor la Levitic, 
1, în PSB, vol. 39, p. 372) 


= 


„(...) e jertfă sfântă pentru că e fără de prihană'"” (Sf. Chiril al 
Alexandriei, Glafire la Levitic, cartea întâia a Glafirelor la Levitic, 2, în PSB, 
vol. 39, p. 376) 


127 Tâlcuirea Pr. Stăniloae: Pentru noi S-a făcut Fiul lui Dumnezeu Om, pentru noi s-a 
răstignit, pentru noi a înviat, pentru noi S-a înălţat la cer. Dumnezeu n-a rămas din pricina 
noastră şi pentru mântuirea noastră, închis în Sine, şi-a făcut proprie viaţa noastră, ca să ne-o 
facă proprie pe a Lui pentru veci, fără să înceteze a fi Dumnezeu, fără să pună capăt existenţei 
noastre ca oameni. Suntem din voia Lui o preocupare veşnică pentru Sine, dezvoltându-ne ca 
ceea ce suntem, înfrumuseţându-ne ca oameni cu tot ce e dumnezeiesc. Nici o religie, nici o 
concepţie nu acordă o atât de mare valoare omului, ca credinţa creştină. Omul e chemat să fie 
veşnic ca Dumnezeu, în relaţie familiară cu Dumnezeu, partener al lui Dumnezeu, fără să fie 
şi să devină Dumnezeu. Dumnezeu ne iubeşte întrucât suntem făptura Lui, deosebită de EI, 
întrucât se vede nu numai existând în Sine, ci şi realizându-Se în altă formă, în forma umană. 
(n.s. 642, p. 357) 

'*% Tâlcuirea Pr. Stăniloae: Nu ne facem părtaşi de Hristos prin simplul fapt că are firea 
omenească, ci trebuie să ne şi deschidem Lui prin credinţa noastră, deci printr-un act spiritual, 
liber, care e uşurat prin Duhul Sfânt. Căci Duhul Sfânt a trecut din dumnezeirea lui Hristos şi 
în umanitatea Lui. Părtăşia pe care o primim astfel cu Hristos e alta decât părtăşia de firea 
dumnezeiască. De Hristos ne facem părtaşi întrucât avem firea omenească comună cu a Lui, 
trecând însă şi Duhul de la ea la noi. Dar de firea dumnezeiască nu ne facem părtaşi decât în 
sensul unei comuniuni personale cu Fiul ca ipostas divin şi deci împreună cu EI şi cu Tatăl. 
(n.s. 643, p. 357) 

14% Tâlcuirea Pr. Stăniloae: Rana Lui e moartea Lui. Ne-am vindecat cu ea, sau am dobândit o 
viaţă nouă, pentru că uniţi cu El trăim şi noi predarea umanităţii noastre moarte, Tatălui, sau 
transformarea morţii ei ca osândă, încă până trăim, în moartea ca predare iubitoare a ei 
Tatălui. (n.s. 661, p. 372) 

'%0 Tâlcuirea Pr. Stăniloae: Cea mai bine primită jertfă, sau cea mai adevărată jertfă, e cea mai 
lipsită de vreo pată a păcatului. Hristos a fost cea mai adevărată jertfă, pentru că a fost ca om 
fără de păcat. Predarea Lui ca jertfă Tatălui a fost cu adevărat desăvârşită, neslăbită de nici o 
mişcare egoistă, contrară. El a avut ca om jertfit intrarea totală la Dumnezeu. Şi uniţi cu El 
avem şi noi această intrare. Peste noi se întinde lumina curăţiei Lui desăvârşite şi atotplăcute 
Tatălui. (n.s. 670, p. 376) 

„Căci Emanuil a murit lărgindu-ne intrarea în Sfintele Sfintelor şi 
deschizând uşa Bisericii de sus şi din ceruri celor ce cred'*!. Aşadar, în moartea 
lui Hristos câştigăm şi puterea de-a pătrunde în sfântul cort pe care l-a întemeiat 
Domnul şi nu omul, în lerusalimul de sus, maica sfinţilor şi hrănitoarea 
îngerilor!**.” (Sf. Chiril al Alexandriei, Glafire la Levitic, cartea întâia a 
Glafirelor la Levitic, 2, în PSB, vol. 39, pp. 376-377) 


„Dar fiindcă S-a făcut jertfă pentru păcat — căci Paştile nostru Hristos 
s-a jertfit pentru noi (| Cor., 5, 7) — de aceea spunem că S-a făcut şi păcat!**. 
Căci s-a jertfit, precum am spus, ca prin sângele Său să câştige lumea de sub cer. 
Căci cu preţ am fost cumpăraţi, după Scripturi (| Cor., 6, 20) şi nu mai suntem ai 
noştri ci ai Celui ce pentru noi păcat S-a făcut, ca să ne elibereze de vechile 
păcate şi să ne arate sfinți prin împărtăşire de sfântul lui Trup, deci şi ai 


'%1 Tâlcuirea Pr. Stăniloae: Sfintele Sfintelor de Sus e ultima şi tainica interioritate a lui 
Dumnezeu. Până acolo a intrat Hristos cu jertfa sa ca om. Arhiereul legii intra cu sângele 
ţapului ispăşitor o singură dată pe an în Sfintele Sfintelor din cortul văzut. Acesta era chipul 
intrării în interioritatea spirituală a lui Dumnezeu, la inima Lui personală, ca să rămână acolo 
veşnic ca om care atrage pe fraţii Săi. El a deschis în mod real oamenilor intrarea la 
interioritatea lui Dumnezeu "Tatăl, în care se constituie Biserica sau comuniunea cea mai 
deplină între oameni şi între ei şi Dumnezeu prin iubire. E o comuniune realizată şi hrănită 
prin jertfa de Sine a Fiului lui Dumnezeu ca om, al cărei duh ni-l însuşim şi noi biruind orice 
egoism. Această Biserică cu temeiul în Dumnezeu îşi are prelungirea în Biserica văzută. Cei 
ce facem parte din această Biserică avem sufletele unite prin comuniune în interioritatea lui 
Dumnezeu- Tatăl, împreună cu Fiul făcut om. (n.s. 671, pp. 376-377) 

'%2 Tâlcuirea Pr. Stăniloae: Biserica fiind Sfânta Sfintelor în care se află interioritatea lui 
Dumnezeu, cu tot conţinutul infinit de înţelesuri şi ca izvorul iubirii nesfârşite, din care a 
creat, susţine şi îmbogăţeşte spiritual lumea şi în care a intrat şi rămâne în veci şi umanitatea 
noastră purtată de Fiul şi jertfită, într-o întâlnire supremă între iubirea omenescului şi 
dumnezeirii, hrăneşte cu aceste înţelesuri şi cu această iubire şi duhurile îngereşti. De aceea se 
scot la Sf. Liturghie părticele (miride) şi pentru îngeri. (n.s. 672, p. 377) 

'%5 Tâlcuirea Pr. Stăniloae: Numai pentru aceea se spune că Hristos S-a făcut păcat pentru 
noi, pentru că şi-a însuşit moartea, care a venit peste oameni din pricina păcatului. Dar El a 
întors direcția morţii dinspre neant, ca despărțire de Dumnezeu, spre Dumnezeu ca învingere a 
egoistei despărțirii de Dumnezeu din dragoste desăvârşită de Dumnezeu. Hristos a trecut prin 
moartea Lui ca jertfă fără de păcat cu adevărat dincolo de creație, la Dumnezeu, şi ca om, deci 
e Paştele adevărat, cum mielul mozaic simboliza doar. lar odată cu Hristos trecem şi noi din 
viaţa despărțită de Dumnezeu şi supusă morţii, la viaţa în Dumnezeu. Moartea ca trecere spre 
Dumnezeu, ca predare a vieţii proprii lui Dumnezeu, se cunoaşte prin aceea că e jertfă sau dar 
adus lui Dumnezeu. (n.s. 676, pp. 378-379) 

Sângelui'**.” (Sf. Chiril al Alexandriei, Glafire la Levitic, cartea întâia a 
Glafirelor la Levitic, în PSB, vol. 39, pp. 378-379) 


„Astfel ne-am îmbogăţit în Hristos cu bunătatea de sus şi am fost spălaţi 
de necinstitul şi atotchinuitorul păcat, fiind chemaţi prin credinţă la sfinţenie. Şi 
pe lângă acestea fiind făcuţi părtaşi la viaţa de veci, vom fi primiţi în ea şi ne 
vom dărui întru miros de bună mireasmă lui Dumnezeu şi Tatăl. Căci spune 
adevărul fericitul Pavel, când scrie: că suntem bună mireasmă a lui Hristos lui 
Dumnezeu (Il Cor., 2, 15)'%” (Sf. Chiril al Alexandriei, Glafire la Levitic, 
cartea întâia a Glafirelor la Levitic, în PSB, vol. 39, p. 383) 


„(...) Cuvântul fiind după fire viaţă şi din viaţă, îşi însuşeşte moartea 
propriului trup. Căci nu era străin de el trupul asumat, ci al Lui propriu'**.” (Sf. 
Chiril al Alexandriei, G/afire la Levitic, cartea întâia a Glafirelor la Levitic, în 
PSB, vol. 39, pp. 387-388) 


„(...) să înţelegi că trupul lui Hristos este nestricăcios. Căci n-a cunoscut 
stricăciunea. (...) lar în înţelegerea sfântului trup al lui Hristos ca nestricăcios, se 
introduce rațiunea învierii Lui.” (Sf. Chiril al Alexandriei, Glafire la Levitic, 
cartea întâia a Glafirelor la Levitic, 4, în PSB, vol. 39, p. 396) 


144 Tâlcuirea Pr. Stăniloae: În două sensuri nu mai suntem ai noştri, ci ai lui Hristos: pentru că 
EI ne-a răscumpărat cu sângele Lui din robie; pentru că ne facem părtaşi de trupul şi sângele 
Lui libere de păcat, libere de robia morţii definitive, datorită unirii desăvârşite, prin jertfa ca 
predare totală, cu Tatăl. Poţi să fii al cuiva ca rob şi poţi să fii al cuiva datorită faptului că te 
câştigă prin iubirea Lui. Când eşti al cuiva prin iubirea ce ţi-o acordă, eşti al lui bucurându-te 
totodată de libertate. Dar când eşti rob al duşmanului, eşti rob fără libertate. Când eşti rob al 
patimilor şi al morţii din pricina ea, eşti rob cu adevărat, lipsit de libertate. Dar devenind rob 
al lui Hristos, sau al lui Dumnezeu, datorită dragostei ce şi-o arată şi prin care te-a eliberat de 
patimi şi de moarte, devii rob de bunăvoie. Când se zice credinciosului robul Jui Dumnezeu, 
aceasta nu înseamnă un rob neliber, ci un rob de bunăvoie. Sunt rob fericit al celui ce mă 
iubeşte şi pe care îl iubesc. Este o unire paradoxală între libertate şi comuniune din dragoste. 
(n.s. 677, p. 379) 

'%5 Tâlcuirea Pr. Stăniloae: Hristos înalţă prin Jertfa Lui ca om buna mireasmă a umanităţii 
către Tatăl. Dar şi noi uniţi cu Hristos, înălțăm în noi buna mireasmă a duhului de jertfă al lui 
Hristos Tatălui. Tatăl vede în faţa omenească a lui Hristos, predată Tatălui până la suprema 
jertfă, feţele noastre şi noi arătăm Tatălui în feţele noastre pline de iubire jertfelnică faţa lui 
Hristos. (n.s. 686, p. 383) 

1% Tâlcuirea Pr. Stăniloae: Tema va fi reluată de Leonţiu de Bizanţ, care va spune 
nestorienilor că trupul lui Hristos nu e al sufletului Lui, sau al omului, ca la oameni, ci al 
Cuvântului. Taina cea mare este cum simţea real moartea ca a Sa şi nu ştia numai teoretic de 
ea. Într-un fel ipostasul dumnezeiesc al Cuvântului simţea durerile trupului Său şi frica de 
moarte, cum simte sufletul nostru durerile trupului său şi frica de moartea cu trupul, fără ca 
loviturile şi moartea să-l atingă pe el însuşi. E ca un ecou spiritual produs în suflet de orice act 
material care atinge trupul. (n.s. 692, p. 388) 

„(...) Hristos (...) a cumpărat!“ lui Dumnezeu şi Tatăl, precum s-a scris, 
întreaga lume prin credinţa în EI şi prin sângele Său.” (Sf. Chiril al Alexandriei, 
Glafire la Numeri, cartea Glafirelor la Numeri, 3, în PSB, vol. 39, p. 412) 


„(...) dumnezeiescul Pavel prefăcând chipurile în înţelesuri duhovniceşti, 
scrie şi zice: Dacă sângele taurilor şi ţapilor şi cenuşa vițelei stropind pe cei 
spurcaţi îi sfinţeşte spre curăţenia trupului, cu atât mai mult sângele lui Hristos 
(Evr., 9, 13). Şi văzând în mielul junghiat de cei din Israel, care prin aceasta 
rămâneau alipiţi de umbre, la curăţenia trupului, chipul tainei lui Hristos, a spus 
iarăşi: Paştele nostru Hristos s-a jertfit pentru noi (| Cor., 5, 7)'**%.” (St. Chiril al 
Alexandriei, Glafire la a doua Lege, 3, în PSB, vol. 39, p. 461) 


„(...) mielul adevărat, zugrăvit odinioară prin ghicituri, victima nepătată, 
Se aduce ca o jertfă pentru toţi, ca să şteargă păcatul lumii, ca să surpe pe 
dezorganizatorul lumii întregi, murind pentru toți ca să desființeze moartea, ca 
să dezlege blestemul nostru, ca să înceteze în sfârşit sentinţa: Pământ eşti şi în 
pământ vei merge, ca să arate pe al doilea Adam, venit nu din pământ, ci din 
cer!*5, şi să Se facă firii omului: început a tot binele'*, dezlegare a stricăciunii, 


1%7 Tâlcuirea Pr. Stăniloae: Termenul ne-a cumpărat, ne-a răscumpărat cu sângele Său e 
folosit de Părinţi pentru că a trebuit să verse sângele Său ducând şi imprimând până la capăt în 
umanitatea Sa iubirea Sa față de Tatăl şi faţă de noi, pentru că pe de o parte această iubire să 
se comunice din umanitatea Sa şi din noi, pe de alta să atragă asupra ei şi asupra noastră 
iubirea Tatălui. Pe de altă parte, prin moarte erau stăpâniți de satana, ca izvor al existenţei 
sărăcite la maximum, dar totuşi având în ea o putere de atracţie prin slăbiciunea ce ne-o 
imprimă, rupându-ne de Dumnezeu. Hristos primind moartea, a primit-o ca ceva ce venea de 
la vrăjmaşul lui Dumnezeu deci a plătit aceluia ceea ce plăteau toți. Dar îndată ce-a ajuns la 
acest capăt al vieţii pământeşti, adică la moarte, a trecut prin ea, ca primită din iubirea de 
Dumnezeu şi de oameni, la întâlnirea deplină ca om cu Dumnezeu, biruind moartea. A intrat o 
clipă sub îngustimea aceleia, ca să se spargă dinlăuntru pereţii acestei îngustimi. Dar noi 
primim puterea Lui biruitoare de moarte, numai dacă ne deschidem Lui prin credinţa că e Fiul 
lui Dumnezeu care a biruit ca om moartea. (n.s. 718, p. 412) 

'%8 Tâlcuirea Pr. Stăniloae: Paştele (Pascha) înseamnă în evreieşte trecere. Mielul jertfit de 
evrei în Egipt le-a făcut cu putinţă trecerea de la robie la libertatea în pământul lor. Dar mielul 
avea şi semnificația unui Miel care va face cu putinţă trecerea cea mai înaltă a oamenilor, de 
la viaţa aceasta la cea viitoare. Căci altfel la ce ar mai fi continuat evreii odată stabiliți în Israil 
să mai jertfească mielul pascal? EI închipuie pe adevăratul Miel, pe Hristos, Care este trecerea 
noastră supremă de la pământ la cer, de la viaţa în trupul acesta, la cea în trupul înviat. El e 
trecerea, sau Paştele esenţial în Persoană. Căci El e trecere întru umanitate şi îndumnezeire, 
iar prin moartea ca jertfă adusă Tatălui, trece ca om la Tatăl şi deci la viaţa veşnică a învierii, 
având să ne treacă şi pe noi. EI e calea de trecere. Aflându-ne în EI, trecem de aici dincolo de 
viaţa de aici. Nu trecem prin efortul nostru, ci unindu-ne cu El. (n.s. 795, p. 461) 

'%9 Tâlcuirea Pr. Stăniloae: Hristos e al doilea Adam, al doilea început al omenirii, dar El nu 
este făcut din pământ, ca ipostas, ci ipostasul dumnezeiesc din cer Se face şi ipostas al firii 
omeneşti. (n.s. 222, p. 133) 

10 Tâlcuirea Pr. Stăniloae: Ipostasul dumnezeiesc, făcându-se purtătorul firii omeneşti, Se 
face începutul a tot binele în ea şi, prin ea, tuturor celor ce au comună cu El aceeaşi fire. Fiul 
lui Dumnezeu devine ipostasul central şi începător al noii umanităţi, ipostas plin de puterea 

pricinuitorul vieţii veşnice, temelia refacerii după Dumnezeu, începutul dreptei 
credinţe şi dreptăţi, cale spre Împărăţia cerurilor. 

Căci a murit ca un miel pentru toţi, redând toată turma de pe pământ lui 
Dumnezeu-Tatăl, Unul pentru toţi, ca pe toţi să-i supună lui Dumnezeu; Unul 
pentru toţi, ca pe toţi să-i câştige, ca în sfârşit toți să nu mai trăiască lor, ci Celui 
care a murit şi S-a sculat pentru ei. Căci fiindcă eram în multe păcate şi pentru 
aceasta eram supuşi morţii şi stricăciunii, L-a dat Tatăl pe Fiul preţ de 
răscumpărare pentru noi, pe Unul pentru toți, pentru că toate sunt în EI şi El e 


mai bun decât toţi'*”!. A murit Unul pentru toţi, ca toţi să vieţuim în E1!*?. Căci 


Mielul, înghițind moartea pentru toţi, a eliminat-o pentru toţi din EI, căci toţi 
eram în Hristos, Care a murit din cauza noastră şi S-a sculat pentru noi'*?. Căci, 
fiind desfiinţat păcatul, cum s-ar fi putut să nu fie desfiinţată moartea cea din 
păcat şi pentru păcat!**? Fiindcă, dacă moare rădăcina, cum mai poate fi scăpată 
mlădiţa ivită din ea (moartea prin păcat)? Pentru ce pricină am mai muri, o dată 
ce păcatul este desfiinţat? De aceea, sărbătorind, zicem la junghierea Mielului 
lui Dumnezeu: Unde e, moarte, biruinţa ta? Unde e acul tău, iadule?, Căci 
toată fărădelegea, cum zice Psalmistul, va închide gura ei (Ps., 106, 42), 
nemaiputând acuza pe cei ce au păcătuit din slăbiciune. Căci Dumnezeu este Cel 
ce îndreptăţeşte (Rom., 8, 33). Hristos ne-a răscumpărat de sub blestemul Legii, 
făcându-Se pentru noi blestem, ca noi să scăpăm de blestemul fărădelegii (Gal., 


izvorâtoare a binelui pentru toți, un ipostas pururea viu, împreună cu toţi oamenii care vin pe 
lume şi cred în EI. (n.s. 223, p. 133) 

11 Tâlcuirea Pr. Stăniloae: Putea muri pentru toţi cu efect mântuitor în umanitatea asumată, 
pentru că în ipostasul lui Dumnezeu avea raţiunile după care au fost create toate şi toţi şi putea de 
aceea răspândi înnoirea lor, prin umanitatea asumată, în toți, în raţiunile tuturor. Fiind toate 
unite în ipostasul Lui, care devine şi ipostasul firii Sale omeneşti, EI are un efect unificator şi 
asupra chipurilor rațiunilor Lui din noi, producând o atracţie iubitoare între noi. (n.s. 224, p. 134) 
12 Tâlcuirea Pr. Stăniloae: A murit ca să învingă moartea în firea Sa omenească şi, din ea, să 
întindă biruinţa asupra morţii în toţi cei ce se unesc cu El. (n.s. 225, p. 134) 

15 Tâlcuirea Pr. Stăniloae: Firea Lui omenească nu a putut ţine moartea, pentru că era a 
Cuvântului. Dar în legătură cu ea este firea tuturor oamenilor. Sau Cel ce o avea ca fiind a Lui avea 
în El raţiunile tuturor oamenilor, ca chipuri ale raţiunilor lor unite în El. Toţi eram deci în EI, Care a 
murit şi a învins moartea. Deci a murit şi a înviat pentru toţi şi, virtual, cu toţi. (n.s. 226, p. 134) 
14 Tâlcuirea Pr. Stăniloae: N-a desfiinţat Fiul lui Dumnezeu moartea din afară cu puterea Lui 
dumnezeiască, ci a desfiinţat-o pentru că a ridicat firea noastră, asumată de EI, din păcat şi deci din 
moartea care era consecinţa păcatului. N-a desființat moartea nici juridic, plătind pentru noi, ci prin 
înălţarea spiritual-morală a firii noastre asumate de El, aflată în EI ca o nouă începătură a firii 
noastre. În aceasta stă şi răspunsul la întrebarea: Cum, pe de o parte, Se supune morţii, şi, pe de 
alta, o învinge? Şi-a reţinut întâi puterea dumnezeiască, şi apoi a exercitat-o? EI voia să ducă firea 
noastră până la culmea iubirii: să primească moartea pentru noi. Aceasta era şi o culme a 
puterii sufletului Lui. În momentul în care moare, sufletul, unit şi cu voia, cu Dumnezeirea, atinge 
culmea puterii, prin care poate învinge moartea, folosindu-Se mereu de voia şi puterea 
dumnezeiască. Cu moartea primită din iubire, deci cu puterea supremă atinsă de suflet în iubire, 
calcă moartea. A putut primi moartea ca om nu atât prin reținerea puterii dumnezeieşti, ci prin 
folosirea pozitivă a puterii dumnezeieşti, în creşterea iubirii, sau a nepăcătuirii Sale ca om. (n.s. 
227, p. 134) 

3, 13).” (Sf. Chiril al Alexandriei, Comentariu la Evanghelia Sfântului loan, 
cartea a doua, Introducere, în PSB, vol. 41, pp. 133-134) 


„(...) fund Viaţa după fire, a murit după trup pentru noi, ca să învingă 
moartea pentru noi şi să învie cu Sine întreaga fire (căci toţi eram în EI, întrucât 
S-a făcut om).” (Sf. Chiril al Alexandriei, Comentariu la Evanghelia Sfântului 
Ioan, cartea a doua, cap. I, în PSB, vol. 41, p. 144) 


„lar cel bătut prin stricăciune şi moarte iarăşi s-a tămăduit în a treia zi, 
adică nu în primele timpuri şi în cele de mijloc, ci în cele din urmă, când, 
făcându-Se om, a arătat firea sănătoasă, înviind-o în Sine însuşi din morţi. De 
aceea Se numeşte şi pârga celor adormiţi (| Cor, 15, 20). (Sf. Chiril al 
Alexandriei, Comentariu la Evanghelia Sfântului loan, cartea a doua, cap. |, în 
PSB, vol. 41, p. 159) 


„lar faptul că s-a fixat şarpele pe un stâlp înalt (Num., 21, 9) arată pe 
Hristos ridicat la înălțimea văzută şi cunoscut, ca să nu rămână necunoscut 


nimănui de pe pământ, cum zice şi EI însuşi (In., 12, 32), pentru pătimirea de pe 


cruce!*%.” (Sf. Chiril al Alexandriei, Comentariu la Evanghelia Sfântului loan, 


cartea a doua, cap. I, în PSB, vol. 41, p. 176) 


„Căci Înţelepciunea măiastră a tuturor, adică Fiul, a făcut din unealta 
diavolului, adică din moartea Sa după trup, cale şi uşă spre mântuirea noastră şi 
a întors speranţa diavolului, care abia văzându-L pătimind a cunoscut că e greu 
să lupte cu Dumnezeu!'*%. Dar mi se pare că Psalmistul contribuie la explicarea 


15 Tâlcuirea Pr. Stăniloae: Hristos a luat nu trupul nostru păcătos, ci numai un trup asemenea 
lui, adică trupul nostru care purta slăbiciunile ireproşabile ale păcatului, între care şi moartea, 
ca să le sufere ca pe o osândă a păcatului, şi, biruindu-le prin răbdarea lor, să ne dea nouă 
puterea să învingem păcatul şi urmările lui. De aceea e ridicat ca Cel care a învins în Sine 
urmările păcatului prin cruce, ca, ridicat pe crucea prin care a învins urmările păcatului şi, 
deci, păcatul însuşi, şi crezând în EI ca în Cel ce-a învins şi osândit păcatul, să-l învingem şi 
noi în noi înşine. 

Văzând în şarpele care ne-a făcut să păcătuim păcatul nostru mort, păcatul nu mai are putere 
asupra noastră. Dar trupul lui Hristos e înălţat nu numai ca Cel în care e învins păcatul, ci şi ca 
Cel ridicat prin aceasta întru slavă, ca să fim şi noi în ea, omorând din puterea Lui păcatul în 
noi. Murind cu Hristos păcatului, înviem şi noi la viaţa fără de păcat şi fără de moarte. (n.s. 
301, p. 176) 

1 Tâlcuirea Pr. Stăniloae: Până când Dumnezeu îl rabdă, diavolului i se pare că e uşor să 
lupte cu El furându-l suflete de oameni. Şi pune pe oameni să-L necăjească, mai ales în 
calitatea de om acceptată de EI. Dar când Dumnezeu făcut om merge până la primirea morţii 
din partea diavolului, diavolul descoperă că Fiul lui Dumnezeu făcut om îl biruieşte, 
privându-l de această supremă unealtă a răutăţii lui. Moartea prefăcută de Dumnezeu în jertfă 
e şi o supremă faptă a iubirii prin care câştigă pe oameni. Faptul că Fiul lui Dumnezeu 
făcându-Se om, a putut primi şi moartea, l-a înşelat pe diavolul şi pe aceia dintre oameni care- 
i slujeau ca să creadă că EI nu primeşte moartea voind, deci nu e mai tare ca ea. Însă nu cu 
scopul de a înşela pe diavol şi uneltele lui Se face Fiul lui Dumnezeu om şi Îşi însuşeşte frica 

acestora când zice despre Hristos şi diavol: În cursa lui îl va umili pe el (Ps., 9, 
30). Căci diavolul a alcătuit lui Hristos, drept cursă, moartea. Dar a fost umilit în 
însăşi cursa lui. Căci s-a nimicit moartea în moartea lui Hristos şi s-a desființat 
tiranul care nu se aştepta să cadă.” (Sf. Chiril al Alexandriei, Comentariu la 
Evanghelia Sfântului loan, cartea a patra, cap. 1, în PSB, vol. 41, pp. 380-381) 


„Voi muri, zice, pentru toţi, ca pe toţi să-i fac vii prin Mine; şi am făcut 
trupul Meu preţ de răscumpărare pentru trupul tuturor. Căci în moartea Mea va 
muri moartea şi va învia cu Mine firea căzută a oamenilor!*”.” (Sf. Chiril al 
Alexandriei, Comentariu la Evanghelia Sfântului loan, cartea a patra, cap. 2, în 
PSB, vol. 41, p. 398) 


„S-a răstignit pentru toţi şi din pricina tuturor, ca, murind Unul pentru 
toţi, toţi să fim vii în E1!*%. Căci nu era cu putinţă ca EI să fie ţinut de moarte, şi 
nici stricăciunea să stăpânească viaţa prin fire. lar că Hristos a adus trupul Său 
pentru viaţa lumii, vom cunoaşte şi prin cuvintele Lui. Căci zice: Părinte Sfinte, 


de moarte, ca, înşelându-i, să-i îndemne Să-L omoare. Înşelăciunea aceasta şi-o produc ei 
înşişi, pentru că nu văd dincolo de trupul Lui, înfricoşat de moarte, dumnezeirea Lui, care nu 
se teme de moarte, ci vrea s-o învingă. Dar chiar a primi moartea nedorită, cu voia, înseamnă 
a fi mai tare ca ea. (n.s. 683, p. 381) 

17 Tâlcuirea Pr. Stăniloae: S-ar putea pune întrebarea: De ce n-a învins Hristos moartea în 
trupul Său, făcându-l în stare să nu moară? Dar El a voit să meargă cu iubirea Lui faţă de noi, 
cei făcuţi fraţii Săi, până la a da tot ce socoteşte omul că are mai de preţ în starea lui de după 
păcat: viața pământească, sau viaţa trupului său actual. A făcut aceasta, ca să-i înveţe şi pe ei 
să meargă în iubirea faţă de Dumnezeu şi de semenii lor până la a-şi da viaţa de aici pentru ei. 
În această predare a vieţii pământeşti a trupului Său, Hristos a avut chiar ca om cea mai înaltă 
putere. EI nu voia ca om moartea Sa, dar I-o voia Dumnezeu. Întărit, pe de altă parte, de voia 
Lui ca Dumnezeu să primească moartea, a mers până la puterea omenească cea mai înaltă, 
unindu-Și voia Sa ca om cu voia Sa ca Dumnezeu. Trebuia să ajungă la această putere 
supremă a primirii morții şi ca om, pentru ca să o poată învinge din voia lui Dumnezeu prin 
voia şi puterea Sa ca om. Aceasta o spune prin cuvintele: 7reacă de la Mine acest pahar, dar 
să nu fie voia Mea, ci voia Ta. De aceea învinge moartea trupului Său din mormânt prin 
sufletul Său din iad, unde dă viaţă protopărinților noştri, întărind şi sufletul lor despărţit de 
trup, acolo. În mormânt cu trupul, în iad cu sufletul, pe scaun ai fost cu Tatăl, ca Dumnezeu. 
Aşa şi la învierea de obşte dă sufletelor celor ce au crezut în El puterea să-şi învie trupurile. 
Puterea aceasta începe să o dea de aici celor ce cred şi se eliberează de păcatul despărțirii de 
Dumnezeu. În suflet este potenţa formării, deci şi a învierii trupului propriu. Această putere o 
dă Domnul Hristos de aici sufletului ce se uneşte cu EI în Sfânta Euharistie. Dar la învierea cu 
trupul întru fericire nu poate ajunge omul dacă nu-şi însuşeşte puterea acceptării morţii cu 
trupul muritor de aici. Hristos a arătat această putere, primind de bună voie moartea de care 
ar fi putut scăpa. Această putere a Lui o primim şi noi de la EI, arătându-ne în stare să murim 
spiritual poftelor egoiste, înviind pentru Dumnezeu. În sensul acesta Şi-a dat viaţa de aici a 
trupului ca preţ de răscumpărare pentru viaţa noastră înnoită. (n.s. 719, pp. 398-399) 

1% Tâlcuirea Pr. Stăniloae: Hristos învingând moartea prin moartea Lui în trupul Său şi 
înviind în trupul Său pentru vecie, toţi cei ce ne unim cu EI prin credinţă vom primi puterea 
învierii Lui. (n.s. 722, p. 400) 

păzeşte-i pe ei (n., 17, 11). Şi iarăşi: Eu Mă sfințesc pentru ei (In., 17, 19)'**. 
lar în acestea zice că Se sfinţeşte pe Sine nu folosindu-Se spre sfințire de 
curățirea sufletului, sau a duhului, cum se înţelege cu noi, nici de împărtăşirea 
Sfântului Duh. Căci Duhul Sfânt era şi este şi va fi în EI pururea prin fire, în 
mod neîncetat. Ci Mă sfinţesc zice aici în loc de: Mă dau şi Mă aduc ca o jertfă 
neprihănită spre miros de bună mireasmă. Căci după Lege se sfinţea, sau se 
numea sfânt ceea ce se aducea la jertfelnic. Deci Hristos a dat trupul Său pentru 
toți, iar prin EI face să se sălăşluiască în noi viaţa.” (Sf. Chiril al Alexandriei, 
Comentariu la Evanghelia Sfântului loan, cartea a patra, cap. 2, în PSB, vol. 41, 
p. 400) 


„Nimeni nu va lua sufletul Meu de la Mine. Eu îl pun pe el de la Mine 
însumi. Căci putere am să-l pun şi iarăşi putere am să-l iau pe el (In., 10, 18). 
Fiindcă, precum am spus înainte, nu fără voie a răbdat crucea pentru noi. El 
însuşi S-a adus pe Sine ca o jertfă sfântă lui Dumnezeu şi Tatăl, răscumpărând 
cu sângele Său mântuirea tuturor (Evr., 9, 14)'%” (Sf. Chiril al Alexandriei, 
Comentariu la Evanghelia Sfântului loan, cartea a cincea, cap. 1, în PSB, vol. 
41, p. 512) 


„(...) deoarece sunt şi lubitorul de oameni Făcător al tuturor, nu socotesc 
suportabilă păgubirea făpturilor de Mine, privind pe om înaintând spre nimicirea 
totală. L-am văzut pe om căzând în moarte prin păcat. Dar trebuia să-i întind ca 
urmare mâna ajutătoare. Deci trebuia să-l apăr pe om, chiar fiind căzut în tot 
modul. Şi fiindcă urma să fie mântuit cel pierdut, trebuia ca Doctorul să fie 
împreună cu cei primejduiţi, trebuia să fie prezentă Viaţa în cei morţi, trebuia să 
fie Lumină în întuneric. Dar nu era cu putinţă ca, fiind voi oameni, să zburaţi la 
cer şi să convieţuiţi cu Mântuitorul. Deci am venit Eu la voi, auzind pe Sfinţi 
strigând adeseori: Pleacă cerurile şi pogoară (Ps., 143, 5). Deci M-am pogorât, 
zice, plecând cerurile. Căci nu se putea aștepta să urcați voi acolo!” (Sf. Chiril 


'+9 Tâlcuirea Pr. Stăniloae: Hristos Se sfinţeşte ca om pentru oameni, dăruindu-Se în mod 
desăvârşit Tatălui ca jertfă. Şi aceasta o face pentru ca în El toţi să se dăruiască Tatălui, 
scăpând de păcat şi de despărțirea de EI. Dacă în Vechiul Testament se sfinţeau jertfele puse 
pe jertfelnic, acum se sfințeşte omul jertfit în Hristos. lar prin aceasta omul intră în 
comunicare deplină cu Viaţa fără de sfârşit, învingând moartea. Unde sunt valorile acestea în 
filosofiile panteiste, în care toate se petrec conform unor legi fatale, inexplicabile în originea 
lor? (n.s. 723, p. 400) 

1% Tâlcuirea Pr. Stăniloae: Dacă ar fi murit din necesitate pentru păcatul Său, ar fi murit 
pentru EI, nu pentru noi. Dar murind pentru noi, a murit de bunăvoie, din iubire. Ceea ce este 
din iubire nu este din necesitate. Iubirea e mai tare ca Legea. De aceea a şi biruit Hristos 
moartea, venită din necesitate. (n.s. 972, p. 512) 

1451 Tâlcuirea Pr. Stăniloae: Hristos se numeşte ca Dumnezeu Iubitorul de oameni, Făcător al 
tuturor, ceea ce înseamnă că toate le-a făcut pentru oameni, spre folosul lor. De aceea n-a voit 
să suporte pe omul căzut total şi definitiv în moarte. Într-un fel îl ţine în existenţă şi încearcă 
un mod extrem, de a-l ridica chiar în această existență moartă. ÎL ţine în existenţă prin EI, ca 
Viaţă, şi rămâne în întunericul lui, ca Lumină. Am putea spune că omul e despărţit moral, sau 

al Alexandriei, Comentariu la Evanghelia Sfântului loan, cartea a cincea, cap. 3, 
în PSB, vol. 41, p. 566) 


„(...) fiind Dumnezeu şi din Dumnezeu după fire, S-a făcut Unul-Născut 
ca om, ca să osândească păcatul în trup şi să omoare moartea prin moartea sa şi 
să ne arate pe noi fii ai lui Dumnezeu, născând din nou în Duh la demnitatea mai 
presus de fire pe cei aflaţi pe pământ. În acest mod trebuia să ne recapituleze şi 
să urce la starea de la început neamul căzut al oamenilor.” (Sf. Chiril al 
Alexandriei, Comentariu la Evanghelia Sfântului loan, cartea a noua, capitol 
unic, în PSB, vol. 41, pp. 889-890) 


„Dar cred că nu vom cugeta drept considerând că Unul-Născut S-a făcut 
om numai pentru a ridica trupul la calitatea de trup al Său. Fiindcă unde s-ar vedea 
mărimea şi folosul venirii Lui la noi, dacă Şi-ar fi mântuit numai trupul Său? Vom 
crede mai degrabă că Unul-Născut a adus întregii firi omeneşti bunătăţile prin Sine 
şi în Sine ca primul, ca pârga omenirii. Căci, precum am urmat nu numai prin 
moarte, ci şi prin toate patimile trupului, pe primul om, pentru neascultarea 
aceluia căzut sub blestemul dumnezeiesc venit asupra lui, în acelaşi mod 
socotesc că vom urma lui Hristos, Care ne-a mântuit şi sfințit firea trupului în 
Sine!*?. De aceea şi Pavel a spus: Și după cum am purtat chipul celui pământesc, să 
purtăm şi chipul celui ceresc (| Cor., 15, 49). Chip al celui pământesc, adică al lui 
Adam, înseamnă a fi în patimi şi stricăciuni; iar chip al celui ceresc, adică al lui 
Hristos, înseamnă a fi în nepătimire şi nestricăciune. Deci Cuvântul, fiind 
Dumnezeu după fire, a osândit păcatul în trupul propriu, poruncind trupului să se 
oprească de la păcat şi schimbându-i mişcarea spre ceea ce place lui Dumnezeu, 
şi nu voii proprii'*%. Astfel, a preschimbat trupul psihic (natural) în trup 
duhovnicesc (plin de puterea Duhului lui Hristos, n. trad). Acesta este un mod al 
recapitulării.” (Sf. Chiril al Alexandriei, Comentariu la Evanghelia Sfântului 
Ioan, cartea a noua, capitol unic, în PSB, vol. 41, p. 890) 


prin voia lui, de Dumnezeu, dar rămâne ontologic legat de Dumnezeu. Căci omul, continuând 
într-un fel să existe, chiar mort spiritual, nu poate să nu aibă la baza lui puterea lui Dumnezeu. 
Dar vine El însuşi la om, ca să-l ridice din această existență moartă, făcându-Se om şi ridicând 
în Sine pe om la Dumnezeu, ca să-i ridice pe toţi cei ce se unesc cu El. Căci nu se puteau urca 
ei înşişi la cer, sau la viaţa deplină din Dumnezeu. (n.s. 1069, p. 566) 

1% Tâlcuirea Pr. Stăniloae: O dată cu eliberarea trupului Său de păcat şi de moarte, a făcut cu 
putinţă tuturor trupurilor, de o fire cu al Lui, această eliberare. Depinde doar de voia celor ce 
le poartă să atragă şi în trupurile lor această putere eliberatoare. (n.s. 1692, p. 890) 

'%5 Tâlcuirea Pr. Stăniloae: Nu ne-a mântuit Hristos printr-o satisfacţie juridică adusă Tatălui 
pentru noi, ci El, ipostasul dumnezeiesc, S-a făcut Subiect al trupului omenesc şi i-a dat 
puterea de-a nu mai păcătui, ci de-a face numai cele plăcute Tatălui. Puterea aceasta a Lui 
ne-o transmite şi nouă, care avem unite voia şi trupul nostru cu voia şi trupul Său. Dacă 
voim, poate şi voia noastră să se oprească de la păcatele cu trupul şi să împlinească voia 
Tatălui ceresc. (n.s. 1693, p. 890) 

„Nu era cu putință să scape omul de moarte, o dată ce era de o fire 
coruptibilă, decât reprimind harul de la început şi împărtăşindu-se de Dumnezeu, 
care pe toate le susține în existenţă şi le face vii prin Fiul în Duhul. Deci S-a 
împărtăşit Unul-Născut de sânge şi trup, adică S-a făcut om fiind Viaţa prin fire 
şi născut din Viaţa după fire, adică din Dumnezeu-Tatăl, ca, unindu-Se cu trupul 
coruptibil, după rațiunea firii lui, în mod tainic şi negrăit, şi cum numai El a 
ştiut, să-l readucă la propria lui viață şi să-l arate părtaş, prin Sine, de 
Dumnezeu- Tatăl. Căci este Mijlocitor între Dumnezeu şi om, după cum s-a scris 
(| Tim., 2, 5): al lui Dumnezeu-Tatăl în mod natural ca Dumnezeu şi născut din 
EI, al oamenilor, ca om, şi având în Sine pe Tatăl şi fiind EI însuşi în Tatăl.” (Sf. 
Chiril al Alexandriei, Comentariu la Evanghelia Sfântului loan, cartea a noua, 
capitol unic, în PSB, vol. 41, p. 892) 


„(...) al doilea Adam, adică Domnul nostru lisus Hristos, neputând fi 
învinuit de nimic, căci: n-a săvârşit nici un păcat, nici s-a aflat vicleşug în gura 
Lui U Pt., 2, 22), a suportat pătimirea morţii pentru noi, fiind cu totul nevinovat 
prin Sine, ci aducându-Se pe Sine Tatălui preţ de răscumpărare pentru viaţa 
tuturor, fiindcă iubeşte pe Tatăl, care însetează de mântuirea lumii'**.” (Sf. 
Chiril al Alexandriei, Comentariu la Evanghelia Sfântului loan, cartea a zecea, 
cap. întâi, în PSB, vol. 41,p. 921) 


„Cel ce era Viaţa după fire S-a făcut om, aşezându-Se în firea noastră. Şi 
aşa s-a biruit stăpânirea morţii şi s-a înlăturat puterea stricăciunii introduse în 
noi. Deoarece firea dumnezeiască este cu desăvârşire liberă de aplecarea spre 
păcat, ne-a purtat pe noi în trupul Său. Căci în EI erau toţi, întrucât S-a arătat ca 
om; ca să omoare mădularele de pe pământ, adică patimile trupului, să 
desființeze legea morţii, care stăpânea mădularele noastre'**, şi, pe lângă 
acestea, să sfinţească firea noastră şi să ni Se facă nouă model şi călăuzitor pe 
calea spre dreapta credinţă şi spre evlavie şi spre cunoştinţa curată a adevărului 
şi a vieţuirii nerătăcite. Acestea toate le-a îndeplinit Hristos făcându-Se om. 


1% Tâlcuirea Pr. Stăniloae: Motivul exprimat în ultimele cuvinte completează în mod potrivit 
lui Dumnezeu explicarea morţii lui Hristos din voinţa de-a se satisface legea dreptăţii. Nu e o 
lege care trebuie împlinită pentru rigiditatea ei. Nu pentru a satisface onoarea jignită a lui 
Dumnezeu-Tatăl moare Hristos, ci pentru că Tatăl însuşi e însetat de mântuirea oamenilor. 
Mântuirea lor echivalează cu o îndreptare a lor, ei primind putere din umanitatea plină de 
iubire a lui Hristos, capabilă să meargă până la moarte în împlinirea binelui, moarte voită în 
mod firesc de Dumnezeu. Omul nu se poate uni cu Dumnezeu dacă nu se face bun şi iubitor 
până la jertfă. Şi puterea pentru aceasta îi vine din umanitatea asumată de Fiul lui Dumnezeu. 
(n.s. 1748, p. 921) 

14% Tâlcuirea Pr. Stăniloae: În toate mădularele trupului nostru stăpânea moartea. Cel ce este 
viaţa prin Sine, făcându-Şi-le mădulare ale Lui, a desfiinţat moartea din ele, adică din trupul 
asumat de El. Iar întrucât trupul Lui este într-o legătură prin fire şi cu trupurile noastre, a 
nimicit şi în ele puterea morţii. Puterea nemuritoare a ipostasului dumnezeiesc se extinde în 
toate, având să se arate la învierea de obşte, când lumea materială întreagă va fi scăpată de 
corupere şi moarte. (n.s. 1840, p. 981) 

Trebuia ca firea omului să urce la culmea a tot binele, şi nu numai să o 
izbăvească de păcat şi de moarte, ci să o şi înalțe la ceruri, ca să arate pe om 
împreună-vieţuitor şi în aceeaşi ceată cu îngerii'“. Şi, precum prin învierea Sa, 
a comunicat putinţa scăpării de stricăciune, aşa a dat posibilitatea celui ce căzuse 
de la faţa Lui, pentru neascultarea lui Adam, să treacă la cele de sus şi să stea în 
faţa Tatălui'””. Astfel înțelegând acestea, a spus şi dumnezeiescul Pavel: Căci 
Hristos n-a intrat într-o Sfântă a Sfintelor făcută de mâini — închipuirea celei 
adevărate —, ci chiar în ceruri, ca să Se înfăţişeze pentru noi înaintea lui 
Dumnezeu (Evr., 9, 24). Auzi că, fiind totdeauna în văzul şi în firea Tatălui Său, 
pentru identitatea fiinţei, acum Se înfăţişează Lui nu pentru Sine însuşi, ci pentru 
noi? Căci ceea ce am spus înainte, spun iarăşi: plecând la cer ne aşază pe noi sub 
vederea Tatălui, fiind pârga umanităţii'*%.” (Sf. Chiril al Alexandriei, 
Comentariu la Evanghelia Sfântului loan, cartea a zecea, cap. al doilea, în PSB, 
vol. 41, pp. 981-982) 


„(...) deoarece este Arhiereu, întrucât S-a făcut om, S-a adus totodată pe 
Sine jertfă fără prihană lui Dumnezeu-Tatăl, drept răscumpărare a vieţii 
tuturor!'**, ca pârgă a omenirii, ca să fie cel dintâi întru toate, cum zice Pavel 
(Col., 1, 18). Şi readuce neamul nostru, care s-a abătut pe pământ, arătându-l 
curat în sângele Său, remodelându-l spre înnoirea vieţii prin Sfântul Duh'*%.” 
(Sf. Chiril al Alexandriei, Comentariu la Evanghelia Sfântului loan, cartea a 
unsprezecea, cap. 4, în PSB, vol. 41, p. 1011) 


1% Tâlcuirea Pr. Stăniloae: Hristos, prin puterea neschimbată a Dumnezeirii Sale, scapă de 
moarte şi de corupție tot universul creat. Dumnezeirea sfințitoare nu va ridica la sfinţenie şi 
împreună-locuire în cerurile îngereşti decât pe oamenii care se vor uni cu EI, prin efortul voinţei 
de a se elibera de păcat, efort sprijinit de Hristos însuşi, Cel înălțat ca om la ceruri. (n.s. 1841, 
p. 981) 

1%7 Tâlcuirea Pr. Stăniloae: A sta ca om în faţa Tatălui împreună cu îngerii înseamnă a sta în 
faţa Izvorului nesfârşit al luminii spirituale, al cunoaşterii adevărate şi al iubirii. De la faţa 
acestei lumini a căzut umanitatea prin neascultarea întipărită în ea prin Adam. Fiul lui 
Dumnezeu, făcut om prin voinţa de ascultare a Tatălui şi din iubire faţă de EI, Se urcă din nou 
în faţa acestei lumini. În aceasta se vede mistica luminii proprie celor ce se unesc cu Hristos, 
păstrată în Ortodoxie, cum nu s-a păstrat în Occident. (n.s. 1842, p. 982) 

1%% Tâlcuirea Pr. Stăniloae: Fiul lui Dumnezeu, aşezându-Se în faţa Tatălui ca om, după ce S-a 
jertfit Lui pentru oameni şi S-a curăţit în cea mai deplină ascultare, a făcut faţa iubită şi curată a 
Fiului Său, faţă a omului. EI este astfel pârga umanităţii reînnoite. În toate feţele omeneşti, unite 
prin credinţă şi imitare cu Fiul lui Dumnezeu cel întrupat, Tatăl vede faţa Fiului Său. (n.s. 
1843, p. 982) 

1 Tâlcuirea Pr. Stăniloae: A dat, prin moarte, viaţa Sa, ca preţ pentru viaţa noastră. Şi a dat-o 
cu efect deplin. Căci, înviind El, vom învia şi noi. Nu Şi-a dat viaţa definitiv, ca să nu-L mai 
avem ca Izvor al vieţii izbăvite de moarte. Deci pentru aceasta nu ar fi fost de-ajuns jertfa Sa 
numai ca om simplu. (n.s. 1903, p. 1011) 

1% Tâlcuirea Pr. Stăniloae: A adus în trupul Său neamul nostru, purtând urmele 
necondamnabile ale păcatului în curăţia sângelui Său nepăcătos, ca să dea un chip înnoit de 
viaţă acestui neam prin Duhul Sfânt, Căruia S-a deschis întâi El prin nepăcătoşenia şi Jertfa 
Lui, şi apoi şi pe noi, care ne unim cu EI. (n.s. 1904, p. 1011) 

„(...) deşi era Viaţa după fire, S-a dus între morţi, ca, desființând în noi 
moartea noastră, să ne replăsmuiască în viaţa sa. ŞI, fiind EI dreptatea lui 
Dumnezeu-Tatăl (1 Cor., 1, 30), S-a făcut pentru noi păcat (II Cor., 5, 21)'%!. 
Căci, după cuvântul Proorocului: E/ a luat asupră-Și durerile noastre şi cu 
suferinţele noastre S-a împovărat (1s., 53, 4), ca să ne facă drepţi pentru Sine, 
rupând zapisul ce era împotriva noastră şi pironindu-l pe cruce, precum s-a scris 
(Col., 1, 14). Şi fiind şi Sfânt prin fire, ca Dumnezeu, şi dând întregii creaţii 
Duhul spre împărtăşire, spre dăinuire şi sfințire, Se sfinţeşte pentru noi în 
Sfântul Duh, nesfinţindu-L pe EI altcineva, ci lucrând mai degrabă EI însuşi prin 
Sine spre sfinţirea trupului Său. Căci primeşte Duhul, care e al Său, şi ÎL ia 
întrucât este om. De fapt şi-L dă pe Acesta, ca Dumnezeu. Făcea aceasta pentru 
noi, nu pentru Sine, ci pentru ca, primind în Sine, ca în primul, începutul 
sfințirii, să treacă harul sfințirii la tot neamul. Căci, precum prin călcarea şi 
neascultarea lui Adam, ca prin pârga neamului, firea a fost osândită la moarte, 
auzind prin el: Pământ eşti şi în pământ te vei întoarce (Fac., 3, 19), la fel 
socotesc că, prin ascultarea şi dreptatea lui Hristos, întrucât S-a aşezat sub Lege, 
deşi era Dătătorul legii, ca Dumnezeu, trece la întreaga fire binecuvântarea şi 
readucerea la viață prin Duhul.” (Sf. Chiril al Alexandriei, Comentariu la 
Evanghelia Sfântului loan, cartea a unsprezecea, cap. 10, în PSB, vol. 41, pp. 
1052-1053) 

„(...) lăsând din iconomie propriul Său trup să moară'"*, i-a sădit trupului 
iarăşi viaţa proprie, nesupunându-Se pe Sine însuşi lanțurilor morţii, întrucât se 
înţelege ca Dumnezeu.” (Sf. Chiril al Alexandriei, Comentariu la Evanghelia 
Sfântului loan, cartea a unsprezecea, cap. 10, în PSB, vol. 41, p. 1054) 


„De fapt, ar fi fost absurd ca prin cel de la început să treacă la toţi osânda 
şi aceia să poarte chipul lipsit de slavă al celui pământesc, chiar dacă n-au păcătuit 
în acea vreme în care protopărintele a căzut din porunca dată lui, şi venind Hristos, 
Care S-a arătat ca om ceresc, să nu întipărească în cei chemaţi prin EI la dreptate 
chipul Lui, desigur prin credinţă.” (Sf. Chiril al Alexandriei, Comentariu la 
Evanghelia Sfântului loan, cartea a unsprezecea, cap. Il, în PSB, vol. 41, p. 
1056) 


'*1 Tâlcuirea Pr. Stăniloae: Dreptatea în graiul biblic înseamnă lipsa de păcat, cel care e 
strâmbătate spirituală. Ea e opusă oricărui păcat. Hristos S-a făcut păcat, nu făcându-Se 
păcătos, ci însuşindu-Şi vina pentru păcatul nostru, dându-Se ca păcătos, Care primeşte 
pedeapsa morţii pentru noi, pentru a o învinge, întrucât nu era El însuşi păcătos. (n.s. 1985, p. 
1052) 

1% Tâlcuirea Pr. Stăniloae: Hristos Și-a lăsat trupul să moară. Acesta n-a murit din necesitate, 
ca la oamenii obişnuiţi. L-a lăsat să moară din iconomie, adică pentru a birui moartea, în Sine 
Şi prin Sine, şi în noi, cei cu care S-a făcut de o fire ca om. (n.s. 1989, p. 1054) 

„(...) prin patima Sa trebuia să răscumpere nepătimirea tuturor, reuşind 
numai prin aceasta să recâştige tot pământul lui Dumnezeu-Tatăl cu sângele 
Său'*%.” (Sf. Chiril al Alexandriei, Comentariu la Evanghelia Sfântului loan, 


cartea a unsprezecea, cap. 12, în PSB, vol. 41, p. 1072) 


„(...) deoarece acum sosise timpul, lăsând casa în care învățase cele 
tainice pe ucenicii Săi, vine la locul în care obişnuiau şi ucenicii Lui să petreacă 
împreună cu El. Făcea aceasta pentru a uşura vânzătorului aflarea Lui. Locul era o 
grădină, care simboliza Raiul dintru început. Căci în acest loc, ca să zic aşa, era 
punctul de întâlnire şi de adunare a tuturor spre starea de la început. Căci în Rai s-a 
petrecut începutul tuturor celor ce ne-au întristat, şi în grădină este începutul 
patimii lui Hristos, care a adus îndreptarea tuturor celor ce ni s-au întâmplat 
odinioară'*%.” (Sf. Chiril al Alexandriei, Comentariu la Evanghelia Sfântului 


Ioan, cartea a unsprezecea, cap. 12, în PSB, vol. 41, p. 1072) 


„Aşa cum în Adam s-a unit întreaga fire a omului, arătându-se supusă 
păcatului, aşa şi aici a fost biruit (Satana) de ea. Căci EI, deşi era Dumnezeu prin 
fire, era şi Om Care n-are păcat. Şi precum, pentru păcatul neascultării, 
osânda celui osândit se extinde printr-unul (primul Adam) la toţi, aşa dreptatea lui 
lisus se extinde la toţi printr-Unul (al doilea Adam). Şi martor al acestui fapt este 
Pavel, care zice: Precum prin greşeala unuia a venit osânda pentru toţi oamenii, 
aşa prin îndreptarea adusă de Unul a venit, pentru toți oamenii, îndreptarea 
care dă viaţă (Rom., 5, 18). Deci, prin Adam cel dintâi ne-am îmbolnăvit de 


neascultare şi de blestemul lui, iar prin ascultarea Celui de al doilea ne-am 


îmbogăţit cu binecuvântarea ei'“*. Căci Domnul Legii, ca Dumnezeu, a venit 


printre noi şi S-a făcut păzitorul legii, ca Om'*%.” (Sf. Chiril al Alexandriei, 


1%% Tâlcuirea Pr. Stăniloae: Hristos a răscumpărat cu patima Lui eliberarea oamenilor de 
pătimirea morţii definitive, dar le-a dat şi putere să câştige o nepătimire sau o libertate de pasiuni 
nepăcătoase. Prin sângele Său a recâştigat, pentru dragostea faţă de Tatăl Său, pe oameni, văzând 
ei cât de mult îi iubeşte Dumnezeu, Care a lăsat ca însuşi Fiul Său să meargă până la moarte din 
iubirea faţă de ei. (n.s. 2028, p. 1072) 

1% Tâlcuirea Pr. Stăniloae: Hristos Se aduna cu ucenicii în grădina aceea — şi, prin ei, cu toţi 
cei ce vor crede în El — spre starea sau în starea legăturii de la început cu Dumnezeu. Dar 
grădina aceea era şi în alt fel un chip al grădinii raiului. Precum acolo începuseră tristețile 
mizeriilor şi morţii de pe pământ, unite cu amăgitoarele plăceri, aşa în grădina aceasta se 
primeşte ultima concluzie a acelor tristeți, sau patima morţii, dar neamestecată cu plăceri, ci 
plină de dorinţa refacerii legăturii cu Dumnezeu. (n.s. 2029, p. 1072) 

'%% Tâlcuirea Pr. Stăniloae: Nu am fost supuşi blestemului lui Adam în chip exterior, ci prin 
faptul că ne-am însuşit neascultarea lui, sau am moştenit de la Adam pornirea spre 
neascultare, sau o fire bolnavă. De la Hristos, prin comunicare, ne-a venit bogăţia ascultării şi 
a darurilor dumnezeieşti care izvorăsc din legătura cu Dumnezeu. (n.s. 2083, pp. 1104-1105) 
1%% Tâlcuirea Pr. Stăniloae: De la Adam ni s-a transmis călcarea Legii, sau neputinţa de a o 
păzi, de la Hristos ca om am primit păzirea Legii, sau puterea de a o păzi. Şi El a avut puterea 
de a păzi legea, pentru că era, ca Dumnezeu, şi Dătătorul Legii, şi Stăpânul ei, având în firea 
Lui legea. (n.s. 2084, p. 1105) 

Comentariu la Evanghelia Sfântului loan, cartea a douăsprezecea, Introducere, 
în PSB, vol. 41, pp. 1104-1105) 


„Cel ce n-a ştiut de păcat S-a făcut blestemat pentru noi, ca să ne elibereze 
pe noi de vechiul blestem. Fiindcă a fost de ajuns să pătimească pentru toţi Dum- 
nezeu Cel mai presus de toţi, ca, prin moartea trupului Său, să obţină 
răscumpărarea tuturor!*7. 

Deci Hristos nu poartă crucea cuvenită Lui, ci pe cea care atârnă peste 
noi şi pe care eram datori să o purtăm noi, dacă ne gândim la osânda ce ni se da 
prin Lege. Căci, precum a fost între morţi nu pentru Sine, ci pentru noi, ca să Se 
facă începătorul vieţii noastre, desființând în Sine stăpânirea morți (Evr., 2, 14), 
aşa a luat asupra Sa şi crucea cuvenită nouă, osândind în Sine pedeapsa 
provenită din Lege'*5, ca toată fărădelegea să-și astupe gura ei, după cuvântul 
din Psalmi (Ps., 106, 42), o dată ce Acela care nu avea păcat a fost osândit pentru 
păcatul tuturor. lar ceea ce s-a săvârşit în Hristos va folosi foarte mult sufletelor 
noastre, întrucât ni S-a făcut model de bărbăţie!*”” (Sf. Chiril al Alexandriei, 
Comentariu la Evanghelia Sfântului loan, cartea a douăsprezecea, Introducere, 
în PSB, vol. 41,p. 1118) 


„Căci s-a spus femeii odinioară de către Dumnezeu: în dureri vei naşte 
(Fac., 3, 16). Dar, precum odinioară în rai a supus-o durerilor pe cea care ascultase 
de glasul şarpelui şi slujise vicleniei diavolului, aşa îi porunceşte, tot în grădină, 


1% Tâlcuirea Pr. Stăniloae: Hristos pătimea pentru noi în trup, dar Cel ce pătimea prin trupul 
acesta era Dumnezeu. De aceea pătimirea morții a răscumpărat pe toţi oamenii de sub datoria 
pătimirii, pentru că, uniţi cu El, puterea învingerii morţii le venea de la Cel ce era biruitorul 
morţii, Acela fiind nu numai Om nevinovat, ci şi Dumnezeu. Omul scăpat de moarte în Hristos 
avea valoarea şi puterea lui Dumnezeu, căci acelaşi ipostas era şi om, şi Dumnezeu. (n.s. 2113, p. 
1118) 

'*% Tâlcuirea Pr. Stăniloae: Dacă ar fi fost numai om, Cel osândit ar fi plătit numai pentru sine 
şi deci ar fi scăpat numai El. Dar, fiind şi Dumnezeu, ca Om nevinovat a primit şi a biruit 
osânda pentru toţi. A scăpat nu numai firea Sa de stricăciune şi de moarte, ci, prin puterea 
dumnezeiască, a comunicat prin firea Sa - biruitoare asupra osândei, ca nevinovată - această 
biruinţă tuturor oamenilor care se unesc cu El ca Dumnezeu, prin umanitatea lor comună cu a 
Sa, ca Fiu al lui Dumnezeu. (n.s. 2114, p. 1118) 

+ Tâlcuirea Pr. Stăniloae: Rezultatul eliberării de stricăciune şi de moarte a firii omeneşti a 
lui Hristos nu ni se comunică fără efortul nostru, ci, aşa cum nu fără efortul firii Lui omeneşti a 
arătat şi menţinut lipsa de păcat şi a răbdat patima şi moartea, aşa nici noi nu ne putem însuşi 
scăparea de stricăciune şi de moarte fără a urma pilda Lui ca Om. Nu numai că ne arată pilda Sa, 
ci ne şi comunică puterea ei, întărită de puterea dumnezeiască, spre a putea stărui în efortul de 
biruire a păcatului. (n.s. 2115, p. 1118) 

să nu mai plângă!” (Sf. Chiril al Alexandriei, Comentariu la Evanghelia 


Sfântului loan, cartea a douăsprezecea, Introducere, în PSB, vol. 41, p. 1147) 


„EI (Hristos) a murit şi nu ştiţi că aceea a fost moarte a trupului, nu a 
dumnezeirii (care a făcut ca nimeni din cei ce cred să nu moară).” (Sf. Ambrozie 
al Milanului, Scrisori, scrisoarea a XVIII-a, 9, în PSB, vol. 53, p. 94) 


„Am fost înainte sub un cămătar nemilos, căruia nu i se puteau achita 
decât prin moarte dobânzile cerute (Lc., 7, 41). A venit Domnul lisus şi ne-a 
găsit încărcaţi de dobânzi grele. Nimeni nu-şi putea achita dobânda cu avutul 
nevinovăţiei sale. Nu puteam avea cu ce să mă eliberez, fiindcă n-aveam de 
unde achita dobânda, şi de aceea mi-a încredinţat un nou fel de achitare: să-mi 
schimb creditorul. Nu naşterea, ci vina ne făcuse datornici. Am strâns bani grei 
prin păcatele noastre, pentru ca noi ce eram liberi să ajungem supuşi, fiindcă 
datornic este cel ce a primit ceva din banii cămătarului. Dar păcatul este de la 
diavol. Nelegiuitul are avuţii primite din avutul diavolului. Căci precum 
bogăţiile lui Hristos sunt virtuțile, la fel ale diavolului sunt crimele. Diavolul 
adusese neamul omenesc în veşnică robie prin greaua camătă a moştenirii 
vinovate, fiindcă tatăl îndatorat lăsase urmaşilor o moştenire încărcată de datorii. 
A venit Domnul lisus şi a răscumpărat cu moartea Sa moartea tuturor. Şi-a vărsat 
sângele Său pentru sângele tuturor. L-am pedepsit deci pe creditor, dar n-am 
scăpat de el; ba am scăpat, căci rămâne datoria, dar a căzut camăta, precum zice 
Domnul lisus: Cei ce sunt în lanțuri: leşiţi şi cei ce sunt în închisori: Plecaţi 
(Is., 49, 9). Aşadar, sunt iertate păcatele noastre. Pe toţi 1-a iertat şi n-a rămas 
cineva pe care să nu-l fi uşurat. Căci este scris că a iertat toate greşelile, rupând 
zapisul hotărării care era împotriva noastră (Col., 2, 13-14).” (Sf. Ambrozie al 
Milanului, Scrisori, scrisoarea a XLI-a, 7-8, în PSB, vol. 53, pp. 194-195) 


„S-a făcut rob, păcat, blestem, ca tu să încetezi de a mai fi rob păcatului 
şi ca să te scape de blestemul hotărârii dumnezeieşti. Aşadar, EI a luat asupră-Şi 
blestemul tău: Blestemat este tot cel spânzurat pe lemn (Gal., 3, 13). EI a ajuns 
blestem pe cruce, pentru ca tu să fii binecuvântat în împărăţia lui Dumnezeu. El 
S-a înjosit, S-a disprețuit şi de nimic S-a socotit. El zicea: În deşert M-am 
ostenit (1s., 49, 4). Pentru EI a meritat Pavel să spună: Nu m-am ostenit în deşert 
(Filip., 2, 16), pentru ca să dăruiască slujitorilor Săi roada faptei bune şi slava 


14% Tâlcuirea Pr. Stăniloae: Dumnezeu îi grăieşte femeii în grădină, şi când o supune 
pedepselor neascultării de EI, şi acum, când se alipeşte Lui prin iubire statornică. Căci, unde 
este EI, natura este o grădină. Dar atunci, în grădină, arătarea pedepsitoare a lui Dumnezeu a 
adus transformarea naturii din grădină într-o natură aspră, istovitoare, iar acum natura, devenită 
grădină prin iubirea femeii se permanentizează ca grădină, ajutând-o să vadă, dincolo de asprimea 
naturii, lumina lui Dumnezeu care o înfrumuseţează. Încetarea plânsului femeii, după ce cunoaşte 
că Hristos a înviat, nu e propriu-zis o încetare a durerilor naşterii. Dar durerea naşterii e unită cu 
bucuria copleşitoare că naşte nu un om fără un sens al existenţei, ci un om care se va împărtăşi de 
bucuria veşnicei fericiri prin unirea cu Hristos. (n.s. 2163, p. 1147) 

propovăduirii evanghelice, prin care toți să fie achitaţi de sarcina ostenelii.” (Sf. 
Ambrozie al Milanului, Scrisori, scrisoarea a XLVI-a, 13, în PSB, vol. 53, p. 
220) 


„ȘI Domnul, Care era drept, a suferit din partea celor nedrepţi şi, cu 
minunată răbdare, S-a răstignit pe cruce pentru păcatele noastre, pentru ca acela 
care-L imită să-şi spele cu sângele Lui păcatele.” (Sf. Ambrozie al Milanului, 
Scrisori, scrisoarea a LXIII-a, 112, în PSB, vol. 53, p. 270) 


„(...) pe Golgota. Acolo este mormântul lui Adam, pentru ca pe cel mort 
să-l învie pe crucea Sa. Unde, aşadar, este în Adam moartea tuturor, acolo este în 
Hristos învierea tuturor.” (Sf. Ambrozie al Milanului, Scrisori, scrisoarea a 
LXXI-a, 10, în PSB, vol. 53, p. 289) 


„AI fost învins de-ngăduinţă, 

Și-al nostru rău Ți-e suferinţă, 

Tu moarte primeşti nevinovat, 

lar noi scăpăm de-al ei păcat.” (Sf. Ambrozie al Milanului, Imnuri, 
XXXVII, (mn despre înălțarea Domnului), în PSB, vol. 53, p. 379) 


„Această întindere a mâinilor Lui pe cruce este numită pe drept cuvânt 
ridicare. În adevăr pe toţi câţi zăceau în iad i-a ridicat la ceruri, după făgăduinţa 
pe care o făcuse: Când Eu voi fi înălțat de pe pământ, pe toți îi voi lua la Mine 
(In., 12, 32)'*1.” (Sf. loan Casian, Aşezămintele mănăstirești, cartea a III-a, cap. 
3, în PSB, vol. 57, p. 135) 


„Învingând pe diavol, duşmanul Său, EL a avut grijă ca noi încă din 
leagăn să fim crescuţi în harul şi în cunoaşterea legii sale. Pentru primirea Lui în 
sufletul nostru ne răsplăteşte cu fericirea veşnică şi cu daruri neîncetate, pentru 
mântuirea noastră în sfârşit S-a întrupat şi a arătat tuturor neamurilor puterea 
minunilor Sale.” (Sf. Ioan Casian, Convorbiri duhovniceşti, partea I, Întâia 
convorbire cu părintele Moise, cap. XV, 2, în PSB, vol. 57,p. 319) 


„(...) nimeni nu putea să libereze pe cei întemnițați, decât cel ce este în 
afara temniţei, nimeni nu putea să izbăvească pe cei păcătoşi, decât cel lipsit de 
păcat. Într-adevăr, nimeni nu poate libera pe cineva de un lucru, decât dacă e el 
însuşi liber de lucrul de care îl liberează pe altul. Şi de aceea, fiindcă în toți 
trecuse moartea, toți înțelegeau viaţa, ca adică murind în Adam, să trăiască în 
Hristos. Dar deşi mulţi au fost sfinţi, mulți aleşi şi iubiţi de Dumnezeu, nimeni 
totuşi n-a putut să se mântuiască în întregime pe sine însuşi, dacă n-a fost 
mântuit mai dinainte prin venirea şi răscumpărarea Domnului.” (Sf. loan Casian, 


111 L-a ridicat la ceruri pe toţi aceia care se făcuseră vrednici de aceasta şi aşteptau venirea Lui 
—n.L.P. 

Convorbiri duhovniceşti, Despre Întruparea Domnului, cartea a V-a, cap. XV, 2- 
3, în PSB, vol. 57, p. 834) 


„(...) în lucrările Mântuitorului a fost întotdeauna puterea Sfintei 
Treimi.” (Sf. loan Casian, Convorbiri duhovniceşti, Despre  Intruparea 
Domnului, cartea a VII-a, cap. XVII, 7, în PSB, vol. 57, p. 870) 


„Tot el!“?, în scrisoarea către Volusianus, spune: Și Moise şi ceilalți 
profeți au prevestit foarte limpede pe Domnul lisus şi L-au preaslăvit. Ei au 
spus că El nu numai că nu este deopotrivă cu ei înşişi, nu numai că este mai 
mare ca ei în puterea de a face minuni, ci că, pe deplin Domnul Dumnezeul 
tuturor EL se va face om şi va veni pentru oameni. De aceea El Însuşi a făcut să 
nu fie absurd ce făcuse pentru ei, dacă nu le-ar face El. Dar totuşi a trebuit să 
facă şi ceva propriu: să Se nască din Fecioară, să învieze din morţi, să Se înalțe 
la cer. Cine socoteşte aceasta puţin lucru pentru Dumnezeu, nu ştiu ce aşteaptă 
mai mult.” (Sf. loan Casian, Convorbiri duhovniceşti, Despre Întruparea 
Domnului, cartea a VII-a, cap. XXVII, 2, în PSB, vol. 57, p. 878) 


„(...) nu a întârziat (Hristos - n.L.P.), ci a alergat strigând cu vorbele, cu 
faptele, cu moartea, cu viaţa, cu coborârea, cu suirea, strigând ca să ne întoarcem 
la EI. Şi a dispărut de la ochii noştri, ca să ne întoarcem la inimă şi să-l găsim, 
căci s-a depărtat şi iată este aici (Mt., 24, 2-3). Nu a voit să fie mai mult cu noi 
şi totuşi nu ne-a părăsit. Căci S-a retras acolo de unde nu S-a retras, căci lumea 
prin El a fost făcută şi în această lume era şi a venit în această lume pentru ca să 
mântuiască pe păcătoşi (In., 6, 33), Căruia se mărturiseşte sufletul meu, şi-l 
vindecă pentru că a păcătuit Lui. Fii ai oamenilor, până când veți fi grei la 
inimă? (Ps., 40, 5). Oare nici după coborârea vieţii nu vreţi să urcați şi să trăiţi? 
Dar unde vă urcați sunteţi la înălțime şi aţi ridicat până la cer gura voastră? 
Coborâţi, ca să urcați, şi vă ridicaţi la Dumnezeu, căci aţi căzut, urcând contra 
lui Dumnezeu.” (Fericitul Augustin, Confessiones - Mărturisiri, cartea a IV-a, 
XII, (19), în PSB, vol. 64, p. 110) 


„Când aceia erau muritori şi păcătoşi, Tu, însă, Doamne, cu Care ei 
încercau să se împace cu mândrie, eşti nemuritor şi fără păcat. Mijlocitorul între 
Dumnezeu şi oameni trebuia să aibe ceva asemănător cu Dumnezeu şi ceva 
asemănător cu oamenii, pentru ca nu cumva, şi într-o privinţă, şi în alta, 
asemănaţi fiind cu oamenii, să fie departe de Dumnezeu sau, în amândouă 
părţile fiind asemănători lui Dumnezeu, să fie departe de oameni şi în acest mod 


1+2 Tâlcuitea Prof. N. Chiţescu : Fericitul Augustin (354-430) episcop de Hippo-Regius (oraş 
în nordul Africii) cunoscut mai ales prin Confesiunile sale, a fost un reprezentant de seamă al 
literaturii şi spiritualităţii creştine din Apus. Înainte de a deveni creştin a scris opere filosofice, 
iar după botez tratate teologice şi polemice (împotriva maniheilor, pelagienilor, arienilor etc.) 
(n. s. 238, p. 878) 

să nu fie mijlocitor (| Tim., 2, 5).” (Fericitul Augustin, Confessiones  - 
Mărturisiri, cartea a X-a, XLII, (67), în PSB, vol. 64, pp. 239-240) 


„Dar adevăratul Mijlocitor, pe Care, prin milostivirea Ta cea ascunsă, L- 
ai arătat şi L-ai trimis oamenilor, pentru ca, prin pilda Lui, oamenii să-nveţe 
smerenia, Acel Mijlocitor între Dumnezeu şi oameni, omul lisus Hristos, a 
apărut între păcătoşii muritori şi Nemuritorul cel drept, muritor ca şi oamenii, 
drept cu Dumnezeu, pentru ca, fiindcă plata dreptăţii este viaţa şi pacea, prin 
dreptatea unită cu Dumnezeu să înlăture moartea neevlavioşilor justificați pe 
care a voit s-o aibă comună cu ei. Acesta a fost arătat vechilor sfinți pentru ca în 
acest mod ei înşişi, prin credinţa pătimirii viitoare a Lui, aşa cum noi prin 
credinţa pătimirii Lui trecute, să fie mântuiţi. Întru atât cât a fost om, a fost 
mijlocitor, dar întrucât a fost Cuvânt, nu a fost mijlocitor, fiindcă a fost 
deopotrivă cu Dumnezeu şi Dumnezeu la Dumnezeu şi împreună unul 
Dumnezeu. 

Cât de mult ne-ai iubit, bunule Părinte, Tu Care nu ai cruțat pe însuşi 
Fiul Tău, ci pentru noi păcătoşii L-ai dat morții (Rom., 8, 32). Cât de mult ne-ai 
iubit pe noi, pentru care E/, nu răpire socotind a fi întocmai cu Tine, S-a smerit 
până la moartea pe cruce, El singur (Fihp., 2, 6, 8) hber între morţi, având 
puterea de a-şi pune sufletul Său (Ps., 87, 6; In., 10, 18) şi de a-l lua iarăşi aici, 
pentru a fi înaintea ochilor Tăi biruitor şi victimă, şi de aceea învingător, fiindcă 
a fost victimă în faţa Ta, pentru noi a fost preot şi jertfă, şi de aceea a fost preot 
fiindcă a fost jertfă, făcându-ne pentru Tine din servi — fii, născându-Se din 
Tine, nouă slujind. Pe bună dreptate, nădejdea mea tare este pusă în EI, căci prin 
EI vei vindeca toate slăbiciunile mele, prin EI, Care stă de-a dreapta Ta şi Te 
roagă pentru noi, căci în alt loc, m-ar cuprinde deznădejdea. Căci multe şi mari 
sunt slăbiciunile mele, dar mai mare este vindecarea venită de la Tine. Am fi 
putut crede că Cuvântul Tău este departe de unirea cu omul şi să pierdem 
speranţa cu privire la noi, dacă nu s-ar fi făcut trup şi nu a fi locuit printre noi 
(n., 1, 14). 

Înspăimântat de păcatele mele şi de mărimea nenorocirii mele, 
frământasem în inima mea şi plănuisem să fug în singurătate, dar m-ai oprit şi 
m-ai întărit, zicând: De aceea Hristos a murit pentru toți, pentru ca cei care 
viază să nu mai vieze loruşi, ci Aceluia Care a murit pentru ei (| Cor., 5, 15). 
lată, Doamne, eu arunc la Tine grija mea, ca să trăiesc, şi voi considera cele 
minunate ale legii tale (Ps., 118, 18). Tu cunoşti nepriceperea şi slăbiciunea 
mea. Învaţă-mă şi vindecă-mă. Acel Unic Fiu al Tău, în Care sunt ascunse toate 
vistieriile înțelepciunii şi cunoştinţele m-a răscumpărat cu sângele Său. Să nu mă 
ocărască cei mândri pentru că meditez la preţul răscumpărării mele şi mănânc şi 
beau şi-l împart şi, sărac, doresc să mă satur din EI între aceia care mănâncă şi se 
satură şi Vor lăuda pe Domnul cei ce-L caută (Col., 2, 3; Ps., 2, 130).” (Fericitul 
Augustin, Confessiones - Mărturisiri, cartea a X-a, XLIII, (68)-(70), în PSB, 
vol. 64, pp. 240-241) 

„Ie rog, pe Domnul nostru lisus Hristos, Fiul Tău, bărbat al dreptei Tale 
(Ps., 79, 18), Fiul omului, pe Care L-ai întărit ca Mijlocitor al Tău, Mijlocitor 
între Tine şi noi, prin Care Tu ne-ai căutat pe noi, dar ne-ai căutat ca să te 
căutăm pe Tine, Cuvântul Tău, prin Care ai făcut toate, printre care şi pe mine, 
Te rugăm pe singurul Tău Fiu (Gal., 4, 5), prin care ai chemat la adopţiune 
poporul credincioşilor, printre care şi pe mine. Te rog fierbinte pe El Care şade 
la dreapta Ta (Rom., 8, 34) şi Te roagă pentru noi, în care sunt ascunse toate 
vistieriile înţelepciunii şi ale cunoştinței (Col., 2, 3). Aceste vistierii le caută în 
cărțile Tale. Moise a scris despre EI: Acest lucru îl spune EI, acest lucru îl spune 
Adevărul.” (Fericitul Augustin, Confessiones - Mărturisiri, cartea a XI-a, II, (4), 
în PSB, vol. 64, p. 244) 


„Prin patimi ne-a redat pe noi nouă înşine, arătându-ne ce-am devenit, iar 
prin minuni ne-a dat pe noi Sie Însuşi, dacă devenim ceea ce ne-a arătat!“?. Şi 
prin amândouă ne-a confirmat adevărul celor din care, în care şi care era, ca 
singur adevărat şi credincios, voind să-L mărturisim drept ceea ce este!” (Sf. 
Maxim Mărturisitorul, Ambigua, partea întâi, Se, în PSB, vol. 80, pp. 63-64) 


„Căci adevăratul Mântuitor al nostru, lisus Hristos, Fiul lui Dumnezeu, 
biruitorul puterilor celor rele şi împărţitorul vredniciilor harului, a biruit în 
vremea întrupării Sale prin cruce păcatul şi pe regele său, diavolul (căci 
odinioară stăpânea păcatul, împărăţind peste toţi). Prin aceasta a omorât cu 
cuvântul puterii Lui şi a nimicit toată suflarea păcatului, adică patimile cele din 
noi şi gândurile urâte şi rele legate de ele, ca păcatul, în cei ce sunt ai lui Hristos 
ŞI viețuiesc după Hristos, să nu mai aibă nimic care să se mişte şi să trăiască 
asemenea unuia care trăieşte numai prin suflare!*.” (Sf. Maxim Mărturisitorul, 
Ambigua, partea a doua, 18, în PSB, vol. 80,p. 119) 


„(...) dacă legile firii apărute din pricina păcatului au fost desfăcute în 
Hristos şi toată răzvrătirea înrobitoare a patimilor a încetat cu totul prin venirea 
Cuvântului, trebuie să se umple lumea de sus, cum zice învățătorul. Să nu negăm 
aceasta. Căci dacă Adam cel vechi, care zăcea sub păcat, fiind simplu om, o dată 
ce a desfăcut prin neascultare primele legi ale firii în duh, a umplut lumea de jos 
cu cei născuţi ca el în trup spre stricăciune, făcându-se începător celor asemenea 
lui în cădere, şi nimeni nu neagă aceasta, cu atât mai mult Hristos, noul Adam, 


'+% Tâlcuirea Pr. Stăniloae: Unul şi acelaşi Hristos prin pătimirile pe care le-a biruit ne-a redat 
pe noi nouă înşine, scoțându-ne din robia lor şi făcându-ne stăpâni peste ele, sau liberi; iar 
prin minuni ne-a dat pe noi Lui, ne-a făcut să ne unim cu EI, ridicându-ne la o viaţă în 
Dumnezeu, ducând până la capăt mântuirea noastră. Prin patimi ne-a arătat ce am devenit, 
eliberându-ne de patimi; prin minuni ne-a arătat ce putem deveni şi noi în viaţa viitoare, dacă 
mergem mai departe de la eliberarea de păcat la slăbirea afectelor prin unirea cu Cel care a 
înviat. (n.s. 20, p. 63) 

14 Tâlcuirea Pr. Stăniloae: Sufletul fără har e mort. (n.s. 113, p. 119) 

Cel fără de păcat, Hristos-Dumnezeu, desfăcând ca rațiune legile iraționalității 
pătrunse în fire din pricina păcatului, umple cu dreptate lumea de sus cu cei 
născuţi ca El în duh spre nestricăciune, făcându-Se începător celor asemenea Lui 
în ascultare. Şi să nu refuze să creadă aceasta nimeni din cei ce simt fie cât de 
puţin puterea lui Dumnezeu şi nu ignorează mărimea ei. Aşa se umple deci 
lumea de sus cu cei ce se nasc după Hristos în Duh şi aşa la sfârşit legea trupului 
şi a naşterii de jos şi toate îşi revin la ritmul lor pentru lumea de sus.” (Sf. 
Maxim Mărturisitorul, Ambigua, partea a doua, 93, în PSB, vol. 80, pp. 239- 
240) 


„(...) se înnoiesc firile şi, în chip minunat, Cel cu totul nemișcat după fire 
Se mişcă nemişcat, ca să zic aşa, mai presus de fire, în jurul a ceea ce se mişcă 
prin fire; şi Dumnezeu Se face om, ca să mântuiască pe omul cel pierdut. Unind 
astfel prin Sine însuşi părţile naturale sfâşiate ale firii universale în totalitatea ei 
şi rațiunile generale manifestate în părți, prin care se înfăptuieşte unirea celor 
despărțite, împlineşte marele sfat al lui Dumnezeu şi Tatăl, readunând 


(recapitulând) toate în Sine, cele din cer şi cele de pe pământ. Căci în Sine au 


fost şi create!” (Sf. Maxim Mărturisitorul, Ambigua, partea a doua, 106a, în 


PSB, vol. 80, pp. 263-264) 


„Astfel a împlinit ca om cu fapta şi cu adevărul, prin ascultarea neclătită, 
toate câte ca Dumnezeu le-a rânduit de mai înainte El însuşi să se facă, realizând 
tot sfatul lui Dumnezeu şi Tatăl în favoarea noastră, care am zădărnicit prin 
reaua întrebuințare puterea ce ni s-a dat de la început, în chip natural, spre 
aceasta'**. Mai întâi ne-a unit pe noi cu noi înşine în Sine, prin înlăturarea 


145 Tâlcuirea Pr. Stăniloae: Până aici sfântul Maxim a arătat cum trebuie să se mişte omul spre 
Dumnezeu, adunând toată creaţia în sine. Acum arată că întrucât omul nu a activat mişcarea 
sădită în firea lui spre Dumnezeu, ci a îndreptat-o spre cele inferioare lui, devenind şi el ca ele 
şi periclitându-se să ajungă până la balansarea pe buza inexistenţei, Dumnezeu însuşi, Cel prin 
fire nemişcat, Se mişcă spre creatura care se mişcă prin fire, într-un chip nemişcat mai presus 
de fire ca s-o ducă şi pe ea la nemişcarea în El. În acest sens sfântul Grigorie de Nazianz a 
putut vorbi nu numai de o reînnoire a firii create, ci şi de un act nou (de o înnoire) a firii 
necreate. Pentru concilierea mişcării şi a nemişcării în Dumnezeu, gândirea răsăriteană a 
recurs la doctrina energiilor necreate. Dumnezeu e nemişcat prin ființă, dar Se mişcă prin 
energiile Sale. Printr-un asemenea act Dumnezeu Se face om. Prin firea umană restabilită în 
Sine, Hristos va putea, folosindu-Se acum de mişcarea ei naturală, să readune în Dumnezeu 
toate, căci în Sine sunt reunificate raţiunile întregii creaţii. În Hristos omul se uneşte în 
Dumnezeu cu semenii săi şi cu lumea pe care o penetrează cu spiritul său uman umplut de 
Dumnezeu. (n.s. 329, p. 264) 

14% Tâlcuirea Pr. Stăniloae: Unificarea tuturor a realizat-o în numele nostru întâi Hristos ca 
om. EI a restabilit în Sine puterea unificatoare a naturii umane pe care noi o alterasem. Pe 
treapta cea mai înaltă a unificat umanitatea Sa cu Dumnezeu, sau a înfăţişat-o pe aceasta plină 
de toată creaţiunea transfigurată în faţa lui Dumnezeu şi Tatăl. El a realizat unirea tuturor în 
Sine ca om şi unirea Sa ca om cu Dumnezeu, întrucât a ascultat porunca dumnezeiască de a 
folosi această putere în vederea unificării tuturor în Sine şi a Sa cu Dumnezeu, prin rolul 
conducător recunoscut spiritului (minţii). Căci dacă pornirile trupeşti pătimaşe dezbină pe om 

deosebirii de bărbat şi femeie, şi în loc de bărbaţi şi femei, în care se observă 
mai ales modul deosebirii, ne-a arătat numai oameni în sens propriu şi adevărat, 
modelaţi cu totul după EI şi purtând nevătămat şi cu totul neîntinat chipul Lui, 
neatins în nici un mod de vreo trăsătură a stricăciunii; şi împreună cu noi şi 
pentru noi a îmbrăţişat prin cele de la mijloc, ca părți ale Lui, toată creaţiunea şi 
a unit în jurul Lui între ele, în chip indisolubil, raiul şi lumea locuită, cerul şi 
pământul, cele sensibile şi cele inteligibile, ca unul ce avea simţire, suflet şi 
minte ca noi. Căci însuşindu-Şi prin fiecare din acestea, ca prin nişte părți, 
extremitatea înrudită cu fiecare în modul amintit, a recapitulat (a adunat) toate în 
Sine!*”. 

Prin aceasta a arătat că toată creaţiunea este una, ca un alt om, 
împlinindu-se prin convergenţa părţilor ei între ele şi ținându-se toată în ea 
însăşi prin solidaritatea totalităţii ei ca aceeaşi substanță sau ca raţiunea unică, 
simplă, indefinită şi nediferenţiată a creaţiunii din nimic, în baza căreia toată 
creaţiunea poate primi una şi aceeaşi rațiune cu totul indistinctă, ca una ce are pe 


în el însuşi şi pe om de toate, spiritul îl unifică în el şi cu toate. Dar spiritul face aceasta nu 
impunând o stăpânire silnică asupra părților inferioare ale omului şi asupra lumii, ci 
câştigându-le prin forţa superioară a purității şi a înţelegerii adevăratului rost al omului şi al 
lumii. Contrar origenismului şi urmând lui Hristos omul duce în sine întreaga creaţiune la 
unirea cu Dumnezeu, căci spre aceasta a fost făcută. (n.s. 331, p. 265) 

147 Tâlcuirea Pr. Stăniloae: Simţirea, sufletul şi mintea mijlocesc între subiectul uman şi toate 
cele asemănătoare lor care subzistă neunite între ele: între lumea sensibilă, cu țesătura ei 
raţională, şi lumea fiinţelor îngereşti care sunt minţi pure. De aceea simţurile, sufletul, sau 
lucrarea lui rațională şi mintea sau lucrarea ei înţelegătoare, sunt socotite ca fiind la mijloc 
între subiectul uman şi realităţile ce le corespund. Dar adevărata unificare a lor în om se 
realizează prin orientarea minţii spre Dumnezeu. Căci altfel cele trei lucrări mijlocitoare 
rămân neunificate în om, mai bine-zis lucrarea inferioară a simţurilor pune stăpânire pe om şi, 
prin ele, lumea sensibilă însăşi. Iar în această stare omul este neunificat şi nu poate unifica cu 
sine şi cu Dumnezeu nici lumea. Căci e purtat de la o pasiune la alta, de la un obiectiv atractiv 
la altul, dându-le pe rând o importanţă exagerată. Numai mintea (spiritul) ca forţă superioară, 
făcută să se deschidă lui Dumnezeu şi să se hrănească spiritual din EI, poate aduce la unitate 
cele trei lucrări ale omului, supunând pe cele mai de jos celei mai de sus, sau imprimând în 
cele mai de jos interesul pentru cele mai de sus, în ultimă analiză, pentru Dumnezeu, în Care 
omul îşi găseşte conţinutul suprem şi a-toate-cuprinzător al satisfacerii trebuinţelor tuturor 
celor trei lucrări: a simţirii purificate, a rațiunii ce străbate la ultima Raţiune, a înţelegerii 
nesfârşite a realității nesfârşite. Dar aceasta s-a făcut întâi în Hristos în care Dumnezeu S-a 
unit prin minte cu natura umană, făcând-o deplin şi etern deschisă infinităţii de lumină şi de 
iubire a Lui. (n.s. 332, p. 266) 

nu era mai bătrân ca este'**%.” (Sf. Maxim Mărturisitorul, Ambigua, partea a 


doua, 106a, în PSB, vol. 80, pp. 265-266) 


„Căci n-a vindecat numai prin minuni bolile noastre şi însuşindu-Și prin 
pătimire slăbiciunile şi plătind prin moarte Cel fără de moarte ca un datornic 
datoria noastră, ne-a eliberat pe noi de multele şi înfricoşătoarele vini, ci şi 
învăţându-ne în multe feluri, ne-a sfătuit să ne facem cu voia asemenea Lui prin 
deprinderea de oameni iubitoare şi prin desăvârşita iubire a unora faţă de 
alții!*?.” (Sf. Maxim Mărturisitorul, Epistole, Partea Întâi, ep. Il, în PSB, vol. 
81,p.61) 


„(...) Acelaşi a pătimit cu trupul pentru noi, fiind şi rămânând pururea 
Acelaşi nepătimitor cu dumnezeirea, ca să fie şi mântuirea noastră în moartea 
Fiului Unuia Născut al lui Dumnezeu (O, ce taină minunată — paradoxală — şi 
negrăită!) şi să rămână şi slava şi identitatea dumnezeiască a fiinţei Lui una cu a 


405) 


Tatălui, să rămână nemicşorată.” (Sf. Maxim Mărturisitorul, Epistole, Partea 
Intâi, ep. 12, în PSB, vol. 81,p. 70) 


14% Tâlcuirea Pr. Stăniloae: Cel care a restabilit cel dintâi ca om în sine puterea prin care le 
unifică pe toate în sine şi cu Dumnezeu a fost Hristos. În EI creaţiunea s-a arătat din nou ca 
una, unită cu omul nou, sau ca un alt om. Căci propriu-zis toată creațiunea adunată în om e un 
om lărgit şi nimic mai mult sau mai puţin. Ea se completează ca un întreg prin convergenţa 
părților ei în om, convergenţă descoperită de el. Deci deplina convergenţă a părților ei ca într- 
un întreg nu are loc decât în om. Iar în om nu se împlineşte şi nu se adună creaţiunea ca într- 
un întreg sau ca într-un om reunificat, decât pentru că el şi-a găsit această întregire sau 
calitatea unui om complet în Hristos. Unitatea lumii constă în raţiunea ei comună de realitate 
creată. Dar această rațiune iese în relief în Hristos, în Care legătura creaturii cu Creatorul se 
manifestă în gradul culminant şi în claritatea maximă. Toată creatura, care are ca trăsătură 
comună începutul ei în timp, e unită cu Creatorul ei, împărtăşindu-se de eternitatea Lui şi 
explicându-se din ea, pentru că e încadrată în Subiectul etern, pentru că El îi descoperă în sine 
sensurile ei inepuizabile, pentru că mintea Lui omenească poate înainta la nesfârşit în aceste 
sensuri ale ei în Sine însuşi ca Dumnezeu-Cuvântul creator şi susţinător al ei, pentru că din EI 
pot străluci în mod sensibil în ea noi şi noi frumuseți spirituale, curate, negrăit de adânci, de 
netălmăcit. Ce departe suntem de origenismul platonizant, după care nu se reţine pentru viaţa 
viitoare decât sufletul, refuzându-se lumea văzută ca fostă temniţă a sufletului! Omul are, într- 
un anumit sens, ca făptură creată, o rațiune comună cu a întregii lumi şi ea e unită întreagă cu 
Dumnezeu Cuvântul, Care îi descoperă adâncimile infinite. (n.s. 333, p. 266) 

1+ Tâlcuirea Pr. Stăniloae: Sfântul Maxim vede în purtarea slăbiciunilor şi în primirea morții 
noastre de către Fiul lui Dumnezeu făcut om şi o plată a datoriei noastre de ascultare, 
neachitată de noi, lui Dumnezeu. Dar chiar această suportare a slăbiciunilor şi a morții noastre 
de către EI întăreşte totodată firea noastră. Astfel prin pătimirile şi moartea lui Hristos se 
împlinesc cele două sensuri ale mântuirii: se arată iubirea reînnoită a omului față de 
Dumnezeu şi se restaurează firea lui. Iar prin învăţătura şi pilda Sa, Hristos ne ajută şi pe noi 
să revenim la viaţa adevărată a omului, în acelaşi timp bineplăcută lui Dumnezeu, adică ajută 
la împlinirea aceloraşi două scopuri, care în fond sunt unul, dat fiind că lui Dumnezeu Îi place 
tocmai o viaţă omenească împlinită conform potenţelor puse de Dumnezeu în ea. (n.s. 101e, p. 
61) 

„(...) declarăm ale Lui şi minunile şi pătimirile, ca ale Celui Care e Unul, 
adică ale lui Hristos, Care lucra şi cele dumnezeieşti, şi cele omeneşti: cele 
dumnezeieşti, trupeşte, pentru că săvârşea minunile prin trupul nelipsit de 
lucrarea lui naturală, iar pe cele omeneşti, dumnezeieşte, pentru că primea fără 
sila firii, cu voia şi prin stăpânire, experienţa patimilor omeneşti". Şi a Lui e 
crucea şi moartea şi mormântul!“ şi învierea şi înălțarea la ceruri.” (Sf. Maxim 
Mărturisitorul, Epistole, Partea Întâi, ep. 15, în PSB, vol. 81,p. 142) 


„ȘI deşi e îndrăzneţ cuvântul, a ales pentru noi ocara necesară iconomiei 
(mântuirii) ca mai de cinste decât slava. Căci a făcut din întoarcerea la El a celor 
rătăciţi o cinste covârşitoare şi o slavă prisositoare a lui Dumnezeu şi prin ea a 
scos la iveală şi a arătat şi mai mult slava cea firească a lui Dumnezeu şi nimic 
nu-i este mai propriu raţiunii slavei Lui decât mântuirea oamenilor, pentru care e 
toată raţiunea şi toată taina'“?. Şi ceea ce-i mai tainic decât tainele e că Însuşi 
Dumnezeu, făcându-Se din iubire om cu adevărat prin asumarea trupului mintal 
şi raţional însuflețit şi primind în Sine fără să Se schimbe patimile firii ca să 
mântuiască pe om şi să ni Se dea nouă, oamenilor, pe Sine pildă de virtute şi 
chip viu al bunăvoirii şi iubirii faţă de EI şi între noi, poate să-i înduplece pe toți 
spre a răspunde la fel.” (Sf. Maxim Mărturisitorul, Epistole, Partea Întâi, ep. 44, 
în PSB, vol. 81, pp. 172-173) 


„(...) Mântuitorul putând prin fire, se vădeşte voind ca om şi suferind 
frica trupească de moarte, voind să arate împreună cu celelalte patimi iconomia 


1%0 Tâlcuirea Pr. Stăniloae: Ar fi putut să nu pătimească, pentru că ar fi putut copleşi durerile 
prin Dumnezeirea Lui. Nu era stăpânit de ele fără voia Lui, cu sila. Ci rămânea mereu stăpân 
asupra lor. Dar totuşi le suporta în toată intensitatea lor. Căci firea Sa omenească avea 
142) 

'%1 Tâlcuirea Pr. Stăniloae: A Lui e crucea şi moartea. Tot ce se întâmplă în componentele lui 
sunt ale Lui. Sunt trăite de El. Trăiesc cu sufletul înţepătura din trupul meu. Sufletul îi dă 
caracterul durerii. Dacă ar fi numai materia trupului, ea n-ar simţi durerea. Înţepătura din 
materie se repercutează ca durere spirituală, dar de origine materială, în suflet. Într-un fel, 
ipostasul dumnezeiesc simte înţepătura piroanelor din trupul Lui. Dacă n-aş simţi durerea din 
trupul material fără sufletul aflat în el, n-aş simţi-o în suflet nici fără materia trupului. Omului 
i s-a dat materia trupului ca să simtă prin ea durerea în suflet. Poate de aceea a luat şi Fiul lui 
Dumnezeu un trup material. (n.s. 300, p. 142) 

'%2 Tâlcuirea Pr. Stăniloae: Cea mai înaltă rațiune se împlinește în mântuirea oamenilor, care 
este iubirea între ei şi Dumnezeu şi de aceea nu se poate înfăptui decât prin iubirea lui 
Dumnezeu care întrece orice iubire. Rațiunea nu e constatarea rece a unor legături între 
componentele unei lumi pe care egoismul nostru le-a împreunat cu dezbinarea şi cu multe 
suferințe, ci e forţa spirituală care ridică aceste legături la înălțimea care bucură pe toți. 
Rațiunea ştiinţifică ia ca realitate fatală o lume coborâtă de păcatul nostru la imprimarea de 
nenumărate neajunsuri, ca unica lume posibilă, ca lumea fatală. Dar noi putem prin spirit să 
ridicăm lumea din această stare. În felul acesta raţiunea și taina nu sunt ireconciliabile. O 
iubire prin care cineva se jertfeşte pe sine pentru alții e şi cea mai rațională, dar şi cea mai 
greu de înţeles pentru mentalitatea egoistă cu care ne-am obişnuit. (n.s. 347, p. 173) 

(întruparea) curată de nălucire şi răscumpărând firea celor osândiţi pentru 
păcatul patimilor ei'*. Şi iarăşi, arată pornirea împotriva morţii, omorând 
moartea cu moartea ca să mântuie ceea ce se afla în EI prin fire ca om şi ca să 
arate şi marele şi negrăitul sfat al Tatălui împlinit de EI ca Dumnezeu, împlinit 
trupeşte. Căci nu ca să pătimească, ci ca să mântuiască S-a făcut în mod 
principal om: Părinte, de e cu putinţă, treacă acest pahar de la Mine, dar să nu 
se facă voia Mea, ci voia Ta (Mt., 26; 30; Lc., 22, 42).” (Sf. Maxim 
Mărturisitorul, Epistole, Partea a Doua, A aceluiaşi către acelaşi Marin, 2, în 
PSB, vol. 81, p. 202) 


„(...) se poate socoti că Cel ce e capul întregului trup Şi-a însuşit ca 
Doctor bolile celui suferind până a ne elibera de acestea ca Dumnezeu, Care S-a 
întrupat pentru noi, luându-le de la noi şi desființându-le cu puterea trupului 
asumat al Lui'**. Căci motivul patimilor e îndoit: unul e certarea, altul 
necinstea. Primul caracterizează firea noastră, al doilea o alterează. Pe primul l-a 
primit ca om pentru noi, voindu-le fiinţial, adeverind firea şi înlăturând osânda 
noastră, pe al doilea l-a însuşit iarăşi în chip iconomic (mântuitor) ca iubitor de 
oameni, arătându-Se în noi şi în modul nostru nevindecat, ci, consumând tot ce e 
al nostru ca focul ceara, sau ca soarele aburul pământului, să ne transmită cele 
ale Sale şi să ne facă încă de aici nepătimitori şi nestricăcioşi prin 
făgăduinţă'“*.” (Sf. Maxim Mărturisitorul, Epistole, Partea a Doua, Scrieri, 19, 


în PSB, vol. 81, pp. 303-304) 


lisus în faţa Arhiereului Anna 


„(...) Mântuitorul şi Domnul nostru lisus Hristos a păstrat tăcerea în timp 
ce era învinuit înaintea Arhiereului şi nimic nu răspundea, fiind convins că toată 
viaţa şi faptele pe care le săvârşise în mijlocul iudeilor valorau mai mult decât 
un răspuns oarecare la acele mărturii mincinoase care i se aduceau şi decât orice 


1% Tâlcuirea Pr. Stăniloae: Dacă Hristos n-ar fi murit ca om, ar fi fost posibil ca să nu se 
creadă în întruparea Lui reală şi să nu se vadă răscumpărarea noastră ca scop al întrupării. 
Dacă n-ar fi învins moartea acceptând-o, nu s-ar vedea pentru ce-ar mai trebui să murim noi. 
Sau s-ar considera că murind noi nu facem cu El drumul spre înviere. Noi rămânem în afara 
Lui. (n.s. 424, p. 202) 

1% Tâlcuirea Pr. Stăniloae: Nici în firea omului de rând lupta contra celor bune nu e după fire. 
Cum ar fi deci aceasta în firea asumată de ipostasul Cuvântului? Totuşi Hristos Şi-a însuşit 
pătimirile noastre din milă. (n.s. 641b, p. 303) 

1% Tâlcuirea Pr. Stăniloae: Patimile caracterizează pe de o parte slăbiciunea firii noastre, pe 
de alta arată starea noastră de necinste. Slăbiciunea ne-o vindecă Fiul lui Dumnezeu prin tăria 
răbdării Lui în trup; patimile de necinste le topeşte făcându-ne nepătimitori, sau curaţi. Adică 
sunt în noi patimi ca boli ontologice şi patimi ca deprinderi abătute de la calea cea dreaptă a 
firii. Pe cele dintâi le vindecă, de cele de al doilea ne purifică. (n.s. 642, p. 304) 

cuvinte de apărare împotriva pârilor de care era învinuit.” (Origen, Contra lui 
Celsus, Prefaţă, în PSB, vol. 9, p. 25) 


„Acesta este împăratul iudeilor” [Matei 27, 37] 


„(...) că Domnul este Împăratul lui Israel s-a recunoscut şi de duşmani, 
care au însemnat pe cruce mărturisirea împărăției Lui: Acesta este împăratul 
iudeilor (Mt., 27, 37). Şi noi primim mărturia, deşi ea pare că micşorează 
mărirea puterii Lui, mărginind stăpânirea Lui la împărăţia lui Israel. Dar nu e 
aşa, ci scrierea aceasta de pe cruce vesteşte prin parte stăpânirea peste toate, prin 
faptul că nu adaugă că Acesta e numai Împăratul iudeilor. Căci cuvântul, 
mărturisind fără restrângere stăpânirea peste iudei, a cuprins în mărturisirea 
aceasta, prin tăcere, şi stăpânirea peste toate. Pentru că Împăratul lumii întregi 
are, fără îndoială, şi stăpânirea peste parte.” (Sf. Grigorie de Nyssa, Tâlcuire 
amănunţită la Cântarea Cântărilor, omilha VII, în PSB, vol. 29, pp. 204-205) 


Pătimirile şi răstignirea lui Hristos pe cruce!“ 


„Oare de ce fusese nevoie de chinuri pentru suportarea morţii? Voia 
desigur ca plecând să ducă până la capăt plăcerea răbdării.” (Tertulian, Despre 
răbdare, III, în PSB, vol. 3, p. 184) 


„Cununa aceasta de spini este duşman celor care uneltesc împotriva 
Domnului; şi i-a împiedicat; cununa aceasta de spini este prieten celor care fac 
parte din Biserica Lui; şi i-a înconjurat pe ei cu zid de apărare; cununa aceasta 


1% Răstignirea pe cruce este cel mai important moment din activitatea mesianică a lui lisus 
Hristos. Ea constituie jertfa supremă prin care Fiul lui Dumnezeu Cel Întrupat ia asupra Sa 
păcatele lumii şi împacă pe om cu Creatorul. Mântuitorul purta pe cruce păcatele întregii 
lumi. Numai Cel fără de păcat putea să moară pentru păcătoşi (Sf. loan Gură de Aur, Omilia 
38 la I Corinteni, 2, P.G., LXI, col. 324). Pe Golgota Hristos a fost în acelaşi timp şi jertfă şi 
preot jertfitor; jertfă după trup şi preot după Duh, iar crucea a fost altar. - cf. Sf. loan Gură de 
Aur, Despre Cruce, P.G., XLIX, col. 398-400. Descrierea pătimirilor şi a morţii Domnului 
nostru Lisus Hristos pe cruce ocupă un loc important în literatura patristică. În acest sens, 
Sfântul loan Gură de Aur spune: Pătimind Fiul ceea ce a pătimit, este cu mult mai mare şi 
mai însemnat decât a face mea şi a o crea din ceea ce nu era. (Omil. IV la Evrei). Îndurând 
toate pedepsele rezervate umanității păcătoase, Fiul lui Dumnezeu ispăşeşte pe cruce, prin 
jertfa Sa, vina păcatului strămoşesc, căci pentru aceasta se coborâse Fiul lui Dumnezeu din 
cer, ca să se jertfească pentru întreg neamul omenesc, împăcându-l cu Dumnezeu şi 
deschizându-i calea spre mântuire. Mântuitoarele pătimiri ale Domnului se încheie cu 
Învierea Sa din morţi, temeiul nădejdii noastre în învierea morţilor (| Cor., 15). —n.L.P. 

de spini este floare pentru cei ce cred în Cel Care a fost slăvit; dar cununa 
aceasta de spini însângerează şi pedepseşte pe cei care nu cred. Da, cununa 
aceasta de spini este simbol al faptei Lui de Stăpân; EI a purtat pe capul şi în 
mintea trupului Său toate răutățile noastre, cu care ne-am rănit. Că EI, cu patima 
Lui, ne-a izbăvit de sminteli, de păcate şi de nişte spini ca aceştia. Nimicind pe 
diavol, Domnul întreabă pe bună dreptate, cu mândrie, zicând: Unde-ţi este, 
moarte, boldul? (1 Cor., 15, 55).” (Clement Alexandrinul, Pedagogul, cartea a 
doua, cap. VIII, 74.2., în PSB, vol. 4, p. 273) 


„(...) că nu ne-a fost făcut cunoscut Cuvântul fără lemnul cruci; 
Cuvântul, viaţa noastră, a fost atârnat de lemnul crucii (Deut., 21, 22-23; 28, 66; 
Fap., 5, 30; 10, 39; Gal., 3, 13), spre credinţa noastră.” (Clement Alexandrinul, 
Stromatele, stromata a V-a, cap. XI, 72.3., în PSB, vol. 5, p. 352) 


„EI a fost preaslăvit, însă, când s-a suit pe cruce şi a îndurat moartea. 
Vrei să ştii cum a fost preaslăvit? EI singur spunea: Părinte, venit-a ceasul! 
Preamăreşte pe Fiul Tău ca şi Fiul să Te preamărească (In., 12, 1). Patimile 
Sale au fost, deci, pentru EI o slavă, numai că această slavă n-a fost strălucitoare, 
ci smerită. Se spune doar despre EI: S-a smerit pe Sine până la moarte şi încă 
moarte pe cruce (Filip., 2, 8).” (Origen, Omilii la Cartea Ieşirii, omilia VI, cap. 
I, în PSB, vol. 6, p. 95) 


„(...) Socrate ştia dinainte că dacă bea venin din cucută va muri şi ar fi 
putut, dacă ar fi urmat sfatul lui Kriton, să fugă din temniţă şi să nu i se întâmple 
nimic, dar a hotărât — aşa cum credea că-i preferabil — că ar fi mai bine pentru 
el să moară ca filosof, decât să ducă o viaţă potrivnică filosofiei lui'*”. Tot aşa şi 
Leonida, conducătorul spartanilor, îşi dădea seama dinainte că în curând el şi cei 
care-l însoțeau vor muri la Termopile, în schimb o viaţă ruşinoasă nu avea nici o 
valoare în ochii lui, de aceea a zis către ai săi: să prânzim în trupuri, căci de 
cinat vom cina în infern! 15. Şi dacă vrei să mai strângi astfel de istorii, atunci 
să ştii că vei găsi multe!*”. Or, dacă Iisus şi-a văzut de mai înainte patimile şi nu 
le-a ocolit, dacă şi-a dat seama de ele încă dinainte şi totuşi le-a întâmpinat 
curajos, de ce te mai miri?” (Origen, Contra lui Celsus, cartea a II-a, cap. XVII, 
în PSB, vol. 9, pp. 115-116) 

„Celsus adaugă : Ce vorbe asemănătoare'*“ a rostit Dumnezeul vostru în 
timpul patimilor Lui ? l-am putea răspunde că tăcerea Lui în timpul atâtor bătăi 


*7 Tâlcuirea Pr. T. Bodogae: Platon, Criton 44-46 (trad. Rom. St. Bezdechi, Bucureşti, 1932, 
13). (ns. 80,p. 115) 

% Tâlcuirea Pr. T. Bodogae: Seneca, Epistole, 82, 21. 

* Tâlcuirea Pr. T. Bodogae: Forma scrierilor lui Plutarh (Moralia şi Vieţile paralele) era vie 
şi în conştiinţa contemporanilor. (n.s. 82, p. 116) 

* Celsus înşirase câteva nume de personalităţi, precum: Orfeu, Homer, Aristocreon, Epictet 
etc. —n.L.P, 

şi a atâtor batjocuri dovedeşte mai multă statornicie în răbdare, decât toate 
cuvintele rostite de elinii puşi la cazne, dacă Celsus va acorda crezare storisirii 
sincere cu care ele au fost descrise de către nişte bărbaţi sinceri, căci ei au relatat 
în chip corect o serie de fapte ieşite din comun, iar în numărul acestora trebuie 
subliniată şi tăcerea cu care a îndurat lisus chinurile, căci a fost batjocorit şi 
îmbrăcat cu hlamidă roşie, 1 s-a împletit o cunună de spini, care 1 s-a pus pe cap, 
iar în acelaşi timp I s-a înmânat un toiag de trestie sub formă de sceptru (Mt., 27, 
14, 28-29), în timpul tuturor acestor chinuri El a dovedit cea mai mare blândețe, 
fără să rostească nici un cuvânt jignitor şi fără să se arate câtuşi de puţin supărat 
pe călăi care-L maltratau.” (Origen, Contra lui Celsus, cartea a VII-a, cap. LV, 
în PSB, vol. 9, pp. 490-491) 


„(...) e mult mai bine să spunem că puterea Cuvântului n-a avut nimic de 
pătimit de pe urma trupeştilor patimi, la fel cum, în pilda luată de noi, razele de 
lumină ajunse din cer pe pământ nu suferă nimic la atingerea tinei, a mocirlelor 
sau a cine ştie căror necurăţii. Oricine e în drept să spună că şi ele-s luminate de 
razele soarelui; numai că lumina nu suferă nici o întinare — şi nici soarele — 
din întrepătrunderea lor cu elementele corporale.” (Eusebiu de Cezareea, Viaţa 
lui Constantin cel Mare, Cuvântare, Despre Sfântul Mormânt, 14.10., în PSB, 
vol. 14, p. 235) 


„Minunează-te de iubirea de oameni a Cuvântului, că pentru noi e 
defăimat, ca noi să ne bucurăm de cinste.” (Sf. Atanasie cel Mare, Zratat despre 
Întruparea Cuvântului şi despre arătarea Lui nouă, prin trup, cap. V, XXXV, în 
PSB, vol. 15, p. 129) 


„Flămânzii erau hrăniţi, şi Cel Care-i hrănea era prigonit şi duşmănit,; 
demonii erau alungaţi, şi se uneltea împotriva Celui Care poruncea demonilor; 
leproşii erau curățiți, şchiopii umblau, surzii auzeau şi orbii vedeau, iar 
Binefăcătorul ea alungat. În cele din urmă au dat morţii pe Cel care a dăruit 
viaţa, au bătut cu bice pe Liberatorul oamenilor şi au osândit pe Judecătorul 
lumii.” (Sf. Vasile cel Mare, Omilii şi cuvântări, omilia a XI-a, IV, în PSB, vol. 
17, p. 462) 


„Că a îndurat atunci cele mai mari ocări. Nu I-a fost batjocorit numai un 
mădular, ci tot trupul. Capul, cu cunună de spini, cu trestie, cu pălmuiri; faţa, cu 
scuipări; obrajii, cu palme; tot trupul cu biciuiri, cu îmbrăcare cu hlamidă şi 
închinăciuni făţarnice; mâna, cu trestia pe care I-au dat-o să o ţină în loc de 
sceptru; în sfârşit, cu datul oţetului. Poate fi oare ceva mai cumplit decât 
acestea? Poate fi, oare, o ocară mai mare? Cele săvârşite atunci depăşesc orice 
cuvânt. Ca şi cum s-ar fi temut să nu lase ceva nefăcut din îndrăzneaţa lor faptă, 
iudeii săvârşesc totul; pe profeţi i-au omorât cu mâinile lor, iar pe Hristos, pe 
temeiul hotărârii judecătorului; ajung ucigași şi osândesc pe Hristos; Îl osândesc 

ŞI cu gura lor şi cu gura lui Pilat, spunând: Sângele Lui asupra noastră şi asupra 
copiilor noştri (Mt., 27, 25). Tăbărăsc asupra Lui şi-L ocărăsc; Îl leagă şi-L 
târăsc; ei sunt vinovaţi că ostaşii Îl ocărăsc; Îl pironesc, ÎL înjură, îşi bat joc de 
EI, ÎL batjocoresc. Pilat n-a hotărât aceasta; dar ei fac toate acestea de la ei; ei 
sunt totul: şi acuzatori şi judecători şi călăi.” (Sf. loan Gură de Aur, Omilii la 
Matei, omilia LXXXVII, I, în PSB, vol. 23, p. 974) 


„Dat-au spre mâncarea Mea fiere şi spre setea Mea M-au adăpat cu oţet 
(Ps., 68, 25). Dar nici evanghelistul loan nu spune că a băut; că nu-i nici o 
deosebire între a gusta şi a bea; amândouă cuvintele arată unul şi acelaşi lucru. 
Și totuşi nebunia lor nu s-a oprit aici, ci, după ce L-au dezbrăcat, după 
ce L-au răstignit şi după ce I-au dat oţet, merg mai departe; chiar când Îl văd 
atârnat pe cruce ÎL ocărăsc şi ei şi cei ce treceau. Dar ceea ce era mai cumplit 
decât toate era că Hristos pătimea acestea sub învinuirea de amăgitor şi înşelător, 
de îngâmfat, de om care s-a lăudat în zadar cu cele ce spunea. De aceea L-au şi 
răstignit în faţa întregului popor, ca să-L facă de râs înaintea tuturor celor ce-L 
vedeau; de aceea s-au slujit de mâinile ostaşilor, ca furia lor să crească şi prin 
această judecată publică. 
Ce inimă n-ar fi muiat mulțimea care-L urma pe lisus şi plângea? 
Această mulțime, da, dar nu pe aceste fiare! De aceea şi Domnul pe aceia îi 
învredniceşte de răspuns, dar pe aceştia, nu!” (Sf. loan Gură de Aur, Omilii la 
Matei, omiha LXXXVII, I-II, în PSB, vol. 23, p. 975) 


„Dacă moartea lui Hristos n-ar fi fost în mod propriu şi adevărat o faptă a 


voii iudeilor şi rodul îndrăznelii lor bolnave, ci, cum o socotesc unii, a hotărârii 


dumnezeieşti'*!, care i-a condus la aceasta, cum n-ar trebui să se împlinească 


dintr-o necesitate ceea ce se arată că a fost prin oameni, şi nu altfel? Apoi, spune- 
mi, cum ar mai pedepsi pe unii cu dreptate, o dată ce ar apărea că servesc 
hotărârilor de neocolit ale lui Dumnezeu? Apoi, cum ar mai apărea nefericit şi ar fi 


1! Tâlcuirea Pr. Stăniloae: Dacă răstignirea lui Hristos s-ar fi produs pentru că aşa a hotărât 
Dumnezeu, că n-ar fi fost efectuată prin oameni, deci ei nici n-ar merita să fie pedepsiţi. 
Faptul că nu prin necesitatea divină s-a produs răstignirea este o dovadă că Hristos s-a ferit ca 
om de moarte. El, ca Dumnezeu, a acceptat moartea, cu toată ferirea Lui ca om de ea, dar n-a 
impus-o. În ferirea de moarte ca om, şi în acceptarea ei ca Dumnezeu se arată iubirea lui 
Dumnezeu, atotputernicia Lui, ca şi libertatea oamenilor care I-au impus-o, deci vina lor. Căci 
acceptă moartea ca Dumnezeu pentru umanitatea Sa, nu ca pe o descompunere definitivă a 
umanităţii, ci pentru a învinge moartea. lar lăsând pe oameni să-L omoare ca om, le lasă 
libertatea. Moartea se arată prin aceasta nu atât o fatalitate a naturii, cât un produs al libertăţii 
umane, sau al omului ca persoană, putând merge până la a descompune compusul uman, însă 
nu până la desfiinţarea lui totală şi definitivă. Mai trebuie notat şi faptul că Hristos se fereşte 
ca om de moarte, dar o voieşte ca Dumnezeu, pentru umanitatea Sa, nu arată o contradicţie în 
EI, căci ferirea de moarte a umanului nu e contrară voii lui Dumnezeu, o dată ce Dumnezeu a 
făcut pe om spre a ţine la viaţa lui. Dar nici voirea morţii de către Hristos, pentru umanitatea 
Sa, nu contrazice firii acesteia, căci voieşte ca Dumnezeu moartea Sa ca om, pentru a învinge 
moartea din păcat. (n.s. 684, p. 381) 

fost mai bine să nu se fi născut omul acela prin care s-a vândut Hristos (Mt. 26, 24)?” 
(Sf. Chiril al Alexandriei, Comentariu la Evanghelia Sfântului loan, cartea a 
patra, cap. l, în PSB, vol. 41,p. 381) 


„(...) numai Hristos are, ca Dumnezeu, puterea să ne dăruiască toate 
bunătăţile. Şi foarte bine spune, în loc de: a fost răstignit, că a fost înălțat '"?. 
Celor ce L-au ucis le-a ţinut taina neînţeleasă, căci nu erau în stare să o 
priceapă'*?. Dar celor mai cuminţi le-a dat putinţa să înţeleagă că va pătimi din 
pricina tuturor şi pentru toţi. Şi socotesc că cineva va putea zice — şi foarte 
drept — că moartea pe cruce este înălțarea în renume şi în slavă. Hristos e 
preaslăvit şi pentru aceasta, aducând omenirii multe bunătăţi, prin care îi atrage 
pe oameni spre Sine, deci nu-i aduce altuia ca ucenici!” (Sf. Chiril al 
Alexandriei, Comentariu la Evanghelia Sfântului loan, Fragmente din Cărțile 7 
şi 8, în PSB, vol. 41, p. 780) 


„Ce spune deci cuvântul: Ca bucuria Mea să fie în voi decât că Unul- 
Născut S-a făcut ca noi, adică om, lipsit doar de păcat, voind să rabde şi să 
pătimească toate câte I-a dat blestemata nebunie a iudeilor să încerce. Căci îl 
vom afla batjocorit şi prigonit şi supus la osânde grele, scuipat, bătut şi biciuit, şi, 
la urma tuturor, pironit din cauza noastră şi pentru noi pe cruce. Dar toate aceste 
grele încercări nu L-au dus la o durere care să-L facă să nu îndure, ci L-au lăsat 
plin de bucuria şi mulţumirea cuvenită Lui, deoarece a văzut mulţimea celor ce 
se mântuiesc, împlinind voia lui Dumnezeu-Tatăl. De aceea Şi-a făcut necinstea 
bucurie şi a socotit durerile o dulceaţă'“*. Deşi au fost multe şi foarte crude 


'*2 Tâlcuirea Pr. Stăniloae: Hristos, prin răstignire, nu este înălțat numai fizic pe cruce, ci şi 
spiritual. Căci Se înalță prin aceasta la suprema iubire de oameni şi la predarea Lui ca om lui 
Dumnezeu. Prin renunţarea la viaţa pământească, dăruindu-Se lui Dumnezeu pentru oameni, 
Se uneşte la maximum cu Dumnezeu şi cu oamenii, sau Se unește cu Dumnezeu, având alături 
şi pe oamenii care se vor uni cu El. Înălţarea pe cruce e începutul înălțării ca om la cer, sau e 
înălţarea spirituală ca om la cer, sau la Dumnezeu-Tatăl. (n.s. 1482, p. 780) 

1% Tâlcuirea Pr. Stăniloae: Ei judecau trupește, nu vedeau cele spirituale. Căci nu vedeau pe 
Hristos decât ca om şi nu puteau sesiza adâncimile Lui dumnezeieşti. (n.s. 1483, p. 780) 

1% Tâlcuirea Pr. Stăniloae: Hristos, lăsându-Se răstignit din iubire faţă de oameni, le arată 
iubirea pe care le-o va arăta în veci şi, prin aceasta, îi atrage la EI, unindu-i şi pe ei împreună 
cu Sine (ca om) cu Tatăl. Îi atrage Hristos la EI, căci în EI este totul, şi iubirea nesfârşită. Nu-i 
atrage spre altcineva decât spre EI. Nu face cum fac ucenicii, care-i atrag spre Hristos, ca spre 
altcineva, ei neputându-le da nemărginirea. În Fiul au totul, căci, fiind EI născut din Tatăl şi de 
o fiinţă cu Tatăl, au în EI tot ce este şi în Tatăl, sau sunt atraşi totodată spre Tatăl. (n.s. 1484, p. 
780) 

1%5 Tâlcuirea Pr. Stăniloae: Cele mai cumplite dureri trupeşti pot fi însoţite de o bucurie 
sufletească atunci când cel ce le suferă ştie că ele aduc un folos celor iubiţi. Aceasta face 
suportabile durerile trupeşti, oricât ar fi ele de mari. Aceasta s-a petrecut în mod desăvârşit cu 
Hristos. Conştiinţa că prin durerile Lui ne poate scăpa de moarte, I le-a făcut suportabile, deşi 
nu au fost mai mici ca ale oricărui om. De aceea nu a căutat să scape de ele. Căci puterea de a 
le răbda cu mulţumire venea din conştiinţa că prin ele ne va scăpa de moarte, la care se 
adăuga iubirea Lui faţă de noi, o iubire cum nimeni nu mai putea avea. (n.s. 1793, p. 949) 

îndrăznelile împotriva Lui, vom afla scris că lisus Se veselea şi a zis: 7e slăvesc pe 
Tine, Părinte, Doamne al cerului şi al pământului, căci ai ascuns acestea de cei 
înţelepţi şi pricepuţi şi le-ai descoperit pruncilor. Da, Părinte, căci aşa a fost 
bunăvoirea înaintea Ta (Mt., 11, 25-26). Auzi că, deoarece vedea odinioară 
înţelepțiţi pe cei ce erau prunci şi fără minte, aduce mulţumire pentru noi 
Tatălui, Care ne mântuieşte? Dar să ne amintim şi de timpul când străbătea 
ținutul samarinenilor şi, obosit de călătorie, şedea lângă fântâna lui Iacov, pre- 
cum s-a scris (In., 4, 6). O femeie I-a împlinit dorinţa de-a scoate apă şi I-a spus 
cele cuvenite, iar mulţimea samarinenilor ce-L aştepta L-a făcut să uite de 
mâncarea necesară. Căci ce a spus către ucenicii care Îl îndemnau să se 
împărtăşească de mâncare: Mâncarea Mea este să fac voia Celui ce M-a trimis 
pe Mine şi să săvârşesc lucrul Lui (n., 4, 34)? Oare nu se vede şi de aici că îşi 
făcea o plăcere şi o bucurie din împlinirea voilor părintești, adică din readucerea 
la mântuire a celor alunecaţi în pierzanie?'** Nu e nici o îndoială.” (Sf. Chiril al 
Alexandriei, Comentariu la Evanghelia Sfântului loan, cartea a zecea, cap. al 
doilea, în PSB, vol. 41, pp. 949-950) 


„Căci 1 se aduce necinste pentru noi, deoarece EI ridică păcatul nostru, 
după cuvântul Proorocului, şi pentru noi suferă dureri (Is., 53, 4). Căci, precum a 
pricinuit desfiinţarea morţii, predând trupul Său morţii, socotesc că la fel 
pălmuirea, prin care se împlineşte necinstea lui Hristos, desființează necinstirea 
venită asupra noastră pentru neascultarea şi păcatul răutăţii de la început. Căci 
cel de o valoare egală cu a tuturor Se lasă necinstit pentru toţi, dar socotesc că s- 
ar cutremura toată creația dacă ar fi chemată la simţirea unei astfel de 
îndrăzneli'*”. Căci Domnul slavei a fost pălmuit de mâna lipsită de respectul 
evlaviei.” (Sf. Chiril al Alexandriei, Comentariu la Evanghelia Sfântului loan, 
cartea a unsprezecea, cap. 12, în PSB, vol. 41, p. 1087) 


„A fost biciuit cu nedreptate, ca să ne scape pe noi de la pedeapsa 
dreaptă. A fost supus batjocurii şi a fost pălmuit, ca noi să scăpăm de păcatul ce s- 


1% Tâlcuirea Pr. Stăniloae: Bucuria Tatălui este să facă fericiţi pe oameni, împărtăşindu-le 
bunătățile Lui, prin jertfa Fiului Său. Dar această bucurie a Tatălui, care constă în a face 
fericiți pe oameni, era şi o bucurie a Fiului Lui. Bucuria e străină de egoism. Dar bucuria 
deplină nu e numai comuniunea între doi, ci şi cu al treilea, deosebit de ei. Fiul face bucurie 
Tatălui pentru că Se bucură de fericirea oamenilor. Deci Fiul face bucurie Tatălui, făcând 
fericiţi pe oameni, cum vrea Tatăl. În relaţia celor trei Persoane dumnezeieşti cu oamenii 
avem prelungită comuniunea dintre Ele. Duhul face bucurie Tatălui, bucurându-Se şi El de 
Fiul, sau Fiului, iubind şi EI pe Tatăl spre a face bucurie Fiului. (n.s. 1794, p. 950) 

1%7 Tâlcuirea Pr. Stăniloae: Dacă am trăi în mod real solidaritatea noastră cu Hristos, precum o 
trăieşte El cu noi, ne-am cutremura de trăirea de către El a necinstirii noastre şi de pedeapsa 
ei, cum se cutremura El. E implicată în această cutremurare simţirea grozăviei păcatului 
nostru. Mărimea nemărginită a iubirii Lui faţă de noi se arată în suportarea pedepsei pentru 
păcatul nostru, cu toată lipsa Lui de păcat. Simţind această solidaritate cu Hristos, simțim 
totodată grozăvia nesimțirii făpturii necredincioase care refuză să vadă în obrazul Lui pe 
Însuşi Dumnezeu. (n.s. 2052, p. 1087) 

a sădit în noi'%%. Căci cugetând drept, vom crede că toate pătimirile lui Hristos 
au fost pentru noi, având puterea să ne scape în chip binecuvântat de cele ce 
ni se întâmplă pentru despărțirea noastră de Dumnezeu. Căci precum Cel ce 
nu ştia de moarte a ajuns să desființeze moartea tuturor (fiindcă Unul a murit 
pentru toți), aşa e drept să înţelegem că Domnul a pătimit acestea toate pentru 
noi, ca să ne scape pe toţi şi de biciuiri, şi de necinstire. Fiindcă în oarecare mod 
prin rănile Lui noi toți ne-am vindecat, după cum s-a scris (1s., 53, 5). Căci toţi 
eram rătăciţi, fiecare pe calea lui, cum zice Proorocul Isaia (Is., 53, 6), şi 
Domnul S-a jertfit pentru păcatele noastre şi a fost pedepsit pentru mântuirea 
noastră (1s., 53, 5). Şi-a dat spatele Său spre biciuiri şi faţa Sa spre pălmuiri, 
precum zice acelaşi (1s., 50, 6). Deci ostaşii, luându-L pe lisus ca pe un pretendent 
la tron, îşi bat joc de EI în chip ostăşesc. De aceea I s-a pus pe cap o cunună de 
spini, care e semn al împărăției pământeşti. lar cu mantia de purpură L-au 
îmbrăcat ca semn al porfirei regale, dar şi ca pricină de batjocură, căci veneau 
către EI, zicând: Bucură-Te, regele iudeilor. 

Am aflat că unora le place să spună despre cununa de spini că înseamnă 
şi mulţimea închinătorilor la idoli care va fi ridicată de Hristos ca într-o diademă, 
prin credință în El. Aceasta reprezintă neamurile care poartă încă spini, 
arătându-se că nu poartă roadele credinţei, ci se fac mai degrabă hrană a focului 
atotconsumator, cum se întâmplă şi cu grămada de buruieni din câmpuri şi cu 
spinii care cresc fără să fie cultivați. lar mantia de purpură spun că arată împărăţia 
lui Hristos, care se va întinde peste întreaga lume. Vom admite orice interpretare 
care nu se bate de la adevăr şi care nu va fi considerată ca nefolositoare. Deci nu 
trebuie respins nici acest mod de înţelegere, care are în sine o semnificaţie 
adâncă'**” (Sf. Chiril al Alexandriei, Comentariu la Evanghelia Sfântului loan, 
cartea a douăsprezecea, Introducere, în PSB, vol. 41, pp. 1103-1104) 


„Deci după ce a luat oţelul, lisus a zis: Săvârşitu-s-a, 
Și plecându-Și capul, Şi-a dat duhul (In., 19, 30)'%% 


1%% Tâlcuirea Pr. Stăniloae: Prin răbdarea unor pedepse nedrepte a întărit firea noastră în Sine. 
Această întărire ni s-a transmis şi nouă ca, ocolind păcatul, noi să scăpăm de pedepse. A suferit 
batjocuri de la oameni păcătoşi ca, întărindu-ne prin comunicarea răbdării Lui, să râdem noi de 
Satana, care nu reuşeşte să ne determine să păcătuim. 

E biciuit şi batjocorit Ipostasul sau Persoana Fiului lui Dumnezeu în firea omenească. Deci le 
simte acestea Fiul lui Dumnezeu ca om, desigur cu voia Sa, pentru ca să ne arate că le biruieşte 
prin răbdare omenească. (n.s. 2080, p. 1103) 

'*% Tâlcuirea Pr. Stăniloae: Cununa de spini şi hlamida purpurie au multe înţelesuri. Ele nu sunt 
numai un chin şi o batjocură primite de Hristos pentru noi, ci şi ceea ce îi pricinuim noi Lui. 
Spinii sunt păcatele noastre care ÎL înţeapă. Şi-L înțeapă şi ÎI îndurerează şi batjocura căreia suntem 
supuşi noi, căci aceasta trece asupra Lui. lar EI, suferindu-le, Se face cu adevărat împărat 
asupra păcatelor noastre şi asupra noastră, de credem în EI. lar hlamida de purpură falsă 
închipuie împărăția noastră iluzorie, noi închipuindu-ne că suntem stăpâni peste noi înşine, sau 
chiar peste alții. Pe noi ne face de râs, dar primită de EI, îl arată ca împărat peste noi. (ns. 
2081, p. 1104) 


TI 


După ce s-a adăugat şi acest chin la celelalte, Mântuitorul zice: 
Săvârşitu-s-a, adică măsura necredinţei iudeilor şi mărimea excesivă a urii 
împotriva Lui'“!. Căci ce lăsaseră iudeii neîncercat? Ce n-a fost gândit din cele 
ce au înaintat până la capătul neomeniei? Ce mod de lovituri a rămas nefolosit, 
ce ultimă ocară n-au folosit?” (Sf. Chiril al Alexandriei, Comentariu la 
Evanghelia Sfântului loan, cartea a douăsprezecea, Introducere, în PSB, vol. 41, 


pp. 1128-1129) 


„Deci iudeii, fiindcă era vineri, ca să nu rămână trupurile sâmbăta 

pe cruce, căci era mare ziua sâmbetei aceleia, au rugat pe Pilat 

Să le zdrobească fluierele picioarelor şi să-i ridice (In., 19, 31)». 

Fericitul Evanghelist nu spune acestea ca să mărturisească evlavia pentru 
zilele sfinte a sălbaticilor şi neîmblânziţilor iudei obişnuiţi să omoare printr-o 
cruzime deosebită, ci ca să arate iarăşi pe cei ce preferau, — cum spusese 
Hristos — cu neînțelegere şi nepricepere, să strecoare ţânţarul şi să înghită 
cămila (Mt., 23, 24). Căci arată că nu dau nici o atenţie celor mai mari şi mai 
cumplite fapte ale necredinţei, dar se interesează în amănunt de cele mai mici 
abateri, vădindu-se nepricepuţi în amândouă privinţele. Şi dovada este la 
îndemână. Căci iată-i omorând pe Hristos, dar dând cea mai mare atenţie 
respectării sâmbetei. Dispreţuiesc prin îndrăzneli mai presus de cuvânt pe 
Dătătorul Legii, dar se prefac că respectă Legea. Cei ce vor să distrugă pe 
Domnul zilei celei mari par că respectă sâmbăta aceea, care era o zi mare, şi cer 
o favoare care se potrivea cruzimii lor: cer lui Pilat să zdrobească fluierele 
picioarelor, provocându-le o durere şi mai mare ca mijloc spre moarte, printr-un 
act de nesuportat, celor atât de slăbiți prin chinurile de mai înainte.” (Sf. Chiril 
al Alexandriei, Comentariu la Evanghelia Sfântului loan, cartea a 
douăsprezecea, Introducere, în PSB, vol. 41, pp. 1133-1134) 


„Părinte, de este cu putinţă, să treacă de la Mine acest pahar, dar nu 
precum Eu voiesc, ci precum voieşti Tu” [Matei 26, 39] 


15% Tâlcuirea Pr. Stăniloae: Manifestarea urii iudeilor nu putea merge mai departe împotriva 
lui Hristos, după ce EI le-a răbdat pe toate până la moartea cu trupul. (n.s. 2133, p. 1128) 

151 Tâlcuirea Pr. Stăniloae: Mai mult decât a duce pe Cel urât la moartea cea mai dureroasă şi 
de a-L batjocori şi chinui în cele mai extreme feluri, chiar în timpul pătimirii morții, nu poate 
face cineva. Şi-a epuizat toate formele şi gradele urii. lar Acela, răbdându-le pe toate, S-a 
arătat mai tare ca toate. (n.s. 2134, p. 1128) 

15% Tâlcuirea Pr. Stăniloae: Sub pretextul unui act de evlavie, adică al respectării sâmbetei 
Paştilor, căpeteniile evreilor cer să li se dea favoarea de a produce celor apropiaţi de moarte o şi 
mai mare şi mai crudă durere. Cer să-şi împlinească pofta celei mai mari cruzimi, ca un motiv de 
pietate. (n.s. 2143, p. 1123) 

„(...) Părinte, de este cu putinţă, treacă paharul acesta de la Mine. lar 
pentru cea de a doua sunt mai multe: Dar nu precum voiesc Eu, ci precum Tu 
voieşti şi Părinte, dacă nu este cu putinţă să treacă acest pahar ca să nu-l beau, 
facă-se voia Ta. Şi nu trebuie să uităm că nu se spune simplu să treacă de la 
Mine acest pahar, ci trebuie să reținem întreagă exprimarea plină de evlavie şi 
de ascultare: Părinte, de este cu putinţă, să treacă de la Mine paharul acesta. 
Ştiu că se poate interpreta pasajul acesta şi în chipul următor: când şi-a dat 
seama de nenorocirile îndurate de popor şi de cetatea Ierusalimului, ca pedeapsă 
pentru nelegiuirile pe care au îndrăznit să le săvârşească împotriva Lui, în marea 
Lui dragoste pentru ei, Mântuitorul a vrut să ferească poporul de toate relele 
care-l amenințau şi a zis: Părinte, dacă este cu putinţă, treacă de la Mine 
paharul acesta, ca şi cum ar fi spus: întrucât nu voi putea bea paharul pedepsei 
fără ca Tu să-Ți întorci faţa de la întreg poporul, atunci Te rog ca, dacă se poate, 
să treacă de la Mine paharul acesta, pentru ca partea moştenirii Tale să nu fie cu 
totul părăsită de Tine din pricina relelor pe care Mi le-au pricinuit ei Mie.” 
(Origen, Contra lui Celsus, cartea a II-a, cap. XXV, în PSB, vol. 9, p. 123) 


„(...) Părinte, de este cu putinţă, să treacă de la Mine acest pahar, dar 
nu precum Eu voiesc, ci precum voieşti Tu (Mt., 26, 39). Că, întrucât era 
Dumnezeu, Cuvântul era nemuritor şi incoruptibil şi nu ştia să Se teamă de 
moarte, socotesc că e cu totul evident tuturor. Dar, ca Cel ce Şi-a însuşit trupul, 
primeşte să rabde cele proprii trupului şi, aflată la poartă, lasă moartea să-L 
înspăimânte, ca să Se arate cu adevărat om. De aceea zice: De e cu putință, să 
treacă de la Mine paharul acesta. De se poate, zice, Părinte, să le restitui viața 
celor căzuţi în moarte fără să sufăr moartea, de poate muri moartea fără să mor 
Eu, se înţelege cu trupul, să treacă paharul, dar dacă nu s-ar putea aceasta altfel, 
să nu fie cum voiesc Eu, ci precum Tu voieşti. Vezi cum firea omului este fără 
putere chiar aflându-se în Hristos? Dar e adusă, prin Cuvântul unit cu ea, la buna 
îndrăznire dumnezeiască prin bunăvoirea lui Dumnezeu şi Tatăl. Şi nici de 
lucrurile nevrute nu M-am ferit, zice, ca să dobândesc, pe seama celor 
credincioşi, viaţa veşnică şi învierea din morţi, desființând stăpânirea morţii. Ce 
era deci şi nevrut şi voit de Hristos? Necinstirea din partea iudeilor, calomniile, 
înjurăturile, minciunile, biciuirile, batjocurile şi, pe lângă acestea, intrigăriile şi, 
cea din urmă dintre toate, moartea cu trupul. Căci toate le-a răbdat Hristos cu 
voia pentru noi!*%. Dacă s-ar fi putut să dobândească ceea ce voia pentru noi 
fără pătimire, n-ar fi voit să pătimească. Dar deoarece iudeii au îndrăznit 
numaidecât şi necondiționat cele ce s-au petrecut cu EI, primeşte să pătimească, 
deci face voit ceea ce nu voia, pentru folosul ce rezultă din pătimire, binevoind 
cu El Dumnezeu şi Tatăl şi consimţind şi El cu toată râvna la suportarea de către 


15% Tâlcuirea Pr. Stăniloae: Toate erau nedorite şi, în același timp, acceptate cu voia. Căci 
putea să nu le accepte. Omul obişnuit suportă multe greutăţi şi chiar moartea, fără să vrea. 
Astfel, chiar dacă suportă moartea de bună voie pentru cineva, de murit tot trebuie să moară. 
Şi nu suferă cele grele exclusiv pentru alții, ca Hristos. (n.s. 671, p. 373) 

Fiul a tuturor celor ce erau necesare pentru mântuirea tuturor!*%. În aceasta 
vedem nemăsurata bunătate a firii dumnezeieşti, care nu se fereşte să accepte 
pentru noi şi ceea ce e de respins. Şi e îndrumată spre un cuget viguros ca să nu 
îngăduie voii ei ceea ce-i place, ci să tindă spre scopul dumnezeiesc şi să alerge 
spre ceea ce ne cheamă legea Făcătorului. Că aceste spuse sunt adevărate, poţi 
afla şi din ceea ce se adaugă: Căci duhul, zice, este osârduitor, dar trupul este 
neputincios (Mt., 26, 41). Fiindcă Hristos ştia că e departe de demnitatea 
dumnezeiască a se socoti că poate fi învinsă de moarte şi a simţi frica de ea, de 
aceea a adăugat la cele spuse cel mai cald îndemn. Spunând că trupul e slab 
pentru însuşirea proprie firii lui, a adăugat că duhul e râvnitor, neştiind să 
pătimească nimic din cele ce fac nedreptate. Vezi cum pentru Hristos moartea 
era nedorită din pricina trupului şi a lipsei de slavă provenită din pătimire, dar 
totodată era voită, mergând până la dorirea fericirii de dincolo de tot ce e în 
lume, sau a mântuirii şi a vieţii, şi având în aceasta bunăvoirea Tatălui?” (Sf. 
Chiril al Alexandriei, Comentariu la Evanghelia Sfântului loan, cartea a patra, 
cap. 1, în PSB, vol. 41, pp. 373-374) 


„(...) învățând că moare pentru toţi în mod voit, Îşi arată prin această 
voire firea dumnezeiască, dar pentru patimile de pe cruce şi pentru ferirea de 
moartea trupului, spune că sunt nevrute'**” (Sf. Chiril al Alexandriei, 
Comentariu la Evanghelia Sfântului loan, cartea a patra, cap. 1, în PSB, vol. 41, 
p. 380) 


„Precum moartea nu s-ar fi desființat dacă n-ar fi murit Mântuitorul, aşa 
trebuie să se gândească şi despre patimile trupului. Căci dacă nu S-ar fi temut, 
firea Lui omenească nu s-ar fi eliberat de teamă. Dacă nu S-ar fi întristat, firea 
nu s-ar fi izbăvit de întristare. Dacă nu S-ar fi tulburat şi speriat firea Lui 
omenească, nu ar fi ajuns vreodată liberă de ele. Şi pentru toate cele ce se 
întâmplă omeneşte, vei afla potrivindu-se aceeaşi rațiune din Hristos. Patimile 
omeneşti ale trupului se mişcă nu ca să stăpânească în EI aşa cum stăpânesc în 
noi, ci ca să se desființeze, prin puterea Cuvântului sălăşluit în trup, firea lui 


15% Tâlcuirea Pr. Stăniloae: Era de trebuinţă pătimirea lui Hristos pentru mântuirea oamenilor, 
căci iudeii nu se reţineau de la prigonirea Lui pentru această lucrare a Lui şi pentru că oamenii 
înşişi, numai zguduiţi de suferinţa Lui pentru mântuirea lor, au fost câştigaţi la credinţa în EI. 
Deci acestea nu erau voite de Hristos, dar le-a acceptat cu voia, pentru că era necesară această 
suferinţă pentru mântuirea lor. Şi Tatăl Şi-a dat şi El consimțământul la suferinţa Fiului Său 
Unul-Născut pentru mântuirea oamenilor, ca să se facă fii ai Săi cu voia Sa. (n.s. 672, p. 374) 
15% Tâlcuirea Pr. Stăniloae: Prin dumnezeire, Hristos voieşte moartea umanităţii Sale pentru 
noi, ca s-o învingă; prin umanitate se fereşte de ea. Dar prin dumnezeire voieşte moartea cu 
trupul, deci dă şi trupului puterea s-o accepte. Astfel, în trupul însuşi sau în umanitatea Sa e şi 
ferirea de moarte, dar şi acceptarea ei. lar în această îndoită simţire, în care primeşte şi 
învinge moartea, se manifestă Persoana cea unică a lui Hristos, în Care sunt trăite unitar cele 
două simţiri şi voiri. (n.s. 682, p. 380) 


714 


omenească, ridicându-se la o stare mai bună'*%.” (Sf. Chiril al Alexandriei, 
Comentariu la Evanghelia Sfântului loan, Fragmente din Cărţile 7 şi 8, în PSB, 
vol. 41, p. 778) 


„(...) să auzim şi ceea ce ne învaţă clar Ciril, învățătorul Alexandriei, în 
capitolul 24 al Tezaurului: Când deci Se arată temându-Se de moarte şi zicând: 
«De e cu putinţă, să treacă de la Mine acest pahar», înţelege iarăşi că a învățat 
că trupul, care se teme de moarte, e purtat de Dumnezeu Cuvântul care nu 
pătimeşte de această frică. Fiindcă a spus către Tatăl: «Nu precum Eu voiesc, ci 
precum Tu voieşti». Căci nu Se temea de moarte întrucât este Cuvântul şi 
Dumnezeu şi Se grăbea să ducă la capăt iconomia. Fiindcă aceasta este voia 
Tatălui. Dar are şi voința de a nu muri, pentru că trupul se fereşte în chip 
natural de moarte. lar explicând pe marele Evanghelist loan (In., 12, 27), zice: 
Acelaşi Hristos a vorbit despre aceasta învățând că a muri pentru toţi e un lucru 
voit, pentru că a fost sfatul firii dumnezeieşti; dar e şi un lucru care nu e voit, 
din pricina patimilor de pe cruce şi le-a zis acestea referitor la trup care se 
ferea de moarte. 

lar dumnezeiescul episcop Severian al Cabalei explică cuvintele: 
Părinte, să treacă de la Mine acest pahar şi: Părinte, izbăveşte-Mă de ceasul 
acesta (|n., 12, 27), zicând: Domnul închide de mai înainte gura ereticilor ca să 
arate că a îmbrăcat trupul acesta mult pătimitor, care se teme de moarte, care 
tremură de chinul morţii, care se întristează şi se tulbură gândind la sfârşitul 
vieţii. De aceea zice: «Acum sufletul Meu s-a tulburat, întristat e sufletul Meu 
până la moarte». Nu Dumnezeirea Mea, căci Dumnezeirea este netulburată şi 
neînfricată. «Căci Duhul, zice Domnul, e râvnitor, iar trupul slab». Deci arată 
două voințe: una dumnezeiască şi alta omenească.” (Sf. Maxim Mărturisitorul, 
Epistole, Partea a Doua, Scrieri, 12, în PSB, vol. 81, p. 265) 


„(...) loan Gură de Aur care învaţă: Cuvintele (Mr., 26, 36-39 -—n.L.P) nu 
arată numai o întristare până la moarte, ci două voințe. Căci dacă spusa s-ar 
referi la Dumnezeire, ar fi în ea o contradicţie. Dar dacă se referă la trup, cele 
spuse au un sens. Căci nu se poate reproşa trupului că îi este frică de moarte. 
Fiindcă aceasta ţine de firea lui. lar el arată toate ale firii, afară de păcat; şi 
încă cu mare îmbelşugare!*”. 


15% Țâlcuirea Pr. Stăniloae: Nu se poate spune despre om că, dacă nu i-ar fi frică, n-ar învinge 
frica şi celelalte pentru că el nu poate să nu aibă frică. Şi dacă n-ar avea frică, n-ar avea ce 
învinge. Aceasta se spune numai despre Hristos ca om, Care Şi-a însuşit de bunăvoie, nu fără 
voie, ca omul, frica, tulburarea, patima, moartea, deşi ar fi putut fi fără de ele. Deci numai 
Hristos, acceptându-le de bunăvoie — nu fără de voie — le poate învinge. Chiar în acceptarea 
lor de bunăvoie se arată puterea care le poate învinge. Poate lua pătimirea lor de bunăvoie 
fiindcă este fără de păcat şi este şi ipostas dumnezeiesc al lor. Şi, învingându-le în firea Sa 
omenească, ne va da şi nouă, celor care le suportăm fără voie, puterea să le învingem. (n.s. 
1477, p. 778) 

Nici pe Ciril din Alexandria, care învaţă cu înţelepciune: Aceasta era 
voia Tatălui: să ducă la capăt iconomia. Căci de ea ţine şi să nu voiască 
(Hristos) să moară, pentru faptul că trupul se fereşte în mod natural de 
moarte'**. Şi: Voia deci să moară pentru toţi pentru că acesta era sfatul firii 
dumnezeieşti, dar nu voia din pricina trupului care se ferea în chip natural de 
moarte.” (Sf. Maxim Mărturisitorul, Epistole, Partea a Doua, Scrieri, 12, în PSB, 
vol. 81, pp. 270-271) 


Moartea pe cruce'** 


„Căci deşi a ajuns mort ca un om, a rămas viu prin firea 
dumnezeiască.”!*" (Sf. Chiril al Alexandriei, Glafire la Facere, 2, în PSB, vol. 
39, p. 229) 


„(...) dar n-ai fost ţinut de moarte, cum au socotit cei ce ţi-au hotărât 
crucea, ci te-ai folosit de ea ca de un somn şi ţi-ai închis ochii pentru scurt 


15% Tâlcuirea Pr. Stăniloae: Hristos a trăit toate cele omeneşti cu mai mare sensibilitate decât 
omul obişnuit, care adeseori are o simţire tocită a stărilor sale. (n.s. 581, p. 270) 

'5% Tâlcuirea Pr. Stăniloae: Dacă trupul lui Hristos n-ar fi avut frica de moarte, n-ar fi fost trup 
adevărat. Deci Hristos n-ar fi realizat prin asumarea lui mântuirea noastră. Căci în acest caz 
nici moartea Lui n-ar fi fost reală şi deci nici victoria asupra ei. De aceea de voia Tatălui de a 
ne mântui prin Fiul Său Cel întrupat a ţinut şi ca trupul Lui să aibă frică de moarte. (n.s. 582, 
pp. 270-271) 

15 Jertfa de pe cruce a Mântuitorului Hristos reprezintă o nouă treaptă în opera de mântuire a 
noastră, căci fără această jertfă, nu s-ar fi putut realiza opera de mântuire a noastră. Noi, 
oamenii nu eram în stare să-i aducem Tatălui o astfel de jertfă curată. Domnul Hristos S-a 
jertfit pentru noi, pentru a ne atrage şi pe noi în jertfa Sa şi a ne imprima şi nouă puterea stării 
de jertfă prin unirea Lui cu noi, ca astfel să avem deschisă intrarea la Tatăl, unde se poate intra 
doar în stare de jertfă. Făcând referire la moartea Domnului Hristos pe cruce, precum şi la 
roadele acesteia, Sfântul Atanasie cel Mare spune: S-au petrecut amândouă minunile în 
acelaşi act: moartea tuturor s-a înfăptuit în trupul Domnului şi moartea şi stricăciunea au 
fost desființate din pricina Cuvântului coexistent. (Oratio de Incarnatione, P.G., XXV, col. 
132). — n.L.P, 

1510 Acest text este foarte aproape de ceea ce spune Sfântul Atanasie cel Mare: Hristos a murit 
cu trupul pentru noi, nu şi cu sufletul şi cu firea Lui dumnezeiască, Aceasta fiind nemuritoare 
şi dătătoare de viaţă. EI a zis <<Eu sunt viaţa>> (In., 16, 6). Viaţa Lui — ca Dumnezeu — nu 
moare, ci, dimpotrivă, învie morţii. (Sermo major de fide orthodoxa, P.G., XXVI, col. 1281 
A). —n.L.P, 

timp!” (Sf. Chiril al Alexandriei, Glafire la Facere, cartea a şaptea a 
Glafirelor la Facere, în PSB, vol. 39, p. 234) 


Motivele acceptării morţii Sale pe cruce 


„(...) se explică acum de ce n-a ales EI ocolirea morții: fiindcă altminteri 
EI n-ar fi făcut decât dovada fricii şi a micimii Sale în faţa ei. Numai prin 
implicarea morţii şi a luptei cu ea a putut EI dărui celor supuşi morţii nemurirea, 
fiindcă scopul luptei era mântuirea şi viaţa şi nemurirea noastră, a tuturor. Când 
cineva vrea să arate faptul că o oală e rezistentă la foc (deci mai presus de tăria 
acestuia), nu are cum altfel să dovedească asemenea minunăţie decât punând-o 
el însuşi cu mâinile lui pe foc, ca apoi să o poată scoate de acolo nevătămată şi 
întreagă”. (Eusebiu de Cezareea, Viaţa lui Constantin cel Mare, 15.5.6., în PSB., 
vol. 14, p. 237) 


„(...) lucrarea aceasta singură potrivită scopului, care consta în a o părăsi 
pentru o clipă, dând morţii ceea ce era al ei (pentru dovedirea afinității de natură 
cu ea), ca numai puţin după aceea să o înalțe din nou din moarte, drept dovadă a 
puterii Sale dumnezeieşti precum şi a faptului că, datorită ei, viaţa făgăduită de 
EI avea să fie pururi-dăinuitoare şi mai presus decât tot ce însemna moartea. 

Cazul este, deci, limpede şi clar. Şi trebuie neapărat ca ucenicii Lui să 
vadă cu proprii lor ochi ce înseamnă întoarcerea la viaţă cea de după moarte, 
regenerarea cea întru putere, la care-i învăţa EI să nădăjduiască şi pentru care-i 
pregătea, îmboldindu-i să ajungă mai tari decât moartea. De asta le-a şi îngăduit 
EI să vadă acest lucru cu ochii lor. Fiindcă era necesar pentru ei, care aveau să-şi 
închine viaţa credinţei, să se convingă cu proprii lor ochi de adevărul celei dintâi 
şi mai însemnate dintre învăţăturile Lui; dar cu cât mai necesar era acest lucru 
pentru unii care, aidoma lor, urmau să-L vestească întregii lumi, urmau să facă 
tuturor cunoscută calea cunoaşterii lui Dumnezeu, deschisă de El tuturor 
oamenilor! Ca să poată ei rămâne neînfricaţi şi de neclintit la gândul morţii ce-i 
aştepta în confruntarea lor cu rătăcita credinţă în zei a neamurilor (şi ca să-l 
poată primi cu atâta seninătate!), viaţa de după moarte trebuia să ajungă pentru o 
convingere absolută. Fiindcă de n-ar fi ştiut ei de ce nu le pasă de moarte, nici 
nu s-ar fi putut înfățişa pregătiţi să înfrunte soarta potrivnică. lată deci pentru ce 
— vrând EI să-i înarmeze împotriva cumplitei puteri a morții — nu s-a mulțumit 
Cuvântul să-i strunească numai pe calea vorbelor şi a îndemnurilor, nici nu s-a 


'5!! Tâlcuirea Pr. Stăniloae: Somnul nu e încetare totală a vieţii şi nu e decât pentru scurt timp. 
Aşa a fost moartea lui lisus. Ea nu L-a desfiinţat. De altfel nu desfiinţa pe oameni nici înainte 
de EI şi nici pe păcătoşii de după El. Moartea lui Hristos a fost o predare de Sine Tatălui, 
întrucât a renunţat să lucreze prin trup un scurt timp, aşa se întâmpla cu omul în somn. Dar 
rămânând viu cu sufletul şi cu dumnezeirea, a putut readuce trupul la viaţă. Şi a putut dovedi 
şi mai mult puterea sufletului şi a dumnezeirii asupra trupului. (n.s. 392, p. 234) 

mărginit să ticluiască cele legate de nemurirea sufletului cu simplă putere de 
convingere şi recurgând numai la presupuneri — aşadar în temeiul unor cuvinte 
de felul celor pe care le rostim noi, oamenii — ci dimpotrivă, le-a pus în faţă 
laurii unei biruinţe culese de EI împotriva morţii chiar prin faptă! 

Acesta este cel dintâi (şi mare) motiv al luptei date de Mântuitorul nostru 
împotriva morţii. Aşa a putut El dovedi ucenicilor Săi că moartea — care pentru 
toţi oamenii este ceva atât de cumplit — nu înseamnă de fapt nimic, şi 1-a putut El 
face să vadă cu proprii lor ochi (dându-le prilejul să se încredinţeze ei înşişi prin 
văz) adevărul făgăduitei vieţi (de dincolo). Aşa a putut EI face (din actul învierii) 
pârga nădejdii noastre, a tuturor, într-o viaţă în Dumnezeu şi în nemurire. 

A mai existat însă şi un al doilea motiv pentru înviere, şi anume, 
dovedirea naturii dumnezeieşti a puterii ce sălăşluia în trupul Lui. Fiindcă dacă 
mai înainte vreme oamenii fuseseră în stare să divinizeze anumite făpturi 
omeneşti supuse morţii şi căzute sub biruinţa morţii, făcându-şi din ei eroi şi 
zeități, sigur că de-oameni-iubitorul Cuvânt al lui Dumnezeu S-a manifestat şi în 
această direcție, înfățişând oamenilor o natură mai puternică decât moartea. 
Făcând ca, după curmarea vieţii, trupeasca-i mortalitate să se împărtăşească din 
cea de a doua viaţă, EI le-a îngăduit tuturor să vadă cam în cel fel arată triumful 
asupra morţii şi 1-a făcut să înţeleagă că, în moarte, se cuvine să nu mărturisim 
decât un singur Dumnezeu, anume pe Cel încununat cu laurii biruinţei. 

Arăta-voi acum şi un al treilea motiv al mântuitoarei Sale morți. 

A fost, anume, un sacrificiu, o jertfă adusă lui Dumnezeu, supremul 
împărat al tuturor, pentru întreaga noastră spiță; o jertfă adusă şi consacrată 
întregii noastre turme a oamenilor; o jertfă adusă spre înlăturarea rătăcitei 
credinţe insuflate de demoni. Fiindcă această unică şi mare jertfă a preasfântului 
trup al Cuvântului nostru, odată adusă spre folosul întregului neam al oamenilor, 
odată oferit ca o jertfă de ispăşire a tuturor neamurilor căzute în starea de 
necredinţă la care-i adusese rătăcirea insuflată lor de demoni, toată puterea 
blestemaţilor şi spurcaţilor demoni avea să piară; toată sminteala pământească şi 
amăgitoare avea să se destrame, lăsând fără întârziere locul liber unei prezenţe 
mai puternice decât ea.” (Eusebiu de Cezareea, Viaţa lui Constantin cel Mare, 
cartea V, 15.6-11, în PSB., vol. 14, pp. 237-239) 


„Aducând prin moarte, ca un dar sfânt şi ca o jertfă liberă de orice pată, 
trupul pe care l-a luat, a depărtat îndată, de la toţi cei asemenea Lui, moartea, 
prin aducerea ca dar a trupului celui asemenea cu cel al lor'*?. Căci întrucât 
Cuvântul lui Dumnezeu era mai presus de toţi, aducându-Şi templul Său şi 
organul trupesc ca preţ, a plătit prin moarte în mod cuvenit datoria pentru toţi'*"?. 


1512 Tâlcuirea Pr. Stăniloae: Trupul întărit în sfinţenie prin responsabilitatea trezită în suflet, 
aducându-se în curăție Tatălui, învinge moartea. (n.s. 34a, p. 101) 

1515 Tâlcuirea Pr. Stăniloae: Plata acestui preţ pentru toţi prin moarte nu are numaidecât un 
înţeles juridic, sau numai un înţeles juridic. EI a înviat pentru toţi, pentru că nu se putea scăpa 
de stricăciune, decât trecându-se prin moartea trupului Său. Dar ei, deşi mureau toţi, nu 

Şi fund prin trupul asemănător unit cu toți, Fiul nestricăcios al lui Dumnezeu i-a 
îmbrăcat în mod cuvenit pe toţi cu nestricăciune prin făgăduinţa învierii". 
Astfel nu mai este în ei stricăciunea, datorită Cuvântului ce locuieşte în ei printr- 
un singur trup. Căci, aşa după cum intrând un mare împărat într-o cetate mare şi 
locuind în vreuna din casele din ea, întreaga cetate se învredniceşte de mare 
cinste şi nu mai e atacată de vreun duşman sau tâlhar pentru a o nimici, ci se 
învredniceşte mai degrabă de toată îngrijirea din pricina împăratului care 
locuieşte într-o casă din ea, la fel s-a petrecut şi cu Împăratul tuturor. Căci 
venind în ţara noastră şi locuind într-un trup asemenea cu al celorlalţi, toată 
uneltirea vrăjmaşilor împotriva oamenilor şi toată stricăciunea morţii, puternică 
odinioară, a încetat'*!5. Dar neamul omenesc s-ar fi pierdut dacă Stăpânul şi 
Mântuitorul tuturor, Fiul lui Dumnezeu, n-ar fi venit pentru a pune capăt morţii.” 
(Sf. Atanasie cel Mare, Tratat despre Întruparea Cuvântului şi despre arătarea 
Lui nouă, prin trup, cap. II, LX, în PSB, vol. 15, p. 101) 


„Trupul Lui, având aceeaşi fire ca a tuturor — căci era trup omenesc, 
măcar că s-a alcătuit printr-o minune de chip nou — şi fiind deci şi el muritor, a 
murit potrivit sorții trupurilor noastre asemănătoare; dar prin sălăşluirea 
Cuvântului în el, nu s-a stricat potrivit firii lui, ci pentru Cuvântul lui Dumnezeu 
care locuia în el, era în afara stricăciunii'*!€. Şi astfel s-au petrecut cu el în chip 
minunat amândouă acestea împreună: moartea tuturor s-a împlinit în trupul 
Domnului şi moartea şi stricăciunea au fost desfiinţate în el pentru Cuvântul care 
era unit cu el. Căci era nevoie de moarte şi trebuia să primească moartea pentru 
toți, ca să se împlinească ceea ce se datora de către toţi. De aceea, Cuvântul, 


scăpau propriu zis de moarte prin moartea lor, ci mergeau la moartea veşnică. Numai lisus 
trecând, ca şi ei, prin moarte, şi anume trecând prin ea pentru toţi ca Unul ce era şi Dumnezeul 
tuturor, i-a scăpat pe toţi în EI de stricăciune şi de moarte, plătind în locul lor datoria morţii. I- 
a scăpat fiind de o fiinţă cu ei ca om, dar şi Dumnezeu. (n.s. 35, p. 101) 

1514 Tâlcuirea Pr. Stăniloae: Nestricăciunea deplină o au deocamdată oamenii numai virtual în 
făgăduinţa învierii. Dar ea a început să-şi pună o bază în ei prin unirea lor cu Hristos cel 
înviat, încă în viaţa aceasta. În suflet Raţiunea-Subiect suprem restabileşte raţiunea-subiect în 
puterea ei care pregăteşte prin curăţie şi trupul pentru învierea întru slava luminii. (n.s. 36, p. 
101) 

1515 Tâlcuirea Pr. Stăniloae: Dar între trupurile oamenilor şi între ele şi al lui Hristos este o 
legătură interioară prin deofiinţimea lor, cum nu e între casele dintr-o cetate. (n.s. 36a, p. 101) 
151 Ţâlcuirea Pr. Stăniloae: Nu era nestricăcios prin fire, căci nici o creatură materială nu e 
stricăcioasă prin sine, ci e supusă legii compunerii şi descompunerii, sau mişcării neîncetate a 
atomilor. Nici Adam înainte de cădere nu avea nestricăciunea prin fire, ci datorită puterii 
Cuvântului ce Se afla în el. Biserica a condamnat pe aftartodocheţii din sec. V-VI, care 
socoteau că trupul Domnului era nestricăcios prin fire. Fără îndoială Cuvântul putea să ţină 
trupul şi în stare de nemurire dacă ar fi voit. Dar EI a voit să primească moartea cu trupul 
pentru a o învinge, nu nesuportând-o, ci suportând-o. Dădea o dovadă mai sigură a puterii Lui 
ridicându-Se din moarte la viață, decât ocolind moartea. El n-a evitat să trăiască până la capăt 
destinul omenesc, arătându-ne şi nouă rostul pozitiv al trăirii acestui destin. Dacă ar fi ocolit 
moartea ar fi ocolit-o numai pentru Sine. Numai învingând-o în trupul Său, a învins-o pentru 
toţi. (n.s. 68, p. 115) 

precum am spus, deoarece nu era cu putinţă ca EI să moară — căci era nemuritor 
— Şi-a luat un trup ce putea muri, ca să-l aducă în locul tuturor şi ca, pătimind 
pentru toţi, datorită sălăşluirui Lui în el, să surpe pe cel ce are stăpânirea morții, 
adică pe diavolul, şi să izbăvească pe cei pe care frica morții îi ţinea în robie 
toată viaţa (Evr., 2, 14-15).” (Sf. Atanasie cel Mare, Tratat despre Întruparea 
Cuvântului şi despre arătarea Lui nouă, prin trup, cap. IV, XX, în PSB, vol. 15, 
pp. 115-116) 


„Pentru ce însă, va zice cineva, dacă era nevoie să dea trupul Său morţii 
pentru toţi, nu l-a dat pe acesta simplu ca orice om, ci a mers până la răstignire? 
Căci se cuvenea mai degrabă să-Şi dea trupul în mod cinstit, decât să sufere 
această moarte de ocară. la seama cât de omenească este această întrebare. Căci 
ceea ce s-a petrecut cu Mântuitorul a fost cu adevărat lucru dumnezeiesc şi 
vrednic, pentru multe motive, de dumnezeirea Sa. Întâi, pentru că moartea ce le 
vine oamenilor, le vine din slăbiciunea firii lor. Căci neputând să dureze mult 
timp, ei se desfac cu vremea. De aceea le vin şi boli şi mor din slăbiciune. Dar 
Domnul nu a fost slab, ci a fost Puterea şi Cuvântul lui Dumnezeu şi Viaţa 
însăşi. Deci, dacă ar fi murit undeva retras şi Şi-ar fi depus trupul, după obiceiul 
oamenilor, într-un pat, s-ar fi socotit că a pătimit şi El aceasta din slăbiciunea 
firii, neavând nimic mai mult decât ceilalţi oameni. Dar, de vreme ce era Viaţa şi 
Cuvântul lui Dumnezeu şi trebuia să sufere o moarte pentru toţi, fiindcă pe de o 
parte Viaţa şi Puterea lui Dumnezeu întărea trupul în Sine; dar pe de alta trebuia 
să treacă prin moarte, nu Şi-a luat de la Sine prilejul de a aduce această jertfă, ci 
de la alții. Căci Domnul nu avea de ce să Se îmbolnăvească, având să 
tămăduiască bolile altora şi nu avea de ce să-l slăbească trupul Lui, când prin el 
dă putere slăbiciunilor altora. Pentru ce, deci, nu a împiedicat şi moartea Sa, 
cum a împiedicat boala? Fiindcă pentru aceasta a luat trup şi fiindcă nu s-a 
cuvenit să împiedice moartea de la EI, ca să nu împiedice şi învierea. Dar nu se 
cuvenea totuşi ca boala să premeargă morţii Lui, ca să nu se cugete vreo 
slăbiciune în trupul Lui. Dar nu a flămânzit? Da, a flămânzit pentru ceea ce era 
propriu trupului, dar n-a murit din pricina foamei, datorită Domnului ce purta 
trupul Lui. Pentru aceea, chiar dacă a murit pentru răscumpărarea altora, nu a 
văzut stricăciunea (descompunerea), căci a înviat întreg. Pentru că trupul nu era 
al altcuiva decât al Vieţii.” (Sf. Atanasie cel Mare, Zratat despre Întruparea 
Cuvântului şi despre arătarea Lui nouă, prin trup, cap. IV, XXI, în PSB, vol. 15, 
pp. 116-117) 


„Nu se potrivea nici să fugă de moartea pricinuită Lui de alții. Ci 1 se 
cuvenea mai degrabă să o caute, pentru a o desfiinţa. De aceea, pe drept cuvânt, 
nici nu a părăsit trupul prin El însuşi, nici nu s-a pus la adăpost de uneltirea 
iudeilor. Iar aceasta nu arată o slăbiciune a Cuvântului, ci mai vârtos Îl face 
cunoscut ca Mântuitorul şi ca Viaţa, aşteptând moartea spre desfiinţarea ei şi 
grăbindu-Se să sufere moartea pricinuită Lui pentru mântuirea tuturor. Altfel 

spus, Mântuitorul nu a venit ca să sufere moartea Lui, ci pe cea a oamenilor. De 
aceea nu a depus trupul printr-o moarte a Lui, căci nu era supus acesteia, odată 
ce era Viaţa, ci a primit-o pe cea de la oameni ca să o desființeze şi pe aceasta, 
cu desăvârşire, când a venit în trupul Său'*". 

Apoi şi din aceasta poate vedea cineva temeiul pentru care trupul 
Domnului a avut un astfel de sfârşit. Domnul Se gândea în primul rând la 
învierea pe care avea să o pricinuiască trupului. Iar trupul Său trecut prin moarte 
era semnul de biruinţă (trofeul) pe care trebuia să-l arate tuturor, ca să-i 
încredinţeze pe toţi de desfiinţarea stricăciunii produse de EI şi de nestricăciunea 
trupurilor adusă pentru viitor, datorită faptului că trupul Lui a păstrat-o ca 
arvună şi ca dovada viitoarei învieri a tuturor. Dacă deci trupul Lui s-ar fi 
îmbolnăvit şi Cuvântul S-ar fi despărţit de el în faţa tuturor, ar fi fost un lucru 
necuvenit ca Cel ce era tămăduitorul bolilor altora să treacă cu vederea istovirea 
prin boli a trupului Său. Şi cum s-ar fi crezut că poate alunga bolile altora, dacă 
templul Său ar fi fost plin de slăbiciune? Căci sau s-ar fi râs de EI ca de unul ce 
nu putea alunga boala, sau, putând-o şi nefăcând-o, ar fi fost socotit ca neiubitor 
de oameni față de alţii.” (Sf. Atanasie cel Mare, Tratat despre Întruparea 
Cuvântului şi despre arătarea Lui nouă, prin trup, cap. IV, XXII, în PSB, vol. 
15, pp. 117-118) 


„lar dacă ar fi murit fără vreo boală şi fără vreo durere, ascuns undeva şi 
retras într-un colţ oarecare, sau în loc pustiu, sau în vreo casă, şi după aceea, 
arătându-se iarăşi deodată, ar fi spus că S-a ridicat pe Sine din morţi, s-ar fi 
părut tuturor că spune poveşti (mituri) şi cu atât mai puţin ar fi fost crezut dacă 
ar fi vorbit despre înviere, nefiind nimeni care să mărturisească despre moartea 
Lui. Căci învierii trebuie să-i premeargă moartea. Dacă deci moartea trupului ar 
fi avut loc undeva pe ascuns, nearătată fiind moartea şi întâmplată fără martori, 
nearătată şi fără martori ar fi fost şi învierea Lui. Sau pentru ce, odată înviat, ar 
fi vestit învierea Sa, iar moartea ar fi căutat să o sufere pe ascuns? Sau pentru ce 


517 Tâlcuirea Pr. Stăniloae: Moartea venită de la ceilalţi în trupul Lui era moartea ce nu numai 
stăpânea pe fiecare, ci şi-o provocau uneori unii altora, printr-o despărțire externă de 
Dumnezeu şi de semeni. De aceea Iisus primind şi biruind chiar o moarte provocată Lui de 
ceilalţi, a biruit totuşi puterea morţii din ceilalți. EI le-a putut împărtăşi apoi trupul Său ca trup 
ce a biruit puterea morţii, pe care şi-o provoacă uneori unii altora. Le-a dat un trup fortificat 
împotriva morţii. În El moartea altora, moartea ce se comunica între ceilalţi şi pe care a 
primit-o şi El provocată cu deadinsul de ei, şi-a stins puterea. Ei au dat moartea în trupul Lui 
şi EI le-a dat viaţă prin trupul Său. Ei voiau să-L atragă în moartea lor. EI i-a atras în viaţa Lui, 
nu fugind de moartea ce I-au dat-o, ci stingând-o în El. Moartea Lui nu a fost pentru El 
urmarea legii interioare a stricăciunii trupului. Ea a fost acceptată prin voință, printr-un act al 
voinţei umane şi al voinţei dumnezeieşti cu care cea dintâi s-a pus de acord. Deci un act 
exclusiv al iubirii de oameni, nu al necesităţii. Moartea Lui stătea sub puterea voinţei Lui 
chiar pe cruce. De aceea e un act de tărie, răbdat prin tăria voinţei. De aceea a fost admisă 
până la împlinirea ei, dar nu şi în urmările ei, care sunt stricăciunea. În momentul în care s-a 
împlinit, voinţa, rămasă mereu necopleşită de moarte, s-a întors împotriva morţii, înlăturând 
urmările ei. (n.s. 72, p. 118) 

ar fi alungat pe draci în văzul tuturor şi pe orbul din naştere l-ar fi făcut să vadă 
de faţă cu alții şi apa ar fi prefăcut-o în vin la fel, ca să fie crezut că e Cuvântul 
lui Dumnezeu, iar trupul muritor nu l-ar fi arătat în văzul tuturor devenind 
nestricăcios, ca să fie crezut că El e Viaţa? Şi cum ar fi avut ucenicii Lui 
îndrăzneala cuvântului despre învierea Lui, dacă nu ar fi putut spune că întâi a 
murit? Sau cum ar fi fost crezuţi spunând că întâi a avut loc moartea, apoi 
învierea, dacă n-ar fi avut printre cei către care aveau îndrăzneala să grăiască, 
martori ai morții Lui? Căci dacă, săvârşindu-se chiar în văzul tuturor moartea şi 
învierea Lui, fariseii de atunci n-au voit să creadă şi au silit şi pe cei ce au văzut 
învierea să o tăgăduiască, dacă acestea s-ar fi întâmplat pe ascuns, câte motive 
n-ar fi născocit aceia pentru necredinţa lor? Apoi cum s-ar fi dovedit sfârşitul 
morţii şi biruinţa asupra ei, dacă n-ar fi fost adus EI la judecată şi n-ar fi fost 
dovedit ca mort prin osândirea în faţa tuturor, desființând apoi moartea prin 
nestricăciunea trupului?” (Sf. Atanasie cel Mare, Tratat despre Întruparea 
Cuvântului şi despre arătarea Lui nouă, prin trup, cap. IV, XXII-XXIII, în PSB, 
vol. 15, pp. 117-119) 


„Dar trebuie să respingem prin apărarea noastră şi alte obiecţii care ar 
putea veni de la alţii. Ar spune poate cineva şi aceasta: dacă moartea Lui trebuia 
să se săvârşească în văzul tuturor ca să aibă martori şi să se creadă şi cuvântul 
despre învierea Lui, ar fi trebuit să-Şi caute cu cugetarea o moarte slăvită, ca să 
ocolească măcar ocara crucii. Dar şi dacă ar fi făcut aceasta, tot ar fi dat prilej de 
bănuială, ca Unul ce n-ar fi avut putere împotriva oricărei morți, ci numai 
împotriva celei aflate de El prin cugetare. Şi aceasta ar fi dat iarăşi motiv 
necredinţei în învierea Lui. De aceea nu I-a venit moartea trupului de la Sine, ci 
din uneltire, ca chiar moartea pricinuită Lui de alții să o desființeze. Căci 
precum un atlet viteaz, mare în cugetare şi bărbăţie, nu-şi alege singur pe cei cu 
care se luptă, ca să nu lase bănuiala că îi e frică de vreunii, ci dă privitorilor 
puterea să-i aleagă, chiar dacă i-ar fi duşmănoşi, pentru ca doborând pe cel 
asupra căruia s-au învoit ei, să fie crezut ca cel mai tare, la fel şi Viaţa tuturor, 
Domnul şi Mântuitorul nostru lisus Hristos nu Şi-a ales El moartea trupului, ca 
să nu pară că Îi este frică de o alta, ci a primit să o rabde pe cea aleasă de alţii şi 
mai ales pe cea socotită de vrăjmaşii Lui ca cea mai cumplită, mai de ocară şi 
mai greu de răbdat, ca, desfiinţând-o EI şi pe aceasta, să fie crezut că este Viaţa, 
iar stăpânirea morţii să fie deplin înlăturată. Deci s-a petrecut ceva minunat şi 
uimitor: chiar moartea de ocară, pe care au socotit-o ei să I-o pricinuiască, a fost 
trofeul (mijlocul de biruinţă) împotriva morții. De aceea nu a suferit nici 
moartea lui loan, prin tăierea capului, nici cea prin sfâşiere, a lui Isaia, ca să 
păzească şi în moarte trupul întreg şi să nu dea motiv celor ce voiesc să împartă 
Biserica.” (Sf. Atanasie cel Mare, Zratat despre Întruparea Cuvântului şi despre 
arătarea Lui nouă, prin trup, cap. IV, XXIV, în PSB, vol. 15,p. 119) 

„Dacă ar întreba şi vreunul dintre ai noştri, nu ca un certăreţ, ci ca iubitor 
de învăţătură: pentru ce nu a suferit altfel de moarte, ci pe cea de pe cruce, să 
audă şi el că nu altă moarte, ci aceasta ne era de cel mai mare folos. De aceea a 
suferit-o Domnul pe aceasta. Căci dacă a venit să poarte blestemul ce apăsa 
asupra noastră, cum s-ar fi făcut altfel blestem (Gal., 3, 13), dacă nu primea 
moartea celor blestemaţi? lar aceasta este crucea. Căci aşa s-a şi scris: Blestemar 
este cel spânzurat pe cruce (Deut., 21, 23; Gal., 3, 13). Apoi, dacă moartea 
Domnului Hristos este preţ de răscumpărare pentru toţi, şi prin moartea aceasta 
se surpă peretele din mijloc al despărţiturii (Efes., 2, 14) şi se face chemarea 
neamurilor, cum ne-ar fi chemat pe noi, dacă nu S-ar fi răstignit? Căci numai pe 
cruce moare cineva cu mâinile întinse. De aceea se cuvenea să o sufere Domnul 
pe aceasta şi să-Şi întindă mâinile, ca prin una să atragă pe poporul cel vechi, iar 
prin cealaltă, pe cei din neamuri, şi pe amândoi să-i unească în Sine'"!5. Aceasta 
a spus-o şi EI, arătând cu ce fel de moarte va răscumpăra pe toţi: Jar când Mă 
voi înălța, pe toți îi voi atrage la Mine (n., 12, 32).” (Sf. Atanasie cel Mare, 
Tratat despre Întruparea Cuvântului şi despre arătarea Lui nouă, prin trup, cap. 
IV, XXV, în PSB, vol. 15, p. 120) 


„(...) Hristos a suportat moartea spre a surpa stăpânirea morţii, ca să se 
slăvească de noi ca Dumnezeu. Deci moartea înaintează spre slava 
dumnezeiască, având drept sfârşit învierea strălucitoare şi umilinţa patimi fiind 
biruită de slava supremă, dispare în neființă!*!”.” (Sf. Chiril al Alexandriei, 
Închinare în Duh şi Adevăr, cartea a unsprezecea, în PSB, vol. 38, pp. 391-392) 


Hristos — Biruitorul morţii 


„În mod sigur, odată ce Mântuitorul tuturor a murit pentru noi, cei 
credincioşi în Hristos nu mai murim ca odinioară din pricina legii care ne 
amenința cu moartea. Căci a încetat această osândă. Ci încetând stricăciunea şi 
fiind nimicită moartea prin harul învierii, de aci înainte trupul muritor se desface 
numai pentru o vreme, când rânduieşte Dumnezeu fiecăruia, ca să putem 
dobândi o mai bună înviere (Evr., 11, 35). Căci, asemenea seminţelor aruncate în 
pământ, nu ne pierdem prin desfacere, ci fiind semănaţi vom învia, odată ce 
moartea a fost desființată prin harul Mântuitorului.” (Sf. Atanasie cel Mare, 


151 Tâlcuirea Pr. Stăniloae: În Cuvântul cel întrupat, răstignit şi înviat se readună, cum a spus 
sfântul Maxim Mărturisitorul, toate făpturile care cred, ca liniile în centrul cercului de unde au 
pornit. (n.s. 73a, p. 120) 

1519 Tâlcuirea Pr. Stăniloae: Patima şi moartea Lui dispar în neființă. El nu mai e supus lor. Şi 
aşa se va întâmpla şi cu cei ce se vor alipi de El. A muri din iubire, înseamnă a învinge 
moartea pentru veci. Căci moartea învinge şi-l ţine învins numai pe cel ce moare închis în 
egoism din pricina lui. (n.s. 449, p. 392) 

Tratat despre Întruparea Cuvântului şi despre arătarea Lui nouă, prin trup, cap. 
IV, XXI, în PSB, vol. 15,p. 116) 


„Despre faptul că moartea a fost nimicită şi crucea a adus biruinţă asupra 
ei ŞI că ea nu mai are putere, ci e ea însăşi moartă cu adevărat, ne dă o dovadă şi 
un temei vădit de credinţă şi aceea că toţi ucenicii Lui au dispreţuit-o şi toți 
pornesc spre ea şi nu se mai tem de ea, ci o calcă în picioare, ca moartă, prin 
semnul crucii'** şi prin credinţa în Hristos. Odinioară, înainte de a fi avut loc 
venirea dumnezeiască a Mântuitorului, toţi jeleau pe cei ce mureau ca pe unii ce 
se stricau (se corupeau). Dar acum, cei ce cred în Hristos o calcă în picioare, ca 
pe ceva ce nu e nimic şi aleg mai degrabă să moară decât să se lepede de 
credinţa în Hristos. Căci ştiu că murind nu se pierd, ci se fac vii şi nestricăcioşi 
prin înviere.” (Sf. Atanasie cel Mare, Zratat despre Întruparea Cuvântului şi 
despre arătarea Lui nouă, prin trup, cap. IV, XXVII, în PSB, vol. 15, p. 122) 


„(...) diavolul care odinioară batjocorea cu viclenie (pe Dumnezeu) din 
pricina morții, după ce legăturile ei au fost dezlegate (Fap., 2, 24) a rămas cu adevărat 
mort. 

Deci dovada biruirii morții în Hristos e că înainte ca oamenii să creadă în El 
văd moartea ca înfricoşătoare şi se tem de ea. Dar după ce se mută la credinţa în EI şi 
la învăţătura Lui, dispreţuiesc aşa de mult moartea, că pornesc spre ea cu toată 
hotărârea şi se fac martori ai învierii ce s-a săvârşit în Hristos împotriva ei. Căci încă 
prunci fiind cu vârsta se grăbesc să moară; şi se întăresc împotriva ei prin nevoinţe 
nu numai bărbaţii ci şi femeile'*”. Ea a ajuns aşa de slabă, că şi femeile, înfricoşate 
mai înainte de ea, acum îşi râd de ea ca de una ce e moartă şi fără putere. Căci 
precum atunci când un tiran e biruit de împăratul adevărat şi legat de mâini şi de 
picioare, toţi trecătorii râd de el, lovindu-l şi înțepându-l şi nemaitemându-se de 
furia şi de cruzimea lui datorită împăratului care I-a biruit, la fel moartea, fiind 
biruită şi pironită de către Mântuitorul pe cruce şi legată de mâini şi de picioare, este 
călcată în picioare de toţi cei ce umblă în Hristos şi care, mărturisind pe Hristos, râd 
de ea, batjocorind-o cu cuvintele scrise mai înainte împotriva ei: Unde îți este, 
moarte, biruința? Unde iţi este, iadule, boldul? (| Cor., 15, 55).” (Sf. Atanasie cel 


15% Tâlcuirea Pr. Stăniloae: Creștinii îşi fac semnul crucii pentru că prin ea cred că vor învia şi 
ei cum a înviat Hristos. În crucea lui Hristos e puterea pentru învierea şi viaţa de veci, când e 
însuşită spiritual prin semnul ei făcut asupra noastră. Prin ea se transcende moartea şi 
stricăciunea, legate de lumea văzută. Prin ea ne unim cu Hristos, Care a purtat-o spre înviere. 
(n.s. 75b, p. 122) 

151 Tâlcuirea Pr. Stăniloae: Se vede de aici şi din alte locuri că sfântul Atanasie cunoştea pe 
pustnicii vremii sale, între care şi pe sfântul Antonie a cărui viaţă a scris-o. În scrisul 
sfântului Atanasie, deşi este al primului mare teolog apărător al dreptei credinţe, vibrează în 
acelaşi timp căldura unuia care a apucat în tinereţea sa Biserica martirilor (a martorilor învierii 
lui Hristos prin moartea lor), şi era contemporan cu începutul vieţii asceţilor. (n.s 76, p. 
122) 

Mare, Tratat despre Întruparea Cuvântului şi despre arătarea Lui nouă, prin 
trup, cap. IV, XXVII, în PSB, vol. 15, pp. 122-123) 


„(...) de este cineva necredincios, după atâtea dovezi şi după atâţia mucenici 
în Hristos, după atâta dispreţuire a morţii de către cei ce s-au făcut cunoscuţi în 
Hristos, dacă se mai îndoieşte în cuget despre desfiinţarea morții în Hristos şi despre 
sfârşitul ei în El, bine ar face să se minuneze de aceste lucruri aşa de mari şi să nu 
rămână învârtoşat în necredinţă, nici cu neruşinare faţă de cele atât de vădite. Şi 
precum cel ce a luat amiantul cunoaşte că rămâne nears de foc şi precum cel ce 
voieşte să vadă pe tiran legat trece prin ţara biruitorului, aşa şi cel ce nu crede în 
biruirea morţii să primească credința în Hristos şi să treacă la învăţătura Lui. Și va 
vedea neputința morţii şi biruința împotriva ei. Căci mulți din cei ce nu au crezut 
înainte şi au râs, crezând pe urmă, au disprețuit atât de mult moartea, îndată s-au 
făcut şi mucenici ai lui Hristos.” (Sf. Atanasie cel Mare, Tratat despre 
Întruparea Cuvântului şi despre arătarea Lui nouă, prin trup, cap. IV, XXVIIL, 
în PSB, vol. 15,p. 123) 


„În ce priveşte cuvintele: De este cu putinţă să treacă paharul (Mt., 26, 
30), aflați cum le-a spus acestea, certând pe Petru: Nu cugeți cele ale lui 
Dumnezeu, ci ale oamenilor (Mc., 8, 33). Căci voia ceea ce se ruga să nu-i vină 
şi pentru care venise. Şi era propriu Lui să vrea, căci pentru aceasta a venit. Însă 
era propriu trupului să-i fie frică. De aceea ca om a spus acest cuvânt. Şi 
amândouă acestea s-au spus de către EI, ca să arate că Dumnezeu însuşi o voia, 
dar făcându-Se om avea un trup temător şi pentru aceasta amesteca voia Lui cu 
slăbiciunea omenească, pentru ca, desfiinţând-o pe aceasta, să facă pe om 
îndrăzneț faţă de moarte. lată deci un lucru cu adevărat minunat (paradoxal): Cel 
pe care duşmanii lui Hristos Îl socotesc vorbind cu frică, îi face pe oameni 
îndrăzneţi şi fără teamă faţă de ceea ce se socotește că EI avea frică. De aceea 
fericiţii apostoli, întăriți de aceste cuvinte, au disprețuit după EI moartea, în aşa 
fel că nici nu mai aveau grijă de cei ce-i judecau, ci spuneau: Se cade să 
ascultăm mai mult de Dumnezeu decât de oameni (Fap., 5, 20). lar ceilalți sfinți 
mucenici îndrăzneau aşa de mult încât socoteau mai vârtos că se mută la viaţă 
decât că suferă moartea. 

Deci cum nu e absurd să admire bărbăția slujitorilor Cuvântului, iar de 
Cuvântul însuşi să se spună că l-a fost frică, dacă prin El aceia dispreţuiau 
moartea? Din hotărârea şi bărbăția atât de neclintită a martirilor se arată că nu 
dumnezeirea era cea care se temea, ci că Mântuitorul a înlăturat frica noastră. 
Căci precum a desfiinţat moartea prin moarte şi toate cele omeneşti prin fapte 
omeneşti, aşa, prin ceea ce se socoteşte că era la EI frică, a înlăturat frica noastră 
şi a făcut pe oameni să nu se mai teamă de moarte!*%.” (Sf. Atanasie cel Mare, 


152 Tâlcuirea Pr. Stăniloae: (...) EI a avut o frică reală, ca să învingă de fapt frica. Dar martirii 


întemeiaţi pe exemplul Lui biruitor al morţii şi pe puterea ce le vine din Hristos cel înviat au 
putut să nu mai aibă frica, întrucât moartea a fost învinsă în însăşi rădăcina ei. (n.s. 145, p. 

Trei cuvinte împotriva arienilor, Cuvântul al Treilea împotriva arienilor, LVII, în 
PSB, vol. 15, pp. 387-388) 


„Dumnezeu S-a dat pe Sine ca preţ de răscumpărare (1 Tim., 2, 6) pentru 
cei ce erau stăpâniţi de moarte, aceluia care avea stăpânirea morţii. Şi, fiindcă pe 
toți ce erau în închisoarea morţii, e limpede că i-a răscumpărat pe toţi, ca să nu 
rămână nimeni în puterea morţii, după ce a fost împlinită mântuirea lumii. Căci 
dacă nu există moarte, nu poate să fie nimeni în moarte (în puterea morţii).” (Sf. 
Grigorie de Nyssa, La titlurile Psalmilor, partea I, cap. VIII, în PSB, vol. 30, p. 
154) 


„Căci prima topire a morţii a fost patima mântuitoare, şi începutul 
îndrăznelii Sfinţilor împotriva ei a fost învierea lui Hristos!%.” (Sf. Chiril al 
Alexandriei, Comentariu la Evanghelia Sfântului loan, cartea a noua, 
Introducere, în PSB, vol. 41, p. 827) 


„Dar rupând Mântuitorul nostru lanţurile morţii, aceasta s-a arătat dulce 
celor ce iubesc pe Hristos, deşi ea se apropie cu asprime!**. Căci prin moartea 
Lui a apărut viaţa veşnică, care a desfiinţat stăpânirea stricăciunii.” (Sf. Chiril al 
Alexandriei, Comentariu la Evanghelia Sfântului loan, cartea a noua, 
Introducere, în PSB, vol. 41, p. 830) 


„A trebuit ca singur şi primul dintre toţi, Fiul ce este din Tatăl Cel viu, 
să-ŞI dea trupul morţii preţ de răscumpărare pentru viaţa tuturor ca, prin puterea 
vieţii Cuvântului unit cu el, să poată dărui şi firii trupurilor puterea să biruiască 


388) 

5% Tâlcuirea Pr. Stăniloae: Învierea lui Hristos a înlăturat în cei ce cred în EI frica de moarte 
şi robia în care îi ţinea pe oameni această frică. (n.s. 1564, p. 827) 

154 Tâlcuirea Pr. Stăniloae: Moartea lui Hristos s-a arătat dulce, căci El a omorât moartea. Dar 
moartea s-a apropiat de El cu asprime. Când s-a realizat, a devenit dulce, căci n-a mai dus 
sufletul pentru suferință la iad şi nici trupul la distrugerea definitivă, ci a condus la 
întemeierea dumnezeiască a vieţii trupului, găsind în Dumnezeu puterea recreării lui. Moartea 
trupului a trăit-o sufletul ca fiind dulce. Pătruns de dumnezeire, a putut da viaţă celor din iad, 
morţi înainte de El în nădejdea venirii Lui. Această deplină pătrundere a sufletului de 
dumnezeire I-a dat putere să învie trupul din mormânt. A încetat să mai fie în mormânt cu 
trupul, în iad cu sufletul şi pe scaun împreună cu Tatăl, sufletul pătrunzându-se de 
dumnezeire şi ridicând trupul la o viaţă nouă, nemuritoare. Într-un fel, trupul a rămas chiar din 
momentul morţii legat cu sufletul şi cu dumnezeirea prin ipostasul care le unea pe toate, deşi 
la vedere erau despărțite. Moartea devine dulce după Hristos şi pentru cei ce se unesc cu EI 
prin credinţă. (n.s. 1568, p. 830) 

lanţurile morţii'”*.” (Sf. Chiril al Alexandriei, Comentariu la Evanghelia 
Sfântului loan, cartea a unsprezecea, cap. 12, în PSB, vol. 41, p. 1076) 


„Căci patima lui Hristos s-a prefăcut într-un mijloc de biruire a morţii!" 


şi moartea Domnului s-a făcut începutul înnoirii omenirii spre nestricăciune şi 
viaţă nouă. Purtând pe umeri lemnul pe care avea să fie răstignit'”, 
înaintează, fiind osândit de mai înainte la moarte şi purtând această hotărâre 
asupra Lui numai pentru noi.” (Sf. Chiril al Alexandriei, Comentariu la 
Evanghelia Sfântului loan, cartea a douăsprezecea, Introducere, în PSB, vol. 41, 
pp. 1117-1118) 


„Căci moartea noastră s-a transformat, prin moartea lui Hristos, 
strămutându-se într-un fel de somn, spre o putere şi împlinire a unei trebuinţe 
superioare. Căci trăim ca unii ce vom fi vii pentru Dumnezeu, după Scripturi 
(Rom., 6, 11)'%%. De aceea şi fericitul Pavel numeşte adormiţi pe cei ce au murit 
în Hristos. Căci odinioară puterea morţii pusese stăpânire pe firea noastră. 
Fiindcă a împărăţit moartea de la Adam până la Moise şi peste cei ce nu 
păcătuiseră, după asemănarea greşelii lui Adam (Rom., 5, 14) şi: după cum am 
purtat chipul celui pământesc, să purtăm şi chipul celui ceresc (| Cor., 15, 49), 
suportând moartea din blestemul dumnezeiesc (Gal., 3, 13)!*%. Dar, deoarece ne-a 
luminat al doilea Adam, Omul dumnezeiesc din cer, şi, luptând pentru viaţa 


155 Tâlcuirea Pr. Stăniloae: Trupul lui Hristos s-a dat prin moarte preţ de răscumpărare pentru 
viaţa noastră nu în sens juridic, ci în sensul că trupul Lui, biruind moartea şi umplându-se de 
viaţa veşnică, comunică viaţa Lui cea dumnezeiască şi trupurilor noastre. Trupul Lui s-a dat 
morţii ca preţ pentru viaţa noastră, întrucât prin moartea Lui a învins în trupul Său moartea şi, 
ca urmare, a învins-o şi în trupurile noastre, comunicându-ne viaţa trupului Său înviat. (n.s. 
2034, p. 1076) 

15 Tâlcuirea Pr. Stăniloae: Pătimirea de bunăvoie, deci fără de păcat, a morţii, a întărit, prin 
răbdarea ei, puterea sufletului lui Hristos, ajutat fiind în aceasta şi de puterea Dumnezeirii 
care sălăşluia în aceeaşi Persoană. lar această tărie ajunsă la maximum, la sfârşitul răbdării, a 
putut să învie trupul lui Hristos. (n.s. 2111, p. 1117) 

15 Tâlcuirea Pr. Stăniloae: E un simbol şi în purtarea crucii de către Hristos în vederea morţii. 
O purta pentru a scăpa noi de această purtare. Căci, cât suntem păcătoşi, înaintăm spre 
moarte purtând cele ce ne duc spre ea. După ce ne-am unit cu Hristos, greutăţile şi bolile 
prin care înaintăm spre sfârşitul vieţii pământeşti nu ne mai duc la moartea spirituală, 
veşnică, ci spre o viaţă fericită a sufletului, şi apoi şi spre învierea cu trupul. Înainte moartea, 
şi în mod accentuat cea de pe cruce, era un blestem pentru păcat. Acum acest blestem e 
înlăturat de Hristos (scăpându-ne de el), întrucât nu l-a purtat ca un vinovat, ci ca un 
nevinovat. Atârnând pe nedrept asupra Lui acest blestem, el însuşi s-a făcut nedrept atât 
asupra Lui, cât şi asupra tuturor celor ce se unesc cu EI spiritual, prin credinţă. (n.s. 2112, 
p. 1117) 

15% Tâlcuirea Pr. Stăniloae: Moartea lui Hristos a transformat moartea omenească într-o 
moarte nouă, întâi în EI şi apoi în toţi cei ce cred în El. Ea a devenit un somn scurt, o trecere la 
viaţa nouă a umanităţii în Dumnezeu, la viaţa plină de bucurie în Dumnezeu. E o viaţă cu adevărat 
nouă, care nu se învecheşte niciodată, căci nu se corupe, nu slăbeşte, ci sporeşte continuu în 
putere şi bucurie din comuniunea cu Dumnezeu. (n.s. 2148, p. 1136) 

tuturor, a răscumpărat prin moartea Sa viaţa tuturor şi, desființând stăpânirea 
stricăciunii, a înviat, ne-am replăsmuit după Chipul Lui, răbdând o altfel de 
moarte, care nu ne mai desface într-o stricăciune nesfârşită, ci ne aduce somnul plin 


de nădejdea cea bună, după asemănarea Celui ce ne-a făcut această cale nouă, Care 


este Hristos!*%.” (Sf. Chiril al Alexandriei, Comentariu la Evanghelia Sfântului 


Ioan, cartea a douăsprezecea, Introducere, în PSB, vol. 41, pp. 1136-1137) 


„ȘI (Hristos - n.L.P.) rămâne preot în veac, ca unul ce nu încetează de a 
exista, prin o moarte care pune sfârşit păcatului sau firii, fiindcă e Dumnezeu şi 
dătătorul a toată viaţa cea după fire şi virtute'*!.” (Sf. Maxim Mărturisitorul, 
Ambigua, partea a doua, 30, în PSB, vol. 80, p. 142) 


15 Tâlcuirea Pr. Stăniloae: Blestemul lui Dumnezeu care a adus moartea peste urmaşii lui 
Adam nu e un act prin care Dumnezeu 1-a supus morţii, ci o închidere a oamenilor faţă de iubirea 
Lui, o închidere faţă de voinţa lui Dumnezeu de a li se comunica puterea Lui prin iubire. Urmaşii 
lui Adam au moştenit slăbiciunea lui în a se deschide deplin lui Dumnezeu. (n.s. 2149, p. 1137) 
15% Tâlcuirea Pr. Stăniloae: Cei ce credem în Hristos prin moartea trupului trecem într-un 
somn asemenea celui al lui Hristos din cele trei zile dinainte de învierea cu trupul. E un somn 
care ne menţine într-o viaţă a sufletului, nedeplină, dar totuşi cu o anumită conştiinţă plină de 
nădejdea cea bună a învierii. E ca un fel de somn, pentru că ne amintim de toate cele trăite în trup 
ca într-un vis, dar n-avem puterea să săvârşim faptele reale, aşa cum le săvârşeam când eram 
în trup. (n.s. 2150, p. 1137) 

1551 Tâlcuirea Pr. Stăniloae: Hristos rămâne preot în veac, pentru că nu încetează de a exista 
prin moartea menită să pună capăt păcatului şi firii, sau firii din pricina păcatului, ci El 
foloseşte moartea spre înviere. Căci fiind Dumnezeu e Însuşi Dăruitorul vieţii celei după fire 
şi al celei după virtute. Oamenii recâştigă prin virtute o viaţă superioară firii, dar o recâştigă 
de la Dumnezeu, o recâştigă prin har şi o recâştigă deplin după ce o pierd pe cea prin fire, în 
care prin păcat a intrat moartea. 

Hristos are viaţa în Sine, deci etern, atât după fire cât şi după virtute, şi dăruieşte tuturor viaţa 
după fire prin naşterea naturală şi viaţa cea după har prin virtutea lor, care pe de o parte e 
produsul efortului lor, pe de alta, al harului. Desigur Hristos a acceptat şi El, odată cu firea 
omenească, moartea; dar a acceptat-o voluntar, căci voluntar a luat firea noastră cea 
muritoare. El însă nu putea rămâne în moarte, atât pentru că EI era şi cauza vieţii după fire, cât 
şi a vieţii conforme virtuţii. Propriu-zis la El viaţa conformă virtuţii e o viaţă după fire a 
omului, dar datorită unirii firii omeneşti cu cea dumnezeiască. El biruieşte moartea, intrată 
prin păcat în firea naturală, acceptată de EI voluntar. La EI moartea nu a devenit involuntară, 
cum a devenit la om, după ce a ales prin voie păcatul. Deci nu a devenit imposibil de biruit 
prin voinţă. În Hristos moartea a putut fi învinsă prin voia Sa care n-a ales păcatul, dar şi prin 
voia divină conformă firii Lui divine. În El moartea a putut fi învinsă prin amândouă voile, 
adică prin convergenţa voii umane cu cea divină, sau prin virtutea firii umane şi prin firea 
divină. (n.s. 169, p. 143) 

Pogorârea Domnului Hristos la Iad'*” 


„(...) Domnul a binevestit şi celor din iad (| Pt., 3, 19). Că spune 
Scriptura: Iadul zice pierzării: Chipul Lui nu l-am văzut, glasul Lui nu l-am 
auzit (lov, 28, 22; Deut., 4, 12). Locul, pentru că n-a primit glasul, a spus 
cuvintele de mai sus; dar cei duşi în iad şi daţi spre pierzare, ca şi cum de bună 
voia lor s-ar fi aruncat dintr-o corabie în mare, aceia sunt, dar, cei care au auzit 
şi glasul şi au văzut şi puterea cea dumnezeiască. Dar, care om cu mintea 


152 La încheierea Proscomidiei, precum şi la intrarea cu cinstitele daruri (Vohodul cel mare), 
preotul rosteşte în taină, rugăciunea: În mormânt cu trupul, în iad cu sufletul, ca un 
Dumnezeu, în rai cu tâlharul şi pe scaun împreună cu Tatăl şi cu Duhul ai fost Hristoase, pe 
toate umplându-le, Acela ce eşti necuprins. Învățătura despre pogorârea Domnului Hristos la 
iad este menţionată în al V-lea articol de credinţă din Simbolul Apostolic şi în cel Atanasian. 
Această învățătură a intrat şi în cultul liturgic ortodox, precum şi în Mărturisirile de credință 
ale Bisericii Ortodoxe. În legătură cu această coborâre a lui Hristos la iad, Sfântul Chiril al 
Alexandriei afirmă: Sufletul lui Hristos care fusese unit cu Logosul divin s-a coborât la iad; 
şi folosindu-se de puterea dumnezeiască şi stăpânirea divină, s-a arătat şi duhurilor de acolo 
(...) Cuvântul lui Dumnezeu (Logosul), unit prin iconomie cu sufletul Său (al lui Hristos), (...) 
mergând a vorbit cu duhurile (sufletele morților) din închisoare (din iad), ca suflet către 
suflete. Nu spun că Dumnezeirea singură şi de sine însăşi a Unuia Născutului S-a coborât la 
iad şi a predicat duhurilor de acolo, complet separată de suflet (...) Ci, precum Unul-Născut 
a petrecut în trup cu cei care trăiau în trupuri, tot aşa sufletelor din iad le-a vorbit sufletul ... 
(De recta fide ad Theodosium, P.G., LXXVI, col. 1165). Această coborâre a lui Hristos la Iad 
cu sufletul îndumnezeit sau cu sufletul unit cu Dumnezeu s-a petrecut îndată după răstignire şi 
punerea în mormânt a trupului Domnului Hristos şi a durat până la Învierea Sa din morţi. El a 
adresat mesajul mântuirii duhurilor celor răposaţi de la Adam şi până atunci, duhurilor ținute 
în închisoare (| Pt., 3, 19), dar nu toţi au beneficiat de efectele răsumpărătoare ale jertfei lui 
Hristos şi de propovăduirea Lui de acolo. Hristos a dus vestea cea bună către toate sufletele, 
de la Adam până la venirea Domnului, deci nu numai la cei din Vechiul Testament, care au 
trăit conform voii lui Dumnezeu, ci şi la cei dintre neamuri sau la păgâni (Mt., 8, 10). 
Domnul s-a coborât la iad cu sufletul, ca să binevestească şi acolo împlinirea profeţiilor 
mesianice, începutul prăbuşirii puterii diavolului şi a morţii (Efes., 4, 9; I Pt., 3, 18-20; 4,6), 
şi ca să se arate şi acelora care n-au crezut în venirea Lui şi L-au respins. Chiar dacă au luat 
toți cunoştinţă de venirea şi de opera Lui răscumpărătoare, drepți şi păcătoşi, n-au putut 
beneficia toţi de ea, ci numai cei drepți. Aceştia, chiar dacă nu L-au cunoscut pe Dumnezeu 
cel adevărat şi n-au auzit de Mesia, au împlinit însă virtuțile naturale. Sfântul loan Gură de 
Aur menţionează în acest sens: Tirania morţii a fost înlăturată prin Trupul lui EHristos care a 
devenit nemuritor. Dar aceasta nu înseamnă că au fost iertate păcatele tuturor celor ce au 
murit înainte de venirea Lui (Omilia 36 la Matei). În acest sens şi Sfântul Chiril al Alexandriei 
menţionează: Hristos, mergând cu sufletul în iad, a convorbit ca suflet cu sufletele; pe Care 
portarii iadului văzându-L s-au spăimântat şi porțile de aramă s-au sfărâmat şi încuietorile 
de fier s-au rupt. Şi Unul-Născut a strigat cu putere sufletelor care sufereau deopotrivă ... 
<</eşiţi> > ... le-a vestit şi celor din iad, ca să-i slobozească pe aceia câți ar fi crezut, dacă 
EI s-ar fi întrupat mai înainte şi ar fi trăit în vremea vieţii lor. — (Fragmenta in Epistolam 1 B. 
Petri, P.G., LXXIV, col. 1013). Hristos coboară la Iad ca un Împărat, ca un biruitor, vesteşte 
victoria morţii şi a diavolului şi îi eliberează de acolo pe cei drepți. Raiul, patria 
strămoşească şi părintească, rămăsese închis pentru toţi, după îndepărtarea lui Adam. Acum 

sănătoasă şi-ar putea închipui că sunt în aceeaşi osândă şi sufletele drepţilor şi 
sufletele păcătoşilor, învinuind de nedreptate pronia? Ce dar? Nu este, oare, 
arătat că Domnul a binevestit şi celor care au pierit în potop, dar, mai bine zis, 
celor legaţi, celor din închisori şi celor ţinuţi în temniţă? (| Pt., 3, 19-20). S-a 
arătat şi în Stromata a doua (Stromata II, 44, 1) că apostolii, după pilda 
Domnului, au binevestit şi celor din iad. Că trebuia, socot eu, ca cei mai buni 
ucenici să fie imitatorii Dascălului lor şi în iad, aşa cum au fost pe pământ, 
pentru ca să aducă la credinţă, Unul pe evrei, iar ceilalți pe neamuri, adică pe 
acei care au vieţuit, nu în chip desăvârşit în dreptatea cea după lege şi în 
dreptatea cea după filozofie, ci şi-au trecut viaţa în păcate. Că era pe măsura 
rânduielii dumnezeieşti ca cei care au trăit şi mai înainte de venirea Domnului şi 
au vieţuit, după vrednicie, mai mult în dreptate şi s-au căt de greşelile lor, să fie 
mântuiţi potrivit cunoaşterii lui Dumnezeu, pe care fiecare a avut-o, deoarece, cu 
toate că au ajuns, după cum toţi recunosc, în alt loc, totuşi şi ei sunt dintre aceia 
care sunt ai atotputernicului Dumnezeu. 

Lucrează, însă, după socotința mea, şi Mântuitorul, pentru că mântuirea 
este lucrarea Lui (In., 12, 47). Ceea ce a şi făcut, că a atras la mântuire, prin 
predică, pe cei care au voit să creadă în EI, ori de unde-ar fi venit. Dacă Domnul 
s-a pogorât în iad, precum s-a şi pogorât, nu s-a pogorât pentru altceva decât ca 
să binevestească; atunci a binevestit sau tuturora sau numai evreilor. Dacă a 
binevestit tuturora, atunci se vor mântui toţi cei care au crezut, chiar dacă sunt 
dintre neamuri, pentru că s-au mărturisit acolo; că pedepsele lui Dumnezeu, 
fiind mântuitoare şi instructive, întorc la credinţă; şi voiesc mai mult pocăinţa 
păcătosului decât moartea lui; şi se petrece aceasta, pentru că sufletele, fiind 
slobozite de trupuri, privesc mai bine, chiar dacă sunt întunecate de patimi, din 
pricină că trupul nu le mai este piedică. Dacă Domnul a binevestit numai 
iudeilor, cărora le-a lipsit cunoaşterea Mântuitorului şi credinţa, este clar că, de 
vreme ce Dumnezeu este nepărtinitor (Fap., 10, 34; Rom., 2, 11), apostolii, ca şi 
aici, tot aşa şi acolo au binevestit celor dintre neamuri, care erau în stare să se 
întoarcă la credinţă. Că bine s-a spus în Păstor: S-au pogorât, aşadar cu ei în 
apă; dar aceştia s-au pogorât vii şi vii s-au ridicat, iar aceia, cei mai înainte 
adormiţi, morţi s-au pogorât şi vii s-au ridicat (Herma, Păstorul, Pilda IX, 16, 
6). 

Da, şi Evanghelia spune că multe trupuri ale celor morţi s-au sculat (Mt., 
27, 52), fund mutate, negreşit, într-o rânduială mai bună. A fost, deci, o mişcare 
şi o mutare obştească, potrivit întrupării Mântuitorului. Dreptul, în atât ca drept, 
nu se deosebeşte de drept, fie că este drept după lege, fie că este elen. Că 
Dumnezeu nu este Domn numai al iudeilor, ci al tuturor oamenilor (Rom., 3, 29; 
10, 12); dar, mai direct, este Tată celor care L-au cunoscut. Dacă a vieţui frumos 


îl redeschide lisus, în prezenţa tâlharului, care este primul dintre cei ce au intrat în împărăţia 
cerurilor. (Fer. Augustin, Sermo, 104, P.L., XXXIX, col. 2045). Deci Domnul a redeschis raiul 
şi pentru noi şi a redat neamului omenesc locuinţa veşnică. (bidem, 155, PL., XXXIX, col. 
2048). — n.L.P. 

înseamnă a vieţui legal, iar dacă a vieţui potrivit raţiunii înseamnă a vieţui după 
lege, dacă celor dinainte de lege, care au vieţuit drept, li s-a socotit lor spre 
credinţă (Rom., 4, 3; 9, 30) şi au fost socotiți drepţi, atunci este limpede că şi cei 
care n-au trăit sub lege, dar au vieţuit drept, datorită însuşirilor lor sufleteşti, 
chiar dacă erau în iad şi în temniţă, ei bine, atunci când au auzit glasul 
Domnului, fie glasul personal al Domnului, fie glasul, care lucrează prin 
apostoli, aceia iute s-au întors şi au crezut. Ne amintim, doar, că Domnul este 
puterea lui Dumnezeu (| Cor., 1, 24) şi că puterea Lui nicicând nu poate slăbi. 
Socot astfel, că s-a dovedit că Dumnezeu este bun şi că Domnul este puternic să 
mântuie cu dreptate şi în chip egal pe cei care se întorc la EI, fie aici, fie în altă 
parte. Că puterea Lui nu este lucrătoare numai aici pe pământ, ci lucrează 
pretutindeni şi veşnic. 

Astfel, în Predica lui Petru, Domnul, după înviere, zice ucenicilor: V-am 
ales pe voi doisprezece, socotindu-vă ucenici vrednici de Mine — pe care 
Domnul i-a voit — şi am socotit că sunteți apostoli credincioşi, trimițându-vă în 
lume să binevestiți oamenilor din lume, să cunoască ei că este un singur 
Dumnezeu şi prin credința în Mine — Hristos — să le arătaţi cele viitoare, ca să 
se mântuiască cei ce au auzit şi au crezut; iar cei care n-au crezut Să 
mărturisească că au auzit, ca să nu aibă cuvânt de apărare şi să spună: «N-am 
auzit» (Predica lui Petru, Fragm. 7, Dobschiitz). 

Ce dar? Oare, n-a fost şi în iad aceeaşi rânduială? Trebuia, ca şi acolo, 
toate sufletele să audă predica, ca, sau să facă pocăință sau să dea mărturie, că 
pedeapsa dată lor este dreaptă, pentru că n-au crezut. Ar fi fost, într-adevăr, o 
mare nedreptate, ca cei care au murit înainte de venirea Domnului să nu aibă 
parte de binevestirea Evangheliei şi nici să li se dea prilejul de a crede sau nu, 
adică să aibă, pe bună dreptate, parte de mântuire sau de pedeapsă. Că nu este 
drept să fie pedepsiţi, fără să fie judecaţi, şi să se bucure de dreptatea 
dumnezeiască numai cei care au trăit după venirea Domnului. Că tuturor 
sufletelor raţionale şi cuvântătoare li s-a spus dintru început: Toate câte a făcut 
cineva din neştiinţă, necunoscând bine pe Dumnezeu, acela, dacă ajunge să-L 
cunoască pe Dumnezeu, să se pocăiască şi i se vor ierta lui toate păcatele 
(Predica lui Petru, Fragm. 8, Dobschiitz, Fapte, 3, 17, 19; 30) ; şi Iată, spune 
Scriptura, am pus înaintea feţei voastre moartea şi viaţa (Deut., 30, 15), ca să 
alegeți viaţa (Deut., 30, 19).” (Clement Alexandrinul, Sfromatele, stromata a VI- 
a, cap. VI, 44.5. - 48.7., în PSB, vol. 5, pp. 416-418) 


„Deci, dacă li s-a binevestit celor ce sunt în trup, tocmai pentru ca să nu 
fie osândiți în chip nedrept, cum să nu li se fi binevestit, pentru aceeaşi pricină, 
şi celor care au trăit înainte de venirea Lui? Drept este Domnul şi a iubit 
dreptatea şi faţa Lui dreptate a văzut (Ps., 10, 7). lar cel ce iubeşte nedreptatea 
îşi urăşte sufletul său (Ps., 10, 7).” (Clement Alexandrinul, Stromatele, stromata 
a VI-a, cap. VI, 51.3.-51.4., în PSB, vol. 5,p.419) 

„(...) Hristos, marele preot, Care răbdând moartea pentru toţi, a coborât 
în iad, a deschis porţile celor de jos şi i-a dezlegat din legături, zicând celor din 
legături. ieşiţi!, şi celor din întuneric: descoperiţi-vă! (1s., 49, 9)'55.” (Sf. Chiril 
al Alexandriei, Închinare în Duh şi Adevăr, cartea a opta, în PSB, vol. 38, p. 
281) 


„(...) Hristos nu a rămas în iad, ci mai degrabă l-a golit'*%*.” (Sf. Chiril al 
Alexandriei, Glafire la Facere, Cartea a Şasea a Glafirelor la Facere, 5, în PSB, 
vol. 39, p. 203) 


„(...) Și iarăşi puţin şi mă veţi vedea, deoarece a treia zi va învia, după ce 
a vestit şi duhurilor din închisoare. lubirea de oameni s-a arătat desăvârşită şi 
prin aceasta, El mântuind nu numai pe cei ce vieţuiau pe pământ, ci vestind 
iertarea şi celor coborâţi şi ţinuţi în întunericul ascunzimilor fără fund'*%, 
precum s-a scris (| Pt., 3, 19).” (Sf. Chiril al Alexandriei, Comentariu la 
Evanghelia Sfântului loan, cartea a unsprezecea, cap. 2, în PSB, vol. 41, p. 995) 


„Deci cu dreptate zice: Săvârşitu-s-a, căci venise ceasul să meargă spre a 
propovădui duhurilor din iad!'s%. Căci a venit ca să stăpânească şi peste morți şi 


15% Tâlcuirea Pr. Stăniloae: În bună parte omul şi-a omorât sufletul prin păcat fără de voie, din 
ispita Satanei. Exilul în trup nu trebuie înţeles în sensul origenist, că la început spiritul uman a 
existat fără trup, ci în sensul că prin păcat trupul lui i-a făcut omului mai grea eliberarea de 
păcat. Trupul i s-a opacizat şi s-a îmbibat de plăcerile păcatului, de pornirile spre plăceri şi 
spre comoditate. A trebuit să ia Hristos un trup ţinut în curăţie şi capabil să suporte moartea ca 
jertfă, cu toate slăbiciunile (afectele) de pe urma păcatului strămoşesc, ca unindu-l cu al 
nostru să-i dea acestuia curăţia şi puterea de-a se feri de păcate, puterea unei existenţe 
jertfelnice, contrară egoismului plăcerilor. Cu puterea luminoasă a trupului Său, Hristos a 
putut ridica sufletele omeneşti până şi din întunericul iadului — al morţii sufleteşti de după 
moartea trupului — când le-au dus acolo păcate în mod accentuat fără voie. (n.s. 297, p. 281) 
1554 Tâlcuirea Pr. Stăniloae: Hristos scoate în continuare chiar şi din iad sufletele care nu s-au 
dus acolo cu totul demonizate, dispreţuitoare ale compătimirii arătată lor de cei vii şi de sfinţi 
prin rugăciunile lor. Sau chiar a milei lui Hristos care vrea să-i scoată din singurătatea 
mândriei lor învârtoşate. A scoate sufletele din iad, înseamnă a lipsi pe demoni de o parte din 
societatea umană a celor ce-i trăiesc totuşi pe ei ca duşmani care le măreşte singurătatea. Căci 
singurătatea e cea mai îngrozitoare, iar cea care face bucurie celor ce o văd, sau e însoțită de 
conştiinţa duşmăniei altora. (n.s. 357, p. 203) 

15 Tâlcuirea Pr. Stăniloae: Nu puteau fi în lumina feţei Tatălui nici cei buni din Vechiul 
Testament, până ce Fiul lui Dumnezeu nu va învinge moartea, arătând Tatălui trupul Său 
jertfit. (n.s. 1870, p. 995) 

15 Tâlcuirea Pr. Stăniloae: S-a dus şi în iad, după ce a murit, arătând că, biruind moartea, nici 
iadul nu-L va putea ţine în veci în el. Răbdând până la moarte, fără să fie atras de frică în 
slăbiciune, şi stăruind în iubirea de Dumnezeu şi de oameni, Se duce cu lumina şi cu forţa binelui 
ŞI în iad, arătând că El nu poate fi ţinut acolo, ci poate scoate pe cei ce au fost duşi acolo, 
aflându-se în aşteptarea Lui. Prin alipirea la EI, deci primind binele din EI, toţi cei ce au 
crezut în EI au fost readuşi la viaţă. Căci viaţa deplină este una cu binele, şi binele, este una cu 
Dumnezeu. (n.s. 2135, p. 1129) 

peste vii (Rom., 14, 9), să primească moartea pentru noi (Evr., 2, 9), să suporte 
această pătimire comună firii noastre, se înţelege cu trupul, deşi era Viaţă, ca 
Dumnezeu, să jefuiască iadul şi să dea firii omeneşti putinţa întoarcerii la viaţă, 
făcându-Se pârga celor adormiţi (| Cor., 15, 20) şi întâiul născut din morți, după 
Scripturi (Col., 1, 18)'%.” (Sf. Chiril al Alexandriei, Comentariu la Evanghelia 
Sfântului loan, cartea a douăsprezecea, Introducere, în PSB, vol. 41, p. 1129) 


„lar raţiunea îndoitei coborâri, potrivit înţelegerii imediate, este, după 
primul înţeles, ca să mântuiască, împreună cu trupurile, şi sufletele prin credinţa 
şi prin trăirea curată a vieţii de pe pământ, iar Cuvântul, coborându-Se la iad, să 
poată mântui şi sufletele fără trupuri ale celor ce au murit mai înainte, pentru 
simpla lor credință (în vederea Lui); iar după al doilea înțeles, este ca şi 
deprinderea cu patima şi cu lucrarea ei să primească de la Cuvântul întoarcerea 
spre virtute şi cunoştinţă '*5.” (Sf. Maxim Mărturisitorul, Ambigua, partea a 
doua, 146, în PSB, vol. 80, p. 326) 


„în mormânt cu trupul, în iad cu sufletul...” 


„Aceste trei elemente (trupul, sufletul şi duhul — n.L.P.) au fost 
despărțite cu ocazia patimii, dar tot aceleaşi trei elemente s-au unit din nou cu 
prilejul învierii. Vreţi să ştiţi cum s-au despărțit ele în timpul patimilor? Trupul 
zăcea în mormânt, sufletul se dusese în iad, iar duhul a fost încredinţat 
Tatălui'**. Sufletul în iad? (iată ce spune Psaltirea): Nu vei lăsa sufletul meu în 
iad (Ps., 15, 10). lar dacă-i adevărat că Şi-a încredinţat duhul în mâinile Tatălui e 
ca şi cum l-ar fi fost depus spre păstrare. Căci una e să-l dăruieșşti, alta e să-l 
predai şi altceva e să-l depui spre păstrare. Depunătorul depune ceva pentru ca 
mai târziu să-şi poată ridica depunerea. Şi dacă aşa stau lucrurile, de ce trebuie 
să-ŞI încredinţeze în mâna Tatălui depunerea sau duhul Său? Răspunsul e cu 
mult mai presus decât mine, decât puterile mele, decât înţelegerea mea, căci nu-s 


1557 Tâlcuirea Pr. Stăniloae: Nu numai prin înviere vom ajunge cu Hristos lângă Tatăl, ci şi 
când vom muri cu trupul, dacă am crezut în Hristos. (n.s. 2136, p. 1129) 

'5% Tâlcuirea Pr. Stăniloae: Sfântul Maxim, expunând motivele îndoitei coborâri a Domnului, 
adică a celei în iadul propriu-zis şi a celei în sufletul robit păcatului, află pentru prima 
coborâre două motive, iar pentru cea de a doua, unul. El a coborât în iadul propriu-zis ca să 
mântuiască nu numai trupurile la obşteasca înviere, ci şi sufletele celor ce cred îndată după 
moarte, pentru viaţa de pe pământ în credinţă şi în curăţie, apoi pentru ca să mântuiască şi 
sufletele celor ce au murit înainte de EI, pentru simpla lor credinţă în venirea Lui. lar în 
sufletul robit păcatului coboară pentru ca şi deprinderea cu patima şi cu lucrarea ei să 
primească eliberarea sau întoarcerea la viaţă, prin virtutea şi cunoştinţa pe care Cuvântul 
dumnezeiesc sau Rațiunea supremă le provoacă în el, prin trezirea raţiunii sau a cuvântului 
răspunzător al lui. (n.s. 407, p. 326) 

'5% Tâlcuirea Pr. T. Bodogae: Ca în Liturghierul de mai târziu: în mormânt cu trupul, în iad cu 
sufletul, pe cruce cu tâlharul şi pe scaun împreună ai fost cu Tatăl... (n.s. 41, p. 329) 

în stare să spun că — după cum trupul Domnului nu putea cobori în iad, cu toate 
că tocmai aşa ceva afirmă cei care susțin că trupul lui lisus a fost un trup 
spiritual!” — tot aşa nici duhul Lui nu se putea cobori în iad, aşa că, până la 
învierea Lui din morţi, Domnul a încredinţat duhul în mâinile Tatălui. Şi cine l-a 
încredinţat îl va şi lua înapoi. Când? Nu chiar în momentul când a înviat, dar 
totuşi îndată după înviere, după cum mărturiseşte textul Evangheliei: 
Mântuitorul abia înviase din morţi, când Maria (Magdalena — n. Teodor 
Bodogae) L-a întâmpinat, dar El i-a zis: Nu te atinge de Mine (In., 20, 17). Într- 
adevăr EI voia (să spună că — n.trad.) oricine s-ar atinge de EI ar atinge întreagă 
fiinţa Lui, pentru ca atingându-se de fiinţa Lui deplină, roadele binefăcătoare ale 
trupului Său să le simtă în trup, cele ale sufletului să le simtă în suflet, iar cele 
ale duhului să le guste în duhul său. Încă nu M-am suit la Tatăl Meu (ceea ce 
vrea să spună că) Hristos urcă mai întâi spre Tatăl şi abia după aceea vine să-Şi 
întâlnească ucenicii. Aşadar, Se suie către Tatăl. În ce scop? Ca să-Şi ia înapoi 
ceea ce-l încredinţase.” (Origen, Convorbirile cu Heraclide, în PSB, vol. 3, pp. 
329-330) 


„(...) activitatea Lui nu se mărginea numai la locul unde se afla vasul 
acela al Său trupesc, şi nu întâmpina nici o piedică în a fi totodată altundeva în 
univers. Rezultă că atâta vreme cât avea să petreacă în mijlocul oamenilor, El n- 
a încetat să umple întreaga lume şi să sălăşluiască alături de Tatăl — de fapt să 
rămână în El — continuând să poarte de grijă la tot ce-i în cer şi pe pământ şi 
rămânând (contrar nouă) cu totul liber să fie în acelaşi timp pretutindeni şi să-Şi 
ducă mai departe obișnuita şi dumnezeiasca-l lucrare.” (Eusebiu de Cezareea, 
Viaţa lui Constantin cel Mare, Cuvântare, Despre Sfântul Mormânt, 14.7.-14.8., 
în PSB, vol. 14, p. 235) 


Invierea Domnului Hristos din morţi 


„(...) a murit în chip văzut, pe cruce, pentru ca nimeni să nu poată spune 
că s-a sustras de bunăvoie de la privirea oamenilor şi că s-a arătat apoi mort, dar 
fără să fi murit de fapt, apărând din nou atunci când a vrut, şi istorisind mai 
târziu minunea învierii Sale din morţi. Dar socot că atitudinea de mai târziu a 
ucenicilor Lui are o putere de dovedire cu totul sigură: cu primejdia pierderii 
VIEţii, e s-au dăruit cu totul unei propovăduiri pe care n-ar fi susținut-o cu atâta 
tărie dacă ar fi pus în circulaţie numai de la ei zvonul că lisus a înviat din morți. 
Ba mai mult: conformându-se acestei învățături, apostolii nu numai că au 
pregătit şi pe alții să dispreţuiască moartea, ci ei înşişi au fost cei dintâi care au 


15% Tâlcuirea Pr. T. Bodogae: Aici sunt vizaţi docheţii şi, în primul rând, Marcion. A se vedea 
Omilia Luca XIV. (n.s. 43, p. 330) 

făcut-o.” (Origen, Contra lui Celsus, cartea a II-a, cap. LVI, în PSB, vol. 9, p. 
147) 


„În acelaşi timp nu a răbdat ca templul sau trupul Său să rămână mult 
timp aşa, ci arătându-l mort numai prin pătrunderea morţii în el, l-a înviat îndată, 
a treia zi, purtând ca trofeu al biruinţei Sale asupra morții nestricăciunea şi 
nepătimirea dobândită în trupul Său'**. Căci putea să ridice trupul chiar îndată 
din moarte şi să-l arate vieţuind iarăşi. Dar Mântuitorul nu a făcut aceasta, 
rânduind cu înţelepciune şi acest lucru de mai înainte'**. Căci ar fi putut zice 
cineva că EI nici nu a murit, sau că moartea nu L-a cuprins deplin, dacă s-ar fi 
arătat îndată înviat. Sau dacă moartea şi învierea s-ar fi petrecut în acelaşi 
moment, ar fi rămas nevăzută însuşirea nestricăciunii!'5%. De aceea trebuia să se 
arate trupul mort. Deci a înviat trupul Său numai a treia zi, ca să se arate moartea 
în trupul Său. Dar nu l-a lăsat mult timp în această stare, ca nu cumva să nu fie 
crezut că l-a înviat, socotindu-se că în acest timp ar fi ajuns la o stricare deplină; 
deci că nu mai poartă acelaşi trup, ci altul.” (Sf. Atanasie cel Mare, Tratat 
despre Întruparea Cuvântului şi despre arătarea Lui nouă, prin trup, cap. IV, 
XXVI, în PSB, vol. 15,p. 121) 


„Iar voia Celui ce M-a trimis este ca tot ce Mi-a dat să nu-l pierd, ci să-l 
înviez în ziua cea de pe urmă. Căci aceasta este voia Tatălui Meu ca tot cel ce 
vede pe Fiul şi crede în EI să aibă viaţă veşnică şi Eu îl voi învia pe el în ziua 
cea din urmă (In., 6, 38, 40)'%*.” (Sf. Atanasie cel Mare, Trei cuvinte împotriva 
arienilor, Cuvântul al doilea împotriva arienilor, LIV, în PSB, vol. 15, p. 290) 


„La înviere s-a risipit sfatul neamurilor, al lui Pilat şi al ostaşilor; au 
fost risipiţi toţi câţi au lucrat cele împotriva crucii. Au fost lepădate sfaturile 
conducătorilor, ale arhiereilor, ale cărturarilor şi ale împăraţilor poporului. 


151 Tâlcuirea Pr. Stăniloae: Libertatea de patimi a fost condiţia care a făcut pe Cuvântul 
întrupat în stare să Se aducă în mod deplin Tatălui, prin renunţarea la viaţa pentru Sine sau 
prin moarte. Dar aceasta a însemnat în acelaşi timp înlăturarea piedicilor ce stăteau în calea 
înălțării Lui, şi în El şi a noastră, la ceruri. (n.s. 74,p. 121) 

152 Tâlcuirea Pr. Stăniloae: Numai rămânând trupul o vreme după moarte, ca trup mort, s-a 
putut vedea că moartea nu a fost urmată de o stricăciune în trupul Său, fiind oprită de 
Dumnezeu-Cuvântul să se actualizeze, odată ce Domnul a rămas fără păcat sau nedespărțit de 
Tatăl. (n.s. 74a, p. 121) 

15% Tâlcuirea Pr. Stăniloae: Iar neputrezirea arată prezenţa dumnezeirii în trup chiar în timpul 
morţii Lui cu trupul. Şi aceasta oprea actualizarea stricăciunii. Totuşi dumnezeirea nu şi-a 
revărsat puterea în trup ca să-l oprească şi de la moarte. Trebuia să primească moartea ca să o 
învingă. Odată suportând moartea în trupul Său, nu mai trebuia să arate că rabdă şi 
stricăciunea ce-i urmează. Dovedindu-Şi puterea Sa prin înviere, a dovedit că ar fi putut 
învinge şi stricăciunea actualizată. (n.s. 75, p. 121) 

1544 Tâlcuirea Pr. Stăniloae: Dar n-ar fi realizat învierea, dacă n-ar fi fost Dumnezeu mai 
presus de lumea creată din nimic, având în Sine viaţa infinită şi netrecătoare. Deci fără 
Treimea cea de o fiinţă din veci, n-ar fi fost posibilă învierea. (n.s. 130, p. 290) 


159 


Învierea a distrus toate planurile lor.” (Sf. Vasile cel Mare, Omilii la Psalmi, 
omilia la Psalmul XXXII, VI, în PSB, vol. 17, p. 255) 


„EI, care este începătura celor adormiţi, Se face întâi născut din morţi 
pentru ca să deschidă trupului drumul învierii.” (Sf. Grigorie de Nyssa, Despre 
desăvârşire, către monahul Olimpiu, în PSB, vol. 30, pp. 470-471) 


„(...) n-a adus (Avraam — n.L.P.) copilul spre jertfă, pierzând nădejdea 
în făgăduinţe, ci încrezându-se în puterea Stăpânului că va şti să împlinească în 
vreun fel jurământul Său. Şi nu i-a fost fără câştig această încredere, deşi trecea 
printr-o încercare atât de amară. Căci era învăţat ca dintr-o credinţă în ceea ce se 
va întâmpla, sau în învierea din morţi, despre minunea mai presus de orice 
rațiune şi vrednică de auzit şi pe lângă aceasta, despre taina prea închinată şi 
mare a întrupării Unuia Născutului'*%.” (Sf. Chiril al Alexandriei, Glafire la 
Facere, cartea a treia a Glafirelor la Facere, 3, în PSB, vol. 39, p. 95) 


„(...) El n-a rămas între morţi, ci a înviat pe moarte călcând, şi a ieşit din 
mormânt. Aceasta au crezut-o cu adevărat cei ce prin credinţă L-au aflat pe Cel 
ce-a murit pentru noi, ca să treacă şi la viaţă pentru noi'*.” (Sf. Chiril al 
Alexandriei, Glafire la Ieşire, cartea întâi, 5, în PSB, vol. 39, p. 265) 


„Bucuria de EI e deci stabilă, şi pe drept cuvânt, căci dacă ne-am întristat 
de moartea Lui, cine ne va lua bucuria, o dată ce ştim că e viu şi rămâne veşnic, 
ca Dătătorul şi Susţinătorul bunătăţilor noastre duhovniceşti!*? Dar s-a luat 


15% Tâlcuirea Pr. Stăniloae: Crezând Avraam că va fi părintele multor neamuri, cu toate că-şi 
ducea unicul fiu la moarte, manifesta credinţa într-o înviere din morți a fiului său, ceea ce se 
va petrece de fapt prin învierea lui Hristos, urmaş al Său după trup. Căci lângă Hristos se vor 
alipi multe neamuri. Dar prin aceasta Avraam manifesta şi credinţa în întruparea Fiului lui 
Dumnezeu cel Unul-Născut, Care, dându-Se morţii, va învia. Dumnezeu prefigura istoria 
viitoare în tipurile anterioare. Istoria apare ca o scară ce urcă de la umbre la adevăr. (n.s. 161, 
pp. 95-96) 

15% Tâlcuirea Pr. Stăniloae: Hristos n-a murit numai pentru noi, ci a şi înviat; pentru 
creştinismul occidental, catolic şi protestant, a accentuat aproape exclusiv moartea lui Hristos 
pentru noi, socotind mântuirea noastră obţinută în mod juridic de la Tatăl prin satisfacerea ei 
ca pedeapsă în locul nostru (protestantism). Dar Hristos suportă moartea pentru noi, ca s-o 
învingă pentru noi prin înviere. El e mai tare ca ea ca Dumnezeu, dar şi ca om fără păcat, 
purtător al unei umanități unite într-o Persoană cu dumnezeirea. Pe lângă aceea numai un 
Hristos viu pentru veci ca om, ne comunică şi nouă ca oameni viaţa în veci. Scăparea pe veci 
de moarte nu ne vine printr-un decret, în afară de Hristos, pentru meritul Lui de-a fi satisfăcut 
pentru noi onoarea divină, sau de-a fi achitat pentru noi o pedeapsă, ci prin comuniunea cu El. 
(n.s. 457, pp. 265-266) 

15% Tâlcuirea Pr. Stăniloae: Te bucuri de persoana dragă cât trăieşte, dar, ştiind că nu va trăi în 
veac, bucuria aceasta e întreruptă de umbre de întristare. Însă când ştim că Hristos, care ne 
iubeşte ca nimeni altul, va fi viu în veci şi ne va da şi nouă viaţa în veci, cum nu ne-am bucura 
de învierea Lui cu o bucurie mai mare ca oricare alta? (n.s. 1874, p. 997) 

îndată bucuria de la cei ce L-au pironit pe cruce'**%, pentru că, încetând pătimirea 


de care socoteau că se pot bucura, le vine celor ce se bucurau de ea întristarea 
dintr-o necesitate de neînlăturat.” (Sf. Chiril al Alexandriei, Comentariu la 
Evanghelia Sfântului loan, cartea a unsprezecea, cap. 2, în PSB, vol. 41, pp. 
997-998) 


„(...) desfiinţând prin înviere stăpânirea morţii, nu Şi-a procurat învierea 
Sieşi, întrucât este Cuvântul şi Dumnezeu, ci ne-a dat această binecuvântare 
nouă, prin Sine şi în Sine (căci toată firea omului era în Hristos, strânsă de 
legăturile morţii).” (Sf. Chiril al Alexandriei, Comentariu la Evanghelia 
Sfântului loan, cartea a unsprezecea, cap. 12, în PSB, vol. 41, p. 1064) 


„(...) rupând legăturile morţii, El S-a întors la viaţa care era a Sa ca 
Dumnezeu. Fiindcă nu era cu putinţă ca EI să fie stăpânit de moarte, căci, fiind 
Viaţa prin fire, cum ar fi putut suporta stricăciunea? lar Cel în Care trăim şi ne 
mişcăm şi suntem (Fap., 17, 28), cum ar fi putut fi supus legilor firii noastre şi n- 
ar fi dat mai degrabă viaţă, ca Dumnezeu, firii care are nevoie de viaţă?” (Sf. 
Chiril al Alexandriei, Comentariu la Evanghelia Sfântului loan, cartea a 
douăsprezecea, Introducere, în PSB, vol. 41, p. 1138) 


„(...) fericitul Evanghelist loan ne vestește şi timpul învierii, zicând: În 
ziua întâi a săptămânii (duminica), Maria Magdalena a venit la mormânt dis- 
de-dimineaţă, fiind încă întuneric. Matei amintindu-ne acelaşi fapt, a spus că 
învierea a avut loc după ce s-a făcut seară adâncă!*”. Dar socotesc că, nefiind 
nici un dezacord între purtătorii de Duh, nu prezintă nici timpul învierii în mod 
diferit. Căci, dacă ar voi cineva să înţeleagă sensul celor spuse de ei, va vedea că 
au acelaşi sens cuvintele lor. Dimineaţa adâncă şi seara adâncă se reduc, cum 
socotesc eu, la acelaşi înţeles şi se întâlnesc la punctul cel din mijloc al nopții. 
Deci nu e nici un dezacord între ei. Unul, începând de la sfârşitul nopţii, iar 
celălalt, de la începutul ei, se întâlnesc la mijloc, adică, precum am spus 
adineauri, la sfârşitul nopţii.” (Sf. Chiril al Alexandriei, Comentariu la 
Evanghelia Sfântului loan, cartea a douăsprezecea, Introducere, în PSB, vol. 41, 
p. 1139) 


„(...) mânia iudeilor era la culme, şi căpeteniile lor erau gata să omoare 
pe orice om care admira învăţătura Mântuitorului şi primea puterea şi slava Lui 
negrăită şi atotputernică, mai ales pe Sfinţii ucenici. De aceea ei, ferindu-se să cadă 


15% Tâlcuirea Pr. Stăniloae: Bucuria celor ce L-au răstignit a fost o falsă bucurie, o bucurie a 
răutăţii, ea n-a putut dura decât puţin. În general, bucuria de răul ce-l facem cuiva nu durează 
mult, pentru că Dumnezeu restabileşte cumpăna dreptăţii. (n.s. 1875, p. 998) 

15 Tâlcuirea Pr. Stăniloae: Textul grec exact: Sâmbătă târziu, când se lumina de ziuă, spre 
întâia zi a săptămânii (Mt., 28, 1). (n.s. 2153, p. 1139) 

în mâinile acelora, nu se duc înainte de sfârşitul zilei la mormânt, deoarece nu se 
putea aceasta fără pericol, căci ar fi fost văzuţi în cursul zilei, lumina zilei 
descoperindu-i ochilor tuturor. Şi nu spunem că pricina acestei binecugetate 
feriri era laşitatea nebărbătească, ci cunoştinţa a ceea ce le era de folos, insuflată 
sufletelor Sfinţilor de Hristos, Care nu îngăduia ca cei ce vor fi luminătorii lumii 
să se primejduiască înainte de vreme!*%.” (Sf. Chiril al Alexandriei, Comentariu 
la Evanghelia Sfântului loan, cartea a douăsprezecea, Introducere, în PSB, vol. 


41, p. 1140) 


„ȘI cum vom aştepta noi învierea, dacă Hristos n-a înviat templul Său, 
făcându-Se pe Sine începătură a celor adormiţi (1 Cor., 15, 20) şi întâi-născut din 
morţi pentru noi? Sau cum va îmbrăca acest trup stricăcios nestricăciunea, dacă, 
precum socotesc unii, va cobori în totală pierzanie? Şi cum nu i se va întâmpla 
aceasta, dacă nu va avea nici o nădejde a învierii? Deci, păzeşte-te să nu cazi din 
credința cea dreaptă pentru că nu pricepi minunea, ci fii înţelept şi adaugă 
aceasta la celelalte minuni'*.” (Sf. Chiril al Alexandriei, Comentariu la 
Evanghelia Sfântului loan, cartea a douăsprezecea, Introducere, în PSB, vol. 41, 
p. 1152) 


„Căci, deoarece nu firea trupului s-a făcut pricină a vieţii, ci faptul s-a 
săvârşit mai degrabă prin lucrarea firii dumnezeieşti negrăite, căreia îi aparţine 
prin fire puterea de a face toate vii, Tatăl prin Fiul S-a făcut lucrător asupra 
templului trupului lui Hristos nu fiindcă nu ar fi putut Cuvântul să-Şi învie 
trupul Său, ci pentru că ceea ce lucrează Tatăl lucrează prin Fiul (fiindcă EI este 
Puterea Lui), şi ceea ce săvârşeşte Fiul este desigur de la Tatăl'**.” (Sf. Chiril al 
Alexandriei, Comentariu la Evanghelia Sfântului loan, cartea a douăsprezecea, 


Introducere, în PSB, vol. 41, p. 1164) 


„(...) Cine este Acesta care vine din Edom, cu roşeala hainelor Lui din 
Bosra? (Is., 63, 1). Cei ce strigă acestea, adică: Cine este Acesta care vine din 
Edom?, adică de pe pământ, sunt îngerii şi Puterile spirituale, căci se minunează 
de Domnul Care Se înalţă la ceruri. ŞI, văzându-L înroşit de sângele propriu, zic 
către EI, încă neînţelegând taina: Pentru ce ai îmbrăcămintea roşie şi veşmântul 
Tău este roşu ca al celui ce calcă în teasc? (1s., 63, 2). Căci ei aseamănă 


155 Tâlcuirea Pr. Stăniloae: Avem aici şi o explicaţie a faptului că Hristos a înviat noaptea, şi 
nu ziua. Nici un ucenic n-ar fi putut avea încredințarea învierii prin vederea mormântului gol, 
căci nu putea veni la mormânt ziua. lar aceasta o arată şi faptul că o femeie a văzut mai întâi 
mormântul gol. Ea nu putea fi acuzată de iudei că e ucenic al lui Hristos. (n.s. 2154, p. 1140) 
'S5Tâlcuirea Pr. Stăniloae: Nu te îndoi de Învierea Domnului, pentru că a trecut prin ușile 
încuiate. Această minune se adaugă la celelalte minuni săvârşite de EI. (n.s. 2174, p. 1152) 

'55 Tâlcuirea Pr. Stăniloae: În nici o lucrare nu e Tatăl fără Fiul sau Fiul fără Tatăl. Deci şi 
învierea trupului lui lisus Hristos e opera Ambilor. lubirea culminantă se arată în această 
nedespărţire a lucrării Unuia de a celuilalt. Cel ce mă iubeşte mă întăreşte în lucrarea mea. 
(n.s. 2202, p. 1164) 

culoarea sângelui cu vinul cel nou din strugurii de curând călcaţi. Şi ce zice către 
ei Hristos? Întâi, ca să fie cunoscut că este Dumnezeu după fire, spune: Eu 
grăiesc, zice, dreptatea (1s., 63, 1), spunând grăiesc, în loc de învăţ. lar Cel ce 
învaţă dreptatea trebuie să fie Dătătorul Legii, deci Dumnezeu. Apoi îngerii zic 
către El, când Hristos le arată urmele cuielor: De unde ai rănile acestea la 
mâini? (Zah., 13, 6), iar Domnul le răspunde: Am fost lovit în casa prietenilor 
Mei (Zah., 13, 6). Căci casa iubită era Israel, care a rănit pe Domnul cu cuie şi 
cu suliță. Pentru că îndrăznelile ostaşilor trebuie, cu dreptate, puse pe seama 
iudeilor, căci ei L-au adus pe Domnul la moarte. Deci, când a dorit să-i convingă 
pe Sfinţii îngeri că S-a făcut Om cu adevărat, că a răbdat moartea pentru noi şi a 
înviat din morţi, Hristos nu S-a folosit numai de cuvinte, ci le-a arătat şi semnele 
pătimirii. Ce e de mirare în faptul că, voind să elibereze de necredinţă pe 
fericitul Toma, 1-a arătat semnele cuielor, ca să fie văzute de el spre folosul 
tuturor, pentru ca noi să credem cu adevărat că taina învierii s-a împlinit, nefiind 
înviat alt trup, ci cel care suferise moartea'**?” (Sf. Chiril al Alexandriei, 
Comentariu la Evanghelia Sfântului loan, cartea a douăsprezecea, cap. 1, în 
PSB, vol. 41, p. 1168) 


„ȘI precum se spune despre Tatăl: Cel ce nu şi-a cruțat pe propriul Său 
Fiu, ci l-a predat pentru noi toți, aşa se spune şi despre Fiul: E/ S-a dăruit, 
fiindcă a vrut. Şi de aceea este arătată în toate o singură voinţă, a Tatălui şi a 
Fiului, pentru ca să învăţăm că în însăşi minunea învierii Domnului a fost o 
singură lucrare.” (Sf. Ioan Casian, Convorbiri duhovniceşti, partea I, Întâia 
convorbire cu părintele Isaac, cap. XXXIV, 12, în PSB, vol. 57, p. 473) 


„După pilda profetului lona'**, Domnul a prezis că Fiul omului va fi trei 
zile şi trei nopţi în inima pământului şi totuşi, după a şasea a sabatului, în care a 
fost răstignit, n-a fost între cei morţi decât o zi şi două nopţi; atunci care este 
adevărul cuvântului dumnezeiesc şi cum se află el? De bună seamă, este folosită 
aici figura numită sinecdocă, adică după ziua în care a fost răstignit a trecut o 
noapte şi ziua următoare, iar în cealaltă noapte a înviat. Şi astfel, adăugându-se 
şi noaptea care a precedat zilei sale şi ziua care a urmat nopţii sale, se cunoaşte 
că nu lipseşte nimic timpului întreg, care se umple de la partea sa. Sunt pline 
Scripturile Sfinte de aceste exemple de socoteală, dar nu este loc să le amintim 
pe toate. Astfel, când zice psalmul: Ce este omul că-Ți aminteşti de el (Ps., 8, 4), 


155 Tâlcuirea Pr. Stăniloae: Dacă Domnul a voit să le arate îngerilor că a mers în iubirea faţă 
de oameni până la moarte, de ce nu ar fi voit să ne dovedească aceasta şi nouă în veci, arătând 
lui Toma că păstrează urmele cuielor în trupul înviat? De unde s-ar fi ştiut că trupul înviat era al lui 
Hristos? Sau am socoti că lui Hristos nu I-a plăcut să-Şi amintească şi să ne amintească faptul că 
ne-a iubit până a suferi crucea pentru noi. De aceea şi noi ne facem semnul crucii, amintindu-ne de 
această iubire a Lui, de care nu vrea să uite nici EI, lucru pe care nu vor să-l facă grupările 
neoprotestante, declarând că lui Hristos nu-l place să-Şi amintească şi să 1 se amintească de 
crucea suportată pentru noi. (n.s. 2210, p. 1168) 

1554 Tâlcuirea Prof. N. Chiţescu: Cf. Matei 12, 40. (n.s. 157, p. 853) 

prin parte se-nţelege totul, fiindcă printr-un singur om se arată tot neamul 
omenesc.” (Sf. loan Casian, Convorbiri duhovniceşti, Despre Intruparea 
Domnului, cartea a VI-a, cap. XXIII, 3-4, în PSB, vol. 57, pp. 853-854) 


Invierea Domnului Hristos din morţi — argumente şi mărturii 


„(...) Mântuitorul a lucrat atâtea între oameni în fiecare zi, încât convinge 
în chip nevăzut în toate părțile, între elini şi între barbari, atâta mulțime să treacă la 
credinţa în EI şi să asculte de învăţătura Lui. lar dacă e aşa, cine se va mai îndoi acum 
în cugetul său că a avut loc învierea lui Hristos şi că e viu Hristos, mai bine-zis, că 
EI însuşi este Viaţa? Oare e fapta unui mort să străpungă cugetarea oameni lor, încât 
să-l facă să se lepede de legile părinţilor şi să cinstească învăţătura lui Hristos? Sau 
dacă nu e lucrător — lucru propriu celui mort — cum poate face pe cei vii şi lucrători 
să se oprească din lucrarea lor dinainte, încât desfrânatul să nu mai desfrâneze, iar 
ucigașul să nu mai ucidă, cel ce nedreptăţea să nu mai nedreptăţească şi cei 
lipsiţi de dreapta credinţă să se facă drepteredincioşi? Cum, dacă n-a înviat, ci e 
mort, pe cei numiți de necredincioşi zei mincinoşi şi pe dracii cărora li se aduce 
închinare, îi alungă, îi urmăreşte şi-i surpă?” (Sf. Atanasie cel Mare, Tratat despre 
Întruparea Cuvântului şi despre arătarea Lui nouă, prin trup, cap. IV, XXX, în 
PSB, vol. 15, p. 125) 


„(...) ce sfârşit trebuia să aibă trupul Său, odată ce S-a sălăşluit în el 
Cuvântul? Să nu moară nu se putea, odată ce era muritor şi avea să fie adus prin 
moarte jertfă pentru toți, motiv pentru care Și I-a şi alcătuit Mântuitorul. Dar să 
rămână mort iarăşi nu era cu putință, odată ce s-a făcut templul Vieţii '*. Deci a murit 
ca muritor, dar a înviat pentru Viaţa din El. lar dovada învierii Lui sunt faptele 
Lui.” (Sf. Atanasie cel Mare, Tratat despre Întruparea Cuvântului şi despre 
arătarea Lui nouă, prin trup, cap. IV, XXXI, în PSB, vol. 15,p. 127) 


„lar dacă, pentru motivul că nu se vede, nu se crede nici că a înviat, cei ce nu 
cred tăgăduiesc şi ceea ce e propriu firii. Căci e propriu lui Dumnezeu să nu fie văzut, 
dar să Se facă cunoscut din faptele Lui, precum s-a spus şi mai sus. Căci dacă nu ar 
fi faptele, ar avea dreptate să nu creadă în Cel ce nu este văzut. lar dacă faptele strigă 
şi-L arată limpede, pentru ce tăgăduiesc viața învierii atât de vădită? Căci chiar dacă 
sunt orbi cu cugetul, pot vedea măcar cu simţurile din afară puterea şi 
dumnezeirea de netăgăduit a lui Hristos. Fiindcă şi orbul, deşi nu vede soarele, 
simțind căldura răspândită de el, ştie că există soarele deasupra pământului. Aşa şi 


155 Tâlcuirea Pr. Stăniloae: Sfântul Atanasie deduce învierea chiar din întrupare. Cuvântul lui 
Dumnezeu a luat trupul ca să-l scape de moarte, adică să-l învie. Creştinismul apusean a tras 
o altă concluzie: l-a luat ca să poată satisface prin jertfă, ca om, onoarea dumnezeiască 
jignită de oameni; atâta tot. (n.s. 82, p. 127) 

cei ce se împotrivesc pentru că nu cred, fiind încă orbi în privinţa adevărului, odată 
ce cunosc puterea altora care cred, să nu tăgăduiască dumnezeirea lui Hristos şi 
învierea săvârşită de EI'*%. Căci e vădit că dacă Hristos ar fi mort, n-ar fi alungat 
pe draci şi nu L-ar fi ascultat dracii. lar de sunt alungaţi cu numele Lui, e vădit 
că El nu e mort, mai ales că dracii, văzând şi cele ce nu sunt văzute de 
oameni, ar putea cunoaşte că e mort Hristos şi nu ar mai asculta nicidecum 
de EI.” (Sf. Atanasie cel Mare, Tratat despre Întruparea Cuvântului şi despre 
arătarea Lui nouă, prin trup, cap. IV, XXXII, în PSB, vol. 15, pp. 127-128) 


„Îndrăznirea fericitului Petru este cea mai grăitoare dovadă a învierii! Ce 
dovadă mai mare decât aceasta poţi să ai, când cel care înainte de răstignire nu 
putea îndura ameninţarea unei slujnice (In., 18, 17), iar acum el singur se ridică 
cu atâta îndrăznire împotriva întregului popor iudeu? Şi, în faţa unei atât de mari 
mulţimi înfuriate, le grăieşte cuvinte, care le putea aţâţa şi mai mult mânia”. (Sf. 
loan Gură de Aur, Omilii la Facere, omilia XXVIII, VI, în PSB, vol. 21, p. 360) 


„Oamenii care ÎI luaseră în râs pe Hristos pe când trăia, după moartea Lui 
atât de mult au fost zguduiţi, încât au fost în stare să şi moară pentru EI cu dragă 
inimă. Aceasta mai cu seamă arată puterea învierii Lui. Acesta a fost şi motivul 
pentru care au fost păstrate pentru mai târziu faptele cele mai strălucite ale lui 
Hristos, pentru ca dovada scoasă din ele să fie mai presus de orice îndoială. 
Dacă noi uităm, după ce-au murit, pe cei pe care i-am admirat pe când erau în 
viaţă, te întreb cum au putut mai târziu cei care-şi bătuseră joc de Hristos pe 
când trăia să-L socotească Dumnezeu, dacă Hristos ar fi fost un om ca toţi 
oamenii? Cum au putut primi chiar să moară pentru EI, dacă n-ar fi avut dovada 
clară a învierii Lui?” (Sf. loan Gură de Aur, Omilii la Matei, omilia V, Ul, în 
PSB, vol. 23,p.71) 


„Că precum lona, le spune Hristos, a fost în pântecele chitului trei zile şi 
trei nopţi, tot aşa va fi şi Fiul Omului în inima pământului, trei zile şi trei nopți. 
(Mt., 12,40). 

Nu le-a spus pe faţă că va învia. Ar fi râs de El. A lăsat să se înţeleagă 
asta, pentru ca ei să creadă că Domnul ştia mai înainte de învierea Sa. Că fariseii 
ştiau într-adevăr că Domnul va învia se vede de acolo că au spus lui Pilat: 
Amăgitorul Acela a spus încă pe când era viu: După trei zile voi învia (Mt., 27, 
3), cu toate că ucenicii nu cunoşteau aceasta; că ei, înainte de înviere, erau mai 
nepricepuţi decât fariseii; de aceea fariseii s-au şi osândit pe ei înşişi. 


155 Tâlcuirea Pr. Stăniloae: Sfântul Atanasie vede în puterile lui Hristos, care lucrează în cei ce 
cred în el şi au o viaţă curată, o forță a misionarismului creştin, prin dovedirea ce o dădeau 
acestea despre Hristos cel înviat. De altfel, toată logica argumentării întrupării şi învierii lui 
Hristos, clădită de sfântul Atanasie este o logică întemeiată pe fapte, nu o logică a 
speculaţiei abstracte. (n.s. 83, p. 127) 

Vezi cât de precis vorbeşte Domnul de învierea Sa, deşi face numai 
aluzie la ea? N-a spus: în pământ, ci: în inima pământului, ca să arate şi 
mormântul şi ca nimeni să nu spună că moartea a fost aparentă. A îngăduit să 
stea trei zile în mormânt, ca să dea adeverire că a murit. Moartea Lui nu este 
adeverită numai prin răstignirea pe cruce, nici numai prin faptul că toţi au văzut 
că Şi-a dat duhul, ci şi prin timpul zilelor cât a stat în mormânt. Despre înviere 
aveau să dea mărturie toate evenimentele de mai târziu; dar moartea Sa pe cruce 
ar fi fost pusă la îndoială dacă n-ar fi fost atunci multe semne şi minuni care să 
dea mărturie; iar dacă ar fi fost pusă la îndoială moartea pe cruce, s-ar fi pus la 
îndoială şi învierea. Din pricina aceasta Domnul numeşte moartea Sa: semn. 
Dacă n-ar fi fost răstignit, n-ar fi fost dat semnul. De aceea citează simbolul, pe 
Iona, ca să fie crezut adevărul. Spune-mi, închipuire a fost şederea lui lona în 
pântecele chitului? N-o poţi spune! Prin urmare n-a fost închipuire nici şederea 
lui Hristos în inima pământului. Că nu e cu putinţă ca simbolul să fie adevăr, iar 
adevărul, închipuire”. (Sf. loan Gură de Aur, Omilii la Matei, _omiha XLIII, ], în 
PSB, vol. 23, p. 510) 


„Atât de mare este puterea Celui răstignit, că după atâta bătaie de joc, 
după atâta batjocură, sutaşul şi mulțimile s-au pocăit. Unii spun că sutaşul 
acesta, întărindu-se mai pe urmă în credintă, a murit mucenic 5.” (Sf. loan Gură 
de Aur, Omilii la Matei, omilia LXXXVIII, II, în PSB, vol. 23, p. 984) 

„Trebuia să se creadă că Hristos a murit, că a fost îngropat'** şi că a 
înviat. Şi despre toate acestea duşmanii Lui ne fac dovada. Uită-te că înseşi 
cuvintele lor ne dau mărturie de toate acestea. Ei spun: Ne-am adus aminte că 
amăgitorul acela, încă fiind viu; deci a murit, După trei zile Mă voi scula. 
Porunceşte dar să se întărească mormântul; deci a fost înmormântat; Ca nu 
cumva să vină ucenicii Lui să-L fure; deci, dacă va fi întărit mormântul, nu se va 
putea face nici o viclenie. Nici una. Prin urmare dovada învierii a ajuns de 
necontestat tocmai prin cele propuse de voi, nu s-a făcut nici o viclenie, pentru 
că mormântul a fost pecetluit. lar dacă nu s-a făcut nici o viclenie şi s-a găsit 
mormântul gol, atunci negreşit a înviat. Ai văzut cum arhiereii şi bătrânii 
poporului, chiar fără voia lor, au luptat pentru dovedirea adevărului? 

Tu însă uită-mi-te la dragostea de adevăr a ucenicilor! Nu ascund nimic 
din cele spuse de duşmani, chiar dacă spun lucruri de ocară. Iată Îl numesc pe 
Hristos amăgitor şi nu o trec sub tăcere. 


1557 Tâlcuirea Pr. D. Fecioru: Numele lui este Longhin, prăznuit la Biserică la 16 octombrie. 
(n.s. 23, p. 984). 

155 Vorbind despre moartea şi îngroparea Domnului, Sfântul Chiril al Ierusalimului spune că 
de aceea fost îngropat în pământ lisus, pentru ca pământul blestemat să primească 
binecuvântarea în locul blestemului. (Cateheza a XIII-a, 18). - n.L.P. 

Cuvintele spuse de arhierei şi de farisei lui Pilat arată şi cruzimea lor, că 
nici la moartea Lui n-au pus capăt mâniei, dar şi curăţenia şi dragostea de adevăr 
a ucenicilor.” (Sf. loan Gură de Aur, Omilii la Matei, omilia LXXXIX, I, în 
PSB, vol. 23, p. 990) 


„- Aveţi strajă! Întăriţi cum ştiţi! Şi pecetluind mormântul, l-au întărit cu 
strajă (Mt., 27, 65-66). 

Pilat n-a lăsat pe ostaşi să pecetluiască ei singuri mormântul; aflase ce e 
cu Hristos şi nu voia să le dea vreun ajutor; dar, ca să scape de ei, le-a îngăduit şi 
aceasta, spunându-le: Pecetluiţi voi mormântul cum voiţi, ca să nu puteţi învinui 
pe alţii. Dacă ostaşii ar fi pecetluit ei singuri mormântul, arhiereii şi cărturarii ar 
fi putut spune - chiar dacă ar fi fost spusele lor neadevărate şi mincinoase; şi 
cum nu le-a fost ruşine să spună altele, ar fi putut spune şi asta - că ostaşii, 
îngăduind să fie furat trupul, ar fi dat prilej ucenicilor să plăsmuiască cuvântul 
despre înviere. Aşa însă, întărind ei înşişi mormântul, nu mai puteau să spună 
asta. 

Ai văzut cum se sârguiesc arhiereii şi fariseii să pună fără voia lor în 
lumină adevărul? Ei s-au dus la Pilat, ei i-au cerut, ei au întărit mormântul cu 
strajă, ca să fie unii altora şi învinuitori şi martori ai adevărului. Când L-au furat 
ucenicii? Sâmbăta? Dar cum, când nu le era îngăduit să se apropie sâmbăta de 
mormânt? Dar chiar dacă ar fi făcut-o călcând legea, cum ar fi îndrăznit să se 
apropie când ei erau atât de fricoşi? Cum ar fi putut convinge poporul? Ce-ar fi 
trebuit să spună? Ce-ar fi trebuit să facă? Cu ce tragere de inimă ar fi putut lua 
apărarea unui mort? Ce răsplată ar fi aşteptat? Pe când trăia, au fugit îndată ce L- 
au văzut prins. Ar fi avut, oare, curajul să vorbească despre EI după moartea Lui, 
dacă n-ar fi înviat? Cum s-ar putea susţine aşa ceva? Se vede de aici că ucenicii 
nici n-ar fi voit, nici n-ar fi putut să plăsmuiască învierea, dacă Hristos n-ar fi 
înviat. Hristos le vorbise ucenicilor mult despre înviere, le vorbise adeseori, 
până într-atâta, că chiar iudeii au zis că Hristos spusese: După trei zile voi învia. 
Deci dacă n-ar fi înviat, ucenicii s-ar fi socotit negreşit înşelaţi; şi văzându-se 
atacați din pricina Lui de tot poporul şi ajunşi fără de casă şi fără de masă, I-ar fi 
întors spatele şi n-ar fi voit să-l încununeze fruntea cu o astfel de slavă, pentru 
că fuseseră înşelaţi şi aruncaţi, din pricina Lui, în cele mai mari primejdii. Nici 
nu mai este de dovedit! Dacă n-ar fi fost adevărată învierea, nici n-ar fi putut s-o 
plăsmuiască. Pe ce s-ar fi întemeiat? Pe talentul lor oratoric? Dar erau nişte 
oameni neînvăţaţi! Pe mulțimea banilor? Dar nu aveau nici toiag, nici 
încălțăminte. Pe faima neamului? Dar erau oameni de Jos şi din oameni de jos. 
Pe măreţia locului lor de naştere? Dar erau nişte sate neînsemnate. Pe mulţimea 
numărului lor? Dar nu erau mai mult de unsprezece oameni şi aceştia 
împrăştiaţi. Pe făgăduielile învățătorului? Care făgăduieli? Dar dacă n-a înviat, 
nici făgăduielile nu mai puteau fi vrednice de credinţă. Cum ar fi putut înfrunta 
un popor înfuriat? Dacă duhovnicul apostolilor n-a putut înfrunta cuvintele unei 
femei care stătea la poartă, şi dacă toți ceilalți ucenici s-au împrăștiat când L-au 

văzut legat, cum s-ar mai fi gândit să meargă până la marginile lumii şi să 
sădească o învăţătură plăsmuită despre înviere? Dacă Petru n-a putut înfrunta 
ameninţarea unei femei, iar ceilalți ucenici au fugit la vederea lanțurilor, cum ar 
fi putut înfrunta pe împărați, pe dregători şi popoare, care aveau şi săbii şi 
grătare şi cuptoare aprinse şi-i amenințau cu mii şi mii de primejdii de moarte în 
fiecare zi, dacă nu s-ar fi putut bucura de puterea şi ajutorul Celui înviat? 
Minuni asemănătoare făcuse Domnul; înviase atâţia morţi; dar nici una din 
aceste minuni nu 1-a făcut pe iudei să se ruşineze, ci au răstignit pe Săvârşitorul 
lor. Aveau, oare, să creadă popoarele în învierea lui Hristos numai pe spusele 
ucenicilor? Nu! Lucrul acesta nu se poate, nu se poate! Că pe toate le-a lucrat 
puterea Celui înviat!”. (Sf. loan Gură de Aur, Omilii la Matei, omiha LXXXIX, 
I, în PSB, vol. 23, pp. 991-992) 


„Uită-te la răutatea vrednică de râs a arhiereilor şi fariseilor! Ne-am adus 
aminte, spun ei, că amăgitorul Acela a zis încă pe când trăia: După trei zile voi 
învia. Dacă era un amăgitor şi un lăudăros mincinos, pentru ce vă temeţi, pentru 
ce alergaţi de colo-colo, pentru ce atâta râvnă? Ne temem, spun ei, ca să nu-l 
fure cumva ucenicii şi să înşele mulțimea. Şi s-a arătat, doar, că asta n-ar fi fost 
deloc o dovadă; dar răutatea este chițibuşară şi neruşinată; face lucruri 
nechibzuite. Au poruncit să întărescă mormântul trei zile, ca şi cum ar fi luptat 
pentru apărarea învățăturilor lui Hristos.” (Sf. loan Gură de Aur, Omilii la Matei, 
omilia LXXXIX, II, în PSB, vol. 23, p. 992) 


„ȘI Hristos a înviat mai devreme, ca să nu poată spune arhiereii că nu ŞI- 
a împlinit cuvântul şi că a fost furat. N-a fost un lucru lipsit de valoare că a 
înviat mai devreme; dar dacă învia mai târziu, ar fi fost pusă la îndoială învierea. 
Ce n-ar fi putut să zică şi să răszică, deşi pe nedrept, dacă Hristos n-ar fi înviat 
atunci când ostaşii stăteau la mormânt şi păzeau mormântul, ci după trei zile, 
după plecarea ostaşilor? Pentru aceea deci Hristos a înviat înainte de împlinirea 
celor trei zile. Trebuia să învieze atunci când ostaşii erau acolo, când păzeau 
mormântul; trebuia deci să învieze chiar înăuntru celor trei zile. Dacă ar fi înviat 
după trecerea celor trei zile şi după plecarea ostașilor, învierea ar fi putut fi pusă 
la îndoială. De aceea a şi îngăduit să se pecetluiască mormântul aşa cum voiau şi 
să pună de pază şi ostaşi. Şi nu le-a păsat arhiereilor şi fariseilor că fac asta 
sâmbăta, că lucrează; ei aveau ochii îndreptaţi numai într-o singură parte: să-şi 
împlinească răutatea lor. Nădăjduiau că prin asta vor birui. Dar fapta aceasta a 
lor era semnul celei mai mari nechibzuinţe. Semn că erau zguduiţi de o puternică 
frică. Cei care L-au prins când era viu se tem de EI când e mort. Şi ar fi trebuit, 
dacă Hristos era un simplu om, să prindă curaj, acum când e mort. Dar ca să afle 
arhiereii şi fariseii că cele ce a pătimit Hristos, pe când trăia, le-a pătimit de 
bună voie, iată că Domnul îngăduie să 1 se pună pecete, piatră şi strajă; dar n-au 
putut să-L ţină în mormânt. Un singur lucru reuşesc să facă: să facă cunoscut 

mormântul şi să fie crezută prin aceasta învierea”. (Sf. loan Gură de Aur, Omilii 
la Matei, omilia LXXXIX, II, în PSB, vol. 23, pp. 992-993) 


„Când ostaşii au venit şi au vestit pe arhierei - adevărul străluceşte mai 
mult când e propovăduit de potrivnici -, le-au dat arginţi ca spună că ucenicii Lui 
au venit noaptea şi L-au furat. 

Cum L-au furat, o, nechibzuiţilor! Adevărul învierii era prea strălucitor şi 
prea măreț ca să poată fi plăsmuit! Spusa aceasta că L-au furat era de necrezut şi 
nici chip de minciună nu avea. Spune-mi, cum L-au furat ucenicii, când ei erau 
nişte oameni sărmani şi din popor, care nici nu îndrăzneau să se arate? Nu era, 
oare, pusă pecete pe mormânt? Nu erau, oare, lângă mormânt atâția paznici, 
atâția ostaşi şi iudei? Nu se gândeau, oare, şi ei la asta, nu se îngrijeau, nu 
privegheau, nu aveau grijă să nu fie furat? Dar, în sfârşit, pentru ce să-L fure 
ucenicii, ca să născocească dogma învierii? Dar cum le-ar fi trecut prin minte să 
născocească aşa ceva unor oameni cărora le plăcea să trăiască ascunşi de lume? 
Cum ar fi ridicat piatra care era atât de păzită? Cum ar fi putut să se ascundă de 
atâția oameni? Chiar dacă nu s-ar fi temut de moarte totuşi n-ar fi încercat, în 
zadar şi fără rost, să săvârşească fapta asta, când erau atâţia paznici. Că ucenicii 
mai erau şi nişte fricoşi o arată cele petrecute mai înainte. Când L-au văzut 
prins, toți au fugit. Dacă n-au avut curajul să rămână lângă EI atunci când îl 
vedeau viu, cum nu s-ar fi temut acum când era mort şi înconjurat de o mulțime 
atât de mare de ostaşi? Aveau, oare, de deschis o uşă? Trebuia să se ascundă 
numai de un singur om? Nu! Pe mormânt era pusă o piatră mare care avea 
nevoie de multe mâini. Aveau dreptate arhiereii să spună: Şi va fi rătăcirea cea 
din urmă mai rea decât cea dintâi! Împotriva lor au rostit aceste cuvinte! Ar fi 
trebuit ca, după atâta furie, să se căiască de faptele lor; dar ei se silesc să le 
întreacă pe cele de mai înainte născocind minciuni vrednice de râs; când era viu, 
I-au cumpărat sângele; după ce a fost răstignit şi a înviat, încearcă tot cu bani să 
facă să piară cuvântul despre înviere. Tu însă uită-mi-te că sunt prinşi tocmai 
prin cele ce au făcut. Dacă nu s-ar fi dus la Pilat şi n-ar fi cerut strajă la mormânt 
ar fi putut să-şi răspândească minciunile lor cu mai multă neruşinare; dar aşa, 
nu! Aşa au lucrat totul ca şi cum s-ar fi străduit să-şi coasă propriile lor guri. În 
ce priveşte pe ucenici, dacă n-au putut să privegheze cu El mai cu seamă când au 
fost ţinuţi rău de EI, cum ar fi putut îndrăzni să-L fure? De ce nu L-au furat mai 
înainte, mai înainte de a fi pus voi, arhiereilor, pază la mormânt? Dacă ucenicii 
ar fi voit să-L fure, ar fi putut face asta în prima noapte, când mormântul nu era 
păzit, când nu era nici o primejdie, când puteau lucra fără frică. Că arhiereii s-au 
dus sâmbătă la Pilat şi i-au cerut strajă ca să-L păzească (Mt., 27, 62-66). În cea 
dintâi noapte nu era nimeni din ei la mormânt. 

Ce ne spun apoi giulgiurile care fuseseră muiate în smirnă? Şi Petru a 
văzut giulgiurile acestea în mormânt (In., 20, 5). Dacă ucenicii ar fi voit să-L 
fure nu l-ar fi furat trupul gol; nu numai ca să nu-L facă de ocară, ci şi ca să nu 
mai piardă vremea cu dezbrăcatul şi aşa să-i scoale pe străjeri şi să pună mâna 

pe ei; mai cu seamă că Domnul fusese uns cu smirnă, o materie care se lipeşte 
tare de trup şi intră în haine; de aceea nu era uşor să se desprindă giulgiurile de 
pe trup; iar cei care ar fi făcut aceasta aveau nevoie de multă vreme. Prin urmare 
şi de aici se vede că este de necrezut furtul trupului. Nu cunoşteau, apoi, ucenicii 
mânia iudaică? Nu ştiau că-şi atrag urgia lor? Dar, în sfârşit, ce-ar fi câştigat din 
fapta lor dacă Hristos n-ar fi înviat? Dar arhiereii şi bătrânii, ştiind că au 
născocit furtul, au dat arginţi şi au spus: Spuneţi că L-au furat şi noi vom 
îndupleca pe dregător. Voiau să se răspândească zvonul acesta, dar au izbit în 
zadar cu pumnii în adevăr; iar prin cele prin care au încercat să umbrească 
adevărul, prin acelea l-au făcut, fără voia lor, să strălucească. Chiar spusa 
arhiereilor şi bătrânilor, că ucenicii L-au furat, întăreşte învierea. Ei înşişi 
mărturisesc: că nu era trupul în mormânt. Când înşişi arhiereii şi bătrânii 
mărturisesc că trupul Lui nu era acolo, iar şederea paznicilor lângă mormânt, 
giulgiurile şi frica ucenicilor arată ca mincinos şi neadevărat furtul, urmează că 
dovada învierii este de nezdruncinat”. (Sf. loan Gură de Aur, Omilii la Matei, 
omilia XC, I, în PSB, vol. 23, pp. 999-1001) 


„Iar că iudeii se temeau foarte de semnul Învierii, care-i va convinge că 
Hristos este Dumnezeu cu adevărat, ne va arăta ultima lor faptă de spaimă. Căci, 
când au aflat despre învierea lui Hristos şi că nu Se află în mormânt, tulburaţi şi 
înspăimântați foarte din pricina aceasta, au plănuit să se folosească de minciuna 
ostaşilor, cu sume mari de bani: Căci le-au dat lor argint ca să spună că, venind 
ucenicii, L-au furat pe El când dormeam noi (Mt., 28, 12-13)'5%. Mare a fost 
deci semnul Învierii, care era o atât de neîndoielnică dovadă că Fiul este 
Dumnezeu, încât a tulburat şi inima învârtoşată şi neîncovoiată a iudeilor.” (Sf. 
Chiril al Alexandriei, Comentariu la Evanghelia Sfântului loan, cartea a cincea, 
cap. 4, în PSB, vol. 41, p. 586) 


„N-ar fi răbdat să stea acasă această femeie atotrâvnitoare şi înţeleaptă 
(Maria Magdalena [In., 20, 1-9] — n.L.P.) şi n-ar fi părăsit mormântul, dacă 
teama de legea sâmbetei şi de condamnarea ce ameninţa pe cei ce o călcau nu 1- 
ar fi scăzut râvna, şi dacă respectul faţă de vechile obiceiuri n-ar fi oprit-o de la 
ceea ce dorea foarte mult. Dar trecând sâmbăta şi răsărind ziua de după ea, 
porneşte grăbită spre mormânt şi, văzând piatra rostogolită de pe mormânt, 
furată de bănuieli îndreptăţite, socoteşte că lisus a fost strămutat, atribuind şi 
această faptă de necredință, împreună cu altele, duşmăniei furioase a 


155 Tâlcuirea Pr. Stăniloae: De unde ştiau ostaşii că L-au furat pe Hristos din mormânt, dacă 
dormeau? Se vede din aceasta cât i-a zăpăcit pe conducătorii iudeilor teama de Hristos cel 
înviat. (n.s. 1112, p. 586) 

iudeilor!5%.” (Sf. Chiril al Alexandriei, Comentariu la Evanghelia Sfântului 


Ioan, cartea a douăsprezecea, Introducere, în PSB, vol. 41, p. 1138) 


Trupul Domnului Hristos 


„Ar fi, însă, de râs să susţinem că trupul Domnului, întru atât ca trup, a 
avut nevoie, pentru menţinerea lui, de aceste slujiri necesare trupului nostru. Da, 
Domnul a mâncat, nu pentru că trupul Lui avea nevoie de hrană — trupul Lui 
era menţinut prin o putere sfântă — ci pentru ca nu cumva celor care erau 
împreună cu EI să le treacă prin minte, să gândească altceva despre EI, aşa cum 
mai târziu au spus unii că EI s-a arătat în trup aparent. Într-un cuvânt, Domnul 
era nepătimitor, în El nu se găsea nici o mişcare pătimaşă, nici de plăcere, nici 
de durere.” (Clement Alexandrinul, Stromatele, stromata a VI-a, cap. IX, 71.2, 
în PSB, vol. 5, p. 428) 


„(...) Domnul, nu fără temei, a vrut să se folosească de o formă smerită a 
trupului (1s., 53, 2-3), ca nu cumva auditorii, lăudându-l frumuseţea trupului şi 
admirându-l frumuseţea chipului, să le fugă mintea în altă parte de la cuvintele 
lui şi, fiind atenţi la cele trecătoare, să se depărteze de cele spirituale.” (Clement 
Alexandrinul, Stromatele, stromata a VI-a, cap. XVII, 151.3., în PSB, vol. 5,p. 
467) 


15% Țâlcuirea Pr. Stăniloae: Iudeii n-ar fi avut nici un motiv să fure trupul lui Hristos. De aceea 
ei au învăţat pe ostaşii de pază să spună că ucenicii L-au furat când ei dormeau. Dar, dacă L- 
ar fi furat ei sau ostaşii, de ce nu L-ar fi luat cu giulgiuri cu tot? Părăsirea giulgiurilor în 
mormânt este şi ea o dovadă că lisus a înviat. Cel înviat nu mai purta giulgiuri de mort. 
Evangheliile, prezentând pe ucenici venind la mormânt şi văzând mormântul gol, arată că nu 
poate fi vorba nici de furarea trupului lui lisus de către ei, nici de o plecare a lui lisus, Care n- 
ar fi suferit decât o moarte aparentă. Cum ar fi văzut ei giulgiurile în mod foarte real, sau cum 
le-ar fi lăsat EI în mormânt, plecând cu un trup pământesc gol, în cazul că ar fi plecat singur? 
Mai trebuie notat că Dumnezeu a rânduit ca învierea să aibă loc în prima zi după sâmbătă, nu 
numai ca să se arate şi prin învierea de a treia zi că moartea lui lisus a fost reală, ci şi pentru 
ca să poată veni unii din ai săi să vadă mormântul gol, neputând face aceasta sâmbăta, şi mai 
ales în sâmbăta Paştilor iudaice. S-a rânduit aşa ca să se vadă că în prima zi după sâmbăta în 
care s-a serbat odihna lui Dumnezeu pentru lumea căzută în păcat are loc înnoirea lumii prin 
învierea lui Hristos. Precum lumea căzută în păcat a început în prima zi, aşa începe lumea 
înnoită în a opta zi, Sărbătoarea Mielului adevărat, care ne-a mântuit prin înviere. Aceasta nu 
putea coincide cu sărbătoarea mielului Legii vechi, sau a Paştilor evreieşti, care nu ne 
mântuia, ci era numai un chip al Mielului adevărat şi mântuitor Ce avea să vină după aceea. 
Grupările neoprotestante sâmbetiste nu cunosc înnoirea lumii prin Hristos, ci rămân la lumea 
veche a lui Iehova şi a mielului. (n.s. 2152, pp. 1138-1139) 

„(...) trupul Lui cel născut din fecioară era trup materialnic în stare să 
îndure suferinţe şi moarte, aşa cum le îndură şi oamenii.” (Origen, Contra lui 
Celsus, cartea a III-a, cap. XXV, în PSB, vol. 9, p. 186) 


„(...) cum nu e vrednic de închinare trupul Domnului, cu adevărat prea 
sfânt şi prea cinstit, de Arhanghelul Gabriel binevestit, iar de Duhul Sfânt 
alcătuit (mniaoTEv) şi de Cuvântul făcut veşmânt? De fapt întinzând Cuvântul 
mâna, a ridicat pe cea bolnavă de friguri (Luca, 4, 26 urm.) şi rostind cuvânt 
omenesc a sculat pe Lazăr din morţi (loan, 11, 42)'%!. Şi iarăşi întinzând mâinile 
pe cruce a biruit pe stăpânitorul văzduhului'**, care lucrează acum în fiii 
neascultării (Efes., 2, 2) şi ne-a pregătit calea curată spre ceruri. 

Deci cel ce necinsteşte templul necinsteşte pe Domnul cel din templu.” 
(Sf. Atanasie cel Mare, Epistolă către Episcopul Adelfie, împotriva arienilor, VI, 
în PSB, vol. 16, pp. 184-185) 


Trupul Domnului Hristos după Înviere 


15! Tâlcuirea Pr. Stăniloae: Dumnezeu Cuvântul nu e una din creaturi, ci e transcendent 
tuturor, dar stând la temelia tuturor e prezent în toate. Sunt patru grade ale prezenţei Lui: e 
prezent la baza cosmosului lipsit de conştiinţa acestei prezenţe transcendente; e prezent în 
mine, mai ales când am conştiinţa acestei prezenţe transcendente şi aspir spre tot mai multă 
unire cu El; e prezent în semenul meu, tot ca transcendent, fiind şi el şi eu conştienţi de 
această prezenţă. 

Dar cel mai înalt grad de prezenţă a Cuvântului lui Dumnezeu în creatură, e prezenţa Lui în 
umanitatea lui Hristos. Aci omul nu mai face distincţie între eu-ul propriu şi Dumnezeu. 
zicând Eu ca om, El zice totodată Eu ca Dumnezeu. lar în acest semen central al meu, eu nu 
mai trebuie să transcend de la Tine la Dumnezeu din Tine, ci Însuţi Tu eşti trăit de mine în 
Dumnezeu. Fără să se anuleze creatura, Dumnezeu Şi-a făcut-o aci atât de proprie, căci a 
devenit ca Dumnezeu FEu-ul ei. Transcenderea în Hristos nu se mai face ca de la un subiect 
creat la Subiectul divin transcendent, ci acelaşi Subiect e şi imanent şi transcendent. În Hristos 
eu trăiesc pe Tu ca semen imanent şi ca Dumnezeu transcendent, prin care există creaţia şi 
spre care tinde fără să se poată identifica în ființă cu el. Aci creatura e pe de o parte templu, în 
care se aduce închinarea, pe de alta Subiect dumnezeiesc căruia i se aduce închinarea. În 
Hristos avem între oameni un eu sau un tu, care nu e numai eu sau tu uman, ci Eu-ul sau Tu-ul 
divin. Până aci a venit Dumnezeu în unirea cu creațiunea prin om. Subiectul dumnezeiesc s-a 
făcut om, fără să desființeze pe om, ci folosindu-Se Dumnezeu însuşi de organele trupului şi 
de simţirile sufletului omenesc, asemenea unui om, dar fiind în acelaşi timp Dumnezeu. (n.s. 
8b, p. 184) 

15 Tâlcuirea Pr. Stăniloae: Chiar în braţele trupului Său răstignit era o putere biruitoare a 
răului. Puterea iradia prin el departe, în tot universul, ca un câmp de raze nu simplu 
magnetice, ci mai presus de puterea acestora. Puterea aceasta poate fi în parte înţeleasă ca 
putere aflătoare în smerenia Celui puternic, sau ca puterea smereniei însăşi. Când Cel ce se 
smereşte nu o face din neputinţă, ci din iubire nemărginită şi nu ajunge la moartea definitivă. 
E o putere care nu stă în mândrie, în care se manifestă totdeauna teama cuiva de neputinţă, sau 
frica de a nu i se vedea slăbiciunea, frică ce-l caracterizează pe cel mândru. (n.s. 9, p. 185) 

„Că după înviere Hristos nu va mai avea trup pătimitor, ci nemuritor, 
deci şi nestricăcios, care nu va avea nevoie de hrană. Deci Hristos după înviere 
nici n-a mâncat, nici n-a băut, pentru că n-a avut nevoie - că trupul Lui nu avea 
nevoie de mâncare şi de băutură -, ci a băut şi a mâncat pentru a-i încredința pe 
ucenici de învierea Sa”. (Sf. loan Gură de Aur, Omilii la Matei, omilia LXXXII, 
II, în PSB, vol. 23, p. 929) 


Invierea şi Înălţarea la cer 


„(...) murind, înviind şi înălțându-Se la ceruri şi şezând în trup la dreapta 
lui Dumnezeu-Tatăl. Aceasta, pentru ca şi noi, murind, să nădăjduim sigur că 
vom învia şi vom vieţui o viaţă desăvârşit despărțită de toată moartea şi de toată 
coruperea şi ne vom înălța la ceruri şi vom primi cinstea şi slava cea întru 
Dumnezeu şi Tatăl prin mijlocirea Fiului însuşi şi petrecerea fericită şi veşnică 
împreună cu El.” (Sf. Maxim Mărturisitorul, Ambigua, partea a doua, 112a, în 
PSB, vol. 80, p. 285) 


Înălţarea Domnului Hristos la cer 


„Căci a înviat din morţi şi S-a înălţat la Tatăl cu trupul. Dar nu-L mai 
cunoaştem, zice, pe El după trup, adică nu-L mai cunoaştem aflându-Se cu 
trupul patimii, înțeleg în patimile naturale şi nevinovate'*%.” (Sf. Chiril al 
Alexandriei, Glafire la Ieşire, cartea a doua a Glafirelor la Ieşire, 3, în PSB, vol. 
39, pp. 327-328) 


„În casa Tatălui Meu multe locașuri sunt. Iar de nu, v-aş fi spus. 

Mă duc să vă gătesc loc. Și dacă Mă voi duce şi vă voi găti loc, 
iarăşi voi veni şi vă voi lua la Mine, ca şi voi să fiţi unde sunt Eu Un., 

14, 2-3). 

După ce-a spus după trebuință că nu se cuvine să se tulbure şi le-a 
poruncit să creadă şi în Tatăl şi în Sine, le spune pe faţă, mângâindu-i ca pe nişte 
descurajaţi, că nu vor rămâne în afară de sfânta Lui încăpere, ci se vor sălăşlui în 
locaşurile de sus, vor vieţui veşnic în Biserica celor întâi născuţi şi vor fi în 
bunătățile fără sfârşit. Le spune deci că vor fi multe locaşuri în casa Tatălui, 
învăţându-i că cerul e foarte încăpător şi că zidirea creată de El n-are nevoie 


15% Tâlcuirea Pr. Stăniloae: Sunt două feluri de patimi: cele păcătoase, care nu ţin de firea 
omenească, şi cele nepăcătoase, care ţin de firea noastră: foamea, setea, oboseala, moartea. 
Hristos le-a luat numai pe ultimele, şi anume cu voia. Şi a scăpat de ele. Ele ţin de firea de 
după căderea în păcat, nu dinainte. Dar firea fără ele e pătrunsă de dumnezeire. (n.s. 587, p. 
328) 

deloc de nici un adaos ca să poată primi pe cei ce-L iubesc pe EI. E de cugetat că 
voieşte să indice şi deosebirea de cinste, atunci când vorbeşte de multe locașuri, 
întrucât tot cel ce vrea să vieţuiască în virtute primeşte un loc potrivit şi slava 
potrivită faptelor lui'%*. Fiindcă erau multe locaşuri la Dumnezeu-Tatăl, va şi 
pleca, spune, mai înainte, ca să pregătească locaşurile sfinților. Deci, ştiind că 
sunt multe locaşurile destinate mai înainte, care aşteaptă sosirea celor ce-L 
iubesc pe Dumnezeu, nu merge pentru aceasta, ci ca să pregătească urcuşul spre 
cele de sus, împodobind pentru fiecare un locaş, sau un loc propriu al fiecăruia, 
făcându-l un loc plăcut, netezind drumul nedeschis odinioară'*%. Căci cerul le 
era cu totul inaccesibil oamenilor şi înainte nu păşise nici un trup în acel loc 
atotcurat al îngerilor. Urcuşul spre el ni l-a înnoit cel dintâi Hristos. El ne-a dat 
un mod al urcuşului spre cer cu trupul, oferindu-Se pe Sine, ca o pârgă a celor 
adormiţi şi aflaţi în ţărâna pământului, lui Dumnezeu-Tatăl şi arătându-Se ca 
primul Om celor din ceruri. De aceea, îngerii aflaţi în cer, necunoscând taina 
sfântă şi mare a călătoriei Lui la cer cu trupul, când L-au văzut suind, tulburaţi 
de acest fapt minunat şi neobişnuit, zic: Cine este Acesta ce vine din Edom? (s., 
63, 1), adică de pe pământ. Dar Duhul înţelepciunii prea sfinte a lui Dumnezeu- 
Tatăl n-a lăsat neînvăţată mulțimea de sus, ci a poruncit mai degrabă să se 
deschidă porțile cereşti împăratului şi Stăpânului tuturor, strigând: Ridicaţi, 
căpetenii, porţile voastre şi vă ridicaţi porţile cele veşnice şi va intra Împăratul 
slavei (Ps., 23, 9).” (Sf. Chiril al Alexandriei, Comentariu la Evanghelia 
Sfântului loan, cartea a noua, Introducere, în PSB, vol. 41, pp. 834-835) 


„Ne-a înnoit deci nouă Domnul lisus Hristos cale proaspătă şi vie, cum 


zice Pavel, neintrând în sfinte făcute de mâini, ci în cerul însuşi, spre a Se arăta 


feţei lui Dumnezeu pentru noi'5%. Căci nu ca să Se arate pe Sine feţei lui 


Dumnezeu-Tatăl S-a suit Hristos. Căci era şi este şi va fi totdeauna în Tatăl şi în 


15% Tâlcuirea Pr. Stăniloae: Cerul, sau casa lui Dumnezeu cu atâtea începeri sau locașuri câte 
persoane iubitoare ale lui Hristos vor fi în el, face şi el parte din creaţie, dar e plin de lumina 
lui Hristos. El se vede în toate. Căci ele sunt transparente pentru lumina Lui. Toţi se simt 
lângă El. Toţi simt iubirea Lui şi toţi sunt uniţi în iubirea față de EI şi în veşnicia Lui şi 
această iubire îi face şi pe ei să se iubească, să-şi fie transparenţi într-o desăvârşită 
comuniune. Propriu-zis toată creaţia e transformată într-un astfel de cer transparent pentru 
Hristos, într-un cer al comuniunii între ei şi cu Hristos. Dar în lumina aceasta generală, 
răspândită de Hristos şi de toţi cei ce-L iubesc, fiecare răspândeşte o lumină pe măsura 
bunătăţii la care a ajuns în cursul vieţii pământeşti şi fiecare vede lumina lui Hristos şi lumina 
generală a tuturor pe măsura luminii înţelegătoare la care s-a ridicat el. Şi, potrivit luminii 
fiecăruia, e şi strălucirea sau slava lui. (n.s. 1581, p. 834) 

15% Tâlcuirea Pr. Stăniloae: Exista de mai înainte lângă Dumnezeu locul pentru fiecare. isus 
Se duce mai înainte ca să le înfrumuseţeze treptat, pe măsură ce vede pe fiecare urmând Lui în 
viaţa pământească. (n.s. 1582, p. 834) 

15% Tâlcuirea Pr. Stăniloae: A intrat dincolo de locaşurile îngereşti, dincolo de cer, în faţa lui 
Dumnezeu- Tatăl, ca om, pentru a arăta faţa omenească lui Dumnezeu- Tatăl, ca faţă a omului 
iubită în gradul suprem. Ce s-a spus înainte despre cer, ca creaţie nouă, trebuie precizat ca cer 
plin de Dumnezeu, având în el şi ceea ce-i mai presus de creaţie. (n.s. 1583, p. 835) 

ochii Celui ce L-a născut, fiindcă El este Cel de Care Se bucură Tatăl 
totdeauna'*”. Dar Cuvântul neînvelit odinioară în umanitate!5% S-a suit acum 
pentru a Se arăta în mod neobişnuit şi minunat ca om. Aceasta a făcut-o pentru 
Noi, şi în favoarea noastră, Fiul în putere aflându-Se şi ca om, ca să audă şi cu 
trupul: Şezi de-a dreapta Mea (Ps., 109, 1), şi să transmită slava filiaţiei Sale 
întregului neam omenesc!*%. Căci este unul dintre noi, întrucât S-a arătat ca om 
de-a dreapta lui Dumnezeu-Tatăl, deşi este mai presus de toată creaţia şi de o 
fiinţă cu Tatăl Său, ca Cel ce S-a născut Dumnezeu din Dumnezeu şi cu adevărat 
Lumină din Lumină. Deci S-a arătat ca om pentru noi Tatălui, ca pe noi, cei ce 
am căzut de la fața Lui pentru vechea neascultare, să ne aşeze iarăşi în faţa 
Tatălui. A voit, ca Fiu, ca şi noi să ne numim fii şi copii ai lui Dumnezeu pentru 
EI.” (Sf. Chiril al Alexandriei, Comentariu la Evanghelia Sfântului loan, cartea 
a noua, Introducere, în PSB, vol. 41, p. 835) 


„Dar Unul-Născut ne-a adus folos şi în alte moduri întrupându-Se. Căci a 
zdrobit stăpânirea morţii, a luat puterea păcatului, ne-a dat tăria să călcăm peste 
şerpi şi scorpii şi peste toată puterea vrăjmaşului. Se potrivea deci 
foarte mult ca să ne îndemne pe noi sau pe sfinţii Săi ucenici să socotim că e 
dulce şi plăcut şi vrednic de toată prețuirea să fim totdeauna împreună cu EI, 
Dătătorul atâtor bunătăţi, arătându-Se continuu prezent şi convieţuind cu noi. 
Dar Lui nu 1 s-a părut cu totul folositor să rămână timp atât de îndelungat în 
chipul smereniei, primit cu folos pentru iubirea faţă de noi, precum am spus 
înainte. Ci trebuia mai degrabă, o dată ce a ajuns la sfârşit iconomia cea pentru 
noi, ca El să Se întoarcă la slava proprie Lui şi să Se întoarcă cu trupul asumat 
pentru noi la egalitatea cu Dumnezeu-Tatăl, pe care nu răpire socotind-o (căci o 
avea ca pe un bine propriu), S-a pogorât la lipsa noastră de slavă. Căci în timp ce 
era pe pământ, deşi era Dumnezeu adevărat şi Domnul tuturor, a socotit că 
aceasta nu va fi nici unuia dintre noi de un folos mai mare la faţă de cei ce nu 
ştiau de slava Lui. A fost pălmuit, scuipat şi răstignit şi a suportat batjocura 
necredinţei iudeilor, care îndrăzneau să spună: Dacă ești Fiul lui Dumnezeu, 
coboară-1e de pe cruce! (Mt., 27, 40). Deci, după ce a împlinit taina cu privire 
la noi, S-a înălțat iarăşi la Dumnezeu-Tatăl cel din ceruri, odată trecut fiind 
timpul smereniei şi vremea deşertării de bunăvoie. S-a arătat acum ca Dumnezeu 


15% Tâlcuirea Pr. Stăniloae: Fiul este bucuria Tatălui. Oricine se bucură de cel care-l iubeşte. 
Cum nu S-ar bucura Tatăl de Fiul care-L iubeşte în mod suprem? Bucuria supremă este legată 
de existenţa supremă, iar existenţa adevărată şi bucuria de ea nu există fără comuniune. (n.s. 
1584, p. 835) 

15% Tâlcuirea Pr. Stăniloae: Fiul Se arată acum Tatălui cu o faţă omenească. Se vede calitatea 
Lui de Fiu şi prin faţa omenească. Urcă şi cu umanul la înălțimea dragostei Lui filiale faţă de 
Tatăl. Câtă valoare se dă prin aceasta umanului! Tatăl Se bucură de faţa omului ca de faţa 
Fiului Său. (n.s. 1585, p. 835) 

15 Tâlcuirea Pr. Stăniloae: Toată faţa omenească este iubită acum de Tatăl ca faţă a Fiului 
Său. Omul devine fiu prin dragostea ce-o câştigă Fiul pentru umanitatea al cărei ipostas S-a 
făcut. (n.s. 1586, p. 835) 

Puterilor de sus, căci nu a ignorat cerul pe Stăpânul tuturor, Care Se urca. Celor 
ce stăteau la porțile de sus li s-a poruncit să-L primească în calitate de Domn al 
Puterilor, deşi Se înalță cu trupul. Porunca aceasta le-o dădea Duhul'*%, zicând: 
Ridicaţi, căpetenii, porţile voastre şi vă ridicaţi porţile cele veşnice, şi va intra 
Împăratul slavei (Ps., 23, 7). Căci înţelepciunea de multe feluri a lui Dumnezeu, 
pe care a arătat-o în Hristos, precum zice Pavel, S-a făcut cunoscută 
Începătoriilor şi Stăpâniilor (Efes., 3, 10)'*%!. Căci întorcându-Se la Tatăl, deşi 
Acesta este înţeles mai mare ca EI prin aceea că a rămas în cele ce era pururea, 
iar Fiul a suportat deşertarea deoarece S-a pogorât la chipul de rob, S-a întors 
iarăşi la slava proprie, auzind: Șezi de-a dreapta Mea până ce voi pune pe 
vrăjmaşii Tăi aşternut picioarelor Tale (Ps., 109, 1). Deci, ca să nu pară că îşi 
atribuie o cinste mai mare şi că Tatăl şi Dumnezeu cel din ceruri îl primeşte pe 
Fiul nu de bunăvoie să şadă de-a dreapta Sa, Tatăl însuşi e înfăţişat zicând: Șezi 
de-a dreapta Mea. Însă nici să nu zică cineva, având minte, că Tatăl a dat o 
cinste secundară Fiului, punându-l de-a dreapta, ci să cugete mai degrabă 
aceasta: Trebuia să fie cu adevărat la dreapta şi să aibă un loc nebănuit de nici o 
micşorare, nu Tatăl, ci mai degrabă Fiul, pentru deşertarea şi supunerea de 
bunăvoie, încât să nu fie nesocotit de cei ce nu puteau înţelege taina referitoare 
la El. De aceea Tatăl nu poate fi socotit de-a dreapta, ca să se păstreze egalitatea 
Lui cu Fiul!'52.” (Sf. Chiril al Alexandriei, Comentariu la Evanghelia Sfântului 
Ioan, cartea a zecea, cap. întâi, în PSB, vol. 41, pp. 910-911) 


„(...) ne este lucru plăcut şi de dorit să fim împreună totdeauna cu 
Mântuitorul Hristos, deşi S-a deşertat pe Sine pentru noi, precum s-a scris, şi a 
luat chipul unui rob şi lipsa de slavă a firii omeneşti. Căci ce este firea omului în 
comparaţie cu Dumnezeu? lar aceasta nu era de trebuinţă Fiului însuşi, ci mai de 
folos era să Se înalțe ca om la Tatăl şi să primească în mod deschis slava, 
stăpânirea şi demnitatea dumnezeiască, şi să nu le mai aibă în mod umbrit. S-a 
aşezat la dreapta voind aceasta şi Tatăl însuşi, căci îl iubeşte ca pe Cel născut din 
EI şi ca pe rodul fiinţei Sale. (...) Psalmistul, exprimând tainele prin Duhul, zice: 
Toate neamurile bateţi din palme (Ps., 46, 1), apoi, explicând cauza sărbătorii, 
prezintă înălţarea Mântuitorului la ceruri, zicând: Suitu-S-a Dumnezeu întru 
strigare, Domnul în glas de trâmbiţă (Ps., 46, 5), numind strigare şi trâmbiţă 


15% Tâlcuirea Pr. Stăniloae: Hristos nu Se întoarce la Tatăl numai ca Dumnezeu, ci şi ca om. 
Pentru aceasta S-a şi pogorât, făcându-Se om, ca să Se întoarcă şi ca om la Tatăl. De aceea 
se miră îngerii şi întreabă: Cum poate fi împăratul slavei îmbrăcat în umanitate? lar Cel ce 
le porunceşte să deschidă porţile cerului, şi ca om, este Duhul lui Hristos, de o fiinţă cu EI 
ca Dumnezeu, dar Care a făcut umanitatea Lui transparentă prin înviere, arătându-Se în 
mod clar prin ea Fiul ca Dumnezeu. (n.s. 1732, p. 911) 

157! Tâlcuirea Pr. Stăniloae: În Hristos, ca Fiul lui Dumnezeu întrupat, s-au adunat toate 
raţiunile existenţei create, îndumnezeite. (n.s. 1733, p. 911) 

152 Tâlcuirea Pr. Stăniloae: Dacă L-ar fi pus Fiul pe Tatăl la dreapta, S-ar fi socotit că e mai 
mic decât Tatăl, bucurându-Se de atenția Tatălui, întemeiată pe motivul smereniei asumate de 
EI prin întruparea ca om. (n.s. 1734, p. 911) 

glasul înalt şi răsunător al Duhului, când a poruncit Puterilor de sus să ridice 
porțile şi a numit pe Domnul Puterilor, precum am spus adineauri. Din această 
cauză vom afla şi corul Sfinţilor ajuns în mare bucurie. De aceea a mai spus: 
Domnul împărăţeşte, să se bucure pământul (Ps., 96, 1) şi iarăşi: Domnul a 
împărăţit, îmbrăcatu-S-a întru podoabă, îmbrăcatu-S-a Domnul întru putere şi 
S-a încins (Ps., 92, 1). Căci Cel ce era om ca noi înainte de învierea din morţi, 
când S-a suit la Tatăl din ceruri S-a îmbrăcat în propria Sa podoabă şi S-a încins 
cu puterea ce-o avea de la început. Căci S-a aşezat să împărăţească împreună cu 
Tatăl. Deci se cuvine în chip drept ca cei ce-L iubesc să se bucure, că a plecat spre 
Tatăl Său Cel din ceruri, având să-Şi reia propria slavă şi să împărățească iarăşi 
împreună cu Tatăl, ca la început'*?.” (Sf. Chiril al Alexandriei, Comentariu la 
Evanghelia Sfântului loan, cartea a zecea, cap. întâi, în PSB, vol. 41, pp. 9II- 
912) 


„(...) dumnezeiescul inițiator al nostru în tainele dumnezeieşti, adică 
Pavel, nemaiatribuindu-l, după învierea din morți şi după înălţarea la ceruri, 
smerenia proprie oamenilor, zice într-o Epistolă: chiar dacă am cunoscut pe 
Hristos după trup, acum nu-L mai cunoaştem (Il Cor., 5, 16), iar despre sine 
zice: Pavel, apostol nu de la oameni, nici prin vreun om, ci prin lisus Hristos 
(Gal., 1, 1). Dar de ce, spunând că va veni iarăşi la noi ca să schimbe trupul 
smereniei noastre ca să fie asemenea trupului slavei Sale (Fihp., 3, 21), zice 
acum că nu de la oameni, nici prin om, ci prin lisus Hristos a fost ales Apostol? 
De ce spune că nu-L mai ştie pe El acum după firea trupului? Spune-mi, oare a 
desființat Stăpânul trupul pe care l-a răscumpărat? Nu este aşa pentru cei ce 
cugetă drept. Căci, ajungând la capăt timpul deşertării Unuia-Născutului, sau al 
smeririi, nu Se mai propovăduieşte şi cunoaşte din cele prin care S-a văzut 
deşertat, ci mai degrabă din ceea ce Îl arată Dumnezeu după fire. Pentru că, fiind 
cunoscut şi primit ca Cel ce S-a făcut om, trebuia să fie învăţaţi cei ce au crezut, 
că este şi Dumnezeu după fire. De aceea, EI Se foloseşte mai mult de cuvintele 
potrivite Dumnezeirii decât de celelalte.” (Sf. Chiril al Alexandriei, Comentariu 
Ia Evanghelia Sfântului loan, cartea a zecea, cap. întâi, în PSB, vol. 41, pp. 914- 
915) 


„Precum, fiind Viaţa după fire, se spune că a murit şi a înviat pentru noi, 
aşa, văzând pururea pe Tatăl Său şi fiind văzut de către Tatăl Său, se spune că S- 


15% Tâlcuirea Pr. Stăniloae: Fiul lui Dumnezeu ne mântuieşte nu numai prin cruce, ci şi prin 
starea de slavă la care ridică umanitatea Sa. Căci din această slavă ne comunică şi nouă 
puterea de-a ne ridica la ea, ca să fim mai departe în comuniune cu EI şi să fim ridicaţi şi noi 
la slava veşnică împreună cu El, Cel făcut om. Deci Apostolii trebuiau să se bucure de 
înălţarea lui Hristos la Tatăl, şi, după ei, toţi credincioşii, şi pentru perspectiva slavei la care 
vor fi ridicaţi şi ei. Prin umanitatea Lui, făcută străvezie prin Duhul şi bună comunicantă a 
Duhului, ne trimite Duhul, prin Care creştinii vin spre şi în comuniunea cu El, urmându-l 
exemplul pământesc aici, pe pământ, şi ajungând la slava Lui cerească în viaţa viitoare. (n.s. 
1735, p. 912) 

a înfățişat Lui acum, adică după ce S-a făcut om, nu pentru Sine însuşi, ci pentru 
noi, ca om şi ca Cel ce avea de împlinit ceea ce mai lipsea din iconomia pentru 
noi. Astfel Hristos a urcat pentru noi şi dincolo de ceruri, ca primul dintre noi şi 
ca pârga noastră!*4, căci a intrat dincolo de ele pentru noi, ca Înainte-Mergător, 
cum zice undeva şi dumnezeiescul Pavel (Evr., 6, 20). Ca om se înţelege că este 
încă Arhiereu, Mângâietor al sufletelor noastre şi jertfă de ispăşire pentru 
păcatele noastre (| In., 2, 1-2), iar ca Dumnezeu şi Domn după fire, este 
împreună-Șezător cu Tatăl Său, dar slava de la Acesta va trece şi la noi'*%. De 
aceea şi Pavel a zis despre Tatăl: Și împreună cu EI ne-a sculat şi împreună ne-a 
aşezat întru ceruri, în Hristos lisus (Efes., 2, 6). Săvârşite fiind deci cele de pe 
pământ, trebuia să împlinească ceea ce mai lipsea, adică să urce la Tatăl. De 
aceea, zice: Vă este de folos ca să Mă duc Eu. Căci dacă nu Mă voi duce, 
Mângâietorul nu va veni la voi.” (Sf. Chiril al Alexandriei, Comentariu la 
Evanghelia Sfântului loan, cartea a Zecea, cap. al doilea, în PSB, vol. 41, pp. 
982-983) 


„Fiind în chipul şi în egalitatea în toate cu Dumnezeu-Tatăl, nu răpire a 
socotit să fie deopotrivă cu Dumnezeu, ci S-a pogorât la smerenia noastră şi S-a 
deşertat pe Sine, purtând trupul acesta lipsit de slavă, şi a îmbrăcat din iubire 
asemănarea micimii omeneşti (Filip., 2, 8-11), pentru ca, venind vremea 
cuvenită, în care trebuia, după împlinirea tainei, să îmbrace iarăşi slava veche şi 
ființială, mântuind pe toată lumea, aducând la viaţă şi la cunoştinţa de 
Dumnezeu pe cei din ea, să arate şi în aceasta împreună-voitor pe Tatăl. În acest 
scop Îi adresează Lui cuvântul, spunând că trebuie să Se înalțe pe Sine la 


15% Tâlcuirea Pr. Stăniloae: Sfântul Chiril pare a spune aici că Fiul lui Dumnezeu, urcând 
umanitatea asumată de EI la înălțimea Sa, deci mai presus de ceruri sau de locaşul îngerilor, a 
urcat în Sine umanitatea nu numai la ceruri, ci mai presus de ele. De aceea se miră îngerii cum 
Hristos, ca om, cere să-L lase să treacă mai presus de ele. Aceasta s-a spus şi de către Sf. Chiril 
prin expresia de mai înainte, că Hristos a ridicat în Sine firea omului la culmea a tot binele. Poate 
aceasta vrea să spună Sfântul Apostol Pavel prin expresia că Hristos a intrat pentru noi dincolo 
de catapeteasmă, adică dincolo de toată creaţia, chiar dincolo de îngeri, în calitate de existenţe 
pur spirituale, şi de ceruri, locuinţa lor. (n.s. 1844, p. 982) 

15%5 Tâlcuirea Pr. Stăniloae: Chiar înălţat dincolo de catapeteasmă, sau mai presus de toată 
creaţia (deci şi de îngeri) Hristos nu încetează să fie şi om, şi Dumnezeu. Ca Dumnezeu, se spune 
că şade împreună cu Tatăl, dar nedespărțit de umanitate. De aceea, în această dublă calitate ne 
comunică slava Tatălui. Ca om, se spune că rămâne în veac Arhiereul sau Mijlocitorul nostru la 
Tatăl. Este Arhiereul suprem, întrucât e singurul Care a intrat şi rămâne dincolo de cata- 
peteasmă, la Tatăl însuşi. Jertfa lui Hristos rămâne veşnică. Ea este actul prin care a mântuit, 
sfințit şi ridicat umanitatea în faţa iubitoare a Tatălui. Fiul nu reneagă acest act, nu încetează 
să-L preţuiască şi să-L iubească pe Tatăl, ca Fiul făcut şi om, şi împreună cu Tatăl iubeşte pe 
toţi cei uniţi cu EI. (n.s. 1845, pp. 982-983) 

demnitatea firii Sale!” (Sf. Chiril al Alexandriei, Comentariu la Evanghelia 


Sfântului loan, cartea a unsprezecea, cap. 3, în PSB, vol. 41, p. 1009) 


„ȘI a dispărut de la ochii noştri, ca să ne întoarcem la inimă şi să-l găsim, 
căci s-a depărtat şi iată este aici (Mt., 24, 2-3). Nu a voit să fie mai mult cu noi 
şi totuşi nu ne-a părăsit. Căci S-a retras acolo de unde nu S-a retras, căci lumea 
prin El a fost făcută şi în această lume era şi a venit în această lume pentru ca să 
mântuiască pe păcătoşi (In., 6, 33) (...). ” (Fericitul Augustin, Confessiones - 
Mărturisiri, cartea a IV-a, XII, (19), în PSB, vol. 64, p. 110) 


„S-a urcat la cer, de unde, ca Fiu al lui Dumnezeu, n-a lipsit niciodată, şi 
pe cel întrupat om, pe care diavolul nu-l lăsase să se ridice la cer, Fiul lui 
Dumnezeu l-a urcat cu Sine în sălaşul cel ceresc.” (Boethius, Articole teologice, 
I, 4, în PSB, vol. 72, p. 32) 


„(...) prin înălţarea la cer a unit cerul cu pământul, căci prin intrarea cu 
acest trup pământesc, de o fire şi de o esenţă cu noi, în cer, a arătat că toată firea 
sensibilă e una în rațiunea ei mai generală, acoperind astfel în sine nota 
deosebirii care o diviza. Apoi, pe lângă aceasta, străbătând prin toate treptele 
dumnezeieşti şi inteligibile din cer, cu sufletul şi cu trupul, adică cu firea noastră 
desăvârşită, a unit cele sensibile şi cele inteligibile, arătând în Sine cu totul 
neîmpărțită şi nedezbinată convergenţa spre unitate a întregii creațiuni în 
rațiunea ei atotoriginară şi atotgenerală. 

Şi în sfârşit, după toate acestea, ajunge la Dumnezeu Însuşi, cu 
omenitatea Sa, înfățişându-Se adică pentru noi, precum s-a scris, în faţa lui 
Dumnezeu şi Tatăl, ca om, El, Care nu poate să Se despartă niciodată în nici un 
mod de Dumnezeu.” (Sf. Maxim Mărturisitorul, Ambigua, partea a doua, 106 a, 
în PSB, vol. 80, p. 265) 


Hristos — cununa întregii Biserici 


„Slava noastră este Tatăl universului, iar Hristos este cununa întregii 
Biserici.” (Clement Alexandrinul, Pedagogul, cartea II, cap. VIII, 71.2., în PSB, 
vol. 4, p. 271) 


157% Tâlcuirea Pr. Stăniloae: Pe cât a fost de necesar pentru mântuirea oamenilor să Se facă om 
smerit, umblând printre ei şi primind moartea pentru a o învinge, aşa a fost necesar, tot pentru 
mântuirea lor, să Se înalțe, să arate omenescul transfigurat şi înălţat la slava dumnezeiască, 
pentru ca toţi cei ce cred în EI să se împărtăşească de ea. (n.s. 1897, p. 1009) 

Hristos — „ieri şi azi şi în veci este acelaşi” [Evrei 13, 8] 


„(...) lisus Hristos — ieri şi azi şi în veci — este acelaşi (Exvr., 13, 8). În 
cuvântul ieri a arătat tot timpul trecut, în care, înainte de început, S-a născut din 
Tatăl. Iar în cuvântul astăzi sunt arătate spaţiile acestei vremi, în care din nou S- 
a născut din Fecioară, a pătimit şi a înviat. lar în veci arată toată nemărginirea 
veşniciei ce va să vie.” (Sf. loan Casian, Convorbiri duhovniceşti, Despre 
Întruparea Domnului, cartea a VI-a, cap. XIX, 4, în PSB, vol. 57, p. 850) 


„de la EI, prin EI şi în EI sunt toate” [Romani 11, 36] 


„De la EI, prin EI şi în EI (sunt) toate (Rom., 11, 36). De la EI pentru că 
El este cauza celor ce există, conform voinţei lui Dumnezeu Tatăl. Prin E/ 
pentru că Lui 1 se datoreşte conservarea tuturor; după ce le-a zidit pe toate, a 
adăugat fiecăruia dintre cele făcute (însuşirile necesare) pentru conservare. De 
aceea, cu o dorinţă irezistibilă şi o dragoste de negrăit, către EI, Stăpânul şi 
Dătătorul vieţii, s-au îndreptat toate, aşa cum s-a scris: Ochii tuturor privesc cu 
speranță către tine (Ps., 122, 15) şi iarăşi: Toate nădăjduiesc în Tine (Ps., 103, 
27), deschizi Tu mâna Ta şi orice viețuitoare se umple de bunăvoință (Ps., 144, 
16)”. (Sf. Vasile cel Mare, Despre Sfântul Duh, cap. 5, în PSB, vol. 12, p. 24) 


Lucrarea Lui neîntreruptă în viaţa lumii şi a oamenilor 


„S-a arătat acum ca Mântuitor Cel ce exista mai înainte; s-a arătat ca 
Învățător Cel Care era în Cel Ce exista — căci Cuvântul era la Dumnezeu —; s- 
a arătat Cuvântul, prin Care s-au creat toate. Creator fiind, a dat la început, odată 
cu creaţia, şi viaţa; ca Învățător a învăţat, când s-a arătat, cum să vieţuiască 
oamenii bine, pentru ca apoi, ca Dumnezeu să dăruiască viaţă veşnică. Nu acum, 
pentru întâia oară, a avut milă de noi, cei care eram pe o cale rătăcită, ci de 
demult, de la început; dar s-a arătat acum când eram deja pierduţi; s-a arătat şi 
ne-a mântuit.” (Clement Alexandrinul, Cuvânt de îndemn către eleni 
(Protrepticul), cap. |, 7.3.-7.4., în PSB, vol. 4, p. 74) 


„Cu această frică i-a îndemnat pe cei învârtoşaţi la inimă; apoi i-a 
îndemnat şi prin prea înțeleptul Moise, prin Isaia cel iubitor de adevăr şi prin 
toată ceata profeților, pe cei care au avut urechi i-a întors, într-un chip mai plin 
de pricepere, să creadă în Cuvântul lui Dumnezeu; uneori îi ţinea de rău, alteori 
îi ameninţa; pe unii oameni îi plângea; altora le cânta; întocmai ca un doctor 
bun, care pe unele trupuri bolnave le oblojeşte, pe altele le mângâie, pe altele le 

spală, pe altele le taie cu cuțitul, iar pe altele le arde; uneori le taie cu ferăstrăul, 
când trebuie să vindece pe om cu pierderea unui mădular sau a unei părți din 
mădular. Felurit se poartă şi Mântuitorul şi felurită este şi mântuirea oamenilor: 
când îi ameninţă, îi sfătuieşte; când îi ţine de rău, îi întoarce la EI; când îi 
plânge, îi miluieşte; când le cântă, îi cheamă; prin rug vorbeşte (leş., 3, 2) — 
evreii aveau nevoie de semne şi minuni (In., 4, 48) —, iar prin foc înfricoşează 
pe oameni, scoțând flacăra din stâlp; flacăra este totodată dovadă şi de har şi de 
frică.” (Clement Alexandrinul, Cuvânt de îndemn către eleni (Protrepticul), cap. 
I, 8.2.-8.3., în PSB, vol. 4, p. 75) 


„(...) tot ce s-a scris despre persoana Lui este considerat sfânt şi vrednic 
de laudă: naşterea Sa, creşterea, puterea Sa, patimile şi învierea Sa, nu numai că 
s-au petrecut într-un anumit timp, ci lucrează în noi încă şi azi.” (Origen, Din 
omiliile Evangheliei de la Luca, omilia a VII-a, VII, în PSB, vol. 7, p. 90) 


„(...) aşadar: pământul, apa, aerul, focul, a căror natură nu are în ea nimic 
rațional — după cum singuri ne dăm seama — ar putea fiinţa prin ele însele, sau 
dacă ar fi adevărat că în adâncul tuturor lucrurilor zace una şi aceeaşi esenţă (şi 
pe care învăţaţilor în ale acestei ştiinţe le place să o numească fie a-toate- 
primitoare, fie maică, fie mancă, dar despre care toţi ne spun că este lipsită de 
orice fel de înfăţişare sau chip, că este neînsufleţită şi lipsită de rațiune), atunci 
întreb: de unde şi-ar fi putut ea dobândi rostuirea? Ce ar fi putut determina 
deosebirea dintre elemente, sau, dimpotrivă, atracţia şi unirea contrariilor? Cine 
a dat poruncă mai grelei stihii a pământului să se lase purtată de apă? Cine a 
inversat însuşirile apei (care ştim că nu curge decât în Jos) şi a purtat-o până sus, 
în nori? Cine a silit vlaga focului să se furişeze în ascunzişurile lemnului şi să se 
amestece cu elementele atât de contrarii naturii lui? Cine a inclus în răcoarea 
aerului o anume virtute termică, punând astfel capăt războiului dintre ele, sub 
forma îngăduinţei? Cine a înzestrat muritoarea spiță a oamenilor cu posibilitatea 
perpetuării, prelungindu-i existenţa până-n vecia vieţii celei fără de moarte? 
Cine a dat aici chip bărbatului şi a închipuit femeia, făcându-i să-şi corespundă 
unul altuia, într-o deplină armonie, şi a iscusit pentru toate fiinţele principiul 
generării? Cine preface fluiditatea seminţei bărbatului — care nu e mai mult 
decât o biată scursură pieritoare şi insensibilă — în ceva care să poată da viaţă 
unei ființe? Cine lucrează chiar şi astăzi toate acestea şi nenumărate alte 
minunăţii ale minunăţiilor, mai presus de puterea noastră de minunare? Cine 
duce la capăt, zi cu zi şi ceas cu ceas, prin nevăzuta şi insensibila Lui putere, 
toate aceste treziri la viaţă şi pieiri? 

Ei bine, cauza tuturor acestor lucruri poate fi pe bună dreptate aflată în 
Cuvântul lui Dumnezeu, Care lucrează în chip atât de neînțeles.” (Eusebiu de 
Cezareea, Viaţa lui Constantin cel Mare, Cuvântare, Despre Sfântul Mormânt, 
11.13.-11.14., în PSB, vol. 14,p.221) 


757 


„Nu există nici un om care să nu ştie că lucrurile lui Dumnezeu sunt 
minunate prin măreţia creației lor. Chiar pe acelea pe care le împarte zilnic 
sfinților Săi şi pe care le revarsă cu deosebită dărnicie, nu le cunoaşte nimeni 
altul decât sufletul, care se bucură de ele, care în adâncul conştiinţei sale judecă 
astfel binefacerile lui Dumnezeu, încât nu le poate exprima prin cuvinte şi nici 
cuprinde cu simţirea şi cu gândurile, când coboară de la acea flacără cerească 
pentru a le privi pe cele materiale şi pământeşti. Cine nu va admira în sine 
lucrările Domnului, când va vedea că astfel au fost înăbuşite în el nesațiul 
stomacului şi lăcomia primejdioasă a gurii pentru lucruri costisitoare, încât se va 
mulțumi cu mâncare foarte puţină şi de foarte mic preţ, servită rar şi numai de 
nevoie? Cine nu va fi uimit în faţa lucrărilor lui Dumnezeu, simțind că acel foc 
al plăcerii, pe care înainte îl credea de nestins şi firesc, s-a potolit în aşa măsură, 
încât nu se mai simte îmboldit nici de cea mai mică tulburare a trupului? Cine nu 
se va cutremura de puterea Domnului, când va vedea că oameni altădată răi şi 
primejdioşi, care ajungeau în culmea mâniei chiar când supuşii lor le adresau 
cuvinte măgulitoare, s-au îmbunat atât de mult, încât nu numai că nu se supără 
în faţa injuriilor, ci chiar se bucură foarte mult când le-au fost adresate? Cine nu 
se va minuna de lucrările lui Dumnezeu şi nu va striga din tot sufletul: Am 
cunoscut că mare este Domnul, când va afla că a devenit cineva darnic din foarte 
hrăpăreţ, cumpătat din risipitor, umilit din trufaş, simplu şi modest din delicat şi 
luxos, bucurându-se de sărăcia de bună voie şi de lipsa lucrurilor din acest veac? 
(...) Ce minune poate fi mai mare, decât ca într-un timp foarte scurt cei mai 
hrăpăreţi încasatori de impozite să se facă apostoli, prigonitorii sângeroşi să 
devină predicatori foarte sârguincioşi ai Evangheliei, propovăduind cu vărsarea 
sângelui lor acea credință pe care o prigoneau? Acestea sunt lucrările lui 
Dumnezeu, pe care Fiul mărturiseşte că le face împreună cu Tatăl, când zice: « 
Tatăl Meu până acum lucrează şi Eu lucrez cu Ely. Despre aceste lucrări 
fericitul David, cântând în duh, zice: Binecuvântat fie Domnul Dumnezeul lui 
Israel, Care singur face lucruri mari şi minunate. Despre şi profetul Amos 
spune: E] face toate şi le schimbă şi umbra morții o strămută în lumină a 
dimineții. Negreşit, aceasta este schimbarea dreptei Celui Preainalt. Despre 
acest lucru mântuitor al lui Dumnezeu roagă profetul pe Domnul zicând: 
Întăreşte, Doamne, ceea ce ai lucrat în noi. Trec cu vederea acele daruri ascunse 
şi nevăzute ale lui Dumnezeu, pe care mintea tuturor celor sfinți le vede că se 
săvârşesc în chip deosebit clipă de clipă, acea revărsare de bunăvoință 
duhovnicească prin care sufletul abătut se înalță cu iuţeală plin de bucurie, acele 
porniri de foc ale inimi şi mângâierile nespuse şi neauzite, care uneori trezesc 
ca dintr-un somn adânc pentru cea mai fierbinte rugăciune pe toţi cei ce 
lâncezesc în cea mai josnică nepăsare. Aceasta este, zic, bucuria despre care 
Apostolul spune: Ochiul omului n-a văzut-o, urechile n-au auzit-o şi în inima 
omului nu s-a ridicat, a aceluia care îndobitocit de viciile pământeşti, este încă 
om, stăpânit de porniri omeneşti, care nu vede nimic din aceste daruri ale lui 
Dumnezeu. În sfârşit, acelaşi Apostol, a adăugat atât despre sine, cât şi despre 

cei asemenea lui, care se despărțiseră de traiul omenesc, zicând: Dar Dumnezeu 
s-a descoperit nouă prin duhul Său.” (St. loan Casian, Convorbiri duhovniceşti, 
partea a II-a, A doua convorbire cu părintele Chaeremon, cap. XII, 2-7, în PSB, 
vol. 57, pp. 525-526) 


„Fără Mine nu puteţi face nimic” [loan 15, 5] 


„(...) în Hristos e toată aducerea de roduri şi toată apropierea". 


Fiindcă EI Însuşi zice: Fără Mine nu puteţi face nimic (|n., 15, 15).” (Sf. Chiril | 
Alexandriei, Inchinare în Duh şi Adevăr, cartea a noua, în PSB, vol. 38, p. 287) 


Hristos — Tămăduitorul nostru!5'%8 


„Și chiar dacă e numit şi doctor, Hristos nu lucrează în toţi ca doctor, ci 
numai în cei care-şi dau seama de gravitatea bolii şi-şi caută scăpare la 
milostivirea Lui.” (Origen, Despre principii, cartea a Il-a, III, 7, în PSB, vol. 8, 
p.151) 


„Dar aceasta să-ţi fie ştiut, frate, că nu prin venirea lui Hristos, ci 
prin credinţa celui ce a ştiut s-a vindecat bolnavul (sluga sutaşului — n.L.P.) de 
dureri. Tot aşa şi acum: dacă te rogi din locul în care te afli şi dacă bolnavul 
crede că prin rugăciunile tale va fi ajutat, i se vor împlini toate după dorinţa lui”. 
(Sf. Vasile cel Mare, Epistole, epistola 42, II, în PSB, vol. 12, p. 192) 


1577 Tâlcuirea Pr. Stăniloae: Nu putem aduce jertfă Tatălui decât prin Fiul. Căci numai 
umplându-ne El ca om cu simţirea jertfirei Lui, cu închinarea exemplară pe care şi-a însuşit-o 
faţă de Tatăl, făcându-Se om. Singurul om care s-a apropiat cel mai mult, sau direct de 
Dumnezeu, a fost Cel ce este în EI însuşi şi Dumnezeu; singurul om Care s-a apropiat cel mai 
mult de Dumnezeu ca Tată iubitor, este Fiul Lui. Nici un om nu se poate apropia aşa de mult 
de Dumnezeu, ca Fiul Lui făcut om. Când vrem să ne apropiem de Tatăl dăm lângă EI de Fiul 
Lui făcut om. Fiul făcut om ne-a uşurat — a făcut posibilă neputinței noastre apropierea de 
Tatăl. În Hristos, făcut om coborât la noi, dăm de Dumnezeu; uniți cu Fiul Tatălui, simţim 
iubirea Tatălui. (n.s. 302, p. 287) 


15% Vorbind despre Mântuitorul ca despre Doctorul şi Tămăduitorul nostru, Sfântul Chiril al 
Ierusalimului precizează: Orice om să-L audă pe lisus (...) Să alergăm la Cel ce iartă 
greşelile! De suntem bolnavi, la El să ne găsim scăparea; de ne doare sufletul, să urmăm pe 
Doctorul sufletelor, de suntem flămânzi, să primim Pâinea; de suntem morți, să primim 
învierea; de am îmbătrânit în neştiinţă, să cerem înţelepciune de la Înţelepciune. - Sf. Chiril 
al Ierusalimului, Omilie la slăbănogul de la scăldătoarea Vitezda, 19, în vol. Cateheze, 
traducere din limba greacă şi note de Preotul profesor Dumitru Fecioru, EIBMBOR, 
Bucureşti, 2003, p. 378. -n.L.P. 

„Căci cine dintre oamenii care au fost vreodată şi-a alcătuit trupul numai 
din fecioară? Sau cine dintre oamenii din totdeauna a tămăduit astfel de boli, ca 
cele tămăduite de Domnul de obşte al tuturor? Cine a redat cuiva ceea ce îi 
lipsea din naştere şi a făcut vreun orb din naştere să vadă?” (Sf. Atanasie cel 
Mare, Tratat despre Întruparea Cuvântului şi despre arătarea Lui nouă, prin 
trup, cap. VI, XLVIII-XLIX, în PSB, vol. 15, pp. 145-147) 


„De ai crede că ranele cele veşnice şi nevindecabile ale sufletului 
nemuritor şi bolile sale cauzate de viciu sunt vindecate de Hristos, tu ai crede că 
EI poate să vindece şi relele şi bolile trecătoare ale trupului, şi numai către EI ai 
alerga, trecând cu vederea leacurile şi îngrijirea doctorilor. Dat fiindcă acela care 
a făcut sufletul a făcut şi trupul, Cel ce vindecă (sufletul) cel nemuritor, acela 
poate să vindece şi trupul, bolile şi suferinţele cele vremelnice.” (Sf. Macarie 
Egipteanul, Cele cincizeci de omilii duhovniceşti, omiha XLVIII, 4, în PSB, vol. 
34, p. 277) 


„De bună seamă că îmi vei spune acestea: Dumnezeu ne-a dat, pentru a 
ne îngriji trupul, ierburile pământului şi doctoriile; a prevăzut îngrijirile 
doctorilor de bolile trupului, şi a dispus ca acest (trup), care este făcut din 
pământ, să poată fi vindecat cu diferite produse ale pământului. Şi eu sunt de 
acord că aşa stau lucrurile. Însă, ia aminte şi cunoaşte în ce fel şi cui au fost date 
aceste (mijloace) şi pentru cine le-a rânduit Dumnezeu în marea şi nesfârşita lui 
dragoste de oameni. (Au fost date) atunci când omul a călcat porunca pe care o 
primise, când a devenit obiect al mâniei, când a fost aruncat, din desfătarea 
paradisului în această lume, ca într-o captivitate şi necinste, sau ca într-o muncă 
silnică, când a căzut sub stăpânirea întunericului şi a rătăcit din cauza patimilor, 
atunci când a fost supus patimilor şi bolilor cărnii el, cel care mai înainte era 
nepătimitor şi scutit de boli. Or, este clar că toţi cei născuţi din el sunt supuşi 
aceloraşi patimi. 

Deci, Dumnezeu a rânduit (toate) acestea pentru cei slabi şi 
necredincioşi, pentru că, Bun fiind, n-a voit să nimicească în întregime neamul 
cel păcătos al oamenilor. El a dat oamenilor din această lume şi celor din afară 
leacuri pentru îngrijirea, vindecarea şi reconfortarea trupului şi a permis celor ce 
nu pot să se încreadă întru totul în Dumnezeu, să se folosească de ele.” (Sf. 
Macarie Egipteanul, Cele cincizeci de omilii duhovniceşti, omilia XLVIII, 4-6, 
în PSB, vol. 34, pp. 277-278) 


„lar dacă vrei să auzi şi cum tămăduieşte pe cel bolnav, atunci ţine 
minte: cine a învăţat pe albină să fabrice ceara? Împreună cu ea şi mierea? Cine 
a făcut ca pinul, terebintul şi arborele de mastică să picure sucul acela lipicios? 
Cine a zidit ţinutul Inzilor, care-i mama fructelor şi bine mirositoare? Cine a 
sădit măslinul care potoleşte durerile şi oboselile trupeşti? Cine ne-a dat 


760 


cunoaşterea rădăcinilor şi a plantelor precum şi învăţătura leacurilor care se 
găsesc în ele? Cine a recomandat oamenilor doftoria cea dătătoare de sănătate? 
Cine a scos din pământ izvoarele calde vindecătoare de răceli şi de năduşeli şi 
care alungă umflăturile şi uscăciunile?” (Sf. Grigorie de Nyssa, Despre iubirea 
faţă de săraci şi despre facerea de bine, în PSB, vol. 30, pp. 449-450) 


Hristos Se roagă pentru noi'*”? 


„(...) prin curăţire, de care a fost vorba, creştinul va participa prin 
rugăciunea sa şi la rugăciunea Fiului lui Dumnezeu, care stă şi în mijlocul 
acelora care nu-L cunosc (In., 1, 26), dar care nu lasă pe nimeni fără ajutor şi 
care se roagă Tatălui împreună cu cei pentru care mijloceşte. Fiul lui Dumnezeu 
este doar arhiereu pentru jertfele noastre şi apărător înaintea Tatălui; EI se roagă 
cu cei care se roagă şi stăruie pentru cei care stăruie. Însă El nu se roagă ca 
pentru nişte casnici ai Săi, pentru aceia care nu se roagă necontenit în numele 
Său, nici nu va reprezenta înaintea lui Dumnezeu pe cei care nu urmează 
îndrumările Sale de a se ruga în tot timpul, fără să se ostenească.” (Origen, 
Despre rugăciune, Introducere, X, 2, în PSB, vol. 7, p. 220) 


„Hristos, Care S-a arătat în timpurile din urmă Arhiereul şi Mijlocitorul 
mai presus de chipurile şi formele Legii, Se roagă pentru noi ca om, dar Îşi arată 
şi dărnicia ca Dumnezeu, împreună cu Dumnezeu-Tatăl, Care dăruieşte 
bunătăţile celor vrednici'**. Foarte vădit ne-a arătat aceasta Pavel, zicând: Har 
vouă şi pace de la Dumnezeu, Tatăl nostru, şi de la Domnul lisus Hristos (UI 
Cor., 1, 2). Deci, Cel ce Se roagă ca om, în acelaşi timp împarte ca Dumnezeu, 
căci, fiind Arhiereu curat, fără pată şi fără răutate, nu S-a adus pe Sine pentru 
slăbiciunea Sa, cum era obiceiul celor ce aduceau jertfe după Lege, ci, pentru 
mântuirea sufletelor noastre. Şi aceasta făcând-o o dată pentru păcatul nostru, S- 
a făcut rugător pentru noi şi este El însuşi jertfă de ispăşire pentru păcatele 
noastre, după cuvântul lui loan. Şi nu numai pentru ale noastre, ci şi pentru ale 


159 Ce cuvinte minunate şi cu un conţinut teologic bogat scrie Fericitul Augustin când face 
referire la rugăciunea Domnului Hristos pentru noi: E! (Hristos) Se roagă pentru noi ca Preot 
al nostru; Se roagă în noi ca fiind Cap al nostru; este rugat de către noi ca Dumnezeu al 
nostru. (Fer. Augustin, In. Ps., 8], PL., XXXVII, col. 1081). —n.L.P. 

150 Ţâlcuirea Pr. Stăniloae: Hristos ca om Se roagă şi aduce jertfa pentru noi, cerând cele 
bune, iar ca Fiul lui Dumnezeu ni le şi dă împreună cu Tatăl. Astfel, este cel mai sigur şi 
eficient Mijlocitor. Nu numai că duce spre Dumnezeu jertfa şi rugăciunile noastre, ci ne şi 
aduce de la Dumnezeu răspunsul bunătăţilor. Chiar în trupul Lui, care se aduce jertfă lui 
Dumnezeu şi ni se dă, sunt bunătăţile dumnezeieşti ale Persoanei Sale. Dar, dacă n-ar fi decât 
Hristos, nu şi Tatăl, s-ar putea socoti că EI îşi aduce jertfa Sieşi, şi răspunsul şi l-ar da tot EL. 
Dar, fiind Fiul Tatălui, şi calitatea de Persoană deosebită de Tatăl având-o ca şi om, Jertfa 
poate fi văzută ca îndreptată şi spre altă Persoană şi deci răspunsul vine şi de la Aceea, 
Persoana Sa fiind şi accesibilă nouă, şi unită cu cea a Tatălui. (n.s. 1934, p. 1028) 

lumii întregi (| In., 2,1-2). (Sf. Chiril al Alexandriei, Comentariu la Evanghelia 
Sfântului loan, cartea a unsprezecea, cap. VIII, în PSB, vol. 41, p. 824) 


Hristos — viaţa noastră!**! 


„(...) dintre toate fiinţele care sunt vii din pricina altcuiva, nimeni nu 
poate fi viu prin el însuşi, după cum cel care a fost încălzit de altul nu poate fi el 
căldura însăşi, or Domnul nostru a zis : Eu sunt viața (In., 11, 25)”. (Sf. Vasile 
cel Mare, Epistole, epistola 8, IV, în PSB, vol. 12, p. 135) 


„A nu exista întru Tine este a nu exista defel.” (Sf. Grigorie de Nyssa, La 
titlurile Psalmilor, partea I, cap. VII, în PSB, vol. 30,p. 151) 


„+. Nol învăţăm că trebuie să privim numai către EI, căci El este 
aducătorul la existenţă al tuturor celor ce sunt. Într-adevăr, dacă am fost aduşi 
din nimic la fiinţă şi am fost alcătuiți întru EI, este absolut necesar să credem că 
noi nu suntem nicidecum în afară de cunoştinţa Celui întru care suntem, de la 
care am luat fiinţă şi întru care ne vom şi desface. 

Având în mintea noastră aceste gânduri, vom izbuti, negreşit, să ducem o 
viaţă cu totul fără de păcat. Într-adevăr, cine este acela care, crezând că trăieşte 
din EI, prin EL, şi întru EI, ar putea cuteza să facă părtaş al unei vieţi ticăloase pe 


151 Viaţa este cel mai de preţ dar al lui Dumnezeu către noi. Atât viaţa de aici cât şi cea 
veşnică am primit-o prin Mântuitorul Hristos, Cuvântul vieţii. lisus Hristos este viaţa lumii 
(In., 1, 14). Acest adevăr îl confirmă Însuşi Mântuitorul când spune: Eu sunt calea, adevărul 
şi viaţa (In., 14, 6). Şi Viaţa s-a arătat şi am văzut-o şi mărturisim şi vă vestim viaţa de veci, 
care era la Tatăl şi s-a arătat nouă. (| loan, 1, 1-2). EL este Fiul lui Dumnezeu ce se află în 
comuniune substanţială cu Tatăl care are viaţă în sine (In., 5, 26) şi cu Duhul Sfânt Cel ce dă 
viață (In., 6, 63). În Sfânta Scriptură este numit începătorul vieţii (Fp., 3, 15), iar Sfântul 
Evanghelist loan spune că foare prin EI s-au făcut şi fără EI nimic nu s-a făcut din ce s-a 
făcut (In., 1, 3). lisus Hristos se manifestă ca viaţă a lumii în calitatea Sa de creator, proniator, 
restaurator şi desăvârşitor al întregii lumi. Întruparea Cuvântului aduce în lume un fel unic de 
viaţă, viaţa veşnică a Fiului lui Dumnezeu, în formă omenească, trupească, viaţa lui lisus 
Hristos, despre care vorbeşte Biserica, la împărtăşirea ei îmbiindu-i pe toţi oamenii. Prin 
propria sa moarte şi înviere, a călcat moartea şi a distrus definitiv puterea acesteia şi a deschis 
perspectiva vieţii celei veşnice. Chiar dacă moartea fizică ne doboară, Hristos nu ne părăseşte 
niciodată, căci EI Însuşi a spus: Eu sunt învierea şi viața; cel ce crede în Mine, chiar de va 
muri, va trăi (n., |, 25). Aşa cum precizează Sfântul Maxim Mărturisitorul, Hristos este 
pentru noi şi cale, şi uşă, şi cheie şi împărăție. Cale, ca cel ce călăuzeşte; cheie, ca cel ce 
deschide şi se deschide celor vrednici de cele dumnezeieşti; uşă, ca cel ce duce înăuntru; 
împărăție, ca cel ce e moştenit şi se dă prin împărtăşire tuturor; - cf. Sf. Maxim Mărturisitorul, 
Capete gnostice, suta a doua, cap. 69, în Filocalia, vol. II, p. 190. — n.L.P. 

Cel ce cuprinde întru El viaţa fiecăruia dintre noi?” (Sf. Grigorie de Nyssa, 
Despre desăvârşire, către monahul Olimpiu, în PSB, vol. 30, p. 465) 


„... Domnul nostru lisus Hristos este începutul şi sfârşitul oricărei fel 
de viaţă frumoasă şi al oricărei învățături şi îndeletniciri bune. Nădejdea noastră 
(aceasta trebuie să înţelegem prin piatra din capul unghiului, către care privesc 
toate câte ţin de virtute), după cum spune Sfântul Apostol Pavel, este EI, iar 
începutul sau temelia acestei clădiri înalte a turnului vieţii este credinţa în EI. 
Dacă vom pune temeliile vieţii noastre pe credinţa aceasta şi dacă ne vom da ca 
legi, prin îndeletnicirile noastre de toate zilele, numai gânduri şi fapte curate, 
atunci EI, care este piatra din capul unghiului întregii zidiri, devine şi piatra din 
capul unghiului vieţii noastre. Astfel, prin purtarea noastră frumoasă şi prin 
curăția noastră, piatra aceasta se va potrivi de minune ca să lege într-o legătură 
strânsă şi puternică cele două ziduri ale vieţii noastre, adică pe cel trupesc şi pe 
cel sufletesc. Dacă însă va lipsi una din cele două părţi ale clădirii, adică dacă 
ținta noastră frumoasă, care se vede, nu va fi clădită la un loc cu curăţia 
sufletului, sau dacă virtuțile sufletului nu se vor potrivi cu ceea ce se vede în 
viaţa noastră, atunci Hristos nu va mai fi nicidecum piatra din capul unghiului a 
acestei vieţi, fiindcă această piatră nu se potriveşte decât la această clădire dublă, 
care se uneşte într-un singur unghi. 

Deci numai atunci se va putea suprapune clădirii noastre frumuseţea 
Celui ce şade în capul unghiului, când viaţa trupească şi cea sufletească 
îmbinându-se într-una singură, va putea să aibă în chip armonic, de regulă 
adevărată în viaţă, linia dreaptă şi fără întorsături a virtuţii, care nu are în sine 
nimic strâmb sau îndoit.” (Sf. Grigorie de Nyssa, Despre desăvârşire, către 
monahul Olimpiu, în PSB, vol.30, pp. 466-467) 


„Căci ne umplem de viaţă prin împărtăşirea de Duhul şi stând la masa lui 
Hristos, după ce am primit credinţa în EI.” (Sf. Chiril al Alexandriei, Inchinare 
în Duh şi Adevăr, cartea a noua, în PSB, vol. 38, pp. 299-300) 


„Căci viaţa tuturor, a celor morţi şi a celor vii, este rod al pătimirilor lui 
Hristos, fiindcă moartea lui Hristos s-a făcut sămânță a vieţii. (...) Căci Cuvântul 
lui Dumnezeu-Tatăl este Viaţa prin fire. El mai vârtos Se scoală decât cade, El 
desființează moartea, nu e stăpânit de stricăciune. Face viu ceea ce are nevoie de 
viaţă, în loc să ceară viaţa de la altul. Precum, deci lumina nu se face întuneric, 
aşa e cu neputinţă ca Viaţa să nu fie viaţă.” (Sf. Chiril al Alexandriei, 
Comentariu la Evanghelia Sfântului loan, Fragmente din Cărţile 7 şi 8, în PSB, 
vol. 41, p. 773) 

Stăpânitor asupra vieţii şi a morţii este Hristos 


„(...) EL (Hristos — n.L.P.) rămâne lângă noi până la ultima noastră 
răsuflare şi este bun însoțitor răsuflării totale şi desăvârşite a sufletului pentru 
cei care se urcă la cer.” (Clement Alexandrinul, Cuvânt de îndemn către eleni 
(Protrepticul), cap. XI, 117.3., în PSB, vol. 4,p. 157) 


„Ca să afle ucenicii că are stăpânire asupra morţii şi vieţii, că stăpâneşte 
pe cele de sus şi pe cele de jos. De aceea aduce pe muntele Taborului şi pe 
Moise, care murise, şi pe Ilie, care nu murise”. (Sf. loan Gură de Aur, Omilii la 
Matei, omiha LVI, II, în PSB, vol. 23, p. 647) 


Eternitatea lui Dumnezeu - Cuvântul 


„(...) Cuvântul cel dumnezeiesc exista înainte de orice şi unora se şi 
arăta, chiar dacă nu tuturora.” (Eusebiu de Cezareea, Istoria bisericească, cartea 
întâi, II, 16, în PSB, vol. 13, p. 34) 


„(...) nimeni să nu creadă că Mântuitorul şi Domnul nostru lisus Hristos 
şi-ar fi luat fiinţa numai din clipa în care s-a întrupat.” (Eusebiu de Cezareea, 
Istoria bisericească, cartea întâi, III, 19, în PSB, vol. 13,p.41) 


„Deci dacă Tatăl este veşnic, veşnic este şi Fiul. Căci prin EI s-au făcut 
veacurile (Evr., 1, 2)'5%.” (Sf. Atanasie cel Mare, Epistola a doua către acelaşi 
Episcop Serapion, împotriva celor care declară pe Fiul creatură, |, în PSB, vol. 


16, p. 68) 


„Dacă Dumnezeu este izvor şi lumină şi Tată, nu e îngăduit să se spună 
că izvorul e uscat, că lumina e fără strălucire, că Dumnezeu e fără Cuvânt 
(Raţiune), ca să nu fie Dumnezeu neînţelept, nerațional (necuvântător) şi fără 


15% Tâlcuirea Pr. Stăniloae: Tatăl este Cel ce este, Cel ce este cu adevărat, sau prin Sine şi din 
eternitate, nu cu o existență primită din afară de Sine. Şi până la urmă trebuie să existe o astfel 
de existenţă prin Sine. Trebuie să fie o realitate supremă care nu-şi mai are existenţa din afară 
de Sine. Ea este 7ară/ tuturor prin excelenţă. De la El sunt toate. Dar dacă Tatăl este din 
eternitate ca origine, deci ca Tatăl, trebuie să aibă din veci şi un Fiu egal cu Sine şi din fiinţa 
Sa. Din origine trebuie să iasă din eternitate ceva sau ceva egal cu ea. (n.s. 124, p. 68) 

strălucire'*. Iar Tatăl fiind etern, e necesar ca şi Fiul să fie etern!***. Căci cele ce 
le înţelegem în Tatăl e neîndoielnic că sunt şi în Fiul. De fapt Însuşi Fiul a spus: 
Toate câte le are Tatăl ale Mele sunt (In., 16, 15); şi toate ale Mele sunt ale 
Tatălui. 

Deci dacă Tatăl este veşnic, veşnic este şi Fiul. Căci prin EI s-au făcut 
veacurile (Evr., 1, 2)'%5.” (Sf. Atanasie cel Mare, Epistola a doua către acelaşi 
Episcop Serapion, împotriva celor care declară pe Fiul creatură, |, în PSB, vol. 


16, p. 68) 


„E de observat cât de sigur şi de cuvenit foloseşte (fericitul Evanghelist 
— n.L.P.) fiecare cuvânt şi cât de potrivit cu cele pe care vrea să le spună. Căci, 
vorbind de Dumnezeu-Cuvântul, adaugă totdeauna verbul era, indicând 
eternitatea Lui şi faptul de-a fi mai vechi decât orice început în timp şi 
înlăturând socotinţa că ar fi fost făcut. Căci Cel ce este pururea, cum s-ar cugeta 
ca fiind făcut? lar despre fericitul Botezător zice în mod potrivit: Fost-a om 
trimis de Dumnezeu, ca despre un om care avea o fire făcută.” (Sf. Chiril al 
Alexandriei, Comentariu la Evanghelia Sfântului loan, cartea întâi, cap. 7, în 
PSB, vol. 41, p. 75) 


„ȘI totuşi, ca să ne întoarcem la cele de mai înainte, dacă aşa stau 
lucrurile cum am spus, de ce Iisus Hristos, pe Care tu Îl recunoşti numai ca om 
chiar înainte de a Se naşte din fecioară este arătat în Scripturi a fi existat 
întotdeauna? De ce este propovăduit de către profeţi şi apostoli ca Dumnezeu 
înainte de toţi vecii? Căci spune Pavel: Un singur Domn lisus Hristos, prin care 
sunt toate, şi în alt loc: Pentru că în Hristos au fost făcute toate, cele din ceruri 
şi cele de pe pământ, cele văzute şi cele nevăzute? (| Cor., 8, 6) şi simbolul 
alcătuit deopotrivă prin autoritate omenească şi dumnezeiască spune: Cred în 


155 Tâlcuirea Pr. Stăniloae: (...) Ca izvor, Dumnezeu cel conştient trebuie să izvorască din 
Sine, nu din ceva inferior Lui (...) ca Lumină, trebuie să aibă o strălucire la nivelul ei, nu 
inferioară ei; ca Raţiune cugetătoare, o cugetare la nivelul ei, nu inferioară. Deci Dumnezeu 
trebuie să aibă din veci o manifestare la nivelul Lui, din fiinţa Lui, care să-l facă posibilă 
conştiinţa de Sine şi viaţa care nu poate veni din afară de Sine. 

Dacă există o realitate, trebuie să existe un izvor suprem al ei din eternitate. Dacă există o 
raționalitate în toate, trebuie să existe un izvor personal al ei din eternitate. Căci raționalitatea 
fără un subiect conştient de ea, care o sesizează şi o utilizează, n-are rost şi nu poate fi 
explicată în ce priveşte originea ei. (n.s. 122, p. 68) 

154 Tâlcuirea Pr. Stăniloae: Dacă sunt lucruri şi persoane care se mişcă în timp, dar imprimate 
de raționalitate, trebuie să fie şi un subiect raţional etern, ca origine creatoare a lor. Dar un 
Subiect personal etern nu poate fi singur. (n.s. 123, p. 68) 

155 Tâlcuirea Pr. Stăniloae: Tatăl este Cel ce este, Cel ce este cu adevărat, sau prin Sine şi din 
eternitate, nu cu o existență primită din afară de Sine. Şi până la urmă trebuie să existe o astfel 
de existenţă prin Sine. Trebuie să fie o realitate supremă care nu-şi mai are existenţa din afară 
de Sine. Ea este 7ară/ tuturor prin excelenţă. De la El sunt toate. Dar dacă Tatăl este din 
eternitate ca origine, deci ca Tatăl, trebuie să aibă din veci şi un Fiu egal cu Sine şi din fiinţa 
Sa. Din origine trebuie să iasă din eternitate ceva sau egal cu ea. (n.s. 124, p. 68). 

Dumnezeu Tatăl şi în Domnul lisus Hristos, Fiul Lui şi ceva mai departe: 
Dumnezeu adevărat din Dumnezeu adevărat, prin Care veacurile s-au unit şi 
toate s-au făcut (Col., 1, 16) şi de asemenea: Care pentru noi a venit şi S-a 
născut din Fecioara Maria şi S-a răstignit şi S-a îngropat.” (Sf. loan Casian, 
Convorbiri duhovniceşti, Despre Întruparea Domnului, cartea a VI-a, cap. XXI, 
în PSB, vol. 57,p. 851) 


Hristos va fi cu noi până la sfârşitul veacurilor 


„Pentru că a odrăslit din Tatăl ce viu, este şi El Viaţă după fire şi, 
deoarece lucrarea Vieţii după fire este să dea viaţă, Hristos dă viaţă tuturor. Căci 
ceea ce este pentru noi pâinea din pământ, nelăsând firea slabă a trupului să se 
strice, aceea este şi EI, făcând viu duhul, prin lucrarea Duhului, şi nu numai 
aceasta, ci ţinând şi trupul nestricat!s%.” (Sf. Chiril al Alexandriei, Comentariu 
Ia Evanghelia Sfântului loan, cartea a treia, cap. 6, în PSB, vol. 41, p. 357) 


„Ca să înveţe fericiţii ucenici şi să înţeleagă — pricepând înţelesul subtil 
al celor spuse — că, şi fiind împreună cu ei cu trupul, nu le lucra prin trup cele 
spre mântuire, ci prin slava Dumnezeirii şi prin puterea Atotfăcătorului. Deci 
nimic nu-i va păgubi pe ucenici nemaifiind El prezent cu trupul, puterea 
dumnezeiască a Unuia-Născutului putându-i mântui cu uşurinţă, chiar dacă 
trupul nu va fi prezent. ŞI acestea le spunem, nu ca să nu dăm nici o valoare 
sfântului trup al lui Hristos (să nu fie!), ci pentru că lucrarea celor săvârşite se 
cuvine să o atribuie mai degrabă slavei dumnezeieşti.” (Sf. Chiril al Alexandriei, 
Comentariu la Evanghelia Sfântului loan, cartea a unsprezecea, cap. 9, în PSB, 
vol. 41, pp. 1039-1040) 


„Deci, atribuind totul lucrării dumnezeieşti, spune ucenicilor Săi că nu le 
va fi spre pagubă, în ce priveşte păzirea în viaţă, plecarea Lui cu trupul. Căci 
Mântuitorul, deşi Se va acoperi faţă de oameni, nu Se va despărți de cei ce-L 
iubesc, ci va fi iarăşi împreună cu ei prin puterea dumnezeiască. Acestea le 
grăiesc în lume, ca să fie deplină bucuria Mea în ei. Care e bucuria deplină şi 
desăvârşită? Să ştie şi să creadă că Hristos nu e numai om ca noi, fără de păcat, 
ci şi că e Dumnezeu cu adevărat. Deci e vădit şi neîndoielnic că îi aparţine 
puterea să mântuiască pe cei ce cred în EI, chiar dacă nu va mai fi prezent cu 
trupul. lar prin aceasta se afirmă că şi noi putem avea harul desăvârşit aproape 
de noi, având împreună cu noi pe Cel ce ne poate ridica peste orice rău.” (Sf. 
Chiril al Alexandriei, Comentariu la Evanghelia Sfântului loan, cartea a 
unsprezecea, cap. 9, în PSB, vol. 41, p. 1040) 


15 Tâlcuirea Pr. Stăniloae: Lucrarea Duhului dumnezeiesc va susţine şi trupul nostru necorupt 
în veci, aşa cum sufletul din el îl ţine o vreme viu. (n.s. 650, p. 357) 

A doua Venire a Domnului Hristos 


„Să ne trezim, cât putem, prea iubiţi fraţi, din somnul vechii neputinţe în 
care am căzut şi să veghem la păstrarea şi îndeplinirea învățăturilor Domnului. 
Să fim aşa cum ne-a poruncit El zicând: Să fie mijlocul vostru încins şi opaiţele 
aprinse şi voi asemenea oamenilor care aşteaptă pe stăpânul lor când vine la 
nuntă, pentru ca, de îndată ce el a venit şi a bătut, ei să-i deschidă. Fericiţi vor 
fi acele slugi pe care Domnul, când va veni, le va găsi veghind (Lc., 12, 35-37). 
Trebuie să fim încinşi, ca nu cumva, când va veni ziua plecării, să ne găsească 
nepregătiți. Să lumineze şi să strălucească făclia noastră în fapte bune (Mt,, 5, 
16), ca să ne conducă la lumina seninătăţii eterne, din această noapte a veacului. 
Să aşteptăm întotdeauna cu grijă şi supraveghere sosirea pe neaşteptate a 
Domnului, pentru ca, atunci când EI va bate, să veghem în credinţa noastră, care 
va primi de la Domnul răsplata vegherii.” (Sf. Ciprian, Despre unitatea Bisericii 
Ecumenice, XXVII, în PSB, vol. 3, p. 452) 


„Vei cunoaşte astfel şi a doua Lui slăvită şi cu adevărat dumnezeiască 
arătare, când nu va mai veni întru micşorare, ci întru slava Sa; când nu va mai 
veni întru smerenie, ci întru mărirea Sa; când nu va mai veni ca să pătimească, ci 
ca să dăruiască tuturor rodul Crucii Sale, adică învierea şi nestricăciunea; când 
nu va mai fi judecat, ci va judeca pe toţi, potrivit cu cele ce le-a făcut fiecare 
prin trup, fie bune, fie rele; când celor buni li se va rândui împărăţia cerurilor, iar 
celor ce au făcut cele rele, focul veşnic şi întunericul cel mai dinafară.” (Sf. 
Atanasie cel Mare, Tratat despre Întruparea Cuvântului şi despre arătarea Lui 
nouă, prin trup, cap. VI, LVI, în PSB, vol. 15,p. 153) 


„Nu trebuie să înţelegem venirea Domnului local şi trupeşte, ci s-o 
aşteptăm în slava Tatălui, deodată în toată lumea.” (Sf. Vasile cel Mare, Regulile 
morale, reg. 68, în PSB, vol. 18, p. 162) 


„După cum fulgerul iese de la răsărit şi se arată până la apus, aşa va fi 
şi venirea Fiului Omului. Că unde va fi stârvul, acolo şi vulturii. 
- Cum se arată fulgerul? 

- Fulgerul n-are nevoie de vestitor, n-are nevoie de predicator, ci se 
arată într-o clipită de ochi şi celor ce stau în case şi celor din cămări, pe faţa 
întregului pământ. Aşa va fi şi venirea lui Hristos: se va arăta dintr-o dată 
pretutindeni prin strălucirea slavei Sale. 

Vorbeşte apoi şi de un alt semn: Unde va fi stârvul, acolo şi vulturii. 
Prin aceste cuvinte arată mulțimea îngerilor, a mucenicilor, a tuturor sfinților.” 

(Sf. loan Gură de Aur, Omilii la Matei, omila LXXVI, III, în PSB, vol. 23, pp. 
864-865) 


„Domnul va veni cu putere şi slavă multă. Aduce crucea, ca păcatul 
iudeilor să se osândească prin el însuşi. O aduce întocmai ca un om care fiind 
lovit cu o piatră arată piatra sau haina însângerată'**”. 

Va veni pe nori, aşa cum S-a înălţat; şi seminţiile văzând aceasta vor 
plânge. Nenorocirea lor însă nu se va mărgini numai la plânsete, ci plânsul va fi 
ca să-şi pronunţe ele însele sentinţa, ca să se osândească singure.” (Sf. loan Gură 
de Aur, Omilii la Matei, omilia LXXVI, III, în PSB, vol. 23, p. 866) 


„Căci va pogori din cer în cursul nopţii, când lumea doarme în oarecare 
fel, răsuflând din ea păcatul. De aceea şi zice către noi: Privegheați dar, că nu 
ştiţi ceasul în care vine Domnul vostru (Mc., 13, 35). Dar ne învaţă ceea ce s-a 
spus şi în parabola despre fecioare. Căci zice că cinci sunt cele înțelepte şi cinci, 
cele nebune. Dar, întârziind mirele, au aţipit şi au dormit toate. Însă la mijlocul 
nopții S-a făcut strigare: lată Mirele, ieşiţi întru întâmpinarea Lui (Mt., 25, | 
ş.u.). Vezi cum ni se vesteşte Mirele la mijlocul nopţii? lar ce este strigarea şi 
modul întâmpinării, ne va lămuri dumnezeiescul Pavel, spunând odată că Însuşi 
Domnul, întru poruncă, la glasul arhanghelului şi întru trâmbiţa lui Dumnezeu, 
Se va pogori din cer (| Tes., 4, 16); iar altădată, despre sfinţii ce se vor scula: Și 
noi, cei vii, care vom fi rămas, vom fi răpiți împreună cu ei în nori, întru 
întâmpinarea Domnului în văzduh, şi aşa pururea cu Domnul vom fi (| Tes., 4, 
17). lar faptul că ucenicii sunt loviți de spaimă, deşi văd venind pe Domnul, şi 
că ei se află în osteneală şi priveghere arată că EI va veni ca Judecător pentru toți 
şi va înspăimânta pe toţi, chiar şi pe cel drept, fiind şi el încercat, ca prin foc, 
deşi vede mai înainte pe Cel ce va veni, şi nu se va obosi în ostenelile pentru 
virtute, ci se va hrăni prin trezvie şi bună priveghere.” (Sf. Chiril al Alexandriei, 
Comentariu la Evanghelia Sfântului loan, cartea a Treia, cap. IV, în PSB, vol. 
41, pp. 335-336) 


1557 În alt loc Sfântul loan Gură de Aur spune, făcând referire tot la a doua Venire a Domnului 
Hristos şi la arătarea Sfintei Cruci pe cer: Căci în Ziua aceea înfricoşătoare şi cutremurătoare 
când va veni arătându-Şi Slava Sa, când va veni în slava Tatălui Său, când va fi acel 
înfricoşător tribunal în care se va înfățișa toată firea oamenilor, când vor clocoti râuri de foc, 
când popoarele de îngeri şi ale puterilor de sus se vor revărsa jos împreună cu El, când vor fi 
acele zeci de mii de premii, când drepţii vor străluci unii ca soarele, iar alții ca nişte stele, 
când vor fi aduse în mijloc cete de ucenici, coruri de apostoli, pâlcuri de prooroci şi adunări 
de bărbaţi nobili, atunci în acea strălucire, în acea slavă va veni El purtând crucea care 
revarsă raze strălucitoare; căci spune: <<Atunci se va arăta pe cer semnul Fiului Omului, 
soarele se va întuneca, luna nu-şi va mai da lucirea şi se va arăta semnul crucii> > (Mt., 24, 
20). O, strălucire a Patimii! O, lumină a crucii! Soarele se întunecă şi stelele cad ca nişte 
frunze, dar crucea străluceşte mai luminos decât toate acelea ocupând tot cerul. Vezi cum se 
găteşte cu ea Domnul? Vezi cum se declară <<slavă>> a Lui acest lucru atunci când în acea 
Zi o va arăta întregii lumi cu atâta strălucire? (Sf. loan Gură de Aur, Scrisori din exil, XVII, 
11-13, trad. loan I Ică jr., Deisis, Sibiu, 2003, pp. 316-317). —n.L.P, 

„lar la a doua slăvită arătare va fi şi Se va proclama Dumnezeu şi 
Împărat al întregii zidiri'%%.” (Sf. Maxim Mărturisitorul, Ambigua, partea a doua, 


152, în PSB, vol. 80, p. 329) 


„lar despre ziua şi ceasul acela nimeni nu ştie... nici Fiul, ci numai 
Tatăl” [Marcu 13, 32] 


„(...) zicând nici Fiul, descrie ucenicilor cele dinainte de ziua aceea, 
zicând: Vor fi acestea şi acestea şi apoi sfârşitul. Cel ce ştie cele dinainte de ziua 
aceea, fără îndoială ştie şi ziua care se va arăta după cele spuse înainte. Căci 
dacă n-ar fi ştiut ceasul, n-ar fi arătat nici cele dinainte de el, neştiind când va fi 
ceasul acela. Dacă cineva vrând să spună celor neştiutori unde e o casă sau o 
cetate, arată cele dinaintea casei sau cetăţii, pe urmă zice: Apoi îndată e 
cetatea sau casa, fără îndoială cel ce le descrie pe acelea ştie unde e casa sau 
cetatea. Căci dacă n-ar şti, n-ar descrie cele dinaintea lor, ca nu cumva, din 
pricina neştiinței, să-i ţină pe ascultători departe de ele, sau ca nu cumva, 
grăind, să greşească şi să rămână în afară de ceea ce vrea să arate. Aşa Domnul 
spunând cele dinainte de ziua şi de ceasul acela ştie exact şi nu e în neştiinţă cu 
privire la timpul când va veni ceasul şi ziua aceea. 

Dar pentru ce, dacă ştia, nu a spus atunci deschis aceasta ucenicilor, 
nu-i este îngăduit nimănui să iscodească, odată ce El a tăcut. Căci cine a 
cunoscut gândul Domnului? Sau cine s-a făcut sfetnicul Lui? (Rom., 8, 24). 
Dar pentru ce, ştiind, a spus că nici Fiul nu ştie, socotesc că oricare dintre 


15% Tâlcuirea Pr. Stăniloae: Hristos încă nu e proclamat împărat al întregii creaţii, căci încă nu 
e recunoscut ca atare de întreaga creaţie şi nu S-a arătat ei că a înviat pentru că încă nu e 
înduhovnicită şi transfigurată. Necredinţa, păcatul şi moartea nu au dispărut cu totul, dar şi-au 
pierdut puterea în rădăcina lor. Mai bine-zis, necredinţa şi păcatul, ca piedici în comunicarea 
cu EI, ca factori de disoluţie, conduc chiar prin aceasta creațiunea spre coruperea totală a 
formei ei văzute, spre sfârşitul acestui chip al ei. Aceasta îi astupă ochii pentru vederea Celui 
incoruptibil. Dar odată cu progresul chipului actual spre sfârşit, se întăreşte în ea fundamentul 
vieţii noi, care la sfârşit se va arăta într-un alt chip. Dacă nu s-ar fi introdus în creaţie viaţa 
dumnezeiască veşnic nouă, ca una ce e incoruptibilă, nimic nu s-ar mai salva din creaţiune. 
Dar odată ce viaţa dumnezeiască nestricăcioasă şi veşnic nouă s-a introdus în adâncul ei, ea va 
rămâne singură pe teren, după moartea sau stricarea totală a chipului văzut actual al ei, odată 
cu căderea într-o neputinţă totală a acelor fiinţe conştiente din creaţiune care nu primesc în ele 
viaţa dumnezeiască. Dar creaţiunea însăşi, ca ambianţă a celor ce se vor transfigura, se va 
deschide vieţii dumnezeieşti incoruptibile, care s-a introdus în fundamentul ei. Încât şi sub 
acest raport Hristos va fi recunoscut la sfârşit ca Împărat al întregii creaţiuni. David stăpânea 
de fapt, chiar dacă în aparenţă dura încă regalitatea lui Saul. Împărăţia lui Hristos asupra 
creațiunii devine tot mai efectivă; dar ea se exercită încă în ascuns, ca şi domnia lui David în 
timpul vieţii lui Saul. Ea va fi proclamată formal atunci când Hristos va fi, prin lumina 
trupului Său înviat, deplin transparent în toate, devenite ele înseşi transparente. (n.s. 414, pp. 
329-330) 

credincioşi ştie că aceasta a spus-o ca om din pricina trupului. Deci nici 
aceasta nu înseamnă o slăbiciune a Cuvântului, ci este propriu firii omeneşti să nu 
ştie. Şi aceasta o poate vedea cineva iarăşi bine, dacă cercetează cu bună conştiinţă 
vremea, sau când şi cui a spus Domnul aceasta. Astfel, nu a spus aceasta când a 
fost făcut cerul de către EI, nici când era la Tatăl, focmind toate (Pilde, 8, 30), nici 
înainte de a Se face om, ci când Cuvântul trup S-a făcut. De aceea toate câte le 
spune după ce S-a făcut om, omeneşte, cu dreptate le pune pe seama umanităţii. Căci 
e propriu Cuvântului să ştie cele făcute de EI şi să nu ignore începutul şi sfârşitul lor. 
Pentru că sunt lucrurile Lui şi ştie câte sunt şi până când le-a făcut să existe. Căci 
ştiind începutul şi sfârşitul fiecăruia, ştie desigur şi sfârşitul general şi comun al 
tuturor. Dealtfel spunând în Evanghelie pentru omenescul Lui: Părinte, a sosit 
ceasul, preamăreşte pe Fiul Tău (In., 17, 1), e vădit că fiind Cuvânt ştie şi ceasul 
sfârşitului tuturor, dar ca om nu-l ştie. Căci e propriu omului să nu ştie şi mai ales să 
nu ştie acestea. Dar şi acestea sunt proprii iubirii de oameni a Mântuitorului. Căci de 
vreme ce S-a făcut om, nu Se ruşinează, din pricina trupului neştiutor, să spună: Nu 
ştiu, vrând să arate că, ştiind ca Dumnezeu, nu ştie trupeşte (omeneşte)'**. Căci n-a 
zis: Nici Fiul lui Dumnezeu nu ştie, ca să nu se arate dumnezeirea neştiutoare, ci: Nici 
Fiul, ca neştiinţa să fie a Fiului născut din oameni. 


De aceea, vorbind şi de îngeri, n-a mers mai departe, pentru că nici Duhul 
Sfânt n-a făcut-o, ci a tăcut, arătând prin acestea două că dacă Duhul ştie, cu atât 
mai mult ştie Cuvântul, în calitate de Cuvântul, de la Care primeşte Duhul. Şi că 
tăcând despre Duhul a arătat că s-a referit la slujirea Lui omenească atunci când a 
spus nici Fiul. Şi aceasta e o dovadă că vorbind omeneşte nu ştie nici Fiul, dar 
arată că dumnezeieşte toate le ştie!*%. Căci de Fiul de care zice că nu ştie ziua, spune 
că cunoaşte pe Tatăl. Căci nimeni, zice, nu cunoaşte pe Tatăl decât Fiul (Mt., 15, 
27). (Sf. Atanasie cel Mare, 7rei cuvinte împotriva arienilor, Cuvântul al Treilea 
împotriva arienilor, XLII-XLIV, în PSB, vol. 15, pp. 373-374) 


„(...) dacă toate ale Tatălui sunt şi ale Fiului - căci El însuşi a spus-o 
aceasta -, iar a Tatălui este şi a şti ziua, e vădit că şi Fiul ştie, având-o şi aceasta 
proprie prin primirea de la Tatăl. Şi iarăşi, dacă Fiul este întru Tatăl şi Tatăl întru 
Fiul, iar Tatăl ştie ziua şi ceasul, e vădit că şi Fiul, fiind întru Tatăl şi cunoscând cele 
din Tatăl, ştie şi EI ziua şi ceasul. lar dacă Fiul este şi Chipul adevărat al Tatălui, iar 
Tatăl ştie ziua şi ceasul, e vădit că Fiul are şi în cunoaşterea acestora asemănarea 
cu Tatăl. 

Și nu e de mirare, dacă Cel prin care s-au făcut toate şi în care sunt aşezate 
toate (Col., 1, 17) cunoaşte cele ce s-au făcut şi când va fi sfârşitul fiecăreia din 


159 Tâlcuirea Pr. Stăniloae: El luând omenescul nostru nu-l goleşte de ceea ce-i este propriu, 
ca să nu fie om numai în aparenţă. EI Îşi dă ca Dumnezeu Sieşi ca om cunoştinţa ce n-o are 
ca om. E o taină modul cum se face în practică această comunicare în Hristos, dar ea e 
reală. (n.s. 115, p. 374) 

15% Tâlcuirea Pr. Stăniloae: E o taină în unirea acestora. (n.s. 116, p. 374) 

acestea şi a tuturor îndeobşte.” (Sf. Atanasie cel Mare, Zrei cuvinte împotriva 
arienilor, Cuvântul al Treilea împotriva arienilor, XLIV, în PSB, vol. 15, p. 375) 


„Dar şi din cele spuse prin pilda fecioarelor, a arătat şi mai limpede care 
sunt cei ce nu cunosc ziua şi ceasul. Căci zice: Privegheaţi, deci, că nu ştiţi ziua sau 
ceasul (Mt., 25, 13). Cel ce cu puţin înainte zisese: Nimenea nu ştie, nici Fiul (Mt., 
24, 36), acum n-a zis: Eu nu ştiu, ci: Voi nu ştiţi. Astfel întrebând ucenicii despre 
sfârşit, bine a spus atunci: Nici Fiul nu ştie. Căci atunci a spus-o trupeşte (omeneşte) 
din pricina trupului, ca să arate că în calitate de om nu ştie. Fiindcă e propriu oame- 
nilor să nu ştie. Dar întrucât e Cuvântul şi EI este Cel ce vine şi El este Judecătorul 
şi EI Mirele, ştie când şi în ce ceas vine şi când va zice: Deşteaptă-te cela ce dormi 
şi te scoală din morţi şi te va lumina Hristos (Etes., 5, 14). 

Căci precum, făcându-Se om, flămânzeşte şi însetează şi pătimeşte cu 
oamenii, aşa împreună cu oamenii, ca om, nu ştie. Dar dumnezeieşte, fiind 
Cuvântul şi înţelepciunea întru Tatăl, ştie şi nu e nimic care să ignore. Aşa şi 
despre Lazăr întreabă omeneşte Cel ce, plecând spre el, îl scoală, ştiind de unde să 
strige sufletul lui Lazăr. Şi a fost mai mare lucru că ştia unde e sufletul, decât unde e 
aşezat trupul. Dar a întrebat omeneşte, ca să-l învie dumnezeieşte.” (Sf. Atanasie cel 
Mare, Zrei cuvinte împotriva arienilor, Cuvântul al Treilea împotriva arienlor, 
XLVI, în PSB, vol. 15, p. 376) 


„Deci ştia Fiul, fiind Cuvântul. Aceasta a indicat-o, zicând: Știu, dar nu 
e al vostru să cunoaşteţi. Dar pentru voi, şezând în munte, am spus spre folosul 
vostru şi al tuturor: Nici Fiul nu ştie. Căci e de folos vouă să auziţi aceasta şi 
despre îngeri şi despre Fiul pentru viitorii amăgitori, ca, chiar dacă demonii se 
vor preface în îngeri şi vor încerca să vă vorbească despre sfârşitul lumii, să 
nu-i credeţi, deoarece ei nu cunosc aceasta. La fel, dacă Antihrist, prefăcându- 
se în Hristos va zice: Eu sunt Hristos şi va încerca şi el să vorbească despre 
ziua aceea şi despre sfârşit, ca să rătăcească pe cei ce-l aud, amintindu-vă de 
cuvântul Meu că nici Fiul nu ştie, să nu-i credeţi'”!.”(Sf. Atanasie cel Mare, 7rei 
cuvinte împotriva arienilor. Cuvântul al Treilea împotriva arienilor, XLIX, în 
PSB, vol. 15, p. 379) 


„Spune-mi, te rog, sunt, oare, cuvintele acestea ale unui om care nu ştie? 
Dacă spui că nu ştie ziua parusiei Lui, pentru că a spus: Nici Fiul nu o ştie, ce ai 
să spui când acum a spus: Cine este oare? (Mt., 24, 45 — n.L.P.). Sau spui că şi 
aceste cuvinte le-a spus tot pentru că nu ştia? Departe cu astfel de gânduri! Nici 


151 Tâlcuirea Pr. Stăniloae: Nu e dat făpturii să ştie când va fi sfârșitul, căci aceasta înseamnă 
să ştie de mai înainte toată dezvoltarea lumii, care nu se face fără o legătură cu Dumnezeu. De 
aceea a spus şi Fiul făcut om, în această calitate, că nu ştie sfârşitul, pentru ca să nu credem 
nici unei fiinţe purtătoare de trup care pretinde că ştie sfârşitul. Credinţa în această prezicere 
produce o mulțime de tulburări, mult haos în istorie. Ele vin din pretenția omului că se poate 
face deopotrivă cu Dumnezeu în cunoaştere. (n.s. 124, p. 379) 

un ieşit din minţi n-ar susţine asta; deşi dincolo ar putea spune pricina, dar aici 
nici atât. Când îl întreabă Hristos pe Petru: Petre, Mă iubeşti? (In., 21, 15), îl 
întreabă, oare, pentru că nu ştia? Sau când întreabă: Unde l-aţi pus? (n., 11, 34), 
întreabă pentru că nu ştia? Veţi găsi în Scriptură că şi Tatăl grăieşte aşa; că El 
zice: Adam, unde eşti? (Fac., 3, 9); şi: Strigarea Sodomiei şi Gomorei s-a 
înmulțit spre Mine; coborându-Mă voi vedea de fac după strigarea care vine la 
Mine; iar de nu, să ştiu (Fac., 18, 20-21); iar în altă parte zice: Dacă ar auzi, 
dacă ar înţelege! (lez., 2, 5); în sfârşit, în Evanghelie spune: Poate se vor ruşina 
de Fiul Meu (Mt., 21, 37). Sunt, oare, toate aceste cuvinte, cuvinte de neştiinţă? 
Tatăl nu le-a spus pentru că nu ştia, ci pentru a rândui cele ce erau cu cuviinţă. 
Cu Adam, ca să-l facă să-şi spună păcatul; cu sodomenii, ca să ne înveţe să nu 
osândim niciodată înainte de a cerceta lucrurile; cu profetul, ca să nu creadă 
oamenii fără judecată că o prezicere duce neapărat la săvârşirea păcatului prezis; 
cu pilda din Evanghelie, ca să arate că ar trebui să facă asta, să se ruşineze de 
Fiul. Aici, în cazul nostru, a spus-o şi ca ucenicii să nu mai iscodească, să nu mai 
caute să afle, dar şi ca să arate că o astfel de cunoştinţă e o cunoştinţă rară şi de 
mult preţ.” (Sf. loan Gură de Aur, Omilii la Matei, omilia LXXVII, III, în PSB, 
vol. 23, pp. 876-877) 


„Ermia: Cel crezut de voi că este deofiinţă şi egal lucrător cu Tatăl, se 
închină cu noi, zic ei. Căci vorbind femeii samarinence, zice: Voi vă închinați 
căruia nu ştiţi. Noi ne închinăm Căruia ştim, pentru că mântuirea din luda este 
(In., 4, 22). Dar voi, bravilor, zic ei, cel ce se numără între cei ce se închină, cum 
ar mai avea slava deofiinţimii şi cum s-ar afla la egalitate cu Tatăl cel închinat, 
deşi în alt mod e văzut cedând Tatălui superioritatea în fire? Căci a zis: Jar 
despre ziua şi despre ceasul acela — se înţeleg cele din urmă — nimenea nu 
ştie, nici îngerii din cer, nici Fiul, ci numai Tatăl (Mc., 13, 32). 

Sf. Chiril: Un închinător în loc de Dumnezeu, la fel cu cei făcuți prin EI, 
şi un neştiutor al gândului lui Dumnezeu despre sfârşit, aşa ne este arătat în chip 
meşteşugit şi necugetat Fiul. Dar oare e în aceasta ceva de râs şi asemenea cu 
comediile din teatru? Prin astfel de bufonerii şi raționamente omeneşti coboară 
până la ultima treaptă a neştiinţei, afundându-şi mintea ca într-un noroi, 
depărtând-o de cunoştinţa prea bine mirositoare a sfintelor dogme. Căci iată ceea 
ce, după cum pare, au uitat cu totul, deşi le-a sunat de multe ori în urechi de 
către noi şi de către Scriptura de Dumnezeu insuflată: că fiind Cuvântul lui 
Dumnezeu şi în chipul şi egalitatea Tatălui, S-a arătat ca noi nu numai în chipul 
trupului, ci şi în cele proprii (dacă nu trebuie folosit un alt cuvânt) umanităţii. 
Deci este propriu umanităţii unită cu Dumnezeu şi supusă jugului robiei şi deci 
şi ascultării, închinarea, şi pe lângă aceasta, recunoaşterea voinţei şi gândirii lui 
Dumnezeu: Căci cine a cunoscut gândul Domnului, sau cine s-a făcut sfetnicul 
Lui? (Rom., ll, 34; Is., 40, 13). Şi precum fiind Cuvântul care S-a arătat ca noi, 
socotesc că ei nu vor zice că S-a clătinat în existenţa Sa de Cuvânt, prefăcându- 
Se în trupul luat din pământ, la fel, deşi a asumat omenescul şi l-a făcut propriu, 

nimic nu ne împiedică de-a cugeta şi afirma că a purtat în virtutea iconomiei 
împreună cu umanitatea cele ale ei'*?.” (Sf. Chiril al Alexandriei, Despre Sfânta 
Treime, cuvântul VI, în PSB, vol. 40, pp. 266-267) 


Hristos - conţinutul credinţei în EI 


„(...) conţinutul credinței noastre în Hristos este acesta: Fiul lui 
Dumnezeu, Care e Dumnezeu—Cuvântul (căci /a început era Cuvântul şi 
Dumnezeu era Cuvântul [In., 1, 1]), Înţelepciunea şi Puterea Tatălui (căci 
Hristos e Puterea şi Înţelepciunea lui Dumnezeu [| Cor., 1, 24]), S-a făcut la 
sfârşitul veacurilor om pentru mântuirea noastră. Căci loan zice: La început era 
Cuvântul (|n., |, 1), iar după puţin: Și Cuvântul trup S-a făcut (In., |, 14). Prin 
aceasta a arătat că S-a făcut om. lar Domnul a spus despre Sine: De ce căutați să 
Mă omorâţi pe Mine, omul care v-am grâit adevărul?” (n., 7, 19; 8, 10). La 
rândul său Pavel, învățând de la EI, a spus: Unul este Dumnezeu, Unul e şi 
Mijlocitorul între Dumnezeu şi oameni, omul Hristos lisus (| Tum., 2, 5). lar 
făcându-Se om şi descoperind cele omeneşti, alungând şi desființând moartea 
noastră, S-a aşezat de-a dreapta Tatălui, El fund în Tatăl şi Tatăl fiind în EI, 
precum era şi este pururi (...) Acesta e conţinutul credinţei, primit de la apostoli 
prin Părinţi.” (Sf. Atanasie cel Mare, Epistola a doua către acelaşi Episcop 
Serapion, împotriva celor care declară pe Fiul creatură, VII-VIII, în PSB, vol. 
16, p. 75) 


Mărturisire de credinţă referitoare la Domnul Hristos 


„Oricine nu mărturiseşte că lisus Hristos a venit în trup, este antihrist (1 
In., 4, 2-3; 2 In., 7); cel care nu mărturiseşte mărturia crucii, este de la diavol, iar 
cel care întoarce cuvintele Domnului spre poftele sale şi spune că nu-i nici 
înviere, nici judecată, acela este primul născut al lui satana.” (Sf. Policarp al 
Smirnei, Epistola către filipeni, cap. VII, 1, în PSB, vol. 1, p. 253) 


152 Tâlcuirea Pr. Stăniloae: Dumnezeirea Cuvântului nu s-a alterat primind EI trupul, sau nu s- 
a prefăcut în trup. Dar nici n-a rămas Cuvântul dumnezeiesc străin de umanitatea asumată. Ci 
a trăit toate ale ei, afară de păcat. A trăit cele omeneşti, fără să înceteze a fi Dumnezeu. 
Ipostasul dumnezeiesc însuşi a trăit cele omeneşti fără să înceteze a fi Dumnezeu. Aceasta e 
adevărata înălţare a omenescului şi adevărata pogorâre la cele omeneşti a lui Dumnezeu prin 
Fiul Său. În aceasta se arată iubirea adevărată între Dumnezeu şi om, care nu preface pe unul 
în altul. Dumnezeu trăieşte iconomic cele omeneşti, făcute proprii ale Lui, pentru a le înălța; 
le face mijloc al faptelor Sale dumnezeieşti, le umple de puterea şi curăţia dumnezeiască, fără 
să le anuleze. Omenescul e făcut capabil de-a fi instrument al dumnezeirii. (n.s. 381, p. 267) 

„(...) iată cu ce cuvinte aminteşte el (Iosif Flaviu — n.L.P.) şi despre 
Mântuitorul nostru în aceeaşi scriere a sa: În vremea aceea a trăit şi lisus, un om 
înțelept, dacă în general poate fi el socotit om. Căci a săvârşit minuni şi a 
învățat pe oameni să cunoască adevărul, câştigând în acest scop pe mulţi dintre 
iudei şi pe mulți dintre păgâni. 

Acesta a fost Hristos, Care deşi în urma denunţului unora dintre 
conducătorii noştri a fost osândit de Pilat să moară pe cruce, totuşi cei care L- 
au iubit încă de la început n-au încetat s-o facă şi după aceea, închinându-l-se. 
Căci li s-a arătat după trei zile ca fiind din nou în viaţă, după cum deja mulți 
prooroci preziseseră aceste minuni şi multe altele despre El. De fapt nici până 
azi n-a dispărut neamul creştinilor, care-şi trag numele tocmai de la EI '%.” 
(Eusebiu de Cezareea, Istoria bisericească, cartea întâi, XI, 7-8, în PSB, vol. 13, 
pp. 57-58) 


„Cuvântul cel viu, Care este Dumnezeu şi este la Dumnezeu (In., 1, 2) şi 
nu adus la existenţă; existând mai înainte de toţi vecii şi nu dobândit în urmă; 
Fiu, nu posesiune; Făcător, nu făptură; Ziditor, nu zidire; este tot ceea ce este 
Tatăl. Am spus: Fiu şi Tată. Păstrează-mi aceste însuşiri! Rămânând, deci, Fiu 
prin modul existenţei, este totuşi tot ce este Tatăl, potrivit cuvintelor Domnului, 
Care spune: Toate câte are Tatăl ale Mele sunt (In., 16, 15). un portret, într- 
adevăr, trebuie să aibă toate câte se găsesc în originalul său. (...) A primi este 
caracteristic celui creat; a avea prin fire este propriu celui născut. Ca Fiu are în 
chip firesc cele pe care le are Tatăl; ca Unic-Născut, le are pe toate adunate în El 
Însuşi, fără să le împartă cu altul. Din această numire de Fiu am fost învăţaţi că 
EI participă la firea Tatălui. N-a fost creat la porunca Tatălui, ci străluceşte 
nedespărțit din fiinţa Tatălui, unit din veşnicie cu Tatăl, egal în bunătate, egal în 
putere, părtaş slavei. Ce este EI altceva decât pecete şi chip, care arată în EI 
Însuşi în întregime pe Tatăl?” (Sf. Vasile cel Mare, Omilii şi cuvântări, omilia a 
XV-a, II, în PSB, vol. 17, pp. 510-511) 


„(...) mărturisind cu sufletul şi cu gura cu toată îndrăzneala cum ne-au 
învăţat Părinţii următori ei înşişi ai văzătorilor de la început ai Cuvântului (Lc., 


15% Tâlcuirea Pr. T. Bodogae: Iosif Flaviu, Antichit. iud., XVIII, 63-64. Autenticitatea acestui 
testimoniu flavianum, cum a fost numit de critica istorică (Eusebiu îl reproduce şi în 
Demonstr. evang.. Ul, III, 105-106 şi în Theofănia, V, 44), a fost mult discutată. Îndeosebi se 
crede că ar fi fost interpolate expresiile: 1) dacă în general poate fi socotit om; 2) Acesta era 
Hristos şi 3) S-a arătat după trei zile ca fiind din nou în viaţă, după cum deja mulți prooroci 
preziseseră aceste minuni şi multe altele despre El. Ch. Martin crede că autorul acestor glose 
ar fi Origen. Mulţi cercetători contestă întreg pasajul. Dar şi mai mulți îl acceptă. Ad. Harnack 
îl admite socotind pe Iosif Flaviu un sincretist. G. Bardy înclină să creadă că mai acceptabilă 
pare a fi interpolarea celor trei afirmaţii. Oricum, toate variantele Antichit. iud. cuprind textul 
integral. Ambrozie şi leronim nu se îndoiau de integritatea textului. Interpolarea se va fi făcut 
în sec. III. Dar la urma urmei, nimeni n-a pus la îndoială referatul lui Iosif Flaviu despre loan 
Botezătorul. De ce n-ar fi făcut-o şi pentru lisus Hristos, chiar dacă în forma exprimării s-ar fi 
adăugat vreo expresie sau două? (n.s. 120, p. 58) 

1, 2): pe Unul din Sfânta şi de o fiinţă şi neprihănita şi fericita Treime, Fiul lui 
Dumnezeu, Dumnezeu Cuvântul'**, strălucirea slavei şi chipul ipostasului 
părintesc (Evr., 1, 3).” (Sf. Maxim Mărturisitorul, Epistole, Partea Întâi, ep. 12, 
în PSB, vol. 81, p. 68) 


Sălăşluirea Domnului Hristos în noi 


„Că unde e Hristos, acolo sunt şi îngerii; iar unde sunt Hristos şi îngerii, 
acolo-i şi cerul, acolo-i lumină mai strălucitoare decât lumina soarelui acestuia 
pământesc”. (Sf. loan Gură de Aur, Omilii la Matei, omilia XLVIII, VII, în PSB, 
vol. 23, p. 564) 


„(...) dezbrăcând pe omul cel vechi şi înlăturând acoperământul de pe 
inimă, a deschis intrarea Cuvântului, pe Care, după ce Acesta a intrat înăuntru, 
sufletul şi L-a făcut îmbrăcăminte, după învățătura Apostolului, care porunceşte 
ca cel ce a dezbrăcat acoperământul de carne al omului vechi să îmbrace haina 
cea zidită după Dumnezeu, întru sfinţenie şi dreptate (Efes., 4, 24). Şi 
îmbrăcămintea zice că este Hristos.” (Sf. Grigorie de Nyssa, Tâlcuire 
amănunțită la Cântarea Cântărilor, omilia a XI-a, în PSB, vol. 29, p. 264) 


„Să primim deci, pe Dumnezeu şi Domnul, pe doctorul cel adevărat, 
(pentru că) El singur, venind, poate să vindece sufletele noastre. EI, Care a 
suferit multe pentru noi, El bate mereu la uşa inimilor noastre, ca să-l deschidem 
să intre, să Se odihnească în sufletele noastre, să-l spălăm şi să-l ungem cu 
miresme picioarele şi să-Şi facă întru noi sălaş. Într-adevăr, cândva Domnul a 
mustrat pe cel ce nu I-a spălat picioarele (Lc., 7, 44), iar într-un moment spune: 
Iată, Eu stau la uşă şi bat; dacă aude cineva glasul Meu şi Îmi deschide, voi 
intra la el (Apoc., 3, 20). Că de aceea a suferit multe pentru noi, Şi-a dat trupul 


154 Tâlcuirea Pr. Stăniloae: Acesta e fundamentul credinţei noastre: lisus Hristos e Unul din 
Treime. În aceasta se cuprinde atât mărturisirea Dumnezeirii Lui, cât şi Sfintei Treimi. Dacă 
lisus nu e Fiul lui Dumnezeu, nu există Treimea; dacă nu există Treimea, lisus nu e Fiul lui 
Dumnezeu. În acest caz lisus Hristos n-a putut birui moartea, deci nu vom avea parte de viaţa 
de veci în identitatea integrală a persoanei proprii. Începând cu această mărturisire Sfântul 
Maxim Mărturisitorul porneşte de la formula călugărilor sciți sau daco-romani (din Dobrogea 
de azi) de la 519, care în vremea împăratului Justinian s-a introdus în Liturghia ortodoxă. 
Unele denominaţiuni ferindu-se să numească pe lisus Fiul lui Dumnezeu au recăzut în Vechiul 
Testament, socotind pe Iisus un simplu prooroc, chiar dacă pe cel mai mare şi ultimul dintre 
ei. De aceea, nerecunoscând învierea, unele din ele nu cinstesc Duminica, iar o alta se 
mărturiseşte nu creştină, ca credincioasă lui Hristos, ci iehovistă, sau credincioasă lui Iehova 
din Vechiul Testament. Nerecunoscându-L drept Fiul lui Dumnezeu, de o fiinţă cu EI, nu 
recunosc nici pe Sfânta Lui Maică Născătoare de Dumnezeu şi Pururea Fecioară. (n.s. 105, p. 
68) 


775 


la moarte şi ne-a răscumpărat din robie, pentru ca să vină şi să-Și facă sălaş în 
sufletele noastre. Pentru aceea zice Domnul celor care, la judecată, vor sta de-a 
stânga şi vor fi trimişi (sa stea) în iad, împreună cu diavolul: Străin am fost şi nu 
M-aţi primit, flămând am fost şi nu Mi-aţi dat să mănânc, însetat am fost şi nu 
Mi-aţi dat să beau (Mt., 25, 42-44), pentru că hrana, băutura, îmbrăcămintea, 
acoperământul şi odihna Lui în sufletele noastre se află. De aceea bate mereu, 
vrând să intre în noi. Să-L primim deci, şi să-L introducem înlăuntrul nostru, 
pentru că EI este hrana, băutura şi viaţa noastră veşnică. Orice suflet, care nu-L 
primeşte acum înlăuntrul său şi nu-L lasă să afle odihnă sau mai degrabă să se 
odihnească în el, nu moşteneşte cu sfinţii Împărăţia cerurilor, nici nu poate să 
intre în cetatea cea cerească.” (Sf. Macarie Egipteanul, Cele cincizeci de omilii 
duhovniceşti, omilia XXX, 9, în PSB, vol. 34, pp. 232-233) 


„Căci este în noi ca şi Cuvântul lui Dumnezeu, ca înţelepciune şi ca 
lumină, ca viaţă, ca pâinea cea vie şi din cer'*.” (Sf. Chiril al Alexandriei, 
Inchinare în Duh şi Adevăr, cartea a zecea, în PSB, vol. 38, p. 328) 


„Căci Hristos se sălăşluieşte desăvârşit în fiecare prin împărtăşirea 
Sfântului Duh; şi nu se împărțeşte, cum zice Pavel (1 Cor., 12, 4)'5%.” (Sf. Chiril 
al Alexandriei, Glafire la Ieşire, cartea a doua a Glafirelor la Ieşire, 1, în PSB, 
vol. 39, p. 295) 


„(...) Hristos, Care locuieşte în noi prin Sfântul Duh'*”.” (Sf. Chiril al 
Alexandriei, Comentariu la Evanghelia Sfântului loan, cartea a doua, cap. V, în 
PSB, vol. 41, p. 248) 


„Căci e cu adevărat subţire puterea Cuvântului dumnezeiesc care răceşte 
patimile fierbinţi şi potoleşte în noi mişcările trupeşti şi pătrunde în adâncul 
inimii.” (Sf. Chiril al Alexandriei, Comentariu la Evanghelia Sfântului loan, 
cartea a treia, cap. 6, în PSB, vol. 41, p. 362) 


15% Tâlcuirea Pr. Stăniloae: lisus Hristos este şi lucrează în noi ca Unul, dar în multe feluri, 
după bogăţia puterilor Lui: ca înţelegere, ca bunătate, ca voinţă de curăţie, ca hrană a vieţii din 
alt plan. Căci şi un om care ne iubeşte îşi arată în noi o lucrare felurită. (n.s. 364, p. 328) 

15% Tâlcuirea Pr. Stăniloae: Hristos vine în fiecare întreg ca într-o casă a Lui, prin orice 
lucrare, aşa cum vine semenul care iubeşte în semenul lui. În fiecare act e persoana întreagă. 
(n.s. 493, p. 287) 

15% Tâlcuirea Pr. Stăniloae: Nu suntem fii prin naştere din Dumnezeu, ci prin locuirea voită în 
noi a Fiului Său Unul-Născut, făcut în acest scop om. S-a unit cu noi după firea omenească, 
comună cu a noastră, asumată şi cea cu voia de EI, unire care nu-L confundă cu noi, căci 
persoanele ce se unesc după fire rămân ca persoane neconfundate. S-a unit cu noi concret prin 
Duhul Său, Care a trezit şi întărit şi în spiritul nostru voinţa de-a ne uni cu EI. (n.s. 437, p. 
248) 

„(...) prin virtuţi Se întipăreşte în sufletele noastre şi ne imprimă semnele 
familiarităţii noastre cu EL.” (Sf. Chiril al Alexandriei, Comentariu la 
Evanghelia Sfântului loan, cartea a noua, Introducere, în PSB, vol. 41, p. 824) 


„Dar este şi EI în noi. Căci ne-am făcut părtaşi ai Lui şi-L avem pe EI în 
noi prin Duhul. De aceea am devenit şi părtaşi ai firii Lui şi suntem fii, având 
astfel în noi şi pe Tatăl, prin Fiul, ceea ce va mărturisi şi Pavel: Și pentru că 
sunteţi fii, a trimis Dumnezeu pe Duhul Fiului Său în inimile noastre, care 
strigă: Avva, Părinte (Gal., 4, 6). Căci Duhul Lui nu e altceva decât Fiul, după 
rațiunea identităţii firii.” (Sf. Chiril al Alexandriei, Comentariu la Evanghelia 
Sfântului loan, cartea a noua, capitol unic, în PSB, vol. 41, p. 892) 

DUMNEZEU DUHUL SFÂNT 


Despre Duhul Sfânt 


„(...) nu este posibil ca atunci când auzi (cuvântul) Duhului să-ţi 
închipui o fiinţă limitată, supusă schimbărilor şi transformărilor sau întru totul 
asemenea creaturilor, ci, îndreptându-ţi mintea către cele superioare, este necesar 
să te gândeşti la o fire spirituală, cu putere infinită, nelimitată (de spaţiu), (a 
cărei existenţă) nu se măsoară cu secole şi ani, care abundă de bunătăţi. Către el 
se îndreaptă toate câte au nevoie de sfinţenie, pe EI îl doresc toate câte au nevoie 
de virtute, ca şi când ar fi udate de sufletul Său şi ajutate în realizarea scopului 
pus în firea lor. Desăvârşitor al altora, El nu duce lipsă de nimic. Trăieşte nu 
pentru că I-a dăruit cineva viaţa, ci pentru că EI (însuşi) este dătătorul vieţii. 

Nu se desăvârşeşte treptat, ci este de la început desăvârşit. Rezidă în Sine 
şi se află peste tot. Este cauza sfinţeniei, lumină duhovnicească ce dă oricărei 
puteri spirituale un fel de iluminare pentru aflarea adevărului. Este inaccesibil 
după natură şi perceput doar după bunătate; pe toate le umple cu puterea Sa, dar 
se comunică doar celor vrednici, şi acestora nu în aceeaşi măsură, ci împarte 
harul după credinţă (fiecăruia). Este simplu după esenţă, dar variat după lucrări; 
se află în întregime în fiecare şi în întregime se află peste tot prezent. Se împarte 
fără să sufere ceva şi se comunică în întregime, asemenea razei solare, cărei 
lucrare, pe când se pare că este prezentă numai deasupra celui care se bucură de 
ea, străluceşte deasupra uscatului şi a mării, este amestecată cu aerul. La fel şi 
Duhul, pe când se află în fiecare dintre primitori ca şi când ar fi singurul, 
împarte în continuare întreg harul Său tuturor. Cele câte se împărtăşesc (de 
Duhul) se bucură de harul Său pe cât este cu putinţă (firii lor), nu pe cât Acela 
poate (să împărtăşească)”. (Sf. Vasile cel Mare, Despre Sfântul Duh, cap. 9, în 
PSB, vol. 12, pp. 38-39) 


„Mergând botezați în numele Tatălui şi al Fiului şi al Sfântului Duh. 
(Mt., 28, 19). De aceea, cine pune pe Duhul înaintea Fiului, ori cine crede că El 
e mai bătrân decât Tatăl, un astfel de om se împotriveşte poruncii date de 
Dumnezeu şi se îndepărtează de credinţa cea sănătoasă, întrucât nu respectă felul 
de cinstire pe care l-a primit, ci scorneşte el însuşi un grai nou, ca să fie pe 
placul oamenilor. Căci dacă socotim că Duhul e superior lui Dumnezeu, atunci 
EI nu mai e de la Dumnezeu, în timp ce în Scriptură se vorbeşte de Duhul cel de 
la Dumnezeu (| Cor., 2, 12). Or, dacă El este de la Dumnezeu, atunci cum ar 
putea fi El mai bătrân decât Cel de la Care Şi-a primit ființa?” (Sf. Vasile cel 
Mare, Epistole, epistola 52, IV, în PSB, vol. 12, p. 218) 

Dumnezeirea Duhului Sfânt Hristos 


„Duhul lui Dumnezeu numit cel Sfânt, pentru că Scriptura foloseşte 
pentru Duhul lui Dumnezeu o numire ca aceasta şi nimeni altul nu se numeşte 
Duhul lui Dumnezeu decât Duhul cel Sfânt, Care completează dumnezeiasca şi 
fericita Treime.” (Sf. Vasile cel Mare, Omilii la Hexaemeron, omilia a Il-a, VI, 
în PSB, vol. 17,p. 92) 


„Vezi, dar, cât este de mare primejdia de a micşora slava 
Mângâietorului? Fiul nu primeşte slava dată Lui, dacă este înlăturat Duhul. Că 
Domnul spune: Acela pe Mine Mă va slăvi (|n., 16, 14); nu-L va slăvi, însă, ca 
rob împreună cu făptura; că, dacă L-ar fi slăvit împreună cu celelalte făpturi, n- 
ar fi spus Acela. În cuvintele de mai sus, Domnul, referindu-se la o singură 
persoană, înfăţişează slava adusă de Duhul ca fiind cu totul superioară 
celorlalte slave aduse lui Dumnezeu, nu aşa cum au spus îngerii: Slavă întru 
cei de sus lui Dumnezeu (Lc., 2, 14), ci aşa cum a spus Domnul: Părinte, Te- 
am slăvit pe Tine; lucrul, pe care Mi l-ai dat, l-am săvârşit (n., 17, 4); şi după 
cum Tatăl slăveşte Fiul, când zice: Și Te-am slăvit şi iarăşi Te voi slăvi (In., 12, 
28), tot aşa şi Fiul primeşte pe Duhul în comuniunea Sa şi a Tatălui. Să-mi 
arate mie cineva o slavă mai mare ca aceasta şi atunci accept că duşmanii mei 
spun adevărul.” (Sf. Vasile cel Mare, Omilii şi cuvântări, omiha a XXIV-a, VII, 
în PSB, vol. 17, p. 598) 


„Dacă Duhul este o creatură, atunci nu este Dumnezeu; dar în 
Scriptură se spune: Duhul dumnezeiesc este cel care m-a făcut pe mine (lov, 
33, 4); şi Și l-a umplut Dumnezeu pe Veseleil de Duhul Dumnezeiesc al 
înțelepciunii şi al priceperii (leş., 35, 31). Cui, deci, vei vrea să apropii 
dumnezeiescul? Făpturii sau Dumnezeirii? Dacă îl vei alătura făpturii, atunci 
vei spune că Tatăl Domnului nostru lisus Hristos este o făptură, idee cu totul 
absurdă, că este scris despre Tatăl: Veșnica Lui putere şi Dumnezeire; iar dacă îl 
vei alătura Dumnezeirii, atunci pune capăt hulei, cunoaşte vrednicia Duhului!” 
(Sf. Vasile cel Mare, Omilii şi cuvântări, omilia a XXIV-a, VII, în PSB, vol. 
17, p. 599) 


„(...) e o putere şi o lucrare proprie şi foarte însemnată a Duhului aceea 
de a curăţi şi de a ierta păcatele, cum mărturiseşte cuvântul evanghelic. Deci cel 
ce a mărturisit pe seama Lui puterea iertării păcatelor, I-a mărturisit odată cu 
aceasta şi dumnezeirea.'**” (Sf. Grigorie de Nyssa, Despre rugăciunea 
domnească, cuvântul III, în PSB, vol. 29, pp. 429-430) 


15% Tâlcuirea Pr. Stăniloae: Cel ce iartă păcatele dezleagă de lanţurile robiei. Dar aceasta n-ar 
putea-o face cineva care ar fi el însuşi rob, sau în stare de a putea fi robit. Nu o poate face 
aceasta decât Cel ce are în sine libertatea şi stăpânirea, Cel ce e izvorul libertăţii şi al 
supremei stăpâniri, care în acelaşi timp nu robeşte, ci eliberează (n.s. 59, p. 430). 

„Credem că Duhul subzistă şi este cu adevărat El însuşi ceea ce este şi se 
zice: există în funţa lui Dumnezeu-Tatăl, provine şi iese din ea, având prin fire 
toate ale ei în Sine însuşi'"*. Căci nu este prin împărtăşire, nici prin simpla 
relaţie, nici ca altul decât fiinţa lui Dumnezeu-Tatăl, deoarece aparţine ei'*%. Să 
luăm o pildă, buna mireasmă, luând din florile binemirositoare lucrarea fiinţială 
şi naturală a însuşirilor acelora, sau calitatea acelora, aduce celor din afară 
cunoştinţa lor, pătrunzând în organul trupului care percepe mirosul, şi, deşi pare, 
cât priveşte rațiunea lor, să fie alta decât firea ce o răspândeşte, nu e gândită ca 
fiind prin sine, nici de altă fire decât cea a florilor din care şi în care este. Aşa să 
cugeţi şi despre Dumnezeu şi Despre Sfântul Duh, ridicându-te peste rațiunea 
pildei.” (Sf. Chiril al Alexandriei, Comentariu la Evanghelia Sfântului loan, 
cartea a zecea, cap. 2, în PSB, vol. 41, p. 992) 


„Căci, precum ar putea spune cineva că buna mireasmă a aromatelor care 
ne vine de la simţuri este alta decât cele din care vine, dar nu e alta prin faptul că 
se răspândeşte din ele şi este în ele, aşa să cugeţi despre Dumnezeu şi despre 
Duhul sfânt. Căci Duhul este ca o mireasmă vie şi lucrătoare a ființei Lui, 
aducând făpturii cele de la Dumnezeu şi insuflând prin ea împărtăşirea de ființa 
cea mai presus de toate!%!.” (Sf. Chiril al Alexandriei, Comentariu la 
Evanghelia Sfântului loan, cartea a unsprezecea, cap. 2, în PSB, vol. 41, p. 994) 


Duhul Sfânt nu e simplă creatură 


„lar celor rătăciţi în privinţa Duhului, se cuvine să le răspundem într-un 
mod oarecare potrivit cu ceea ce spun. Căci cine nu se poate mira de nebunia lor, 
că, nevrând să socotească pe Fiul creatură, deci cugetând bine în privinţa 
aceasta, rabdă să şi audă măcar că Duhul Fiului este creatură?'** De fapt, dacă 
pentru unitatea Cuvântului cu Tatăl nu voiesc ca Fiul să fie dintre cele create, ci 


15 Tâlcuirea Pr. Stăniloae: Fiecare Persoană, deci şi Duhul, are în chip propriu din fiinţa 
deosebite. Nu se poate deci spune că întâi este o ființă simplă, şi apoi apar Persoanele cu ceea 
ce reprezintă fiecare în mod deosebit. Sunt date deodată din veci atât unitatea fiinţei, cât şi 
deosebirile celor trei Persoane. (n.s. 1862, p. 992) 

1% Tâlcuirea Pr. Stăniloae: Duhul nu Se împărtăşeşte numai de ființa dumnezeiască, ca noi, 
nici nu este numai într-o simplă relație cu Fiul, cum vedea Nestorie legătura între Dumnezeu 
şi om în Hristos, nici nu este de altă ființă decât Fiul. (n.s. 1863, p. 992) 

15! Tâlcuirea Pr. Stăniloae: Duhul este Înţelepciunea şi Puterea dumnezeiască prin Sine, sau 
prin fire, nu prin împărtăşire. Dăruindu-Se făpturii, o face pe aceasta să se împărtăşească de 
Puterea şi Înţelepciunea dumnezeiască, sau de fiinţa Lui dumnezeiască. Fiul şi Duhul nu se 
împărtăşesc de cele dumnezeieşti, ci le au prin fire. Dar făpturile, neavând prin fire cele 
dumnezeieşti, sunt ajutate să se împărtăşească de ele prin Fiul şi Duhul Sfânt, Care le au prin 
fire. (n.s. 1868, p. 994) 

cugetă potrivit adevărului că El este Creatorul făpturilor, pentru ce pe Duhul 
Sfânt, Care are aceeaşi unitate cu Fiul, pe care Acesta o are cu Tatăl, ÎL numesc 
creatură? De ce nu-şi dau seama că, precum nedespărțind pe Fiul de Tatăl 
păstrează unitatea lui Dumnezeu, aşa despărțind pe Duhul de Cuvântul nu mai 
păstrează unitatea dumnezeirii în Treime, sfâşiind-o şi amestecând în ea o fire 
străină şi de alt soi şi o egalizează pe aceasta cu creaturile?'%* Iar aceasta arată 
iarăşi că Treimea nu mai este una, ci compusă din două firi, datorită ființei 
deosebite a Duhului, cum îşi închipuie ei'%%*. Şi ce fiinţă dumnezeiască mai e 


aceasta care e compusă din Creator şi creatură?!% Căci sau nu e Treime, ci 


doime, şi deci creatură'“%, sau dacă e Treime, precum și este, cum pun pe Duhul 


Treimii în rând cu creaturile de după Treime? Pentru că aceasta înseamnă iarăşi 
a împărţi şi a desface Treimea. Căci cugetând rău despre Duhul, nu cugetă bine 
nici despre Fiul. Fiindcă dacă cugetau drept despre Cuvântul, ar fi cugetat 
sănătos şi despre Duhul, Care purcede de la Tatăl şi fiind propriu al Fiului se dă 
de către Acesta ucenicilor Săi şi tuturor celor ce cred în E1'%”. Iar rătăcind astfel 
nu au nici despre Tatăl credinţa cea sănătoasă. Căci cei ce tăgăduiesc pe Duhul, 
cum a spus marele mucenic Ștefan (Fap., 7, 55), tăgăduiesc pe Fiul; iar cei ce 
tăgăduiesc pe Fiul nu au nici pe Tatăl'*%.” (Sf. Atanasie cel Mare, Epistola 
întâia către Serapion, Episcopul de Thmuis, împotriva celor care hulesc şi spun 
că Duhul Sfânt este creatură, |, în PSB, vol. 16, pp. 24-25) 


1%2 Tâlcuirea Pr. Stăniloae: Dacă Duhul este al Fiului, nu poate fi nici EL creatură, odată ce 
Fiul este necreat. Dar sfântul Atanasie socoteşte că Duhul nu e creatură, având unitatea 
deplină după fiinţă cu Fiul. Deci foloseşte acelaşi argument al deoființimii. (n.s. 3, p. 24) 

1% Tâlcuirea Pr. Stăniloae: O Treime în care este şi ceva creat, nu mai e numai necreată, iar de 
aci rezultă că nu mai e o distincție netă între necreat şi creat. Urmează deci că aceasta e o 
concepţie panteistă. Pe de o parte se sfâşie Treimea, luând pe Duhul din Ea, pe de altă parte se 
anexează la Ea o fire străină. (n.s. 4, p. 24) 

154 Tâlcuirea Pr. Stăniloae: Numai deoființimea (6uoovorov) celor Trei păstrează unitatea lui 
Dumnezeu în Treime. O deosebire de ființă (£rspoovotov) a Duhului împarte unitatea Treimii. 
(n.s. 5, p. 24) 

1%5 Tâlcuirea Pr. Stăniloae: Cum mai e Dumnezeu Cel ce pe de o parte este Dumnezeu creator, 
pe de alta făptură? Cum creează o anumită parte a Sa Cel necreat? (n.s. 6, p. 24) 

1% Tâlcuirea Pr. Stăniloae: Un dumnezeu necreat şi creat în acelaşi timp nu e dumnezeu 
adevărat. Căci el nu se poate explica decât ca alcătuit din două fiinţe deosebite din care, una 
strâmtorând pe cealaltă nu o lasă pe nici una să fie dumnezeiască. Numai o Treime pe altă 
bază decât pe baza deosebiri de ființă este dumnezeiască cu adevărat. (n.s. 7, p. 24) 

1%7 Tâlcuirea Pr. Stăniloae: Unirea între Duhul şi Fiul e aşa de totală, că dacă se cugetă despre 
Duhul că e făptură, trebuie să se cugete aceasta şi despre Fiul. Duhul e propriu Fiului, aşa cum 
e propriu Fiul Tatălui, chiar dacă Duhul purcede numai de la Tatăl. Deşi nu Fiul e propriu 
Duhului, ci invers, Duhul e atât de propriu Fiului, că Fiul nu poate fi cugetat fără Duhul, nici 
invers. Duhul, spune sfântul Atanasie, purcede de la Tatăl, dar Fiul ÎI dă făpturilor, nu-L 
purcede. (n.s. 8, p. 25) 

1% TȚâlcuirea Pr. Stăniloae: Fiul fără Duhul nu e Fiul dumnezeiesc adevărat. lar neexistând un 
Fiu adevărat, nu există nici Tatăl Lui. Nici o Persoană dumnezeiască nu e ceea ce este ea în 
mod deosebit, fără Celelalte. (n.s. 9, p. 25) 

„lar Domnul este Duhul. Și unde este Duhul Domnului, acolo este 
libertate Ul Cor., 3, 17)'%” (Sf. Atanasie cel Mare, Epistola întâia către 
Serapion, Episcopul de Thmuis, împotriva celor care hulesc şi spun că Duhul 
Sfânt este creatură, VI, în PSB, vol. 16, p. 29) 


„Și dacă pentru că se spune că toate s-au făcut prin Cuvântul, bine 
cugetaţi că Fiul nu este creatură, cum nu e blasfemie să ziceți că e creatură 
Duhul în care Tatăl le desăvârşeşte şi le înnoieşte prin Fiul?!” (Sf. Atanasie cel 
Mare, Epistola întâia către Serapion, Episcopul de Thmuis, împotriva celor care 
hulesc şi spun că Duhul Sfânt este creatură, LX, în PSB, vol. 16, pp. 32-33) 


„(...) E o nebunie de a spune că Duhul e creatură. Căci dacă ar fi creatură 
nu s-ar uni în Treime!“ Dar toată Treimea e un unic Dumnezeu. Şi ajunge să 
cunoaştem că Duhul nu e creatură, nici nu se numără între creaturi. Căci nu se 
amestecă ceva străin în Treime, ci Aceasta e neîmpărțită şi asemenea Ei înşişi. 
Ajunge aceasta credincioşilor. Căci până aci ajunge cunoştinţa oamenilor. Aci se 
acoperă şi Heruvimii cu aripile. lar cel ce caută şi voieşte să cerceteze mai 
multe, aude pe cel ce zice: Nu fe sfătoşi în cele de prisos, ca să nu-ţi ieşi din 
minți (Eccl., 7, 17).” (Sf. Atanasie cel Mare, Epistola întâia către Serapion, 
Episcopul de Thmuis, împotriva celor care hulesc şi spun că Duhul Sfânt este 
creatură, XVII, în PSB, vol. 16, p. 43) 


„lar dacă cei ce cugetă cele ale lui Arie — fiindcă în sufletul lor rău 
iscoditor nu intră înțelepciunea — nu pot înţelege, nici crede Treimea 
neîmpărțită şi sfântă, acesta nu e un motiv ca să răstălmăcească adevărul, nici să 
spună că nu pot exista cele ce ei nu pot înţelege. Ei suferă un lucru cu totul 
nebunesc când, neputând înţelege cum e neîmpărțită Sfânta Treime, arienii fac 
pe Fiul una cu creaţiunea, iar tropicii Îl numără şi ei pe Duhul între creaturi !'%?. 
Ar trebui mai degrabă ca neînţelegând, sau să tacă şi să nu pună aceia pe Fiul, 


1% Tâlcuirea Pr. Stăniloae: Duhul Domnului ne eliberează de robia patimilor trupeşti. El e 
Duh superior celor trupeşti şi e Duh de Domn, stăpân peste tot ce robeşte, dându-ne şi nouă 
puterea de a fi duhovniceşti şi de a fi stăpâni peste cele ce ne robesc. Duhul nostru fiind întărit 
de Duhul Sfânt putem domni peste patimile inferioare care ne stăpânesc datorită slăbirii 
duhului din noi. (n.s. 15, p. 29) 

1910 Tâlcuirea Pr. Stăniloae: Totul se face şi se desăvârşeşte de către Tatăl prin Fiul în Duhul. 
Dacă Duhul Se odihneşte în Fiul, se poate spune că şi Tatăl care-L purcede Se odihneşte în 
Fiul. Deci toată Treimea Se odihneşte datorită Duhului în Ea însăşi; nu tinde spre altceva, spre 
o Persoană de altă calitate decât cea a Fiului. Şi atunci şi cele create îşi găsesc desăvârşirea şi 
odihna împreună cu Duhul în Fiul. Dincolo de Fiul nu mai au spre ce tinde pentru 
desăvârşirea lor. Fiul e Cel spre care se îndreaptă dragostea Tatălui prin Duhul şi la calitatea 
de fii în continuă desăvârşire vrea să aducă făpturile Sale conştiente prin Duhul. În Duhul 
făpturile au pe Fiul ca Frate şi se adâncesc în dragostea față de tată ca fii în veşnică 
desăvârşire. (n.s. 18a, p. 33) 

'9! Tâlcuirea Pr. Stăniloae: Şi nu ne-ar uni în nici un fel pe noi. Trebuie să fie un al Treilea de 
aceeaşi ființă care ne uneşte şi cu Tatăl şi cu Fiul. (n.s. 42, p. 43) 

iar aceştia pe Duhul, între creaturi; sau să recunoască cele scrise şi să unească pe 
Fiul cu Tatăl şi pe Duhul să nu-L despartă de Fiul, ca să rămână Sfânta Treime 
cu adevărat neîmpărțită şi de aceeaşi fire. Aflându-le acestea, ar trebui să nu 
îndrăznească să întrebe îndoindu-se, cum sunt cu putinţă acestea, ca dacă cel 
întrebat nu va şti să spună, să nu-şi născocească lor înţelegeri necuvenite. Căci 
tuturor celor create, dar mai ales nouă, oamenilor, ne este cu neputinţă să grăim 
cum se cuvine despre cele de negrăit. Dar e o şi mai mare îndrăzneală ca 
neputând să grăim despre Ele, să născocim despre ele cuvinte noi, deosebite de 
cele din Scripturi. Ba e chiar nebunească încercarea atât a celui ce întreabă cât şi 
a celui ce se gândeşte măcar să răspundă. Căci nici măcar despre cele create nu 
s-ar socoti cineva că are minte, dacă întreabă astfel.” (Sf. Atanasie cel Mare, 
Epistola întâia către Serapion, Episcopul de Thmuis, împotriva celor care 
hulesc şi spun că Duhul Sfânt este creatură, XVII, în PSB, vol. 16, pp. 43-44) 


„(...) pe Duhul cel aflător în Fiul, întru Care e şi Fiul, nu e îngăduit a-L 
socoti între creaturi, nici a-L diviza de Cuvântul şi a face Treimea 


nedesăvârşită!*!5.” (Sf. Atanasie cel Mare, Epistola întâia către Serapion, 


Episcopul de Thmuis, împotriva celor care hulesc şi spun că Duhul Sfânt este 
creatură, XXI, în PSB, vol. 16, p. 49) 


„Deci Cel care nu se sfinţeşte de către altul, nici nu se face părtaş de 
sfinţenie, ci e cel care se dă el însuşi spre împărtăşire şi în care se sfinţesc toate 
făpturile, cum ar fi una din toate, aparţinând celor ce se împărtăşesc de E1?1%* 


Cei ce o spun aceasta ar trebui să spună că şi Fiul, prin Care toate s-au făcut, 
1615 > 


este unul din toate * 2.” (Sf. Atanasie cel Mare, Epistola întâia către Serapion, 
1612 Tâlcuirea Pr. Stăniloae: Cum ar mai fi Dumnezeu un Dumnezeu al iubirii, adică un 
Dumnezeu adevărat, dacă n-ar fi din veci Tată şi n-ar avea din veci un Fiu pe care să-L 
iubească? Şi dacă n-ar fi un al Treilea căruia să-l arate dragostea Lor şi bucuria comună de EI 
şi care să dea fiecăruia mărturie despre dragostea celuilalt? (n.s. 43, p. 43) 

1913 Tâlcuirea Pr. Stăniloae: O Treime de Persoane neegale în fiinţă (în fiinţa necreată) e o 
Treime nedesăvârşit unită, deci o Treime nedesăvârşită. Numai unitatea de fiinţă face Treimea 
desăvârşită, în primul rând în iubire. Căci o Treime nedesăvârşită nu are nici o iubire 
desăvârşită. (n.s. 60, p. 49) 

'%14 Tâlcuirea Pr. Stăniloae: Precum Cuvântul prin care toate s-au făcut nu e unul din toate, aşa 
nici Duhul de care se împărtăşesc toate, nu e unul din cele ce se împărtăşesc. Prin Cuvântul 
toate se fac, iar de Duhul toate se împărtăşesc. Dar Cuvântul şi Duhul nu lucrează separat nici 
în facerea, nici în sfinţirea de după aceea a făpturilor. Atât facerea cât şi sfinţirea lor e un act 
de dragoste al Treimii, nu o emanaţie a unei esențe, sau un act al unui dumnezeu singuratic, 
lipsit de iubirea interioară. Totul se face prin bunăvoința Tatălui, prin Fiul în Duhul care este 
în El. Dacă toate ar fi dintr-o esenţă impersonală, ea n-ar fi o comuniune iubitoare care poate 
sfinţi, ci ar fi supusă legii emanaţiei din care ies şi se pierd alte şi alte individuaţiuni. (n.s. 64, 
p. 51) 

1615 Tâlcuirea Pr. Stăniloae: Dacă Fiul sau Duhul ar fi unul din toate, atunci n-ar fi o deosebire 
de esenţă între Dumnezeu şi lume, n-ar mai fi un Dumnezeu atotputernic şi de la Sine. Şi 
existența ar rămâne în general inexplicabilă şi roaba unor legi ele însele inexplicabile în 
existenţa lor. Căci cine a făcut aceste legi? Totul ar rămâne în întuneric şi într-o fatalitate 

Episcopul de Thmuis, împotriva celor care hulesc şi spun că Duhul Sfânt este 
creatură, XXIII, în PSB, vol. 16,p. 51) 


„Dar dacă Duhul Sfânt ar fi creatură, nu ar avea vreunul din noi în EI 
participare la Dumnezeu'"€. Dacă ne-am uni cu Dumnezeu prin creatură, am 
rămâne străini de firea Lui, ca unii ce n-am participa prin nimic la firea lui 
Dumnezeu. Dar acum, deoarece ni se spune că suntem părtaşi de Hristos şi 
părtaşi de Dumnezeu, se arată că ungerea şi pecetea din noi nu ţine de firea celor 
create, ci de a Fiului, care ne uneşte prin Duhul aflător în EI cu Tatăl!'*!”. Aceasta 
a scris-o loan, învăţându-ne, precum s-a zis în cele dinainte: Întru aceasta 
cunoaştem că rămânem în Dumnezeu şi EL în noi, că ne-a dat nouă din Duhul 
Său (| In., 4, 13). lar dacă prin împărtăşire de Duhul ne facem părtaşi ai 
dumnezeieştii firi, ar fi nebun cel ce ar zice că Duhul e de fire creată şi nu de 
firea lui Dumnezeu. Căci prin EI se şi îndumnezeiesc cei în care Se află. lar de 
se îndumnezeiesc, e neîndoielnic că firea Lui este a lui Dumnezeu'“5” (Sf. 
Atanasie cel Mare, Epistola întâia către Serapion, Episcopul de Thmuis, 
împotriva celor care hulesc şi spun că Duhul Sfânt este creatură, XXIV, în PSB, 
vol. 16, pp. 52-53) 


„lar dacă Tatăl creează şi înnoieşte toate prin Cuvântul în Duhul, ce 
asemănare sau înrudire este între Cel ce creează şi creaturi? Sau cum ar fi, Cel în 
care se creează, creatură? Acestei grăiri necredincioase îi urmează şi hula 


inexplicabilă. Aceasta nu acordă omului nici o valoare şi nici o putere. Numai în libertate se 
manifestă puterea creatoare originală a fiecărei persoane. (n.s. 64a, p. 51) 

191 Tâlcuirea Pr. Stăniloae: Numai în Duhul ne putem împărtăşi de Dumnezeu sau suntem 
ridicaţi în transcendenţa Treimii din egoismul ce ne închide în noi. Duhul e Cel prin care Fiul 
ne adună în EI, ne face fii desăvârşiți ai Tatălui, împreună cu Sine. Duhul ne adună în Fiul, 
făcându-ne şi pe noi fii, fiind Duh al Fiului. În Duhul are loc taina depăşirii despărțirii între 
creatură şi Creator. Aceasta pentru că chiar în calitatea noastră de creaturi, avem ca temelie pe 
Dumnezeu. Prin Duhul se trezeşte în noi din nou calitatea de fii şi sporeşte. Nu mai suntem 
numai creaturi, sau slăbiţi prin păcat în calitatea de fii. (n.s. 73, p. 53) 

917 Tâlcuirea Pr. Stăniloae: Duhul e în E], zice sfântul Atanasie, nu din E]. Numai pentru că e 
în EL, fiind noi ridicaţi în Duhul suntem ridicaţi la starea de fii ai Tatălui. Altfel am rămâne 
neînfiați de Dumnezeu şi neînfrățiți cu Fiul şi între noi. Teologia occidentală a abstractizat pe 
Dumnezeu cu care ne punem în legătură prin Fiul. Nu devenim, după ea, prin Duhul fu ai 
Tatălui, pentru că nu suntem primiţi în Fiul şi înfrățiți cu EI, deci fii ai Tatălui. Rămânem 
undeva în afara relației dintre Tatăl şi Fiul. (n.s. 74, p. 53) 

'%15 Tâlcuirea Pr. Stăniloae: Nu ne-am îndumnezei dacă Duhul de care ne împărtăşim n-ar fi de 
ființă dumnezeiască, ci de fire creată. Totuşi participarea la firea dumnezeiască, care nu e una 
cu naşterea noastră din Tatăl, şi care e proprie Fiului, sau cu purcederea din EI, care e proprie 
Duhului, e o mare taină. E o participare care nu anulează aducerea noastră la existență din 
NIMIC, fiind creaturi. Suntem creaturi, dar ne împărtăşim de puterea dumnezeiască prin faptul 
că suntem creaţi de Dumnezeu, susținuți de El şi îndumnezeiţi. Dacă ni s-ar anula calitatea de 
creaturi, Dumnezeu n-ar mai fi Domn al nostru, deosebit de noi. Trebuie să rămânem creaturi 
ca EI să fie Domn şi liber prin Sine şi noi să ne putem împărtăşi de libertatea şi de iubirea Lui. 
(n.s. 75, p. 53) 

împotriva Fiului. Astfel cei ce spun că Duhul este creatură, vor spune că şi 
Cuvântul, prin Care se creează toate, este creatură. Căci Duhul se zice chip al 
Fiului'*!%. Căci pe cei pe care mai înainte i-a ştiut, mai înainte i-a şi rânduit să 
fie asemenea chipului Fiului Său (Rom., 8, 29). Deci dacă şi după ei Fiul e 
mărturisit ca nefiind creatură, nu va fi creatură nici chipul Lui. Căci precum este 
chipul, aşa trebuie să fie şi Cel al cărui chip este. De aceea în mod cuvenit se 
mărturiseşte şi Cuvântul ca nefiind creatură, odată ce e chipul Tatălui'*%. Dar cei 
ce numără pe Duhul între creaturi, ÎL vor număra şi pe Fiul între acestea, hulind 
odată cu aceasta şi pe Tatăl pentru hula îndreptată spre chipul Lui.” (Sf. Atanasie 
cel Mare, Epistola întâia către Serapion, Episcopul de Thmuis, împotriva celor 
care hulesc şi spun că Duhul Sfânt este creatură, XXIV, în PSB, vol. 16, pp. 53- 
54) 


„lar Domnul a spus că Duhul este Duhul adevărului şi Mângâietorul (In., 
14, 16). Din aceasta se arată că Treimea este desăvârşită în El'%!.” (Sf. Atanasie 
cel Mare, Epistola întâia către Serapion, Episcopul de Thmuis, împotriva celor 
care hulesc şi spun că Duhul Sfânt este creatură, XXV, în PSB, vol. 16, p. 55) 


„lar Cel ce uneşte creaţiunea cu Cuvântul nu este dintre creaturi. Și Cel 
ce înfiază creaţiunea nu e străin de Fiul. Căci în acest caz ar trebui să se caute alt 
duh ca şi acesta să se unească prin acela cu Cuvântul!'*2.” (Sf. Atanasie cel 
Mare, Epistola întâia către Serapion, Episcopul de Thmuis, împotriva celor care 
hulesc şi spun că Duhul Sfânt este creatură, XXV, în PSB, vol. 16, p. 55) 


„lar dacă Duhul toate le umple şi e de față în Cuvântul în mijlocul 


tuturor'**, iar îngerii sunt în această privinţă mai mici şi unde se trimit acolo 


'%19 Tâlcuirea Pr. Stăniloae: Aceasta nu înseamnă că şi Duhul e Fiu al Tatălui, cum e Fiul chip 
al Tatălui, ca născut din Tatăl. Duhul reflectă pe Fiul ca Fiu. Fiul reflectând pe Tatăl este totuşi 
Fiu şi nu Tată, deci şi Duhul reflectând pe Fiul, nu e Fiu, pentru că nu reflectă pe Fiul ca 
devenit pentru El Tată. Ci face pe Fiul arătat în calitatea Lui de Fiu exclusiv, care nu naşte. 
(n.s. 76, pp. 53-54) 

1%0 Tâlcuirea Pr. Stăniloae: Omul e însă numai după chipul, adică asemenea Fiului, Care e 
chipul Tatălui. Însă Duhul e Cel ce ne face după chipul (asemenea Fiului), întrucât EI poartă 
în Sine chipul (pe Fiul). (n.s. 77, p. 54) 

1%! Tâlcuirea Pr. Stăniloae: Nu în sensul că în Duhul se desăvârşeşte Treimea, ci în sensul că, 
numai fiind pe lângă Tatăl şi Fiul şi Duhul, Treimea e desăvârşită. Desăvârşirea stă în Trei, nu 
în doi. Viaţa plenară stă în Trei. Relaţia cu al doilea cere pe al Treilea. Al Treilea întăreşte şi 
dragostea între Cei doi. Eu nu sunt gol în relația cu tine, ci mă bucur cu un altul de tine. Şi tu 
la fel. În tine văd pe al treilea care te îndeamnă la iubire. Al doilea îl aduce cu sine pe al 
treilea. (n.s. 82, p. 55) 

'%2 Tâlcuirea Pr. Stăniloae: Un Duh creat ar trebui să se unească prin alt duh cu Cuvântul şi 
aşa la infinit, fără a ajunge la adevărata unire cu Dumnezeu, ci rămânând şi aceste duhuri şi 
noi înşine în creaţia în continuă facere şi desfacere. (n.s. 85, p. 55) 

'%3 Tâlcuirea Pr. Stăniloae: Duhul e în toate, fiind totodată în Cuvântul. Nu e singur niciodată. 
(n.s. 89, p. 57) 

pleacă, e neîndoielnic că Duhul nu e dintre cele create, nici nu e înger, cum 
ziceţi voi, ci e mai presus de firea îngerilor. 

Și din acestea iarăşi se vede că Duhul Sfânt, ca Cel care Se dă spre 
împărtăşire, nu Se împărtăşeşte EI însuşi de cineva mai înalt (nu voi obosi să o 
spun aceasta). Căci este cu neputinţă, zice, pentru cei ce s-au luminat odată şi 
au gustat darul şi s-au făcut părtaşi Duhului Sfânt şi au gustat Cuvântul cel bun 
(Evr., 6, 4). lar îngerii şi celelalte făpturi sunt părtaşe ale Duhului. De aceea ele 
pot şi cădea de la Cel de care s-au împărtășit. lar Duhul e pururea acelaşi '%*. 
Căci nu e din cele ce se împărtăşesc de altul, ci toate se fac părtaşe de EI. lar 
dacă Duhul este pururea acelaşi şi împărtăşibil, iar făpturile sunt cele ce se 
împărtăşesc de EI, Duhul Sfânt nu e nici înger, nici creatură în general, ci e 
propriu Cuvântului, de la Care fiind dat, făpturile se împărtăşesc de El. Altfel, ar 
trebui ca ei să spună că e creatură şi Fiul, de Care ne împărtăşim toţi în Duhul. 

Apoi Duhul Sfânt e Unul, iar creaturile multe. Căci îngerii sunt mii de 
Mii şi zeci de mii de zeci de mii; iar luminătorii sunt mulți; şi multe sunt 
Scaunele, Domniile, Cerurile şi Heruvimii şi Serafimii şi Arhanghelii. Şi simplu 
grăind, creaturile nu sunt una, ci toate sunt multe şi diferite. lar dacă Duhul 
Sfânt e Unul, iar creaturile multe şi îngerii mulți, ce asemănare este între Duhul 
şi cele create? Este vădit că Duhul nu este dintre cele multe, deci nu e nici înger, 
ci e Unul,'%% ba mai degrabă este propriu Cuvântului care e Unul şi propriu lui 
Dumnezeu care e Unul şi de o fiinţă cu El. Deci acestea sunt singurele pe care le 
spunem despre Duhul Sfânt. Acestea ÎL arată prin ele însele ca neavând nimic 
comun prin fire şi fiinţă cu creaturile, nici propriu lor, ci ca fiind altul decât cele 
create. Căci acestea sunt străine fiinţei şi dumnezeirii Fiului, iar EI, aparținând 
Sfintei Treimi, ruşinează nesimţirea acelora.” (Sf. Atanasie cel Mare, Epistola 
întâia către Serapion, Episcopul de Thmuis, împotriva celor care hulesc şi spun 
că Duhul Sfânt este creatură, XXVI-XXVII, în PSB, vol. 16, pp. 57-58) 


„(...) voi cugetaţi despre Dumnezeu ca arienii şi elinii, amestecând 
creaţia cu Dumnezeu care a creat-o prin Cuvântul Său. Dar cugetând aşa, ce 
nădejde mai aveţi? Sau cine vă va ţine pe voi în legătură cu Dumnezeu, neavând 
Duhul lui Dumnezeu, ci duhul creat?'%” (Sf. Atanasie cel Mare, Epistola întâia 


14 Țâlcuirea Pr. Stăniloae: Căci El e prin Sine, deci infinit în fiinţa Sa. (n.s. 90, p. 57) 

'%5 Tâlcuirea Pr. Stăniloae: Cine e Unul nu are graniţă, dincolo de care ar fi cineva care să-L 
limiteze. Oricare dintre făpturi e în număr multiplu, pentru că sunt limitate unele de altele. 
(n.s. 91, p. 58) 

156 Tâlcuirea Pr. Prof. Dumitru Stăniloae: Sfântul Atanasie reia ideea că Duhul e Cel ce uneşte 
creatura cu Dumnezeu cel necreat ca unul ce-i dă adevăratul dinamism. Deci dacă EI e creat 
se menţine un hiatus între Dumnezeu şi creaţiune şi noi rămânem în stricăciunea creațiunii. 
Starea duhovnicească, pe care o avem prin Duhul e cea care ne uneşte cu Dumnezeu. Prin ea 
se imprimă dumnezeiescul nemuritor în noi. Starea duhovnicească e forma pe care o ia 
prezenţa lui Dumnezeu în oameni. În ea e dinamica nesfârşită în Dumnezeu, reînnoită în om şi 
susținută de Duhul. De aceea, adevărata înduhovnicire e cea în care omul trăieşte relaţia cu 
transcendentul, sau prezenţă vie a lui Dumnezeu cel transcendent în sine. (n.s. 102, p. 60) 

către Serapion, Episcopul de Thmuis, împotriva celor care hulesc şi spun că 
Duhul Sfânt este creatură, XXIX, în PSB, vol. 16, p. 60) 


„Cel ce desparte pe Fiul de Tatăl, sau coboară pe Duhul între creaturi, nu 
are nici pe Fiul, nici pe Tatăl, ci este fără Dumnezeu şi mai rău ca un 
necredincios şi orice mai degrabă decât un creştin'”. Şi pe drept cuvânt.” (Sf. 
Atanasie cel Mare, Epistola întâia către Serapion, Episcopul de Thmuis, 
împotriva celor care hulesc şi spun că Duhul Sfânt este creatură, XXX, în PSB, 
vol. 16, p. 61) 


„lar dacă, după născocirea voastră, a tropicilor, nu e aşa, ci visaţi să 
spuneți că Duhul Sfânt e creatură, credinţa voastră nu mai este una, nici botezul 
nu mai este unul, ci două, unul în Tatăl şi Fiul, altul într-un înger care e 
făptură'“%. Şi deci nu mai aveţi nimic sigur şi adevărat. Căci ce poate fi comun 
între creat şi Creator? Sau ce unitate este între făpturile de jos şi Cuvântul care 
le-a creat pe acestea?!%” (Sf. Atanasie cel Mare, Epistola întâia către Serapion, 
Episcopul de Thmuis, împotriva celor care hulesc şi spun că Duhul Sfânt este 
creatură, XXX, în PSB, vol. 16, p. 62) 


„De aceea sunt urâţi şi de aceia (arieni — n.L.P.), pentru că declară 
numai pe Duhul creatură. Şi sunt dispreţuiţi de toţi ca unii ce luptă cu adevărat 
împotriva Duhului şi în scurt timp devin morţi, fiind pustii şi goi de Duhul'*%.” 
(Sf. Atanasie cel Mare, Epistola întâia către Serapion, Episcopul de Thmuis, 
împotriva celor care hulesc şi spun că Duhul Sfânt este creatură, XXXII, în 
PSB, vol. 16, p. 65) 


'%7 Tâlcuirea Pr. Stăniloae: Cine desparte pe Fiul de Tatăl nu mai are nici pe Tatăl, nici pe 
Fiul, pentru că pentru el Fiul nu mai e Fiu şi Tatăl nu mai e Tată. Fiul e o creatură şi Tatăl o 
esenţă impersonală, din care acela emană spre a se pierde după o vreme. La fel nu mai are pe 
Tatăl şi pe Fiul cel ce coboară pe Duhul la treapta de creatură, căci nu mai are cine-L uni cu 
Tatăl şi cu Fiul. Ba chiar Tatăl şi Fiul nu mai sunt în acest caz Tată şi Fiu, căci un Tată care nu 
suflă iubirea Lui asupra Fiului (adică pe Duhul), nu mai e un Tată care are un Fiu. Primind pe 
Duhul, noi primim iubirea Tatălui faţă de Fiul, iubire care se odihneşte în Fiul şi care ne adună 
şi pe noi în Fiul. Fără Duhul nu e o iubire desăvârşită în Dumnezeu, căci Tatăl nu-Şi arată 
iubirea față de Fiul, confirmată de Duhul. (n.s. 107, p. 61) 

15 Tâlcuirea Pr. Stăniloae: (...) Un Botez. Expresia aceasta folosită în Simbolul niceo- 
constantinopolitan şi luată din simbolurile anterioare are şi sensul că el se dă în numele celor 
trei Persoane de o ființă. Căci dacă Duhul n-ar fi de o fiinţă cu Tatăl şi cu Fiul, ci vreun înger, 
ar trebui să se dea două botezuri şi să avem două credinţe. (n.s. 108, p. 62) 

1% Tâlcuirea Pr. Stăniloae: Dacă Duhul e creat, şi celelalte două Persoane sunt creaturi, în 
cazul că se ţine la unitatea Duhului cu Ele. Sau dacă Duhul e creat, cum ne poate uni El cu 
Fiul şi cu Tatăl, pe care voim să-l socotim necreaţi. (n.s. 109, p. 62) 

10 Tâlcuirea Pr. Stăniloae: Duhul e de viață Făcătorul, căci El ne introduce în viaţa 
dumnezeiască. Cei goi de Duhul devin morţi sufleteşte, ca lipsiţi de comuniunea cu 
Dumnezeu şi întreolaltă. (n.s. 116, p. 65) 

„(...) din cele ce se dovedeşte Fiul ca nefiind creatură, se dovedeşte şi 
Duhul ca nefiind creatură. Căci creaturile sunt din cele ce nu sunt şi au un 
început al existenţei. Căci Ja început a făcut Dumnezeu cerul şi pământul (Fac., 
1, 1) şi cele din ele. Dar Duhul Sfânt este şi se zice din Dumnezeu, cum a spus 
Apostolul. Iar dacă Fiul, fiindcă nu este din cele ce nu sunt, ci din Dumnezeu, e 
firesc să nu fie creatură, e necesar ca nici Duhul să nu fie creatură, fiindcă Se 
mărturiseşte ca fiind din Dumnezeu. lar creaturile sunt din cele ce nu sunt!%1.” 
(Sf. Atanasie cel Mare, Despre Sfântul Duh, Epistola aceluiaşi către acelaşi 
episcop Serapion, II, în PSB, vol. 16, p. 80) 


„(...) Toate printr-Însul s-au făcut şi fără de EI nimic nu s-a făcut (In. |, 
2). lar dacă Fiul, fiind Creator ca şi Tatăl, nu este creatură; şi dacă prin El se 
creează toate, deci nu este dintre cele ce se creează, e vădit că nici Duhul nu este 
creatură. Fiindcă s-a scris despre EI în psalmul 103: Lua-vei Duhul Tău de la ele 
şi vor pieri şi în ţărână se vor întoarce. Trimite-vei Duhul Tău şi se vor zidi şi 
vei înnoi faţa pământului (29-30). 

Aşa fiind scris, e vădit că Duhul nu e creatură, ci e şi El Creator. Căci 
Tatăl creează toate prin Cuvântul în Duhul. Fiindcă unde este Cuvântul, acolo 
este şi Duhul. Şi cele create prin Cuvântul au tăria existenţei lor de la Cuvântul 
în Duhul!*?. Aşa s-a scris în Psalm 32: Cu Cuvântul Domnului cerurile s-au 
întărit şi cu Duhul gurii Lui toată puterea lor (Ps., 32, 6)'%.” (Sf. Atanasie cel 
Mare, Despre Sfântul Duh, Epistola aceluiaşi către acelaşi episcop Serapion, 
IV-V, în PSB, vol. 16, p. 83) 


1%! Țâlcuirea Pr. Stăniloae: Dacă Duhul ar fi creatură, ar fi marcat de faptul că e din cele ce nu 
sunt, deci având în Sine tendinţa spre piericiune. El n-ar putea în acest caz da viaţă 
netrecătoare celor în care Se sălăşluieşte. În acest caz, fără Treime ca Dumnezeire a iubirii 
desăvârşite Dumnezeu n-ar mai fi Dumnezeu adevărat, ci S-ar confunda cu lumea relativă. 
(n.s. 151, p. 80) 

1%2 Tâlcuirea Pr. Stăniloae: Dumnezeu nu creează lumea fără Raţiune, deci nu fără libertate. 
Altfel, lumea ar fi o emanaţie a unei esențe oarbe. lar aceasta nu explică nimic şi ne îndeamnă 
să nu mai căutăm nici un sens în nimic prin cugetare. Dar atunci la ce mai serveşte cugetarea? 
Însă Dumnezeu nu creează numai prin Raţiune, ci pe toate le umple de viaţă, care nu e fără 
mişcarea lor spre Sine ca scop al desăvârşirii lor. Nu creează o lume statică. Duhul ca viaţă 
întreţine în toate un dinamism, care e propriu vieţii întregii lumi. Sfântul Atanasie numeşte aci 
Duhul, Viaţă, Tărie. De fapt viaţa e una cu tăria, precum lipsa de viaţă e neputinţă de mişcare 
statornică spre un scop superior. Dar tăria vieţii e unită cu raționalitatea, manifestându-se în 
cadrul ei. Căci rațiunea e unită cu aspiraţia de a cunoaşte tot mai mult şi a înainta spre 
desăvârşire ca scop. Mişcarea persistă şi în cei ce nu mai tind spre desăvârşire, dar ca o 
mişcare pervertită, într-o agitaţie fără un scop final. (n.s. 157, p. 83) 

1% Tâlcuirea Pr. Stăniloae: Duhul e atât de intim Fiului încât e ca un Duh al gurii Lui, ca o 
mişcare ce porneşte din El, Fiul vorbeşte prin Duhul deşi vorbeşte şi Duhul. Prin mine 
vorbeşte uneori cel pe care-l iubesc, sau invers. Fără celălalt dinamismul meu slăbeşte. (n.s. 
158, p. 83) 

„Dacă Duhul ar fi creatură, nu L-ar fi legat de Tatăl, ca să nu fie Treimea 
neasemenea Ei înseși, legându-se cu Ea ceva străin şi din afară. Căci ce i-ar fi 
lipsit lui Dumnezeu, ca să 1 se adauge ceva străin, care să fie împreună slăvit cu 
EI'%*? Să nu fie! Nu este aşa. Căci EI însuşi a spus: Sunt plin (s., |, 11). De 
aceea Însuşi Domnul a legat de numele Tatălui pe al Duhului, ca să arate că 
Sfânta Treime nu constă din planuri diferite, adică din Creator şi creatură, ci una 
este dumnezeirea Ei. Aceasta cunoscând-o Pavel, a învăţat că harul dat de Ea 
este unul, zicând: Un Domn, o credinţă, un Botez (Efes., 4, 5). Precum e un 
Botez, aşa e o credinţă. Căci cel ce crede în Tatăl, cunoaşte în Tatăl pe Fiul şi pe 
Duhul, nu în afară de Fiul. Şi de aceea crede şi în Fiul şi în Duhul Sfânt. Fiindcă 
una este dumnezeirea Treimii, cunoscută din Tatăl cel Unul. 

Acesta e deci conţinutul credinţei universale.” (Sf. Atanasie cel Mare, 
Despre Sfântul Duh, Epistola aceluiaşi către acelaşi episcop Serapion, VI, în 
PSB, vol. 16, p. 85) 


„Cât priveşte pe Duhul, EI a fost pus pe aceeaşi treaptă cu Dumnezeu, nu 
dintr-o necesitate trecătoare, ci datorită comuniunii Sale fireşti (cu Dumnezeu): 
N-a fost impus (aci) de noi, (aci) a fost aşezat de Domnul”. (Sf. Vasile cel Mare, 
Despre Sfântul Duh, cap. 13, în PSB, vol. 12, p. 45) 


„De bună seamă, ne putem face o idee în legătură cu măreţia Duhului şi 
în legătură cu neîntrecuta Lui putere luând aminte la semnificația numelor, la 
măreţia lucrărilor şi la binefacerile Lui faţă de noi şi faţă de întreaga lume. Este 
numit Duh (ca şi Tatăl şi Fiul) în textele: Duh este Dumnezeu (In., 4, 24), şi 
Hristos, Domnul, este Duhul vieţii noastre (Plângerile lui Ieremia, 4, 20). Este 
numit Sfânt şi este sfânt, după cum sfânt este Tatăl şi sfânt este Fiul. Dacă pentru 
creaţie sfinţenia este ceva adăugat din afară, pentru Duhul sfinţenia este un 
apanaj al firii Sale. EI nu este sfinţit, ci sfinţitor. Este numit bun, pentru că bun 
fiind Tatăl, bun este Cel născut din El. Bunătatea este esenţa Sa. Este denumit 
Cel fără ocolişuri, ca şi Domnul Dumnezeu (Ps., 140, 16), pentru că adevărul şi 
dreptatea este în Sine şi nu se înclină într-o parte sau alta, în virtutea 
neschimbabilităţii firii Sale. Este numit Paraclet ca şi Fiul Unul-Născut; EI 
însuşi spune: Voi ruga pe Tatăl Meu şi alt Paraclet vă va trimite (|n., 14, 16). 


1% Tâlcuirea Pr. Stăniloae: Dacă Domnul a poruncit să se boteze fiecare în numele Tatălui şi 
al Fiului şi al Sfântului Duh, înseamnă că fiecare din aceşti Trei e Dumnezeu, şi nu creatură. 
Dacă Duhul ar fi creatură, ce nevoie ar fi fost să se adauge Tatălui şi Fiului ca să se facă 
botezul şi în numele Lui? Ar fi avut Dumnezeu nevoie să se completeze printr-o creatură? Ar 
însemna că nu mai este nici El Dumnezeu care nu are nevoie de nimic din afară de Sine. Și ce 
nevoie are omul să se boteze în numele creaturii, dacă e botezat ca să fie scos din stricăciunea 
şi mortalitatea proprie creaturii? Fiecare Persoană a Treimii e prezentă în ceea ce se dă în 
botez fără să se confunde cu celelalte. Sunt prezente toate Trei pentru că ele reprezintă viaţa 
nemuritoare şi iubirea desăvârşită. Când arăt dragostea mea cuiva, unită cu dragostea altuia 
care îl iubeşte şi el, nu ne confundăm, ci ne bucurăm de această iubire comună a noastră faţă 
de acela, insuflându-i şi lui dragostea ca pornire spre comuniune. (n.s. 160, p. 85) 

Prin urmare, Duhul are nume comune cu Tatăl şi Fiul în virtutea participării la 
aceeaşi fire. Altfel, cărui fapt (se datoresc acestea)? A fost numit apoi Duh 
stăpânitor, Duh al adevărului şi al înţelepciunii. Duh divin este Cel care M-a 
creat (In., 23, 4). Pe Veseleel, zice, l-a umplut Dumnezeu cu Duh divin de 
înțelepciune, de pricepere şi de ştiinţă (eş., 31, 3). Deci, acestea sunt numele 
Duhului, mari şi suprafireşti şi nu cuprind nici o exagerare. 

lar lucrările Lui care sunt? Mărimea lor este imposibil de redat, iar 
mulţimea lor este imensă. Cum este posibil să înţelegem pe cele ce sunt dincolo 
de timp ? Care erau lucrările Lui mai înainte de crearea lumii raționale? Câte 
sunt binefacerile Sale față de creație? Care va fi puterea Sa în veacurile care 
urmează ? A existat, a preexistat şi a coexistat cu Tatăl şi cu Fiul mai înainte de 
veci, încât, chiar dacă vei concepe ceva (ca existând dincolo de timp, vei găsi că 
este posterior Duhului”. (Sf. Vasile cel Mare, Despre Sfântul Duh, cap.19, în 
PSB, vol. 12, p. 63) 


„Numeşti pe Duhul rob? Dar robul, zice Domnul, nu ştie ce face domnul 
său (In., 15, 15), pe când Duhul cunoaşte pe cele ale lui Dumnezeu, după cum 
cunoaşte duhul omului, pe cele din om (| Cor., 2, 11).” (Sf. Vasile cel Mare, 
Despre Sfântul Duh, cap. 19, în PSB, vol. 12, p. 65) 


„Cine este atât de răutăcios, cine este atât de lipsit de darul ceresc şi de 
nerecunoscător al cuvintelor lui Dumnezeu, cine este atât de lipsit de speranţele 
veşnice încât să pună pe aceeaşi treaptă pe Duhul cu creatura şi să-L despartă de 
divinitate?” (Sf. Vasile cel Mare, Despre Sfântul Duh, cap. 24, în PSB, vol. 12, 
p. 72) 


„(Duhul) depăşeşte orice minte şi arată neputincioasă logica (umană), 
care nu poate reda nici cea mai mică parte a vredniciei Sale, după cuvântul 
(cărţii) intitulată înţelepciunea: Înălfați-L, zice, cât puteți, EI este şi mai sus; 
înmulțiți-vă pentru a-L lăuda; nu vă lăsaţi. (Cu toate acestea), la EI nu veţi 
putea ajunge (Înţ. Is. Sir., 43, 34 — 35)”. (Sf. Vasile cel Mare, Despre Sfântul 
Duh, cap. 28, în PSB, vol. 12, p. 84) 


„Pentru mine nimic nu este mai înfricoşător decât faptul de a nu se teme 
cineva de amenințările pe care Domnul le-a rostit împotriva celor care defaimă 
pe Duhul”. (Sf. Vasile cel Mare, Despre Sfântul Duh, cap. 29, în PSB, vol. 12, p. 
88) 


„(...) la slăvirea Duhului ne-a împins în primul rând cinstea (dată Lui) de 
Domnul, care L-a pus pe aceeaşi treaptă cu Sine şi cu Tatăl (prin cuvintele) de la 
botez (II Cor., 1, 9), apoi faptul că EI a condus pe fiecare dintre noi la cu- 
noaşterea lui Dumnezeu, prin aceeaşi mistagogie şi, mai presus de orice, frica de 
amenințările (Domnului), ameninţări care îndepărtează din mintea noastră orice 

gând umilitor”. (Sf. Vasile cel Mare, Despre Sfântul Duh, cap. 29, în PSB, vol. 
12, pp. 88-89) 


„Iu zici că Duhul Sfânt e o creatură. Dar orice creatură e roabă a 
Creatorului ei. Scriptura spune: toate sunt slujitoare Ție (Ps., 118, 91). lar dacă e 
roabă, ea are şi o sfințenie câştigată şi tot ce are o sfințenie câştigată e 
susceptibil de o înclinare spre rău. Or Duhul Sfânt care e sfânt prin fiinţa Lui e 
numit izvor de sfințenie. Aşadar, EI nu-i o creatură, căci era deofiinţă cu Dum- 
nezeu. ȘI spune-mi cum poţi tu numi rob pe Cel Care prin Botez te scapă din 
robie? Căci zice Scriptura: Legea duhului vieţii în Hristos lisus m-a eliberat de 
legea păcatului (Rom., 8, 2)”. (Sf. Vasile cel Mare, Epistole, epistola 8, I, în 
PSB, vol. 12, p. 140) 

„lar dacă mai zice că Duhul Sfânt e creatură, prin aceasta vrea să ne dea 
să înţelegem că firea Lui e mărginită. Dar atunci cum ar mai sta în picioare acest 
cuvânt: Duhul lui Dumnezeu umple lumea (Înţ. Sol., 1, 7) şi altul Unde mă voi 
duce de la Duhul Tău şi de la faţa Ta unde voi fugi ? (Ps., 138, 7) Dar se pare că 
el nici nu mai recunoaşte ceea ce e simplu după firea sa. Or, dacă Duhul Sfânt 
nu-i simplu, atunci e alcătuit din ființă şi din sfinţenie. Ceea ce se prezintă în 
felul acesta aceea e compus. Şi atunci cine va fi atât de nebun să spună că Duhul 
Sfânt e compus şi nu e deoființă cu Tatăl şi cu Fiul tocmai din pricina acestei 
simplități?” (Sf. Vasile cel Mare, Epistole, epistola 8, X, în PSB, vol. 12, p. 140) 


„Voi sunteți templu al Duhului Sfânt, Care este în voi (| Cor., 6, 19). Însă 
orice templu este templu al lui Dumnezeu, iar dacă noi suntem templu al 
Duhului Sfânt, urmează că Duhul Sfânt este Dumnezeu”. (Sf. Vasile cel Mare, 
Epistole, epistola 8, XI, în PSB, vol. 12, p. 141) 


„(...) (Duhul Sfânt - n.L.P.) unit cu Tatăl şi cu Fiul în toate, în mărire şi 
în veşnicie, în putere şi în împărăție, în stăpânire şi în dumnezeire, cum 
mărturiseşte şi tradiţia Sfântului Botez”. (Sf. Vasile cel Mare, Epistole, epistola 
105, în PSB, vol. 12, p. 286) 


„Cât despre cei care spun că Duhul Sfânt e creatură, ne e mai milă de ei 
decât de nişte oameni care, din pricina acestui cuvânt, cad în greşeală de neiertat 
de a huli împotriva Duhului Sfânt. (...) Făptura e roabă. Duhul ne face liberi; 
făptura are nevoie să 1 se dea viaţă, Duhul e dătător de viaţă; făptura simte 
nevoie să fie învățată, Duhul este tocmai Cel Care ne învaţă; făptura e sfinţită, 
Duhul sfinţeşte. Chiar dacă vorbeşti despre îngeri, despre arhangheli şi despre 
toate puterile cele mai presus de lume, totuşi şi ele îşi primesc sfinţenia tot prin 
ajutorul Duhului Sfânt. Duhul are o sfinţenie firească pe care n-a primit-o prin 
har, ci face parte din fiinţa Lui; tocmai de aceea a şi fost nevoie să i se dea un 
nume special”. (Sf. Vasile cel Mare, Epistole, epistola 159, II, în PSB, vol. 12, 
p. 347) 

„Sau, cum ne este tâlcuit acelaşi înţeles mai limpede de către Luca, cel 
ce cere să vină Împărăţia strigă după ajutorul Sfântului Duh. Căci în acea 
Evanghelie, în loc de vie Împărăția Ta, se spune: vie Duhul Tău cel sfânt peste 
noi şi să ne curățească pe noi'“”. Ce vor zice cei ce-şi deschid gura cu 
îndrăzneală împotriva Sfântului Duh ? Cu ce cuget prefac mărirea împărăției în 
starea coborâtă a robiei? Dacă pe cel căruia Luca îi zice Duhul, Matei L-a numit 
Împărăţie, cum îl coboară luptătorii împotriva lui Dumnezeu la treapta unei 
creaturi, punându-l în seamă, în locul firii ce împărăteşte, o fire împărăţită? 
Creaţiunea e roabă, iar robia nu e împărăție. lar Duhul Sfânt este Împărăţia. Deci 
e deasupra părtăşiei la creatură (la zidire). Căci împăratul nu e împărățit. lar Cel 
ce nu e împărăţit nu e nici făptură. Căci e propriu făpturii să fie roabă.'%” (Sf. 
Grigorie de Nyssa, Despre rugăciunea domnească, cuvântul III, în PSB, vol. 29, 
p. 429) 


„lar dacă (...) e coborât cu adevărat din existenţa ca Dumnezeu prin fire, 
este înscris între slugi şi considerat slujitor. În acest caz va procura ceva străin 
(de ceea ce are EI) şi va aduce celor vrednici ceva mai mare decât El. Căci va 
ceda, socotesc, celor din Dumnezeu aceasta. Dar vom fi şi noi mai înalţi decât 
Sfântul Duh, împodobindu-ne cu o slavă mai presus de a Lui'“”. Sau nu-ţi pare 
că spun un lucru foarte adevărat, chiar dacă cuvintele acestea se referă la o mare 
nebunie?” (Sf. Chiril al Alexandriei, Despre Sfânta Treime, cuvântul VII, în 
PSB, vol. 40, pp. 290-291) 


„(...) Cele nevăzute ale Lui se văd de la zidirea lumii, din făpturi fiind 
înțelese, adică veşnica Lui putere şi dumnezeire, ca să fie ei fără cuvânt de 
apărare, deoarece cunoscând pe Dumnezeu, nu L-au Slăvit ca pe Dumnezeu şi 
nu l-au mulțumit, ci s-au rătăcit în gândurile lor deşarte (Rom., Il, 20-21). 
Frumuseţea lui Dumnezeu va ieşi deci la vedere mai clară, ca veşnica Lui putere 


1%5 Tâlcuirea Pr. Stăniloae: Aşa este în unii codici sirieni, copţi, latini, dar şi greceşti, de 
exemplu, în codex Bezae Cantabrigensis. Versiunea aceasta e luată şi în rugăciunea Împărate 
ceresc (Lc., 11, 2) (n.s. 56, p. 429) 

15% Tâlcuirea Pr. Stăniloae: Din îmbinarea expresiei de la Matei (Împărăţia) şi Luca (Duhul 
Sfânt), sfântul Grigorie scoate un argument împotriva pnevmatomahilor. Dacă Duhul este Îm- 
părăția, El e deci împărat, nu e rob, nu e creatură, care e roaba unor legi, până ce nu se umple 
de puterea Duhului, Care îndumnezeieşte, Care eliberează creatura. A se observa că acest titlu 
de împărat 1 se dă Duhului în rugăciunea Împărate ceresc. Deci rugăciunea aceasta exista în 
vremea sfântului Grigorie, sau a fost întocmită pe baza scrisului său. Împărăţia Duhului e 
împărăţia adevărată; EI ne face împărați pe toţi, pe care ne curăţeşte de păcatele care ne ţin în 
robie. Împărăţia Lui nu e ca împărăţiile lumeşti care robesc pe supuşi. Ea nu e ca ordinea unei 
lumi concepută panteist, în care nimic nu e liber, ci totul supus legilor compunerii şi des- 
compunerii (alcătuirii fără voie şi coruperii fără voie). (n.s. 57, p. 429) 

1%7 Tâlcuirea Pr. Stăniloae: Dacă Duhul e mai mic ca Dumnezeu, atunci vom fi mai înalţi ca 
EI şi noi, care suntem numiţi temple ale lui Dumnezeu şi ne unim cu Hristos. (n.s. 412, p. 
291) 

şi dumnezeire. Dar puterea dă tărie cerurilor şi Duhul le împuterniceşte nu ca 
una din creaturi, chemată în ajutor. Căci este o nebunie a cugeta şi spune 
aceasta, ci ca fiind Duhul propriu al lui Dumnezeu, care toate le creează şi le 
întăreşte. Sau dacă vor spune că nu e aşa, să ne răspundă ei şi să ne arate cauza 
pentru care Creatorul tuturor procură şi dă creaturilor starea lor de frumuseţe şi 
armonia lor desăvârşită prin participarea la Sfântul Duh'*.” (Sf. Chiril al 
Alexandriei, Despre Sfânta Treime, cuvântul VII, în PSB, vol. 40, pp. 297-298) 


„lar dacă (Fiul) nu mai e împreună teologhisit cu Tatăl, nu mai e nici 
numărat în invocarea de la Botez şi credinţa în El şi propovăduirea Lui sunt 
deşarte!**”. 

Şi iarăşi, dacă Fiul nu mai e teologhisit după întrupare împreună cu Tatăl, 
cui vom atribui spusa: Tatăl Meu până acum lucrează şi Eu lucrez (|n., 5, 17); şi: 
Cele ce vede făcându-le Tatăl, şi Fiul le face asemenea (In., 5, 19); şi: De nu 
credeţi Mie, credeţi faptelor Mele (n., 5, 25); şi: Precum Tatăl Meu scoală 
morți şi înviază, aşa şi Fiul pe care voieşte îi înviază (In., 5, 55)? Căci acestea 
toate Îl arată pe EI nu numai fiind după întrupare de aceeaşi fiinţă cu Tatăl, ci şi 
de aceeaşi lucrare. 

Și iarăşi, dacă providenţa referitoare la creaturi e o lucrare a lui 
Dumnezeu, iar aceasta e nu numai a Tatălui şi a Duhului, ci şi a Fiului şi după 
întrupare, atunci EI este şi după întrupare de aceeaşi lucrare cu Tatăl. 

Și iarăşi, dacă minunile sunt lucrarea lui Dumnezeu, iar din minuni L-am 
cunoscut pe Fiul ca fiind de aceeaşi ființă cu Tatăl, urmează că din aceeaşi 
lucrare S-a arătat ca fiind de aceeaşi ființă cu Tatăl şi e împreună teologhisit cu 
Tatăl şi după întrupare. 

Și iarăşi, dacă lucrarea creatoare aparţine ființial lui Dumnezeu, iar cele 
ce aparţin ființial nu pot fi negate, e necesar ca ei, spunând că El nu e de aceeaşi 
lucrare cu Tatăl şi după întrupare, să spună că nu e nici de aceeaşi ființă. Căci 
unde nu este lucrarea cea după fire, nu va fi nici firea de care ţine ea. Sau e 
necesar ca, spunând că e de aceeaşi ființă cu Tatăl, să spună că e şi de aceeaşi 
lucrare şi să-L teologhisească împreună cu Tatăl şi după întrupare. Căci unde e 
firea comună, acolo va fi şi lucrarea comună, conformă firii în mod 


'%8 Tâlcuirea Pr. Stăniloae: Dacă Duhul este o creatură, pentru ce Se foloseşte Dumnezeu de 
El pentru a da creaturilor armonia şi frumuseţea? Ce are Duhul ca creatură mai mult decât 
celelalte creaturi? Poate EI să le adune toate în EI, dacă nu e decât o creatură mărginită şi El? 
Sau nu are Dumnezeu în El o neputinţă de-a da celor create şi frumuseţea în stabilitatea lor? E 
dependent Dumnezeu de o creatură în privinţa aceasta? Vedem iarăşi lipsa unei distincţii clare 
între Dumnezeu şi creaturi, sau un fel de panteism. 

Mai adăugăm că o lume care nu e creată de o comuniune iubitoare între Persoane egale, n-ar 
arăta un sens al creării ei. Numai o Treime iubitoare dă un sens creării lumii. (n.s. 426, p. 298) 
1% Tâlcuirea Pr. Stăniloae: Aceasta se aplică şi denominaţiunilor neoprotestante, care nu 
cunosc pe Hristos ca Fiul lui Dumnezeu. (n.s. 733b, p. 353) 

neschimbat.” (Sf. Maxim Mărturisitorul, Epistole, Partea a Doua, Disputa Sf. 
Maxim cu Pyrhus, 25, în PSB, vol. 81, pp. 353-354) 


Acceptarea şi răspândirea ideilor greşite cu privire la Duhul Sfânt — 
urmările pierzătoare 


„ȘI odată ce ai spus ce nu trebuie spus despre Duhul, lipsa Duhului s-a şi 
făcut vădită în tine. După cum cel care închide ochii îşi împropriază întunericul, 
tot aşa cel care s-a depărtat de Duhul a ajuns în afară de Cel Care luminează şi 
se cufundă în întunecime sufletească.” (Sf. Vasile cel Mare, Omilii şi cuvântări, 
omilia a XXIV-a, V, în PSB, vol. 17, p. 595) 


Inspirația Duhului Sfânt 


„Dacă Dumnezeu binevoieşte, noi înfățişăm gândurile care ni se 
descoperă nouă.” (Origen, Omilii la Cartea Numerii, omilia XXIV, III, în PSB, 
vol. 6, p. 217) 


„(...) Inspirația care-l îndeamnă nu-i provoacă absolut nici o tulburare 
sau întunecare a cugetului şi când nu-şi pierde judecata lberului arbitru; aşa era 
cazul cu toţi proorocii şi apostolii care colaborau la proorociile dumnezeieşti 
fără nici o tulburare de conştiinţă.” (Origen, Despre principii, cartea a III-a, IV, 
3, în PSB, vol. 8, p. 232) 


„Dumnezeu însuşi este cel care a acţionat asupra proorocilor invitându-i 
şi îndemnându-i să progreseze prin sfaturi bune, dar lăsând, desigur, omului 
libertatea de a judeca dacă e şi el de părere să urmeze sau nu chemarea care-l 
atrage spre lucruri cereşti şi dumnezeieşti. Aşa se explică de ce este cu putinţă să 
distingem clar când sufletul e mişcat de prezenţa unui duh mai bun.” (Origen, 
Despre principii, cartea a III-a, 3, IV, în PSB, vol. 8, p. 232) 


„Căci a purtat (Pavel — n.L.P.) numele Domnului, făcându-se Stăpânului 
vas al alegerii, şi s-a articulat astfel întru totul în EI, Capul tuturor, încât în toate 
câte le grăia nu mai era el cel ce le grăia, ci Capul lui le rostea, precum a arătat 
corintenilor pe Hristos grăind şi vorbind în sine (II Cor., 13, 3). Astfel traheia lui 
era bine glăsuitoare şi bine sunătoare, articulând prin Sfântul Duh cuvântul 
adevărului. Astfel laringele lui se îndulcea totdeauna de cuvintele dumnezeieşti, 
hrănind prin sine tot trupul cu acele învățături de-viaţă-făcătoare.” (Sf. Grigorie 

de Nyssa, Tălcuire amănunțită la Cântarea Cântărilor, omilia a VII-a, în PSB, 
vol. 29, p. 219) 


„(...) Moise spune că Dumnezeu pusese în gura lui câteva glăsuiri 
minunate ca să însoţească facerea de minuni când trebuiau să iasă în Egipt (...)” 
(Sf. Grigorie de Nyssa, Cuvânt apologetic la Hexaimeron, în PSB, vol. 30, p. 
99) 


Darurile Duhului Sfânt 


„Dar dacă mulţi sfinţi se împărtăşesc de darurile Duhului Sfânt, nu 
urmează de aici că trebuie să concepem pe Duhul Sfânt ca pe ceva corporal şi 
compus din mai multe bucăţi încât fiecare sfânt şi-ar primi câte-o fărâmă, ci în 
realitate El este o putere sfințitoare, de care vor avea parte toţi cei care s-au 
învrednicit a fi sfințiți prin har.” (Origen, Despre principii, cartea întâia, III, 1, în 
PSB, vol. 8, p. 46) 


„Nu administrează darurile ca un slujitor, ci împarte harurile ca un 
stăpân. Împărțeşte, spune apostolul, în deosebi fiecăruia, după cum voieşte U 
Cor., 12, 11). Este trimis ca administrator al harurilor, dar lucrează cu propria 
Lui putere!*.” (Sf. Vasile cel Mare, Omilii şi cuvântări, omilia a XV-a, IL, în 


PSB, vol. 17, p. 513) 


„Când auzim cuvântul (despre) împărăţia (lui Dumnezeu) şi suntem 
emoţionaţi până la lacrimi, să nu socotim că lacrimile sunt (rezultatul emoţiei) 
noastre; nici să credem că faptul de a auzi corect, de a vedea bine, s-ar datora 
auzului şi ochilor noştri. Pentru că ale altuia sunt lacrimile, ale altuia sunt 
urechile şi ochii, a altuia este mintea şi sufletul, (şi anume) ale Duhului celui 
ceresc şi dumnezeiesc, Care aude şi plânge, care ştie (starea noastră) şi se roagă 
(pentru noi) şi Care face cu adevărat voia lui Dumnezeu. Pe acest dar minunat 
(pe Duhul Sfânt) L-a promis Domnul (Hristos) Apostolilor, când a zis: Eu Mă 
duc, însă Mângăâietorul, Duhul cel Sfânt, pe Care Îl va trimite Tatăl în numele 
Meu, Acela vă va învăţa toate (|n., 14, 26). (...) 

Deci, atunci când şi noi auzim cuvântul lui Dumnezeu, când ne vine să 
plângem şi ne rugăm fierbinte ca Hristos să vină la noi, să nu credem că noi 
facem toate acestea, ci Duhul este Acela care speră, crede şi se roagă cu 


15% Biserica experimentează darurile Duhului. Aceste daruri deşi sunt lucrate de unul şi acelaşi 
Duh, dar în fiecare într-un chip corespunzător, ele nu trebuie privite ca provenind exclusiv de 
la Duhul Sfânt, ci ca fiind împărţite de întreaga Sfântă Treime, prin Duhul Sfânt, Tatăl dăruind 
totul prin Fiul împreună cu Sfântul Duh. Nu se deosebesc între ele darurile Tatălui şi ale 
Fiului şi ale Sfântului Duh, căci există o singură mântuire cu o singură putere, cu o singură 
credinţă. (Sf. Chiril al Ierusalimului, Careheza a XVI-a). - n.L.P. 

adevărat, după voia Sa.” (Sf. Macarie Egipteanul, Alte şapte omilii, cuvânt 
despre iubire, 11, în PSB, vol. 34, pp. 327-328) 


Duhul Sfânt Proniatorul; Pronia dumnezeiască 


„(...) Simonides!*: 

Nimeni fără Dumnezeu, 

N-a fost virtuos! Nici oraş, nici muritor! 

Dumnezeu cunoaşte totul. Fără Dumnezeu nimic nu-i sănătos 

În muritori!*?. 

La fel şi Furipide!**: 

Fără Dumnezeu nu e nimic în oameni'". 

Și Menandru'**: 

Nimeni de noi nu are grijă, decât numai Dumnezeu'%%” (Teofil al 
Antiohiei, 7rei cărți către Autolic, cartea a doua, VIII, în PSB, vol. 2, p. 397) 


„Acolo unde Domnul priveşte este pace şi veselie, iar acolo de unde 
Domnul îşi întoarce faţa Sa, acolo intră răutatea.” (Clement Alexandrinul, 
Pedagogul, cartea I, cap. VIII, 70.1., în PSB, vol. 4, p. 206) 


„Purtarea de grijă a lui Dumnezeu care conduce omenirea este şi 
suverană şi bună; prin aceste două însuşiri puterea providenţei rânduieşte 
mântuirea oamenilor; ca suverană, îi înţelepţeşte pedepsindu-i; ca binefăcătoare, 
le este de folos prin facerile de bine.” (Clement Alexandrinul, Stromatele, 
stromata I, cap. XXVII, 173.5., în PSB, vol. 5, p. 109) 


„Da, puterea lui Dumnezeu este totdeauna lângă noi; puterea Sa ne 
atinge, ne vede, ne face bine şi ne învaţă.” (Clement Alexandrinul, Stromatele, 
stromata a II-a, cap. II, 5.5., în PSB, vol. 5,p. 116) 


1%1 Tâlcuirea Pr. D. Fecioru: Simonides din Cheos, cel mai mare poet liric grec (556-467 
î.Hr.). (n.s. 31, p. 397) 

1% Tâlcuirea Pr. D. Fecioru: Antholog. Lyr. Graec., ediţia Diehl, t. II, p. 68; frag. 10 (61) (la 
S-B, p. 86, nota 2). (n.s. 32, p. 397) 

1% Tâlcuirea Pr. D. Fecioru: Euripide, poet tragic grec (480-406 î.Hr.). Cele mai celebre din 
operele sale sunt: A/ceste, Medeea, Andromaca, Electra, Hecuba, Ifigenia în Aulida, Ifigenia 
în Taurida, Bacantele. (n.s. 33, p. 397) 

15 Tâlcuirea Pr. D. Fecioru: Euripide, Fragm. 391. Nauck, Tragicorum graecorum fragmenta, 
Leipzig, 1889, p. 480 (la S-B, p. 86, nota 3). (n.s. 34, p. 397) 

15 Tâlcuirea Pr. D. Fecioru: Menandru, poet comic grec (342-292 î.Hr.). Se spune că a scris 
108 comedii; sunt cunoscute numai prin fragmente. (n.s. 35, p. 397) 

15% Tâlcuirea Pr. D. Fecioru: Menandru, Meineke, Fragmenta comic. graec., Berlin, 1841, t. 
IV, p. 276 (la S-B, p. 86, nota 4). (n.s. 36, p. 397) 

„(...) pronia dumnezeiască este evidentă din priveliştea tuturor celor pe 
care le vedem, a tuturor faptelor făcute cu artă şi înţelepciune, atât a celor care 


se nasc după rânduială, cât şi a celor care se ivesc după rânduială.” (Clement 
Alexandrinul, Stromatele, stromata a V-a, cap. I, 6.2., în PSB, vol. 5, p. 314) 


„Multe din cele din viaţă, e drept, iau naştere datorită gândirii omeneşti; 
dar asta după ce gândirea omenească a fost luminată de Dumnezeu, astfel 
sănătatea vine prin ştiinţa medicală; bunăstarea trupească prin exerciţii 
gimnastice; bogăția prin afacerile comerciale; dar toate se fac prin prezenţa 
proniei dumnezeieşti cu conlucrarea omenească.” (Clement Alexandrinul, 
Stromatele, stromata a VI-a, cap. XVII, 157.1.-157.2., în PSB, vol. 5, p. 470) 


„Că pronia, care vine de la Dumnezeu la noi, nu este o forță oarbă care 
are sarcina să slujească creaturilor, urcându-se de la cele mai de jos creaturi până 
la cele mai de sus, ci, datorită milei lui Dumnezeu faţă de slăbiciunea noastră, 
rânduielile directe ale proniei Sale lucrează asupra noastră, aşa cum lucrează 
grija păstorilor pentru oile lor şi a împăratului pentru supuşii lui, şi după cum şi 
noi ne supunem conducătorilor rânduiți să ne conducă, potrivit orânduielii 
încredințate lor de Dumnezeu.” (Clement Alexandrinul, Stromatele, stromata a 
VII-a, cap. VII, 42.7., în PSB, vol. 5, p. 502) 


„Dumnezeu a ales pe patriarhi, le-a dat făgăduinţă, a scos din Egipt 
poporul care se trăgea din acei patriarhi, a răbdat îndelung când ei au păcătuit, 1- 
a pedepsit ca un părinte, i-a dus în ţara făgăduinţei pe care le-a dat-o; din când în 
când le-a trimis prooroci, i-a pedepsit şi 1-a întors de la păcatele lor, i-a răbdat 
mereu îndelung, trimițându-le bărbați care să-i vindece, până să vină Marele 
Doctor, Proorocul, care-i mai presus decât toți proorocii, Tămăduitorul, care 
întrece pe toți tămăduitorii. Când a venit EI, ei L-au trădat şi L-au omorât 
zicând: ia-L de pe pământ, răstieneşte-L, răstigneşte-L pe EI! (In., 19, 15). 
Imediat după aceea a venit asupra poporului o certare de la Dumnezeu: Locul 
(ler., 40, 33), în care lisus al meu a fost răstignit (Apoc., Il, 8), a fost pustiit şi 
Dumnezeu a ales un alt popor. Vedeţi că secerişul este mult, iar lucrătorii sunt 
puţini (Mt., 9, 37). Dealtfel, Dumnezeu face ca mreaja să fie mereu aruncată în 
marea acestei vieţi şi în ea să se adune peşti de multe feluri (Mt., 13, 47). 
Dumnezeu trimite mulţime de pescari, trimite mulţime de vânători, iar ei 
vânează pe tot muntele şi tot dealul'*. Vezi cât de mare este purtarea de grijă a 
lui Dumnezeu pentru mântuirea oamenilor!” (Origen, Omilii la Cartea 
Proorocului leremia, omilia XVIII, V, în PSB, vol. 6, p. 442) 


„(...) omul niciodată nu-i cu totul părăsit de Dumnezeu şi de Adevăr, 
care-i însuşi Fiul Său Cel Unul-Născut.” (Origen, Contra lui Celsus, cartea a 
VIII-a, cap. LXIII, în PSB, vol. 9, p. 557) 


1%7 Tâlcuirea Pr. T. Bodogae: Ler., 16, 16. a se vedea Omilia Ier. XVI, 1. (n.s. 586, p. 442) 

„(...) susţinem că lumea este cârmuită de Dumnezeu, desigur fără ca prin 
aceasta să fie îngustată libertatea de voinţă a cuiva dintre noi, ci fiind condusă 
mereu spre mai bine (...)” (Origen, Contra lui Celsus, cartea a V-a, cap. XIX, în 
PSB, vol. 9, p. 333) 


„Purtarea de grijă a lui Dumnezeu conţine în sine toate cele de care 
poartă El grijă şi pe care le cuprinde, dar nu în felul în care un corp 
material îşi deţine conţinutul său atunci când şi conţinutul tot corp este, ci 
purtarea de grijă a lui Dumnezeu cuprinde totul întocmai ca o putere divină 
care cuprinde tot ceea ce conţine!%%.” (Origen, Contra lui Celsus, cartea a VI- 


a, cap. LXXI, în PSB, vol. 9, p. 432) 


„Dacă Tu nu ne aperi, degeaba stăm de veghe şi lucrăm degeaba. 
Îndepărtează tot ceea ce ne împovărează şi fii ajutorul, sprijinitorul şi doctorul 
nostru; fă să fim tari şi sănătoşi în credinţă.” (Metodiu de Olimp, Aglaofon sau 
Despre Înviere, discursul III, XXIII, în PSB, vol. 10, p. 211) 


„(...) la fel şi în cazul celor raționale: este imposibil să dăinuiască acea 
viaţă după lege fără (ajutorul) Duhului. Ordinea în cazarmă nu se poate păstra 
când comandantul lipseşte, nici armonia în cor în lhpsa dirijorului. Cum ar putea 
zice serafimii: Sfânt, Sfânt, Sfânt (s., 6, 3) dacă n-ar fi fost învăţaţi de Duhul de 
câte ori se cade să rostească această doxologie ? Prin urmare, fie că toți îngerii îl 
laudă pe Dumnezeu, fie că îl laudă toate puterile Lui, (fac acest lucru) cu 
concursul Duhului. Dacă mii şi mii de îngeri se află de faţă şi zeci de mii de 
slujitori săvârşesc ireproşabil slujba lor, (fac aceasta) cu puterea Duhului. Este 
imposibil a fi menţinută, fără purtarea de grijă a Duhului, toată această armonie 
de negrăit şi mai presus de ceruri (atât) în slujba lui Dumnezeu, cât şi între 
puterile cele mai presus de ceruri”. (Sf. Vasile cel Mare, Despre Sfântul Duh, 
cap. 16, în PSB, vol. 12, p. 54) 


„(...) fiecare om de la El primeşte ajutorul potrivit vredniciei lui 
personale şi potrivit trebuinţei lui”. (Sf. Vasile cel Mare, Epistole, epistola 189, 
VII, în PSB, vol. 12, p. 388) 


„(...) să fim încredinţaţi că Dumnezeu, Căruia nu-l scapă nimic din tot ce 
se întâmplă, Se află întotdeauna alături de noi.” (Eusebiu de Cezareea, Viaţa lui 
Constantin cel Mare, cartea V, 6.4., în PSB., vol. 14, p. 259) 


„(...) chiar numai principiul bunei-rânduieli este o lucrare a proniei: 
dovadă, faptul că ziua este scăldată de lumina soarelui, faptul că noaptea 
urmează apusului aceluiaşi soare, sau că, ajungând stăpână, ea — noaptea — nu 


1% Tâlcuirea Pr. T. Bodogae: Aceleași argumente în IV, 5. (n.s. 304, p. 432) 

rămâne scăldată în întuneric, şi asta ca urmare a hoinărelii stelelor. Or, ce să mai 
spunem noi atunci despre lună, care, cu cât se depărtează mai mult de soare, se 
şi rotunjeşte mai tare, şi care, pe cât se apropie de el, se îngustează? Nu ne 
vorbesc ele oare despre Cuvântul ordonator şi despre înţelepciunea lui 
Dumnezeu? 

Dar atât de binevenitele văpăi ale soarelui, care fac ca roadele să se 
coacă; sau umbletul vântului, care pregăteşte belşugul recoltelor; sau răcoarea 
zilelor de ploaie — precum şi potrivirea întreolaltă a tuturor acestora, datorită 
căreia totul se desfăşoară cu rost şi în bună rânduială; sau, iar, rigoarea cu care 
revin planetele la timpul cuvenit exact în acelaşi loc — nu arată ele desluşit 
(lucrarea) poruncii dumnezeieşti? Desăvârşita diaconie a astrelor, nu-şi spune 
oare ea singură supunerea în faţa legii lui Dumnezeu? 

Semeţia munţilor, adâncul hăurilor, netezimea fără sfârşit a câmpiilor — 
care nu ne fac plăcere numai pentru frumuseţea lor, ci şi pentru foloasele ce le 
aduc — se pot ele oare explica altfel decât în temeiul proniei dumnezeieşti? Dar 
dimensiunile şi delimitarea uscatului faţă de apă, necesare atât agriculturii cât şi 
aducerii de mărfuri trebuitoare din ţări străine, cum ar putea cineva să spună că 
nu dovedesc limpede exacta şi judicioasa purtare de grijă a lui Dumnezeu? Apa 
din munţi ajunge la loc de şes, pe care-l scaldă cât îi trebuie pământului ca să 
prindă viaţă; după aceea ea se năpusteşte în mare, iar marea o varsă în ocean.” 
(Constantin cel Mare, Cuvântarea lui Constantin cel Mare către adunarea 
Sfinţilor apud Eusebiu de Cezareea, Viaţa lui Constantin cel Mare, 6.7.-6.9., în 
PSB, vol. 14, pp. 259-260) 


„Nu e nimic din cele ce sunt şi se fac, care să nu fi fost făcut şi să nu 
dureze în EI şi prin EL.” (Sf. Atanasie cel Mare, Cuvânt împotriva elinilor, XLII, 
în PSB, vol. 15, p. 79) 


„Însuşi Cuvântul atotputernic şi atotdesăvârşit sfânt al Tatălui, 
sălăşluindu-Se şi întinzând puterile Lui în toate şi pretutindeni şi luminându-le 
pe toate cele arătate şi nevăzute, le ţine în Sine şi le strânge, nelăsând nimic gol 
de puterea Lui, ci dându-le viaţă tuturor şi păzindu-le pe toate împreună şi pe 
fiecare în parte.” (Sf. Atanasie cel Mare, Cuvânt împotriva elinilor, XLII, în 
PSB, vol. 15, p. 79) 


„Vie a sădit şi a împrejmuit-o cu gard (Mt., 21, 33). E lămurit că numeşte 
vie sufletele oamenilor, în jurul cărora a pus gard, adică siguranţa dată de 
porunci şi paza îngerilor.” (Sf. Vasile cel Mare, Omilii la Hexaemeron, omilia a 
V-a, VI, în PSB, vol. 17,p. 126) 


„La Dumnezeu nimic nu-i neprevăzut, nimic nu-i neglijat. Pe toate le 


priveşte cu ochiul cel neadormit. Este de faţă lângă toţi şi lângă toate, dând 
mântuire fiecăruia. Dacă Dumnezeu n-a lăsat pe ariciul de mare în afara privirii 

Sale, nu va supraveghea, oare, pe cele ale tale?” (Sf. Vasile cel Mare, Omilii la 
Hexaemeron, omiha a VII-a, V, în PSB, vol. 17,p. 153) 


„(...) nimic din cele ce există nu este în afara proniei lui Dumnezeu şi 
nici lipsit de grija ce i se cuvine.” (Sf. Vasile cel Mare, Omilii Ja Hexaemeron, 
omilia a IX-a, V, în PSB, vol. 17, p. 176) 


„Dacă cercetăm cu luare aminte frumuseţile creației, atunci prin ele 
citim, ca într-o carte, marea înţelepciune şi purtarea de grijă de toate a lui 
Dumnezeu.” (Sf. Vasile cel Mare, Omilii şi cuvântări, omila a IV-a despre 
mulțumire, II, în PSB, vol. 17, p. 378) 


„Dumnezeu face totul şi săvârşeşte totul spre folosul nostru; şi tot spre 
folosul nostru a dăruit omului şi desfătarea şi tihna. Dacă Dumnezeu, din pricina 
covârşitoarei Lui iubiri de oameni, ne-a pregătit, înainte de a fi neamul nostru, 
acele bunătăţi negrăite, precum Însuşi spune: Veniţi binecuvântaţii Părintelui 
Meu de moşteniţi împărăţia cea pregătită vouă înainte de întemeierea lumii 
(Mt., 25, 34), apoi cu mult mai mult ne va da din belşug toate cele de pe lumea 
asta”. (Sf. loan Gură de Aur, Omilii la Facere, omilia XIV, II, în PSB, vol. 21, p. 
158) 


„(...) înțeleptul Dumnezeu, Cel ce rânduieşte viaţa noastră după 
înţelepciunea Lui (...)”. (Sf. loan Gură de Aur, Omilii la Facere, omilia XVII, 
II, în PSB, vol. 21,p. 191) 


„Când ne bucurăm de purtarea de grijă a lui Dumnezeu, putem scăpa nu 
numai de uneltirile oamenilor răi, ci chiar de-am cădea între fiare sălbatice nu 
vom păţi nimic. Că Stăpânul, arătându-Şi bogăția puterii Lui, schimbă chiar firea 
fiarelor şi le preface în oi; nu că le-ar face să-şi piardă cumva sălbăticia firii lor, 
ci le face blânde ca oile, cu toate că-şi păstrează firea. Când Dumnezeu vrea, 
stihiile îşi uită propria lor lucrare; focul nu mai e foc. Şi aceasta o poţi vedea cu 
cei trei tineri (Dan., 3, 8-28) şi cu Daniel (Dan., 6, 16-24). Daniel, înconjurat de 
lei, ca şi cum ar fi avut oi împrejurul lui, n-a pățit nimic, ajutorul celui de sus a 
înfrânat sălbăticia leilor. Fiarele au rămas fiare, dar nu şi-au vădit firea lor 
sălbatică; şi au cunoscut asta şi cei care erau mai sălbatici ca fiarele. 

S-a întâmplat aceasta pentru o mai mare învinuire a acelor care au 
depăşit pe fiare în cruzime, cu toate că erau înzestrați cu rațiune. Au cunoscut 
chiar din fapte că, datorită purtării de grijă a Stăpânului, fiarele nu s-au atins de 
dreptul Daniel, n-au îndrăznit să-i sfâşie trupul; dar cei care l-au aruncat pe 
Daniel la fiare au fost mai răi decât fiarele. Şi ca să nu se creadă că totul a fost o 
nălucire, aceia au cunoscut adevărul din cele petrecute cu cei ce au fost aruncaţi 
în groapă; cu Daniel fiarele au fost blânde ca oile, îşi uitaseră firea, dar cu cei ce 
fuseseră aruncaţi după Daniel în groapă, fiarele şi-au arătat sălbăticia lor. Tot aşa 

s-a întâmplat şi cu focul din cuptorul cel din Babilon. Focul a cruțat pe cei din 
cuptor, pe cei din mijlocul focului; nu şi-a arătat tăria sa, ci, ca şi cum i-ar fi fost 
înlănţuită lucrarea focului, aşa a lăsat nevătămate trupurile celor trei tineri; nici 
părul lor n-a îndrăznit să se atingă, ca şi cum o poruncă ar fi împiedicat focul să- 
şi arate lucrarea sa; dar i-a mistuit pe cei ce şedeau lângă cuptor. Prin aceste 
două lucruri Dumnezeu şi-a vădit puterea Sa cea mare; şi prin aceea că a păzit 
nevătămaţi pe cei din cuptor şi prin aceea că a mistuit pe cei de lângă cuptor. 
Deci, când ne bucurăm de ajutorul celui de sus, nu numai că scăpăm de uneltirile 
vrăjmaşilor noştri, dar nu păţim nimic nici chiar de-am cădea în mijlocul 
fiarelor. Mâna lui Dumnezeu e mai puternică decât orice; în toate împrejurările 
ne dă tărie şi ne face să fim nebiruiţi”. (Sf. loan Gură de Aur, Omilii la Facere, 
omilia LVII, IV, în PSB, vol. 22, pp. 238-239) 


„Dacă Dumnezeu arată o atât de mare purtare de grijă de nişte flori de 
rând, nevrednice de cuvânt şi de un folos întâmplător, cum nu va purta grijă de 
tine, făptura cea mai necesară din toate?” (Sf. loan Gură de Aur, Omilii la Matei, 
omilia XXII, I, în PSB, vol. 23,p.281) 


„lată Eu sunt cu voi în toate zilele până la sfârşitul veacului (Mt., 28, 
20). 

Ai văzut iarăşi autoritatea cu care le-a vorbit? Ai văzut că şi aceste 
cuvinte au fost spuse pe măsura înţelegerii ucenicilor? N-a spus că are să fie 
numai cu ei, ci cu toţi credincioşii de mai târziu - că n-aveau să trăiască apostolii 
până la sfârşitul veacului -, ci le-a vorbit ca unora ce fac un singur corp cu toţi 
credincioşii de mai târziu. Domnul le-a spus: Să nu-mi vorbiţi de greutatea 
însărcinării. Eu, Care fac toate uşoare, sunt cu voi! Aceasta o spunea adesea şi 
profeților în Vechiul Testament: şi lui leremia, care punea înainte tinereţea lui, şi 
lui Moise şi lui lezechiel, care şovăiau: Eu sunt cu voi! Acelaşi lucru îl spune 
acum şi ucenicilor Săi”. (Sf. loan Gură de Aur, Omilii la Matei, omilia XC, II, în 
PSB, vol. 23, pp. 1001-1002) 


„(Hristos — n.L.P.) - Cel din care sunt toate şi prin Care sunt toate şi în 
Care sunt toate, pe Cel ce dă tuturor hrană la vremea potrivită, pe Cel ce 
deschide mâna Lui şi umple toată vietatea de bunăvoință, pe Cel ce e pâinea care 
se pogoară din cer şi dă viaţă lumii, pe Cel care face să curgă din izvorul propriu 
viaţa tuturor celor ce sunt.” (Sf. Grigorie de Nyssa, Tâlcuire amănunțită la 
Cântarea Cântărilor, omilia X, în PSB, vol. 29, p. 250) 


„(...) lucrarea desăvârşită a Providenţei, care nu vindecă numai bolile 
declarate, ci fereşte şi de cele care încă nu au apărut.” (Sf. Grigorie de Nyssa, 
Despre pruncii morţi prematur, către Hierios, Preliminarii, în PSB, vol. 30, p. 
424) 

„Căci nu ştim să cerem ce ne trebuie, ci El Însuşi ne întinde, luând-o 
înaintea noastră, cele ce ne susţin pentru viaţa veşnică'**.” (Sf. Chiril al 
Alexandriei, Comentariu la Evanghelia Sfântului loan, cartea a treia, cap. IV, în 


PSB, vol. 41, p. 317) 


(...) multe se iconomisesc pentru noi în mod ascuns, Hristos având în 
grijă şi apărând viaţa fiecăruia!” (Sf. Chiril al Alexandriei, Comentariu la 
Evanghelia Sfântului loan, cartea a unsprezecea, cap. 9, în PSB, vol. 41, p. 


1046) 


„Pe slujitorul lui Hristos îl păzeşte nu straja trupească, ci Providența 
dumnezeiască.” (Sf. Ambrozie al Milanului, Scrisori, Cuvântarea împotriva lui 
Auxenţiu despre predarea bisericilor, 9, în PSB, vol. 53, p. 118) 


„Se cuvine să credem cu nestrămutată convingere că nimic nu se petrece 
pe această lume fără Dumnezeu. Trebuie să mărturisim că toate se fac şi se 
îndeplinesc cu voia sau cu îngăduinţa Lui, cu lămurirea că binele se săvârşeşte 
cu voinţa şi ajutorul lui Dumnezeu, iar răul cu îngăduinţa Lui, când ocrotirea 
divină ne părăseşte din cauza netrebniciei şi a învârtoşării inimii noastre şi 
îngăduie să fim stăpâniţi de diavol sau de patimi ruşinoase. Aflăm aceasta foarte 
limpede şi din cuvintele apostolului care zice: Pentru aceea i-a lăsat Dumnezeu 
în patimi josnice şi iarăşi: Pentru că n-au crezut că-L au pe Dumnezeu în 
conştiinţă i-a lăsat Dumnezeu în minte proastă, ca să facă ei ceea ce nu se 
cade.” (Sf. loan Casian, Convorbiri duhovniceşti, partea I, Convorbirea cu 
părintele Pafnutie, cap. XX, în PSB, vol. 57, p. 361) 


„(...) cele pe care le credem împotriva folosului, ca un medic foarte bun 
Domnul ni le dă chiar fără voia noastră, iar uneori hotărârile noastre 
primejdioase şi încercările aducătoare de moarte le întârzie şi le abate de la 
îndeplinirea lor cu rea urmare, iar pe cei ce se grăbesc spre moarte îi aduce la 
mântuire şi, fără ştirea lor, îi scoate din gura iadului.” (Sf. loan Casian, 
Convorbiri duhovniceşti, Partea a Il-a, A treia convorbire cu părintele 
Cheremon, cap. VII, 4, în PSB, vol. 57, p. 535) 


1% Tâlcuirea Pr. Stăniloae: Noi cerem de obicei mai mult cele necesare vieţii pământeşti. 
Dumnezeu ştie însă cele ce ne sunt necesare pregătirii pentru viaţa veşnică. De aceea ni le dă 
mai degrabă pe acestea, chiar dacă nu ştim care sunt acestea, deci nici să le cerem. Vedem mai 
târziu că cele pe care ni le-a dat Dumnezeu ne-au fost de folos pentru viaţa de veci. (n.s. 572, 
p. 317) 

1%0 Tâlcuirea Pr. Stăniloae: Toate ale noastre se rezolvă cum se cuvine, spre binele nostru, 
când ne punem nădejdea în Dumnezeu, dar ne dăm şi noi silinţa. De multe ori, abia după 
rezolvări în bine ale unor probleme, prin împrejurări care n-au atârnat de noi, ne dăm seama 
că Dumnezeu a potrivit lucrurile astfel, ca acele probleme să se rezolve cum ne era de folos. 
(n.s. 1968, p. 1046) 

„Grija aceasta şi providenţa lui Dumnezeu faţă de noi le-a exprimat 
frumos cuvântul dumnezeiesc prin profetul Osea, sub chipul Ierusalimului ca o 
femeie păcătoasă, care se îndreaptă cu iuţeală primejdioasă spre cultul idolilor. 
Când ea zice: Mă voi duce după iubiții mei, care-mi dau pâine şi apă, şi lână, şi 
in, şi ulei, şi băutură, bunătatea divină îi răspunde nu voinţei, ci mântuirii ei: 
Iată, eu îi voi astupa drumul ei cu mărăcini, voi ridica zid, ca ea să nu-şi mai 
afle cărările sale. Ea va umbla după iubiții săi, dar nu-i va ajunge, şi-i va căuta, 
dar nu-i va găsi. Și va grăi atunci: Mă voi întoarce la bărbatul meu cel dintâi, 
că atunci îmi era mai bine decât acum. Şi, de asemenea, descrie prin această 
comparaţie îndărătnicia şi disprețul nostru, prin care găsim de cuviinţă să-i 
răspundem cu gând nespus când ne cheamă să ne întoarcem la EI: Și am zis: Mă 
vei numi Tată şi după aceea nu vei înceta să mă urmezi. Dar, cum o femeie 
disprețuieşte pe iubitul său, aşa M-a disprețuit pe Mine casa lui Israel, zice 
Domnul. Destul de potrivit a fost comparat Israelul cu o adulteră care şi-a lăsat 
bărbatul, iar dragostea şi stăruința bunătăţii Sale au fost asemănate cu un bărbat 
care şi-a pierdut soția.” (Sf. loan Casian, Convorbiri duhovniceşti, partea a II-a, 
A treia convorbire cu părintele Cheremon, cap. VIII, 1-2, în PSB, vol. 57, pp. 
535-536) 


„ŞI nu numai că insuflă cu bunătatea Sa dorinţe sfinte, dar ne şi 
pregăteşte prilejuri de viaţă adevărată şi de fapte bune, arătând celor rătăciţi 
calea mântuirii.” (Sf. loan Casian, Convorbiri duhovniceşti, partea a II-a, A treia 
convorbire cu părintele Cheremon, cap. VIII, 4, în PSB, vol. 57, p. 536) 


„(...) 0, Tu, bunule Atotputernic, Care îngrijeşti pe fiecare dintre noi, ca 
şi când ai îngriji pe unul singur, şi tot aşa pe toţi ca pe fiecare în parte.” 
(Fericitul Augustin, Confessiones - Mărturisiri, cartea a III-a, XI, (19), în PSB, 
vol. 64, pp. 98-99) 


„(...) ce sunt eu pentru mine însumi fără de Tine, dacă nu o călăuză spre 
prăpastie?” (Fericitul Augustin, Confessiones - Mărturisiri, cartea a IV-a, |, (1), 
în PSB, vol. 64, p. 101) 


„(...) atunci când Tu eşti tăria noastră, atunci este tărie, iar când este tăria 
noastră, este slăbiciune.” (Fericitul Augustin, Confessiones - Mărturisiri, cartea 
a IV-a, XVI, (31), în PSB, vol. 64,p. 115) 


„(...) o înţeleaptă organizare cruţă pe cel pe care nenorocirea l-ar putea 
face mai rău şi nu-l lasă să sufere pe cel ce nu poate răbda. Altul este omul 
desăvârşit prin toate virtuțile, sfânt şi apropiat de Dumnezeu; pe acesta 
providenţa până într-atât îl fereşte de nenorocire, încât nu-l lasă să fie atins nici 
de boli. (...) 

Dar se întâmplă adesea ca posturile de înaltă răspundere să fie 
încredințate celor buni, iar răutatea să fie nimicită. Altora providenţa le împarte 
fericirea proporţional cu nenorocirea, după calitatea sufletelor lor; pe unii îi 
muşcă, pentru ca ei să nu se moleşească într-o fericire îndelungată, îngăduie ca 
alții să fie puternic zguduiţi, pentru ca virtuțile lor sufleteşti să se întărească prin 
practica şi exercițiul răbdării. Unii se tem mai mult decât trebuie de ceea ce de 
fapt pot să suporte, alţii dispreţuiesc mai mult decât trebuie ceea ce nu pot să 
suporte; pe aceştia experienţa îi duce la cunoaşterea de sine. Unii şi-au dobândit 
cu preţul unei morți glorioase un nume venerabil de-a lungul secolelor, alţii, 
neînfrânaţi în faţa torturilor, au dat celorlalți exemplu că virtutea nu este învinsă 
de suferinţe; că acestea se petrec de regulă, cu rânduială şi în interesul celor ce 
par a le suporta, este departe de orice îndoială. 

Aceeaşi explicaţie are şi faptul că tuturor celor răi li se întâmplă când 
neplăceri, când lucruri dorite. De neplăcerile acestora desigur că nimeni nu se 
miră, fiindcă toţi socot că ei au meritat răul; pedepsele lor pe alţii îi abat de la 
nelegiuiri, iar pe ei îi corectează; şi bucuriile lor sunt pentru cei buni pildă 
elocventă de ceea ce trebuie să judece despre o astfel de fericire, pe care o văd 
adesea în serviciul celor răi. În această chestiune cred că se poate ţine seamă şi 
de posibilitatea de a fi unul cu un temperament aşa de iute şi de nestăpânit, încât 
lipsa de cele necesare să-l împingă până la nelegiuire; providenţa vindecă boala 
acestuia dându-i ca leac avere multă. Privindu-şi conştiinţa pătată de ticăloşie şi 
comparându-şi avuţia cu sine, se teme poate să nu-i fie dureroasă pierderea 
bunurilor, a căror folosire îi este plăcută; îşi va schimba deci conduita şi, în 
teama sa de a nu-şi pierde avuția, se va lăsa de rele. Pe alţii i-a prăbuşit în ruină 
meritată o fericire dobândită pe nedrept, unii au căpătat dreptul de a pedepsi, 
pentru ca să existe mijloc de întărire pentru cei buni şi de corecție pentru cei 
răi.” (Boethius, Mângăierile filozofiei, cartea IV, II, proza VI, în PSB, vol. 72, 
pp. 148-149) 


„(...) deseori acea providență supremă a dat dovadă şi de acest 
extraordinar miracol, încât cei răi să facă pe cei răi buni. Fiindcă uneori suferă 
nedreptăţi din partea celor mai răi dintre ei, aprinzându-se de revoltă împotriva 
nedreptăţilor, se întorc la roada virtuţii, dorind să nu mai fie asemenea acelora pe 
care-i urăsc. Căci numai puterea divină este aceea pentru care şi răul să poate fi 
un bine când, folosindu-se de el cu măsură, ajunge la realizarea vreunui bine. 
Există o ordine care îmbrăţişează toate şi cel ce şi-a părăsit locul pentru a intra 
în altă ordine de lucruri, rămâne totuşi înlăuntrul ordinii, pentru ca să nu se facă 
loc la nimic întâmplător în împărăția providenţei.” (Boethius, Mângăierile 
filozofiei, cartea IV, II, proza VI, în PSB, vol. 72, p. 149) 


„(...) cine este atât de lipsit de inteligență umană şi de străin de însuşi 


acest adevăr despre care vorbim, încât să nu recunoască şi să nu vadă că opera 
aceasta atât de minunată, care este universul, şi măreţia nepreţuită atât a celor de 

sus cât şi a celor de jos sunt conduse de cel ce le-a creat şi că acela care a fost 
creatorul elementelor tot el va fi şi guvernatorul lor? Evident că acesta cu ce 
putere şi majestate a clădit toate, cu aceeaşi providenţă şi măsură le cârmuieşte, 
mai ales fiindcă în cele care sunt administrate prin acţiune umană nu există 
nimic fără o rațiune interioară şi toate îşi trag ocrotirea de la providenţă, cum îşi 
trage corpul viaţa de la suflet.” (Salvianus, Despre guvernarea lui Dumnezeu, 
cartea I, IV, 19, în PSB, vol. 72, p. 194) 


„Deci, precum spui tu, Dumnezeu a îndepărtat de la sine grija de cei 
muritori. Dar atunci care este pentru noi rațiunea religiei divine? Care este 
scopul adorării lui Hristos şi la ce bun speranţa ocrotirii de către EI? Dacă 
Dumnezeu neglijează în această lume neamul omenesc, pentru ce întindem 
zilnic mâinile spre cer? Pentru ce cerem prin dese rugăciuni mila lui Dumnezeu? 
Pentru ce ne ducem la biserică? Pentru ce ne plecăm în faţa altarului? N-avem 
nici o rațiune de a ne ruga, dacă ni se spulberă speranţa împlinirii rugăciunilor. 
Vezi aşadar cât de nesocotită şi de fără temei este ideea acestei afirmaţii. Dacă 
aceasta se acceptă ca adevărată, nu se mai poate păstra nimic din religie.” 
(Salvianus, Despre guvernarea lui Dumnezeu, cartea I, V, 21, în PSB, vol. 72, p. 
194) 


„(...) neamul evreilor, învingător fără război, intră în deşert. Îşi face 
drum prin acele regiuni fără drumuri, este călător fără cale, călăuzit de 
Dumnezeu, cinstit de oastea divină, puternic prin conducerea cerească, urmând 
coloana mişcătoare, de nor ziua, de foc noaptea, coloană care-şi schimba 
culoarea după diversele cerinţe ale timpului, pentru ca adică în lumina zilei să se 
distingă prin aspectul unui nor întunecat, iar în negura nopţii să se vadă ca o 
flacără strălucitoare. Adaugă aici izvoarele ieşite pe neaşteptate, adaugă apele 
lecuitoare, fie apărute, fie schimbate cele existente, păstrându-şi înfăţişarea dar 
transformându-şi calitatea, adaugă râurile ţâşnind din creierii munţilor, ogoarele 
pline de praf fertilizate de noi şuvoaie şi turmele de vite mânate spre tabere 
pentru hrana călătorilor, Dumnezeu slujind cu nesfârşită dragoste nu numai 
pentru folosul, ci chiar pentru desfătarea oamenilor, hrana dată zilnic celor 
conduşi de stele timp de patruzeci de ani, cerurile plouând cu mâncăruri dulci, 
nu numai pentru hrană, ci şi pentru plăcere; adaugă faptul că oamenii n-au simţit 
în nici o parte a membrelor adaosul sau scăderea în greutate a corpurilor umane, 
că unghiile nu le-au crescut, dinţii nu le-au căzut, părul s-a menţinut la fel, 
picioarele nu li s-au bătătorit, îmbrăcămintea şi încălțămintea nu li s-au rupt, 
onoarea sporită a oamenilor impunând demnitate chiar îmbrăcăminţii lor 
sărăcăcioase; adaugă aici faptul că Dumnezeu S-a coborât pe pământ pentru a 
învăţa pe oameni, Dumnezeu Fiul luând pentru aceasta înfăţişare omenească, că 
mulțimea nenumărată a poporului a fost primită în preajma familiarității divine, 
strălucind prin onoarea prieteniei sacre; adaugă aci tunetele, fulgerele, 
înfiorătoarele răsunete ale buciumelor cereşti, înspăimântătorul freamăt în tot 

văzduhul, cerurile mugind cu vuiete sacre, focuri, întunecimi, nori plini de 
puterea lui Dumnezeu, Dumnezeu vorbind de aproape, legea răsunând în gura 
divină, litere, cuvinte şi pagini scrise de degetul lui Dumnezeu, cartea de piatră, 
poporul învățând şi Dumnezeu învăţându-l, aproape o singură şcoală a cerului şi 
a pământului, îngeri şi oameni laolaltă.” (Salvianus, Despre guvernarea. lui 
Dumnezeu, cartea |, LX, 42-43, în PSB, vol. 72, p. 201) 


„Dar aici s-ar putea răspunde că Dumnezeu a avut altădată această grijă 
de oameni, dar acum sigur n-o mai are. De unde credem aşa? Poate fiindcă nu 
mai mâncăm zilnic o mană ca atunci, deşi avem belşug de roade pe ogoare, nu 
mai prindem potârnichi care ne vin în mână, deşi mâncăm tot felul de vite, 
păsări şi alte vieţuitoare? Că nu ne mai vin la gură ape din deschizăturile 
stâncilor, deşi avem casele umede de băutura scoasă din rodul viilor? Adaug eu 
ceva mai mult, că noi, care spunem că atunci aceia au fost în grija lui 
Dumnezeu, iar noi suntem neglijaţi de Dumnezeu, dacă am putea primi bunurile 
din trecut în locul celor din prezent, am refuza în mod sigur această schimbare 
de condiţie. Căci n-am vrea să pierdem ceea ce avem acum pentru a poseda ceea 
ce ei aveau atunci în folosinţă, nu pentru că acum avem lucruri mai bune decât 
au avut ei atunci, ci pentru că ei, care atunci erau hrăniţi din grija lui Dumnezeu 
şi a cerului, preferau în locul bunurilor prezente vechea îndestulare a pântecelui, 
amintindu-şi cu o duioşie condamnabilă de mâncărurile de altădată şi tânjind 
după ceapa şi usturoiul din trecut nu pentru că erau mai bune cele pe care le 
avuseseră înainte, ci pentru că se întâmpla şi cu ei atunci ceea ce se întâmplă cu 
noi acum. Nu le plăcea ceea ce aveau şi doreau ceea ce n-aveau. Noi lăudăm mai 
mult ceea ce a fost atunci decât ceea ce este acum, nu fiindcă, dacă am avea 
putinţa de a alege, am prefera să le avem întotdeauna pe acelea, ci fiindcă mintea 
omenească are acest cusur înrădăcinat de a dori întotdeauna ceea ce nu este şi 
fiindcă — precum spune cineva — nouă ne plac ale altora iar altora le plac ale 
noastre!*!. Se adaugă şi ceea ce este aproape general, că omul este întotdeauna 
nerecunoscător faţă de Dumnezeu, că toţi au năravul urât şi aproape înnăscut, de 
a nu lua în seamă binefacerile lui Dumnezeu, de a nu se recunoaşte datori faţă de 
el.” (Salvianus, Despre guvernarea lui Dumnezeu, cartea |, X, 46-47, în PSB, 
vol. 72, pp. 202-203) 


„(...) sfântul Apostol Pavel spune în Faptele Apostolilor: În E7 Însuşi 
trăim şi ne mişcăm şi suntem (Fap., 17, 28). Este fără îndoială mai mult decât un 
conducător al vieţii, fiindcă în El se găseşte mişcarea celui ce are viaţă. În 
adevăr, n-a zis că suntem mişcaţi de EI, ci în EI, învăţându-ne limpede că fiinţa 
noastră a tuturor se găseşte înlăuntrul virtuților sfinte, fiindcă de bună seamă 
trăim în Însuşi Acela de la care avem ceea ce suntem.” (Salvianus, Despre 
guvernarea lui Dumnezeu, cartea a II-a, II, 9, în PSB, vol. 72, p. 210) 


1%! Tâlcuirea Prof. David Popescu: Publius Syrus, poet latin (sec. 1 î.d.H.), de la care a rămas 
o colecţie de maxime morale (n.s. 29, p. 203) 

„Jată — zice Scriptura — Eu sunt cu voi în toate zilele, până la sfârşitul 
veacului. Grozav mai tălmăcim sentimentele lui Dumnezeu, dacă-L defăimăm 
spunând că suntem veşnic neglijaţi, când El dovedeşte întotdeauna că nu ne 
părăseşte. Prin aceasta a voit să ne arate El că niciodată nu ne părăseşte cu 
dragostea şi ocrotirea Sa, fiindcă întotdeauna este prezent alături de noi.” 
(Salvianus, Despre guvernarea lui Dumnezeu, cartea a I-a, II, 10-11, în PSB, 
vol. 72, p. 211) 


„După cum medicii cei mai buni şi mai încercaţi dau îngrijiri felurite, în 
raport cu diversitatea bolilor, şi unora le prescriu medicamente dulci, altora 
amare, unora făcându-le cauterizări, altora aplicându-le cataplasme, la unii 
intervenind chirurgical, la alții prin infuzii uleioase, şi totuşi ei urmăresc un 
singur scop: însănătoşirea bolnavilor, oricât de deosebite sunt felurile de 
tratament, la fel şi Dumnezeul nostru, odată ne tratează mai cu asprime, 
făcându-ne oarecum cauterizări şi operaţii chirurgicale, iar altădată ne aduce 
prosperitate, ca şi cum ne-ar mângâia cu uleiuri şi cu cataplasme. Pe calea 
diferitelor medicamente vrea să ne facă acelaşi dar: sănătatea. Şi stăpânii 
obişnuiesc să-i îndrepte prin blândeţe pe slujitorii netrebnici, pe care pedepsele 
nu i-au disciplinat, şi-i supun prin binefaceri pe cei care nu s-au supus prin 
lovituri. Şi pe copii, şi aproape pe toţi micii îndărătnici, pe care nu-i fac 
ascultători amenințările şi vergile, uneori îi aduc la supunere darurile şi 
mângâierile. De aceea trebuie să înţelegem că suntem mai netrebnici decât cei 
mai netrebnici servitori şi mai proşti decât copiii fără minte, dacă nu ne 
îndreptăm nici ca servitorii răi prin pedepse, nici ca nevârstnicii prin daruri şi 
mângâieri.” (Salvianus, Despre guvernarea lui Dumnezeu, cartea a VI-a, XVI, 
91-92, în PSB, vol. 72, p. 294) 


„lar pronie numesc nu pe cea care întoarce şi conduce readucerea celor 
providenţiate, de la cele ce nu trebuie la cele ce trebuie, ci pe cea care susţine 
universul şi conservă raţiunile, după care a fost el întemeiat la început. ŞI 
judecată, nu pe cea mustrătoare a celor ce păcătuiesc, ci pe cea distribuitoare 
care salvează şi defineşte lucrurile. Datorită ei toate făpturile unite cu raţiunile 
după care s-au făcut îşi au în identitatea lor naturală, necălcată, legalitatea lor 
neschimbată, precum a judecat şi a hotărât de la început Făcătorul să fie şi ce să 
fie şi cum să fie fiecare. lar ceea ce se numeşte în alt fel pronie şi judecată e 
legat intim cu pornirile noastre libere, de la cele rele oprindu-le în multe feluri, 
iar spre cele bune întorcându-le cu înţelepciune. Iar prin diriguirea celor ce nu 
atârnă de noi, în mod contrar celor ce atârnă de noi, taie răutatea prezentă, 
viitoare şi trecută. Dar prin aceasta nu spun că există o altă şi o altă pronie şi 
judecată. Căci una şi aceeaşi o ştiu după putere, dar deosebită în raport cu noi şi 

având lucrarea de multe feluri'*”.” (Sf. Maxim Mărturisitorul, Ambigua, partea a 


doua, 28, în PSB, vol. 80, p. 133) 


„ŞI ne vom convinge că EI este proniatorul celor existente prin care am 
învăţat de asemenea că este Dumnezeu, judecând că e drept şi raţional să nu fie 
altul păzitorul şi îngrijitorul lucrurilor decât numai Creatorul lor. Căci însăşi 
persistenţa lucrurilor, ordinea, poziția şi mişcarea lor, şi legătura reciprocă a 
celor de la extremități prin cele din mijloc, nepăgubindu-se unele pe altele prin 
opoziţie, apoi convergenţa părților în întreguri şi unirea deplină a întregurilor cu 
părțile, distincţia neamestecată a părților însele între ele, după diferenţa 
caracteristică a fiecăreia, şi unirea fără contopire într-o identitate neschimbată a 
întregurilor, şi, ca să nu le spun pe toate, adunarea şi deosebirea tuturor față de 
toate şi succesiunea inviolabilă a tuturor şi a fiecăreia după specia proprie, 
necorupându-se nicidecum rațiunea proprie a firii şi neconfundându-se cu 
altceva şi neconfundând nimic, — arată clar că toate se susţin prin purtarea-de- 
grijă a lui Dumnezeu care le-a făcut. Căci nu e cu putinţă ca Dumnezeu bun 
fiind să nu fie şi binefăcător, nici binefăcător fiind, să nu fie şi proniator şi de 
aceea să nu îngrijească în chip dumnezeiesc de lucruri hărăzindu-le înţelepţeşte 
atât existenţa, cât şi ocrotirea. 

Căci pronia este, după purtătorii de Dumnezeu Părinţi, grija lui 
Dumnezeu îndreptată spre lucruri. Dar o definesc şi aşa : pronia este voia lui 
Dumnezeu prin care toate lucrurile îşi primesc călăuzirea ce li se potriveşte. lar 
dacă e voia lui Dumnezeu, ca să mă folosesc de înseşi cuvintele dascălilor, e 
necesar ca cele ce se fac să se facă după dreapta rațiune, ca să nu aştepte o 
ordine mai bună. Deci cel ce şi-a ales adevărul de călăuză va fi îndemnat în tot 


'%2 Tâlcuirea Pr. Stăniloae: Diferenţa între creaturi, manifestată de fiecare prin puterea fiinţei 
ei, ca bază a acelei puteri şi ca formă a ei, ne arată pe Dumnezeu ca Cel ce a distribuit în ele o 
varietate armonioasă şi neconfundată de raţiuni, după care se conduc şi se menţin. Diferenţa 
făpturilor ne arată judecata distinctivă şi unitivă a lui Dumnezeu în cadrul universului. Ea e 
nedespărţită de actul creaţiei de la început şi de acţiunea continuă a proniei. Căci Dumnezeu a 
creat lucrurile repartizate după rațiuni distincte şi armonioase şi le menţine ca atare în 
mişcarea lor continuă. În special judecata e unită cu pronia atât de mult, că acestea două pot fi 
considerate una în rădăcina lor, deşi se manifestă în raport cu noi în acte diferite şi mintea 
noastră distinge aceste acte, ca şi pronia de judecată. 

Sfântul Maxim arată prin acestea că pronia este o operă pozitivă a lui Dumnezeu, condusă de 
EI, nu un produs al păcatului, în sens origenist. Individuaţiunile înseşi sunt opera judecății Lui 
distinctive şi sunt menținute de pronia Lui şi toate sunt conduse de EI însuşi în folosul binelui. 
Dar nu sunt menținute şi conduse spre bine numai din exterior. Acţiunea prin care le salvează 
în specificul lor şi le conduce e concrescută cu înseşi pornirile lor naturale de a se menţine şi 
de a se dezvolta în bine. Iar fiinţele conştiente colaborează la bine prin libertate. Binele e sădit 
astfel creator în firea făpturilor, ca o lege. Prin aceasta le conduce Dumnezeu însuşi spre bine, 
dar se mişcă şi ele înseşi. Dar întrucât fiinţele libere se pot abate şi spre rău, Dumnezeu prin 
pronia şi judecata Sa le întoarce uneori spre bine cu voia lor, iar alteori, chiar împotriva voii 
lor, producând împrejurări care le opresc de la rău sau le fac să regrete răul făcut şi să-l 
întoarcă spre bine. (n.s. 147, p. 133) 

modul să spună că Acelaşi e purtătorul de grijă pe care l-a cunoscut cu adevărat 
şi ca făcător al lucrurilor, sau ale căruia sunt lucrurile ca făcător. Căci şi în 
animale, când ne aţintim cugetarea noastră la cele ce sunt prin mijlocirea 
rațiunii, aflăm o trăsătură care schițează nu fără nobleţe cele mai presus de 
rațiune. Căci privind la cele ce îngrijesc în mod natural de cele ce sunt din ele 
după neam, căpătăm şi noi îndrăzneala să afirmăm cu cutezanţă evlavioasă, 
conform raţiunii din noi înşine, că Singur Dumnezeu este proniatorul tuturor 
lucrurilor, nu al unora da şi al altora nu, ca unii dintre filosofii de afară, ci al 
tuturor la un loc, după o unică şi neschimbată voință a bunătăţii; a celor 
universale şi a celor singulare. Căci ştim că dacă toate cele particulare s-ar strica 
din lipsa proniei şi a păzirii cuvenite, s-ar strica şi cele universale (căci cele 
universale constau din cele particulare). Demonstrația logică a acestui lucru, 
conducând printr-o aplicare bine întemeiată la adevăr, ni se impune de la sine. 
Căci dacă cele universale subzistă în cele particulare, neavând nicidecum 
raţiunea existenţei în ele însele, pierind cele particulare, e vădit pentru oricine că 
nu vor rămâne nici cele universale. Căci părțile sunt şi subzistă în întreguri şi 
întregurile în părți. Şi nici o rațiune nu se va opune acestui adevăr. Deci strânşi 
de adevăr vestesc şi ei fără voie puterea proniei şi prin cele ce se străduiesc să 
demonstreze dovedesc şi ei că aceasta străbate prin toate. Căci spunând că 
numai cele universale sunt conduse de pronie, nu bagă de seamă că spun că 
pronia se întinde şi la cele particulare, mergând fără voie spre adevărul de care 
se silesc să fugă. 

Căci dacă din pricina persistenţei spun că cele universale se învrednicesc 
de pronie, arată că de aceasta se învrednicesc cu atât mai mult cele particulare în 
care îşi află ipostasul şi persistenţa cele universale. Acestea ţin laolaltă pentru 
relaţia naturală indisolubilă între ele şi fiecare se conservă în vederea 
persistenţei celeilalte, nici una nefiind străină de această pază. Căci căzând una 
din această pază prin care persistă, nici cealaltă nu se împărtăşeşte de ea'*".” (Sf. 


1% Tâlcuirea Pr. Stăniloae: După ce a demonstrat că Acelaşi Dumnezeu e şi făcătorul şi 
proniatorul lucrurilor, sfântul Maxim aprofundează în continuare înţelesul proniei divine. Prin 
pronie se menţin şi se conduc toate făpturile la ţinta lor, printr-o reciprocă condiţionare şi 
conlucrare. Sfântul Maxim insistă asupra faptului că pronia conservă nu numai legile şi 
genurile cele mai generale ale creaţiunii, ci şi entitățile particulare, în care se concretizează 
legile naturii şi genurile. Unii filosofi văzând alterarea entităților particulare şi persistența 
legilor naturii şi genurilor generale au susținut că numai cele din urmă stat conservate de 
pronie. Aceasta ar însemna că pronia nu conduce lumea spre nici o ţintă, pentru că legile 
naturii şi genurile generale rămân mereu aceleaşi. Sfântul Maxim opune acestei teorii faptul 
că legile naturii şi genurile universale nu se realizează, deci nu există în fapt decât în cele 
particulare. Se anticipează aci discuţia scolastică dacă universalia sunt in re sau ante rem. 
Sfântul Maxim se declară pentru prima parte a alternativei. 

Fizicianul filosof contemporan Philibert (Der Dreieine) afirmă că numai neantul nu e definit. 
Orice existenţă concretă e definită. Cum s-ar putea împăca aceasta cu afirmaţia Părinților că 
Dumnezeu e mai presus de orice determinare (46p15704)? Concilierea ar putea sta în faptul că 
Dumnezeu e în acelaşi timp indefinit şi izvor a tot ceea ce e definit. Faptul acesta e propriu 
persoanei. Dar câtă vreme persoana umană se defineşte fără să vrea şi definitul constituie o 

Maxim Mărturisitorul, Ambigua, partea a doua, 63, în PSB, vol. 80, pp. 178- 
180) 


„De altfel, ideea că Dumnezeu nu poartă de grijă de toate lucrurile e 
susținută în trei moduri. Sau zic că El nu cunoaşte metoda purtării de grijă, sau 
nu 0 vrea, sau nu o poate. Dar după toate concepţiile comune ale tuturor, 
Dumnezeu fiind bun voieşte desigur pururea şi pentru toate cele bune; — şi fiind 
înţelept, şi mai mult decât înţelept, mai bine-zis izvorul a toată înţelepciunea, 
cunoaşte desigur cele de folos ; şi fiind puternic, mai bine-zis nesfârşit de 
puternic, lucrează desigur în chip vrednic de Dumnezeu în toate cele cunoscute 
Lui şi voite de EI ca bune şi folositoare. Căci fiind bun şi înţelept şi puternic, 
străbate prin toate cele văzute şi nevăzute, universale şi particulare, mici şi mari, 
prin toate cele ce au existenţă conform oricărui fel de fiinţă, necedând din 
infinitatea bunătăţii înţelepciunii şi puterii, şi toate conservându-le după raţiunea 
existenţei fiecăreia, pentru ele însele şi pe unele pentru altele în armonia şi 
persistenţa relaţiei indisolubile a tuturor'**. 

Pronia lui Dumnezeu se întinde peste toate? Căci însăşi firea ne dă o 
dovadă nu neînsemnată că cunoştinţa proniei a fost semănată în noi în chip 
natural, când împingându-ne, fără să ne fi învăţat înainte, spre Dumnezeu prin 
rugăciuni, în necazuri venite pe neaşteptate, ne face să cerem de la EI izbăvirea. 
Căci cuprinşi deodată de o strâmtorare, înainte chiar de a cugeta la ceva, strigăm 
fără voie pe Dumnezeu, de pare că însăşi pronia ne atrage la ea, fără să 
mijlocească aceasta niscai gânduri, întrecând iuţimea facultății noastre 
intelectuale, şi cea dintâi arătând că ajutorul dumnezeiesc e mai tare decât toate. 
Nu ne-ar duce firea fără voie spre ceea ce nu are ființă. Dar tot ce urmează 
natural din altceva dă dovadă că are o simţire tare şi neînvinsă a adevărului, 
chiar dacă acesta rămâne tuturor nevădit'*%. 

lar dacă pentru faptul că rațiunea purtării de grijă a celor particulare ne 
este necuprinsă, precum de fapt este, după cuvântul: Câr de ascunse sunt 
judecăţile Lui şi de neumblate căile Lui (Rom., 11, 33), cineva ar spune că nici 


sferă a sa, Dumnezeu e izvor al definitului prin voinţă şi definitul nu ţine de fiinţa Lui. O altă 
conciliere e dată în faptul că Dumnezeu e nu numai unitate, ci şi Treime. Relaţiile Persoanelor 
treimice se realizează în infinitatea iubirii, care nu e lipsită de orice calitate. Se poate spune că 
iubirea infinită a Lui are în ea totuşi o structură. În Dumnezeu e o structură a iubirii paterne şi 
a iubirii filiale (rwnog al sfântului Maxim). Cel ce iubeşte poartă în sine, chipul, întipărirea 
celui iubit. (n.s. 225, p. 180) 

16% Tâlcuirea Pr. Stăniloae: În poziţia pe care sfântul Maxim o ia în favoarea pronierii 
entităților create, e implicată convingerea lui că fiinţele umane, fiind ajutate să se realizeze în 
viaţa prezentă, sunt conduse spre o durată eternă în viaţa viitoare, sau în Dumnezeu. Pentru că 
altfel ar fi zadarnică pronierea lor în viaţa prezentă. Numai prin pronierea celor individuale se 
arată că lumea e creată cu un scop final, care e atins prin acestea. Se afirma aci 
personalismul opus panteismului. Nu e eternă numai specia umană, ci şi persoanele sunt 
eterne. (n.s. 226, p. 180) 

1%5 Tâlcuirea Pr. Stăniloae: Puterea proniei e mai adâncă în noi decât gândirea. De aceea 
strigăm îndată, în orice greutate, pe Dumnezeu în ajutor. (n.s. 227, p. 181) 

nu există o astfel de purtare de grijă, n-ar grăi drept, după judecata mea. Căci 
dacă e mare şi necuprinsă deosebirea între oameni şi schimbarea fiecăruia față 
de fiecare şi în sine însuşi, în viețile, moravurile, opiniile, hotărârile, poftele, 
ştiinţele, trebuinţele, aptitudinile şi chiar gândurile sufletului care sunt aproape 
infinite, schimbându-se fiecare împreună cu toate cele ce se întâmplă în fiecare 
ZI şi ceas (căci e foarte versatil acest animal care e omul, schimbându-se repede 
împreună cu timpurile şi cu trebuinţele), e numaidecât necesar ca şi pronia, care 
cuprinde şi îmbrăţişează toate cele singulare prin preştiinţă, să apară felurită, 
variată şi multiplă, să se întindă cu lucrurile necuprinse din pricina mulțimii, 
acomodându-se cu fiecare precum convine aceluia, potrivit cu fiecare lucru şi 
gând, până la cele mai subţiri mişcări ce se nasc în suflet şi trup'S%. 

Deci dacă deosebirea celor particulare este necuprinsă, nesfârşită e şi 
raţiunea proniei ce se acomodează cu ele în chip cuvenit. Dar dacă raţiunea 
proniei celor particulare este nesfârşită şi nouă necunoscută, noi nu trebuie să 
facem neştiinţa noastră pricină de desființare a grijii atotînţelepte de lucruri, ci 
să lăudăm şi să primim simplu şi fără îndoială, în chip vrednic de Dumnezeu şi 
folositor, toate faptele proniei şi să credem că bine se fac cele ce se fac, chiar 
dacă raţiunea lor ne este nouă neajunsă. lar zicând toate, zic cele ale proniei, 
adică nu cele făcute rău de noi după raţiunea voii noastre; căci acestea sunt cu 
totul străine de rațiunea proniei.” (Sf. Maxim Mărturisitorul, Ambigua, partea a 
doua, 63, în PSB, vol. 80, pp. 180-182) 


„(...) spune şi de-Dumnezeu-cuvântătorul, marele Dionisie Areopagitul, 
zicând: Trebuie să îndrăznim să spunem de dragul adevărului şi aceasta, că şi 
Însuşi cauzatorul tuturor iese din Sine, din pricina iubirii celei frumoase şi bune 
faţă de toate, datorită supraabundenţei bunătăţii Sale iubitoare, prin purtările 
de grijă faţă de toate cele ce sunt; că, lăsându-se oarecum cucerit de bunătate, 
de iubire şi de afecțiune, coboară din înălțimea Sa mai presus de toate în toate 
prin puterea extatică mai presus de fiinţă, care nu-L scoate însă din Sine (De 
div. nom., cap. 4, 13).” (Sf. Maxim Mărturisitorul, Ambigua, partea a doua, 180, 
în PSB, vol. 80, pp. 350-351) 


„(Dumnezeu — n.L.P.), care se foloseşte cu înţelepciune de cele ce nu 
depind de noi, pe de altă parte spre pedepsirea relelor ce depind de noi, şi iarăşi 
pe de altă parte spre sporirea şi întărirea bunătăţilor (virtuţilor) ce depind de noi. 


1% Tâlcuirea Pr. Stăniloae: Sfântul Maxim ia în considerare şi argumentul ce se aduce 
împotriva purtării de grijă a tuturor, că ea este de necuprins, sau de neînțeles, dată fiind 
mulțimea lucrurilor şi complexitatea schimbărilor lor şi a raporturilor dintre ele. EI spune că, 
precum omul se schimbă în raport cu fiecare semen al său şi cu orice împrejurare, 
acomodându-se tuturor, cu atât mai mult poate fi multiplă şi acomodată tuturor creaturilor 
individuale şi împrejurărilor lor şi pronia dumnezeiască. O negare a pronierii celor individuale 
ar sărăci gândirea lui Dumnezeu şi L-ar lipsi de iubire, supunându-L unui mic număr de legi, 
în sens panteist. (n.s. 228, p. 181) 


Sl 


Deosebind deci cele ce stau în puterea noastră de cele ce nu stau în 
puterea noastră, pe cele din urmă să le credem ca fiind în întregime opera 
Providenţei dumnezeieşti, iar pe cele dintâi ca fiind şi opera Providenţei 
dumnezeieşti, dar şi opera voinţei noastre. Depinde de noi, ca să concentrăm 
într-o definiție, tot ce cuprinzându-se în rațiunea virtuţii, sau dimpotrivă în 
modul răutăţii, urmează liberei noastre hotărâri prin voinţă. Dar nu depinde de 
noi tot ceea ce nu are ca creatoare a existenţei proprii libera alegere şi tot ce 
existând prin fire nu se poate numi virtute sau răutate, dar devine, sau, pentru a 
spune mai propriu, se arată ca una sau alta prin felul cum îl întrebuinţăm noi.” 
(Sf. Maxim Mărturisitorul, Epistole, Partea Întâi, ep. ], în PSB, vol. 81,p. 12) 


„(...) pe Cel ce le-a făcut şi le susţine toate numai cu înclinarea voinţei 
Lui.” (Sf. Maxim Mărturisitorul, Epistole, Partea Intâi, ep. 12, în PSB, vol. 81, 


p. 68) 


Duhul Sfânt - „Duhul înfierii” 


„Deci Duhul este altceva decât creaturile. S-a dovedit că e mai degrabă 
propriu Fiului şi că nu e străin de Dumnezeu. Chiar şi acea sfătoasă întrebare a 
lor: Dacă Duhul este din Dumnezeu, pentru ce nu Se numeşte şi El Fiu?, s-a 
dovedit încă prin cele dinainte, cutezătoare şi îndrăzneață, dar se dovedeşte nu 
mai puţin şi acum. Căci deşi nu s-a numit în Scripturi Fiu, ci Duh al lui 
Dumnezeu, s-a spus că e în Dumnezeu însuşi şi din Dumnezeu însuşi precum a 
spus Apostolul (1 Cor., 2, 12). lar dacă Fiul, fiindcă e în Tatăl, este propriu ființei 
Lui, în mod necesar şi Duhul, odată ce se spune că e din Dumnezeu, este propriu 
după fiinţă al Fiului. Şi fără îndoială, pentru că Domnul este Fiu, Duhul însuşi a 
fost numit Duhul înfierii'*.” (Sf. Atanasie cel Mare, Epistola întâia către 
Serapion, Episcopul de Thmuis, împotriva celor care hulesc şi spun că Duhul 
Sfânt este creatură, XXV, în PSB, vol. 16, p. 54) 


157 Tâlcuirea Pr. Stăniloae: Duhul nu e Fiu al Fiului, cum e Fiul chip al Tatălui, pentru că nu 
Se naşte din Fiul, cum Se naşte Fiul din Tatăl. Dar e Duhul înfierii, pentru că nenăscându-Se 
din Fiul, dar fiind în Fiul şi lăsându-L pe Acesta Fiu şi nefăcându-L Tată al Său, ne face şi pe 
noi fii, ca Cel ce se întipăreşte în noi ca chipul Fiului. EI e chip al Fiului în alt sens, anume ca 
Cel ce ÎI reflectă pe Fiul ca Fiu, din strânsa unire cu El. El ne face de aceea pe noi asemenea 
Fiului, lăsându-L pe Fiul Fiu şi reflectându-L ca atare, fără să Se nască şi fără să purceadă din 
Fiul. EI este chipul Fiului, dar nu are această calitate întrucât ar avea originea în Fiul, ci 
întrucât Tatăl, purcezându-L ca Tată al Fiului, Îl uneşte cu Fiul, sau ÎL face să Se odihnească în 
Fiul şi să reflecte pe Fiul, sau să confirme pe Fiul în calitatea Lui de Fiu, iubind această 
calitate a Lui. În mod deosebit Duhul e ipostasul-suflu, însă un suflu în care se reflectă 
trăsăturile Fiului, care accentuează aceste trăsături, rămânând totuşi deosebit ca ipostas de 
Fiul. (n.s. 78, p. 54) 

„(...) căci n-aţi luat iarăşi duh de robie, spre frică, ci aţi luat Duhul 
înfierii'“* (Rom., 8, 15).” (Sf. Atanasie cel Mare, Epistola întâia către Serapion, 
Episcopul de Thmuis, împotriva celor care hulesc şi spun că Duhul Sfânt este 
creatură, XXV, în PSB, vol. 16, p. 55) 


„Deşi Duhul Sfânt nu S-a numit Fiu, EI nu e în afara Fiului. Căci 1 s-a 
spus Duhul înfierii'**.” (Sf. Atanasie cel Mare, Despre Sfântul Duh, Către 
acelaşi episcop Serapion, IV, în PSB, vol. 16, p. 90) 


Duhul Sfânt în iconomia mântuirii 


„Prin intermediul Duhului Sfânt (are loc) restabilirea în paradis, ridicarea 
în împărăţia cerurilor, redobândirea înfierii, îndrăzneala de a numi pe Dumnezeu 
- Tatăl nostru, împărtăşirea de harul lui Hristos, vieţuirea ca fii ai luminii, 
părtăşia la slava veşnică şi, într-un cuvânt, împărtăşirea de toate binecuvântările 
în acest veac şi în cel viitor“. Astfel, bunurile promise nouă, din care, prin 
credinţă, aşteptăm să ne înfruptăm, le vedem ca în oglindă, ca deja prezente 
(Mt., 3, 18). Şi dacă arvuna este atât de mare, cât de mare va fi plata, şi dacă 
pârga este atât de mare, cât de mare va fi rodul întreg al (secerişului) ?”. (Sf. 
Vasile cel Mare, Despre Sfântul Duh, cap. 15, în PSB, vol. 12, p. 50) 


„Cine neagă că acţiunile întreprinse de Marele Dumnezeu şi Mântuitorul 
nostru lisus Hristos, izvorâte din bunătatea lui Dumnezeu, în vederea mântuirii 
omului, s-au împlinit prin harul Duhului? Fie că cercetezi pe cele din trecut: 
binecuvântările patriarhilor, ajutorul dat prin lege, tipurile, profeţiile, bravurile 
în războaie, minunile drepţilor, fie că cercetezi dispoziţiile referitoare la 
întruparea Domnului, (toate au fost realizate prin Duhul). În primul rând a fost 
prezent în însuşi trupul Domnului, fiindu-l ungere şi însoțitor inseparabil, 
conform spuselor Scripturii : Peste Cel care vei vedea pe Duhul coborând şi 
rămânând peste EI, Acesta este Fiul Meu Cel iubit (n., 1, 33; Le., 3, 22). Şi: Pe 
Iisus cel din Nazaret, pe Care L-a uns Dumnezeu cu Duhul Sfânt (Fap., 10, 38). 


'%% Tâlcuirea Pr. Stăniloae: Ca Duh de Fiu, Duhul ne dă curaj de fii în faţa Tatălui. Nu ne mai 
temem de moarte, sau de cei ce ne pot omori. (n.s. 80, p. 55) 

1% Tâlcuirea Pr. Stăniloae: Deci Duhul e şi al Fiului, dar ca al Lui, nu ca al Tatălui. Nu-L are 
pe Fiul drept origine, ci Fiul e primitorul Lui de la Tatăl, în calitate de Fiu. De aceea când este 
dat şi oamenilor, este dat în calitatea de Duh al Fiului, aducând şi în oameni simţirea de fii, 
sau făcându-i asemenea Fiului. Ei sunt înfiaţi însă prin aceasta, de Tatăl. Fiul nu-i ţine 
nedeschişi Tatălui, cum nu este nici EI închis Tatălui. Duhul pe care-L dă EI oamenilor, deşi Îl 
dă în calitate de Fiu, tocmai prin aceasta Îl dă şi Duh al Tatălui, sau ca primit de la Tatăl. (n.s. 
166, p. 90) 


1%0 conomia mântuirii urmează ordinea inversă creaţiei lumii: de la Sfântul Duh prin Fiul 
către Tatăl. — n.L.P. 

Apoi, orice lucrare (a Fiului) se săvârşea în prezenţa Duhului. Duhul era de faţă 
chiar şi când (lisus) a fost ispitit de diavol. Căci, zice (Scriptura), lisus a fost 
condus de Duhul în pustiu, pentru a fi ispitit (Mt., 4, 1). Şi când a săvârşit 
minuni (Duhul) era de faţă. Pentru că, zice, dacă Eu scot demonii cu Duhul lui 
Dumnezeu... (Mt., 12, 28). Nu L-a părăsit nici după ce a înviat din morţi. Pentru 
că, în lucrarea de reînnoire a omului, de a-i reda harul — pe care (îl primise) din 
suflarea lui Dumnezeu, dar îl pierduse — Domnul, suflând peste ucenici, a zis: 
Luaţi Duh Sfânt. Cărora veţi ierta păcatele, vor fi iertate şi cărora le veți ţine, 
vor fi ținute (In., 20, 22-23). Organizarea Bisericii nu se săvârşeşte, în mod 
evident şi incontestabil, prin Duhul? Pentru că Acesta, zice (Scriptura), a dat 
Bisericii în primul rând apostoli, în al doilea rând profeţi, în al treilea rând pe 
cei cu darul minunilor, apoi pe cei cu darul tămăduirilor, al cârmuitorilor, 
binefăcătorilor şi cu darul (vorbirii în diferite) limbi (| Cor., 12, 28). Această 
ordine a fost stabilită după darurile Duhului. 

Dacă cercetează cineva cu atenţie va găsi că şi la vremea aşteptatei celei 
de a doua veniri a Domnului din cer Duhul Sfânt nu va lipsi, aşa cum socotesc 
unii. Din contră, va fi de faţă şi în ziua arătării (Domnului), când fericitul şi 
singurul Suveran va judeca lumea cu dreptate. Cine n-a auzit de bunurile pe care 
le-a pregătit Dumnezeu pentru cei vrednici, încât să nu ştie că coroana drepţilor, 
care se va da fiecăruia mai bogată şi mai strălucitoare - după actele de virtute 
săvârşite - este harul Duhului?” (Sf. Vasile cel Mare, Despre Sfântul Duh, cap. 
16, în PSB, vol. 12,p. 55) 


„Și dacă te gândeşti la creaţie, (vei vedea atunci) că puterile cerurilor 
(îngerii) de Duhul au fost întărite; prin întărire se înţelege statornicia în 
practicarea binelui. Prin urmare, intimitatea cu Dumnezeu, indiferența faţă de 
rău şi rămânerea în permanenţă în fericire (s-au dat) puterilor îngereşti de către 
Duhul. Avea să vină Hristos, Duhul 1-a luat-o înainte. Are loc întruparea, Duhul 
este nedespărțit. S-au săvârşit minuni, (s-au acordat) harismele vindecărilor, 
(toate s-au făcut) prin Duhul Sfânt. Demonii au fost alungaţi în (numele) 
Duhului lui Dumnezeu. Când diavolul a fost certat, Duhul era de faţă. Izbăvirea 
de păcate (s-a făcut) prin harul Duhului. Căci v-aţi spălat şi v-aţi sfinţit in 
numele Domnului nostru lisus Hristos şi în Duhul Sfânt (| Cor., 6, 11). 
Apropierea de Dumnezeu (s-a făcut) prin Duhul, căci: a trimis Dumnezeu pe 
Duhul Fiului Său în inimile noastre care striga : Ava, (adică Tată) (Gal., 4, 6). 
Înviere din morţi (se va săvârşi) prin lucrarea Duhului. Căci, (zice Psalmistul), 
vei trimite Duhul Tău şi se vor zidi şi vei înnoi fața pământului (Ps., 13, 30). 
Dacă înţelege cineva zidirea ca pe o reînsufleţire a celor ce s-au descompus, oare 
nu este mare lucrarea Duhului, Care se îngrijeşte de viaţa noastră de după 
înviere şi adaptează sufletele noastre la acea viaţă spirituală?”. (Sf. Vasile cel 
Mare, Despre Sfântul Duh, cap. 19, în PSB, vol. 12, p. 64) 

Lucrarea Duhului Sfânt în creaţie 


„Duhul Sfânt umple pe îngeri, umple pe arhangheli, sfinţeşte pe puteri, 
însufleţeşte totul. Duhul Sfânt se împarte în toată creația, este împărtăşit în chip 
diferit de fiecare din cele create, dar cu toate acestea Duhul nu este micşorat de 
cei care participă la El. Dă tuturor harul Lui; nu se termină, deşi este împărțit 
celor care participă la EL, iar cei care Îl primesc sunt plini de Duhul, iar Duhul 
Sfânt rămâne neîmpuţinat. După cum soarele nu este micşorat întru nimic de cei 
care participă la lumina şi căldura sa, deşi luminează corpurile şi este împărțit în 
felurite chipuri de corpuri, tot aşa şi Duhul rămâne nemicşorat şi neîmpărţit, cu 
toate că dă tuturora harul Său. Luminează pe toţi pentru a înţelege pe 
Dumnezeu, insuflă pe profeţi, înţelepţeşte pe legiuitori, sfinţeşte pe preoţi, 
întăreşte pe împărați, desăvârşeşte pe drepţi, umple de cinste pe cei curaţi 
sufleteşte şi trupeşte, dă harurile tămăduirilor, învie pe morţi, dezleagă pe cei 
legaţi, înfiază pe cei străini. Acestea le lucrează prin naşterea de sus (In., 3, 3). 
Dacă ia un vameş, care crede, îl face evanghelist (Mt., 9, 9); dacă se pogoară 
peste un pescar, face din el un teolog (Mt., 4, 19); dacă găseşte un prigonitor, 
care se pocăleşte, îl face apostol al neamurilor, predicator al credinţei, vas al 
alegerii (Fap., 9, 15). Prin Duhul Sfânt cei slabi ajung puternici, cei săraci se 
îmbogăţesc, oamenii simpli la cuvânt sunt mai înţelepţi decât înţelepţii.” (Sf. 
Vasile cel Mare, Omilii şi cuvântări, omilia a XV-a, III, în PSB, vol. 17, p. 512) 


„După cum suflul care străbate un fluier produce un sunet, (tot aşa) 
Duhul Sfânt cântă prin sfinți şi prin oamenii cei duhovniceşti şi se roagă lui 
Dumnezeu în curăţia inimii.” (Sf. Macarie Egipteanul, Cele cincizeci de omilii 
duhovniceşti, omilia XLVII, 14, în PSB, vol. 34, p. 274) 


Ubicuitatea Duhului Sfânt 


„Sfântul Duh este în cer şi umple pământul; este de faţă pretutindenea şi 
nu-i mărginit de nimic. În fiecare locuieşte în întregime şi este în întregime cu 
Dumnezeu.” (Sf. Vasile cel Mare, Omilii şi cuvântări, omilia a XV-a, III, în 
PSB, vol. 17, p. 513) 


Veşnicia Duhului Sfânt 


„Nu trebuie să credem că El a fost altceva înainte de a fi Duh Sfânt şi că 
ar fi progresat până a ajuns să fie Duh Sfânt. Dacă am crede aşa ceva ar fi tot 
una să spunem că într-o vreme când nu exista Duh Sfânt, nu era nici cine să-L 

cunoască pe Tatăl, că abia după ce a ajuns la cunoaştere ar fi devenit Duh Sfânt. 
Dacă aşa ar fi stat lucrurile, atunci El niciodată n-ar fi fost înţeles în unitatea 
Treimii'*" împreună cu Tatăl cel neschimbat şi cu Fiul Său. Cu alte cuvinte, 
Duhul Sfânt a existat în tot timpul. Folosim expresiile în tor timpul sau a existat 
veşnic sau orice alt termen cu semnificaţia temporală, dar totul trebuie înţeles în 
chip simplu şi cu îngăduinţă, căci înțelesurile lor sunt legate de timp, pe când 
cele de care vorbim noi, chiar dacă în cursul discuţiei apar ca temporale, în 
realitate ele depăşesc prin firea lor orice idee de semnificație temporală.” 
(Origen, Despre principii, cartea întâia, IV, 3, în PSB, vol. 8, pp. 73-74) 


Sălăşluirea Duhului Sfânt în noi 


„(...) (Sfântul Duh — n.L.P.) se împarte în sufletul fiecărui credincios, 
fără ca Duhul să se împartă.” (Clement Alexandrinul, Stromatele, stromata a VI- 
a, cap. XV — 120.2., în PSB, vol. 5,p.452) 


„Duhul nu se odihneşte asupra oricui, după cum citim, ci numai peste 
sfinţi şi peste cei fericiți. Duhul lui Dumnezeu se odihneşte peste cei care au o 
inimă curată (Mt., 5, 8) şi peste cei care au curăţit sufletul lor de păcat (Rom., 3, 
10-11 etc.). Dimpotrivă, El nu sălăşluieşte într-un trup apăsat de păcat, chiar 
dacă cândva a sălăşluit într-însul. Duhul Sfânt nu îngăduie nici o comunicare, 
nici o împărţeală cu duhul răului. E sigur că din clipa păcatului, duhul răului, 
care-i în sufletul cuiva, este cel care îşi are partea sa. Când e lăsat să intre şi să 
sălăşluiască în noi prin cugetele sale rele şi pofte rele, Duhul Sfânt, se află în 
strâmtoare şi eu îmi îngădui să afirm că: Duhul Sfânt este alungat din noi. De 
aceea, Apostolul, ştiind că aşa se petrec lucrurile, dă sfatul: Să nu întristaţi 
Duhul cel Sfânt al lui Dumnezeu, întru care aţi fost pecetluiţi pentru ziua 
răscumpărării (Etes., 4, 30). Prin păcat întristăm, deci, pe Duhul Sfânt, iar 
printr-o viaţă dreaptă şi sfântă, îi pregătim în noi un sălaş.” (Origen, Omilii la 
Cartea Numerii, omulia VI, cap. III, în PSB, vol. 6, pp. 146-147) 


„După cum prin participarea la Fiul Său Dumnezeu face din noi fii 
adoptivi, iar prin participare la Înţelepciune ne face şi pe noi înţelepţi întru 
Dumnezeu, tot aşa şi împărtăşirea noastră din Duhul Sfânt ne face şi pe noi sfinți 
şi înduhovniciţi. Şi a te împărtăşi din Duhul Sfânt e unul şi acelaşi lucru cu a te 
împărtăşi din Tatăl şi din Fiul, pentru că una şi netrupească este firea întregii 
Sfintei Treimi'*”. Ceea ce am spus despre participarea sufletului trebuie să 


161 Ţâlcuirea Pr. T. Bodogae: A se vedea aici, mai jos: I, 8, 3. A se reţine cuvântul unitatea 
Treimii. (n.s. 234, p. 73) 

1%2 Tâlcuirea Pr. T. Bodogae: Despre înrudirea omului cu Dumnezeu şi despre împărtăşirea 
din lucrările harului Lui vorbeşte Origen adeseori şi în cartea de faţă: I, 1, 3; 1, 2,4; |, 3, 8 etc. 

înţelegem că este valabil şi la îngeri şi la puterile cereşti, întrucât întreaga creaţie 
spirituală doreşte participarea la Sfânta Treime'**.” (Origen, Despre principii, 


cartea a IV-a, V, 4, în PSB, vol. 8, p. 304) 


„E1'*%* (...) au nu numai trupul neîntinat de pofte şi de împreunare, dar şi 
sufletul inaccesibil gândurilor necurate; de aceea, în sufletul lor, locuieşte, ca 
într-un templu, Duhul Sfânt.” (Metodiu de Olimp, Bancherul sau despre 
castitate, discursul XI, în PSB, vol. 10, p. 119) 


„Aceasta (frumuseţea firească -— n.L.P.) însă strălucind, precum 
străluceşte soarele înaintea ochiului curat, îi va arăta acestuia în el însuși 
imaginea Celui nevăzut. În fericita contemplare a chipului vei vedea frumuseţea 
arhetipului. Prin Duhul inimile se înalță, cei neputincioşi sunt conduşi de mână, 
cei ce sunt pe calea virtuţii se desăvârşesc. Luminând pe cei care s-au curăţit de 
orice pată, îi arată duhovniceşti, datorită comuniunii cu El. Şi după cum (se 
întâmplă cu) corpurile strălucitoare şi cu cele transparente, că atunci când o rază 
cade peste ele devin mai strălucitoare şi altă strălucire porneşte din ele, la fel se 
întâmplă şi cu sufletele purtătoare şi iluminate de Duhul, ele însele devin 
duhovniceşti şi răspândesc altora harul. Urmare a acestui fapt este prevederea 
celor viitoare, tâlcuirea tainelor, cunoaşterea celor ascunse, harismele, viaţa 
cerească, convieţuirea cu îngerii, bucuria fără margini, rămânerea permanentă 
(în comuniune) cu Dumnezeu”. (Sf. Vasile cel Mare, Despre Sfântul Duh, cap. 9, 
în PSB, vol. 12, p. 39) 


„Duhul este Cel ce ne ţine în Dumnezeu, şi nu noi prin noi înşine. Și precum 
suntem fu şi dumnezei, pentru Cuvântul din noi, aşa vom fi în Fiul şi în Tatăl şi, 
ajunşi în Fiul şi în Tatăl, vom fi socotiți una pentru Duhul care este întru noi şi întru 
Fiul aflător în Tatăl'%%.” (Sf. Atanasie cel Mare, 7rei cuvinte împotriva arienilor, 
Cuvântul al treilea împotriva arienilor, XXV, în PSB, vol. 15, p. 352) 


(n.s. 1583, p. 304) 

1%5 Tâlcuirea Pr. T. Bodogae: Pentru Origen diferenţa între îngeri şi oameni e numai 
întâmplătoare întrucât şi unii şi alții fac parte din categoria fiinţelor cugetătoare. (n.s. 1584, p. 
304) 

164 Cei care îşi încearcă dorinţele şi poftele trupului — n.L.P. 

1%5 Tâlcuirea Pr. Stăniloae: Pe de o parte Duhul aflându-Se în noi, pe de alta, în Fiul Care este 
în Tatăl, precum cele trei Persoane dumnezeieşti sunt una, aflându-Se Una în Alta, fără să Se 
confunde, aşa ne facem şi noi una, adică unul în altul. Duhul are o poziţie deosebită în raport cu 
noi. EI ia locul cel mai intim în noi; dar e totodată în Fiul, Care Se află în Tatăl. Locul cel mai 
intim în noi e în conştiinţa noastră de fii ai Tatălui ceresc. Deci Duhul Se află în noi, trezind 
această conştiinţă, întrucât are cu Sine pe Fiul şi pe Tatăl, întrucât Se află totodată în Fiul, iar 
Fiul în Tatăl, cu simţire de Fiu. Duhul îşi are locul în Fiul, datorită Tatălui şi venind de la Tatăl. 
De aceea ia loc şi în noi trezindu-ne conştiinţa de fii. Iar avându-Şi locul în Fiul, rămâne în 
Fiul, prin Care Tatăl îl trimite în intimitatea noastră, caracterizată prin filiație faţă de obârşia 
noastră supremă. (n.s. 60, p. 352) 


817 


„După cum o casă, plină de murdărie şi de miros urât (este curățită şi 
împodobită), tot aşa şi sufletul, în întregime trebuie să fie curățit, împodobit şi 
umplut de toată aroma şi (cu toate) comorile, pentru ca Duhul Sfânt să vină — în 
locul lui satan — şi să se odihnească în sufletele creştinilor.” (Sf. Macarie 
Egipteanul, Cele cincizeci de omilii duhovniceşti, omilia XXVII, 19, în PSB, 
vol. 34, p. 222) 


„(...) spune Mântuitorul: De Mă iubeşte cineva pe Mine, cuvântul Meu 
va păzi şi Tatăl Meu îl va iubi pe el şi vom veni la el şi Ne vom face locaş în el 
(In., 14, 23)'%. De fapt, Duhul este Cel ce locuieşte în noi şi prin El credem că 
avem totodată pe Tatăl şi pe Fiul, precum a spus iarăşi şi loan Evanghelistul: În 
aceasta cunoaştem că rămânem întru El şi EL întru noi, că ne-a dat nouă din 
Duhul Său (| In., 4, 13)1%” (Sf. Chiril al Alexandriei, Comentariu la 
Evanghelia Sfântului loan, cartea întâi, cap. 9, în PSB, vol. 41,p. 111) 


„(...) dacă buna mireasmă a aromatelor îşi întipăreşte tăria în veşminte şi 
preface cele în care vine, într-un fel conform ei, cum nu ar putea Duhul Sfânt, o 
dată ce este din Dumnezeu prin fire, să facă părtaşi de firea dumnezeiască pe cei 
în care vine?” (Sf. Chiril al Alexandriei, Comentariu la Evanghelia Sfântului 
Ioan, cartea a unsprezecea, cap. 2, în PSB, vol. 41, p. 994) 


1% Tâlcuirea Pr. Stăniloae: Duhul Sfânt, locuind în cineva, îl face templu al lui Dumnezeu. 
Dar acela e totodată locaş al Tatălui şi al Fiului. Căci Duhul nu e decât în cel unit cu Fiul, 
peste Care Se odihneşte. Cel ce crede în Hristos, că e Fiul lui Dumnezeu şi Tatăl şi are pe 
Duhul odihnind în El, este locaş sau templu al Sfintei Treimi, întipărit de iubirea dintre 
Persoanele Sfintei Treimi şi, ca atare, iubind şi el pe Tatăl cu iubirea Fiului, peste Care 
se odihneşte iubirea Tatălui, în Persoana Sfântului Duh. (n.s. 191,p. 111) 

1%7 “Țâlcuirea Pr. Stăniloae: Numai Duhul de Fiu al lui Hristos ne dă simţirea că avem pe 
Hristos ca Fiu în noi. Prin Duhul se naşte în noi sensibilitatea pentru prezenţa Fiului Tatălui în 
noi. (n.s. 192, p. 111) 

DOGMELE 


Despre dogmele Bisericii '5% 


„(...) dogmele apostolice ale Bisericii pentru care suntem gata să murim, 
dispreţuind totuşi pe cei care ne constrâng să le lepădăm. Dar, chiar dacă aceştia 
ne forțează prin chinuri nu ne pierdem nădejdea, (încrederea) în ele.” (Fericitul 
Teodoret, Episcopul Cirului, Istoria bisericească, cartea I, 4, 55, în PSB, vol. 44, 
p. 34) 


„Căci e neîndoios că acela care nu cunoaşte adevărul, nu-l poate 
cunoaşte nici pe Dumnezeu.” (Casiodor, Istoria Bisericească tripartită, cartea a 
III-a, cap. VII, în PSB, vol. 75, p. 122) 


Dogmele sunt bazate pe Sfânta Scriptură 


„(...) pentru noi arbitru e Scriptura cea insuflată de Duhul Sfânt, de 
aceea cei la care dogmele sunt de acord cu cuvintele Scripturii vor câştiga de 
partea lor votul adevărului”. (Sf. Vasile cel Mare, Epistole, epistola 189, III, în 
PSB, vol. 12, p. 385) 


15% Învățătura descoperită de Dumnezeu, primită şi învățată de Biserică, s-a numit dogmă (> 
gr. AGyua — dogmă, hotărâre, sentință, decret). Dogma este un adevăr fundamental, 
neschimbat, dat odată pentru totdeauna, descoperit de Dumnezeu oamenilor şi formulat de 
Biserică cu ajutorul Sfântului Duh, Care a luminat şi inspirat pe autorii sfinţi ce au formulat 
dogmele. Sfinții Părinţi recunosc dogmei, acestei învățături predate şi apărate de Biserică şi 
întărită de Sfânta Scriptură, o însemnătate centrală în viaţa creştină. Biserica nu formulează 
orice adevăr, ci numai adevărul descoperit de Dumnezeu, despre care mărturiseşte şi Sfânta 
Scriptură. Biserica Ortodoxă a arătat că nu există alt mod de mântuire, decât cel asigurat de 
trăirea conform normelor exprimate de dogme. Biserica, prin Sfintele Sinoade care au şi 
formulat dogmele, a anatematizat pe cei care nu ţin de învăţătura cea adevărată, formulată de 
aceste soboare, sub inspiraţia Duhului Sfânt. Cei ce dispreţuiesc dogmele se abat de la calea 
mântuirii şi pierd viaţa veşnică. — n.L.P. 

Explicarea dogmelor prin diferite raţionamente's* 


„După cum pentru obiectele văzute de ochii noştri experienţa s-a dovedit 
totdeauna mai bună decât explicarea rațională a cauzelor, tot aşa şi pentru 
dogmele care ne depăşesc, credința e mai bună decât perceperea prin 


raționamente”. (Sf. Vasile cel Mare, Epistole, epistola 38, V, în PSB, vol. 12, p. 
183) 


15 În esenţa ei, dogma pare a fi raţională, fiindcă adevărul cuprins în ea e formulat în cadrul 
puterilor raţiunii, însă ea formulează un adevăr supraraţional şi supralogic - adevărul revelat. 
Dogma e pentru creştin o cunoaştere, dar o cunoaştere antinomică, o supracunoaştere, 
adevărurile sale fiind supraraţionale şi supralogice: o Fiinţă în trei Ipostasuri, o Persoană, în 
două firi, Fecioara Maria naşte pe Cel mai presus de fiinţă etc. Părinţii Bisericii şi scriitorii 
bisericeşti au recurs uneori şi la argumente raţionale în explicarea învățăturilor de credinţă, 
precum precizează şi Fericitul Augustin: Noi ne vom lua probele nu numai din autoritatea 
mărturisirior divine, dar, de asemenea, din pricina păgânilor, vom recurge la argumente 
scoase din rațiune. (Fer. Augustin, De civitate Dei, XIX, 1). Sfinţii Părinţi vorbesc despre 
ochii credinţei, pe care-i căpătăm prin înaintarea noastră pe calea virtuţilor, şi ne sfătuiesc să 
nu neglijăm dogmele, făcându-ne credinţa oarbă, lipsită de iluminările Duhului Sfânt, care ni 
se împărtăşesc prin împlinirea virtuţilor. Părinţii sfinți au formulat dogmele dumnezeieşti 
trăind prezenţa lui Dumnezeu în viaţa lor, uniţi cu Dumnezeu, teofori. — n.L.P. 

Dogmele şi viaţa duhovnicească!“ 


„(...) noi, luptători ai pietăţii, care am ales viaţa liniştită şi hpsită de 
plăceri (lumeşti) ca un ajutor pentru păzirea dogmelor evanghelice (...)”. (Sf. 
Vasile cel Mare, Regulile mari, cap. IV, în PSB, vol. 18, p. 216) 


„Să ne străduim să punem în sufletele noastre învăţăturile cele sănătoase 
şi odată cu asta să aducem şi viaţă curată, pentru ca şi viaţa să dea mărturie de 
dogmele noastre, dar şi dogmele să ne arate viaţa vrednică de credinţă. Nu avem 
nici un folos dacă dogmele ne sunt drepte, dar viaţa stricată; şi iarăşi nu putem 
câştiga ceva de folos pentru mântuirea noastră dacă avem viaţă curată, dar nu 
ținem seama de dogme. Se cuvine, dar, să ne împodobim cu amândouă, şi cu 
învățături drepte şi cu viaţă curată, dacă vrem să scăpăm de iad şi să dobândim 
împărăția. Spune-mi, ce folos ai de un copac care se întinde mult în sus, e plin 
de frunze, dar e gol de fructe? Tot aşa şi creştinului nu-i sunt de nici un folos 
dogmele drepte, dacă viaţa lui e stricată”. (Sf. loan Gură de Aur, Omilii la 
Facere, omilia XIII, IV, în PSB, vol. 21, p. 154) 


1 Biserica îndeamnă la dreaptă credinţă şi în acelaşi timp la dreaptă trăire, cerând de la 
credincioşii ei, nu numai să înveţe dreapta credinţă, ci şi dreapta trăire, căci orice abatere sau 
deviere de la dreapta învăţătură, duce implicit la devierea de la dreapta trăire. Învățăturile 
creştine nu trebuie să fie numai mărturisite, ci şi trăite de credincioşi, pentru a putea fi înţelese 
de aceştia. O serie de Părinți ai Bisericii şi scriitori bisericeşti vorbesc despre această pregătire 
morală şi trăire duhovnicească pentru a putea înţelege sfintele învățături ale Bisericii: Adâncă 
este prăpastia dogmelor, iar mintea celui ce se linişteşte sare fără primejdie peste ele. Nu e 
ferit de primejdie cel ce înoată îmbrăcat, nici cel ce se atinge de teologie, stăpânit de patimi. 
(Sf. loan Scărarul, Scara, cuv. XXVII, Filocalia, vol. IX), Urcă prin felul tău de vieţuire; 
caută să dobândeşti pe Cel curat prin curăţie. Vrei să ajungi vreodată teolog şi să fii vrednic 
de dumnezeire? Păzeşte poruncile şi umblă în viaţă potrivit acestor porunci. (Sf. Grigorie 
Teologul, Cuvântul XX, 12, PG., XXXV, col. 1080); Dacă ești teolog, roagă-te cu adevărat; 
şi dacă te rogi cu adevărat eşti teolog. (Evagrie Ponticul, Capete despre rugăciune, cap. 60, 
Filocalia, vol. 1), Cei ce văd pe Dumnezeu sunt înlăuntrul lui Dumnezeu, au parte de 
strălucirea Sa. (Sf. Irineu al Lyonului, Contra eresurilor, IV, 20, 5, P.G., VII, col. 1035) 
ş.a.m.d. Referindu-se la transpunerea în faptă a învățăturilor creştine, Sfântul Chiril al 
Ierusalimului spune: Care este folosul de a cunoaşte bine învăţăturile despre Dumnezeu, dar 
a face, cu neruşinare, desfrânare? Iarăşi, care-i folosul de a trăi în înfrânare într-un chip 
bun, dar a huli cu neevlavie? (Cateheza IV). Nu mică este osânda celui care dogmatizează, 
adică vorbeşte despre Dumnezeu şi despre dogmele dumnezeieşti fără pregătirea moral- 
spirituală cuvenită, căci prin discrepanţa dintre învăţătură şi viaţă, el de fapt desminte cele 
afirmate prin viu grai, iar spusele lui devin blasfematorii, fiindcă prin aceasta relevă că 
învățătura pe care o propagă nu i-a străpuns inima şi că dogmele nu au nici o putere de 
reînnoire morală a sa. De aceea, este zadarnic efortul celui ce învaţă fără să practice el însuşi 
învăţătura pe care o propovăduieşte. — n.L.P. 

CUVÂNTUL PRIMILOR CITITORI 


Arhid. Prof. Univ. Dr. CONSTANTIN VOICU -— Facultatea de Teologie 
Ortodoxă Andrei Șaguna, Sibiu. 


Salutăm apariția în limba română a acestei antologii patristice având ca 
autor pe tânărul şi inimosul meu doctorand Liviu Petcu, asistent universitar la 
Facultatea de Teologie Dumitru Stăniloae din laşi. Avem de-a face, aşadar, cu o 
producţie totalmente românească, care doreşte să vină în ajutorul doctoranzilor, 
studenţilor, clerului şi poporului binecredincios, pentru o mai bună cunoaştere a 
literaturii şi teologiei patristice. 

După patru ani de strădanii, autorul publică acest prim volum al antologiei 
sale, programată în şapte volume, având ca titlu Despre Dumnezeu Cel veşnic 
Viu. Avem de-a face cu o culegere de texte patristice asupra acestei mari teme 
dogmatice, la care autorul a adăugat, acolo unde a considerat necesar, notele 
explicative ale traducătorilor sau propriile note explicative. De asemenea, 
autorul a compus studii propedeutice de reală valoare teologică, care precedă 
textele patristice. Primele trei studii introductive au menirea de a prezenta 
cititorului Patrologia ca şi ştiinţă teologică. 

Consider utilă apariția acestei antologii patristice în mediul teologic 
românesc. Această antologie autohtonă prezintă o particularitate prin însuşi 
faptul că la realizarea ei s-a înhămat un singur autor, în vreme ce în străinătate, 
marile antologii patristice sunt realizate de un colectiv de patrologi. De 
asemenea, autorul a ales — ceea ce consider lăudabil — să-şi înceapă antologia 
sub semnul primului mare capitol al Teologie Dogmatice. Nădăjduim că 
următoarele volume vor urma acestei scheme, pentru a avea astfel continuitate. 

În ce priveşte textele patristice, ideal ar fi încercarea unor noi traduceri 
sau cel puţin îmbunătăţirea — acolo unde este cazul — a celor deja existente. De 
asemenea, numărul textelor redate, precum şi cel al Sfinților Părinţi citați ar 
putea fi lărgit. 

Cu toate acestea, autorul realizează, fără nici un fel de îndoială, o 
antologie care poate fi deosebit de utilă tuturor celor interesaţi de Sfinţii Părinţi. 
Studiile introductive, precum şi notele explicative personale sunt valoroase din 
punct de vedere teologic şi exprimă maturitatea teologică a autorului. 

Această antologie, după realizarea ei completă, va umple un gol existent 
în studiul patrologiei româneşti. 

Urăm autorului mult succes în activitatea ştiinţifică! 

Nevoia întocmirii unei antologii de texte semnificative fie ale unui autor, 
fie ale mai multor autori, fie din una sau din mai multe opere se naşte, cel mai 
adesea, din dorinţa şi conştiinţa autorului (autorilor) de a oferi publicului cititor 
un instrument de cunoaştere, de a-l îndruma şi călăuzi spre o înţelegere cât mai 
profundă a domeniului respectiv. Nu de puţine ori, o culegere antologică a 
însemnat şi un îndemn de acţiune, de făptuire, apărut în virtutea unei astfel de 
plus-cunoaştere. 

O antologie filosofică, de exemplu, ajută la cunoaşterea istoriei filosofiei, 
fie că este vorba de filosofia universală, fie de cea dintr-o anume perioadă 
istorică, dintr-o singură ţară, a unui grup de gânditori (şcoală filosofică) sau 
chiar numai a unui singur mare filosof. Acest lucru poate fi spus despre orice fel 
de antologie, a literaturii, artei, culturii und vieles andere. 

Antologia la care ne referim pe scurt în aceste puţine pagini, Părinții 
Bisericii — Învăţătorii noştri, L-VIL volume, întocmită şi prezentată de domnul 
doctorand Liviu Petcu nu face excepție de la această paradigmă teoretico- 
metodică, cu atât mai mult cu cât, este nu doar o simplă spiruire şi juxtapunere 
fortuită de texte, ci este o lucrare tematică, explicativă de amploare deosebită şi, 
nu în ultimul rând, prin conţinutul ei ideatic, este şi de o însemnătate didactică 
incontestabilă. Spunem aceasta şi pentru faptul că mesajul ei este adresat unui 
cerc larg de cititori, profesori de teologie, de filosofie, etică, cunoscătorilor în 
materie de dogmatică religioasă răsăriteană (dar şi occidentală), profesorilor de 
religie din şcoli, elevilor und so weiter. Tuturor acestor categorii de cititori, 
prezenta antologie le va fi, după părerea noastră, de un mare ajutor atât ca 
instrument metodic, cât şi ca o bogată sursă de informare, de sugestii 
interpretative şi comentarii interesante. 

Din această perspectivă, apreciem cum se cuvine efortul cu totul 
neobişnuit făcut de domnul doctorand Liviu Petcu de a fi cercetat, selectat şi 
prelucrat un număr imens de date, informaţii, texte, documente şi lucrări, pe care 
le-a explicat, comparat şi sistematizat în cele şapte volume, ceea ce face ca 
această lucrare să fie un fel de enciclopedie a patristicii răsăritene. 

Lucrarea despre care noi referim, pe scurt, numai la primul volum intitulat 
Despre Dumnezeu Cel veşnic Viu nu este însă nici enciclopedie propriu-zisă, 
deşi spiritul de erudiție nu lipseşte autorului ei, nici chrestomanțţie, nici floresta, 
nici florilegiu, n-are nici caracterul propriu analectelor, dar putem spune că 
întruneşte câte ceva specific acestor gen de lucrări. Dominant rămâne, desigur, 
caracterul ei antologic dacă este să ne gândim chiar la sensul verbului din greaca 
veche av0o)0y0 — a aduna flori, a culege şi a le aşeza în buchet, bineînţeles pe 
cele mai frumoase dintre ele. Avem în vedere, aşadar, sensul selectiv, opţional şi 
de ce nu şi critic al termenului respectiv. Ne gândim astfel la ceva cam în sensul 

a ceea ce a vrut să ofere un Clement din Alexandria prin Stromatele sale, în care 
acesta a întreţesut covoare, carpete, frumos colorate, culegând ceea ce i s-a părut 
mai frumos şi mai folositor, mai potrivit cu ceea ce dorea el. O culegere 
antologică nu se reduce, aşadar, la redarea pur şi simplu selectivă şi fără nici un 
discernământ a unor texte ci, ca să spunem aşa, trebuie să fie o redare de texte 
alese, însoțită permanent de comentarii şi explicaţii pertinent-inteligibile ori de 
câte ori este cazul. 

În această perspectivă, antologia de faţă este o culegere de flori patristice 
lipsită de acelea frumos colorate care însă pot fi şi dăunătoare, ba chiar 
primejdioase, căci sunt pe lume şi astfel de flori, nu doar de mucegai. Numai în 
această perspectivă apreciem că lucrarea domnului doctorand Liviu Petcu este 
ceea ce am putea numi o autentică selectae scriptoribus paginae. Cazuri 
omeotice de culegeri a unor frumoase flori colorate, dar, în anumite privinţi, 
nefolositoare, nu sunt puţine, căci încă din primele secole ale creştinismului 
patristic şi până în epoca contemporană, proliferează tot felul de secte şi curente 
aşa-zis neomoderniste dar, în fapt, vechi şi străvechi reapariţii ale ereziilor şi 
sectelor de altădată. 

Vine de la sine că nici măcar o antologie nu are menirea de a oferi o 
cunoaştere exhaustivă a domeniului în cauză; aceasta nu înseamnă însă că ea 
trebuie să fie pur introductivă, ca să nu spunem superficială. Important este de a 
oferi o cale de informare şi cunoaştere autentică, exactă, precisă, fără exagerări 
sau interpolări inutile. Rolul cognitiv şi metodic este de necontestat, ca să nu 
mai vorbim de funcţia oarecum auxiliară de cunoaştere istoric-comparativă, 
funcţie care, după părerea noastră, nu trebuie să lipsească din nici o cercetare 
ştiinţifică, antologică sau nu. 

Dintre textele avute în vedere de autorul acestei antologii antologate în 
primul volum, prin prisma cerinţelor de mai sus, menţionăm şi noi doar câteva 
din cuprinsul respectivului tom. Astfel, Rolul inegalabil al Sfinţilor Părinți în 
formularea dogmelor Bisericii; Sfinţii Părinţi — făuritori de cultură şi literatură, 
Cultura antică şi cultura patristică; Părinţii Bisericii — modele de viaţă 
creştină; Epectaza; Dumnezeu Tatăl: Dumnezeu Fiul; Întruparea Domnului 
Hristos — eveniment uimitor şi neasemuit pentru umanitate; lisus în faţa 
Arhiereului Anna; Moartea pe cruce; Învierea Domnului Hristos din morţi — 
argumente şi mărturii; Lucrarea Lui neîntreruptă în viaţa lumii şi a oamenilor; 
Dumnezeu Duhul Sfânt; Duhul Sfânt în iconomia mântuirii; Dogmele; 
Explicarea dogmelor prin diferite raționamente, u.va. 

Autorul însoţeşte textele selectate de comentarii, explicaţii şi argumentări 
ce reliefează valoarea lor dogmatică şi de credinţă, sporindu-le astfel puterea de 
însufleţire asupra cititorului, puterea paidesică, religioasă şi civic-morală, în 
funcţie de specificul grupurilor sociale ce le receptează. Se formează, aşadar, 
ceea ce numim se/bstbesinnung, reflexie de sine, lebenseiheit, unitatea lăuntrică 
a vieţii sufleteşti, precum au susținut Sfinții Părinţi în scrierile lor. Amintim în 

acest sens distincția făcută de Sfântul Grigorie de Nyssa între epectază - 
progressum in idem şi epecteză - simţire înţelegătoare, voepă 0107no1G. 

Sfinții Părinţi nu sunt simpli învățători teoreticieni abstracţi ai unor 
concepte şi noţiuni seco-scolatice, ci sunt mai ales modele de înfăptuire 
duhovnicească a bunelor acte şi lucrări zu sich selbert sin — întru lisus şi iubire 
de semeni. 

În ceea ce priveşte cercetarea şi judecarea lui lisus, aceasta a fost făcută 
de cei doi mari şefi ai Templului (Anna şi Caiafa) nu doar de Anna şi de cele 
două mari căpetenii politice (Pilat din Pont şi Irod Antipa), primul fiind 
guvernatorul stăpân roman, celălalt, marioneta ce maimuţărea puterea mai 
marilor Romei. Pe nici unul dintre aceştia nu-i interesa cu precădere virtuțile 
mesianice ale lui lisus, cât mai ales chestiuni de ordin social-politic, anume, câţi 
ucenici îl urmează, din ce categorii sociale provin aceştia, ce influenţă au ei 
asupra restului populaţiei, dacă nu cumva vor să ajungă la putere în Templu şi 
chiar la Roma, de ce lisus îi iubea mai ales pe cei săraci (pescarii), detestând pe 
bogaţii, corupții şi puternicii acestei lumi, dacă nu cumva pregătesc vreo 
răscoală, und vieles andere de acelaşi fel. Deoarece lisus nu răspunde acestui 
gen de întrebări decât prin tăcere, Pilat îl găseşte vinovat, iar ceilalţi îl osândesc, 
osânda se încheie cu răstignirea, răstignirea cu moartea, iar morţii îi urmează 
Învierea. 

După înviere, lisus se arată mai întâi câtorva ucenici, între care nu se afla 
Toma zis Geamănul, astfel că acesta n-a putut crede că după batjocura răstignirii 
şi a morţii pe cruce a putut surveni Învierea. De aceea, acest Toma a rămas tipic 
pentru scepticii pyrronişti, paradigma cazuiştilor cinici, a celor pe care Giovanni 
Papini îi va numi mormolocii minţii, zoioşii catedrelor şi ai academiilor, a celor 
ce nu pot crede până nu văd şi nu ating cu mâna, a celor ce nu pot să vadă în 
întuneric şi să audă în tăcere. E păcat că n-a putut crede până ce n-a văzut rănile 
şi urmele cuielor, împunsătura din coastă, aşa că blânda mustrare a lui lisus i se 
cuvenea de bună seamă: Zoma, fu acum crezi, căci cu ochii tăi Mă vezi (...) 
Fericiţi sunt cei ce-au crezut fără să Mă fi văzut! 

Valoarea volumului la care ne-am referit (avem convingerea că a întregii 
lucrări), trebuie cu atât mai mult preţuită astăzi, când în lume se manifestă tot 
felul de tendinţe, mişcări, orientări teosofice, neomesianice (grupul Adyar), 
orientarea Bahai,  spiritualişti de toate nuanțele,  ocultişti, mistica 
bioenergetismului de factură trismegistică, neoezoterismul persan şi iudeo- 
islamic, hinduist, ca să nu mai amintim şi de pericolul ateismului comunist 
considerat cumva trecut sau de convingeri intelectual-scientiste şi raționaliste 
despre caducitatea oricărei religii cu caracter universal. 

După cum am menţionat deja, efortul intens şi susținut al autorului, depus 
pe parcursul a mai multor ani de studii şi cercetări, este cu prisosinţă încununat 
de un succes binemeritat şi trebuie apreciat cum se cuvine. 

